{"id":"140516_china_ships_to_burma","url":"https:\/\/www.bbc.com\/burmese\/burma\/2014\/05\/140516_china_ships_to_burma","title":"တရုတ် ရေတပ်သင်္ဘော ၂စီး မြန်မာပြည် လာမယ်","summary":"တရုတ် ရေတပ် သင်္ဘော နှစ်စီးပါတဲ့ အဖွဲ့ဟာ မြန်မာ နိုင်ငံကို မေလ ၂၃ ရက်နေ့ ကနေ ၂၇ ရက်နေ့ အထိ လာရောက်မှာ ဖြစ်ပါတယ်။","text":"ကမ္ဘာလှည့် တရုတ် ရေတပ် သင်္ဘော တစီး တရုတ် ရေတပ်က လေ့ကျင့်ရေး သင်္ဘော တစ်စီးနဲ့ ကာကွယ်ရေး သင်္ဘော တစ်စီး ပါတဲ့ ရေတပ် အဖွဲ့ မြန်မာ နိုင်ငံကို လာရတဲ့ ရည်ရွယ်ချက်က နှစ်နိုင်ငံ ရေတပ် အချင်းချင်း ပူးပေါင်း ဆောင်ရွက်မှု တိုးတက်စေရေး၊ အပြန်အလှန် နားလည်မှု ရှိရေး၊ နှစ်နိုင်ငံ ရေတပ် အချင်းချင်း ချစ်ကြည် ရင်းနှီး စေရေး တို့အတွက် ဖြစ်တယ်လို့ မြန်မာ နိုင်ငံ ဆိုင်ရာ တရုတ် သံရုံးရဲ့ Facebook စာမျက်မှာ ဖော်ပြထား ပါတယ်။ မြန်မာ ရေတပ်နဲ့ စစ်ရေး ပူးပေါင်း လေ့ကျင့်မှုတွေ လုပ်ဆောင်ပြီးရင် အိန္ဒိယ၊ အင်ဒိုနီးရှားနဲ့ ဗီယက်နမ် နိုင်ငံတို့ဆီ ဆက်လက် ထွက်ခွာ သွားမယ် လို့လည်း ဆိုပါတယ်။","len":1053}
{"id":"130510_india_bribe","url":"https:\/\/www.bbc.com\/burmese\/world\/2013\/05\/130510_india_bribe","title":"အဂတိ လိုက်စားမှုနဲ့ အိန္ဒိယ နိုင်ငံမှာ ဝန်ကြီးနှစ်ယောက် ရာထူးက နှုတ်ထွက်","summary":"အိန္ဒိယ နိုင်ငံမှာ အဂတိ လိုက်စားမှု စွဲချက်တွေနဲ့ ထိပ်တန်း ဝန်ကြီးနှစ်ယောက် ရာထူးက နှုတ်ထွက်သွားပါတယ်။","text":"မီးရထား ဝန်ကြီး Pawan Kumar Bansal မီးရထား ဌာနက ဝန်ထမ်းတယောက်ကို လာဘ်ယူပြီး ရာထူး တိုးပေးမှုနဲ့ တူဖြစ်သူကို ရဲက ဖမ်းဆီးခဲ့ပြီးတဲ့နောက် မီးရထား ဝန်ကြီး Pawan Kumar Bansal ရာထူးက နှုတ်ထွက် သွားတာ ဖြစ်ပါတယ်။ အဲဒီနောက် ကျောက်မီးသွေး လုပ်ငန်းရဲ့ အဂတိ လိုက်စားမှု အကြောင်း ရေးထားတဲ့ အစီရင်ခံစာကို ကလီကမာ လုပ်ခဲ့တယ် ဆိုတဲ့ စွပ်စွဲချက်တွေ ထွက်လာခဲ့ပြီးတဲ့နောက် လွှတ်တော် အမတ် Ashwani Kumar လည်း ထွက်စာတင်ခဲ့တာ ဖြစ်ပါတယ်။ အိန္ဒိယမှာ အဂတိ လိုက်စားမှု အရှုတ်တော်ပုံတွေ အတော်များများ ဖြစ်ခဲ့ပြီး ဒါဟာ အခု နောက်ဆုံး ထွက်ပေါ်လာတဲ့ ကိစ္စ ဖြစ်သလို ၂ဝဝ၉ ခုနှစ်ကတည်းက အာဏာ ရယူထားတဲ့ ကွန်ဂရက်အိုင် ပါတီ ကိုလည်း ဒီဖြစ်ရပ်က အပြင်းအထန် ရိုက်ခတ် သွားစေခဲ့ပါတယ်။","len":1135}
{"id":"160307_al-shabaab_us_attack","url":"https:\/\/www.bbc.com\/burmese\/world\/2016\/03\/160307_al-shabaab_us_attack","title":"ဆိုမာလီ စစ်သွေးကြွ တွေကို ကန်စစ်ဆင်","summary":"ဆိုမာလီက al-Shabaab စစ်သွေးကြွ အုပ်စုကို လေကြောင်း တိုက်ခိုက်မှုကြီး တခု လုပ်ခဲ့တယ် လို့ အမေရိကန် စစ်ဌာနချုပ်က ပြောကြား ပါတယ်။","text":"al-Shabaab စစ်သင်တန်း စခန်း ကို လေကြောင်းက ပစ်ခတ် ခဲ့ စနေနေ့က al-Shabaab အဖွဲ့ရဲ့ စစ်သင်တန်း စခန်း တခုကို လေကြောင်းက ပစ်ခတ် ခဲ့ရာမှာ ခန့်မှန်းခြေ လူ ၁၅ဝ ကျော် သေဆုံးတယ် လို့ ပင်တာ ဂွန် စစ်ဌာနချုပ်က ပြောပါတယ်။ မိုဂါဒစ်ရှူး မြို့တော် မြောက်ဘက် မိုင် တရာ ကျော် ဝေးတဲ့ ဒေသမှာ လေယာဉ်နဲ့ မောင်းသူမဲ့ ဒရုန်း လေယာဉ်တွေ သုံးပြီး တိုက်ခိုက် ခဲ့တာ လို့ ဆိုပါတယ်။ ဒီချိန်မှာ သူပုန် တပ်သား တွေက တိုက်ခိုက်မှု တခု လုပ်ဖို့ စခန်းကို ခွာဖို့ ပြင်နေတယ်လို့ ထောက်လှမ်းရေး သတင်း ရရှိ ကြောင်း အမေရိကန် စစ်ဘက်က ပြောပါတယ်။ al-Shabaab သူပုန် တွေ ဘက်က ဘာမှ တုံ့ပြန်မှု မရှိသေးသလို တိုက်ခိုက်မှု အတွက် သီးခြား အတည်ပြုချက် ရယူ နိုင်ခြင်း မရှိသေးပါဘူး။","len":1135}
{"id":"150109_france_stormed_two_hostage_sites","url":"https:\/\/www.bbc.com\/burmese\/world\/2015\/01\/150109_france_stormed_two_hostage_sites","title":"ဓားစာခံ ဖမ်းထားတဲ့ ၂ နေရာစလုံးကို ဝင်ရှင်းပြီ","summary":"ပြင်သစ် နိုင်ငံမှာ ဓားစာခံတွေ ဖမ်းဆီး ခံထားရတဲ့ နေရာ နှစ်နေရာ စလုံးကို ပြင်သစ် ရဲတွေက ဝင်ရောက် စီးနင်း ခဲ့ပါတယ်။","text":"ပဲရစ်မြို့ အရှေ့ပိုင်းက ပြန်လွတ်လာတဲ့ ဓားစာခံ အချို့ နိုင်ငံ မြောက်ပိုင်း ဒါမာတန် မြို့က ပုံနှိပ်လုပ်ငန်း ဂိုထောင်ကို ဝင်ရောက် စီးနင်းရာမှာ မဂ္ဂဇင်းတိုက်ကို ပစ်ခတ် ခဲ့သူတွေလို့ သံသယရှိတဲ့ သေနတ်သမား ညီအစ်ကို နှစ်ယောက်စလုံးကို အသေ ဖမ်းမိခဲ့ပါတယ်။ သူတို့တွေ ဖမ်းဆီး ထားခဲ့တဲ့ ဓားစာခံကတော့ အသက်ရှင် လွတ်မြောက်ခဲ့တယ်လို့ ဆိုပါတယ်။ မရှေးမနှောင်းမှာပဲ ဓားစာခံတွေ ဖမ်းဆီး ခံထားရတဲ့ နောက်တစ်နေရာ ဖြစ်တဲ့ ပဲရစ်မြို့ အရှေ့ပိုင်းက စူပါမားကတ် ကိုလည်း ပြင်သစ် ရဲတွေက ဝင်ရောက် ရှင်းလင်းရာမှာ သေနတ်သမားကို အသေ ဖမ်းမိခဲ့ပါတယ်။ အဲဒီ စူပါမားကတ်မှာ အဖမ်းခံထားရတဲ့ ဓားစာခံတွေထဲက အနည်းဆုံး ၄ ယောက် သေဆုံးခဲ့တယ်လို့ သိရပါတယ်။","len":1154}
{"id":"150807_bangladesh_blogger_hacked_to_death","url":"https:\/\/www.bbc.com\/burmese\/world\/2015\/08\/150807_bangladesh_blogger_hacked_to_death","title":"ဘင်္ဂလားဒေ့ရှ် ဘလော့ဂါ ၄ ဦးမြောက် အသတ်ခံရ","summary":"ဘင်္ဂလားဒေ့ရှ် နိုင်ငံမှာ ဘာသာမဲ့ အမြင်တွေကို ရေးသားတဲ့ ဘလော့ဂါ တစ်ဦး ထပ်မံ သတ်ဖြတ် ခံခဲ့ရပါတယ်။","text":"ဘာသာမဲ့ အမြင်တွေ ရေးသားသူ နီလွိုင် နီးလ်ဟာ ဟိန္ဒူမျိုးရိုးက ဖြစ်။ နီလွိုင် နီးလ် ဆိုသူဟာ ဘင်္ဂလားဒေ့ရှ်မှာ အခုနှစ် အတွင်း ၄ ယောက်မြောက် အသတ်ခံရတဲ့ ဘလော့ဂါ ဖြစ်သွားပါတယ်။ သူဟာ လူနည်းစု ဟိန္ဒူ မျိုးရိုးက ဆင်းသက် လာသူ ဖြစ်ပါတယ်။ သူ့ရဲ့ အလောင်းကို ဒါကာ မြို့တော်က သူ့နေအိမ်မှာ တွေ့ခဲ့ကြတာပါ။ သူဟာ အစ္စလာမ္မစ် ထုံးစံတွေကို ဆန့်ကျင်သူ၊ ဘာသာမဲ့ အမြင်တွေကို အင်တာနက်ပေါ်မှာ ရေးသားသူ အဖြစ် သူ့ကို သိကြတယ်လို့ မွတ်ဆလင် အများစု ကြီးစိုးတဲ့ ဘင်္ဂလားဒေ့ရှ်က တခြား ဘလော့ဂါတွေက ပြောပါတယ်။ နီလွိုင်နီးလ်ဟာ သူ့ရဲ့ အသက် အန္တရာယ် အတွက် စိုးရိမ်ကြောင်း ရဲတပ်ဖွဲ့ကို တိုင်ကြားခဲ့ဖူး ပေမယ့် အရေးတယူ ဆောင်ရွက်တာ မရှိခဲ့ဘူးလို့ ဒါကာ မြို့က ဘီဘီစီ သတင်းထောက်က ပြောပါတယ်။","len":1232}
{"id":"150927_syria_is","url":"https:\/\/www.bbc.com\/burmese\/world\/2015\/09\/150927_syria_is","title":"ဆီးရီးယား က အိုင်အက်စ ကို ပြင်သစ် စတင်တိုက်ခိုက်","summary":"ဆီးရီးယား မှာရှိတဲ့ အိုင်အက်စ အဖွဲ့ကို ပြင်သစ် က ပထမဆုံးအကြိမ်အဖြစ် လေကြောင်းကနေ တိုက်ခိုက်ခဲ့ပါတယ်။","text":"အိုက်အက်စ သင်တန်းကျောင်းတွေ ကို တိုက်ခိုက်ခဲ့တာ လို့ ပြင်သစ် က ပြော ဒါဟာ ကိုယ့်ကိုယ်ကို ကာကွယ်ရေးအတွက်တိုက်ခိုက် ရတာ လို့ လည်း ပြင်သစ် က ပြောပါတယ်။ ပြင်သစ် ဝန်ကြီးချုပ် မန်နျူယယ် ဘောစ က အိုက်အက်စတွေ သင်တန်းပေးတဲ့ နေရာတွေ ကို ပစ်မှတ်ထားတိုက်ခိုက်တာ ဖြစ်တယ်၊ အိုင်အက်စဟာ အကြမ်းဖက် ခြောက်လှန့်ရေး ဝါဒ ကို ကိုင်စွဲထားပြီး ပြင်သစ်ကိုတိုက်ခိုက်ဖို့ ကြံစည်နေတဲ့အဖွဲ့ဖြစ်တယ် လို့ ပြောပါတယ်။ သူတို့ အမျိုးသားလုံခြုံရေးအတွက် ထိခိုက်လာမယ့် ကိစ္စတွေ ကို သူတို့ အနေနဲ့ တိုက်ခိုက်သွားမယ်လို့ လည်း ပြင်သစ်က ပြောပါတယ်။ အရင်က အီရတ်မှာ ရှိတဲ့ အိုင်အက်စ တွေ ကို ပြင်သစ် က အကန့်အသတ်နဲ့ တိုက်ခိုက်ခဲ့ပေမယ့် အခုတော့ ဆီးရီးယား က အိုက်အက်စ တွေ ကိုလည်း တိုက်ခိုက်ခဲ့တာပါ။","len":1232}
{"id":"160606_australia_stroms","url":"https:\/\/www.bbc.com\/burmese\/world\/2016\/06\/160606_australia_stroms","title":"သြစတြေးလျမှာ မုန်တိုင်းဒဏ်ကြောင့် ရေကြီး","summary":"ဩစတြေးလျ မှာ မုန်တိုင်း ဒဏ်ကြောင့် မိုးသည်းထန်စွာ ရွာသွန်းပြီး ရေကြီး ရေလျံမှုတွေ ဖြစ်ပေါ်နေပါတယ်။","text":"ကိုလာရွိုင်း ကမ်းခြေ ဒေသက အိမ်တွေဟာ မြေပြိုမယ့် အန္တရာယ် ရှိနေတာကြောင့် အရေးပေါ် ပြောင်းရွှေ့မှု ပြုလုပ် အရှေ့ဘက် ကမ်းရိုးတန်း ဒေသ တလျှောက်မှာ ရေကြီးမှုတွေ ဖြစ်ပေါ် နေပြီး လက်ရှိ အချိန်မှာ အနည်းဆုံး လူ ၃ ယောက် သေဆုံး ခဲ့ကြောင်း သတင်းပေး ပို့ ချက်တွေ အရ သိရပါတယ်။ နယူးဆောက်ဝေး၊ ဗစ်တိုးရီးယား နဲ့ တက်စ်မေးနီးယား ဒေသတွေမှာ မုန်တိုင်း ဒဏ်ကို ဆက်လက် ခံစားနေရဆဲ ဖြစ်ပါတယ်။ ဆစ်ဒနီ မြို့ အနီး ကိုလာရွိုင်း ကမ်းခြေ ဒေသက အိမ်တွေဟာ မြေပြိုမယ့် အန္တရာယ် ရှိနေတာကြောင့် အရေးပေါ် ပြောင်းရွှေ့မှု ပြုလုပ် ပေးနေရပါတယ်။ တက်စ်မေးနီးယား ဒေသက မြစ် ၇ ခုမှာ စိုးရိမ်ရေမှတ် ရောက်ရှိနေပြီး ရေကြီးရေလျံ မှုတွေ ဖြစ်ပေါ် နိုင်ကြောင်း အရေးပေါ် သတိပေး ချက်တွေ ထုတ်ပြန် ထားရပါတယ်။","len":1236}
{"id":"160624_brexit","url":"https:\/\/www.bbc.com\/burmese\/world\/2016\/06\/160624_brexit","title":"ဗြိတိန် အီးယူက ထွက်ပြီ","summary":"ဗြိတိသျှ နိုင်ငံသား အများစု ဆန္ဒနဲ့ ဥရောပ သမဂ္ဂမှာ ဗြိတိန်ရဲ့ ၄၃ နှစ်ကြာ ပါဝင်ခဲ့မှု ဆုံးခန်းတိုင်ခဲ့ပါပြီ။","text":"အီးယူနဲ့ ပေါင်းစည်းရေး လိုလားတဲ့ ဝန်ကြီးချုပ် ကင်မရွန်း ဗြိတိသျှ လူဦးရေရဲ့ ၅၂ ရာခိုင်နှုန်း လောက်က ခွဲထွက်ဖို့ မဲပေးခဲ့ကြပါတယ်။ လန်ဒန်နဲ့ စကော့တလန် နယ်မြေတွေမှာ မခွဲထွက်ရေး ဘက်က အများစု အနိုင်ရပြီး ကျန်တဲ့ ဗြိတိန် တဝှမ်းမှာ ခွဲထွက်ရေးက အသာစီး ရခဲ့တာပါ။ ဗြိတိသျှ ဝန်ကြီးချုပ် ဒေးဗစ် ကင်မရွန်း ရာထူးမှာ ဆက်ရှိမှာ ဖြစ်ပြီး ဗြိတိသျှ ပြည်သူတွေရဲ့ ညွှန်ကြားချက်ကို လက်ခံ ဆောင်ရွက်မှာ ဖြစ်တယ်လို့ ဗြိတိသျှ နိုင်ငံခြားရေး ဝန်ကြီး ဖိလစ် ဟမ်မွန်က ဆိုပါတယ်။ အီးယူက ခွဲထွက်ရေး တောက်လျှောက် တောင်းဆိုခဲ့တဲ့ ယူကေ လွတ်လပ်ရေး ပါတီ (UKIP) ရဲ့ ခေါင်းဆောင် Nigel Farage က မစ္စတာ ကင်မရွန်း နုတ်ထွက်ဖို့ တောင်းဆို ခဲ့ပါတယ်။ မကြာခင် ကင်မရွန်း နိုင်ငံကို မိန့်ခွန်း ပြောမယ်လို့ ခန့်မှန်းရပါတယ်။","len":1252}
{"id":"150404_iraq_tikrit","url":"https:\/\/www.bbc.com\/burmese\/world\/2015\/04\/150404_iraq_tikrit","title":"တိကရစ် မြို့က ရှီအာ တပ်တွေ ပြန်ဆုတ်","summary":"အီရတ် နိုင်ငံ တိကရစ် မြို့ကို IS တွေ လက်က ပြန်သိမ်းပိုက်ရာမှာ ပါတဲ့ ရှီအာ စစ်သွေးကြွ တွေ အဲဒိ မြို့က ပြန်ဆုတ်နေပြီလို့ သိရပါတယ်။","text":"တိကရစ်ကို အရင်ပတ်က ပြန်သိမ်းခဲ့ မြို့ကို အရင်ပတ်က ပြန်သိမ်း ပြီးနောက် မြို့ထဲမှာ ကားတွေ လုခံရပြီး အစိုးရ အဆောက်အအုံတွေလည်း ဖျက်ဆီး ခံနေရတယ်လို့ တိကရစ်မြို့ခံ တွေက ပြောပါတယ်။ လုတဲ့ ယက်တဲ့ ထဲမှာ ဒီ ရှီအာ စစ်သွေးကြွ တွေ ပါတယ်လို့ သူတို့က ပြောပါတယ်။ ဒါပေမဲ့ အီရတ် အစိုးရကတော့ သူတို့ နဲ့ မပူးပေါင်းတဲ့ ဒေသခံ ဆွန်နီ တပ်သား တွေကို အပြစ်တင် ခဲ့ပါတယ်။ အီရတ် အစိုးရ ရဲ့ သတင်းမီဒီယာ အကြံပေး Saif Alhakim ကတော့ လုယက်မှုတွေ ရှိတယ် ဆိုတာကို ငြင်းဆို ခဲ့ပါတယ်။ မြို့ထဲက အိမ်တွေ ဆိုင်တွေရဲ့ ၈ဝ ရာခိုင်နှုန်း နဂို အတိုင်း ရှိပြီး ကျန်တဲ့ အိမ်တွေကို ဟင်းလင်း ဖွင့်ထားတာပဲ တွေ့ရတယ်လို့ Alhakim က ပြောပါတယ်။ တိကရစ် မြို့ထဲမှာ လုယက်သူ မှန်သမျှ ဖမ်းဆီးဖို့ အီရတ် ဝန်ကြီးချုပ် Haider al-Abadi က အမိန့်ထုတ် ထားပါတယ်။","len":1256}
{"id":"150404_kenya_arrests","url":"https:\/\/www.bbc.com\/burmese\/world\/2015\/04\/150404_kenya_arrests","title":"ကင်ညာ စီးနင်းမှုနဲ့ ဆက်စပ်ဖမ်းဆီးနေ","summary":"ကင်ညာမှာ လူ ၁၅ဝ လောက် သေဆုံးခဲ့တဲ့ Al Shabaab စစ်သွေးကြွ တွေရဲ့ တက္ကသိုလ် စီးနင်းတိုက်ခိုက်မှုနဲ့ ဆက်ပြီး လူ ၅ ယောက် ဖမ်းထားပါတယ်။","text":"ကျောင်းသားတွေကို ဘတ်စ်ကားတွေနဲ့ ပြန်ပို့ ဒီထဲက ၃ ယောက်ဟာ ကင်ညာ အရှေ့ပိုင်းက Garissa မြို့ တိုက်ခိုက် ခံရမှုမှာ စီစဉ် က္ပပ်ကဲ ခဲ့သူတွေ ဖြစ်တယ်လို့ ပြည်ထဲရေး ဌာနက ပြောပါတယ်။ ဒီသတ်ဖြတ်မှု တွေမှာ ပါဝင်သူတွေ အားလုံး ဖမ်းဆီးမိပြီလို့ ယူဆကြောင်းနဲ့ ကျန်သေးရင်လည်း မမိ မရှိ မိအောင် ဖမ်းမှာ လို့ ကင်ညာ ပြည်ထဲရေး ဝန်ကြီး Joseph Nkaissery က ပြောကြားသွား ပါတယ်။ ကင်ညာမှာ မွတ်ဆလင် တွေကို စနစ်တကျ ဖိနှိပ် နေတဲ့ အတွက် ရက်စက် ကြမ်းကြုတ်တဲ့ စစ်ပွဲ တွေ ရှည်ကြာမယ်လို့ Al Shabaab တွေ ဘက်က ကြေညာချက် ထုတ်ပြန် ခဲ့ပါတယ်။ ဗီရို တလုံးထဲမှာ ၂ ရက်လောက် ပုန်းနေခဲ့ရတဲ့ ကျောင်းသူ တယောက်ကိုလည်း ဒီနေ့ ရှာ တွေ့ခဲ့ပါတယ်။ အသက်မသေဘဲ ကျန်ရစ်တဲ့ ကျောင်းသူ ကျောင်းသားတွေကိုလည်း ဘတ်စ်ကားတွေနဲ့ ဇာတိရပ်ရွာကို ပြန်ပို့ ပေးနေကြပါတယ်။","len":1260}
{"id":"140219_north_korea_missionary","url":"https:\/\/www.bbc.com\/burmese\/world\/2014\/02\/140219_north_korea_missionary","title":"သြစတြေးလျ ခရစ်ယာန် သာသနာပြုပုဂ္ဂိုလ် မြောက်ကိုရီးယားမှာ ဖမ်းဆီးခံရ","summary":"သြစတြေးလျက ခရစ်ယာန် သာသနာပြု တစ်ဦး မြောက်ကိုရီးယားကို အလည်အပတ် သွားရောက်စဉ် အဖမ်းခံလိုက်ရတယ်လို့ သတင်းတွေ ရရှိပါတယ်။","text":"အဖမ်းခံရသူ သြစတြေးလျ ခရစ်ယာန် သာသနာပြု John Short ဂျွန်ရှော့တ် လို့ အမည်ရတဲ့ ဒီသာသနာပြု ပုဂ္ဂိုလ်ဟာ ကိုရီးယားလို ဘာသာပြန်ထားတဲ့ ခရစ်ယာန် ဘာသာရေး ဆိုင်ရာ စာအုပ်တွေကို သယ်ဆောင်သွားပြီး လည်ပတ်ခဲ့တာ ဖြစ်ပါတယ်။ မစ္စတာ ရှော့တ် မြို့တော် ပြုံယမ်းမှာ ပြီးခဲ့တဲ့ တနင်္ဂနွေနေ့က အဖမ်းခံခဲ့ရတယ် ဆိုတာကို သူ့ရဲ့ ဇနီးဖြစ်သူက ပြောပြတာ ဖြစ်ပါတယ်။ အသက် ၇၅ နှစ်အရွယ် သူ့ခင်ပွန်းဟာ သတ္တိရှိသူဖြစ်ပြီး ကွန်မြူနစ်တွေရဲ့ ခြိမ်းခြောက်တာကို ခံမှာ မဟုတ်ဘူးလို့လည်း ဇနီးဖြစ်သူက ပြောပါတယ်။ ဒီကိစ္စနဲ့ ပတ်သက်ပြီး မြောက်ကိုရီးယား အာဏာပိုင်တွေဘက်က တစ်စုံတခု ပြောဆိုတာမျိုး မရှိသေးပါဘူး။ မြောက်ကိုးရီးယားဟာ အမေရိကန် သာသနာပြု တစ်ဦး ဖြစ်သူ ကက်နတ် ဘေးကိုလည်း ထိန်းသိမ်းထားတာ တစ်နှစ်ကျော်ကြာ နေပြီ ဖြစ်ပါတယ်။","len":1274}
{"id":"141019_koreas_firing","url":"https:\/\/www.bbc.com\/burmese\/world\/2014\/10\/141019_koreas_firing","title":"ကိုရီးယား နယ်ခြားမှာ ပစ်ခတ်မှု ဖြစ်","summary":"တောင်နဲ့ မြောက် ကိုရီးယား ၂ နိုင်ငံ အကြား နယ်ခြားမှာ တဘက်နဲ့ တဘက် ပစ်ခတ် မှုတွေ ဖြစ်ပွား ခဲ့ပါတယ်။","text":"မကြာ သေးခင်က ဖြစ် ခဲ့တဲ့ နှစ်နိုင်ငံ နယ်ခြား ပဋိပက္ခ တွေမှာ အခု ဖြစ်ရပ်ဟာ အဆိုးဝါးဆုံး ၂ နိုင်ငံ နယ်ခြား မျဉ်းကို မြောက်ကိုရီးယား စစ်သား တဖွဲ့ ချဉ်းကပ်လာ ရာကနေ ပစ်ခတ် မှုတွေ ဖြစ်ပွား ခဲ့တာလို့ တောင်ကိုရီးယား မီဒီယာက သတင်း ထုတ်ပြန် ပါတယ်။ တောင်ကိုရီးယား ဘက်က သတိပေး ပစ်ခတ် တာမျိုး လုပ်ခဲ့ရာ ကနေ တဘက် ကလည်း ပြန်လည် ပစ်ခတ် ခဲ့ကြ တာပါ။ အခုတော့ ပစ်ခတ် မှုတွေ ပြီးသွားပြီ ဖြစ်ကာ၊ ထိခိုက် ဒဏ်ရာ ရတာ မျိုးလည်း မရှိ ခဲ့ဘူးလို့ သိရ ပါတယ်။ ဒါပေမယ့် လည်း နှစ်နိုင်ငံ နယ်ခြား တောင်ကိုရီးယား ဘက်ခြမ်းက နေထိုင် သူတွေ ကိုတော့ ဘေးလွတ်ရာက် ရွှေ့ပြောင်းထား ပါတယ်။ မကြာ သေးခင်က ဖြစ် ခဲ့တဲ့ နှစ်နိုင်ငံ နယ်ခြား ပဋိပက္ခ တွေမှာ အခု ဖြစ်ရပ်ဟာ အဆိုးဝါးဆုံး ဖြစ်တယ်လို့ ကိုရီးယားမှာ ရှိတဲ့ ဘီဘီစီ သတင်း ထောက်က ပြောပါတယ်။","len":1310}
{"id":"140113_thai_protest","url":"https:\/\/www.bbc.com\/burmese\/world\/2014\/01\/140113_thai_protest","title":"ရွေးကောက်ပွဲ ရွှေ့ရေး ထိုင်းအစိုးရ ဆွေးနွေးလို","summary":"ဘန်ကောက်မှာ အကြီးအကျယ် လမ်းပိတ်ဆို့ ဆန္ဒပြမှုတွေ ဆက်လုပ်နေချိန်မှာ ရွေးကောက်ပွဲ ရက်ရွှေ့ရေး ဆွေးနွေးမယ်လို့ ထိုင်းအစိုးရက ပြောပါတယ်။","text":"နိုင်ငံရေး ပြောင်းလဲဖို့ ပိတ်ဆို့ ဆန္ဒပြ ဝန်ကြီးချုပ် ယင့်လတ် ရှင်နာဝပ်က လာမယ့်လမှာ ကျင်းပမယ့် အထွေထွေ ရွေးကောက်ပွဲ ရက်ရွှေ့ဆိုင်းရေး ကိစ္စအတွက် အတိုက်အခံတွေ အပါအဝင် ပါတီအားလုံးနဲ့ လာမယ့် ၁၅ ရက်နေ့မှာ ဆွေးနွေးမယ်လို့ ကမ်းလှမ်းလိုက်တာပါ။ သောင်းနဲ့ချီတဲ့ ဆန္ဒပြသူတွေက ဘန်ကောက် မြို့လယ်ခေါင်က လူသွားလူလာ များပြီး အချက်အချာ ကျတဲ့ လမ်းဆုံ နေရာတွေကို ပိတ်ဆို့ပြီး အသွားအလာတွေ ရပ်တန့်သွားအောင် လုပ်ခဲ့ကြပါတယ်။ ရွေးကောက်ပွဲ အသစ်တွေ မလုပ်ခင် ပြည်သူ့ ကိုယ်စားပြု ကိုယ်စားလှယ်တွေ ပါတဲ့ ပြည်သူ့ည ကောင်စီက တိုင်းပြည်ကို အုပ်ချုပ်ပြီး နိုင်ငံရေး အပြောင်း အလဲတွေ လုပ်ဖို့ လိုလား နေကြတဲ့ ဆန္ဒပြသူတွေကို ဝန်ကြီးချုပ်ရဲ့ ကမ်းလှမ်းမှုက စိတ်ကျေနပ်စေမှာ မဟုတ်ဘူးလို့ ဘန်ကောက်က ဘီဘီစီ သတင်းထောက်က ပြောပါတယ်။","len":1314}
{"id":"150417_china_journalist_jailed_state_secrets","url":"https:\/\/www.bbc.com\/burmese\/world\/2015\/04\/150417_china_journalist_jailed_state_secrets","title":"ဝါရင့် သတင်းစာဆရာမကို တရုတ် ထောင် ၇ နှစ်ချ","summary":"တရုတ် နိုင်ငံမှာ နိုင်ငံတော် လျှို့ဝှက် စာတမ်း တစ်ခု ပေါက်ကြားမှုနဲ့ ဝါရင့် သတင်းစာ ဆရာမ တစ်ဦးကို ထောင်ဒဏ် ခုနစ်နှစ် ချမှတ် လိုက်ပါတယ်။","text":"ပြည်ပကို ပေါက်ကြားသွားတဲ့ လျှို့ဝှက် စာတမ်းအတွက် ဂေါင်းယူမှာ တာဝန်ရှိတယ်လို့ တရုတ် အာဏာပိုင်တွေက ပြော။ အသက် ၇၁ နှစ် အရွယ် သတင်းစာ ဆရာမ Gao Yu ဂေါင်းယူ ဟာ တရုတ် နိုင်ငံရဲ့ လျှို့ဝှက်ချက်တွေကို နိုင်ငံခြားသားတွေဆီ တရားမဝင် ပေးပို့ခဲ့တယ်လို့ ဘေဂျင်းမြို့ တရားရုံးက ပြောပါတယ်။ ပေါက်ကြားခဲ့တဲ့ စာရွက်စာတမ်းနဲ့ ပတ်သက်ပြီး တရုတ် အစိုးရက ထုတ်ဖော် မပြောပေမယ့် 'စာတမ်း အမှတ် ၉' လို့ ခေါ်တဲ့ တရုတ် ကွန်မြူနစ် ပါတီရဲ့ နည်းဗျူဟာ ဆိုင်ရာ စာတမ်း ဖြစ်တယ်လို့ ယူဆရပါတယ်။ အဲဒီ စာတမ်းဟာ ဒီမိုကရေစီ စနစ်၊ လူမှု အဖွဲ့အစည်းနဲ့ သတင်း မီဒီယာတွေ အပေါ် ချုပ်ထိန်းမှုတွေ တင်းတင်း ကျပ်ကျပ် လုပ်ဆောင်ဖို့ ဖော်ပြထားတဲ့ စာတမ်း ဖြစ်ပါတယ်။ ဆရာမ ဂေါင်းယူ ကတော့ သူ့မှာ အပြစ်မရှိကြောင်း ငြင်းဆိုထားပြီး အယူခံ ဝင်သွားမယ်လို့ ဆိုပါတယ်။","len":1318}
{"id":"160624_cameron","url":"https:\/\/www.bbc.com\/burmese\/world\/2016\/06\/160624_cameron","title":"ဒေးဗစ်ကင်မရွန်း ရာထူးက ဆင်းပေးမယ်","summary":"ဗြိတိသျှ ဝန်ကြီးချုပ် ဒေးဗစ်ကင်မရွန်းက ၃ လ အတွင်း ရာထူးက ဆင်းပေးမယ်လို့ ကြေညာ လိုက်ပါပြီ။","text":"ဒေါင်းနင်းလမ်း အိမ်ရှေ့က ဗြိတိသျှ ဝန်ကြီးချုပ် ဒေးဗစ် ကင်မရွန်း အီးယူနဲ့ ပေါင်းစည်းရေး တောက်လျှောက် တောင်းဆိုခဲ့တဲ့ ကင်မရွန်းက ဗြိတိသျှ ပြည်သူတွေ ရွေးချယ်မှုကို လေးစားရမယ်လို့လည်း ဆိုပါတယ်။ ဝန်ကြီးချုပ်သစ်က အီးယူက ဗြိတိန်ခွဲထွက်ရေး ကိစ္စတွေ ညှိနှိုင်း ဆောင်ရွက်ရမှာ ဖြစ်ပြီး လူသစ် မရွေးနိုင်ခင် နိုင်ငံ တည်ငြိမ်မှု ရအောင် ကင်မရွန်းက တာဝန်ယူရမှာ ဖြစ်ပါတယ်။ သူ့အနေနဲ့ နိုင်ငံကို နောက်တလှမ်း တက်အောင် ဦးဆောင်နိုင်သူ မဟုတ်ကြောင်း မစ္စတာ ကင်မရွန်းက ပြောပါတယ်။ အီးယူက ဗြိတိန် ခွဲထွက်ဖို့ ဆုံးဖြတ်ပြီးတဲ့နေ့ မနက် မှာပဲ ပေါင် စတာလင် ဈေးတွေ အနှစ် ၃ဝ အတွင်း အနိမ့်ဆုံး ထိုးကျ သွားသလို ကမ္ဘာတလွှားက စတော့ဈေးကွက်တွေ ကျဆင်း ကုန်ပါတယ်။ တိုကျိုမှာ မနက်ဈေးအဖွင့်မှာ ရှယ်ယာဈေး ၈ ရာခိုင်နှုန်း ကျဆင်းသွားပါတယ်။","len":1325}
{"id":"150220_laukkai_refugees_china","url":"https:\/\/www.bbc.com\/burmese\/burma\/2015\/02\/150220_laukkai_refugees_china","title":"ကိုးကန့် ဒေသ တိုက်ခိုက်မှုတွေကြောင့် ဒုက္ခသည် ၄ သောင်း လောက် တရုတ်ဘက်မှာ ခိုလှုံ","summary":"လောက်ကိုင် ဒေသမှာ တိုက်ပွဲ တွေ ကြောင့် တရုတ် ဘက်ခြမ်း မှာ ဒုက္ခသည် တွေ ၄ သောင်း လောက် ရောက်ရှိပြီ ဖြစ်ပါတယ်။","text":"တရုတ်-မြန်မာ နယ်စပ်မှာ ပိတ်မိ သူတွေ ရှိ သလို တောတောင် ထဲမှာပဲ ခိုလှုံ နေကြ သူတွေ ရှိ တရုတ်-မြန်မာ နယ်စပ်မှာ ပိတ်မိ နေတဲ့ သူတွေ ရှိ သလို တချို့လည်း နယ်စပ် အနီးက တောတောင် ထဲမှာပဲ ခိုလှုံ နေကြ ရပါတယ်။ နယ်စပ်က မြန်မာ ဘက်ခြမ်း တချို့ နေရာတွေ မှာတော့ ဒုက္ခသည်တွေ အတွက် တရုတ် ဘက်ကနေ မိုးကာ တဲတွေ တန်းစီပြီး ထိုးထား ပေးတယ် လို့ တရုတ် ဘက်ခြမ်း နမ့်စမ်း ဒုက္ခသည် စခန်းကို ရောက် နေတဲ့ ကိုရန် ဆိုသူ ကိုးကန့် လူငယ် တစ်ယောက် က ပြောပြ ပါတယ်။ တရုတ် ဘက်ခြမ်းမှာ အကူ အညီ ရပေမယ့် မြန်မာ နယ်စပ် က ဒုက္ခသည် တွေဟာ နေရေး ထိုင်ရေး အဆင် မပြေ ဘူးလို့ ဆိုပါ တယ်။ ကြာသပတေးနေ့ တုန်းကဆိုရင် မနက်ပိုင်း နဲ့ ညဘက် တွေမှာ အေးပြီး မိုးရွာ တာကြောင့် တောတောင် ထဲမှာ ပုန်းအောင်း နေတဲ့ သူတွေ အတွက် ကျန်းမာရေး စိုးရိမ် ရတယ် လို့လည်း ကိုရန်က ပြောပါတယ်။","len":1329}
{"id":"160520_turkey_immunity_bill","url":"https:\/\/www.bbc.com\/burmese\/world\/2016\/05\/160520_turkey_immunity_bill","title":"တူရကီ အမတ်တွေ တရားစွဲဆိုမှု ကင်းလွတ်တဲ့ ဥပဒေ ရုပ်သိမ်း","summary":"တူရကီနိုင်ငံမှာ ပါလီမန်အမတ်တွေကို တရားစွဲမှုက ကင်းလွတ်ဖို့ အကာအကွယ်ပေးတဲ့ ဥပဒေကို ရုပ်သိမ်းဖို့ ဆုံးဖြတ်လိုက်ပါတယ်။","text":"အတိုက်အခံ တွေ ကို ပါလီမန်ထဲမှာမရှိအောင်လုပ်ဖို့ ဒီဥပဒေကိုရေးဆွဲတာလို့ စွပ်စွဲ ကာ့ဒ်လိုလားတဲ့အမတ်တွေက အစိုးရဟာသူတို့ နဲ့ အခြား အတိုက်အခံ တွေ ကို ပါလီမန်ထဲမှာမရှိအောင်လုပ်ဖို့ ဒီဥပဒေကိုရေးဆွဲတာလို့ စွပ်စွဲကြပါတယ်။ HDP လို့ ခေါ်တဲ့ ပြည်သူ့ဒီမို ကရက်တစ် ပါတီဝင်တွေဟာ လက်နက်ကိုင်သူပုန်ထနေတဲ့ကာ့ဒ်တွေကိုထောက်ခံနေတယ်လို့ စွပ်စွဲခံ နေရတာကြောင့်သူတို့အပေါ်အရေးယူမှုတွေရှိလာနိုင်ပါတယ်။ တူရကီ အစိုးရဟာ PKK လက်နက်ကိုင် အဖွဲ့တွေကို အကြမ်းဖက် အဖွဲ့အစည်း အဖြစ် သတ်မှတ်ကာ ထိုးစစ်ဆင် တိုက်ခိုက်မှုတွေ ပြုလုပ် နေတာ ဖြစ်ပါတယ်။ အခု ဥပဒေကို ပါလီမန်မှာ မဲခွဲဆုံးဖြတ်ရာမှာတော့ အမတ်စုစုပေါင်း ၅၅၀ ထဲက ၃၇၆ ယောက်ဟာ ထောက်ခံမဲ ပေးခဲ့တာကြောင့် ဆန္ဒခံယူပွဲ လုပ်စရာ မလိုဘဲ အတည်ပြုကြောင်း လွှတ်တော် ဥက္ကဋ္ဌ အစ္စမေး ခါရာမန် က ပြောပါတယ်။","len":1345}
{"id":"141122_kenya_attack","url":"https:\/\/www.bbc.com\/burmese\/world\/2014\/11\/141122_kenya_attack","title":"ကင်ညာ စစ်သွေးကြွ တွေ ခရီးသည် တွေကို သတ်ဖြတ်","summary":"al-Shabab ဆိုမာလီ စစ်သွေးကြွ တွေက ကင်ညာ နိုင်ငံ အရှေ့မြောက်ပိုင်းမှာ ဘတ်စ်ကား တစီးပေါ်က ခရီးသည် ၂၈ ယောက်ကို သတ်ဖြတ်ခဲ့တယ်လို့ ပြောပါတယ်။","text":"al-Shabab အစ္စလာမ္မစ် စစ်သွေးကြွ တွေ ခရီးသည် ၆ဝ လောက် တင်ဆောင်လာတဲ့ ဘတ်စ်ကားဟာ နိုင်ရိုဘီ မြို့တော် သွားလမ်းပေါ်မှာ စီးနင်း တိုက်ခိုက် ခံခဲ့ရပါတယ်။ ဒီတိုက်ခိုက်မှုဟာ ခရစ်ယာန် ဘာသာဝင် တွေကို ပစ်မှတ်ထား တိုက်ခိုက်ခံရတယ်လို့ ကင်ညာ ရဲချုပ် David Mwole Kimaiyo က ဆိုပါတယ်။ နိုင်ငံ မြောက်ပိုင်းက လာတဲ့ ခရစ်ယာန် ခရီးသည် တွေကို တိုက်ခိုက်ခဲ့ပြီး ကျန်သူတွေကို ချန်လှပ် ထားခဲ့တယ်လို့ ရဲချုပ်က ပြောပါတယ်။ ဆိုမာလီ လူမျိုး တွေနဲ့ ဆိုမာလီ မဟုတ်သူ တွေကို လူခွဲခိုင်းပြီး ကိုရမ် ကျမ်းစာ ထဲက စာသား တွေကို ရွတ်ဆို မပြ နိုင်သူ တွေကို ဦးခေါင်းကို အနီးကပ် ပစ်သတ် ခဲ့တယ်လို့ ခရီးသည် တယောက်က ဘီဘီစီကို ပြောပါတယ်။ ဒီတိုက်ခိုက်မှုဟာ ကင်ညာ ကမ်းရိုးတန်း Mombasa မြို့မှာ မွတ်ဆလင် တွေကို ကင်ညာ လုံခြုံရေး က သတ်ဖြတ်ခဲ့မှုကို လက်စားချေ တာလို့ al-Shabab အဖွဲ့က ထုတ်ပြန် ခဲ့ပါတယ်။","len":1351}
{"id":"150607_yemen_peace_talk","url":"https:\/\/www.bbc.com\/burmese\/world\/2015\/06\/150607_yemen_peace_talk","title":"ယီမင်ငြိမ်းချမ်းရေးအတွက် စကားဝိုင်းတွေစတော့မယ်","summary":"ယီမင် နိုင်ငံ ငြိမ်းချမ်းရေး အတွက် စကားပြောပွဲ တွေ ကို နောက် သီတင်းပတ် အကုန် မှာ စတင် မယ် ဆိုပြီး ကုလသမဂ္ဂ က အတည်ပြု လိုက်ပါတယ်။","text":"ယီမင် နိုင်ငံ ထဲမှာ တော့ လက်နက်ကိုင် ပဋိပက္ခ ဟာ ကြီးထွားနေဆဲ ဖြစ်။ ယီမင် နိုင်ငံ ထဲမှာ တော့ လက်နက်ကိုင် ပဋိပက္ခ ဟာ ကြီးထွား နေဆဲ ဖြစ်ပါတယ်။ ငြိမ်းချမ်းရေး ဆွေးနွေး ပွဲ မှာ ယီမင် ရဲ့ ကွဲပြား တဲ့ အင်အားစု တွေ အားလုံး တင်ကြို ကန့်သတ် မှု တွေ ချမှတ် မထားပဲ ပါဝင် ကြဖို့ ကုလသမဂ္ဂ အတွင်းရေးမှုးချုပ် ဘဲန်ကီမွန်း က တိုက်တွန်း ပါတယ်။ ပြည်ပ ရောက် ယီမင် အစိုးရ ရော ဟူသီ သူပုန် တွေ ကပါ ဒီ ငြိမ်းချမ်းရေး ပွဲ ကို တက်ရောက် မယ် လို့ ပြောထား ပါတယ်။ အစောပိုင်း တုန်းက တော့ ယီမင် နိုင်ငံ ထဲ က ရှီအာ သူပုန် တွေ ဟာ ဆော်ဒီအာရေဗျ နိုင်ငံ ဘက် ကို ပါ ပစ်မှတ်ထား တိုက်ခိုက် မှု တွေ တိုးမြှင့် ဆောင်ရွက် လာတာ မှာ ဆော်ဒီ ရဲ့ မြို့တစ်မြို့ ဆီ ကို ချိန်ရွယ် ပစ်လွှတ် ခဲ့တဲ့ စကာ့ဒ် ဒုံးကျည် ကို တော့ ဆော်ဒီ က ပက်ထရီယော့ ဒုံးခွင်းဒုံး သုံးပြီး ပစ်ချ ခဲ့ရပါတယ်။","len":1361}
{"id":"160610_myanmar_bangladesh_fence","url":"https:\/\/www.bbc.com\/burmese\/burma\/2016\/06\/160610_myanmar_bangladesh_fence","title":"ဘင်္ဂလားဒေ့ရှ် နယ်စပ်မှာ ခြံစည်းရိုး ဆက်ခတ်ဖို့ အစိုးရမှာ ဘတ်ဂျက်ရှိတယ်လို့ ဆို","summary":"မြန်မာ-ဘင်္ဂလားဒေရှ့် နယ်စပ် တလျှောက် ကာရံနေတဲ့ ခြံစည်းရိုး အတွက် အစိုးရ ဘတ်ဂျက် ရှိနှင့်ပြီး ဖြစ်တယ်လို့ နိုင်ငံတော် သမ္မတရုံး ပြောရေးရသူက ဆိုပါတယ်။","text":"လက်ရှိ မိုင် ၁၃၀ ကာရံပြီး ဖြစ်။ အရင်အစိုးရနဲ့ လွှတ်တော် လက်ထက် ကတည်းက ဒီ ခြံစည်းရိုး ခတ်တဲ့ စီမံကိန်းမှာ အသုံပြုဖို့ ကျပ်ငွေ သန်းပေါင်း ၅ ထောင့် ၅ရာ ကို အတည်ပြု နှင့်ပြီး ဖြစ်တယ်လို့ နိုင်ငံတော် သမ္မတရုံး လက်ထောက် ညွှန်ကြားရေးမှူး ဦးဇော်ဌေးက ဘီဘီစီကို ပြောပါတယ်။ ဒီ စီမံကိန်းကို အစိုးရ အသုံးစားရိတ် မလုံလောက်လို့ ရပ်ထားမယ် ဆိုတဲ့ သတင်းတွေ ထွက်လာတဲ့ အပေါ် သမ္မတရုံး ပြောခွင့်ရသူက တုံ့ပြန် လာတာ ဖြစ်ပါတယ်။ မြန်မာနိုင်ငံ နယ်စပ်တွေထဲ ပထဝီ နိုင်ငံရေး အခြေအနေ အရ အရေးကြီးတဲ့ နေရာ ဖြစ်လို့ အခုလို ခြံစည်းရိုး ခတ် နေရတာ ဖြစ်တယ်လို့လည်း ဦးဇော်ဌေးက ဆိုပါတယ်။ စုစုပေါင်း ၁၆၄ မိုင် ရှည်လျားတဲ့ အနောက်ဘက် နယ်စပ် မှာ ၂၀၀၉ ခုနှစ်က စလို့ ခြံစည်းရိုး ခတ်လာတာ ဖြစ်ပြီး လက်ရှိ မိုင် ၁၃၀ ကာရံပြီး ဖြစ်တယ်လို့ ဘီဘီစီ သတင်းထောက်က ဆိုပါတယ်။","len":1367}
{"id":"150227_thai_ex_princess_parents_arrested","url":"https:\/\/www.bbc.com\/burmese\/world\/2015\/02\/150227_thai_ex_princess_parents_arrested","title":"ထိုင်း တော်ဝင် မင်းသမီးဟောင်းရဲ့ မိဘတွေ အဖမ်းခံရ","summary":"ထိုင်းနိုင်ငံမှာ ဘုရင် မိသားစုကို အကြည်ညို ပျက်စေမှု စွဲချက်တွေနဲ့ တော်ဝင် မင်းသမီးဟောင်း တစ်ယောက်ရဲ့ မိဘ နှစ်ဦးကို ရဲတွေက ထိန်းသိမ်း လိုက်ပါတယ်။","text":"အိမ်ရှေ့စံ မင်းသား(ဝဲ)ရဲ့ တတိယမြောက် ဇနီး ဖြစ်တဲ့ မင်းသမီးဟောင်း Srirasmi (ယာ) မင်းသမီးဟောင်း Srirasmi Suwadee ရဲ့ မိဘတွေက သူတို့ဟာ တော်ဝင် မိသားစုနဲ့ ဆက်နွယ် ပတ်သက်မှုကို အလွဲသုံးပြီး လွန်ခဲ့တဲ့ ၁၂ နှစ်က အိမ်နီးချင်း တစ်ယောက်ကို လိမ်လည်မှု စွဲချက်နဲ့ ထောင်ကျ စေခဲ့ကြောင်း ဝန်ခံ ပြောဆိုခဲ့ပါတယ်။ မစ္စ ဆရီ ရက်ဆမီ ဟာ ထိုင်း အိမ်ရှေ့စံ မင်းသား Maha Vajiralongkorn ရဲ့ ကြင်ယာတော် ဖြစ်ခဲ့ဖူးပြီး ကွာရှင်းခဲ့သူ ဖြစ်ပါတယ်။ ထိုင်း တော်ဝင် မိသားစုအပေါ် အကြည်ညို ပျက်စေမှု စွဲချက်တွေနဲ့ ထိန်းသိမ်းခံရသူတွေ ထဲမှာ ပြီးခဲ့တဲ့ နှစ်ကုန်က စလို့ အခု အချိန်အထိ မစ္စ ဆရီ ရက်ဆမီရဲ့ မိသားစုဝင် စုစုပေါင်း ၉ ဦး ရှိသွားပြီ ဖြစ်ပါတယ်။ ထိုင်း နိုင်ငံမှာ တော်ဝင် မိသားစုကို အကြည်ညို ပျက်စေမှု စွဲချက်ကို စစ်အစိုးရ အာဏာသိမ်းပြီး နောက်ပိုင်းမှာ ပိုမို တိုးမြှင့် အသုံးပြုလာတာ တွေ့ရပါတယ်။","len":1373}
{"id":"150910_japan_floods","url":"https:\/\/www.bbc.com\/burmese\/world\/2015\/09\/150910_japan_floods","title":"ဂျပန် ရေကြီးမှု လူ ၉သောင်းကျော် ရွှေ့ပြောင်းရ","summary":"ဂျပန် နိုင်ငံ အရှေ့မြောက်ပိုင်းမှာ ရေကြီးမှု၊ မြေပြိုမှု တွေကြောင့် လူပေါင်း ၉ သောင်း ကျော် နေအိမ်တွေ စွန့်ခွာ ခဲ့ကြရပါတယ်။","text":"လူတွေကို အိမ်ခေါင်မိုးတွေ ပေါ်ကနေ ရဟတ်ယာဉ်နဲ့ ဆွဲယူ ကယ်တင်နေရ။ တိုကျိုမြို့ မြောက်ဘက်က ဂျိုဆို မြို့မှာတော့ ကီနူဂါဝါ မြစ်ကမ်း ကျိုးပေါက်ခဲ့တဲ့ အတွက် ရေတွေ ဒလဟော မြို့ထဲ ဝင်ရောက် ခဲ့ရာမှာ လူတွေကို သူတို့ရဲ့ နေအိမ် ခေါင်မိုးတွေ ပေါ်ကနေ ရဟတ်ယာဉ် တွေနဲ့ ဆွဲယူ ကယ်တင် နေရပါတယ်။ အဲဒီ ဒေသမှာ လူတစ်ယောက် ပျောက်ဆုံး နေပြီး ၁၂ ယောက် ဒဏ်ရာရတယ်လို့ ဆိုပါတယ်။ တစ်နာရီ ၇၈ မိုင်နှုန်း အထိ တိုက်ခတ်ခဲ့တဲ့ အပူပိုင်း မုန်တိုင်း တစ်ခု ဂျပန် အလယ်ပိုင်း အီချီ ခရိုင်ကို ဝင်ရောက်ခဲ့ပြီး နောက်တစ်ရက်မှာ အခုလို မိုးများပြီး ရေကြီးခဲ့တာပါ။ ဂျပန် မိုးလေဝသ ခန့်မှန်းသူ အကြီးအကဲ ကတော့ အဲဒီ ဒေသတွေမှာ မိုးရေချိန် များတာဟာ မမျှော်လင့်တဲ့ ကိစ္စ ဖြစ်ပြီး ပုံမှန် မဟုတ်တဲ့ အခြေအနေနဲ့ ရင်ဆိုင် နေရတာကြောင့် ကြုံတွေ့ရမယ့် အန္တရယ်တွေ ရှိနေတယ်လို့ ပြောပါတယ်။","len":1374}
{"id":"140527_ukraine_donetsk","url":"https:\/\/www.bbc.com\/burmese\/world\/2014\/05\/140527_ukraine_donetsk","title":"ဒွန်းညက်စ် လေဆိပ် ယူကရိန်းတပ်တွေ ပြန်ထိန်းချုပ်","summary":"ယူကရိန်းနိုင်ငံ အရှေ့ပိုင်း ဒွန်ညက်စ်မြို့ လေဆိပ်ကို အစိုးရ တပ်ဖွဲ့တွေက ပြန်လည် ထိန်းချုပ် လိုက်နိုင်ပြီ လို့ ယူကရိန်း အစိုးရက ပြောပါတယ်။","text":"လေဆိပ်ဆီ သွားတဲ့ လမ်းတွေမှာ ပစ်ခတ်မှုတွေ ရှိနေဆဲ ဒါပေမယ့် အခြေအနေတွေ တင်းမာနေဆဲပဲလို့ ဒွန်ညက်စ် မြို့တော်ဝန် အိုလက်ခ်ဆန်းဒါး လုခ်ယန် ချန်ကိုက ပြောပါတယ်။ ဂျက်လေယာဉ်တွေ၊ တိုက်ခိုက်ရေး ရဟတ်ယာဉ်တွေ စစ်ကူဖြည့်ထားတဲ့ အစိုးရ တပ်ဖွဲ့ရဲ့ တန်ပြန် ထိုးစစ်ဆင် တိုက်ခိုက်မှုအတွင်း မနေ့က လေဆိပ်ကို သိမ်းပိုက်ခဲ့တဲ့ သေနတ်သမားတွေဘက်က လက်နက်ကိုင် ၃၀ ကျော်လောက် ကျဆုံးခဲ့တယ်လို့ ပြောပါတယ်။ ဒါပေမယ့် လေဆိပ်ဆီ သွားတဲ့ လမ်းတွေကို ခွဲထွက်ရေး လက်နက်ကိုင်တွေက ထိန်းချုပ်ထားဆဲ ဖြစ်ပြီး ကြိုကြားကြိုကြား ပစ်ခတ်မှုတွေ ဆက်ရှိနေဆဲပဲလို့ ဘီဘီစီ သတင်းထောက်က ပြောပါတယ်။ ဒီအတောအတွင်းမှာပဲ OSCE ဥရောပ လုံခြုံရေးနဲ့ ပူးပေါင်း ဆောင်ရွက်ရေး အဖွဲ့က အဲဒီ ဒေသမှာ စောင့်ကြည့် လေ့လာနေတဲ့ သူတို့ရဲ့ အဖွဲ့ခွဲ ၄ခုနဲ့ အဆက်အသွယ်တွေ မနေ့က ပြတ်သွားတယ်လို့ OSCE အဖွဲ့က ပြောပါတယ်။","len":1385}
{"id":"151115_france_syria_air_strikes","url":"https:\/\/www.bbc.com\/burmese\/world\/2015\/11\/151115_france_syria_air_strikes","title":"IS ကို ပြင်သစ်က လက်တုန့်ပြန် ဗုံးကြဲ","summary":"အစ္စလာမ်မစ် နိုင်ငံ အဖွဲ့ IS ရဲ့ ဆီးရီးယား ထဲက အဓိက ခြေကုပ်မြို့ ဖြစ်တဲ့ ရက်ခါ ကို ပြင်သစ် က လေကြောင်း တိုက်ခိုက်မှု တွေ ပြုလုပ် ခဲ့ပါတယ်။","text":"ပြင်သစ် တိုက်လေယာဉ် ၁၂ စင်း ပါဝင် ခဲ့ပြီး ဗုံး အလုံး ၂၀ ကြဲ။ ဒီ စစ်ဆင်ရေးမှာ ပြင်သစ် တိုက်လေယာဉ် ၁၂ စင်း ပါဝင် ခဲ့ပြီး ဗုံး အလုံး ၂၀ ကြဲ ခဲ့တာမှာ IS တို့ရဲ့ ကွပ်ကဲရေး စခန်း၊ လက်နက် သိုလှောင်ရေး ရုံ နဲ့ လေ့ကျင့်ရေး စခန်း အပါအဝင် တခြား ပစ်မှတ် တွေကို ထိမှန် ခဲ့တယ် လို့ ပြင်သစ် ကာကွယ်ရေး ဝန်ကြီး ဌာန က ပြောပါတယ်။ ဒါဟာ IS အဖွဲ့ က သူတို့ ပြုလုပ် ခဲ့တာ ဖြစ်တယ် ဆိုပြီး ကြေညာ ထားတဲ့ ပဲရစ်မြို့တော် အတိုက်အခိုက် ခံခဲ့ရ တဲ့ နောက်ပိုင်း ၂ ရက် အကြာ မှာ ပြင်သစ် ဘက်ကနေ လက်တုန့်ပြန် ဆောင်ရွက် လာတာ ဖြစ်ပါတယ်။ IS အဖွဲ့ အပေါ် အမေရိကန် က ဦးဆောင်တဲ့ လေကြောင်း တိုက်ခိုက် မှု တွေ ထဲ ပါဝင်တဲ့ ညွန့်ပေါင်း အဖွဲ့ဝင် ဂျော်ဒန် နဲ့ ယူအေအီး နိုင်ငံ တွေ မှာ ရှိတဲ့ လေတပ် အခြေစိုက် စခန်း တွေ ကနေ အခုလို ပြင်သစ် တိုက်လေယာဉ် တွေ စစ်ရေး ဆောင်ရွက် ချက် တွေ ပြုလုပ် ခဲ့တာ ဖြစ်ပါတယ်။","len":1391}
{"id":"150819_turkey_attacks","url":"https:\/\/www.bbc.com\/burmese\/world\/2015\/08\/150819_turkey_attacks","title":"ဗုံးခွဲ တိုက်ခိုက်မှုကြောင့် တူရကီ စစ်သားတွေ သေဆုံး","summary":"တူရကီ နိုင်ငံ အရှေ့တောင်ပိုင်းက ဆီယတ် ပြည်နယ်မှာ ဗုံးခွဲ တိုက်ခိုက် ခံရလို့ တပ်သား ၈ ဦး သေဆုံးခဲ့တယ်လို့ တူရကီ စစ်တပ်က ပြောပါတယ်။","text":"အဝေးပြေး လမ်းပေါ်မှာ သွားနေတဲ့ စစ်သုံး မော်တော်ယာဉ်ကို ဗုံးခွဲ တိုက်ခိုက် ခဲ့တာ ဖြစ်ပြီး တပ်သား ၇ ဦး ဒဏ်ရာရခဲ့တယ်လို့ ဆိုပါတယ်။ အခု တိုက်ခိုက်မှုကို ဘယ်အဖွဲ့ကမှ သူတို့ လက်ချက်ဖြစ်ကြောင်း ဝန်မခံကြ ပေမယ့် တူရကီ စစ်တပ်ကတော့ ကာဒစ်ရှ် ပီကေကေ စစ်သွေးကြွတွေရဲ့ လက်ချက်လို့ စွပ်စွဲ ထားပါတယ်။ ဒိုင်ယာဘေကာ ပြည်နယ်မှာလည်း ကာဒစ်ရှ် တပ်ဖွဲ့တွေနဲ့ ပစ်ခတ် တိုက်ခိုက်မှု အတွင်း စစ်သား ၄ ယောက် သေဆုံးခဲ့ပါတယ်။ တူရကီ အစိုးရနဲ့ ကာဒစ်ရှ်တွေ အကြား ၂ နှစ် ကြာမြင့်ခဲ့တဲ့ အပစ်ရပ်မှု ပျက်ပြယ် ခဲ့ပြီးနောက် အခု တိုက်ခိုက်မှုတွေ ပေါ်ပေါက် ခဲ့တာ ဖြစ်ပါတယ်။ သီးခြား ဖြစ်ရပ် အနေနဲ့ အီစတန်ဘူလ် မြို့တော်က ဝန်ကြီးချုပ်ရုံးတွေ တည်ရှိတဲ့ နာမည်ကျော် ဒေါ်လ်မာဘာချီ Dolmabahce နန်းတော် ရှေ့မှာလည်း ပစ်ခတ်မှုတွေ ဖြစ်ပွားခဲ့ပါတယ်။ သံသယရှိသူ ၂ ဦးကို ရဲတပ်ဖွဲ့က ဖမ်းဆီးခဲ့ပါတယ်။","len":1393}
{"id":"140225_baby_death","url":"https:\/\/www.bbc.com\/burmese\/world\/2014\/02\/140225_baby_death","title":"နှစ်စဉ် မွေးကင်းစ ကလေးသေဆုံးမှု တသန်းရှိ","summary":"ကမ္ဘာပေါ်မှာ နှစ်စဉ်နှစ်တိုင်း မွေးမွေးချင်း သေဆုံးတဲ့ ကလေးအရေအတွက် တသန်းရှိတယ်လို့ Save the Children လူမှုကယ်ဆယ်ရေး အဖွဲ့ကြီးက ပြောပါတယ်။","text":"တနှစ်ကို မွေးကင်းစ ကလေးတသန်း သေဆုံးနေ အမျိုးသမီးတွေ အားလုံးကို ကျန်းမာရေး ဝန်ထမ်းတွေက ကာကွယ်စောင့်ရှောက်မှု ပေးနိုင်တယ် ဆိုရင် ဒီအရေအတွက်ရဲ့ ထက်ဝက်ဟာ အသက်ဘေးကနေ အကာကွယ် ပေးနိုင်မှာ ဖြစ်တယ်လို့ Save the Children အဖွဲ့ရဲ့ အစီရင်ခံစာမှာ ဖော်ပြထားပါတယ်။ လမစေ့ဘဲ မွေးတာတို့ ၊ မီးဖွားစဉ် ကြုံတွေ့ရတဲ့ ကျန်းမာရေး ပြဿနာတွေဟာ အဓိက အန္တရယ်ဘဲလို့ ဆိုပါတယ်။ လေ့ကျင့်သင့်ကြားထားခြင်း မရှိတဲ့ အရပ်လက်သည်တွေနဲ့ နှစ်စဉ် မီးဖွားနေရတဲ့ အမျိုးသမီး အရေအတွက် သန်းလေးဆယ်လောက် ရှိနေတဲ့ အခြေအနေကို ပြောင်းလဲပစ်ဖို့ နိုင်ငံအသီးသီးက အစိုးရတွေ ကို Save the Children အဖွဲ့ကြီးက ပန်ကြားထားပါတယ်။ တောင်ဆူဒန် လို အခြေအနေ အဆိုးဆုံး ရှိတဲ့ နိုင်ငံတွေမှာ ဆိုရင် မီးယပ်သားဖွား သူနာပြု ဆရာမ အယောက် သုံးရာက အမျိုးသမီး ၁၀သန်းကို ကျန်းမာရေး စောင့်ရှောက်မှု ပေးနေရတယ်လို့ အဖွဲ့ကြီးက ထောက်ပြထားပါတယ်။","len":1394}
{"id":"140701_japan_military_constitution","url":"https:\/\/www.bbc.com\/burmese\/world\/2014\/07\/140701_japan_military_constitution","title":"စစ်တပ်ကဏ္ဍ ပြင်ဆင်ရေး ဂျပန် အစိုးရ အတည်ပြု","summary":"ဂျပန်နိုင်ငံရဲ့ စစ်ဆန့်ကျင်ရေး အခြေခံဥပဒေ ပြန်လည် ပြင်ဆင် ရေးဆွဲဖို့ အစီအစဉ်ကို ဂျပန် အစိုးရအဖွဲ့က အတည်ပြုလိုက်ပါတယ်။","text":"ဂျပန်တွေရဲ့ လုံခြုံရေးအတွက် ပြုပြင်ရတာပါလို့ ဝန်ကြီးချုပ် ရှင်ဇို အဘေး ပြော ဒီအတွက် ဂျပန် စစ်တပ်ဟာ စစ်ရေးဆိုင်ရာ လုပ်ငန်းတွေကို ပိုပြီး လွတ်လွတ် လပ်လပ် ဆောင်ရွက်နိုင်တော့မှာ ဖြစ်ပါတယ်။ အခုလို ပြင်ဆင်မယ့် အစီအစဉ် ပြီးစီးတဲ့အခါ ဂျပန်ဟာ အမေရိကန်လို သူ့ရဲ့ အဓိက မဟာမိတ်တွေ စစ်ရေးအရ တိုက်ခိုက်ခံရတာမျိုး ရှိခဲ့ရင် ဂျပန် စစ်တပ်က ဝင်ကူလို့ ရသွားမှာ ဖြစ်ပါတယ်။ အရင်ကတော့ ဂျပန် အနေနဲ့ သူ့ကိုယ်သူ ခုခံဖို့ အတွက်သာ လက်နက်ကိုင် တပ်ဖွဲ့တွေကို အသုံးပြုလို့ရတာ ဖြစ်ပါတယ်။ ဒီလို ပြင်ဆင်မယ့် အစီအစဉ်ကို ဂျပန် ကက်ဘိနက် အဖွဲ့က အတည်ပြုပြီးပေမယ့် လုပ်ထုံးလုပ်နည်းအရ ပါလီမန်ရဲ့ သဘောတူညီချက်ကို စောင့်ရမှာ ဖြစ်ပါတယ်။ တရုတ် နိုင်ငံကတော့ ဒီလို ပြုပြင် ပြောင်းလဲမှာကို ကန့်ကွက်လိုက်ပါတယ်။ ဂျပန် နိုင်ငံတွင်းမှာလည်း ကန့်ကွက် ဆန္ဒပြသူ ထောင်နဲ့ချီ ရှိခဲ့ပါတယ်။","len":1401}
{"id":"150623_election_auxillary_police","url":"https:\/\/www.bbc.com\/burmese\/burma\/2015\/06\/150623_election_auxillary_police","title":"မဲရုံလုံခြုံရေးအတွက် ရဲအရံအင်အားလို","summary":"ရွေးကောက်ပွဲ ကာလ မဲရုံ တွေ လုံခြုံရေး အတွက် လိုအပ်နေတဲ့ ရဲတပ်ဖွဲ့ အရံ အင်အား တွေ ကို ရပ်ကွက် လူထု ထဲ ကနေ ခေါ်ယူ သွားမယ် လို့ မြန်မာ ရဲတပ်ဖွဲ့ က ပြောပါတယ်။","text":"မဲရုံ တွေ လုံခြုံရေး ရှိဖို့ လိုအပ် လူထုကို လုံခြုံမှု ပေးဖို့ လိုတဲ့ ရဲ အင်အား ကို အမြဲတမ်း ကာလ အတွက် ဖြည့်တင်းဖို့ အသုံး စရိတ် တွေ လိုတာမို့ ဒီလို အရံ အင်အား အနေနဲ့ ခေါ်မှာ လို့ သိရပါတယ် ။ လက်ရှိ ရဲ အင်အားဟာ ဖွဲ့စည်းပုံ အရ မပြည့်မီ သေးဘူး လို့လည်း ရဲမှူးချုပ် သူရ ဦးဘိုနီ က ပြောပါတယ် ။ ဒီ အရံ အင်အား တွေ ဖြည့်ဖို့ ရပ်ကွက် လူထုက လေးစား ယုံကြည် ရသူတွေ ကို ရပ်မိ ရပ်ဖ တွေ ထောက်ခံချက် နဲ့ နယ်မြေခံ ရဲတပ်ဖွဲ့ မှူး တွေ က ရွေးချယ် သွားမယ်၊ သူတို့ ကို ရွေးကောက်ပွဲ ကာလ အတွက်ပဲ လစာ ပေးမယ် လို့ ဦးဘိုနီ က ပြောပါတယ် ။ ဒီ အရံ ရဲ တွေကို ဝါရင့် ရဲ တပ်ဖွဲ့ဝင် တွေနဲ့ ပူးတွဲ လေ့ကျင့် ပေးသွားမှာပါ။ ဒါဟာ ၁၉၄၅ ရဲ အက်ဥပဒေ ပုဒ်မတွေနဲ့ အညီ ဆောင်ရွက် မှာလည်း ဖြစ်ပါတယ်။ ရွေးကောက်ပွဲ အပြီးမှာ ဒီ အရံရဲ တွေကို မဆိုင်တဲ့ နေရာမှာ မသုံးရအောင် စီစဉ် သွားမယ် လို့လည်း သိရပါတယ်။","len":1402}
{"id":"140516_india_elections_bjp_win","url":"https:\/\/www.bbc.com\/burmese\/world\/2014\/05\/140516_india_elections_bjp_win","title":"အိန္ဒိယမှာ BJP ပါတီ အပြတ်အသတ် အနိုင်ရနေ","summary":"အိန္ဒိယ နိုင်ငံ အထွေထွေ ရွေးကောက်ပွဲမှာ နာရန်ဒရာ မိုဒီ ခေါင်းဆောင်တဲ့ ဟိန္ဒူ အမျိုးသားရေး ပါတီ BJP အနိုင်ရခဲ့ ပါတယ်။","text":"သမိုင်းစာမျက်နှာသစ် ဖွင့်လိုက်ပြီလို့ BJP ပါတီဥက္ကဋ္ဌ ဆို အခုချိန်အထိ ရေတွက်ခဲ့ပြီးသမျှ မဲတွေ အရ နှစ်ပေါင်း ၃၀ အတွင်း ဘယ်ပါတီမှ မနိုင်ဖူးသေးတဲ့ မဲကွာခြားချက်နဲ့ အပြတ်အသတ် နိုင်နေတာ တွေ့ရပြီး လက်ရှိ အာဏာရ ကွန်ဂရက် ပါတီက မရှုမလှ ရှုံးနေပါတယ်။ BJP ပါတီက စီးပွားရေး ပြန်လည် အားကောင်းလာအောင် လုပ်ဆောင်မယ် ဆိုတဲ့ ကတိစကား တွေကြောင့် အစုရှယ်ယာ စျေးတွေလည်း စံချိန်တင် ပြန်တက်လာပါတယ်။ BJP ပါတီ ဥက္ကဋ္ဌ Rajnath Singh ကတော့ အိန္ဒိယဟာ သမိုင်း စာမျက်နှာသစ် ဖွင့်လိုက်ပြီလို့ ပြောပါတယ်။ BJP ပါတီဟာ ဖွံ့ဖြိုး တိုးတက်ရေး လုပ်ဆောင်ဖို့ အခွင့်အာဏာ ရလာပါပြီ၊ လူ့ဘောင် အသိုင်းအဝိုင်းက ကဏ္ဍတိုင်း အတွက် လုပ်ကိုင် ဆောင်ရွက်မယ်လို့ ကတိပေးပါတယ် လို့လည်း သူက ပြောပါတယ်။ ဒါပေမယ့် အိန္ဒိယရဲ့ အတော့်ကို နည်းပါးတဲ့ လူနည်းစု တွေကတော့ အလွန့်အလွန် စိုးရိမ်နေကြတယ်လို့ ဘီဘီစီ သတင်းထောက်က ပြောပါတယ်။","len":1414}
{"id":"141009_hong_kong_meeting_calls_off","url":"https:\/\/www.bbc.com\/burmese\/world\/2014\/10\/141009_hong_kong_meeting_calls_off","title":"ဟောင်ကောင် ဆွေးနွေးပွဲ အစိုးရက ပယ်ဖျက်","summary":"ဟောင်ကောင်မှာ ဆန္ဒပြ ကျောင်းသား ခေါင်းဆောင် တွေနဲ့ သောကြာ နေ့မှာ တွေ့ဆုံမယ့် ဆွေးနွေးပွဲကို ဟောင်ကောင် အစိုးရက ဖျက်လိုက်ပါတယ်။","text":"ဆန္ဒပြသူ ဦးရေ ခုရက်ပိုင်းမှာ လျော့နည်းလာ ဆန္ဒပြ ခေါင်းဆောင်တွေက ထပ်မံ ပိတ်ဆို့ဖို့ လှုံ့ဆော် လိုက်တာကြောင့် ဆွေးနွေးမယ် ဆိုရင်လည်း အလုပ်ဖြစ်အောင် ညှိနှိုင်းလို့ ရမှာ မဟုတ်ကြောင်း ဟောင်ကောင် အတွင်းရေးမှူးချုပ် Carrie Lam က ပြောပါတယ်။ အခုလို ဆွေးနွေးပွဲ ပယ်ဖျက်ဖို့ မကြေညာမီက ဒီဆွေးနွေပွဲမှာ အစိုးရဘက်က လိုက်လျောမှုတွေ မရှိခဲ့ရင် ပိတ်ဆို့ ဆန္ဒပြမှုတွေ ထပ်တိုး လုပ်ဆောင်ဖို့ ဆန္ဒပြ ခေါင်းဆောင် တွေက ဆော်သြ ခဲ့ပါတယ်။ ဆန္ဒပြ သမားတွေဟာ လာမယ့် ၂၀၁၇ ရွေးကောက်ပွဲမှာ ဟောင်ကောင်ရဲ့ အုပ်ချုပ်ရေး ခေါင်းဆောင်ကို လုံးဝ လွတ်လပ်စွာ ရွေးချယ်ခွင့် ရဖို့အတွက် တောင်းဆို နေတာ ဖြစ်ပါတယ်။ ပြီးခဲ့တဲ့ သီတင်းပတ်က ထောင်သောင်း ချီတဲ့ ဆန္ဒပြသူ တွေကြောင့် ဟောင်ကောင် မြို့လယ်မှာ လုပ်ငန်းတွေ ရပ်ဆိုင်းခဲ့ပြီး အခု ရက်ပိုင်း မှာတော့ ဆန္ဒပြသူ အရေအတွက် သိသိသာသာ လျော့နည်းခဲ့ပါတယ်။","len":1415}
{"id":"130622_india_floods_rescue","url":"https:\/\/www.bbc.com\/burmese\/world\/2013\/06\/130622_india_floods_rescue","title":"အိန္ဒိယ ရေဘေး ကယ်ဆယ်ရေး အရှိန်မြှင့်ဆောင်ရွက်","summary":"အိန္ဒိယ နိုင်ငံ မြောက်ပိုင်းမှာ ရေကြီးမှုတွေ ဖြစ်ပွားလို့ သောင်းနဲ့ ချီပြီး ပိတ်မိ နေကြတဲ့ လူတွေ အတွက် ကယ်ဆယ်ရေး ဆောင်ရွက် မှုတွေ အကြီး အကျယ် ပြုလုပ်နေ ပါတယ်။","text":"ပိတ်မိ နေကြတဲ့ လူတွေကို လုံခြုံရေး တပ်ဖွဲ့တွေ ကနေ ရဟတ်ယာဉ် တွေနဲ့ ကယ်ထုတ် ပေးနေ အခု ဖြစ်ရပ်ကို နိုင်ငံတော် အကျပ် အတည်း ကြီး တခု အဖြစ် အိန္ဒိယ အစိုးရက ဖေါ်ပြ ပြောဆို လိုက်ပါ တယ်။ ပိတ်မိ နေကြတဲ့ လူတွေကို လုံခြုံရေး တပ်ဖွဲ့တွေ ကနေ ရဟတ်ယာဉ် တွေနဲ့ ကယ်ထုတ် နေပေမယ့်လို့ လမ်းတွေ တံတားတွေ ပြန်ပြင်ဖို့ ကိုတော့ အတော် ခက်ခက် ခဲခဲ ကြိုးပမ်း ဆောင်ရွက် နေရ ပါတယ်။ ရေကြီးတဲ့ ဒဏ်ကို အဆိုးဝါးဆုံး ခံခဲ့ ရတဲ့ ဥတရာခန်း ပြည်နယ် မှာတော့ အသက် မသေဘဲ လွတ်မြောက်ခဲ့ သူတွေကို အထူး ရထား ပို့ဆောင်ရေး လိုင်းတခုနဲ့ ဘေးကင်း ရာကို သယ်ဆောင် ပေးနေပါတယ်။ ကယ်ဆယ်ရေး အေဂျင်စီတွေ အကြား ညှိနှိုင်း ဆောင်ရွက် မှုတွေ မလုပ် နိုင်ဘဲ ပျက်ကွက် ခဲ့တယ် ဆိုတာကို အရာရှိ တွေက ဝန်ခံကြ ပါတယ်။ ဥထရာခန်း ပြည်နယ် ဝန်ကြီးချုပ် ဟာလည်း သူ့ အစိုးရရဲ့ ဆောင်ရွက်မှု တွေနဲ့ ပတ်သက်ပြီး မေးခွန်း ထုတ်ခံနေရ ပါတယ်။","len":1418}
{"id":"130613_china_space","url":"https:\/\/www.bbc.com\/burmese\/world\/2013\/06\/130613_china_space","title":"တရုတ် အာကာသယာဉ် နဲ့ စူးစမ်းရေး စခန်း ချိတ်ဆက်နိုင်ခဲ့","summary":"တရုတ် အာကာသ ယာဉ်တစ်စီးဟာ ကမ္ဘာပတ် လမ်းကြောင်းထဲက အာကာသ စူးစမ်းရေး စခန်းနဲ့ အောင်အောင် မြင်မြင် ချိတ်ဆက် သွားနိုင်ခဲ့ ပါတယ်။","text":"တရုတ် အာကာသယာဉ် ထဲမှာ လိုက်ပါသွားတဲ့ ယဉ်မှူးများ ဒါဟာ ဆယ်စုနှစ် တစ်ခု အတွင်း တရုတ် နိုင်ငံ အနေနဲ့ အာကာသ ထဲမှာ သူ့ရဲ့ ကိုယ်ပိုင် အာကာသ စခန်း ထူထောင်ရေး ကြိုးပမ်းတဲ့ နောက်ထပ် ခြေလှမ်း တစ်ရပ်လည်း ဖြစ်ပါတယ်။ ရှန်ဂျိုး အမှတ် (၁၀) Shenzhou-10 အာကာသ ယာဉ်ဟာ ကမ္ဘာပတ် လမ်းကြောင်းထဲက တီယန်ဂေါင်း အမှတ် (၁) Tiangong-1 အာကာသ ယာဉ်နဲ့ အလိုအလျောက် သွားရောက် ချိတ်ဆက် နိုင်ခဲ့ပါတယ်။ အာကာသ စခန်း တစ်ခု တည်ဆောက်ဖို့ ဆိုရင် တရုတ် နိုင်ငံ အနေနဲ့ ရှုပ်ထွေး ခက်ခဲတဲ့ အခုလို အာကာသယာဉ် ချိတ်ဆက်မှု တွေကို ကျွမ်းကျင်ဖို့ လိုအပ်ပါတယ်။ တရုတ် နိုင်ငံရဲ့ ဒုတိယမြောက် အမျိုးသမီး အာကာသ ယာဉ်မှူး တစ်ယောက် အပါအဝင် ယာဉ်မှူး သုံးယောက် ပါတဲ့ ရှန်ဂျိုး အမှတ် (၁၀) အာကာသ ယာဉ်ဟာ အာကာသ ထဲမှာ သီတင်း နှစ်ပတ်ကြာ ရှိနေမယ့် အချိန် အတွင်း စူးစမ်းရေး စခန်းနဲ့ ချိတ်ဆက်ရေး လေ့ကျင့်မှု တွေကို လည်း ပြုလုပ် ကြဖို့ ရှိပါတယ်။","len":1427}
{"id":"110116_parliamentaddress","url":"https:\/\/www.bbc.com\/burmese\/burma\/2011\/01\/110116_parliamentaddress","title":"တောင်ရှည် ပုဆိုးတွေ ခေါင်းပေါင်း ကြီးတွေနဲ့","summary":"မြန်မာ နိုင်ငံမှာ နှစ်ပေါင်း နှစ်ဆယ်ကျော် အတွင်း ပထမဆုံးလုပ်မယ့် လွှတ်တော် အစည်းအဝေးကို ဇန္နဝါရီလ ၃၁ ရက်နေ့မှာ စတင်ဖို့ ကြေငြာလိုက်ပါပြီ။","text":"ဗမာ့ ရိုးရာ ဝတ်စုံ ဆိုသော်ငြားလည်း..... လွှတ်တော် ကိုယ်စားလှယ်တွေ အနေနဲ့ ပထမလွှတ်တော်မှာ ဘာတွေ ဆွေးနွေး ရမယ် ဆိုတာ ရေရေ ရာရာ မသိသေး ပေမယ့် ဘာဝတ်စုံ ၀တ်ရမယ် ဆိုတာ ကိုတော့ အကြောင်းကြား ထားပါတယ်။ အမျိုးသားတွေက ရင်ဖုံးတိုက်ပုံအင်္ကျီ၊ မောင့်ကြက်သရေ ခေါင်းပေါင်းကြီးတွေကို ပေါင်းရုံသာ မက တောင်ရှည် ပုဆိုးတွေကိုပါ ဝတ်ရမယ်လို့ ဆိုပါတယ်။ အတောင်နှစ်ဆယ် မဟုတ်ပေမယ့် ဇာတ်မင်းသားတွေ ဝတ်သလို ဝတ်ရတော့မယ်လို့ လွှတ်တော် ကိုယ်စားလှယ် ဒေါက်တာ မြတ်ဉာဏစိုးက ပြောပါတယ်။ အမျိုးသမီး လွှတ်တော် ကိုယ်စားလှယ် တွေကတော့ ရင်ဖုံးအင်္ကျီ၊ ချိတ်ထဘီနဲ့ စုံချ ပုဝါ တွေ ဆင်မြန်း ကြရမယ်လို့ ဆိုပါတယ်။ ဝတ်စုံတစ်စုံကို တန်ဖိုး နှစ်သိန်း၊ သုံးသိန်း ထိုက်တန်တဲ့ ဗမာ့ ရိုးရာ အဝတ်အစားတွေ ဖြစ်ကြပေမယ့် အရပ်ထဲမှာ သာမန်လူတွေ ဝတ်ဆင် လေ့ မရှိကြတော့တဲ့ အတွက် ရှေးဝတ် ရှေးစား တွေ သဖွယ် ဖြစ်နေကြ ပါတယ်။","len":1431}
{"id":"160319_turkeybomb","url":"https:\/\/www.bbc.com\/burmese\/world\/2016\/03\/160319_turkeybomb","title":"တူရကီမှာ အသေခံဗုံးခွဲ တိုက်ခိုက်မှုဖြစ်","summary":"တူရကီနိုင်ငံ အစ္စတန်ဘူမြို့ မြို့လယ် လူစည်ကားရာနေရာတစ် ဝိုက်မှာ အသေခံဗုံးပေါက်ကွဲမှုတစ် ခုဖြစ်ပွားခဲ့ ရာ လူ ၄ဉီးထက်မနည်း သေဆုံးခဲ့ပါတယ်။","text":"ဗုံးပေါက်ကွဲရာ နေရာတစ်ဝိုက်ကို ရဲတပ်ဖွဲ့က ရှင်းလင်းနေစဉ် ၂၀ကျော် ဒဏ်ရာရခဲ့ပြီး ၃ဉီးကတော့ စိုးရိမ်ရပါတယ်။ ဗုံးပေါက်ကွဲမှုဖြစ်ပွားခဲ့တဲ့ အစ္စတစ်ခ်လာ လမ်းဟာ ရုံးပိတ်ရက် ဖြစ်လို့ လူစည်ကားနေတဲ့ အချိန်ဖြစ်ပါတယ်။ ပြီးခဲ့တဲ့ တစ်ပတ်ကလည်း မြို့တော် အန်ကာရာမှာ ဗုံးပေါက်ကွဲမှုကြောင့် လူ၂၇ဉီး သေဆုံးခဲ့ပါသေးတယ်။အဲဒီပေါက်ကွဲမှုကို ကာ့ဒ်သူပုန် အဖွဲ့ TAK က သူတို့လက်ချက်လို့ ဝန်ခံလိုက်ပြီး တူရကီစစ်တပ်က ကာ့ဒ်သူပုန် တွေကို ထိုးစစ်ဆင်တာကို လက်စားချေတာလို့ပြောပါတယ်။ တူရကီမှာ ဗုံးပေါက်ကွဲမှုတွေ ဆက်တိုက်ဖြစ်ပွား နေပြီး ပြီးခဲ့တဲ့လက အန်ကာရာမှာ တူရကီအစိုးရစစ်တပ်ကားတန်း ဗုံးခွဲတိုက်ခိုက်ခံရပြီး ၂၈ဉီးသေဆုံးခဲ့ပါတယ်။ အောက်တိုဘာ ၂၀၁၅တုန်းကလည်း အန်ကာရာမှာလုပ်တဲ့ ကာ့ဒ်ငြိမ်းချမ်းရေးဆန္ဒပြပွဲမှာ အသေခံဗုံးခွဲမှု၂ကြိမ်ဖြစ်ပွားခဲ့လို့ လူ၁၀၀ကျော် သေဆုံးခဲ့ပါတယ်။","len":1434}
{"id":"140624_thein_sein_china","url":"https:\/\/www.bbc.com\/burmese\/burma\/2014\/06\/140624_thein_sein_china","title":"သမ္မတ ဦးသိန်းစိန် တရုတ်ပြည် သွားမယ်","summary":"နိုင်ငံတော် သမ္မတ ဦးသိန်းစိန်ဟာ ဒီရက်ပိုင်းအတွင်း တရုတ်နိုင်ငံကို ငါးရက်ကြာ ချစ်ကြည်ရေး ခရီးစဉ်တစ်ခု သွားရောက်မှာ ဖြစ်ပါတယ်။","text":"သမ္မတရာထူးတာဝန် ရယူခါစက သွားရောက်ခဲ့တဲ့ ပထမဆုံးအကြိမ် ချစ်ကြည်ရေး ခရီးစဉ် ပြီးကတည်းက အခုတစ်ကြိမ်ဟာ ဒုတိယမြောက် တရားဝင် ချစ်ကြည်ရေး ခရီးစဉ် ဖြစ်သလို တရုတ်နိုင်ငံ သမ္မတ ရှိကျင်ပင်း တာဝန်ယူပြီးနောက်မှာ ပထမဆုံး နိုင်ငံတော်အဆင့် ခရီးစဉ် ဖြစ်ပါတယ်။ ခရီးစဉ်အတွင်းမှာ ဆွေးနွေးမယ့် အကြောင်းအရာ အသေးစိတ်ကို အတိအကျ မထုတ်ပြန်နိုင်ပေမယ့် နှစ်နိုင်ငံကြားမှာ ရှိပြီးဖြစ်တဲ့ မဟာဗျုဟာ လုပ်ဖော်ကိုင်ဖက်အဆင့် ဆက်ဆံရေးကို ပိုမိုခိုင်မာအောင် ဆောင်ရွက်သွားမှာ ဖြစ်တယ်လို့ သမ္မတရဲ့ ပြောရေးဆိုခွင့်ရှိသူ ဦးရဲထွဋ်က ပြောပါတယ်။ ဒီဆက်ဆံရေး ပေါ်လစီအောက်မှာ ချမှတ်ထားတဲ့ ကဏ္ဍအလိုက် ပူးပေါင်းဆောင်ရွက်သွားမယ့် အစီအစဉ်တွေကို ဆွေးနွေးသွားဖို့လဲ ရှိတဲ့အပြင် အောက်ခြေအဆင့်တွေမှာ ဆွေးနွေးထားတဲ့ အကြောင်းအရာတွေကိုလဲ ခေါင်းဆောင်တွေကြားမှာ အတည်ပြုနိုင်မယ်လို့ ဦးရဲထွဋ်က ဆက်ပြောပါတယ်။","len":1438}
{"id":"141227_2013_myanmar_academy","url":"https:\/\/www.bbc.com\/burmese\/burma\/2014\/12\/141227_2013_myanmar_academy","title":"၂ဝ၁၃ မြန်မာ့ရုပ်ရှင် အကယ်ဒမီ ဆုပေးပွဲ","summary":"၂ဝ၁၃ ခုနှစ် အတွက် မြန်မာ့ ရုပ်ရှင် ထူးချွန်ဆု ပေးပွဲ ကို ရန်ကုန်က Myanmar Events Park မှာ ကျင်းပ ခဲ့ပြီး အကယ်ဒမီ ဆု (၆)ဆု ချီးမြှင့် ခဲ့ ပါတယ်။","text":"အကယ်ဒမီ ဆု (၆)ဆု ချီးမြှင့်ခဲ့ အမျိုးသား ဇာတ်ဆောင် ဆု- ပြေတီဦး (နင်စေရင်)၊ အမျိုးသမီး ဇာတ်ဆောင် ဆု- ဝတ်မှုံရွှေရည် (နင်စေရင်)၊ ဒါရိုက်တာ- ဝိုင်း (စေတန်ရဲ့ ကချေသည်)၊ အမျိုးသား ဇာတ်ပို့ ဆု - မင်းဦး (နင်စေရင်)၊ အမျိုးသမီး ဇာတ်ပို့ ဆု- ခိုင်သင်းကြည် (စုန်းပြူး)၊ ရုပ်ရှင် နောက်ခံ တေးဂီတ ဆု- စန္ဒယား တင်ဝင်းလှိုင် (ကြယ်စင် မော်ကွန်း) တို့ ရရှိ သွားပါတယ်။ ဒီနှစ် ဆုပေးပွဲ ဟာ ပြန်ကြားရေး ဝန်ကြီး ဌာန အောက်က ပထမဆုံး လွတ်လပ်စွာ ကျင်းပခွင့် ရရှိတဲ့ အကယ်ဒမီ ဆုပေးပွဲ လည်း ဖြစ်ပြီး ရုပ်ရှင် အစည်းအရုံးက လွတ်လပ်စွာ ရွေးချယ် ခဲ့ပါတယ်။ ပြေတီဦး အတွက် ၃ ကြိမ်မြောက် အကယ်ဒမီဆု ဖြစ်ပါတယ်။ ဒီနှစ်မှာ ဇာတ်ကားဆု ၊ ဓာတ်ပုံဆု၊ တည်းဖြတ်ဆု စတဲ့ ဆုတွေ ချီးမြှင့် နိုင်ခဲ့ခြင်း မရှိပါဘူး။ ၁၉၅၂ ခုနှစ်က စတင် ချီးမြှင့် ခဲ့တဲ့ မြန်မာ့ ရုပ်ရှင် ထူးချွန်ဆု သက်တမ်း နှစ် ၆ဝ ကျော် ရှိခဲ့ပြီ ဖြစ်ပါတယ်။","len":1441}
{"id":"151203_mh370_australia_confident","url":"https:\/\/www.bbc.com\/burmese\/world\/2015\/12\/151203_mh370_australia_confident","title":"MH370 ရှာဖွေမှု နေရာမှန်တယ်လို့ သြစတြေးလျပြော","summary":"ပျောက်ဆုံးနေတဲ့ မလေးရှား လေယာဉ် MH370 ကို မှန်ကန်တဲ့ နေရာမှာ ရှာဖွေနေတယ်လို့ ယုံကြည်ကြောင်း သြစတြေးလျ အရာရှိတွေက ပြောပါတယ်။","text":"လေယာဉ်ပျက်ကို မနှစ်ကတည်းက အိန္ဒိယ သမုဒ္ဒရာမှာ ပိုက်စိပ်တိုက် ရှာဖွေနေခဲ့။ လေယာဉ်ပျက်ဟာ အိန္ဒိယ သမုဒ္ဒရာထဲက ရှာဖွေရေး ဧရိယာရဲ့ တောင်ဘက် အစွန်းပိုင်းမှာ ရှိနေနိုင်တယ်လို့ ခန့်မှန်းချက် အသစ်က ညွှန်ပြနေပြီး၊ ရှာဖွေမှုတွေကို အဲဒီနေရာမှာ ဦးစားပေး လုပ်ဆောင် သွားမှာ ဖြစ်ပါတယ်။ MH370 လေယာဉ်ဟာ ၂၀၁၄ မတ်လက လူ ၂၃၉ ဦး တင်ဆောင်ပြီး ကွာလာလမ်ပူ ကနေ ဘေဂျင်းကို ပျံသန်းစဉ် ပျောက်ဆုံး ခဲ့တာပါ။ လေယာဉ်ပျက်ကို ရှာတွေ့လိမ့်မယ်လို့ အရာရှိတွေက ထင်မြင်နေကြောင်း သြစတြေးလျ ဒုတိယ ဝန်ကြီးချုပ် Warren Truss က ပြောပါတယ်။ MH370 ရဲ့ တောင်ပံ အစိတ်အပိုင်း တစ်ခုကို ရှာဖွေရေး ဧရိယာနဲ့ ကီလိုမီတာ ၄ ထောင်လောက် ဝေးတဲ့ ရီယူနီယံ ကျွန်းမှာ ပြီးခဲ့တဲ့ ဇူလိုင်လက တွေ့ခဲ့ကြပါတယ်။ ပင်လယ်ရေစီးကြောင်းတွေက အဲဒီ အစိတ်အပိုင်းကို သယ်ဆောင်သွားတာ ဖြစ်ပြီး ရှာဖွေရေး ဧရိယာကို ပြောင်းလဲဖို့ မလိုဘူးလို့ အရာရှိတွေက ပြောပါတယ်။","len":1443}
{"id":"150605_india_maggi_noddles","url":"https:\/\/www.bbc.com\/burmese\/world\/2015\/06\/150605_india_maggi_noddles","title":"အိန္ဒိယမှာ Maggi ခေါက်ဆွဲထုပ်တွေကို ပိတ်ပင်","summary":"အိန္ဒိယ နိုင်ငံမှာ လူကြိုက်များတဲ့ Maggi အမှတ်တံဆိပ် ခေါက်ဆွဲခြောက်ထုပ် တွေကို ဓာတ်ခွဲ စမ်းသပ်မှုအရ ကျန်းမာရေး ထိခိုက်နိုင်တဲ့ အတွက် ရောင်းချခွင့် တားမြစ် လိုက်ပါတယ်။","text":"Maggi ခေါက်ဆွဲခြောက်ထုပ် တွေမှာ ခဲဓာတ် ပါဝင်မှု များနေ။ Nestle ကုမ္ပဏီက ထုတ်လုပ်တဲ့ အဲဒီ Maggi ခေါက်ဆွဲခြောက်ထုပ် တွေမှာ ခဲဓာတ် ပါဝင်မှုက အန္တရာယ်ရှိတဲ့ အဆင့်အထိ ပါဝင်နေတာ တွေ့ရတဲ့အတွက် အိန္ဒိယ စားသောက်ကုန် အန္တရာယ် ကင်းရှင်းရေး အေဂျင်စီက ပိတ်ပင် လိုက်တာ ဖြစ်ပါတယ်။ အိန္ဒိယမှာ ရောင်းချခွင့်ပြုထားတဲ့ Nestle ကုမ္ပဏီထုတ် ခေါက်ဆွဲခြောက် ၉ မျိုးစလုံးကို အရောင်းစင်တွေ ပေါ်ကနေ ပြန်သိမ်းဖို့ အဲဒီ အေဂျင်စီက ညွှန်ကြား ထားပါတယ်။ စင်ကာပူ နိုင်ငံကလည်း အိန္ဒိယ ကနေ တင်သွင်းတဲ့ ခေါက်ဆွဲခြောက်ထုပ် တွေကို တားမြစ် လိုက်ပါတယ်။ စောစောပိုင်း ကတော့ Nestle ကုမ္ပဏ သူတို့ ထုတ်ကုန်တွေဟာ လုံးဝ အန္တရာယ် ကင်းပါတယ်လို့ ပြောခဲ့ပြီး ကြိုတင် ကာကွယ်တဲ့ အနေနဲ့သာ ရောင်းချမှုတွေကို ပြန်ရုပ်သိမ်း ခဲ့ပါတယ်။ Maggi တံဆိပ်ဟာ အိန္ဒိယ နိုင်ငံက ခေါက်ဆွဲခြောက်ထုပ် စျေးကွက်မှာ ၈၀ ရာခိုင်နှုန်း စျေးကွက်ဝေစု ရှိထားတာ ဖြစ်ပါတယ်။","len":1448}
{"id":"160830_apple_ireland_tax","url":"https:\/\/www.bbc.com\/burmese\/world\/2016\/08\/160830_apple_ireland_tax","title":"အိုင်ယာလန်ကို အက်ပဲလ်က အခွန် ယူရို ၁၃ ဘီလျံ ပြန်ပေးရမယ်","summary":"အိုင်ယာလန် နိုင်ငံအနေနဲ့ နည်းပညာ ကုမ္ပဏီကြီး အက်ပဲလ် ဆီကနေ အခွန်ငွေ ယူရို ၁၃ ဘီလျံကို ပြန်တောင်း ယူရမယ်လို့ ဥရောပ ကော်မရှင်က ဆုံးဖြတ် လိုက်ပါတယ်။","text":"အမေရိကန် နည်းပညာ ကုမ္ပဏီ အက်ပဲလ်ကို အိုင်ယာလန် နိုင်ငံက အခွန်လျှော့ပေါ့ ပေးခဲ့တာဟာ အီးယူ အဖွဲ့ရဲ့ ဥပဒေနဲ့ မညီကြောင်း ၃ နှစ်ကြာ စုံစမ်း စစ်ဆေးမှု အပြီးမှာ ဆုံးဖြတ်လိုက်တာ ဖြစ်ပါတယ်။ အိုင်ယာလန် အစိုးရဟာ အက်ပဲလ် ကုမ္ပဏီကို အခွန်ကောက်ရာမှာ တခြား ကုမ္ပဏီတွေထက် ပိုလျော့တဲ့ နှုန်းထားနဲ့သာ ကောက်ခဲ့တယ်လို့ ဥရောပ ကော်မရှင်က ပြောပါတယ်။ အခု ဆုံးဖြတ်ချက်ကို အိုင်ယာလန် အစိုးရရော အက်ပဲလ် ကုမ္ပဏီကပါ ကန့်ကွက်လိုက်ပြီး အယူခံ ဝင်သွားမယ်လို့ ပြောကြပါတယ်။ ဥရောပ အဖွဲ့ဝင် နိုင်ငံတွေ အနေနဲ့ ကုမ္ပဏီတွေကို သီးသန့် ရွေးထုတ်ပြီး အခွန် လျှော့ပေါ့ခွင့် ပေးတာဟာ အီးယူရဲ့ ဥပဒေနဲ့ မကိုက်ညီဘူးလို့ ဥရောပ ကော်မရှင်နာ မာဂါရက်သ် ဗက်စ်တာဂါက ပြောပါတယ်။ အလားတူ လူဇင်ဘတ် နိုင်ငံမှာလည်း အမေဇုန်နဲ့ မက်ဒေါ်နယ် ကုမ္ပဏီတွေကို အခွန် လျှော့ပေါ့ခွင့် ပေးတဲ့ ကိစ္စအပေါ် စုံစမ်း စစ်ဆေးမှုတွေ လုပ်နေတယ်လို့ သူက ပြောပါတယ်။","len":1483}
{"id":"150711_nld_breaking_news","url":"https:\/\/www.bbc.com\/burmese\/burma\/2015\/07\/150711_nld_breaking_news","title":"အန်အယ်ဒီပါတီ ရွေးကောက်ပွဲ ဝင်မယ်","summary":"နိုဝင်ဘာလ ၈ ရက်နေ့ ကျင်းပမယ့် ရွေးကောက်ပွဲမှာ အန်အယ်ဒီ ပါတီ ဝင်ရောက် ယှဉ်ပြိုင်မှာ ဖြစ်တယ်လို့ ပါတီဥက္ကဌ ဒေါ်အောင်ဆန်း စုကြည် ကပြောလိုက် ပါတယ်။","text":"အန်အယ်ဒီ ခေါင်းဆောင်တွေ နေပြည်တော်မှာ တွေ့ဆုံ စနေနေ့က နေပြည်တော်မှာ ပါတီ ဗဟို အလုပ်အမှုဆောင် ကော်မီတီ အစည်းဝေး ကျင်းပ ပြီးတဲ့နောက် အဲဒီလို ဆုံးဖြတ် ခဲ့တာ ဖြစ်ပါတယ်။ ရွေးကောက်ပွဲ ကျင်းပမယ့် ရက်ကို တရားဝင် ကြေညာ ပြီးတဲ့အခါ ကျရင် ရွေးကောက်ပွဲ ဝင်မဝင် ထုတ်ဖော် ကြေညာမယ် လို့ ဒေါ်အောင်ဆန်းစုကြည်က စောစောပိုင်းမှာ ပြောထား ခဲ့ပါတယ်။ ရွေးကောက်ပွဲကို နိုဝင်ဘာ ၈ ရက်နေ့မှာ ကျင်းပမှာ ဖြစ်ကြောင်း ရွေးကောက်ပွဲ ကော်မရှင်က ဇူလိုင်လ ၈ ရက်နေ့မှာ ထုတ် ပြန်ခဲ့ပြီး တဲ့နောက် အန်အယ်ဒီ က ဗဟို အလုပ်အမှုဆောင် ကော်မီတီ အစည်းဝေးကို အမြန် ခေါ်ယူ ခဲ့တာ ဖြစ်ပါတယ်။ ဒေါ်အောင်ဆန်းစုကြည် အနေနဲ့ ကြားဖြတ် ရွေးကောက်ပွဲမှာ သူဝင်ပြိုင်ခဲ့တဲ့ ကော့မှူး မဲဆန္ဒနယ် ကဘဲ ဝင်ပြိုင်မှာ ဖြစ်တယ်လို့ ပြောပါတယ်။ အခြေခံ ဥပဒေအရ သူဟာ သမ္မတ မဖြစ်နိုင် ပေမယ့် ပြည်သူ အလိုကျတဲ့ အစိုးရ ဖြစ်အောင် ရွေးကောက်ပွဲ ဝင်မှာ ဖြစ်တယ် လို့လည်း ပြောပါတယ်။","len":1505}
{"id":"131216_hongkong_maid_burma","url":"https:\/\/www.bbc.com\/burmese\/burma\/2013\/12\/131216_hongkong_maid_burma","title":"မြန်မာ အိမ်အကူ အမျိုးသမီးတွေကို ဟောင်ကောင်က ခေါ်ဖို့ လုပ်နေ","summary":"မြန်မာ အိမ်အကူ အမျိုးသမီးတွေကို တလ ဒေါ်လာ ၅၀၀ကျော်နဲ့ ခေါ်ယူဖို့ မြန်မာ အလုပ်သမား ဝန်ကြီးဌာနကို ဟောင်ကောင်က ကမ်းလှမ်းထားပါတယ်။","text":"ဟောင်ကောင်မှာ အိမ်အကူအဖြစ် လာရောက် အလုပ် လုပ်ကိုင်နေသူ အများစုဟာ အင်ဒိုနီးရှားနဲ့ ဖိလစ်ပိုင်က ဖြစ် အခုအခါ ပထမ အသုတ်အနေနဲ့ လူ ၂၀၀ ကမ်းလှမ်း ထားပြီး လိုအပ်တာတွေ ပြင်ဆင် ဆောင်ရွက်နေပြီလို့ မြန်မာ အလုပ်သမား၊ အလုပ်အကိုင်နဲ့ လူမှု ဖူလုံရေး ဝန်ကြီးဌာန ညွှန်ကြားရေးမှူး ဦးမျိုးအောင်က ဘီဘီစီ ကို ပြောပါတယ်။ ဟောင်ကောင်မှာ အိမ်အကူ အဖြစ် သွား အလုပ်လုပ်နိုင်ဖို့အတွက် တရုတ်ဘာသာစကား တတ်ကျွမ်းဖို့ လိုသလို အိမ်အကူလုပ်ငန်း ဆိုင်ရာ သင်တန်းတွေ တက်ထားရမှာ ဖြစ်တယ်လို့ ဦးမျိုးအောင်က ပြောပြပါတယ်။ ဒါ့အပြင် လျှပ်စစ်ပစ္စည်း အသုံးပြုနည်းတွေကိုလည်း သိထားဖို့ လိုတယ်လို့ ဆိုပါတယ်။ မြန်မာ အိမ်အကူ အမျိုးသမီးတွေကို ဟောင်ကောင်က ဒီလို ခေါ်ယူတာ ဒါ ပထမဆုံး အကြိမ် ဖြစ်ပါတယ်။ မြန်မာ အိမ်အကူ အမျိုးသမီးတွေ အများစုဟာ စင်္ကာပူ၊ တောင်ကိုးရီးယား၊ ဂျပန်၊ ထိုင်းနဲ့ မလေးရှားနိုင်ငံတွေမှာ သွား ရောက် အလုပ်လုပ်ကိုင်နေကြပါတယ်။","len":1505}
{"id":"140922_ukraine_artillery_rebels","url":"https:\/\/www.bbc.com\/burmese\/world\/2014\/09\/140922_ukraine_artillery_rebels","title":"ယူကရိန်း စစ်တပ် လက်နက်ကြီးတွေ ရုပ်သိမ်းမယ်","summary":"ယူကရိန်း အရှေ့ပိုင်းက သူပုန်နယ် တလျှောက်မှာ ရှိတဲ့ လက်နက်ကြီးတွေကို ပြန်လည် ရုပ်သိမ်းဖို့ ပြင်ဆင် နေပြီ ဖြစ်ကြောင်း ယူကရိန်း စစ်တပ်က ပြောပါတယ်။","text":"ရှေ့တန်းက လက်နက်ကြီးတွေကို နှစ်ဘက်လုံးက ပြန်ရုပ်ဖို့ သဘောတူ အစိုးရနဲ့ သူပုန် နယ်စည်း နှစ်ဘက် ကြားမှာ ကြားခံနယ် ထားဖို့ကို ပြီးခဲ့တဲ့ စနေနေ့က ယူကရိန်း အစိုးရနဲ့ သူပုန်တို့ သဘောတူ ခဲ့ကြပါတယ်။ နှစ်ဘက် အပစ်ရပ် လက်မှတ် ထိုးခဲ့တဲ့ သဘောတူညီချက် တွေထဲမှာ နှစ်ဘက်လုံးက လက်နက်ကြီးတွေကို ၁၅ ကီလိုမီတာ အဝေးအထိ ရုပ်သိမ်းပေးဖို့ ပါဝင်ပါတယ်။ နှစ်ဘက် အပစ်ရပ် လက်မှတ် ထိုးခဲ့တာ နှစ်ပတ်ကျော် ကြာမြင့် လာပြီးနောက်မှာ ခုလို သဘောတူခဲ့တာ ဖြစ်ပြီး ဒွန်းညက်စ်နဲ့ မာရီပိုလ် မြို့ တွေ အနီးမှာတော့ ပစ်ခတ်မှုတွေ ဆက်လက် ရှိနေခဲ့ပါတယ်။ တိုက်ခိုက်မှုတွေ စတင် ခဲ့တဲ့ ပြီးခဲ့တဲ့ ဧပြီလ ကတည်းက ခုချိန်ထိ ဒွန်းညက်စ်နဲ့ လူဟန့်စ် ဒေသ တဝိုက်မှာ လူ ၃၀၀၀ ကျော် သေဆုံး ခဲ့ရပါတယ်။ ပြီးခဲ့တဲ့ အပတ်ကတော့ ဒွန်းညက်စ်နဲ့ လူဟန့်စ် ဒေသအချို့ အပါအဝင် သူပုန် နယ်မြေတွေကို ကိုယ်ပိုင် အုပ်ချုပ်ခွင့် ပေးဖို့ ယူကရိန်း ပါလီမန်က ဆုံးဖြတ်ခဲ့ပါတယ်။","len":1508}
{"id":"150915_north_korea_nuclear_site","url":"https:\/\/www.bbc.com\/burmese\/world\/2015\/09\/150915_north_korea_nuclear_site","title":"မြောက်ကိုရီးယား နျူစက်ရုံ ပြန်လည်ပတ်နေ","summary":"မြောက်ကိုရီးယား နိုင်ငံက သူ့ရဲ့ အဓိက နျူကလီးယား စက်ရုံ ဖြစ်တဲ့ ယုံဗြွန်း (Yongbyon) နျူစက်ရုံကို ပုံမှန် ပြန်လည် လည်ပတ်နေပြီလို့ ပြောလိုက်ပါတယ်။","text":"မြောက်ကိုရီးယားရဲ့ နျူလက်နက် အစီအစဉ်တွေ အတွက် ယုံဗြွန်း နျူစက်ရုံက ပလူတိုနီယံ ထုတ်ပေးနေ။ သူတို့ရဲ့ နျူကလီးယား လက်နက်တွေကို အရေအတွက်ရော အရည်အသွေးပါ တိုးမြှင့်ဖို့ လုပ်ဆောင်နေပြီး၊ အမေရိကန် ပြည်ထောင်စုကို ရင်ဆိုင်ရာမှာ အချိန်မရွေး အသုံးပြုနိုင်ပြီလို့ မြောက်ကိုရီးယားက ပြောပါတယ်။ ပြီးခဲ့တဲ့ သီတင်းပတ်က ထွက်ပေါ်လာတဲ့ ဂြိုဟ်တု ပုံရိပ်တွေမှာလည်း ယုံဗြွန်း စက်ရုံက သက်ဝင် လှုပ်ရှားမှုတွေ တိုးမြှင့် နေတာကို မြင်တွေ့ ကြရပါတယ်။ မြောက်ကိုရီးယားက ဆက်သွယ်ရေး ဂြိုဟ်တု အများအပြားကို လွှတ်တင်မယ်လို့ ပြောခဲ့ပြီး နောက်တစ်ရက်မှာပဲ အခု ကြေညာချက် ထွက်ပေါ်လာတဲ့ အတွက် မြောက်ကိုရီးယား အနေနဲ့ တာဝေးပစ် ဒုံးကျည်တွေ ပစ်လွှတ်နိုင်ဖို့လည်း ကြိုးပမ်း နေတယ်လို့ ယူဆရပါတယ်။ အဲဒီ ကြေညာချက် ၂ ခုဟာ မြောက်ကိုရီးယားရဲ့ စစ်ရေး စွမ်းရည်နဲ့ ပတ်သက်ပြီး ကမ္ဘာကို တပ်လှန့် သတိပေး လိုက်တာ ဖြစ်တယ်လို့ သုံးသပ်သူတွေက ယူဆကြပါတယ်။","len":1514}
{"id":"141211_china_xijiang_to_ban_veil","url":"https:\/\/www.bbc.com\/burmese\/world\/2014\/12\/141211_china_xijiang_to_ban_veil","title":"ရှင်ဂျန်း ပြည်နယ်မှာ ခေါင်းဆောင်းပဝါ ပိတ်ပင်မယ်","summary":"တရုတ် နိုင်ငံ ရှင်ဂျန်း ပြည်နယ်ရဲ့ မြို့တော် ဥရမ်ချိ မြို့မှာ မွတ်ဆလင် အမျိုးသမီးတွေ လူကြားထဲမှာ ခေါင်းမြီးခြုံပြီး သွားလာတာကို တားမြစ် တော့မယ်လို့ သိရပါတယ်။","text":"ရှင်ဂျန်း ပြည်နယ်မှာ လုံခြုံရေး တင်းကျပ်ထား ဝီဂါ မွတ်ဆလင်တွေ နေထိုင်ရာ ဒေသမှာ အခုလို တားမြစ်မယ့် အစီအစဉ်ကို ဥရမ်ချိ မြို့ အာဏာပိုင်တွေက ထောက်ခံတယ်လို့ တရုတ် အစိုးရ သတင်းဌာန မှာ ဖော်ပြပါတယ်။ မွတ်ဆလင် ခွဲထွက်ရေး လှုပ်ရှားမှုတွေကြောင့် ဒီဒေသမှာ ပြီးခဲ့တဲ့ ၂ နှစ် အတွင်း လူ ရာနဲ့ချီ သေဆုံး ခဲ့ရတယ်လို့ တရုတ် အစိုးရက ပြောပါတယ်။ ဝီဂါတွေဘက်က လှုပ်ရှားသူတွေ ကတော့ တိုက်ခိုက်မှုတွေ ပေါ်ပေါက်ခဲ့တာဟာ တရုတ် အစိုးရရဲ့ ဖိနှိပ် ချုပ်ချယ်မှုတွေကြောင့် ဖြစ်တယ်လို့ ပြောကြပါတယ်။ ပြီးခဲ့တဲ့ သြဂုတ် လကလည်း ရှင်ဂျန်း ပြည်နယ် မြောက်ပိုင်းက ကာရာမေ မြို့မှာ မုတ်ဆိတ်ရှည် ထားတဲ့ အမျိုးသားတွေကို ဘတ်စ်ကားပေါ် တက်ခွင့် ပိတ်ပင် ခဲ့ပါတယ်။ ဝီဂါလူမျိုး အများစုက သူတို့ရဲ့ ယဉ်ကျေးမှုတွေ တိုက်ခိုက် ခံနေရတယ်လို့ ယူဆနေချိန်မှာ အခုလို တားမြစ်ချက်တွေ ထပ်မံ ပြုလုပ်တာဟာ တစ်ချိန်ချိန်မှာ ဆိုးကျိုးနဲ့ ကြုံတွေ့ ရနိုင်တယ်လို့ အချို့က သုံးသပ်ကြပါတယ်။","len":1548}
{"id":"140523_china_corruption","url":"https:\/\/www.bbc.com\/burmese\/world\/2014\/05\/140523_china_corruption","title":"တရုတ် မိုင်းတွင်းလုပ်ငန်းရှင်ကို သေဒဏ်ချမှတ်","summary":"တရုတ် နိုင်ငံရဲ့ လုံခြုံရေး အကြီးအကဲဟောင်းနဲ့ ပတ်သက်တယ်လို့ ယူဆရတဲ့ မိုင်းတွင်း လုပ်ငန်းရှင်ကြီးကို သေဒဏ် အပြစ် ချမှတ်လိုက်ပါတယ်။","text":"သေဒဏ်ချမှတ်ခံရသူ မိုင်းတွင်း လုပ်ငန်းရှင် Liu Han သေဒဏ်ချမှတ်ခံရသူ လျူဟန် Liu Han ဟာ တရုတ်နိုင်ငံမှာ အချမ်းသာဆုံး စာရင်းဝင် ဖြစ်ပြီး သူဟာ သူ့ ညီအစ်ကို တော်စပ်သူနဲ့အတူ ဆီချွမ် ပြည်နယ်က လောင်းကစား စက်တွေကို ထိန်းချုပ်တဲ့ ရာဇဝတ် ဂိုဏ်းကို ဦးဆောင်မှုနဲ့ အပြစ်ရှိတယ်လို့ ချမှတ်ခံရတာ ဖြစ်ပါတယ်။ အဲဒီဂိုဏ်းက သူ့ပြိုင်ဖက်တွေကို မတရား အနိုင်ကျင့်တာ သေနတ်နဲ့ ပစ်တာ အပြင် ခြိမ်းခြောက် အကြပ်ကိုင်တာတွေ လုပ်ခဲ့ပြီး အစိုးရ အရာရှိတွေကို လာဘ်ထိုးပြီး အကာအကွယ် ရယူခဲ့တယ်လို့ ပြောကြပါတယ်။ ဒါပေမယ့် ဘေဂျင်းက ဘီဘီစီ သတင်းထောက် ကတော့ မစ္စတာ လျူဟာ တစ်ချိန်က တန်ခိုး အာဏာ ကြီးမားခဲ့တဲ့ လုံခြုံရေး အကြီးအကဲ ဖြစ်သူ ကျောက်ယုန်ခန်း Zhou Yongkang နဲ့ ဆက်စပ်မှု ရှိခဲ့တာကြောင့် အခုလို သူ့ရဲ့ ကျဆုံးခန်းကို ရောက်ခဲ့ရတာလို့ ပြောပါတယ်။ လုံခြုံရေး အကြီးအကဲ ဖြစ်ခဲ့သူ မစ္စတာ ကျောက်ယုန်ခန်း Zhou Yongkang ကတော့ အလွဲသုံးစားမှုတွေနဲ့ နေအိမ်အကျယ်ချုပ် ချခံထားရတယ်လို့ သတင်းတွေ ထွက်နေပါတယ်။","len":1556}
{"id":"151027_migrant_crisis_threaten_eu_cohesion","url":"https:\/\/www.bbc.com\/burmese\/world\/2015\/10\/151027_migrant_crisis_threaten_eu_cohesion","title":"ရွှေ့ပြောင်းသူအရေးက အီးယူ စုဖွဲ့မှုကို ခြိမ်းခြောက်နေ","summary":"ရွှေ့ပြောင်း ဝင်ရောက်သူတွေ အရေးဟာ ဥရောပ သမဂ္ဂရဲ့ စုဖွဲ့မှုကို ခြိမ်းခြောက် နေတယ်လို့ ဥရောပ ကောင်စီ ဥက္ကဋ္ဌက သတိပေး လိုက်ပါတယ်။","text":"ရွှေ့ပြောင်းသူ အရေး ကိုင်တွယ်ဖို့ ဆောင်ရွက်မှုတွေ တုံ့နှေးသလို ရှိနေပေမယ့် ထပ်မံ ဝင်ရောက်လာတဲ့ နှုန်းကတော့ နှေးကွေးသွားခြင်း မရှိ။ ဒီပြဿနာဟာ အီးယူအတွက် ဆယ်စုနှစ် တစ်ခုအတွင်း အကြီးဆုံး စိန်ခေါ်မှု ဖြစ်တယ်လို့ ဥရောပ ကောင်စီ ဥက္ကဋ္ဌ ဒေါ်နယ် တက်စ်က ဥရောပ ပါလီမန်မှာ ပြောပါတယ်။ ဥရောပ ပါလီမန် ဥက္ကဋ္ဌ မာတင် ရှို့စ် ကလည်း အီးယူ အဖွဲ့ဝင် နိုင်ငံတွေဟာ ရွှေ့ပြောင်းသူ ပြဿနာကို အဖွဲ့အစည်း အနေနဲ့ ဖြေရှင်းဖို့ထက် အမျိုးသားရေး အကျိုးစီးပွားကိုသာ ရှေ့တန်း တင်ကြတယ်လို့ စွပ်စွဲ ခဲ့ပါတယ်။ ကုလသမဂ္ဂ ဒုက္ခသည်များ ဆိုင်ရာ အေဂျင်စီရဲ့ အဆိုအရ အခုနှစ်အတွင်း ရွှေ့ပြောင်း ဝင်ရောက်သူပေါင်း ၇ သိန်းကျော် ဥရောပကို ရောက်ရှိခဲ့ပြီး ဖြစ်တယ်လို့ သိရပါတယ်။ အသစ် ထပ်မံ ဝင်ရောက် လာနေတဲ့ ရွှေ့ပြောင်းသူတွေကို ကိုင်တွယ်ဖို့ အာဏာပိုင်တွေ အခက်အခဲ ကြုံနေကြရချိန်မှာ အီးယူ ခေါင်းဆောင်တွေ အချင်းချင်း ဒေါသတကြီး စွပ်စွဲ ပြောဆိုမှုတွေ အပြန်အလှန် ပြုလုပ် ခဲ့ကြပါတယ်။","len":1574}
{"id":"160102_new_parliament_convening_date","url":"https:\/\/www.bbc.com\/burmese\/burma\/2016\/01\/160102_new_parliament_convening_date","title":"ဖေဖော်ဝါရီ ပထမပတ်မှာ လွှတ်တော်သစ် ခေါ်နိုင်","summary":"လာမယ့် ဖေဖော်ဝါရီလ ပထမပတ်မှာ မြန်မာ လွှတ်တော် အသစ်တွေ ခေါ်ယူနိုင် တယ်လို့ NLD အမျိုးသား လွှတ်တော် ကိုယ်စားလှယ် ဒေါက်တာ မြတ်ဉာဏစိုးက ပြောပါတယ်။","text":"လက်ရှိ လွှတ်တော် သက်တမ်း ဇန်နဝါရီ ၃၁ မှာ ကုန်ဆုံး ဥပဒေ အရ လက်ရှိ လွှတ်တော် တွေ အားလုံးရဲ့ သက်တမ်းက ဇန်နဝါရီ ၃၁ မှာ ကုန်ဆုံးမှာ ဖြစ်လို့ လွှတ်တော် အသစ် တွေကို လက်ရှိ လွှတ်တော် ဥက္ကဋ္ဌ တွေက ခေါ်ယူ ပေးသွားရ မယ် လို့ သိရပါတယ်။ အဲဒိ လွှတ်တော် သစ်မှာ လွှတ်တော် ဥက္ကဋ္ဌတွေ ရွေးချယ်ပြီး ဒုတိယ သမ္မတ လောင်း တွေ ရွေးချယ်ရေးနဲ့ အစိုးရ ဖွဲ့စည်းရေး ကို မတ်လ အစိုးရ သက်တမ်း မကုန် မီ ဆောင်ရွက် သွားရမှာ ဖြစ်ပါတယ်။ လက်ရှိ လွှတ်တော် တွေမှာ တင်သွင်း ဆွေးနွေး နေတဲ့ ဥပဒေ တွေ မပြီးပြတ်ဘဲ ကျန်နေရင် လွှတ်တော် သစ်မှာ အသစ်က ပြန်စရမယ် လို့ လည်း ဥပဒေကြမ်း ကော်မတီ က ဒေါက်တာ မြတ်ဉာဏစိုးက ပြောပါတယ်။ လောလောဆယ် အမျိုးသား လွှတ်တော် မှာ ဆွေးနွေးနေတဲ့ ဥပဒေကြမ်း ၂ ခု ရှိပြီး ပြည်သူ့ လွှတ်တော် မှာ ၅ ခု လောက် ရှိတယ် လို့ ဆိုပါတယ်။ လူပြောများ နေတဲ့ ကာလုံ ခေါ် ကာကွယ်ရေးနဲ့ လုံခြုံရေး ကောင်စီ ဥပဒေ ကြမ်းကို တော့ ခုထိ လွှတ်တော် မှာ တင်သွင်းမှု မရှိသေးဘူး လို့လည်း ပြောပါတယ်။","len":1576}
{"id":"160718_us_republican_convention","url":"https:\/\/www.bbc.com\/burmese\/world\/2016\/07\/160718_us_republican_convention","title":"ထရမ့်ကို သမ္မတလောင်း အဖြစ် အတည်ပြုကြမယ့် ရီပတ်ဘလစ်ကင် ညီလာခံ စတင်နေပြီ","summary":"အမေရိကန် ပြည်ထောင်စုမှာ ရီပတ်ဘလစ်ကင် ပါတီရဲ့ ပြည်လုံးကျွတ် ညီလာခံ စတင် ခဲ့ပြီ ဖြစ်ပါတယ်။","text":"ညီလာခံ ကျင်းပ နေတဲ့ ကလိဗ်လဲန် မြို့ မှာ လုံခြုံရေး တွေ တိုးမြှင့်။ လာမယ့် နိုဝင်ဘာ လ အမေရိကန် သမ္မတ ရွေးကောက်ပွဲ အတွက် ရီပတ်ဘလစ်ကင် ပါတီရဲ့ အဆုံးသတ် ပြင်ဆင်မှု တွေကို အိုဟိုင်အို ပြည်နယ်၊ ကလိဗ်လဲန် မြို့ မှာ ၄ ရက်တာ ကျင်းပမယ့် အခု ဒီ ညီလာခံ ကနေ ပြုလုပ် ကြမှာ ဖြစ်ပါတယ်။ ညီလာခံကို တက်ရောက် နေကြတဲ့ ရီပတ်ဘလစ်ကင် ပါတီ ကိုယ်စားလှယ် တွေ အနေနဲ့ အဓိက လုပ်ဆောင် ကြရမှာ ကတော့ ကုဋေကြွယ် သူဌေး ဒေါ်နယ်ထရမ့်ကို ပါတီကို ကိုယ်စားပြုတဲ့ သမ္မတ လောင်း အဖြစ် တရားဝင် အသိအမှတ်ပြု ကြရမှာပါ။ မစ္စတာ ထရမ့်ကို သမ္မတ လောင်း အဖြစ် ကန့်ကွက်ခွင့် မရကြတဲ့ ကိုယ်စားလှယ် တွေရဲ့ မကျေနပ် သံ တွေနဲ့ ညီလာခံ အစ နေ့မှာပဲ ရုတ်ရုတ်သဲသဲ ဖြစ်ခဲ့ပါတယ်။ မစ္စတာ ထရမ့်ကို မထောက် ခံကြတဲ့ သမ္မတဟောင်း ဘွတ်ရှ် သား အဖ နှစ်ယောက် အပါအဝင် ထိပ်သီး ရီပတ်ဘလစ်ကင် ပါတီဝင် တချို့တော့ ညီလာခံကို လာ မတက် ကြပါဘူး။ ညီလာခံ ကျင်းပ နေတဲ့ ကလိဗ်လဲန် မြို့ မှာ လုံခြုံရေး တွေ တိုးမြှင့် တင်းကြပ် ထားပါတယ်။","len":1581}
{"id":"150214_ukraine","url":"https:\/\/www.bbc.com\/burmese\/world\/2015\/02\/150214_ukraine","title":"ယူကရိန်းမှာ တိုက်ခိုက်နေဆဲ","summary":"ယူကရိန်း အရှေ့ပိုင်းမှာ စနေနေ့ ညပိုင်းမှာ အပစ်ရပ် သဘောတူညီချက် စဖို့ နာရီပိုင်း လိုတဲ့ အချိန်အထိ တိုက်ပွဲတွေ ပြင်းထန်နေဆဲ ဖြစ်ပါတယ်။","text":"ယူကရိန်းမှာ တိုက်ခိုက်နေကြဆဲ ရထား လမ်းဆုံရာ အချက်အခြာ မြို့ ဖြစ်တဲ့ ဒါဗောက်ဆာဗာမြို့ကိုလည်း ရုရှားယိမ်းသူပုန်တွေက အကြီးအကျယ် ပစ်ခတ် တိုက်ခိုက်နေလို့ မြို့မှာ မီးလျှံတွေ ကြီးပဲ တယ်လို့ အဲဒီက ဒေသ ရဲတပ်ဖွဲ့ အကြီးအကဲ က ပြောပါတယ်။ အနီးမှာရှိတဲ့ ခရိုင်မီးယားရဲ့ အဝင်အထွက်တံခါးပေါက်လို ဖြစ်တဲ့ မာရီယူပိုးလ် မှာလည်း တိုက်ပွဲတွေ ပြန်ဖြစ်နေပါတယ်။ ယူကရိန်း နိုင်ငံဆိုင်ရာ အမေရိကန်သံအမတ်ကြီးက အခုဆို ဒီသူပုန်တွေဟာ တချို့ နေတိုး အဖွဲ့ဝင် နိုင်ငံတွေထက်တောင်မှ လက်နက် အင်အား တောင့်တင်းနေတယ်လို့ ဆိုပါတယ်။ ဆက်လက်ပြီး သူက တိုက်ပွဲဖြစ်ပွားနေတဲ့ ဒေသတွေမှာ ရုရှားရဲ့ လက်နက်ကြီးတွေ ရှိနေတဲ့ တာနဲ့ ပတ်သက်လို့ သူလျှို ဂြိုလ်တုတွေကနေ တဆင့် ရိုက်ကူးထားတဲ့ ပုံတွေကိုလည်း ပြသခဲ့ပါတယ်။ အဲဒီ ဒေသတွင်းက ၂ ဘက်စလုံးက လူတွေကတော့ ငြိမ်းချမ်းရေး အလားအလာတွေနဲ့ ပတ်သက်လို့ သိပ်ပြီး မျှော်လင့်ချက် မထားကြဘူးလို့ အဲဒီကို ရောက်ရှိ နေတဲ့ ဘီဘီစီ သတင်းထောက်က ပြောပါတယ်။","len":1583}
{"id":"140928_hong_kong_protest_teagas","url":"https:\/\/www.bbc.com\/burmese\/world\/2014\/09\/140928_hong_kong_protest_teagas","title":"ဟောင်ကောင် ဆန္ဒပြပွဲကို ရဲက ဖြိုခွဲ","summary":"ဟောင်ကောင် ရဲတွေဟာ ဒီမိုကရေစီ အရေး ဆန္ဒပြ နေကြတဲ့ ကြီးမားတဲ့ လူအုပ်ကြီးကို မျက်ရည်ယို ဗုံးတွေ သုံးပြီး လူစုခွဲ ခဲ့ ပါတယ်။","text":"လူစု မခွဲဘူး ဆိုရင် အင်အား ပိုသုံး ရလိမ့် မယ်လို့ ဟောင်ကောင် ရဲတပ်ဖွဲ့က သတိပေး နေပါတယ် မြို့လယ် နေရာ ကနေ ထွက်သွား ကြဖို့ အာဏာပိုင် တွေက အမိန့် ထုတ်ပြန် ထားပေမယ့် ဆန္ဒပြ သူတွေက ဒါကို အံတုပြီး ဆက်လက် ဆန္ဒပြ နေကြ တာပါ။ ဟောင်ကောင် အုပ်ချုပ်ရေးမှူး စီဝိုင် လွန်း ကတော့၊ တတိယ မြောက်နေ့ ရှိလာပြီ ဖြစ်တဲ့ ဒီ ဆန္ဒပြ မှုတွေဟာ ဥပေဒနဲ့ မညီဘူး ဆိုပြီး ကြေညာ ပြောဆိုထား ပါတယ်။ တရုတ် ပြည်မကြီး ကလည်း ဆန္ဒပြ မှုတွေကို ပြစ်တင် ရှုတ်ချလိုက် ပါတယ်။ ထောင်သောင်း ချီတဲ့ ဆန္ဒပြ လူအုပ်ကြီး အနေနဲ့ လူစု မခွဲဘူး ဆိုရင် အင်အား ပိုသုံး ရလိမ့် မယ်လို့ ဟောင်ကောင် ရဲတပ်ဖွဲ့က သတိပေး နေပါတယ်။ သတင်းစာ ရှင်းလင်းပွဲမှာ မစ္စတာ လွန်းက သူဟာ ဆန္ဒပြ သူတွေရဲ့ စိုးရိမ် မှုတွေကို နားထောင် နေပါတယ် လို့တော့ ပြောကြား သွားပါတယ်။ ဆန္ဒပြ သူတွေဟာ လာမယ့် ၂၀၁၇ ခုနှစ် ကျရင် ဟောင်ကောင် အုပ်ချုပ်ရေးမှူး ရွေးတဲ့ အခါ လုံးဝ လွတ်လပ်တဲ့ ရွေးကောက်ပွဲ ပြုလုပ် ရေးကို တောင်းဆို နေကြတာ ဖြစ်ပါတယ်။","len":1584}
{"id":"150918_croatia_migrants","url":"https:\/\/www.bbc.com\/burmese\/world\/2015\/09\/150918_croatia_migrants","title":"ရွှေ့ပြောင်းသူတွေကို ခရိုအေးရှား လက်ခံမှာမဟုတ်","summary":"ခရိုအေးရှား နိုင်ငံထဲ ဝင်လာနေတဲ့ ရွှေ့ပြောင်း သူတွေကို ဟန်ဂေရီ နယ်စပ်ဆီ ဦးတည် လွှဲပြောင်း ပို့လွှတ်သွားမှာ ဖြစ်တယ်လို့ ခရိုအေးရှား အစိုးရက ပြောလိုက်ပါတယ်။","text":"တရားဝင် လမ်းကြောင်းတွေ ပိတ်လိုက်ပေမယ့် ရွှေ့ပြောင်းသူတွေက စိုက်ခင်းတွေကို ဖြတ်ကျော် ဝင်ရောက်နေ။ တရားဝင် နယ်စပ် လမ်းကြောင်းတွေ ပိတ်လိုက်ပေမယ့် ဆားဗီးယား ဘက်ကနေ ရွှေ့ပြောင်းသူတွေ ထပ်ဝင်လာဆဲ ဖြစ်ပြီး၊ ဗုဒ္ဓဟူးနေ့ကနေ ခုချိန်အထိ ဝင်ရောက်လာသူပေါင်း ၁ သောင်း ၃ ထောင်ကျော် သွားပြီလို့ ခရိုအေးရှား ဝန်ကြီးချုပ် Zoran Milanovic က ပြောပါတယ်။ ဒီအခြေအနေကို ကိုင်တွယ်နိုင်စွမ်း မရှိတော့ဘဲ ခရိုအေးရှား အနေနဲ့ တခြား နည်းလမ်း မရှိတော့ဘူးလို့ မစ္စတာ မီလန်နိုဗစ်ချ်က ပြောပါတယ်။ ဒါပေမယ့် ဟန်ဂေရီကလည်း ခရိုအေးရှားနဲ့ နယ်စပ်မှာ သံစည်းရိုးတွေ ကာရံနေပြီး မြောက်ဘက်က စလိုဗေးနီးယား နိုင်ငံကလည်း နယ်စပ် ထိန်းချုပ်မှုတွေ လုပ်နေပါတယ်။ ဘော်လ်ကန် ဒေသကို ဖြတ်ကျော် ဝင်ရောက်လာတဲ့ ရွှေ့ပြောင်းသူတွေဟာ ဥရောပ အနောက်ပိုင်းနဲ့ မြောက်ပိုင်း နိုင်ငံတွေကို ရောက်ရှိဖို့ မျှော်လင့်ထားကြတာ ဖြစ်ပြီး အခုတော့ နယ်စပ် လမ်းကြောင်း အများစုကို နိုင်ငံအသီးသီးက ထိန်းချုပ် လိုက်ကြပြီ ဖြစ်ပါတယ်။","len":1592}
{"id":"150628_greece_ecb_banks","url":"https:\/\/www.bbc.com\/burmese\/world\/2015\/06\/150628_greece_ecb_banks","title":"ဂရိကို ချေးငွေ မတိုးဖို့ ဥရောပ ဗဟိုဘဏ် ဆုံးဖြတ်","summary":"ဂရိစ်နိုင်ငံကို အရေးပေါ် ထုတ်ချေးတဲ့ ငွေပမဏကို ထပ်မတိုးတော့ဘူးလို့ ဥရောပ ဗဟိုဘဏ်က ဆုံးဖြတ်လိုက် ပါတယ်။","text":"ဂရိဘဏ်တွေမှာ အပ်ထားတဲ့ ငွေတွေကို အလုအယက် ပြန်ထုတ်နေကြ ပြီးခဲ့တဲ့ နာရီပိုင်းက ထုတ်ပြန်လိုက်တဲ့ ကြေညာချက်ထဲမှာ ဥရောပ ဗဟိုဘဏ်က သောကြာနေ့တုန်းက ချမှတ်ခဲ့တဲ့ ချေးငွေ ပမာဏ အတိုင်းပဲ ဆက်ထားထားမယ်လို့ ဖေါ်ပြထားပါတယ်။ အင်္ဂါနေ့မှာ သက်တမ်းကုန်မယ့် ငွေကြေး ကယ်ဆယ်ရေး စီမံကိန်းနဲ့ ပတ်သက်လို့ ယူရုဇုံ နိုင်ငံတွေနဲ့ ဂရိစ်နိုင်ငံအကြား ဆွေးနွေးပြောဆိုမှုတွေ မအောင်မမြင် ဖြစ်ခဲ့အပြီးမှာ အခုဒီ ဆုံးဖြတ်ချက် ထွက်ပေါ်လာခဲ့တာ ဖြစ်ပါတယ်။ ဒီဆုံးဖြတ်ချက်အရ ဂရိစ်နိုင်ငံမှာ ရှိတဲ့ ဘဏ်တွေအနေနဲ့ သူတို့ဘဏ်မှာ ငွေအပ်နှံထားသူတွေကို ငွေတွေ ပြန်ထုတ်ပေးဖို့ ငွေအလုံအလောက် ရှိမှာ မဟုတ်ပဲ တနင်္လာနေ့မှာ ဘဏ်တွေ ပြန်ဖွင့်နိုင်မယ့် ပုံ မရှိဘူးလို့ ဘီဘီစီ စီးပွားရေး သတင်းထောက်က ပြောပါတယ်။ ဂရိစ်နိုင်ငံမှာ ငွေကြေး စနစ် ဝရုန်းသုန်းကား ဖြစ်မသွားအောင် ကြိုတင် ကာကွယ်တဲ့အနေနဲ့ တနင်္လာနေ့ကို ဘဏ်ပိတ်ရက်အဖြစ် ကြေညာသင့်တယ်လို့ ယူရိုဇုံနိုင်ငံတွေက ဝန်ကြီးတွေက အကြံပြုထားပါတယ်။","len":1598}
{"id":"160311_eu_cuba_agreement","url":"https:\/\/www.bbc.com\/burmese\/world\/2016\/03\/160311_eu_cuba_agreement","title":"အီးယူနဲ့ ကျူးဘား ပုံမှန်ဆက်ဆံရေး ပြန်ထားဖို့ သဘောတူ","summary":"ဥရောပ သမဂ္ဂ အဖွဲ့ အီးယူနဲ့ ကျူးဘား နိုင်ငံအကြား ဆက်ဆံရေး ပုံမှန် စတင်ဖို့ သဘောတူ လိုက်ပါတယ်။","text":"ကျူးဘား နိုင်ငံ ဟာ အီးယူ အဖွဲ့ဝင် နိုင်ငံ တွေ နဲ့ အကြား စီးပွားရေး ပူးပေါင်း ဆောင်ရွက်မှု တွေ အပြည့်အဝ ပြန်လည် ထူထောင် နိုင်မှာ ဖြစ်သလို အကူအညီ တွေ လည်း ရရှိ လာမှာ ဖြစ်ပါတယ်။ ဒါဟာ ကွန်မြူနစ် ကျူးဘား ကျွန်းနိုင်ငံ အတွက် သံတမန်ရေး အထီးကျန် မှုကို အဆုံးသတ် နိုင်ဖို့ ထပ်မံ ပြုလုပ် လာခဲ့တဲ့ ခြေလှမ်းသစ်ပဲ ဖြစ်ပါတယ်။ ကျူးဘား မြို့တော် ဟာဗားနား မှာ အီးယူ အဖွဲ့ရဲ့ နိုင်ငံခြားရေး မူဝါဒပိုင်း ဆိုင်ရာ အကြီးအကဲ ဖက်ဒရီးကာ မိုဂီရီးနီး ရောက်ရှိနေပြီး ကျူးဘား နိုင်ငံခြားရေး ဝန်ကြီး ဘရူနို ရောဒရီးဂတ်စ် နဲ့ သဘောတူ စာချုပ် လက်မှတ်ရေး ထိုး ခဲ့ ပါတယ်။ အဲဒီ့ သဘောတူမှု အရ ကျူးဘား နိုင်ငံ ဟာ အီးယူ အဖွဲ့ဝင် နိုင်ငံ တွေ နဲ့ အကြား စီးပွားရေး ပူးပေါင်း ဆောင်ရွက်မှု တွေ အပြည့်အဝ ပြန်လည် ထူထောင် နိုင်မှာ ဖြစ်သလို အကူအညီ တွေ လည်း ရရှိ လာမှာ ဖြစ်ပါတယ်။ ၂၀၁၄ ခုနှစ် ဒီဇင်ဘာ မှာ ကျူးဘားဟာ အမေရိကန် နဲ့ အကြား ဆက်ဆံရေး ပုံမှန် အဆင့်အတန်း မျိုး ပြန်လည် ထားရှိခဲ့ ပြီး ဖြစ်ပါတယ်။","len":1602}
{"id":"140623_iraq_refinery","url":"https:\/\/www.bbc.com\/burmese\/world\/2014\/06\/140623_iraq_refinery","title":"အီရတ် ရေနံစက်ရုံ သူပုန်သိမ်း","summary":"အီရတ် နိုင်ငံ ဘဂ္ဂဒက် မြို့တော် မြောက်ဘက် Baiji က နိုင်ငံရဲ့ အကြီးဆုံး ရေနံချက် စက်ရုံကြီးကို ဆွန်နီ သူပုန် တွေက လုံးဝ သိမ်းပိုက် လိုက်ပြီလို့ သိရ ပါတယ်။","text":"လောင်စာ တွက် ရေနံချက် စက်ရုံကို သိမ်းဖို့ လို ရေနံချက် စက်ရုံကို သူပုန် တွေ ဝင်စီးထားတာတော့ ၁ဝ ရက်လောက် ရှိနေပြီး သိမ်းပိုက်နိုင်ဖို့ အကြိမ်ကြိမ် ကြိုးစား ခဲ့ရပါတယ် ။ ရေနံစက်ရုံကို အုပ်ချုပ်ဖို့ ဒေသခံ မျိုးနွယ်စု တွေကို လွှဲပေး သွားမယ်လို့ သူပုန် အဖွဲ့ ပြောခွင့်ရ ပုဂ္ဂိုလ် က ပြောကြား ပါတယ်။ ဘဂ္ဂဒက်ကို ဆက်ချီတက်မယ် လို့လဲ သူက ဆိုပါတယ်။ သူပုန် သိမ်းထားတဲ့ နယ်မြေ တွေနဲ့ မိုဆူး မြို့ကြီးကို ဓာတ်အား ပေးဖို့ Baiji ရေနံချက် စက်ရုံကို သိမ်းပိုက် ဖို့ လိုတယ် လို့ အီရတ် မြောက်ပိုင်း က ဘီဘီစီ သတင်းထောက် က ပြောကြား ပါတယ်။ ဒီလို သူပုန် အရေးသာ နေချိန် မှာပဲ အမေရိကန် နိုင်ငံခြားရေး ဝန်ကြီး ဘဂ္ဂဒက် မြို့မှာ ရောက်ရှိ နေပါတယ်။ ဆွန်နီလက်နက်ကိုင် တွေရဲ့ ထိုးစစ်ဆင် တိုက်ခိုက်မှု တွေကို တွန်းလှန် နိုင်ဖို့ ဘက်ပေါင်းစုံ ပါတဲ့ အစိုးရ တခု ဒီလကုန်မှာ ဖွဲ့ဖို့ အီရတ် ဝန်ကြီးချုပ် နိုရီ အယ်လ် မာလီကီနဲ့ တခြား ခေါင်းဆောင် တွေ သဘောတူ နိုင်ခဲ့တယ် လို့ ဂျွန်ကယ်ရီ က ဆိုပါတယ်။","len":1604}
{"id":"151128_nldmeetimg","url":"https:\/\/www.bbc.com\/burmese\/burma\/2015\/11\/151128_nldmeetimg","title":"ဒေါ်အောင်ဆန်းစုကြည်နဲ့ လွှတ်တော်ကိုယ်စားလှယ်များတွေ့ဆုံ","summary":"ဒေါ်အောင်ဆန်းစုကြည် နဲ့ အနိုင်ရ NLDလွှတ်တော်ကိုယ်စားလှယ်များတွေ့ဆုံပွဲကို ရန်ကုန်မြို့ တော်ဝင်နှင်းဆီခန်းမမှာ ပြုလုပ်ခဲ့ပါတယ်။","text":"ဒေါ်အောင်ဆန်းစုကြည်နဲ့ NLD အမတ်များတွေ့ဆုံပွဲ ဒီနေ့မနက်မှာပြုလုပ်ခဲ့တဲ့ တွေ့ဆုံပွဲမှာ ကိုယ်စားလှယ်တွေအနေနဲ့ ကိုယ့်ရဲ့ ဆွေမျိုးတွေကို အကူအညီ မပေးဖို့နဲ့ အကူအညီပေးခဲ့ပါက ဥပဒေနဲ့အညီအရေးယူသွားမှာဖြစ်ကြောင်း ပြောကြားခဲ့တယ်လို့ တွေ့ ဆုံပွဲကို တက်ရောက်ခဲ့တဲ့ ကိုယ်စားလှယ်တွေက ဘီဘီစီကိုပြောပါတယ်။ NLD ပါတီက လွှတ်တော်ကိုယ်စားလှယ်တွေကို စောင့်ကြည့်ဖို့ အတွက် စည်းကမ်းထိန်းသိမ်းရေး အဖွဲ့ကို လည်း ဖွဲ့စည်းသွားမှာဖြစ်ကြောင်း တွေ့ဆုံပွဲမှာ ပြောကြားခဲ့ပါတယ်။ အမတ်တွေ ဖွဲ့စည်းပုံဥပဒေ ပါတီစည်းမျဉ်းစည်းကမ်းတွေကို လေ့လာရမယ်။ ပါတီရံပုံငွေအတွက် ပြည် ထောင်စုအဆင့်အမတ်ကို ရတဲ့လစာထဲက (၂)သိန်းခွဲဖြတ်တောက်မယ်။ ထိပ်ပိုင်းကလူတွေကို လစာ တဝက် လောက်အထိ ဖြတ်မယ်၊ပြီးတော့ (၅)နှစ်အတွင်း ပိုင်ဆိုင်မှုတွေ အချိန်မရွေးစစ်မယ်လို့တွေ့ဆုံ ပွဲမှာပြောခဲ့တယ်လို့ အမျိုးသားဒီမိုကရေစီအဖွဲ့ချုပ်ပါတီ အနိုင်ရလွှတ်တော်ကိုယ်စားလှယ် ဒေါ်သက်သက် ခိုင်က မီဒီယာတွေကို ပြန်ပြောပြပါတယ်။","len":1606}
{"id":"151206_updjc_frame_work_meeting","url":"https:\/\/www.bbc.com\/burmese\/burma\/2015\/12\/151206_updjc_frame_work_meeting","title":"နိုင်ငံရေးဆွေးနွေးပွဲအတွက် မူဘောင်အကြမ်း ထွက်လာ","summary":"နိုင်ငံရေး ဆွေးနွေး ပွဲတွေ ပြုလုပ်တဲ့ အခါ ဘာတွေ ဆွေးနွေးကြမလဲ ဆိုတဲ့ မူဘောင် တွေ နဲ့ ပတ်သက်ပြီး မူကြမ်း တစ်စောင် ရရှိ လာပြီ ဖြစ်ပါတယ်။","text":"မူကြမ်းကို အချာ သတ် နိုင်ဖို့ အတွက် ကတော့ UPDJC ရဲ့ ဒီဇင်ဘာ ၁၄ ရက် အစည်းအဝေးကျမှ ဆုံးဖြတ် နိုင်မှာ ဖြစ်ပါတယ်။ အဲဒီ့ မူကြမ်း ကို အစိုးရ၊ တိုင်းရင်းသား နဲ့ နိုင်ငံရေးပါတီ ကိုယ်စားလှယ် (၂၈)ဦးပါတဲ့ မူကြမ်းရေးဆွဲရေး ကော်မတီကနေ သဘောတူ ရေးဆွဲ ခဲ့တာ ဖြစ်ပါတယ်။ ဒီ လုပ်ငန်းစဉ် ဟာ NCA လို့ ခေါ်တဲ့ တနိုင်ငဲလုံး အပစ်ရပ် သဘောတူ စာချုပ် ပါအချက် တွေ အရ လုပ်ဆောင် နေကြတာ ဖြစ်ပါတယ်။ အခု ရရှိခဲ့တဲ့ နိုင်ငံရေးမူဘောင် မူကြမ်းကို အချာ သတ် နိုင်ဖို့ အတွက် ကတော့ ပြည်ထောင်စု ငြိမ်းချမ်းရေး ဆွေးနွေးမှု ပူးတွဲကော်မတီ UPDJC ရဲ့ ဒီဇင်ဘာ ၁၄ ရက် အစည်းအဝေးကျမှ ဆုံးဖြတ် နိုင်မှာ ဖြစ်ပါတယ်။ အဲဒီ့ အစည်းအဝေး ကြရင် မူဘောင် ကို အပြီးသတ် ချမှတ် မှာ ဖြစ်သလို၊ နိုင်ငံရေး ဆွေးနွေးပွဲ တွေ ကျင်းပ လာတဲ့ အခါ ပါဝင် ကြမယ့် အဖွဲ့ တွေ နဲ့ ကိုယ်စားလှယ် အချိုးအစား တွေ ကိုလည်း ဆုံးဖြတ် ကြ ရမှာ ဖြစ်ပါတယ်။ NCA အရတော့ နိုင်ငံရေး ဆွေးနွေးပွဲ တွေကို လာမယ့်နှစ် ၂၀၁၆ ဇန်နဝါရီလကုန် လောက်မှာ စတင် ကျင်းပရမှာ ဖြစ်ပါတယ်။","len":1614}
{"id":"130608_mandela_infection","url":"https:\/\/www.bbc.com\/burmese\/world\/2013\/06\/130608_mandela_infection","title":"နယ်ဆင် မန်ဒဲလားကို ဆေးရုံ ပြန်တင်ရ","summary":"တောင်အာဖရိက သမ္မတဟောင်း နယ်ဆင် မန်ဒဲလားဟာ အဆုတ်ရောင် ရောဂါ ပြန် ခံစားခဲ့ ရတဲ့ အတွက် ဇွန်လ ၇ ရက်နေ့ ညက ဆေးရုံ ပြန် တင်လိုက်ရ ပါတယ်။","text":"ပရီတိုးရီးယား မြို့က ဘယ်ဆေးရုံကို တင်ထား တယ် ဆိုတာ ကတော့ ထုတ်ဖေါ် ပြောဆိုခြင်း မရှိပါ အသက် ၉၄ နှစ် အရွယ် မစ္စတာ မန်ဒဲလား ရဲ့ ရောဂါ အခြေ အနေဟာ ဆိုးဝါးခဲ့ ပေမယ့် အခုတော့ တည်တည် ငြိမ်ငြိမ် ပြန်ဖြစ် လာပြီလို့ အာဏာရ အေအန်စီ ပါတီ ပြောခွင့်ရသူက ပြောပါတယ်။ မစ္စတာ မန်ဒဲလားဟာ ဆေးပစ္စည်း အကူအညီ တခုမှ မယူဘဲ သူ့ဘာသာသူ အသက် ကောင်းကောင်း ပြန်ရှူ နိုင်တဲ့ အတွက် အခြေ အနေ ကောင်းတယ်လို့ လည်း သူက ပြောပါတယ်။ ပရီတိုးရီးယား မြို့က ဘယ် ဆေးရုံကို တင်ထားတယ် ဆိုတာ ကိုတော့ ထုတ်ဖေါ် ပြောဆိုခြင်း မရှိပါ။ မစ္စတာ မန်ဒဲလား ဟာ အသား အရောင် ခွဲခြားမှု တိုက်ဖျက်ရေး တိုက်ပွဲ တုန်းက ၂၇ နှစ်ကြာ ထောင်ကျ ခဲ့စဉ် အဆုတ် တီဗီ ရောဂါ ကူးစက်ခံ ခဲ့ရ ဖူးပါတယ်။ တောင်အာဖရိက နိုင်ငံမှာ လူမျိုးရေး ခွဲခြား ဆက်ဆံတဲ့ လူဖြူ လူနည်းစု တွေရဲ့ အုပ်ချုပ်မှု ကနေ ဒီမိုကရေစီ အုပ်ချုပ်မှု စနစ် ဆီကို ပြောင်းလဲ စေနိုင် ခဲ့တဲ့ နိုင်ငံ့ ဖခင်ကြီး အဖြစ် မစ္စတာ မန်ဒဲလားကို ပြည်သူ အများက လေးစား ကြည်ညို နေကြတာ ဖြစ်ပါတယ်။","len":1615}
{"id":"151018_turkey_germany_migrants_eu","url":"https:\/\/www.bbc.com\/burmese\/world\/2015\/10\/151018_turkey_germany_migrants_eu","title":"လူဝင်မှုပြဿနာအရေး တူရကီကို ဂျာမနီဝန်ကြီးချုပ် သွားရောက်","summary":"လူဝင်မှု ပြဿနာ ကို ဥရောပ သမဂ္ဂ အဖွဲ့ အီးယူ က ဘယ်လို ကိုင်တွယ် မလဲ ဆိုတာ ဆွေးနွေး ဖို့ တူရကီ နိုင်ငံ ဆီ ဂျာမနီ ဝန်ကြီးချုပ် အိန်ဂလာ မာ့ခဲလ် သွားရောက် ခဲ့ပါတယ်။","text":"တူရကီ နိုင်ငံ အီးယူ အဖွဲ့ဝင် ဖြစ်လာဖို့ လျှောက်ထားမှု ကို မြန်မြန် ဆန်ဆန် ဆုံးဖြတ်ပေးရေး တူရကီ သမ္မတ တောင်းဆို။ ဥရောပထဲ ကို ဝင်ရောက်ဖို့ အတွက် ထောင် သောင်း ချီတဲ့ ရွှေ့ပြောင်းသူတွေ ဟာ တူရကီ ကနေ တဆင့် ဆက်လက် ထွက်ခွာ လာနေကြဆဲ ဖြစ်ပါတယ်။ အခုလို ဂျာမနီ ဝန်ကြီးချုပ် မာ့ခဲလ် လာရောက်စဉ် မှာပဲ တူရကီ နိုင်ငံ အီးယူ အဖွဲ့ဝင် ဖြစ်လာဖို့ လျှောက်ထားမှု ကို မြန်မြန် ဆန်ဆန် ဆုံးဖြတ်ပေးရေး အပေါ် ထောက်ခံ ပေးဖို့ တူရကီ သမ္မတ ရာဂျစ် တိုင်ရိ(ပ) အဒိုအန် က တောင်းဆို ခဲ့ပါတယ်။ ဂျာမနီ အပါအဝင် ပြင်သစ်၊ ဗြိတိန် နဲ့ စပိန် နိုင်ငံတွေ ကို ပါ အခုလိုမျိုး တောင်းဆို ထားတယ် လို့ လည်း မစ္စတာ အဒိုအန် က ပြောပါတယ်။ တူရကီ နိုင်ငံသားတွေ ကို ဗီဇာ လျှောက်ထား စရာ မလိုပဲ အီးယူ အဖွဲ့ဝင် နိုင်ငံတွေ ဆီ လာရောက် ခွင့် ပေးဖို့ ကို ထောက်ခံ ပေးမယ်လို့ ဝန်ကြီးချုပ် မာ့ခဲလ် က ကတိပြု ခဲ့သလို၊ အီးယူ အဖွဲ့ထဲ တူရကီ ပါဝင်လာရေး လျှောက်ထား မှု အပေါ် မှာလည်း ဂျာမနီက တွန်းအား တွေ ပေးမယ် လို့ လည်း ပြောခဲ့ ပါတယ်။","len":1616}
{"id":"130721_syriankillings","url":"https:\/\/www.bbc.com\/burmese\/world\/2013\/07\/130721_syriankillings","title":"ဆီးရီးယား သတ်ဖြတ်မှု အစိုးရကို ယိုးစွပ်","summary":"ဆီးရီးယား ကမ်းရိုးတန်း ကျေးရွာ တရွာမှာ မိသားစု တစု ထဲက ၁၃ ယောက်ကို သတ်ဖြတ် ခဲ့တယ် ဆိုပြီး အစိုးရ သစ္စာခံ တပ် တွေကို လူ့အခွင့်အရေး အုပ်စု တစုက စွပ်စွဲလိုက် ပါတယ်။","text":"ပြည်တွင်းစစ်ကြောင့် အတိဒုက္ခရောက်ရတဲ့ ကလေးသူငယ်တွေ ဆွန်နီ မွတ်ဆလင် အများစု နေထိုင်ရာ ဘိုင်ဒါရွာ တိုက်ခိုက်မှုမှာ အမျိုး သမီး ၄ ယောက်နဲ့ ကလေး ၆ ယောက် သေဆုံးကြောင်း ဆီးရီးယား လူ့အခွင့်အရေး စောင့်ကြည့် အဖွဲ့က ပြောဆို ပါတယ်။ သူတို့ နေအိမ်မှာတင် ပစ်သတ် ခံရတယ်၊ နောက် တချို့ကလည်း သူတို့ကို အရှင် လတ်လတ် မီးရှို့ သတ်ဖြတ်တယ် စတဲ့ သတင်း မျိုးစုံ ထွက်နေပါတယ်။ အဲဒိ ရွာနားမှာ ပစ်ခတ်မှု တွေ ဖြစ်ပွားပြီး အစိုးရ ဘက်သားတွေ သတ်ဖြတ် ခံရတယ် ဆိုတဲ့ သတင်း ထွက်လာပြီးနောက် ဒီလို သတင်း ထွက်ပေါ် လာတာ ဖြစ်ပါတယ်။ ဒီအချိန်မှာပဲ ဆီးရီးယား မြောက်ပိုင်းက Raqqa ဒေသမှာ အယ်လ်ခိုင်ဒါ အနွယ် အုပ်စု တစုနဲ့ ကာ့ဒ် အင်အားစု တွေကြား အကျဉ်းသား လဲလှယ် ခဲ့ကြပါတယ်။ ဒေသခံ တပ်မှူး Abu Mus'ab ကို ကာ့ဒ် တွေက ပြန်လွှတ်ပေးလို့ ပြန်ပေးဆွဲ ထားတဲ့ ကာ့ဒ် အရပ်သား သုံးရာ ကျော်ကို ပြန်လွှတ် ပေးခဲ့တာ ဖြစ်ပါတယ်။ ဆီးရီးယား အရှေ့မြောက်ပိုင်း ဒေသတွေကို ထိန်းချုပ်ဖို့ နှစ်ဘက် ယှဉ်ပြိုင် တိုက်ခိုက် နေကြ တာလည်း ဖြစ်ပါတယ်။","len":1619}
{"id":"150814_us_embassy_flag_cuba","url":"https:\/\/www.bbc.com\/burmese\/world\/2015\/08\/150814_us_embassy_flag_cuba","title":"ကျူးဘားမှာ အမေရိကန် သံရုံး ပြန်ဖွင့်ပြီ","summary":"ကျူးဘား နိုင်ငံမှာ ၅၄ နှစ်ကျော်ကြာ ပိတ်ထားခဲ့တဲ့ အမေရိကန် သံရုံးကို ဒီကနေ့ သောကြာနေ့မှာ ပြန်လည် ဖွင့်လှစ် လိုက်ပါတယ်။","text":"တကယ့်ကို သမိုင်းဝင်တဲ့ အခိုက်အတံ့ ဖြစ်ကြောင်း ဂျွန်ကယ်ရီ ပြော။ အမေရိကန် နိုင်ငံခြားရေး ဝန်ကြီး တစ်ဦး အနေနဲ့ နှစ်ပေါင်း ၇၀ အတွင်း ကျူးဘားကို ပထမဆုံး သွားရောက်သူ ဖြစ်လာတဲ့ ဂျွန်ကယ်ရီက ဟာဗားနား မြို့က အမေရိကန် သံရုံး ဖွင့်ပွဲ အလံတင် အခမ်းအနားကို ကြီးကြပ် ခဲ့ပါတယ်။ ၁၉၆၁ ခုနှစ်က အလံ ဖြုတ်ချခဲ့တဲ့ မရိန်းတပ်သား ၃ ဦးကပဲ အခု သံရုံး ဖွင့်ပွဲမှာ အလံတင် ခဲ့ပါတယ်။ အခုလို အလံလွှင့်တင်မှုဟာ သမိုင်းမှာ အရေးပါတဲ့ အခိုက်အတံ့ ဖြစ်တယ်လို့ မစ္စတာ ကယ်ရီက ဒီကနေ့ သောကြာနေ့ အခမ်းအနားမှာ ပြောခဲ့ပါတယ်။ ဒါပေမယ့် ကျူးဘားမှာ နိုင်ငံရေး အပြောင်းအလဲ ဖြစ်ဖို့ ဖိအားပေးမှုတွေကိုတော့ အမေရိကန်ဘက်က ရပ်တန့်မှာ မဟုတ်ဘူးလို့ သူက သတိပေးခဲ့ပါတယ်။ အမေရိကန်ဘက်က ကျူးဘား သံရုံးကိုတော့ ဝါရှင်တန်မြို့မှာ ပြီးခဲ့တဲ့ လက ဖွင့်ခဲ့ပြီး ဖြစ်ပါတယ်။ ဒါပေမယ့် အမေရိကန်ဘက်က ကုန်သွယ်ရေး ပိတ်ဆို့ထားမှုကို မပယ်ဖျက် သေးတဲ့ ကိစ္စနဲ့ ပတ်သက်ပြီး ကျူးဘား သမ္မတ ဖီဒယ် ကက်စထရိုက လူသိရှင်ကြား ပြောခဲ့ပါတယ်။","len":1621}
{"id":"160127_myanamar_corruption","url":"https:\/\/www.bbc.com\/burmese\/burma\/2016\/01\/160127_myanamar_corruption","title":"အာဏာပိုင် အဖွဲ့အစည်းတွေထဲ အကျင့်ပျက်မှု အခြေအနေ","summary":"မြန်မာ နိုင်ငံထဲက အာဏာပိုင် အဖွဲ့အစည်းတွေထဲ အကျင့်ပျက်မှု အခြေအနေ ကို အတော်လေး ဆိုးနေတဲ့ အဆင့်အတန်းမှာ Transparency International အဖွဲ့ က ထည့်သွင်း ထားပါတယ်။","text":"အကျင့်ပျက်မှု အကင်းစင်ဆုံး အဆင့် ၁ ဒိန်းမတ် နိုင်ငံ ကို အမှတ် ၁၀၀ မှာ ၉၁ မှတ် ပေးထားပြီး၊ မြန်မာ ကို တော့ ၂၂ မှတ် ပဲ ပေးထား ပါတယ်။ နိုင်ငံတကာမှာ ဖြစ်ပေါ် နေတဲ့ အကျင့်ပျက် ခြစား မှု တွေကို စောင့်ကြည့် လေ့လာ နေတဲ့ Transparency International လို့ ခေါ် တဲ့ အဖွဲ့ ရဲ့ ထုတ်ပြန် ချက် အရ မြန်မာ နိုင်ငံ ဟာ နိုင်ငံပေါင်း ၁၆၇ နိုင်ငံ ထဲမှာ အဆင့် ၁၄၇ ရှိနေပါတယ်။ အကျင့်ပျက်မှု အကင်းစင်ဆုံး အဆင့် ၁ ဒိန်းမတ် နိုင်ငံ ကို အမှတ် ၁၀၀ မှာ ၉၁ မှတ် ပေးထားပြီး၊ မြန်မာ ကို တော့ ၂၂ မှတ် ပဲ ပေးထား ပါတယ်။ ဒီ ရမှတ် ဟာ အခြေအနေ အတော် ဆိုးတာ ကို ပြသ နေပြီး အစိုးရ ဌာန တွေ အပါအဝင် လွှတ်တော် နဲ့ တရားရေးရာ ကဏ္ဍ တွေကို လေ့လာပြီး ထုတ်ပြန် တာ လို့ Transparency International အဖွဲ့ ရဲ့ အာရှပိုင်းရေးရာ ဌာန အကြီးအကဲ က ဆိုပါတယ်။ အဂတိ လိုက်စား မှု ကို ကိုင်တွယ်ရ မယ့် အာဏာပိုင် အဖွဲ့အစည်း အသီးသီး တွေ ကိုယ်တိုင် ခြစားမှု တွေ ရှိနေ တဲ့ အတွက် အစိုးရ နဲ့ မသက်ဆိုင် တဲ့ လွတ်လပ်တဲ့ ကော်မရှင် တစ်ရပ် ဖွဲ့စည်း ထားရှိ သင့်တယ် လို့ Transparency International အဖွဲ့ က ဘီဘီစီ ကို ပြောပါတယ်။","len":1621}
{"id":"160104_nld_assk_speech","url":"https:\/\/www.bbc.com\/burmese\/burma\/2016\/01\/160104_nld_assk_speech","title":"ဒေါ်စု လွတ်လပ်ရေးနေ့ မိန့်ခွန်းပြော","summary":"အပြောင်းအလဲ ကြောင့် စိုးရိမ်နေတဲ့ ပြည်သူ ပြည်သား တွေကို NLD ဥက္ကဋ္ဌ ဒေါ်အောင်ဆန်းစုကြည်က မစိုးရိမ်ဖို့ လွတ်လပ်ရေး နေ့မှာ ပြောကြား လိုက်ပါတယ် ။","text":"ငြိမ်းချမ်းရေး ရအောင် တည်ဆောက်သွားမယ် အားလုံး အတွက် အကျိုး ဖြစ်စေ မယ့် အပြောင်းအလဲ ဖြစ်အောင် အစွမ်းကုန် ကြိုးစားမယ့် အကြောင်း၊ အားလုံး အတွက် အကျိုးဖြစ်ဖို့ ဆိုတာ ပြည်သူ လူထု ရဲ့ နှလုံးသား ထဲမှာ ပေးချင်တဲ့ စိတ်ဓာတ် ရှိဖို့လိုတယ် လို့ သူက ပြောပါ တယ် ။ အမျိုးသား ဒီမိုကရေစီ အဖွဲ့ချုပ် က ဖွဲ့စည်းမယ့် အစိုးရအဖွဲ့ရဲ့ ပထမဆုံး အလုပ်ဟာ ငြိမ်းချမ်းရေး တည်ဆောက်ဖို့ပဲ လို့ ပြောသွား ခဲ့ပါတယ် ။ အမျိုးသား ဒီမိုကရေစီ အဖွဲ့ချုပ် ရုံး မှာ လွတ်လပ်ရေး အခမ်းအနား ကို ကျင်းပခဲ့ပါတယ် ။ သမ္မတ ရဲ့ သဝဏ်လွှာ မှာတော့ ဒီမိုကရေစီ အသွင် ကူးပြောင်းရေး လမ်းကြောင်းမှန် ပေါ်မှာ ဆက်လက် ရှင်သန်နိုင်ဖို့ တိုင်း ရင်းသား၊ ပြည်သူနဲ့ တပ်မတော်တို့ တသားတည်း ပူးပေါင်း ဝိုင်းဝန်း ဆောင်ရွက်ကြဖို့ လိုအပ်ကြောင်း၊ နိုင်ငံတော် လွတ်လပ် လုံခြုံစွာ ဖွံ့ဖြိုး တိုးတက်ရေး အတွက် အစိုးရ သာမက လွှတ်တော်များ၊ နိုင်ငံရေး ပါတီများ၊ တပ်မတော်နဲ့ ပြည်သူ တရပ်လုံး ပါဝင်မှ သာ အောင်မြင်မှာ ဖြစ်ကြောင်း ပါရှိပါတယ် ။","len":1624}
{"id":"141112_burma_asean_summit_open","url":"https:\/\/www.bbc.com\/burmese\/world\/2014\/11\/141112_burma_asean_summit_open","title":"အာဆီယံ ထိပ်သီး ဆွေးနွေးပွဲ နေပြည်တော်မှာ စတင်","summary":"မြန်မာနိုင်ငံမှာ ကျင်းပတဲ့ အာဆီယံ ထိပ်သီး အစည်းအဝေးကို နေပြည်တော်မှာ ဒီကနေ့ ဗုဒ္ဓဟူးနေ့မှာ စတင် ဖွင့်လှစ်ကျင်းပခဲ့ပါတယ်။","text":"သြစတြေးလျနဲ့ အာဆီယံ ခေါင်းဆောင်တွေ ဒီကနေ့မှာ မြန်မာ သမ္မတ ဦးသိန်းစိန်ဟာ အင်ဒိုနီရှား သမ္မတ၊ ဂျပန် ဝန်ကြီးချုပ် တို့နဲ့ သီးခြားစီ တွေ့ဆုံ ဆွေးနွေးခဲ့ပါတယ်။ အင်ဒိုနီရှားနဲ့ ၂၀၁၆မှာ နှစ်နိုင်ငံ ကုန်သွယ်မှုတွေကို အမေရိကန် ဒေါ်လာ တစ်ဘီလျံ အထိ တိုးမြှင့်သွားဖို့ သဘောတူခဲ့ကြပါတယ်။ ဂျပန် ဝန်ကြီးချုပ် ရှင်ဇိုအဘေးနဲ့ မြန်မာ သမ္မတ ဦးသိန်းစိန် ဂျပန် နိုင်ငံနဲ့ ပိုမို ပူးပေါင်း ဆောင်ရွက်ဖို့ သဘောတူခဲ့ပြီး ရန်ကုန်မြို့တွင်း လမ်းပန်း ဆက်သွယ်ရေး၊ လျှပ်စစ်ဓါတ်အား စီမံကိန်း၊ သီလဝါနဲ့ ထားဝယ် ရေနက် ဆိပ်ကမ်း စီမံကိန်း တွေမှာ ပိုမို ရင်းနှီးမြှုပ်နှံဖို့နဲ့ ငြိမ်းချမ်းရေး ဖော်ဆောင်မှု လုပ်ငန်းစဉ်မှာ အကူအညီ ပေးဖို့ ဂျပန်က သဘောတူခဲ့ပါတယ်။ အာဆီယံ ထိပ်သီး ဆွေးနွေးပွဲနဲ့ ဆက်စပ်တဲ့ ထိပ်သီး ဆွေးနွေးပွဲတွေ၊ ဒေသဆိုင်ရာ ဆွေးနွေးပွဲတွေကို ကုလသမဂ္ဂ အတွင်းရေးမှုးချုပ် ဘန်ကီမွန်းနဲ့ အမေရိကန် သမ္မတ အိုဘာမား အပါအဝင် နိုင်ငံခေါင်းဆောင် အတော်များများ တက်ရောက်ကြမှာ ဖြစ်ပါတယ်။","len":1630}
{"id":"150606_yemen","url":"https:\/\/www.bbc.com\/burmese\/world\/2015\/06\/150606_yemen","title":"ဟူသီ စကဒ် ဒုံးကျည် ဆော်ဒီပစ်ချ","summary":"ဆော်ဒီအာရေဗျ နိုင်ငံထဲကို ယီမင်ဖက်က ဟူသီ သူပုန်တွေ ပစ်လိုက်တဲ့ စကဒ် ဒုံးကျည်ကို ကြားဖြတ် ပစ်ချ နိုင်ခဲ့တယ်လို့ ဆော်ဒီဖက်က ပြောပါတယ်။","text":"ဟူသီ တွေက ဆော်ဒီနယ်ထဲ အထိ ပဋိပက္ခ ကျယ်ပြန့် စေချင်နေ ခါမီးမူရှိုက်တ် မြို့ဖက်ကို ချိန်ရွယ် ပစ်ခတ်တဲ့ဒုံး လက်နက်ကို ပက်ထရီယော့ ဒုံးခွင်းဒုံးတွေသုံးပြီး သောကြာနေ့ည က ပစ်ချခဲ့တာလို့ ပြောပါတယ်။ ဒါဟာ ယီမင် နိုင်ငံထဲမှာ ဖြစ်နေတဲ့ ပဋိပက္ခတွေ ပိုပြီး ပြင်းထန် လာတာကို ညွှန်ပြ နေပါတယ်။ တကယ်လို့ ဆော်ဒီ အာရေဗျ နိုင်ငံထဲ အထိပဋိပက္ခ တွေကျယ်ပြန့် လာရင် ဂျီနီဗာ ဆွေးနွေးပွဲ မှာ တောင်းဆိုမှုတွေ ပိုလုပ်လို့ ရနိုင်မယ်လို့ ဟူသီတွေက မျှော်လင့်နေကြောင်း ယီမင်နိုင်ငံမှာ ထုတ်ဝေတဲ့ အယ်လ်အာယန်မ် သတင်းစာ ဒုတိယ အယ်ဒီတာချုပ် ဘာရှရာဟီ ဘာရှရာဟီက ပြောပါတယ်။ မကြာသေးခင် ကာလတွေ အတွင်း ဟူသီ သူပုန်တွေ အပေါ် ဆော်ဒီ ဦးဆောင်တဲ့ လေကြောင်း တိုက်ခိုက်မှုတွေလည်း တိုးမြှင့် လုပ်လာနေ ပါတယ်။ လာမယ့် သီတင်းပတ် အတွင်း ဆွစ်ဇာလန် နိုင်ငံမှာ ကုလသမဂ္ဂ ဦးဆောင်တဲ့ ဆွေးနွေး ပွဲတွေ လုပ်ဖို့ရှိ နေစဉ် မှာ အခုလို တိုက်ခိုက် မှုတွေ ဖြစ်နေ တာပါ။ ဒီဆွေးနွေးပွဲကို တက်ရောက် မယ်လို့ နှစ်ဖက်စလုံးက ပြောထား ပါတယ်။","len":1631}
{"id":"150213_ukrine_russia_usa","url":"https:\/\/www.bbc.com\/burmese\/world\/2015\/02\/150213_ukrine_russia_usa","title":"ယူ​က​ရိန်း အရှေ့​ခြမ်း တိုက်​ပွဲ​တွေ ဆက်လက် ပြ​င်းထန်","summary":"ယူကရိန်း နိုင်ငံ အရှေ့ဘက်ပိုင်း မှာ ခွဲထွက်ရေး သူပုန်တွေ ကို ရုရှားက စစ်ရေး အကူအညီ ဆက်လက် ပေးနေတယ် ဆိုတဲ့ သတင်းတွေ အပေါ် အလွန် စိုးရိမ်ကြောင်း အမေရိကန် က ပြောပါတယ်။","text":"သူပုန်တွေဆီကို ရုရှားနယ်ထဲက စစ်ရေး အကူအညီတွေ ဆက်လက် ဝင်နေဆဲ လို့ သတင်းတွေ ထွက်နေ။ ပြီးခဲ့တဲ့ ကြာသပတေး နေ့က ယူကရိန်း အရေးနဲ့ ပတ်သက်ပြီး အပစ်ရပ် သဘောတူမှု အသစ်တစ်ရပ် ရရှိ ခဲ့ပေမယ့်အရှေ့ဘက် နယ်တွေ မှာ တိုက်ပွဲတွေ ဆက်လက် ပြင်းထန်ဆဲ ဖြစ်ပါတယ်။ အပစ်ရပ် သဘောတူထားမှု အကောင်အထည် ပေါ်နိုင်မလား ဆိုတာ မသေချာ မချင်း အမေရိကန် အနေနဲ့ ယူကရိန်း အစိုးရ တပ်တွေ ကို ကာကွယ်ရေး လက်နက်တွေ ထောက်ပံ့ဖို့နဲ့ ရုရှား အပေါ် ပိတ်ဆို့ အရေးယူမှု တွေ ပိုမို ချမှတ်ဖို့ ဖြစ်လာ နိုင်တယ် လို့ အမေရိကန် နိုင်ငံခြားရေး ဌာန ရဲ့ ပြောခွင့်ရ ယဲန် ဆာကီး က အပြောပါတယ်။ လူနေထူထပ်တဲ့ နေရာတွေ အပါအဝင် ၂ ဘက်တပ်တွေ ရင်ဆိုင်မှု မရှိစေဖို့ သဘောတူ သတ်မှတ်ထား တဲ့ မျဉ်းကြောင်း တလျှောက် တိုက်ပွဲတွေ ဆက်လက် ဖြစ်နေတာ ကို အလွန် စိုးရိမ်ပါတယ် လို့ မစ္စ ဆာကီး က ပြောသလို အထူးသဖြင့် ရုရှားနယ် ထဲကနေ သံချပ်ကာ ကားတွေ၊ ဒုံးကျည်တွေ အခု ရက်ပိုင်းတွေ ထဲ ဆက်လက် ဝင်ရောက် နေတယ် ဆိုတဲ့ သတင်းတွေ အတွက် စိုးရိမ်ကြောင်း လည်း ပြောပါတယ်။","len":1634}
{"id":"140926_is_uk_parliament","url":"https:\/\/www.bbc.com\/burmese\/world\/2014\/09\/140926_is_uk_parliament","title":"IS အပေါ် လေကြောင်း တိုက်ဖို့ ယူကေ အတည်ပြု","summary":"အီရတ် နိုင်ငံထဲက IS အစ္စလာမ္မစ် နိုင်ငံ အဖွဲ့ စစ်သွေးကြွတွေ အပေါ် လေကြောင်းကနေ စစ်ဆင်ရာမှာ ဗြိတိန် နိုင်ငံလည်း ပါဝင် တိုက်ခိုက်ဖို့ ယူကေ ပါလီမန်က အတည်ပြု လိုက်ပါတယ်။","text":"အီရတ်မှာ ရှိတဲ့ IS အဖွဲ့ကို တိုက်ခိုက်ရေးဟာ နှစ်နဲ့ချီ ကြာနိုင်တယ်လို့ ကင်မရွန်း ပြော လေကြောင်း စစ်ဆင်ရေးမှာ ပါဝင်ဖို့ ကိစ္စကို ယူကေ ပါလီမန်မှာ ၇ နာရီ ကြာအောင် အကြိတ် အနယ် ဆွေးနွေးပြီးနောက် မဲခွဲ ဆုံးဖြတ်ရာမှာ ထောက်ခံမဲ ၅၂၄ မဲ၊ ကန့်ကွက်မဲ ၄၃ မဲနဲ့ အတည်ပြု နိုင်ခဲ့တာ ဖြစ်ပါတယ်။ ကွန်ဆာဗေးတစ်၊ လစ်ဘရယ် ဒီမိုကရက်နဲ့ လေဘာ အဓိက ပါတီကြီး ၃ ခု စလုံးက ထောက်ခံခဲ့ပြီး တချို့ အမတ်တွေ ကတော့ တိုက်ခိုက်မှုတွေဟာ တချိန်ချိန်မှာ ဆီးရီးယား နိုင်ငံဘက် ဦးတည် သွားမှာကို စိုးရိမ်ကြောင်း ပြောခဲ့ပါတယ်။ အီရတ် အစိုးရရဲ့ တောင်းဆိုချက် အရ အစွန်းရောက် အကြမ်းဖက် သမားတွေကို နှိမ်နင်းရေးမှာ ပါဝင် ကူညီတာဟာ ကျင့်ဝတ်နဲ့ ကိုက်ညီပြီး ဥပဒေကြောင်း အရလည်း ဘောင်ဝင်တယ်လို့ ဗြိတိန် ဝန်ကြီးချုပ် ဒေးဗစ် ကင်မရွန်းက ပြောခဲ့ပါတယ်။ စစ်ဆင်ရေးအတွက် ဗြိတိန် တော်ဝင် လေတပ်က တိုက်လေယာဉ်တွေကို တနင်္ဂနွေနေ့ အစောဆုံး ထားပြီး စေလွှတ်ဖွယ် ရှိတယ်လို့ ဘီဘီစီရဲ့ နိုင်ငံရေး သတင်း အယ်ဒီတာ နစ်ခ် ရောဘင်ဆင်က ဆိုပါတယ်။","len":1638}
{"id":"140326_north_korea_missiles","url":"https:\/\/www.bbc.com\/burmese\/world\/2014\/03\/140326_north_korea_missiles","title":"တာလတ်ပစ် ဒုံးကျည်တွေ မြောက်ကိုရီးယား ပစ်လွှတ်","summary":"မြောက်ကိုရီးယား နိုင်ငံက တာလတ်ပစ် ပဲ့ထိန်း ဒုံးလက်နက်တွေကို စမ်းသပ် ပစ်လွှတ်လိုက် ပါတယ်။","text":"မြောက်ကိုရီးယား ဒုံးကျည်ပစ်တဲ့ သတင်းကို တောင်ကိုရီးယား ရုပ်သံက ဖမ်းယူပြသစဉ်။ ဒီလုပ်ဆောင်မှုကို ရန်စတဲ့ လုပ်ရပ် အဖြစ် အမေရိကန် နိုင်ငံခြားရေး ဌာနက ချက်ချင်း ပြောဆို ရှုတ်ချ လိုက်ပြီး ထိန်းထိန်း သိမ်းသိမ်း ဆောင်ရွက်ဖို့လည်း တိုက်တွန်းလိုက်ပါတယ်။ ဒါ့အပြင် ဘယ်လို တုံ့ပြန်သွားမယ် ဆိုတာကို သူ့ မဟာမိတ်တွေနဲ့ ညှိနှိုင်း တိုင်ပင် သွားမယ်လို့လည်း အမေရိကန်က ပြောပါတယ်။ တောင်ကိုရီးယား ဘက်ကတော့ အခု ပစ်လွှတ်လိုက်တဲ့ Rodong ဒုံးလက်နက်တွေဟာ ဂျပန်နိုင်ငံ အထိ ရောက်နိုင်တယ်လို့ ပြောပါတယ်။ ဒါဟာ ကုလ သမဂ္ဂ လုံခြုံရေး ကောင်စီရဲ့ ဆုံးဖြတ်ချက်ကို ပြောင်ပြောင်တင်းတင်း ချိုးဖောက်တာ ဖြစ်တယ်လို့လည်း ဆိုပါတယ်။ မြောက်ကိုရီးယားရဲ့ နျူကလီယား လက်နက် အန္တရာယ်နဲ့ ပတ်သက်ပြီး တောင်ကိုရီးယား သမ္မတနဲ့ အမေရိကန် သမ္မတ အိုဘားမားတို့ နယ်သာလန် နိုင်ငံမှာ ဆွေးနွေးခဲ့ကြအပြီး နာရီပိုင်းလောက် အကြာမှာပဲ ကီလိုမီတာ ၆၅၀ လောက် အထိ ရောက်နိုင်တဲ့ ဒီ ဒုံးလက်နက်တွေကို မြောက်ကိုရီးယား ဘက်က ပစ်လွှတ်ခဲ့တာ ဖြစ်ပါတယ်။","len":1654}
{"id":"150304_china_military_budget_to_rise","url":"https:\/\/www.bbc.com\/burmese\/world\/2015\/03\/150304_china_military_budget_to_rise","title":"တရုတ် စစ်သုံးစရိတ် ၁၀ ရာနှုန်း တိုးမြှင့်မယ်","summary":"တရုတ် နိုင်ငံရဲ့ ကာကွယ်ရေး အသုံးစရိတ်ကို ၂၀၁၅ အတွက် ၁၀ ရာခိုင်နှုန်း တိုးမယ်လို့ တရုတ် အရာရှိတွေက ပြောပါတယ်။","text":"လွန်ခဲ့တဲ့ အနှစ် ၂၀ က စပြီး တရုတ် စစ်သုံးစရိတ် ဆက်တိုက် တိုးမြှင့်လာ မနှစ်တုန်းကလည်း တရုတ်က စစ်ရေး အသုံးစရိတ်ကို ၁၂ ရာခိုင်နှုန်းကျော် တိုးခဲ့လို့ ဒေါ်လာ ၁၃၀ ဘီလျံ ရှိခဲ့ကာ ဒီနှစ်မှာတော့ ဒေါ်လာ ၁၄၅ ဘီလျံ အထိ ရှိလာနိုင်တယ်လို့ ခန့်မှန်းရပါတယ်။ ပြီးခဲ့တဲ့ အနှစ် ၂၀ က စပြီး တရုတ်က သူ့ရဲ့ စစ်သုံးစရိတ်ကို ဆက်တိုက် တိုးမြှင့် သုံးစွဲလာခဲ့တာ ဖြစ်ပါတယ်။ တရုတ် အစိုးရ ပြောခွင့်ရသူ ကတော့ နောက်ကျန်ခဲ့သူ အနိုင်ကျင့်ခံရတယ် ဆိုတဲ့ သမိုင်း သင်ခန်းစာကို သူတို့ ရထားတယ်လို့ ပြောပါတယ်။ တရုတ်ဟာ စစ်တပ်ကို ခေတ်မီ နည်းပညာတွေ တပ်ဆင်ဖို့ ငွေတွေ အများကြီး သုံးနေပြီး ရေငုပ် သင်္ဘောတွေ၊ လျှို့ဝှက် ထောက်လှမ်းရေး လေယာဉ်တွေ ပိုပြီး ဝယ်ယူ လာတာ တွေ့ရတယ်လို့ ဘီဘီစီ သတင်းထောက်က ဆိုပါတယ်။ တရုတ် စစ်အင်အား တိုးချဲ့လာတာကို အိမ်နီးချင်း နိုင်ငံတွေက စိုးရိမ်ကြပြီး ဂျပန်ကလည်း သူ့ရဲ့ စစ်သုံးစရိတ်ကို လိုက်လံ တိုးမြှင့် လာခဲ့ပါတယ်။ ကမ္ဘာမှာ တရုတ်ထက် စစ်စရိတ် ပိုသုံးတာ အမေရိကန် တစ်နိုင်ငံပဲ ရှိပါတယ်။","len":1655}
{"id":"130416_iran_quake","url":"https:\/\/www.bbc.com\/burmese\/world\/2013\/04\/130416_iran_quake","title":"အင်အားပြင်းတဲ့ ငလျင်ကြီးတခု အီရန်မှာ လှုပ်ခတ်ခဲ့","summary":"ပါကစ္စတန်နိုင်ငံနဲ့ ကပ်ရက် နယ်စပ် အီရန်နိုင်ငံ အရှေ့တောင်ပိုင်းမှာ အင်အား အလွန်ပြင်းတဲ့ ငလျင်တခု လှုပ်ခတ် သွားပါတယ်။","text":"သေဆုံးသူ အရေအတွက် ပိုများလာနိုင်တယ်လို့ အီရန် တာဝန်ရှိ ပုဂ္ဂိုလ်တွေက ပြော ဝေးလံ ခေါင်သီတဲ့ Sistan baluchistan ပြည်နယ်ကို ဗဟိုပြု လှုပ်ခတ်ခဲ့တဲ့ အဲဒီ ငလျင်ဟာ ပြင်းအား ၇ဒဿမ ၈ ရှိတယ်လို့ အမေရိကန် ဘူမိဗေဒ လေ့လာရေး ဌာနက ပြောပါတယ်။ ငလျင်ကြောင့် အနည်းဆုံး လူ၄၀ သေဆုံးခဲ့တယ်လို့ အီရန် အစိုးရ ရုပ်မြင်သံကြားက ကြေညာသွားခဲ့ပါတယ်။ ဒါပေမယ့် သေဆုံးသူ အရေအတွက်ဟာ ဒါ့ထက် ပိုများလာနိုင်တယ်လို့ တာဝန်ရှိ ပုဂ္ဂိုလ်တွေက ပြောပါတယ်။ ပါကစ္စတန်နိုင်ငံဘက်ခြမ်းမှာလည်း ငလျင်ဒဏ်ကြောင့် အနည်းဆုံး လူ ၁၃ဦး သေဆုံးခဲ့တယ်လို့ ပါကစ္စတန် အစိုးရ တာဝန်ရှိ ပုဂ္ဂိုလ်တွေက ပြောပါတယ်။ အဲဒီ ငလျင်ကြောင့် ဒေသတဝှမ်းကိုလည်း တုန်ခါမှုတွေ ဖြစ်ခဲ့ရာမှာ အိန္ဒိယနဲ့ ပင်လယ်ကွေ့နိုင်ငံတွေမှာ မိုးမျှော် အဆောက်အအုံတွေ ယိမ်းထိုး လှုပ်ခါသွားခဲ့ပြီး လူတွေ လမ်းမတွေပေါ် ထွက်ပြေးခဲ့ကြတယ်လို့ သိရပါတယ်။ ဒီငလျင်ဟာ နှစ်ပေါင်း ၄၀အတွင်း အီရန်မှာ လှုပ်ခဲ့တဲ့ ငလျင်တွေထဲမှာ အကြီးဆုံး ဖြစ်တယ်လို့ တီဟီရန်မြို့မှာ ရှိတဲ့ ဘီဘီစီ သတင်းထောက်က ပြောပါတယ်။","len":1668}
{"id":"151021_syria_assad_moscow_visit","url":"https:\/\/www.bbc.com\/burmese\/world\/2015\/10\/151021_syria_assad_moscow_visit","title":"ဆီးရီးယား သမ္မတ မမျှော်လင့်ဘဲ မော်စကို သွားရောက်","summary":"ဆီးရီးယား သမ္မတ ဘာရှား အယ်လ် အာဆတ်ဟာ ဆီးရီးယား ပြည်တွင်းစစ် စတင်ခဲ့တဲ့ ၂၀၁၁ နောက်ပိုင်း ပထမဆုံး ပြည်ပ ခရီးအဖြစ် ရုရှား နိုင်ငံ မော်စကိုမြို့ကို သွားရောက် ခဲ့တယ်လို့ သိရပါတယ်။","text":"ရုရှားရဲ့ စစ်ရေး အကူအညီအတွက် ကျေးဇူးတင်ကြောင်း သမ္မတ အာဆတ် ပြောခဲ့။ ထင်မှတ် မထားဘဲ ရုတ်တရက် သွားရောက်ခဲ့တဲ့ အဲဒီ ခရီးစဉ် အတွင်း သမ္မတ အာဆတ်ဟာ ရုရှား သမ္မတ ဗလာဒီမာ ပူတင်နဲ့ တွေ့ဆုံ ဆွေးနွေး ခဲ့ပါတယ်။ သမ္မတ အာဆတ်က ရုရှားရဲ့ စစ်ရေး အကူအညီသာ မရခဲ့ရင် သူ့အဆို ဆီးရီးယားမှာ အကြမ်းဖက်မှု အန္တရာယ်ကို တားဆီးနိုင်မှာ မဟုတ်ဘူးလို့ ပြောခဲ့ပါတယ်။ ဆီးရီးယား နိုင်ငံအတွင်း သမ္မတ အာဆတ် အစိုးရကို တိုက်ခိုက်နေတဲ့ IS အစ္စလာမ္မစ် နိုင်ငံအဖွဲ့ စစ်သွေးကြွတွေနဲ့ တခြား စစ်သွေးကြွ အုပ်စုတွေကို ရုရှားက လေကြောင်း တိုက်ခိုက်မှုတွေ ပြီးခဲ့တဲ့ လက ပြုလုပ်ခဲ့ပါတယ်။ သမ္မတ ပူတင်က ရုရှား အနေနဲ့ ဆီးရီးယားမှာ စစ်ရေး အကူအညီသာ မကဘဲ နိုင်ငံရေး အဖြေ တစ်ခု ရဖို့ပါ ကူညီ ပေးသွားမယ်လို့ သူတို့ နှစ်ဦး တွေ့ဆုံရာမှာ ပြောခဲ့ပါတယ်။ ဆီးရီးယား သမ္မတ အာဆတ်က မော်စကိုကို အင်္ဂါနေ့ ညနေပိုင်းက သွားရောက်ခဲ့တာ ဖြစ်ပေမယ့် သူ့ခရီးစဉ် ပြီးဆုံးပြီး ဒမာ့စကတ် မြို့ကို ပြန်ရောက်ပြီးချိန် ဗုဒ္ဓဟူး နေ့ကျမှ သတင်း ထုတ်ပြန်ခဲ့တာ ဖြစ်ပါတယ်။","len":1672}
{"id":"150222_kokang_redcross_fired_again","url":"https:\/\/www.bbc.com\/burmese\/burma\/2015\/02\/150222_kokang_redcross_fired_again","title":"ကိုးကန့်မှာ ကြက်ခြေနီကား ထပ်မံ တိုက်ခိုက်ခံရ","summary":"ရှမ်းပြည် မြောက်ပိုင်း ကိုးကန့် ဒေသ တိုက်ပွဲ တွေမှာ ကယ်ဆယ် မှုတွေ ဆောင်ရွက် နေတဲ့ ကြက်ခြေနီ ကား ဒုတိယ အကြိမ် တိုက်ခိုက် ခံခဲ့ရ ပါတယ်။","text":"ကားနဲ့ ဆိုရင် တိုက်ခိုက် ခံရလို့ တချို့လည်း လမ်းလျှောက် ကြပါတယ် စနေနေ့ နေလည်ပိုင်းက ချင်းရွှေဟော်နဲ့ လုံထံ ရွာ အနီးမှာ တိုက်ခိုက် ခံရတာ ဖြစ်ပြီး လူ ၄ ဦး ဒဏ်ရာ ရရှိသွား ပါတယ်။ ကားပေါ်မှာ ကလေး အပါ အဝင် လူ ၁၃ ဦး ပါလာတာ ဖြစ်ပြီး ဘေးညာ နှစ်ဘက် အပစ် ခံရတာ ဖြစ်တယ်လို့ ကားပေါ်မှာ လိုက်ပါလာ ခဲ့သူ 7 Day သတင်းစာ သတင်းထောက် ကိုအောင်ခိုင် က ဘီဘီစီကို ပြောပြ ပါတယ်။ ဒဏ်ရာ ရသူတွေ ကတော့ ကားမောင်းသမား၊ ကြက်ခြေနီ တဦး၊ MRTV4 က သတင်းထောက် နဲ့ ဒုက္ခသည် တဦး တို့ ဖြစ်ကြ တယ်လို့ ကိုယ်တွေ့ မြင်တွေ့ ခဲ့ရတဲ့ ကို အောင်ခိုင်က ပြောပါတယ်။ ကားကို ကြက်ခြေနီ အလံ အထင်ရှားဆုံး မြင်ရအောင် ထောင်ထားတာ ဖြစ်ကြောင်းနဲ့၊ ကားရှေ့ဖုံးမှာလည်း ကြက်ခြေနီ တံဆိပ် နဲ့ စားသား ပါတယ် လို့ ဆိုပါတယ်။ အညာဘက်က ကြံလာခုတ် တဲ့ အလုပ်သမား ဒုက္ခသည်တွေ အများကြီး ကျန်နေသေး တယ်လို့လည်း ကိုအောင်ခိုင်က ပြောပါတယ်။ တိုက်ပွဲ အခြေ အနေ ကတော့ ည မှောင်စပျိုး လာရင် လက်နက်ကိုင်တွေ ဘက်ကနေ အစိုးရ တပ်ဖွဲ့တွေကို လက်နက်ကြီး တွေနဲ့ လာပစ် တာတွေ ရှိတယ်လို့ သိရ ပါတယ်။","len":1672}
{"id":"160208_turkey_greece_migrant","url":"https:\/\/www.bbc.com\/burmese\/world\/2016\/02\/160208_turkey_greece_migrant","title":"တူရကီ ကမ်းလွန်မှာ လှေ ၂စီး ထပ်မြုပ်၊ ၃၅ ဦးသေ","summary":"ဂရိ ဘက်ကို ကူးလာတဲ့ ရွှေ့ပြောင်းသူတွေရဲ့ လှေ ၂ စီး ထပ်မံ နစ်မြုပ်ခဲ့လို့ အနည်းဆုံး ၃၅ ဦး သေဆုံးတယ်လို့ တူရကီ မီဒီယာတွေက ပြောပါတယ်။","text":"တူရကီဘက်ခြမ်း ပုံပါ ကမ်းခြေနေရာကနေ စတင် ထွက်ခွာခဲ့တဲ့ ရွှေ့ပြောင်းသူ ရာပေါင်းများစွာ သေဆုံးခဲ့ပြီးဖြစ်။ လှေတစ်စီးက ဂရိပိုင် လက်စ်ဘိုး ကျွန်းအနီးမှာ နစ်မြုပ်ခဲ့တာ ဖြစ်ပြီး ၂၄ ယောက် သေဆုံးတယ်လို့ တူရကီ သတင်းဌာန နှစ်ခုက ပြောပါတယ်။ နောက်တစ်ခါ တောင်ပိုင်းက တူရကီ အပန်းဖြေမြို့ ဖြစ်တဲ့ ဒီကီလီမြို့ ကမ်းခြေအနီးမှာ လူ ၁၁ ဦးရဲ့ အလောင်းတွေကို သီးခြား ထပ်မံ တွေ့ရှိရတယ်လို့ ဒိုဂန် သတင်းဌာနက ပြောပါတယ်။ ဖေဖော်ဝါရီ ၅ ရက်နေ့အထိ အသေအပျောက် စာရင်းတွေ အရ အခု ၂၀၁၆ ထဲမှာ ရွှေ့ပြောင်းသူ အနည်းဆုံး ၃၇၄ ယောက် သေဆုံးခဲ့ပြီး ဖြစ်တယ်လို့ နိုင်ငံတကာ လူဝင်မှု အဖွဲ့ IOM က ပြောပါတယ်။ တူရကီကနေ ဂရိကို ရေလမ်းကနေ ဖြတ်ကူးတဲ့ လမ်းကြောင်းဟာ ဥရောပကို ဝင်ရောက်ရာမှာ ရွှေ့ပြောင်းသူတွေ အသုံးများတဲ့ လမ်း ဖြစ်ပါတယ်။ ဥရောပကို ဝင်လာနေတဲ့ ရွှေ့ပြောင်းသူ အရေအတွက်ကို လျှော့ချဖို့အရေး ဆွေးနွေးဖို့ ဂျာမန် ဝန်ကြီးချုပ် အန်ဂျလာ မာ့ကဲလ် တူရကီကို ရောက်ရှိ နေစဉ်အတွင်း အခုလို အသေအပျောက် သတင်းတွေ ထပ်မံ ထွက်ပေါ်လာတာ ဖြစ်ပါတယ်။","len":1674}
{"id":"140924_is_us_airstrikes_iraq_syria","url":"https:\/\/www.bbc.com\/burmese\/world\/2014\/09\/140924_is_us_airstrikes_iraq_syria","title":"IS အဖွဲ့ အပေါ် လေကြောင်း တိုက်ခိုက်မှု ထပ်လုပ်","summary":"ဆီးရီးယားနဲ့ အီရတ်မှာ ရှိတဲ့ IS အစ္စလာမစ် နိုင်ငံ အဖွဲ့ အပေါ် နောက်ထပ် လေကြောင်း တိုက်ခိုက်မှုတွေ ထပ်လုပ် ခဲ့တယ်လို့ အမေရိကန် အစိုးရက ပြောပါတယ်။","text":"လေကြောင်း တိုက်ခိုက်မှုတွေ ဆက်လုပ် သွားမယ်လို့ အမေရိကန် ပြော အီရတ်နိုင်ငံ မြောက်ပိုင်းက Irbil မြို့ အနီးက ပစ်မှတ်တွေနဲ့ ဘဂ္ဂဒက် မြို့တော် အနောက်ဘက်မှာပါ ပစ်မှတ်တွေကို ထိမှန်အောင် တိုက်ခိုက် နိုင်ခဲ့တယ်လို့ အမေရိကန် ဗဟို ကွပ်ကဲရေး အဖွဲ့က ပြောပါတယ်။ အီရတ်နဲ့ ဆီးရီးယား နယ်စပ်က Abu Kamal မြို့အနီးမှာ IS အဖွဲ့ရဲ့ ယာဉ် ၈ စီး၊ ဆီးရီးယား အရှေ့ပိုင်းက Deir al-Zour မြို့မှာ IS အဖွဲ့ရဲ့ ယာဉ် ၂ စီး တို့ကို ပစ်ခတ် တိုက်ခိုက် ခဲ့ကြောင်းလည်း ဆိုပါတယ်။ တူရကီ နဲ့ ဆီးရီးယား နယ်စပ်က Kobane မြို့ အနီးမှာလည်း လေကြောင်း တိုက်ခိုက်မှု တခု ရှိခဲ့တယ် ဆိုတဲ့ သတင်းတွေ ထွက်ပေါ်ခဲ့ပေမယ့် ဒီတိုက်ခိုက်မှုဟာ အမေရိကန်ရဲ့ လက်ချက် ဟုတ်မဟုတ် ဆိုတာကိုတော့ အတိအကျ မသိရသေးပါဘူး။ အဲဒီ Kobane မြို့မှာတော့ ကာ့ဒ် လက်နက်ကိုင်တွေဟာ IS အဖွဲ့တွေရဲ့ နောက်ထပ် စစ်ဆင် တိုက်ခိုက်မှုတွေနဲ့ ရင်ဆိုင် နေရတယ်လို့ ပြောပါတယ်။ အဲဒီမြို့မှာ လတ်တလော ဖြစ်ပွားခဲ့တဲ့ တိုက်ခိုက်မှုတွေကြောင့် ဆီးရီးယားမှာ ရှိတဲ့ ကာ့ဒ်လူမျိုး တသိန်းကျော် အိုးအိမ် စွန့်ခွာ ထွက်ပြေး ခဲ့ကြရပါတယ်။","len":1679}
{"id":"130328_mandela_hospital","url":"https:\/\/www.bbc.com\/burmese\/burma\/2013\/03\/130328_mandela_hospital","title":"သမ္မတဟောင်း မန်ဒဲလား ရုတ်တရက် ဆေးရုံတင်","summary":"တောင်အာဖရိက သမ္မတ ဇူးမား က သမ္မတ ဟောင်း မန်ဒဲလားကို ရုတ်တရက် ဆေးရုံတင်လိုက်တာ နဲ့ ပတ်သက်ပြီး ပြည်သူတွေ အနေနဲ့ စိတ်မပူ ကြဖို့ တိုက်တွန်းလိုက်ပါတယ်။","text":"တောင်အာဖရိက သမ္မတဟောင်း မန်ဒဲလား မစ္စတာ မန်ဒဲလား ကို သူ့ ဆရာဝန် ရဲ့ အကြံပေးချက် အရ သန်းခေါင်ယံ အလွန်၊ ကြာသာပတေးနေ့ က ဆေးရုံ တင်လိုက်ရတာပါ။ မစ္စတာ မန်ဒဲလား ကို အဆုပ်ထဲ ရောဂါပိုး ဝင်မှု ဖြစ်ပွားတဲ့ အတွက် ဆေးရုံမှာ ကုသမှု ခံယူတဲ့ အခါမှာ သက်သာတဲ့ လက္ခဏာ ပြသကြောင်း ဆရာဝန် က ပြောပါတယ်။ အခုအခါမှာ မစ္စတာ မန်ဒဲလား ဟာ သက်သာတဲ့ အနေအထား ရောက်ရာကနေ မကြာခင် ဆေးရုံက ပြန်ဆင်းလာနိုင်မယ် လို့ မျှော်လင့်တဲ့ အတွက် ပြည်သူတွေ စိတ်သောက မဖြစ်ကြဖို့ သမ္မတ ဇူးမား က ဘီဘီစီ နဲ့ မေးမြန်းခန်း မှာ ပြောသွားပါတယ်။ သမ္မတရုံး ပြောခွင့်ရ ပုဂ္ဂိုလ် မက်မဟာရပ်ဂျ် ကလည်း မစ္စတာ မန်ဒဲလား ကို ဆရာဝန်တွေ က အကောင်းဆုံး ပြုစု စောင့်ရှောက်မှု တွေ ပြုပေးနေပုံ၊ သမ္မတ ဇူးမား နဲ့ တကွ တောင်အာဖရိက ပြည်သူတွေ၊ ကမ္ဘာ အနှံ့က သူ့ကို လေးစားသူ တွေ ကပါ ဝိုင်းဝန်း ဆုတောင်းပေးနေ ကြတဲ့ အတွက်၊ အမြန်ကျန်းမာ လာမှာပါ လို့ ပြောပါတယ်။ မစ္စတာ မန်ဒဲလားဟာ ၁၉၈ဝ ပြည့်လွန် နှစ်တွေတုန်းက ရိုဘင်ကျွန်း အကျဉ်းထောင် မှာ နေခဲ့ရစဉ် က တီဘီရောဂါ ကူးစက်ခဲ့ ပါတယ်။","len":1685}
{"id":"140820_journalist_beheading_co","url":"https:\/\/www.bbc.com\/burmese\/world\/2014\/08\/140820_journalist_beheading_co","title":"သတင်းသမား ခေါင်းဖြတ် အသတ်ခံရမှု စုံစမ်းဆဲ","summary":"ဆီးရီးယား နိုင်ငံမှာ အမေရိကန် သတင်းထောက် တစ်ယောက်ကို Islamic State စစ်သွေးကြွ အဖွဲ့က ခေါင်းဖြတ် သတ်ခဲ့ပုံ ရတဲ့ ကိစ္စနဲ့ ပတ်သက်ပြီး နိုင်ငံတကာရဲ့ ရှုတ်ချမှုတွေ ပေါ်ထွက် လာခဲ့ပါတယ်။","text":"၂၀၁၂ က ဆီးရီးယားနိုင်ငံမှာ ပျောက်သွားတဲ့ Foley သတင်းထောက် James Foley ကို ခေါင်းဖြတ် သတ်နေပုံကို ဖော်ပြတဲ့ ဗီဒီယိုသာ တကယ် စစ်မှန်တယ် ဆိုရင်တော့ အမေရိကန် ပြည်ထောင်စု အနေနဲ့ တကယ့်ကို တုန်လှုပ် ခြောက်ခြား ရမှာပါလို့ အိမ်ဖြူတော်က ပြောပါတယ်။ ဒီကိစ္စအပေါ် သမ္မတ အိုဘားမားက မကြာခင်မှာ ကြေညာချက် ထုတ်ပြန်မယ်လို့ မျှော်လင့်ရ ပါတယ်။ ခေါင်းဖြတ်သတ်တဲ့ ဗီဒီယိုထဲက ပြကွက်တခု မစ္စတာ Foley ကို သတ်ဖြတ်သူဟာ ဗြိတိသျှ လေယူလေသိမ်း ရှိပုံရပြီး အဲဒီလူကို ဖော်ထုတ်နိုင်ဖို့ ထောက်လှမ်းရေး ဌာနတွေက စုံစမ်း နေပါတယ်။ မျက်နှာဖုံး စွပ်ထားတဲ့ လူသတ်သမားက ပြောရာမှာ Islamic State အဖွဲ့ကို အမေရိကန်ရဲ့ လေကြောင်း တိုက်ခိုက်မှု အတွက် လက်တုံ့ပြန်တဲ့ အနေနဲ့ James Foley ကို သတ်တာ ဖြစ်တယ်လို့ ပြောပါတယ်။ ဗြိတိန် ဝန်ကြီးချုပ် ဒေးဗစ် ကမ်ရွန်းကလည်း သူ့ရဲ့ အားလပ်ရက် ခရီးကနေ လန်ဒန်ကို ချက်ချင်း ပြန်လာခဲ့ပါတယ်။ သတင်းထောက် James Foley ကို သတ်ဖြတ်မှု တကယ် မှန်တယ် ဆိုရင် ဒါဟာ တကယ့်ကို ထိတ်လန့် တုန်လှုပ်စရာ ကောင်းပြီး ယုတ်မာ ရက်စက်တဲ့ လုပ်ရပ် ဖြစ်တယ်လို့ မစ္စတာ ကင်မရွန်းက ပြောပါတယ်။","len":1687}
{"id":"150111_ukraine_poland","url":"https:\/\/www.bbc.com\/burmese\/world\/2015\/01\/150111_ukraine_poland","title":"ပို​လန်​နွယ်​ဖွား ယူ​က​ရိန်း​နိုင်ငံသား တွေ​ကို ပို​လန်​က ခေါ်ယူ","summary":"ပြည်တွင်းစစ်မီး တငွေ့ငွေ့ လောင်နေတဲ့ ယူကရိန်း အရှေ့ဘက်ခြမ်း မှာ နေထိုင်ကြတဲ့ ပိုလန် နွယ်ဖွား ယူကရိန်း နိုင်ငံသား ၂၀၀ နီးပါးကို ပိုလန်နိုင်ငံက ခေါ်ယူ လိုက်ပါတယ်။","text":"ပိုလန် နွယ်ဖွား ၁၆၂ ဦးကို ပဋိပက္ခ ဖြစ်ပေါ် နေရာ ဒွန်းညက်စ် ဒေသ ကနေ ခေါ်ထုတ် ခဲ့တယ် လို့ ပိုလန် နိုင်ငံခြားရေး ဌာနက ဆိုပါ တယ်။ ကလေး သူငယ်တွေ နဲ့ ကိုယ်ဝန်ဆောင် အမျိုးသမီး တစ်ဦး အပါအဝင် ပိုလန် နွယ်ဖွား ၁၆၂ ဦးကို ပဋိပက္ခ ဖြစ်ပေါ်နေရာ ဒွန်းညက်စ် ဒေသ ကနေ ခေါ်ထုတ် ခဲ့တယ် လို့ ပိုလန် နိုင်ငံခြားရေး ဌာန က ဆိုပါတယ်။ အခုလို လုပ်ဆောင်ဖို့ လပေါင်း များစွာ ကြိုတင် စီစဉ်ခဲ့ပြီး၊ ထိုသူတွေဟာ ယူကရိန်း အရှေ့မြောက်ပိုင်း က ခါးကိဗ် မြို့မှာ တရားဝင် စာရွက်စာတမ်း ကိစ္စတွေ ပြီးရင် ပိုလန် နိုင်ငံ အတွင်း ဘဝသစ် ထူထောင် စေမယ် လို့လည်း ပြောပါတယ်။ နောက်ထပ် အယောက် ၂၀ လည်း လိုက်ပါ လာလိမ့်မယ် လို့ မျှော်လင့် ရပါတယ်။ ထိုသူတွေ ကို ပိုလန်နိုင်ငံ အတွင်း ၆ လစာ နေအိမ်၊ ဘာသာစကား သင်တန်းတွေ နဲ့ ကလေး တွေ အတွက် ပညာရေး တွေကို ပိုလန် အစိုးရ က တာဝန်ယူမှာ ဖြစ်ပြီး ဒီ့နောက်မှာ တော့ သူတို့ သဘော အတိုင်း ပိုလန် နိုင်ငံထဲ ဆက်လက် နေထိုင် နိုင်သလို ယူကရိန်းကို ပြန်လိုသူ တွေ ရှိရင်လည်း ပြန်နိုင်ကြောင်း ပိုလန် တာဝန် ရှိသူတွေ က ပြောပါတယ်။","len":1688}
{"id":"141220_sony_northkorea_usa","url":"https:\/\/www.bbc.com\/burmese\/world\/2014\/12\/141220_sony_northkorea_usa","title":"ဆိုင်​ဘာ တိုက်ခိုက်​မှု မ​လုပ်​ခဲ့​ကြောင်း မြောက်​ကို​ရီး​ယား ပြောဆို​မှု​ကို အမေ​ရိ​ကန် ပယ်ချ","summary":"ဆိုနီ ကုမ္ပဏီကို ဆိုင်ဘာ တိုက်ခိုက်မှု ပြုလုပ်ခဲ့တာနဲ့ မဆိုင်ဘူး ဆိုတဲ့ မြောက်ကိုရီးယားရဲ့ ပြောဆိုချက်ကို အမေရိကန်က ပယ်ချ လိုက်ပါတယ်။","text":"မြောက်ကိုရီးယား အနေနဲ့ ဆိုင်ဘာ တိုက်ခိုက်မှု လုပ်ခဲ့ကြောင်း ဝန်ခံပြီး လျော်ကြေး ပေးရမယ် လို့ အမေရိကန်ပြော။ မြောက်ကိုရီးယား ခေါင်းဆောင် ကင်မ်ဂျုံအန်းကို လုပ်ကြံ သတ်ဖြတ်ဖို့ ကြံစည်မှုကို ဇာတ်လမ်းလုပ် ရိုက်ကူးထားတဲ့ ဟာသရုပ်ရှင် ထုတ်လုပ်ခဲ့တဲ့ အတွက် ဆိုနီ ရဲ့ ကွန်ပြူတာစံနစ် အတိုက်ခိုက် ခံခဲ့ရတာ ဖြစ်ပါတယ်။ အမေရိကန် ထောက်လှမ်းရေး FBI က၊ အဲဒီ တိုက်ခိုက်မှုရဲ့ နောက်ကွယ်မှာ မြောက်ကိုရီးယား အစိုးရ ရှိနေတယ် ဆိုပြီး ပြောခဲ့သလို၊ အမျိုးသား လုံခြုံရေးနဲ့ နိုင်ငံခြားရေး ကိစ္စတွေကို ကိုင်တွယ်တဲ့ သမ္မတ အိုဘားမား ရဲ့ NSC ကောင်စီကလည်း FBI ပြောဆိုမှုကို သဘောတူ ခဲ့ပါတယ်။ အဲဒီ ဆိုင်ဘာ တိုက်ခိုက်မှု အပေါ် စုံစမ်း နေကြတာတွေ ထဲမှာ ပူးပေါင်း ကူညီမယ် ဆိုပြီး မြောက်ကိုရီးယားရဲ့ ကမ်းလှမ်းလာမှု ကို၊ အမေရိကန်က အခုလို ငြင်းပယ် လိုက်တာ ဖြစ်ပါတယ်။ မြောက်ကိုရီးယား အနေနဲ့ တကယ်မှ ကူညီလိုတယ် ဆိုရင် ကျူးလွန်ခဲ့တယ် ဆိုတာ ဝန်ခံပြီး၊ ဆိုနီ နစ်နာ ဆုံးရှုံးခဲ့တာ တွေကို လျော်ကြေး ပေးရမယ် ဆိုပြီးတော့လည်း အမေရိကန်က ပြောပါတယ်။","len":1689}
{"id":"150627_greece_referendum","url":"https:\/\/www.bbc.com\/burmese\/world\/2015\/06\/150627_greece_referendum","title":"ငွေချေးစည်းကမ်းချက်အတွက်ဂရိမှာဆန္ဒခံယူမယ်","summary":"ဂရိ အစိုးရက ဘဏ်ကနေ ငွေထုတ်ယူခွင့် ကို ကန့်သတ် လိမ့်မယ်လို့ စိုးရိမ်တဲ့ အတွက် ဂရိနိုင်ငံက ဘဏ်တွေ ရှေ့မှာ ငွေထုတ်ဖို့ လူတွေ တန်းစီ စောင့်ဆိုင်း နေပါတယ်။","text":"ဂရိနဲ့ ဥရောပကြား ဆွေးနွေးမှုတွေ မပြေလည်သေး ငွေထုတ်ယူ ခွင့်ကို တကြိမ်မှာ ယူရို ၈၀ သာ ခွင့်ပြုဖို့ ကန့်သတ် လိမ့်မယ်လို့ အေသင်မြို့မှာ ရှိတဲ့ ဘီဘီစီ သတင်းထောက် က ပြောပါတယ်။ လောလောဆယ်မှာ ဂရိ အစိုးရက၊ မြီရှင် နိုင်ငံတွေရဲ့ ချေးငွေ စည်းကမ်းချက် တွေကို လိုက်နာဖို့ သင့်မသင့် ပြည်လုံးကျွတ် ဆန္ဒ ခံယူပွဲ ကျင်းပဖို့ အတွက် ဆွေးနွေး နေပါတယ်။ အဲဒီ စည်းကမ်းချက် တွေဟာ သူတို့ အတွက် အရှက်ရ စေပြီး သည်းမခံ နိုင်လောက် တဲ့ စည်းကမ်းတွေ ဖြစ်တယ်လို့ ဂရိ ဝန်ကြီးချုပ် Alexis Tsipras ကပြောပါတယ်။ ဒီစည်းကမ်းချက် တွေကို လိုက်နာမယ် မလိုက်နာဘူး ဆုံးဖြတ်ဖို့ ပြည်လုံးကျွတ် ဆန္ဒခံယူပွဲကို လာမယ့် ဇူလိုင်လ ၅ ရက်၊ တနင်္ဂနွေနေ့မှာ ကျင်းပဖို့ အစိုးရရဲ့ အဆိုပြုချက်ကို အတည်ပြုဖို့ ပါလီမန် အရေး ပေါ် အစည်းဝေး ကျင်းပမှာ ဖြစ်တယ်လို့ သူက ဆိုပါတယ်။ မစ္စတာ Tsipras ဟာ အင်္ဂါနေ့မှာ သက်တမ်း ကုန်တော့မယ့် လက်ရှိ ချေးငွေ သဘော တူညီချက်ကို ယာယီ သက်တမ်း တိုးဖို့ ယူရို ငွေကြေးသုံး နိုင်ငံ တွေက ဘဏ္ဍာရေး ဝန်ကြီးတွေနဲ့ ဘရပ်ဆဲ မြို့မှာ မကြာခင် တွေ့ဆုံဖို့ ရှိပါတယ်။","len":1700}
{"id":"burma-55427630","url":"https:\/\/www.bbc.com\/burmese\/burma-55427630","title":"ကိုဗစ် - တောင်အာဖရိက ဗီဇပြောင်းကိုရိုနာဗိုင်းရပ်စ်သစ် ယူကေမှာတွေ့","summary":"ကူးစက်မှု ပိုမြန်ဆန်တဲ့ နောက်ထပ် ဗီဇပြောင်းကိုရိုနာဗိုင်းရပ်စ်သစ် ကူးစက်မှု နှစ်ခုကို ယူကေမှာ တွေ့ရတယ်လို့ ကျန်းမာရေးဝန်ကြီး မတ်ဟန်းကော့က ပြောပါတယ်။","text":"အဲဒီကူးစက်ခံရသူ နှစ်ဦးလုံးဟာ တောင်အာဖရိကနိုင်ငံကို ခရီးသွားခဲ့ကြသူတွေ ဖြစ်ပြီး အဲဒီနိုင်ငံမှာက ကူးစက်မှု ရုတ်တရက် မြင့်တက်စေတဲ့ ဗီဇပြောင်းကိုရိုနာဗိုင်းရပ်စ်သစ်ကို တွေ့ရှိနေတာ ဖြစ်ပါတယ်။ အခုတော့ တောင်အာဖရိကနဲ့ ခရီးသွားလာမှုတွေ တားမြစ်ချက်တွေ ထုတ်ပြန်ထားပြီ ဖြစ်ပါတယ်။ နှစ်ပတ်အတွင်း တောင်အာဖရိကကို ခရီးသွားခဲ့သူတွေနဲ့၊ သူတို့နဲ့ ထိစပ်ခဲ့သူတွေဟာ ချက်ချင်းသီးခြားခွဲနေ ကွာရန်တင်းဝင်ရမှာ ဖြစ်ပါတယ်။ တောင်အာဖရိကက ဗိုင်းရပ်စ်မျိုးကွဲသစ်တွေ့ရှိတာကို ပွင့်လင်းမြင်သာမှု ရှိရှိလုပ်ဆောင်နေတာနဲ့ ပတ်သက်ပြီးလည်း ယူကေ ကျန်းမာရေးဝန်ကြီးက အားရကျေနပ်တယ်လို့ ပြောပါတယ်။ ယူကေနဲ့ တောင်အာဖရိကက ဗီဇပြောင်း ကိုရိုနာဗိုင်းရပ်စ်သစ် နှစ်မျိုးလုံးမှာ ဗီဇပြောင်းလဲတာတချို့တူညီပေမဲ့ သီးခြားစီ ပေါ်ထွက်လာတာ ဖြစ်ပါတယ်။ နှစ်ခုလုံးမှာ လူတွေရဲ့ ဆဲလ်တွေမှာ ကူးစက်စေတဲ့ အဓိက အပိုင်းဖြစ်တဲ့ N501Y ဆိုတဲ့ ဗီဇပြောင်းလဲမှု ရှိပါတယ်။ ဗိုင်းရပ်စ်မျိုးကွဲသစ်တမျိုးကြောင့် ဗြိတိန်က လာသူတွေကို ကမ္ဘာ့တဝန်း နိုင်ငံတွေ ကန့်သတ်","len":1700}
{"id":"150528_iraq_exhumes_is_victumes","url":"https:\/\/www.bbc.com\/burmese\/world\/2015\/05\/150528_iraq_exhumes_is_victumes","title":"IS တွေ သတ်ခဲ့တဲ့ လူ ၄၇၀ ကို အီရတ် ပြန်တူးဖော်","summary":"အီရတ်နိုင်ငံမှာ IS အစ္စလာမ်မစ် နိုင်ငံ အဖွဲ့ရဲ့ အစုလိုက် သတ်ဖြတ်မှုကို ခံခဲ့ရတယ်လို့ ယူဆရတဲ့ လူတွေထဲက လူပေါင်း ၄၇၀ ရဲ့ အကြွင်းအကျန် တွေကို ပြန်လည် တူးဖော်ခဲ့ကြပါတယ်။","text":"တိကရစ်မြို့အနီး ဖမ်းမိတဲ့ စစ်သားတွေကို IS အဖွဲ့က မသတ်ခင် ဗီဒီယိုရိုက်ထားခဲ့။ ပြီးခဲ့တဲ့နှစ် ဇွန်လက တိကရစ် မြို့အနီးမှာ အစုလိုက် အပြုံလိုက် သတ်ဖြတ်မှုတွေ ဖြစ်ပွားခဲ့တာပါ။ အဲဒီ တိကရစ်မြို့ကို အစိုးရ တပ်တွေက လွန်ခဲ့တဲ့ ၂ လလောက်က IS တွေရဲ့ လက်ကနေ ပြန်လည် သိမ်းယူ နိုင်ခဲ့ပြီးနောက် အလောင်းတွေ အစုလိုက် မြှုပ်ထားတဲ့ မြေကျင်းတွေကို တွေ့ခဲ့တာ ဖြစ်ပါတယ်။ အဲဒီအချိန်က အသတ်ခံခဲ့ရသူ အများစုဟာ တိကရစ်မြို့ အနီး စပီချာ Speicher စစ်စခန်းက ရှီယာ တပ်သားသစ်တွေ ဖြစ်ပါတယ်။ အဲဒီ အစုလိုက် သတ်ဖြတ်မှုကို IS တွေက ဗီဒီယိုရိုက်ပြီး အွန်လိုင်းပေါ်မှာ တင်ခဲ့ကြပါတယ်။ အဲဒီ အစုလိုက် သတ်ဖြတ်မှုဟာ မကြာသေးခင် နှစ်တွေအတွင်း အီရတ်မှာ ကြုံခဲ့ရတဲ့ အဆိုးဆုံး ရက်စက် ကြမ်းကြုတ်မှုတွေထဲက တစ်ခုဖြစ်ပြီး အဲဒီအချိန်က လူပေါင်း ၁၇၀၀ လောက်အထိ အသက် ဆုံးရှုံးခဲ့ရမယ်လို့ ခန့်မှန်း ထားကြပါတယ်။ အဲဒီ အချိန်က အလောင်းအချို့ကို IS တွေက တိုက်ဂရစ် မြစ်ထဲ မျှောခဲ့ကြပြီး အခုချိန်အထိ မြေကျင်း ၄ ခုထဲက လူ ၄၇၀ ရဲ့ အကြွင်းအကျန်တွေကိုသာ ပြန်တွေ့ရသေးတယ်လို့ ဆိုပါတယ်။","len":1706}
{"id":"140110_iran_nuclear_talks","url":"https:\/\/www.bbc.com\/burmese\/world\/2014\/01\/140110_iran_nuclear_talks","title":"အီရန် နျူကလီးယား အရေး ဆက်ဆွေးနွေး","summary":"အီရန် ရဲ့ နျူကလီးယား အစီအစဉ်နဲ့ ပတ်သက်လို့ ဆွေးနွေးမှုတွေမှာ ကောင်းကောင်း တိုးတက်မှု ရှိတယ်လို့ အမေရိကန် နိုင်ငံခြားရေး ဝန်ကြီးဌာနနဲ့ ဥရောပ သမဂ္ဂက အရာရှိတွေက ပြောပါတယ်။","text":"အီရန် နျူကလီးယား စက်ရုံ ပြီးခဲ့တဲ့ နှစ်တုန်းက ချမှတ်ခဲ့တဲ့ ကြားဖြတ် သဘောတူညီချက် ထဲမှာ မပါဘဲ ကျန်ရှိနေသေးတဲ့ ကိစ္စတွေ အားလုံးကို ဖြေရှင်းဖို့ ဆွေးနွေး နေကြတာ ဖြစ်ပါတယ်။ အရင် ချမှတ်နိုင်ခဲ့တဲ့ သဘောတူညီချက် အရ အီရန် က အနုမြူ ထုတ်လုပ်မှုတွေကို လျော့ချရမှာ ဖြစ်ပြီး အပြန်အလှန်အားဖြင့် နိုင်ငံတကာ ပိတ်ဆို့ အရေးယူမှုတွေကို လျော့ပေါ့ပေးရမှာ ဖြစ်ပါတယ်။ အစောပိုင်းတုန်းကတော့ သဘောတူညီချက် မရခဲ့တဲ့ လက်ကျန် ကိစ္စတွေ အားလုံးအတွက် အဖြေရှာထားပြီးပြီလို့ အီရန်က ပြောပါတယ်။ ဒါပေမယ့် အမေရိကန် အစိုးရ ပြောခွင့်ရ အမျိုးသမီး ဂျန်ဆာကီး ကတော့ ဒီကိစ္စတွေက ဆက်လုပ်နေရမှာပါ ၊ အသေးစိတ် ဆွေးနွေးရမှာတွေ အများကြီး ရှိနေပါသေးတယ် ၊ သတင်းတွေ ထွက်နေသလို အားလုံး အပြီးသတ် သွားပြီ ဆိုတာ မမှန်ဘူးလို့ ဆိုသွားပါတယ်။ အီရန်ဟာ နျူကလီးယား လက်နက်ထုတ်ဖို့ ကြိုးစားနေတယ် ဆိုတဲ့ အမေရိကန်ရဲ့ စွပ်စွဲချက်ကို အမြဲတမ်း ငြင်းပယ်ခဲ့ပြီး သူ့ရဲ့ နျူကလီးယား အစီအစဉ်ဟာ စစ်ရေး အတွက် မဟုတ်ဘဲ အရပ်ဖက် ကိစ္စတွေမှာ အသုံးပြုဖို့ ဖြစ်တယ်လို့ ဆိုနေပါတယ်။","len":1707}
{"id":"150525_malaysia_mass_graves","url":"https:\/\/www.bbc.com\/burmese\/world\/2015\/05\/150525_malaysia_mass_graves","title":"မလေးရှားနယ်စပ်မှာ အလောင်းတွေ မြှုပ်ထားတဲ့ ကျင်း၁၄၀ တွေ့","summary":"ထိုင်းနိုင်ငံနဲ့ ကပ်ရက် မလေးရှားနိုင်ငံ နယ်စပ်က လူသူအရောက်နည်းတဲ့ တောအုပ်ထဲမှာ အလောင်းတွေ မြှုပ်ထားတဲ့ ကျင်းပေါင်း ၁၄၀နီးပါးလောက် တွေ့ခဲ့တယ်လို့ မလေးရှား ရဲတွေက ပြောပါတယ်။","text":"လူမှောင်ခိုကူးသူတွေရဲ့ စခန်းဟောင်း ၃၀ကိုလည်း တွေ့ရှိခဲ့ မိုင်ပေါင်း ၃၀ လောက် ရှည်လျားတဲ့ ထိုင်း မလေးရှား နယ်စပ်တလျှောက် သစ်တောတွေ ထဲ မှာ အဲဒီကျင်းတွေ တွေ့ခဲ့တာ ဖြစ်ပြီး ပြီးခဲ့တဲ့မေလ ၁၁ ရက်နေ့ က စလို့ တခုပြီးတခု တွေ့လာရတယ် လို့ သိရပါတယ်။ အဲဒီထဲမှာ အလောင်း တလောင်း ထက်မက မြှုပ်ထားတဲ့ ကျင်းတွေလည်း ရှိနိုင်တယ်လို့ မလေးရှား ရဲမှူးချုပ်က ပြောပါတယ်။ ဒါ့အပြင် လူမှောင်ခိုစခန်းဟောင်း ၃၀ နီးပါးလောက်ကိုလည်း ရှာတွေ့ခဲ့တယ်လို့ မလေးရှား အာဏာပိုင်တွေက ပြောပါတယ်။ လူမှောင်ခိုသမားတွေရဲ့ စခန်းတွေထဲက အကြီးဆုံး စခန်းတွေဟာ ဆိုရင် လူပေါင်း ၃၀၀ လောက် ဆံ့တဲ့ အထိ ကြီးကြပါတယ်။ လူမှောင်ခိုသမားတွေဟာ ဒီစခန်းတွေကို အသုံးပြုပြီး မလေးရှားနိုင်ငံထဲကို နှစ်ပေါင်း အတော်ကြာ လူတွေ ခိုးသွင်းနေကြတာ ပါ။ လူမှောင်ခို ကူးခံရတဲ့အထဲမှာ မြန်မာနိုင်ငံနဲ့ဘင်္ဂလားဒေ့ရှ်နိုင်ငံကနေ ရွှေ့ပြောင်းလာတဲ့ သူတွေလည်း ပါ၀င်ပါတယ်။ အခုလ အစောပိုင်းတုန်းကလည်း ထိုင်းနိုင်ငံ နယ်စပ်နားမှာ အလောင်းတွေ မြှုပ်ထားတဲ့ အလားတူ ကျင်းတွေကို ရှာတွေ့ခဲ့ပါတယ်။","len":1720}
{"id":"160607_hillary_clinton_nominated","url":"https:\/\/www.bbc.com\/burmese\/world\/2016\/06\/160607_hillary_clinton_nominated","title":"ဟီလာရီ ကလင်တန် သမ္မတလောင်း ဖြစ်ပြီလို့ဆို","summary":"အမေရိကန် နိုင်ငံခြားရေး ဝန်ကြီးဟောင်း မစ္စ ဟီလာရီ ကလင်တန် ဟာ ဒီမိုကရက်တစ် ပါတီရဲ့ ပထမဦးဆုံး အမျိုးသမီး သမ္မတလောင်း ဖြစ်ဖို့ နီးစပ် နေပြီလို့ ဆိုပါတယ်။","text":"တစ်သီး ပုဂ္ဂလ ကိုယ်စားလှယ် တွေက မစ္စ ဟယ်လာရီ ကလင်တန် ကို ထောက်ခံမှု အများအပြား ပေးခဲ့ အေပီ သတင်းဌာနက ပြုစု ထားတဲ့ မဲစာရင်း အရ မစ္စ ဟီလာရီ ကလင်တန် ဟာ အမေရိကန် သမ္မတ အဖြစ် ရွေးကောက်ခံ ဖို့ လုံလောက်တဲ့ ဆန္ဒမဲ အရေအတွက် ရရှိခဲ့ပြီ ဖြစ်ပါတယ်။ အမေရိကန် သမိုင်းမှာ ပထမဦးဆုံး အမျိုးသမီး သမ္မတလောင်း အဖြစ် ဟီလာရီ ကလင်တန် ဝင်ရောက် ယှဉ်ပြိုင်မှာ ဖြစ်ပါတယ်။ Super Delegates လို့ ခေါ်တဲ့ တစ်သီး ပုဂ္ဂလ ကိုယ်စားလှယ် တွေက မစ္စ ဟီလာရီ ကလင်တန် ကို ထောက်ခံမှု အများအပြား ပေးခဲ့တာကြောင့် သူမ အနေနဲ့ သမ္မတ လောင်း ဖြစ်ဖို့ ထောက်ခံမဲ အလုံအလောက် ရရှိခဲ့တာလည်း ဖြစ်ပါတယ်။ ဇွန်လ ၇ ရက်နေ့မှာ ကယ်လီဖိုးနီးယား ပြည်နယ် အပါအဝင် အခြား ပြည်နယ် ခြောက်ခု မှာ Primary ရွေးချယ်ပွဲတွေ ကျင်းပဖို့ ရှိပေမယ့် အေပီ သတင်းဌာနရဲ့ စာရင်းတွေ အရ မစ္စ ဟီလာရီ ကလင်တန် အနေနဲ့ သမ္မတလောင်း ဖြစ်ဖို့ လုံလောက်တဲ့ ဆန္ဒမဲ ရရှိခဲ့ပြီ ဖြစ်ပါတယ်။ သမိုင်းဝင်ဖြစ်ရပ် အတွက် လက်တကမ်းသာ လိုတော့ပေမယ့် သူမ အနေနဲ့ လုပ်ဆောင်စရာ ကိစ္စတွေ အများအပြား ရှိသေးတယ်လို့ မစ္စ ဟီလာရီ ကလင်တန် က ပြောကြား ခဲ့ပါတယ်။","len":1723}
{"id":"151216_japan_law_couples","url":"https:\/\/www.bbc.com\/burmese\/world\/2015\/12\/151216_japan_law_couples","title":"မိသားစုနာမည် ဥပဒေကို ဂျပန် ဆက်လက်ထားရှိ","summary":"ဂျပန် နိုင်ငံမှာ လက်ထပ်ပြီးသား ဇနီးမောင်နှံတွေ မိသားစုအမည် (surname) တစ်ခုတည်း အတူတူ သုံးရမယ် ဆိုတဲ့ ဥပဒေကို ဆက်လက် ထားရှိဖို့ ဂျပန် တရားရုံးချုပ်က ဆုံးဖြတ် လိုက်ပါတယ်။","text":"ဂျပန် မိသားစု အတော်များများက လင်ယောက်ျားရဲ့ မိသားစု အမည်ကိုသာ ယူသုံးနေခဲ့ကြ။ စည်းရုံး လှုပ်ရှားသူတွေ ကတော့ ဇနီးမောင်နှံတွေ အနေနဲ့ လင်ယောက်ျားရဲ့ မိသားစု အမည်ကို ယူသုံးဖို့ ဒီဥပဒေက တွန်းပို့ ခဲ့တဲ့အတွက် အဲဒီ ဥပဒေဟာ ကျားမ ခွဲခြားတဲ့ မညီမျှတဲ့ ဥပဒေ ဖြစ်တယ်လို့ ပြောပါတယ်။ ဂျပန် တရားရုံးချုပ်ကတော့ ဒီဥပဒေဟာ အခြေခံ ဥပဒေကို ဖောက်ဖျက်ခြင်း မရှိဘူးလို့ ဆုံးဖြတ်ကြောင်း NHK သတင်းဌာနက ဖော်ပြပါတယ်။ ဒါပေမယ့် နောက်ထပ် ဥပဒေ တစ်ခု ဖြစ်တဲ့ အမျိုးသမီးတွေ ကွာရှင်းပြီး ၆ လအတွင်း နောက်အိမ်ထောင် မပြုရဘူး ဆိုတဲ့ ဥပဒေကိုတော့ အခြေခံ ဥပဒေနဲ့ မညီဘူးလို့ တရားရုံးချုပ်က သီးခြား ဖြစ်ရပ်တစ်ခုမှာ ဆုံးဖြတ် ပေးခဲ့ပါတယ်။ အဲဒီ ဥပဒေ ၂ ခုစလုံးဟာ ဂျပန်ရဲ့ ၁၉ ရာစု မေဂျီ ခေတ်ကတည်းက ပြဋ္ဌာန်းခဲ့တဲ့ ဥပဒေတွေ ဖြစ်ပါတယ်။ မိသားစုအမည် အတူတူ သုံးဖို့ ဥပဒေ ပယ်ဖျက်ပေးဖို့ ကိစ္စကို အမျိုးသမီး ၃ ယောက်နဲ့ စုံတွဲ တစ်တွဲ တို့က တင်သွင်း ခဲ့တာပါ။ ဒီ ဥပဒေဟာ အခြေခံ ဥပဒေနဲ့ မညီဘဲ ခွဲခြားမှု ရှိတဲ့၊ ရှေးကျတဲ့ ဥပဒေ ဖြစ်တယ်လို့ သူတို့က ထောက်ပြ ခဲ့ကြတာ ဖြစ်ပါတယ်။","len":1726}
{"id":"140808_american_iraq_isis_airstrike","url":"https:\/\/www.bbc.com\/burmese\/world\/2014\/08\/140808_american_iraq_isis_airstrike","title":"အီရတ်စစ်သွေးကြွတွေကို ကန် လေကြောင်းတိုက်ခိုက်","summary":"အီရတ် နိုင်ငံ မြောက်ပိုင်းက မြို့တွေကို သိမ်းယူထားတဲ့ အစ္စလာမစ် စစ်သွေးကြွတွေ အပေါ် အမေရိကန်က လေကြောင်း တိုက်ခိုက်မှု စတင် လိုက်ပါတယ်။","text":"လေကြောင်း တိုက်ခိုက်မှု မြေပုံ စစ်သွေးကြွတွေ သိမ်းပိုက်ထားတဲ့ အီရတ် မြောက်ပိုင်း အာဘီ Irbil မြို့က အမြောက်တွေကို အမေရိကန် လေတပ်က တိုက်ခိုက်ခဲ့တယ်လို့ ပင်တဂွန် စစ်ဌာနချုပ်က ပြောပါတယ်။ အဲဒီ အမြောက်တွေကို စစ်သွေးကြွတွေက ကာ့ဒ် တပ်ဖွဲ့ဝင်တွေနဲ့ တိုက်ခိုက်ရာမှာ အသုံးပြုနေခဲ့တာ ဖြစ်ပါတယ်။ လေကြောင်းကနေ တိုက်ခိုက်ဖို့ သမ္မတ အိုဘားမားက ကြာသပတေးနေ့က ခွင့်ပြုပေးခဲ့တာ ဖြစ်ပြီး အမေရိကန် တပ်ဖွဲ့တွေကိုတော့ အီရတ် နိုင်ငံထဲကို ပြန်လွှတ်မှာ မဟုတ်ဘူးလို့ ပြောခဲ့ပါတယ်။ စစ်သွေးကြွတွေရဲ့ တိုက်ခိုက်မှုတွေကြောင့် ၄၈ နာရီအတွင်း အီရတ် မြောက်ပိုင်း မြို့တွေကနေ ယာဇီဒီတွေနဲ့ ခရစ်ယာန်တွေ စုစုပေါင်း ၂သိန်းလောက် အိုးအိမ်စွန့် ပြေးခဲ့ကြရပြီး အဲဒီ ဒုက္ခသည်တွေအတွက် အစားအသောက်နဲ့ အထောက်အပံ့ ပစ္စည်းတွေကို အမေရိကန်က လေကြောင်းကနေ ကြဲချပေးခဲ့ပါတယ်။ အရင်က အိုက်ဇက် Isis လို့ ခေါ်ပြီ၊ အခု Is အိုက်အက်စ် လို့ အမည်ပြောင်းထားတဲ့ ဆွန်နီ စစ်သွေးကြွတွေဟာ ဇွန်လက စတင်ပြီး အီရတ် မြောက်ပိုင်းက မြို့တွေ အတော်များများကို ဆက်တိုက် သိမ်းယူခဲ့တာ ဖြစ်ပါတယ်။","len":1727}
{"id":"160205_al_shabab_somalia","url":"https:\/\/www.bbc.com\/burmese\/world\/2016\/02\/160205_al_shabab_somalia","title":"ဆိုမာလီယာ ဆိပ်ကမ်းမြို့ကို အယ်လ်ရှာဘတ်တွေ သိမ်း","summary":"ဆိုမာလီယာ နိုင်ငံမှာ အစ္စလာမ္မစ် စစ်သွေးကြွ အယ်လ်ရှာဘတ် အဖွဲ့က မာကာ ဆိုတဲ့ ဆိပ်ကမ်းမြို့ကို သိမ်းပိုက် လိုက်တယ်လို့ ဒေသခံတွေက ပြောပါတယ်။","text":"အာဖရိက သမဂ္ဂ တပ်တွေ မာကာ မြို့ကနေ ဆုတ်ခွာခဲ့ပြီးနောက် အယ်လ်ရှာဘတ်တွေ မြို့ထဲ ဝင်လာခဲ့တာလို့ ဆို။ မြို့တော် မိုဂါဒစ်ရှူးရဲ့ အနောက်တောင်ဘက် ၇၀ ကီလိုမီတာ လောက်မှာ ရှိတဲ့ အဲဒီ မာကာ မြို့ဟာ အခုတော့ အယ်လ်ရှာဘတ်တွေ လက်အောက်က အကြီးဆုံး မြို့ ဖြစ်လာပါတယ်။ အဲဒီ ဆိပ်ကမ်းမြို့ကို ၃ နှစ်ခွဲကြာ ထိန်းချုပ် ထားခဲ့တဲ့ အာဖရိက သမဂ္ဂ တပ်ဖွဲ့တွေက ဒီကနေ့ သောကြာနေ့ မနက်မှာ မြို့ကနေ ဆုတ်ခွာ သွားကြတယ်လို့ ဆိုပါတယ်။ အဲဒီမြို့ကို လက်လွှတ် လိုက်ရတာဟာ အယ်လ်ရှာဘတ် အဖွဲ့ကို ဆယ်နှစ်ကြာ တိုက်ခိုက်နေတဲ့ အာဖရိက သမဂ္ဂ တပ်ဖွဲ့တွေ အတွက် ကြီးမားတဲ့ ဆုံးရှုံးမှု တစ်ခု ဖြစ်တယ်လို့ လေ့လာသူတွေက သုံးသပ် ကြပါတယ်။ ဆိုမာလီ တောင်ပိုင်းက အာဖရိက သမဂ္ဂ တပ်ဖွဲ့ရဲ့ စစ်အခြေစိုက် စခန်းကို အယ်လ်ရှာဘတ်တွေ သိမ်းပိုက်ခဲ့ပြီး ၃ ပတ် အကြာမှာ အခု တစ်ခါ မာကာမြို့ကို လက်လွှတ် ခဲ့ရတာ ဖြစ်ပါတယ်။ အယ်လ်ရှာဘတ် အဖွဲ့ကို မြို့တော် မိုဂါဒစ်ရှူး ကနေ ၂၀၁၁ သြဂုတ်လမှာ တိုက်ထုတ် နိုင်ခဲ့ပေမယ့် ဆိုလာလီယာ တောင်ပိုင်းက နေရာ အတော်များများမှာ အယ်လ်ရှာဘတ်တွေ ရှိနေဆဲ ဖြစ်ပါတယ်။","len":1731}
{"id":"131119_unfc_parties_meeting_chaingmai","url":"https:\/\/www.bbc.com\/burmese\/burma\/2013\/11\/131119_unfc_parties_meeting_chaingmai","title":"တိုင်းရင်းသား အဖွဲ့တွေနဲ့ နိုင်ငံရေး ပါတီတွေ တွေ့ဆုံမယ်","summary":"ပြည်တွင်းက နိုင်ငံရေး ပါတီ ၁၂ ခုနဲ့ နယ်စပ် အခြေစိုက် တိုင်းရင်းသား လက်နက်ကိုင်တွေ၊ နိုင်ငံရေး အဖွဲ့အစည်းတွေ ချင်းမိုင်မြို့မှာ ပထမဆုံး အကြိမ် တွေ့ဆုံကြဖို့ ရှိပါတယ်။","text":"တိုင်းရင်းသားတွေနဲ့ ပါတီတွေလည်း တွေ့ဆုံ ကြဦးမယ်။ ဒါဟာ နိုင်ငံရေး ပါတီတွေနဲ့ နယ်စပ်က တော်လှန်ရေး အင်အားစုတွေ အကြားမှာ ပထမဆုံး အကြိမ် တွေ့ဆုံတဲ့ ပွဲဖြစ်ပါတယ်။ နိုင်ငံရေး ပါတီ ၁၂ ပါတီထဲမှာ ရှမ်း၊ ချင်း၊ ရခိုင်အစရှိတဲ့ တိုင်းရင်းသားပါတီတွေ၊ အဲန်အယ်လ်ဒီ၊ အဲန်ဒီအက်ဖ်၊ ဒီမိုကရက်ပါတီ စတဲ့ ပါတီတွေ ပါဝင်ပါတယ်။ နယ်စပ် တော်လှန်ရေး အဖွဲ့တွေ ကတော့ လက်နက်ကိုင် ၁၂ ဖွဲ့နဲ့ စုစည်းထားတဲ့ ညီညွှတ်သော တိုင်းရင်းသား လူမျိုးများ ဖယ်ဒရယ် ကောင်စီ၊ မြန်မာနိုင်ငံ အမျိုးသမီးများ အဖွဲ့ချုပ် အစရှိတဲ့ အဖွဲ့တွေဖြစ်ပြီး သောကြာနေ့မှာ တွေ့ဆုံမှာ ဖြစ်ပါတယ်။ နိုင်ငံရေး ပါတီတွေရဲ့ တောင်းဆိုချက်ကြောင့် အစိုးရ ငြိမ်းချမ်းရေး ဖေါ်ဆောင်ရေးလုပ် ငန်းအဖွဲ့က စီစဉ်ပေးတာ ဖြစ်တယ်လို့ ငြိမ်းချမ်းရေး စဲန်တာက အကျိုးဆောင် ဦးညိုအုန်းမြင့်က ပြောပါတယ်။ အခု တွေ့ဆုံပွဲဟာ အကြောင်းအရာ တခုခုကို အဖြေရှာတာမျိုး မဟုတ်ပဲ မိတ်ဆုံ ပွဲတခုပဲ ဖြစ်မယ်လို့ ညီညွှတ်သော တိုင်းရင်းသား လူမျိုးများ ဖယ်ဒရယ် ကောင်စီ အတွင်းရေးမှူး ၂ ဗိုလ်မှူးကြီး ခွန်ဥက္ကာက ပြောပါတယ်။","len":1732}
{"id":"150623_japan_pm_jeered_okinawa_ceremony","url":"https:\/\/www.bbc.com\/burmese\/world\/2015\/06\/150623_japan_pm_jeered_okinawa_ceremony","title":"အိုကီနာဝါ နှစ်လည်မှာ ဂျပန် ဝန်ကြီးချုပ် အော်ဟစ်ခံရ","summary":"ဂျပန် နိုင်ငံ၊ အိုကီနာဝါ ကျွန်းမှာ ပြုလုပ်တဲ့ အိုကီနာဝါ တိုက်ပွဲ နှစ် ၇၀ ပြည့် အခမ်းအနားမှာ ဝန်ကြီးချုပ် ရှင်ဇို အဘေးကို အော်ဟစ် ပြောဆိုမှုတွေ ရှိခဲ့ပါတယ်။","text":"ဂျပန် နိုင်ငံမှာ ဝန်ကြီးချုပ်ကို အော်ဟစ် ပြောဆိုတာ ဖြစ်တောင့်ဖြစ်ခဲ ဖြစ်။ အိုကီနာဝါ ကျွန်းပေါ်က အမေရိကန် စစ်စခန်းနဲ့ ပတ်သက်ပြီး ဒေါသထွက်ကြတဲ့ အရပ်သားတွေက မစ္စတာ အဘေးကို အော်ဟစ် ပြောဆို ခဲ့ကြတာပါ။ ဒုတိယ ကမ္ဘာစစ် အတွင်း လူပေါင်း ၂ သိန်းခွဲလောက် သေဆုံး ခဲ့ရတဲ့ အိုကီနာဝါကျွန်း မြေပြင် တိုက်ပွဲ အမှတ်ရ အခမ်းအနားကို မစ္စတာ အဘေးနဲ့ အမေရိကန် အရာရှိတွေ တက်ရောက် ခဲ့ကြတာ ဖြစ်ပါတယ်။ အဲဒီ တိုက်ပွဲအတွင်း သေဆုံးသူတွေထဲမှာ တစ်သိန်းကျော်က အိုကီနာဝါ ကျွန်းသားတွေ ဖြစ်ပြီး၊ ကိုယ့်ကိုယ်ကိုယ် သတ်သေဖို့ ဂျပန် စစ်ဗိုလ်တွေက ခိုင်းတဲ့အတွက် သေဆုံးသူ အရပ်သားတွေလည်း အများအပြား ပါဝင်ပါတယ်။ ဂျပန်စစ်သား တစ်သိန်းလောက်နဲ့ အမေရိကန် စစ်သား တစ်သောင်း နှစ်ထောင် ကျော်လည်း သေဆုံး ခဲ့ပါတယ်။ ဂျပန်နိုင်ငံမှာ ဝန်ကြီးချုပ်ကို အခုလို အော်ဟစ် ဝေဖန်တဲ့ အပြုအမူဟာ အလွန် ဖြစ်တောင့်ဖြစ်ခဲ ဖြစ်တာကြောင့် စတေးခဲ့ရတဲ့ အသက်ပေါင်း များစွာ အတွက် အိုကီနာဝါ ကျွန်းသားတွေရဲ့ နက်ရှိုင်းတဲ့ ခါးသီးမှုတွေကို သိနိုင်တယ်လို့ တိုကျိုက ဘီဘီစီ သတင်းထောက်က ပြောပါတယ်။","len":1736}
{"id":"150327_yemen_fm_urges_swift_end_strikes","url":"https:\/\/www.bbc.com\/burmese\/world\/2015\/03\/150327_yemen_fm_urges_swift_end_strikes","title":"လေကြောင်းတိုက်မှု အမြန်ရပ်ဖို့ ယီမင် တိုက်တွန်း","summary":"ယီမင် နိုင်ငံမှာ ဟွတ်သီ သူပုန်တွေကို တိုက်ခိုက်နေတဲ့ ဆော်ဒီ အာရေဗျ ဦးဆောင်တဲ့ လေကြောင်း တိုက်ခိုက်မှုတွေကို အမြန်ဆုံး ရပ်တန့် သင့်တယ်လို့ ယီမင် နိုင်ငံခြားရေး ဝန်ကြီးက ပြောလိုက်ပါတယ်။","text":"ယီမင် သမ္မတ သစ္စာခံ တပ်တွေနဲ့ ဟွတ်သီ သူပုန်တွေကြား တိုက်ပွဲတွေ ဆက်ရှိနေ ဟွတ်သီ သူပုန်တွေရဲ့ ရှေ့တိုး စစ်ဆင်မှုတွေကို တားဆီးနိုင်ပြီ ဆိုတာနဲ့ ရက်ပိုင်း ဒါမှမဟုတ် နာရီပိုင်းအတွင်း ဗုံးကြဲ တိုက်ခိုက်မှုတွေကို ရပ်ဆိုင်း သင့်တယ်လို့ ယီမင် နိုင်ငံခြားရေး ဝန်ကြီးက ဘီဘီစီကို ပြောပါတယ်။ ကြာသပတေးနေ့ ညက လေကြောင်း တိုက်ခိုက်မှုတွေမှာ ယီမင် နိုင်ငံ မြောက်ပိုင်းနဲ့ ဆာနား မြို့တော်မှာ ရှိတဲ့ ဟွတ်သီ စခန်းတွေကို ပစ်မှတ်ထား တိုက်ခိုက် ခဲ့ပါတယ်။ ဟွတ်သီ သူပုန် ခေါင်းဆောင် တစ်ဦးကတော့ အခုလို မတရားတဲ့ ကျူးကျော် တိုက်ခိုက်မှုကို လက်မြှောက် အရှုံးပေးမှာ မဟုတ်ကြောင်း ပြောပါတယ်။ ရှီးယား မွတ်ဆလင် ဟွတ်သီ သူပုန်တွေကို ထောက်ပံ့ ပေးနေတယ်လို့ ယီမင် အစိုးရက စွပ်စွဲတဲ့ ရှီးယား အင်အားကြီး အီရန် ကလည်း ဒီ လေကြောင်း တိုက်ခိုက်မှုတွေကို ရပ်တန့်ဖို့နဲ့ ဆွေးနွေး ညှိနှိုင်း အဖြေရှာကြဖို့ ပြောပါတယ်။ ဆွန်နီတွေ ကြီးစိုးတဲ့ ဆော်ဒီအာရေဗျ ကတော့ ယီမင် နိုင်ငံအတွင်း တရားဝင် အစိုးရကို ကာကွယ်ဖို့ အတွက် ဘာမဆို ဆောင်ရွက် သွားမှာ ဖြစ်တယ်လို့ ပြောပါတယ်။","len":1737}
{"id":"130511_burmese_literature_workshop","url":"https:\/\/www.bbc.com\/burmese\/burma\/2013\/05\/130511_burmese_literature_workshop","title":"မြန်မာစာပေ ဖွံ့ဖြိုး တိုးတက်ရေး အလုပ်ရုံ ဆွေးနွေးပွဲ","summary":"မြန်မာ စာပေ ဖွံ့ဖြိုး တိုးတက်ရေး အလုပ်ရုံ ဆွေးနွေးပွဲ တရပ်ကို ရန်ကုန်မြို့၊ မြို့မ ကျောင်းလမ်းမှာ ရှိတဲ့ အမျိုးသား ကဇာတ်ရုံမှာ စနေနေ့က ကျင်းပခဲ့ ပါတယ်။","text":"ဆရာမဂျူးက စာရေးသူ၊ စာဖတ်သူ တွေကို ဗဟိုပြု တဲ့ စဉ်းစားချက်တွေ အကြောင်း ဆွေးနွေး ပါတယ် ဆရာမဂျူးက စာရေးသူ၊ စာဖတ်သူ တွေကို ဗဟိုပြုတဲ့ စဉ်းစားချက်တွေ အပြင် စာသင်ကျောင်းတွေ မှာပါ ဆရာတွေ ကိုယ်တိုင် စာပိုဖတ်ဖို့ လိုတဲ့ အကြောင်း ဟောပြော သွားခဲ့ပါတယ်။ စာရေးသူတွေဟာ ခေတ်စံနစ်ရဲ့အကျိုးဆက် အဖြစ် ကြုံတွေ့ရတဲ့ ဆင်းရဲ မွဲတေမှု ဒဏ်ကြောင့် အခက်အခဲ ဖြစ်ရပုံတွေကို စာရေး ဆရာမ သွေး (စစ်ကိုင်း) က ဆွေးနွေးခဲ့ ပါတယ်။ ဒီလို ဝင်ငွေမရလို့ စာရေး ဆရာ အလုပ်ကို စွန့်လွှတ်ပြီး သတင်းစာ တွေမှာ သွား အလုပ်လုပ် ကြသူတွေ ကိုလည်း စာပဲ ဆက်ရေး ကြပါလို့ သူက တိုက်တွန်းသွား ပါတယ်။ ဒီဆွေးနွေးပွဲမှာ မြန်မာ စာပေကို ပိုပြီး အဆင့် အတန်း မြင့်စေချင်တဲ့ စေတနာနဲ့ ဘယ်လို လုပ်သင့်တယ် ဆိုတဲ့ စဉ်းစားချက် အတော် များများကို ဆွေးနွေး တာတွေ လည်း ရှိခဲ့ပါတယ်။ ဒါပေမယ့် တကယ်တမ်းမှာ ဒီဆွေးနွေးပွဲဟာ ဒီထက်ပိုပြီး ထိထိ ရောက်ရောက် ဖြစ်သင့်တယ်လို့ စာရေးဆရာ ခြိမ့်သဲ က ဘီဘီစီကို ပြောပါတယ်။ ဒီပွဲကို စာပေ လောက သားတွေ သာမက စိတ်ဝင်စား သူတွေလည်း အများ အပြား တက်ရောက် ခဲ့ကြတာ တွေ့ရပါတယ်။","len":1747}
{"id":"160216_russia_syria","url":"https:\/\/www.bbc.com\/burmese\/world\/2016\/02\/160216_russia_syria","title":"ဆီးရီးယား စစ်ရာဇဝတ်မှု စွပ်စွဲချက် ရုရှား ငြင်းဆို","summary":"ဆီးရီးယား ဆေးရုံတွေကို ရုရှားက ဗုံးကြဲ တိုက်ခိုက် ခဲ့တာဟာ စစ်ရာဇဝတ်မှု ကျူးလွန်ခဲ့တာ ဖြစ်တယ် ဆိုပြီး စွပ်စွဲ ပြောဆို နေမှုတွေကို ရုရှားက'အကြွင်းမဲ့ ငြင်းဆိုတယ်' လို့ ပြောလိုက်ပါတယ်။","text":"ဆေးရုံတွေကို တမင် ရည်ရွယ် တိုက်ခိုက်ခဲ့တာလို့ MSF အဖွဲ့က ပြော။ ကရင်မလင် ပြောခွင့်ရသူ ဒမစ်ထရီ ပက်စ်ကော့ဗ်က 'အဲဒီလို စွပ်စွဲ ပြောဆိုသူတွေဟာ သက်သေ အထောက်အထား မပြနိုင်တဲ့ သူတွေပါပဲ' လို့ ပြောပါတယ်။ တနင်္လာနေ့က ဆီးရီးယား မြောက်ပိုင်း၊ သူပုန် နယ်မြေထဲက ဆေးရုံပေါင်း အနည်းဆုံး ၄ ရုံနဲ့ စာသင်ကျောင်း တစ်ကျောင်းကို ဒုံးကျည်တွေနဲ့ ပစ်ခတ် တိုက်ခိုက်ခဲ့လို့ လူ ၅၀ လောက်အထိ သေဆုံး ခဲ့ရတာ ဖြစ်ပါတယ်။ ကုလ သမဂ္ဂ ကတော့ အဲဒီလို ဆေးရုံတွေနဲ့ ဆေးအဖွဲ့တွေကို တမင် ရည်ရွယ် တိုက်ခိုက်တာဟာ စစ်ရာဇဝတ်မှု မြောက်တယ်လို့ ပြောပါတယ်။ အဲဒီ တိုက်ခိုက်မှုတွေ အတွက် ရုရှားမှာ တာဝန်ရှိတယ်လို့ တူရကီ အပါအဝင် တခြား နိုင်ငံတွေက စွပ်စွဲ ကြပါတယ်။ တစ်ချိန်တည်းမှာ တူရကီ အရာရှိ တစ်ဦးက ဆီးရီးယားမှာ မြေပြင် တိုက်ပွဲတွေ ပြုလုပ်မယ် ဆိုရင် တူရကီရဲ့ မိတ်ဆွေ နိုင်ငံတွေနဲ့ ပြုလုပ်မှသာ ထောက်ခံမယ်လို့ အင်္ဂါနေ့က ပြောပါတယ်။ ငါးနှစ်နီးပါး ကြာလာတဲ့ ဆီးရီးယား စစ်ပွဲတွေကြောင့် လူ နှစ်သိန်းခွဲကျော် သေဆုံးခဲ့ရပြီး ဖြစ်သလို၊ ၁၁ သန်းကျော် နေရပ် စွန့်ခွာ ခဲ့ကြရပြီး ဖြစ်ပါတယ်။","len":1750}
{"id":"150412_hillary_clinton_presidential_bid","url":"https:\/\/www.bbc.com\/burmese\/world\/2015\/04\/150412_hillary_clinton_presidential_bid","title":"သမ္မတ​ရွေး​ပွဲ မှာ ဝင်​ပြိုင်​မယ်​လို့ ဟီ​လာ​ရီ က​လင်​တန် ကြေညာ","summary":"ဟီလာရီ ကလင်တန် ဟာ လာမယ့် ၂၀၁၆ အမေရိကန် ပြည်ထောင်စု ရဲ့ သမ္မတ ရွေးကောက်ပွဲ မှာ ဝင်ရောက် ယှဉ်ပြိုင် မယ် ဆိုပြီး ကြေညာ လိုက်ပါ တယ်။","text":"၂၀၁၆ သမ္မတ ရွေးပွဲ ကို ဒီမိုကရက်တစ် ပါတီ သမ္မတ လောင်း အနေ နဲ့ ဝင်နိုင် ဖို့ လုပ်ဆောင် မယ်လို့ နိုင်ငံခြားရေး ဝန်ကြီး ဟောင်း ဟီလာရီ ကလင်တန် က ပြော။ အမေရိကန် သမ္မတ ကတော် ဟောင်းလည်း ဖြစ်၊ ကိုယ်တိုင်လည်း ဆီးနိတ် လွှတ်တော် အမတ် တစ်ဦး အဖြစ် ကနေ နိုင်ငံခြားရေး ဝန်ကြီး တစ်ဦး အဖြစ် ထမ်းဆောင် ခဲ့ဖူး တဲ့ ဟီလာရီ ကလင်တန် ဟာ သူမရဲ့ မဲဆွယ် လှုံဆော် ရေး အင်တာနက် ဝက်ဘ် ဆိုက် ပေါ် တင်လိုက် တဲ့ ဗီဒီယို ကနေ တဆင့် အခု လို ကြေညာ လိုက် တာ ဖြစ်ပါတယ်။ အဲဒီ့ ဗီဒီယိုရဲ့ အစ မှာ သာမန် အမေရိကန် ပြည်သူလူထု က သူတို့ရဲ့ မျှော်လင့် လိုလား မှု တွေ အကြောင်း ပြော နေတာ ကို ရိုက် ပြ နေရင်း၊ ဟီလာရီ ကလင်တန် ရဲ့ ရုပ်ပုံလွှာ ပေါ် လာပြီး သူတို့ရဲ့ တောင့်တမှု တွေ ကို ဖြည့်ဆည်း ပေးနိုင် သူ ဖြစ်လို ပါတယ် လို့ ပြောခဲ့ ပါတယ်။ အမေရိကန် မိသားစု တွေ ကြံ့ခိုင် ပြီဆို ရင် အမေရိကန် တိုင်းပြည် ကြီး ကြံ့ခိုင် လာမှာ ပဲ ဆိုပြီးတော့ လည်း ပြောပါတယ်။ ဒီမိုကရက်တစ် ပါတီ ကို ကိုယ်စားပြု တဲ့ သမ္မတ လောင်း ဖြစ်လာ ဖို့ တိုင်းပြည် အနှံ့ လှည်လည် စည်းရုံး သွားမယ် လို့ ဟီလာရီ ကလင်တန် က ဆိုပါတယ်။","len":1752}
{"id":"140527_vietnam_china","url":"https:\/\/www.bbc.com\/burmese\/world\/2014\/05\/140527_vietnam_china","title":"ဗီယက်နမ် ငါးဖမ်းလှေ တရုတ်သင်္ဘောကြောင့် နစ်မြုပ်","summary":"တောင်တရုတ် ပင်လယ်ပြင်မှာ ဗီယက်နမ် ငါးဖမ်း သင်္ဘော တစ်စင်း နစ်မြုပ်သွားခဲ့တာနဲ့ ပတ်သက်လို့ တရုတ်နဲ့ ဗီယက်နမ် အကြား အကြီးအကျယ် စွပ်စွဲ ပြစ်တင်နေကြပါတယ်။","text":"တရုတ် ရေနံတူးစင်အနီး တရုတ်သင်္ဘော ကင်းလှည့်နေစဉ် သူပိုင် ကိုယ်ပိုင် အငြင်းပွားနေကြတဲ့ တောင်တရုတ် ပင်လယ်ပြင်မှာ တရုတ် ရေနံတူးစင် တစ်ခုကြောင့် ထိပ်တိုက် ရင်ဆိုင်မှုတွေ ဆက်ဖြစ်နေတုန်း ဗီယက်နမ် ငါးဖမ်းသင်္ဘောကို တရုတ် သင်္ဘော တစ်စင်းက တမင် ဝင်တိုက်ပစ်ခဲ့တယ်လို့ ဗီယက်နမ် အစိုးရ တာဝန်ရှိ ပုဂ္ဂိုလ်တွေက ပြောပါတယ်။ တရုတ် နိုင်ငံခြားရေး ဝန်ကြီးဌာနကတော့ ဗီယက်နမ်တို့ ဘက်က အန္တရာယ်ဖြစ်အောင် လုပ်ခဲ့တာလို့ ဆိုပါတယ်။ တရုတ် သင်္ဘောတွေကို အဲဒီ ဗီယက်နမ် ငါးဖမ်း သင်္ဘောက လိုက်လံ နှောင့်ယှက်ခဲ့ရာကနေ တရုတ် သင်္ဘောတွေနဲ့ တိုက်မိပြီး တိမ်းမှောက်သွားတာလို့ တရုတ်အစိုးရ သတင်းမီဒီယာတွေမှာ ဖော်ပြထားပါတယ်။ အဲဒီ ဖြစ်ရပ်အတွင်း ထိခိုက် ဒဏ်ရာရသူ မရှိခဲ့ဘဲ ငါးဖမ်းသင်္ဘော ဝန်ထမ်း ၁၀ ဦးစလုံးကိုလည်း ပင်လယ်ပြင်ထဲကနေ ကယ်တင်နိုင်ခဲ့တယ်လို့ သိရပါတယ်။ အငြင်းပွားနေတဲ့ ပင်လယ်ပြင်မှာ တရုတ် အစိုးရက ရေနံတူးစင် တစ်ခု ဆောက်ခဲ့ပြီး အဲဒီ ရေနံတူးစင်ကို ကာကွယ် စောင့်ရှောက်ဖို့ ကင်းလှည့် သင်္ဘောတွေနဲ့ စစ်သင်္ဘောတွေ အစင်း ၈၀ ကျော်လောက်ကို စေလွှတ်ထားပါတယ်။","len":1754}
{"id":"150910_migrants_eu_germany","url":"https:\/\/www.bbc.com\/burmese\/world\/2015\/09\/150910_migrants_eu_germany","title":"အီးယူ အစီအစဉ်၊ သမုဒ္ဒရာထဲက ရေတစ်စက်ဟုဆို","summary":"ခိုလှုံခွင့် တောင်းခံသူ ၁ သိန်း ၆ သောင်း ထပ်လက်ခံမယ့် ဥရောပ သမဂ္ဂရဲ့ အစီအစဉ်ဟာ သမုဒ္ဒရာထဲက ရေတစ်စက်သာ ဖြစ်တယ်လို့ ဂျာမနီ ဒုတိယ ဝန်ကြီးချုပ်က ပြောလိုက်ပါတယ်။","text":"မိုးထဲရေထဲ တောင်ခံနေတဲ့ ဂရိ မြောက်ပိုင်းရောက် ရွှေ့ပြောင်းသူတွေ။ အခုနှစ်အတွင်း ရွှေ့ပြောင်းသူ အရေအတွက် ၄ သိန်းခွဲ ဂျာမနီကို ရောက်ရှိပြီး ဖြစ်ကာ စက်တင်ဘာလရဲ့ ပထမ ၈ ရက် အတွင်းမှာတင် ၃ သောင်း ၇ ထောင် ရှိခဲ့တယ်လို့ ဂျာမနီ ဒုဝန်ကြီးချုပ် ဆစ်ဂ်မာ ဂါဘရီရယ် က ဆိုပါတယ်။ ပြီးခဲ့တဲ့ သီတင်းပတ်တွေ အတွင်းမှာ ဆီးရီးယား ဒုက္ခသည် အများစု ပါဝင်တဲ့ ရွှေ့ပြောင်းသူတွေ သောင်းနဲ့ချီပြီး ဥရောပ မြောက်ပိုင်းကို တိုးဝင် ရောက်ရှိ ခဲ့ကြပါတယ်။ ဆားဗီးယားမှာလည်း ပြီးခဲ့တဲ့ ၂၄ နာရီအတွင်း ရွှေ့ပြောင်းသူ ၅ ထောင်လောက် ဟန်ဂေရီ နယ်စပ်ကို စံချိန်တင် ရောက်ရှိ လာတယ်လို့ ဆားဗီးယား တီဗီက ပြောပါတယ်။ ဟန်ဂေရီမှာတော့ ရွှေ့ပြောင်းသူတွေ ဝင်မလာနိုင်အောင် သူ့နယ်စပ် စည်းရိုးကို ကာကွယ်ဖို့ ပြင်ဆင်တဲ့ အနေနဲ့ အစောပိုင်းက စစ်ဆင်ရေး တစ်ခုကို စတင် လိုက်တဲ့အတွက် လူ့အခွင့်အရေး အဖွဲ့တွေက ဝေဖန် ခဲ့ကြပါတယ်။ တချိန်တည်းမှာပဲ ဟန်ဂေရီကနေ သြစတြီးယား ဘက်ကို ပြီခဲ့တဲ့ နာရီပိုင်းအတွင်း လူပေါင်း ၅ ထောင့် ၇ ရာလောက် နယ်စပ်ဖြတ်ကျော် ရောက်ရှိခဲ့တယ်လို့ သြစတြီးယား အစိုးရက ပြောပါတယ်။","len":1757}
{"id":"151205_dassk_upper_myanmar_nld_meet","url":"https:\/\/www.bbc.com\/burmese\/burma\/2015\/12\/151205_dassk_upper_myanmar_nld_meet","title":"တရားဥပဒေ စိုးမိုးရေး ဦးစားပေးလို့ ဒေါ်အောင်ဆန်းစုကြည် ပြော","summary":"ဒီဇင်ဘာလ ၅ ရက်နေ့က NLD ဥက္ကဌ ဒေါ်အောင်ဆန်းစုကြည် ဟာရွေးကောက်ပွဲမှာ အနိုင် ရရှိခဲ့တဲ့ အထက်မြန်မာပြည်က NLD ကိုယ်စားလှယ် တွေနဲ့ ပျဉ်းမနား မြို့မှာ တွေ့ဆုံ ခဲ့ကြပါတယ်။","text":"တရားဥပဒေ စိုးမိုးရေးက အဓိက လို့ ဒေါ်အောင်ဆန်းစုကြည်ပြော တွေ့ဆုံပွဲ အတွင်း ဒေါ်အောင်ဆန်းစုကြည်က ကိုယ်စားလှယ်တွေကို ပြည်သူ့ အကျိုးကို ဦးစားပေး လုပ်ဆောင်ရမှာ ဖြစ်တယ်လို့ ပြောကြား ခဲ့ကြောင်း ပခုက္ကူမြို့ လွှတ်တော် ကိုယ်စားလှယ် မဇင်နီနီဝင်းက ဘီဘီစီကို ပြောပါတယ်။ တရားဥပဒေစိုးမိုးရေးကို နံပတ် ၁ နေရာက ထားပြီး လုပ်ဆောင်မှာဖြစ်ကြောင်းနဲ့ ပြည်တွင်း ငြိမ်းချမ်းရေး ကို နံပတ် ၂ အဖြစ် လုပ်ဆောင်မယ် လို့ ပြောကြား ခဲ့တယ်လို့ တွေ့ဆုံပွဲကို တက်ရောက်ခဲ့ တဲ့ ကိုယ်စားလှယ်တွေက ပြောကြားပါတယ်။ တွေ့ဆုံပွဲ အစမှာ အမျိုးသား ဒီမိုကရေစီ အဖွဲ့ချုပ် ပါတီ နာယက သူရ ဦးတင်ဦးက ဆရာမွေး တပည့်မွေးတာတွေ မလုပ်ဖို့၊ ဆရာ တပည့်မွေးလို့ ဖဆပလ အဖွဲ့ကြီး ပြိုကွဲ ခဲ့ရတာ ဖြစ်တယ်လို့ ဥပမာပေး ပြောကြားခဲ့ ပါတယ်။ လွန်ခဲ့တဲ့ တစ်ပါတ်က ရန်ကုန် မြို့မှာ ကျင်းပပြုလုပ်ခဲ့တဲ့ အောက်မြန်မာပြည်က NLD ကိုယ်စားလှယ် တွေနဲ့ တွေ့ဆုံပွဲ အတွင်းမှာလည်း ဒေါ်အောင်ဆန်းစုကြည်က အမတ် လစာ လျော့ချရေး၊ လဘ်ပေးလဘ်ယူ မလုပ်ဖို့ နဲ့ ဥပဒေတွေကို လေ့လာကြဖို့ အတွက်ကိုလည်း တိုက်တွန်း ပြောကြားခဲ့ ပါတယ်။","len":1757}
{"id":"151115_bakatha_nld","url":"https:\/\/www.bbc.com\/burmese\/burma\/2015\/11\/151115_bakatha_nld","title":"အစာငတ်ခံ ကျောင်းသားတွေ ကို ဒေါ်စု မေတ္တာရပ်","summary":"အစာ ငတ်ခံ ဆန္ဒပြ နေတဲ့ ဗကသ ကျောင်းသား တွေရဲ့ ကျန်းမာရေး အတွက် NLD ဥက္ကဋ္ဌ ဒေါ်အောင်ဆန်း စုကြည် က ဗဟို ကော်မတီ ဝင် ဦးဝင်းထိန် ကို ရန်ကုန် ဆေးရုံကြီးကို စနေ နေ့ညက စေလွှတ် ခဲ့ပါတယ်။","text":"အစာငတ်ခံ တဲ့ ဗကသ ကျောင်းသားတချို့ ဒေါ်အောင်ဆန်း စုကြည် က ဒီလို အကူးအပြောင်း ကာလ မှာ မီးစတစ ဖြစ်မှာ စိုးရိမ်တဲ့ အတွက် အစာငတ်ခံ တိုက်ပွဲဝင်မှု ကို ရပ်တန့်ဖို့ မေတ္တာ ရပ်ခံကြောင်း ဦးဝင်းထိန် နဲ့ တွေ့ဆုံခဲ့တဲ့ ရန်ကုန် ဆေးရုံပေါ်မှာ အစာငတ်ခံ ဆန္ဒပြ နေဆဲ ဖြစ်တဲ့ ဗကသ ဗဟိုလုပ်ငန်း ကော်မတီဝင် ကိုအောင်မှိုင်းဆန်း က ပြောပါတယ်။ တိုက်ပွဲ ကို ရပ်တန့်ဖို့ အမိန့် ပေးတာ မဟုတ်ဘဲ စဉ်းစားပြီး မှ ဆက်လုပ် စေချင်ကြောင်း ဦးဝင်းထိန်က ပြောကြား သွားတယ်လို့လည်း သိရပါတယ်။ ကိုအောင်မှိုင်းဆန်း က သူလိုလားတဲ့ အကန့်အသတ် ကာလ တခု ကို ရောက်တဲ့ အထိ ဆက် တိုက်ပွဲဝင်မှာ ဖြစ်ပြီး ဒီကာလကို ရောက်ဖို့ မလိုတော့ ကြောင်း ဒေါ်အောင်ဆန်းစုကြည် ဆီ အကြောင်း ပြန်ခဲ့တယ် လို့ ဆို ပါတယ်။ အစာအိမ်နာ ကြောင့် ကိုဖြိုးဓန ချစ်လင်းသိုက် ဆေးဝါး ကုသမှု အပြည့် ခံယူနေတာ ရှိပြီး ကိုအောင်မှိုင်းဆန်း နဲ့ ကိုမျိုးမြတ်စံ တို့က ဆေးရုံပေါ်မှာ ဆက်ပြီး အစာငတ်ခံ နေဆဲ ဖြစ်တယ် လို့လည်း ဆိုပါတယ်။ NLD က နိုင်ငံရေး အကျဉ်းသားတွေနဲ့ စပ်လျဉ်း ပြောကြား သွားတာ မရှိဘူး လို့လည်း ဗကသများ အဖွဲ့ချုပ်က ထုတ်ပြန်ပါတယ်။","len":1772}
{"id":"130409_iranquake","url":"https:\/\/www.bbc.com\/burmese\/world\/2013\/04\/130409_iranquake","title":"အဏုမြူ စက်ရုံနား လှုပ်တဲ့ အီရန်ငလျင်","summary":"အီရန် နိုင်ငံ ရဲ့ တခုတည်းသော အဏုမြူ ဓာတ်ပေါင်းဖို ရှိတဲ့ ဘူရှီးယား မြို့နားမှာ ငလျင် လှုပ်လို့ အနည်းဆုံး ၃၇ ယောက် သေဆုံးပြီး ၈၅ဝ ကျော် ဒဏ်ရာ ရရှိသွားပါတယ်။","text":"အဆောက်အဦ တော်တော်များများ ပြားပြားဝပ် ရစ်ချတာ စကေး ၆.၃ ပြင်းအား ရှိတဲ့ ငလျင်ကြီးဟာ ဒူဘိုင်း၊ အဘူဒါဘီနဲ့ ဘာရိန်း နိုင်ငံတွေထိ ရိုက်ခတ် ခဲ့ပြီး လူတွေ လမ်းပေါ် ဆင်းလာကြ ရပါတယ်။ ဓာတ်ပုံတွေ အရ အဆောက်အဦ တော်တော်များများ ပြားပြားဝပ်သွားတာ တွေ့ရပြီး ရွာ ၂ ရွာ လုံးဝ ပျက်စီးသွားပြီလို့ အီရန် လခြမ်းနီ အဖွဲ့က ဆိုပါတယ်။ ဘူရှီးယားနဲ့ ငလျင် ဗဟိုချက် မိုင် ၆ဝ လောက်ပဲ ဝေးပေမယ့် အဏုမြူ ဓာတ်ပေါင်းဖို ထိခိုက်ပျက်စီးမှု မရှိကြောင်း ဘူရှီးယား နယ် အုပ်ချုပ် ရေးမှူးက အီရန် အစိုးရ ရုပ်သံမှာ ပြောကြား ခဲ့ပါတယ်။ လူ ၇၅ဝ က အနည်းအကျဉ်းသာ ထိခိုက် ဒဏ်ရာရပြီး ကျန်တဲ့သူ တွေကို ဆေးရုံတွေ တင်ထားကြောင်း၊ သမ္မတ အာမက် ဒီနာဂျက် ကိုယ်တိုင် တိုက်ရိုက် ကွပ်ကဲပြီး ကယ်ဆယ်ရေးတွေ ဆောင်ရွက်နေတယ်လို့ ဘူရှီးယား နယ် အုပ်ချုပ် ရေးမှူး Fereydoun Hassanvand က ပြောပါတယ်။ နောက်ဆက်တွဲ ငလျင်တွေ လှုပ်မှာ စိုးလို့ လူအများအပြား အပြင်ဘက် ထွက်အိပ် ကြရကြောင်းလဲ သတင်းရရှိပါတယ်။ အီရန် နိုင်ငံဟာ ငလျင်ကြောကြီးပေါ် မေးတင် နေတာမို့ ၂ဝဝ၃ ခုနှစ် ငလျင်တုန်းက လူပေါင်း နှစ်သောင်းခွဲ သေဆုံးခဲ့တယ်လို့ သိရပါတယ်။","len":1773}
{"id":"150228_students_strike_warning","url":"https:\/\/www.bbc.com\/burmese\/burma\/2015\/02\/150228_students_strike_warning","title":"ကျောင်းသားတွေ ဆက်ဆန္ဒ မပြဖို့ အစိုးရ သတိပေး","summary":"အမျိုးသား ပညာရေး ဥပဒေ ပြင်ဆင်တဲ့ ဥပဒေမူကြမ်းကို လွှတ်တော်မှာ စဆွေးနွေး နေပြီမို့ ဆန္ဒပြတာတွေ ဆက်မလုပ်ဖို့ ပြည်ထဲရေး ဝန်ကြီးဌာနက သတိပေး ကြေညာချက် ထုတ်ပြန်လိုက်ပါတယ်။","text":"အစိုးရရဲ့ သတိပေးချက် ထွက်လာပေမယ့် ဆန္ဒပြ ချီတက်မှုတွေ ဆက်လုပ်သွားမယ်လို့ သပိတ်မှောက် ကျောင်းသားတွေ ပြော ကျောင်းသားတွေ အနေနဲ့ ရန်ကုန်ကို ဆက်ဦးတည် ချီတက် ဆန္ဒပြမယ် ဆိုရင် ပညာရေး ဥပဒေကို ပြင်ဆင်ဖို့ ကြိုးပမ်းရာ မရောက်ဘဲ တည်ငြိမ် အေးချမ်းမှု ပျက်ပြားအောင် ဦးတည်ရာ ရောက်စေမှာ ဖြစ်တယ်လို့ အဲဒီ ထုတ်ပြန်ချက်ထဲမှာ ဖေါ်ပြထားပါတယ်။ ဒီလို သတိပေးချက် ထွက်လာပေမယ့် သပိတ်မှောက် ကျောင်းသားတွေ ဘက်ကတော့ မူလ စီစဉ်ထားတဲ့အတိုင်း ဆက်ပြီး ချီတက်သွားမှာ ဖြစ်ကြောင်း၊ ဘယ်နေ့ ချီတက်မယ် ဆိုတာကိုတော့ အစည်းအဝေး ကျင်းပပြီး ထုတ်ပြန်သွားမယ်လို့ သပိတ်မှောက် ကျောင်းသား စစ်ကြောင်း ခေါင်းဆောင် ကိုကျော်ကိုကိုက ဘီဘီစီကို ပြောပါတယ်။ အမျိုးသား ပညာရေး ဥပဒေ ပြင်ဆင်ရေးနဲ့ ပတ်သက်လို့ လွှတ်တော်မှာ ကြားနာ နေမယ့်အစား နောက်ထပ် လေးပွင့်ဆိုင် အစည်းအဝေး ကျင်းပပြီး ညှိနှိုင်း သွားဖို့ လည်း ကျောင်းသားတွေ ဘက်က လိုလားနေပါတယ်။ ဒါပေမယ့်လည်း ပြန်ကြားရေး ဝန်ကြီး ဦးရဲထွဋ်ကတော့ အမျိုးသား ပညာရေး ဥပဒေ ပြင်ဆင်ရေးကို လွှတ်တော်မှာသာ ဒီမိုကရေစီ စနစ်နဲ့ ဆုံးဖြတ်ရမှာ ဖြစ်တယ်လို့ ပြောပါတယ်။","len":1784}
{"id":"130923_ethnic_conference","url":"https:\/\/www.bbc.com\/burmese\/burma\/2013\/09\/130923_ethnic_conference","title":"အခြေခံ ဥပဒေ အသစ်ရေးဖို့ တိုင်းရင်းသားတွေ လိုလား","summary":"ရှမ်းပြည်နယ် တောင်ကြီးမြို့မှာ နိုင်ငံရေး ပါတီတွေ၊ တိုင်းရင်းသား လက်နက်ကိုင် အဖွဲ့တွေနဲ့ အရပ်ဘက် အဖွဲ့အစည်းတွေ စုစုပေါင်း ၄၀ကျော် ပါဝင်တဲ့ ၃ရက်ကြာ ဆွေးနွေးပွဲ ပြီးဆုံးသွားခဲ့ပါပြီ။","text":"သြဂုတ်လကုန်က သမ္မတ ဦးသိန်းစိန်နဲ့ တိုင်းရင်းသား လက်နက်ကိုင် အဖွဲ့တွေ တွေ့ဆုံခဲ့ကြ ဒီဆွေးနွေးပွဲ အပြီးမှာ တနိုင်ငံလုံ အပစ်အခတ် ရပ်စဲရေး၊ မတရားသင်း အက်ဥပဒေတွေ အပါအဝင် ဒီမိုကရေစီ စံနှုန်းတွေနဲ့ မညီတဲ့ ဥပဒေတွေ အားလုံးကို ရုတ်သိမ်းပေးရေး၊ တန်းတူ ညီမျှပြီး ဒီမိုကရေစီ စနစ်ကို ကျင့်သုံးတဲ့ ဖယ်ဒရယ် ပြည်ထောင်စု တည်ဆောက်ရေး၊ ပင်လုံ စိတ်ဓါတ်ကို အခြေခံတဲ့ ညီလာခံကြီးတရပ် ကျင်းပရေးနဲ့ ၂၀၀၈ ဖွဲ့စည်းပုံ အခြေခံ ဥပဒေ ပြင်ဆင်ရေး ဒါမှမဟုတ် ပြန်လည် ရေးဆွဲရေး စတဲ့ သဘောထား ဆုံးဖြတ်ချက်တွေကို ထုတ်ပြန်လိုက်ပါတယ်။ ဒီအချက်တွေဟာ ပြည်သူတွေရဲ့ အသံ၊ ပြည်သူတွေရဲ့ ဆန္ဒလို့ ပြောလို့ ရကြောင်း၊ အစိုးရနဲ့ တွေ့တဲ့အခါ ဒီအချက်တွေကို တင်ပြပြီး နောက်ထပ် တဆင့်ချင်း ဆောင်ရွက်သွားမှာ ဖြစ်ကြောင်း SSPP\/SSA အဖွဲ့ ပြန်ကြားရေး တာဝန်ခံ စိုင်းဖုန်းဟန်က ဘီဘီစီကို ပြောပါတယ်။ ဒီဆွေးနွေးပွဲမှာ ၂၀၀၈ ဖွဲ့စည်းပုံ အခြေခံ ဥပဒေကိစ္စကို အများက စိတ်ဝင်စားကြပြီး ၂၀၀၈ ဖွဲ့စည်းပုံ အခြေခံ ဥပဒေကို ပြင်ဆင်ဖို့ထက် အသစ် ပြန်လည် ရေးဆွဲလိုတဲ့ သဘော ဆန္ဒ အများစုမှာ ရှိတာ တွေ့ရတယ်လို့ သူက ပြောပါတယ်။","len":1789}
{"id":"burma-45367450","url":"https:\/\/www.bbc.com\/burmese\/burma-45367450","title":"တရုတ်က ဝီဂါမွတ်ဆလင် အကျဉ်းစခန်းတွေ အရေး ကုလ စိုးရိမ်","summary":"တရုတ်ပြည်မှာ ဝီဂါမွတ်ဆလင် ၁ သန်းလောက်ကို အကြမ်းဖက် ကာကွယ်ရေး အကြောင်းပြချက်နဲ့ ထိန်းသိမ်းရေး စခန်းတွေမှာ ချုပ်နှောင်ထားတာကို ကုလသမဂ္ဂက စိုးရိမ်ကြောင်း ပြောလိုက်ပါတယ်။","text":"တရုတ်အစိုးရကတော့ ဘာသာရေးအစွန်းရောက်တချို့ကို ပြန်လည် ပြုပြင်ရေးစခန်းမှာ ရှိတယ်ဆိုတာ ဝန်ခံထားပါတယ် တရုတ်အစိုးရကတော့ စွပ်စွဲချက်တွေကို ငြင်းဆိုပြီး ဘာသာရေး အစွန်းရောက် တချို့ကို ပြန်လည် ပြုပြင်ရေး စခန်းမှာ ထားရှိတယ် ဆိုတာကို ဝန်ခံပါတယ်။ တရုတ်အစိုးရကတော့ ဒေသအတွင်း မတည်ငြိမ်မှုတွေ ဆူပူမှုတွေဟာ အစ္စလမ်မစ် စစ်သွေးကြွများနဲ့ ခွဲထွက်သူများကြောင့်လို့ အပြစ်တင်ထားပါတယ်။ ဝီဂါမွတ်ဆလင်တွေ အုပ်ချုပ်တဲ့ ဒေသဟာ အကျဉ်းစခန်းတွေအဖြစ် ပြောင်းလဲနေပြီဆိုတာကို ပြောဆိုထားတဲ့ ခိုင်မာတိကျတဲ့ သတင်းပေးပို့ချက်တွေရှိခဲ့ကြောင်း ဒီလ အစောပိုင်းက လုပ်ခဲ့တဲ့ သုံးသပ်ချက် တခုမှာ ကုလသမဂ္ဂရဲ့ လူမျိုးရေး ခွဲခြားမှု တိုက်ဖျက်ရေး ကော်မတီဝင်တွေက ပြောခဲ့ပါတယ်။ တရုတ်အစိုးရဘက်ကတော့ ဝီဂါ လူမျိုးတွေဟာ ရပိုင်ခွင့်အပြည့်အဝရရှိပြီး စိတ်ပျော်ရွှင်ချမ်းမြေ့စွာရှိနေတယ်လို့ ပြောဆိုပါတယ်။ ဒါပေမယ့် ဘာသာရေး အစွန်းရောက် ဝါဒရဲ့ လှည့်ဖျားသွေးဆောင်ခံရသူတွေကို ပြန်လည်နေရာချထားရေးနဲ့ ပြန်လည် ပညာပေးရေး ဆောင်ရွက်ပေးမယ်လို့ ဘေဂျင်းအစိုးရက ရှားရှားပါးပါး ဝန်ခံချက် ပြောဆိုခဲ့ပါတယ်။","len":1796}
{"id":"151114_isattack","url":"https:\/\/www.bbc.com\/burmese\/burma\/2015\/11\/151114_isattack","title":"IS အဖွဲ့လက်ချက်လို့ ပြင်သစ်သမ္မတပြော","summary":"ပြင်သစ်နိုင်ငံ ပဲရစ်တိုက်ခိုက်ခံရမှုဟာ IS အဖွဲ့လက်ချက်ကြောင့်လို့ ပြင်သစ်သမ္မတ ဖရန်ဆွိုင်အော်လန်ဒီက ပြစ်တင်ပြောကြားလိုက်ပါတယ်။","text":"IS အဖွဲ့လက်ချက်လို့ ပြင်သစ်သမ္မတ ဖရန်ဆွိုင်အော်လန်ဒီ စွပ်စွဲ ဒီတိုက်ခိုက်မှုကို IS အဖွဲ့ကစီစဉ်ညွှန်ကြားပြီး အတွင်းနဲ့အပြင်ချိတ်ဆက်ကာ စစ်ပွဲတစ်ပွဲ အသွင်ဖန်တီးခဲ့တာဖြစ်တယ်လို့ပြင်သစ်သမ္မတကအတည်ပြုခဲ့ပါတယ်။ တိုက်ခိုက်မှုမှာအကြမ်းဖက်သမားတွေဘက်က သေနတ်သမား၈ဦးနဲ့ အသေခံဗုံးခွဲသမားတွေကို အသုံးပြုပြီး နေရာ၅နေရာမှာ တစ်ပြိုင်နက်တိုက်ခိုက်ခဲ့တာဖြစ်ပါတယ်။ အဆိုပါတိုက်ခိုက်မှုကြောင့် ၁၂၇ကျော်သေဆုံးပြီး ၁၈၀ကျော်ဒဏ်ရရှိထားပြီးဖြစ်ပါတယ်။ လက်ရှိအချိန်မှာ ပြင်သစ်နိုင်ငံအတွင်း အရေးပေါ်အခြေနေကြေညာထားရပြီး နိုင်ငံတော်တစ်ဝှမ်း ဝမ်းနည်းခြင်းအထိမ်းအမှတ် ၃ရက်ပြုလုပ်ဖို့အစိုးရကကြေညာထားပါတယ်။ လူရာနဲ့ချီသေဆုံးခဲ့တဲ့ ပဲရစ်မြို့တိုက်ခိုက်ခံရမှုဟာ သူတို့လက်ချက်ဖြစ်တယ်လို့ IS အဖွဲ့ကကိုယ်တိုင်က တရားဝင်ကြေညာချက်တစ်စောင် ထုတ်ပြန်ထားပါတယ်။ အာရပ်၊ ပြင်သစ် နဲ့ အင်္ဂလိပ်လို ရေးထားတဲ့ IS အစ္စလာမ္မစ်နိုင်ငံအဖွဲ့ က ကြေညာချက်မှာ သူတို့က ပြင်သစ်ကို စစ်ကြေညာတာလို့ ပြောပါတယ်။ ဒီတိုက်ခိုက်မှုကို လူ ၈ ဦးက လုပ်ဆောင်ခဲ့တာလို့ ပြောပေးမယ့် အသေးစိတ်ကိုတော့ မပြောထားပါဘူး။","len":1802}
{"id":"world-48216836","url":"https:\/\/www.bbc.com\/burmese\/world-48216836","title":"သြစတြေးလျ ဒေါ်လာ၅၀ တန်မှာ စာလုံးပေါင်း အမှားပါလာ","summary":"သြစတြေးလျနိုင်ငံမှာ ထုတ်ဝေတဲ့ ၅၀ တန် ဒေါ်လာ အသစ်တွေမှာ စာလုံးပေါင်းအမှားပါလာခဲ့ပါတယ်။","text":"သြစတြေးလျ ဗဟိုဘဏ်ကနေ ထုတ်ဝေတဲ့ အဝါရောင် ငွေစက္ကူတွေမှာ \"responsibility\" ကို \"responsibilty\" လို့ မှားရိုက်မိထားတာ ဖြစ်ပါတယ်။ အမှားပါသွားတယ်လို့ ဘဏ်က အတည်ပြုခဲ့ပြီး နောက်ထုတ်တဲ့ ငွေတွေမှာ အမှန်ပြန်ပြင်ထားမယ်လို့ ပြောပါတယ်။ ဒါပေမဲ့ အခုထုတ်ဝေတဲ့ အမှားပါသွားတဲ့ ငွေတွေဟာ ၄၆ သန်းရှိပြီး အဲဒီငွေတွေ နိုင်ငံအနှံ့ ပြန့်နေပြီ ဖြစ်ပါတယ်။ အဲဒီငွေစက္ကူတွေဟာ ပြီးခဲ့တဲ့နှစ် အကုန်ပိုင်းလောက်က ထုတ်ဝေခဲ့တာ ဖြစ်ပြီး သြစတြေးလျလွှတ်တော်မှာ ပထမဆုံး အမျိုးသမီး လွှတ်တော်အမတ်ဖြစ်လာတဲ့ အိဒိ ကိုဝင်ရဲ့ ပုံနဲ့ ရိုက်နှိပ်ထားတာ ဖြစ်ပါတယ်။ စာလုံးပေါင်းအမှားက အဲဒီလွှတ်တော်အမတ်ပြောတဲ့ စကားကို ဖော်ပြထားတဲ့ စာသားမှာ စာလုံးပေါင်းအမှားပါသွားခဲ့တာ ဖြစ်ပါတယ်။ ဒါပေမဲ့ အဲဒီစာလုံးသေးသေးလေးတွေရေးထားတဲ့ စာလုံးပေါင်းအမှားကို တစ်ယောက်ယောက်က မှန်ဘီလူးနဲ့ ဖတ်မိဖို့ အချိန် ခြောက်လမကတော့ ကြာသွားပါတယ်။ အဲဒီဒေါ်လာ ၅၀ ငွေစက္ကူဟာ သြစတြေးလျမှာ အများဆုံး သုံးစွဲတဲ့ ငွေစက္ကူဖြစ်ပြီး ငွေထုတ်စက်တွေက အများဆုံး ထုတ်ပေးတဲ့ ငွေစက္ကူဖြစ်ပါတယ်။ စာလုံးပေါင်းမှားနေပေမဲ့ ငွေတွေဟာ တရားဝင်ငွေကြေးတွေအဖြစ်သုံးလို့ရပါတယ်။","len":1810}
{"id":"140723_ukraine_warplanes_shotdown","url":"https:\/\/www.bbc.com\/burmese\/world\/2014\/07\/140723_ukraine_warplanes_shotdown","title":"ယူကရိန်း စစ်လေယာဉ် ၂ စီး ပစ်ချခံရ","summary":"ယူကရိန်း နိုင်ငံ အရှေ့ပိုင်းမှာ ရုရှား လိုလားသူ ခွဲထွက်ရေး သူပုန်တွေက ယူကရိန်း စစ်လေယာဉ် နှစ်စီးကို ပစ်ချလိုက်တယ်လို့ ယူကရိန်း အာဏာပိုင်တွေက ပြောပါတယ်။","text":"ဇူလိုင် ၁၇ ရက်က မလေးရှား လေယာဉ် ပျက်ကျခဲ့တဲ့ နေရာ Savur-Mohyla မြို့ပေါ်မှာ စစ်လေယာဉ် နှစ်စီး ပစ်ချခံခဲ့ရကြောင်းနဲ့ လေယာဉ် မှူးတွေရဲ့ ကံကြမ္မာနဲ့ ပတ်သက်လို့တော့ ဘာသတင်းမှ မသိရသေးကြောင်း ယူကရိန်း အစိုးရ ပြောရေးဆိုခွင့် ရှိသူက ပြောပါတယ်။ အဲဒီနေရာဟာ ပြီးခဲ့တဲ့ ကြာသပတေးနေ့က မလေးရှား လေယာဉ် ပစ်ချခံခဲ့ရတဲ့ နေရာနဲ့ သိပ်မဝေးပါဘူး။ သူပုန်တွေဘက်ကတော့ Donetsk ဒေသ အတွင်းမှာ လေယာဉ် တစ်စီးကို သူတို့ ပစ်ချခဲ့တယ်လို့ ပြောပါတယ်။ ဗုဒ္ဓဟူးနေ့ ဒီကနေ့ စောစောပိုင်းမှာ သူပုန်တွေက Donetsk မြို့ ဆင်ခြေဖုံး ဒေသကနေ မြို့လယ်ကို ဆုတ်ခွာခဲ့ကြပါတယ်။ ခွဲထွက်ရေး သူပုန်တွေရဲ့ ခေါင်းဆောင်ဖြစ်တဲ့ ရုရှား အရာရှိဟောင်း Igor Strelkov က သူတို့ တပ်ဖွဲ့တွေ အစီအစဉ်တကျ ဆုတ်ခွာခဲ့ကြပြီး မြို့တွင်းကနေ ခုခံဖို့ အသင့် ရှိတယ်လို့ ပြောကြောင်း သိရပါတယ်။ ယူကရိန်း အစိုးရကတော့ သူပုန်တွေဟာ Donetsk မြို့ကနေ အားလုံး ဆုတ်ခွာဖို့ အသင့်ပြင်နေတာ ဖြစ်နိုင်တယ်လို့ ခန့်မှန်းပါတယ်။ ဝန်ကြီးချုပ် Arseny Yatsenyuk က သူ့အဆို အကြမ်းဖက် သမားတွေကို အထောက်အပံ့ ပေးနေတဲ့ ရုရှားနိုင်ငံသား တစ်ယောက်ချင်းစီကိုရော ကုမ္ပဏီတွေကိုပါ ပိတ်ဆို့ အရေးယူသွားမယ်လို့ ပြောပါတယ်။","len":1818}
{"id":"130823_constitutioncommission","url":"https:\/\/www.bbc.com\/burmese\/burma\/2013\/08\/130823_constitutioncommission","title":"ဖွဲ့စည်းပုံသုံးသပ်ရေး ကော်မရှင် စည်းဝေး","summary":"၂ဝဝ၈ ဖွဲ့စည်းပုံ အခြေခံ ဥပဒေကို ပြင်ဆင်ဖို့ ပြည်ထောင်စု လွှတ်တော်က ဖွဲ့စည်း လိုက်တဲ့ ဖွဲ့စည်းပုံ အခြေခံဥပဒေ လေ့လာ သုံးသပ်ရေး ကော်မရှင် သောကြာနေ့က ပထမဆုံး အကြိမ် အစည်းအဝေး လုပ်ခဲ့ပါတယ်။","text":"လွှတ်တော်ကို ဒီဇင်ဘာ ၃၁ နောက်ဆုံးထား အစီရင်ခံရမယ် လွှတ်တော် အတည်ပြုချက် ရယူဖို့ လုပ်ငန်းစဉ် ချမှတ် ခဲ့ပါတယ်။ အခြေခံ ဥပဒေ သုံးသပ်ရေး ကော်မရှင်က ပြင်သင့်တယ်ဆိုတဲ့ အချက်တွေကို လေ့လာပြီးနောက် အစီရင်ခံစာကို ဒီဇင်ဘာ ၃၁ ရက်နေ့ နောက်ဆုံးထားပြီး ပြည်ထောင်စု လွှတ်တော်ကို တင်သွင်း ရမှာ ဖြစ်ပါတယ်။ ( ၁) နိုင်ငံတော် တည်ငြိမ် အေးချမ်းပြီး ခေတ်စနစ်နဲ့ အညီ ပိုမို တည်ဆောက်နိုင်တဲ့ ဖွဲ့စည်းပုံ အခြေခံဥပဒေ ဖြစ်ပေါ်လာရေး။ ( ၂ )တိုင်းရင်းသား စည်းလုံး ညီညွှတ်ရေးနဲ့ ထာဝရ ငြိမ်းချမ်းမှု ဖော်ဆောင် နိုင်ရေး ( ၃) နိုင်ငံတော်နဲ့ နိုင်ငံသားတို့ရဲ့ ဒီမိုကရေစီစနစ် ပြုပြင် ပြောင်းလဲရေး လုပ်ငန်း စဉ်ကို အရှိန်အဟုန် မပျက် ဆက်လက် ဆောင်ရွက်နိုင်ရေး ဦးတည်ချက် ၃ ရပ်ကို ကော်မရှင်က ချမှတ် ထားပါတယ်။ ၂ဝဝ၈ ဖွဲ့စည်းပုံကို အဖွဲ့ခွဲပြီး ကဏ္ဍအလိုက် လေ့လာ သွားမယ်၊ အများပြည်သူ အကြံပြုချက် တွေ လည်း ရယူသွားဖို့ ပါဝင်တယ်လို့ ကော်မရှင် အဖွဲ့ဝင် ဒေါ်ဒွဲဘူက ပြောပါတယ်။ ကော်မရှင်မှာ ဖွဲ့စည်းပုံ အဓိက ပြင်ဆင်လိုတဲ့ NLD က အနည်းစု ပါဝင်ပြီး အာဏာရ ကြံ့ခိုင်ရေးနဲ့ တပ်မတော်က နေရာ အများစုနဲ့ လွှမ်းမိုး ထားပါတယ်။","len":1819}
{"id":"160319_turkey_istanbul_blast","url":"https:\/\/www.bbc.com\/burmese\/burma\/2016\/03\/160319_turkey_istanbul_blast","title":"အစ္စတန်ဘူလ် မှာ အသေခံ ဗုံးခွဲ တိုက်ခိုက် ခံရ","summary":"တူရကီ နိုင်ငံရဲ့ အဓိက မြို့ကြီး တစ်မြို့ဖြစ်တဲ့ အစ္စတန်ဘူလ် မှာ အသေခံ ဗုံးခွဲ တိုက်ခိုက် ခံရလို့ လူ လေးဦး သေဆုံး သွားပါတယ်။","text":"အစ္စတန်ဘူလ် မှာ အသေခံ ဗုံးခွဲ တိုက်ခိုက် ခံရလို့ လူ လေးဦး သေဆုံး။ ဒဏ်ရာ ရသူတွေလည်း အယောက် ၄၀ လောက် အထိ ရှိနိုင်ပါတယ်။ အဲဒီ့ အစ္စတန်ဘူလ် ဗုံးကွဲမှုမှာ အစ္စရေး နိုင်ငံသား တွေ ထဲက သေဆုံးသူ အနည်းဆုံး နှစ်ယောက် ရှိပြီး တော်တော် များများလည်း ထိခိုက် ဒဏ်ရာ ရသွားတယ် လို့ အစ္စရေး အစိုးရ က ပြောပါတယ်။ အဲဒီသူ တွေကို ပြန်လည် ခေါ်ဆောင်ဖို့ အစ္စရေး အာဏာပိုင် တွေ က လေယာဉ် တစ်စင်း စေလွှတ် လိုက်ပြီ လို့လည်း ဆိုပါတယ်။ သေဆုံး သူတွေ ထဲ အီရန် နိုင်ငံသား တစ်ဦးလည်း ပါဝင်ပါတယ်။ အစ္စတန်ဘူလ် ရဲ့ လူစည်ကားရာ စျေးဆိုင်တန်း တွေ ရှိရာ အရပ်မှာ ဗုံးခွဲ တိုက်ခိုက် ခံခဲ့ရတာ ဖြစ်ပြီး ဘယ် အဖွဲ့ကမှတော့ သူတို့ လက်ချက် ဖြစ်တယ်လို့ မကြေညာ သေးပါဘူး။ ပြီးခဲ့တဲ့ သီတင်းပတ်တုန်း က မြို့တော် အဲန်ကာရာ မှာ ကာ့ဒ်လက်နက်ကိုင် တွေ က သူတို့ ပြုလုပ် ခဲ့တာ လို့ ထုတ်ဖော် ပြောထားတဲ့ ဗုံးခွဲ တိုက်ခိုက်မှု ဖြစ်ပေါ် ခဲ့ပြီး လူ ၃၀ ကျော် သေဆုံး ခဲ့ရ သလို၊ ဇန်နဝါရီ လတုန်းက လည်း အစ္စတန်ဘူလ် မှာ အစ္စလာမ်နစ် နိုင်ငံ အဖွဲ့ IS တွေ ရဲ့ လက်ချက် လို့ ယူဆရတဲ့ အသေခံ ဗုံးခွဲမှုကြောင့် နိုင်ငံခြားသား ခရီးသည် ၁၃ ဦး သေဆုံး ခဲ့ရပါတယ်။","len":1825}
{"id":"141119_thai_army_unfc","url":"https:\/\/www.bbc.com\/burmese\/burma\/2014\/11\/141119_thai_army_unfc","title":"တိုင်းရင်းသား တပ်တွေ နဲ့ ထိုင်းစစ်တပ်","summary":"တိုင်းရင်းသား လက်နက်ကိုင် အဖွဲ့အစည်း တွေ ထိုင်းနိုင်ငံ မှာ အစည်းအဝေး လုပ်မယ် ဆိုရင် ထိုင်းစစ်တပ် ကို ကြိုတင် အကြောင်းရမယ် လို့ ပြောကြား ခဲ့ပါတယ်။","text":"ချင်းမိုင်မှာ ဆွေးနွေးခဲ့တဲ့ အစည်းအဝေး တခု ထိုင်းမြောက်ပိုင်း တပ်မ ၃ စစ်တပ် က ပြီးခဲ့တဲ့ ရက်ပိုင်း က အကြောင်းကြား လာတာ ဖြစ်တယ်လို့ ယူအဲန်အက်ဖ်စီ ညီညွတ် သော တိုင်းရင်းသား များ ဖယ်ဒရယ် ကောင်စီ တွဲဖက် အတွင်းရေးမှူး ၁ ဗိုလ်မှူးကြီး ခွန်ဥက္ကာ က ပြောပါတယ်။ အကြောင်းကြားဖို့ သက်သက် ဖြစ်ပေမယ့် အကြောင်းပြန်ကြား ပြီးမှ ဆွေးနွေးပွဲတွေ ကျင်းပ စေချင်တယ်လို့ ထိုင်းဘက်က ပြောကြား လာပါတယ်။ ငြိမ်းချမ်းရေး ဆွေးနွေးပွဲ တွေ မှာလည်း ထိုင်းစစ်တပ် က လေ့လာသူ အဖြစ် တက်ရောက်မယ် လို့ သတင်းတွေ ထွက်ခဲ့ပါတယ်။ ဒီလို ပြောဆိုလာတာတော့ မရှိသေးဘူး လို့ သူက ဆိုပါတယ်။ ထိုင်းတပ်က ပထမဆုံး ပြောဆို လာတာ ဖြစ်လို့ ဘယ်လို ဆက်သွယ် ဆောင်ရွက်ရမယ် ဆိုတာ စီစဉ် နေဆဲ ဖြစ်တာမို့ ကျင်းပဖို့ ရှိတဲ့ NCCT ငြိမ်းချမ်းရေး ဆွေးနွေးပွဲ အနည်းငယ် နောက်ကျ နိုင်တယ်လို့ ခွန်ဥက္ကာ က ပြောပါတယ်။ ထိုင်း စစ်ဦးစီးချုပ် ၊ ဝန်ကြီးချုပ် စတဲ့ အဆင့်မြင့် ကိုယ်စားလှယ် အဖွဲ့တွေ နေပြည်တော်ကို သွားခဲ့တာတွေ ရှိလို့ မြန်မာ အစိုးရ ဘက်က တိုင်းရင်းသား တပ်တွေ ကို ထိန်းချုပ်ဖို့ ပြောဆို ပန်ကြားခဲ့တာ တွေ ရှိခဲ့ နိုင်တယ် လို့ သူက သုံးသပ် ပါတယ်။","len":1829}
{"id":"140428_ethnic_gov_peace_talk_problem","url":"https:\/\/www.bbc.com\/burmese\/burma\/2014\/04\/140428_ethnic_gov_peace_talk_problem","title":"တစ်နိုင်ငံလုံး အပစ်ရပ်ရေး ဆွေးနွေးပွဲ ရက်အကန့် အသတ် မရှိ ရွှေ့ဆိုင်း","summary":"တစ်နိုင်ငံလုံး အပစ် အခတ် ရပ်စဲရေး လက်မှတ် ရေးထိုးရေး အတွက် အစိုးရနဲ့ ဆွေးနွေး ဖို့ကို တိုင်းရင်းသားတွေ ဘက်ကနေ ရက် အကန့် အသတ် မရှိ ရွေ့ဆိုင်း လိုက်ပါတယ်။","text":"အခုလ ဆန်းပိုင်းကတော့ စစ်တပ် ဦးဆောင်ပြီး တနိုင်ငံလုံး အပစ်ရပ်ရေး ဆွေးနွေးခဲ့ကြ အစိုးရနဲ့ တိုင်းရင်းသား အဖွဲ့တွေကြား တစ်နိုင်ငံလုံး အပစ် အခတ် ရပ်စဲရေး ဆွေးနွေး နေကြရာမှာ တိုင်းရင်းသားတွေ ဘက်က လိုလားတဲ့ ဖက်ဒရယ် ဆိုတဲ့ အသုံး အနှုန်း၊ ဖက်ဒရယ် တပ်မတော် ဆိုတာ တွေကို အစိုးရ ဘက်က မလိုက်လျော နိုင်တဲ့ အတွက် ဆွေးနွေးမှု တွေကို တိုင်းရင်းသားတွေ ဘက်က ရက် အကန့် အသတ် မရှိ ရပ်ဆိုင်းထား လိုက်တာ ဖြစ်ပါတယ်။ အဲန်စီစီတီ တိုင်းရင်းသားများ ငြိမ်းချမ်းရေး ညှိနှိုင်း ဆောင်ရွက်ရေး အဖွဲ့ဝင်တွေ ဆုံးဖြတ် လိုက်တာ ဖြစ်ပြီး၊ အစိုးရ စစ်တပ်ရဲ့ လုပ်ဆောင်ချက် တွေဟာ ယုံကြည်မှုကို ပျက်ပြား စေတာ ကြောင့်လို့ ဆိုပါတယ်။ အခုလ ဆန်းပိုင်းက စစ်တပ် ဦးဆောင်ပြီး ဆွေးနွေးတဲ့ အချက်တွေနဲ့ ကချင်ကို ထိုးစစ်ဆင်တဲ့ အချက်တွေပေါ် မူတည်ပြီး ဆွေးနွေးပွဲ ကိုရက် အကန့် အသတ် မရှိ ဆုံးဖြတ် လိုက်တာ ဖြစ်တယ်လို့ အဲန်စီစီတီ အဖွဲ့ဝင် နိုင်ဟံသာက ပြောပါတယ်။ စစ်တပ် ဘက်က ရပ်တည်ချက်နဲ့ တောင်းဆို ချက်တွေနဲ့ ပတ်သက်ပြီး ပြန်လည် သုံးသပ်ပွဲ ကို အဲန်စီစီတီ တာဝန်ရှိ သူတွေ ချင်းမိုင် မြို့မှာ ဧပြီလ ၂၈ ရက် နေ့မှာ ပြုလုပ်ခဲ့ ကြပါတယ်။","len":1831}
{"id":"141126_china_drafts_domestic_violence_law","url":"https:\/\/www.bbc.com\/burmese\/world\/2014\/11\/141126_china_drafts_domestic_violence_law","title":"အိမ်တွင်း အကြမ်းဖက်မှု ဥပဒေကြမ်း တရုတ် ရေးဆွဲ","summary":"တရုတ်နိုင်ငံမှာ အိမ်တွင်း အကြမ်းဖက်မှု တိုက်ဖျက်ရေး ဥပဒေကြမ်း တစ်ရပ်ကို အစိုးရက ပထမဆုံး အကြိမ် ရေးဆွဲ လိုက်ပါတယ်။","text":"တရုတ်မှာ အိမ်ထောင်ရှင် အမျိုးသမီး ၄၀ ရာနှုန်း အကြမ်းဖက်မှု ကြုံနေရ ဒီဥပဒေကြမ်းအရ အိမ်တွင်း အကြမ်းဖက် ခံရသူရဲ့ မိသားစုတွင်း ဖြစ်ပျက်တဲ့ ကိစ္စကို အဖွဲ့အစည်းတွေနဲ့ လူပုဂ္ဂိုလ် တစ်ဦးချင်းက ဖြောင်းဖျ ပြောဆိုတာ၊ တားဆီးတာ၊ သက်ဆိုင်ရာကို တိုင်ကြားတာမျိုး တွေ လုပ်နိုင်တော့မှာပါ။ ဒါ့အပြင် အိမ်တွင်း အကြမ်းဖက် ခံရသူ အနီးကို အကြမ်းဖက်မှု ကျူးလွန်သူက မချဉ်းကပ်နိုင်ရေး အမိန့် အာဏာတွေနဲ့ ပတ်သက်လို့လည်း လမ်းညွှန်ချက် တွေကို ထင်ထင်ရှားရှား ရေးဆွဲ ထားပါတယ်။ တရုတ်နိုင်ငံမှာ မိသားစုတွင်း ပဋိပက္ခကို ကိုယ်ရေးကိုယ်တာ ကိစ္စအဖြစ် ရှေးကာလ ကတည်းက မှတ်ယူ ထားခဲ့ကြတာပါ။ တရုတ် အစိုးရ သတင်းမီဒီယာ တွေမှာ ဖော်ပြချက်တွေ အရ လက်ထပ်ထားသူ ဒါမှမဟုတ် ရည်းစား ရှိသူ တရုတ် အမျိုးသမီး ၄၀ ရာခိုင်နှုန်းဟာ ရုပ်ပိုင်း ဒါမှမဟုတ် လိင်ပိုင်း ဆိုင်ရာ အကြမ်းဖက်မှုတွေ ကြုံတွေ့ နေကြရတယ်လို့ သိရပါတယ်။ အိမ်တွင်း အကြမ်းဖက်မှု ဆန့်ကျင် လှုပ်ရှားသူတွေကတော့ ဒီဥပဒေကြမ်းကို ကြိုဆို လိုက်ကြပါတယ်။ ဒါပေမယ့် ဒီဥပဒေကြမ်းထဲမှာ လက်ထပ် မထားသူတွေနဲ့ ကွဲနေတဲ့ လင်မယားတွေကို ထည့်သွင်း မထားတာကိုတော့ ထောက်ပြ ခဲ့ကြပါတယ်။","len":1835}
{"id":"160227_syriatruce","url":"https:\/\/www.bbc.com\/burmese\/world\/2016\/02\/160227_syriatruce","title":"ဆီးရီးယား ယာယီအပစ်ရပ်စဲမှု စတင်အသက်ဝင်","summary":"သောကြာနေ့ည သန်းခေါင်ယံက စတင်အသက်ဝင်ခဲ့တဲ့ ဆီးရီးယား ယာယီအပစ်ရပ်စဲမှုကြောင့် ရှေ့တန်းစစ်မြေပြင်တွေမှာ တိုက်ပွဲသံတွေ တိတ်ဆိတ်နေပါတယ်။","text":"သောကြာနေ့တုန်းက ဗုံးအကြီးအကျယ်ကြဲခံခဲ့ ရတဲ့ ဒမက်စကပ်မြို့နားတစ်ဝိုက်က သူပုန်စခန်း တစ်ခု အခြေနေတွေကိုစောင့်ကြည့်နေတဲ့ ဆီးရီးယားနိုင်ငံဆိုင်ရာ ကုလသမဂ္ဂအထူးကိုယ်စားလှယ် Staffan de Mistura ကလည်း လတ်တလောမှာ တိုက်ပွဲတွေရပ်နေတဲ့ အကြောင်းအတည်ပြုပြောကြားပါတယ်။ ဆီးရီးယားအစိုးရနဲ့ မဟာမိတ်ရုရှတွေရဲ့ အခြေနေတွေကို ကမ္ဘာက စောင့်ကြည့်နေတယ်လို့ အမေရိကန်သမ္မတ ဘရက်အိုဘားမားက အပစ်ရပ်မစခင်လေးမှာ သတိပေးထားပါသေးတယ်။ ဒီအပစ်ရပဲစဲရေး သဘောတူမှုကို ဆီးရီးယားအစိုးရနဲ့ သူပုန်အဖွဲ့တွေက သဘောတူခဲ့ပေမယ့် IS အဖွဲ့၊ အယ်လ်ကေဒါနဲ့ဆက်နွယ်နေတဲ့Nusra Front သူပုန်အဖွဲ့တွေက သဘောတူလိုက်နာထားတာမရှိပါဘူး။ ၅နှစ်ကြာဖြစ်ပွားနေတဲ့ ဆီးရီးယားပြည်တွင်းစစ်ကြောင့် လူပေါင်း နှစ်သိန်း ငါးသောင်းကျော် အသက်သေဆုံးခဲ့ရပြီး လူသန်းပေါင်းများစွာလည်း အိုးအိမ်စွန့်ခွာ ထွက်ပြေးခဲ့ရပါတယ်။ အပစ်ရပ်ရေးစတဲ့ နာရီအနည်းငယ်အကြာမှာပဲ ဆီးရီးယားအစိုးရထိန်းချုပ်ထားတဲ့Salamiyeh မြို့မှာ ကားဗုံးပေါက်ကွဲမှုကြောင့် လူ၂ဉီး သေဆုံးခဲ့တယ်လို့ ဆီးရီးယားအစိုးရ မီဒီယာက သတင်းထုတ်ပြန်ပါတယ်။ဒါပေမယ့် ဒီဖောက်ခွမှုကို ဘယ်အဖွဲ့က လုပ်တယ်ဆိုတာတော့ မသိရသေးပါဘူး။","len":1837}
{"id":"160217_china_taiwan_missiles","url":"https:\/\/www.bbc.com\/burmese\/world\/2016\/02\/160217_china_taiwan_missiles","title":"အငြင်းပွားကျွန်းပေါ် ဒုံးကျည်တွေ တရုတ် ချထား","summary":"တောင်တရုတ် ပင်လယ်ထဲက ပိုင်ဆိုင်မှု အငြင်းပွားနေတဲ့ ကျွန်းစုတွေထဲက ကျွန်းတစ်ကျွန်း ပေါ်မှာ တရုတ်က မြေပြင်မှ ဝေဟင်ပစ် ဒုံးကျည်တွေကို ချထားတာ တွေ့ရတယ်လို့ ထိုင်ဝမ် ကာကွယ်ရေး ဝန်ကြီးဌာနက ပြောပါတယ်။","text":"ဝူဒီကျွန်း ဂြိုဟ်တု ဓာတ်ပုံ နှိုင်းယှဉ်ချက်၊ ဖေဖော်ဝါရီ ၃ ရက် (ဝဲ) နဲ့ ဖေဖော်ဝါရီ ၁၄ ရက် (ယာ) ဖောက်စ် သတင်းဌာနက ဖော်ပြသွားတဲ့ ဖေဖော်ဝါရီ ၁၄ ရက်က ရိုက်ထားတဲ့ ဂြိုဟ်တု ဓာတ်ပုံတွေအရ ဒုံးကျည် ပစ်စင် ၈ ခုပါ အုပ်စု ၂စုနဲ့ ရေဒါ စနစ် တစ်ခုကို ပါရာဆဲလ်စ် ကျွန်းစုထဲက ဝူဒီ ကျွန်းပေါ်မှာ တွေ့ကြရပါတယ်။ အခုလို ဒုံးကျည်တွေ ထားရှိမှုကြောင့် အငြင်းပွား ကျွန်းစုတွေနဲ့ ပတ်သက်ပြီး အကြိတ်အခဲ ဖြစ်နေတဲ့ တောင်တရုတ် ပင်လယ်မှာ တင်းမာမှုတွေကို ပိုဆိုး လာစေမှာ ဖြစ်ပါတယ်။ အဲဒီ ကျွန်းစုတွေ တဝိုက်က တောင်တရုတ် ပင်လယ်ဟာ တရုတ် အပါအဝင် အနီးအနား အာရှ နိုင်ငံတွေ အတွက် ပင်လယ် ရေကြောင်းလိုင်းနဲ့ သဘာဝ အရင်းအမြစ်တွေ အတွက် အဖိုးတန်တဲ့ ရေပြင် ဖြစ်ပါတယ်။ တရုတ် နိုင်ငံခြားရေး ဝန်ကြီး ဝမ်းယီကတော့ သူတို့ပိုင် နယ်မြေကို ခုခံဖို့အတွက် ကာကွယ်ရေး အစီအစဉ်တွေ လုပ်ဆောင်တာဟာ နိုင်ငံတကာ ဥပဒေနဲ့ ညီညွတ်တယ်လို့ ပြောပါတယ်။ အမေရိကန် ပစိဖိတ် ရေတပ် သင်္ဘောတွေရဲ့ တပ်မှူး ဖြစ်တဲ့ Adm Harry Harris ကတော့ ဒီကိစ္စဟာ တောင်တရုတ် ပင်လယ်မှာ စစ်ရေး ဆောင်ရွက်မှုတွေ ကင်းရှင်း စေရမယ်လို့ ပြောထားတဲ့ တရုတ် သမ္မတရဲ့ ကတိနဲ့ မကိုက်ညီဘူးလို့ ပြောပါတယ်။","len":1841}
{"id":"131224_constitution_seminar_rangoon","url":"https:\/\/www.bbc.com\/burmese\/burma\/2013\/12\/131224_constitution_seminar_rangoon","title":"အခြေခံဥပဒေ ဆိုင်ရာ ရန်ကုန် လူထု ဆွေးနွေးပွဲ","summary":"ဖွဲ့စည်းပုံ အခြေခံ ဥပဒေ ဆိုင်ရာ ပြည်သူ့ ကွန်ရက် အနေနဲ့ လူထု ဆွေးနွေး ပွဲကို တရပ်ကို ပညာရှင်တွေ သတင်းစာ ဆရာတွေနဲ့ ရန်ကုန်မြို့ သမိုင်း မြို့မ ကျောင်းတိုက်မှာ ပြုလုပ် ကျင်းပ ခဲ့ပါတယ်။","text":"အစိုးရ နဲ့ လွှတ်တော် မှာ အမျိုးသမီး တွေ ၃ဝ ရာခိုင်နှုန်း အထိ ပါဝင် နိုင်အောင် လုပ်ဆောင်သင့် ဖွဲ့စည်းပုံ ပြင်ဆင် ရေးမှာ တိုင်းရင်းသား အရေး၊ အမျိုးသမီး အရေးနဲ့ အများ ပြည်သူက စိတ်ဝင် တစား ပါဝင် လာရေး အတွက် အဓိက ဆွေးနွေး ခဲ့ကြတယ် လို့ ဆွေးနွေး ပွဲကို တက်ရောက် သူတွေက ပြောပါတယ်။ စာရေး ဆရာ ဦးကျော်ဝင်း ကတော့ အခု ဖွဲ့စည်းပုံမှာ တိုင်းရင်းသား အရေးနဲ့ ၂ဝ၁၅ ရွေးကောက်ပွဲ အေးအေး ချမ်းချမ်း ဖြစ်ပေါ် လာရေး အတွက် အဓိက စဉ်းစား လုပ်ဆောင် သင့်တယ်လို့ ပြောကြားခဲ့ ပါတယ်။ တိုင်းရင်းသားတွေ အနေနဲ့ တန်းတူ ညီမျှရေး အတွက် ဖယ်ဒရယ် ပြည်ထောင်စု စနစ် တည်ဆောက် ရေးကို လိုလားတဲ့ အကြောင်းကို SNLD က ဦးစိုင်းညွှန့်လွင် က ပြောကြားခဲ့ ပါတယ်။ သတင်းစာ ဆရာ ဦးဖေမြင့် ကတော့ လူထု တွေရဲ့ အခွင့် အရေးနဲ့ ပတ်သက်ပြီး ပါဝင် ပြောဆိုဖို့ လိုအပ်တဲ့ အကြောင်း ပြောကြား ပါတယ်။ နိုင်ငံရေးမှာ အမျိုး သမီးတွေ ပိုမို ပါဝင်လာ နိုင်အောင် အစိုးရ အဖွဲ့မှာရော လွှတ်တော်ထဲ မှာပါ အမျိုး သမီး တွေကို ၃ဝ ရာခိုင်နှုန်း အထိ ပါဝင် နိုင်အောင် ဖွဲ့စည်းပုံ မှာ ပြဌါန်း သင့်တဲ့ အကြောင်း အမျိုး သမီး ကိုယ်စားလှယ် တစ်ဦးက ဝင်ရောက် ဆွေးနွေး ခဲ့ကြ ပါတယ်။","len":1844}
{"id":"130509_syria_us_russia","url":"https:\/\/www.bbc.com\/burmese\/world\/2013\/05\/130509_syria_us_russia","title":"ဆီးရီးယား ကြားဖြတ် အစိုးရမှာ အာဆက်အတွက် နေရာမရှိ","summary":"ဆီးရီးယားမှာ အသွင်ကူးပြောင်းရေး အစိုးရ ဖွဲ့တဲ့အခါ လက်ရှိ သမ္မတ ဘတ်ရှားအယ် အာဆတ် အတွက် နေရာ မရှိဘူးလို့ အမေရိကန် နိုင်ငံခြားရေး ဝန်ကြီး ဂျွန်ကယ်ရီက ပြောကြားလိုက်ပါတယ်။","text":"အမေရိကန် နိုင်ငံခြားရေး ဝန်ကြီး ဂျွန်ကယ်ရီ အမေရိကန်နဲ့ ရုရှားတို့က တောင်းဆိုနေတဲ့ ငြိမ်းချမ်းရေး ညီလာခံ ကျင်းပဖို့ အဆိုပြုချက်ကို ဆီးရီးယား အစိုးရက ကြိုဆိုခဲ့ ပြီးတဲ့နောက် မစ္စတာ ကယ်ရီက အခုလို ပြောကြားလိုက်တာ ဖြစ်ပါတယ်။ ဒါ့အပြင် မော်စကိုမှာတုန်းက မစ္စတာ လာဗ် ရော့ဗ် ပြောသွားတဲ့ စကားက တကယ့်ကို အရေးကြီး ပါတယ် ၊ ရုရှားဟာ ဘယ်ပုဂ္ဂိုလ် တဦးတယောက်နဲ့မှ အတုပ်အနှောင် မရှိပါဘူး ၊ ဂျီနီဗာ ကွန်ဗင်းရှင်း အပိုဒ်တစ် အရ အကောင်အထည်ဖော်ဖို့ လက်ခံပါတယ် ၊ အဲဒီ အတိုင်း ဆီးရီးယားမှာ ကြားဖြတ် အစိုးရ ဖွဲ့ပေးဖို့ နှစ်ဖက် သဘောတူ ပါတယ်လို့ မစ္စတာ လက်ဗ်ရော့ဗ်က ပြောခဲ့ကြောင်း မစ္စတာ ကယ်ရီက ရှင်းပြခဲ့ပါတယ်။ မစ္စတာ အာဆက် ရာထူးက ဆင်းပေးဖို့ အမေရိကန်ရဲ့ တောင်းဆိုမှုကို တောက်လျှောက် ဆန့်ကျင် ခဲ့တဲ့ အနေအထားကို ရုရှား အနေနဲ့ ဆက်ထိန်း ထားလိမ့်မယ်လို့ ယုံကြည်ကြောင်း ဆီးရီးယား နိုင်ငံခြားရေး ဝန်ကြီးက ဆိုပါတယ်။ ဆီးရီးယား အတိုက်အခံ အဖွဲ့တွေကတော့ ဒီညီလာခံဟာ လက်ရှိ အစိုးရ ဒါမှမဟုတ် အစိုးရနဲ့ သက်ဆိုင်သူတွေကို ဆက်လက် အာဏာမြဲစေမယ့် ညီလာခံ ဖြစ်လိမ့်မယ်လို့ သံသယ ဖြစ်မိကြောင်း ထုတ်ဖော် ပြောကြားခဲ့ပါတယ်။","len":1849}
{"id":"131011_syria_abduction_icrc","url":"https:\/\/www.bbc.com\/burmese\/world\/2013\/10\/131011_syria_abduction_icrc","title":"ဆီးရီးယားမှာICRC ဝန်ထမ်းတွေ ပြန်ပေးဆွဲခံခဲ့ရ","summary":"ဆီးရီးယား နိုင်ငံ အနောက်မြောက်ပိုင်းမှာ နိုင်ငံတကာ ကြက်ခြေနီ အဖွဲ့ ဝန်ထမ်းတွေ ပြန်ပေးဆွဲခံခဲ့ရတယ်လို့ ICRC က ပြောပါတယ်။","text":"ပြန်ပေးဆွဲ ခံခဲ့ရတဲ့ နေရာပြ မြေပုံ သူတို့ ဝန်ထမ်းခြောက်ယောက်နဲ့ ဆီးရီးယား အာရပ် လခြမ်းနီ အဖွဲ့က ဒေသခံ ပရဟိတ ဝန်ထမ်း တယောက်ကို သေနတ်သမားတွေ က Idlib ပြည်နယ် Saraqeb မြို့နားမှာ ပြန်ပေးဆွဲ သွားတာ ဖြစ်တယ်လို့ ICRC ပြောခွင့်ရသူ က ဆိုပါတယ်။ ဒီပြန်ပေးဆွဲမှုဟာ ဘယ်သူ့လက်ချက်လဲ ဆိုတာ မသိရသေးပါဘူး။ ပြန်ပေးဆွဲခံလိုက်ရတဲ့ လူမှုကယ်ဆယ်ရေး လုပ်နေတဲ့ ဝန်ထမ်းတွေကို အမြန်ဆုံး ပြန်လွှတ်ပေးဖို့ အိုင်စီအာစီက ပန်ကြားထားပါတယ်။ နိုင်ငံပိုင် ရုပ်မြင်သံကြားကတော့ အစိုးရ ဆန့်ကျင်တဲ့ သူပုန်တွေကို မကြာခဏ သုံးနှုံး ခေါ်ဝေါ်လေ့ရှိတဲ့ အတိုင်း လက်နက်ကိုင် အကြမ်းဖက်သမားတွေရဲ့ လက်ချက်လို့ ဆိုပြီး အပြစ် ပုံချခဲ့ပါတယ်။ ဆီးရီးယား နိုင်ငံ ဒမားစကပ်စ်မြို့လယ်မှာလည်း ဆင့်ကဲ ကားဗုံးပေါက်ကွဲမှု ဖြစ်ပွားခဲ့တယ်လို့ အစိုးရ သတင်းအေဂျင်စီက ပြောပါတယ်။ အသေခံ ဗုံးခွဲသမားတွေ မောင်းနှင်လာတဲ့ ကားနှစ်စင်းဟာ အစိုးရ သတင်း ထုတ်လွှင့်ရေး ဌာနချုပ်နား အရောက်မှာ ဖောက်ခွဲလိုက်တဲ့ အတွက် အဲဒီ အဆောက်အဦလည်း အနည်းငယ် ထိခိုက်သွားပါတယ်။ အနားက ဖြတ်သန်းသွားသူ တော်တော်များများလည်း ထိခိုက် ဒဏ်ရာရခဲ့တယ်လို့ အစိုးရ ရုပ်မြင်သံကြားက ပြောပါတယ်။","len":1850}
{"id":"151003_rakhine_election_campaigns","url":"https:\/\/www.bbc.com\/burmese\/burma\/2015\/10\/151003_rakhine_election_campaigns","title":"ရခိုင်ဒေသ မဲဆွယ်မှု အခြေအနေ","summary":"ရခိုင် ပြည်နယ် မြောက်ပိုင်း ဘူးသီးတောင် မောင်တော ဘက်က ရွေးကောက်ပွဲ မဲဆွဲ စည်းရုံး မှုတွေ ကတော့ ထူးခြားမှု ရှိနေ ပါတယ်။","text":"ANP အပါ အဝင် NLD နဲ့ ကြံ့ခိုင်ရေး တို့ အပြင် ပါတီငယ် တချို့ ဝင်ရောက် ယှဉ်ပြိုင်မယ် ရခိုင် အမျိုးသား ပါတီ ANP အပါ အဝင် NLD နဲ့ ကြံ့ခိုင်ရေး တို့ အပြင် ပါတီငယ် တချို့လည်း ဝင်ရောက် ယှဉ်ပြိုင် ကြမှာ ဖြစ်ပါတယ်။ အဲဒီ မှာက မွတ်ဆလင်တွေ အများစု ရှိတဲ့ မြို့နယ်တွေ ဖြစ်ပေမယ့် ဝှိုက်ကတ် ကိုင်ဆောင် သူတွေ မဲပေးခွင့် မရလို့ ဒေသခံ အများစု ကတော့ မဲပေးခွင့် ရရှိကြမှာ မဟုတ် ပါဘူး။ ဒီအတွက် ဒီမိုကရေစီနဲ့ လူ့ အခွင့် အရေး ပါတီ ကတော့ သူတို့ကို ထောက်ခံမယ့် မွတ်ဆလင် မဲဆန္ဒရှင် အများစုဟာ မဲ ပေးခွင့် မရှိတော့ တာ ကြောင့် စည်းရုံး ရေး မလုပ်နိုင် ဖြစ်နေ တယ်လို့ ပါတီ ဥက္ကဌ ဦးကျော်မင်း က ပြောပါတယ်။ တချိန်တည်း မှာပဲ သူတို့ ပါတီရဲ့ ကိုယ်စားလှယ်လောင်း အားလုံး နီးပါး က ဥပဒေနဲ့ မညီလို့ ကော်မရှင်က ပယ်ချ ထားပြီး၊ ကိုယ်စားလှယ် ၁ ဦးသာ ယှဉ်ပြိုင် ခွင့်ရ ထားတာ ဖြစ်ပါတယ်။ မွတ်ဆလင် မဲဆန္ဒရှင် တွေ မဲပေးခွင့် မရှိ သလောက် ဖြစ်သွားတဲ့ အတွက် ဒါဟာ အားသာ ချက်လို့ ပြောလို့ ရနိုင်ကြောင်း ANP ပါတီက ဦးမောင်အုန်းက ဘီဘီစီကို ပြောပါတယ်။ ဒါပေမယ့်လည်း သူဟာ ကြံ့ခိုင်ရေး ပါတီက လက်ရှိ ရခိုင် ယာယီ ဝန်ကြီး ချုပ် ဦးမြအောင် နဲ့ ယှဉ်ပြိုင် မှာဖြစ်ပါတယ်။","len":1856}
{"id":"141220_pakistan_taliban","url":"https:\/\/www.bbc.com\/burmese\/world\/2014\/12\/141220_pakistan_taliban","title":"တာလီဘန် တိုက်ခိုက်မှု ထပ်မဖြစ်အောင်ပြင်","summary":"ပါကစ္စတန် ကျောင်း သတ်ဖြတ်မှု အပြီး နောက်ထပ် တာလီဘန် တိုက်ခိုက်မှု တွေ မဖြစ်ပွား ရအောင် ကြိုတင် ပြင်ဆင် နေတယ်လို့ ပါကစ္စတန် အစိုးရက ပြောကြား လိုက်ပါတယ်။","text":"တာလီဘန် ကြောင့် ကျောင်းသား ရာချီ သေဆုံး ခဲ့ရ အကျဉ်းထောင် တွေကို တိုက်ခိုက်ပြီး စစ်သွေးကြွ အကျဉ်းသား တွေကို လာကယ်မှာ စိုးလို့ ထောင်တွေ လုံခြုံရေး အတွက် တပ်တွေ ပိုချ ထားသလို စစ်အရာရှိ တွေရဲ့ သားသမီး တွေကို တာလီဘန် က ပြန်ပေးဆွဲပြီး စစ်သွေးကြွ အကျဉ်းသား တွေနဲ့ လဲမှာကိုလည်း စိုးရိမ် နေကြပါတယ်။ မကြာခင် ကပဲ စစ်သွေးကြွ အကျဉ်းသား ၂ ယောက်ကို ပါကစ္စတန် အစိုးရ က သေဒဏ်ပေး ကွပ်မျက် ခဲ့လို့ လက်တုံ့ပြန် ခံရမှာကို စိုးရိမ်နေကြ ပါတယ်။ ပါကစ္စတန် နိုင်ငံ အနှံ့ စစ်သွေးကြွ တွေနဲ့ တိုက်ပွဲ တွေ အတွင်း အတော်များများ သုတ်သင် နိုင်ခဲ့တယ် လို့ ပါကစ္စတန် စစ်ဘက် အာဏာပိုင် တွေက ပြောကြား ပါတယ်။ ခိုင်ဘာ ဒေသမှာ ဂျက်လေယာဉ် တွေနဲ့ တိုက်ခိုက်မှု တွေ အတွင်း အများဆုံး ၂ဝ ထိ သေဆုံးတယ် လို့ ပါကစ္စတန် က နာမည်ကြီး အရုဏ်ဦး သတင်းစာ က ရေးသား ထားပါတယ်။ ပါကစ္စတန် စစ်တပ် အကြီးအကဲ Raheel Sharif ဒီနေရာကို သွားရောက် ခဲ့ပါတယ်။ စစ်သွေးကြွ တွေကို အမြစ်ပြတ် တဲ့ထိ ချေမှုန်းမယ်လို့ စစ်ဘက်က ပြောကြား ပေမယ့် လည်း တကယ်တမ်း ဒီလို ချေမှုန်းလို့ မရဘူးလို့ အစ္စလာမ္မာဘတ် မြို့တော်က အယူအဆ ပြင်းထန်တဲ့ ဘာသာရေး ဆရာ တယောက် က ဝေဖန် ပြောကြား လိုက် ပါတယ်။","len":1858}
{"id":"141010_thai_murder_burmese_accused_latest","url":"https:\/\/www.bbc.com\/burmese\/burma\/2014\/10\/141010_thai_murder_burmese_accused_latest","title":"လူသတ်မှု စွပ်စွဲခံထားရသူ မြန်မာတွေရဲ့ အမှု နောက်ဆုံး အခြေအနေ","summary":"ထိုင်းနိုင်ငံမှာ ဗြိတိသျှ လူမျိုး နှစ်ဉီးကို သတ်ခဲ့မှုနဲ့ စွပ်စွဲခံနေရတဲ့ မြန်မာ အလုပ်သမား တွေရဲ့ အရေး အတွက် မြန်မာ အစိုးရက ပြည်ထောင်စု ဝန်ကြီးအဖွဲ့ တဖွဲ့ကို ထိုင်းကို စေလွှတ်မယ်လို့ သိရပါတယ်။","text":"မှုခင်း ပညာရှင်တွေ မပါပဲ ရဲတွေနဲ့ပဲ အမှုကို စစ်ဆေးခဲ့ အဲဒီ အဖွဲ့ထဲမှာ မှုခင်းပညာ ကျွမ်းကျင်သူတွေ၊ ဥပဒေရေး ကျွမ်းကျင်သူတွေလည်း ပါဝင်မယ်လို့ အဲဒီမြန်မာ အလုပ်သမားတွေရဲ့ အရေးကို ကူညီဆောင်ရွက်ပေးနေတဲ့ ရှေ့နေ ဦးအောင်မျိုးသန့် က ဘီဘီစီကို ပြောပါတယ်။ အခုအခါ ဒီအမှုနဲ့ ပတ်သက်လို့ ရယူ စုဆောင်းထားတဲ့ အချက်အလက်တွေကို မြန်မာအစိုးရထံ ပို့ထားပြီး ဖြစ်တယ်လို့ ပြောပါတယ်။ ထိုင်းရဲရဲ့ အမှုတွဲ အစီရင်ခံစာကို ကူးယူခွင့် မရခဲ့ပေမယ့် စွပ်စွဲခံထားရသူ ကိုဇော်လင်းနဲ့ ကိုဝင်းဇော်ထွန်းတို့ နှစ်ဦးကို အကျဉ်းထောင်မှာ သွားရောက်တွေ့ဆုံခဲ့သလို ထိုင်းရဲရဲ့ သက်သေအဖြစ် ထိန်းသိမ်း ခံထားရသူ ကိုမောင်မောင်ကိုလည်း တွေ့ဆုံခဲ့ပြီး မေးမြန်းခဲ့ချက်တွေအရ သူတို့ဟာ ဒီလူသတ်မှုကို ကျူးလွန်ဖို့ အခြေအနေ နည်းကြောင်း မြန်မာအစိုးရထံ တင်ပြထားတယ်လို့ ဦးအောင်မျိုးသန့် က ပြောပါတယ်။ အဲဒီ အမှုကို ထိုင်းရဲတွေ စစ်ဆေး ခဲ့စဉ်တုန်းက DNA အတွက် တံတွေး တခုကိုပဲ ယူခဲ့ကြောင်းနဲ့ မှုခင်း ပညာရှင်တွေ မပါပဲ ရဲတွေနဲ့ပဲ လုပ်ခဲ့တာ ဖြစ်တဲ့အတွက် ချို့ယွင်း လစ်ဟာမှုတွေ ရှိနေခဲ့ကြောင်း ဥပဒေ အကျိုးဆောင် ဦးအောင်မျိုးသန့် က ဘီဘီစီကို ပြောပါတယ်။","len":1859}
{"id":"130408_nkorea_calls_workers","url":"https:\/\/www.bbc.com\/burmese\/world\/2013\/04\/130408_nkorea_calls_workers","title":"နှစ်နိုင်ငံစက်မှုဇုန်က လုပ်သားတွေကို ပြုံးယမ်း ပြန်ခေါ်","summary":"မြောက်ကိုရီးယား တို့ဟာ ကယ်ဆောင်း စက်မှု ဇုန် ကနေ သူတို့ရဲ့ အလုပ် သမားတွေကို ပြန်လည် ခေါ်ယူ တော့မှာ ဖြစ်တယ်လို့ ကြေညာလိုက် ပါတယ်။","text":"စက်မှုဇုန်က တောင်ကိုရီးယား စက်ရုံတွေမှာ မြောက် ကိုရီးယား အလုပ်သမား ၅ သောင်း လောက် အလုပ်လုပ် တောင်ကိုရီးယားနဲ့ အမေရိကန်တို့ ကနေ မြောက်ကိုရီးယားရဲ့ ဂုဏ်သိက္ခာကို စော်ကား နေပြီး၊ သူတို့ တတွေဟာ ဒီစက်မှုဇုန်ကို စစ်ပွဲ စ ဖြစ်မယ့် နေရာ အဖြစ် သတ်မှတ် ထားတာကြောင့် စက်မှုဇုန်ကို ပိတ်ပစ် တော့မှာ ဖြစ်တယ်လို့ မြောက်ကိုရီးယား ရုပ်သံ ကနေ ကြေညာသွား ပါတယ်။ ဒီစက်မှု ဇုန်ဟာ တောင်ကိုရီးယားနဲ့ နယ်ခြား အနီး မြောက်ဘက် ယွန်းယွန်းမှာ တည်ရှိပြီး၊ အဲဒီက တောင်ကိုရီးယား စက်ရုံတွေမှာ မြောက်ကိုရီးယား အလုပ် သမား ၅ သောင်း လောက် အလုပ် လုပ်နေ ကြတာ ဖြစ်ပါတယ်။ အဲဒီ စက်မှုဇုန် နေရာကို ဘယ်လောက် အချိန် အထိ ပိတ်ထား မယ်ဆို တာကတော့ ရှင်းရှင်း လင်းလင်း မသိရသေးပါ။ ကိုရီးယား ကျွန်းဆွယ်မှာ တင်းမှာမှုတွေ ဆက်လက် ဖြစ်ပွား နေတာကြောင့် ရုရှား သမ္မတ ဗလာဒီမီယာ ပူတင်က နျူကလီးယား ပဋိပက္ခမျိုး အထိ ဖြစ်နိုင်တဲ့ အန္တရာယ် ရှိနေတယ်လို့ ပြောပါတယ်။ အဲဒီလို ဖြစ်မယ် ဆိုရင် ၁၉၈၆ ခုနှစ်က ဥရောပမှာ ဖြစ်ခဲ့တဲ့ ချာနိုဘဲလ် နျူးကလီးယား ဓာတ်ပေါင်းဖို မတော် တဆ ပေါက်ကွဲလို့ အတိ ဒုက္ခ ဖြစ်ကြ ရတာထက် အမျာကြီး ပိုဆိုး နိုင်တယ်လို့ သူက ပြောပါတယ်။","len":1865}
{"id":"160111_madaya_un_supports","url":"https:\/\/www.bbc.com\/burmese\/world\/2016\/01\/160111_madaya_un_supports","title":"Madaya မြို့ကို ကုလ ထောက်ပံ့ခွင့်ရ","summary":"ဆီးရီးယား နိုင်ငံ Madaya မြို့မှာ ပိတ်မိပြီး အစာရေစာ ပြတ်လပ်မှုတွေ ကြုံတွေ့ နေရတဲ့ အရပ်သားတွေကို ကူညီ ပေးဖို့ အတွက် ကုလသမဂ္ဂ အဖွဲ့ဟာ စတင် ထွက်ခွာ နိုင်ခဲ့ပြီ ဖြစ်ပါတယ်။","text":"Madaya မြို့ ကို ထောက်ပံ့မှု ပေးမယ့် အစီအစဉ်ဟာ ခက်ခဲတဲ့ လုပ်ငန်းစဉ် ဖြစ် Madaya မြို့က အရပ်သား တွေအတွက် တစ်လစာ အစားအသောက် ဆေးဝါး နဲ့ အဝတ် အထည် တွေ ကို ပေးပို့ ကူညီ သွားမယ်လို့ သိရပါတယ်။ ကမ္ဘာ့စားနပ် ရိက္ခာ အဖွဲ့ကြီး ရဲ့ ပြောရေး ဆိုခွင့် ရှိသူ ဂျရတ် ဘာရိုး က Madaya မြို့ ကို ထောက်ပံ့မှု ပေးမယ့် အစီအစဉ်ဟာ ခက်ခဲတဲ့ လုပ်ငန်းစဉ် ဖြစ်ကြောင်း ပြောပါတယ်။ ကမ္ဘာ့ စားနပ် ရိက္ခာ အဖွဲ့ကြီး အနေနဲ့ ဆီးရီးယား ပြည်တွင်းက အဖွဲ့အစည်း တွေနဲ့ လက်တွဲပြီး အမှန်တကယ် အကူအညီ လိုအပ်နေတဲ့ လူတွေဆီကို ရောက်ဖို့ ဆောင်ရွက် ခဲ့ရတယ်လို့ လည်း ဆက်ပြောပါတယ်။ ဆီးရီးယား နိုင်ငံထဲက Madaya မြို့ဟာ အစိုးရ ဆန့်ကျင်သူ သူပုန်အုပ်စုတွေက ထိန်းချုပ် ထားတာ ဖြစ်ပြီး အစိုးရ တပ်ဟာ မြို့ပြင်ကနေ ပိတ်ဆို့ ဝန်းရံ ထားတဲ့ အတွက် လူပေါင်း လေးသောင်းလောက်ဟာ မြို့တွင်းမှာ ပိတ်မှုနေပြီး အစာရေစာ ပြတ်လပ် မှုတွေ နဲ့ ကြုံတွေ့ နေရတာ ဖြစ်ပါတယ်။ ကုလသမဂ္ဂ ကမ္ဘာ့စားနပ် ရိက္ခာ အဖွဲ့ကြီးနဲ့ အပြည်ပြည် ဆိုင်ရာ ကြက်ခြေနီ အဖွဲ့ တို့ဟာ ဆီးရီးယား အစိုးရနဲ့ သူပုန် နှစ်ဘက် တပ်ဖွဲ့ ကြားမှာ ညှိနှိုင်းပြီး လူသားခြင်း စာနာ ထောက်ထားမှု အကူ အညီ တွေ ပေးပို့ ခွင့် ရရှိ ခဲ့တာ ဖြစ်ပါတယ်။","len":1866}
{"id":"160208_syria_detention_un","url":"https:\/\/www.bbc.com\/burmese\/world\/2016\/02\/160208_syria_detention_un","title":"ဆီးရီးယားမှာ အကျဉ်းသားတွေ သုတ်သင် ခံနေရ","summary":"ဆီးရီးယား နိုင်ငံမှာ ထောင်နဲ့ ချီတဲ့ အကျဉ်းသားတွေကို အမြစ်ဖြတ် သုတ်သင်တဲ့ မူဝါဒကို ဆီးရီးယား အစိုးရက ကျင့်သုံးခဲ့တယ်လို့ ကုလ သမဂ္ဂ လူ့အခွင့်အရေး စုံစမ်း စစ်ဆေးသူတွေက ပြောပါတယ်။","text":"ညှဉ်းပမ်းမှုတွေ၊ ရောဂါဘယတွေ၊ ဥပဒေမဲ့ ကွပ်မျက်မှု တွေကြောင့် ဆီးရီးယားမှာ အကျဉ်းသား များစွာ သေဆုံးခဲ့ရ။ ကုလ သမဂ္ဂရဲ့ အစီရင်ခံစာ ထဲမှာ ဆီးရီးယား အတိုက်အခံတွေကို ထောက်ခံတဲ့ ဒါမှမဟုတ် အစိုးရ အပေါ် သစ္စာမရှိတဲ့ ထောင်သောင်း ချီတဲ့ ဆီးရီးယား အရပ်သားတွေကို သမ္မတ အာဆတ် အစိုးရက ဖမ်းဆီး ထိန်းသိမ်းပြီးနောက် သေတဲ့အထိ နှိပ်စက် ညှဉ်းပမ်းခဲ့တယ်လို့ ဖော်ပြ ထားပါတယ်။ အဲဒီ လေ့လာချက် အစီရင်ခံစာ အရ ဆီးရီးယား အစိုးရရော အတိုက်အခံ အဖွဲ့တွေပါ နှစ်ဘက်စလုံးက စစ်ရာဇဝတ်မှု တွေကို ကျူးလွန် ခဲ့ကြတယ်လို့ ဖော်ပြ ထားပါတယ်။ အဖမ်းခံရသူ အများစုက နှိပ်စက် ညှဉ်းပမ်း ခံခဲ့ကြရပြီး၊ တချို့က သေတဲ့ အထိ ရိုက်နှက် ခံကြရကာ၊ တချို့ကတော့ အစာရေစာနဲ့ ဆေးဝါး မရှိလို့ သေဆုံး ကြရတယ်လို့ ဆိုပါတယ်။ ဒီတွေ့ရှိချက် အစီရင်ခံစာကို ဆီးရီးယား ပြည်တွင်းစစ် စတင်ခဲ့ချိန်က စပြီး ကိုယ်တိုင် ကြုံတွေ့ ခဲ့ကြတဲ့ မျက်မြင် သက်သေ ရာပေါင်း များစွာရဲ့ ထွက်ဆိုချက် တွေပေါ် အခြေခံထားတာ ဖြစ်ပါတယ်။ IS အစ္စလာမ္မစ် နိုင်ငံ အဖွဲ့ကလည်း ထိန်းသိမ်းရေး စခန်းတွေ ဖွင့်ထားပြီး နှိပ်စက် ညှဉ်းပမ်း သုတ်သင်တာတွေ ပုံမှန် လုပ်နေတယ်လို့ အဲဒီ အစီရင်ခံစာက ပြောပါတယ်။","len":1871}
{"id":"150630_china_climate","url":"https:\/\/www.bbc.com\/burmese\/world\/2015\/06\/150630_china_climate","title":"တရုတ် ဖန်လုံအိမ် ဓာတ်ငွေ့ လျှော့ချမယ်","summary":"တရုတ် နိုင်ငံက ဖန်လုံအိမ် ဓာတ်ငွေ့ လျှော့ချရေး အတွက် ဆောင်ရွက်သွားမယ် လို့ ကုလ သမဂ္ဂကို ကတိပြု ခဲ့ပါတယ်။","text":"တရုတ် ကမ္ဘာမှာ ဖန်လုံအိမ် ဓာတ်ငွေ့ အများဆုံး ထုတ် ဖန်လုံအိမ် ဓာတ်ငွေ့ လျှော့ချရေး ဟာ အရင်က တရုတ် နိုင်ငံ မှာ ပြည်တွင်းရေး သက်သက်လို့ ယူဆ ခဲ့တဲ့ ကိစ္စ တရပ် ဖြစ်ပါတယ်။ လာမယ့် ၂ဝ၂ဝ ပြည့်နှစ်မှာ တရုတ် နိုင်ငံ ရဲ့ စွမ်းအင် ၂ဝ ရာခိုင်နှုန်းကို ပြန်လည် အသုံးပြု နိုင်တဲ့ ရင်းမြစ် တွေက နေ ထုတ်သုံးဖို့ ရည်ရွယ် ထားတယ် လို့ တရုတ် ဝန်ကြီးချုပ် လီကပ်ချီယန်း က ပြောပါတယ်။ တရုတ်ပြည် ရဲ့ ကာဗွန် ဒိုင်အောက်ဆိုဒ် ဓာတ်ငွေ့ ထုတ်လွှတ်မှု ကို လာမယ့် ၂ဝ၃ဝ ပြည့်မှာ အများဆုံး လျှော့ချ ဖြတ်တောက် သွားနိုင်အောင် လုပ်မယ် လို့ ပြင်သစ် သမ္မတ ဖရန်ဆွာ အော်လန်း နဲ့ ပါရီ မြို့ မှာ တွေ့ဆုံ ပြီးနောက် တရုတ် ဝန်ကြီးချုပ်က ဆိုပါတယ်။ ကမ္ဘာ့ ဒုတိယ စီးပွားရေး အင်အား အကြီးဆုံး နိုင်ငံကြီး ဖြစ်တဲ့ တရုတ် နိုင်ငံဟာ ကမ္ဘာမှာ ဖန်လုံအိမ် ဓာတ်ငွေ့ အများဆုံး ထုတ်လုပ်တဲ့ နိုင်ငံ ဖြစ်ပါတယ်။ ပါရီမှာ ဒီဇင်ဘာလ မှာ ရာသီဥတု ပြောင်းလဲမှု ဆိုင်ရာ ထိပ်သီး အစည်းအဝေး ကျင်းပဖို့ ရှိပါတယ်။ အလားတူပဲ ၂ဝ၃ဝ ပြည့်နှစ်မှာ ပြန်လည် အသုံးချ လို့ ရတဲ့ စွမ်းအင် ရင်းမြစ် တွေကို တိုးမြှင့် အသုံးချမယ့် အစီအစဉ် တွေကို အမေရိကန် နဲ့ ဘရာဇီး တို့က ကြေညာ ခဲ့ကြ ပါတယ်။","len":1877}
{"id":"141127_6talks_dr_aye_maung","url":"https:\/\/www.bbc.com\/burmese\/burma\/2014\/11\/141127_6talks_dr_aye_maung","title":"၆ ပွင့်ဆိုင် အတွက် တိုင်းရင်းသားဘက်က ဒေါက်တာအေးမောင် ကို ရွေးချယ်","summary":"ပြည်ထောင်စု လွှတ်တော်က အဆိုပြု တိုက်တွန်း ထားတဲ့ ခြောက်ပွင့်ဆိုင် တွေ့ဆုံ ဆွေးနွေးပွဲ အတွက် တိုင်းရင်းသား ကိုယ်စားလှယ် အဖြစ် ရခိုင် အမျိုးသား ပါတီ ဥက္ကဋ္ဌ ဒေါက်တာ အေးမောင်ကို ရွေးချယ် လိုက်ကြ ပါတယ်။","text":"၆ ပွင့် ဆိုင် ဆွေးနွေးပွဲ ဖြစ်လာဖို့ သမ္မတ ဘက်က ဘယ်လောက် လိုက်လျောမှု ရှိမလဲ ဆိုတဲ့ အပေါ် မူတည် လွှတ်တော် ထဲမှာ ရှိတဲ့ တိုင်းရင်းသား ပါတီ ၁၄ ပါတီ က နိုဝင်ဘာလ ၂၇ ရက်နေ့ မနက်မှာ လျှို့ဝှက်မဲ နဲ့ ဒေါက်တာ အေးမောင်ကို ရွေးချယ် ခဲ့ကြတာ ဖြစ်ပါတယ်။ အခုလို ၆ ပွင့် ဆိုင် ဆွေးနွေးပွဲ ဖြစ်လာဖို့ ဆိုတာဟာ ပြည်ထောင်စု လွှတ်တော်က အဆိုပြု ထားပေ မယ့်လည်း နိုင်ငံတော် သမ္မတ ဘက်က ဘယ်လောက် အထိ လိုက်လျောမှု ရှိမလဲ ဆိုတဲ့ အပေါ်မှာ မူတည် နေတယ်လို့ ဒေါက်တာ အေးမောင်က ဘီဘီစီကို ပြောပါတယ်။ ဒီ ၆ ပွင့်ဆိုင် ဆွေးနွေးပွဲ ဖြစ်လာ ခဲ့ရင်တော့ ၂၀၀၈ ဖွဲ့စည်းပုံ အခြေခံ ဥပဒေ ကိစ္စကို အဓိက ထား ဆွေးနွေး ဖို့ ရှိကြောင်းနဲ့ အခြေခံ ဥပဒေ ပုဒ်မ ၄၃၆ အပါ အဝင် တစ်ဆို့ နေတဲ့ ပြဿနာ တွေကို ဖြေရှင်း ဖို့ လိုတယ်လို့လည်း ဒေါက်တာ အေးမောင်က ပြောပါတယ်။ ဒါမှာသာ မြန်မာနိုင်ငံ အနာဂတ် အတွက် အထွေထွေ သဟဇာတ ဖြစ်ရေးမူ တခု ဖြစ်ပေါ်လာ မှာ ဖြစ်ပြီး၊ ဆွေးနွေးပွဲ ကနေ ပြေလည် မှု တခု ရတဲ့ အထိ သွားသင့် တယ်လို့ သူက ဆိုပါတယ်။ တိုင်းရင်းသားတွေ ကိစ္စမှာတော့ တိုင်းရင်းသား အားလုံးရဲ့ ဆန္ဒကို တင်ကြိုပြီး ဆွေးနွေးဖို့ ညှိနှိုင်း ထားတယ်လို့လည်း ပြောကြားသွား ပါတယ်။","len":1881}
{"id":"world-49227423","url":"https:\/\/www.bbc.com\/burmese\/world-49227423","title":"ရေနံတင် သင်္ဘောတစ်စင်း အီရန် ထပ်ဖမ်းဆီး","summary":"အာရပ်နိုင်ငံတချို့အတွက် လောင်စာဆီတွေ ခိုးတင်လာတယ်ဆိုတဲ့ နိုင်ငံခြား သင်္ဘောတစ်စင်းကို ပါရှန်းပင်လယ်ကွေ့မှာ အီရန် ရေတပ်က ဖမ်းဆီးလိုက်တယ်ဆိုပြီး အီရန် နယ်ခြားစောင့် တပ်ဖွဲ့ အကြီးအကဲက ပြောပါတယ်။","text":"အီရန်က ဖမ်းဆီးထားဆဲဖြစ်တဲ့ ဗြိတိန်သင်္ဘော အဲဒီ သင်္ဘောဟာ လောင်စာ လီတာ ခုနစ်သိန်း တင်ဆောင်လာတဲ့ သင်္ဘောဖြစ်ပြီး အဲဒီမှာလိုက်ပါလာတဲ့ သင်္ဘောသား ခုနစ်ယောက်ကိုလည်း ဖမ်းထားတယ်လို့ ဆိုပါတယ်။ အမေရိကန်က အီရန် ရေနံတင်ပို့မှုအပေါ် ပိတ်ဆို့ဒဏ်ခတ်မှုတွေ တင်းကြပ်လိုက်အပြီး တင်းမာမှုတွေမြင့်တက်လာချိန်မှာ အခုလို ဖမ်းဆီးခဲ့တယ်ဆိုတဲ့ သတင်းထွက်ပေါ်လာတာ ဖြစ်ပါတယ်။ ၂၀၁၅ နျူကလီးယား သဘောတူညီချက်ကို အမေရိကန်က နုတ်ထွက်လိုက်ပြီး ပိတ်ဆို့ဒဏ်ခတ်မှုတွေ ပြန်လုပ်ခဲ့တာ ဖြစ်ပါတယ်။ အမေရိကန် အီရန် တင်းမာမှုနဲ့ ဟော်မုဇ်ရေလက်ကြား အခု သင်္ဘော ဖမ်းဆီးမှုဟာ လောင်စာတွေ တရားမဝင်တင်ပို့တယ်ဆိုပြီး အီရန်က ဒုတိယ အကြိမ် စွပ်စွဲမှု ဖြစ်ပါတယ်။ ဇူလိုင်လ ၁၃ ရက်တုန်းကလည်း ပနားမား အလံတင် သင်္ဘောကို အီရန် ကမ်းခြေစောင့်တပ်က ဖမ်းဆီးခဲ့ပါသေးတယ်။ ဒါ့အပြင် ပြီးခဲ့တဲ့လထဲမှာပဲ ငါးဖမ်းသင်္ဘောနဲ့ တိုက်မိတယ်ဆိုတဲ့ ဗြိတိန် ရေနံတင် သင်္ဘောကို ဟော်မုဇ်ရေလက်ကြားမှာ အီရန်က ဖမ်းဆီးခဲ့ပါသေးတယ်။ အခုသင်္ဘောကို ဇူလိုင် ၃၁ ရက်က ဖမ်းဆီးလိုက်တာလို့ဆိုပြီး ဘယ်နိုင်ငံက သင်္ဘောဆိုတာလဲနဲ့ သင်္ဘောသားတွေက ဘယ်သူတွေလဲ ဆိုတာတော့ မသိရသေးပါဘူး။","len":1882}
{"id":"151207_unfc_annual_meeting","url":"https:\/\/www.bbc.com\/burmese\/burma\/2015\/12\/151207_unfc_annual_meeting","title":"UNFC နှစ်ပတ်လည် အစည်းအဝေး စတင်","summary":"ညီညွတ်သော တိုင်းရင်းသား လူမျိုးများ ဖက်ဒရယ် ကောင်စီ UNFC ရဲ့ နှစ်ပတ်လည် အစည်း အဝေး ကို ထိုင်း နိုင်ငံ ချင်းမိုင် မြို့မှာ ပြုလုပ် ခဲ့ ပါတယ်။","text":"ဘယ်အစိုးရပဲ တက်တက် ပြည်တွင်းစစ် ပြဿနာကို ဖြေရှင်းမှ ရမယ်..... တနင်္လာနေ့ မှာ စတင် ခဲ့တဲ့ unfc ရဲ့ ဒီ နှစ်ပတ်လည် အစည်း အဝေးဟာ ၂၀၁၅ ရွေးကောက်ပွဲ အပြီး ပထမဆုံး ပြန်စတဲ့ ဆွေးနွေးပွဲ ဖြစ်တော့ တိုင်းရင်းသား တွေ အတွက် အရေးကြီးတဲ့ ဆွေးနွေးပွဲ လည်း ဖြစ်ပါတယ်။ UNFC ဒုတိယ ဥက္ကဌ နိုင်ဟံသာ ကတော့ ငြိမ်းချမ်းရေး ဆွေးနွေးမှု အခြေအနေ နဲ့ ရွေးကောက်ပွဲ ကိစ္စတွေ ကိုပါ ဆွေးနွေး နေကြတာ လို့ပြောပါတယ်။ တနိုင်ငံလုံး အပစ် အခတ် ရပ်စဲရေး စာချုပ် NCA နဲ့ ပတ်သက်ပြီး အခု လွှတ်တော်မှာ ဆွေးနွေး နေကြတာနဲ့ ပတ်သက်ပြီးလည်း၊ နိုင်ဟံသာက ဒီ စာချုပ်မှာ အဖွဲ့ အားလုံး မပါ နိုင်ရင် သေးတောင် အဲဒီ မပါသေးတဲ့ အဖွဲ့တွေ အပေါ် ထိုးစစ် ဆင်တာတွေ မလုပ်ဖို့ တောင်းဆို တယ်လို့ ပြောပါတယ်။ အခု တက်လာ တော့မယ့် အန်အဲလ်ဒီ အစိုးရသစ်နဲ့ ပတ်သက်ပြီး ညှိနှိုင်းတဲ့ အခါ ပိုပြီး လွယ်ကူ လာလိမ့်မယ် လို့ မျှော်လင့် ကြောင်းကို လည်း နိုင်ဟံသာက ပြောပါတယ်။ အကြောင်း ကတော့ အန်အဲလ်ဒီဟာ ဒီမိုကရေစီ ဖက်ဒရယ် ပြည်ထောင်စုကို ရည်ရွယ်တာ ဖြစ်တယ်လို့ ဆိုပါတယ်။ ဘယ် အစိုးရပဲ တက်တက် တိုင်းပြည်ရဲ့ ပြည်တွင်းစစ် ပြဿနာကို မဖြေရှင်းရင် ဘာမှ လုပ်လို့ ရမှာ မဟုတ်ကြောင်း သူက ပြောကြား သွားပါတယ်။","len":1883}
{"id":"140511_naypyidaw_asean_end","url":"https:\/\/www.bbc.com\/burmese\/burma\/2014\/05\/140511_naypyidaw_asean_end","title":"နေပြည်တော် အာဆီယံ အစည်းအဝေး ပြီးဆုံး","summary":"မြန်မာ နိုင်ငံမှာ ပထမဆုံး အကြိမ် ကျင်းပတဲ့ အရှေတောင် အာရှ အဖွဲ့ဝင် နိုင်ငံများရဲ့ ထိပ်သီး အစည်းဝေး နေပြည်တော်မှာ အောင်မြင်စွာ ပြီးဆုံး သွားပြီ ဖြစ်ပါတယ်။","text":"အာဆီယံ အသိုက် အဝန်း ပေါ်ပေါက်ဖို့ အခု အချိန်ဟာ အရေးကြီး ကြောင်း သမ္မတပြော ဒီ အစည်း အဝေး ကနေ ကြေညာချက် ထုတ်ပြန် ရာမှာ၊ အဓိက အားဖြင့် အာဆီယံ အဖွဲဝင် နိုင်ငံတွေ နဲ့ တရုတ် နိုင်ငံ အကြား ဖြစ်ပွား နေတဲ့ ရေပိုင်နက် အငြင်းပွား မှုကို ငြိမ်းချမ်းတဲ့ နည်းနဲ့ ဖြေရှင်းဖို့ တိုက်တွန်း ထား ပါတယ်။ အာဆီယံ ခေါင်းဆောင် များရဲ့ သီးသန့် ဆွေးနွေး ပွဲမှာ ဒေသ ဆိုင်ရာနဲ့ နိုင်ငံ တကာ ရေးရာတွေ အပေါ် အမြင်ချင်း ဖလှယ်နိုင် ခဲ့ကြောင်းနဲ့ အာဆီယံ နိုင်ငံ များ အကြား အချင်းချင်း အကူ အညီပေး ပူးပေါင်း ဆောင်ရေး တို့ကို ဆွေးနွေး ခဲ့ကြကြောင်း သမ္မတ ဦးသိန်းစိန်က ပြောပါတယ်။ ၂၀၁၅ ခုနှစ် ကျရင် အာဆီယံ အသိုက် အဝန်း ပေါ်ပေါက် ရေးဟာ အခု အချိန်မှာ အရေးကြီး ကြောင်းကိုလည်း သမ္မတ က ပြောကြား သွားခဲ့ပါတယ်။ မြန်မာ နိုင်ငံမှာ ဖြစ်ပွား ခဲ့တဲ့ ဘာသာရေး လူမျိုးရေး ဆန်တဲ့ ပဋိပက္ခ တွေနဲ့ ပတ်သက် လို့တော့ ဒီအစည်း အဝေးမှာ ဆွေးနွေး ခဲ့ခြင်းတော့ မရှိပါ။ နေလယ်ပိုင်း အစည်း အဝေးတွေ မှာ အာဆီယံ လူထု ကိုယ်စားလှယ် တွေနဲ ခေါင်းဆောင်တွေ တွေ့မယ့် အစီ အစဉ် ပျက်သွား ခဲ့ပေမယ့်၊ အာဆီယံ လူငယ် တွေ နဲ့ ခေါင်း ဆောင်တွေ တွေ့ ကတော့ ညနေ ၅ နာရီ ခန့် မှာ တွေ့ဆုံခဲ့ ပါတယ်။","len":1884}
{"id":"151030_burma_campaign_uk_nld","url":"https:\/\/www.bbc.com\/burmese\/burma\/2015\/10\/151030_burma_campaign_uk_nld","title":"Burma Campaign UK အစီရင်ခံစာ ထုတ်ပြန်","summary":"လာမယ့် ရွေးကောက်ပွဲမှာ NLD အနိုင်ရခဲ့ရင်တောင်မှ မြန်မာနိုင်ငံကို စစ်တပ်က ဆက်ထိန်းချုပ်ထားဦးမယ်လို့ Burma Campaign UK အဖွဲ့ က ထုတ်ပြန်တဲ့ အစီရင်ခံစာမှာ ဖေါ်ပြထား ပါတယ်။","text":"NLD အစိုးရ တက်ရင်တောင် အာဏာကို အကန့်အသတ်နဲ့ပဲ ရဖို့ ရှိတယ်လို့ Burma Campaign UK ကဆို ၂၀၁၅ ရွေးကောက်ပွဲနဲ့ ၂၀၀၈ အခြေခံဥပဒေလို့ အမည်ပေးထားတဲ့ အဲဒီအစီရင်ခံစာထဲမှာ တကယ်လို့ NLD အနိုင်ရခဲ့ရင်တောင်မှ ၂၀၀၈ ဖွဲ့စည်းအုပ်ချုပ်ပုံ အခြေခံဥပဒေအရ စစ်တပ်က အာဏာ တော်တော်များများကို ဆက်လက် ချုပ်ကိုင်ထားဦးမှာ ဖြစ်ပြီး NLD အစိုးရအနေနဲ့ အာဏာကို အကန့်အသတ်နဲ့ပဲ ရဖို့ ရှိတယ်လို့ ဆိုပါတယ်။ တခါ ရွေးကောက်ပွဲ ကျင်းပတဲ့ နိုဝင်ဘာ ၈ ရက်နေ့မှာ လွတ်လပ် မျှတစွာ မဲပေးခွင့်ရမယ်၊ မဲတွေ မှန်မှန်ကန်ကန် ရေတွက်မယ်ဆိုရင်တောင်မှ ဒီရွေးကောက်ပွဲကို လွတ်လပ်မျှတတဲ့ ရွေးကောက်ပွဲလို့ မဆိုနိုင်တော့ဘူးလို့ လည်း အဲဒီအစီရင်ခံစာထဲမှာ ဖေါ်ပြထားပါတယ်။ ကချင်ပြည်နယ်၊ ရှမ်းပြည်နယ်တွေမှာ တိုက်ပွဲတွေကြောင့် မဲပေးခွင့် ဆုံးရှုံးရသူတွေ ရှိနေပြီး ကရင်ပြည်နယ်က ဒုက္ခသည်တွေ၊ ရွှေ့ပြောင်း အလုပ်သမားတွေဟာလည်း စားဝတ်နေရေး ပြဿနာကြောင့် မဲမပေးနိုင်ကြသလို ရိုဟင်ဂျာနဲ့ မွတ်ဆလင်တွေ အများအပြားလည်း မဲပေးခွင့် ပယ်ဖျက်ခံထားရတာကြောင့် ဒီရွေးကောက်ပွဲဟာ လွတ်လပ်ပြီး တရားမျှတတဲ့ ရွေးကောက်ပွဲ ဖြစ်လာမှာ မဟုတ်ဘူးလို့ Burma Campaign UK အဖွဲ့ရဲ့ အမှုဆောင် ဒါရိုက်တာ Anna Roberts က ဘီဘီစီကို ပြောပါတယ်။","len":1886}
{"id":"151125_ukraine_russia_planes","url":"https:\/\/www.bbc.com\/burmese\/world\/2015\/11\/151125_ukraine_russia_planes","title":"ရုရှားလေယာဉ် အားလုံးကို ယူကရိန်း ပိတ်ပင်","summary":"ယူကရိန်း နိုင်ငံက ရုရှား လေယာဉ် အားလုံးကို သူ့လေပိုင်နက်ထဲ ဝင်ထွက်ခွင့် ပိတ်ပင်လိုက်ပြီး ရုရှား ဆီက ဓာတ်ငွေ့လည်း ဝယ်မှာ မဟုတ်တော့ဘူးလို့ သိရပါတယ်။","text":"ရုရှား လေယာဉ် အားလုံးကို ပိတ်ပင်လိုက်တယ်လို့ ယူကရိန်း ဝန်ကြီးချုပ် ပြော။ ရုရှားက ခွဲထုတ်ခဲ့တဲ့ ယူကရိန်း နယ်ဟောင်း ခရိုင်းမီးယား ဒေသမှာ လျှပ်စစ်မီး ပြတ်တောက်ခဲ့မှုအတွက် နှစ်နိုင်ငံကြား တင်းမာမှုတွေ မြင့်တက်ခဲ့ပြီးနောက် အခုကိစ္စ ပေါ်ပေါက်လာတာ ဖြစ်ပါတယ်။ အခု သီတင်းပတ် အကုန်က ခရိုင်းမီးယား ဒေသမှာ လျှပ်စစ်ဓာတ်အား ပြတ်တောက် စေခဲ့တဲ့ ပေါက်ကွဲမှုတွေ အတွက် မော်စကိုက ယူကရိန်း အစိုးရကို အပြစ်တင် ခဲ့ပါတယ်။ ယူကရိန်း အစိုးရကတော့ အမျိုးသားရေး ဝါဒီတွေနဲ့ တာတာ ခွဲထွက်ရေး သမားတွေရဲ့ လက်ချက်လို့ ပြောပါတယ်။ ရုရှား စွမ်းအင် ကုမ္ပဏီကြီး ဂက်ဇ်ပရွမ် Gazprom က ယူကရိန်းဘက်က ဓာတ်ငွေ့ဖိုး ကြိုတင် ပေးချေမှုတွေ မရှိတော့တဲ့အတွက် ဓာတ်ငွေ့ ပေးပို့မှုတွေကို ရပ်ပစ် လိုက်တယ်လို့ ဆိုပါတယ်။ တနင်္လာနေ့ကတော့ ယူကရိန်းက ခရိုင်းမီးယား နယ်နဲ့ ကုန်သွယ်မှုတွေကို ရပ်ဆိုင်း ခဲ့ပါတယ်။ ယူကရိန်းနဲ့ အီးယူ တို့အကြား သဘောတူထားတဲ့ လွတ်လပ်တဲ့ ကုန်သွယ်ရေး သဘောတူညီချက် စတင် အသက်ဝင်မယ့် ဇန်နဝါရီ လက စပြီး ရုရှားက ယူကရိန်း ထုတ်ကုန်တွေကို ပိတ်ပစ်မယ်လို့ ခြိမ်းခြောက် နေချိန်မှာ ယူကရိန်းက ခရိုင်းမီးယားနဲ့ ကုန်သွယ်မှုကို ရပ်ဆိုင်းခဲ့တာ ဖြစ်ပါတယ်။","len":1898}
{"id":"140529_ukraine_helicopter","url":"https:\/\/www.bbc.com\/burmese\/world\/2014\/05\/140529_ukraine_helicopter","title":"ယူကရိန်း ရဟတ်ယာဉ် ပစ်ချခံရ ၁၄ ဦးသေ","summary":"ယူကရိန်းနိုင်ငံ အရှေ့ပိုင်းမှာ သယ်ယူ ပို့ဆောင်ရေး စစ်ရဟတ်ယာဉ် တစ်စင်းဟာ ရုရှား လိုလားတဲ့ လက်နက်ကိုင်တွေရဲ့ ပစ်ချတာကို ခံခဲ့ရပြီး အစိုးရ စစ်ဗိုလ်ချုပ်ကြီး တစ်ဦး အပါအဝင် စစ်သား ၁၄ ဦး သေဆုံးသွားပါတယ်။","text":"ဆလိုဗင့်စ် မြို့ပြင်မှာ ပစ်ချခံရအပြီး အဝေးမှ မြင်ကွင်း ယူကရိန်း ယာယီ သမ္မတလည်းဖြစ် ပါလီမန် ဥက္ကဋ္ဌလည်း ဖြစ်တဲ့ အိုလက်ခ်ဇန်းဒါး တူချီနော့ဗ်က ပါလီမန်မှာ ကြေညာရာမှာ ယူကရိန်း နိုင်ငံကို ဆန့်ကျင်တဲ့ တကယ့် စစ်ပွဲကြီး နိုင်ငံ အရှေ့ပိုင်းမှာ စတင်နေကြောင်း၊ ဆလိုဗင့်စ် မြို့က လာတဲ့ သတင်းတွေအရ အကြမ်းဖက်သမားတွေဟာ ယူကရိန်း စစ်မှုထမ်းတွေကို တင်ဆောင်လာတဲ့ ရဟတ်ယာဉ်ကို ရုရှားလုပ် လက်နက်တွေ အသုံးပြုပြီး ပစ်ချလိုက်ကြောင်း ကြေညာသွားပါတယ်။ ဆလိုဗင့်စ်မြို့မှာ အစိုးရ တပ်ဖွဲ့တွေနဲ့ ရုရှား လိုလားတဲ့ ခွဲထွက်ရေး သမားတွေ အကြား တိုက်ပွဲတွေ အပြင်းအထန် ဖြစ်ပွားနေတာပါ။ အဲဒီမှာ သေနတ်သမားတွေရဲ့ ထိန်းသိမ်းတာကို ခံထားရတဲ့ ဥရောပ လုံခြုံရေးနဲ့ ပူးပေါင်း ဆောင်ရွက်ရေး အဖွဲ့က စောင့်ကြည့် လေ့လာသူ ၄ ဦး ပြန်လွတ်လာရေး အတွက်ကိုလည်း ဆွေးနွေး ပြောဆိုမှုတွေ စလုပ်နေပြီလို့ သိရပါတယ်။ ဆူပူ အုံကြွမှုတွေကို နာရီပိုင်း အတွင်းမှာတင် အပြတ် ချေမှုန်းပစ်မယ်လို့ ကတိပြုထားတဲ့ ရွေးကောက်ခံ သမ္မတသစ် ပက်ထရို ပိုရိုရှန်ကို အတွက်တော့ ဒီဖြစ်ရပ်မျိုးတွေဟာ မလွဲမသွေ ကြုံတွေ့ရမယ့် စိန်ခေါ်မှုတွေ ဆိုတာကို ပြသနေတယ်လို့ ဘီဘီစီ သတင်းထောက်က ပြောပါတယ်။","len":1898}
{"id":"120519_dawei_issue","url":"https:\/\/www.bbc.com\/burmese\/burma\/2012\/05\/120519_dawei_issue","title":"ထားဝယ်စီးပွားရေးဇုန်ကြောင့် နစ်နာမှုတွေအတွက် တင်ပြ","summary":"ထားဝယ်ရေနက် အထူးစီးပွားရေးဇုန် စီမံကိန်း လုပ်နေတဲ့ နဘုလယ် ဒေသမှာ စီမံကိန်း အတွက် မြေယာလျော်ကြေး ပေးနေမှုတွေနဲ့ ပတ်သက်လို့ မကျေနပ်တဲ့ ဒေသခံ ရွာသူ ရွာသားတွေက တောင်းဆိုမှု တခု ပြုလုပ်ခဲ့ပါတယ်။","text":"ထားဝယ်ရေနက်ဆိပ်ကမ်း စီးပွားရေးဇုန် ရာထားချက် ပွင့်လင်း လူ့အဖွဲ့အစည်း ပေါ်ပေါက်ရေးအတွက် လှည့်လည်ဟောပြောဖို့ ထားဝယ်ခရိုင်ကို ရောက်ရှိနေတဲ့ ၈၈ မျိုးဆက် ကျောင်းသား ခေါင်းဆောင်တွေကနေ တဆင့် သမ္မတ ဦးသိန်းစိန်ထံ ဒေသခံ နှစ်ရာကျော်က အခုလို လက်မှတ်ရေးထိုး တောင်းဆိုခဲ့ကြတာပါ။ စက်မှုဇုန်တည်ဆောက်မယ့် နယ်မြေထဲမှာ ရှိနေတဲ့ ရွာ ၁၉ ရွာက ခြံသမား လယ်သမားတွေ ပိုင်တဲ့ အပင်တွေအတွက် ပြီးစလွယ် သဘောမျိုး လျော်ကြေးငွေ အနည်းအကျဉ်းသာ ပေးတဲ့ အတွက် ဒေသခံ လယ်သမားတွေက မကျေမနပ်ဖြစ်နေကြတာ ဖြစ်တယ်လို့ ဒီကိစ္စကို ဦးဆောင်လှုပ်ရှား တောင်းဆိုနေတဲ့ ဦးကိုလေးလွင်က ဘီဘီစီကို ပြောပါတယ်။ ဒေသခံတွေက သူတို့ရဲ့ပိုင်ဆိုင်မှုတွေကို အသေအချာ ရေတွက်ပြီး ထိုက်ထိုက်တန်တန် လျော်ကြေးပေးဖို့ကို လိုလားနေကြတာ ဖြစ်ပါတယ်။ နောက်ပြီး လယ်သမားတွေဟာ အာဏာပိုင်တွေ လျော်ကြေးပေးတဲ့ အတိုင်း ကြောက်ကြောက် နဲ့ လက်ခံခဲ့ရတာတွေ အများအပြား ရှိခဲ့တယ်လို့လည်း ဦးကိုလေးလွင်က ကပြောပါတယ်။ ထားဝယ် အထူးစီးပွားရေးဇုန် စီမံကိန်းကို ထိုင်းနိုင်ငံက အီတာလျံထိုင်း ဖွံ့ဖြိုးရေး ကုမ္ပဏီနဲ့ မက်စ်မြန်မာ ကုမ္ပဏီတို့ ပူပေါင်းပြီး အကောင် အထည်ဖေါ် ဆောင်ရွက်နေကြတာ ဖြစ်ပါ တယ်။","len":1900}
{"id":"130412_assk_japan_trip","url":"https:\/\/www.bbc.com\/burmese\/burma\/2013\/04\/130412_assk_japan_trip","title":"ဒေါ်အောင်ဆန်းစုကြည်ရဲ့ ဂျပန် ခရီးစဉ် စတင်","summary":"NLD အမျိုးသား ဒီမိုကရေစီ အဖွဲ့ချုပ် ဥက္ကဌ ဒေါ်အောင်ဆန်း စုကြည်ဟာ ဂျပန်နိုင်ငံကို သီတင်း တပတ် ခရီးစဉ် အဖြစ် သောကြာနေ့ ညက ထွက်ခွာသွားပြီ ဖြစ်ပါတယ်။","text":"ဂျပန်ကုန်သွယ်ရေး ဝန်ကြီးနဲ့ ဒေါ်အောင်ဆန်း စုကြည်တို့ မြန်မာနိုင်ငံမှာ တွေ့ဆုံစဉ် ဒီခရီးစဉ်ဟာ နှစ်ပေါင်း ၂၈နှစ်အတွင်း ဒေါ်အောင်ဆန်း စုကြည်ရဲ့ ပထမဆုံး ဂျပန်နိုင်ငံ ခရီးစဉ် ဖြစ်ပါတယ်။ ဒေါ်အောင်ဆန်း စုကြည်ဟာ ၁၉၈၅ - ၈၆ ခုနှစ်တွေ တုန်းက ကျိုတို တက္ကသိုလ်မှာ ဖခင် ဗိုလ်ချုပ်အောင်ဆန်းရဲ့ အကြောင်း သုတေသန ပြုရင်း ဂျပန်နိုင်ငံမှာ နေခဲ့ဖူးပါတယ်။ အခုခရီးစဉ်အတွင်းမှာ ဒေါ်အောင်ဆန်းစုကြည်ဟာ ဂျပန် ဝန်ကြီးချုပ်၊ နိုင်ငံခြားရေး ဝန်ကြီး၊ လွှတ်တော် ဉက္ကဌ၊ အမတ်တွေနဲ့ တွေ့ဆုံမှာ ဖြစ်သလို သူဂျပန်မှာ နေခဲ့စဉ် တုန်းက ကြုံဆုံခဲ့ဖူးသူ ပါမောက္ခတွေ ၊ မိတ်ဆွေတွေနဲ့ လည်း ပြန်တွေ့ဆုံမယ်လို့ သိရပါတယ်။ ဒေါ်အောင်ဆန်းစုကြည်ရဲ့ ခရီးစဉ်ဟာ NLD အဖွဲ့ရဲ့ ဒီမိုကရေစီရေး လှုပ်ရှားမှုတွေ ကို နိုင်ငံတကာက ထောက်ခံလာအောင်နဲ့ မြန်မာနိုင်ငံအတွက် လိုအပ်နေတဲ့ အကူအညီတွေ ရရေး အတွက် ရည်ရွယ် သွားရောက်တာလို့ NLD ပြောခွင့်ရ ပုဂ္ဂိုလ် ဦးဉာဏ်ဝင်းက ဘီဘီစီကို ပြောပါတယ်။ ဂျပန်နိုင်ငံဟာ မြန်မာနိုင်ငံအတွက် အကူအညီ အထောက်အပံ့တွေ အများကြီး ပေးနေတဲ့ နိုင်ငံဖြစ်ပြီး မြန်မာနိုင်ငံမှာ ရင်းနှီး မြှုပ်နှံမှုတွေ လုပ်ဖို့ စိတ်ထက်သန်တဲ့ နိုင်ငံလည်း ဖြစ်ပါတယ်။","len":1906}
{"id":"141118_japan_pm_calls_snap_election","url":"https:\/\/www.bbc.com\/burmese\/world\/2014\/11\/141118_japan_pm_calls_snap_election","title":"ရွေးကောက်ပွဲ အချိန်စော ကျင်းပဖို့ ဂျပန် ဝန်ကြီးချုပ် ပြော","summary":"ဂျပန် နိုင်ငံမှာ ရွေးကောက်ပွဲ ကျင်းပဖို့ အချိန် ၂ နှစ် လိုနေသေး ပေမယ့် လာမယ့် လထဲမှာပဲ အချိန်စော ကျင်းပဖို့ ဂျပန် ဝန်ကြီးချူပ် ရှင်ဇို အဘေးက တောင်းဆို လိုက်ပါတယ်။","text":"ဧပြီလက အရောင်းခွန် တိုးမြှင့်ခဲ့လို့ ဝယ်လိုအားတွေ ကျဆင်းခဲ့ရ ဒါ့အပြင် ဂျပန် နိုင်ငံမှာ ကုန်ပစ္စည်းနဲ့ ဝန်ဆောင်မှု တန်ဖိုးတွေ ကျဆင်းနေတဲ့ အပေါ် ကြိုးစား ကိုင်တွယ် နေရတာကို ထိခိုက် နိုင်တဲ့ အတွက် အရောင်းခွန် တိုးမြှင့်မယ့် အစီအစဉ်ကို လည်း ရွှေ့ဆိုင်း လိုက်ကြောင်း မစ္စတာ အဘေးက ကြေညာ ခဲ့ပါတယ်။ မစ္စတာ အဘေးဟာ ဂျပန်ရဲ့ စီးပွားရေးကို ပြန်လည် ထိန်းကွပ်မယ့် သူ့ရဲ့ အစီအစဉ်ကြောင့် လွန်ခဲ့တဲ့ ၂ နှစ်က ရွေးကောက် ခံခဲ့ရတာ ဖြစ်ပြီး အခုချိန် အထိတော့ စီးပွားရေး ပြန်လည် ဦးမော့ လာဖို့အတွက် ရုန်းကန် နေရဆဲ ဖြစ်ပါတယ်။ ပြီးခဲ့တဲ့ ဧပြီ လတုန်းက ပြည်သူတွေရဲ့ အကြွေးတွေကို ထိန်းကွပ်ဖို့ အရောင်းခွန်တွေ တိုးမြှင့် ကောက်ခံ ခဲ့ရာမှာ ဝယ်လိုအား ကျဆင်းပြီး ဂျပန် နိုင်ငံရဲ့ စီးပွားရေး ကျဆင်း ခဲ့ရပါတယ်။ ဂျပန်ရဲ့ အာဏာရ လစ်ဘရယ် ဒီမိုကရက် ပါတီဟာ လက်ရှိ အနေအထားမှာ လွှတ်တော် ၂ ခုစလုံးမှာ နေရာ အများစု ရရှိထားတာကြောင့် အဓိက အတိုက်အခံ ပါတီက အင်အား လျော့နည်း နေတဲ့ အခု အချိန်ကို အခွင့်ကောင်းယူကာ ဝန်ကြီးချူပ် အဘေး အနေနဲ့ နောက်ထပ် သက်တမ်း ၄ နှစ် ရဖို့ ရည်ရွယ်ပြီး အခုလို ရွေးကောက်ပွဲ အချိန်စော ကျင်းပလိုတာ ဖြစ်နိုင်တယ်လို့ သုံးသပ် သူတွေက ဆိုပါတယ်။","len":1917}
{"id":"150808_mrcs_flood","url":"https:\/\/www.bbc.com\/burmese\/burma\/2015\/08\/150808_mrcs_flood","title":"ရေဘေး အပျက်အစီး ကြက်ခြေနီ စာရင်းကောက်","summary":"မြန်မာ နိုင်ငံ အနှံ့အပြား ရေကြီး ရေလျှံမှုတွေ ဖြစ်ပွားခဲ့ ပြီးနောက် ရေဘေးသင့် ဒေသ တချို့ ရဲ့ ပျက်စီး ဆုံးရှုံးမှုတွေကို ကြက်ခြေနီ အသင်း က စာရင်း စစ်တမ်း ကောက်ခံ နေပါတယ်။","text":"အောက်ပိုင်း ဒေသ ရေကြီးမှုတွေ ကြုံနေရဆဲ ကောလင်း၊ ပွင့်ဖြူ ၊ စေတုတ္ထရာ၊ မင်းပြား စတဲ့ ရေဘေးသင့် ဒေသ တွေမှာ လိုက်လံ ကောက်ခံခဲ့တာ ဖြစ်ပြီး ဒီစာရင်းတွေ ကို ထူထောင်ရေး လုပ်ငန်းတွေ မှာ အသုံးချ သွားမယ်လို့ ကောလင်းဘက်ကို ရောက်နေတဲ့ မြန်မာ နိုင်ငံ ကြက်ခြေနီ အသင်းက အဖွဲ့ တာဝန်ခံ တဦး က ပြောပါတယ်။ ဟားခါးနဲ့ ကလေး ဒေသ အပျက်အစီး တွေကို အချိန်မီ ကောက်ခံမှု တွေ မလုပ်နိုင်ခဲ့ဘူးလို့ သိရပါတယ်။ ကောလင်းဘက်မှာ အသေအပျောက် အပျက်အစီး ကြီးကြီးမားမား မရှိသလို ရောဂါ ဖြစ်ပွားမှု နည်းတယ် လို့လည်း ဆိုပါတယ်။ အိမ်နဲ့ လမ်းတံတားတွေ၊ စပါးတွေ ရေစို ပျက်စီးတာ တွေ ရှိပြီး စိုက်ပျိုးရေး ရာသီ အတွက် အစိုးရက မျိုးစေ့ ထောက်ပံ့မှုတွေ တဝက်လောက် ပေးမယ် လို့ သိရပါတယ်။ ကြက်ခြေနီက ကောက်ခံရတဲ့ စာရင်းတွေကို နိုင်ငံတကာ ကြက်ခြေနီ အဖွဲ့ချုပ်နဲ့ ဆက်လက် ညှိနှိုင်း ဆောင်ရွက်သွားမှာ ဖြစ်ပြီး အကူအညီ အထောက်အပံ့တွေ တောင်းခံ သွားမယ်လို့ သိရပါတယ်။ အထက်ပိုင်းမှာ ရေပြန်ကျ လာပေမယ့် မြန်မာနိုင်ငံ အောက်ပိုင်း မြစ်ဝကျွန်းပေါ် ဒေသတွေနဲ့ ကရင်ပြည်နယ် ဒေသတွေမှာ ရေကြီး ရေလျှံမှုတွေနဲ့ စိုးရိမ် ရေမှတ် ရောက်နေတဲ့ တာရိုး အခြေအနေ စောင့်ကြည့်နေရမှု တွေ ရှိနေဆဲ ဖြစ်ပါတယ်။","len":1917}
{"id":"150720_cuba_embassy_us","url":"https:\/\/www.bbc.com\/burmese\/world\/2015\/07\/150720_cuba_embassy_us","title":"ဝါ​ရှင်​တန်​မှာ ကျူး​ဘား​သံ​ရုံး ဖွင့်​လိုက်ပြီ","summary":"နှစ်ပေါင်း ၅၀ ကျော် အတွင်း ပထမဆုံး အကြိမ် အနေ နဲ့ ကျူးဘား နိုင်ငံ သံရုံး ကို အမေရိကန် ပြည် ထောင်စု မှာ ဖွင့်လှစ် နိုင်ခဲ့ တဲ့ အပေါ် အမေရိကန် အစိုးရ က ကြိုဆို လိုက် ပါတယ်။","text":"ကျူးဘား အပေါ် စီးပွားရေး ပိတ်ဆို့ ထားမှု အပေါ် ရုတ်သိမ်း ပေး ခဲ့တာ ဟာ အင်မတန် အရေးပါတဲ့ အချက် ဖြစ်ခဲ့တယ် လို့ ကျူးဘား နိုင်ငံ ခြားရေး ဝန်ကြီး ဘရူနို ရော့ဒီရီးဂတ်ဇ် ပြော။ အတိတ် မှာပဲ နေ ထိုင် မယ် ဆိုရင် ဘယ်လို အကျိုး ကျေးဇူးမျိုး မှ ရှိ မှာ မဟုတ် ဘူး ဆိုပြီး အမေရိကန် နိုင်ငံခြားရေး ဝန်ကြီး ဂျွန်ကယ်ရီ က ပြောပါတယ်။ ဒါပေမယ့် ၂ နိုင်ငံကြား မှာ ဖြေရှင်း စရာ တွေ၊ ကွဲပြားမှု တွေ ရှိ နေ သေးပြီး ဆက်ဆံရေး အပြည့်အဝ ပြန်လည် ထူထောင် နိုင်ဖို့ လုပ်ငန်းစဉ် ကတော့ ရှုပ်ထွေးကာ အချိန် ယူရ ဦးမှာ ဖြစ်တယ် လို့ လည်း ဝန်ကြီး ကယ်ရီ က သတိ ပေး ခဲ့ ပါတယ်။ ဝါရှင်တန် မြို့ က ကျူးဘား သံရုံး ဖွင့် ပွဲ မှာ ဝန်ကြီး ကယ်ရီ နဲ့ အတူ ကျူးဘား နိုင်ငံ ခြားရေး ဝန်ကြီး ဘရူနို ရော့ဒီရီးဂတ်ဇ် လည်း အတူ ရှိနေ ခဲ့ ပါတယ်။ ဝန်ကြီး ရော့ဒရီးကတ်ဇ် ကတော့ ကျူးဘား အပေါ် စီးပွားရေး ပိတ်ဆို့ ထားမှု အပေါ် ရုတ်သိမ်း ပေး ခဲ့တာ ဟာ အင်မတန် အရေးပါတဲ့ အချက် ဖြစ်ခဲ့တယ် လို့ သတင်းထောက် တွေ ကို ပြောခဲ့ ပါတယ်။ သံရုံး ဖွင့်ပွဲ အခမ်းအနား မှာ ကျူးဘား အလံ လွှင့်ထူ စဉ် မှာပဲ ကျူးဘား ရဲ့ ကွန်မြူနစ် အစိုးရ အပေါ် လိုလား ထောက် ခံသူ တွေ က ဖီဒယ် ကက်စထရို ရဲ့ နာမည် ကို ကြွေးကြော် အော်ဟစ် ခဲ့ ကြပါတယ်။","len":1928}
{"id":"140921_afghan_unity_gov","url":"https:\/\/www.bbc.com\/burmese\/world\/2014\/09\/140921_afghan_unity_gov","title":"အာဖဂန် ညီညွတ်ရေး အစိုးရဖွဲ့ဖို့ သဘောတူ","summary":"အာဖဂန် သမ္မတ ရွေးကောက်ပွဲ ပြီးလို့ ၃ လ ကြာတဲ့ အထိ အရှုံး အနိုင် အငြင်းပွား နေကြတဲ့ သမ္မတ ကိုယ်စားလှယ် လောင်း ၂ ဦး အကြား အခုတော့ အမျိုးသား ညီညွတ်ရေး အစိုးရ အတွင်း အာဏာ ခွဲဝေ ယူကြဖို့ သဘောတူ လက်မှတ် ရေးထိုး ခဲ့ကြပြီ ဖြစ်ပါတယ်။","text":"ရွေးကောက်ပွဲ ပြီး ကတည်းက အငြင်းပွားနေ မှုတွေ အဆုံးသတ် ဒီ သဘော တူညီချက် အရ အရှရက်ဖ် ဂါနီက သမ္မတ နေရာ ယူမှာ ဖြစ်ပါတယ်။ အဘ်ဒူလာ အဘ်ဒူလာ ကတော့ စီအီးအို လို့ခေါ်တဲ့ အမှုဆောင် အရာရှိချုပ် နေရာကို ယူမှာပါ။ ဒီနေရာမှာ CEO ရာထူးဟာ ဝန်ကြီးချုပ် တစ်ဦးရဲ့ လုပ်ပိုင်ခွင့် အာဏာ တွေနဲ့ ဆင်တူ ပါတယ်။ လက်မှတ် ရေးထိုး ပွဲမှာ ရာထူးက ဆင်းတော့မယ့် သမ္မတ ဟာမစ် ခါဇိုင်းက အာဖဂန် ပြည်သူတွေရဲ့ ဆန္ဒ အတိုင်း နိုင်ငံမှာ ငြိမ်းချမ်းရေး ရပြီး ဖွံ့ဖြိုး တိုးတက် ဖို့ ဆုတောင်း သွားခဲ့ ပါတယ်။ အစိုးရ သစ်မှာ သမ္မတ ကနေ စီအီးအို အပါ အဝင် အစိုးရ ဝန်ကြီး အဖွဲ့ကို ဖွဲ့စည်းပြီး မဟာ ဗျူဟာ ကျကျ အရေးကြီးတဲ့ ဆုံးဖြတ် ချက်တွေကို ချမှာ ဖြစ်ပါ တယ်။ စီအီးအို ကနေ ဥက္ကဌ အဖြစ် တာဝန် ယူတဲ့ ဝန်ကြီးများ ကောင်စီ ကတော့ နိစ္စဓူဝ အုပ်ချုပ်ရေး လုပ်ငန်း တွေကို ကိုင်တွယ်မှာ ဖြစ်ပါ တယ်။ ခေါင်းဆောင် ပိုင်းမှာ ဒီအဖွဲ့ နှစ်ခု စလုံး အနေနဲ့ တူညီတဲ့ ကိုယ်စားပြုမှုတွေ ရှိတယ်လို့ သဘောတူညီမှုမှာ ဖော်ပြ ပေမယ့် လုပ်ငန်း တာ၀န်တွေ ယူကြ ရာမှာ အငြင်းပွား မှုတွေ ရှိနိုင် သေးတယ်၊ တည်ငြိမ်တဲ့ အစိုးရ ဖြစ်လာ မလား ဆိုတာ ပြောဖို့ စောသေးတယ်လို့ အာဖဂန် နစ္စတန်မှာ ရှိတဲ့ ဘီဘီစီ သတင်းထောက် ဂျွန် လွိုင်းက သုံးသပ် ပါတယ်။","len":1960}
{"id":"150115_theinterview_nortkorea_myanmar","url":"https:\/\/www.bbc.com\/burmese\/burma\/2015\/01\/150115_theinterview_nortkorea_myanmar","title":"The Interview ရုပ်​ရှင် ဒီ​ဗီ​ဒီ​ချပ်​တွေ ရန်ကုန်​မှာ လိုက်လံ ဖမ်းဆီး​နေ​ကြောင်း သ​တင်း ထွက်ပေါ်","summary":"မြောက်ကိုရီးယား ခေါင်းဆောင် ကင်မ်ဂျွန်အန် ကို လုပ်ကြံဖို့ ကြိုးစားတယ် ဆိုပြီး ဟာသလုပ် ရိုက်ကူး တဲ့ The Interview ဆိုတဲ့ ရုပ်ရှင် ရဲ့ ဒီဗီဒီချပ် တွေကို ရန်ကုန် မှာ လိုက်လံ ဖမ်းဆီး နေကြောင်း သတင်း တွေ ထွက်ပေါ် ခဲ့ပါတယ်။","text":"ဒီဗီဒီချပ် တွေ ဖြန့်ချီတဲ့ ဗိုလ်တထောင် နဲ့ လသာမြို့နယ် ကို တနင်္လာနေ့ တုန်းက ရဲကနေ ဝင်ရောက် ရှာဖွေစီးနင်းမှုတွေ လုပ်ခဲ့။ မြောက်ကိုရီးယား သံရုံး ကနေ ပြီးခဲ့တဲ့ တနင်္ဂနွေ နေ့ တုန်းက ရန်ကုန်တိုင်း အစိုးရ နဲ့ တွေ့ဆုံပြီး The Interview ရုပ်ရှင် ဒီဗီဒီချပ် တွေကို မဖြန့်ဖြူး နိုင်အောင် တားဆီး ပေးဖို့ ဆွေးနွေးပြီး စာနဲ့ မေတ္တာ ရပ်ခံတယ် လို့ ဧရာဝတီ သတင်းဌာန က ဆိုပါတယ်။ The Interview ဆိုတဲ့ ဒီဗီဒီတွေ ကို ရှာဖွေ ဖမ်းဆီးမှု တွေ မြို့ထဲ မှာ ကြားနေရတဲ့ အကြောင်း လှည်းတန်းက ဒီဗီဒီ အရောင်းသမား တစ်ယောက် က ဘီဘီစီ ကို ပြောပြ ပါတယ်။ ဒီဗီဒီချပ် တွေ ဖြန့်ချီ တဲ့ ဗိုလ်တထောင်နဲ့ လသာမြို့နယ် ကိုလည်း တနင်္လာနေ့ တုန်းက ရဲကနေ ဝင်ရောက် ရှာဖွေ စီးနင်းမှု တွေ လုပ်ခဲ့ပါတယ်။ ရန်ကုန်တိုင်း အစိုးရ အဖွဲ့ လုံခြုံရေး ဆိုင်ရာ ဝန်ကြီး ဦးတင်ဝင်း ကတော့ လုပ်ရိုး လုပ်စဉ် ခိုးကူး ခွေတွေကို ရှာတာ ဖြစ်ပြီး The Interview ရုပ်ရှင် နဲ့ ပတ်သက်လို့ သီးခြား ညွှန်ကြားချက် ရရှိ မထားဘူး လို့ ပြောပါတယ်။ အခုလို မြန်မာ အာဏာပိုင် တွေ ဘက်က ငြင်းဆိုပေမယ့် ဒီဗီဒီသမား တွေရဲ့ ပြောကြား ချက် အပါအဝင် မြောက်ကိုရီးယား အစိုးရ ကလည်း ဒီရုပ်ရှင် ကို တရားဝင် ကန့်ကွက်မှု ရှိတော့ ဒါဟာ တိုက်ဆိုင်မှု လို့ မပြော နိုင်ကြောင်း ဝေဖန် နေကြပါတယ်။","len":1962}
{"id":"140209_minimumwages","url":"https:\/\/www.bbc.com\/burmese\/burma\/2014\/02\/140209_minimumwages","title":"အနိမ့်ဆုံးလုပ်ခ သတ်မှတ်ရေး ကွဲလွဲနေဆဲ","summary":"အခုနှစ် အတွင်း မြန်မာ နိုင်ငံ ရဲ့ အနိမ့်ဆုံးလုပ်ခ လစာ ပြဋ္ဌာန်းနိုင်ဖို့ အလုပ် သမား ကိုယ်စား လှယ် တွေ နဲ့ အစိုးရကြား သဘောထား ကွဲ လွဲ နေပါတယ် ။","text":"အလုပ်သမား ရပိုင်ခွင့် မကျေနပ်မှု တိုးပွားနေဆဲ အစိုး ရ နဲ့ ပညာ ရှင် တွေ တွက်ချက်အရ မြန်မာ နိုင်ငံ က အနိမ့် ဆုံး အလုပ် သမား လစာ ဟာ ခုနစ်သောင်း ကျပ် ဝန်း ကျင် ဖြစ်လာ ပါလိမ့် မယ် ။ တလ ၇ သောင်း ဆိုတာ နေ့စဉ် ပျမ်းမျှ ကျပ် ၂ ထောင် ကျော်ပဲ ရတယ်။ အလုပ် သမား တွေ ဘက် က လိုချင်တဲ့နှုန်း က တရက်ကို ကျပ် ၅ဝဝဝ နဲ့ ၇ဝဝဝ လိုချင် တယ်လို့ ပြော ထားပါတယ်။ အခု သတ် မှတ် ချက် ဟာ လက် တွေ့ မကျ သ လို အစိုးရ နဲ့ ဆွေးနွေး မှု တွေက ခရီး မရောက် ဘူးလို့ အနိမ့်ဆုံး လုပ်ခ လစာ အမျိုးသား အဆင့် အလုပ်သမား ကိုယ်စားလှယ် ဒေါက်တာ စိုင်းခိုင်မျိုးထွန်း က ပြောပါတယ်။ မနှစ် ဇွန် လက အနည်းဆုံး အခကြေးငွေ ဥပဒေ ကို ပြဋ္ဌာန်း ခဲ့ပြီး နည်းဥပဒေ တွေကို ဇူလိုင်လက ထုတ်ပြန်ခဲ့ပါတယ် ။ ဒါ ပေ မဲ့ အနိမ့် ဆုံးလုပ် ခ လစာ ကိစ္စ ဆက်ဆွေးနွေး နေဆဲ ဖြစ်ပြီး ဒီနှစ်အတွင်း အနည်းဆုံးလုပ်ခ နှုန်းထား သတ်မှတ်ချက် ထုတ်ပြန် သွားမယ်လို့အလုပ်သမား ဝန်ကြီး က ပြောပါတယ်။ လျှပ်စစ်မီ တာ ခနဲ့ သယ်ယူ ပို့ဆောင်ရေး ကုန် ကျစရိတ် အခွန်အခ တွေကြောင့် တိုး ပေး ဖို့ အခက် ခဲ ရှိတယ် လို့ အလုပ် ရှင်တွေ ဘက် က ပြော ပါတယ် ။ အနိမ့်ဆုံး လုပ်ခ လစာ မပြဋ္ဌာန်း နိုင်မီမှာဘဲ လှိုင်သာယာ စက်မှုဇုန်မှာ အလုပ် သမား ဆန္ဒပြမှုတွေ ဆက်တိုက် ဖြစ်ပေါ် နေပါတယ်။","len":1967}
{"id":"131003_kalayflood","url":"https:\/\/www.bbc.com\/burmese\/burma\/2013\/10\/131003_kalayflood","title":"ကလေးမြို့မှာ ရေကြီး","summary":"စစ်ကိုင်းတိုင်း ကလေးမြို့မှာ လွန်ခဲ့တဲ့ နှစ်ရက် လောက်က မိုးများပြီး ချင်းတောင်က တောင်ကျ ချောင်းရေတွေ ကျခဲ့လို့ ပုံတောင် ပုံညာနားက တံတားနှစ်စင်း ကျိုးပျက် သွားခဲ့ပါတယ်။","text":"မြန်မာပြည် တဝှမ်းမှာ မိုးများပြီး ရေကြီးမှုတွေနဲ့ ရင်ဆိုင်ခဲ့ရ ဒီလို တောင်ကျရေတွေ ကျခဲ့လို့ လူ နှစ်ဦး ချောင်းရေနဲ့ မျောပါ သေဆုံးခဲ့ပြီး နွားတွေလည်း မျောပါသွားခဲ့ တယ်လို့ ကလေးမြို့ခံ တဦးက ပြောပါတယ်။ အခုလို ချောင်းရေ ထိုးကျလာတာကြောင့် ကမ်းပြိုရာမှာ လယ်ဧက တသောင်းလောက် ပျက်စီးဆုံးရှုံးခဲ့သလို အိမ်တချို့လည်း ပျက်စီး သွားခဲ့တယ်လို့ ဆိုပါတယ်။ ရေဘေးဒုက္ခသည်တွေ တထောင်ထက် မနည်း ရှိပြီး ကလေးမြို့ ဇာတ်ရုံကြီးနဲ့ နီးစပ်ရာမှာ နေနေကြရသလို တချို့က လမ်းပေါ်မှာ နေနေကြတယ်လို့ ဒေသခံက ပြောပါတယ်။ အဲဒီဒုက္ခသည်တွေကို NLD ၊ ချင်းတွင်း လူငယ် ကွန်ယက်နဲ့ ၈ လေးလုံး အင်အားစုတွေ ပေါင်းပြီး ဆန်ဝေခဲ့ကြတယ်လို့ ဆိုပါတယ်။ အာဏာပိုင်တွေဘက်က ပံ့ပိုးကူညီတာတွေတော့ မတွေ့ရသေးဘူးလို့ ပြောပါတယ်။ ဇာတ်ရုံကြီးထဲ ခိုလှုံနေတဲ့ ရေဘေး ဒုက္ခသည်တွေကိုတော့ မြို့က လူတွေက စားစရာတွေ ကူညီပံ့ပိုးပေးနေတယ်လို့ ဆိုပါတယ်။ ရေဝင်လာခဲ့တာ ၄ ရက် လောက်ရှိနေပြီး နောက်ထပ် မိုးမရွာရင် ရေပြန်ကျ သွားလိမ့်မယ်လို့ ဒေသခံတွေက မျှော်လင့်နေကြပါတယ်။ ဒီဒေသမှာ ရေအကြီးအကျယ် ကြီးခဲ့တာ ၁၉၆၆ ခုနှစ်က တခါ၊ ၂၀၀၈ ခုနှစ်က တခါ ဖြစ်ပြီး အခုတခါ တတိယအကြိမ် ရေကြီးတာ ဖြစ်တယ်လို့ ကလေး မြို့ခံတဦးက ပြောပြပါတယ်။","len":1969}
{"id":"151114_parisattack","url":"https:\/\/www.bbc.com\/burmese\/burma\/2015\/11\/151114_parisattack","title":"ပဲရစ်တိုက်ခိုက်မှု ၁၂၀ကျော်သေဆုံး","summary":"နိုဝင်ဘာလ၁၃ရက်နေ့ ညနေပိုင်း က ပြင်သစ် နိုင်ငံပဲရစ်မြို့မှာ သေနတ်ပစ်မှု၊ ဗုံးခွဲတိုက်ခိုက်မှုတွေကြောင့် ၁၂၀ကျော်သေဆုံးခဲ့ရပါတယ်။","text":"အနည်းဆုံး ၁၂၀ကျော်သေဆုံးခဲ့ သေနတ်သမားတွေဟာ ဘာတာကလန်ဂီတဖျော်ဖြေပွဲခန်းမမှာ ပစ်ခတ်ခဲ့ပြီး ဓါးစာခံလူအချို့ကို ထိန်းသိမ်းခဲ့ပါတယ်။ အဆိုပါ တေးဂီတဖျော်ဖြေပွဲခန်းမက ပစ်ခတ်တိုက်ခိုက်မှုအတွင်း လူ၈၀သေဆုံးခဲ့ရပါတယ်။ Stade de France အားကစားကွင်းမှာလည်း ပေါက်ကွဲမှုတွေဖြစ်ပွားခဲ့ပြီး ပဲရစ်မြို့ပေါ် က အခြားနေရာ၅နေရာမှာလည်း ပစ်ခတ်တိုက်ခိုက်မှုတွေ ဖြစ်ပွားခဲ့လို့ လူအတော်များများ ထိခိုက်ဒဏ်ရာရရှိခဲ့ပါတယ်။ ပစ်ခတ်တိုက်ခိုက်ခဲ့ကြတဲ့ သေနတ်သမား၈ယောက် သေဆုံးခဲ့ပြီးကြောင်း သတင်းတွေရရှိပါတယ်။ ပဲရစ်မြို့မှာ နေထိုင်ကြတဲ့သူတွေကို အပြင်မထွက်ကြဖို့ အမိန့်ထုတ်ပြန်ထားပြီး အရေးပေါ်အခြေအနေ ကြေညာထားပါတယ်။ အခု အကြမ်းဖက် တိုက်ခိုက်မှုတွေဟာ အစ္စလာမ်မစ် နိုင်ငံ IS အဖွဲ့ရဲ့ လက်ချက် ဖြစ်ကြောင်း ပြင်သစ် သမ္မတ ဖရန်ဆွာ ဟော်လွန်း က ထုတ်ဖော် ပြောကြားလိုက်ပါတယ်။ အမေရိကန်သမ္မတအိုဘာမားအပါအဝင် ကမ္ဘာ့နိုင်ငံ ခေါင်းဆောင်တွေက ပဲရစ်မြို့က ပစ်ခတ်တိုက်ခိုက်မှုတွေကို အပြင်းအထန်ရှုံ့ချလိုက်ပါတယ်။ ဒီတိုက်ခိုက်မှုတွေဟာ လူသားတွေအပေါ်မှာ ရာဇဝတ်မှုကျူးလွန်တာ ဖြစ်ကြောင်းပြောကြားခဲ့ကြပြီး ပြင်သစ်နိုင်ငံက လိုအပ်တဲ့အကူအညီတွေ ပံ့ပိုးပေးသွားမှာဖြစ်ကြောင်း အသီးသီး ပြောကြားခဲ့ကြပါတယ်။","len":1980}
{"id":"150717_japan_stadium","url":"https:\/\/www.bbc.com\/burmese\/world\/2015\/07\/150717_japan_stadium","title":"၂၀၂၀ တိုကျို အိုလံပစ်ကွင်း တည်ဆောက်မယ့် အစီအစဉ်တွေ ပယ်ဖျက်","summary":"၂၀၂၀ တိုကျို အိုလံပစ် အတွက် ပြိုင်ပွဲကျင်းပမယ့် အားကစားကွင်း တည်ဆောက်မယ့် အစီအစဉ်တွေကို ဂျပန် အစိုးရက ပယ်ဖျက်လိုက်ပါတယ်။","text":"မဆောက်ဖြစ်တော့တဲ့ အိုလံပစ်ကွင်း အဲဒီ အားကစား ကွင်းကြီး တည်ဆောက်ဖို့အတွက် ကုန်ကျ စားရိတ် များလွန်းတာကြောင့် ဝေဖန်ခံနေရတာ ဖြစ်ပါတယ်။ အားကစားကွင်း အတွက် တည်ဆောက်စားရိတ် ဒေါ်လာ ၂ ဘီလျံလောက် ကုန်ကျလိမ့်မယ်လို့ ခန့်မှန်းထားတာပါ။ ဂျပန်ဝန်ကြီးချုပ် ရှင်ဇိုအာဘေးက ဒါနဲ့ပတ်သက်လို့ အသေအချာ ပြန်လည် သုံးသပ်ရမယ်လို့ ဆိုပါတယ်။ မစ္စတာအာဘေးက ဆောက်လုပ်စားရိတ်က သိပ်များနေလို့ ပြည်သူကရော၊ အားကစားလောက ကရော ဝေဖန်နေကြတဲ့ အကြောင်း ဒီပုံစံနဲ့ ဆိုရင် အားလုံး ပါဝင်ဆင်နွှဲကြတဲ့ ပြိုင်ပွဲကြီး တခုကျင်းပ သွားဖို့ဆိုတာ မဖြစ်နိုင်ဘူးလို့ သူယူဆတဲ့အကြောင်း ပြောသွားခဲ့ပါတယ်။ ဒီအားကစားကွင်းကို ပိသုကာ ဇာဟာ ဟာဒစ်က ဒီဇိုင်းဆွဲ ပုံစံ ထုတ်ခဲ့တာ ဖြစ်ပြီး သူက ဒီလောက် ကုန်ကျစားရိတ် များတာဟာ သူ့ဒီဇိုင်းကြောင့် ဖြစ်တယ်လို့ ပြောနေကြတာနဲ့ ပတ်သက်လို့ ငြင်းဆို လိုက်ပါတယ်။ ဇာဟာ ဟာဒစ်က ဒေသတွင်းမှာ တည်ဆောက်ရေး စားရိတ်တွေ တက်လာတာနဲ့ စီမံကိန်းပြီးစီးဖို့ ရက်အတိအကျ သတ်မှတ်ထားတာ တွေကြောင့် ဒီလိုဖြစ်ခဲ့တာလို့ ဆိုပါတယ်။ အဲ့ဒီအားကစားကွင်းကို လာမယ့် ၂၀၁၉ ရဂ်ဘီကမ္ဘာ့ဖလား ကျင်းပရင် ဖွင့်လှစ်ဖို့ ရည်မှန်းထားပေမယ့် အချိန်မှီ ပြီးစီးအောင် တည်ဆောက်နိုင်မှာ မဟုတ်တော့ဘူးလို့ သိရပါတယ်။","len":1986}
{"id":"160715_peace_commission_meeting","url":"https:\/\/www.bbc.com\/burmese\/burma\/2016\/07\/160715_peace_commission_meeting","title":"ငြိမ်းချမ်းရေး ကော်မရှင် စတင်တွေ့ဆုံ","summary":"မကြာသေးခင် ရက်ပိုင်းကမှ ဖွဲ့စည်းလိုက်တဲ့ ငြိမ်းချမ်းရေး ကော်မရှင်ရဲ့ ပထမဆုံး အကြိမ် အစည်းအဝေး ကို ကျင်းပခဲ့ပါတယ် ။","text":"ငြိမ်းချမ်းရေး ကော်မရှင် ဥက္ကဋ္ဌ ဒေါက်တာ တင်မျိုးဝင်း အဖွဲ့ဝင် ၆ ဦးပါတဲ့ ငြိမ်းချမ်းရေး ကော်မရှင်ဟာ ငြိမ်းချမ်းရေး လုပ်ငန်းစဉ်တွေကို အဓိကဦးဆောင်မယ့် အဖွဲ့ဖြစ်ပါတယ် ။ NRPC လိုခေါ်တဲ့အမျိုးသား ပြန်လည်သင့်မြတ်ရေးနဲ့ ငြိမ်းချမ်းရေး ဗဟိုဌာနက ချမှတ် ပေးတဲ့ မူဝါဒတွေကို အကောင်အထည်ဖော်ပေးရမယ့် အဖွဲ့အစည်း ဖြစ်ပါတယ် ။ ကော်မရှင် ဥက္ကဋ္ဌ အဖြစ် ဒေါက်တာ တင်မျိုးဝင်း၊ ဒုဥက္ကဋ္ဌ ဦးသိန်းဇော်၊ အတွင်းရေးမှူး ဒုတိယဗိုလ်ချုပ်ကြီး (ငြိမ်း) ဦးခင်ဇော်ဦး ဖြစ်သလို အဖွဲ့ဝင်တွေ အနေနဲ့ ဒေါက်တာ အောင်ထွန်းသက်၊ ဦးနိုင်ငံလင်းနဲ့ ဦးအောင်စိုးတို့ ပါဝင် ပါတယ် ။ ဦးသိန်းစိန်အစိုးရ လက်ထက်က ဖွဲ့စည်းခဲ့တဲ့ UPWC ပြည်ထောင်စု ငြိမ်းချမ်းရေး ဖော်ဆောင်ရေး လုပ်ငန်း ကော်မတီမှာ အဖွဲ့ဝင် ၅၂ ဦး ထိပါဝင်ခဲ့ပြီး ဒုတိယ သမ္မတက ဦးဆောင်ခဲ့ပါတယ် ။ အခုဖွဲ့စည်းလိုက်တဲ့ ကော်မရှင်မှာတော့ အဖွဲ့ဝင် ၆ ဦး ၊ အကြံပေး၃ ဦးနဲ့ အထောက်အကူပြု ၇ ဦး စုစုပေါင်း ၁၆ ဦးသာ ရှိပါတယ် ။ နိုင်ငံတော်၏ အတိုင်ပင်ခံ ပုဂ္ဂိုလ် ဒေါ်အောင်ဆန်းစုကြည် ဦးဆောင်တဲ့ ငြိမ်းချမ်းရေး လုပ်ငန်းစဉ်ဟာ အစိုးရ ရဲ့ ရက် ၁ဝဝ အတွင်း သွက်သွက် လက်လက်နဲ့ မူဝါဒအချို့ ချမှတ်နိုင်တဲ့အတွက် သိသာတဲ့ လုပ်ငန်းစဉ်တခုလို့ လေ့လာသူများ က သုံးသပ်နေကြပါတယ် ။","len":1986}
{"id":"160212_syria_plan","url":"https:\/\/www.bbc.com\/burmese\/world\/2016\/02\/160212_syria_plan","title":"ဆီးရီးယား အကူအညီ ၂၄ နာရီအတွင်း ကုလ စပို့မယ်","summary":"ဆီးရီးယား နိုင်ငံထဲက စစ်ပွဲတွေ အကြား ပိတ်မိနေတဲ့ နေရာတွေကို ၂၄ နာရီအတွင်း ထောက်ပံ့ရေး အကူအညီတွေ ပို့နိုင်လိမ့်မယ်လို့ ကုလ သမဂ္ဂက ပြောလိုက်ပါတယ်။","text":"ဆီးရီးယား စစ်ပွဲတွေကြောင့် လူ ၁၃ သန်းခွဲ နေရပ်စွန့်ခွာ ခဲ့ကြရပြီး နှစ်သိန်းခွဲကျော် သေဆုံးခဲ့။ ဆီးရီးယား နိုင်ငံအနှံ့ အပစ်ရပ်ရေးကို တစ်ပတ်အတွင်း စတင်နိုင်အောင် လုပ်ဆောင်ဖို့ ကမ္ဘာ့ ခေါင်းဆောင်တွေ သဘောတူခဲ့ပြီး မကြာမီမှာ အခုလို ကုလ သမဂ္ဂရဲ့ ပြောဆိုမှု ထွက်ပေါ် လာတာပါ။ တစ်ပတ်အတွင်း အပစ်ရပ်မှု စတင်မယ့် အစီအစဉ်က ဂျီဟတ် အုပ်စုတွေ ဖြစ်တဲ့ IS အစ္စလာမ္မစ် နိုင်ငံ အဖွဲ့နဲ့ အယ်ခိုင်ဒါ အဖွဲ့ခွဲ ဖြစ်တဲ့ al-Nusra Front အဖွဲ့တွေအပေါ် တိုက်ခိုက်မှုတွေကိုတော့ သက်ရောက်မှာ မဟုတ်ပါဘူး။ အပစ်ရပ်မယ့် အစီအစဉ်ကို ဆီးရီးယား အစိုးရ ဘက်က တစုံတရာ တုံ့ပြန်ခြင်း မရှိသေးပေမယ့် အဓိက သူပုန် ညွန့်ပေါင်းအဖွဲ့ ကတော့ ဒီအစီအစဉ်ကို ကြိုဆို ခဲ့ကြပါတယ်။ တိုက်ပွဲတွေကြောင့် တချို့ ဆီးရီးယား မြို့တွေကို တစ်နှစ်ကျော် လောက်အထိ ကယ်ဆယ်ရေး ပစ္စည်းတွေ မရောက်ခဲ့ပါဘူး။ ငါးနှစ် နီးပါး ကြာမြင့်ခဲ့တဲ့ ဆီးရီးယား စစ်ပွဲတွေကြောင့် လူပေါင်း နှစ်သိန်းခွဲကျော် သေဆုံး ခဲ့ရပြီး ၁၃ သန်းခွဲလောက် နေရပ်စွန့်ခွာ ခဲ့ကြရပြီး ဖြစ်ပါတယ်။ အခုလို ထောက်ပံ့ရေး အကူအညီတွေ ပို့ပေးမယ့် အစီအစဉ်ဟာ ဆီးရီးယား ထောက်ပံ့ရေး နိုင်ငံတကာ အဖွဲ့ (ISSG) အဖွဲ့ဝင် ၁၇ နိုင်ငံက မြူးနစ်မြို့မှာ သဘောတူခဲ့တဲ့ အစီအစဉ်တွေထဲက တစ်ခု ဖြစ်ပါတယ်။","len":1990}
{"id":"160211_syria_russia","url":"https:\/\/www.bbc.com\/burmese\/world\/2016\/02\/160211_syria_russia","title":"ဆီးရီးယား အပစ်ရပ်ရေး နိုင်ငံကြီးတွေ သဘောကွဲလွဲ","summary":"ဆီးရီးယား ငြိမ်းချမ်းရေး ဆွေးနွေးမှုတွေ ချက်ချင်း ပြန်စဖို့ အမေရိကန်ရဲ့ တွန်းအားပေးမှုဟာ ရုရှားရဲ့ ဆန့်ကျင်မှုနဲ့ ရင်ဆိုင် နေရပါတယ်။","text":"အလက်ပို မြို့တဝိုက်က တိုက်ပွဲတွေကြောင့် လူ ၅ သောင်းလောက် စွန့်ခွာ ထွက်ပြေးခဲ့ကြရ။ အပစ်ရပ်မှု စတင်မယ့် ရက်အဖြစ် မတ်လ ၁ ရက်နေ့ကို သတ်မှတ်ဖို့ ရုရှားဘက်က ကမ်းလှမ်း ခဲ့တယ်လို့ သိရပြီး၊ ဒါဟာ ရုရှားနဲ့ ဆီးရီးယား အစိုးရတို့က သူပုန်တွေကို ချေမှုန်းပစ်ဖို့ ၃ ပတ်လောက် အချိန် ဆွဲလိုက်တာပဲလို့ အမေရိကန် ဘက်က ယူဆပါတယ်။ ဂျာမနီ နိုင်ငံ၊ မြူးနစ် မြို့မှာ ကမ္ဘာ့ခေါင်းဆောင်တွေ မကြာမီမှာ တွေ့ဆုံပြီး ဆီးရီးယား အရေး ဆွေးနွေးကြဖို့ ရှိပါတယ်။ ဆီးရီးယား တိုက်ပွဲတွေကြောင့် ဒုက္ခသည်တွေရဲ့ အခြေအနေတွေ ဆိုးရွား လာနေတဲ့ အတွက် အခုလို ဆွေးနွေးကြမှာ ဖြစ်ပါတယ်။ အလက်ပို မြို့တဝိုက်က နေရပ် စွန့်ခွာ ထွက်ပြေး ခဲ့ကြရတဲ့ ဒုက္ခသည် ငါးသောင်းလောက် အတွက် ကူညီ ထောက်ပံ့ရေး လမ်းကြောင်းတွေ ပြတ်ကုန်တယ်လို့ နိုင်ငံတကာ ကြက်ခြေနီ ကော်မတီက ပြောပါတယ်။ ပြီးခဲ့တဲ့ သတင်းပတ်အတွင်း ရုရှားက လေကြောင်း တိုက်ခိုက်မှု အကြိမ် ငါးရာကျော် လုပ်ခဲ့တယ်လို့ ရုရှား ကာကွယ်ရေး ဌာနက ပြောပါတယ်။ အကြမ်းဖက် သမားတွေကိုသာ ပစ်မှတ်ထား တိုက်ခိုက်ခဲ့တာ ဖြစ်တယ်လို့ ရုရှားက ပြောပေမယ့် အနောက်နိုင်ငံတွေ ကတော့ ရုရှားရဲ့ တိုက်ခိုက်မှုတွေက ဆီးရီးယား သူပုန် အဖွဲ့တွေနဲ့ အရပ်သားတွေကို အများစု ထိမှန်ခဲ့တယ်လို့ ပြောပါတယ်။","len":1992}
{"id":"131007_afghan_karzai_nato","url":"https:\/\/www.bbc.com\/burmese\/world\/2013\/10\/131007_afghan_karzai_nato","title":"အာဖဂန်နိုင်ငံ တည်ငြိမ်အောင် နေတိုး မလုပ်နိုင်ခဲ့","summary":"စစ်ဒဏ်ကြောင့် ထိခိုက် ပျက်စီးခဲ့ရတဲ့ အာဖဂန် နစ္စတန်နိုင်ငံကို တည်ငြိမ် အေးချမ်းမှု ရအောင် နေတိုး အဖွဲ့က စွမ်းဆောင် မပေးနိုင်ခဲ့ဘူးလို့ အာဖဂန် သမ္မတ ဟာမစ် ကာဇိုင်းက စွပ်စွဲ ပြောဆိုလိုက်ပါတယ်။","text":"လာမယ့် ရွေးကောက်ပွဲမှာ ဝင်ပြိုင်ဖို့ တာလီဘန်တွေကို တိုက်တွန်းထားတယ် လို့ သမ္မတ ကာဇိုင်းပြော ဘီဘီစီနဲ့ တွေ့ဆုံ မေးမြန်းခန်းမှာ သမ္မတ ကာဇိုင်းက နေတိုး အဖွဲ့အနေနဲ့ စစ်ဘက်ဆိုင်ရာ လှုပ်ရှားမှုတွေမှာ ဒေါ်လာ ဘီလျံနဲ့ ချီ သုံးခဲ့ပြီး နေတိုး တပ်ဖွဲ့ဝင် ထောင်ပေါင်း များစွာ အသက် ပေးဆပ်ခဲ့ရပေမယ့်လည်း နေတိုးအဖွဲ့ရဲ့ စစ်ဆင် လှုပ်ရှားမှုတွေကြောင့် အာဖဂန်နစ္စတန် နိုင်ငံမှာ ထိခိုက် နစ်နာမှုတွေ အများကြီး ဖြစ်ခဲ့သလို အသက်ပေါင်းများစွာလည်း ဆုံးရှုံးခဲ့ရတယ်လို့ ပြောသွားပါတယ်။ ဒါဟာ နိုင်ငံ လုံခြုံမှု မရှိခဲ့တဲ့ အတွက် ဖြစ်ကြောင်းနဲ့ အာဖဂန် နိုင်ငံသားတွေ လိုလားတာက နိုင်ငံ လုံခြုံမှု အပြည့်အဝ ရှိပြီး အကြမ်းဖက်မှုကို လုံးဝ တိုက်ဖျက်နိုင်ရေး ဖြစ်ကြောင်း အာဖဂန် သမ္မတ ကာဇိုင်းက ပြောသွားပါတယ်။ နေတိုး အဖွဲ့ရဲ့ စစ်ဆင် လှုပ်ရှားမှုတွေ အတွင်း အရပ်သားတွေ ထိခိုက် သေဆုံးခဲ့ရမှုဟာ အမေရိကန် ဦးဆောင်တဲ့ နိုင်ငံတကာ နေတိုး ပူးပေါင်း တပ်ဖွဲ့တွေနဲ့ အာဖဂန် အစိုးရ အကြား အဆင်မပြေ ဖြစ်ရတဲ့ အကြောင်းရင်း တရပ် ဖြစ်ပါတယ်။ ဒါ့အပြင် သမ္မတ ကာဇိုင်းက သူ့အနေနဲ့ တာလီဘန်တွေနဲ့ ကိုယ်တိုင် တွေ့ဆုံ ပြောဆိုမှုတွေ ရှိနေပြီး လာမယ့် ရွေးကောက်ပွဲမှာ ဝင်ပြိုင်ဖို့ တိုက်တွန်း ထားတယ်လို့လည်း ပြောပါတယ်။","len":2004}
{"id":"121128_minearrest","url":"https:\/\/www.bbc.com\/burmese\/burma\/2012\/11\/121128_minearrest","title":"လက်ပံတောင်းတောင် သပိတ်ကို ဖြိုခွဲ","summary":"လက်ပံတောင်းတောင် ကြေးနီ စီမံကိန်း ရပ်ဆိုင်း ရေး သပိတ်မှောက် နေကြတဲ့ စခန်း တွေကို ကြာသပတေးနေ့ မနက် ၃ နာရီခွဲ လောက် အချိန်မှာ ရဲတပ်ဖွဲ့ ကနေ အင်အားသုံး ဝင်ရောက် ဖြိုခွဲခဲ့ ပါတယ်။","text":"ကုမ္ပဏီနဲ့ ဒေသခံ ပြည်သူတွေ အကြား အဆင်ပြေ အောင် ညှိနှိုင်း ပေးမယ်လို့ ဒေါ်စုပြော ရဲတွေ ကနေ သပိတ်စခန်း ၆ ခုကို မျက်ရည်ယိုဗုံးတွေ၊ မီးလောင်စေတဲ့ လက်နက်တွေနဲ့ မီးသတ်ပိုက်တွေ သုံးပြီး ဖြိုခွဲခဲ့တာ ဖြစ်ပါတယ်။ သပိတ်မှောက် သံဃာတွေနဲ့ ပြည်သူ ၁၀ ဂဏန်း အတော်များများ လောက် ဒဏ်ရာ ရရှိ သွားကြပြီး အဲဒီ အထဲက သံဃာ တချို့ဟာ မီးလောင် ဒဏ်ရာ ရရှိ သွားကြပါတယ်။ သပိတ်မှောက် သံဃာ ၇ ပါးလည်း ဖမ်းဆီးခံခဲ့ ရပါတယ်။ နေ့လည်ပိုင်း မှာတော့ မြန်မာအစိုးရ သတင်း ထုတ်ပြန်ရေးအဖွဲ့ကနေ အခုလို ဖြိုခွဲခဲ့တာ နဲ့ ပတ်သက်ပြီး ကြေညာချက်တစောင် ထုတ်ပြန်ခဲ့ ပြီးနောက်၊ သိပ်မကြာခင်မှာဘဲ အဲဒီကြေညာချက်ကို ပြန်ရုပ်သိမ်း လိုက်ပါတယ်။ ဒီကြေးနီစီမံကိန်းနဲ့ ပတ်သက်ပြီး ပြည်သူ့လွှတ်တော် အမတ် ဒေါ်အောင်းဆန်းစုကြည်ဟာ အဲဒီ လက်ပံတောင်း ဒေသကို ကြာသပတေးနေ့ နေ့လည်မှာ ရောက်ရှိသွားပြီး စီမံကိန်းကို အဓိက အကောင် အထည်ဖေါ် လုပ်ဆောင် နေတဲ့ တရုတ်နိုင်ငံက ဝမ်ပေါင် ကုမ္ပဏီ တာဝန်ရှိသူတွေနဲ့ ကုမ္ပဏီ အဆောက်အဦးထဲမှာ ၁ နာရီခွဲ ခန့် ဆွေးနွေးခဲ့ပါတယ်။ အဲဒီနောက် ဒေသခံ လူထုကို စကားပြောကြားရာမှာ ကုမ္ပဏီနဲ့ ဒေသခံ ပြည်သူတွေ အကြား အဆင်ပြေအောင် ညှိနှိုင်း ပေးမယ်လို့ ဒေါ်အောင်ဆန်းစုကြည်က ပြောကြားသွားခဲ့ပါတယ်။ ဒီသတင်းနဲ့ ပတ်သက်သမျှ","len":2009}
{"id":"141007_burmese_amnesty","url":"https:\/\/www.bbc.com\/burmese\/burma\/2014\/10\/141007_burmese_amnesty","title":"အကျဉ်းသား ၃ ထောင်ကျော် လွတ်ငြိမ်း ချမ်းသာခွင့်ရ","summary":"မြန်မာ နိုင်ငံ က အကျဉ်းထောင် အသီးသီးမှာ ပြစ်ဒဏ် ကျခံ နေရတဲ့ အကျဉ်းသား ၃၀၀၀ ကျော် ကို သမ္မတ ဦးသိန်းစိန် ကနေ အင်္ဂါနေ့မှာ လွတ်ငြိမ်း ချမ်းသာခွင့် ပေးလိုက် ပါတယ်။","text":"ပြန်လွတ်လာသူ အများစု ကတော့ ရာဇဝတ်မှု နဲ့ အပြစ် ကျခံ နေရသူတွေ ဖြစ်ကြပါတယ် ပြန်လွတ် လာသူတွေ ထဲမှာ အရင် ထောက်လှမ်းရေး တပ်ဖွဲ့က ဗိုလ်မှူးချုပ်ဟောင်း ဦးသိန်းဆွေ၊ ဗိုလ်ချုပ် ကြီးဟောင်း ဦးခင်ညွန့်ရဲ့ ကိုယ်ရေး အရာရှိ ဗိုလ်မှူး နိုင်ဌေး၊ မြိတ် အကျဉ်းထောင် က ဗိုလ်မှူးကြီး အောင်ဇော် နဲ့ ဗိုလ်မှူးကြီး မင်းသူ တို့အပြင် ဗိုလ်မှူးကြီး အောင်ကျော်မိုး တို့လည်း ပါဝင် ပါတယ်။ ဒါပေမယ့် လည်း အများစု ကတော့ ရာဇဝတ်မှုနဲ့ ပြစ်ဒဏ် ကျခံ နေသူတွေ ဖြစ်ပါတယ်။ ဒီ ပြန်လွတ် အကျဉ်းသား တွေဟာ မြန်မာ နိုင်ငံသား ၃၀၁၅ ဦး နဲ့ နိုင်ငံ ခြားသား ၅၈ ဦး တို့ ဖြစ်ကြ ပါတယ်။ မြင်းခြံ အကျဉ်းထောင်က လွတ်မြောက် လာပြီး ရန်ကုန် မြို့ကို လေယာဉ်နဲ့ ရောက်ရှိ လာတဲ့ ဗိုလ်မှူးချုပ်ဟောင်း ဦးသိန်းဆွေ က တော့ သမ္မတကြီးကို ကျေးဇူးတင် တယ်လို့ ရန်ကုန် လေဆိပ်မှာ သတင်းထောက် တွေကို ပြောကြားပါတယ်။ သမ္မတ ဦးသိန်းစိန် လက်ထက်မှာ နိုင်ငံရေး အကျဉ်သား အများစုကို ပြုပြင် ပြောင်းလဲ ရေး လုပ်ငန်းစဉ် တစိတ် တပိုင်း အနေနဲ့ ပြန်လွှတ် ပေးခဲ့ပြီ လည်း ဖြစ်ပါ တယ်။ ဒါပေမယ့်လည်း နိုင်ငံတကာ လူ့အခွင့်အရေး အဖွဲ့ ဖြစ်တဲ့ Amnesty International အဖွဲ့ကတော့ ဦးသိန်းစိန် အစိုးရဟာ ငြိမ်းချမ်းစွာ ဆန္ဒပြသူ တွေကို ဆက်လက် ဖမ်းဆီး ထောင်ချ နေဆဲ ဖြစ်တယ်လို့ ဝေဖန်လိုက်ပါတယ်။","len":2010}
{"id":"130524_syria_russia","url":"https:\/\/www.bbc.com\/burmese\/world\/2013\/05\/130524_syria_russia","title":"ငြိမ်းချမ်းရေးအတွက် ဒမတ်စကပ်စ် ဆွေးနွေးလို","summary":"ဆီးရီးယားအစိုးရက နောက်လမှာဂျနီဗာ မြို့မှာ ကျင်းပ ပြုလုပ်မယ့် နိုင်ငံတကာ ငြိမ်းချမ်းရေး ဆွေနွေးပွဲကို တက်ရောက်ဖို့ အတွက် မူအားဖြင့် သဘောတူ ထားပြီ ဖြစ်တယ်လို့ ရုရှားက ပြောပါတယ်။","text":"တိုက်ပွဲတွေကြောင့် ဆီးရီးယားရော ဒေသတွင်းမှာပါ နစ်နာနေရ ရုရှားကို ဆီးရီးယား သမ္မတ အာဆတ်ဒ်အတွက် အရေးပါတဲ့ မဟာမိတ် နိုင်ငံဖြစ်ပြီး ဆီးရီးယား အစိုးရ အပေါ်မှာ လည်း လွှမ်းမိုးမှု ရှိတယ်လို့ ရှုမြင်ကြ ပါတယ်။ ရုရှား နိုင်ငံခြားရေး ဝန်ကြီး ဌာနက ပြောခွင့်ရသူ အလက်ဇန်းဒါး လူကပ်စ်ရှာဗစ်က ဆီးရီးယား နိုင်ငံသာမက အဲဒီ ဒေသတွင်းမှာပါ ထိခိုက်နစ်နာ ရတဲ့ တိုက်ပွဲတွေကို ရပ်တန့် နိုင်ဖို့ နိုင်ငံရေး အရ အဖြေရှာ နိုင်ကြဖို့ အတွက် နိုင်ငံတကာ ငြိမ်းချမ်းရေး ညီလာခံမှာ ဒမတ်စကပ်စ်က တက်ရောက် လိုကြောင်း မူအားဖြင့် အသင့်ရှိနေပြီ ဖြစ်တယ်လို့ ပြောကြား သွားခဲ့ပါတယ်။ ဆီးရီးယား အဓိက အတိုက်အခံ အဖွဲ့ကြီး ဖြစ်တဲ့ ဆီးရီးယား အမျိုးသား ညွှန့်ပေါင်း အဖွဲ့ကလည်း အဖွဲ့အတွင်း သဘောထား ကွဲပြား မှုတွေကို ဖြေရှင်းပြီး အတိုက်အခံ တွေရဲ့ ခေါင်းဆောင်သစ် ရွေးချယ် နိုင်ဖို့ အတွက် အစ္စတန်ဘူလ် မြို့မှာ တွေ့ဆုံ ဆွေးနွေး နေကြပါတယ်။ ဆီးရီးယား သမ္မတ အာဆတ်ဒ် နိုင်ငံရေး အရ အားသာမှု မရနိုင်အောင် အတိုက်အခံ တွေအနေနဲ့ ညီညွတ် ကြဖို့ လိုအပ်တယ်လို့ အတိုက်အခံ ခေါင်းဆောင် တချို့က ပြောပါတယ်။ အရင်က ဒီလို ငြိမ်းချမ်းရေး အတွက် ဆွေးနွေးမှု တွေမှာတော့ နှစ်ဘက်စလုံးက ကြိုတင် တောင်းဆို မှုတွေ ရှိနေခဲ့လို့ ပျက်ပြား ခဲ့ရပါတယ်။","len":2013}
{"id":"140831_ukarine_talk_russia_urges","url":"https:\/\/www.bbc.com\/burmese\/world\/2014\/08\/140831_ukarine_talk_russia_urges","title":"ယူကရိန်း ကိစ္စ ဆွေးနွေးဖို့ ရုရှား တောင်းဆို","summary":"အရှေ့ ယူကရိန်း ဒေသမှာ ပြည်နယ် ကိစ္စနဲ့ ပတ်သက်ပြီး ချက်ခြင်း ဆွေးနွေး မှုတွေ လုပ်ဖို့ ရုရှား သမ္မတ ပူတင် က တောင်းဆို လိုက်ပါ တယ်။","text":"ယူကရိန်း အရှေ့ပိုင်းက ပြည်သူတွေ အလို ရှိတဲ့ အကျိုး စီးပွား ပုံစံ အတိုင်း အကာ အကွယ် ပေးရမယ် လို့ပြော နောက်ပြီး ယူကရိန်း အရှေ့ပိုင်းက ပြည်သူတွေ အတွက် ဥပဒေနဲ့ ညီတဲ့ သူတို့ အလို ရှိတဲ့ အကျိုး စီးပွား ပုံစံ အတိုင်း အကာ အကွယ် ပေးရမယ် လို့လည်း မစ္စတာ ပူတင်က ပြောကြား သွားပါတယ်။ ဒါဟာ ယူကရိန်း အရှေ့ပိုင်း ပဋိပက္ခ တွေ အဆုံးသတ် ရေး အတွက် စေ့စပ် ညှိနှိုင်းရေး တစိတ် တပိုင်း အနေနဲ့ အခုလို တောင်းဆို လိုက်တာ လည်း ဖြစ်ပါ တယ်။ ဘီဘီစီ သတင်းထောက် ကတော့ ဒါဟာ ယူကရိန်း အစိုးရ အနေနဲ့ ရုရှား လိုလားသူ သူပုန်တွေနဲ့ တိုက်ရိုက် ငြိမ်းချမ်းရေး ဆွေးနွေး မှုတွေ လုပ်ဖို့ မော်စကို ကနေ ကီယက်ကို ဖိအား ပိုတိုး လာနေတဲ့ လက္ခဏာ ဖြစ်တယ်လို့ သုံးသပ် ပါတယ်။ ဒီဆွေးနွေး မှုတွေ ဖြစ်လာ ဖို့ကို ရုရှား ကနေ စိတ်အား ထက်သန် နေတာလည်း ဖြစ်ပါတယ်။ ယူကရိန်း အကျပ် အတည်း အတွက် ယူကရိန်း ရုရှားနဲ့ ဥရောပ သမဂ္ဂ တို့ အကြား ဘီလာရုစ် နိုင်ငံ မြို့တော် မင့်စ်ခ်မှာ တနင်္လာနေ့ ဆွေနွေး မှုတွေ လုပ်ဖို့လည်း ရှိနေ တာပါ။ အခုလို သုံးပွင့်ဆိုင် ဆွေးနွေးဖို့ ဖြစ်လာ ရတာဟာ၊ ယူကရိန်း အရှေ့ ဘက်ပိုင်း ဒေသမှာ နောက်ပြန် လှည့်လို့ မရတဲ့ အခြေ အနေမျိုး ဖြစ်ဖို့ နီးလာ နေပြီလို့ အီးယူ နဲ့ ယူကရိန်း တို့က သတိပေး ပြောကြား ခဲ့တာကြောင့် ဖြစ်ပါတယ်။","len":2014}
{"id":"150415_eu_accuses_google_shopping_abuse","url":"https:\/\/www.bbc.com\/burmese\/world\/2015\/04\/150415_eu_accuses_google_shopping_abuse","title":"စျေးကွက် လက်ဝါးကြီးအုပ်မှုနဲ့ ဂူဂဲလ်ကို အီးယူ စွဲဆို","summary":"စျေးကွက် ပြိုင်ဆိုင်မှုကို ဆန့်ကျင်တဲ့ လုပ်ဆောင်မှုတွေကြောင့် Google အင်တာနက် ကုမ္ပဏီကြီးကို ဥရောပ သမဂ္ဂက တရားဝင် စွဲချက် တင်လိုက်ပါတယ်။","text":"စွဲချက်တွေကို ဂူဂဲလ်က ရင်ဆိုင်သွားမယ်လို့ ဆို။ အချက်အလက် ရှာဖွေရေး ဝန်ဆောင်မှုမှာ လွှမ်းမိုးထားနိုင်မှုကို ဂူဂဲလ်က အသုံးချပြီး သူတို့ရဲ့ ကိုယ်ပိုင် ကုန်စည် ရောင်းချတဲ့ လင့်ခ်တွေကို အရောင်းမြှင့်တင် ခဲ့တယ်လို့ အီးယူ စျေးကွက် ယှဉ်ပြိုင်မှု ဆိုင်ရာ ကော်မရှင်နာရဲ့ ထုတ်ပြန်ချက်မှာ ဖော်ပြ ထားပါတယ်။ အခုလို စျေးကွက် လက်ဝါးကြီး အုပ်မှု စွဲဆိုချက် အတွက် တုံ့ပြန်ချက် ပေးဖို့ ဂူဂဲလ် အနေနဲ့ အချိန် ၂ လ ခွဲ ရှိတယ်လို့ အီးယူ စျေးကွက် ယှဉ်ပြိုင်မှု ဆိုင်ရာ ကော်မရှင်နာ Margrethe Vestager က ပြောပါတယ်။ ဂူဂဲလ် ကုမ္ပဏီ အပေါ် စွပ်စွဲချက်တွေကို ၅ နှစ်ကြာ စုံစမ်းပြီးမှ အခုလို စွဲချက်တင်လိုက်တာ ဖြစ်ပြီး၊ ဒါဟာ ဂူဂဲလ်ကို ယူရို ဒေါ်လာ ဘီလျံပေါင်း များစွာ ဒဏ်တပ်နိုင်တဲ့ အထိ ဦးတည် သွားစေနိုင်တဲ့ ဥပဒေပိုင်း လုပ်ဆောင်မှုရဲ့ အစ ဖြစ်ပါတယ်။ ဂူဂဲလ် ကုမ္ပဏီ ကတော့ ဒီစွဲချက်တွေကို ပြင်းပြင်းထန်ထန် ငြင်းဆိုတယ်လို့ ပြောလိုက်ပြီး အမှုကို ရင်ဆိုင်သွားမယ်လို့ ဆိုပါတယ်။ ဂူဂဲလ် ရှာဖွေရေး အင်ဂျင်ကို သုံးပြီး အင်တာနက် အချက်အလက် ရှာဖွေမှုက ဥရောပမှာ ၉၀ ရာခိုင်နှုန်းကျော် ရှိပါတယ်။ Google ရဲ့ Android operating system အတွက် Apps တွေနဲ့ ဝန်ဆောင်မှုတွေ အပေါ် ကိုင်တွယ်ပုံနဲ့ ပတ်သက်ပြီး မျှတမှု ရှိမရှိ စစ်ဆေးဖို့လည်း အီးယူက စုံစမ်းမှု စတင်ခဲ့ပါတယ်။","len":2021}
{"id":"150326_saudi_launches_air_strikes_yemen","url":"https:\/\/www.bbc.com\/burmese\/world\/2015\/03\/150326_saudi_launches_air_strikes_yemen","title":"ယီမင် သူပုန်တွေကို ဆော်ဒီ လေကြောင်း တိုက်ခိုက်","summary":"ဆော်ဒီ အာရေဗျ နိုင်ငံက ဦးဆောင်တဲ့ အာရပ် နိုင်ငံများ ပူးပေါင်း အဖွဲ့က စစ်လေယာဉ် တွေက ယီမင် နိုင်ငံမှာ ရှိတဲ့ ရှီးယား မွတ်ဆလင် ဟွတ်သီ သူပုန်တွေကို လေကြောင်း တိုက်ခိုက်မှုတွေ ပြုလုပ် ခဲ့ပါတယ်။","text":"လေကြောင်း တိုက်ခိုက်မှုကြောင့် အရပ်သား အချို့လည်း သေဆုံးခဲ့ဟု ဆို။ ဆာနား မြို့တော်မှာ ရှိတဲ့ ဟွတ်သီ သူပုန်တွေရဲ့ ကွပ်ကဲရေး ဌာနတွေအပြင် ဒုံးပစ်စင် တွေနဲ့ တိုက်လေယာဉ် တွေကို ဦးတည် တိုက်ခိုက် ခဲ့တယ်လို့ ဆော်ဒီ အာရေဗျ နိုင်ငံက ပြောပါတယ်။ ဗုဒ္ဓဟူးနေ့ကတော့ ယီမင် သမ္မတ မစ္စတာ ဟာဒီ ခြေကုပ် ယူထားတဲ့ အေဒင်မြို့ကို ဟွတ်သီ သူပုန်တွေ ချဉ်းကပ် လာနိုင်တဲ့ အတွက် လျှို့ဝှက် နေရာ တစ်ခုကို မစ္စတာ ဟာဒီ တိမ်းရှောင် ခဲ့ရပါတယ်။ ဟွတ်သီ သူပုန် အရာရှိ တစ်ဦးကတော့ အာရပ် နိုင်ငံတွေရဲ့ တိုက်ခိုက်မှုဟာ ပိုမို ကျယ်ပြန့်တဲ့ စစ်ပွဲ အတွက် ရန်စ လိုက်တာပဲလို့ သတိပေး ပြောဆို ခဲ့ပါတယ်။ လေကြောင်း တိုက်ခိုက်မှုတွေကြောင့် အရပ်သား တချို့လည်း သေဆုံး ခဲ့တယ်လို့ ယီမင် ကျန်းမာရေး ဝန်ကြီးက ပြောပါတယ်။ ယီမင်မှာ ရှိတဲ့ ဟွတ်သီ သူပုန်တွေကို ရှီးယားတွေ ကြီးစိုးတဲ့ အီရန်က ထောက်ပံ့ ပေးနေတယ်လို့ ဆွန်နီတွေ ကြီးစိုးတဲ့ ဆော်ဒီ အာရေဗျနဲ့ အာရပ် ပင်လယ်ကွေ့ နိုင်ငံတွေက အချိန် အတော်ကြာ ကတည်းက စွပ်စွဲ ပြောဆို နေခဲ့ပါတယ်။ ယီမင် နိုင်ငံကို ဟွတ်သီ သူပုန်တွေ အပြည့်အဝ ထိန်းချုပ် လိုက်နိုင်မယ် ဆိုရင် သူတို့ နိုင်ငံတွေရဲ့ လုံခြုံရေးကို တိုက်ရိုက် ခြိမ်းခြောက် လာနိုင်တယ်လို့ ဆော်ဒီ ဦးဆောင်တဲ့ အာရပ် နိုင်ငံတွေက ပြောကြပါတယ်။","len":2029}
{"id":"world-51079678","url":"https:\/\/www.bbc.com\/burmese\/world-51079678","title":"ထိုင်ဝမ်သမ္မတ ရွေးကောက်ပွဲ - ဆိုင်ယင်ဝမ် ရွေးကောက်ပွဲ ထပ်နိုင်","summary":"တရုတ်ပြည်မကြီးနဲ့ ထိုင်ဝမ်အကြား ဆက်ဆံရေးကိစ္စ လွှမ်းမိုးနေတဲ့ ထိုင်ဝမ် သမ္မတ ရွေးကောက်ပွဲမှာ လက်ရှိ သမ္မတ ဆိုင်ယင်ဝမ်က နောက်တစ်ကြိမ် အနိုင်ရခဲ့ပါတယ်။","text":"တရုတ်ပြည်ကြီးက ခြိမ်းခြာက်မှုတွေကို အခုဆက်မလုပ်သင့်တော့ဘူးလို့ ပြော ထိုင်ဝမ်သမ္မတပြော မစ္စဆိုင်ဟာ သူ့ပြိုင်ဘက် ဟန်ကိုရွီကို မဲအသာနဲ့ အနိုင်ရခဲ့ပြီး မဲ ၅၇ ရာခိုင်နှုန်းရခဲ့ပါတယ်။ အဲဒါဟာ မဲ ပေးသူ ၈.၂ သန်း ရဲ့ မဲတွေ ရရှိခဲ့တာ ဖြစ်ပါတယ်။ သူဟာ ပြည်မကြီးနဲ့ နီးစပ်တဲ့ဆက်ဆံရေးကို ဆန့်ကျင်သူ ဖြစ်ပြီး သူ့ပြိုင်ဘက်တော့ စီးပွားရေး အကျိုးရှိဖို့ ဆိုပြီး နီးစပ်ချင်သူ ဖြစ်ပါတယ်။ သူရဲ့ ရွေးကောက်ပွဲ အောင်ပွဲခံ မိန့်ခွန်းမှာ ထိုင်ဝမ်ကို အတင်းအကြပ် ပြန်ယူချင်တာကို လက်လျှော့လိုက်ဖို့ သူက တရုတ်ပြည်မကြီးကို ပြောပါတယ်။ ပြည်မကြီးထောက်ခံတဲ့ ပြိုင်ဘက် ထိုင်ဝမ်က လွတ်လပ်တဲ့ ဒီမိုကရေစီ လူနေမှုဘဝကို ဘယ်လောက်တန်ဖိုးထား လေးစားတယ်၊ ကိုယ့်နိုင်ငံကို ဘယ်လောက် ချစ်တယ်ဆိုတာကို ကမ္ဘာကြီးကို ပြလိုက်တာပဲလို့ သူက သတင်းစာရှင်းလင်းပွဲမှာ ပြောခဲ့ပါတယ်။ ၁၉၄၉မှာ တရုတ်ပြည်တွင်းစစ် ပြီးကတည်းက ထိုင်ဝမ်ကို သီးခြားအုပ်ချုပ်နေတာ ဖြစ်ပါတယ်။ ဒါပေမဲ့ တရုတ်အစိုးရကတော့ ထိုင်ဝမ်ကျွန်းကို ဖိအားပေးပြီးပဲဖြစ်စေ၊ တရုတ်ပြည်မကြီးနဲ့ တစ်ချိန်မှာ ပြန်ပေါင်းစည်းနိုင်မယ့် ပြည်နယ်တစ်ခုလို့ ရှုမြင်နေပါတယ်။ မစ္စဆိုင်က တရုတ်အနေနဲ့ အဲဒီလို ခြိမ်းခြောက်တာကို အခုအချိန်မှာ ဆက်မလုပ်သင့်တော့ဘူးလို့ ပြောပါတယ်။","len":2029}
{"id":"151119_ushweman_dassk_joint_statement","url":"https:\/\/www.bbc.com\/burmese\/burma\/2015\/11\/151119_ushweman_dassk_joint_statement","title":"ဒေါ်အောင်ဆန်းစုကြည်နဲ့ သူရဦးရွှေမန်း ပူးတွဲကြေညာချက်ထုတ်ပြန်","summary":"နိုဝင်ဘာလ ၁၉ ရက်နေ့က ပြည်ထောင်စု လွှတ်တော် နာယက သူရ ဦးရွှေမန်းနဲ့ အမျိုးသား ဒီမိုကရေစီ အဖွဲ့ချုပ် ပါတီ ဥက္ကဌ ဒေါ်အောင်ဆန်းစုကြည် တို့ နေပြည်တော်မှာ ၂ နာရီကျော်ကြာ တွေ့ဆုံဆွေးနွေး ခဲ့ပါတယ်။","text":"အမျိုးသား ရင်ကြားစေ့ရေး ဆောင်ရွက်ဖို့ သူရ ဦးရွှေမန်းနဲ့ ဒေါ်အောင်ဆန်းစုကြည်တို့ သဘောတူ တွေ့ဆုံဆွေးနွေးရာမှာ ဒေါ်အောင်ဆန်းစုကြည် ဘက်က ပြည်သူ့ လွှတ်တော် ကိုယ်စားလှယ် ဦးဝင်းမြင့်နဲ့ ဒေါက်တာ ဇော်မြင့်မောင်တို့ ပါသလို သူရ ဦးရွှေမန်း ဘက်ကလဲ ပြည်သူ့လွှတ်တော် ဒုတိယ ဥက္ကဌ ဦးနန္ဒကျော်စွာ နဲ့ ဥဒေကြမ်း ကော်မတီဥက္ကဌ ဦးတီခွန်မြတ် တို့လည်း ပါဝင်ပါတယ်။ လွှတ်တော်အဆောက်အအုံ ပြည်သူ့လွှတ်တော် ဥက္ကဌရုံးခန်းမှာတွေ့ဆုံခဲ့ကြပြီး ဆွေးနွေးမှု နဲ့ ပတ်သက်ပြီးအချက် ၅ ချက်ပါတဲ့ ပူးတွဲကြေညာချက်ကိုထုတ်ခဲ့ပါတယ်။ ကြေညာချက်ထဲမှာ နိုဝင်ဘာလ ၈ ရက်နေ့က ကျင်းပပြလုပ်ခဲ့တဲ့ ပါတီစုံ အထွေထွေ ရွေးကောက်ပွဲမှ ထွက်ပေါ်လာတဲ့ ပြည်သူ့ ဆန္ဒကို တည်ငြိမ် အေးချမ်းစွာ အကောင်အထည်ဖော် ဆောင်ရွက်ရာမှာ ပူးပေါင်း ဆောင်ရွက်မှာ ဖြစ်ကြောင်း ဖော်ပြပါရှိပါတယ်။ လွှတ်တော် ဖွဲ့စည်းရာမှာ တိုင်းရင်းသား စည်းလုံး ညီညွှတ်ရေးနဲ့ အမျိုးသား ပြန်လည် သင့်မြတ်ရေးကို ဦးတည် ဆောင်ရွက်ရေး ကိုလည်း ပူးပေါင်း ဆောင်ရွက်သွားမယ်လို့ ကြေညာခဲ့ပါတယ်။ မဲပေးခဲ့ကြတဲ့ မဲဆန္ဒရှင် တို့ရဲ့ ရွေးချယ် တာဝန်ပေးမှု အရ လွှတ်တော် အသစ် ခေါ်ယူရေး အတွက် ဆက်လက် ပူပေါင်း ဆောင်ရွက်ဖို့ နှစ်ဘက် သဘောတူညီမှု ရရှိခဲ့ကြောင်း ပူးတွဲ ကြေညာချက် ထုတ်ပြန်ခဲ့ပါတယ်။","len":2031}
{"id":"151021_us_myanmar_election","url":"https:\/\/www.bbc.com\/burmese\/burma\/2015\/10\/151021_us_myanmar_election","title":"အမေရိကန်မြန်မာ ဆက်ဆံရေး ရွေးကောက်ပွဲ ရလဒ်ပေါ်တည်","summary":"အမေရိကန်နဲ့ မြန်မာ အနာဂါတ် ထိတွေ့ ဆက်ဆံရေးဟာ လာမယ့် ရွေးကောက်ပွဲ ရလဒ်ပေါ်မှာ မူတည်နေတယ်လို့ အမေရိကန်အစိုးရက ပြောပါတယ်။","text":"ရွေးကောက်ပွဲ ရလဒ်ကို အားလုံး လက်ခံရေးက သိပ်ကို အရေးကြီးတယ်လို့ အရှေ့အာရှရေးရာ အမေရိကန် အငယ်တန်း နိုင်ငံခြားရေး ဝန်ကြီးပြော ရွေးကောက်ပွဲ ချွတ်ယွင်းမှုတွေကို အမေရိကန် အစိုးရအနေနဲ့ မသိကျိုးကျွံ လုပ်နေမှာ မဟုတ်ကြောင်း၊ ရွေးကောက်ပွဲအပြီး တက်လာမယ့် အစိုးရကို အကူအညီ ပေးရေး၊ ဒဏ်ခတ် ပိတ်ဆို့မှုတွေကို နောက်ထပ် လျှော့ချရေးတွေဟာ အဲဒီ ရွေးကောက်ပွဲ လုပ်ငန်းစဉ်တွေနဲ့ ရလဒ်ပေါ်မှာ မူတည်နေတယ်လို့ အရှေ့အာရှရေးရာ အမေရိကန် အငယ်တန်း နိုင်ငံခြားရေးဝန်ကြီး Daniel Russel က ဝါရှင်တန်မြို့ ကွန်ဂရက် လွှတ်တော် ကြားနာပွဲမှာ ပြောကြားခဲ့ပါတယ်။ အတိုက်အခံ နိုင်ငံရေး ပါတီတွေ၊ ရွေးကောက်ပွဲ လေ့လာ စောင့်ကြည့်သူတွေ၊ မြန်မာပြည်သူတွေနဲ့ သတင်းမီဒီယာတွေဆီက တုန့်ပြန်ပြောဆိုချက်တွေကို အခြေခံပြီး သုံးသပ်သွားမယ်လို့ သူက ပြောပါတယ်။ ဒါ့အပြင် ရွေးကောက်ပွဲ အပြီးကာလကို အသေအချာ စောင့်ကြည့် လေ့လာသွားမှာ ဖြစ်ပြီး ရွေးကောက်ပွဲ ရလဒ်ကို အားလုံး လက်ခံရေးက သိပ်ကို အရေးကြီးတယ်လို့ ဆိုပါတယ်။ ဘာသာရေးကို နိုင်ငံရေးနဲ့ ရောယှက်တာမျိုး၊ ဘာသာရေး အမုန်းစကား ဖြန့်တာမျိုးတွေကြောင့် ရွေးကောက်ပွဲနေ့မှာ အကြမ်းဖက်မှုတွေ ပေါ်ပေါက်လာနိုင်ကြောင်း အရှေ့အာရှရေးရာ အမေရိကန် အငယ်တန်း နိုင်ငံခြားရေးဝန်ကြီး Daniel Russel က သတိပေး ပြောကြားသွားပါတယ်။","len":2037}
{"id":"140509_kachin_arrests","url":"https:\/\/www.bbc.com\/burmese\/burma\/2014\/05\/140509_kachin_arrests","title":"ကေအိုင်အေ ဖမ်းထား သူတွေ ပြန်လွှတ်ရေး PCG ကြားဝင်","summary":"ကေအိုင်အေ တပ်ရင်း ၄ ဘက်က ဖမ်းဆီးထားတဲ့ အထွေထွေ အုပ်ချုပ်ရေး ဝန်ထမ်းနှစ်ယောက် ပြန်လည် လွတ်မြောက်ရေးနဲ့ ပတ်သက်လို့ PCG ကချင် ဘက်က ငြိမ်းချမ်းရေး အကျိုးတော်ဆောင် အဖွဲ့က ကြားဝင် ဆောင်ရွက်ပေးနေတယ်လို့ ကေအိုင်အေက ပြောပါတယ်။","text":"ပြီးခဲ့တဲ့နှစ်က ကေအိုင်အိုနဲ့ အစိုးရ ဆွေးနွေးပွဲ ပြီးခဲ့တဲ့ ရက်ပိုင်းက မြန်မာအစိုးရ စစ်တပ်နဲ့ ကေအိုင်အေ ကချင် လွတ်လပ်ရေး တပ်တို့အကြား လူတွေ အပြန်အလှန် ဖမ်းဆီးမှုတွေ ရှိခဲ့ရာမှာ အစိုးရ စစ်တပ် ဘက်က ဖမ်းဆီးခဲ့တဲ့ ဒုက္ခသည် ၁၄ ယောက်က ပြန်လွတ် လာခဲ့ပါပြီ။ ကေအိုင်အေ ဘက်က မေလ ၃ ရက်နေ့က စတင် ဖမ်းထားတဲ့ အုပ်ချုပ်ရေး ဝန်ထမ်း နှစ်ယောက်ကို မေလ ၆ ရက် ညနေ ၆နာရီ အထိပြန်လွှတ် မပေးရင် အင်အားသုံးဖြေရှင်းမယ်လို့ မြောက်ပိုင်းတိုင်း တိုင်းမှူးက ပြောခဲ့ ရာမှာ အခု သူပြောတဲ့ ရက် ကျော်လာ ခဲ့ပေမဲ့ အဖမ်း ခံရသူတွေ ပြန်လွတ် မလာကြသေးပါဘူး။ စစ်တပ် ဘက်ကလည်း အင်အားသုံး လုပ်ဆောင်မှု တစုံတရာ မရှိသေးတာ တွေ့ရ ပါတယ်။ ကေအိုင်အို Technical Team ငြိမ်းချမ်းရေး လုပ်ငန်း ဖော်ဆောင်ရေး အဖွဲ့ တာဝန်ခံ ဦးဒေါင်းခါးက သူအပါအဝင် လုပ်ငန်း ဖော်ဆောင်ရေး အဖွဲ့ တာဝန်ခံ တွေ၊ ငြိမ်းချမ်းရေး အကျိုးဆောင် အဖွဲ့ကလူတွေက မြောက်ပိုင်းတိုင်း တိုင်းမှူးနဲ့ မေလ ၆ ရက် ညနေက တွေ့ခဲ့ရာမှာ အခြေ အနေတွေကို ဆွေးနွေးခဲ့ကြတယ်လို့ ပြောပါတယ်။ ကေအိုင်အေ ဘက်က တပ်သား စုဆောင်းမှု၊ တပ်သားဟောင်း တွေကို ပြန်စုစည်းမှု၊ မူးယစ်ဆေးဝါး ရောင်းဝယ်တာ တွေကို ဖမ်းဆီးမှုတွေ လုပ်ဆောင်စဉ် အဲဒီ ဝန်ထမ်းတွေ ပါသွားတာ ဖြစ်တယ်လို့ ကေအိုင်အို Technical Team တာဝန်ခံ ဦးဒေါင်းခါးက ပြောပါတယ်။","len":2039}
{"id":"150417_iraq_al_douri","url":"https:\/\/www.bbc.com\/burmese\/world\/2015\/04\/150417_iraq_al_douri","title":"အယ်လ်​ဒူ​ရီ ကို သတ်​နိုင်​ပြီ​လို့ အီ​ရတ်​က ပြောနေ","summary":"ဆဒမ်ဟူစိန် ရဲ့ လက်ရုံးတွေ ထဲ နောက်ဆုံး လက်ကျန် လွတ်နေသေး သူတွေ ထဲက ရာထူး အကြီးဆုံး ဖြစ်မယ် လို့ ယူဆရသူ Izzat Ibrahim al-Douri ကို သတ်လိုက် နိုင်ပြီ လို့ အီရတ် အာဏာပိုင် တွေ က ပြောနေ ပါတယ်။","text":"ဆဒမ်ရဲ့ လက်ရုံးတွေကို မှတ်မိအောင် အီရတ်ကိုဝင်တိုက်တဲ့ အမေရိကန်စစ်သားတွေ ကို ထုတ်ပေးခဲ့တဲ့ ဖဲချပ်တွေထဲ ညှင်းဖဲဘုရင် အချပ်ဟာ အယ်လ်ဒူရီရဲ့ ရုပ်ပုံ နဲ့ ဖြစ်ပါတယ်။ မစ္စတာ အယ်လ်ဒူရီ ဟာ အီရတ် နိုင်ငံ အတွင်း အစ္စလာမ်မစ် နိုင်ငံတော် အဖွဲ့ IS တွေ ထကြွ လာနိုင် ခဲ့တာ ရဲ့ အဓိက လက်သည် တွေ ထဲ မှာလည်း တစ်ဦး အပါအဝင် ဖြစ်တယ် လို့ ယူဆ ရပါတယ်။ မစ္စတာ အယ်လ်ဒူရီ သေဆုံးတဲ့ သတင်းကို ဘီဘီစီ အနေနဲ့ အီရတ် အစိုးရ ဆီ က တိုက်ရိုက် အတည်ပြုမှု မရသေး ပေမယ့် သေဆုံးကြောင်း ဓာတ်ပုံ တွေ နဲ့ အသေးစိတ် အချက်အလက် တွေ ကတော့ အတော်လေး ပျံ့နှံ့ နေပါတယ်။ အခုဆိုရင် ဒီ သတင်းကို အတည် ပြု နိုင်ဖို့ DNA စစ်ဆေး မှု တွေ ပြုလုပ် သွားမယ် ဆိုပြီး အီရတ် အစိုးရ အရာရှိ တွေက ပြောပါတယ်။ တခါ၊ အီရတ် နိုင်ငံ မြို့တော် ဘဂ္ဂဒက် မှာ နေရာ အနှံ့ ဗုံးတွေ ဆက်တိုက် ဆိုသလို ပေါက်ကွဲ ခဲ့တဲ့ အတွက် အနည်းဆုံး လူ ၃၀ သေဆုံး သွားပါတယ်။ လူနေ ထူထပ် တဲ့ နေရာတွေ ကို ပစ်မှတ်ထား တိုက်ခိုက် ခံခဲ့ ရတာ ဖြစ်ပြီး၊ လေဟာပြင် စျေး တစ်ခု အနီး ပေါက် ကွဲမှု အတွင်း အသေအပျောက် အများဆုံး ဖြစ်ခဲ့ပါတယ်။ အီရတ် မြောက်ဘက်ပိုင်း ကာ့ဒ် မျိုးနွယ်စု တွေ ရဲ့ မြို့တော် အယ်ရ်ဘီးလ် မှာလည်း၊ အမေရိကန် ကောင်စစ်ဝန် ရုံး အနီး ဗုံးတစ်လုံး ပေါက်ကွဲ ခဲ့ပြီး အနည်းဆုံး လူတစ်ဦး သေဆုံး သွားပါတယ်။","len":2040}
{"id":"151017_slovenia_migrants_eu","url":"https:\/\/www.bbc.com\/burmese\/world\/2015\/10\/151017_slovenia_migrants_eu","title":"ဆလိုဗေးနီးယားထဲ ရွှေ့ပြောင်းသူ ထောင်ချီဝင်နေ","summary":"ခရိုအေရှား နဲ့ နယ်စပ် ကို ဟန်ဂေရီ ဘက်က ပိတ်ဆို့ ခဲ့တဲ့ နောက် ထောင်နဲ့ချီတဲ့ ရွှေ့ပြောင်း သူတွေ ဟာ အခုဆိုရင် ဆလိုဗေး နီးယား နိုင်ငံ ထဲ ကို ဝင်ရောက် နေကြ ပါတယ်။","text":"ဩစတြီးယား နဲ့ ဂျာမနီ နိုင်ငံတွေ က နယ်စပ် တွေ ကို ဖွင့် ပေးထား သ၍ ရွှေ့ပြောင်း သူတွေကို ဆလိုဗေးနီးယား ထဲကို ဝင်ခွင့် ပေးမယ်။ သူတို့ ဟာ ဩစတြီးယား ဒါမှမဟုတ် ဂျာမနီ နိုင်ငံ ထိ ရောက်ဖို့ ဦးတည် သွား နေကြတာ ဖြစ်ပါတယ်။ ဝင်ရောက် လာသူတွေ အရေး ကို ဆလိုဗေးနီးယား စစ်တပ် က ရဲတွေ နဲ့ အတူ ပူးပေါင်း ကိုင်တွယ် လာနိုင်တယ် လို့ ဆလိုဗေးနီးယား ၀န်ကြီးချုပ် မိုင်ရို ဆီရား က ပြောပါတယ်။ ဩစတြီးယား နဲ့ ဂျာမနီ နိုင်ငံတွေ က နယ်စပ် တွေ ကို ဖွင့် ပေးထား သ၍ ရွှေ့ပြောင်း သူတွေကို ဆလိုဗေးနီးယား ထဲကို ဝင်ခွင့် ပေးမယ် ဆိုပြီး တော့လည်း ဝန်ကြီးချုက် ဆီးရား က ဆိုပါတယ်။ တခါ၊ အင်္ဂလိပ် ရေလိပ်ကြား ကို ဖြတ်ကျော်ပြီး ဗြိတိ နိုင်ငံထဲ ဝင်ရောက် နိုင်ဖို့ အတွက် ပြင်သစ် နိုင်ငံ ဘက်ခြမ်း က ခါ့လေး ဆိပ်ကမ်း ဝန်းကျင် ကို ရောက် နေကြတဲ့ ရွှေ့ပြောင်းသူ တွေ အရေအတွက် ဟာ အခု သီတင်းပတ် တွေ အတွင်း ၂ ဆ တိုးလာ ပြီး ၆ ထောင် အထိ ရှိ လာတယ် လို့ ပြင်သစ် အာဏာပိုင် တွေ က ဆိုပါတယ်။ အဲဒီ့ သူတွေ ဟာ ယာယီ တဲတွေ ထိုးပြီး ဖြစ်သလို နေထိုင် နေကြရတာ ဖြစ်ပါတယ်။ ခါလေး ဆိပ်ကမ်း တဝိုက် မှာ အရံအတား အသစ် တွေ ချထားပြီး ရဲ တပ်ဖွဲ့ အင်အားလည်း တိုးမြှင့် ရတာဟာ လုံခြုံရေး ဆိုင်ရာ သတိထားပြီး လုပ်ဆောင် ရတာ မျိုး ဖြစ်တယ်လို့ ဒေသခံ အစိုးရ အရာရှိ တစ်ယောက် က ဆိုပါတယ်။","len":2040}
{"id":"151207_china_smog","url":"https:\/\/www.bbc.com\/burmese\/world\/2015\/12\/151207_china_smog","title":"မီးခိုးမြူကြောင့် ဘေဂျင်းမှာ အနီ သတိပေးချက်ထုတ်","summary":"တရုတ် နိုင်ငံ၊ ဘေဂျင်း မြို့တော်မှာ လာမယ့် အင်္ဂါနေ့ ကနေ ကြာသပတေးနေ့ အထိ မီးခိုးမြူ ဖုံးလွှမ်းမှု ပမာဏ မြင့်မားဖို့ ရှိတဲ့ အတွက် အနီရောင် အဆင့် သတိပေးချက်ကို ထုတ်ပြန် လိုက်ပါတယ်။","text":"ဘေဂျင်းမြို့မှာ မီးခိုးမြူတွေကြောင့် မီတာ ၂၀၀ လောက် အထိပဲ မြင်နိုင်စွမ်း ရှိတယ်လို့ ဆို။ အခု ထုတ်ပြန်ချက်က အမြင့်ဆုံး သတိပေးချက် ဖြစ်ပြီး အရင်က ဘေဂျင်းမှာ အခုလို ထုတ်ပြန် ခဲ့ဖူးခြင်း မရှိဘူးလို့ ဆင်ဟွာ သတင်းဌာနက ပြောပါတယ်။ စာသင်ကျောင်းတွေနဲ့ ဆောက်လုပ်ရေး လုပ်ငန်းတွေကို ပိတ်ထားဖို့လည်း မြို့တော် အရာရှိတွေက တိုက်တွန်း ထားတယ်လို့ ဆိုပါတယ်။ မြို့ထဲက မော်တော်ယာဉ် ထက်ဝက်ခန့် ကိုလည်း အသုံးမပြုဖို့ ကန့်သတ်ချက်တွေ ထုတ်ထား ပါတယ်။ ကမ္ဘာပေါ်က လေထု ညစ်ညမ်းစေတဲ့ နိုင်ငံတွေထဲမှာ အကြီးဆုံး ဖြစ်တဲ့ တရုတ်က ပဲရစ်မြို့မှာ ပြုလုပ်တဲ့ ကာဗွန် ထုတ်လွှတ်မှု ဆိုင်ရာ ဆွေးနွေးပွဲကို တက်ရောက်နေစဉ် အခုလို သတိပေးချက် ထွက်ပေါ် လာတာလည်း ဖြစ်ပါတယ်။ ဘေဂျင်းမြို့မှာ လက်ရှိ ဖုံးလွှမ်းနေတဲ့ မီးခိုးမြူ ပမာဏက ပြီးခဲ့တဲ့ သီတင်းပတ်မှာ ရှိခဲ့တဲ့ ပမာဏလောက် မများပေမယ့် နောက်ရက်ပိုင်း အတွင်း ရှိလာမယ့် အလားအလာအတွက် အခုလို အနီရောင် သတိပေးချက် ထုတ်ပြန်တာလို့ ဆိုပါတယ်။ ကျောက်မီးသွေး သုံးတဲ့ စက်မှု လုပ်ငန်းတွေ၊ ဆောက်လုပ်ရေး လုပ်ငန်းတွေက ထွက်တဲ့ ဖုန်မှုန့်တွေနဲ့ ကား အိတ်ဇောငွေ့ တွေကြောင့် တရုတ် နိုင်ငံရဲ့ မြို့ကြီး အများစုမှာ မီးခိုးမြူတွေ ဖုံးလွှမ်းပြီး လေထု ညစ်ညမ်းမှု ပြဿနာတွေနဲ့ ကြုံနေရတာ ဖြစ်ပါတယ်။","len":2045}
{"id":"130504_kalaw_gold_mine","url":"https:\/\/www.bbc.com\/burmese\/burma\/2013\/05\/130504_kalaw_gold_mine","title":"ကလောမှာ ရွှေတွင်း ပြိုကျလို့ လူ ၁၆ ဦး သေဆုံး","summary":"ရှမ်းပြည်နယ် တောင်ပိုင်း ကလော မြို့နယ်မှာ ရွှေတွင်း တခု ပြိုကျ ခဲ့တဲ့ အတွက် လုပ်သား ၁၆ ဦး သေဆုံး သွားပြီး အများ အပြား ပျောက်ဆုံး နေပါတယ်။","text":"အခုလို လူ ၂၀ နီးပါး သေရတဲ့ အဖြစ် အပျက်ဟာ ပထမဆုံး အကြိမ် ဖြစ်တယ်လို့ ပြောပါတယ် မေလ ၁ ရက်နေ့ သန်းခေါင်ကျော် အချိန်က ရှမ်းပြည် တောင်ပိုင်းမှာ လေကြီး မိုးကြီး ကျခဲ့ တာကြောင့် ကလောမြို့နဲ့ ၁၆ မိုင် လောက်ဝေးတဲ့ အာရှ ကမ္ဘာမြေရဲ့ လက်ခွဲ ကုမ္ပဏီ တခု ဖြစ်တဲ့ ဂိုးဒ်စတား ရွှေတူး ဖေါ်ရေး လုပ်ငန်းခွင်က ရွှေတွင်း ပြိုကျပြီး လုပ်သား ၁၆ ယောက် ရေထဲ မျောပါပြီး သေဆုံးခဲ့ ရတာ ဖြစ်ပါတယ်။ ဒီလို ဖြစ်ခဲ့တဲ့ နေရာကို သွားရောက်ပြီး အကူ အညီတွေ ပေးခဲ့တဲ့ ကလော အန်အယ်လ်ဒီ ပြည်သူ့ လွှတ်တော် ကိုယ်စားလှယ် ဒေါက်တာ ဒေါ်သန်းငွေက အဲဒီဒေသ မှာ ရွှေတွင်း ပြိုတာတွေ ရှိခဲ့ ဖူးပေမယ့် အခုလို လူ ၂၀ နီးပါး သေရတဲ့ အဖြစ် အပျက်ဟာ ပထမဆုံး အကြိမ် ဖြစ်တယ်လို့ ပြောပါတယ်။ ရွှေတွင်း လုပ်သား အများစုဟာ ရမည်းသင်း အပါ အဝင် အနယ်နယ် အရပ်ရပ်က လာကြ သူတွေ ဖြစ်တယ်လို့ သိရ ပါတယ်။ သေဆုံးသူ အများစုဟာ ရေထဲ မျောပါပြီး ရွှေတွင်းထဲ ရောက်သွား ပြီးတော့ ရွှံ့ရေတွေ မွန်းပြီး သေဆုံးတာ များတယ်လို့ သိရပါတယ်။ သေဆုံးသူ တွေရဲ့ မိသားစု ဝင်တွေနဲ့ ဒဏ်ရာ ရသူတွေကို အန်အယ်လ်ဒီ ပါတီက ဆေးဖိုး ဝါးခ ကူညီ နေသလို သက်ဆိုင်ရာ မီးသတ်နဲ့ နယ်မြေခံ ရဲတွေ ကလည်း ကူညီပေး နေတယ်လို့ ပြောပါ တယ်။ ကုမ္ပဏီ ဘက်ကလည်း ပျောက်ဆုံး နေတဲ့ အလောင်းတွေကို လိုက်ရှာ ပေးနေ တယ်လို့ သိရပါတယ်။","len":2049}
{"id":"121126_copper_rangoon","url":"https:\/\/www.bbc.com\/burmese\/burma\/2012\/11\/121126_copper_rangoon","title":"ကြေးနီ စီမံကိန်းလုံးဝရပ်ဆိုင်းရေး ရန်ကုန်မှာ ဆန္ဒပြ","summary":"လက်ပံတောင်းတောင် ကြေးနီ စီမံကိန်းလုံးဝ ရပ်ဆိုင်းရေး လှုပ်ရှားမှု အဖြစ် လူတထောင် လောက်က ရန်ကုန်မြို့တော် ခန်းမရှေ့မှာ ဗန္ဓုလ ပန်းခြံကို ပတ်ပြီး ဒီနေ့ ညနေ ၃နာခွဲ လောက် မှာ ဆန္ဒပြခဲ့ကြ ပါတယ်။","text":"လက်ပန်းတောင်း ဒေသခံ ပြည်သူတွေရဲ့ စီမံကိန်း ရပ်ဆိုင်းရေး လှုပ်ရှားမှုလည်း အရှိန်မြင့် ဒီဆန္ဒဖေါ်ထုတ်ပွဲကို ဘယ်အဖွဲ့ အစည်း ဘယ်ပုဂ္ဂိုလ်တွေ ကမှ ဦးဆောင်တာ မဟုတ်ဘဲ၊ ငြိမ်းချမ်းမှု တရားမျှတမှုကို ချစ်မြတ်နိုးတဲ့ ပြည်သူတွေ စုပေါင်း ပြုလုပ် ခဲ့တာ ဖြစ်တယ်လို့ ဒီပွဲမှာ ပါဝင် ဆန္ဒပြ နေတဲ့ ပြည်သူ့ အကျိုးဆောင် ကွန်ယက်က ကိုဟန်ဝင်းအောင်က ဘီဘီစီကိုပြောပါတယ်။ လက်ပံတောင်းတောင် ပြည်သူတွေနဲ တသားတည်း ရှိတယ် ဆိုတာကို ဖေါ်ထုတ်ပြသ တာလည်း ဖြစ်ကြောင်း သူက ပြောပါတယ်။ ဘေးကနေ ရပ်ကြည့်နေသူတွေလည်း ပူပေါင်းပါဝင်လာတဲ့အတွက် လူပေါင်း ၁ထောင်လောက်အထိ ရှိခဲ့တာ ဖြစ်တယ်လို့ ဆိုပါတယ်။ အာဏာပိုင်တွေက အစမှာ လာရောက် တားမြစ်ပြီး လူဦးရေ ဘယ်လောက် ဆိုတာ ခွင့်ပြုချက် တင်ရမယ် လို့ပြောပေမယ့်၊ ဒီဆန္ဒဖေါ်ထုတ်ပွဲဟာ ပြည်သူ့ အသံကို တင်ပြတဲ့ လှုပ်ရှားမှု ဖြစ်လို့ လူဦးရေ တင်ဖို့ မဖြစ် နိုင်ကြောင်း အာဏာပိုင်တွေကို ပြန်ပြောခဲ့တယ်လို့ ကိုဟန်ဝင်းအောင်က ပြောပါတယ်။ အာဏာပိုင်တွေက ဘေးကနေ စောင့်ကြည့် နေခဲ့ပေမယ်လို့ ဆန္ဒပြပွဲကို ဝင်ရောက် နှောင့်ယှက်တာ ဟန့်တား တာမျိုးမရှိသေးဘူးလို့ ဆိုပါတယ်။ မုံရွာမှာလည်း သံဃာ အပါး၂၀၀ လောက် တဖက်ကမ်းကို ကူးခွင့် မရလို့ ကမ်းနားမှာ ထိုင်သပိတ် မှောက်နေကြောင်း သိရပါတယ်။ ဒီသတင်းနဲ့ ပတ်သက်သမျှ","len":2050}
{"id":"150813_usdp_leader","url":"https:\/\/www.bbc.com\/burmese\/burma\/2015\/08\/150813_usdp_leader","title":"ပြည်ခိုင်ဖြိုး ခေါင်းဆောင်ပိုင်း အပြောင်းအလဲလုပ်","summary":"လက်ရှိ ပါတီဥက္ကဌအဖြစ်တာဝန်ယူနေတဲ့ သူရဦးရွှေမန်းကို ဖယ်ရှားလိုက်ပြီး ဦးဌေးဦးနဲ့ အစားထိုးလိုက်တယ်လို့ ခိုင်လုံတဲ့ သတင်းရပ်ကွက်က ပြောပါတယ်။","text":"ဦးရွှေမန်းကိုဖယ်ရှားရတာနဲ့ပတ်သက်လို့ အငြိမ်းစား ဗိုလ်ချုပ်မှူးကြီးသန်းရွှေ ချထားတဲ့ လမ်းကြောင်းအတိုင်း မလျှောက်လို့ လို့ အကြောင်းပြကြသလို ဦးမောင်မောင်သိန်းကိုလည်း ပါတီအထွေထွေအတွင်းရေးမှူး ရာထူးက ဖယ်ရှားလိုက်ပြီး အထွေထွေအတွင်းရေးမှူးအဖြစ် ဦးတင်နိုင်သိန်းကို ခန့်အပ်လိုက်ပါတယ်။ ဦးရွှေမန်းကိုဖယ်ရှားရတာနဲ့ပတ်သက်လို့ အငြိမ်းစား ဗိုလ်ချုပ်မှူးကြီးသန်းရွှေ ချထားတဲ့ လမ်းကြောင်းအတိုင်း မလျှောက်လို့ လို့ အကြောင်းပြကြသလို ပါတီတွင်း ဦးသိန်းစိန်နှင့် စီအီစီများကို အသိမပေးဘဲ အာဏာရှင်ဆန်ဆန် လုပ်ဆောင်ခြင်းနှင့် ပါတီတွင်းစည်းလုံးညီညွတ်မှု ပျက်ပြားအောင် ဆောင်ရွက်ခြင်းတို့ကြောင့် ပါတီဥက္ကဌ ရာထူးက ဖယ်ရှားလိုက်တာလို့ဆိုပါတယ်။ ဩဂုတ်လ ၁၂ ရက်နေ့ညက နေပြည်တော်မှာရှိတဲ့ ပြည်ထောင်စု ကြံ့ခိုင်ဖွံ့ဖြိုးရေးပါတီဌာနချုပ်ကို လုံခြုံရေးအင်အား ၂၀၀ လောက် ဝင်ရောက်လာခဲ့ပြီး ပါတီဌာနချုပ်ရှိ စာရွက်စာတမ်းတွေကို ထိန်းသိမ်းစစ်ဆေးနေတယ်လို့ ဆိုပါတယ်။ ဒီ ဖြစ်ရပ်နဲ့ ပတ်သက်ပြီး တရားဝင် သတင်းထုတ်ပြန်တာမျိုး မရှိသေးပါဘူး။ ဒါဟာ ပါတီတွင်း ပြုပြင်ပြောင်းလဲရေး လုပ်ဆောင်တဲ့ အခြေအနေရှိနိုင်တယ်လို့ ပြန်ကြားရေး ဝန်ကြီး ဦးရဲထွဋ်က ပြောပါတယ်။ သူရဦးရွှေမန်းဟာ အိမ်မှာပဲ မိသားစုနဲ့ ရှိနေတယ်လို့ သိရပါတယ်။","len":2051}
{"id":"130529_syriashiite","url":"https:\/\/www.bbc.com\/burmese\/world\/2013\/05\/130529_syriashiite","title":"ဟစ်ဇ်ဘိုလာကို ဆီးရီးယားသူပုန် မခုခံနိုင်","summary":"လက်ဘနွန်က ဟစ်ဇ်ဘိုလာ တွေက အီရန် အကူအညီနဲ့ ဆီးရီးယားကို သိမ်းပိုက်ဖို့ ကြံစည် နေတယ်လို့ ဆီးရီးယား သူပုန် တပ်မှူးက စွပ်စွဲ လိုက်ပါတယ်။","text":"ဆီးရီးယား အရေး အီရန်မှာ နိုင်ငံတကာ စည်းဝေးနေ Qusair မြို့ကို ဝိုင်းထားတဲ့ ၇ ထောင် လောက် ရှိတဲ့ ဟစ်ဇ်ဘိုလာ တွေကို ခုခံဖို့ သူပုန်တွေမှာ လက်နက် အလုံအလောက် မရှိဘူးလို့ ဗိုလ်ချုပ်ကြီး Salim Idriss က ဘီဘီစီနဲ့ တွေ့ဆုံခန်းမှာ ပြောကြား ခဲ့ပါတယ်။ အခြေအနေ သိပ်ဆိုးနေလို့ အမြန်ဆုံး လာပြီး ကယ်တင်ဖို့ ဆီးရီးယား လွတ်မြောက်ရေး ညွန့်ပေါင်း တပ်မတော်ရဲ့ ဦးစီးချုပ် ဗိုလ်ချုပ်ကြီး Idriss က အနောက် နိုင်ငံတွေကို ပန်ကြား ခဲ့ပါတယ်။ ဆီးရီးယား အစိုးရ တပ်တွေက မြို့ကို ပိုစီးမိ လာပြီး လေဆိပ် တခုကို သိမ်းထားလိုက်ပြီ လို့လဲ ဆီးရီးယား အစိုးရ ရုပ်သံက ကြေညာ ပါတယ်။ ဆီးရီးယားမှာ ဟစ်ဇ်ဘိုလာ တပ်သားတွေ ရှိနေတာ လက်သင့် မခံနိုင် ဘဲ အန္တရာယ် ရှိနေလို့ ချက်ချင်း ဆုတ်ခွာ သွားဖို့ အမေရိကန် အစိုးရ ကလဲ တောင်းဆိုလိုက်ပါတယ်။ Qusair မြို့ တိုက်ပွဲမှာ နိုင်ငံခြား တပ်တွေ ပါဝင် နေတာကို ကုလ သမဂ္ဂ လူ့အခွင့်အရေး ကောင်စီက ရှုတ်ချ လိုက်ပြီးနောက် အမေရိကန် နိုင်ငံခြားရေး ဌာနက ဒီလို ထုတ်ပြန် ခဲ့တာ ဖြစ်ပါတယ်။ အမေရိကန် ထောက်ခံတဲ့ လူ့အခွင့်အရေး ကောင်စီ ဆုံးဖြတ်ချက်ကို ကုလသမဂ္ဂမှာ မဲအများစုနဲ့ အတည်ပြု ခဲ့ပါတယ်။ ရုရှက တော့ ဒီဆုံးဖြတ်ချက်ကို စက်ဆုပ် ရွံရှာဖွယ် ကောင်းပြီး ငြိမ်းချမ်းရေး ဆွေးနွေးဖို့ စီစဉ်ထားတာတွေ နှောင့်နှေး စေနိုင်ကြောင်း ပြောကြား ပါတယ်။","len":2054}
{"id":"151111_daw_su_bbc_interview","url":"https:\/\/www.bbc.com\/burmese\/burma\/2015\/11\/151111_daw_su_bbc_interview","title":"ဘယ်နာမည်နဲ့ ဖြစ်ဖြစ် နှင်းဆီဟာ မွှေးတယ်","summary":"အခြေခံ ဥပဒေ ပုဒ်မ ၅၉ (စ) နဲ့ ကိုက်ညီမယ့် သူကို သမ္မတ အဖြစ် နာမည် စာရင်း တင်သွင်း ရရင်တောင် အနိုင်ရ ပါတီ ရဲ့ ခေါင်းဆောင် အဖြစ် ဆုံးဖြတ်ချက် အားလုံး ကို ဒေါ်အောင်ဆန်းစုကြည် က သူကိုယ်တိုင် ချမှတ် မှာ ဖြစ်တယ် လို့ ပြောပါတယ်။","text":"တိုင်းပြည်ကို လက်တွေ့ အရ ဦးဆောင်မှု ပေးမှာ ဖြစ်တယ် လို့ ထပ်လောင်း ပြောဆို။ ဒါဆိုရင် သမ္မတ နာမည် မရှိတာ ကလွဲပြီး ကျန်တဲ့ အခွင့် အာဏာ အကုန် ရှိမှာပဲ ပေါ့ ဆိုပြီး ဘီဘီစီ သတင်းထောက် Fergal Keane က မေးတဲ့ အခါ ဒေါ်အောင်ဆန်းစုကြည် က သမ္မတ ဆိုတာ ပညတ်နာမ ပဲ၊ နှင်းဆီ ကို တခြား နာမည် နဲ့ ခေါ် သလို ပဲ ပေါ့ ဆိုပြီး တုန့်ပြန် ပါတယ်။ ဒေါ်အောင်ဆန်းစုကြည် ဟာ လက်ရှိ ဖွဲ့စည်းပုံ အခြေခံ ဥပဒေအရ သမ္မတ ဖြစ်ဖို့ အတားအဆီး ဖြစ်နေ ပေမယ့် တိုင်းပြည်ကို လက်တွေ့ အရ ဦးဆောင်မှု ပေးမှာ ဖြစ်တယ် လို့ ထပ်လောင်း ပြောဆို လာတာ ပါ။ ပြည်ထောင်စု ရွေးကောက်ပွဲ ကော်မရှင် က နေ အခု အချိန်ထိ တရားဝင် ထုတ်ပြန် ပေးထားတဲ့ မဲ အနိုင် အရှုံး ရလာဒ် တွေ အရ ဒေါ်အောင်ဆန်းစုကြည် ဦးဆောင်တဲ့ အတိုက်အခံ အမျိုးသား ဒီမိုကရေစီ အဖွဲ့ချုပ် NLD ပါတီ က နေရာ အများစု မှာ အနိုင်ရရှိ ပါတယ်။ NLD ပါတီ အနေနဲ့ သီးသန့် အစိုးရ ဖွဲ့နိုင်တဲ့ အနည်းဆုံး လိုအပ်ချက် ထက် ကျော် လွန်ကာ စုစုပေါင်း လွှတ်တော် နေရာ ၇၅% ကို ရရှိနိုင် တယ် လို့ ဒေါ်အောင်ဆန်းစုကြည် က ဘီဘီစီ နဲ့ သီးသန့် တွေ့ဆုံ စဉ် ပြောခဲ့ ပါတယ်။ အဲဒီ့ ရွေးကောက်ပွဲ ရလာဒ် အပေါ် စစ်တပ် ကို ကျောထောက် နောက်ခံ ပြုထားတဲ့ လက်ရှိ အာဏာရ ကြံ့ခိုင်ရေး ပါတီ က ပျက်ပြယ် စေမှာ မဟုတ်ဘူး လို့ ယုံကြည် ကြောင်းလည်း ဒေါ် အောင်ဆန်းစုကြည် က ပြောပါတယ်။","len":2058}
{"id":"130625_snowden_russia_expel_us","url":"https:\/\/www.bbc.com\/burmese\/world\/2013\/06\/130625_snowden_russia_expel_us","title":"စနိုဒင်ကို ရုရှားကနေ မဆိုင်းမတွ နှင်ထုတ်ဖို့ အမေရိကန်က တိုက်တွန်း","summary":"ထွက်ပြေး တိမ်းရှောင်နေရတဲ့ အမေရိကန် ထောက်လှမ်းရေး အရာရှိဟောင်း အက်ဒွပ် စနိုဒင်ကို ရုရှားကနေ မဆိုင်းမတွ နှင်ထုတ်ဖို့ အမေရိကန်က တိုက်တွန်း လိုက်ပါတယ်။","text":"စနိုဒင်ကို လွှဲပေးဖို့ ကိစ္စ မစ္စတာ ပူတင် ပယ်ချ လူထုရဲ့ အင်တာနက်နဲ့ ဖုန်းဆက်သွယ် ပြောကြားမှုတွေကို စောင့်ကြည့်နေတဲ့ အမေရိကန်ရဲ့ လျှို့ဝှက်ချက် အသေးစိတ်ကို သူက လူသိရှင်ကြား ထုတ်ဖော်ခဲ့တဲ့ အတွက် အမေရိကန် အစိုးရက မစ္စတာ စနိုဒင်ကို အလိုရှိနေတာ ဖြစ်ပါတယ်။ ရုရှား အနေနဲ့ အခြေအနေကို စိတ်အေးအေးထား စဉ်းစားပြီး မစ္စတာ စနိုင်ဒင် ကို သူတို့ဆီ လွှဲပေးလိမ့်မယ်လို့ မျှော်လင့်ကြောင်း အမေရိကန် နိုင်ငံခြားရေး ဝန်ကြီး ဂျွန်ကယ်ရီက ပြောပါတယ်။ အက်ဒွပ် စနိုဒင် ဟာ မော်စကို လေဆိပ်က တထောက်နား နေရာမှာ ဆက်လက် ရှိနေစဲလို့ ရုရှား သမ္မတ ပူတင်က အတည်ပြု ပြောကြားခဲ့တာ ဖြစ်ပါတယ်။ ရုရှား အမေရိကန်ဟာ တရားခံ လွှဲပြောင်းပေးရေး နိုင်ငံတကာ စာချုပ် လက်မှတ် ရေးထိုးထားတာ မရှိတဲ့ အတွက် သူ့ကို လွှဲပေးဖို့ ကိစ္စကို မစ္စတာ ပူတင်က ပယ်ချလိုက်ပါတယ်။ အက်ဒွပ် စနိုဒင် ဟာ လွတ်လွတ်လပ်လပ် သွားလာနိုင်တယ်လို့လဲ မစ္စတာ ပူတင်က အတိအလင်း ပြောကြားခဲ့ပါတယ်။ ဒါပေမယ့် ဒီအခြေအနေတွေက အမေရိကန်နဲ့ ဆက်ဆံရေးကို ထိခိုက်မှာ မဟုတ်ဘူးလို့ မျှော်လင့်ရကြောင်း သူက ပြောပါတယ်။ မစ္စတာ စနိုဒင်ကို ဖမ်းပေးဖို့ ရုရှားမှာ တရားဥပဒေကြောင်းအရ လုံလောက်တဲ့ အကြောင်းပြချက်တွေ ရှိတယ်လို့ အမေရိကန်က ဆိုပြီး သူတို့ဆီ ချက်ခြင်း လွှဲပေးဖို့ တိုက်တွန်းလိုက်ပါတယ်။","len":2059}
{"id":"130531_syria_","url":"https:\/\/www.bbc.com\/burmese\/world\/2013\/05\/130531_syria_","title":"ရုရှားက ကာကွယ်ရေးဒုံးကျည် ရပြီလား ဆိုတာ အာဆက် ပြောမသွား","summary":"ဆီးရီးယားမှာ ပဋိပက္ခ ဖြစ်နေပေမယ့်လည်း ဆီးရီးယားကို ရုရှားက လက်နက် ထောက်ပံ့ပေးသွားမယ်လို့ စာချုပ် ချုပ်ဆိုထားတဲ့ အတိုင်း ဆက်လက် ဖြည့်ဆည်း ပေးနေတယ်လို့ သမ္မတ ဘတ်ရှား အယ်လ် အာဆက်ဒ်က ပြောပါတယ်။","text":"ဆီးရီးယား သမ္မတ Bashar al-Assad ဒါပေမယ့် အစ္စရေးက ဆန့်ကျင်တဲ့ ရုရှားက ထောက်ပံ့ ပေးမယ်ဆိုတဲ့ နောက်ဆုံးပေါ် လေကြောင်း ကာကွယ်ရေး ဒုံးကျည် ရပြီလား ဆိုတာကိုတော့ သူက ပြောမသွားခဲ့ပါဘူး။ လက်ဘနွန်က ရှီးအိုက် လှုပ်ရှားမှု ဟစ်ဇဘိုလာ ရုပ်မြင်သံကြားနဲ့ မေးမြန်းခန်းမှာ မစ္စတာ အာဆက်ဒ်က ပြောကြားရာမှာ ရုရှားနဲ့ ဆီးရီးယား ချုပ်ဆိုထားတဲ့ စာချုပ်ထဲမှာ လက်နက် မျိုးစုံ ထောက်ပံ့ပေးဖို့ ပါဝင်ပြီး တချို့ကတော့ ရောက်နေပြီလို့ မစ္စတာ အာဆက်ဒ်က ဆိုပါတယ်။ အစ္စရေးက ဆီးရီးယား ကို လေကြောင်းက ထပ်တိုက်မယ်ဆိုရင် နောက်သုံးနှစ် ထပ်ကြာ တုန့်ပြန် တိုက်ခိုက်သွားမယ်လို့ သူက သတိပေးလိုက်ပါတယ်။ တခါ ဆီးရီးယား နိုင်ငံက ဗျူဟာမြောက် အရေးပါတဲ့ နေရာမှာ ရှိနေတဲ့ ကူစဲမြို့မှာ ဒဏ်ရာရ လူနာ ခြောက်ရာလောက်ဟာ သူပုန်တွေ ထိန်းချုပ်ထားတဲ့ နေရာမှာ ကျန်းမာရေး စောင့်ရှောက်မှု မရဘဲ ပိတ်မိနေတယ်လို့ ဆရာဝန် တယောက်က ပြောပါတယ်။ လူအများအပြားဟာ ရိက္ခာ ပြတ်နေပြီး သောက်ရေ ရဖို့ သုံးလေးရက် တန်းစီ စောင့်နေရတယ်လို့ အဲဒီ ဆရာဝန်က ဆိုပါတယ်။ လက်ဘနွန် နယ်စပ်ကို ဖြတ်ကျော်ပြီး လာကူ တိုက်ပေးနေတဲ့ ဟစ်ဇဘိုလာတွေ အများအပြား ကျဆုံးနေတာ တွေခဲ့ရပေမယ့် အဲဒီ ဟစ်ဇဘိုလာတွေ လာတိုက်ပေးမှုကြောင့် သမ္မတ အာဆက်ရဲ့ တပ်တွေကို အင်အားတောင့်တင်း ခိုင်မာသွားစေတယ်လို့ သူက ပြောပါတယ်။","len":2061}
{"id":"130927_cyber_security_burma","url":"https:\/\/www.bbc.com\/burmese\/burma\/2013\/09\/130927_cyber_security_burma","title":"မြန်မာဆိုက်ဘာ လုံခြုံရေး ပြင်ဆင်ဖွဲ့စည်း","summary":"မြန်မာနိုင်ငံမှာ ဆိုက်ဘာ လုံခြုံရေး အတွက် ဖွဲ့စည်းထားတဲ့ mm-CERT လို့ အတိုကောက် ခေါ်တဲ့ Computer Emergency Response Team ခေါ် ကွန်ပြူတာ အရေးပေါ် တုံ့ပြန်ရေး အဖွဲ့ ကို မြန်မာ နိုင်ငံ ရဲ့ ပြောင်းလဲ လာတဲ့ ခေတ် နဲ့ အညီ ပြင်ဆင် ဖွဲ့စည်းတော့ မှာပါ။","text":"ဆိုက်ဘာ လုံခြုံရေး လိုအပ်ချက် နိုင်ငံတိုင်းမှာ CERT Team ဆိုတာရှိကြောင်း၊ Computer Emergency Response Team က ဟက်ကာ တခု က တိုက်ခိုက်မှု လုပ်တယ် ဆိုတာနဲ့ သူ က အရင်ဆုံး သိရမယ့် အဖွဲ့ လို့ မြန်မာနိုင်ငံ ကွန်ပြူတာ အသင်းချုပ် ရဲ့ ဥက္ကဌ ဦးခွန်ဦး က ဘီဘီစီ ကို ပြောပါတယ်။ ဒါတွေ သိရဖို့ နည်းပညာပိုင်း ဆိုင်ရာ စနစ်တကျ ရှိဖို့ လိုကြောင်း၊ အခု အခါမှာ e-commerce လုပ်နေပြီ ဖြစ်လို့ mm-CERT ကို စနစ်တကျ နဲ့ ခိုင်ခိုင်မာမာ ဖွဲ့ထားဖို့ လိုပုံ တွေ လည်း ဦးခွန်ဦး က ရှင်းပြပါတယ်။ မြန်မာနိုင်ငံ မှာ ဟက်ကာ တိုက်ခိုက်မှု အနေနဲ့ သမ္မတ ရုံး တိုက်ခိုက်ခံရမှု နောက်ပိုင်း မကြားရသေးကြောင်း၊ လက်ရှိ အနေအထား အရတော့ mm-CERT ရဲ့ အခြေအနေ က နိုင်ငံတကာ နဲ့ နှိုင်းယှဉ် ရင်၊ နည်းပညာ အရရော၊ ပစ္စည်း ကိရိယာ ပိုင်းမှာပါ အားနည်း နေသေးတယ် လို့ ယူဆပုံ၊ ဒါပေမယ့် ဆိုက်ဘာ တိုက်ခိုက်မှု လည်း ကြီးကြီးမားမား မခံရသေးတဲ့ အကြောင်း တွေ ရှင်းပြပါတယ်။ ကွန်ပြူတာ အွန်လိုင်း ပေါ်ကနေ ငွေကြေးနဲ့ ပတ်သက်လို့ အသုံးများ လာရင်တော့ ခိုးဖို့ ချောင်းနေတဲ့ လူတွေ က လစ်တာနဲ့ လုပ်ကြမှာမို့၊ ဆိုက်ဘာ လုံခြုံရေး နဲ့ ပတ်သက်လို့ ဥပဒေ ရှိရမယ်၊ ပြည်သူတွေ အကျိုးစီးပွား ကာကွယ်ဖို့ အတွက် တခြား နိုင်ငံတွေ မှာလို၊ ဆိုက်ဘာ လုံခြုံရေး ဥပဒေ အရေးတကြီး လိုအပ်ကြောင်း မြန်မာနိုင်ငံ ကွန်ပြူတာ အသင်းချုပ် ရဲ့ ဥက္ကဌ ဦးခွန်ဦး က ဘီဘီစီ ကို ပြောပါတယ်။","len":2091}
{"id":"150821_north_korea_order_troops","url":"https:\/\/www.bbc.com\/burmese\/world\/2015\/08\/150821_north_korea_order_troops","title":"တပ်ဖွဲ့တွေ စစ်ပြင်ထားဖို့ မြောက်ကိုရီးယား အမိန့်ထုတ်","summary":"တောင်နဲ့ မြောက် ကိုရီးယား နှစ်နိုင်ငံ နယ်စပ်မှာ အပြန်အလှန် ပစ်ခတ်မှုတွေ ဖြစ်ပွား ခဲ့ပြီးနောက် မြောက်ကိုရီးယား ခေါင်းဆောင် ကင်ဂျုံအန်းက သူ့ရဲ့ ရှေ့တန်း တပ်ဖွဲ့တွေကို စစ်ပြင်ထားကြဖို့ အမိန့်ပေးခဲ့ကြောင်း မြောက်ကိုရီးယား သတင်းဌာနက ပြောပါတယ်။","text":"ကြာသတေးနေ့ညက ကင်ဂျုံအန်း အရေးပေါ် အစည်းအဝေး တက်နေတဲ့ ဓာတ်ပုံ ထွက်ပေါ်လာ။ ကြာသပတေးနေ့က ပြုလုပ်တဲ့ အရေးပေါ် အစည်းအဝေးမှာ မစ္စတာ ကင်က စစ်ပွဲကာလကို ခရီးတဝက် ရောက်နေပြီလို့ ကြေညာခဲ့ကြောင်း KCNA သတင်းဌာနက ဆိုပါတယ်။ တောင်ကိုရီးယား ဘက်က အသံချဲ့စက်တွေနဲ့ ပြုံယမ်း ဆန့်ကျင်ရေး ထုတ်လွှင့်မှုတွေကို မရပ်ဆိုင်းဘူး ဆိုရင် တိုက်ခိုက်ရလိမ့်မယ် လို့လည်း မြောက်ကိုရီးယားက ခြိမ်းခြောက် ခဲ့ပါတယ်။ မြောက်ကိုရီးယားဟာ အရင်ကလည်း တင်းမာမှုတွေ ရှိလာတိုင်း အခုလို ပြင်းပြင်းထန်ထန် ပြောဆို ခြိမ်းခြောက်မှုတွေ လုပ်ခဲ့ဖူးပါတယ်။ ဒါပေမယ့် တိုက်ဖို့ ခိုက်ဖို့ အခုတကြိမ် ပြောဆို ခြိမ်းခြောက်မှုက အရင် အကြိမ်တွေထက် ပိုပြင်းထန်တယ်လို့ တောင်ကိုရီးယားက ဘီဘီစီ သတင်းထောက်က ဆိုပါတယ်။ မြောက်ကိုရီးယား တပ်ဖွဲ့တွေကို ဒေသစံချိန် သောကြာနေ့ ညနေ ၅ နာရီက စပြီး စစ်ဆင်ရေးအတွက် အသင့်ပြင်ထားဖို့ ကင်ဂျုံအန်းက အမိန့်ပေးခဲ့တယ်လို့ KCNA သတင်းဌာနက ပြောပါတယ်။ အသံချဲ့စက်တွေနဲ့ ပြုံယမ်း ဆန့်ကျင်ရေးတွေ ထုတ်လွှင့်နေတဲ့ နေရာ ၁၁ ခုဟာ မြောက်ကိုရီးယားရဲ့ ပစ်မှတ်တွေ ဖြစ်နိုင်တယ်လို့ တောင်ကိုရီးယား ဒုတိယ ကာကွယ်ရေး ဝန်ကြီး Baek Seung-joo က ပြောပါတယ်။ တောင်ကိုရီးယား သတင်းဌာန Yonhap ကတော့ မြောက်ကိုရီးယားဟာ ဒုံးကျည်တွေနဲ့ ပစ်လွှတ် တိုက်ခိုက်ဖို့ ပြင်ဆင်နေပုံ ရတယ်လို့ ဆိုပါတယ်။","len":2093}
{"id":"150212_north_korea_propaganda_slogans","url":"https:\/\/www.bbc.com\/burmese\/world\/2015\/02\/150212_north_korea_propaganda_slogans","title":"မြောက်ကိုရီးယား ဝါဒဖြန့် ကြွေးကြော်သံ ၃၀၀ ထုတ်","summary":"မြောက်ကိုရီးယား နိုင်ငံဟာ သူ့နိုင်ငံ ထူထောင်တဲ့ နှစ် ၇၀ ပြည့် အထိမ်းအမှတ် အဖြစ် ဝါဒဖြန့်တဲ့ ကြွေးကြော်သံ အသစ် ၃၀၀ ကျော်ကို ထုတ်ဝေ လိုက်ပါတယ်။","text":"မြောက်ကိုရီးယားမှာ မှို စိုက်ပျိုးမှုကိုလည်း တိုးပွားအောင် တိုက်တွန်းထား အကြောင်းအရာ အတော်များများ ပါဝင်တဲ့ အဲဒီ ကြွေးကြော်သံတွေ ထဲမှာ အလုပ်သမားတွေကို သီးနှံတွေ ရေတံခွန်လို စီးကျအောင် တိုက်တွန်းထားတဲ့ ကြွေးကြော်သံ မျိုးတွေလည်း ပါပါတယ်။ အိမ်ထောင်ရှင်မ တွေကိုလည်း ယုံကြည် စိတ်ချရသူတွေ ဖြစ်ဖို့ ပြောဆိုထားတာ မျိုးတွေ ပါဝင်ပြီး အားကစား နည်းတွေကိုလည်း တိုက်တိုက်ခိုက်ခိုက် ကစားကြဖို့ ကြွေးကြော် သံတွေက တိုက်တွန်း ထားပါတယ်။ ကြွေးကြော်သံ အချို့မှာတော့ မြောက်ကိုရီးယားက သူ့ရဲ့ ရန်သူလို့ ခေါ်တဲ့ အမေရိကန်ကို စစ်မီးမွှေးသူ၊ စစ်ဘီလူး အဖြစ် သုံးနှုန်း ထားသလို၊ တကယ်လို့ အမေရိကန်က ကျူးကျော်ခဲ့ရင် နောက်ဆုံး တစ်ယောက် ကျန်တဲ့အထိ မြောက်ကိုရီးယားက ချေမှုန်း သုတ်သင် သွားမယ် ဆိုတာတွေလည်း ပါဝင်ပါတယ်။ ဒါပေမယ့် ကြွေးကြော်သံ အများစုကတော့ စားနပ်ရိက္ခာ ထုတ်လုပ်ရေးနဲ့ ပတ်သက်နေပြီး၊ အလုပ်သမားတွေ အနေနဲ့ နိုင်ငံ တဝန်းလုံးကို သင်းပျံ့တဲ့ ငါးရနံ့တွေနဲ့ ဖုံးလွှမ်းအောင် လုပ်ဆောင်ကြဖို့ တိုက်တွန်း ထားတာ မျိုးတွေ ဖြစ်ပါတယ်။ မြောက်ကိုရီးယား နိုင်ငံဟာ အတိတ်ကာလမှာ ငတ်မွတ် ခေါင်းပါးမှု ဘေးတွေနဲ့ ကြုံတွေ့ ခဲ့ရပြီး ၁၉၉၆ ခုနှစ်က ဖြစ်ခဲ့တဲ့ ငတ်မွတ် ခေါင်းပါးမှု အတွင်းမှာ လူပေါင်း ၃ သန်းကျော် သေဆုံး ခဲ့ရတယ်လို့ ယုံကြည်ရပါတယ်။","len":2097}
{"id":"140310_ethnic_peace_committee","url":"https:\/\/www.bbc.com\/burmese\/burma\/2014\/03\/140310_ethnic_peace_committee","title":"အစိုးရနဲ့ လက်နက်ကိုင် ပူးတွဲ ကော်မတီ ဖွဲ့မယ်","summary":"တစ်နိုင်ငံလုံး အပစ်အခတ် ရပ်စဲရေး စာချုပ်အတွက် အစိုးရနဲ့ တိုင်းရင်းသား လက်နက်ကိုင်တွေ ပူးတွဲ ကော်မတီ ဖွဲ့ဖို့ သဘောလိုက်ပြီ ဖြစ်ပါတယ်။","text":"တဖက် ၉ ဦးစီ ပါတဲ့ ကော်မတီ ဖွဲ့မယ် ရန်ကုန်မြို့မှာ ပြည်ထောင်စု ငြိမ်းချမ်းရေး ဖော်ဆောင်ရေး လုပ်ငန်း ကော်မတီနဲ့ လက်နက်ကိုင် တိုင်းရင်းသား ငြိမ်းချမ်းရေး ညှိနှိုင်းရေး အဖွဲ့(NCCT) တို့ မတ်လ ၉ ရက်နဲ့ ၁၀ ရက်နေ့တွေမှာ ဆွေးနွေးခဲ့ကြတာ ဖြစ်ပါတယ်။ တစ်နိုင်ငံလုံး အပစ်အခတ် ရပ်စဲရေး စာချုပ်အတွက် တိုင်းရင်းသားတွေက တစ်စောင်ရေး၊ အစိုးရဘက်က တစ်စောင်ရေးပြီး အဆင့်ဆင့် ဆောင်ရွက်နေတာ အချိန်ကြာတဲ့အတွက် အခုအခါ တဖက် ၉ ဦး စီပါတဲ့ ကိုယ်စားလှယ်တွေနဲ့ စုပေါင်း ရေးဆွဲကြမှာ ဖြစ်ပါတယ်။ အစိုးရဘက် ကိုယ်စားလှယ်အနေနဲ့ အုပ်ချုပ်ရေးပိုင်းက ၃ ဦး၊ တပ်မတော်က ၃ ဦးနဲ့ လွှတ်တော်က ၃ ဦး စီ ပါဝင်မှာ ဖြစ်ပါတယ်။ လောလောဆယ် တစ်နိုင်ငံလုံး အပစ်အခတ်ရပ်စဲရေးကို အဓိကထား ရေးဆွဲမှာ ဖြစ်ပြီး တချို့အချက်တွေက အားလုံးပါဝင်တဲ့ နိုင်ငံရေး ဆွေးနွေးပွဲမှာ ဆွေးနွေးဖို့ သဘောတူထားတယ်၊ နဂိုမူတွေပေါ် အခြေခံပြီး ရေးဆွဲကြမှာ ဖြစ်တယ်လို့ (NCCT) အဖွဲ့ဝင် နိုင်ဟံသာက ပြောပါတယ်။ တစ်နိုင်ငံလုံး အပစ်အခတ် ရပ်စဲရေးအတွက် နှစ်ဘက် စုပေါင်းရေးဆွဲမှာ ဖြစ်လို့ ညှိုနှိုင်းမှု ပိုမို မြန်ဆန်လာမယ်၊ ဆွေးနွေးပွဲတွေကို ရန်ကုန်မှာ ပြုလုပ်ဖို့ ဖြစ်နိုင်ခြေ အများဆုံး ရှိပြီး ပြည်ပမှာလည်း ဆွေးနွေးပွဲတွေ လုပ်နိုင်တယ်လို့ ငြိမ်းချမ်းရေး စင်တာက ညွှန်ကြားရေးမှူး ဒေါက်တာမင်းဇော်ဦးက ပြောပါတယ်။","len":2115}
{"id":"160130_human_trafficking_2015_myanmar","url":"https:\/\/www.bbc.com\/burmese\/burma\/2016\/01\/160130_human_trafficking_2015_myanmar","title":"တရုတ်ပြည်ထဲ သူတို့သမီး အဖြစ် ရောင်းစားခံရတာ အဖြစ်အများဆုံး","summary":"မြန်မာ နိုင်ငံရဲတပ်ဖွဲ့က ထုတ်ပြန်တဲ့ စာရင်းအရ ပြီးခဲ့တဲ့ ၂၀၁၅ ခုနှစ် အတွင်း လူကုန်ကူး ခံရမှု ပေါင်း ၁၃၀ ရှိပြီး အများစု ဟာ အမျိုးသမီး တွေ ဖြစ်တယ် လို့ ဆိုပါတယ်။","text":"အလုပ်အကိုင် မက်လုံး ပေးပြီး တရုတ် နိုင်ငံထဲ ခေါ် သွားကာ တရုတ် အမျိုးသား တွေ နဲ့ အဓမ္မ လက်ထပ် ခိုင်းတာ မျိုး အဖြစ်အများဆုံး။ အသက် ၂၀ နဲ့ ၃၀ ကြား အမျိုးသမီး တွေကို အလုပ်အကိုင် မက်လုံး ပေးပြီး တရုတ် နိုင်ငံထဲ ခေါ် သွားကာ တရုတ် အမျိုးသား တွေ နဲ့ အဓမ္မ လက်ထပ် ခိုင်းတာ မျိုး အဖြစ်အများဆုံး ပဲလို့ မြန်မာနိုင်ငံ လူကုန် ကူးမှု တိုက်ဖျက်ရေး တပ်ဖွဲ့က ထိပ်တန်း ရဲ အရာရှိ တစ်ဦး က ဘီဘီစီ ကို ပြောပါတယ်။ ထိုင်း ငါးဖမ်း လှေ တွေ ပေါ်မှာ ရောင်းစား ခံရသူတွေ ကို ကယ်တင် ခဲ့ရတာ တွေ လည်း ရှိတယ်လို့ လည်း အဲဒီ့ ရဲ အရာရှိ က ဆိုပါတယ်။ ရဲတပ်ဖွဲ့ က သိရှိ ခဲ့သမျှ အမှု ပေါင်း ၁၃၀ ဟာ၂၀၁၅ အတွင်း တရုတ် နဲ့ ထိုင်း နိုင်ငံတွေ ဘက် လူမှောင်ခို သမားတွေ ခေါ် ဆောင် သွားတာ ခံခဲ့ ရသမျှ လူ ဦးရေ ရဲ့ တကယ့် ပမာဏ ကို ထင်ဟပ် ရဲ့လား ဆိုတာ ကတော့ မေးခွန်း ထုတ် စရာ ဖြစ်နေပါတယ်။ ပြီးခဲ့တဲ့ ရက်တွေ တုန်း က အင်တာနက် လူမှု ကွန်ရက် စာမျက်နှာတွေ ထက် ပြန့်နှံ့ ခဲ့တဲ့ ကလေး ခိုးမှု တွေ မြန်မာ နိုင်ငံ ထဲမှာ ကျယ်ကျယ် ပြန့်ပြန့် ဖြစ်ပေါ် နေတယ် ဆိုတာ နဲ့ ပတ်သက်ပြီး လို့တော့ ဒုတိယ ရဲမှုးကြီး သက်နောက် က ငြင်းဆို ခဲ့ပြီး အများစု ဟာ ကောလဟာလ တွေ ဖြစ်တယ် လို့ ဆိုပါတယ်။ ရဲတပ်ဖွဲ့ရဲ့ စိစစ် စုံစမ်းမှု အရ ကလေး ခိုးမှု လို့ ဖြစ်နိုင်ခြေ ရှိသယောင်ယောင် ၂ မှု ပဲ တွေ့ ထားရတယ် လို့ လည်း ပြောပါတယ်။","len":2117}
{"id":"160401_nld_party_secretaries","url":"https:\/\/www.bbc.com\/burmese\/burma\/2016\/04\/160401_nld_party_secretaries","title":"NLD အတွင်းရေးမှူး ၅ ဦးထားပြီး ဆောင်ရွက်မယ်","summary":"အမျိုးသား ဒီမိုကရေစီ အဖွဲ့ချုပ် NLD ပါတီ ဥက္ကဋ္ဌ ဒေါ်အောင်ဆန်းစုကြည် အပါ အဝင် ပါတီ ခေါင်းဆောင် အချို့ဟာ အစိုးရ အဖွဲ့ ထဲမှာ ပါဝင် ခဲ့တဲ့ အတွက် ပါတီ တာဝန်တွေ လုပ်ဆောင်ခွင့် မရှိတော့ပါဘူး။","text":"အတွင်းရေးမှူး ၅ ယောက် အဖြစ် ခန့်အပ် တာဝန် ပေးထား ဖွဲ့စည်းပုံ အခြေခံ ဥပဒေ အရ အစိုးရ ရာထူး တာဝန် ယူခဲ့မယ်ဆိုရင် ပါတီ တာဝန် များကို ဆက်လက် ထမ်းဆောင်ခွင့် မရတော့ပေမယ့် ပါတီဝင် အဖြစ် ဆက်လက် နေနိုင်တယ်လို့ NLD ပြောခွင့်ရ ပုဂ္ဂိုလ် ဦးဝင်ထိန် က ပြောပါတယ်။ ဒေါ်အောင်ဆန်းစုကြည် က ပါတီကို ဦးဝင်းထိန်၊ ဦးဟန်သာမြင့်၊ ဦးဝင်းမြင့်၊ ဒေါက်တာ ဇော်မြင့်မောင်၊ ဦးဥာဏ်ဝင်း တို့ ကို အတွင်းရေးမှူး ၅ ယောက် အဖြစ် ခန့်အပ် တာဝန် ပေးထား ပြီး သူတို့က ပါတီကို ဦးဆောင် သွားမယ်လို့ ဆိုပါတယ်။ ပါတီမှာ ထဲထဲဝင်ဝင် လုပ်နိုင်တဲ့ လူ အတော်များများက လွှတ်တော်ထဲ ရောက်သွား တဲ့ အတွက် မြို့နယ် အသီးသီးမှာ အင်အား လျော့နည်း ခဲ့ပြီး အစိုးရ အဖွဲ့ တည်တည် ငြိမ်ငြိမ် ဖြစ်တဲ့ အခါမှာ လူငယ်ညီလာခံတွေ လုပ်ပြီး အင်းအား ဖြည့် တင်းမယ်လို့ ပြောပါတယ်။ NLD ပါတီ ညီလာခံ ကို ယခုနှစ် ဇွန် ဒါမှမဟုတ် ဇူလိုင် လ မှာ ကျင်းပ နိုင်ဖို့ ဆောင်ရွက် မယ်လို့လည်း ပြောပါတယ်။ လွှတ်တော် ကိုယ်စားလှယ်တွေဟာ လွှတ်တော် ရပ်နားထားတဲ့ အချိန်မှာ ကွင်းဆင်း လေ့လာမှုတွေ လုပ်နေတာကြောင့် လူထု နဲ့ အဆက်အသွယ် အမြဲ ရရှိနေမှာ ဖြစ်တယ်လို့ ပြောပါတယ်။ လောလောဆယ်မှာ ဝန်ကြီးဌာန တွေမှာ ဒုတိယ ဝန်ကြီး ခန့်အပ်ဖို့ အစီအစဉ် မရှိကြောင်း နဲ့ လိုအပ်မယ်ဆိုရင် တော့ ဒုတိယ ဝန်ကြီးတွေ ခန့်အပ်ဖို့ စဉ်းစား မယ်လို့ ပြောကြား ခဲ့ပါတယ်။","len":2118}
{"id":"150916_sri_lanka_war_crimes_court","url":"https:\/\/www.bbc.com\/burmese\/world\/2015\/09\/150916_sri_lanka_war_crimes_court","title":"သီရိလင်္ကာ စစ်ရာဇဝတ်မှု ခုံရုံးဖွဲ့ဖို့ ကုလ တောင်းဆို","summary":"သီရိလင်္ကာ နိုင်ငံမှာ အစိုးရ စစ်တပ်နဲ့ တမီလ်ကျား သူပုန်တွေ အကြား တိုက်ခိုက်မှုတွေ အတွင်း ကျူးလွန်ခဲ့တဲ့ စစ်ရာဇဝတ်မှုတွေ အတွက် အထူးခုံရုံး တစ်ခု ဖွဲ့ပြီး စစ်ဆေးဖို့ ကုလသမဂ္ဂက တောင်းဆို လိုက်ပါတယ်။","text":"စစ်ပွဲ ပြီးဆုံးပြီးနောက် တမီလ် အများအပြား အိုးမဲ့အိမ်မဲ့ ဖြစ်နေသလို၊ တချို့ ပျောက်ဆုံးနေ။ အချိန် အတော်ကြာပြီးမှ ထွက်လာတဲ့ အစီရင်ခံစာ ထဲမှာ ကြမ်းကြုတ် ရက်စက်မှုတွေ အတွက် (အထူးသဖြင့် စစ်ပွဲတွေ အဆုံးသတ်တဲ့ ၂၀၀၉ ခုနှစ်က နောက်ဆုံး စစ်ပွဲတွေ အတွင်း ကြမ်းကြုတ်မှုတွေ အတွက်) သီရိလင်္ကာ စစ်တပ်နဲ့ တမီလ် ကျား သူပုန် နှစ်ဘက်စလုံးကို ကုလသမဂ္ဂ လူ့အခွင့်အရေး ကောင်စီက စွပ်စွဲ ထားပါတယ်။ စစ်ရာဇဝတ်မှုတွေကို စစ်ဆေးမယ့် အထူး ခုံရုံးမှာ နိုင်ငံတကာက စုံစမ်း စစ်ဆေးသူတွေနဲ့ တရားသူကြီးတွေ ပါဝင်ဖို့လည်း အဲဒီ အစီရင်ခံစာက ပြောပါတယ်။ သီရိလင်္ကာ အစိုးရကတော့ နိုင်ငံတကာက လူတွေနဲ့ ခုံရုံးဖွဲ့ဖို့ ငြင်းဆန်ထားပါတယ်။ ကုလသမဂ္ဂ ခန့်မှန်းချက် တစ်ခုအရ သီရိလင်္ကာ စစ်တပ်ရဲ့ နောက်ဆုံး ထိုးစစ် အတွင်းမှာ တမီလ် ကျားသူပုန် ၄ သောင်းလောက် သေဆုံး ခဲ့တယ်လို့ ဆိုပါတယ်။ အခု သီရိလင်္ကာ အစိုးရသစ်က ပြီးခဲ့တဲ့ သီတင်းပတ်မှာ စစ်ရာဇဝတ်မှု စွဲချက်တွေကို စုံစမ်း စစ်ဆေးဖို့အတွက် ကော်မရှင် တစ်ရပ် ဖွဲ့စည်းမယ့် အစီအစဉ်တွေကို ချပြ ခဲ့ပါတယ်။ အရင် သမ္မတဟောင်း မဟင်ဒါ ရာဂျာပက်ခ်ဆာ လက်ထက်တုန်းကတော့ စစ်ရာဇဝတ်မှုတွေကို စုံစမ်း စစ်ဆေးဖို့ နိုင်ငံတကာရဲ့ ဖိအား ပေးမှုတွေကို ခုခံ ချေပ ခဲ့ပါတယ်။ ၂၆ နှစ် ကြာခဲ့တဲ့ စစ်ပွဲ အတွင်း အနည်းဆုံး လူ ၁ သိန်း သေဆုံး ခဲ့တယ်လို့ ဆိုပါတယ်။","len":2123}
{"id":"130713_ssapeacetalk","url":"https:\/\/www.bbc.com\/burmese\/burma\/2013\/07\/130713_ssapeacetalk","title":"(SSPP\/SSA) နဲ့ ငြိမ်းချမ်းရေး တွေ့ဆုံ","summary":"အစိုးရ တပ်နဲ့ မကြာခဏ ပစ်ခတ်မှု ဖြစ်ပွားတဲ့ ရှမ်းပြည် တိုးတက်ရေး ပါတီ\/ ရှမ်းပြည် တပ်မတော် မြောက်ပိုင်း (SSPP\/SSA) နဲ့ ဦးသိန်းဇော် ခေါင်းဆောင်တဲ့ ပြည်ထောင်စု ငြိမ်းချမ်းရေး ဖော်ဆောင်ရေး လုပ်ငန်း ကော်မတီ တို့ ညှိနှိုင်း အဖြေရှာ ခဲ့ကြတယ်လို့ သိရပါတယ်။","text":"ပစ်ခတ်မှု ဖြစ်ခဲ့ရ တာတွေ ဗွေမယူဖို့ ဆွေးနွေး SSPP\/SSA အတွင်းရေးမှူး စဝ်ခွန်ဆိုင် ဦးဆောင်တဲ့ အဖွဲ့ဝင် ၆ ယောက်နဲ့ ဦးသိန်းဇော် တို့အဖွဲ့ ရှမ်းပြည် မြောက်ပိုင်း လားရှိုးမြို့မှာ စနေနေ့ နေ့လယ် က တွေ့ကြပြီး မကြာခဏ ပစ်ခတ်မှု ဖြစ်ပွားရတဲ့ ကိစ္စ အပါအဝင် အခြား ဒေသ ဖွံ့ဖြိုးရေး ကိစ္စရပ်တွေ ပြောဆို ဆွေးနွေး ခဲ့ကြပါတယ်။ ဒီဆွေးနွေးပွဲမှာ စစ်ဆင်ရေး ကွပ်ကဲမှု ဌာနချုပ် (စကခ) တိုင်းမှူး ဒုတိယ ဗိုလ်ချုပ်ကြီး အောင်သန်းထွဋ် တက်ရောက်ပြီး ပစ်ခတ်မှု ဖြစ်ခဲ့ရ တာတွေကို ဗွေမယူဖို့ ၊ နှစ်ဦး နှစ်ဘက် လုပ်ထားတဲ့ ငြိမ်းချမ်းရေး လုပ်ငန်းစဉ် ကိုပဲ ဦးတည်ပြီး လုပ်ဆောင် သွားစေချင်ကြောင်း ပြောဆို သွားတယ်လို့ သိရပါတယ်။ အစိုးရ နဲ့ SSPP\/SSA တို့ အပစ်ခတ် ရပ်စဲ ထားကြတယ် ဆိုပေမယ့် အစိုးရ စစ်တပ်ဘက်က SSPP\/SSA တပ်စခန်းတွေကို တခုပြီး တခု ဆုတ်ပေးခိုင်း တာတွေရှိလို့ မကြာခဏ ပစ်ခတ်မှု ဖြစ်ပွားခဲ့ကြတာ ဖြစ်ပါတယ်။ ဒါပေမဲ့ ဒီကိစ္စနဲ့ ပတ်သက်ပြီး SSPP\/SSA က အစိုးရ စီစဉ်မှုတွေ အတိုင်းပဲ လုပ်ဆောင် သွားမှာ ဖြစ်ပြီး ဒီလ ထဲမှာ ကျင်းပမယ့် သမ္မတနဲ့ တိုင်းရင်းသား အဖွဲ့တွေ တွေ့ဆုံပွဲကို စောင့်ဆိုင်း ကြည့်ရှု နေတယ်လို့ SSPP\/SSA ပြောခွင့်ရ ဗိုလ်မှူး စိုင်းလှက ပြောပါတယ်။ အခု လောလောဆယ်မှာ SSPP\/SSA နယ်မြေ တဝိုက်မှာ အစိုးရ စစ်တပ် လှုပ်ရှားမှု တွေ ရှိနေ သေးပေမယ့် ပစ်ခတ်မှုတော့ မရှိတော့ဘူးလို့ SSPP\/SSA က ဆိုပါတယ် ။","len":2123}
{"id":"160920_scot_marciel_sanction_myanmar","url":"https:\/\/www.bbc.com\/burmese\/burma\/2016\/09\/160920_scot_marciel_sanction_myanmar","title":"မြန်မာအမေရိကန် တပ်ချင်းဆက်ဆံရေး သတိထားလုပ်မယ်လို့ အမေရိကန်သံအမတ်ကပြော","summary":"မြန်မာ အမေရိကန် တပ်ချင်း ပူးပေါင်း ဆောင်ရွက်တာကို သတိ ကြီးကြီးထားပြီး အရပ်သား အစိုးရရဲ့ ထောက်ခံမှုနဲ့ အခြေခံမှာ ဖြစ်တယ်လို့ မြန်မာနိုင်ငံဆိုင်ရာ အမေရိကန် သံအမတ် မစ္စတာ စကော့ မာစီရယ်က ပြောဆိုလိုက်ပါတယ်။","text":"မြန်မာနိုင်ငံဆိုင်ရာ အမေရိကန်သံအမတ် မစ္စတာ စကော့ မာစီရယ် မြန်မာ တပ်မတော်ဘက်က လူ့အခွင့်အရေး လေးစား လိုက်နာမှု ရှိပြီး ဒီမိုကရေစီ ပြုပြင် ပြောင်းလဲရေးနဲ့ ငြိမ်းချမ်းရေး ကိစ္စတွေမှာ ပူးပေါင်း ဆောင်ရွက်နိုင်မှ တပ်ချင်း ဆက်ဆံရေး ပိုမို ပီပြင် နိုင်မယ်လို့ သံအမတ်ကြီးက ပြောပါတယ်။ မစ္စတာ မာစီရယ်က ဒေါ်အောင်ဆန်း စုကြည်ရဲ့ အမေရိကန် ခရီးစဉ်နဲ့ပတ်သက်ပြီး မြန်မာနိုင်ငံ အမေရိကန်သံရုံးမှာ ပြုလုပ်တဲ့ သတင်းစာ ရှင်းလင်းပွဲမှာ ပြောခဲ့တာ ဖြစ်ပါတယ်။ အမေရိကန်က မြန်မာနိုင်ငံ အတွင်းက စီးပွားရေး ပိတ်ဆို့မှု စာရင်းထဲမှာ ပါတဲ့ လူတရာကျော်ကို ပယ်ဖျက်ပေးဖို့ အစီအစဉ် ရှိပေမယ့် ဘယ်နှစ်ယောက်ကို စာရင်းက ပယ်ဖျက်ပေးမလဲ ဆိုတာကို သံအမတ်ကြီးက ထုတ်ဖော် မပြောခဲ့ပါဘူး။ မူးယစ်ဆေးဝါးနဲ့ လက်နက် ကုန်သွယ်မှုနဲ့ ဆက်စပ်သူတွေ ကတော့ ပိတ်ဆို့မှု စာရင်းမှာ ဆက်ကျန်နေမှာ ဖြစ်ပါတယ်။ အမေရိကန်ကွန်ဂရက်က ချမှတ်ထားတဲ့ ကျောက်မျက်ဥပဒေနဲ့ ညှိစွန်းနေသူများအပေါ် ဗီဇာ ကန့်သတ်ချက်တွေ ဆက်ရှိနေဦးမယ်လို့ ဆိုပါတယ်။ သံအမတ်ကြီးက အမေရိကန် မြန်မာ နှစ်နိုင်ငံ ပူးပေါင်း ဆောင်ရွက်မှုတွေ တိုးမြှင့်မှာ ဖြစ်သလို မြန်မာနိုင်ငံက အသေးစား စီးပွားရေး လုပ်ငန်းတွေ အတွက်လည်း ဒေါ်လာ ၁၀သန်းကျော် ပံ့ပိုးမယ့် ချေးငွေ အာမခံချက် အစီအစဉ် ကိုလည်း သတင်းစာ ရှင်းလင်းပွဲမှာ ထုတ်ပြန်ခဲ့ပါတယ်။","len":2126}
{"id":"131012_letpadaung_tension","url":"https:\/\/www.bbc.com\/burmese\/burma\/2013\/10\/131012_letpadaung_tension","title":"လက်ပံတောင်း စီမံကိန်းက ယာမြေတွေပေါ်မှာ ရဲအများအပြား ဖြန့်ကျက်ချထား","summary":"လက်ပံတောင်းတောင် ကြေးနီစီမံကိန်းဒေသမှာ လျော်ကြေးမယူရသေးတဲ့ မြေတွေကို ကုမ္ပဏီက ခြံစည်းရိုးခတ်နေတာကြောင့် ဒေသခံတွေနဲ့ လုံခြုံရေးယူထားတဲ့ ရဲတွေ အကြား နှစ်ဖက်အခြေအနေ တင်းမာမှုတွေ ဆက်လက် ဖြစ်ပွားနေပါတယ်။","text":"လက်ပံတောင်းက တင်းမာတဲ့ အခြေအနေ မနေ့က ဖြစ်ခဲ့တဲ့ နောက်ဆုံး အခြေအနေ အရ ရဲအင်အားအများအပြားလည်း ယာမြေတွေပေါ်မှာ ဖြန့်ကျက်ချထားတယ်လို့ သိရပါတယ်။ လက်ပံတောင်းတောင် ကြေးနီ စီမံကိန်း ဧရိယာမှာ ကုမ္ပဏီဘက်ကနေ လျော်ကြေး မယူရ သေးတဲ့ မြေတွေကိုပါ ခြံခတ်နေလို့ မိုးကြိုးပြင်နဲ့ ဆည်တည်း ရွာဘက်မှာ ဒေသခံ ၁၀၀ လောက်နဲ့ ရဲအင်အား ၅၀၀ လောက်အကြား အပြန်အလှန် တားဆီးမှုတွေ ဖြစ်ခဲ့ပါတယ်။ အဲဒီ တင်းမာမှု ဖြစ်တဲ့နေရာကို ရောက်နေတဲ့ ဆည်တည်းရွာသူ မသန်းနုကလည်း လျော်ကြေး မယူရသေးတဲ့ သူတို့ပိုင် မြေဧက ၁၀ဝ ကျော် ခြံစည်းရိုးခတ်ခံရလို့ လာတား နေရတာလို့ ပြောပါတယ်။ အကြီးစား စီမံကိန်းတွေ စတော့မှာ ဖြစ်လို့ ကုမ္ပဏီဘက်က အခုလို ခြံခတ်မှုတွေ လုပ်တာ ဖြစ်တယ်လို့ သိရပါတယ်။ စစ်ကိုင်းတိုင်း လုံခြုံရေးနဲ့ နယ်စပ်ရေးရာ ဝန်ကြီး ဗိုလ်မှူးကြီး ကြည်နိုင်ကတော့ အစီရင်ခံစာပါ အချက်တွေ အတိုင်း လုပ်နေတာဖြစ်ပြီး ဒေသခံတွေ နစ်နာမှု မရှိအောင် အတတ်နိုင်ဆုံး ဆောင်ရွက်နေတာဖြစ်လို့ စီမံကိန်းကို ရပ်တန့်မှာ မဟုတ်ဘူးလို့ ဘီဘီစီကို ပြောပါတယ်။ အာဏာပိုင်တွေဖက်က စီမံကိန်းကို ဘာအကြောင်းကြောင့်နဲ့မှ ရပ်တန့်မှာမဟုတ်ဘူးလို့ ဆိုပေမယ့် ဒေသခံအများအပြားကတော့ လျော်ကြေးလုံးဝယူမှာ မဟုတ်ပဲ သူတို့ပိုင်တဲ့မြေတွေမှာ ပြန်လည်လုပ်ကိုင်ခွင့်ရဖို့ကိုပဲ ဆက်လက် တောင်းဆိုသွားမယ်လို့ ပြောနေပါတယ်။","len":2129}
{"id":"48949623","url":"https:\/\/www.bbc.com\/burmese\/48949623","title":"မြစ်ကြီးနားမှာ ရေဘေး ခံစားနေရသူတွေက မြစ်ရေ ဆက်တက်မှာကို စိုးရိမ်","summary":"ကချင်ပြည်နယ် မြစ်ကြီးနားမြို့ ဇူလိုင်လ ၁၀ ရက်နေ့ မနက်ကတည်းက မြစ်ရေတွေ တက်လာပြီး မြေနိမ့်ပိုင်း နေရာတွေကို ရေဝင်ရောက်နေတာကြောင့် လယ်ကုန်းနယ်မြေ ၁၄ အောက်ချိုင့်ဘက်မှာ မြစ်ရေ တက်နေတာ အခုဆိုရင် နှစ်ရက်ရှိနေပါပြီ ။","text":"မြစ်ကြီးနားမြို့မှာ နှစ်ရက်ဆက်တိုက် မြစ်ရေတက် ဒါကြောင့် လယ်ကုန်းအောက်ချိုင့်ဘက်က ရေဘေးခံစားနေရသူတွေကတော့ မြစ်ရေ ဆက်တက်မှာကို စိုးရိမ်မှုတွေ ရှိနေတယ်လို့ ဘီဘီစီကို ပြောပါတယ်။ ရေက ည ၁၀ နာရီလောက်ဝင်တယ် ပစ္စည်းတွေက မနိုင်မနင်း အပေါ်ထပ် ထပ်ခိုးပေါ် ဆွဲတင်တယ်။ မနက်ကျတော့ တခြားကို ပြောင်းရတယ်။ လွန်ခဲ့တဲ့ ၁၅ နှစ်ကတော့ ကြုံဖူးပါတယ် ရေကြီးတာ ။ အဲဒီတခေါက်တုန်း ကတော့ တအားဒုက္ခမရောက်ဖူးပေါ့။ ဒီတခေါက်ကတော့ ပိုဒုက္ခရောက်တယ်လို့ လယ်ကုန်းနယ်မြေ ၁၄ အောက်ချိုင့်က ရေဘေး ဒုက္ခသည်တစ်ဦးဖြစ်တဲ့ ဒေါ်စိန်ဝင်းက ဆိုပါတယ်။ အဓိက အခက်အခဲကတော့ ထမင်းချက်တဲ့နေရာတွေကို ရေဝင်တာကြောင့် ထမင်းချက်ဖို့ အခက်အခဲတွေ ဖြစ်နေတယ်လို့ ရေဘေးကြုံတွေ့သူတွေက ပြောပြပါတယ်။ ဇူလိုင် ၁၀ ရက် မနက်ပိုင်းက စပြီး မြစ်ကြီးနားမြို့ စီတာပူ၊ ရမ်ပူ၊ လယ်ကုန်း၊ မြို့သစ်ကြီး စတဲ့ ရပ်ကွက်တွေရဲ့ မြေနိမ့်ပိုင်း တချို့မှာ မြစ်ရေများစတင် ဝင်ရောက်ခဲ့တာဖြစ်ပါတယ်။ ရေဘေးစခန်းကို မသွားဖြစ်သူတွေကတော့ မိမိတို့ အစီအစဉ်နဲ့ ချက်ပြုတ်စားသောက်တာတွေ လုပ်ခဲ့ရပြီး တခြားလူတွေအတွက် ရေဘေးခိုလှုံဖို့ နေရာသုံးနေရာစီစဉ်ထားတယ်လို့ မြစ်ကြီးနားမြို့ခံ တွေဆီက သိရပါတယ်။ မနေ့ကအထိ ရေဘေးသင့် အိမ်ထောင်စု စာရင်းမှာ မြို့သစ်ကြီး ရပ်ကွက်မှာ အိမ်ထောင်စု ၆၁ စု လူဦးရေ ၁၇၃ ဦး ရေဘေးသင့်နေပါတယ်။","len":2129}
{"id":"53250351","url":"https:\/\/www.bbc.com\/burmese\/53250351","title":"နိုဝင်ဘာလ ၈ ရက် ရွေးကောက်ပွဲ ကျင်းပမယ်","summary":"နိုဝင်ဘာလ ၈ ရက်နေ့ကို လွှတ်တော်အသီးသီးအတွက် ပါတီစုံဒီမိုကရေစီ အထွေထွေ ရွေးကောက်ပွဲများ ကျင်းပမယ့် နေ့အဖြစ် သတ်မှတ်လိုက်ကြောင်း ရွေးကောက်ပွဲကော်မရှင်က ထုတ်ပြန်ပါတယ်။","text":"ပြီးခဲ့တဲ့ ရက်ပိုင်းလည်း ရွေးကောက်ပွဲကျင်းပမယ့် မဲဆန္ဒနယ်တွေကို ထုတ်ပြန် ကြေညာခဲ့ပါတယ်။ ထုတ်ပြန်ကြေညာခဲ့တဲ့ မဲဆန္ဒနယ်စာရင်းတွေအရ တိုက်ပွဲတွေ ဖြစ်ပွားနေတဲ့ ရခိုင်ပြည်နယ် နဲ့ ချင်းပြည်နယ်တို့လည်း ပါဝင်တာ တွေ့ရပါတယ်။ လွှတ်တော်အသီးသီး ကိုယ်စားလှယ်လောင်းတွေ အမည်စာရင်း စတင်တင်သွင်း နိုင်မယ့်ရက် ကိုဇူလိုင်လ ၂၀ ရက်နေ့လို့ သတ်မှတ်ခဲ့ပြီး နောက်ဆုံးရက်ကို သြဂုတ်လ ၇ ရက်နေ့ကို သတ်မှတ်ထားတယ်လို့ လည်းထုတ်ပြန်ချက်မှာ ပါရှိပါတယ်။ လွှတ်တော်ကိုယ်စားလှယ်လောင်းတွေ အမည်စာရင်း ရုပ်သိမ်းလိုပါက သြဂုတ်လ ၁၀ ရက်နေနောက်ဆုံးထား ရုပ်သိမ်းနိုင်တယ်လို့ လည်းဖော်ပြထားပါတယ်။ ကော်မရှင်က လွှတ်တော်ကိုယ်စားလှယ်လောင်း အမည်စာရင်းတွေကို သြဂုတ်လ ၁၁ ရက်ကနေ ၁၇ ရက်အတွင်းစိစစ် ဖို့လည်းရှိနေပါတယ်။ ပြီးခဲ့တဲ့ ၂၀၁၀ နဲ့ ၂၀၁၅ အထွေထွေရွေးကောက်ပွဲတွေကိုလည်း နိုဝင်ဘာလအတွင်းမှာ ကျင်းပခဲ့တာ ဖြစ်ပါတယ်။ လက်ရှိအခြေအနေဟာ COVID -19 ရောဂါကို ထိန်းချုပ်နိုင်တဲ့အနေအထားမှာရှိနေပြီး ရွေးကောက်ပွဲကျင်းပမယ့် အချိန်ဟာလည်း လအနည်းငယ် လိုသေးတာကြောင့် နိုဝင်ဘာလထဲမှာ ကျင်းပမှာ ဖြစ်တယ်လို့ ရွေးကောက်ပွဲကော်မရှင်က ပြောထားပါတယ်။ ပြည်ထောင်စုရွေးကောက်ပွဲကော်မရှင်ရဲ့ စာရင်းတွေအရဆိုရင်တော့ တစ်နိုင်ငံလုံးမှာမဲပေးနိုင်သူ သူစုစုပေါင်းကတော့ ၃၇သန်းခန့်ရှိတယ်လို့ သိရပါတယ်။","len":2130}
{"id":"150325_students_protest_trial","url":"https:\/\/www.bbc.com\/burmese\/burma\/2015\/03\/150325_students_protest_trial","title":"ပညာ​ရေး​သပိတ် ကျောင်းသား​တွေ​ကို ရုံးထုတ်","summary":"ဒီမိုကရေစီ ပညာရေး သပိတ်ကြောင့် လွန်ခဲ့တဲ့ သီတင်း ၂ ပတ်က အာဏာပိုင်တွေ ကနေ အကြမ်းဖက် ဖြိုခွဲပြီး ဖမ်းဆီး ထားသူ ၆၅ ဦးကို ဗုဒ္ဓဟူးနေ့ မတ်လ ၂၅ ရက်နေ့ က လက်ပံတန်း မြို့ တရားရုံး မှာ ရုံးထုတ် ခဲ့ပါတယ်။","text":"စုစုပေါင်း ၇၆ ယောက် ရုံးထုတ်ခဲ့ပြီး ဝန်းရံသူ ၁၁ ယောက်ကို အာမခံ နဲ့ လွှတ်။ တရားရုံး ရှေ့ မှာ အဖမ်းခံရသူ တွေကို လာရောက် အားပေး ကြတဲ့ မိဘ ဆွေမျိုးတွေ နဲ့ လှုပ်ရှား တက်ကြွသူ တွေ ရာနဲ့ချီပြီး ရှိနေခဲ့ပါတယ်။ အဲဒီ့ ၆၅ ဦး အပါအဝင် တရားခံပြေး အဖြစ် သတ်မှတ်ခံထားရတဲ့ ဗမာနိုင်ငံလုံး ဆိုင်ရာ ကျောင်းသား သမဂ္ဂများ အဖွဲ့ချုပ် ရဲ့ ဥက္ကဌ ကိုကျော်ကိုကို နဲ့ အခြား ၃ ဦး၊ စုစုပေါင်း ၆၉ ဦး တို့ကို ပုဒ်မ ၅ ခု တပ်ပြီး တရား စွဲဆို ထားတာ ဖြစ်ပါတယ်။ စွဲဆိုခံထားရတဲ့ ပုဒ်မတွေထဲမှာ နိုင်ငံ့ဝန်ထမ်းတွေ ကို စော်ကားမှု၊ လူစုခွဲဖို့ ငြင်းဆန်မှု၊ နိုင်ငံတော် ကို အကြည်ညို ပျက်စေမှု၊ ဆူပူ အုံကြွ စေမှု စတာ တွေ ကို ကျုးလွန်တယ် ဆိုတဲ့ ပုဒ်မ တွေ ပါဝင်ပါတယ်။ ကျောင်းသား သပိတ် ကို ဝန်းရံသူ ၁၁ ဦး ကိုလည်း လက်ပံတန်း တရားရုံး မှာ သီးသန့် ခွဲ ရုံးထုတ် ခဲ့ပြီး တဲ့နောက် အာမခံ နဲ့ လွှတ်လိုက် ပါတယ်။ သူတို့ အားလုံးကို လာမယ့် ဧပြီလ ၇ ရက်နေ့ မှာ တရားရုံး ကို ပြန်လာ ဖို့ အတွက် ရုံးချိန်း ပေးထား ပါတယ်။ တကယ်လို့ ပြစ်မှု ထင်ရှားကြောင်း တရားရုံး ကနေ ဆုံးဖြတ် ခဲ့ရင် အခု စွဲဆိုထားတဲ့ ပုဒ်မ တွေ အရ စုစုပေါင်း ထောင်ဒဏ် ၁၀ နှစ် ဝန်းကျင် လောက် ကျခံ နိုင်ရဖွယ် ရှိတယ် ဆိုပြီး ဖမ်းဆီး ခံထားရ သူတွေ ရဲ့ ကိုယ်စား လိုက်ပါ ဆောင်ရွက် နေတဲ့ ရှေ့နေ တစ်ဦး ဖြစ်တဲ့ ဦးစန်းမောင် က ဘီဘီစီ ကို ပြောပါတယ်။","len":2135}
{"id":"160212_syria_assad_opposition","url":"https:\/\/www.bbc.com\/burmese\/world\/2016\/02\/160212_syria_assad_opposition","title":"မြူးနစ် သဘောတူမှု အပေါ် ဆီးရီးယား သူပုန် အဖွဲ့တွေ သံသယ အကြီးအကျယ် ထားရှိ","summary":"ဆီးရီးယား အရေး နဲ့ ပတ်သက်ပြီး မြူးနစ် သဘောတူမှု ဖြစ်တဲ့ သီတင်းတစ်ပတ် အတွင်း အပစ်ရပ် ကြဖို့ ဆိုတဲ့ အပေါ် သူပုန် အဖွဲ့တွေ ကြား စိတ်အား ထက်သန်မှု နဲ့ ယုံကြည်မှု နည်းပါး နေကြ ပါတယ်။","text":"အပစ်ရပ်မှု ဖြစ်ပေါ် ဖို့ဆိုရင် ဆီးရီးယား အစိုးရ ရဲ့ မဟာမိတ် ဖြစ်တဲ့ ရုရှား ရဲ့ လေကြောင်း တိုက်ခိုက်မှု တွေ ရပ်မှ ဖြစ်မယ်။ သူပုန် အဖွဲ့ တော်တော် များများ နဲ့ ဘီဘီစီ က စကားပြောခဲ့တာမှာ အပစ်ရပ်မှု ဖြစ်ပေါ် ဖို့ဆိုရင် ဆီးရီးယား အစိုးရ ရဲ့ မဟာမိတ် ဖြစ်တဲ့ ရုရှား ရဲ့ လေကြောင်း တိုက်ခိုက်မှု တွေ ရပ်မှ ဖြစ်မယ် လို့ တညီတညွတ်တည်း ပြောနေကြ ပါတယ်။ အစောပိုင်းတုန်း ကလည်း ဆီးရီးယား တနိုင်ငံလုံးကို ပြန်လည် ထိန်းချုပ် နိုင်တဲ့ အထိ တိုက်ခိုက် သွားဖို့ ရည်ရွယ် ထားတယ် ဆိုပြီး ဆီးရီးယား သမ္မတ ဘရှား အယ်လ် အာဆတ် က ပြောပါတယ်။ ပြင်သစ် သတင်း ဌာန တစ်ခု ဖြစ်တဲ့ AFP နဲ့ မေးမြန်းခန်း မှာ သမ္မတ အာဆတ် က အခုလို ပြောလာ တာ ဖြစ်ပါတယ်။ ဆီးရီးယား ငြိမ်းချမ်းရေး အတွက် ဆိုပြီး စကားပြော ပွဲ တွေ လုပ်ဆောင် နေတယ် ဆိုရင်တောင် သူ့ အနေနဲ့ တော့ အကြမ်းဖက် ဝါဒကို ဆက်လက် တိုက်ခိုက် နေမှာ ဖြစ်တယ် လို့ မစ္စတာ အာဆတ် က ဆိုပါတယ်။ ဆီးရီးယား မှာ သီတင်း တစ်ပတ် အတွင်း အပစ်ရပ် ကြဖို့ ကမ္ဘာ့ အင်အားကြီး နိုင်ငံ တွေ သဘောတူ ခဲ့တဲ့ မြူးနစ်မြို့ ဆွေးနွေးပွဲ မတိုင်ခင် သမ္မတ အာဆတ် နဲ့ AFP အင်တာဗျုး လုပ်ထားတာ ဖြစ်ပါတယ်။ ဆီးရီးယား ပဋိပက္ခ ကို စစ်ရေးနည်းနဲ့ ဖြေရှင်း နိုင်မယ်လို့ မစ္စတာ အာဆတ် တွေး နေတာ ဟာ မဖြစ်နိုင်တာ ကို အဟုတ်ထင်မှတ် နေတာ မျိုး ဖြစ်တယ် လို့ အမေရိကန် နိုင်ငံ ခြားရေး ဌာန က ပြောပါတယ်။","len":2137}
{"id":"130416_rohingyaukparilament","url":"https:\/\/www.bbc.com\/burmese\/burma\/2013\/04\/130416_rohingyaukparilament","title":"မြန်မာ ပြုပြင်ရေး ဗြိတိန် သတိပေး","summary":"ဗြိတိန် ပါလီမန်မှာ လေဘာပါတီ အမတ် ဂျော်နသန် အက်ရှ်ဝါ့သ်က မြန်မာ့ ပြုပြင်ရေးမှာ ရိုဟင်ဂျာ အပါအဝင် လူနည်းစု အခွင့်အရေး ကာကွယ်ပေးဖို့ လိုတယ်လို့ ပြောခဲ့ပါတယ်။","text":"ရိုဟင်ဂျာကလေးတွေကို နိုင်ငံသားခံယူခွင့် မပေး မိတ္ထီလာနဲ့ မြန်မာနိုင်ငံ ဒေသတချို့မှာ မွတ်စလင် လူနည်းစုကို ပစ်မှတ်ထား တိုက်ခိုက်မှုတွေ ဖြစ်ရခြင်း အကြောင်းရင်း ဇာစ်မြစ်ဟာ ရိုဟင်ဂျာ ပြဿနာပဲလို့ သူမြင်ကြောင်း ပြောပါတယ်။ ရိုဟင်ဂျာတွေ မြန်မာနိုင်ငံမှာ နှစ်ပေါင်းများစွာ နေထိုင်လာကြ ပေမယ့် ရိုဟင်ဂျာ ကလေးတွေကို နိုင်ငံသား ခံယူခွင့် မပေးဘဲ ခုထိ ငြင်းဆန် နေတာဟာ ကုလသမဂ္ဂ လူ့အခွင့်အရေး ကော်မရှင် သဘော တူညီချက်ကို ဆန့်ကျင်တာ ဖြစ်တယ်လို့ မစ္စတာ အက်ရှ်ဝါ့သ်က ဆိုပါတယ်။ ဒီမိုကရေစီ ဆိုတာလူနည်းစု လူ့အခွင့်အရေးကို အသိအမှတ် ပြုရပြီး မြန်မာနိုင်ငံဟာ လူနည်းစု လူမျိုးစုံ ဘာသာပေါင်းစုံ နေထိုင်တဲ့နိုင်ငံ ဖြစ်တဲ့အတွက် မတူညီတဲ့ လူနည်းစုတွေ အပေါ်မှာ အသိအမှတ်ပြု ဆက်ဆံစေချင် တယ်လို့လဲ ဆိုပါတယ်။ တချို့ ဥရောပ ၊ အမေရိကန်နဲ့ အနောက်နိုင်ငံ တွေဟာ မြန်မာနိုင်ငံကို စီးပွားရေး အကျိုးအမြတ်ပဲ မျှော်ကိုးပြီး ချဉ်းကပ် နေကြတာဟာ မမှန်ကန်ဘဲ အစဉ်အလာ အားဖြင့် လူ့အခွင့်အရေးကို အားပေးတဲ့ ဗြိတိန်က မြန်မာနိုင်ငံမှာ စီးပွားရေးကြောင့် လူ့အခွင့်အရေး ထိခိုက်ပျက်စီးမှာမျိုး မလိုလားကြောင်းလဲ သူ ပြောသွားပါတယ်။ ဗြိတိသျှ နိုင်ငံခြားရေး ဝန်ကြီး ဝီလျံဟိတ်ဂ်က G-8 ထိပ်သီး ဆွေးနွေးပွဲမှာ မြန်မာနိုင်ငံက လူနည်းစု ဘာသာရေး တင်းမာမှုတွေ အကြောင်း ထည့်သွင်း ဆွေးနွေးခဲ့ပါတယ်။","len":2138}
{"id":"140630_utheinsein_chinavisit","url":"https:\/\/www.bbc.com\/burmese\/burma\/2014\/06\/140630_utheinsein_chinavisit","title":"တရုတ်ခရီးစဉ်မှာ ဦးသိန်းစိန် ဘာတွေ သဘော တူခဲ့သလဲ","summary":"သမ္မတ ဦးသိန်းစိန် ရဲ့ တရုတ် နိုင်ငံ ခရီးစဉ်မှာ ကျန်းမာရေး၊ ပညာရေးနဲ့ ယဉ်ကျေးမှု ဆိုင်က သဘောတူညီချက် တချို့ကို လက်မှတ်ရေးထိုး နိုင်ခဲ့ပါတယ်။","text":"တရုတ်နဲ့ မြန်မာ ယဉ်ကျေးမှု စင်တာတွေ ဖွင့်မယ် ငြိမ်းချမ်းစွာ အတူယှဉ်တွဲ နေထိုင်ရေး မူကြီး ၅ ရပ် ချမှတ်ခဲ့တဲ့ နှစ် ၆ဝ အထိမ်းအမှတ်ဖြစ် တရုတ် နိုင်ငံမှာ ပြုလုပ်တဲ့ အထိမ်းအမှတ်ပွဲကို တက်ရောက်ဖို့ သမ္မတ ဦးသိန်းစိန်က ချစ်ကြည်ရေး ခရီးစဉ် အဖြစ် သွားရောက် ခဲ့တာဖြစ်ပါတယ်။ ခရီးစဉ် ပထမနေ့မှာ တရုတ် သမ္မတ ရှိကျင်းပင်နဲ့ တွေ့ဆုံဆွေးနွေးပြီး နှစ်နိုင်ငံ ယဉ်ကျေးမှု ပူးပေါင်း ဆောင်ရွက်ရေး၊ ရန်ကုန်နဲ့ မန္တလေးဆေးရုံကြီးတွေ တည်ဆောက်ဖို့ အတွက် လေ့လာ ဆန်းစစ်ရေး တို့ကို သဘောတူ လက်မှတ်ရေးထိုး ခဲ့ကြတယ်လို့ ခရီးစဉ်မှာ လိုက်ပါသွားတဲ့ သမ္မတရဲ့ ပြောရေး ဆိုခွင့်ရှိသူ ပြန်ကြားရေး ဒုတိယ ဝန်ကြီး ဦးရဲထွဋ် ကပြောပါတယ်။ ကျန်းမာရေးနဲ့ ပတ်သက်လို့ အစိုးရက ထောက်ကြံ့မှာ တည်ဆောက်ဖို့ ရှိတဲ့ ကုတင် ၃၀၀ ဆံ့ ဆေးရုံကြီး တည်ဆောက်ရေးမှာ တရုတ်ဘက်က နည်းပညာနဲ့ အတတ် ပညာအကူ အညီတွေ ပေးမှာ ဖြစ်ပါတယ်။ မြန်မာနဲ့ တရုတ် ယဉ်ကျေးမှု စင်တာတွေ ဖွင့်လှစ်ရေး လက်မှတ်ရေးထိုးရတာကတော့ အရင်က အစိုးရချင်းသာ ဆက်ဆံခဲ့တဲ့ အနေ အထားကနေ ပြည်သူ အချင်းချင်းလည်း ထိတွေ့ ဆက်ဆံဖို့ လိုအပ်ချက်တွေ ရှိနေလို့ အပြန်အလှန် ထိတွေ့ ဆက်ဆံနိုင်အောင် သဘောတူ လက်မှတ်ရေးထိုးတာ ဖြစ်တယ်လို့ ဦးရဲထွဋ်က ပြောပါတယ်။ ခရီးစဉ် ဒုတိယနေ့မှာ မြန်မာ သမ္မတက အိန္ဒိယ သမ္မတနဲ့ တွေ့ဆုံ ဆွေးနွေး ခဲ့တယ်လို့လည်း သူက ပြောပါတယ်။","len":2140}
{"id":"140327_thai_burmese_worker","url":"https:\/\/www.bbc.com\/burmese\/burma\/2014\/03\/140327_thai_burmese_worker","title":"ထိုင်းက မြန်မာ လုပ်သား ၁၂၀၀ နစ်နာကြေး ရမယ်","summary":"ထိုင်းနိုင်ငံ ဘန်ကောက်မြို့ တောင်ဘက်မှာရှိတဲ့ မဟာချိုင်းက ပုဇွန်စက်ရုံ တခုဖြစ်တဲ့ စီပီအက်ဖ် ကုမ္ပဏီကနေ အလုပ်ထုတ် ခံရတဲ့ မြန်မာ အလုပ်သမား ၁၂ဝဝ ကို အလုပ်ရှင်က နစ်နာကြေးငွေ ပေးဖို့ သဘောတူလိုက်ပါတယ်။","text":"ထိုင်း ငါးဖမ်းလုပ်ငန်း တစ်ခုမှာ လုပ်ကိုင်နေတဲ့ မြန်မာ လုပ်သားတွေ နစ်နာကြေးက မြန်မာ ကျပ်ငွေနဲ့ တွက်ရင် သိန်း ၁၅ဝဝ လောက် ရှိတဲ့အတွက် ထိုင်းနိုင်ငံမှာ အများဆုံး လျော်ကြေးပေးရတာ ဖြစ်ပါတယ်။ ထိုင်း အလုပ်သမား ဥပဒေအရ လုပ်သက် အနည်းအများပေါ် မူတည်ပြီး အလုပ်သမား တစ်ဦးကို ဘတ်ငွေ ၃ သောင်းက နေ ၉ သောင်းအထိ ရရှိမှာ ဖြစ်ပါတယ်။ ကုမ္ပဏီ အနေနဲ့ ထိုင်း ဘတ်ငွေ သန်း ၅ဝ လောက် နစ်နာကြေး ပေးရမှာ ဖြစ်လို့ မြန်မာ ကျပ်ငွေနဲ့ ဆိုရင် သိန်း ၁၅ဝဝ လောက် ကုန်ကျမှာဖြစ်ပါတယ်။ အခုအချိန်မှာ ပုဇွန် ရှားပါးနေပြီး နောက်ထပ် ၂ နှစ်ကျော် လောက်အထိ ပုဇွန် ပေါများလာဖို့ မရှိတဲ့အတွက် ကုမ္ပဏီအနေနဲ့ အရှုံးခံ လုပ်ကိုင်မယ့်အစား အခုလို အလုပ်သမားတွေကို နစ်နာကြေးပေးပြီး အလုပ်ဖြုတ်လိုက်တာ ဖြစ်တယ်လို့ အလုပ်သမားတွေဘက်က ကူညီ ဆောင်ရွက်ပေးခဲ့တဲ့ ရွှေ့ပြောင်း အလုပ်သမား အခွင့်အရေး ကွန်ရက် ဥက္ကဋ္ဌ ဦးအောင်ကျော်က ပြောပါတယ်။ ရပ်ဝေးကို ရောက်နေတဲ့ အလုပ်ဖြုတ် ခံရသူတွေလည်း လာရောက် ဆက်သွယ်နိုင်တယ်လို့ အလုပ်ဖြုတ် ခံရသူတွေထဲက ဦးဆောင်သူ တစ်ဦးဖြစ်တဲ့ ကိုစမ်းဝင်းအောင်က ပြောပါတယ်။ အခု လုပ်ဖြုတ်ခံရတဲ့ အလုပ်သမား ၁၂ဝဝ လုံးက နိုင်ငံကူး လက်မှတ်တွေ ရှိတဲ့အတွက် အများစုက ထိုင်းမှာ အလုပ်ဆက်လုပ်ကြမှာ ဖြစ်ပြီး တချို့က မြန်မာနိုင်ငံကို ပြန်မယ့်သူတွေလည်း ရှိတယ်လို့ ကိုစမ်းဝင်းအောင်က ပြောပါတယ်။","len":2141}
{"id":"151114_tnla_fighting_after_election","url":"https:\/\/www.bbc.com\/burmese\/burma\/2015\/11\/151114_tnla_fighting_after_election","title":"ရွေးကောက်ပွဲ အပြီး တအာင်းပလောင် ဒေသထဲ တိုက်ပွဲပြင်းထန်","summary":"ရွေးကောက်ပွဲ အပြီး တအာင်း ပလောင် ဒေသထဲမှာ အစိုးရတပ် နဲ့ ဒေသခံ တအာင်း အမျိုးသား လွတ်မြောက်ရေး တပ် TNLA အကြား တိုက်ပွဲတွေ ပိုပြီး ပြင်းထန် လာတယ် လို့ TNLA ဘက်က ပြောပါတယ်။","text":"ရွေးကောက်ပွဲ နောက်ပိုင်း အစိုးရ စစ်ကြောင်း တွေက ပိုမို ထိုးဖောက် လှုပ်ရှား လာတဲ့ အတွက် တိုက်ပွဲတွေ ပိုပြင်းထန်။ နိုဝင်ဘာ ၁၄ ရက် စနေနေ့ က ကွတ်ခိုင် မန်တုံ မြို့နယ် ကြား တိုက်ပွဲ တနေကုန် ဖြစ်ခဲ့တယ် လို့ TNLA အထွေထွေ အတွင်းရေးမှူး တာဖုန်းကျော် က ဘီဘီစီ ကို ပြောပါတယ်။ TNLA ဘက်က ၅ ယောက် ထိခိုက် ဒဏ်ရာရပြီး မြန်မာ စစ်တပ် ဘက်ကလည်း အကျအဆုံး ရှိတယ်လို့ ပြောပေမယ့် သီးခြား အတည်ပြုချက် တော့ မရရှိ သေးပါဘူး။ ဒေသတွင်း အနှံ့ ဖြစ်ပေါ် နေတဲ့ တိုက်ပွဲတွေကြောင့် ပန်ဆိုင်း ရွာ အပါအဝင် ဒေသခံ ရွာတွေ ထိခိုက် ပျက်စီး မှု ရှိခဲ့တယ် လို့လည်း တာဖုန်းကျော် က ပြောပါတယ်။ အဲဒီ့ ဒေသတွေ မှာ အရင်ကလည်း တိုက်ပွဲ တွေ ရှိခဲ့ ပေမယ့် ရွေးကောက်ပွဲ နောက်ပိုင်း အစိုးရ စစ်ကြောင်း တွေ ပိုမို ထိုးဖော် လှုပ်ရှား လာတဲ့ အတွက် အခုလို တိုက်ပွဲတွေ ပိုပြင်းထန် လာရတာ ဖြစ်တယ် ဆိုပြီး တာဖုန်းကျော် က ဆိုပါတယ်။ ရွေးကောက်ပွဲ အပြီး မြန်မာ့ နိုင်ငံရေး မှာ တပ်မတော်ရဲ့ အရေးပါမှု အင်အားကြီးမှု ကို ပြသချင် တဲ့ အတွက် အခုလို တိုင်းရင်းသား ဒေသတွေ မှာ တိုက်ပွဲ တွေ ဖော်ဆောင် လာတာ ဖြစ်တယ် ဆိုပြီး TNLA ဘက် က စွပ်စွဲ ဝေဖန် နေပါတယ်။ အစိုးရ အပြောင်းအလဲ ဖြစ်ပြီး တိုင်းရင်းသား လက်နက်ကိုင် တပ် အားလုံး နဲ့ အပစ်အခတ် ရပ်စဲ ရေးနဲ့ ပြည်တွင်း ငြိမ်းချမ်းရေး ကိစ္စ ဆွေးနွေး လာရင် TNLA အနေနဲ့ ပါဝင်ဖို့ အသင့်ပဲ လို့ ဆိုပါတယ်။","len":2146}
{"id":"151002_nld_usdp_police_report","url":"https:\/\/www.bbc.com\/burmese\/burma\/2015\/10\/151002_nld_usdp_police_report","title":"အစိုးရဝန်ကြီး ဥပေဒဖောက်ဖျက် မဲဆွယ်တယ်လို့ စွပ်စွဲခံရ","summary":"လက်ရှိ ဗဟို အစိုးရ အဖွဲ့ဝင် ဝန်ကြီးတစ်ဦး ဟာ သူ့ရဲ့ ရာထူး နေရာ နဲ့ လုပ်ပိုင် ခွင့် ကို အသုံးပြု ပြီး လာမယ့် ရွေးကောက်ပွဲ အတွက် မဲဆွယ် နေလို့ ဆိုကာ ပြိုင်ဘက် အတိုက်အခံ ပါတီ လွှတ်တော် အမတ် ကနေ ရဲ စခန်းမှာ အမှု ဖွင့် လိုက် ပါတယ်။","text":"မဲဆန္ဒတွေ ကို လာဘ်ပေး သလို မျိုး ညှိနှိုင်းပြီး ရယူ ဖို့ ကြိုးစား တာဟာ ရွေးကောက်ပွဲ ဥပဒေ ပုဒ်မ ၅၈ (က) နဲ့ ငြိစွန်း ပြီး ရဲ အရေး ပိုင်တဲ့ အမှု ဖြစ်တယ်။ လျှပ်စစ် ဝန်ကြီးဌာန ရဲ့ ပြည်ထောင်စု အဆင့် ဝန်ကြီး ဦးခင်မောင်စိုး ဟာ နိုဝင်ဘာ မှာ ကျင်းပဖို့ စီစဉ် ထားတဲ့ ရွေးကောက်ပွဲ မှာ သူဝင် ပြိုင် မယ့် ရန်ကုန်တိုင်း လှည်းကူး မြို့နယ် ထဲ သူ့ကို မဲပေးရင် လျှပ်စစ် ဓာတ်တိုင်တွေ ထောင်ပေးမယ်၊ မီးလင်း ရစေမယ် ဆိုပြီး မဲဆွယ် စည်းရုံး နေတယ် လို့ အတိုက်အခံ အမျိုးသား ဒီမိုကရေစီ အဖွဲ့ချုပ် NLD ပါတီ က လက်ရှိ ပြည်သူ့လွှတ်တော် ကိုယ်စားလှယ် ဦးဖြိုးမင်းသိန်း က စွပ်စွဲ နေတာ ဖြစ်ပါတယ်။ မဲဆန္ဒတွေ ကို လာဘ်ပေး သလို မျိုး ညှိနှိုင်းပြီး ရယူ ဖို့ ကြိုးစား တာဟာ ရွေးကောက်ပွဲ ဥပဒေ ပုဒ်မ ၅၈ (က) နဲ့ ငြိစွန်း ပြီး ရဲ အရေး ပိုင်တဲ့ အမှု ဖြစ်တယ် လို့ ဦးဖြိုးမင်းသိန်း က ဘီဘီစီ ကို ပြောပါတယ်။ ဒါ့ကြောင့် ဝန်ကြီး ဦးခင်မောင်စိုး အပါအဝင် အာဏာရ ကြံခိုင်ရေး နဲ့ ဖွံ့ဖြိုးရေး ပါတီဝင် ၇ ဦး ကို လှည်းကူးမြို့မ ရဲစခန်း မှာ အမှု ဖွင့် ထားတယ် ဆိုပြီး ဦးဖြိုးမင်းသိန်း က ပြောပါတယ်။ လှည်းကူး မြို့နယ် ထဲမှာ ရွေးကောက်ပွဲ ဝင် ကြမယ့် တခြား ပါတီငယ် တချို့ ရှိပေမယ့် အဓိက မဲဆွယ် စည်းရုံးမှု တွေ ပြုလုပ် နေကြတာ ကတော့ အာဏာရ ပါတီ နဲ့ NLD တို့ ပဲ ဖြစ်ပြီး အခုလို စွပ်စွဲ တိုင်ကြား မှု တွေ ပေါ်ပေါက် လာတာ ဖြစ်ပါတယ်။","len":2150}
{"id":"150626_election_codeodconduct_parties","url":"https:\/\/www.bbc.com\/burmese\/burma\/2015\/06\/150626_election_codeodconduct_parties","title":"ရွေးကောက်ပွဲကျင့်ဝတ်တွေ နိုင်ငံရေးပါတီတွေကြား သဘောတူ","summary":"ရွေးကောက်ပွဲ အတွင်း နိုင်ငံရေး ပါတီ တွေ နဲ့ ကိုယ်စားလှယ် လောင်းတွေ လိုက်နာရမယ့် ကျင့်ဝတ် သိက္ခာ စာတမ်းကို နိုင်ငံရေး ပါတီ ၆၇ ပါတီ က ဇွန်လ ၂၆ ရက် နေ့မှာ သဘောတူ လက်မှတ် ရေးထိုး လိုက် ပါတယ်။","text":"ကျင့်ဝတ်ပိုင်း လိုက်နာ စောင့်ထိန်းဖို့ရာသာ ဖြစ်ပြီး ဖြစ်ပြီး ဥပဒေ အရ စည်းနှောင် ထားတာ မျိုး မဟုတ်။ မဲဆွယ်လှုပ်ရှား မှု တွေ မှာ လက်နက် မကိုင်ဆောင် ဖို့ အပါအဝင် ပြိုင်ဘက် တွေ အပေါ် ပုဂ္ဂိုလ်ရေး တိုက်ခိုက် တာနဲ့ အသရေ ဖျက် ပြောဆို တာမျိုး ၊ ဆဲရေးတိုင်းထွာ တာမျိုးတွေ မလုပ်ဖို့ အချက် တွေ ထည့်သွင်း ထားတယ် ဆိုပြီး အမျိုးသား ဒီမိုကရေစီ အဖွဲ့ချုပ် NLD ရဲ့ ဗဟို ကော်မတီဝင် ဦးထွန်းထွန်းဟိန် က ဘီဘီစီ ကို ပြောပါတယ်။ နိုင်ငံရေး ပါတီ တစ်ခု ရဲ့ မူဝါဒ ပိုင်းဆိုင်ရာ ကို ဝေဖန် တာမျိုး ကိုတော့ ကန့်သတ် မထားဘူး လို့လည်း ဦးထွန်းထွန်းဟိန် က ဆိုပါတယ်။ လွတ်လပ်ပြီး ပါလီမန် ဒီမိုကရေစီ ခေတ် ရွေးကောက်ပွဲ တွေ တုန်း ကတော့ နိုင်ငံရေး ပါတီ တွေ ကြားထဲ အခုလို ကျင့်ဝတ် ပိုင်း ဆိုင်ရာ သဘောတူ စာချုပ် ချုပ် ဆိုတာ မျိုး တွေ မရှိ ခဲ့ဖူးပဲ ဒီ အလေ့အထ ကို ပထမ ဆုံး စတင် အကောင်အထည် ဖော် လာတာ ဖြစ်ပါတယ်။ ဒါပေမယ့် ကျင့်ဝတ်ပိုင်း လိုက်နာ စောင့်ထိန်းဖို့ရာသာ ဖြစ်ပြီး ဖြစ်ပြီး ဥပဒေ အရ စည်းနှောင် ထားတာ မျိုး တော့ မဟုတ် ပါဘူး။ ဒီလို လိုက်နာ သင့်တဲ့ ကျင့်ဝတ် ပိုင်း တွေ ကို ဆွစ်ဇာလန် သံရုံး ရဲ့ ကူညီ ထောက်ပံ့မှု နဲ့ နိုင်ငံရေး ပါတီတွေ အကြား ဆွေးနွေးခဲ့ ကြ တာ ကနေ ရရှိလာတဲ့ မူကြမ်း ကို ရွေးကော်ပွဲ ကော်မရှင် နဲ့ ညှိနှိုင်း ခဲ့ ကြ အပြီး မှာတော့ ပါတီတွေ က သဘောတူ လက်မှတ် ရေးထိုး လိုက်တာ ဖြစ်ပါတယ်။","len":2151}
{"id":"151214_rwanda_ict_closure","url":"https:\/\/www.bbc.com\/burmese\/world\/2015\/12\/151214_rwanda_ict_closure","title":"ရဝမ်ဒါ မျိုးတုံးသတ်ဖြတ်မှု၊ နိုင်ငံတကာခုံရုံး ပိတ်သိမ်း","summary":"၁၉၉၄ ရဝမ်ဒါ မျိုးတုံး သတ်ဖြတ်မှုတွေ အတွက် လက်သည် တရားခံတွေကို စွဲချက်တင် အပြစ်ပေးနေတဲ့ နိုင်ငံတကာ ရာဇဝတ်မှု ခုံရုံးက ဒီကနေ့ တနင်္လာနေ့မှာ နောက်ဆုံး ပြစ်ဒဏ်တွေကို ချမှတ်လိုက်ပြီး ခုံရုံးကို ပိတ်သိမ်း လိုက်ပါတယ်။","text":"ရဝမ်ဒါ အတွက် နိုင်ငံတကာ ရာဇဝတ်မှု ခုံရုံးက မျိုးတုံး သတ်ဖြတ်မှုတွေကို စီရင်တဲ့ ပထမဆုံး နိုင်ငံတကာ ခုံရုံး ဖြစ်ခဲ့။ ရဝမ်ဒါနဲ့ အိမ်နီးချင်း တန်ဇန်နီးယား နိုင်ငံမှာ ဖွင့်လှစ်ထားတဲ့ အဲဒီ ခုံရုံးကနေ လူသားမျိုးနွယ် အပေါ် ကျူးလွန်တဲ့ အမှုတွေအတွက် လူ ၆ ဦးကို အပြစ်ရှိကြောင်း ဒီကနေ့ နောက်ဆုံးနေ့မှာ ဆုံးဖြတ် ခဲ့ပါတယ်။ အဲဒီ ခုံရုံးကို ရဝမ်ဒါ နိုင်ငံက မျိုးတုံး သတ်ဖြတ်မှုတွေနဲ့ ပတ်သက်ပြီး အဓိက တရားခံတွေကို စွဲဆို အပြစ်ပေးဖို့ ကုလသမဂ္ဂက ဖွင့်လှစ် ခဲ့တာပါ။ အခု နောက်ဆုံး ပိတ်သိမ်းချိန်အထိ တရားခံပေါင်း ၆၁ ဦးကို ပြစ်ဒဏ်တွေ ချမှတ်ခဲ့ပြီး ဖြစ်ပါတယ်။ ဒါပေမယ့် တရားခံ ၈ ဦးကတော့ လွတ်မြောက်နေဆဲ ဖြစ်ပြီး စွဲဆိုနိုင်ခြင်း မရှိသေးပါဘူး။ ရဝမ်ဒါ နိုင်ငံရဲ့ လက်ရှိ သမ္မတ ကတော့ အဲဒီ ခုံရုံးဟာ အကုန်အကျ များလွန်းပြီး နှေးကွေး လွန်းတယ်လို့ ဝေဖန် ခဲ့ပါတယ်။ ကုလသမဂ္ဂ ပြောခွင့်ရ ပုဂ္ဂိုလ်ကတော့ ရဝမ်ဒါ မျိုးတုံး သတ်ဖြတ်မှုတွေ အတွက် တာဝန်ရှိတဲ့ အစိုးရ ဝန်ကြီးဟောင်းတွေ အပါအဝင် ထိပ်ပိုင်း ပုဂ္ဂိုလ် အတော်များများကို ဒီခုံရုံးကနေ ပြစ်ဒဏ်တွေ ချမှတ် နိုင်ခဲ့တယ်လို့ ပြောပါတယ်။ အခု ခုံရုံး ပိတ်သိမ်းပြီး နောက်ပိုင်းမှာ ကျန်နေသေးတဲ့ တရားခံတွေကို ထပ်မံ ဖမ်းမိခဲ့မယ် ဆိုရင်တော့ ရဝမ်ဒါ နိုင်ငံထဲမှာ ဒါမှမဟုတ် နိုင်ငံခြား တရားရုံးတွေမှာ ရုံးတင် စွဲဆိုသွားဖွယ် ရှိပါတယ်။","len":2155}
{"id":"53405679","url":"https:\/\/www.bbc.com\/burmese\/53405679","title":"ဘရာဇီးမှာ အမျိုးသမီးတစ်ဦးလည်ပင်းကို ရဲက နင်းထားတဲ့ပုံ ထွက်လာလို့ ဒေါသထွက်","summary":"ဘရာဇီးနိုင်ငံ ဆွာပေါ်လိုမြို့မှာ လူမည်းအမျိုးသမီးတစ်ဦးရဲ့ လည်ပင်းကို စစ်ရဲက နင်းထားတဲ့ပုံ ရုပ်သံမှာ ထွက်ပေါ်လာပြီးနောက် စစ်ရဲတပ်ဖွဲ့ဝင်နှစ်ဦး ရာဇဝတ်မှုနဲ့ ရင်ဆိုင်ရမှာ ဖြစ်ပါတယ်။","text":"ဆွာပေါ်လို စစ်ရဲတပ်ဖွဲ့ဝင်တစ်ဦး ဘားဆိုင်ငယ်တစ်ခုပိုင်ရှင် သက်လတ်ပိုင်းအမျိုးသမီးကို နောက်ပိုင်းမှာ လက်ထိတ်ခတ်ပြီး ပလက်ဖောင်းတစ်လျှောက် ဆွဲခေါ်သွားခံရတဲ့ပုံ ထွက်လာတာ ဖြစ်ပါတယ်။ မေလတုန်းက အဲဒီအဖြစ်အပျက်ကို တွေ့ခဲ့သူတစ်ယောက်က ဗီဒီယို ရိုက်ထားခဲ့တာပါ။ အဲဒီလို အနိုင်ကျင့်တာမျိုးကို သည်းခံမှာ မဟုတ်ဘူးလို့ ပြည်နယ်အုပ်ချုပ်ရေးမှူး ယိုဝမ် ဒေါ်ရီယားက ပြောပြီး အဲဒီတပ်ဖွဲ့ဝင် နှစ်ယောက်လုံးကိုလည်း ရာထူးက ထုတ်လိုက်ပါတယ်။ ဒါပေမဲ့ သူတို့နာမည်တွေကိုတော့ ထုတ်မပြောပါဘူး။ ဒါ့အပြင် ဆွာပေါ်လိုရဲတပ်ဖွဲ့က ရဲဝန်ထမ်း ၂၀၀၀ ကို ကိုယ်ခန္ဓာမှာတပ်ဆင်သုံးရတဲ့ ကင်မရာတွေ တပ်ပေးမယ်လို့လည်း အုပ်ချုပ်ရေးမှူးက ပြောပါတယ်။ အဲဒီ အမျိုးသမီးအကြောင်း ဗီဒီယိုကို Fantástico ရုပ်သံက ဒီသီတင်းပတ်ကုန်မှာ ထုတ်လွှင့်ခဲ့တာ ဖြစ်ပါတယ်။ အဲဒီပုံတွေကြောင့် ဘရာဇီးက လူတွေ ဒေါ်သအကြီးအကျယ် ထွက်နေကြပါတယ်။ ဒါက အမေရိကန်နိုင်ငံ မင်နီယာပိုလိစ်မြို့မှာ မေလ ၂၅ ရက်တုန်းက လက်နက်မဲ့ လူမည်းအမျိုးသား ဂျော့ချ်ဖလွိုက်ကို ရဲက ထိန်းသိမ်းစဥ် သေဆုံးခဲ့တဲ့ အဖြစ်အပျက်ကို ပြန်သတိရစေပါတယ်။ ဂျော့ဖလွိုက်က သူအသက်ရှူလို့ မရဘူးလို့ တောင်းပန်နေတုန်းမှာ သူ့ရဲ့လည်ပင်းကို လူဖြူရဲတစ်ဦးက ဒူးနဲ့ဖိထားတာကို မြင်ရပါတယ်။ မစ္စတာဖလွိုက်သေဆုံးမှုကြောင့် အမေရိကန်တဝန်း လမ်းပေါ်ဆန္ဒပြမှုတွေ ဖြစ်လာခဲ့ပါတယ်။","len":2156}
{"id":"150115_kia_fighting","url":"https:\/\/www.bbc.com\/burmese\/burma\/2015\/01\/150115_kia_fighting","title":"ဖားကန့်အနီး KIA နဲ့ အစိုးရတိုက် ကြပြန်","summary":"ဖားကန့်မြို့နဲ့ ဆယ်မိုင်ကျော် အကွာမှာ ရှိတဲ့ အောင်ဘာလေ၊ ကံစီး၊ သန်းကောင် စတဲ့ ရွာတွေ အနီးမှာ ကေအိုင်အေ တပ်ရင်း ၆ နဲ့အစိုးရ တပ်မ ၆၆ လက်အောက်ခံ တပ်ဖွဲ့တွေ တိုက်ပွဲ အပြင်းအထန် ဖြစ်နေ ပါတယ်။","text":"KIO နဲ့မြန်မာ အစိုးရကြား အပစ်ရပ်ရေး အလှမ်း ဝေးဆဲ ဗုဒ္ဓဟူးနေ့ တုန်းက ကချင် ပြည်နယ် လမ်းပန်း ဆက်သွယ်ရေး ဝန်ကြီး ဦးကမန်း ဒူနော်ကို ကေအိုင်အေ က အဲဒီ ဒေသမှာ ခေတ္တ ဖမ်းဆီးပြီး ပြန်လွှတ်ခဲ့ ပေမယ့် သူနဲ့ လုံခြုံရေး လိုက်ပါ သွားတဲ့ ဒုရဲအုပ် တဦး အပါအဝင် ရဲတပ်ဖွဲ့ဝင် သုံးဦး ကိုတော့ ဆက်ဖမ်း ထားဆဲ ဖြစ်ပါတယ်။ အစိုးရ ဖက်က ၁၀၅ မမ နဲ့ ၈၁ မမ အမြောက်ကြီး တွေကို အသုံးပြု တိုက်ခိုက် ခဲ့တယ် လို့ ကေအိုင်အေ တပ်ရင်း ၆ တပ်ရင်းမှူး က ဘီဘီစီကို ပြောပါတယ်။ မနက် ၆ နာရီခွဲ လောက်က တိုက်ပွဲစခဲ့ပြီး နေ့လည် ၁ နာရီကော် အထိ လက်နက်ကြီးနဲ့ ကြိုးကြား ပစ်နေဆဲဘဲလို့ သူကပြောပါတယ်။ လူထုကို ထိမှာ စိုးတဲ့အတွက် ကျေးရွာတွေနဲ့ နီးတဲ့စခန်း တွေကနေ ဆုတ်ခွာပေးခဲ့ တယ်လို့လည်း သူကဆိုပါတယ်။ အဲဒီ တိုက်ပွဲ ဖြစ်တဲ့ ဒေသက ကျေးရွာ တွေမှာ ရွာသား တထောင်ကျော် လောက် ပိတ်မိ နေပြီး သူတို့ဟာ ခရစ်ယာန် ဘုရားရှိခိုး ကျောင်း တွေမှာ ခိုလှုံ နေကြ ရတယ်လို့ ဒေသခံ တွေက ပြောပါတယ်။ ကေအိုင်အေ နည်းပညာ အထောက်အကူ အဖွဲ့က ဦးဒေါင်းခါး ကတော့ အစိုးရအနေနဲ့ ဖားကန့် ဒေသမှာ နယ်မြေ စိုးမိုးရေး အတွက် ဆောင်ရွက် ချင်တာ ဖြစ်တယ်လို့ပြောပါတယ်။ သူတို့ဖက်က ဖမ်းထားတဲ့ ရဲတပ်ဖွဲ့ဝင် သုံးဦးကို PCG ငြိမ်းချမ်းရေး အကျိုးဆောင် အဖွဲ့ရဲ့ အကူအညီ နဲ့ ပြန်လွှတ်ပေးဖို့ လုပ်ပေမယ့် တိုက်ပွဲတွေကြောင့် လမ်းကြောင်းပျောက်နေတယ် လို့ သူကဆိုပါတယ်။","len":2157}
{"id":"131101_pakistan","url":"https:\/\/www.bbc.com\/burmese\/burma\/2013\/11\/131101_pakistan","title":"လူမဲ့လေယာဉ် တိုက်ခိုက်မှုနဲ့ ပါကစ္စတန် ငြိမ်းချမ်းရေး","summary":"ပါကစ္စတန် တာလီဘန် ခေါင်းဆောင် ဟာကီ မူလာ မတ်စု ဟာ အမေရိကန် လူမဲ့ တိုက်လေယာဉ်နဲ့ တိုက်ခိုက်မှုကြောင့် သေဆုံးခဲ့ပါတယ်။","text":"ပါကစ္စတန် တာလီဘန်ခေါင်းဆောင် လူမဲ့ တိုက်လေယာဉ်ကြောင့်ကျဆုံး ဒီတိုက်ခိုက်သေဆုံးမှုဟာ ပါကစ္စတန်အစိုးရနဲ့ တာလီဘန်အဖွဲ့တို့ ငြိမ်းချမ်းရေးဆွေးနွေးပွဲ မစခင် တရက်အလိုမှာ ဖြစ်ပွားခဲ့တာပါ။ တိုက်ခိုက်မှုကြောင့် ဟာကီမူလာမတ်စု သာမက နောက်ထပ် တခြား လေးယောက်လည်း သေဆုံးခဲ့ပါတယ်။ အဲဒီလေးယောက်မှာ မီရှက်ရဲ့ သက်တော်စောင့် နှစ်ယောက်လည်း ပါဝင်တယ်လို့ ထောက်လှမ်းရေး သတင်းရပ်ကွက်က ဆိုပါတယ်။ ပါကစ္စတန် ပြည်ထဲရေး ဝန်ကြီး ခေျာင်ဒရီ နီဆာက ဒီတိုက်ခိုက်မှုဟာ ပါကစ္စတန် ငြိမ်းချမ်းရေး ဆွေးနွေးပွဲကို ဖျက်လို့ဖျက်ဆီးလုပ်တာပဲလို့ ဆိုပါတယ်။ ပါကစ္စတန် အစိုးရကလည်း ဒီလူမဲ့လေယာဉ်တိုက်ခိုက်မှုကို ကန့်ကွက်တဲ့ ကြေညာချက် တစောင်ကို ပြင်းထန်တဲ့ စကားလုံးတွေသုံးနှုန်းပြီး ထုတ်ပြန်ခဲ့ပါတယ်။ ဒီတိုက်ခိုက်မှုဟာ ပါကစ္စတန်ရဲ့ အချုပ်အချာအာဏာကို ချိုးဖောက်တာပဲလို့ ဆိုပါတယ်။ အမေရိကန်တို့ရဲ့ လူမဲ့လေယာဉ်တိုက်ခိုက်မှုဟာ စစ်သွေးကြွအုပ်စုတွေကို တိုက်ခိုက်နေတာ မဟုတ်ဘဲ အရပ်သားတွေကို ပစ်မှတ်ထားတိုက်ခိုက်နေတာဖြစ်တယ်လို့လည်း ပါကစ္စတန်တို့ ဘက်က အကြိမ်ကြိမ်စွပ်စွဲခဲ့ဖူးပါတယ်။ လူမဲ့လေယာဉ်တိုက်ခိုက်မှုဟာ နိုင်ငံတကာ သဘောတူစာချုပ်တွေအရ တားမြစ်ထားတဲ့ အရပ်သားလား၊ သူပုန်လားခွဲခြား မသိနိုင်တဲ့ စက်ရုပ်အသုံးပြုတိုက်ခိုက်မှုမျိုးဖြစ်တယ်လို့ လည်း ကန့်ကွက်မှုတွေရှိခဲ့ပါတယ်။","len":2157}
{"id":"160315_russia_syria_arrive_back","url":"https:\/\/www.bbc.com\/burmese\/world\/2016\/03\/160315_russia_syria_arrive_back","title":"ဆီးရီးယား က ရုတ်သိမ်း လာတဲ့ ရှရှားလေယာဉ် တချို့ အိမ်ပြန် ရောက်ပြီ","summary":"ဆီးရီးယား နိုင်ငံ ကနေ တပ်ပြန်ရုတ် လာတဲ့ ရုရှား လေယာဉ်ပျံ တွေရဲ့ ပထမဆုံး အသုတ် ရုရှား အခြေစိုက် စခန်းတွေဆီ ပြန်ရောက် လာကြပြီ ဖြစ်ပါတယ်။","text":"ရုရှား တို့ရဲ့ ဆုံးဖြတ် ဆောင်ရွက်ချက် အပေါ် အနောက် နိုင်ငံ တွေကတော့ သတိနဲ့ ကြိုဆို နေကြပါတယ်။ ရုရှား ရဲ့ ဆီးရီးယား နိုင်ငံထဲ စစ်ရေး ပါဝင် ဆောင်ရွက်မှု ရဲ့ အဓိက ရည်မှန်းချက် ပြည့်မီ သွားခဲ့ပြီ ဖြစ်လို့ ရုရှား တပ်တွေ ရုတ်သိမ်း တော့မယ်လို့ သမ္မတ ဗလာဒီမီယာ ပူတင်က မမျှော်လင့်ဘဲ ကြေညာခဲ့ အပြီး နောက်တစ်နေ့ မှာပဲ အခုလို ရုရှားတပ်တွေ စတင် ဆုတ်ခွာလာ ကြတာ ဖြစ်ပါတယ်။ အခုလို ရုရှား တပ်တွေ ပြန်ရုတ် သိမ်းတာဟာ ဆီးရီးယားနဲ့ အကြား အက်ကြောင်းတွေ ရှိခဲ့ပြီလို့ ထင်ကြေးပေး ပြောဆိုမှုတွေ ရှိနေပေမယ့် ရုရှား သမ္မတရုံးက ပယ်ချလိုက်ပြီး အခုလို ဆောင်ရွက်ဖို့ကို နှစ်ဘက် သဘောတူပြီး လုပ်ဆောင်တာလို့ ပြောပါတယ်။ ရုရှား ဒုတိယ ကာကွယ်ရေး ဝန်ကြီးက တော့ အကြမ်းဖက် သမားတွေကို ပစ်မှတ်ထားတဲ့ လေကြောင်း တိုက်ခိုက်မှုတွေ ကို ဆီးရီးယား နိုင်ငံထဲ ဆက်လုပ်မယ်လို့ သတင်းထောက်တွေကို ပြောပါတယ်။ ဆီးရီးယားထဲ နေရာချထား ခဲ့တဲ့ ရုရှားရဲ့ လေကြောင်းရန် ကာကွယ်ရေး စနစ်တွေလည်း ကျန်ရှိ နေပါသေးတယ်။ အခုလို ရုရှား တို့ရဲ့ ဆုံးဖြတ် ဆောင်ရွက်ချက် အပေါ် အနောက် နိုင်ငံ တွေကတော့ သတိနဲ့ ကြိုဆို နေကြပါတယ်။ အခုလို ရုရှားတပ် တွေ ပြန်ရုတ် သွားတဲ့ အတွက် ဆီးရီးယား အစိုးရ အနေနဲ့ ငြိမ်းချမ်းရေး ဆွေးနွေးပွဲတွေမှာ ပိုပြီး တက်တက်ကြွကြွ ပါဝင်လာဖို့ ဖိအားပေးရာ ရောက်စေ နိုင်တယ်လို့ လည်း သုံးသပ် နေကြပါတယ်။","len":2158}
{"id":"world-52754672","url":"https:\/\/www.bbc.com\/burmese\/world-52754672","title":"စင်ကာပူမှာ Zoom ကနေ သေဒဏ် ပထမဆုံးချ","summary":"စင်ကာပူမှာ ကိုရိုနာဗိုင်းရပ်စ် ကူးစက်မှုတွေ ဆက်မြင့်နေလို့ ပိတ်ဆို့မှု လုပ်ထားရချိန်မှာ လူတစ်ယောက်ကို ဇူးမ်း Zoom ဗီဒီယိုကတဆင့် သေဒဏ် ချမှတ်ခဲ့ပါတယ်။","text":"စင်ကာပူဟာ မူးယစ်ဆေးမှုကို ပြင်းပြင်းထန်ထန် စီရင်တဲ့ နိုင်ငံတွေထဲက တစ်နိုင်ငံ ဖြစ်ပါတယ်။ ပူနီသန် ဂန်နက်စန် ဆိုတဲ့ အသက် ၃၇ နှစ် အရွယ် မလေးရှား အမျိုးသားကို ၂၀၁၁ က မူးယစ်ဆေးရောင်းဝယ်မှုနဲ့ ပတ်သက်ပြီး ပြီးခဲ့တဲ့ သောကြာနေ့က သေဒဏ်ချမှတ်ခဲ့တာပါ။ ဒါဟာ ဒီလို ပြစ်ဒဏ်မျိုးကို စင်ကာပူမှာ အွန်လိုင်းကနေ ပထမဆုံး အမိန့်ချတဲ့အမှု ဖြစ်လာပါတယ်။ ကိုရိုနာ ကပ်ရောဂါ ကာလအတွင်း တစ်ကမ္ဘာလုံးက လူ့အသက်တွေ ကယ်ဖို့ ကြိုးစားနေချိန်မှာ ဒီလို သေဒဏ် ချမှတ်တာက စက်ဆုပ်စရာ ကောင်းတယ်လို့ လူ့အခွင့်အရေးအဖွဲ့တွေက ဆိုပါတယ်။ စင်ကာပူမှာ ကျန်တဲ့ တရားစီရင်ရေးကိစ္စ အများစုကိုတော့ လော့ဒေါင်း ပြီးဆုံးမယ့် ဇွန် ၁ ရက် အထိ ရွှေ့ထားပါတယ်။ ဒီကာလအတွင်းမှာ မဖြစ်မနေ ဆုံးဖြတ်ရမယ့် အမှုတွေကို အခုလို အွန်လိုင်းကဆင့် စီရင်နေတာ ဖြစ်ပါတယ်။ သေဒဏ်ချမှတ်ရသူရဲ့ ရှေ့နေက သူ့ အမှုသည်က အယူခံဝင်ဖို့ စဥ်းစားနေတယ်လို့ ပြောပါတယ်။ စင်ကာပူဟာ မူးယစ်ဆေးအမှုတွေကို ပြင်းပြင်းထန်ထန် အပြစ်ပေးတဲ့ မူဝါဒ ရှိပါတယ်။ ၂၀၁၃ မှာ လူ ၁၈ ဦး ကို သေဒဏ်စီရင်ခဲ့ပါတယ်။ အဲဒါက ပြီးခဲ့တဲ့ နှစ် ၂၀ အတွင်းမှာ အမြင့်ဆုံး အရေအတွက် ဖြစ်တယ်လို့ အပြည်ပြည်ဆိုင်ရာ လူသားချင်း စာနာထောက်ထားမှုအဖွဲ့ AI က ပြောပါတယ်။ အဲဒီလို သေဒဏ်စီရင်ခံရသူ ၁၈ ယောက်ထဲက ၁၁ ယောက်က မူးယစ်ဆေးနဲ့ ပတ်သက်တဲ့ အမှုတွေကနေ သေဒဏ်ချခံထားရသူတွေ ဖြစ်ပါတယ်။","len":2160}
{"id":"140511_ukraine_referandum_results","url":"https:\/\/www.bbc.com\/burmese\/world\/2014\/05\/140511_ukraine_referandum_results","title":"ယူကရိန်းဆန္ဒမဲရလဒ် ရုရှလိုလားသူတွေအနိုင်ရ","summary":"ယူကရိန်း နိုင်ငံ ကနေ ခွဲထွက်ရေး အတွက် ယူကရိန်း အရှေ့ဘက် ခြမ်း က ရုရှ ထောက်ခံသူ တွေ ရဲ့ လူထုဆန္ဒ ခံယူတဲ့ မဲပေးပွဲ ကတော့ ပြီးသွား ပါပြီ။ မဲဆန္ဒရှင် တွေ အနေနဲ့ လည်း မဲ သာ ထည့်လိုက်ကြတယ်။ မရေရာသူတွေ လည်း ရှိကြပါတယ်။","text":"ကိုယ်ပိုင်အုပ်ချုပ်ခွင့် မဲရလဒ် ရေတွက် မဲရလဒ် အဖြေရဲ့ အတိမ် အနက် နဲ့ အနာဂတ် ကို သိသူတွေ ရှိသလို၊ ဝေဝါး ထွေပြား နေသူတွေ လည်း ရှိကြပါတယ်။ ဒီလို သူတွေ ထဲမှာ ဒေါ့နက်စ်မြို့ခံ က ဆိုရင် သူစိတ်မချမ်းမြေ့ ဖြစ်နေတာကို ပြောပြ ရာမှာ ဆန္ဒခံယူပွဲ မဲ သာ ထည့်လိုက်တယ်၊ သူ တို့ နယ်မြေမှာ ဘာတွေ ဖြစ်နေသလည်း ဆိုတာ ကို အေးအေးဆေးဆေး ရှင်းမပြ တတ်အောင် ဖြစ်ပြီး၊ မဲထည့် ရတဲ့ ရည်ရွယ်ချက် က ဒီဒေသ မှာ တည်ငြိမ်တာ ကို လိုချင်လို့၊ ဒါမှဘဲ ငြိမ်းချမ်းရေး ရပြီး၊ ဘယ်သူမှ မနှောက်ယှက်တဲ့ ဘဝ ရောက်မယ် လို့ ထင်တဲ့ အကြောင်း ပြောပါတယ်။ ဒေါနက်စ်ပြည်နယ် မှာ မဲ အရေအတွက် ၈၉ ရာခိုင်နှုန်း နဲ့ အနိုင်ရသွားပေမဲ့၊ ယူကရိန်း နိုင်ငံခြားရေး ဌာန မှ သံအမတ် အိုလက်ဇန်းဒါး ရှားဘား ကလည်း၊ ဒီရွေးကောက်ပွဲ ဟာ တရားမဝင်တဲ့ အကြောင်း၊ လေ့လာစောင့်ကြည့်သူ လည်း မရှိသလို၊ ကိုယ်ပိုင် အုပ်ချုပ်ခွင့် အတွက် ထောက်ခံတယ်၊ မထောက်ခံဘူး ဆို တဲ့ မဲ စနစ် ပုံစံဖြစ်လို့ တချို့မဲ တွေ ဆိုရင်၊ အရင်နေ့ တွေ ကတည်း က ထောက်ခံ ပြီးသား မဲ တွေ ပါလို့ ရှင်းပြပါတယ်။ ရုရှဘက် ယိမ်းသူတွေ ကတော့၊ သမ္မတ ပူတင် အုပ်ချုပ်တဲ့ရုရှ မှာပဲ အေးအေးချမ်းချမ်းနေချင်တယ်၊ ဒါပေမဲ့ ဒီမဲပေးပြီးရုံ၊ အနိုင်ရရုံနဲ့ အလိုလို ရုရှ လက်အောက်တော့ ရောက်မသွားနိုင်သေးပါဘူး၊ နောက် ၆ လ၊ တနှစ်လောက် ကြာမှ ဖြစ်နိုင်မှာပါ လို့ ပြောသူတွေ လည်းရှိနေကြပါတယ်။","len":2162}
{"id":"130415_rakhine_thingyan","url":"https:\/\/www.bbc.com\/burmese\/burma\/2013\/04\/130415_rakhine_thingyan","title":"ရခိုင် သင်္ကြန် အထူးစည်ကား","summary":"ရခိုင် ပြည်နယ် အတွင်း တချို့ မြို့ တွေမှာ အထူး စည်ကားနေ သလို တချို့ မြို့တွေမှာ တော့ အဖျက် အမှောင့် လုပ်မယ့်သူ တွေကို ဖမ်းဆီး ရမိ တာတွေ ရှိတယ်လို့ သိရပါတယ်။","text":"မြောက်ဦး မြို့ မှာတော့ အဖျက် အမှောင့် လုပ်မယ် လို့ ယူဆ ရသူ ၅ ဦးကို ဖမ်းဆီးထား ရခိုင်ရိုးရာ သင်္ကြန်ကို စစ်တွေတို့ ကျောက်ဖြူတို့မှာ အထူး စည်ကားစွာ ကျင်းပ နေရာ၊ သင်္ကြန် အကြတ်နေ့ မှာလည်း စတိတ် ရှိုးတွေ၊ သံချပ်တွေနဲ့ မြိုင်မြိုင် ဆိုင်ဆိုင် ရှိလှပါတယ်။ စစ်တွေမြို့ မှာတော့ ရခိုင်ရိုးရာ သင်္ကြန် မဏ္ဍပ် တွေကို စီတန်း ဆောက်လုပ်ပြီး ကျင်းပ နေတဲ့ မိဇံ ရပ်ကွက် သင်္ကြန် ကတော့ အထူး စည်ကား နေပါတယ်။ ဦး ဥတ္တမ ပန်းခြံ ရှေ့မှာ ရခိုင်ပြည်နယ် အစိုးရက ကြီးမှူး ကျင်းပတဲ့ မြန်မာ့ ရိုးရာ သင်္ကြန် ကလည်း အထူး စည်ကား နေပါတယ်။ ရခိုင် ပြည်နယ်ရဲ့ ဒုတိယ မြို့တော်လို့ တင်စားခေါ်ထားတဲ့ ကျောက်ဖြူမြို့ မှာလည်း နှစ်ပေါင်း ၂၀ ကျော် ပျောက်ကွယ် နေခဲ့တဲ့ ရခိုင်ရိုးရာ သင်္ကြန်ကို ဒီနှစ်မှာ စတင် ကျင်းပတဲ့ အတွက် အထူး စည်ကား နေတယ်လို့ လူငယ် အဖွဲ့ ခေါင်းဆောင် ကိုလှမြင့်ကျော်က ပြောပါတယ်။ ခုလို စစ်တွေ ကျောက်ဖြူ မြို့တွေမှာ စည်ကား နေပေမယ့် မြောက်ဦး မြို့ မှာတော့ ဓါတ်ဆီပုံး တွေနဲ့ မီးရှို့ဖို့ လာသူ တွေလို့ ယူဆ ရသူ ငါးဦး ကို ဧပြီလ ၁၄ ရက်နေ့ နံနက် ၁ နာရီမှာ မြို့ကို ဝင်လာ စဉ်၊ လက်ဆေးကန် ဘက်မှာ အရပ်သား တွေက ဝိုင်းဝန်း ဖမ်းဆီးပြီး သက်ဆိုင် ရာကို အပ်လိုက် တယ် လို့ သိရ ပါတယ်။ အခု အခါ သူတို့ကို မီးရှို့ဖို့ စီစဉ်တာ ဟုတ်မဟုတ် သက်ဆိုင် ရာက စစ်ဆေး မေးမြန်း မူတွေ လုပ်နေ တယ်လို့ သိရပါတယ်။","len":2165}
{"id":"141022_dkba_san_aung_sacked","url":"https:\/\/www.bbc.com\/burmese\/burma\/2014\/10\/141022_dkba_san_aung_sacked","title":"DKBA ကလို့ထူးဘော တပ်ဖွဲ့ ဗျူဟာမှူး အထုတ်ခံရ","summary":"DKBA ကလို့ထူးဘော တပ်ဖွဲ့ ဌာနချုပ်က သူတို့ရဲ့ ဗျူဟာမှူး ဖြစ်တဲ့ ဒုဗိုလ်မှူးကြီး ဆန်းအောင်ကို အောက်တိုဘာလ ၂၁ ရက်နေ့ နေ့စွဲနဲ့ ကြေညာချက် ထုတ်ပြီး အဖွဲ့ကနေ ထုတ်ပယ် လိုက်ပါတယ်။","text":"ဒုဗိုလ်မှူးကြီး ဆန်းအောင်ဟာ စစ်ရေး အတွေ့အကြုံများသူလို့ ဆို ဗျူဟာမှူး ဒုဗိုလ်မှူးကြီး ဆန်းအောင်ကို DKBA ကလို့ထူးဘော တပ်ဖွဲ့ရဲ့ စစ်ဦးစီးချုပ် ဗိုလ်ချုပ်ကြီး စောလာပွယ် ခေါ် ဗိုလ်နှုတ်ခမ်းမွှေး ကိုယ်စား ဒုဦးစီးချုပ် ဗိုလ်ချုပ် စောမိုရှေးက လက်မှတ်ရေးထိုးပြီး ထုတ်ပယ် လိုက်တာပါ။ ဒုဗိုလ်မှူးကြီး ဆန်းအောင်ကို DKBA ကလို့ထူးဘော တပ်ဖွဲ့က ထုတ်ပယ်လိုက်တဲ့ ကြေညာချက်ထဲမှာ ပြီးခဲ့တဲ့ စက်တင်ဘာလ ၂၆ ရက်နေ့တုံးက မွန်ပြည်နယ် ကျိုက်မရော မြို့နယ်ထဲမှာ DKBA နဲ့ အစိုးရတပ် တိုက်ခိုက်ခဲ့မှုနဲ့ ပတ်သက်ပြီး ဒုဗိုလ်မှူးကြီး ဆန်းအောင်ကို ဌာနချုပ်ကို သွားရောက် ရှင်းပြခိုင်းတာကို မနာခံခဲ့တဲ့အတွက် အခုလို ထုတ်ပယ်လိုက်တာလို့ ဖေါ်ပြထားပါတယ်။ ဒီကိစ္စနဲ့ ပတ်သက်ပြီး ဒုဗိုလ်မှူးကြီး ဆန်းအောင်ကို မေးမြန်းဖို့ ဘီဘီစီက ကြိုးစားခဲ့ပေမယ့် မရခဲ့ပါဘူး။ ဒုဗိုလ်မှူးကြီး ဆန်းအောင်ဟာ စစ်သင်တန်းတွေ အများကြီး ပေးခဲ့ဘူးတဲ့ အတွေ့အကြုံ ရှိတဲ့သူ တဦး ဖြစ်သလို စစ်ရေးနဲ့ နိုင်ငံရေး နှစ်မျိုး စလုံးကို နားလည်ပြီး အဖွဲ့အတွင်းမှာလည်း လူချစ် လူခင် များတယ်လို့ သိရပါတယ်။ ဗိုလ်တိုက်ဂါးကို ဦးထိန်မောင် အဖွဲ့က ထုတ်ပယ်လိုက်တာနဲ့ ဗိုလ်ဆန်းအောင်ကို ဗိုလ်နှုတ်ခမ်းမွှေး အဖွဲ့ကနေ ထုတ်လိုက်တာတွေဟာ ရိုးရိုးသားသား တိုက်ဆိုင်မှုတော့ မဟုတ်ဘူးလို့ ကရင်လူမျိုးစု လက်နက်ကိုင်အရေး စောင့်ကြည့်သူတွေက ပြောပါတယ်။","len":2171}
{"id":"160527_thai_python","url":"https:\/\/www.bbc.com\/burmese\/world\/2016\/05\/160527_thai_python","title":"ထိုင်းအမျိုးသား အိမ်သာမှာ မြွေ ကိုက်ခံရ","summary":"ဆယ်ပေ ရှည်တဲ့ စပါးအုံးမြွေ တကောင် အိမ်သာ ထဲကနေ လှမ်းကိုက်တာ ခံရတဲ့ ထိုင်းအမျိုးသား အတ်တာပွန်း ဘွန်မက်ချွေး ဆေးရုံမှာ ပြန်နလံထူနေပြီလို့ သိရပါတယ်။","text":"မြွေကို အိမ်သာခွက်ထဲရ ဆွဲထုတ်ခဲ့ရ သူ့အင်္ဂါကို ခဲထားတဲ့ မြွေပါးစပ်ထဲက သူတို့ လင်မယား ဆွဲထုတ်ချိန်မှာ မြွေက အားနဲ့ ဆွဲကိုက်ခဲ့တာလို့လည်း ၃၈ နှစ် အရွယ် မစ္စတာ အတ်တာပွန်းက ပြောပါတယ်။ အတ်တာပွန်း မြွေနဲ့ ရုန်းရင်း သွေးတွေ အများကြီး ထွက်ခဲ့ပေမယ့် ကောင်းလာပါပြီလို့ ဆရာဝန်တွေက ပြောပါတယ်။ အိမ်သာပိုက်ထဲ ဝင်နေတဲ့ မြွေကို အလုပ်သမားတွေ က အိမ်သာခွက် ဖြုတ်ပြီး ဆွဲထုတ်ခဲ့ရပါတယ်။ အဲဒီနောက် တောထဲ ပြန်လွှတ်ပေးခဲ့ပါတယ်။ ဘန်ကောက် အရှေ့ဘက်က Chachoengsao ခရိုင်မှာ နေတဲ့ အတ်တာပွန်း ဗုဒ္ဓဟူးနေ့က အလုပ်မသွားခင် အိမ်သာတက်တုန်း ဒီလို မြွေခဲ ခံရတာပါ။ ဆယ်ပေ ရှည်တဲ့ စပါးအုံးမြွေ အိမ်သာတက်ရင်း အတ်တာပွန်းက သူ့အင်္ဂါပြတ်ထွက်သွားပြီလို့ အောက်မေ့ လိုက်ပါတယ်။ မြွေက သူ့ကို ဆွဲမျိုချဖို့ ကြိုးစားနေတုန်း သူ့မိန်းမနဲ့ အိမ်နီးချင်းတွေကို သူအော်ခေါ် ရပါတယ်။ သူ့မိန်းမက မြွေကို ကြိုးနဲ့ချည်တုပ်ပြီး အတ်တာပွန်းကတော့ သွေးလွန်ပြီး သတိမမေ့ခင်မှာ သူ့အင်္ဂါကိုသူ မြွေပါးစပ်ထဲက ဆွဲထုတ်ခဲ့ရပါတယ်။ \"အတ်တာပွန်းက သဘောကောင်းတယ်၊ သူ့မိသားစုက စိုးရိမ်နေပေမယ့် သူကတော့ အိပ်ရာပေါ်ကနေ သတင်းထောက်တွေ မေးတာကို တပြုံးပြုံးနဲ့ ထိုင်ဖြေနေတယ် \" လို့ သူတက်နေတဲ့ ချူလာရက် ဆေးရုံ အုပ်ကြီးက ပြောပါတယ်။ ဆောင့်ကြောင့်ထိုင်ရတဲ့ အိမ်သာကမုတ်ကို ဘိုထိုင် အိမ်သာ ပြောင်းတပ်တော့မယ်လို့လည်း အတ်တာပွန်းက ပြောပါတယ်။","len":2176}
{"id":"140518_kachin_census_agreed","url":"https:\/\/www.bbc.com\/burmese\/burma\/2014\/05\/140518_kachin_census_agreed","title":"KIO ဒေသ လက်ကျန် သန်းခေါင်စာရင်း ကောက်မယ်","summary":"ဧပြီလက တစ် နိုင်ငံလုံး သန်းခေါင် စာရင်း ကောက်ယူတဲ့ နေရာမှာ ကျန်နေခဲ့တဲ့ ကချင် လွတ်လပ်ရေး အဖွဲ့ (KIO) ထိန်းချုပ် ဒေသက ကျေးရွာ တွေမှာ စာရင်း ပြန်ကောက် ဖို့ အစိုးရနဲ့ ကေအိုင်အိုတို့ သဘောတူညီ လိုက်ကြ ပါပြီ။","text":"မေလ ၁၃ရက် နေ့က မြစ်ကြီးနားမြို့ မှာ ပြုလုပ် ခဲ့တဲ့ အစိုးရနဲ့ ကေအိုင်အို တို့ရဲ့ ငြိမ်းချမ်းရေး ဆွေးနွေးပွဲ မှာ၊ သန်းခေါင် စာရင်း ကော်မရှင် ဥက္ကဌ လူဝင်မှု ကြီးကြပ်ရေး နှင့် ပြည်သူ့ အင်အား ဝန်ကြီးဌာန ဝန်ကြီး ဦးခင်ရီနှင့် ကေအိုင်အေက ဒုတိယ စစ်ဦးစီးချုပ် ဗိုလ်ချုပ် ဂွမ်မော်တို့ သီးခြား တွေ့ဆုံ မှု အပြီး အခု လို သဘော တူညီချက် ရလာခဲ့တာပါ။ နှစ် ၃ဝ အတွင်း ပထမဆုံး အကြိမ် ကောက်ယူတဲ့ သန်းခေါင် စာရင်း ကောက်ယူ မှုမှာ ကချင် ပြည်နယ်နှင့် ရခိုင် ပြည်နယ် နှစ်ခုတည်းက ကျေးရွာ ဒေသ အချို့ ကျန်နေခဲ့ ပြီးတော့ သန်းခေါင် စာရင်း ကောက်ယူမှု လုပ်ငန်းစဉ် တစ်ခုလုံးရဲ့ နှစ် ရာခိုင်နှုန်းမျှ ရှိတယ်လို့ အစိုးရ ဘက်က ခန့်မှန်း ထားပါတယ်။ ၂ဝ၁၄ ခုနှစ် ပြည်လုံးကျွတ် သန်းခေါင် စာရင်းကို မတ် ၃ဝရက်မှ ဧပြီ ၁ဝ ရက် အထိ တစ်နိုင်ငံလုံး အတိုင်း အတာ ကောက်ယူမှု ပြုလုပ်ခဲ့ ပြီးတော့ ဝေးလံ တဲ့ ဒေသ တွေ အပါ အဝင် ဆက်လက် ကောက်ယူရန် အကြောင်း အမျိုးမျိုးကြောင့် ကောက်ခံဖို့ ကျန်ခဲ့တဲ့ နေရာတွေကို ဆက်လက် စာရင်း ကောက်ယူ နိုင်ဖို့ အတွက် အခုနှစ် ဇွန် ဒုတိယ ပတ်ထိ သတ်မှတ်ထား ပါတယ်။ မြန်မာ နိုင်ငံ တစ်နိုင်ငံ လုံးရဲ့ လူဦးရေ အရေ အတွက် အကြမ်း စာရင်း ဟာ လာမယ့် ဩဂုတ်လမှာ ထုတ်ပြန်မှာ ဖြစ်ပြီး သန်ခေါင်း စာရင်း ကောက်ယူမှုရဲ့ အသေးစိတ် စာရင်း ကတော့ ၂၀၁၅ ခုနှစ် မေလမှာ ထုတ်ပြန် နိုင်မယ်လို့ အစိုးရ ဘက်က ပြောထားပါတယ်။","len":2180}
{"id":"150507_ncct_nca_summit","url":"https:\/\/www.bbc.com\/burmese\/burma\/2015\/05\/150507_ncct_nca_summit","title":"တိုင်း​ရင်း​သား​လက်နက်ကိုင် အဖွဲ့​တွေ သဘော​တ​ညီ​တည်း ရှိ","summary":"ဝပြည် သွေးစည်းညီညွတ်ရေး အဖွဲ့ UWSA က အိမ်ရှင် လုပ်ပြီး ကျင်းပခဲ့တဲ့ ပန်ဆန်း ညီလာခံ အပြီး မှာ တိုင်းရင်းသား လက်နက်ကိုင် တပ်တွေ အနေနဲ့ ပြည်တွင်း ငြိမ်းချမ်းရေး အတွက် တစ်သံတည်း ထွက်ဖို့ ပိုပြီး ညီညွတ် မှု ရလာ ခဲ့တယ် ဆိုပြီး NCCT အဖွဲ့ က ပြောပါတယ်။","text":"ပန်ဆန်း ညီလာခံ အပြီး NCCT ထိပ်သီး ခေါင်းဆောင်တွေလည်း တွေ့ဆုံ ကြဦးမယ်။ အစိုးရ နဲ့ လက်ရှိ တိုက်ပွဲ ဖြစ်နေ ကြတဲ့ NCCT အဖွဲ့ဝင် ကိုးကန့်၊ တအာင်း ပလောင် နဲ့ ရခိုင် AA တပ် တွေ ရော၊ NCCT အဖွဲ့ဝင် မဟုတ် ကြတဲ့ ဝ၊ မိုင်းလား နဲ့ RCSS ရှမ်း ပြည်တောင်ပိုင်း တပ် တွေ အားလုံးပါ၊ ကျန် NCCT အဖွဲ့ဝင် တွေ နဲ့ အစိုးရ အကြား တနိုင်ငံလုံး အပစ်ရပ် သဘောတူမှု NCA ကို အဆုံးသတ် လက်မှတ် ရေးထိုးတဲ့ အခါ ပါဝင် နိုင်ရ မယ် ဆိုတဲ့ မူ ချမှတ် ထားတယ် လို့ NCCT အဖွဲ့ရဲ့ ခေါင်းဆောင် နိုင်ဟံသာ က ဘီဘီစီ ကို ပြောပါတယ်။ အစိုးရ ဘက်က ကိုးကန့်၊ တအောင်း ပလောင် နဲ့ ရခိုင် AA တပ် တွေ ကို မထည့် ဘူး ဆိုရင် တနိုင်ငံ လုံး အပစ်အခတ် ရပ်ဆဲရေး ဖြစ်ပေါ် လာမှာ မဟုတ် ဘူး လို့လည်း နိုင်ဟံသာ က ဆိုပါတယ်။ NCCT ထိပ်သီး ခေါင်းဆောင် တွေ အစည်းအဝေး ကို ခေါ် ယူသွားဖို့ ရှိပြီး လက်ရှိ တိုက်ပွဲ ဖြစ်နေ ကြတဲ့ တိုင်းရင်းသား တပ် တွေ ကိုပါ ဖိတ်ခေါ် မှာ ဖြစ်တယ် လို့ လည်း မွန်ပြည်သစ် ပါတီ ရဲ့ ခေါင်းဆောင် တစ်ဦး လည်း ဖြစ်တဲ့ နိုင်ဟံသာ က ပြောပါတယ်။ တိုင်းရင်းသား လက်နက် ကိုင် ၁၆ ဖွဲ့ ရဲ့ ကိုယ်စား လှယ် အနေနဲ့ NCCT ကို ဖွဲ့စည်း ထားပြီး အစိုးရ ကိုယ်စားလှယ် တွေ နဲ့ အကြား NCA အတွက် တစ်ခုတည်းသော မူကြမ်း တစ်စောင် ကို ရယူ ထားပါတယ်။ အဲဒီ့ မူကြမ်း ကို အဆုံးသတ် လက်မှတ် ထိုးနိုင် ဖို့ရာ အခု ကျင်းပ ဖို့ ရှိတဲ့ NCCT ထိပ်သီး ခေါင်းဆောင် တွေ အစည်းအဝေး မှာ ပြန်လည် စမ်းစစ် သုံးသပ် ကြမှာ ဖြစ်ပါတယ်။","len":2186}
{"id":"150321_yemen_american_forces","url":"https:\/\/www.bbc.com\/burmese\/world\/2015\/03\/150321_yemen_american_forces","title":"ယီ​မင်​က အမေ​ရိ​ကန်​တပ်​တွေ ရုတ်​နေ​ကြောင်း သတင်းထွက်​လာ","summary":"ယီမင် နိုင်ငံထဲက အမေရိကန် စစ်အခြေစိုက် စခန်းရှိရာ ဒေသမှာ လုံခြုံရေး အရ စိုးရိမ်ရဖွယ် တွေ တိုးမြင့် လာနေတဲ့ အတွက် အမေရိကန်ဟာ သူ့ရဲ့ တပ်ဖွဲ့ဝင် တွေ ကို ပြန်လည် ခေါ်ယူ နေတယ် ဆိုတဲ့ သတင်းတွေ ထွက်လာပါတယ်။","text":"ယီမင်တောင်ပိုင်းမှာ လုံခြုံရေး စိုးရိမ်မှုတွေ တိုးတက်လာလို့ အမေရိကန်တပ်ဖွဲ့တွေ ရုတ်သိမ်းကြောင်း သတင်းတွေ ထွက်လာ။ ယီမင်တောင်ပိုင်း က Al Anad စခန်းကနေ အထူးတပ်ဖွဲ့ ကွန်မန်ဒို တပ်သား တွေ အပါအဝင် အမေရိကန် တပ်ဖွဲ့ဝင် တွေ ကို ပြန်လည် ခေါ်ထုတ် သွားနေတယ် ဆိုပြီး သတင်းတွေ က ဆိုပါတယ်။ အဆိုပါ အခြေစိုက် စခန်း ရှိရာ အနီးနား က မြို့ကို ပြီးခဲ့တဲ့ သောကြာ နေ့ က အယ်လ်ကိုင်းဒါး လက်နက်ကိုင် တွေ ဝင်ရောက် စီးနင်း ခဲ့ကြပြီး ဒေသခံ ယီမင် တပ်ဖွဲ့ တွေက ပြန်လည် တိုက်ထုတ် ခဲ့ရပါတယ်။ ယီမင် တောင်ဘက်ပိုင်း မှာ ထကြွ နေကြတဲ့ အယ်လ်ကိုင်းဒါး လက်နက်ကိုင် တွေ ကို နှိမ်နှင်း နိုင်ဖို့ရာ ယီမင် အစိုးရ တပ်တွေ ကို လေ့ကျင့် ပေးတဲ့ နေရာ အဖြစ် အဆိုပါ Al Anad အခြေစိုက် စခန်းကို အသုံးပြုခဲ့တယ် လို့ ယုံကြည် ရပါတယ်။ အခုလို Al Anad အခြေစိုက် စခန်း ကနေ သူတို့ တပ်ဖွဲ့ တွေ ကို ပြန်လည် ရုတ်သိမ်း နေတဲ့ သတင်း တွေ အပေါ် အမေရိကန် အစိုးရ ကတော့ တုန့်ပြန်ပြီး ဘယ်လို မှတ်ချက်မျိုး မှ မပြုလုပ် သေးပါဘူး။ တခါ၊ ယီမင်နိုင်ငံ မြို့တော် ဆာနားကို ထိန်းချုပ် ထားတဲ့ ရှီအာ မွတ်ဆလင်မ် လက်နက်ကိုင် တွေ ဖြစ်တဲ့ ဟူသီစ် တွေ ကို မြို့တော် ကနေ ပြန်လည် ဆုတ်ခွာ ဖို့ ယီမင် သမ္မတ Abedrabbo Mansour Hadi က တောင်းဆို လိုက်ပါတယ်။ ပြီးခဲ့တဲ့ နှစ်က မြို့တော် ဆာနားကို ဟူသီစ် တွေ သိမ်းပိုက် ခဲ့ကြပြီး သမ္မတ ဟာဒီ လည်း နိုင်ငံ တောင်ပိုင်း ကို မကြာသေးခင် က ထွက်ပြေး ခဲ့ရပါတယ်။","len":2186}
{"id":"150330_uk_2015_election_campaign_started","url":"https:\/\/www.bbc.com\/burmese\/world\/2015\/03\/150330_uk_2015_election_campaign_started","title":"ယူကေ ရွေးကောက်ပွဲ အတွက် မဲဆွယ်မှုတွေ စတင်","summary":"ဗြိတိန် နိုင်ငံမှာ ဆယ်စုနှစ် များစွာ အတွင်း အကြိတ်အနယ် အဖြစ်ဆုံးနဲ့ မှန်းဆရ အခက်ဆုံး ဖြစ်လိမ့်မယ်လို့ ယူဆရတဲ့ လာမယ့် မေလ အထွေထွေ ရွေးကောက်ပွဲ အတွက် မဲဆွယ် စည်းရုံးမှု တွေကို တရားဝင် စတင်လိုက်ပြီ ဖြစ်ပါတယ်။","text":"သူ့လက်ထက်မှာ အလုပ်အကိုင်တွေ စံချိန်တင် များလာကြောင်း ဒေးဗစ် ကင်မရွန်း ပြော။ ကွန်ဆာဗေးတစ် ပါတီနဲ့ လစ်ဘရယ် ဒီမိုကရက် ပါတီတို့ ပေါင်းထားတဲ့ ညွန့်ပေါင်း အစိုးရ ၅ နှစ်သက်တမ်း ကုန်ဆုံးပြီး ပါလီမန်ကို တရားဝင် ဖျက်သိမ်း လိုက်ပြီ ဖြစ်ကြောင်း ဝန်ကြီးချုပ် ဒေးဗစ် ကင်မရွန်းက ဘက်ကင်ဟမ် နန်းတော်ဆီ သွားရောက်ပြီး အဲလိဇဘက် ဘုရင်မကြီးကို အကြောင်းကြား ခဲ့ပါတယ်။ လူထု သဘောထား စစ်တမ်း ကောက်ယူမှုတွေ အရ ကွန်ဆာဗေးတစ်နဲ့ အတိုက်အခံ လေဘာ ပါတီတို့ ကြားမှာ ဘယ်ဘက်ကမှ အပြတ်အသတ် ထောက်ခံမှု မရတာ တွေ့ရပါတယ်။ ဒီလို မရေမရာ အခြေအနေကို ပိုဆိုးစေတာ ကတော့ ပါတီငယ်တွေ ဖြစ်တဲ့ စကော့ အမျိုးသားရေး ပါတီ Scottish National Party နဲ့ ယူကေ လွတ်လပ်ရေး ပါတီ UK Independence Party တွေ ထောက်ခံမှု ပိုရလာတဲ့ အချက် ဖြစ်ပါတယ်။ ဝန်ကြီးချုပ် ဒေးဗစ် ကမ်မရွန်းကတော့ သူ ရာထူး ရယူခဲ့ချိန် လွန်ခဲ့တဲ့ ၅ နှစ်က သန်းချီတဲ့ လူတွေ အလုပ်လက်မဲ့ ဖြစ်နေကြပြီး စီးပွားရေး လုံခြုံမှု မရှိခဲ့ကြောင်း၊ နောက် ၅ နှစ်အကြာမှာတော့ လုပ်ငန်းခွင်မှာ အလုပ်လုပ်သူ အရေအတွက် စံချိန်တင် များလာပြီး လူနေမှု အဆင့်အတန်း ပိုမြင့်လာကြောင်း ဒေါင်းနင်းလမ်းမှာ ပြောဆို ခဲ့ပါတယ်။ လေဘာ ပါတီ ခေါင်းဆောင် အက်ဒ်ဝပ်ဒ် မီလီဘန်းဒ် ကတော့ ကွန်ဆာဗေးတစ် ပါတီရဲ့ အီယူဆိုင်ရာ မူဝါဒဟာ ယူကေ စီးပွားရေး အတွက် အန္တရာယ် ဖြစ်နေပြီး မဖြစ်မနေ ဖြေရှင်းရမယ့် အန္တရာယ် ဖြစ်ကြောင်း အစောပိုင်းက ပြောဆို ခဲ့ပါတယ်။","len":2191}
{"id":"150202_student_movement","url":"https:\/\/www.bbc.com\/burmese\/burma\/2015\/02\/150202_student_movement","title":"နိုင်ငံရေးအရ ဖိအားပေးတဲ့ အနေနဲ့ သပိတ် ဆက်မှောက်တာလို့ဆို","summary":"ရေနံချောင်းမှာ ညအိပ် ရပ်နားခဲ့ကြတဲ့ ဒီမိုကရေစီ ပညာရေး လှုပ်ရှားမှု ဦးဆောင် အဖွဲ့က သပိတ်မှောက် ကျောင်းသားတွေဟာ ဖေဖော်ဝါရီ ၂ ရက်နေ့က မကွေးမြို့အနီး ၈မိုင် အကွာက ကံပြားရွာကို ရောက်နေကြပါတယ်။","text":"မကွေး အဝင် ဒေါင်းသေချောင်း အရောက်မှာ ကျောင်းသားတွေ တားဆီးခံခဲ့ရ ( ဓါတ်ပုံ ကိုနေမျိုးကျော်) ရေနံချောင်းက အလာ ဒေါင်းသေချောင်းကို ကျောင်းသားတွေ အရောက်မှာ စီတန်းလှည့်လည်ခွင့် ဥပဒေကို ချိုးဖေါက်တယ်လို့ မြို့နယ်အုပ်ချုပ်ရေးမှူးက လာရောက် ပြောဆို တားဆီးခဲ့ ပေမဲ့ သူတို့ ဆက်လက် ခရီးဆက်ခဲ့တာ ဖြစ်ပါတယ်။ အင်္ဂါနေ့မှာ ၄ ပွင့်ဆိုင် ဆွေးနွေးမှု ဆက်လုပ် နေချိန်မှာလည်း သပိတ်စစ်ကြောင်းက ဆက်လက် ချီတက်နေမယ်လို့ ဗမာနိုင်ငံလုံးဆိုင်ရာ ကျောင်းသား သမဂ္ဂများ အဖွဲ့ချုပ် သတင်းနဲ့ ပြန်ကြားရေး ဗဟိုလုပ်ငန်း ကော်မတီ ပြောခွင့်ရသူ ကိုရဲရင့်ကျော်က ဘီဘီစီကို ပြောပါတယ်။ ဆွေးနွေးပွဲ စတင်ချိန်မှာ သပိတ် နားထားမယ် ဆိုတဲ့ သဘောတူညီချက် လက်မှတ်ရေးထိုးထားမှုနဲ့ ပတ်သက်လို့ မေးမြန်းရာမှာဆွေးနွေးပွဲ စလုပ်တဲ့ နေ့မှာ ရပ်နားမယ်လို့သာ သူတို့ ပြောထားတာ ဖြစ်တယ်လို့ ဆိုပါတယ်။ သပိတ်ကို မရပ်နားတာဟာ နိုင်ငံရေး အရ ဖိအားပေးတဲ့ သဘောလို့ ကိုရဲရင့်ကျော်က ပြောပါတယ်။ လေးပွင့်ဆိုင် ဆွေးနွေးပွဲ ဖြစ်လာတာက ကျောင်းသား လှုပ်ရှားမှုကို ပြည်သူတွေ ပူးပေါင်းလာတဲ့ အတွက် ထိတ်လန့်တကြား ခေါ်ယူတာလို့ မြင်ကြောင်း သူက ပြောပါတယ်။ ကျောင်းသားတွေ ဘက်က တောင်းဆိုထားတဲ့ အချက် ၁၁ ချက်မှာ ဆက်လက် ဆုပ်ကိုင်ထားမယ့် အချက်တွေ ရှိသလို ညှိနှိုင်း ဖြေလျော့ ပေးနိုင်တာတွေကိုလည်း ဆွေးနွေး သွားမယ်လို့ ကိုရဲရင့်ကျော်က ပြောပါတယ်။","len":2193}
{"id":"world-49975738","url":"https:\/\/www.bbc.com\/burmese\/world-49975738","title":"ကုလသမဂ္ဂ ဒီလကုန် ပိုက်ဆံပြတ်သွားနိုင်တယ်လို့ဆို","summary":"ကုလသမဂ္ဂ အဖွဲ့ကြီးမှာ ဒေါ်လာ သန်းနှစ်ရာလောက် လိုငွေပြနေလို့ အခုလကုန်မှာ ပိုက်ဆံ ပြတ်တောက် သွားနိုင်ခြေရှိတယ်လို့ ကုလသမဂ္ဂ အတွင်းရေးမှူးချုပ် အန်တိုနီယို ဂူတာရက်စ် က သတိပေး ပြောကြားလိုက်ပါတယ်။","text":"ဒီနှစ်မှာ ပုံမှန် ဘတ်ဂျက် လိုအပ်တဲ့ ငွေရဲ့ ၇၀ ရာခိုင်နှုန်းကိုသာ အဖွဲ့ဝင် နိုင်ငံတွေက ထည့်ဝင်ခဲ့ကြတယ်လို့ဆို ဝန်ထမ်း လစာနဲ့ ခံစားခွင့်တွေ ပေးနိုင်ဖို့ လက်ရှိ အခြေအနေကနေ နောက်တဆင့် ပြဿနာတွေ ထပ်ဖြစ်မလာရအောင် လုပ်ဖို့ လိုတယ်လို့ မစ္စတာ ဂူတားရက်စ် က ပြောပါတယ်။ သောင်းနဲ့ချီတဲ့ ကုလသမဂ္ဂ ဝန်ထမ်းတွေကို မစ္စတာ ဂူတားရက်စ်က ပေးတဲ့စာကို ကိုးကားပြီး အေအက်ဖ်ပီ သတင်းဌာနက ဖော်ပြတာ ဖြစ်ပါတယ်။ စရိတ်တွေ လျှော့ဖို့ အဖွဲ့အတွင်း ညီလာခံ အစည်းအဝေးတွေ ဆိုင်းငံ့ထားပြီး ဝန်ဆောင်မှုတွေ လျှော့ချကာ အရာရှိတွေ ခရီးသွားလာမှုကို တင်းတင်းကျပ်ကျပ် ကိုင်တွယ် စီစဉ်ကြဖို့ သူက တိုက်တွန်းထားပါတယ်။ ဒီနှစ်မှာ ပုံမှန် ဘတ်ဂျက် လိုအပ်တဲ့ ငွေရဲ့ ၇၀ ရာခိုင်နှုန်းကိုသာ အဖွဲ့ဝင် နိုင်ငံတွေက ထည့်ဝင်ခဲ့ကြတယ်လို့ သူက ပြောပါတယ်။ ကုလရဲ့ ငွေကြေးအင်အားက အဖွဲ့ဝင်နိုင်ငံတွေပေါ်မှာ မူတည်နေတယ်လို့ ဂူတာရက်စ်က ပြောပါတယ်။ အဖွဲ့ဝင်နိုင်ငံတွေကို ငွေကြေးထည့်ဝင်ကြဖို့ အခုနှစ် အစောပိုင်းက ပြောခဲ့ပေမဲ့ အဖွဲ့ဝင်နိုင်ငံတွေက မပေးကြဘူးလို့ နာမည်မဖော်လိုတဲ့ ကုလ တာဝန်ရှိသူတစ်ဦးက ပြောပါတယ်။ ကုလ ငြိမ်းချမ်းရေး လုပ်ငန်းတွေအတွက် ဘယ်လောက် သုံးစွဲတယ်ဆိုတာ မသိရပေမဲ့ ၂၀၁၈-၂၀၁၉ အတွက် ကုလ အသုံးစရိတ်က အမေရိကန် ဒေါ်လာ သန်းငါးထောင်ကျော်ရှိပါတယ်။ အဲဒီထဲက ၂၂ ရာခိုင်နှုန်းကျော်ကို အမေရိကန်က ထည့်ဝင်တာ ဖြစ်ပါတယ်။","len":2195}
{"id":"150225_syria_jordan_is","url":"https:\/\/www.bbc.com\/burmese\/world\/2015\/02\/150225_syria_jordan_is","title":"ဆီး​ရီး​ယား အရှေ့မြောက်​ပိုင်း​မှာ IS တွေ​နဲ့ ကာ့ဒ် တွေ တို​က်ပွဲဖြစ်","summary":"ဆီးရီးနိုင်ငံ မှာ ခရစ်ယာန် ရွာသား အမြောက်အများ ကို အစ္စလာမ်မစ် စစ်သွေးကြွ IS တွေ က ဖမ်းခေါ် သွားခဲ့တဲ့ အရှေ့မြောက်ပိုင်း ဒေသ မှာ တိုက်ပွဲ တွေ တနေကုန် ဖြစ်နေတယ် ဆိုတဲ့ သတင်းတွေ ထွက်ပေါ် နေပါတယ်။","text":"ဆီးရီးယား ခရစ်ယာန် ၂၈၀ ကျော် ဖမ်းခေါ် သွားခံရတယ်လို့ ထွက်ဆိုသူတွေ ရှိ။ ပြီးခဲ့တဲ့ တနင်္လာနေ့ က ခရစ်ယာန် တွေ ဘယ်နှစ်ယောက် ဖမ်းဆီး ခေါ်ဆောင် သွားတာ ခံခဲ့ရ သလဲ လို့ အတိတကျ မသိရ ပေမယ့် အဲဒီ့ အသိုင်းအဝိုင်းထဲ က ရင်းမြစ် တခု ကတော့ လူပေါင်း ၂၈၀ ကျော်တယ် လို့ ဆိုပါ တယ်။ ဒေသခံ ကာ့ဒ်တပ်ဖွဲ့တွေ နဲ့ သူတို့ရဲ့ မဟာမိတ် ခရစ်ယာန် တပ်ပေါင်းစုတွေ ဟာ IS လက်နက်ကိုင် တွေ နဲ့ ဆက်လက် တိုက်ခိုက် နေကြပြီး နယ်မြေ တချို့ သိမ်းနိုင်ခဲ့တယ် လို့ ကာ့ဒ် အဖွဲ့ က ပြောပါတယ်။ IS တွေ တိုက်ခိုက် လာမယ့် အန္တရာယ် ကြုံနေ ကြရတဲ့ ရွာတွေ ကနေ လူ အများအပြား ထွက်ပြေး သွားကြ ပြီ ဖြစ်ပါတယ်။ တခါ၊ ဂျော်ဒန် နိုင်ငံမြို့တော် အာမန် မှာ ရှိတဲ့ ကုန်တိုက်တွေ ကို အကြမ်းဖက် တိုက်ခိုက် လာနိုင်တဲ့ ယုံကြည်လောက် ဖွယ် သတင်း တွေ ရထားတယ် ဆိုပြီး အဲဒီ့မှာ ရှိတဲ့ အမေရိကန် သံရုံးက ပြောပါတယ်။ ဘယ်လို ပုံစံမျိုး တိုက်မယ် ၊ ဘယ် အချိန်မှာ တိုက်မယ် ဆိုတာတွေ တော့ မသိရဘူး လို့ သံရုံး က ဆိုပါတယ်။ သံရုံး ဝန်ထမ်းတွေ နဲ့ အမေရိကန် နိုင်ငံသား တွေ ကို ကုန်တိုက်တွေ ကို မသွားဖို့ အကြံပြု ထားတယ် လို့လည်း အာမန်မြို့ အမေရိကန် သံရုံးက ပြောပါတယ်။ အခုလို အမေရိကန် သံရုံး ရဲ့ သတိပေးမှု အပေါ် ဂျော်ဒန် အစိုးရ ပြောခွင့်ရ ပုဂ္ဂိုလ် Mohammed al-Momani က တိုက်ရိုက် မှတ်ချက် မပြု ခဲ့ပေမယ့်၊ လုံခြုံရေး ဆိုင်ရာ လုပ်ဆောင်မှု တွေ ဆက်လက် ဆောင်ရွက် နေတယ် ဆိုပြီး ပြောပါတယ်။","len":2197}
{"id":"130616_syriaputin","url":"https:\/\/www.bbc.com\/burmese\/world\/2013\/06\/130616_syriaputin","title":"ဆီးရီးယား သူပုန် မကူဖို့ ရုရှ သတိပေး","summary":"ဆီးရီးယား သူပုန် တွေဟာ ဥရောပ နိုင်ငံတွေ လိုလားတဲ့ လူမှု တန်ဖိုးတွေနဲ့ ဆန့်ကျင် နေတယ် ဆိုပြီး သူတို့ကို လက်နက် ကူမယ့် ကိစ္စကို ရုရှ သမ္မတ ဗလာဒီမာ ပူတင်က ပြင်းပြင်း ထန်ထန် သတိပေး လိုက်ပါတယ်။","text":"သူပုန်ဆီ လက်နက်ပေး ချင်ရင် စည်းကမ်း လိုက်နာရမယ် သူပုန် တပ်သား တယောက် ရန်သူ အလောင်းကောင် ဆီက အသည်းကို ယူစားတဲ့ ရုပ်ရှင်ကား အကြောင်း ကိုလဲ လန်ဒန်မှာ မစ္စတာ ပူတင်က အလေးပေး ပြော ကြား ပါတယ်။ ဆီးရီးယား အစိုးရဆီ လက်နက် ရောင်းတဲ့ ရုရှ အစိုးရရဲ့ ဆုံးဖြတ်ချက် ကိုတော့ တရား ဥပဒေနဲ့ အညီ ဖြစ်ကြောင်း မစ္စတာ ပူတင်က ကာကွယ် ပြောကြား ခဲ့ပြီး သူပုန်ဆီ လက်နက်ပေး ချင်ရင် စည်းကမ်း လိုက်နာ ရမယ် လို့လဲ ဆိုပါတယ်။ ဆီးရီးယားမှာ ဒီမိုကရေစီ ထွန်းကား စေလိုတဲ့ အတိုက်အခံ တွေနဲ့ ဗြိတိန်က ဆက်လက် ပူးပေါင်း သွားမှာ ဖြစ်ပေမယ့် လက်နက် ကူဖို့ ကိစ္စ ကိုတော့ မဆုံးဖြတ် ရသေးဘူးလို့ ဗြိတိသျှ ဝန်ကြီးချုပ် ဒေးဗစ် ကင်မရွန်းက ပြောကြား ခဲ့ပါတယ်။ ဒမတ် စကပ် မြို့တော် အနောက်ဘက်က အရေးပါတဲ့ စစ်လေဆိပ် တခုနား မှာလဲ ပေါက်ကွဲမှုကြီး တခု ဖြစ်ပွား ခဲ့ပါတယ်။ ဆီးရီးယား အစိုးရ ရုပ်သံ ကတော့ အကြမ်းဖက် တိုက်ခိုက်မှုလို့ ဖော်ပြ ပါတယ်။ လေဆိပ် နားက စစ်ဆေးရေး ဂိတ် တခုမှာ ကားဗုံး ပေါက်တာ ဖြစ်တယ်လို့ အတိုက် အခံ အဖွဲ့ တွေက ပြောကြား ပါတယ်။ မီး အကြီးအကျယ် လောင်ကျွမ်း နေပြီး သူနာပြု ယာဉ်တွေ ရောက်လာတဲ့ ဗီဒီယို တွေလဲ အင်တာနက်မှာ တက်လာ ပါတယ်။ Mezzeh လေဆိပ်ဟာ ဆီးရီးယား အစိုးရ တပ်တွေရဲ့ အဓိက စစ်ပစ္စည်း ဖြန့်ဖြူးရာ ဌာနကြီး တခု ဖြစ်ပြီး ဒမတ်စကပ် မြို့လယ်နဲ့ သူပုန် အောက်က ဆင်ခြေဖုံး ဒေသ တွေ အကြားမှာ အရေးကြီးတဲ့ ကြားခံ နယ်မြေ ဖြစ်ပါတယ်။","len":2200}
{"id":"world-52646339","url":"https:\/\/www.bbc.com\/burmese\/world-52646339","title":"ကိုရိုနာဗိုင်းရပ်စ် - နိုင်ငံခြား အလုပ်သမား သုံးသိန်းကျော် စင်ကာပူ ပိုးစစ်မယ်","summary":"စင်ကာပူနိုင်ငံမှာ လာအလုပ်လုပ်ပြီး အဆောင်တွေမှာ နေထိုင်နေကြတဲ့ နိုင်ငံခြားသား အလုပ်သမား ၃၂၃,၀၀၀ ကို ကိုရိုနာဗိုင်းရပ်စ်ပိုး ရှိမရှိ စစ်မယ်လို့ တာဝန်ရှိသူတွေက ပြောပါတယ်။","text":"တစ်နေ့ကို လူ ၃၀၀၀ ဝန်းကျင်နှုန်းနဲ့ ပိုးစစ်နေ ကိုရိုနာဗိုင်းရပ်စ် ကမ္ဘာမှာ စပြန့်ခဲ့ချိန်က ပိုးထိန်းချုပ်ရေး စံပြအဖြစ် လုပ်နိုင်ခဲ့တဲ့ စင်ကာပူမှာ အခုအခါမှာတော့ ရွှေ့ပြောင်းအလုပ်သမား အသိုင်းအဝိုင်းထဲ ကူးစက်မှုတွေ အများအပြား ဖြစ်နေတာပါ။ ရွှေ့ပြောင်း အလုပ်သမား သိန်းချီ ရှိနေတဲ့ စင်ကာပူမှာ အများစုက တောင်အာရှက ရောက်လာတာ ဖြစ်ပြီး သူတို့တွေထဲက အများအပြားက ဆောက်လုပ်ရေး လုပ်ငန်းတွေမှာ လုပ်ကြပါတယ်။ ဆောက်လုပ်ရေး အလုပ်သမားတွေဟာ ကျဥ်းကျဥ်းကျပ်ကျပ် အဆောင်ခန်းတွေမှာ နေကြရပါတယ်။ တချို့အခန်းတွေမှာ တစ်ခန်းတည်းကို လူ ၁၆ ယောက် လောက် နေကြတာပါ။ အဲဒီအလုပ်သမားတွေ နေတဲ့ အဆောင်ခန်းတွေကို အစိုးရက ကွာရန်တင်းလုပ်ထားတာတောင်မှ ပိုးတွေ့သူ နေ့စဥ် ရာချီ ရှိနေပါတယ်။ အခုအချိန်ထိ အဲဒီအဆောင်တွေက အလုပ်သမား ၃၂,၀၀၀ ကို ပိုးစစ်ထားပြီးပါပြီ။ အဲဒါဟာ အလုပ်သမား စုစုပေါင်းရဲ့ ၁၀ ပုံ ၁ ပုံ ပမာဏ ရှိပါတယ်။ အစိုးရက တစ်နေ့ကို လူ ၃၀၀၀ လောက် ပိုးစစ်နေတယ်လို့ ထုတ်ပြောထားပါတယ်။ မေလ ၁၃ ရက် ဗုဒ္ဓဟူးနေ့ မှာ ကူးစက်မှု အသစ် ၆၇၅ ခု ရှိတယ်လို့ စင်ကာပူ ကျန်းမာရေး ဝန်ကြီးဌာနက ထုတ်ပြန်ထားပါတယ်။ ဒါကြောင့် စင်ကာပူမှာ ကူးစက်သူ ၂၅,၃၄၆ ရှိပြီ ဖြစ်ပြီး အများစုက ရွှေ့ပြောင်းအလုပ်သမားတွေ ဖြစ်ပါတယ်။ သေဆုံးသူက ၂၁ ဦး ရှိပါပြီ။ စင်္ကာပူက ရွှေ့ပြောင်းလုပ်သားတွေမှာ ကိုရိုနာဗိုင်းရပ်စ် ကူးစက်မှု များပြား","len":2207}
{"id":"150925_nld_attack","url":"https:\/\/www.bbc.com\/burmese\/burma\/2015\/09\/150925_nld_attack","title":"NLD ပါ​တီ​ဝင်​တစ်​ဦး အတိုက်​အခိုက်ခံရ","summary":"၂၀၁၅ ရွေးကောက်ပွဲ အကြို ကာလ နိုင်ငံရေး ပါတီ တွေ ရဲ့ မဲဆွယ် စည်းရုံးရေး လုပ်ငန်း တွေ အရှိန် မြင့်လာ နေချိန် မှာပဲ နိုင်ငံရေး အရ ကိုယ်ထိ လက်ရောက် တိုက်ခိုက်မှု မျိုး ဖြစ်ပေါ် လာပါတယ်။","text":"နိုင်ငံရေး အရ ကိုယ်ထိ လက်ရောက် တိုက်ခိုက်မှု မျိုး ဖြစ်ပေါ်။ အဓိက အတိုက်အခံ ပါတီ ဖြစ်တဲ့ အမျိုးသား ဒီမိုကရေစီ အဖွဲ့ချုပ် NLD ရဲ့ အဖွဲ့ဝင် တစ်ဦး ဟာ မြောင်းမြ မြို့နယ် ထဲမှာ သတိ မေ့မျော တဲ့ အထိ ခေါင်းကို အရိုက် ခံခဲ့ရပြီး သင်္ချိုင်းမှာ သွားပစ် ခံခဲ့ရတဲ့ အထိ အတိုက် အခိုက် ခံခဲ့ရပါတယ်။ သစ်ဆိမ့်ကုန်း ဆိုတဲ့ ကျေးရွာမှာ ပြုလုပ်ခဲ့တဲ့ NLD ပါတီ ရဲ့ မဲဆွယ်ပွဲ အပြီး လာရောက် ဟောပြောတဲ့ ပါတီ ကိုယ်စားလှယ်လောင်း ဒေါက်တာ စိုးမိုးသူ ကို မြောင်းမြ မြို့ ကို ပြန်လိုက် ပို့ ပေးခဲ့တဲ့ ရွာခံ ပါတီ၀င် ကိုနေမျိုးဟိန်းဟာ ရွာ အပြန် ခရီးမှာ ရိုက်နှက် ခံခဲ့ရတာ ဖြစ်ပါတယ်။ ကျူးလွန်သူ ဟာ ပြိုင်ဘက် အာဏာရ ပါတီ ဖြစ်တဲ့ ပြည်ထောင်စု ကြံ့ခိုင်ရေးနဲ့ ဖွံ့ဖြိုးရေး ပါတီ ရဲ့ အဖွဲ့ဝင် တစ်ဦး ဖြစ်တဲ့ ဦးရွှေမောင် ဆိုသူ ဖြစ်တယ်လို့ ကိုနေမျိုးဟိန်း က ထွက်ဆိုပြီး မြို့နယ် ရဲစခန်း မှာ တိုင်ချက်ဖွင့် ထားပါတယ်။ NLD ပါတီ အလံ ကို လုယူပြီး မြေကြီးပေါ် ပစ်ချကာ သစ်သား မောင်းတုံးနဲ့ ခေါင်းကို ရိုက်ခဲ့တာ ဖြစ်တယ် လို့ မြောင်းမြ ဆေးရုံး ပေါ် ရောက် နေတဲ့ ကိုနေမျိုးဟိန်း က ဘီဘီစီ ကို ပြောပါတယ်။ တိုင်ကြား ခံရသူ ကတော့ လောလောဆယ် ရဲစခန်းကနေ အာမခံ နဲ့ အပြင်မှာ ပဲ ရှိနေပါတယ်။ ရန်ကုန် မြို့ပေါ်မှာလည်း မြို့နယ် တချို့မှာ ဆိုရင် NLD ပါတီ ရဲ့ မဲဆွယ် စည်းရုံးမှု တွေ အတွင်း ဆဲဆို နှောင့်ယှက်မှု တွေ ကြုံနေရတယ် ဆိုပြီး ပါတီဝင်တွေ က ပြောပါတယ်။","len":2216}
{"id":"160720_turkey_state_of_emergency","url":"https:\/\/www.bbc.com\/burmese\/world\/2016\/07\/160720_turkey_state_of_emergency","title":"တူရကီမှာ အရေးပေါ် အခြေအနေ ၃ လ ကြေညာ","summary":"တူရကီ နိုင်ငံမှာ အရေးပေါ် အခြေအနေ ကာလ ၃ လ သတ်မှတ်ကြောင်း သမ္မတ ရာဂျစ် တိုင်ရိ အာဒိုအန်က ကြေညာ လိုက်ပါတယ်။","text":"ဖမ်းဆီးမှု တွေလည်း ပြီးဦးမှာ မဟုတ်သေး ဘူး လို့ သမ္မတ အာဒိုအန် က ပြော။ ဒီလို ကြေညာရတာဟာ အခြေခံ ဥပဒေနဲ့လည်း ကိုက်ညီတယ် ဆိုပြီး ရုပ်မြင်သံကြား ကနေ တိုင်းပြည်ကို သမ္မတ အာဒိုအန်က ပြောကြား ခဲ့ပါတယ်။ ပြီးခဲ့တဲ့ သီတင်းပတ်က စစ်အာဏာ သိမ်းဖို့ ကြံစည် ခံခဲ့ရ ပြီးတဲ့နောက် သမ္မတ အာဒိုအန် ဘက်က အခုလို တုံ့ပြန် ဆောင်ရွက် လာတာ ဖြစ်ပါတယ်။ တူရကီ နိုင်ငံ အတွင်း အကြီးကျယ် ဆက်လက် လုပ်ဆောင် နေတဲ့ ဖမ်းဆီးမှု တွေလည်း ပြီးဦးမှာ မဟုတ်သေး ဘူး လို့ သမ္မတ အာဒိုအန် က ပြောထား ပါတယ်။ အခု ဖမ်းဆီး ထားသူတွေ ဆီ က နောက်ထပ် နာမည် တွေ ရရှိ လာမှာ ဖြစ်တယ် ဆိုပြီး သမ္မတ အာဒိုအန် က အယ်ဂျာဇီးယား သတင်း ဌာန ကို ပြော ခဲ့ပါတယ်။ လောလောဆယ် အထိ အဖမ်းဆီး ခံရသူတွေ၊ ရာထူး ကနေ ဆိုင်းငံ့ ခံရသူတွေ စုစုပေါင်း သောင်း နဲ့ချီ ရှိနှင့်ပြီး ဖြစ်ပါတယ်။ အဲဒီ့ ထဲက ထိပ်တန်း စစ်ဘက် ရာထူး တွေ ရှိတဲ့ ဗိုလ်ချုပ် ၉၉ ယောက်ကို အာဏာသိမ်းဖို့ ကြံစည်မှု နဲ့ တရား စွဲဆို ထားပါတယ်။ တခါ၊ တူရကီ ကမ်းစောင့်တပ်က ရေယာဉ် နှစ်စင်း ဟာ အိမ်နီးချင်း ဂရိ ရေပိုင်နက် ရှိရာဆီ တိတ်တဆိတ် ထွက်သွား တာကို တားဆီး နိုင်ဖို့ တူရကီ တိုက်လေယာဉ် တွေ အရေး ပေါ် ပျံတက် ခဲ့ရတယ် လို့ တူရကီ မီဒီယာ တွေက ဆိုပါတယ်။ အာဏာသိမ်း ဖို့ ကြံစည်မှု ထဲ ပါဝင် ခဲ့သူတွေ ထွက် ပြေး ဖို့ ကြိုးစား တာ ဖြစ်နိုင်တယ် လို့ ခန့်မှန်း နေကြ ပေမယ့် တူရကီ အစိုးရ ဆီက တရားဝင် ထုတ်ပြန် ချက် တော့ မရှိ သေးပါဘူး။","len":2223}
{"id":"world-52937101","url":"https:\/\/www.bbc.com\/burmese\/world-52937101","title":"ဘီဘီစီရဲ့ ၁၇ ယောက်မြောက် ညွှန်ကြားရေးမှူးချုပ် ခန့်အပ်","summary":"ဘီဘီစီ ညွှန်ကြားရေးမှူးချုပ်သစ်အဖြစ် ဘီဘီစီရဲ့ စီးပွားဖြစ်ထုတ်လုပ်တဲ့ အစီအစဉ်တွေကို ရောင်းချတဲ့ ဌာန BBC Studios ရဲ့ အမှုဆောင်အရာရှိချုပ် တင်မ်ဒေးဗီးကို ခန့်အပ်လိုက်ပါတယ်။","text":"ဘီဘီစီရဲ့ ၉၈ နှစ် သက်တမ်းမှာ ၁၇ ယောက်မြောက် ညွှန်ကြားရေးမှူးချုပ်ဖြစ်လာ တင်မ်ဒေးဗီးဟာ ၂၀၁၂ ခုနှစ်က အဲဒီအချိန်က ညွှန်ကြားရေးမှူးချုပ် ဂျော့ချ်အဲန်းဝစ်ဆယ် နုတ်ထွက်သွားချိန်က ယာယီ ညွှန်ချုပ်အဖြစ် တာဝန်ယူခဲ့ဖူးပါတယ်။ အဲဒီနောက်မှာတော့ လက်ရှိ ညွှန်ကြားရေးမှူးချုပ် တိုနီဟောလ်က ဒီရာထူးကို တရားဝင် ရယူခဲ့တာပါ။ လော့ဒ်ဟောလ်ဟာ သြဂုတ်လအကုန်အထိ ညွှန်ချုပ်အဖြစ် ဆက်တာဝန်ယူပြီးရင် ရာထူးက နားမှာ ဖြစ်ပါတယ်။ ညွှန်ကြားရေးမှူးချုပ်အသစ် ဖြစ်လာမယ့် တင်မ်ဒေးဗီးကတော့ ဘီဘီစီရဲ့ အကြီးတန်း အရာရှိကြီးတွေထဲမှာ လုပ်သက်ရင့် ဝါရင့်သူ တစ်ယောက်ဖြစ်ပါတယ်။ ၂၀၀၅ ခုနှစ်မှာ ပက်ပ်စီကုမ္ပဏီကနေ ပြောင်းလာခဲ့ပြီး ဘီဘီစီရဲ့ စျေးကွက်၊ ဆက်သွယ်ရေးနဲ့ ပရိသတ် ဌာနရဲ့ အကြီးအကဲ တစ်ယောက် ဖြစ်လာပါတယ်။ သူ ညွှန်ကြားရေးမှူးချုပ် တာဝန်ယူပြီးရင် အဓိက လုပ်ရမယ့် လုပ်ငန်းတစ်ခုကတော့ ဘီဘီစီလည်ပတ်ရေးအတွက် အစိုးရက ခွင့်ပြုထားတဲ့ ရုပ်မြင်သံကြားလိုင်စင်ကြေးရဲ့ အနာဂတ်ကို အစိုးရနဲ့ ညှိရမှာ ဖြစ်ပါတယ်။ တီဗီလိုင်စင်ကြေးကို အနည်းဆုံး လာမယ့် ၂၀၂၇ ခုနှစ်အထိ ဆက်ပေးနေဖို့ သဘောတူထားချက်ရှိပေမယ့် ၂၀၂၂ ခုနှစ်မှာတော့ အဲဒီလိုင်စင်ကြေး ပမာဏ ဘယ်လောက်ဖြစ်မလဲဆိုတာကို အစိုးရက ပြန်သုံးသပ်ဖို့ ရှိနေပါတယ်။ တင်မ်ဒေးဗီးဟာ ဘီဘီစီရုပ်သံလွှင့်ဌာနကြီးရဲ့ ၉၈ နှစ် သက်တမ်းမှာ ၁၇ ယောက်မြောက် ညွှန်ကြားရေးမှူးချုပ်ဖြစ်လာမှာ ဖြစ်ပါတယ်။","len":2230}
{"id":"131031_toungooflood","url":"https:\/\/www.bbc.com\/burmese\/burma\/2013\/10\/131031_toungooflood","title":"တောင်ငူမှာ ရေကြီး","summary":"မြန်မာ နိုင်ငံ အလယ် ပိုင်း ဒေသတချို့ မှာ ရေ ကြီးလို့ လူတွေ ထောင်နဲ့ ချီ ပြီး အိုးအိမ် စွန့် ခွာပြီး ဘေးလွတ် ရာ ကို ပြောင်းရွှေ့ နေကြ ရပါတယ် ။","text":"လူ၈ဝဝဝ လောက် ရေဘေးဒုက္ခတွေ့နေ လွန်ခဲ့ တဲ့၂ရက် လောက်က မိုး ရွာ သွန်း မှုကြောင့် စစ်တောင်း မြစ် ရေ စိုးရိမ် ရေမှတ် ကိုရောက်လာ တာ ဖြစ် ပြီး အောက် တို ဘာ လ ၃ဝ ရက် နေ့ မ နက် ကစပြီး စစ်တောင်း မြစ်ဘေး က တောင်ငူ၊ ရေတာရှည်နဲ့ ဆွာမြို့နယ် တွင်းက ကျေးရွာတွေမှာ ရေ တွေ တက်လာတာ ကြောင့် မြို့ ပေါ်က ရေဘေးဒုက္ခသည် စခန်း တွေ မှာ ပြောင်းရွှေ့ နေကြရ တယ် လို့ ဒေသ ခံ တွေ က ပြောပါတယ် ။ ဒီအချိန် ဟာ သီ တင်း ကျွတ် ရာ သီ နောက် ပိုင်း ဖြစ် လို့ ခြေခင်း လက် ခင်း သာရမယ့် အချိန် ၊ မြန် မာ ပြည်အလယ် ပိုင်း မှာ မိုး နည်း ရမယ့် ချိန် ဖြစ်ပါတယ် ။ တောင်ငူ၊ ရေတာရှည် ၊ ဆွာ မှာ စု စု ပေါင်း လူ ၈ဝဝဝ လောက် မြို့ ပေါ်က ရေဘေးဒုက္ခသည် စခန်း တွေ မှာ ပြောင်းရွှေ့ နေကြရ ပါတယ်။ ကြာသပတေးနေ့ ကတော့ နေ နည်း နည်း သာလို့ ရေ တက် လာ တာ မရှိ ပေ မယ့် ဒု က္ခသည်စခန်း တွေ ကနေ ပြန်မရွှေ့နိုင် ကြသေးပါဘူး ။ ရေ ကြီးမှု ကြောင့် ရန်ကုန် မန္တလေး ကား လမ်း ဟောင်း မှာ ၂ ပေလောက် ရေကျော် နေတယ် လို့ သိ ရပါ တယ်။ တောင်ငူ မြို့ပေါ် မှာ ဒီနှစ် မိုးရာသီမှာ တတိယအကြိမ် မြစ်ရေ ဝင်တာ ဖြစ်ပြီး အခုတခေါက် မြစ်ရေ တက် တာ အလွန်မြန်တယ်လို့ ပြောကြပါတယ် ။ ပဲ ခူး တိုင်း တောင် ငူ၊ ညောင် လေး ပင် ၊ဆွာ ၊ ရေတာရှည် တဝိုက် လယ် ဧက သောင်း နဲ့ ချီပြီး ရေ မြုပ် နေပြီး ဒီနှစ် စပါး ဈေးလည်း မကောင်း၊ ရေ က လည်း ကြီးနေလို့ လယ် သ မား တွေ စစ် တောင်း မြစ် ရေ ပြန် ကျ မယ့် အချိန် ကို စောင့်နေ ကြရပါတယ်။","len":2231}
{"id":"131104_egypt_morsi_trial","url":"https:\/\/www.bbc.com\/burmese\/world\/2013\/11\/131104_egypt_morsi_trial","title":"အီဂျစ်သမ္မတဟောင်း မော်ဆီ အမှု စတင်ကြားနာ","summary":"အီဂျစ် နိုင်ငံမှာ ဆန္ဒပြသူတွေ သေဆုံးခဲ့မှုနဲ့ စွဲချက်တင် ခံထားရတဲ့ သမ္မတဟောင်း မိုဟာမက် မော်ဆီရဲ့ အမှုကို ယနေ့ စတင် ကြားနာခဲ့ပါတယ်။","text":"အမှုကို ကြားနာနေစဉ် အတွင်းမှာ မစ္စတာ မော်ဆီက ရုံးထုတ်ခံရသူတွေ ဝတ်ရမယ့် အဝတ်ကို ဝတ်ဆင်ဖို့ ငြင်းဆန်ခဲ့သလို သူဟာ အီဂျစ်ရဲ့ တရားဝင် ခေါင်းဆောင် ဖြစ်နေဆဲ ပဲလို့လည်း ပြောခဲ့ပါတယ်။ သူနဲ့အတူ မွတ်စလင် ညီနောင် အဖွဲ့က နောက်ထပ် ၁၄ ဦးကိုလည်း တရားစွဲဆို ရုံးထုတ်ခဲ့တာ ဖြစ်ပါတယ်။ သူတို့ကို အစက စစ်ဘက်စခန်း တစ်ခုမှာ ထိန်းသိမ်းထားခဲ့ပေမယ့် အခုတော့ အလက်ဇန်ဒြီးယားမြို့က ထောင် ကို ရွေ့ပြောင်းထားတယ်လို့ နိုင်ငံပိုင် ရုပ်သံ မှာ ကြေညာသွားပါတယ်။ မစ္စတာ မော်ဆီရဲ့ ရှေ့နေ ကတော့ ဒီစွဲဆိုမှုဟာ အခြေခံဥပဒေနဲ့ မညီညွတ်ဘူး လို့ ဆိုပါတယ်။ အရင် သမ္မတ မူဘာရက်က အာဏာကနေ ဆင်းပေးခဲ့တာဖြစ်လို့ မစ္စတာ မော်ဆီက ခုချိန်ထိ တရားဝင် ခေါင်းဆောင် ဖြစ်တယ် လို့ သူက ပြောပါတယ်။ ဥပဒေကြောင်း အရရော၊ အခြေခံဥပဒေ အရပါ သူဟာ သမ္မတ ဖြစ်တယ် အခုအခြေအနေမှာ ဖွဲ့စည်းပုံအတိုင်း တရားဥပဒေ စိုးမိုးရေးကို လိုက်နာဖို့ လိုတယ်လို့ ပြောခဲ့ပါတယ်။ အခုတော့ အမှုမှာ စွဲဆို ခံထား ရသူတွေဘက်က သူတို့ကို စွဲဆို ထားချက်တွေကို လေ့လာနိုင်ဖို့ အတွက် အမှုကို လာမယ့် နှစ် ဇန်နဝါရီလ ၈ ရက်ကို ရွေ့ဆိုင်းထားလိုက်ပါတယ်။ မစ္စတာ မော်ဆီရဲ့ အမှုကို စစ်ဆေးခဲ့တဲ့ ကိုင်ရို တရားရုံးချုပ်ရဲ့ အပြင်ဘက်မှာ သူ့ကိုထောက်ခံသူတွေနဲ့ ဆန့်ကျင် သူတွေအကြားမှာ ထိပ်တိုက်တွေ့မှုတွေ ရှိခဲ့သလို လုံခြုံရေးတွေဘက်က မျက်ရည်ယိုဗုံးတွေ သုံးလို့ ဖြိုခွင်းခဲ့ရပါကြောင်း သိရှိရပါတယ်။","len":2233}
{"id":"151013_sspp_headquarters_attack","url":"https:\/\/www.bbc.com\/burmese\/burma\/2015\/10\/151013_sspp_headquarters_attack","title":"ဝမ်ဟိုင်း ဌာနချုပ်ရဲ့ လုံခြုံရေး စခန်းတွေ အတိုက်ခံရ","summary":"ရှမ်းပြည် တပ်မတော် မြောက်ပိုင်း SSPP\/SSA ရဲ့ ဝမ်ဟိုင်း ဌာနချုပ် ကို လုံခြုံရေး ယူပေး နေတဲ့ ရှေ့တန်း စခန်း တွေ ကို ပြီးခဲ့တဲ့ တနင်္ဂနွေ အောက်တိုဘာ ၁၁ ရက်နေ့ က အစိုးရ စစ်တပ် ကနေ တိုက်ခိုက် ခဲ့ ပါတယ်။","text":"စခန်းတွေ သာ ကျသွားရင် ဝမ်ဟိုင်း ဌာနချုပ် အတွက် စိုးရိမ် ရ။ ဌာနချုပ် စခန်းနဲ့ ၁၀ မိုင် အကွာလောက် မှာ ရှိတဲ့ နမ့်ပန်ချောင်း နံဘေး က စခန်း တွေ ကို ဖယ်ရှား မပေးရ ရင် ဌာနချုပ် ထိ တက်သိမ်း မယ် ဆိုပြီး အစိုးရတပ် က ရာဇသံ ပေး ထားတဲ့ အတိုင်း အခုလို ထိုးစစ် ဆင်လာ တာ ဖြစ်သလို ဌာနချုပ် ကိုပါ ၁၂၀ မမ လက်နက်ကြီး ကျည် ၈ လုံး ပစ်ခတ် ခဲ့ပါတယ်။ ဒါပေမယ့် လက်နက်ကြီး ကျည်တွေဟာ ကွင်းပြင် ထဲပဲ ကျပြီး ဌာနချုပ် ကို အထိအခိုက် မရှိ ခဲ့ဘူး လို့ SSPP ရဲ့ ပြောခွင့်ရ ဒုတိယ ဗိုလ်မှူးကြီး စိုင်းလ က ဘီဘီစီ ကို ပြောပါတယ်။ အစိုးရ က ဖယ်ရှားပေးဖို့ ပြောနေတဲ့ အဲဒီ့ စခန်းတွေ သာ ကျသွားရင် ဝမ်ဟိုင်း ဌာနချုပ် အတွက် စိုးရိမ် ရတယ် လို့ လည်း ဒုတိယ ဗိုလ်မှူးကြီး စိုင်းလ က ဆိုပါတယ်။ အခုလို အစိုးရ စစ်တပ် က ထိုးစစ်ဆင် လာတဲ့ အပေါ် အစိုးရ ရဲ့ ပြည်ထောင်စု ငြိမ်းချမ်းရေး ဖော်ဆောင်ရေး လုပ်ငန်း ကော်မတီ UPWC ကို ဦးဆောင် နေသူ တစ်ဦး ဖြစ်တဲ့ ဦးသိန်းဇော် ကို အီးမေးလ် ကနေ တဆင့် ဆက်သွယ် မှုတွေ ပြုလုပ် ထားပေမယ့် အကြောင်း မပြန် သေးဘူးလို့ လည်း ဒုတိယ ဗိုလ်မှူးကြီး စိုင်းလ က ပြောပါတယ်။ အစိုးရ စစ်တပ်ဘက် က နောက်ထပ် စစ်အင်အား ၅၀၀ လောက် ထပ်ဖြည့် လာတယ် လို့လည်း ဆိုပါတယ်။ တကယ် လို့ အစိုးရ တပ်တွေက ဝမ်းဟိုင်း ဌာနချုပ်ကို တိုက်ခိုက် လာမယ် ဆိုရင် ဖြန့်ကျက် နေတဲ့ သူတို့ တပ်တွေက နေရာအနှံ့ တိုက်ပွဲတွေ ဖော်ဆောင် သွားမယ် လို့ ဒုတိယဗိုလ်မှူးကြီးစိုင်းလက ပြောပါတယ်။","len":2237}
{"id":"150106_usa_congress_republicans","url":"https:\/\/www.bbc.com\/burmese\/world\/2015\/01\/150106_usa_congress_republicans","title":"လွှတ်တော် ၂​ရပ် စလုံး​မှာ ရီ​ပတ်​ဘ​လီ​ကဲန်​တွေ ထိန်း​ချူ​ပ်","summary":"အမေရိကန် ပြည်ထောင်စုမှာ ၈ နှစ်တာ အတွင်း ပထမဆုံး အကြိမ်အဖြစ် အထက် အောက် လွှတ်တော် ၂ ရပ် စလုံးကို ရီပတ်ဘလီကဲန် ပါတီ က အပြည့်အဝ ထိန်းချူပ် လိုက်နိုင် ပါတယ်။","text":"အောက်လွှတ်တော် ဥက္ကဌသစ် ဂျွန်ဘေနာက ရီပတ်ပလီကဲန်တွေ တင်တဲ့ ဥပဒေ ကြမ်းတွေ ကို သမ္မတ က အတည်ပြုပေးဖို့ တိုက်တွန်း ထားပါတယ်။ အောက်လွှတ်တော် မှာ ရီပတ်ဘလီကဲန် အမတ် တွေ အများစု ဖြစ်နေပြီးသား အခြေအနေ ကနေ နိုဝင်ဘာ သက်တမ်းဝက် ရွေးကောက်ပွဲ အပြီးမှာတော့ အထက် ဆီးနိတ် လွှတ်တော် မှာပါ ရီပတ်ဘလီကဲန် တွေ အများဆုံး နေရာ ရရှိ ခဲ့တာ ဖြစ်ပါတယ်။ အခုလို အာဏာ ချိန်ခွင်လျှာ အပြောင်းအလဲဟာ လွှတ်တော် ၂ ရပ်နဲ့ အစိုးရ အကြား အာဏာ လွန်ဆွဲ မှုတွေ ဖြစ်ပေါ် လာစေပြီး သမ္မတ အိုဘားမား ရဲ့ လက်ကျန် သက်တမ်း ၂ နှစ် အတွင်း အဲဒီ့ အာဏာ လွန်ဆွဲမှု တွေနဲ့ ရင်ဆိုင် ရမှာ ဖြစ်ပါတယ်။ အောက်လွှတ်တော် ဥက္ကဌ အနေနဲ့ အသစ် ရွေးကောက် ခံလိုက်ရတဲ့ ဂျွန်ဘေနာ က ရီပတ်ဘလီကဲန် တွေ တင်သွင်းတဲ့ စွမ်းအင် ဥပဒေကြမ်း နဲ့ အလုပ်အကိုင် ဆိုင်ရာ ဥပဒေကြမ်း တွေကို သမ္မတ အိုဘားမား အနေနဲ့ ထောက်ခံ ဖို့ တိုက်တွန်း လိုက်ပြီး ဒီလိုနည်းနဲ့ သမ္မတ ရဲ့ အစိုးရ အဖွဲ့နဲ့ လွှတ်တော်တို့ အကြား ကွဲပြား အားပြိုင် နေတာ တွေကို ကျော်လွှား နိုင်မယ် ဆိုပြီး ပြောပါတယ်။ လာမယ့် သီတင်းပတ် အင်္ဂါနေ့ မှာတော့ လွှတ်တော် ၂ ရပ် လုံးက ဒီမိုခရက်နဲ့ ရီပတ်ဘလီကဲန် ခေါင်းဆောင် အမတ်တွေ ကို အိမ်ဖြူတော် မှာ သမ္မတ အိုဘားမား နဲ့ တွေ့ဆုံဖို့ ဖိတ်ခေါ် ထားပါတယ်။ အဲဒီလို တွေ့ဆုံကြတဲ့ အခါ အခွန် ကောက်ခံမှု ဆိုင်ရာ ပြုပြင် ပြောင်းလဲခြင်း အပါအဝင် နိုင်ငံခြား ရေးရာ မူဝါဒ တွေကို ဆွေးနွေး ကြမှာ ဖြစ်ပါတယ်။","len":2244}
{"id":"131220_education_newpolicy_not_accept_burma","url":"https:\/\/www.bbc.com\/burmese\/burma\/2013\/12\/131220_education_newpolicy_not_accept_burma","title":"ပညာရေး မူဝါဒသစ်တွေကို ဆရာများ သမဂ္ဂက လက်မခံနိုင်","summary":"ပညာရေးစံနစ် ပြုပြင်ပြောင်းလဲဖို့ ပြင်ဆင်နေတဲ့ ကာလမှာ အာဏာပိုင်တွေဖက်က မူကြမ်း အဖြစ် ရေးဆွဲထားတဲ့ ပညာရေး မူဝါဒက အချက်တွေကို တက္ကသိုလ် အသီးသီးက ဆရာများ သမဂ္ဂက လက်မခံနိုင်ကြဘူးလို့ သိရပါတယ်။","text":"ရန်ကုန် တက္ကသိုလ်ကို ခန့်ငြား ထည်ဝါစွာ တွေ့ရ အဆင့်မြင့်ပညာ ဦးစီးဌာန ထိန်းချုပ်မှုအောက်ကနေ ဗဟိုကောင်စီ ထိန်းချုပ်မှုအောက်ကို ပြောင်းလဲသွားမှာ ဖြစ်တဲ့အတွက် အမည်သာ ပြောင်းလဲသွားပြီး တက္ကသိုလ်တွေ ကိုယ်ပိုင် အုပ်ချုပ်ခွင့် တကယ်တမ်း မရမှာကို စိုးရိမ် နေကြတာ ဖြစ်ပါတယ်။ ဒီကိစ္စနဲ့ ပက်သက်ပြီး ဒဂုံတက္ကသိုလ် ဆရာများ သမဂ္ဂ အတွင်းရေးမှုး ဦးဇော်မျိုးလှိုင်ကို မေးမြန်းကြည့်တဲ့ အခါ အခုလ ၁ဂ ရက်နေ့တုန်းက အစည်းအဝေး ဆုံးဖြတ်ချက် မူကြမ်းကို သူတို့ကို ပြခဲ့ပြီး တက္ကသိုလ် ဗဟို ကောင်စီ မလိုဘူးလို့ ပြောခဲ့ကြောင်း သူက ရှင်းပြပါတယ်။ မူကြမ်းထဲမှာ ပါမောက္ခချုပ်တွေ ၇၅ ရာခိုင်နှုန်း ၊ တခြား အဖွဲ့က ပညာရှင်တွေ ၂ဝ ကျော်နဲ့ ဆရာ တယောက်စီ ၊ ကျောင်းသား တယောက်စီ ပါဝင် ဗဟိုကောင်စီကို ဖွဲ့စည်းဖို့ ပြင်ထားတယ်လို့ သူက ဆိုပါတယ်။ ဆရာသမဂ္ဂက Education Freedom ရဖို့ အတွက် Autonomy ပေးမယ်လို့ ဆိုထားပြီး ဗဟိုကောင်စီ ဖွဲ့မှာကို စိုးရိမ် နေတယ်လို့ သူက ပြောပါတယ်။ တက္ကသိုလ် တခုချင်းက သီးခြား လွတ်လပ်နေရမှာ ဖြစ်ပြီး တက္ကသိုလ် အပေါ်မှာ ဗဟိုကောင်စီ ရှိနေရမှာ မဟုတ်ဘဲ အခုတော့ မူကြမ်း ရေးနေချိန်မှာ အပေါ်က ပါချုပ်တွေနဲ့ ပေါင်းရေးပြီး သူတို့ကို လာပြတာ ဖြစ်တယ်လို့ ဆိုပါတယ်။ ရှေ့ဆက်ပြီးလုပ်သွားမှာကတော့ ဒီဇင်ဘာ ၂၁ ရက်မှာ အီးစီ အဖွဲ့ဝင်တွေနဲ့ အစည်းအဝေး ထိုင်ပြီး အသင်းဝင် အများစုက လက်မခံရင် ဆရာများ သမဂ္ဂက ကန့်ကွက်စာ ပို့မှာ ဖြစ်ကြောင်း သူက ပြောပါတယ်။","len":2249}
{"id":"141117_workers_protest","url":"https:\/\/www.bbc.com\/burmese\/burma\/2014\/11\/141117_workers_protest","title":"ဆန္ဒပြ အလုပ်သမား ၁ဝဝ အလုပ်ဖြုတ် ခံရ","summary":"ဒဂုံ အရှေ့ပိုင်း စက်မှုဇုံက စင်ကျူရီ အထပ်သား စက်ရုံမှာ အလုပ်သမား ၁ဝဝ ကျော် ရှိတဲ့အနက် ၁၀ဝ နီးပါးဟာ အလုပ် မဆင်းဘဲ ဆန္ဒပြလို့ ဆိုပြီး အလုပ်က ဖြုတ် လိုက်လို့ စက်ရုံရှေ့မှာ ဆန္ဒပြ ခဲ့ပါတယ်။","text":"ရန်ကုန် စက်ရုံ ဆန္ဒပြပွဲတခု မြင်ကွင်း အရင်ရက်တွေ ကတည်းက အဆင်မပြေ ဖြစ်နေတဲ့ စင်ကျူရီ အထပ်သား စက်ရုံက အလုပ်ရှင်နဲ့ အလုပ်သမား ကြား ဖြစ်နေတဲ့ ပြဿနာကို အလုပ်သမားအရေး လုပ်နေသူတွေက ကြားဝင်ပေးပေမယ့် အဆင်မပြေ ထပ်ဖြစ်လို့ အလုပ်သမား ၁ဝဝ နီးပါး အလုပ်မဆင်းဘဲ ဆန္ဒပြရာက အလုပ်ရှင်ဘက်က ဒီအလုပ်သမားတွေကို အလုပ်ဖြုတ် လိုက်တာပါ။ အလုပ်ရှင်နဲ့ အလုပ်သမား ကြား ပြဿနာကို ဖြေရှင်း ပေးဖို့ အလုပ်သမား ကိုယ်စားလှယ် ၄ ယောက် ကို ခေါင်းဆောင်တင်ပြီး ရပိုင်ခွင့်တွေ တောင်းဆို ခိုင်းရာက ခေါင်းဆောင် လေးယောက် ကို ဖြုတ်လိုက်တာ အပြင် ဒီခေါင်းဆောင် တွေ အလုပ် ပြန်ခန့်ရေး တောင်းဆို ခဲ့လို့ နောက်ထပ် ၁၀ဝနီးပါး ထပ်ဖြုတ် လိုက်တာ လည်း ဖြစ်ပါတယ်။ အလုပ်သမား တွေဟာ နှစ်ဆန်းပိုင်း ကတည်း က အလုပ်သမား တွေကို ကျွမ်းကျင်မှု အဆင့် အလိုက် ရာထူးနဲ့ လခတိုး ပေးဖို့၊ လုပ်ငန်းခွင် အလိုက် တာဝန် ခွဲဝေပေးဖို့၊ စက်ရုံတွင်း ကျန်းမာရေး အတွက် သန့်ရှင်းရေး ကောင်းမွန် အောင် လုပ်ပေးဖို့ တောင်းဆို ခဲ့ကြတာပါ။ အဲလို တောင်းဆို နေရင်းကနေ ခုလို အဆင်မပြေမှုတွေ ဖြစ်ပြီး အလုပ်သမား ရာနဲ့ချီ ပြီးတော့ အလုပ်လက်မဲ့ ဖြစ်သွားတာပါ။ စင်ကျူရီ စက်ရုံ တာဝန်ရှိသူကို ဘီဘီစီ က ဆက်သွယ်ခဲ့ပေမယ့် ဆက်သွယ်လို့မရခဲ့ပါဘူး။ အလုပ်သမားတွေ နဲ့ အလုပ်သမား အရေး လုပ်နေသူတွေကတော့ အလုပ် ပြန်ရဖို့ထက် အလုပ်သမား တွေရဲ့ ဂုဏ်သိက္ခာအတွက် ဆက်ပြီး ဆန္ဒပြမှုတွေလုပ်သွားမယ်လို့ ပြောကြပါတယ် ။","len":2254}
{"id":"160523_pharkant_nld_shot_killed","url":"https:\/\/www.bbc.com\/burmese\/burma\/2016\/05\/160523_pharkant_nld_shot_killed","title":"ဖားကန့် အန်အဲလ်ဒီ ရာအိမ်မှူး ပစ်သတ်ခံရ","summary":"ဖားကန့် ဒေသမှာ ဒီရက်ပိုင်း တိုက်ပွဲတွေ ငြိမ်နေ ပေမယ့် နေ့ခင်း ကြောင်တောင်မှာ အန်အဲလ်ဒီ ပါတီဝင် ရာအိမ်မှူး အမျိုး သမီး တဦး သေနတ်နဲ့ ပစ်သတ် ခံခဲ့ရ ပါတယ်။","text":"ဖားကန့် ဒေသမှာ ထိတ်လန့် နေကြ ရတယ်လို့ ဒေသခံ တဦးက ပြောပါတယ် ဖားကန့် မြို့နယ် ဆိုင်းတောင် အုပ်စု မော်ရှန်ရွာက အသက် ၄၀ကျော် အရွယ် အန်အဲလ်ဒီ ပါတီဝင် ကျေးရွာ ရာအိမ်မှူး ဒေါ်နန္ဒာလှိုင်ကို လက်နက်ကိုင် ၂ ယောက်က နေ မေလ ၂၂ ရက် ညနေ ၅ နာရီ ဝန်းကျင်မှာ အိမ်တွင်း ဝင်ပြီး ပစ်သတ် သွားခဲ့ တာပါ။ သေဆုံး သွားတဲ့ ဒေါ်နန္ဒာလှိုင်ရဲ့ ခင်ပွန်း ကတော့ သူ့ဇနီးဟာ ရပ်ကွက် ကောင်းကျိုး လုပ်နေသူ ဖြစ်ပြီး အပြစ် မရှိဘဲ ခံရတာ ဖြစ်လို့ ဒါမျိုး ဘယ်မှာမှ မကြုံ စေချင်ဘူး လို့ ဆိုပါတယ်။ ဒေါ်နန္ဒာလှိုင်ဟာ အမျိုး သမီး ရာအိမ်မှူး တစ်ဦး ဖြစ်သလို ရပ်ရွာ အတွင်း တရား မဝင် စွန့်ပစ် မြေစာပုံတဲ့ ကိစ္စတွေ မှာလည်း ဦးဆောင် ဖြေရှင်း ပေးနေတဲ့ NLD ပါတီဝင် တစ်ဦး ဖြစ်တယ်လို့ သိရပါတယ်။ ဒေါ်နန္ဒာလှိုင်ကို နေအိမ်ထဲ ထိ ဝင်ပစ် သွားတဲ့ ဖြစ်စဉ်ကြောင့် ဖားကန့် ဒေသမှာ ထိတ်လန့် နေကြ ရတယ်လို့ ဖားကန့် ဒေသခံ တဦးက ဘီဘီစီကို ပြောပါတယ်။ ခတ်နေတဲ့ ကျွဲ နှစ်ကောင်ကြား မြေဇာပင်က ကြားညှပ်မှာ စိုးလို့ အနေ အထိုင် အပြော အဆိုပါ ဆင်ခြင် နေရတယ်လို့ ဒေသခံတွေက ဆိုပါတယ်။ နယ်မြေ လုံခြုံရေး တာဝန် ယူထား ရတဲ့ ရဲတပ်ဖွဲ့နဲ့ နယ်မြေခံ စစ်တပ် ကတော့ အမြဲလို ပူးပေါင်း ကင်းလှည့် ပေးနေ တယ်လို့ တာဝန် ရှိသူ တွေက ပြောပါတယ်။ ဒီလို လုံခြုံရေး တင်းတင်း ကြပ်ကြပ် ချထားတဲ့ ကြားက မေလ ၉ ရက် ညတုန်းက ဆိပ်မူ ရဲစခန်းကို ဗုံးနဲ့ပစ်လို့ ရဲစခန်း ဝန်ထမ်းလိုင်း တခုလုံး မီးလောင် ပျက်စီး ခဲ့ရ ပါသေးတယ်။","len":2258}
{"id":"150210_ukraine_fights","url":"https:\/\/www.bbc.com\/burmese\/world\/2015\/02\/150210_ukraine_fights","title":"ယူကရိန်း တိုက်ပွဲတွေ ပိုပြင်းထန်","summary":"ယူကရိန်း အရှေ့ပိုင်း တိုက်ပွဲတွေ ဆက်လက် ဖြစ်ပွား နေရာမှာ အစိုးရ ထိန်းချုပ် ထားတဲ့ Kramatorsk မြို့ က စစ်ဌာနချုပ် ကို ဗုံးကြဲ တိုက်ခိုက် ခံခဲ့ရပါတယ်။","text":"ယူကရိန်း ငြိမ်းချမ်းရေး အာမမခံနိုင် ဒီတိုက်ပွဲ တွေ အတွင်း စစ်သား ၄ ယောက်နဲ့ အရပ်သား အနည်းဆုံး ၈ ယောက် သေဆုံး ခဲ့ပါတယ်။ ဗုဒ္ဓဟူး နေ့မှာ ဘယ်လာရုစ် နိုင်ငံမှာ ကျင်းပ ဖို့ ရှိတဲ့ ငြိမ်းချမ်းရေး ဆွေးနွေးပွဲ တွေ မတိုင်ခင် ယူကရိန်း အစိုးရ နဲ့ ရုရှ ဘက်သား သူပုန် တွေကြား နယ်မြေ တွေ ရသလောက် အလု အယက် သိမ်းပိုက် နေကြတာ ဖြစ်ပါတယ်။ အပစ်ရပ်စဲရေး အတွက် ယာယီ သဘောတူညီချက် တခု ရရှိ ထားတယ်၊ လေ့လာ စောင့်ကြည့် ရေး အစီအစဉ် နဲ့ တကွ လက်နက်ကြီးတွေ ရုပ်သိမ်း ဖို့ပါ ပါတယ်လို့ ရုရှ သတင်း မီဒီယာ တွေမှာ ဖော်ပြ ပါတယ်။ ဒါပေမဲ့ တရားဝင် အတည်ပြုချက် တော့ မရရှိ ပါဘူး။ ဒဘယ်ဆာဗာ မြို့ ဘက်မှာ တိုက်ပွဲ ဆက်ဖြစ်နေပြီး Mariupol မြို့ အရှေ့ ဘက် မှာလည်း ယူကရိန်း အစိုးရ ဘက်သား တပ်တွေ က သူပုန်တွေကို တိုက်ခိုက် နေပါတယ်။ ယူကရိန်း ငြိမ်းချမ်းရေး အတွက် ကြားဝင် ညှိနှိုင်း ပေးနေကြတဲ့ ပြင်သစ်နဲ့ ဂျာမနီ ခေါင်းဆောင် တွေက သူတို့ အနေနဲ့ အောင်မြင်မယ်လို့ အာမမခံ နိုင်ကြောင်း ပြောကြား လိုက်ပါတယ်။ တိုက်ပွဲတွေ ပိုဖြစ်လာတဲ့ အတွက် သဘောတူညီမှု တစုံတရာ မရဘဲ ဖြစ်မှာ ကို စိုးရိမ်တယ်လို့ ဂျာမနီ နိုင်ငံခြားရေး ဝန်ကြီး Frank-Walter Steinmeier က ပြောပါတယ်။ ငြိမ်းချမ်းရေး သဘောတူညီချက် ရဖို့ အမေရိကန် သမ္မတ အိုဘားမားက ရုရှ သမ္မတ ပူတင်ကို ဆော်သြ ခဲ့ပါတယ်။ ယူကရိန်း ပဋိပက္ခ ပိုဆိုးရွား လာတာနဲ့ အမျှ ရုရှ အတွက် ပိုပြီး ဆုံးရှုံး စရာ များတယ် လို့ အိုဘားမားက ပြောကြားတယ် လို့လည်း သိရပါတယ်။","len":2259}
{"id":"140605_rakhine_monks_meeting","url":"https:\/\/www.bbc.com\/burmese\/burma\/2014\/06\/140605_rakhine_monks_meeting","title":"ရခိုင် ရဟန်းတော်တွေရဲ့ ဆုံးဖြတ်ချက်တွေကို အစိုးရထံ တင်မယ်","summary":"စစ်တွေမြို့မှာ နှစ်ရက်ကြာ ကျင်းပခဲ့တဲ့ ရခိုင်ပြည်နယ်လုံးဆိုင်ရာ ရဟန်းတော်များ စည်းကမ်း ထိန်းသိမ်းရေး အဖွဲ့ အစည်းအဝေး ဗုဒ္ဓဟူးနေ့က ပြီးဆုံးသွားပြီ ဖြစ်ပြီး ဆုံးဖြတ်ချက် ၁၂ချက် ချမှတ်နိုင်ခဲ့ပါတယ်။","text":"ရခိုင်ပြည်နယ်လုံးဆိုင်ရာ ရဟန်းတော်များ စည်းကမ်း ထိန်းသိမ်းရေးအဖွဲ့ကို ဒီထက် ကျယ်ပြန့်အောင် ဖွဲ့စည်းသွားဖို့ သဘောတူခဲ့ကြ အဲဒီထဲက အရေးကြီးဆုံး အချက်၄ချက် ဖြစ်တဲ့ ၈၂ခုနှစ် ဥပဒေကို အစိုးရက အကောင်အထည် ဖေါ်ပေးဖို့၊ သယံဇာတ သုံးစွဲမှုနဲ့ ပတ်သက်လို့ ကျောက်ဖြူ ညီလာခံမှာ တောင်းဆိုထားတဲ့ အတိုင်း ဆောင်ရွက်ပေးဖို့၊ ရခိုင်ပြည်နယ် ပင်လယ်ပြင်နဲ့ မောင်တော နယ်စပ်တွေမှာ လုံခြုံမှု ရှိအောင် လုပ်ပေးဖို့နဲ့ ရခိုင်ပြည်နယ်က ဒေသခံတွေအတွက် စက်မှုဇုံတွေမှာ အလုပ်တွေ ဖန်တီးပေးဖို့ စတဲ့ အချက်တွေကို နိုင်ငံတော် အစိုးရထံ တင်ပြ တောင်းဆိုသွားမယ်လို့ အဲဒီအဖွဲ့ရဲ့ နာယက ဆရာတော် ဦးစန္ဒာဝါရ ကပြောပါတယ်။ အခု ပြုလုပ်တဲ့ သံဃာတော်တွေရဲ့ အစည်းအဝေးဟာ ဒုတိယ အကြိမ် ဖြစ်ပြီး ပထမ အကြိမ်ကိုတော့ စစ်တွေမြို့ မှာ ၂၀၁၂ ခုနှစ် အောက်တိုဘာ အရေးအခင်းတုန်းက ပြုလုပ်ခဲ့ပါတယ်။ အဲဒီတုန်းက ရဟန်းတော်တွေကို စည်းကမ်းထိန်းသိမ်းရေးအတွက် ရည်ရွယ်ချက်နဲ့ ဖွဲ့စည်းခဲ့တာ ဖြစ်ပြီး ရခိုင်ပြည်နယ်အတွင်းမှာ လူမူရေး လုပ်ငန်းတွေ အပါအဝင် သာရေး နာရေး လုပ်ငန်းတွေကို စည်းကမ်း စနစ်တကျနဲ့ ဦးဆောင် လှုပ်ရှားခဲ့တဲ့ အတွက် လူထုရဲ့ ထောက်ခံမှုကို ရရှိခဲ့ပါတယ်။ အခု ပြုလုပ်တဲ့ အစည်းအဝေးကို ရခိုင်ပြည်နယ် အနှံ့က ရဟန်းတော် အပါး ၇၀ နီးပါး တက်ရောက်ခဲ့ပြီး ဒီအဖွဲ့ကို ဒီထက် ကျယ်ပြန့်အောင် ဖွဲ့စည်းသွားဖို့ကိုလည်း တက်ရောက်လာတဲ့ ရဟန်းတော်တွေက သဘောတူခဲ့ကြတယ်လို့ သိရပါတယ်။","len":2274}
{"id":"world-45570359","url":"https:\/\/www.bbc.com\/burmese\/world-45570359","title":"နျူကလီးယား ဒုံးလက်နက် စမ်းသပ်တဲ့ နေရာတခု ပိတ်ဖို့ မြောက်ကိုရီးယား သဘောတူ","summary":"နျူကလီးယား ဒုံးလက်နက် စမ်းသပ်တဲ့ နေရာတွေထဲက တခုကို အပြီးသတ် ပိတ်ပစ်ဖို့ မြောက်ကိုရီးယား ခေါင်းဆောင် ကင်ဂျုံအွန်းက သဘောတူလိုက်တယ်လို့ တောင်ကိုရီးယားသမ္မတ မွန်ဂျေအင်း က ပြောပါတယ်။","text":"နျူကလီးယား ဒုံးလက်နက် စမ်းသပ်တဲ့ နေရာတခု ပိတ်ဖို့ မြောက်ကိုရီးယား သဘောတူ အခု ဆွေးနွေးနေကြတဲ့ မြောက်ကိုရီးယားမြို့တော် ပြုံယမ်းက တွေ့ဆုံပွဲမှာလည်း နျူကလီးယား ဖျက်သိမ်းရေး အောင်မြင်အောင် လုပ်ဆောင်ဖို့ နှစ်ဖက်ခေါင်းဆောင်တွေက သဘောတူတယ်လို့ တောင်ကိုရီးယား ခေါင်းဆောင်က ပြောပါတယ်။ အခု သဘောတူညီမှုဟာ ကိုရီးယားကျွန်းဆွယ် ငြိမ်းချမ်းရေးအတွက် ရှေ့ကို ဦးတည်တဲ့ မြန်ဆန်တဲ့ ခြေလှမ်းတခုပဲလို့ မြောက်ကိုရီးယားခေါင်းဆောင် ကင်ဂျုံအွန်း က ဆိုပါတယ်။ တောင်ကိုရီးယား မြို့တော် ဆိုးလ်မြို့ကိုလည်း မကြာတော့တဲ့ အနာဂတ်မှာ သွားရောက်ဖို့ မျှော်လင့် တယ်လို့ မြောက်ကိုရီးယား ခေါင်းဆောင် ကင်ဂျုံအွန်း က ပြောပါတယ်။ မြောက်ကိုရီးယား နျူကလီးယား ဖျက်သိမ်းရေး အစီအစဉ်ကို ဆွေးနွေးဖို့ တောင်နဲ့မြောက် ကိုရီးယား ခေါင်းဆောင်နှစ်ယောက်ဟာ ပြုံယမ်းမှာ ပထမဆုံးအကြိမ် တွေ့ဆုံနေတာ ဖြစ်ပါတယ်။ တောင်ကိုးရီးယားသမ္မတ ဇနီးမောင်နှံကို လာကြိုတဲ့ မြောက်ကိုးရီးယားခေါင်းဆောင်နဲ့ဇနီး ဒီနှစ် ဧပြီနဲ့ မေလမှာ သမ္မတ မွန်ဂျေအင်းနဲ့ ခေါင်းဆောင် ကင်ဂျုံအွန်းတို့ တောင်နဲ့ မြောက် နှစ်နိုင်ငံ နယ်စပ်မှာ တွေ့ဆုံခဲ့ပေမယ့် နျူကလီးယား ဖျက်သိမ်းရေး ကိစ္စကို ဆွေးနွေးခဲ့တာ မရှိလို့ အခုခရီးစဉ်က အရေးပါတဲ့ ခရီးစဉ်တခုလည်း ဖြစ်ပါတယ်။ တောင်ကိုးရီးယား သမ္မတ မွန်ဂျေအင်းနဲ့ ဇနီး ကင်ဂျွန်ဆုတ်တို့ဟာ ပြုံယမ်းကို သုံးရက်ကြာ ခရီးစဉ်အဖြစ် သွားရောက်တာလည်း ဖြစ်ပါတယ်။","len":2276}
{"id":"160311_assk_presidency_candidate_myanmar","url":"https:\/\/www.bbc.com\/burmese\/burma\/2016\/03\/160311_assk_presidency_candidate_myanmar","title":"သမ္မတ ရွေးနိုင်ဖို့ ဒုသမ္မတလောင်း ၃ ယောက် ထွက်ပေါ်လာပြီ","summary":"မြန်မာ နိုင်ငံရဲ့ သမ္မတသစ် ဖြစ်လာ နိုင်မယ့် ဒုတိယ သမ္မတ ၃ ဦး ထွက် ပေါ် လာ ခဲ့ပြီ ဖြစ်ပါတယ်။","text":"ဒေါ်အောင်ဆန်းစု ကြည် ကနေ စိတ်ချ ယုံကြည်တဲ့ ဦးထင်ကျော် သမ္မတ ဖြစ်လာရေး အတွက် NLD ပါတီ က လုပ်ဆောင် လာ။ အမျိုးသား ဒီ မိုကရေစီ အဖွဲ့ ချုပ် NLD ပါတီ က နာမည်စာရင်း တင်သွင်း ခဲ့ကြတဲ့ ဦးထင်ကျော် နဲ့ ဦးဟင်နရီ ဗန်ထီးယူ ဟာ ပြည်သူ့ လွှတ်တော်နဲ့ အမျိုးသားလွှတ်တော် တို့မှာ ကြံ့ခိုင်ရေး ပါတီက ပြိုင်ဘက် တွေ ထက် မဲ အပြတ်အသတ် အသာနဲ့ အသီးသီး ရွေးချယ် ခံခဲ့ ကြရသလို၊ တပ်မတော် ဘက်ကလည်း ရန်ကုန်တိုင်း ဝန်ကြီးချုပ် ဒုတိယ ဗိုလ်ချုပ်ကြီး ဟောင်း ဦးမြင့်ဆွေ ကို သူတို့ တင်သွင်းတဲ့ ဒုသမ္မတ အဖြစ် ထုတ်ဖော် ကြေညာ ခဲ့ ပါတယ်။ လူထု ခေါင်းဆောင် ဒေါ်အောင်ဆန်းစုကြည် က တော့ ပြည်သူ့ လွှတ်တော် အမတ် တစ်ဦး အဖြစ် လွှတ်တော် တွင်း ဒုသမ္မတ ရွေးပွဲ မှာ မဲထည့် ခဲ့ တာကို တွေ့ခဲ့ ကြရပါတယ်။ ဒေါ်အောင်ဆန်းစုကြည် ကို သမ္မတ ဖြစ်ခွင့် ကနေ ဖွဲ့စည်းပုံ အရ အတားအဆီး ဖြစ်နေစေတဲ့ ပုဒ်မ ၅၉ (စ) ကို ပြင်ဆင် ဖို့ ရာ တပ်မတော် ဘက်က လက်မခံနိုင် ဖြစ်နေတဲ့ အတွက် ဒေါ်အောင်ဆန်းစု ကြည် ကနေ စိတ်ချ ယုံကြည်တဲ့ ဦးထင်ကျော် သမ္မတ ဖြစ်လာရေး အတွက် NLD ပါတီ က လုပ်ဆောင် လာကြရတာ ဖြစ်ပါတယ်။ ဒီအချိန်မှာပဲ တပ်မတော်ဘက်ကလည်း အငြိမ်းစား ဗိုလ်ချုပ်မှုးကြီးဟောင်း ဦးသန်းရွှေနဲ့ နီးစပ်သူ အဖြစ် လူ အများက ရှုမြင်ထားကြတဲ့ ဦးမြင့်ဆွေ ကို ဒုသမ္မတ အဖြစ် ထုတ်ဖော် ကြေညာ လာခဲ့တာပါ။ မတ်လ ၁၅ နေ့ ပြည်ထောင်စု လွှတ်တော် ကျင်းပတဲ့ အခါ ဒုတိယ သမ္မတလောင်း ၃ ဦးထဲက တစ်ဦးကို သမ္မတ အဖြစ် မဲပေး ရွေးချယ် ကြမှာ ဖြစ်ပါတယ်။","len":2279}
{"id":"150801_floods_myanmar_unocha","url":"https:\/\/www.bbc.com\/burmese\/burma\/2015\/08\/150801_floods_myanmar_unocha","title":"မြန်မာ ရေဘေးဒုက္ခ အပေါ် စိုးရိမ်ကြောင်း ကုလအဖွဲ့ UNOCHA ထုတ်ပြန်","summary":"မြန်မာနိုင်ငံ တနံတလျား မှာ လက်ရှိ ဖြစ်ပေါ် နေတဲ့ ရေဘေး ဒုက္ခ ကြောင့် လူ့ အသက် အိုးအိမ် တွေ ပျက်စီး နေရတဲ့ အပေါ် အင်မတန် စိုးရိမ် တယ် ဆိုပြီး ကုလသမဂ္ဂ ရဲ့ လူသားချင်း စာနာမှု ဆိုင်ရာ ညှိနှိုင်း ဆောင်ရွက်ရေး ရုံး UNOCHA က ထုတ်ပြန် ပါတယ်။","text":"ရေဘေး ဒုက္ခသည်တွေဆီ အရောက်သွားဖို့ ခက်ခဲနေ။ ရေဘေး ကျရောက် နေတဲ့ ဒေသ တချို့ ဆီကို မြန်မာ ဌာနေ OCHA ရုံး ကနေ လူတွေ စေလွှတ်ဖို့ ကြိုးစား ပေမယ့် လမ်းတွေ တံတား တွေ ပျက်စီး နေပြီး ရေကြီး နေတဲ့ မြစ်ကြောင်း တွေ မှာ လည်း သစ်လုံးတွေ မျော နေတာ မျိုး လို အတားအဆီး တွေ ရှိနေ တဲ့ အတွက် လိုရာ မရောက် ဖြစ် နေရ ကြောင်း မြန်မာ နိုင်ငံဆိုင်ရာ OCHA ရုံး ရဲ့ အကြီးအကဲ Mark Cutts က ဘီဘီစီ ကို ပြောပါတယ်။ ဒါ့ကြောင့် လက်ရှိ ဖြစ်ပေါ် နေတဲ့ သဘာဝ ဘေး အန္တရာယ် ဟာ မြန်မာ နိုင်ငံ တဝှမ်း က လူ ဘယ်လောက် ပမာဏ ကို ထိခိုက် နေတယ် ဆိုတာ ကိန်းဂဏန်း အတိအကျ နဲ့ ပြောဖို့ ခက် တယ် လို့လည်း မစ္စတာ ကတ်စ် က ဆိုပါတယ်။ မြန်မာ အစိုးရ မှာ လူအင်အား နဲ့ လိုအပ် တဲ့ ကယ်ဆယ်ရေး ပစ္စည်း တွေ ရှိ ပေမယ့် ဖြစ် ပေါ် နေတဲ့ အတိုင်းအတာ ဟာ ကြီးမား တဲ့ အတွက် ပြင်ပ အကူအညီ နဲ့ ရံပုံငွေ လိုအပ်ချက် တွေလည်း ရှိနိုင် တယ် လို့ မစ္စတာ ကတ်စ် က ပြောပါတယ်။ UNOCHA အနေ နဲ့ ဖြစ်ပေါ် နေတဲ့ အတိုင်းအတာ ပေါ် မူတည်ပြီး အကူအညီ ပေး နိုင်အောင် ပြင်ဆင် နေတယ် လို့ ဆိုပါတယ်။ အရေးပေါ် အခြေ အနေ ကြေညာ ထားရတဲ့ တိုင်းနဲ့ ပြည်နယ် တွေ ထဲ က ဒေသ တွေမှာ ရေ မကျ သေးပဲ လူတွေ သိန်းနဲ့ ချီ ဒုက္ခ ရောက်ကာ အကူအညီ တွေ အလုံးအရင်း နဲ့ လိုအပ် နေပါတယ်။ အစိုးရ ရဲ့ ကယ်ဆယ်ရေးနဲ့ ပြန်လည် နေရာချ ထားရေး ဦးစီး ဌာန ကနေ ဘီဘီစီ ကို ပြောကြား ချက် မှာ သေဆုံးသူ ၂၇ ဦး ရှိ သွားပြီ လို့ ဆိုပြီး ဒေသခံ တွေ ကတော့ သေဆုံးသူ အရေ အတွက် ဒီ့ထက် ပို နိုင်တယ် လို့ ပြောနေ ပါတယ်။","len":2280}
{"id":"140901_rice_china_burma","url":"https:\/\/www.bbc.com\/burmese\/burma\/2014\/09\/140901_rice_china_burma","title":"မြန်မာ့ဆန်တွေ တရုတ် တရားဝင် ဝယ်တော့မယ်။","summary":"မြန်မာ့ဆန်ကို တရားဝင် ဝယ်ယူရေးအတွက် တရုတ်နိုင်ငံက ဆန်အရည်အသွေး စစ်ဆေးတဲ့ AQSIQ အဖွဲ့ မြန်မာနိုင်ငံမှာ လာရောက် စစ်ဆေးနေပြီး တနင်္ဂနွေနေ့တုန်းကတော့ မြန်မာနိုင်ငံ ဆန်စပါး အသင်းချုပ် နဲ့ တွေ့ဆုံ ဆွေးနွေးခဲ့ကြပါတယ်။","text":"မြန်မာ့ဆန် အရည်အသွေးနဲ့ ပတ်သက်လို့ တရုတ် ကိုယ်စားလှယ်တွေ ကွင်းဆင်း လေ့လာခဲ့ကြ မြန်မာ့ဆန် အရည်အသွေးနဲ့ ပတ်သက်ပြီး စိုက်ပျိုးပုံ၊ ကြိတ်ခွဲပုံ၊ သိမ်းဆည်းပုံ၊ သယ်ယူ ပို့ဆောင်ပုံတွေက အစ တရုတ်နိုင်ငံက ကိုယ်စားလှယ်အဖွဲ့တွေ ကွင်းဆင်းလေ့လာခဲ့ ကြတာပါ။ အခုဆိုရင် တရားဝင် ဆန်ဝယ်ယူရေးအတွက် ညွှန်ကြားရေးမှူးချုပ် အဆင့် လက်မှတ် ရေးထိုးဖို့နဲ့ အဆင့်မြင့် အထိ လက်မှတ် ရေးထိုးဖို့တွေ လုပ်ဆောင်ဖို့ သဘောတူညီမှု ရထားပြီလို့ စီးပွားရေးနှင့် ကူးသန်း ရောင်းဝယ်ရေး ဝန်ကြီးဌာန ဒုတိယ ဝန်ကြီး ဒေါက်တာ ပွင့်ဆန်းက ရှင်းပြပါတယ်။ ပြီးခဲ့တဲ့ ကာလတုန်းက မြန်မာနိုင်ငံက တရားဝင် တင်ပို့ခွင့် ပေးထားပေမယ့် တရုတ်နိုင်ငံက တရားဝင် ဝယ်ခွင့် မပြုထားတာကြောင့် တရုတ်ဘက်ခြမ်းမှာ ဖမ်းဆီးမှုတွေ ရှိတဲ့အခါ မြန်မာဆန် အရောင်းအဝယ် ရပ်သွားတာတွေ ရှိခဲ့ပါတယ်။ မြန်မာနိုင်ငံက ဆန်ကို ပြီးခဲ့တဲ့နှစ်တုန်းက တန်ချိန် ၉ သိန်းကျော် နိုင်ငံခြားကို တင်ပို့ခဲ့တဲ့ အထဲမှာ တရုတ်နိုင်ငံကို တန်ချိန် ၆ သိန်းကျော် တင်ပို့ခဲ့လို့ တရုတ်နိုင်ငံက မြန်မာ့ ဆန်ကို အများဆုံး ဝယ်ယူတဲ့ နိုင်ငံဖြစ်လာပါတယ်။ ကုန်းလမ်းနဲ့ သယ်ယူနိုင်တဲ့ အတွက် အရေအတွက် များများ ပို့နိုင်သလို စရိတ်စကနဲ့ တွက်လိုက်ရင် သင်္ဘောတင်တဲ့ ဈေးထက် သာတဲ့ အတွက် တရုတ်နိုင်ငံကို အများဆုံးတင်ပို့နေတာဖြစ်ပါတယ်။ ထိုင်းနိုင်ငံကလည်း တရုတ်နိုင်ငံကို ဆန်တန်ချိန် ၉ သိန်း တင်ပို့ဖို့ သဘောတူထားပြီး ဖြစ်ပါတယ်။","len":2284}
{"id":"130915_central_burma_flood","url":"https:\/\/www.bbc.com\/burmese\/burma\/2013\/09\/130915_central_burma_flood","title":"ဧရာ၀တီနဲ့ ဒုဋ္ဌာ၀တီမြစ်ဆုံတဲ့ အင်း၀အထက်နား ရေကြီး","summary":"ဧရာ၀တီနဲ့ ဒုဋ္ဌာ၀တီမြစ်ဆုံတဲ့ အင်း၀အထက်နား အမရပူရမြို့နယ်က ကျေးရွားအားလုံးနီးပါးဟာ ရေလွှမ်းနေလို့ ကိုယ့်အိမ်မှာကိုနေမရအောင် ဒုက္ခရောက်နေကြပါတယ်။","text":"အိမ်ထောင်စု ၃၅၀ လောက် ရေဘေး ဒုက္ခကြုံနေရ ရွှေလေး ကွက်သစ် တစ်မှာ ကိုးပေ အနက်လောက် ရေလွှမ်းသွားတယ်လို့ သတင်းတွေ ရရှိပါတယ်။ ဒေသဆိုင်ရာ အုပ်ချုပ်ရေးမှူး ဦးမန်းထူးက ဘီဘီစီကို ပြောပြရမှာ အိမ်ခြေ ၂၅၀ ကျော် ရှိပြီး အိမ်ထောင်စု ၃၅ဝ ရှိတဲ့ ဒီဒေသမှာ ရေမြုပ်တာဟာ ဆယ်နှစ် အတွင်း ပထမဆုံး အကြီးမားဆုံး ရေကြီး မှု ဖြစ်တယ်လို့ ဆိုပါတယ်။ ဒေသခံတွေ အတွက် စားဝတ်နေရေး ခက်ခဲနေသလို အဆိုးဆုံးက သောက်သုံးရ မရှိတာဘဲလို့ သူက ပြောပါတယ်။ ဒါတွေဟာ လေးလလောက် ကြာမှ ပြန်နလံထူပြီး ပုံမှန် ပြန်ရောက်နိုင်မှာ ဖြစ်တယ်လို့ သူက ရှင်းပြပါတယ်။ သူတို့ နေရာက မြစ်တွေ ဆုံနေတဲ့ နေရာမှာ ရှိပြီး အဆီးအတား မရှိတာကြောင့် မြစ်ရေလျှံတဲ့ အခါ အခုလို ရေကြီးမှုနဲ့ ရင်ဆိုင်ရတာလို့ သူက ပြောပါတယ်။ အုပ်ချုပ်ရေး အဖွဲ့အနေနဲ့ ဒုက္ခရောက်နေသူတွေကို ကယ်ဆယ် ပို့ဆောင် ပေးနေပြီး ဆေးဝါးနဲ့ တခြား အကူအညီ ပေးနေတယ်လို့ သူက ဆိုပါတယ်။ တချို့ အိမ်ခေါင်မိုးတွေဆို ရေမြုပ်နေပြီး ကြမ်းပြင် ရေထိတဲ့ အိမ်တွေ အများအပြားဘဲလို့ ဘီဘီစီ သတင်းထောက်က ပြောပါတယ်။ ဒေသခံ ကိုထွန်းအောင်ကျော် ကတော့ ဒါမျိုး အခြေအနေနဲ့ မကြုံဖူးဘဲ စားဝတ်နေရေး အကြပ်အတည်း တွေ့နေချိန်မှာ ရေကြီးတဲ့ အတွက် ပြဿနာ အများအပြားနဲ့ ရင်ဆိုင်နေရပြီး ရေကောင်း ရေသန့် မရတာ အဆိုးဆုံးဘဲလို့ ဆိုပါတယ်။ စစ်ကိုင်း မန္တလေး လမ်းဘေး ဝဲယာမှာတော့ ရေဘေး ဒုက္ခသည်တွေနဲ့ သူတို့ ခေါ်လာတဲ့ ကျွဲနွားတွေ ပြည့်နှက်လို့ နေတယ်လို့ ဆိုပါတယ်။","len":2288}
{"id":"160309_new_gov_myitsone_dam","url":"https:\/\/www.bbc.com\/burmese\/burma\/2016\/03\/160309_new_gov_myitsone_dam","title":"အစိုးရသစ် လက်ထက် မြစ်ဆုံဆည် တရုတ် ပြန်စလို","summary":"လူတွေရဲ့ ကန့်ကွက်မှုကြောင့် ကချင်ပြည်နယ် မြစ်ဆုံဆည် ရေအားလျှပ်စစ်စီမံကိန်းကို ၂၀၁၁ ခုနှစ်ကတည်းက ရပ်နားထားခဲ့ရာမှာ လာမယ့်အစိုးရသစ်လက်ထက်မှာတော့ ပြန်စနိုင်မယ်လို့ ယုံကြည်ကြောင်း ဒီစီမံကိန်းကို ဆောင်ရွက်နေတဲ့ တရုတ်နိုင်ငံဘက်က ပြောဆိုပါတယ်။","text":"NLD ပါတီ ပြောရေး ဆိုခွင့် ရှိသူ ဦးဉာဏ်ဝင်း က အစိုးရ မဖွဲ့စည်းရသေးတဲ့ အတွက် ဒီကိစ္စ နဲ့ပတ်သက်ပြီး မပြောလိုကြောင်းနဲ့ ဒီကိစ္စဟာ တရုတ်နိုင်ငံ ဘက်က အယူအဆ သက်သက်သာ ဖြစ်တယ်လို့ ပြော တရုတ်နိုင်ငံခြားရေးဝန်ကြီး ဝမ်ရိက မြန်မာအစိုးရသစ်လက်ထက်မှာ ဒီပြဿနာကို ဖြေရှင်းနိုင်မယ်လို့ ပြောခဲ့သလို စီမံကိန်းကို အကောင်အထည်ဖော်တဲ့ တရုတ်ကုမ္ပဏီ ဘက်ကလည်း ဒေါ်လာ သန်း ၃၆၀၀ တန် ဒီစီမံကိန်းကြီး ပြန်စနိုင်ဖို့ လုပ်ဆောင်မယ်လို့ ပြောပါတယ်။ NLD ပါတီ ပြောရေး ဆိုခွင့် ရှိသူ ဦးဉာဏ်ဝင်း က အစိုးရ မဖွဲ့စည်းရသေးတဲ့ အတွက် ဒီကိစ္စ နဲ့ပတ်သက်ပြီး မပြောလိုကြောင်းနဲ့ ဒီကိစ္စဟာ တရုတ်နိုင်ငံ ဘက်က အယူအဆ သက်သက်သာ ဖြစ်တယ်လို့ ပြောပါတယ်။ ပါတီ ဥက္ကဋ္ဌ ဒေါ်အောင်ဆန်းစုကြည် တရုတ် နိုင်ငံကို သွားရောက် လည်ပတ်စဉ် အတွင်း ဒီ မြစ်စုံ စီမံကိန်း နဲ့ ပတ်သက်ပြီး နှစ်ဘက် ဆွေးနွေးညှိနှိုင်းခဲ့တာမျိုးလည်း မရှိဘူးလို့ သူက ဆက်ပြောပါတယ်။ မြစ်ဆုံ စီမံကိန်း ပြန်စမလား၊ ဆက်လက်ပြီး ရပ်ထားမလား၊ ဒါမှမဟုတ် အပြီးတိုင် ဖျက်သိမ်းမလား ဆိုတဲ့ ကိစ္စတွေကို နှစ်နိုင်ငံ ချုပ်ဆိုခဲ့တဲ့ စာချုပ် စာတမ်းတွေ အပေါ်မှာ မူတည်ပြီး စဉ်းစား ဆုံးဖြတ် မယ်လို့ ပြောပါတယ်။ လူထုရဲ့ ဆန္ဒကို ဆန့်ကျင်ပြီး လူထု အကျိုး မရှိတဲ့ စီမံကိန်းတွေကို ဆက်လက်မှာ မဟုတ်ဘူးလို့ လည်း ပြောပါတယ်။ NLD အစိုးရ ဖွဲ့ပြီးတဲ့ အခါမှာ လိုအပ်တဲ့ ကိစ္စတွေကို အချိန်နဲ့ တပြေးညီ ရှင်းလင်း ပြောကြားမှာ ဖြစ်တယ်လို့လည်း ပြောပါတယ်။","len":2291}
{"id":"burma-45356646","url":"https:\/\/www.bbc.com\/burmese\/burma-45356646","title":"ဖာပွန်ခရိုင် တိုက်ပွဲကြောင့် ရွာသား နှစ်ရာကျော် မြိုင်ကြီးငူကို ထွက်ပြေး","summary":"ဖာပွန်ခရိုင် တိုက်ပွဲကြောင့် ကာညီနောင်ကျေးရွာသား ၂၅၆ ဦး ဟာ သြဂုတ် ၂၉ ရက် မနက်ပိုင်းက လှိုင်းဘွဲ့မြို့နယ်၊ မြိုင်ကြီးငူကို ထွက်ပြေးလာကြတယ်လို့ မြိုင်ကြီးငူ ဒုက္ခသည်စခန်း တာဝန်ခံ ဦးစောထွန်းက ပြောပါတယ်။","text":"လှိုင်းဘွဲ့မြို့နယ်၊ မြိုင်ကြီးငူဒေသ အစိုးရစစ်တပ်နဲ့ ကရင်အမျိုးသားအစည်းအရုံး ကေအန်ယူတပ်မဟာ ၅ တပ်ဖွဲ့ဝင်တွေအကြား သြဂုတ်လ ၂၈ နဲ့ ၂၉ ရက် မနက်ပိုင်းတွေမှာ ပစ်ခတ်မှုဖြစ်ပွားခဲ့တာဖြစ်ပြီး နှစ်ဘက်တပ်အကြား ထိခိုက် ဒဏ်ရာတာတွေ ရှိတာကို ကြားရတယ်လို့ ရွာသားတွေက ပြောပါတယ်။ တိုက်ပွဲဖြစ်တဲ့အနားက ရွာတွေမှာ နေထိုင်ကြတဲ့ ရွာခံတွေက သတိနဲ့နေထိုင် သွားလာရပြီး တိုက်ပွဲ အရှိန် မြင့်လာမှာကို စိုးရိမ်နေကြတယ်လို့ ဒေသခံရွာသားဖြစ်တဲ့ စောကျော်ဖိုးက ပြောပါတယ်။ သြဂုတ်လ ၃၀ ရက် မှာတော့ တိုက်ပွဲဖြစ်ပွားတာ မရှိတော့ပေမယ့် ရွာနားမှာ အစိုးရစစ်တပ်နဲ့ ကေအန်ယူတပ်မဟာ ၅ တပ်ဖွဲ့တွေ ရှိနေသေးလို့ ရွာခံတွေက သူတို့ရွာတွေဆီ မပြန်ရဲကြသေးတာ ဖြစ်တယ်လို့ ဦးစောထွန်းက ဆိုပါတယ်။ အခုဖြစ်ပွားနေတဲ့ တိုက်ပွဲအခြေအနေနဲ့ ပတ်သက်ပြီး အစိုးရ တပ်မတော်ဘက်ကတော့ သတင်းထုတ်ပြန်တာ မတွေ့ရသေးပါဘူး။ တောတွင်းတနေရာမှာတွေ့ရတဲ့ ကေအန်ယူတပ်မဟာ ၅ တပ်ဖွဲ့ဝင်များ သြဂုတ်လ ၂၉ ရက် မနက်ပိုင်း ပစ်ခတ်မှုနဲ့ ပတ်သက်ပြီး အစိုးရ တပ်မတော်တပ်ဖွဲ့က ကေအန်ယူတပ်မဟာ ၅ နယ်မြေထဲ ဝင်လာလို့ တိုက်ပွဲဖြစ်ပွားရတာ ဖြစ်တယ်လို့ မြဝတီမြို့မှာရှိတဲ့ ကေအန်ယူ ဆက်ဆံရေးရုံး တာဝန်ရှိသူ စောအယ်ထီးက ဘီဘီစီကို ပြောခဲ့ပါတယ်။ ကရင်အမျိုးသားအစည်းအရုံး (KNU) ဟာ အစိုးရနဲ့ တနိုင်ငံလုံး ပစ်ခတ်တိုက်ခိုက်မှု ရပ်စဲရေး သဘောတူစာချုပ် (NCA) ကို လက်မှတ်ရေးထိုးပြီးသား လူမျိုးစု လက်နက်ကိုင် အဖွဲ့အစည်းလည်း ဖြစ်ပါတယ်။","len":2295}
{"id":"131220_obama_nsa_review","url":"https:\/\/www.bbc.com\/burmese\/world\/2013\/12\/131220_obama_nsa_review","title":"NSA ရဲ့ အခန်းကဏ္ဍကို ပြန်သုံးသပ်မယ်လို့ သမ္မတ အိုဘားမားပြော","summary":"အမေရိကန် သမ္မတ အိုဘားမားဟာ အမျိုးသား လုံခြုံရေး အေဂျင်စီNSA ရဲ့ အခန်းကဏ္ဍနဲ့ ပတ်သက်လို့ ဆွေးနွေးငြင်းခုန်မှုကို ကြိုဆိုလိုက်ပါတယ်။","text":"NSA လျှို့ဝှက်ချက်တွေ ထပ်မံ ပေါ်ထွက်လာ NSA ရဲ့ လေ့လာ စောင့်ကြည့်မှုတွေကို ပြန်လည်သုံးသပ်တာ လုပ်ကောင်းလုပ်မှာ ဖြစ်ပေမယ့် အက်ဒွပ် စနိုဒင်ရဲ့ လူသိရှင်ကြား ဖွင့်ချမှုတွေကြောင့် အမေရိကန် ထောက်လှမ်းရေးရဲ့ စွမ်းဆောင်မှု အပေါ် မလိုလားအပ်တဲ့ ဂုဏ်သိက္ခာ ထိခိုက်မှုတွေ ဖြစ်ခဲ့ရတယ်လို့ အိမ်ဖြူတော်မှာ လုပ်တဲ့ နှစ်ကုန် သတင်းစာ ရှင်းလင်းပွဲမှာ သမ္မတ က ဆိုပါတယ်။ ဒါ့အပြင် ရုရှားမှာ ယာယီ နိုင်ငံရေး ခိုလှုံနေတဲ့ မစ္စတာ စနိုဒင်ကို လွတ်ငြိမ်းချမ်းသာခွင့် ပေးဖို့ကို မစ္စတာ အိုဘားမားက ငြင်းဆိုခဲ့ပါတယ်။ ပြည်ပြေး အမေရိကန် ထောက်လှမ်းရေးဟောင်း အက်ဒွပ်စနိုဒင်ရဲ့ အခုနောက်ဆုံး ထုတ်ပြန်လိုက်တဲ့ အထောက်အထားတွေ အရ အမေရိကန်နဲ့ ဗြိတိသျှ ထောက်လှမ်းရေး အေဂျင်စီတွေဟာ ပြီးခဲ့တဲ့ နှစ်ပိုင်းတွေ အတွင်း ပစ်မှတ် တထောင်ကျော်လောက်ကို လေ့လာ စောင့်ကြည့်ခဲ့တယ် ဆိုပါတယ်။ အဲဒီ ပစ်မှတ်ထား စောင့်ကြည့်သူတွေထဲမှာ အစ္စရေး ဝန်ကြီးချုပ် ၊ နိုင်ငံတကာ လူမှုကယ်ဆယ်ရေး အဖွဲ့ အကြီးအကဲတွေ ၊ အာဖရိက နိုင်ငံတွေက အကြီးအကဲတွေနဲ့ ဥရောပ ကော်မရှင်နာ မင်းကြီး တယောက်တို့ ပါဝင်ပါတယ်။ အခု ထွက်ပေါ်ချက်တွေသာ အမှန် ဖြစ်မယ် ဆိုရင် ဒါဟာ လက်မခံနိုင်စရာဘဲလို့ အဲဒီ ဥရောပ ကော်မရှင်နာ မင်းကြီးက ပြောပါတယ်။ အခုထွက်ပေါ်လာတဲ့ အထောက်အထားတွေ အရ အမေရိကန် ထောက်လှမ်းရေး NSA နဲ့ ဗြိတိသျှ ထောက်လှမ်းရေး အဖွဲ့ GCHQ တို့ဟာ နိုင်ငံပေါင်း ၆ဝကျော်က အခြေအနေတွေကို စောင့်ကြည့်ခဲ့တာလို့ ဆိုထားပါတယ်။","len":2296}
{"id":"131010_kachin_agreement_kio","url":"https:\/\/www.bbc.com\/burmese\/burma\/2013\/10\/131010_kachin_agreement_kio","title":"ကေအိုင်အိုနဲ့ အစိုးရ သဘောတူညီမှု တချို့ရ","summary":"မြန်မာအစိုးရနဲ့ နဲ့ KIO ကချင် လွတ်လပ်ရေး အဖွဲ့ တို့ကြား အပစ်ရပ် လက်မှတ် မထိုးနိုင် ကြသေးပေမယ့် နှစ်ဘက် သဘောတူညီချက် အသစ်တချို့ကို ၃ ရက်ကြာ မြစ်ကြီးနား ဆွေးနွေးပွဲအပြီးမှာ လက်မှတ် ရေးထိုးလိုက်ပါတယ်။","text":"KIO နဲ့ အစိုးရတို့ ၁၅ ကြိမ်မြောက် တွေ့ဆုံဆွေးနွေးခဲ့ သဘောတူညီချက် ၇ ချက်ထဲမှာ တိုင်းရင်းသား လက်နက်ကိုင် အဖွဲ့ ခေါင်းဆောင်များ ညီလာခံ ကျင်းပဖို့ နဲ့ တနိုင်ငံလုံး အပစ်ရပ်ရေး နဲ့ပတ်သက်ပြီး အစိုးရက သူ့ရဲ့ အစီအစဉ်ကို ကေအိုင်အိုထံ ပေးပို့ ဆွေးနွေးတာတွေ လုပ်ဖို့ သဘောတူညီမှုတွေလည်း ပါဝင်ပါတယ်။ မြစ်ကြီးနားမြို့ ဆွေးနွေးပွဲမှာ မြန်မာအစိုးရဘက်က ဝန်ကြီး ဦးအောင်မင်း ခေါင်းဆောင်တဲ့ ပြည်ထောင်စု ငြိမ်းချမ်းရေး ဖော်ဆောင်မှု လုပ်ငန်းကော်မတီ၊ ဒုဗိုလ်ချုပ်ကြီး မြင့်စိုးတို့ ဦးဆောင် ဆွေးနွေးကြပြီး ကေအိုင်အို ဘက်ကတော့ ဦးဆွန်လွတ်ဂမ်နဲ့ ဗိုလ်ချုပ် ဂွမ်မော်တို့ ဦးဆောင် ဆွေးနွေးကြတာ ဖြစ်ပါတယ်။ တိုင်းရင်းသား ညီလာခံကို လိုင်ဇာမြို့မှာ ကျင်းပဖို့ ရည်ရွယ်ထားပြီး အစိုးရဘက်ကလည်း ဒါကို ကူညီဆောင်ရွက်ပေးမယ်လို့ သဘောတူတဲ့အကြောင်း KIO အလုပ်အဖွဲ့ ပြောခွင့်ရပုဂ္ဂိုလ် ဦးဒေါင်ခါးက ပြောပါတယ်။ နိုဝင်ဘာလအတွင်း ကျင်းပဖို့ အစိုးရက ရည်ရွယ်ထားတဲ့ တနိုင်ငံလုံး အပစ်ရပ် လက်မှတ် ရေးထိုးပွဲနဲ့ ပတ်သက်ပြီး ဘယ်လိုပုံစံနဲ့ ချဉ်းကပ် ဆောင်ရွက် သင့်သလဲဆိုတာ တိုင်းရင်းသားတွေကြားမှာ သဘောတူညီမှု တစ်ခု အရင်ရဖို့ လိုအပ်ကြောင်း သူက ပြောပါတယ်။ စစ်ရေးတင်းမာမှုတွေ လျှော့ချဖို့နဲ့ ပတ်သက်ပြီး နှစ်ဘက်ကြား တံခါးပိတ်ဆွေးနွေးမှုတွေလည်း လုပ်ခဲ့ပြီး ပစ်ခတ်တိုက်ခိုက်မှုတွေ ထပ်မံ မဖြစ်ပွားရေးကိုလည်း ဆက်လက် ညှိနှိုင်း ဆွေးနွေး သွားမယ်လို့ ဦးဒေါင်ခါးက ပြောပါတယ်။","len":2302}
{"id":"140604_thai_fingers_symbol","url":"https:\/\/www.bbc.com\/burmese\/world\/2014\/06\/140604_thai_fingers_symbol","title":"ထိုင်းမှာ လက်သုံးချောင်း ထောင်တာကို တားမြစ်","summary":"စစ်တပ် အာဏာသိမ်း လိုက်တဲ့ ထိုင်းနိုင်ငံမှာ စစ် အာဏာသိမ်းမှုကို ဆန့်ကျင်တဲ့ လှုပ်ရှားမူတွေ ထဲမှာ လက်သုံးချောင်း ထောင်ပြတဲ့ သင်္ကေတ ဟာလည်း စစ်တပ်ကို ဆန့်ကျင် တဲ သင်္ကေတ ဖြစ်တယ်လို့ ထိုင်းစစ်တပ်က သတ်မှတ် ပိတ်ပင် လိုက်ပါတယ်။","text":"စစ်တပ် အာဏာသိမ်းတာကို ဆန့်ကျင်တဲ့ သူတွေကတော့ လက်သုံးခေျာင်း ထောင်ပြတဲ့ လှုပ်ရှားမှုကို ဆက်လုပ် သွားမယ်လို့ ဆို ဒီလို လုပ်တဲ့သူတွေကို အခြေအနေ စောင့်ကြည့်ပြီး ဖမ်းဆီး ထောင်ချနိုင်တယ်လို့ ထိုင်း အာဏာသိမ်း စစ်အစိုးရ ပြောခွင့်ရ ပုဂ္ဂိုလ်တွေက ပြောပါ တယ်။ ဘန်ကောက် က လူစည်ကားတဲ့ နေရာ တစ်ချို့ နဲ့ မိုးပျံရထား ဘူတာရုံတွေ မှာ ထိုင်းစစ်တပ် အာ ဏာသိမ်းမှုကို မလိုလားတဲ့ သူတွေက ညာဘက်လက်က လက်ညှိုး၊ လက်ခလယ်၊ လက်သူကြွယ် သုံးချောင်း ထောင်ပြတဲ့ ဆန့်ကျင် လှုပ်ရှားမှုတွေ လုပ်လာနေတာကို အခု ရက်ပိုင်း တွေ့နေရပါတယ်။ ဒါဟာ အမေရိကန် ဒါရိုက်တာ တစ်ဦး ရိုက်ကူးတဲ့ hunger games ဆိုတဲ့ ရုပ်ရှင်ကားထဲက စစ်တပ် အာဏာရှင်တွေကို ဆန့်ကျင်တဲ့ ပုံစံကို ကူးချပြီး အခုလို လုပ်ကြတာလို့ ပြောတာ ရှိသလို လွတ်လပ်မှု၊ တန်းတူ ညီမျှမှု၊ သဟာဇာတ ဖြစ်မှု ဆိုတဲ့ ပြင်သစ် သင်္ကေတကို ကိုယ်စားပြု တာလို့လည်း တချို့က ပြောပါတယ်။ ထိုင်းစစ်အစိုးရ ကတော့ ဒီလှုပ်ရှားမှုတွေကို စောင့်ကြည့်နေပြီး အရပ်ဝတ်တွေနဲ့ သတင်းသမားတွေ အယောင်ဆောင်ပြီး ဖမ်းဆီးတာတွေ လုပ်နေသလို စစ်တပ် အာဏာသိမ်းမှုကို ဆန့်ကျင်တဲ့ ဘယ်လှုပ်ရှားမှုကို မဆို ကူညီ အားပေးသူတွေ ကိုလည်း ထောင်ဒဏ် အထိ အပြစ်ပေး အရေးယူတာတွေ ရှိပါတယ်။ ဒါပေမယ့် ဆန့်ကျင်သူတွေဘက်ကတော့ နေ့စဉ် မနက် ၉ နာရီ၊ ၁ နာရီနဲ့ ညနေ ၅ နာရီ တို့မှာ စစ်တပ်နဲ့ ရဲ မရှိတဲ့ လူစည်ကားတဲ့ နေရာတွေမှာ ညာဘက် လက်ခလယ် သုံးချောင်း ထောင်ပြီး ဆန့်ကျင်ကြဖို့ နှိုးဆော် ထားပါတယ်။","len":2308}
{"id":"150731_myanmar_flood_emergency_state_declared","url":"https:\/\/www.bbc.com\/burmese\/burma\/2015\/07\/150731_myanmar_flood_emergency_state_declared","title":"ရေ​ဘေး​သင့်ဒေသတွေကို သဘာဝဘေးအန္တရာယ်ကျရောက်ဒေသ ကြေ​ညာ","summary":"ချင်းပြည်နယ်၊ ရခိုင်ပြည်နယ်၊ မကွေးတိုင်းနဲ့ စစ်ကိုင်းတိုင်း တို့ကို သဘာဝ ဘေး အန္တရာယ် ကျရောက် တဲ့ ဒေသတွေ အဖြစ် အစိုးရ က ကြေညာ လိုက်ပြီ ဖြစ်ပါ တယ်။","text":"မြို့ပြင် ထွက် လမ်းတွေ လည်း ပျက်ကုန် ကြပြီ ဖြစ်လို့ ဟားခါး တစ်မြို့လုံး ထောင်ကျ သလို ပိတ်မိ နေ။ အဲဒီ့ ဒေသတွေ မှာ ရေကြီးမှု တွေ ကြောင့် လူတွေ အသက်ဆုံး ရှုံးခဲ့ရတဲ့ အထိ ဖြစ်နေပြီး အရေးပေါ် ကယ်ဆယ်ရေး အကူအညီ တွေ လိုအပ် နေပါတယ်။ ပဲခူးတိုင်း၊ ဧရာဝတီ တိုင်း ၊ မွန်ပြည်နယ် နဲ့ ကရင်ပြည်နယ် တွေ မှာလည်း ကယ်ဆယ်ရေး နဲ့ ပြန်လည် နေရာ ချထားရေး တွေ ဆောင်ရွက် နေရ တယ် လို့ အစိုးရ က ထုတ်ဖော် ကြေညာ ပါတယ်။ ချင်း ပြည်နယ် ဟားခါး မြို့ မှာ မိုးကြောင့် မြေပြို ကာ အနည်းဆုံး အိမ်ခြေ ၂၀၀ ပျက်စီး ခဲ့ရတယ် ဆိုပြီး စျေးသစ်ရပ်ကွက် အုပ်ချုပ်ရေးမှူး ဦး ဟန်ကစ် က ဘီဘီစီ ကို ပြောပါတယ်။ မြို့ပြင် ထွက် လမ်းတွေ လည်း ပျက်ကုန် ကြပြီ ဖြစ်လို့ ဟားခါး တစ်မြို့လုံး ထောင်ကျ သလို ပိတ်မိ နေရတယ် လို့လည်း ဦးဟန်ကစ် က ဆိုပါတယ်။ ဧရာဝတီ အနောက်ဘက် ကမ်း မုန်းချောင်း မန်းချောင်း နံဘေး က မြို့တွေ၊ ကျေးရွာ တွေ လည်း ရေမြုပ် နေပါတယ်။ အဲဒီ့ ဒေသ စေတုတ္တရာ မြို့ အနီး က ကြီးအုံကြီးဝ ဆည် မှာ ရောက်နေတဲ့ ဆည်မြောင်း အင်ဂျင်နီယာ တစ်ဦး က တော့ ချင်းတောင်က ကျလာတဲ့ ရေတွေ ကြောင့် ဆည် မှာ လှောင် နိုင်တဲ့ ရေပမာ ပြည့် လာတဲ့ အတွက် ရေပိုလွှဲ ကနေ မုန်းချောင်း ထဲ ကို ပြန် လွှဲ ပေးခဲ့ရတယ် လို့ ဘီဘီစီ ကို ပြောပါတယ်။ ဧရာဝတီ မြစ်ထဲ မှာ လည်း ရေကြီး နေတဲ့ အတွက် မုန်းရေ တွေ ဟာ မြစ်ထဲ ကို မစီး နိုင် ဖြစ်နေရ လို့ ချောင်းရေ လျှံ ပြီး မုန်းချောင်း ပတ်ဝန်းကျင် ရပ်ရွာ တွေ ရေမြုပ် ကုန် ရတာ ဖြစ်တယ် လို့ ရှင်း ပြပါတယ်။","len":2315}
{"id":"160602_texile_export_myanmar_increased","url":"https:\/\/www.bbc.com\/burmese\/burma\/2016\/06\/160602_texile_export_myanmar_increased","title":"ပြည်ပ အထည်ချုပ်တင်ပို့မှု တိုးလာ","summary":"အခုနှစ်အတွက် မြန်မာနိုင်ငံကနေ ပြည်ပကို အထည်ချုပ် တင်ပို့မှု အမေရိကန်ဒေါ်လာ သန်း ၂၀၀၀ အထိ ရဖို့ မျှော်မှန်းနေပြီး လောလောဆယ်မှာတော့ ဥရောပကို ချုပ်ထည်တွေ တင်ပို့မှု အများဆုံး ဖြစ်နေပါတယ်။","text":"အထည်ချုပ် လုပ်ငန်းက ရတဲ့ ဝင်ငွေ တနှစ်ထက် တနှစ် ပိုတိုးလာနေပေမယ့် အလုပ်သမားတွေ ရဲ့ အခွင့်အရေးတွေ အပြည့်အဝ မရကြသေး။ ပြည်တွင်း အထည်ချုပ် လုပ်ငန်းဟာ အရင်က ဂျပန်နဲ့ ကိုရီးယားကို အများဆုံး တင်ပို့နေခဲ့ပေမယ့် မနှစ်က စလို့ ဥရောပကို အများဆုံး တင်ပို့နေတာ ဖြစ်ပါတယ်။ မနှစ်က ပြည်ပကို အထည်ချုပ် တင်ပို့မှုက အမေရိကန် ဒေါ်လာ သန်း ၁၆၀၀ ကျော် ရှိခဲ့ပြီး ဒီနှစ်မှာတော့ ဒေါ်လာ သန်း ၂၀၀၀ အထိ ရှိဖို့ မျှော်မှန်းထားပါတယ်။ ဒီထဲက ဥရောပကို အများဆုံးအဖြစ် သန်း၁၀၀၀ လောက် ပို့နိုင်ဖို့ မှန်းထား ပါတယ်။ မြန်မာနိုင်ငံအပေါ် ဥရောပက စီးပွားရေး ပိတ်ဆို့မှု ကင်းလွတ်ပေးခဲ့ပြီးတဲ့နောက် အခွန် လျှော့ပေါ့ခွင့်ပါ ပေးထားတဲ့အတွက် အခုလို အထည်တွေ ပိုမို တင်ပို့နိုင်တာလို့ မြန်မာနိုင်ငံ အထည်ချုပ် လုပ်ငန်းရှင်များ အသင်း ဥက္ကဌ ဦးမြင့်စိုးက ဘီဘီစီကို ပြောပါတယ်။ ပြည်တွင်း အထည်ချုပ် လုပ်ငန်းဟာ လက်ခစား စနစ်နဲ့ အထည်ချုပ်လုပ်ပြီး ပြည်ပ နိုင်ငံတွေကို တင်ပို့နေတဲ့အတွက် မှန်းထားတဲ့ ဒေါ်လာသန်း ၂၀၀၀မှာ ချုပ်ခအနေနဲ့ ၁၀ရာခိုင်နှုန်း ရမှာ ဖြစ်လို့ ဒေါ်လာသန်း ၂၀၀ လောက် ဝင်ငွေ ရမယ်လို့ ဆိုပါတယ်။ တကယ်တော့ အထည်ချုပ် လုပ်ငန်းက ရတဲ့ ဝင်ငွေဟာ တစ်နှစ်ထက် တစ်နှစ် ပိုတိုးလာနေပေမယ့် အလုပ်သမားတွေကတော့ အချိန်ပို လုပ်ခ လစာလိုမျိုး အခွင့်အရေးတွေ အပြည့်အဝ မရသေးဘူးလို့ အလုပ်သမားအရေး ညှိနှိုင်း ဖြေရှင်းပေးနေတဲ့ ခုံသမာဓိ ကောင်စီဝင် တရားလွှတ်တော် ရှေ့နေ ဦးဌေးက ပြောပါတယ်။","len":2319}
{"id":"world-52425650","url":"https:\/\/www.bbc.com\/burmese\/world-52425650","title":"ကိုဗစ်က ပြန်ကောင်းလာရင် နောက်ထပ်မဖြစ်နိုင်ဘူးဆိုတဲ့ သက်သေမရှိသေးဘူးလို့ WHO ပြော","summary":"ကိုဗစ်-၁၉ ရောဂါ ဖြစ်ပွားရာက ပြန်ကောင်းလာပြီး ခန္ဓာကိုယ်တွင်း ခုခံအားထွက်လာသူတွေ အနေနဲ့ ဒီရောဂါ နောက်တစ်ကြိမ် ထပ်မဖြစ်နိုင်တော့ဘူးဆိုတာ အခုအချိန်မှာ သက်သေအထောက်အထား မရှိသေးဘူးလို့ ကမ္ဘာ့ကျန်းမာရေးအဖွဲ့ WHO က ပြောပါတယ်။","text":"နိုင်ငံကို ပြန်ဖွင့်ဖို့ အစိုးရတွေ စဥ်းစားနေချိန်မှာ WHO က သတိပေး တချို့က ကိုရိုနာဗိုင်းရပ်စ်ကူးစက်ခံရပြီး နေပြန်ကောင်းလာသူတွေမှာ ခုခံအားရလာရင် အဲဒါက နောက်တစ်ကြိမ် ထပ်မဖြစ်အောင် တိုက်ထုတ်နိုင်မယ်လို့ ယူဆတာတွေ ရှိနေပါတယ်။ ယူကေမှာဆိုရင် လူထုကြား ကူးစက်နှုန်းဘယ်လောက်ရှိနေပြီလဲ ဆိုတာကို သွေးတွင်းခုခံအားစစ်ဆေးနည်းနဲ့ သိနိုင်ဖို့က အစိုးရရဲ့ အဓိက တိုင်းတာစစ်ဆေးနည်း ငါးခုမှာ တစ်ခု အပါအဝင် ဖြစ်ပါတယ်။ အဲဒီလုပ်ငန်းတွေက အစိုးရရဲ့ ဗိုင်းရပ်စ် တိုက်ဖျက်ရေး ရည်မှန်းချက်ထဲမှာ ပါတဲ့ လုပ်ဆောင်ချက်တွေ ဖြစ်ပါတယ်။ အခု အစိုးရက လော့ဒေါင်းလုပ်ထားတာကို အဆုံးသတ်နိုင်ဖို့ လုပ်နေတာမှာ ခုခံအား ပဋိပစ္စည်းထွက်လာတာကို စစ်ဆေးတဲ့နည်းက အရေးကြီးတဲ့ နည်းလမ်းအဖြစ် ယူဆထားပါတယ်။ ဒါ့အပြင် လူတစ်ယောက်မှာ ဗိုင်းရပ်စ်ရှိဖူးသလားဆိုတဲ့ ခုခံအား ပဋိပစ္စည်း စစ်ဆေးတာက ကာကွယ်ဆေးထုတ်လုပ်ဖို့အတွက် အချက်အလက်တွေလည်း ပေးနိုင်မှာ ဖြစ်ပါတယ်။ ကိုရိုနာဗိုင်းရပ်စ် ကူးစက်လို့ စီးပွားရေး လုပ်ငန်းတွေ ပိတ်ထားရပြီး နိုင်ငံစီးပွားရေး ထိခိုက်ကျဆင်းရတာကြောင့် နိုင်ငံတချို့က အစိုးရတွေက ပိတ်ဆို့ထားတာတွေကို ပြန်ဖွင့်ဖို့ကြိုးစားနေပါတယ်။ ခုခံအားရသွားသူတွေဟာ အန္တရာယ်မရှိသူတွေ၊ နောက်တစ်ကြိမ် ထပ်မဖြစ်နိုင်သူတွေအဖြစ် အစိုးရတချို့က ယူဆသတ်မှတ်ပြီး သူတို့ကို ခရီးသွားလာခွင့်တို့၊ အလုပ်ပြန်လုပ်ခွင့်တို့ ရသူတွေလို့ သတ်မှတ်ဖို့ စဥ်းစားနေကြတယ်လို့ WHO က ထုတ်ပြန်ထားပါတယ်။","len":2323}
{"id":"burma-45166120","url":"https:\/\/www.bbc.com\/burmese\/burma-45166120","title":"ဆီးရီးယား လက်နက်သိုလှောင်ရုံ ပေါက်ကွဲမှုကြောင့် အရပ်သားတွေ သေဆုံး","summary":"ဆီးရီးယားနိုင်ငံ အနောက်မြောက်ပိုင်းက သူပုန်တွေထိန်းချုပ်ရာ အစ်ဒလစ်ပြည်နယ် မှာရှိတဲ့ လက်နက်သိုလှောင်ရုံပေါက်ကွဲပြီး အဆောက်အဦးပြိုကျလို့ ကလေး ၁၂ ယောက် အပါအဝင် လူ ၃၉ ဦး သေဆုံးခဲ့ရပါတယ်။","text":"ထိခိုက်ဒဏ်ရာ ရကြသူတွေထဲ ကလေးငယ်တွေပါဝင် ပေါက်ကွဲမှုကြောင့် အခုလို သေဆုံးမှုတွေအပြင် အများအပြား ထိခိုက်ဒဏ်ရာရခဲ့ကြပြီး လူဒါဇင် နဲ့ ချီ ပျောက်ဆုံးနေပါတယ်။ ဆာမာဒါမြို့က ပေါက်ကွဲခဲ့တဲ့ ဒီသိုလှောင်ရုံမှာ စက်လက်နက်ပစ္စည်းတွေ ထားရှိထားတာဖြစ်ပြီး အဲ့ဒီ လက်နက် ခဲယမ်းမီးကျောက် တွေဟာ လက်နက်မှောင်ခိုသမားတယောက် သိုလှောင်ထားတဲ့ ပစ္စည်းတွေဖြစ်တယ်ဆိုပြီး ပြောဆိုမှုတွေရှိနေပါတယ်။ လောလောဆယ်မှာတော့ ပေါက်ကွဲရတဲ့ အကြောင်းရင်းကို ရှင်းရှင်းလင်းလင်း မသိရသေးပါဘူး။ ပေါက်ကွဲမှုဖြစ်ခဲ့တဲ့ အစ်ဒလစ်ပြည်နယ် ဆီးရီးယား အရပ်သားကာကွယ်ရေးလူမှုအဖွဲ့အရာရှိ ဟတ်တမန်အာဘူးမာဝန် ကတော့ အဆောက်အဦးပျက်အောက်မှာ လူသေအလောင်းတွေ အများအပြား တွေ့ရတယ် လို့ ပြောပါတယ်။ တချို့သတင်းတွေမှာတော့ သေဆုံးသူအရေအတွက်ဟာ ဒီထက်ပိုများလာနိုင်တယ်လို့ ဆိုပါတယ်။ အခုတော့ ပြိုကျခဲ့တဲ့ အဆောက်အဦးပျက်ကို ဘူဒိုဇာတွေနဲ့ ရှင်းနေပြီး အဆောက်အဦးအောက် ပိတ်မိနေသူတွေကို ကယ်ဆယ်မှုတွေ စလုပ်နေပြီ ဖြစ်ပါတယ်။ အစ်ဒလစ်ဘ်ပြည်နယ်ဟာ ဆီးရီးယားသူပုန်တွေ ထိန်းချုပ်ထားတာ ဖြစ်ပြီး ဒါဟာ ဆီးရီးယားလက်နက်ကိုင်တပ်ဖွဲ့တွေကို ပစ်မှတ်ထားလုပ်ဆောင်တာဖြစ်တယ်ဆိုပြီးတော့လည်း မှန်းဆမှုတွေ ရှိနေပါတယ်။ ဆီးရီးယားအစိုးရဟာ ရုရှားနဲ့ အီရန် ကျောထောက်နောက်ခံပေးထားတာ ဖြစ်ပြီး ပြီးခဲ့တဲ့ လတွေတုန်းကတော့ နိုင်ငံတဝန်းက သူပုန်တွေနဲ့ အစွန်းရောက် ဂျီဟတ် ဘာသာရေးအဖွဲ့တွေကို ထိုးစစ်ဆင်တိုက်ခိုက်မှုတွေ ရှိခဲ့ပါတယ်။","len":2330}
{"id":"160815_trump_islam_foreign_policy","url":"https:\/\/www.bbc.com\/burmese\/world\/2016\/08\/160815_trump_islam_foreign_policy","title":"IS တိုက်ဖျက်ရေးကို အာရုံစိုက်တဲ့ နိုင်ငံခြားရေးမူ ချမယ်လို့ ထရမ့်ပြော","summary":"အမေရိကန် ပြည်ထောင်စုမှာ ရီပတ်ဘလစ်ကင် သမ္မတလောင်း ဒေါ်နယ်ထရမ့်က အစွန်းရောက် အစ္စလာမ်မစ် အကြမ်းဖက် ဝါဒ အပေါ် ဘယ်လို နှိမ်နှင်း မလဲ ဆိုတဲ့ သူ့ရဲ့ အစီအစဉ်ကို ချပြ လာပါတယ်။","text":"အစွမ်းကုန် စိစစ် တင်းကြပ်ပြီးမှ အမေရိကန် ပြည်ထောင်စုထဲ ဝင်ရောက်ခွင့် ပေးမယ့် လူဝင်မှု ဆိုင်ရာ မူဝါဒလည်း ချမှတ် ပေးမယ်။ လာမယ့် နိုဝင်ဘာလ ရွေးကောက်ပွဲမှာ သူသာ အနိုင် ရလာရင် အမေရိကန် ရဲ့ နိုင်ငံခြားရေး မူဝါဒဟာ အစ္စလာမ်မစ် နိုင်ငံ အဖွဲ့ IS ကို ချေမှုန်း နိုင်ရေး အပေါ်သာ အဓိက အာရုံစိုက် လာစေမှာ ဖြစ်တယ်လို့ မစ္စတာ ထရမ့်က ဆိုပါတယ်။ IS အဖွဲ့ ထကြွ လာတာဟာ လက်ရှိ သမ္မတ အိုဘားမားနဲ့ ဒီမိုကရက်တစ် သမ္မတလောင်း ဟီလာရီ ကလင်တန် တို့ ချမှတ်ခဲ့တဲ့ မူဝါဒ တွေရဲ့ တိုက်ရိုက် အကျိုးဆက် ဖြစ်တယ်လို့လည်း မစ္စတာ ထရမ့်က ပြစ်တင် ဝေဖန် ခဲ့ပါတယ်။ အိုဟိုင်အို မဲဆွယ် ပွဲမှာ မစ္စတာ ထရမ့်က အခုလို ပြောကြား လာတာ ဖြစ်ပြီး၊ အစွမ်းကုန် စိစစ် တင်းကြပ်ပြီးမှ အမေရိကန် ပြည်ထောင်စုထဲ ဝင်ရောက်ခွင့် ပေးမယ့် လူဝင်မှု ဆိုင်ရာ မူဝါဒလည်း ချမှတ် ပေးမယ်လို့ မစ္စတာ ထရမ့်က ပြောဆို ခဲ့ပါတယ်။ မစ္စစ် ကလင်တန်ရဲ့ မဲဆွယ်ပွဲမှာ အတူရှိနေတဲ့ လက်ရှိ ဒုသမ္မတ ဂျိုး ဘိုင်ဒင်က တော့ ဒေါ်နယ်ထရမ့် ဟာ နိုင်ငံခြားရေး မူဝါဒ ဆိုတာ ဘာမှန်း သိသူ မဟုတ် ဆိုပြီး တုံ့ပြန် ခဲ့ပါတယ်။ ဒေါ်နယ်ထရမ့် ပြောဆိုတာ တွေဟာ အမေရိကန် အတွက် ပိုလို့တောင် အန္တရာယ် ကြီးစေနှင့်ပြီး ဖြစ်တယ်လို့လည်း မစ္စတာ ဘိုင်ဒင်က ပြောပါတယ်။ ထရမ့်ဟာ နိုင်ငံတကာနဲ့ ချီတဲ့ အကြောင်းခြင်းရာ ပြဿနာတွေ ကို လေ့လာလို စိတ် ရှိသူ မဟုတ် သလို၊ အမေရိကန် သမ္မတ ဖြစ်ဖို့ အရည်အချင်း ပြည့်မှီသူ မဟုတ်ဘူး လို့လည်း မစ္စတာ ဘိုင်ဒင်က ရှုတ်ချ ပြောဆို ခဲ့ပါတယ်။","len":2332}
{"id":"140820_nner_educationlaw","url":"https:\/\/www.bbc.com\/burmese\/burma\/2014\/08\/140820_nner_educationlaw","title":"ပညာရေး ဥပဒေ တချို့အချက်တွေ NNER လက်မခံ","summary":"ပြည်ထောင်စု လွှတ်တော်က အတည်ပြုထားပြီး သမ္မတဆီကို ပေးပို့ ထားတဲ့ အမျိုးသား ပညာရေး ဥပဒေပါ ပြဋ္ဌာန်းချက် တချို့ကို ပညာရေး စနစ် ပြုပြင်ပြောင်းလဲရေး နိုင်ငံလုံးဆိုင်ရာ ကွန်ရက် NNER က ကန့်ကွက်စာ ထုတ်ပြန်လိုက် ပါတယ်။","text":"NNER အမျိုးသား ပညာရေး ဥပဒေမှာ ပါတဲ့ အချက်တွေထဲမှာ ဒီမိုကရေစီ မကျတာ၊ လူ့အခွင့် အရေးနဲ့ လူ့ဂုဏ်သိက္ခာကို ထိခိုက်တာ၊ ပညာရေး လွတ်လပ်ခွင့်ကို ထိခိုက်တာတွေ ဖြစ်နေတယ်လို့ NNER ရဲ့ ကြေညာချက် ထဲမှာ ထောက်ပြထား ပါတယ်။ ဒီမိုကရေစီ မကျတဲ့ အချက်တွေအနေနဲ့ အမျိုးသား ပညာရေး ကော်မရှင် ဖွဲ့ရမယ် ဆိုတဲ့ ကိစ္စဟာ ပညာရှင်တွေကို အထက်ကနေ ထိန်းချုပ်ဖို့ ဖြစ်ပြီး တက္ကသိုလ်များ ပေါင်းစပ် ညှိနှိုင်းရေး ကော်မတီ ဖွဲ့ဖို့ ဆိုတာလည်း မလိုအပ်ဘူးလို့ NNER တာဝန်ခံ ဒေါက်တာသိန်းလွင်က ပြောပါတယ်။ ဒါ့အပြင် NNER က ထောက်ပြတဲ့ အချက် ၉ ချက်ထဲမှာ တိုင်းရင်းသား ကလေးငယ်တွေ ပညာသင်ကြားခွင့် နစ်နာရတဲ့ အကြောင်းလည်း ပါဝင်ပါတယ်။ NNER အနေနဲ့ တိုင်းရင်းသား ကလေးငယ်တွေကို သူတို့ ကျွမ်းကျင်တဲ့ ဘာသာ၊ ဗမာဘာသာနဲ့ အင်္ဂလိပ် ဘာသာ တို့ကို သင်ကြားပေးဖို့ NNER က တိုက်တွန်း ထားခဲ့တယ်လို့ ဒေါက်တာသိန်းလွင်က ပြောပါတယ်။ တိုင်းရင်းသား ဒေသက ကလေးငယ်တွေဟာ သူတို့ကျွမ်းကျင်တဲ့ ဘာသာ စကားနဲ့ ကျောင်းမှာ စာမသင်ရရင် နားမလည်ရာကနေ ကျောင်းနေ မပျော်တဲ့ အထိ ဖြစ်လာနိုင်တယ်လို့ သူက ပြောပါတယ်။ မသန်စွမ်းတဲ့ ကလေးတွေကို ပညာသင်ကြားရာမှာလည်း သူတို့ကို သီးခြားခွဲမထားဘဲ တခြား ကလေးတွေနဲ့ အတူ ပူးတွဲ သင်လို့ ရမယ့် ဘာသာ တွေကို အတူ သင်ပေးသင့်တယ်၊ အဲဒီလို မဟုတ်ရင် ခွဲခြား ဆက်ဆံရာကျတယ်လို့ ဒေါက်တာသိန်းလွင်က ပြောပါတယ်။ အမျိုးသားပညာရေး ဥပဒေကို ပြီးခဲ့တဲ့ လကုန်က ပြည်ထောင်စု လွှတ်တော်က အတည်ပြုခဲ့ပြီး သမ္မတဆီကို ပေးပို့ထားတာ ဖြစ်ပါတယ်။","len":2336}
{"id":"150224_students_hluttaw","url":"https:\/\/www.bbc.com\/burmese\/burma\/2015\/02\/150224_students_hluttaw","title":"ကျောင်းသားနဲ့ လွှတ်တော် ရက်ချိန်း ကွာဟ","summary":"အမျိုးသား ပညာရေး ဥပဒေ ကို ပြင်ဆင် သည့် ဥပဒေကြမ်း အပေါ် ကြားနာ မယ့် အစီအစဉ် ကို အမျိုးသား လွှတ်တော် က ထုတ်ပြန် ခဲ့ပြီး ကျောင်းသား ကိုယ်စားလှယ် အဖွဲ့ တွေက မတ်လ ၅ ရက်နေ့မှာ ဆွေးနွေး တင်ပြ ရမှာ ဖြစ်ပါတယ်။","text":"၄ ပွင့်ဆိုင် တွေဆုံပွဲ ပြီးနောက် ဥပဒေ ပြင်ဖို့ သဘောတူ အမျိုးသား ပညာရေး ဥပဒေ ကို ပြုပြင်ဖို့ တောင်းဆို ဆန္ဒပြ နေ ကြတဲ့ ကျောင်းသား သပိတ် ဟာ လက်ပံတန်း မှာ ၁ဝ ရက် နားနေကြ ပြီး တကယ်လို့ တောင်းဆိုချက်တွေ မရရင် မတ်လ ၁ ရက်မှာ ရန်ကုန်ကို ချီတက် ကြမှာ ဖြစ်ပါတယ်။ ဒီလို လွှတ်တော် ဘက်က တွေ့ဆုံမှုကို စောစော ခေါ်ရင် ရနိုင်လျက်နဲ့ သတ်မှတ် ရက်ချိန်း ထက် ကျော်ပြီးမှ ခေါ်တဲ့ အတွက် ကျောင်းသား တွေရဲ့ မူလ သဘော တူညီချက် အတိုင်း ၁ ရက်နေ့မှာ တောင်းဆို ချက်တွေ မရခဲ့ရင် ရန်ကုန်ကို ဆက်ချီတက် ရမှာ ဖြစ်တယ်လို့ ကျောင်းသား သပိတ် ပင်မ စစ်ကြောင်း က ဗကသ ခေါင်းဆောင် ကိုမင်းသွေးသစ် က ပြောပါတယ်။ ရန်ကုန်ကို ကျောင်းသားတွေ လာရင် အေးအေးဆေးဆေး မူလ စည်းကမ်းချက်တွေ အတိုင်း ပညာရေး တောင်းဆိုမှု တွေပဲ ဆက်လုပ်မှာ ဖြစ်လို့ အစိုးရ အနေနဲ့ အသာတကြည် ဝင်ခွင့် ပေးသင့်တယ် လို့လည်း သူက ပြောပါတယ်။ အစိုးရ အနေနဲ့ တက္ကသိုလ် ကျောင်းတွေ မှာ ပညာရေး ဥပဒေ မူကြမ်း မှတ်ချက် တောင်းတယ် ဆိုပြီး မူလ ၄ ပွင့် ဆိုင် ဆွေးနွေးပွဲမှာ မပါတဲ့ လှုပ်ရှားမှုတွေ လုပ်နေတာဟာ အစိုးရ ဘက်က ချိုးဖောက်မှု လို့လည်း ပြောပါတယ်။ မဘသ ခေါင်းဆောင် အင်းစိန် ရွာမ ဆရာတော်ဆီ သွားပြီး ပညာရေး ဥပဒေ ပြင်ဆင်ရေး အတွက် ရှင်းလင်း လျှောက်ထားမှာ လို့ သိရပါတယ်။ အကယ်၍ ရဟန်း သံဃာတွေနဲ့ ပြည်သူ တွေ ဘက်က ဥပဒေနဲ့ ပတ်သက်ပြီး စိုးရိမ်မှု ၊ မကျေလည်မှု တွေ ရှိခဲ့ရင် ဖြေရှင်း ပြုပြင်မှုတွေ လုပ်သွားမှာ ဖြစ်ကြောင်း ကိုမင်းသွေးသစ် က ပြောကြား ပါတယ်။","len":2342}
{"id":"150818_ushwemann_parliament","url":"https:\/\/www.bbc.com\/burmese\/burma\/2015\/08\/150818_ushwemann_parliament","title":"ပါတီခေါင်းဆောင်အဖြစ်က ဖယ်ခံရတဲ့ ကိစ္စ ဦးရွှေမန်းပြော","summary":"သြဂုတ်လ ၁၈ ရက်နေ့က ပြန်လည် စတင်တဲ့ လွှတ်တော် အစည်းအဝေး တွေကို ပြည်ထောင်စုလွှတ်တော်နာယက သူရဦးရွှေမန်းဟာ တက်ရောက်လာပြီး အာဏာရ ပါတီခေါင်းဆောင်အဖြစ်ကနေ သူ ထုတ်ပယ်ခံရတာနဲ့ ပတ်သက်လို့ ရှင်းလင်း ပြောခဲ့ပါတယ်။","text":"ပါလီမန် အစည်း အဝေးတွေ ပြန်လည် စတင် ဦးရွှေမန်းက သူ့ဆီကို ရေးလာတဲ့ စာထဲမှာ ပါတီ ထိပ်ပိုင်း ခေါင်းဆောင်တွေကြား စိတ်ဝမ်းကွဲစေတာ၊ သူ့တစ်ယောက်ထဲ ဆန္ဒနဲ့ ဆုံးဖြတ်တာ၊ ပါတီရန်ပုံငွေတွေကို ပွင့်လင်း မြင်သာမှုမရှိပဲ သုံးစွဲတာ အပြင် ဖွဲ့စည်းပုံအခြေခံ ဥပဒေကို လိုက်နာမှု မရှိတာ စတဲ့ စွပ်စွဲချက်တွေ ရေးထားတာကို ပြန်ပြောပြပြီး အဲဒါတွေ တခုမှ သူမလုပ်ခဲ့ ဘူးလို့ ပြောပါတယ်။ ဦးဌေးဦးနဲ့ ဦးရွှေမန်းကို လိပ်မူပြီး ရာထူးဖယ်တဲ့ ကိစ္စ အမိန့်စာတစောင် ပေးပို့ခဲ့တာလို့ ဦးရွှေမန်းက ဆိုပေမဲ့ ဘယ်သူက ပေးပို့တယ် ဆိုတာကိုတော့ မပြောခဲ့ ပါဘူး။ မဲဆန္ဒရှင် ၁ရာခိုင်နှုန်းနဲ့ သက်ဆိုင်ရာ လွှတ်တော် ကိုယ်စားလှယ် ကို ပြန်ရုပ်သိမ်းနိုင်တယ် ဆိုတဲ့ ဥပဒေကြမ်း နဲ့ ပတ်သက်လို့လည်း လွှတ်တော် ဥပဒေကြမ်းကော်မီတီ နဲ့ လွှတ်တော်တွင်း က နိုင်ငံရေးပါတီ ကိုယ်စားလှယ်တွေ တိုင်ပင် ဆွေးနွေးကြဖို့ ဦးရွှေမန်းက တောင်းဆိုလိုက်ပါတယ်။ ဒီကိစ္စနဲ့ ပတ်သက်ပြီး ပါတီအသီးသီးက ကိုယ်စားလှယ်တွေအနေနဲ့ ဥပဒေကြမ်း ရေးဆွဲရေး ကော်မတီနဲ့ သွားရောက် တွေ့ဆုံညှိနိုင်းကြဖို့နဲ့ သြဂုတ်လ ၂၀ ရက်နေ့ ကြာသပတေး နေ့နောက်ဆုံးထား ပြန်တင်ပြဖို့ လည်း ဦးရွှေမန်းက ပြောခဲ့ ပါတယ်။ တချိန်တည်းမှာ ပဲ မြန်မာနိုင်ငံရေကြီးနေတဲ့အတွက် ကူညီရေးလုပ်ငန်းတွေ လုပ်ဆောင်ဖို့ လွှတ်တော်ရွှေ့ဆိုင်းရေး တောင်းဆိုတာတွေ ပြည်သူ့လွှတ်တော်မှာရော၊ အမျိုးသား လွှတ်တော်မှာပါ ရှိခဲ့ပေမဲ့ ဦးရွှေမန်းက ရွှေ့ဆိုင်းစရာမလိုဘူးလို့ ပြောဆိုခဲ့ပါတယ်။","len":2345}
{"id":"160112_germany_law_changes","url":"https:\/\/www.bbc.com\/burmese\/world\/2016\/01\/160112_germany_law_changes","title":"နိုင်ငံခြားသားတွေကို အလွယ် နှင်ထုတ်နိုင်ဖို့ ဂျာမနီ ဥပဒေ အပြောင်းအလဲ လုပ်","summary":"ဂျာမနီ နိုင်ငံထဲမှာ ရာဇဝတ် ကျူးလွန်တဲ့ ရွှေ့ပြောင်း ဝင်ရောက်သူတွေ ကို တိုင်းပြည်ကနေ နှင်ထုတ် ရာမှာ ပိုပြီး အလွယ်တကူ ဖြစ်စေမယ့် ဥပဒေကြောင်းဆိုင်ရာ ပြုပြင် ပြောင်းလဲမှုတွေ နဲ့ ပတ်သက်တဲ့ အသေးစိတ် အစီအစဉ် တွေကို ဂျာမနီ အစိုးရ က ထုတ်ဖော် ကြေညာ ခဲ့ပါတယ်။","text":"ထောင်ဒဏ် တစ်နှစ်နဲ့ တစ်နှစ် အထက် ကျခံရမယ့် ရာဇဝတ်မှုမျိုး ကျူးလွန်သူ ဘယ် နိုင်ငံခြားသား ခိုလှုံခွင့် လျှောက်ထား ထားသူ မဆို ဂျာမနီ နိုင်ငံကနေ နှင်ထုတ် ခံရမယ်။ ကိုလုံးမြို့ မှာ နှစ်သစ်ကူးည က အမျိုးသမီး အရေအတွက် ရာဂဏန်းကျော် ဟာ ပစ်မှတ် ထား တိုက်ခိုက် ခံခဲ့ရ တာမှာ ကျူးလွန်သူ အားလုံး နီးပါးဟာ ရွှေ့ပြောင်း ဝင်ရောက်သူတွေ ဖြစ်တယ် ဆိုပြီး ဂျာမနီ အာဏာပိုင် တွေက ပြောထား ပါတယ်။ အခု ပြုလုပ် လိုက်တဲ့ ဥပဒေ ပြင်ဆင် မှု အရ ထောင်ဒဏ် တစ်နှစ်နဲ့ တစ်နှစ် အထက် ကျခံရမယ့် ရာဇဝတ်မှုမျိုး ကျူးလွန်သူ ဘယ် နိုင်ငံခြားသား ခိုလှုံခွင့် လျှောက်ထား ထားသူ မဆို ဂျာမနီ နိုင်ငံကနေ နှင်ထုတ် ခံရမှာ ဖြစ်ပါတယ်။ လိင်ပိုင်း ဆိုင်ရာ ကျူးလွန် တဲ့ ရာဇဝတ်မှု မျိုး အပါအဝင် တချို့သော ရာဇဝတ်မျိုး တွေ ကျူးလွန်သူ ဆိုရင် ဆိုင်းငံ့ ထောင်ဒဏ်ပဲ အချ ခံရရင်တောင် လာရာ နိုင်ငံ ကို ပြန်အပို့ ခံရ မှာ ဖြစ်ပါတယ်။ တခါ၊ ဂျာမနီ နိုင်ငံ အရှေ့ဘက် မြို့ ဖြစ်တဲ့ လိုက်ပ်ဇစ် မှာ နိုင်ငံခြားသား တစ်သန်းကျော် ကို လက်ခံ ခဲ့တဲ့ အစိုးရ ရဲ့ မူဝါဒ အပေါ် ဆန့်ကျင် ဆန္ဒ ပြကြ ရင်းသား ကားတွေကို မီးရှို့ကြ၊ အဆောက်အဦ ပစ္စည်းတွေကို ဖျက်စီး ကြ ပြုလုပ် ခဲ့ကြတဲ့ လက်ျာစွန်းရောက် ၂၀၀ ကျော်ကို ဖမ်းဆီး ခဲ့တယ် ဆိုပြီး ဂျာမန် ရဲတပ်ဖွဲ့က ပြောပါတယ်။ အစ္စလာမ် ဆန့်ကျင်ရေး ပေဂီးဒါး လှုပ်ရှားမှု အဖွဲ့ က ပြုလုပ် ခဲ့တဲ့ လိုက်ပ်ဇစ် မြို့ ဆန္ဒပြပွဲမှာ ဂျာမနီ ဝန်ကြီး အိန်ဂလာ မာ့ခဲလ် ကို ရာထူးကနေ နှုတ်ထွက်ဖို့ တောင်းဆို ခဲ့ကြပါတယ်။","len":2349}
{"id":"160105_updjc_meeting","url":"https:\/\/www.bbc.com\/burmese\/burma\/2016\/01\/160105_updjc_meeting","title":"ငြိမ်းချမ်းရေး ညီလာခံ ၅ ရက် ကျင်းပမယ်","summary":"လာမယ့် ၁၂ ရက်နေ့မှာ စတင်မယ့် ပြည်ထောင်စု ငြိမ်းချမ်းရေး ညီလာခံ ကျင်းပရေးနဲ့ ပတ်သက်တဲ့ UPDJC ပြည်ထောင်စု ငြိမ်းချမ်းရေး ဆွေးနွေးမှု ပူးတွဲ ကော်မတီ အတွင်းရေးမှူး အဖွဲ့ရဲ့ အစည်း အဝေးကို ဇန်နဝါရီလ ၅ ရက်နေ့က စတင် ကျင်းပခဲ့ပါတယ်။","text":"ငြိမ်းချမ်းရေး ညီလာခံ အတွက် အစီအစဉ်တွေကို ဆွေးနွေးခဲ့ကြ ဝန်ကြီး ဦးအောင်မင်းနဲ့ UPDJC ဒုတိယ ဥက္ကဌ တွေဖြစ်ကြတဲ့ ဦးသုဝေနဲ့ ဖဒိုကွယ်ထူးဝင်းတို့ အပြင် UPWC ဒုတိယ ဥက္ကဌ ဦးသိန်းဇော်တို့ ပါဝင် တက်ရောက်ခဲ့ပြီး ငြိမ်းချမ်းရေး ညီလာခံ နဲ့ ပတ်သက်တဲ့ အစီအစဉ်တွေကို သဘောတူညီခဲ့ကြ ပါတယ်။ အစိုးရ ဘက်က ငြိမ်းချမ်းရေး ညီလာခံကို၁၀ ရက်ကြာ ကျင်းပလိုပေမဲ့ ဆွေးနွေးပွဲမှာ ပါဝင်သူ တွေရဲ့ ဆန္ဒ အတိုင်း လာမယ့် ဇန်နဝါရီလ ၁၂ ရက်နေ့ကနေ ၁၆ ရက်နေ့ အထိ ၅ ရက်ကြာ ကျင်းပဖို့ ဆုံးဖြတ်ခဲ့ကြတယ်လို့ UPDJC ရဲ့ အတွင်းရေးမှုး တစ်ယောက် ဖြစ်တဲ့ ဦးလှမောင်ရွှေက ဘီဘီစီကို ပြောပါတယ်။ NCA တစ်နိုင်ငံလုံး အပစ်အခတ် ရပ်စဲရေး လက်မှတ်ထိုးရာမှာ မပါခဲ့တဲ့ တိုင်းရင်းသား လက်နက်ကိုင် အဖွဲ့တွေကိုလည်း ဖိတ်ကြားဖို့ သဘောတူ ခဲ့ကြပြီး ဇန်နဝါရီလ ၆ ရက်နေ့က စတင် ဖိတ်ကြားမယ်လို့ သူက ပြောပါတယ်။ အဲဒီထဲမှာ အစိုးရနဲ့ အပစ်ရပ်ဖို့ အရင်ကတည်းက တစ်ဖွဲ့ချင်း သဘောတူလက်မှတ်ထိုးခဲ့ကြပြီးမှ တစ်နိုင်ငံလုံး အပစ်ရပ် လက်မှတ်ထိုးရာမှာ မပါခဲ့ကြတဲ့ အဖွဲ့ ၇ ဖွဲ့နဲ့ ပြီးခဲ့တဲ့ သြဂုတ်လ ၉ ရက်နေ့က သမ္မတနဲ့ တွေ့ဆုံခဲ့ကြတဲ့ အဖွဲ့ ANC WNO နဲ့ LDP စတဲ့ အဖွဲ့ငယ် သုံးဖွဲ့ တို့ဖြစ်တယ်လို့ ဦးလှမောင်ရွှေက ပြောပါတယ်။ ညီလာခံမှာ တက်ရောက် ဆွေးနွေးမယ့် သူတွေကတော့ အရင်က UPDJCဆွေးနွေးမှုတွေတုန်းက ဆုံးဖြတ်ထားခဲ့တဲ့ အတိုင်း ၇၀၀ အပြင် အပစ်အခတ် ရပ်စဲရေး လက်မှတ်ထိုးရာမှာ မပါခဲ့တဲ့ တိုင်းရင်းသား လက်နက်ကိုင်အဖွဲ့တွေအတွက် နောက်ထပ် ၅၀ ဖိတ်မှာ ဖြစ်တယ်လို့ သူက ပြောပါတယ်။","len":2360}
{"id":"130328_mandela","url":"https:\/\/www.bbc.com\/burmese\/world\/2013\/03\/130328_mandela","title":"တောင်အာဖရိက သမ္မတဟောင်း မန်ဒဲလား ဆေးရုံတင်ထားရ","summary":"တောင်အာဖရိကသမ္မတဟောင်း နယ်လဆင်မန်ဒဲလားကို အဆုတ်ပိုးဝင်တဲ့ ရောဂါ ပြန်ဖြစ်လာတာကြောင့် ဆေးရုံတင်ထားရတယ်လို့ တောင်အာဖရိက အစိုးရက ပြောပါတယ်။","text":"မန်ဒဲလား ဆေးရုံပြန်တင်ထားရ အစိုးရ ထုတ်ပြန်ချက်ထဲမှာ မနေ့ညက ဆေးရုံတင်လိုက်ရတယ်လို့သာ ဖေါ်ပြထားပြီး အသေးစိတ်ဖေါ်ပြခြင်း မရှိပါဘူး။ အသက် ၉၄ နှစ်ရှိပြီဖြစ်တဲ့ မစ္စတာ မန်ဒဲလားဟာ ပြီးခဲ့တဲ့ ဒီဇင်ဘာလကလည်း အဆုတ်ပိုးဝင်တဲ့ ရောဂါ၊ သည်းခြေကျောက်တည်တဲ့ရောဂါတွေကြောင့် ဆေးရုံကို ၁၈ ရက်လောက် တက်ခဲ့ရပါသေးတယ်။ နိုဘယ်ငြိမ်းချမ်းရေးဆုရှင် နယ်လ်ဆင်မန်ဒဲလားကို တောင်အာဖရိကနိုင်ငံရဲ့ အသားအရောင်ခွဲခြားမှု ဆန့်ကျင်ရေးကို ဦးဆောင်ခဲ့တဲ့ နိုင်ငံ့ဖခင် အဖြစ် အများက သတ်မှတ်ကြပါတယ်။ တောင်အာဖရိကမှာ အသားအရောင်ခွဲခြားတဲ့ကာလ သူ့ရဲ့ အသားအရောင်ခွဲခြားမှု ဆန့်ကျင်ရေး လှုပ်ရှားမှုတွေကြောင့် ၁၉၆၄ ခုနှစ်မှာ ဖမ်းဆီးခံရပြီး တသက်တကျွန်းထောင်ဒဏ်ကျခံခဲ့ရပါတယ်။ ၁၉၉၀ ပြည့်နှစ်မှာ သူ့ကို အစိုးရက ပြန်လွှတ်ပေးခဲ့ပြီးနောက် သူဟာ အဲဒီအချိန်က တောင်အာဖရိက သမ္မတ ဒီကလပ်နဲ့ လက်တွဲပြီး၊ အသားအရောင်ခွဲခြားမှု ချုပ်ငြိမ်းရေး ဆင်းရဲနွမ်းပါးမှု ပပျောက်ရေး ဆောင်ရွက်ခဲ့ပါတယ်။ ၁၉၉၄ ခု ရွေးကောက်ပွဲမှာ သူ့ရဲ့ အာဖရိကန်နေရှင်းနယ် ကွန်ဂရက်ပါတီ အနိုင်ရတဲ့အတွက် ပထမဆုံး လူမဲသမ္မတအဖြစ် ၁၉၉၉ ခုနှစ်အထိ တာဝန်ထမ်းဆောင်ခဲ့ပါတယ်။ သူသမ္မတတာဝန်ယူစဉ်ကာလမှာ အတိတ်က လူ့အခွင့်အရေး ချိုးဖေါက်မှုတွေကို စုံစမ်းစစ်ဆေးဖို့ အမှန်တရားနဲ့ ပြန်လည်သင့်မြတ်ရေးကော်မရှင်ကို ဖွဲ့စည်းခဲ့ပါတယ်။ မန်ဒဲလားဖေါင်ဒေးရှင်းနဲ့ သူဟာ လူမှုရေး အကူအညီပေးလုပ်ငန်းတွေကို ဆောင်ရွက်နေခဲ့တာ ၂၀၀၄ ခုနှစ်အထိဖြစ်ပါတယ်။","len":2364}
{"id":"160401_unhcr_refugees","url":"https:\/\/www.bbc.com\/burmese\/world\/2016\/04\/160401_unhcr_refugees","title":"ဒုက္ခသည် အခြေအနေ တိုးတက်ဖို့ ကုလတောင်းဆို","summary":"ဒုက္ခသည် အရေး သဘောတူညီမှု တွေ နောက်တပတ် စတင် မသက်ဝင်ခင်မှာ ဂရိနဲ့ တူရကီ က ဒုက္ခသည်တွေ အခြေအနေကို တိုးတက်အောင် လုပ်ဖို့ UNHCR ကုလ သမဂ္ဂ ဒုက္ခသည်များ ဆိုင်ရာ အေဂျင်စီ က တောင်းဆို လိုက်ပါတယ်။","text":"ဂရိ နိုင်ငံထဲက ဒုက္ခသည်တွေ တူရကီ ပြန်ပို့မယ် ဂရိ ကျွန်းတွေပေါ် ရောက်လာတဲ့ ဒုက္ခသည်တွေကို တူရကီက ပြန်ခေါ်ပေးဖို့ ဥရောပ သမဂ္ဂက တူရကီ အစိုးရနဲ့ မကြာခင်က သဘောတူညီ ခဲ့ပါတယ်။ ဒုက္ခသည်တွေကို ပြန်ပို့တာတွေ မစခင်မှာ လိုအပ်ချက်တွေ အားလုံး ဖြည့်ဆည်း ပေးထားဖို့ ဂရိနဲ့ တူရကီ အစိုးရ တွေကို တောင်းဆို ကြောင်း MELISSA FLEMING က ပြောပါတယ်။ ၂ ဘက်စလုံးမှာ လိုအပ်ချက် ကြီးကြီးမားမား ရှိနေတယ်လို့လည်း UNHCR က ပြောပါတယ်။ လက်ဇ်ဘော့ဇ် ကျွန်း ပေါ်မှာ ဒုက္ခသည်တွေ အမိုးအကာမရှိ အိပ်နေကြရပြီး စားစရာ သောက်စရာ အလုံအလောက် မရှိဘူးလို့ ပြောပါတယ်။ ဂရိ ဒုက္ခသည် စခန်းတွေမှာ ရှိတဲ့ ရွှေ့ပြောင်း ဝင်လာသူတွေ ကြား ခိုက်ရန် ဖြစ်မှုတွေ ရှိနေတယ် လို့လည်း UNHCR က ဆိုပါတယ်။ ဆီးရီးယားနဲ့ အာဖဂန် လူမျိုးတွေကြား ရန်ပွဲကြောင့် Chios ကျွန်း ပေါ်မှာ လူ ၃ ယောက် ဆေးရုံ တင်ရတယ် လို့ ဂရိ သတင်းစာ တွေက ရေးပါတယ်။ တူရကီ ကနေ ထောင်နဲ့ချီတဲ့ ဒုက္ခသည် တွေကို ဆီးရီးယား ဘက် ပြန် မောင်းထုတ် နေတယ်လို့ Amnesty International နိုင်ငံတကာ လွတ်ငြိမ်း ချမ်းသာခွင့် အဖွဲ့က ပြောပါတယ်။ ဒါဟာ နိုင်ငံတကာ ဥပဒေ တွေကို ချိုးဖောက်ရာ ကျတယ်လို့လည်း Amnesty က ဆိုပါတယ်။ ဇန်နဝါရီ လလယ် ကစပြီး တူရကီ တောင်ပိုင်းမှာ ဆီးရီးယား တွေ တရက်ကို အယောက် တရာ လောက် ပြန်ပို့ ခံနေရတယ်လို့ Amnesty က သုတေသီ တွေက ဆိုပါတယ်။ တူရကီ နိုင်ငံဟာ ဆီးရီးယား ဒုက္ခသည်တွေ အတွက် လုံခြုံတဲ့ နိုင်ငံ မဟုတ်ဘူး လို့လည်း Amnesty က ဆိုပါတယ်။ ဒုက္ခသည်တွေကို သူတို့ သဘော မပါဘဲ ပြန်ပို့ နေတာ မဟုတ်ပါဘူး လို့ တူရကီ အစိုးရက ပယ်ချ ခဲ့ပါတယ်။","len":2370}
{"id":"140923_weekly_eleven_thandawsint_yehtut_","url":"https:\/\/www.bbc.com\/burmese\/burma\/2014\/09\/140923_weekly_eleven_thandawsint_yehtut_","title":"ဂျာနယ်ကြီး နှစ်ခုကို အစိုးရက ဥပဒေအရ တုန့်ပြန်မယ်","summary":"Weekly Eleven ဂျာနယ်နဲ့ မြန်မာ သံတော်ဆင့် ဂျာနယ်တွေပါ အချက်အလက် စာသားတွေနဲ့ ပတ်သက်လို့ အစိုးရက ဥပဒေကြောင်းအရ တုန့်ပြန် ဖြေရှင်း သွားမယ်လို့ ပြန်ကြားရေး ဝန်ကြီး ဉီးရဲထွဋ်က ဘီဘီစီကို ပြောပါတယ်။","text":"စာနယ်ဇင်း ကောင်စီကနေ တဆင့် ညှိပေမယ့် မရတဲ့ အတွက် အဲဒီဂျာနယ် နှစ်စောင်ကို ဥပဒေအရ တုန့်ပြန်ဖို့ လုပ်ရတာလို့ ဦးရဲထွဋ် ပြော Weekly Eleven ဂျာနယ်ထဲမှာ ပြန်ကြားရေး ဝန်ကြီး ဌာနက ဝယ်တယ် ဆိုတဲ့ ပုံနှိပ်စက်တွေရဲ့ စျေးနှုန်းကို ဖေါ်ပြရာမှာ အချက်အလက်တွေ မှားယွင်းနေပြီး မြန်မာ သံတော်ဆင့် ဂျာနယ် ထဲမှာတော့ သမ္မတ ဦးသိန်းစိန်ကို ပုဂ္ဂိုလ်ရေး အရ ပုတ်ခတ် ပြောဆိုမှုတွေ ထည့်သွင်းဖေါ်ပြထားတာကြောင့် အခုလို ဥပဒေကြောင်းအရ ဖြေရှင်းဖို့ လုပ်ရတာလို့ ဦးရဲထွဋ်က ပြောပါတယ်။ အချက်အလက်တွေ မှားယွင်းနေတာကို ပြန်လည် ပြင်ဆင် ဖေါ်ပြပေးဖို့နဲ့ ပုဂ္ဂိုလ်ရေး ပုတ်ခတ် ပြောဆိုမှုတွေကို ပြန်တောင်းပန်ဖို့ ဂျာနယ် နှစ်ခုစလုံးကို စာနယ်ဇင်း ကောင်စီက တဆင့် ၂ကြိမ် ညှိနှိုင်းခဲ့ပေမယ့် ညှိလို့ မရတဲ့အတွက် အခုလို ဆုံးဖြတ်လိုက်ရတာလို့ ဆိုပါတယ်။ ဘယ်လိုပုဒ်မတွေနဲ့ တရားစွဲမှာလဲ ဆိုတာကိုတော့ ဥပဒေကြောင်းအရ လောလောဆယ် ထုတ်ဖော် မပြောနိုင်သေးဘူးလို့ ဦးရဲထွဋ်က ပြောပါတယ်။ Weekly Eleven ဂျာနယ် အယ်ဒီတာချုပ် ကိုဝေဖြိုးကတော့ Weekly Eleven ဂျာနယ် ထဲမှာ ဖေါ်ပြထားတဲ့ အချက်အလက်တွေကို အထောက်အထား ခိုင်ခိုင်လုံလုံ ပြနိုင်တယ်လို့ ပြောပါတယ်။ မြန်မာ သံတော်ဆင့် ဂျာနယ် ဒုတိယ အယ်ဒီတာချုပ် ကိုအောင်ကျော်မင်းကလည်း သူတို့ ဂျာနယ်မှာ ဖေါ်ပြခဲ့တဲ့ အင်တာဗြူးဟာ ပုဂ္ဂိုလ်ရေး တိုက်ခိုက်ဖို့ အတွက် မဟုတ်ပဲ အတိုက်အခံ ပါတီကြီးတခုက အစိုးရ ခေါင်းဆောင် အကြီးအကဲအပေါ် ဘယ်လောက် ပြင်းပြင်းထန်ထန် သဘောထား သလဲဆိုတာကို ချပြတဲ့ သဘောသာ ဖြစ်တယ်လို့ ဘီဘီစီကို ပြောပါတယ်။","len":2370}
{"id":"140117_rohingya_police_conflict","url":"https:\/\/www.bbc.com\/burmese\/burma\/2014\/01\/140117_rohingya_police_conflict","title":"ရဲနဲ့ ရိုဟင်ဂျာ ပဋိပက္ခ လူသေ မသေ အငြင်းပွား","summary":"ရခိုင်ပြည်နယ် မောင်တောမြို့က ကျေးရွာ တစ်ရွာမှာ ပျောက်ဆုံး ခဲ့တဲ့ ရဲတပ်ကြပ်ကို ရှာဖွေ စစ်ဆေးရာမှာ လူသေဆုံးမှု ရှိတယ်ဆိုတဲ့ ပြောဆိုမှု တွေကို အစိုးရ ဘက်က ငြင်းဆိုပါတယ်။","text":"ရခိုင်ပြည်နယ် အစိုးရ ပြန်ကြားရေး တာဝန်ခံ ဦးဝင်းမြိုင် အာဏာပိုင် တွေက လောလောဆယ် ရွာသား(၈၀)ကျော်ကို ဖမ်းဆီး ထားတယ်လို့ ရခိုင်ပြည်နယ် အစိုးရ ပြောခွင့် ရသူက ပြောပါတယ်။ ဇန်နဝါရီလ ၁၃ ရက်နေ့က ဒူချီရာတန်း အလယ်တန်း ကျေးရွာမှာ ရွာသား ၄ ယောက်ကို ရဲက ရှာဖွေစစ်ဆေးဖို့ ကြိုးစားရာ ကနေ ရဲနဲ့ ရွာသားတွေ ပဋိပက္ခဖြစ်ပွားပြီး ရဲတပ်ကြပ် ပျောက်ဆုံး ခဲ့တာလို့ ရဲဘက်က ပြောပါတယ်။ ရွာသားတွေ ကတော့ ရဲတစ်ယောက် ကျန်ရစ် ပျောက်ဆုံးနေတာ မရှိဘူးလို့ ငြင်းပါတယ်။ ရွာသား ၄ ယောက်ကို ရှာဖွေ ရတဲ့ အကြောင်း ကတော့ ပြီးခဲ့တဲ့ အပတ်က ပျောက်ဆုံး သွားတဲ့ ရိုဟင်ဂျာ ၈ ယောက်ရဲ့ အလောင်းကို တွေ့ရှိပြီး ဓါတ်ပုံရိုက်ယူ ခဲ့တဲ့ အတွက် အဲဒီလူတွေကို ရဲက လိုက်လံ ရှာဖွေ ဖမ်းဆီးဖို့ ကြိုးစားတာလို့ ရွာသားတွေက ပြောပါတယ်။ ဇန်နဝါရီလ ၁၃ ညနေပိုင်း ရောက်တော့ ရဲတပ်ဖွဲ့က အင်အားဖြည့်တင်းပြီး ပြန်ရောက် လာခဲ့ကြပြီး ရွာသားတွေနဲ့ နောက်ထပ် ပဋိပက္ခ ဖြစ်ပွားခဲ့ပြန်တဲ့ အတွက် ရွာသား ၈ ယောက် ထပ်မံ သေဆုံး သွားတယ်လို့ ရိုဟင်ဂျာရွာ သားတယောက်က ပြောပါတယ်။ ရွာသားတွေ ဘက်က ဒီလို စွပ်စွဲချက် တွေနဲ့ ပတ်သက်လို့ ရခိုင်ပြည်နယ် အစိုးရ ကို မေးမြန်းကြည့်ရာမှာ ပြည်နယ် အစိုးရ သတင်းထုတ်ပြန်ရေး အဖွဲ့က ဦးဝင်းမြိုင်က သေဆုံးသူ တစ်ယောက်မှ မရှိဘူးလို့ ပြောပါတယ်။ ဒါပေမဲ့ ရွာသား ၈၄ ယောက်ကို ဖမ်းဆီးထားတယ်လို့ ဘီဘီစီကို ပြောပါတယ်။ လောလောဆယ်မှာတော့ ဒူချီရာတန်း ရွာသားတွေ အားလုံး အနီးတဝိုက် ရွာတွေဆီကို ထွက်ပြေး တိမ်းရှောင် နေတယ်လို့ သိရတယ်။","len":2373}
{"id":"160109_germany_cologne_protest","url":"https:\/\/www.bbc.com\/burmese\/world\/2016\/01\/160109_germany_cologne_protest","title":"ကိုလုံးမြို့ ဆန္ဒပြပွဲကို ရဲက အင်အားသုံး ဖြိုခွဲ","summary":"ဂျာမနီ နိုင်ငံ ကိုလုံး မြို့ မှာ နိုင်ငံခြားသား ပြောင်းရွှေ့ဝင်ရောက်မှု အပေါ် ကန့်ကွက် နေကြတဲ့ ဆန္ဒပြ သမားတွေကို ရဲတပ်ဖွဲ့က မီးသတ်ပိုက်တွေ သုံးပြီး လူစုခွဲ ဖြိုခွင်း ခဲ့ ပါတယ်။","text":"ရာဇဝတ်မှု ကျူးလွန်တဲ့ နိုင်ငံခြားသား တွေကို တိုင်းပြည် ကနေ ပြန်လည် နှင်ထုတ်တဲ့ အခါ ပိုပြီး အလွယ်တကူ ဖြစ်စေမယ့် နည်းလမ်း တွေ ကို ဝန်ကြီးချုပ် အိန်ဂလာ မာ့ခဲလ် က အကြံပြု တင်ပြ လာ။ နှစ်သစ်ကူး ကာလတုန်းက ကိုလုံးမြို့ ပေါ်မှာ အမျိုးသမီးတွေ အပေါ် ကျူးလွန် စော်ကားတဲ့ ဖြစ်ရပ် တွေ ဖြစ်ပေါ် ခဲ့တာမှာ တချို့ အမှုတွေကို ရွှေ့ပြောင်းဝင်ရောက် လာသူတွေက ကျုးလွန် ခဲ့တာ ဖြစ်တယ် ဆိုပြီး ဆန္ဒပြ လက်ျာ အုပ်စု တွေက ပြောပါတယ်။ ကိုလုံးမြို့ ဆန္ဒပြ ချီတက်ပွဲကို ပေဂီးဒါး ဆိုတဲ့ အဖွဲ့ အပါအဝင် တခြား လက်ျာစွန်းရောက် အင်အားစု တွေ စုပေါင်း ပြီး ပြုလုပ် ခဲ့ကြတာပါ။ ရဲတပ်ဖွဲ့က ရှေ့ မတိုးဖို့ ပြောတာကို နားမထောင်ပဲ ရရာ ပစ္စည်းတွေ နဲ့ ပစ်ပေါက်တာမျိုး တွေ လုပ်လာ ခဲ့ကြတယ်လို့ အာဏာပိုင် တွေက ဆိုပါတယ်။ ပြောင်းရွှေ့ ဝင်ရောက် လာသူတွေ ကို ကြိုဆို ထောက်ခံကြောင်း ပြသကြသူတွေ ရဲ့ ပွဲလည်း ကိုလုံး မြို့လယ်မှာ ရှိခဲ့တာ မှာ အဲဒီ့ နေရာမှာ ရာ ဂဏန်း တချို့ အင်အား ရှိတဲ့ ရဲ တပ်ဖွဲ့ အစောင့်အကြပ် တွေ ချ ထား ပါတယ်။ ဆန္ဒပြ ခဲ့ကြတဲ့ ဘက် နှစ်ဘက် မှာ ပါဝင် ကြသူ တွေ အရေ အတွက် ကို ကြည့်ရင်တော့ လူ၂ ထောင် ပတ်ဝန်းကျင် လောက်စီပဲ ရှိပါတယ်။ ကိုလုံး မြို့ က နှစ်သစ်ကူး မှုခင်း ဖြစ်ရပ် တွေ ကို အာဏာပိုင် တွေ ဘက်က တုံ့ပြန် ကိုင်တွယ် တဲ့ အနေနဲ့ ရာဇဝတ်မှု ကျူးလွန်တဲ့ နိုင်ငံခြားသား တွေကို တိုင်းပြည် ကနေ ပြန်လည် နှင်ထုတ်တဲ့ အခါ ပိုပြီး အလွယ်တကူ ဖြစ်စေမယ့် နည်းလမ်း တွေ ကို ဝန်ကြီးချုပ် အိန်ဂလာ မာ့ခဲလ် က အကြံပြု တင်ပြ လာပါတယ်။","len":2377}
{"id":"150509_ncct_upwc_knu_rcss_parties","url":"https:\/\/www.bbc.com\/burmese\/burma\/2015\/05\/150509_ncct_upwc_knu_rcss_parties","title":"ကိုးကန့်ဘက်က အပစ်ရပ်ပြီး စညှိနှိုင်းဖို့ လိုတယ်လို့ ဦးအောင်မင်းပြော","summary":"တနိုင်ငံလုံး အပစ်ရပ်ရေး စာချုပ် ချုပ်ဆိုနိုင်ရေးနဲ့ ငြိမ်းချမ်းရေးနှင့် အမျိုးသား ပြန်လည် သင့်မြတ်ရေးဆိုင်ရာ ဆွေးနွေးပွဲကို ရန်ကုန်မြို့ အင်းယားလိတ် ဟိုတယ်ခန်းမမှာ မေလ ၉ရက်နေ့က ကျင်းပခဲ့ပါတယ်။","text":"တိုင်းရင်းသား လက်နက်ကိုင်အဖွဲ့ အားလုံး မပါရင်တောင် ရှိတဲ့ အဖွဲ့နဲ့ပဲ အပစ်ရပ်ရေး လက်မှတ်ထိုးမယ်လို့ ဝန်ကြီးဦးအောင်မင်း ပြော ရွေးကောက်ပွဲ မတိုင်မီ နိုင်ငံရေး ဆွေးနွေးပွဲတွေ လုပ်နိုင်ဖို့ အတွက် NCCT တိုင်းရင်းသား လက်နက်ကိုင် အဖွဲ့နဲ့ UPWC အစိုးရ ငြိမ်းချမ်းရေး ဖော်ဆောင်ရေး လုပ်ငန်းကော်မတီ အကြား တနိုင်ငံလုံး အပစ်ရပ်ရေး စာချုပ်ကို အမြန်ဆုံး လက်မှတ်ထိုးနိုင်အောင် ဆောင်ရွက်သွားမှာ ဖြစ်ကြောင်း ပြည်ထောင်စု ဝန်ကြီး ဦးအောင်မင်းက ပြောပါတယ်။ တိုင်းရင်းသား လက်နက်ကိုင်အဖွဲ့ အားလုံး မပါရင်တောင် ရှိတဲ့ အဖွဲ့တွေနဲ့ပဲ အပစ်ရပ် လက်မှတ်ထိုးမယ် ဖြစ်တယ်လို့လည်း ဦးအောင်မင်းက ပြောပါတယ်။ တနိုင်ငံလုံး အပစ်ရပ်ရေး လက်မှတ်ထိုးဖို့အတွက် အစိုးရဘက်က အသင့် ဖြစ်နေပြီ ဖြစ်ပြီး တိုင်းရင်းသား လက်နက်ကိုင်တွေဘက်က ညှိနှိုင်းဖို့ပဲ လိုတော့တယ်လို့ UPWC က ပြောပါတယ်။ လက်ရှိမှာ အစိုးရ စစ်တပ်နဲ့ တိုက်ပွဲတွေ ဖြစ်နေတဲ့ ကိုးကန့်အဖွဲ့နဲ့ လက်မှတ်ထိုးဖို့ကို ကိုးကန့်ဘက်ကနေ အပစ်ရပ်ပြီး သူတို့ဆီ စတင် ညှိနှိုင်းဖို့ လိုတယ်လို့ ဝန်ကြီး ဦးအောင်မင်းက ပြောပါတယ်။ အဲဒီ ဆွေးနွေးပွဲကို KNU၊ RCSS အပါအဝင် တိုင်းရင်းသား လက်နက်ကိုင် ၇ဖွဲ့၊ နိုင်ငံရေး ပါတီ ၆၄ ပါတီတို့ တက်ရောက်ခဲ့ကြပါတယ်။ ဆွေးနွေးပွဲ တက်ရောက်လာကြတဲ့ တိုင်းရင်းသား ခေါင်းဆောင်တွေကတော့ တနိုင်ငံလုံး အပစ်ရပ်ရေး စာချုပ် လက်မှတ် ရေးထိုးနိုင်ဖို့အတွက် အစိုးရနဲ့ တိုင်းရင်းသားတွေအကြား ယုံကြည်မှု တည်ဆောက်ဖို့ အများကြီးလိုနေသေးတယ်လို့ ပြောနေကြပါတယ်။","len":2379}
{"id":"150920_tnla_myanmar_fighting","url":"https:\/\/www.bbc.com\/burmese\/burma\/2015\/09\/150920_tnla_myanmar_fighting","title":"တ​အာင်း​ပ​လောင် ဒေသ​ထဲ တိုက်​ပွဲ​တွေ ဖြစ်လာ​ပြ​န်","summary":"ရှမ်းပြည်နယ် မြောက်ပိုင်း မိုးမိတ် နဲ့ ကျောက်မဲ ဒေသတွေ မှာ တအာင်း ပလောင် လက်နက်ကိုင် တပ် ဖြစ်တဲ့ TNLA နဲ့ အစိုးရ စစ်တပ် အကြား တိုက်ပွဲတွေ ၂ ရက် မြောက် ဆက်လက် ဖြစ်ပေါ် ခဲ့ ပါတယ်။","text":"TNLA ရဲ့ တောတွင်း စခန်းတွေ ရှိတဲ့ နယ်မြေ ထဲကို အစိုးရ စစ်တပ် တပ်မ ၇၇ လက်အောက်ခံ တပ်ရင်းတွေ ရဲ့ စစ်ကြောင်း ၂ ကြောင်း ဝင်ရောက်။ TNLA ရဲ့ တောတွင်း စခန်းတွေ ရှိတဲ့ နယ်မြေ ထဲကို အစိုးရ စစ်တပ် တပ်မ ၇၇ လက်အောက်ခံ တပ်ရင်းတွေ ရဲ့ စစ်ကြောင်း ၂ ကြောင်း ဝင်ရောက် လာတာ ကနေ ထိတွေ့ ပစ်ခတ်မှု တွေ ဖြစ်လာရတာ လို့ TNLA အဖွဲ့ က ပြောပါတယ်။ TNLA ကတော့ သူတို့ ဘက် မှာ ထိခိုက် ဒဏ်ရာ ရသူ မရှိ ဘူး လို့ ထုတ်ပြန် ပေမယ့် ၂ ဘက်တပ် တွေရဲ့ အထိအခိုက် စာရင်း ကို သီးခြား အတည်ပြုချက် မရ သေးပါဘူး။ တိုက်ပွဲတွေ ဟာ ဒေသခံ တအာင်း ပလောင်ရွာတွေ အပြင် တောထဲ မှာ ဖြစ်နေတဲ့ အတွက် လောလောဆယ် မှာတော့ အရပ်သား တွေ ထိခိုက်မှု မရှိသေးပေမယ့် အသက်မွေး ဝမ်းကျောင်း အလို့ငှာ တောတက် ရသူတွေ ဖြစ်လို့ အခက်အခဲ ရှိနေတယ် ဆိုပြီး TNLA အဖွဲ့ရဲ့ အထွေထွေ အတွင်းရေးမှူး မိုင်ထွန်းကျော် က ဘီဘီစီ ကို ပြောပါတယ်။ အစိုးရ နဲ့ TNLA အကြား bilateral လို့ ခေါ်တဲ့ ၂ ဖွဲ့ချင်း အပစ်ရပ် သဘောတူ မှု စာချုပ် ချုပ်ရအောင် ဆိုပြီး စက်တင်ဘာ ၁၈ ရက် သောကြာ နေ့ ကမှ မြန်မာ ငြိမ်းချမ်းရေး စင်တာ ကနေ တဆင့် ကမ်းလှမ်း လာခဲ့ ပြီး နောက် တစ်ရက် စနေနေ့ မှာပဲ အခုလို တိုက်ပွဲ တွေ ဖြစ် ပေါ် လာခဲ့တာပါ။ အစိုးရ ရဲ့ ငြိမ်းချမ်းရေး ကမ်းလှမ်းမှု ဟာ အပြသဘော မီးစတစ်ဖက် ရေမှုတ်တဖက် ဖြစ်နေတယ် လို့ မိုင်ထွန်းကျော် က ဝေဖန် လိုက်ပြီး အစိုးရ ဘက်က တိုက်ပွဲတွေ ဆက်လက် ဖော်ဆောင် နေတဲ့ အတွက် တအာင်း ပလောင် ဒေသ မှာ သာမက တခြား တိုင်းရင်းသား နယ်မြေ တွေ မှာ ပါ လတ်တလော တိုက်ပွဲ တွေ ပေါ် ပေါက် လာတာ ဖြစ်တယ် လို့ ပြောပါတယ်။","len":2381}
{"id":"150428_rakhine_refugees","url":"https:\/\/www.bbc.com\/burmese\/burma\/2015\/04\/150428_rakhine_refugees","title":"ရခိုင် တိုက်ပွဲတွေကြောင့် ထွက်ပြေးနေရ","summary":"ရခိုင် ပြည်နယ် ကျောက်တော် မြို့နယ် အတွင်း တိုက်ပွဲ ဖြစ်ပွားရာ နေရာ က ဒေသခံ တွေကို ဖမ်းဆီး စစ်ဆေးမှုတွေ ရှိနေတဲ့အတွက် စိုးရိမ်မှုတွေ ရှိနေတယ်လို့ သိရပါတယ်။","text":"ဒုက္ခသည် တွေ အတွက် ရိက္ခာတွေကို ထောက်ပံ့ အခု မြန်မာ တပ်မတော်နဲ့ ရက္ခိုင့် တပ်မတော် အကြား တိုက်ပွဲ ဖြစ်ပွား ခဲ့ပြီးနောက် ဒီအပတ် အတွင်း မှာ ကျောက်တော်မြို့နယ် ဝဲကြီးထောင့် လင်းစင် ရွာသစ်က အသက် ၁၃ နှစ်နဲ့ ၅ဝ အကြား ဒေသခံအများအပြားကို စစ်တပ် က ရက္ခိုင့် တပ်မတော် ကို အားပေးတယ် ဆိုပြီး ဖမ်းဆီး စစ်ဆေး မှုတွေ ရှိခဲ့တယ် လို့ သိရပါတယ်။ အခု စစ်ဆေးတဲ့ နေရာမှာ ညှဉ်းပန်း နှိပ်စက်မှု တွေ ရှိခဲ့တဲ့ အတွက် ဒေသခံတွေ အနေနဲ့ အထူး စိုးရိမ်မှုတွေ ရှိနေကြတယ် လို့ ပြောပါတယ်။ အင်္ဂါနေ့က အဲဒီ ဒေသ ကို ရိက္ခာတွေ သွားရောက် လှူဒါန်း ခဲ့တဲ့ ကျောက်တော် မြို့နယ် လွှတ်တော် ကိုယ်စားလှယ် အဖွဲ့ ကတော့ ဝဲကြီးထောင့် ကျေးရွာမှာ ဖမ်းဆီး ထိန်းသိမ်း ခံထား ရတဲ့ ဒေသခံ ၁၁ ဦးနဲ့ တွေ့ဆုံခွင့် ရခဲ့တယ်လို့ ပြောပါတယ်။ အခု လို ဒေသတွင်း မှာ စစ်တပ်က ဖမ်းဆီး စစ်ဆေးမှု တွေ ရှိနေပေမယ့် တခြား တဘက် မှာတော့ ကူညီ ထောက်ပံ့မှု ကို ဟန့်တား ထားရာ ကနေ စစ်ပြေးရှောင် ဒုက္ခသည် တွေ အတွက် လိုအပ် နေတဲ့ ရိက္ခာတွေကို ထောက်ပံ့ ကူညီ နိုင်အောင် ဒေသ အတွင်း လူမှု အဖွဲအစည်းတွေ ကို တော့ အဲဒီဒေသ အတွင်း ကို ဝင်ခွင့်ပြု လိုက်ပြီ ဖြစ်ပါတယ်။ တိုက်ပွဲတွေကြောင့် ထွက်ပြေး တိမ်းရှောင် လာတဲ့ ဒုက္ခသည် က ၄ဝဝ ကျော် ရှိနေပြီး လက်ရှိ အချိန်မှာ တော့ စပါးဆိပ် ကျေးရွာမှာ နေရာချ ပေးထားတယ်လို့ သိရပါတယ်။ ဒေသ အခြေအနေ တည်ငြိမ်တဲ့ အခြေအနေ မျိုးကို ပြန်မရောက် သေးတဲ့ အတွက် ဒေသခံ အများအပြား ကတော့ သူတို့ရဲ့ နေအိမ်တွေကို မပြန်လိုသေးဘူး လို့လည်း သိရပါတယ် ။","len":2382}
{"id":"burma-52660971","url":"https:\/\/www.bbc.com\/burmese\/burma-52660971","title":"၀ မှာ ဓားပြတိုက်ပြီး လုယက်မှုကျူးလွန်တဲ့တရုတ်နိုင်ငံသား ၃ ဦးကို သေဒဏ်ပေး","summary":"၀ ကိုယ်ပိုင်အုပ်ချုပ်ခွင့်ရဒေသအတွင်း ရွှေဆိုင်ဓားပြတိုက်ပြီး လူသတ်မှုကျုးလွန်ခဲ့တဲ့ တရုတ်နိုင်ငံသား ၃ ဦးကို ၀ ဥပဒေအတိုင်း သေဒဏ်စီရင်ခဲ့တယ်လို့ ၀ တပ်ဖွဲ့ပြောရေး ဆိုခွင့်ရှိသူဦးညီရန်းက ဘီဘီစီကိုပြောပါတယ်။","text":"လူသတ်မှုကျုးလွန်ခဲ့တဲ့ တရုတ်နိုင်ငံသား ၃ ဦးကို သေနတ်နဲ့ပစ်သတ်စီရင်ခဲ့တာဖြစ် သေဒဏ်စီရင်ခံရတဲ့ တရားခံ ၃ ဦးဟာ မေလ ၃ ရက်နေ့က ၀ ကိုယ်ပိုင်အုပ်ချုပ်ခွင့်ရဒေသတွင်းရှိ နမ့်တစ် မြို့နယ်မှာ ဖွင့်လှစ်ထားတဲ့ရွှေဆိုင်ကို ဝင်ရောက်လုယက်ခဲ့ပြီး ဆိုင်ရှင်ကို သတ်ဖြတ် သွားခဲ့တာဖြစ်ပါတယ်။ 'ကျုးလွန်တဲ့သူတွေကလည်း ကျွန်တော်တို့ ၀ ပြည်နယ်မှာ လာအလုပ်လုပ်နေတဲ့သူတွေ။ဆိုင်ရှင်လည်း တရုတ်ပြည်ကပဲ။ ဓားပြတိုက်သွားတဲ့ ၃ ယောက်ကလည်း တရုတ်ကပဲ။ ၀ ပြည်နယ် မှာက လူသတ်မှုတို့ ဓါးမြမှုတို့ဆိုရင် သေဒဏ်ပဲစီရင်နေကြပါ။ အရင်ထဲက ဘယ်နိုင်ငံသားပဲဖြစ်ဖြစ် ဒီလိုပဲစီရင်ပါတယ်''လို့ ဦးညီရန်းကပြောပါတယ်။ ၀ ဒေသမှာ ပြဋ္ဌာန်းထားတဲ့ဥပဒေအတိုင်း သေနတ်နဲ့ပစ်သတ်စီရင် အဆိုပါ ပြစ်မှုအတွက် ကျုးလွန်ခဲ့တဲ့တရားခံတွေကို ဖမ်းဆီးရမိပြီးနောက် မြို့တစ်ပတ်ပတ်ပြခဲ့ပြီးနောက် ၀ ဒေသမှာ ပြဋ္ဌာန်းထားတဲ့ဥပဒေအတိုင်း လူသတ်ကုန်းမှာ သေနတ်နဲ့ပစ်သတ်စီရင် ခဲ့တာဖြစ်တယ်လို့ ၀ ကိုယ်ပိုင်အုပ်ချုပ်ခွင့်ရဒေသအတွင်းနေထိုင်သူတစ်ဦးက သူ့ရဲ့လူမှုကွန်ရက်စာမျက်ကတဆင့် ရေးသားဖော်ပြထားပါတယ်။ ၂၀၀၈ ဖွဲ့စည်းပုံအရ ၀ ကိုယ်ပိုင်အုပ်ချုပ်ခွင့်ရ ဒေသအတွင်းမှာ မြို့နယ် ၆ခုရှိရာ မြို့နယ် ၂ခုသာ အစိုးရ ထိန်းချုပ်မှုအောက်မှာရှိတာဖြစ်ပါတယ်။ ဖွဲ့စည်းပုံအရ မြို့နယ် ၄ ခုအဖြစ်သတ်မှတ်ထားသော်လည်း ၀ တပ်ဖွဲ့ ထိန်းချုပ်မှုအောက်မှာ လူဦးရေ ၅သိန်းနီးပါးနေထိုင်တဲ့ ၀ ပြည်နယ်အဖြစ် ခရိုင် ၃ခုနဲ့ မြို့နယ် ၂ ခုအဖြစ်ဖွဲ့စည်းထားတာ ဖြစ်တယ်လို့လည်းသိရပါတယ်။","len":2387}
{"id":"world-45556724","url":"https:\/\/www.bbc.com\/burmese\/world-45556724","title":"နျုဖျက်သိမ်းရေး တောင်နဲ့မြောက် ကိုရီးယား ခေါင်းဆောင်တွေ ပြုံယမ်းမှာတွေ့","summary":"နျူကလီးယား ဖျက်သိမ်းရေးအတွက် ဆွေးနွေးဖို့ တောင်ကိုးရီးယားသမ္မတ မွန်ဂျေအင်းနဲ့ မြောက်ကိုရီးယားခေါင်းဆောင် ကင်ဂျုံအွန်းတို့ဟာ မြောက်ကိုရီးယား မြို့တော် ပြုံယမ်းမှာ ပထမဆုံးအကြိမ် တွေ့ဆုံခဲ့ပါတယ်။","text":"တောင်ကိုးရီးယားသမ္မတ ဇနီးမောင်နှံကို မြောက်ကိုးရီးယားခေါင်းဆောင်နဲ့ဇနီး လာကြိုဆို ဒီနှစ် ဧပြီနဲ့ မေလမှာ သမ္မတ မွန်ဂျေအင်းနဲ့ မစ္စတာကင်တို့ တောင်နဲ့ မြောက် နှစ်နိုင်ငံ နယ်စပ်မှာ တွေ့ဆုံခဲ့ပေမယ့် နျူကလီးယား ဖျက်သိမ်းရေး ကိစ္စကို ဆွေးနွေးခဲ့ခြင်း မရှိတာကြောင့် ဒီခရီးစဉ်က အရေးပါတဲ့ ခရီးစဉ်တခုလည်း ဖြစ်ပါတယ်။ ဒီခရီးစဉ်ဟာ နှစ်နိုင်ငံ ဆက်ဆံရေး တိုးတက် ကောင်းမွန်ဖို့ အခွင့်အလမ်းတခုလို့ မြောက်ကိုရီးယား အစိုးရသတင်းဌာနက ထုတ်ပြန်ပါတယ်။ ဒီခရီးစဉ်အတွင်း အရင်က တွေ့ဆုံခဲ့ရာမှာ သဘောတူညီခဲ့တဲ့ ကိုရီးယား ကျွန်းဆွယ် ငြိမ်းချမ်း ကြွယ်ဝရေး၊ ပြန်လည်ပေါင်းစည်းရေးနဲ့ ပတ်သက်တဲ့ ပန်မွန်ဂျုံ ကြေညာချက်ကို အကောင်ထည် ဖော်ဖို့ ဖြစ်ပြီး တောင်နဲ့ မြောက်ဆက်ဆံရေး ပိုမို တိုးတက်ကောင်းမွန်စေဖို့လို့လည်း ဆိုပါတယ်။ အခုတော့ တောင်ကိုးရီးယား သမ္မတ မွန်ဂျေအင်းနဲ့ ဇနီး ကင်ဂျွန်ဆုတ် တို့ဟာ ပြုံယမ်းကို အင်္ဂါနေ့ မနက်မှာ သုံးရက်ကြာ ခရီးစဉ်အဖြစ် ရောက်ရှိသွားပါပြီ။ တောင်ကိုးရီးယားသမ္မတနဲ့ ဇနီးကို မြောက်ကိုရီးယားဘက်က နွေးနွေးထွေးထွေး ကြိုဆိုခဲ့ပါတယ်။ မြောက်ကိုရီးယားနဲ့ အမေရိကန်တို့အကြား နျူကလီးယား ဖျက်သိမ်းရေး ဆွေးနွေးနေတာ ရှေ့မတိုး နောက်မဆုတ် ဖြစ်နေတဲ့အချိန်မှာ မစ္စတာ မွန်ဂျေအင်း ပြုံယမ်းကို သွားခဲ့တာ ဖြစ်ပါတယ်။ ဒီနှစ်နွေရာသီ ဧပြီလက သမိုင်းဝင်တွေ့ဆုံမှုဖြစ်တဲ့ တောင်နဲ့မြောက်ကိုးရီးယားနယ်စပ်မှာ နှစ်နိုင်ငံခေါင်းဆောင် နှစ်ယောက်ရဲ့ တွေ့ဆုံပွဲအပြီး တတိယမြောက် ခရီးစဉ် ဖြစ်ပါတယ်။","len":2401}
{"id":"160619_yanghee_lee_visit_rakhine","url":"https:\/\/www.bbc.com\/burmese\/burma\/2016\/06\/160619_yanghee_lee_visit_rakhine","title":"မစ္စ ရန်ဟီးလီ ဗုဒ္ဓဟူးနေ့ ရခိုင်ကို သွားမယ်","summary":"မြန်မာနိုင်ငံ လူ့အခွင့်အရေး ဆိုင်ရာ ကုလသမဂ္ဂရဲ့ အထူးကိုယ်စားလှယ် မစ္စ ရန်ဟီလီဟာ လာမယ့် ဗုဒ္ဓဟူး နေ့ ဇွန်လ ၂၂ ရက် မှာ ရခိုင်ပြည်နယ်ကို လာရောက်မှာ ဖြစ်တယ်လို့ ရခိုင် ပြည်နယ် အုပ်ချုပ်ရေး အာဏာပိုင် တစ်ဦးက ဘီဘီစီကို အတည်ပြု ပါတယ်။","text":"ဒုက္ခသည် ၁ သိန်း ၄ သောင်းဟာ ပြိုကျလု နီးနီး အခြေအနေ ဆိုးရွား နေတဲ့ ဒုက္ခသည် စခန်းတွေမှာ နေထိုင် နေရ။ ခရီးစဉ်ရဲ့ အသေးစိတ် အချက်အလက်တွေကို မသိရ သေးပေမယ့် မစ္စ ရန်ဟီလီ သွားရောက် လိုတဲ့ နေရာတွေ မှန်သမျှ လိုက်လံ ပြသမယ်လို့ ပြည်နယ်ရဲ့ အထွေထွေ အုပ်ချုပ်ရေးမှူး ဦးတင်မောင်ဆွေက ပြောပါတယ်။ မစ္စရန်ဟီလီ အနေနဲ့ ရခိုင်ပြည်နယ် ခရီးစဉ် အတွင်း စစ်တွေမှာ ရှိတဲ့ ရခိုင်နဲ့ မွတ်ဆလင် ဒုက္ခသည် စခန်းတွေဆီ သွားရောက် နိုင်ဖွယ် ရှိတယ်လို့ ဘီဘီစီ သတင်းထောက်က ဆိုပါတယ်။ မွတ်ဆလင်မ် ဒုက္ခသည်တွေ အရေး လုပ်ဆောင် ပေးမှု တွေ အပေါ် ကြိုဆိုတယ် လို့ သက်ကယ်ပြင် ဒုက္ခသည် စခန်းမှာ နေထိုင် နေသူတစ်ဦးက ဘီဘီစီ ကို ပြောပါတယ်။ မစ္စ ရန်ဟီလီ လာရောက်တိုင်း ပြည်နယ် အတွင်း မငြိမ်မသက်မှုတွေ ဖြစ်ပေါ်လေ့ ရှိတယ် ဆိုပြီး ရခိုင် အသိုင်းအဝိုင်း ထဲက သူတစ်ဦး ကတော့ မှတ်ချက်ချ ပါတယ်။ မစ္စ ရန်ဟီလီဟာ ရခိုင်ပြည်နယ်ထဲ ရိုဟင်ဂျာ မွတ်ဆလင်မ်တွေ ခွဲခြား ကန့်သတ် ခံနေရတာတွေ ကို သူ့ရဲ့ အစီရင်ခံစာတွေထဲ ထည့်သွင်း ဖော်ပြ ခဲ့ပါတယ်။ ပြီးခဲ့တဲ့ မတ်လတုန်းက ဂျနီဗာမှာ ကျင်းပခဲ့တဲ့ လူ့ အခွင့်အရေး ကောင်စီ ညီလာခံမှာလည်း ရခိုင်မှာ ရိုဟင်ဂျာတွေဟာ တစ်မြို့နယ်ကနေ တစ်မြို့နယ် လွတ်လွတ်လပ်လပ် ကူးသန်း သွားလာခွင့် မရှိတာ၊ တရားဝင် စာရွက်စာတမ်း မရှိလို့ ပညာသင်ခွင့် လက်လွှတ် ဆုံးရှုံး နေရတာ အပါအဝင် ဒုက္ခသည် ၁ သိန်း ၄ သောင်းဟာ ပြိုကျလု နီးနီး အခြေအနေ ဆိုးရွား နေတဲ့ ဒုက္ခသည် စခန်းတွေမှာ နေထိုင် နေရတာ စတဲ့ အချက်တွေကို မစ္စ ရန်ဟီလီက ပြောကြား ခဲ့ပါတယ်။","len":2405}
{"id":"150923_mabatha_wirathu_election_candidates_mandalay","url":"https:\/\/www.bbc.com\/burmese\/burma\/2015\/09\/150923_mabatha_wirathu_election_candidates_mandalay","title":"လွှတ်တော် ကိုယ်စားလှယ်လောင်းတွေအကြောင်း မဘသ လိုက်ရှင်းပြ","summary":"အမျိုးဘာသာ ကာကွယ် စောင့်ရှောက်ရေး အသင်း (မဘသ)က မန္တလေးခရိုင် အတွင်းကနေ လွှတ်တော် ကိုယ်စားလှယ် လောင်း အဖြစ် ဝင်ပြိုင်မယ့် သူတွေရဲ့ အကြောင်းတွေကို မဲဆန္ဒရှင်တွေရဲ့ အိမ်တွေမှာ တအိမ်တက်ဆင်း လိုက်လံ ပြောဆို ရှင်းပြနေပါတယ်။","text":"ကိုယ်စားလှယ်လောင်းတွေကို ပြည်သူတွေ ရွေးချယ်တတ်အောင် မဘသက တအိမ်တက်ဆင်း လိုက်လံ ရှင်းပြနေတာလို့ ဦးဝီရသူမိန့် ဒီလို လုပ်နေတာ အခုဆို ၁၀ရက်လောက် ရှိသွားပြီ ဖြစ်ကြောင်းနဲ့ ရွေးကောက်ပွဲမှာ ဝင်ရောက် ယှဉ်ပြိုင်မယ့် ကိုယ်စားလှယ် လောင်းတွေရဲ့ ယုံကြည်ချက်၊ ခံယူချက်၊ ရည်မှန်းချက်တွေကို အင်တာဗြူးလုပ်ပြီး လက်ကမ်းစာစောင်တွေနဲ့ လိုက်လံ ဝေနေတာ ဖြစ်ကြောင်း မဘသ ဦးဆောင် ဆရာတော် တပါး ဖြစ်တဲ့ မစိုးရိမ် ကျောင်း ဆရာတော် ဦးဝီရသူ က ဘီဘီစီကို မိန့်ပါတယ်။ အရည်အချင်းကောင်းတွေနဲ့ ပြည့်စုံတဲ့ ကိုယ်စားလှယ်လောင်းတွေကို ပြည်သူတွေ ရွေးချယ်တတ်အောင်နဲ့ ငွေကြေး အခက်အခဲ ရှိတဲ့ ကိုယ်စားလှယ်လောင်းတွေရဲ့ ရည်မှန်းချက်တွေကို ငွေမကုန်ပဲ ပြည်သူတွေ သိအောင် အခုလို လုပ်ပေးတာလို့ ဆိုပါတယ်။ ဘာသာရေး အဖွဲ့အစည်းဖြစ်တဲ့ မဘသအနေနဲ့ နိုင်ငံရေး လုပ်တာ မဟုတ်ပဲ အမျိုးသားရေးကိုသာ ဦးတည်တာလို့ ဦးဝီရသူက မိန့်ပါတယ်။ လွှတ်တော် ကိုယ်စားလှယ်ရဲ့ ကိုယ်ရေး ရာဇဝင်၊ နိုင်ငံရေး ရာဇဝင်၊ လွှတ်တော်ထဲမှာ ဘယ်လို ဥပဒေမျိုးတွေကို တင်သွင်းမလဲ၊ ပြည်သူတွေကို ဘာလုပ်ပေးချင်သလဲ စတာတွေ နဲ့အတူ မျိုးစောင့် ဥပဒေ၊ ၉၆၉၊ မဘသတို့ အပေါ် သဘောထားတွေကိုလည်း တန်းတူ ရည်တူ မေးမြန်းထားတယ်လို့ ဆိုပါတယ်။ လောလောဆယ်မှာ ပါတီငယ်လေးတွေနဲ့ပဲ မေးမြန်းထားပြီး ပါတီကြီး နှစ်ခု ဖြစ်တဲ့ ပြည်ထောင်စု ကြံ့ခိုင်ရေးနဲ့ ဖွံ့ဖြိုးရေး ပါတီနဲ့ အမျိုးသား ဒီမိုကရေစီ အဖွဲ့ချုပ်တို့ကတော့ ခုချိန်ထိ ခွင့်ပြုချက် မကျသေးလို့ အင်တာဗြူး မလုပ်ရသေးဘူးလို့ မိန့်ပါတယ်။","len":2406}
{"id":"burma-48881577","url":"https:\/\/www.bbc.com\/burmese\/burma-48881577","title":"ရခိုင်ပြည်နယ်မှာ တိုက်ပွဲတွေကြောင့် လယ်ယာလုပ်ငန်းတွေ ရပ်ဆိုင်း","summary":"ဘူးသီးတောင်မြို့နယ် တောင်ပိုင်းနဲ့ မင်းပြားမြို့နယ်တွေထဲမှာ ဒီရက်ပိုင်းအတွင်း ဖြစ်နေခဲ့တဲ့ တိုက်ပွဲတွေကြောင့် ရွာသားတွေဟာ ရွာပြင် မထွက်ဝံ့တာကြောင့် လယ်ယာလုပ်ငန်းတွေကို ရပ်ဆိုင်းထားရပါတယ်။","text":"အေအေနဲ့ တိုက်ပွဲတွေ ဖြစ်နေတာ လပေါင်းများစွာ ရှိနေပြီ ဘူးသီးတောင်မြို့နယ် အတွင်းမှာ ဇွန်လ ၄ ရက်နေ့ မနက် ၅ နာရီကျော်ခန့်က သုံးဆယ့်တစ်ပုံအနီး ထိပ်ထူးပေါက် တံတားအနားမှာ တပ်မတော်စစ်ကြောင်း တစ်ခုမိုင်းခွဲ တိုက်ခိုက်ခံရသလို နံနက် ၉ နာရီခန့်မှာတော့ သပြေဆိပ်နဲ့ သိုင်းတစ်ပုတ်ကျေးရွာ အကြားမှာ အပြန်အလှန် ရင်ဆိုင်တိုက်ခိုက် ခဲ့ကြပါတယ်။ အဲဒီတိုက်ပွဲတွေကြောင့် သပြေဆိပ်ကျေးရွာက ရွာသားတွေဟာ ဇေယျာမြိုင်၊ အိုးဖောက်နဲ့ အုန်းချောင်း စတဲ့ကျေးရွာတွေကို ထွက်ပြေးခဲ့ရပါတယ်။ မင်းပြားမြို့နယ် ကပ်ပဲကျေးရွာ အနားမှာဆိုရင်လည်း ဇွန်လ ၃၀ ရက်နေ့ကနေ ဇူလိုင် ၃ရက်နေ့အထိ ၄ ရက်တိုင်တိုင် တိုက်ပွဲတွေ ပြင်းပြင်းထန်ထန် ဖြစ်ပွားခဲ့တယ်လို့ ဒေသခံ ရွာသားတွေက ပြောပါတယ်။ ဒီလိုတိုက်ပွဲတွေ နေ့စဉ်ရက်ဆက် ဖြစ်နေတာကြောင့် စားနပ်ရိက္ခာ အခက်အခဲရှိနေသလို လယ်ယာလုပ်ငန်းတွေလည်း အကုန်လုံးရပ်ဆိုင်းထားရတယ်လို့ ကပ်ပဲကျေးရွာအုပ်ချုပ်ရေးမှူးက ဘီဘီစီကို ပြောပါတယ်။ အဲဒီဒေသတဝိုက်မှာ နှစ်ဖက်တပ်တွေကို တစ်ဖက်နဲ့ တစ်ဖက် ဆိုင်ထားကြတာကြောင့် နောက်မှာလည်း ထပ်မံဖြစ်ပွားနိုင်တယ်လို့ သူက ပြောပါတယ်။ ရခိုင်ပြည်နယ်အတွင်း တိုက်ပွဲတွေကို ရပ်ဆိုင်းပြီး ငြိမ်းချမ်းရေး ဆွေးနွေးဖို့ တောင်းဆိုမှုတွေ အများအပြား ထွက်ပေါ်နေပေမယ့်လည်း တိုက်ပွဲတွေ မရပ်တဲ့အပြင် တစ်ရက်ထက် တစ်ရက် ပြင်းထန်လာတာမို့ ဒေသခံ ပြည်သူတွေကတော့ သူတို့ရဲ့ လုံခြုံရေးနဲ့ လယ်ယာလုပ်ငန်းတွေ ပျက်စီးမှာကို အထူးစိုးရိမ်နေကြပါတယ်။ ရခိုင်မှာ အခြေချမယ်လို့ အေအေ ပြော","len":2414}
{"id":"150625_constitution_amendments_fails","url":"https:\/\/www.bbc.com\/burmese\/burma\/2015\/06\/150625_constitution_amendments_fails","title":"မြန်​မာ့​နိုင်ငံ​ရေး အကြပ်​အတည်း​ဆိုက်​ချိန်​လို့ ဝေဖန်နေ","summary":"ဖွဲ့စည်းပုံ အခြေခံ ဥပဒေ ပြင်ဆင်ရေး ဟာ စစ်တပ် ကိုယ်စားလှယ် တွေ က မထောက် ခံတဲ့ အတွက် လွှတ်တော် အတွင်း ရှုံးနိမ့် သွားခဲ့ တဲ့ နောက် မြန်မာ့ နိုင်ငံရေး အကြပ်အတည်း ဆိုက်လာ ပြီ ဖြစ်တယ် ဆိုတဲ့ ဝေဖန်မှု တွေ ပေါ် ထွက်လာပါတယ်။","text":"NLD အနေနဲ့ ရွေးကောက်ပွဲ ဝင် မဝင် ကြေညာလာ ဖို့ ရှိနေ။ ပြုပြင် ပြောင်းလဲ ရေး ဆောင်ရွက် ရာမှာ လွှတ်တော် နိုင်ငံရေး လမ်းကြောင်း ရဲ့ အောင်မြင် နိုင်မှု မရှိတဲ့ အပေါ် မြန်မာ ပြည်သူ တွေ နဲ့ နိုင်ငံတကာ အသိုင်းအဝိုင်း အတွက် ရှင်းရှင်းလင်းလင်း သိလာ စေ တယ် ဆိုတဲ့ အမြင်မျိုး တွေ လူတွေ ကြားမှာ ထွက် ပေါ် လာတယ် ဆိုပြီး တော့ ဧရာဝတီ သတင်းဌာနရဲ့ အယ်ဒီတာချုပ် ကိုအောင်ဇော် က ပြောပါတယ်။ အခုလို လွှတ်တော် တွင်း မှာ ဖွဲ့စည်းပုံ ပြင်ဆင်ရေး ရှုံးနိမ့် ခဲ့ ရတဲ့ နောက် အတိုက်အခံ ခေါင်းဆောင် ဒေါ်အောင်ဆန်းစုကြည် နဲ့ သူ့ရဲ့ ပါတီ NLD အနေနဲ့ ၂၀၁၅ ရွေးကောက်ပွဲ မှာ ဝင် မဝင် ဘယ်လို ဆုံးဖြတ် လာမလဲ ဆိုတာ မေးခွန်း ထုတ်စရာ ဖြစ်လာ တယ် လို့လည်း ကိုအောင်ဇော် က ဆိုပါတယ်။ အခုလို လွှတ်တော် တွင်း ဖွဲ့စည်းပုံ ပြင်ဆင် ရေး ရှုံနိမ့် ခဲ့တဲ့ ရလဒ် နဲ့ ပတ်သက်ပြီး ဒါဟာ ပြုပြင် ပြောင်းလဲ ရေးကို မလိုလားဘူး ဆိုတာ ပြသ လိုက်တာ ဖြစ်တယ်လို့ ဒေါ်အောင်ဆန်း စုကြည် က ပြောခဲ့ ပေမယ့် ရွေးကောက်ပွဲ ဝင်မယ် မဝင်ဘူး ဆိုတာ ကို ဒီတခုတည်း အပေါ်မှာ မူတည် ဆုံးဖြတ်မှာ မဟုတ်ဘူး လို့လည်း ပြောခဲ့ ပါတယ်။ စစ်တပ် အနေနဲ့ ကတော့ နိုင်ငံရေး မှာ ဦးဆောင်မှု အခန်းကဏ္ဍ က ဆက်လက် ပါဝင် နေဦးမယ် ဆိုတဲ့ မူဝါဒ ကို ဆက်လက် ဆုပ်ကိုင် ထား နေချိန် မှာ ပဲ နိုင်ငံတကာ က တိုက်တွန်း နေတဲ့ ဖွဲ့စည်းပုံ ပြင်ဆင်ရေး ကို အခုလို လွှတ်တော် တွင်း ပယ်ချ လိုက်တဲ့ အတွက် မြန်မာ ပြည် အပေါ် အပြု သဘော ဆောင် ဆက်ဆံ ရေး ကို နိုင်ငံ တကာ က ပြန်လည် စဉ်းစား လာနိုင်တယ် လို့ ကိုအောင်ဇော် က သုံးသပ် ထားပါတယ်။","len":2416}
{"id":"burma-48501370","url":"https:\/\/www.bbc.com\/burmese\/burma-48501370","title":"ကေအိုင်အေကို ဆန့်ကျင်ကြောင်း လီဆူ တိုင်းရင်းသားတွေ မြစ်ကြီးနားမှာ ဆန္ဒဖော်ထုတ်","summary":"ကချင်လွတ်လပ်ရေးတပ်မတော် KIA\/KIO ကို ဆန့်ကျင်တဲ့ ဆန္ဒဖော်ထုတ်ပွဲတခုကို ဇွန်လ ၃ ရက်နေ့က မြစ်ကြီးနားမြို့မှာ လီဆူတိုင်းရင်းသားတွေက ကျင်းပခဲ့ပါတယ်။","text":"ဒီတောင်းဆိုချက်တွေ မရမချင်း ဥပဒေဘောင်ထဲကနေ တောင်းဆိုမယ်လို့ဆို လီဆူတိုင်းရင်းသားတွေကို KIA\/KIO က လူမျိုးရေးအရဖိနှိပ်တာတွေ ရပ်တန့်ဖို့ အပါအဝင် တောင်းဆိုချက် ခြောက်ချက်ကို ဆန္ဒပြပွဲမှာ တောင်းဆိုကြပါတယ်။ KIA အနေနဲ့ လီဆူ တိုင်းရင်းသားတွေကို တရားဝင်တောင်းပန်ဖို့နဲ့ တပ်သားသစ်အတင်း အဓမ္မ မစုဆောင်းဖို့အချက်တွေကိုလည်း ဆန္ဒဖော်ထုတ်သူတွေက တောင်းဆိုကြတာဖြစ်ပါတယ်။ ဒီတောင်းဆိုချက်တွေ မရမချင်း ဥပဒေဘောင်ထဲကနေ တောင်းဆိုမယ်လို့ လီဆူအမျိုးသားဖွံဖြိုးတိုးတက်ရေး ပါတီ (ဒူးလေပါတီ) ဥက္ကဌ ဦးရွှေမင်း က ပြောပါတယ်။ လီဆူတိုင်းရင်းသား ရာဂဏန်း စီတန်းလှည့်လည် ဆန္ဒဖော်ထုတ်ခဲ့ ၂၀၁၇ ခုနှစ်ကနေစပြီး KIA က လီဆူတိုင်းရင်းသား ၂၀ ကျော်ကို ဖမ်းဆီးသတ်ဖြတ်တာတာတွေရှိနေပြီး KIA က နှိပ်စက်လို့ ဒဏ်ရာရသူတွေလည်း ၂၀ ကျော်ရှိတယ်လို့ (ဒူးလေပါတီ) ဥက္ကဌ ဦးရွှေမင်းက ပြောပါတယ်။ ဆန္ဒဖော်ထုတ်ပွဲမှာ ကိုယ်တိုင်ပါဝင်တဲ့ မဂျေအားနာက \"အခုလိုကျမတို့လီဆူလူမျိုးတွေ ကြွေးကြော်တာ ကတော့ တောထဲတောင်ထဲမှာ ရှာစားတဲ့ခါမှာအပြစ်မဲ့တဲ့သူတွေကို သတ်ဖြတ်ခြင်း၊ အမျိုးမျိုးနှိပ်စက်လို့ ကိုမနေနိုင်တော့လို့ကြွေးကြော်တာဖြစ်ပါတယ်\" လို့ ဘီဘီစီကို ပြောပါတယ်။ ဒီဆန္ဒပြပွဲမှာ လီဆူတိုင်းရင်းသား ရာဂဏန်းပါဝင်ခဲ့ပြီး ရှမ်းတိုင်းရင်းသားတချို့လည်း ပါဝင်ခဲ့ကြပါတယ်။ လီဆူတိုင်းရင်းသားတွေအနေနဲ့ အခုလို မြစ်ကြီးနားမြို့ မှာ KIA\/KIO ကို ဆန္ဒဖော်ထုတ်တာဟာ ဒုတိယအကြိမ်ဖြစ်ပြီး၂၀၁၇ခုနှစ်မေလကလည်း ဆန္ဒဖော်ထုတ်ခဲ့ပါတယ်။ ရှမ်းတိုင်းရင်းသားတချို့လည်း ပါဝင်ခဲ့","len":2420}
{"id":"160117_child_theif","url":"https:\/\/www.bbc.com\/burmese\/burma\/2016\/01\/160117_child_theif","title":"ကလေးခိုး အမှုတွေ မမှန်ဘူးလို့ ရဲတပ်ဖွဲ့ပြော","summary":"မြန်မာပြည်က နေရာရာ အနှံ့မှာ ကလေး သူခိုး တွေ သောင်းကျန်း တယ်ဆိုတဲ့ ကောလာဟလကို အခြေခံပြီး ထင်ယောင်ထင်မှားဖြစ်သူတွေကို ဝိုင်းရိုက်တဲ့ ဖြစ်စဉ်တွေ ပေါ်ပေါက်နေပါတယ်။","text":"နယ်ဒေသ အချို့မှာ ကလေးသူခိုး တွေ ရောက်နေတယ်ဆိုတဲ့ တိုင်းတန်းမှုတွေ ရှိခဲ့ မကွေးမြို့မှာ ကလေးခိုးတယ်ဆိုပြီး စွပ်စွဲခံရလို့ အမျိုးသမီး တစ်ဦး ဝိုင်းရိုက် ခံရသလို မန္တလေး မရမ်းခြံသင်္ဘောဆိပ်မှာ အမျိုးသားတစ် ဦးကို ဝိုင်းရိုက်လို့ အသက်ဆုံးတဲ့ ထိဖြစ်ခဲ့ပါတယ်။ ကလေးခိုးတဲ့အမှုတွေ တကယ်ရှိနေလားလို့ လူကုန်ကူးမှုတားဆီးနှိမ်နှင်းရေး အဖွဲ့က ရဲမှူးကြီး ခင်မောင်လှ ကို ဆက်သွယ်မေးမြန်းကြည့်တော့ ၂၀၁၅ ခုနှစ်မှာ ဆိုရင် မလေးရှား နိုင်ငံမှာ တောင်းရမ်းခိုင်းဖို့ ခေါ်သွားတဲ့ ကလေး ၃ ယောက် အမှု ရှိခဲ့တယ်လို့ ပြောပါတယ်။ ၂၀၁၆ ခုနှစ်မှာတော့ ပြည်တွင်း လူကုန် ကူးမှု အဖြစ် အသက် ၁၃ နှစ် အရွယ် အမျိုး သမီးငယ် တစ်ယောက်ကို ပြည့်တန်ဆာ လုပ်ငန်း မှာ ခိုင်းစားဖို့ ခေါ်ဆောင်လာတဲ့ အမျိုးသမီး တစ်ဦးကို အရေးယူခဲ့တာတွေ ရှိတယ်လို့ ပြောပါတယ်။ မန္တလေးတိုင်း၊ မကွေးတိုင်း၊ ဧရာဝတီ တိုင်းနဲ့ နယ်ဒေသ အချို့မှာ ကလေးသူခိုး တွေ ရောက်နေတယ်ဆိုတဲ့ တိုင်းတန်းမှုတွေ ရှိခဲ့ပြီး စုံစမ်း ဖော်ထုတ် တဲ့ အခါမှာ တကယ့် ကလေးခိုးတဲ့ အဖြစ်မှန် မရှိဘူးလို့ ဆက်ပြောပါတယ်။ ကလေးသူငယ်တွေကို ခိုးယူနေတယ်လို့ သံသယ ရှိခဲ့မယ် ဆိုရင် သက်ဆိုင်ရာ အဖွဲ့အစည်းတွေကို လူထု အနေနဲ့ အကြောင်းကြားဖို့ နဲ့ လူမှုကွန်ယက်တွေ ပေါ်မှာ ပျံနှံ့နေတာ ဟာ မမှန် သတင်းတွေသာ ဖြစ်တယ်လို့လည်း ပြောပါတယ်။ ကလေး ခိုးယူ သူ တွေ ရှိနေတယ်လို့ ဖုန်းဆက် တိုင်ကြား ခဲ့တဲ့ အမှုတွေကိုလည်း အချိန်နဲ့ တပြေးညီ စုံစမ်းဖော်ထုတ် အရေးယူဖို့ ဆောင်ရွက် နေတယ်လို့ ရဲမှူးကြီးက ဆက်ပြောပါတယ်။","len":2427}
{"id":"150517_syria_iraq_is","url":"https:\/\/www.bbc.com\/burmese\/world\/2015\/05\/150517_syria_iraq_is","title":"IS ထိပ်​တန်း ခေါင်းဆောင်​တစ်​ဦး သေဆုံး","summary":"ဆီးရီးယား နိုင်ငံ ထဲမှာ အစ္စလာမ်မစ် နိုင်ငံ အဖွဲ့ IS ရဲ့ ထိပ်တန်း ခေါင်းဆောင် တစ်ဦး ကို အမေရိကန် အထူးတပ်ဖွဲ့ က သုတ်သင် နိုင်လိုက် တာ ဟာ IS အတွက် အကြီး အကျယ် ထိုးနှက် ခံ လိုက် မှု ဖြစ်တယ် လို့ အမေရိကန် ကာကွယ်ရေး ဝန်ကြီး အက်ရှ်တန် ကာတာ က ပြောပါတယ်။","text":"အမေရိကန် အထူး ကွန်မန်ဒို တပ်ဖွဲ့ ဝင် တွေ ဟာ ဆီးရီးယား ထဲကို အီရတ် နိုင်ငံ ဘက် ကနေ ရဟတ်ယာဉ် တွေ နဲ့ ဝင် လာပြီး လျှို့ဝှက် စစ်ဆင်ရေး ပြုလုပ်။ အမေရိကန် အထူး ကွန်မန်ဒို တပ်ဖွဲ့ ဝင် တွေ ဟာ ဆီးရီးယား ထဲကို အီရတ် နိုင်ငံ ဘက် ကနေ ရဟတ်ယာဉ် တွေ နဲ့ ဝင် လာပြီး ပြုလုပ် ခဲ့တဲ့ လျှို့ဝှက် စစ်ဆင်ရေး အတွင်း IS အဖွဲ့ရဲ့ ခေါင်းဆောင် တစ်ဦး ဖြစ်တဲ့ အဘူဆာရိဖ် သေဆုံး သွားတာ ဖြစ်ပါတယ်။ အဘူဆာရိဖ် ဟာ IS အဖွဲ့ အတွက် အကျိုး အမြတ် အလွန် ရနေတဲ့ ဆီးရီးယား အရှေ့ဘက်ခြမ်း က ရေနံ မှောင်ခို စျေးကွက် ကို တာဝန်ယူ ကိုင်တွယ် ပေးနေတဲ့ သူ လို့ ဆိုပါတယ်။ အမေရိကန် ကွန်မန်ဒို တို့ရဲ့ အခု စစ်ဆင် ရေး မှာ အဘူဆာရိဖ် ရဲ့ ဇနီးသည် ကို လည်း ဖမ်းဆီး ခေါ်ဆောင် လာနိုင် ခဲ့ ပါတယ်။ အဲဒီ့ ဇနီးသည် လည်းပဲ IS အဖွဲ့ ထဲ လှုပ်ရှား နေသူ ဖြစ်ပြီး၊ အမေရိကန် တပ်ဖွဲ့ က ကယ်တင် လိုက် နိုင်တဲ့ ယာဇီဒီ လူနည်း စုဝင် အမျိုးသမီး ငယ် ကို IS အဖွဲ့ ရဲ့ ကျွန်ပြု မှု ထဲ ပူးပေါင်း ပါဝင် ခဲ့သူ လို့ ယူဆထား ပါတယ်။ တခါ၊ အီရတ် နဲ့ ဆီးရီးယား ၂ နိုင်ငံ စလုံး ထဲမှာ တော့ မဟာဗျုဟာ မြောက် မြို့ကြီး တွေ ကို ထိန်းချုပ် နိုင်ဖို့ IS အဖွဲ့ က ဆက်လက် တိုက်ခိုက် နေ ကြပါတယ်။ အီရတ် နိုင်ငံ ထဲ က ရာမာဒီ မြို့ မှာ အမေရိကန် လေကြောင်း ပစ်ကူ နဲ့ ပြန်လည် တိုက်ခိုက် လာတဲ့ အီရတ် အစိုးရ တပ်တွေ ကို IS တွေ က ပြန်လည် တွန်းလှန် နိုင်လိုက်ပြီး မြို့ ကိုလည်း ပိုမို ထိန်း ချုပ် လိုက် ကြပါတယ်။ ဆီးရီးယား နိုင်ငံ ထဲ က ယဉ်ကျေးမှု အမွအနှစ် မြို့ ဖြစ်တဲ့ ပါလ်မိုင်းယား ကို သိမ်းယူ နိုင်ဖို့ လည်းIS အဖွဲ့ တွေ တိုက်ခိုက် နေပါတယ်။","len":2434}
{"id":"111209_shwemann_","url":"https:\/\/www.bbc.com\/burmese\/burma\/2011\/12\/111209_shwemann_","title":"အကျဉ်းသားတွေ လွှတ်ပေးရေး သူရ ဦးရွှေမန်းပြော","summary":"ပြည်သူ့လွှတ်တော်ဥက္ကဌ သူရ ဦးရွှေမန်းက မကြာခင် ရက်ပိုင်းမှာ သွားရောက်မယ့် သူ့ရဲ့ အိန္ဒိယ ခရီးစဉ်၊ တရုတ် မြန်မာ ဆက်ဆံရေးနဲ့ အကျဉ်းသားတွေ လွှတ်ပေး ရေး စတဲ့ ကိစ္စတွေကို ဒီကနေ့ ထုတ်ဖေါ် ပြောသွားပါတယ်။","text":"လွှတ်တော် ကော်မရှင်ရုံးခွဲ အတွက် တရုတ် သံအမတ်က ပစ္စည်းလှူဒါန်း ရန်ကုန်မြို့ ယုဇန တာဝါမှာ ကျင်းပတဲ့ ပြည်သူ့ လွှတ်တော် ဥပဒေရေးရာနဲ့ အထူးကိစ္စရပ်များ လေ့လာဆန်းစစ်ရေး ကော်မရှင်ရုံးခွဲ ဖွင့်ပွဲ အခမ်းအနားမှာ သူရ ဦးရွှေမန်းက အခုလို ပြောသွားတာပါ။ အကျဉ်းသားတွေ လွှတ်ပေးရေး ဆိုရာမှာ နိုင်ငံရေး အကျဉ်းသားတို့ ယုံကြည်ချက် အကျဉ်းသား တို့ ဆိုတဲ့ စကားလုံး အသုံးအနှုန်းတွေကို အငြင်းပွားနေတာမျိုး မဟုတ်ပဲ နိုင်ငံ့ အရေးကို စိတ်ဝင်တစားလုပ်မယ့် သူတွေကို ဦးစားပေး လွှတ်ပေးဖို့ လုပ်ဆောင်နေတယ်လို့ သူရ ဦးရွှေမန်းက ပြောသွားပါတယ်။ တခါ လာမယ့် ၁၁ရက်နေ့ကျရင် လွှတ်တော်ကိုယ်စားလှယ် အဖွဲ့ကို သူ ဦးဆောင်ပြီး သွားရောက်မယ့် အိန္ဒိယ နိုင်ငံ ခရီးစဉ်အတွင်းမှာ လွှတ်တော်နဲ့ အစိုးရ ဆက်ဆံရေး၊ အိန္ဒိယနိုင်ငံ အုပ်ချုပ်ရေး စနစ် စတာတွေကို လေ့လာဖို့ ရှိတယ်လို့လည်း သူရ ဦးရွှေမန်းက ပြောပါတယ်။ အဲဒီ ပြည်သူ့လွှတ်တော် ဥပဒေရေးရာနဲ့ အထူးကိစ္စများ လေ့လာ ဆန်းစစ်ရေး ကော်မရှင် ရုံးခွဲ ဖွင့်ပွဲမှာ မြန်မာနိုင်ငံဆိုင်ရာ တရုတ် သံအမတ်ကြီးက ကော်မရှင် ရုံးခွဲအတွက် ကွန်ပြူတာ တွေ လာရောက် လှူဒါန်းခဲ့ပါတယ်။ တရုတ် မြန်မာ ဆက်ဆံရေးနဲ့ ပတ်သက်လို့ သူရ ဦးရွှေမန်းက အမေရိကန်နဲ့ ဆက်ဆံရေး မကောင်းတဲ့ အချိန်မှာ တရုတ်နိုင်ငံက မြန်မာနိုင်ငံဘက်က မှန်မှန်ကန်ကန် ရပ်တည်ပေး ခဲ့တဲ့ အတွက် မြန်မာနိုင်ငံဟာ ဒီအခြေအနေ ရောက်လာတာ ဖြစ်ကြောင်းနဲ့ အခုအခါ အမေရိကန်နဲ့ ဆက်ဆံရေး တိုးတက်လာပေမယ့် တရုတ်နဲ့ ဆက်ဆံရေးကို တိုးမြှင့် သွားမယ် ဖြစ်ကြောင်း ပြောသွားပါတယ်။","len":2436}
{"id":"160921_myanmar_new_investment_law","url":"https:\/\/www.bbc.com\/burmese\/burma\/2016\/09\/160921_myanmar_new_investment_law","title":"ရင်းနှီးမြှုပ်နှံမှု ဥပဒေသစ် ပြည်သူ့ လွှတ်တော်ထံ တင်သွင်း","summary":"မြန်မာ နိုင်ငံမှာ စီးပွားရေး လုပ်ကိုင်ကြမယ့် နိုင်ငံသား နဲ့ နိုင်ငံခြား သားတွေ အတွက် ရင်းနှီး မြှုပ်နှံမှု ဥပဒေ နှစ်ရပ် သီးခြားစီ မထား တော့ပဲ ပေါင်းစည်း လိုက်တဲ့ ဥပဒေသစ် တစ်ရပ်ကို အတည်ပြုနိုင်ဖို့ ပြည်သူ့ လွှတ်တော် ထံ မနေ့ စက်တင်ဘာ ၂၁ ရက် ဗုဒ္ဓဟူး နေ့က တင်သွင်း လိုက်ပါတယ်။","text":"ဥပဒေသစ် အရ ရင်းနှီး မြှုပ်နှံ မှု ကဏ္ဍ ကို အားပေး တဲ့ လုပ်ငန်း မျိုး တွေကို သာ ၅ နှစ် အခွန် ကင်းလွတ် ခွင့် ပြု တော့မယ်။ အဲဒီ့ ဥပဒေသစ် မူကြမ်း အရ၊ မဟာဗျုဟာ မြောက် အရေးပါတဲ့ လုပ်ငန်း တွေ၊ ရင်းနှီးမြှုပ်နှံ မှု ပမာဏ ကြီးမားတဲ့ လုပ်ငန်းတွေ ၊ သဘာဝ ပတ်ဝန်းကျင် ကို ထိခိုက် မလား ဆိုပြီး စိုးရိမ် ရတဲ့ လုပ်ငန်း မျိုး တွေကိုသာ မြန်မာ နိုင်ငံ ရင်းနှီး မြှုပ် နှံမှု ကော်မရှင် MIC က ဆုံးဖြတ် သွား တော့ မှာ ဖြစ်တယ်လို့ MIC က ပြောပါတယ်။ ဒါ့ကြောင့် ဒီ ဥပဒေ သစ် သာ အတည် ဖြစ်လာ ခဲ့ရင် တိုင်း ဒေသကြီးနဲ့ ပြည်နယ် အာဏာပိုင် တွေ မှာ လုပ်ငန်း ငယ် တွေကို လုပ်ခွင့် ပေးနိုင်တဲ့ အခွင့် အာဏာ ရှိ လာမှာ ဖြစ်ပါတယ်။ ဒါပေမယ့် MIC ရဲ့ အတည်ပြုမှု ကို တော့ ရယူ ရဦးမှာ ဖြစ်တယ်လို့ MIC ရဲ့ ဒု တိယ ညွှန်ကြား ရေးမှုး ချုပ် ဦးသန်းအောင်ကျော် က ဘီဘီစီ ကို ပြောပါတယ်။ MIC က ခွင့်ပြု ပေးသမျှ လုပ်ငန်း တိုင်း ဟာ ၅ နှစ် အခွန် ကင်းလွတ်ခွင့် ရခဲ့တာကနေ ဥပဒေသစ် အရ တော့ ရင်းနှီး မြှုပ်နှံ မှု ကဏ္ဍ ကို အားပေး တဲ့ လုပ်ငန်း မျိုး တွေကို သာ ၅ နှစ် အခွန် ကင်းလွတ် ခွင့် ပြု တော့မှာ ဖြစ်ပါတယ်။ ဒါ့ကြောင့် ဘယ်လို လုပ်ငန်း မျိုး တွေ ဟာ ရင်းနှီး မြှုပ်နှံ မှု ကဏ္ဍ ကို အားပေး တဲ့ လုပ်ငန်း မျိုး လည်း ဆိုတာ ကို အတိတကျ သတ်မှတ် ပေးလာ မှာ ဖြစ်ပါတယ်။ ဥပဒေ သစ် မှာ မြန်မာ နိုင်ငံသားတွေ အတွက် သီးခြား ပေးထား တဲ့ အခွင့် အရေး တွေ ပါဝင် မှာ ဖြစ်သလို၊ အသေးစားနဲ့ အလတ်စား စီးပွားရေး ကို ဦးစား ပေး မြှင့်တင်ဖို့ ရည်ရွယ် ထားတဲ့ အချက် မျိုးတွေ လည်း ထည့်သွင်း ထားတယ်လို့ ဦးသန်းအောင်ကျော် က ဆိုပါတယ်။","len":2442}
{"id":"160119_usdp_future","url":"https:\/\/www.bbc.com\/burmese\/burma\/2016\/01\/160119_usdp_future","title":"ကြံ့ခိုင်ရေး ပါတီ ရှေ့အလားအလာ","summary":"ဇန်နဝါရီလ ၁၉ ရက်နေ့က ကြံခိုင်ရေး ပါတီရဲ့ ဗဟို အလုပ် အမှုဆောင် အစည်းအဝေးကို နေပြည်တော်မှာ ပထမဆုံးအကြိမ် ပြုလုပ်ခဲ့ပါတယ်။","text":"ညီလာခံ လုပ်မယ့် ကိစ္စနဲ့ပါတီရဲ့ ဖွဲ့စည်းပုံ ပြင်ဆင်ရေး ကိစ္စတို့ ကိုဆွေးနွေးခဲ့ ကြံခိုင်ရေး ပါတီ ဗဟိုအလုပ်အမှုဆောင် ကော်မတီ အစည်းအဝေးကို ပြည်နယ်နဲ့ တိုင်း က ဥက္ကဋ္ဌ တွေ တက်ရောက်ခဲ့ ကြပြီး တံခါးပိတ် ဆွေးနွေး ကြတာ ဖြစ်ပါတယ်။ အစည်းအဝေး မှာတော့ ပါတီ ညီလာခံ လုပ်မယ့် ကိစ္စနဲ့ပါတီရဲ့ ဖွဲ့စည်းပုံ ပြင်ဆင်ရေး ကိစ္စတို့ ကိုဆွေးနွေးခဲ့ ကြပြီး အများစုကတော့ အရေးပေါ် ညီလာခံ လုပ်ဖို့ သဘောတူကြတယ်လို့ဗဟို အလုပ် အမှုဆောင် ဦးလှသိန်းဆွေက ပြော ပါတယ်။ အခု အစည်းအဝေးမတိုင်ခင် ပါတီ ထိပ်ပိုင်း ခေါင်းဆောင် အချို့ဟာ သမ္မတ ရဲ့ လယ်တောရိပ်သာ မှာ တစ်ပတ်အတွင်း နှစ်ကြိမ် တွေ့ ဆုံခဲ့ကြတယ်လို့ သတင်း တွေထွက်ပေါ် လာခဲ့ပါတယ်။ ဒီလိုတွေ့ဆုံမှု အပြီး သူရဦးရွှေမန်း အပါအဝင် ပါတီထိပ်တန်း ခေါင်းဆောင် ၁၂ ဦး ကို ပါတီက ထုတ်ပစ် ဖို့ ကိစ္စ တွေ ဆွေးနွေးခဲ့ကြပြီး အခု အစည်းအဝေးမှာ ဆုံးဖြတ် မယ်လို့သတင်းတွေထွက်ပေါ်ခဲ့ပါတယ်။ ဒီကနေ့ပြုလုပ်တဲ့အစည်းအဝေးမှာ အဆိုပါ ကိစ္စနဲ့ပတ်သက်ပြီး ပါတီ ဗဟို အလုပ်အမှု ဆောင် တစ်ဦးဖြစ်သူဦးလှသိန်းဆွေက ကောလာဟလ တွေသာ ဖြစ်တယ် လို့ ပြောကြားခဲ့ပါတယ်။ ရွေးကောက်ပွဲ မတိုင်ခင်က ကြံခိုင်ရေး ပါတီညီလာခံကို ၂၀၁၆ ခုနှစ် ဇန်နဝါရီလ မှာကျင်းပဖို့အစီအစဉ် ရှိပေမဲ့ အခုချိန်ထိမကျင်းပနိုင်သေးပဲ မေလမှာကျင်းပဖို့ စီစဉ် နေကြပါတယ်။ ပါတီ ညီလာခံမှာ လက်ရှိ ဗဟိုအလုပ်အမှုဆောင်အဖွဲ့ ကိုလျော့ချ ဖို့ရှိသလို ပြည်နယ်နဲ့ တိုင်း ဥက္ကဋ္ဌ အချို့လည်း ပါတီက အနားယူဖို့ရှိတယ်လို ကြံ့ခိုင်ရေး ပါတီရဲ့ တာဝန်ရှိသူတွေက ပြောနေ ကြပါတယ်။","len":2443}
{"id":"140531_bkk_situation","url":"https:\/\/www.bbc.com\/burmese\/world\/2014\/05\/140531_bkk_situation","title":"ထိုင်းအာဏာသိမ်း ဆန့်ကျင်ပွဲတွေ စမယ်","summary":"ထိုင်းနိုင်ငံ ဘန်ကောက်မြို့မှာတော့ စစ်တပ်က အာဏာသိမ်းတာကို ကန့်ကွက်တဲ့ ဆန္ဒပြပွဲတွေ ဒီကနေ့ ပြုလုပ် တော့မှာပါ။","text":"အာဏာသိမ်း ကန့်ကွက်ပွဲတွေ ဖြစ်ပေါ် ဒီကိစ္စကြောင့် ဘန်ကောက်မြို့လယ်က အဓိက နေရာတွေကို ပိတ်ဆို့ပြီး စစ်တပ်တွေ ချထားပါတယ်။ ဒါဟာ မေလ ၂၂ ရက်နေ့မှာ စစ်တပ် အာဏာသိမ်းပြီး ပထမဆုံးအကြိမ် လူထုက ဆန့်ကျင် အုံကြွတာလဲ ဖြစ်ပါတယ်။ ဆန္ဒပြသူတွေ စုဝေးမှာ ဖြစ်တဲ့အတွက် လုံးဝ ပိတ်ထားတဲ့ အဓိက နေရာတွေက ရှစ်ခု ရှိပါတယ်။ အဲဒိထဲမှာ မြို့လယ်ခေါင်က Victory Monument တို့ Democracy Monument တို့လို ဘန်ကောက် မှာ လူအစည်ဆုံး နေရာတွေ ပါပါတယ်။ ဒါ့ကြောင့်မို့ ဖြစ်လာ နိုင်ခြေ ရှိတဲ့ ဆန္ဒပြပွဲ တွေက လွဲလို့ ဒီကနေ့ ဘန်ကောက်မှာ တခြား လှုပ်ရှားမှု တော်တော် နည်းနေပါလိမ့်မယ်။ ဘန်ကောက်က ဘီဘီစီ ရုံးခန်း၊ ထိုင်းနိုင်ငံခြား သတင်းထောက်များ ကလပ်နဲ့ သံရုံးတွေ ဖွင့်ထားတဲ့ Chitlon၊ Siam ၊ Rachadamri စတဲ့ မိုးပျံရထား ဘူတာရုံတွေ နားက နိုင်ငံခြားသားတွေ အဓိက စျေးဝယ်တဲ့ Central World ၊ Siam Paragon ၊ Mabonkrong အရောင်းစင်တာ ကြီးတွေ၊ သံရုံးတွေ ဘဏ်တွေ နိုင်ငံတကာ ကုမ္ပဏီကြီး တွေလဲ ရှိတဲ့ ဒီလို နေရာကို ပိတ်ထား တဲ့အတွက် လုံခြုံရေး တော်တော် တင်းကျပ် ထားတယ်လို့ ပြောလို့ ရပါတယ်။ ဘန်ကောက်မြို့ မိုးပျံ ရထားလမ်းရဲ့ မြို့တွင်း ဘူတာရုံတွေနဲ့ မြို့ထဲက အဓိက ကား လမ်းဆုံတွေကိုလဲ ပိတ်ထားပါတယ်။ မြို့လယ်ခေါင် အဲဒိလောက် အခြေအနေ မဆိုးဘူး လို့ သိရပါတယ်။ အဲဒိလို အခြေအနေမျိုးတွေ ဖြစ်နေတဲ့အတွက် ဘန်ကောက်မြို့မှာ စီးပွားရေး လုပ်ငန်းတွေ နှေးကွေးနေပါတယ်။ ရဲဗိုလ်ချုပ်ကြီး ဆွမ်ရွတ်တ် ကတော့ ဒီနေ့ ပြုလုပ်မယ့် ဆန္ဒပြပွဲတွေမှာ ပါဝင်တဲ့သူတိုင်းဟာ စစ်အုပ်ချုပ်ရေး ကြေညာ ထားတာကို ဆန့်ကျင် ချိုးဖောက်တယ်လို့ သတ်မှတ်မယ့်အကြောင်း မနေ့က ကြေညာ ထားပါတယ် ။","len":2456}
{"id":"150914_kia_fighting_myanmar","url":"https:\/\/www.bbc.com\/burmese\/burma\/2015\/09\/150914_kia_fighting_myanmar","title":"ကေ​အိုင်​အေ​နဲ့​အစိုးရ​တပ်​ကြား တိုက်​ပွဲ​ငယ်​တွေ ဖြစ်နေ","summary":"ရှမ်းပြည်နယ် မြောက်ပိုင်း မူဆယ်ခရိုင် ထဲက မုံးကိုး မြို့နယ် ထဲ မှာ ကချင် လက်နက်ကိုင် KIA တွေ နဲ့ အစိုးရ တပ်ကြား ထိတွေ့ ပစ်ခတ်မှု တွေ ဖြစ်ပေါ် လာတာ မှာ စက်တင်ဘာ ၁၄ ရက် တနင်္လာနေ့ အထိ ဆိုရင် တိုက်ပွဲ ငယ် ၅ ကြိမ် ထက် မနည်း ရှိနေပြီ လို့ အဲဒီ့ နယ်မြေ က လာတဲ့ သတင်းတွေ က ဆိုပါတယ်။","text":"ကေအိုင်အေ တပ်မဟာ ၄ ကို ကိုးကန့် တပ်တွေ နဲ့ ဆက်စပ်ပြီး လက်နက် ချ ရမယ် ဆိုပြီး အစိုးရ စစ်တပ် အကြီးအကဲ က ပြောဆို ထား။ ကေအိုင်အေ တပ်မဟာ ၄ လက်အောက်ခံ တပ်ရင်း ၃၆ ထိန်းချုပ် မြေ ဖြစ်တဲ့ မုံးကိုး ဒေသ ကို အစိုးရ စစ်ကြောင်း ဝင်လာ တာ ကနေ ပြီးခဲ့တဲ့ သောကြာ နေ့ က စလို့ တိုက်ပွဲ တွေ ပေါ်ပေါက် လာတာ ဖြစ်တယ် ဆိုပြီး KIA စစ်ဖက် သတင်းရပ်ကွက် က ပြောပါတယ်။ အထိခိုက် အကျဆုံး စာရင်း ကို အတိတကျ မသိရ သေး ပေမယ့် တိုက်ပွဲ မပြင်း ထန် ဘူး လို့ နယ်မြေ ခံ တွေ က ဆိုပါတယ်။ စက်တင်ဘာ ၁၁ ရက် သောကြာနေ့ က စလို့ မုံးကိုး မြို့နယ် ဖောင့်ထူးချိုင် ရွာ အနီး ထိတွေ့မှု ၂ ကြိမ် ဖြစ်ခဲ့ ပြီး နောက်တစ်ရက် မှာ လည်း ပစ်ခတ်မှု တွေ ရှိခဲ့တယ် လို့ ဆိုပါတယ်။ ၁၃ ရက် နေ့ မှာတော့ မုံးကိုး မန်ဖာ နားမှာ တိုက်ပွဲ ဖြစ်ပြီး ၊ ၁၄ ရက် နေ့ မှာ လည်း ပစ်ခတ် မှု စတင်ခဲ့ရာ ဖောင့်ထူးချိုင် ရွာ အနီးမှာ တိုက်ပွဲ ၂ ကြိမ် ဖြစ်ပေါ် ခဲ့တာ ပါ။ အခုလို တပ်မဟာ ၄ လက်အောက်ခံ နယ်မြေ မှာ တိုက်ပွဲ တွေ ဖြစ် ပေါ် လာ သလိုပဲ တပ်မဟာ ၃ နယ် ထဲ မှာလည်း ပြီးခဲ့တဲ့ သီတင်းပတ် ကပဲ အစိုးရ တပ် တွေ ဝင်လာတဲ့ အတွက် ပစ်ခတ် မှု တွေ ဖြစ်ခဲ့တယ် လို့ တပ်မဟာ ၃ လက်အောက်ခံ တပ်ရင်း ၁၂ တပ်ရင်းမှုး ဗိုလ်မှုး ဂျော်အောင် က ဘီဘီစီ ကို ပြောပါတယ်။ ကေအိုင်အေ တပ်မဟာ ၄ ကို ကိုးကန့် တပ်တွေ နဲ့ ဆက်စပ်ပြီး လက်နက် ချ ရမယ် ဆိုပြီး အစိုးရ စစ်တပ် အကြီးအကဲ က လတ်တလော မှာ ပဲ ပြောဆို ထားတာ ရှိတဲ့ အတွက် တပ်မဟာ ၄ နယ်ထဲ ကို အစိုးရ စစ်ကြောင်း ဝင်လာတာ နဲ့ တပြိုင် နက် အခု လို ထိတွေ့မှု တွေ ပိုပြီး ဖြစ်လာရတယ် လို့ စစ်ရေး အကဲခတ် တွေ က ပြောပါတယ်။","len":2458}
{"id":"140524_ukraine_luhansk_putin","url":"https:\/\/www.bbc.com\/burmese\/world\/2014\/05\/140524_ukraine_luhansk_putin","title":"ယူကရိန်းအရှေ့ လုဟန့်စ်ခ်မှာ တိုက်ပွဲဖြစ်","summary":"ယူကရိန်း အရှေ့ပိုင်း နယ်ထဲ မှာ၊ ကြာသပတေးနေ့ က ဖြစ်ခဲ့တဲ့ တိုက်ပွဲအတွင်း၊ ရုရှားလိုလားသူ ခွဲထွက်ရေးသမား အယောက် ၂၀ လောက် အထိ၊ သေဆုံးသွားတယ် ဆိုပြီး၊ ယူကရိန်း အစိုးရက ပြောပါတယ်။","text":"luhansk_separatists Rubizhne ဆိုတဲ့ ရွာအနီးမှာ ရှိတဲ့၊ အစိုးရ စစ်စခန်း တစ်ခုကို၊ သူပုန် အင်အား ၅၀၀၊ လာရောက် တိုက်ခိုက်ခဲ့တဲ့ အတွက် တိုက်ပွဲ ဖြစ်ခဲ့ရတယ်လို့ ယူကရိန်း ကာကွယ်ရေး ဝန်ကြီး ဌာနက ဆိုပါတယ်။ အဲဒီ နယ်မြေအတွင်းမှာပဲ၊ အစိုးရ စစ်ယာဉ်တန်း တစ်ခု အတိုက်အခိုက် ခံခဲ့ရပြီး၊ စစ်သားတစ်ဦး သေဆုံးခဲ့ကြောင်းလည်း အစိုးရဘက်က ကြေညာခဲ့ပါတယ်။ တခါ၊ တနင်္ဂနွေနေ့ မှာ ကျင်းပမယ့်၊ ယူကရိန်း သမ္မတရွေးကောက်ပွဲ က ထွက်ပေါ်လာမယ့် ရလာဒ်ကို သူ့အနေနဲ့ လေးစားမှာ ဖြစ်တယ် ဆိုပြီး၊ ရုရှား သမ္မတ Vladimir Putin က ပြောလိုက်ပါတယ်။ ယူကရိန်း နိုင်ငံဟာ အခုဆို ပြည်တွင်းစစ်ထဲ တကယ် ကျရောက်နေပြီလို့ သူယူဆပေမယ့်၊ ယူကရိန်း ပြည်သူတွေ အနေနဲ့၊ လက်ရှိ အကြပ်အတည်း က လွတ်မြောက်လိုကြပြီး၊ သူတို့ ရွေးချယ်မှု ကို လေးစားရမှာ ဖြစ်တယ် လို့လည်း၊ မစ္စတာ ပူတင်က ဆိုပါတယ်။ St Petersburg မြို့မှာ ကျင်းပ တဲ့ စီးပွားရေးဆိုင်ရာ ဆွေးနွေးပွဲ တစ်ခုမှာ၊ မစ္စတာ ပူတင်က ဒီလို ပြောဆိုခဲ့တာ ဖြစ်ပြီး၊ ယူကရိန်း အရှေ့ဘက်ပိုင်း ဒေသတွေ မှာ ဖြစ်ပေါ်နေတဲ့ သွေးထွက်သံယို အကြမ်းဖက်မှုတွေ ရဲ့ နောက်ကွယ်မှာ၊ ရုရှား အစိုးရ ပါဝင် ပတ်သက်နေတယ် ဆိုတဲ့၊ စွပ်ဆွဲချက်တွေကို လည်း ငြင်းပယ်ခဲ့ပါတယ်။ မစ္စတာ ပုတင်ရဲ့ ပြောဆိုမှုတွေ အပေါ်၊ ယူကရိန်း ယာယီ နိုင်ငံခြားရေး ဝန်ကြီး Andriy Deshchytsya က၊ တကယ်သာ ယူကရိန်း ရွေးကောက်ပွဲကို ရုရှားက လေးစားမယ် ဆိုရင် ကြိုဆိုကြောင်းနဲ့၊ ဒါပေမယ့် တရားဝင် ရွေးကောက် တင်မြှောက်ခံရမယ့် ယူကရိန်း အစိုးရနဲ့ ပူးပေါင်း ဆောင်ရွက်မှုတွေကိုလည်း ရုရှားဘက်က တကယ် လုပ်ဆောင်ရမှာ ဖြစ်ကြောင်း တုန့်ပြန်ခဲ့ပါတယ်။","len":2460}
{"id":"150904_burmese_election_mp","url":"https:\/\/www.bbc.com\/burmese\/burma\/2015\/09\/150904_burmese_election_mp","title":"တိုင်းရင်းသား ကိုယ်စားလှယ်လောင်း ၂ ဦး အရွေးခံခွင့် ပြန်ရ","summary":"လားဟူနဲ့ ချင်း တိုင်းရင်းသားရေးရာ ဝန်ကြီးတွေအဖြစ် အရွေးခံမယ့် ကိုယ်စားလှယ်လောင်း (၂)ဦးကို လာမယ့် ရွေးကောက်ပွဲမှာ ဝင်အရွေးခံဖို့ ပြည်ထောင်စု ရွေးကောက်ပွဲ ကော်မရှင်က ခွင့်ပြုပေးလိုက်ပါတယ်။","text":"ရွေးကောက်ပွဲကြီး နီးလာပြီ အဲဒီထဲမှာ လားဟူ အမျိုးသား ဖွံဖြိုးတိုးတက်ရေး ပါတီရဲ့ ဥက္ကဌ လည်း ဖြစ်တဲ့ လားဟူ ကိုယ်စားလှယ် ဦးယောသက် ကတော့ အဖေက ဝလူမျိုး အမေက လားဟူ လူမျိုး ဖြစ်တဲ့အတွက် လားဟူ တိုင်းရင်းသားရေးရာ ဝန်ကြီး အဖြစ် အရွေးခံဖို့ ခွင့်မပြုဘူးဆိုပြီး ပယ်ချခဲ့ပါတယ်။ ဒီအတွက် ပြည်ထောင်စု ကော်မရှင်မှာ အယူခံတင်တဲ့ အခါမှာ ရွေးကောက်ပွဲဝင်ဖို့ ပြန်ပြီး ခွင့်ပြုလိုက်ပါတယ်။ ဦးယူသက်လိုဘဲ ရခိုင်ပြည်နယ်မှာ ချင်း တိုင်းရင်းသားရေးရာ ဝန်ကြီးအဖြစ် ဝင်အရွေးခံမယ့် ချင်းဒီမိုကရေစီ အဖွဲ့ချုပ် ပါတီက ကိုယ်စားလှယ်လောင်း ဒေါ်မိုင်စုစုလှိုင် ကလည်း အယူခံတင်ခဲ့ရာမှာ ပြည်နယ်နဲ့ တိုင်း လွှတ်တော်နဲ့ ပြည်ထောင်စု လွှတ်တော် (၂)ခုကြား နားလည်မှု လွဲမှားတာကြောင့် ဆိုပြီး ရွေးကောက်ပွဲ ဝင်ဖို့ ပြန်ခွင့်ပြုခဲ့ပါတယ်။ တရားလွှတ်တော် ရှေ့နေ ဦးဌေးဦးကတော့ ရွေးချယ်ခံခွင့် နဲ့ ပတ်သက်ပြီး ရွေးကောက်ပွဲ ဥပဒေမှာ ကန့်သတ်တာမျိုးမရှိဘဲ ညွှန်ကြားချက်နဲ့ လုပ်ဆောင်ခဲ့တာ ဖြစ်တယ်လို့ ဆိုပါတယ်။ အခုလို အဖေကို လိုက်ပြီး လူမျိုးကို ယူရမယ်ဆိုတာဟာ အခြေခံဥပဒေ၊ ရွေးကောက်ပွဲဥပဒေ တွေနဲ့ ကိုက်ညီမှု မရှိဘူးဆိုပြီး တိုင်ရင်းသားပါတီတွေက ကော်မရှင် ဥက္ကဌ ဦးတင်အေးနဲ့ တွေ့ ဆုံတဲ့အခါမှာ တင်ပြဆွေးနွေးတာမျိုးတွေ ရှိခဲ့ပါတယ်။ ဒီလို (၂)ဘက် အငြင်းပွားစရာတွေ ဖြစ်ရပ်မျိုးတွေ မဖြစ်အောင် (၂၀၀၈) ဖွဲ့စည်းပုံ အခြေခံဥပဒေ အပါအဝင် ရွေးကောက်ပွဲ ဥပဒေတွေကို သေချာလေ့လာပြီးမှ ညွှန်ကြားချက်တွေ ထုတ်ပြန် သင့်တယ်လို့ တိုင်းရင်းသား ပါတီတွေက သုံးသပ် ပြောဆို နေကြပါတယ်။","len":2463}
{"id":"151105_dassk_above_president","url":"https:\/\/www.bbc.com\/burmese\/burma\/2015\/11\/151105_dassk_above_president","title":"NLD အစိုးရ ဖွဲ့နိုင်ရင် သမ္မတအထက်မှာ သူရှိမယ်လို့ ဒေါ်စုပြော","summary":"ရွေးကောက်ပွဲ ကျင်းပဖို့ နှစ်ရက်သာ လိုတော့တဲ့ အချိန်မှာ ဒေါ်အောင်ဆန်း စုကြည်က NLD အမျိုးသား ဒီမိုကရေစီအဖွဲ့ချုပ် အနိုင်ရလို့ အစိုးရ ဖွဲ့နိုင်ရင် သမ္မတရဲ့ အထက်မှာ သူရှိမယ်လို့ ဒေါ်အောင်ဆန်း စုကြည်ကပြောလိုက်ပါတယ်။","text":"ရွေးကောက်ပွဲနဲ့ ပတ်သက်လို့ စိုးရိမ် ကြောင်းလည်း ဒေါ်အောင်ဆန်း စုကြည်ပြောခဲ့ လက်ရှိအခြေခံ ဥပဒေအရ သမ္မတဟာ နိုင်ငံသားအားလုံးရဲ့ အထွဋ် အထိပ် နေရာမှာ ရှိရမယ် ဆိုတဲ့ အချက်အရ ဒီပြောဆိုမှုကို ထောက်ပြ စရာရှိ ပေမဲ့ ဒေါ်အောင်ဆန်း စုကြည် ကတော့ ဒါဟာ အခြေခံဥပဒေကို ချိုးဖောက်ရာ မကျဘူးလို့ ပြောပါတယ်။ ပြည်တွင်းပြည်ပ သတင်းထောက်တွေ ရာနဲ့ချီပြီး တက်ခဲ့တဲ့ ရန်ကုန်မြို့က နေအိမ်မှာ ပြုလုပ်တဲ့ သတင်းစာရှင်းလင်းပွဲမှာ ပြောခဲ့တာ ဖြစ်ပြီး NLD အနေနဲ့ ဘယ်သူ့ကို သမတ လောင်း အဖြစ်လျာထားတယ် ဆိုတာကိုတော့ ပြောမသွားခဲ့ ပါဘူး။ မြန်မာ့ နိုင်ငံရေးနဲ့ ရွေးကောက်ပွဲ ကို လေ့လာ စောင့်ကြည့်နေတဲ့ ပြည်သူ့ အရေး ဂျာနယ် အယ်ဒီတာချုပ် ဦးမော်လင်းကတော့ အခြေခံ ဥပဒေမှာ ပြဌာန်း ထားချက်အရ သမ္မတက အစိုးရ အဖွဲ့ရဲ့ အကြီးအကဲ ဆိုတာ ရာထူး အနေနဲ့သာ ရှိနေတာ ဖြစ်ပြီး နိုင်ငံရေး အရ လွှမ်းမိုးမှုကို ပြောမယ်ဆိုရင်တော့ ဒေါ်အောင်ဆန်း စုကြည်က အကြီးအကဲ နေရာမှာ ရှိနေနိုင်တယ်လို့ ပြောပါတယ်။ ဒေါ်အောင်ဆန်း စုကြည်ရဲ့ အခု သတင်းစာရှင်းလင်းပွဲ လုပ်တာဟာ ရွေးကောက်ပွဲ မဲဆွယ်မှုတွေ ရပ်တန့်ရမယ့် ရက် မတိုင်ခင် တစ်ရက်မှာ ပြည်သူတွေကို သတင်းစကား ပါးတာ ဖြစ်ပြီး NLD ပါတီ အပြတ်အသတ်နိုင်မှသာ အစိုးရ ဖွဲ့နိုင်မယ်၊ NLD ပါတီကိုပဲ မဲပေးကြပါလို့ ရွေးကောက်ပွဲ မတိုင်ခင် နောက်ဆုံး ပြောတာဖြစ်တယ်လို့ လည်း ဦးမော်လင်းက ပြောပါတယ်။ နိုင်ငံတကာကိုလည်း ဒီရွေးကောက်ပွဲဟာ အရေးကြီးတယ်၊ တရားမျှတ မှန်ကန်တဲ့ ရွေးကောက်ပွဲ ဟုတ်မဟုတ် စောင့်ကြည့်ကြဖို့ ပြောတဲ့ သဘောလည်း ဖြစ်နိုင်တယ်လို့ သူက ပြောပါတယ်။","len":2463}
{"id":"130710_populationday","url":"https:\/\/www.bbc.com\/burmese\/world\/2013\/07\/130710_populationday","title":"မြီးကောင်ပေါက် ကိုယ်ဝန် ပြဿနာ","summary":"ဇူလိုင်လ ၁၁ ရက် နေ့မှာ ကျရောက်တဲ့ ကမ္ဘာ့ လူဦးရေနေ့ ဆောင်ပုဒ်က မြီးကောင်ပေါက် ကိုယ်ဝန် ပြဿနာ ဖြစ်ပါတယ်။","text":"မိန်းကလေးငယ် ကိုယ်ဝန်ဆောင်မှုတွေ ရှိနေ ကမ္ဘာမှာ တနှစ်ကို အသက် ၁၈ နှစ် အောက် မိန်းကလေး ၁၆ သန်းလောက် ကလေးမွေး နေရပြီး နောက် ၃ သန်းကျော်က အန္တရာယ် ကြီးတဲ့ နည်းတွေနဲ့ ကိုယ်ဝန်ဖျက်ချ နေရတယ်လို့ ကုလ သမဂ္ဂ လူဦးရေ ရန်ပုံငွေ အဖွဲ့က ထုတ်ပြန် ပါတယ်။ မိန်းကလေး တွေကို ငယ်ငယ်ရွယ်ရွယ်နဲ့ အိမ်ထောင် ချပေးတာ၊ ကျူးလွန် စော်ကား ခံရတာ၊ ပညာသင်ခွင့် ဆုံးရှုံးတာ စတဲ့ လူ့အခွင့်အရေး ချိုးဖောက် ခံရမှု တွေနဲ့ သေဆုံး ချည့်နဲ့ တဲ့ထိ ကျန်းမာရေး နောက်ဆက်တွဲ ဆိုးကျိုး တွေကြောင့် ဒီပြဿနာကို ကုလသမဂ္ဂ က မီးမောင်း ထိုးပြတာ ဖြစ်ပါတယ်။ အိုင်ယာလန် နိုင်ငံ မှာတော့ ကိုယ်ဝန်ဖျက်ချခွင့် ဆိုင်ရာ ဥပဒေ ကို လွှတ်တော်မှာ အခြေအတင် ငြင်းခုံ နေကြပါတယ်။ အရေးပေါ် ကျန်းမာရေး အခြေအနေမှာ အမျိုးသမီးတွေကို သန္ဓေ ဖျက်ခွင့် ပေးတဲ့ ပြင်ဆင်ချက် ၁၆ဝ ကျော် ပါတဲ့ ဥပဒေကို လွှတ်တော်မှာ အများစု ထောက်ခံမဲနဲ့ တင်သွင်း ခဲ့ပေမယ့် အစိုးရက ပယ်ချ ခဲ့ပါတယ်။ ဒါပေမဲ့ ဝန်ကြီးချုပ်က ဒီဥပဒေ အရေး ကြာသပတေးနေ့ လွှတ်တော်မှာ ဆက်လက် ဆွေးနွေးခွင့် ပြုခဲ့ပါတယ်။ ပဋိသန္ဓေ မလိုချင်ဘဲ လွယ်ရ တာတွေ အဆုံးသတ်ဖို့၊ ဘေးကင်း စိတ်ချ ရတဲ့ မီးဖွားမှု တွေ ဖြစ်ဖို့နဲ့ လူငယ် ဘဝ အညွန့်တလူလူ တက်နေဖို့ ရည်ရွယ်တယ်လို့ ကမ္ဘာ့ လူဦးရေ နေ့မှာ ကုလ သမဂ္ဂက ထုတ်ပြန် လိုက်ပါတယ်။ မြန်မာ နိုင်ငံ အနေနဲ့ လူဦးရေ တိုးပွားမှု ထိန်းချုပ်ဖို့ လိုအပ်ပြီလို့ မပြောနိုင်သေး ပေမယ့် ကျန်းမာရေး လူမှုရေး ရှုထောင့် အရ မိသားစု သားဆက်ခြား စီမံကိန်းတော့ ရှိဖို့ လိုအပ်တယ်လို့ ပညာပေးရေး လုပ်ဆောင် နေသူတွေက ပြော ပါတယ်။","len":2465}
{"id":"world-53291357","url":"https:\/\/www.bbc.com\/burmese\/world-53291357","title":"ပါကစ္စတန်က ကားနဲ့ရထားတိုက်မှုမှာ ဆစ်ခ်ဘုရားဖူး ၂၀ ကျော် သေဆုံး","summary":"ပါကစ္စတန်အရှေ့မြောက်ပိုင်းမှာ ဆစ်ခ်ဘာသာဝင် ဘုရားဖူးတွေကို တင်ဆောင်လာတဲ့ ဗန်ကားတစီးကို ရထားတစင်းက တိုက်မိခဲ့တဲ့အတွက် ကားထဲမှာပါလာတဲ့ ဆစ်ခ်ဘုရားဖူး ၂၁ ယောက်ထက်မနည်း သေဆုံးခဲ့ပြီး နောက်ထပ် ၁၀ ဦးလည်း ဒဏ်ရာရခဲ့ပါတယ်။","text":"ဆစ်ခ်ဘာသာဝင်တွေ ဘုရားဖူးအပြီး ပက်ရှ်ဝါဒေသက နေရပ်ကိုပြန်အလာမှာ စီးလာတဲ့ဒီကားက ရထားနဲ့ တိုက်မိခဲ့ ပန်ဂျပ်ပြည်နယ်အတွင်းက ရှိတ်ခူးပူရ ဒေသအနီးမှာရှိတဲ့ ကားလမ်းနဲ့ ရထားလမ်းဆုံတနေရာမှာ အခုလို ဖြစ်ခဲ့တာ ဖြစ်ပြီး တိုက်မိတဲ့ရထားကတော့ ကရာချိနဲ့ လာဟိုးမြို့အကြား ပြေးဆွဲတဲ့ အမြန်ရထားဖြစ်ပါတယ်။ ဇွန်လ ၃ ရက်နေ့က ဖြစ်ခဲ့တဲ့ အဲဒီရထားတိုက်မှုမှာ သေဆုံးသူ အများစုဟာ တမိသားစုတည်းက ဖြစ်ပြီး ဆစ်ခ်ဘာသာဝင်တွေရဲ့ အဓိကကျတဲ့ အထွတ်အမြတ်နေရာတခုဖြစ်တဲ့ နန်ကာနာဒေသက ဆစ်ခ်ဘုရားကျောင်းက အပြန်မှာ အခုလို ဖြစ်ခဲ့တာ ဖြစ်ပါတယ်။ ရထားပေါ်ပါလာသူတွေထဲကတော့ ဒဏ်ရာရသူ မရှိဘူးလို့ဆိုပါတယ်။ ပါကစ္စတန်ရထားလမ်းတွေမှာ လတ်တလော အခုလို လူသေစေတဲ့အထိ မတော်တဆ ဖြစ်မှုတွေ ဖြစ်ထားအပြီး အခုလို ထပ်ဖြစ်ခဲ့တာလည်း ဖြစ်ပါတယ်။ ပြီးခဲ့တဲ့နှစ် နိုဝင်ဘာလမှာ ကရာချိ-ရာဝယ်ပင်ဒီ ပြေးဆွဲတဲ့ ရထားမီးလောင်မှု ဖြစ်ပွားခဲ့ပြီး လူ ၇၀ ကျော်အထိ သေဆုံးထားတာ ဖြစ်ပါတယ်။ အဲဒါဟာ ၂၀၁၉ ခုနှစ်အတွင်း ရထားပြေးဆွဲမှုနဲ့ သက်ဆိုင်တဲ့ မတော်တဆဖြစ်မှု အခု ၁၀ဝ ကျော်ထဲက တခုသာ ဖြစ်ပါတယ်။ ဖြစ်ပွားရာ ဒေသမြေပုံ အခုလို ရထားအတိုက်ခံခဲ့ရတဲ့ ကားဟာ ရထားလာစဉ် ပိတ်ထားတဲ့ ဂိတ်မှာ မစောင့်ဘဲ ဖြတ်လမ်းကနေ ဖြတ်ကူးဖို့ ကြိုးစားရင်း အခုလို အတိုက်ခံခဲ့ရတာ ဖြစ်ပြီး ကားမောင်းသူလည်း သေဆုံးခဲ့တယ်လို့ အစိုးရ အရာရှိတွေက ပြောပါတယ်။ ရှိတ်ခူးပူရ အရုဏ်ဦး သတင်းစာကို ရဲတွေ အပြောအရတော့ ကားပေါ်မှာ လူ ၂၅-၂၆ ယောက်လောက် ပါလာပြီး သေဆုံးသူတွေအထဲမှာ အမျိုးသမီးတွေနဲ့ ကလေးတွေလည်း ပါဝင်တယ်လို့ ဆိုပါတယ်။","len":2465}
{"id":"131126_unfc_chiang_mai_conference","url":"https:\/\/www.bbc.com\/burmese\/burma\/2013\/11\/131126_unfc_chiang_mai_conference","title":"အပစ်ရပ်ဖို့က ပထမလို့ တိုင်းရင်းသားတွေ သဘောတူ","summary":"တစ်နိုင်ငံလုံး အတိုင်းအတာနဲ့ အပစ်အခတ် ရပ်စဲရေးကို အရင် လက်မှတ်ထိုးပြီးမှ နိုင်ငံရေး ဆွေးနွေးပွဲတွေ ပြုလုပ်ဖို့ကို တိုင်းရင်းသား လက်နက်ကိုင်တွေက ဒီကနေ့ ထိုင်းနိုင်ငံ၊ ချင်းမိုင်မြို့မှာ ပြုလုပ်တဲ့ အစည်းအဝေးမှာ သဘောတူလိုက်ပါတယ်။","text":"ချင်းမိုင်မြို့မှာ ဒီကနေ့ကစပြီး ၃ ရက်ကြာ ဆွေးနွေးမှာဖြစ်တဲ့ လိုင်ဇာ သဘောတူညီချက်နဲ့ ဖွဲ့စည်းထားတဲ့ တစ်နိုင်ငံလုံး အပစ်အခတ် ရပ်စဲရေးဆိုင်ရာ အကောင်အထည် ဖေါ်ဆောင်ရေး ကော်မတီ အစည်းအဝေးက ခုလို သဘောတူလိုက်တာဖြစ်ပါတယ်။ နိုင်ငံရေး ဆွေးနွေးပွဲ မလုပ်ခင် တစ်နိုင်ငံလုံး အတိုင်းအတာနဲ့ လက်မှတ် ရေးထိုးဖို့ အတွက် စာချုပ်မှာ ပါမယ့် အချက်တွေကို ဒီဆွေးနွေးပွဲမှာ ပြုစုမှာဖြစ်ပြီး ယခင်က လိုင်ဇာသဘောတူညီချက်မှာ လက်မှတ် မထိုးရသေးတဲ့ ကချင်နဲ့ ပလောင် အဖွဲ့တွေလည်း ခုတခါမှာ ပါဝင် လက်မှတ်ထိုးကြမှာ ဖြစ်ပါတယ်။ စစ်တပ်က ပေးထားတဲ့ စာချုပ်နဲ့ လိုင်ဇာမှာ တိုင်းရင်းသားတွေ ဆုံးဖြတ်ထားတဲ့ အချက်တွေ အားလုံး ပါဝင်နိုင်အောင် ညှိနှိုင်းနေတယ်လို့ ယူအဲန်အက်ဖ်စီ ညီညွှတ်သော တိုင်းရင်းသားများ ကောင်စီ အတွင်းရေးမှူး ၂ ဗိုလ်မှူးကြီးခွန်ဥက္ကာက ဘီဘီစီကို ပြောပါတယ်။ လိုင်ဇာ အစည်းအဝေး မတက်ရောက်ခဲ့တဲ့ ဝနဲ့ မိုင်းလား အဖွဲ့တွေ ပါဝင်လာနိုင်ရေး အတွက် ယူအဲန်အက်ဖ်စီက ကိုယ်စားလှယ် လွှတ်ပြီး ဆွေးနွေးဖို့ ရှိတယ်လို့ ဗိုလ်မှူးကြီး ခွန်ဥက္ကာက ပြောပါတယ်။ စစ်တပ်က ပေးထားတဲ့ စာချုပ်ထဲမှာ တိုင်းရင်းသားတွေ လက်မခံနိုင်တဲ့ အချက်တွေကတော့ စစ်သားသစ် စုဆောင်းခွင့် မရှိ၊ လူအင်အားနဲ့ လက်နက်အင်အား စာရင်း ပေးရန် နဲ့ လူထုကြားမှာ ဆက်ကြေး မကောက်ရ ဆိုတဲ့ အချက်တွေ ဖြစ်ပါတယ်။ တိုင်းရင်းသားဘက်က တောင်းဆိုတဲ့ ဖယ်ဒရယ်စစ်တပ် ဖွဲ့စည်းရေးကိုလဲ အစိုးရဘက်က လက်မခံနိုင်ဘူးလို့ သိရပြီး ဒါတွေဟာ နောင်ဆွေးနွေးပွဲတွေမှာ ဒီအချက်တွေကို အဓိကထား ညှိနှိုင်းကြရမှာ ဖြစ်ပါတယ်။","len":2469}
{"id":"140505_nld_committee_byelection","url":"https:\/\/www.bbc.com\/burmese\/burma\/2014\/05\/140505_nld_committee_byelection","title":"NLD ဗဟိုရွေးကောက်ပွဲ အောင်နိုင်ရေး ကော်မီတီဖွဲ့","summary":"၂၀၁၄ ခုနှစ်မှာ ကျင်းပဖို့ရှိတဲ့ ကြားဖြတ် ရွေးကောက်ပွဲမှာ ဝင်ရောက် ယှဉ်ပြိုင်ဖို့ ပြင်ဆင်တဲ့ အနေနဲ့ အမျိုးသား ဒီမိုကရေစီ အဖွဲ့ချုပ်က ဗဟို ရွေးကောက်ပွဲ အောင်နိုင်ရေး ကော်မတီ ဖွဲ့စည်း လိုက်ပါတယ်။","text":"လက်ရှိ အခြေအနေအရ NLD ဟာ ခိုင်မာနေဆဲပဲလို့ ဆို တနင်္လာနေ့က ကျင်းပခဲ့တဲ့ အမျိုးသား ဒီမိုကရေစီ အဖွဲ့ချူပ်ရဲ့ ဗဟို အလုပ် အမှုဆောင် အစည်းအဝေး ကနေ ကြားဖြတ် ရွေးကောက်ပွဲ အောင်နိုင်ရေး ကော်မတီကို ပါတီ နာယက ဦးတင်ဦး အပါအဝင် ပုဂ္ဂိုလ် ၅ ဦးနဲ့ ဖွဲ့စည်းလိုက်တာပါ။ NLD အနေနဲ့ ၂၀၁၄ ကြားဖြတ် ရွေးကောက်ပွဲ အတွင်း ပေါ်ပေါက်လာမယ့် လစ်လပ် နေရာ အားလုံးမှာ ဝင်ရောက် ယှဉ်ပြိုင်သွားဖို့ ရည်ရွယ်ထားပြီး ပါတီရဲ့ ကိုယ်စားလှယ်လောင်းတွေကို ဦးစားပေး အဆင့်တွေနဲ့ သတ်မှတ် ရွေးချယ် သွားမယ်လို့ အဲဒီ ကော်မီတီထဲမှာ အဖွဲ့ဝင် တဦး ဖြစ်တဲ့ ဦးဉာဏ်၀င်းက ဘီဘီစီကိုပြောပါတယ်။ ၂၀၁၂ခုနှစ် ကြားဖြတ် ရွေးကောက်ပွဲ တုန်းက NLD အနေနဲ့ ဝင်ရောက် ယှဉ်ပြိုင် ခဲ့တဲ့ နေရာတိုင်း နီးပါးမှာ အနိုင်ရခဲ့ပေမယ့် နောက်ပိုင်း ပြောင်းလဲလာတဲ့ နိုင်ငံရေး အခြေအနေမှာ ပါတီဥက္ကဌ ဒေါ်အောင်ဆန်းစုကြည်နဲ့ NLD ကို အမျိုးသားရေး အခြေခံ အမြင်နဲ့ ဝေဖန်မှုတချို့ ရှိလာခဲ့ပါတယ်။ ဒါပေမယ့် ရွေးကောက်ပွဲ ကျင်းပတိုင်း ဆန့်ကျင်တဲ့ အင်အားစု ဆိုတာ ရှိတတ်စမြဲ ဖြစ်ပြီး လက်ရှိ အခြေအနေအရ NLD ဟာ ခိုင်မာနေဆဲ ဖြစ်ကြောင်း ဦးဉာဏ်ဝင်းက ပြောပါတယ်။ NLD ဟာ ဗဟိုနဲ့ တိုင်းနဲ့ ပြည်နယ် ပါတီ အဖွဲ့တွေ အကြား အမြဲ ထိစပ်မှု ရှိနေပြီး ဆက်ဆံရေး အခြေအနေဟာ အကောင်းဆုံးမှာ ရှိနေတယ်လို့လည်း ဦးဉာဏ်ဝင်းက ဆိုပါတယ်။ ၂၀၁၄ ခုနှစ် ကုန်ပိုင်းမှာ ကြားဖြတ် ရွေးကောက်ပွဲ ကျင်းပဖို့ ရှိတယ်လို့ ပြည်ထောင်စု ရွေးကောက်ပွဲ ကော်မရှင်က ပြောထားပေမယ့် လစ်လပ် မဲဆန္ဒနယ် နေရာတွေနဲ့ ကျင်းပမယ့် ရက်စွဲ အတိအကျကိုတော့ ထုတ်ဖော် ကြေညာရဦးမှာ ဖြစ်ပါတယ်။","len":2478}
{"id":"130413_dassk_japan","url":"https:\/\/www.bbc.com\/burmese\/burma\/2013\/04\/130413_dassk_japan","title":"ဒေါ်အောင်ဆန်းစုကြည် ဂျပန်မှာ မြန်မာတွေနဲ့တွေ့","summary":"အမျိုးသား ဒီမိုကရေစီ အဖွဲ့ချုပ် ဥက္ကဌ ဒေါ်အောင်ဆန်းစုကြည်ဟာ ဂျပန်နိုင်ငံကို တပတ်ကြာ ခရီးစဉ်အဖြစ် စနေနေ့ မနက်က ရောက်လာပြီး ညနေပိုင်းမှာ ဂျပန်ရောက် မြန်မာတွေနဲ့လည်း တွေ့ဆုံခဲ့ပါတယ်။","text":"ဂျပန်ရောက် မြန်မာတွေနဲ့ တွေ့ဆုံနေတဲ့ ဒေါ်အောင်ဆန်းစုကြည် တိုကျိုမြို့တော် ရှီဘူယမြို့နယ်က ခန်းမတစ်ခုမှာ ထောင်ဂဏန်းရှိတဲ့ မြန်မာတွေကို ဒေါ်အောင်ဆန်းစုကြည်က ၁ နာရီကျော်ကြာ တွေ့ဆုံခဲ့ကာ မိန့်ခွန်း ခေတ္တ ပြောပြီးနောက် တက်ရောက်လာတဲ့ လူတွေရဲ့ မေးခွန်းတွေကိုလည်း ဖြေကြား ခဲ့ပါတယ်။ တွေ့ဆုံပွဲအတွင်း ဒေါ်အောင်ဆန်းစုကြည်က ဂျပန်နိုင်ငံရဲ့ စည်းကမ်းရှိမှု၊ တိုးတက်မှုတွေမှာ မြန်မာနိုင်ငံအနေနဲ့ အတုယူစရာတွေ အများကြီး ရှိကြောင်း၊ ပြည်ပရောက် မြန်မာနိုင်ငံသား တွေအနေနဲ့လည်း ကိုယ့်နိုင်ငံ အရေးမှာ စည်းစည်းလုံးလုံး ညီညီညွတ်ညွတ်နဲ့ ပါဝင်ကြဖို့ တိုက်တွန်းခဲ့တယ်လို့ ဆွေးနွေးပွဲ တက်တဲ့ မြန်မာတွေက ပြောပါတယ်။ မြန်မာနိုင်ငံက ၂၀၁၅ အထွေထွေ ရွေးကောက်ပွဲမှာ လွတ်လပ် မျှတဖို့က အဲဒီမတိုင်ခင်မှာ ဖွဲ့စည်းပုံ အခြေခံ ဥပဒေ ပြင်ဆင်နိုင်ဖို့ အရေးကြီးကြောင်းလည်း ပြောခဲ့တယ်လို့ ဂျပန်ရောက် မြန်မာ့အရေး လှုပ်ရှားသူ တစ်ဦးဖြစ်တဲ့ ကိုဘုန်းမြင့်ထွန်းက ပြောပါတယ်။ ဒေါ်အောင်ဆန်းစုကြည်နဲ့ တွေ့ရတဲ့အတွက် ထောင်က ထွက်ထွက်ချင်း ကွဲကွာနေခဲ့ရတဲ့ အမေကို ပြန်တွေ့ရသလို ဝမ်းသာတယ်လို့လည်း အရင်တုန်းက ဒေါ်အောင်ဆန်းစုကြည်ရဲ့ လုံခြုံရေးအဖြစ် သုံးရောင်ခြယ် လူငယ်အဖွဲ့မှာ ပါဝင်ခဲ့ဖူးတဲ့ ကိုဘုန်းမြင့်ထွန်းက ပြောပါတယ်။ ဒေါ်အောင်ဆန်းစုကြည်ဟာ ဂျပန်ခရီးစဉ်အတွင်း နောက်ရက်တွေမှာတော့ ဂျပန် စီးပွားရေး လုပ်ငန်းရှင်တွေ၊ ဂျပန် အစိုးရ ခေါင်းဆောင်တွေတွေနဲ့ တွေ့ဆုံမယ့်အပြင် သူ သုတေသီအဖြစ် အလုပ်လုပ်ဖူးတဲ့ ကျိုတို တက္ကသိုလ်ကိုလည်း သွားရောက်မှာ ဖြစ်ပါတယ်။","len":2479}
{"id":"150312_students_strike_released","url":"https:\/\/www.bbc.com\/burmese\/burma\/2015\/03\/150312_students_strike_released","title":"ထိန်းသိမ်းခံရတဲ့ ကျောင်းသားတချို့ ပြန်လွတ်လာ","summary":"ပြီးခဲ့တဲ့ မတ်လ ၁၀ရက်နေ့က လက်ပံတန်း သပိတ်စစ်ကြောင်းကို ရဲတပ်ဖွဲ့က ၀င်ရောက် ဖြိုခွင်းခဲ့အပြီး သာယာဝတီ အကျဉ်းထောင် မှာ ထိန်းသိမ်းထား သူတွေထဲက ကျောင်းတက်နေဆဲ ကျောင်းသားတွေကို အာဏာပိုင်တွေက စိစစ်ပြီး ပြန်လွှတ်ပေး နေပါတယ်။","text":"ခံဝန်ချက် လက်မှတ်ထိုးခဲ့ရတယ်လို့ ပြန်လွတ်လာသူ ကျောင်းသူ မရီမိုမိုအောင် ကပြော ပြန်လွှတ်ပေးလိုက်တဲ့သူတွေ အားလုံးဟာ ကျောင်းသူ ကျောင်းသားတွေချည်း ဖြစ်ပြီး လောလောဆယ် ပြန်လွှတ်ပေးလိုက်တဲ့သူပေါင်း ၂၇ဦးရှိပြီလို့ သိရပါတယ်။ ဖမ်းဆီး ခေါ်ဆောင်သွားစဉ်မှာ ရဲတွေရဲ့ ရိုက်နှက်တာကို ခံခဲ့ရကြောင်းနဲ့ နောက်မလုပ်ပါဘူး ဆိုတဲ့ ခံဝန်ချက် လက်မှတ် ထိုးခဲ့ရကြောင်း ပြန်လွတ်လာသူတွေထဲက တဦး ဖြစ်တဲ့ ရန်ကုန် အရှေ့ပိုင်း တက္ကသိုလ် တတိယနှစ် ကျောင်းသူ မရီမိုမိုအောင် ခေါ် ရီမွန်က ပြောပါတယ်။ ကျောင်းသူ ကျောင်းသားတွေကို အခုလို ပြန်လွှတ်ပေးလိုက်တာဟာ ကျောင်းပြန်တက်ပြီး စာမေးပွဲ ပြန်ဖြေနိုင်ဖို့နဲ့ အမျိုးသား ပညာရေး ဥပဒေ ပြင်ဆင်ရေးကို ဆက်ဆွေးနွေးနိုင်ဖို့ ဖြစ်တယ်လို့ ပဲခူးတိုင်း ရဲတပ်ဖွဲ့ ဒုရဲမှူးကြီး ဝင်းစိန် က ပြောပါတယ်။ အမျိုးသား ပညာရေး ဥပဒေကို ပြင်ဆင်ဖို့ ကျောင်းသားတွေက ဆန္ဒပြခဲ့ကြတာ ဖြစ်ပေမယ့် မတည်မငြိမ် ဖြစ်အောင်၊ လုံခြုံရေး ထိခိုက်အောင် နောက်ကွယ်ကနေ သွေးထိုး လှုံ့ဆော်နေသူတွေ၊ ကြိုးကိုင် စီစဉ်နေသူတွေ ရှိနေပြီး အဲဒီလူတွေကို ဖော်ထုတ် အရေးယူသွားမယ်လို့ သူက ဘီဘီစီကို ပြောပါတယ်။ ရဲတပ်ဖွဲ့က အခုလို အင်အားသုံး ဖြိုခွင်းခဲ့တာဟာ ဖြစ်ပေါ်လာတဲ့ အခြေအနေပေါ် မူတည်ပြီး ဥပဒေနဲ့ အညီ အရေးယူ ဆောင်ရွက်ခဲ့တာ ဖြစ်တယ်လို့လည်း ဆိုပါတယ်။ အဲဒီ ဖြစ်စဉ်မှာ ရဲမဟုတ်သူတွေက ရဲယူနီဖောင်းတွေ ဝတ်ပြီး ဝင်ရောက် ဖြိုခွင်းမှုတွေ လုပ်ခဲ့တယ် ဆိုတဲ့ ပြောဆိုချက်တွေနဲ့ ပတ်သက်လို့တော့ လုံးဝ မဟုတ်မှန်ကြောင်း ဒုရဲမှူးကြီး ဝင်းစိန်က ငြင်းဆို သွားပါတယ်။","len":2479}
{"id":"160109_arakan_army_fighting_rakhine","url":"https:\/\/www.bbc.com\/burmese\/burma\/2016\/01\/160109_arakan_army_fighting_rakhine","title":"ရခိုင်စစ်ပွဲ ရပ်ဖို့လိုကြောင်း ပြောဆိုနေ","summary":"ရခိုင် ပြည်နယ် ထဲ ဖြစ်ပေါ် နေတဲ့ စစ်ပွဲ တွေ ကို အမြန် ဆုံး ရပ်ပြီး တွေ့ဆုံ ဆွေးနွေး ကြဖို့ ရခိုင် ဝါရင့် နိုင်ငံရေး ခေါင်းဆောင် တစ်ဦး ဖြစ်တဲ့ ဦးအေးသာ အောင် က တိုက် တွန်း လိုက်ပါတယ်။","text":"အိုးအိမ်တွေ စွန့်ခွာ ထွက်ပြေး ကြရတဲ့ ဒေသခံ အရေအတွက် ရာနဲ့ချီ။ ကျောက်တော် မြို့နယ် ထဲ အစိုးရတပ် နဲ့ ရက္ခိုင့်တပ်မတော် အေအေ အကြား တိုက်ပွဲ တွေ ပြင်းထန် ခဲ့ပြီး အခု ရက်ပိုင်း မှာပဲ နှစ်ဘက် စလုံး ကနေ အပြန် အလှန် ကြေညာချက် တွေ ထုတ် လာတာ ကြပါတယ်။ အစိုးရ စစ်တပ်ရဲ့ ထုတ်ပြန် ချက် အရ ဒီဇင်ဘာလ ၂၈ ရက် ကနေ ဇန်နဝါရီလ ၄ ရက် အတွင်း တိုက်ပွဲ ၁၅ ကြိမ် ဖြစ်ခဲ့တာမှာ တပ်ရင်းမှူး တစ်ဦး အပါအဝင် အရာရှိ စစ်သည်တွေ ကျဆုံး ခဲ့သလို၊ ရခိုင်တပ် ဘက်ကတော သုံးယောက် ကျပြီး လက်နက်ခဲယမ်း မီးကျောက်တွေ၊ ရိက္ခာတွေကို သိမ်းဆည်း ရမိတယ်လို့ ဆိုပါတယ်။ အေအေ အဖွဲ့ကို အစွမ်းကုန် ချေမှုန်း သွားမယ် လို့လည်း အစိုးရတပ် ဘက် ပြောဆို ထားပါတယ်။ အေအေကလည်း ဇန်နဝါရီ ၉ ရက် ရက်စွဲ နဲ့ ကြေညာချက် ထုတ်ကာ အစိုးရ ပြောဆိုချက် တွေ ကို တုံ့ပြန် ခဲ့တာမှာ အစိုးရ တပ်ဘက် က အကျအဆုံး ၁၅၀ ဝန်းကျင် ရှိပြီး၊ အယောက် ၂၀၀ နီးပါး ဒဏ်ရာရတယ် လို့ ပြောလာ ပါတယ်။ ဦးအေးသာအောင်ကတော့ အမြစ်ပြတ် ချေမှုန်းဖို့ ဆိုတာ မဖြစ်နိုင်တဲ့ အတွက် တွေ့ဆုံ ဆွေးနွေးဖို့ နဲ့ စစ်ပွဲတွေ ရပ်ဖို့ လိုတယ်လို့ ဘီဘီစီကို ပြောပါတယ်။ တိုက်ပွဲတွေ ကြောင့် အိုးအိမ်တွေ စွန့်ခွာ ထွက်ပြေး ကြရတဲ့ ဒေသခံ အရေအတွက် ရာနဲ့ချီ ရှိပြီး ရခိုင် လူထု အကြားမှာလည်း စိုးရိမ်မှု တွေ မြင့်တက် နေတယ် လို့ ကျောက်တော် မြို့နယ်က ပြည်နယ် လွှတ်တော် ကိုယ်စားလှယ် ဦးစောငြိမ်းက ပြောပါတယ်။ ပြည်နယ် အတွင်း စစ်ပွဲ တွေ ရပ်ကြဖို့ ဒေသခံ တွေ ရဲ့ ချီတက် ဆန္ဒပြ တောင်းဆို မှုတွေလည်း မကြာခင် ကပဲ ကျောက်တော်မှာ တစ်ကြိမ်၊ မြောက်ဦးမှာ တစ်ကြိမ် ဖြစ်ပေါ် ခဲ့ပါတယ်။","len":2494}
{"id":"140124_egypt_blast","url":"https:\/\/www.bbc.com\/burmese\/world\/2014\/01\/140124_egypt_blast","title":"အီဂျစ် ရဲဌာနချုပ် အပြင်ဘက် ဗုံးကွဲ၊ ၄ ဦး သေ","summary":"မဲပေးသူ ၉၈ ရာနှုန်း ထောက်ခံတယ် ဆိုတဲ့ အခြေခံ ဥပဒေ ဆန္ဒ ခံယူပွဲ နောက်ပိုင်း အီဂျစ် နိုင်ငံရေး အခြေအနေ တင်းမာနေချိန်မှာ မြို့တော် ကိုင်ရိုက ရဲဌာနချုပ် အပြင်ဘက်မှာ ကားဗုံး တလုံး ပေါက်ကွဲလို့ အနည်းဆုံး လူ ၄ ဦးသေ၊ တခြား လူ ၇၀ ကျော် ဒဏ်ရာ ရရှိသွားပါတယ်။","text":"ပြင်းထန်တဲ့ ပေါက်ကွဲမှုကြောင့် မြေတွင်းကြီး ဖြစ်ကျန်ရစ် ဂျေရုဆလမ် မြို့တော်ရဲ့ ချန်ပီယံ တွေလို့ သူတို့ဘာသာ နာမည် ခံထားတဲ့ အယ်ခိုင်ဒါ အနွယ်ဝင် Ansar Beit al-Maqdis စစ်သွေးကြွ တွေက ဒီရဲရုံးချုပ် တိုက်ခိုက်မှုကို သူတို့ လက်ချက်လို့ ဝန်ခံ ထားပါတယ်။ အရင်လ က အီဂျစ် မြောက်ပိုင်း Mansoura မြို့မှာ ဖြစ်ပွားတဲ့ လူ ၁၆ သေဆုံးတဲ့ လုံခြုံရေး ဌာန ရုံးတရုံး တိုက်ခိုက်မှု ကိုလည်း သူတို့ လက်ချက်လို့ ဒီအဖွဲ့က ကြေညာ ထားပါတယ်။ ဒါပေမဲ့ အီဂျစ် အစိုးရ ကတော့ ဒီတိုက်ခိုက်မှု ကို သူတို့ ဖြုတ်ချ ခဲ့တဲ့ သမ္မတဟောင်း မော်စီရဲ့ မွတ်ဆလင် ညီနောင်များ အဖွဲ့လက်ရာလို့ အပြစ်ဖို့ ခဲ့ပါတယ်။ မတရားသင်း ကြေညာ ခံထားရတဲ့ ယခင် အာဏာရ မွတ်ဆလင် ညီနောင်များ အဖွဲ့က ဒီစွပ်စွဲမှုကို ပြင်းပြင်းထန်ထန် ပယ်ချ ခဲ့ပြီး ရှုတ်လည်း ရှုတ်ချ ခဲ့ပါတယ်။ ညီနောင်များ အဖွဲ့ရဲ့ နိုင်ငံရေး လက်ရုံး လွတ်လပ် မျှတမှု ပါတီက မိုဟာမက် ဆူဒန်ကတော့ သူတို့ အဖွဲ့ အနေနဲ့ ငြိမ်းချမ်းစွာ ဆန္ဒပြ သူတွေမို့ စစ်အာဏာသိမ်းသူတွေက ဖြစ်ဖြစ် ဘယ်သူက ဖြစ်ဖြစ် အကြမ်းဖက်တာကို ပြစ်တင် ရှုတ်ချတယ်လို့ ပြောပါတယ်။ အစိုးရ ဘက်ကလည်း လာမယ့် စနေနေ့မှာ ကျရောက်မယ့် အရင် အာဏာရှင် သမ္မတ မူဘာရက် ကို ဖြုတ်ချခဲ့တဲ့ ၃ နှစ်ပြည့် အထိမ်းအမှတ် ဆန္ဒပြပွဲ တွေ အတွက် တပ်လှန့်ထားတယ်လို့ ဆိုပါတယ်။ ဒီလို လုံခြုံရေး အကောင်းဆုံး အစိုးရ ဌာနကြီးကို လာပြီး ဖောက်ခွဲရေး လုပ်ခဲ့တာက လုံခြုံရေး အခြေအနေ လျော့ရဲ နေတာကို ပြနေတာ ဖြစ်ကြောင်း ဘီဘီစီ သတင်းထောက် Orla Guerin က ကိုင်ရိုကနေ ပေးပို့ ပါတယ်။ ပေါက်ကွဲမှု ပမာဏ ကြီးမားပြီး ပစ်ခတ်သံတွေလည်း ကြားရတယ်လို့ ဆိုပါတယ်။","len":2494}
{"id":"160907_trump_military","url":"https:\/\/www.bbc.com\/burmese\/world\/2016\/09\/160907_trump_military","title":"သမ္မတဖြစ်ရင် စစ်တပ်တိုးချဲ့ မယ်လို့ ဒေါ်နယ်ထရမ့်ပြော","summary":"ရီပတ်ဘလီကင် ပါတီ မှ ဝင်ရောက် အရွေးခံမဲ့ ဒေါ်နယ်ထရမ့် က လာမဲ့ နိုဝင်္ဘာ သမ္မတ ရွေးကောက်ပွဲ မှာ သူသာ အနိုင်ရခဲ့ရင် စစ်အင်အား တိုးချဲ့မယ့် အကြောင်း ပြောပါတယ်။","text":"ဒေါ်နယ်ထရမ့် မိန့်ခွန်းပြော စစ်သားတွေ ပိုမို စုဆောင်းမယ်၊ စစ်လေယာဉ်တွေ စစ်သင်္ဘောတွေ နဲ့ ကမ်းတက် တပ်ဖွဲ့ဝင် တွေ လည်း အများအပြား ခန့်အပ် မယ် လို့ ပြောပါတယ်။ သမ္မတ အိမ်ဖြူတော် မှာ သမ္မတ တာဝန်ယူပြီးတာ နဲ့ တပြိုင်နက် စစ်ဗိုလ်ချုပ်ကြီးတွေ ကို ခေါ်တွေ့ပြီး ရက် ၃၀ အတွင်း မှာ IS အစ္စလာမ်မစ် လက်နက်ကိုင် အဖွဲ့ ကို အပြတ် နှိမ်နင်း ချေမှုန်းနိုင်တဲ့ စစ်ဆင်ရေး ကို ရေးဆွဲ တင်ပြ ဖို့ တောင်းဆို မှာပါ လို့ ပြောပါတယ်။ ဒီအခါမှာ တပ်ဖက်ဆိုင်ရာ စစ်ဆင်ရေး အပြင် ငွေကြေးလည်း ပုံအောပြီး ဆိုက်ဘာ စစ်ဆင်ရေး ၊ ဝါဒ သဘောတရား ရေးရာ တွေပါ ထည့်သွင်းမယ့် အကြောင်း၊ ဒီစစ်ရေး အစီအမံ တွေ ကို ပြီးခဲ့တဲ့ သီတင်းပတ် တွေ အတွင်း က ပြောခဲ့ တဲ့ မိန့်ခွန်း ထဲမှာ ပါတဲ့အတိုင်း အစွန်းရောက်IS အကြမ်းဖက် အဖွဲ့ အပေါ် မှာ အနိုင် ရအောင် လုပ်မှာ ပါ လို့ပြောတာပါ။ ဒါ့အပြင် စစ်ဗိုလ်ချုပ်ကြီး တွေ အနေနဲ့ IS ကို မနှိမ်နိုင် ခြင်းဟာ လည်း စစ်ဆင်ရေး ကို နားမလည် လို့ ဖြစ်တဲ့ အကြောင်း စီဘီအက်စ် ရုပ်သံ သတင်းဌာန ကိုလည်း ပြောခဲ့ဖူး ပါတယ်။ စစ်တပ် ကို ဝေဖန် အပြီးမှာ ပြိုင်ဘက် သမ္မတလောင်း ဟီလာရီ ကလင်တန် ကိုပါ မတည်ငြိမ်သူ အဖြစ် တိုက်ခိုက် ဝေဖန် လိုက်ပါ သေးတယ်။ ဟီလာရီ ကလင်တန် ကလည်း သမ္မတ တာဝန် အပြင် စစ်ဦးစီးချုပ် တယောက် အနေနဲ့ ဘယ်သူက နိုင်ငံ နဲ့ အမေရိကန် စစ်တပ် ကို အကာအကွယ် ပေးနိုင် မလည်း ဆိုတာ ကို အမေရိကန် ပြည်သူတွေ က သဘောပေါက် တဲ့ အတွက် ဒေါ်နယ်ထရမ့် ကို ထည့်တွက်စရာ မလိုမှန်း သိကြ တဲ့ အကြောင်း ပြောပါတယ်။ အမေရိကန် စစ်တပ် အသိုင်းအဝိုင်း ကလည်း မစ္စတာ ထရမ့် ကို မကြာခဏ ဝေဖန်လေ့ ရှိ ကြ ပါတယ်။","len":2496}
{"id":"151019_slovenia_migrants_syria","url":"https:\/\/www.bbc.com\/burmese\/world\/2015\/10\/151019_slovenia_migrants_syria","title":"သောင်တင်​နေ​တဲ့ ဒုက္ခ​သည်​တွေ​ကို ဆ​လို​ဗေး​နီး​ယား ဝင်​ခွင့်​ပေး","summary":"ခရိုအေးရှား နဲ့ နယ်စပ်မှာ စုပုံ နေတဲ့ ဒုက္ခသည် ၅ ထောင် ဝန်းကျင် ကို သူတို့ နိုင်ငံထဲ ဝင်ခွင့် ပြုမယ် လို့ ဆလိုဗေးနီးယား က ဆိုလာပါတယ်။","text":"ရွှေ့ပြောင်းသူတွေ ဟာ လေဟာပြင် ရွှံနွံ တွေ ထဲ ယာယီတဲ တွေ နဲ့ စိုစိုစွတ်စွတ် ဖြစ်သလို နေနေ ခဲ့ရ။ ဆီးရီးယား ဒုက္ခသည် အများစု ဖြစ်ပုံ ရတဲ့ ရွှေ့ပြောင်းသူတွေ ဟာ လေဟာပြင် ရွှံနွံ တွေ ထဲ ယာယီတဲ တွေ နဲ့ စိုစိုစွတ်စွတ် ဖြစ်သလို နေနေ ခဲ့ရပါတယ်။ အစောပိုင်းတုန်းကတော့ ဘော်လ်ကန်ဒေသ နိုင်ငံတွေ ရဲ့ နယ်ခြား ဝင်ပေါက် ထွက် နေရာတွေ မှာ ထောင်ပေါင်း များစွာသော ရွှေ့ပြောင်း သူတွေ သောင်တင် နေကြရတဲ့ အခြေအနေ အပေါ် သက်ဆိုင်ရာ နိုင်ငံတွေ ရဲ့ အစိုးရ တွေ က အပြန်အလှန် အပြစ်ဖို့ နေကြ ပါတယ်။ ဆလိုဗေးနီးယား ထဲကို ခရိုအေးရှား ကနေ တဆင့် ဝင်လာ တဲ့ လူစီးကြောင်း ကြီးကို ထိန်းချုပ် ပေးပါ ဆိုတဲ့ တောင်းဆိုမှု ကို ခရိုအေးရှား အစိုးရ က မျက်ကွယ်ပြု ထားတယ် လို့ ဆလိုဗေးနီးယား အာဏာပိုင် တွေ က စွပ်စွဲ နေပါတယ်။ တခါ၊ ခရိုအေးရှား နိုင်ငံ ကလည်း ဆာဘီးယား နဲ့ နယ်ခြား တနေရာ ကို ဖွင့် ပေးလိုက် လို့ အဲဒီ့နေရာ မှာ စောင့်နေကြတဲ့ လူ ၂ ထောင် ကျော် ဟာ ခရိုအေးရှား ထဲ အပြေးအလွှား ဝင်ရောက် လာကြ ပါတယ်။ ဒီအချိန်မှာပဲ ဂျာမနီ နိုင်ငံ မှာတော့ ပေဂီးဒါး လို့ ခေါ်တဲ့ နိုင်ငံခြားသား ဝင်ရောက်မှု ဆန့်ကျင်တဲ့ လှုပ်ရှားမှု စတင် ခဲ့တဲ့ ၁ နှစ်ပြည့် အထိမ်းအမှတ် အဖြစ် ဒရက်စ်ဒဲန် မြို့မှာ လူ ၂ သောင်း ဝန်းကျင် ချီတက် လမ်းလျှောက် ခဲ့ကြ ပါတယ်။ အစ္စလာမ် ဆန့်ကျင် ရေး ဓာတ်ပုံ တွေ စာသားတွေ ပါဝင် တဲ့ ပိုစတာ တွေ လည်း ကိုင်ဆောင် ထားကြပါတယ်။ ဒရက်စ်ဒဲန် မြို့မှာပဲ ဒုက္ခသည်တွေ ကို ကြိုဆို ထောက်ခံတဲ့ တန်ပြန် ချီတက် လမ်းလျှောက်ပွဲ တစ်ရပ် လည်း ပြုလုပ် လာတာမှာ လူ ၇ ထောင် ဝန်းကျင် ပူးပေါင်း ပါဝင် ခဲ့ကြ ပါတယ်။","len":2497}
{"id":"140603_minimum_wage","url":"https:\/\/www.bbc.com\/burmese\/burma\/2014\/06\/140603_minimum_wage","title":"အစိုးရ၊ အလုပ်ရှင်နှင့် အလုပ်သမား တွေ့ဆုံ","summary":"အလုပ်သမားရေးရာဌာနတွေဟာ စက်မှုဇုန် တွေက အလုပ်ရှင်နဲ့ အလုပ်သမားတွေကို တွေ့ဆုံ ဆွေးနွေးနေပါတယ်။","text":"မေဒေးနေ့က ဆန္ဒပြ အလုပ်သမားများ အလုပ်သမား အဖွဲ့အစည်းတွေ ဖွဲ့ဖို့၊ လုပ်ခလစာ နဲ့ လူမှုဖူလုံရေး ခံစားခွင့်တွေ ရဖို့ အပြင် အလုပ်ရှင်နဲ့ အလုပ်သမားအကြား ပြဿနာတွေ ဖြေရှင်းဖို့ လှိုင်သာယာ၊ ရွေပေါက်ကံ၊ မင်္ဂလာဒုံ ၊ မြောက်ဥက္ကလာ စတဲ့ စက်မှုဇုန်တွေမှာ အစိုးရ အလုပ်သမားရေးရာ ဌာနတွေ ဦးဆောင်ပြီး အလုပ်ရှင် နဲ့ အလုပ်သမားတွေ တွေ့ဆုံဆွေးနွေးနေတာ ဖြစ်ပါတယ်။ အနိမ့်ဆုံးလုပ်ခလစာ သတ်မှတ်ရေးမှာ သင့်တင့်တဲ့ နှုန်းထား သတ်မှတ်နိုင်ဖို့ ဒီဆွေးနွေးပွဲမှာလဲ ထည့်သွင်း စဉ်းစားနေတယ်လို့ အလုပ်ရှင်နဲ့ အလုပ်သမား ဥပဒေစိစစ်ရေး ဦးစီးဌာန ညွှန်ကြားရေးမှူးချုပ် ဦးဝင်းရှိန်က ပြောပါတယ်။ အလုပ်သမားတွေကတော့ ဒီဆွေးနွေးပွဲအတွက် အကြောင်းကြားမှုတွေ အချိန်မီ မရခဲ့သလို ဆွေးနွေးရာမှာလည်း သူတို့တွေရဲ့ လိုအပ်ချက်တွေကိုလည်း တင်ပြခွင့်မရခဲ့ဘူးလို့ ဆိုပါတယ်။ မြန်မာနိုင်ငံမှာ အလုပ်သမား တစ်ဦးရဲ့ အနိမ့်ဆုံး လုပ်ခလစာဟာ နှစ်သောင်းခြောက်ထောင် ရှိပြီး စက်မှုဇုန်အလုပ်သမားတွေရဲ့ လုပ်ခ လစာ တိုးမြှင့်ရေး တောင်းဆိုမှုတွေလည်း ရှိနေပါတယ်။ လက်ရှိမှာ အစိုးရအနေနဲ့ အနိမ့်ဆုံး လုပ်ခလစာ တရားဝင် ပြဌာန်းနိုင်ရေးအတွက် သက်ဆိုင်ရာ ပြည်နယ်တိုင်းဒေသကြီး အစိုးရအဖွဲ့တွေက စစ်တမ်းတွေ ကောက်ယူနေပြီး ဒီကရတဲ့ အချက်အလက်တွေကို လုပ်ခလစာ သတ်မှတ်ရေး ပြည်ထောင်စု ကော်မတီကို ဒီလအတွင်း တင်ပြမှာ ဖြစ်ပါတယ်။ ဒီကနေမှ လူထုကို ချပြပြီး ပြည်ထောင်စု အစိုးရအဖွဲ့ ခွင့်ပြုချက်နဲ့ ဒီနှစ်မကုန်ခင် အနိမ့်ဆုံး လုပ်ခလစာ ကို သတ်မှတ် အတည်ပြုနိုင်မယ်လို့ ညွှန်ကြားရေးမှူးချုပ် ဦးဝင်းရှိန်က ပြောပါတယ်။","len":2500}
{"id":"150804_myanmar_asks_international_aids","url":"https:\/\/www.bbc.com\/burmese\/burma\/2015\/08\/150804_myanmar_asks_international_aids","title":"မြန်မာအစိုးရက နိုင်ငံတကာ အကူအညီ တောင်းခံ","summary":"မြန်မာ နိုင်ငံမှာ ဆိုးရွား လှတဲ့ ရေဘေး ဒုက္ခ ဒဏ် ခံနေကြ ရတဲ့ သူတွေ အတွက် မြန်မာ အစိုးရက နိုင်ငံ တကာ အကူ အညီတွေ လာရောက် ကြဖို့ ဖိတ်ခေါ် လိုက်ပြီ ဖြစ်ပါတယ်။","text":"လူ ၂ သိန်းကျော် ရေဘေး ဒုက္ခနဲ့ ကြုံတွေ့နေရ။ ရေလွှမ်းမိုးမှုနဲ့ မြေပြိုမှု တို့ကြောင့် အတိဒုက္ခ ရောက်နေကြတဲ့ နိုင်ငံအနှံ့က လူ နှစ်သိန်း ကျော် အတွက် နေရာထိုင်ခင်းနဲ့ စားစရာ အလုံအလောက် ပေးနိုင် ရေးမှာ မြန်မာ အစိုးရ အတွက် အခက်အခဲ ရှိနေတာ ဖြစ်ပါတယ်။ သဘာဝ ဘေးအန္တရာယ် ဆိုင်ရာ စီမံခန့်ခွဲမှု ဥပဒေ အရ အခုလိုမျိုး နိုင်ငံ တကာကို အကူ အညီ အတွက် ဖိတ်ခေါ် လိုက်တာ ဖြစ်တယ်လို့ လူမှု ဝန်ထမ်း ကယ်ဆယ် ရေးနဲ့ ပြန်လည် နေရာ ချထားရေး ဝန်ကြီးဌာန ညွှန်ကြားရေးမှူးချုပ် ဦးစိုးအောင် က ဘီဘီစီကို ပြောပါတယ်။ အခုလို့ ရေကြီး ရေလျှံ မှုဟာ နှစ်ပေါင်း ၆၀ ကျော် အတွင်း အဆိုးဝါး ဆုံး ဖြစ်ပွား ခဲ့ကြောင့် နိုင်ငံ တကာ အကူ အညီ တွေဟာ မဖြစ် မနေ လိုအပ် တယ်လို့ လည်း ဦးစိုးအောင်က ပြောပါတယ်။ ဒုက္ခ ရောက်နေ သူတွေ အတွက် အလျင် အမြန် ကူညီဆောင်ရွက် မှု အပိုင်း အားနည်းမှု ရှိခဲ့တယ် ဆိုတဲ့ ဝေဖန် ပြောဆို မှုတွေ ကိုတော့ ဦးစိုးအောင်က ငြင်း ဆို ခဲ့ပြီး ဒါဟာ သတင်း ချပြတဲ့ အပိုင်းမှာ အားနည်း သွားတာ ဖြစ်တယ်လို့ ပြောပါတယ်။ ဒါပေမယ့် လမ်းပန်း ဆက်သွယ်ရေး ခက်ခဲတဲ့ အပိုင်း မှာတော့ နှောင့်နှေး မှုတွေ ရှိခဲ့တယ်လို့ သူက ဆိုပါတယ်။ နှစ်ပေါင်း ၈၀ လောက် အတွင်း အခုလို မဖြစ် ခဲ့တဲ့ အတွက် ကြိုတင် ပြင်ဆင်မှု မရှိတဲ့ အခြေ အနေကိုတော့ သင်ခန်းစာ ယူရမှာ ဖြစ်တယ်လို့ ဦးစိုးအောင်က ပြောကြား သွားပါတယ်။ ၂၀၀၈ ခုနှစ်မှာ ဆိုင်ကလုန်း နာဂစ်ကြောင့် လူ အများအပြား သေကြေ ပျက်စီး ခဲ့ချိန် ကတော့ အဲဒီ အချိန်က တိုင်းပြည် ကို အုပ်ချုပ် ခဲ့တဲ့ ဗိုလ်ချုပ်ကြီး တွေက ပြည်ပ အကူ အညီ တွေကို လက်ခံဖို့ ငြင်းဆိုခဲ့ ပါတယ်။","len":2504}
{"id":"world-52820960","url":"https:\/\/www.bbc.com\/burmese\/world-52820960","title":"ကိုဗစ်အတွက် ငှက်ဖျားဆေးသုံးတာ ပြင်သစ်ရပ်","summary":"ဟိုက်ဒြောက်ဆီကလိုရိုကွင်းကို ကိုဗစ်လူနာတွေအတွက် ဆက်မသုံးဖို့ ပြင်သစ် အစိုးရက ဆရာဝန်တွေကို ပြောလိုက်ပါတယ်။","text":"ကမ္ဘာ့နိုင်ငံခေါင်းဆောင်တချို့က ဒီဆေးကို ညွှန်းပေးမဲ့ ကျန်းမာရေး အဖွဲ့တွေက ဆိုကျိုးတွေကို သတိပေးထား ကိုရိုနာပိုးကူးစက်ခံလူနာတွေအတွက် ဒီဆေးသုံးတာဟာ ကျန်းမာရေးအတွက် ဆိုးရွားတဲ့ အန္တရာယ်ရှိနိုင်တယ်ဆိုတဲ့ အကြံပေး အဖွဲ့အစည်းနှစ်ခုရဲ့ ပြောဆိုချက် အပြီး ပြင်သစ် အစိုးရက အခုလို ပြောလိုက်တာ ဖြစ်ပါတယ်။ ဒီဆေးကို ပုံမှန်အားဖြင့် ငှက်ဖျား၊ သွေးလေးဖက်နာနဲ့ အရေပြား လေးဖက်နာ တွေကို ကုသရာမှာ သုံးပါတယ်။ ပထမပိုင်းမှာ ပြင်သစ်က ပိုးမွှားဗေဒ ပညာရှင် ဒီဒီယာရာအူးက ပြင်သစ် သမ္မတ အီမန်နျူရယ် မက်ခရွန်းနဲ့ တွေ့ပြီး ဒီဆေးက ကိုဗစ်ကုသရာမှာ သုံးလို့ရနိုင်ခြေရှိတယ်လို့ ပြောခဲ့တာပါ။ အမေရိကန် သမ္မတ ဒေါ်နယ်ထရမ့်ကတော့ ကိုဗစ် ကာကွယ်ဖို့ ဒီဆေးကို သောက်နေတယ်လို့ ထုတ်ပြောထားပြီး ဘရာဇီး သမ္မတ ယား ဘော့ဆွန်နာရို ကလည်း ဒီဆေးကို ထောက်ခံထားပါတယ်။ ဒီဆေးကို အမေရိကန် စားသောက်ကုန်နဲ့ဆေးဝါးထိန်းချုပ်ရေးက ကိုဗစ် ကုသရေးအတွက် အရေးပေါ်လိုအပ်ရင် ဆေးရုံတင်ထားတဲ့လူနာတချို့အတွက် သုံးခွင့်ပေးထားပါတယ်။ အိန္ဒိယကျန်းမာရေးဝန်ကြီးဌာနကလည်း ကျန်းမာရေးဝန်ထမ်းတွေအတွက် ကြိုတင်ကာကွယ်တဲ့အနေနဲ့ ဟိုက်ဒြောက်ဆီကလိုရိုကွင်းသုံးဖို့ အကြံပြုထားပါတယ်။ ဒါပေမယ့် ကိုရိုနာကူးစက်ခံသူတွေကို ကုသဖို့ အတွက် ထောက်ခံချက် ပေးထားတဲ့ သုတေသန စမ်းသပ်မှု မရှိသေးပါဘူး။ ဒါ့အပြင် ဒီဆေးကြောင့် နှလုံးနဲ့ ပတ်သက်တဲ့ ပြဿနာတွေ ဖြစ်နိုင်တယ်လို့ ကျန်းမာရေး အဖွဲ့တွေက သတိပေးထားပါတယ်။ ကမ္ဘာ့ကျန်းမာရေး အဖွဲ့ WHO က ဒီဆေးကို ကိုဗစ်လူနာတွေမှာ စမ်းသပ်သုံးစွဲနေတာတွေကို တနင်္လာနေ့က ရပ်လိုက်ပါတယ်။","len":2504}
{"id":"151105_dassk_presser_prevote_concern","url":"https:\/\/www.bbc.com\/burmese\/burma\/2015\/11\/151105_dassk_presser_prevote_concern","title":"ကြိုတင်​မဲ​တွေ​နဲ့ ပတ်သက်​ပြီး အတိုက်​အခံ ခေါင်းဆောင် ဝေဖန်","summary":"ကြိုတင် မဲတွေ ကောက်ခံ ခဲ့မှုမှာ ဒေသခံ ကြံခိုင်ရေး ပါတီ နဲ့ ရွေးကောက်ပွဲ ကော်မရှင် တွေ အကြား ကျယ်ကျယ် ပြန့်ပြန့် ပူးပေါင်း ဆောင်ရွက် မှုမျိုးတွေ ရှိနေတယ် လို့ အမျိုးသား ဒီမိုကရေစီ အဖွဲ့ချုပ် NLD ပါတီ ဥက္ကဌ ဒေါ်အောင်ဆန်းစုကြည် က စွပ်စွဲ လိုက် ပါတယ်။","text":"NLD ပါတီ အနိုင်ရလို့ အစိုးရ ဖွဲ့ နိုင်ရင် အဲဒီ့ အစိုးရ အဖွဲ့ ရဲ့ ထိပ်မှာ ဆုံးဖြတ်ချက် တွေ ချပေး တာ မျိုး နဲ့ ခေါင်းဆောင် မှု ပေး သွား မယ်။ ဒီကိစ္စနဲ့ ပတ်သက်ပြီး NLD အနေနဲ့ သက်သေ အထောက်အထားတွေ လုံလုံလောက်လောက် ရထားတဲ့ အတွက် တတ်နိုင်သမျှ အမြန်ဆုံး ကိုင်တွယ် သွားချင်တယ် လို့လည်း ဆိုပါတယ်။ အောက်တိုဘာလ ၅ ရက် ကြာသာပတေး နေ့ က ရန်ကုန်မြို့ နေအိမ်မှာ ပြုလုပ်ခဲ့တဲ့ သတင်းစာ ရှင်း လင်းပွဲ မှာ ဒေါ်အောင်ဆန်းစုကြည် က အခုလို ပြောသွားတာပါ။ ဒါ့အပြင် ရွေးကောက်ပွဲ အတွင်း မသမာမှု တွေ ရှိတာ တွေ့လာရရင် တရားစွဲဆို တဲ့ အထိ လုပ်ဆောင် ကြဖို့ NLD ပါတီရဲ့ ဗဟို ကနေ လည်း စာထုတ်ပြီး တိုင်းနဲ့ ပြည်နယ် အသီးသီး က ပါတီ ဝင် တွေ ကို ညွှန်ကြား ထားပါတယ်။ မဲဆန္ဒနယ် တွေမှာ တကယ်ရှိ တဲ့ လူဦးရေ ထက် ကျော်လွန်ပြီး မဲပေးပိုင်ခွင့် စာရင်းပေါက် နေတာ မျိုး လို အမှားအယွင်း တွေ အပါအဝင် လူ တစ်ယောက် ထဲကို မဲပေးပိုင်ခွင့် သက်သေခံ ကတ်ပြား တစ်ခု ထက် ပိုပြီး ထုတ်ပေး တာမျိုးလို ဒေသခံ ရွေးကောက်ပွဲ ကော်မရှင် ရဲ့ အမှားအယွင်း တွေ ရှိနေတယ် ဆိုပြီး NLD ပါတီ ပြောခွင့်ရ ဦးဝင်းမြင့် က ဘီဘီစီ ကို ပြောပါတယ်။ ရွေးကောက်ပွဲ ဟာ လွတ်လပ် ပြီး တရားမျှ တမှု ရှိ မရှိ ကို နိုင်ငံတကာ က အသေအချာ လေ့လာ စောင့်ကြည့် ဖို့ ရာ အရေး ကြီးတယ် ဆိုပြီး တော့လည်း ဒေါ် အောင်ဆန်းစု ကြည်က ကြာသာပတေး နေ့ သတင်းစာ ရှင်းလင်းပွဲ မှာ တိုက်တွန်း ထားပါတယ်။ ရွေးကောက်ပွဲ အတွင်း မရိုးမသား ဖြစ်ရပ် တွေ ကို တွေ့ရရင် နိုင်ငံတကာ စောင့်ကြည့်ရေး သမားတွေ အနေနဲ့ တရားဝင် လူသိ ထင်ရှား ထုတ်ဖော် ပြောဆို ဖို့ရာ အင်မတန် တာဝန် ရှိတယ် လို့လည်း ဆိုပါတယ်။","len":2509}
{"id":"151111_students_hungerstrike","url":"https:\/\/www.bbc.com\/burmese\/burma\/2015\/11\/151111_students_hungerstrike","title":"အစာငတ်ခံဆန္ဒပြ ကျောင်းသား ဖြိုးဓန ဆေးရုံတက်ရ","summary":"ပညာရေး ဥပဒေကို ကန့်ကွက်ဆန္ဒပြခဲ့ကြလို့ ဖမ်းဆီးခံ ထားရတဲ့ ကျောင်းသားတွေကို နိုဝင်ဘာလ ၁၁ ရက်နေ့က သာယာဝတီထောင်မှာ ရုံးထုတ်ခဲ့ ပါတယ်။","text":"လက်ပံတန်းမှာ ဆန္ဒပြ ကျောင်းသားတွေကို ဖြိုခွင်းပြီး အများအပြားကို ဖမ်းဆီးခဲ့ အဲဒီထဲမှာ ကိုအောင်မှိုင်းဆန်း အပါအဝင် အစာငတ်ခံ ဆန္ဒပြနေတဲ့ ကျောင်းသား တွေလည်း ပါဝင်ပါတယ်။ အစာငတ်ခံ ဆန္ဒပြကျောင်းသား တစ်ယောက်ဖြစ်တဲ့ ကိုဖြိုးဓန ကတော့ ကျန်းမာရေး ဆိုးရွားလာလို့ ရန်ကုန်ဆေးရုံကြီးကို ပို့လိုက်ရတယ်လို့ သူမိခင် ဒေါ်နီနီချိုက ဘီဘီစီကို ပြောပါတယ်။ ဗုဒ္ဓဟူးနေ့က ကျောင်းသားတွေကို ရုံးထုတ်တာကို သွားတွေ့ခဲ့တဲ့ ဒေါ်နီနီချိုက မူလက အစာအိမ်ရောဂါရှိတဲ့ သူ့သား ကိုဖြိုးဓနဟာ လမ်းတောင် မလျှောက်နိုင်အောင် အားအင် ချိနဲ့ နေပြီး ကျန်းမာရေး မကောင်းတဲ့ အတွက် မိခင် အနေနဲ့ ဆေးရုံကို အတင်း ပို့ပေးခဲ့တာ လို့ ပြောပါတယ်။ ရန်ကုန်ဆေးရုံကြီးမှာ ဆိုရင် သူ့ အတွက် ပိုအဆင်ပြေလို့ အဲဒီကိုပဲ ပို့ခိုင်းခဲ့တာလို့လည်း ဒေါ်နီနီချိုက ပြောပါတယ်။ အခုဆိုရင် ထောင်ထဲမှာ အစာငတ်ခံ ဆန္ဒပြတဲ့ ကျောင်းသား စုစုပေါင်း ၁၄ ယောက် ရှိသွားပြီလို့ ဗမာနိုင်ငံလုံးဆိုင်ရာ ကျောင်းသား သမဂ္ဂများ အဖွဲ့ချုပ်က သတင်း ထုတ်ပြန်ထားပါတယ်။ ကိုအောင်မိုင်းဆန်း အစာငတ်ခံ ဆန္ဒပြနေတာ အခုဆို ရက်ပေါင်း ၂၀ ရှိသွားပြီ ဖြစ်ပြီး ကိုဖြိုးဓနကတော့ ၁၀ ရက် ရှိပြီ ဖြစ်ပါတယ်။ အာရှ လူ့အခွင့် အရေး အဖွဲ့ အပါအဝင် နိုင်ငံတကာ လူ့အခွင့် အရေး လှုပ်ရှားတဲ့ အဖွဲ့တွေက အစာငတ်ခံ ကျောင်းသားတွေရဲ့ ကျန်းမာရေးနဲ့ ပတ်သက်လို့ စိုးရိမ် ပူပန်ကြောင်းနဲ့ သူတို့ တောင်းဆိုချက်တွေကို အမြန်ဆုံး လိုက်လျောဖို့ မြန်မာ အစိုးရကို တိုက်တွန်း နေပါတယ်။ ဒါ့အပြင် ဖမ်းဆီးခံ ကျောင်းသားတွေ အားလုံးကို လွှတ်ပေးဖို့လည်း တောင်းဆိုနေကြပါတယ်။","len":2514}
{"id":"160318_eu_turkey_migrants_agreement","url":"https:\/\/www.bbc.com\/burmese\/world\/2016\/03\/160318_eu_turkey_migrants_agreement","title":"ရွှေ့ပြောင်းသူတွေအရေး အီးယူနဲ့တူရကီ အကြား သဘောတူညီမှု ရရှိ","summary":"ဥရောပ တိုက်ထဲ လူတွေ အစုလိုက် အပြုံလိုက် ရွှေ့ပြောင်း ဝင်ရောက် နေတဲ့ ပြဿနာ ကို ကိုင်တွယ် ရေး နဲ့ ပတ်သက်ပြီး ဥရောပ သမဂ္ဂ အီးယူ အဖွဲ့ဝင် နိုင်ငံ တွေ ရဲ့ ခေါင်းဆောင် တွေ နဲ့ တူရကီ အကြား အရေးပါတဲ့ သဘောတူညီမှု တစ်ရပ် ရရှိ ခဲ့ပါတယ်။","text":"ခိုလှုံခွင့် လျှောက်ထား ရာမှာ မအောင်မြင် တဲ့ သူတွေ အားလုံးကို တူရကီ ဘက် ပြန်ပို့မယ်။ လာမယ့် တနင်္ဂနွေ ည သန်းခေါင်းယံ အချိန် က စလို့ တူရကီ ဘက်ကနေ ဂရိ နိုင်ငံထဲ ဝင်ရောက် လာကြ သူတွေ ထဲက၊ ခိုလှုံခွင့် လျှောက်ထား ရာမှာ မအောင်မြင် တဲ့ သူတွေ အားလုံးကို တူရကီ ဘက် ပြန်လည် ပို့ဆောင် မှာ ဖြစ်ပါတယ်။ အပြန်အလှန် အားဖြင့်၊ တူရကီ နိုင်ငံ အနေနဲ့ အီးယူ အဖွဲ့ဝင် နိုင်ငံ ဖြစ်ဖို့ ဆွေးနွေး ပွဲ တွေ ကို ပိုပြီး မြန်မြန် ကျင်းပ လာ နိုင် မှာ ဖြစ်ပြီး၊ အီးယူ ဆီကလည်း ဘဏ္ဍာရေး ဆိုင်ရာ အထောက်အပံ့ တွေ ရရှိ မှာ ဖြစ်ပါတယ်။ အဖွဲ့ဝင် ၂၈ နိုင်ငံ ပါတဲ့ အီးယူ အဖွဲ့ နဲ့ တူရကီ အကြား အဲဒီ့ သဘောတူမှု ကို တခဲနက် အတည်ပြု နိုင်ခဲ့တယ် လို့ ဥရောပ ကောင်စီ ဥက္ကဌ ဒေါ်နယ်လ် တွက်စ် က ဆိုပါတယ်။ နိုင်ငံတကာ လွတ်ငြိမ်း ချမ်းသာခွင့် အဖွဲ့ Amnesty International က တော့ ဒီ သဘောတူမှု ဟာ အင်မတန် ရှက်စရာ ကောင်းတဲ့ သဘောတူညီ မှု ဖြစ်တယ် လို့ ပြင်းပြင်းထန်ထန် ရှုတ်ချ နေပါတယ်။ တခါ၊ လစ်ဗျား ပြည်တွင်းစစ် ကြောင့် အိုးအိမ်တွေ စွန့်ခွာ ထွက်ပြေး ကြရသူတွေ ထဲက လူ ၅ သိန်း လောက် ဟာ ဥရောပ တိုက် ထဲ ဝင်ရောက် လာနိုင်ဖွယ် ရှိတယ် လို့ အီးယူ အဖွဲ့ ရဲ့ နိုင်ငံခြား မူဝါဒရေးရာ ဆိုင်ရာ အကြီးအကဲ Federica Mogherini က သတိပေး ပါတယ်။ အဲဒီလို ရွှေ့ပြောင်း တဲ့ အခါ မြေထဲပင်လယ် ကို ဖြတ်ပြီး အီတလီ ကမ်းရိုးတန်း ဆီ ရောက်ရှိဖို့ ကြိုးစား လာနိုင်ပါတယ်။ လစ်ဗျား နိုင်ငံထဲ ရဲတပ်ဖွဲ့ စံနစ်တကျ ပြန်လည် ထူထောင် နိုင်ဖို့နဲ့ နယ်စပ် ထိန်းချုပ်ရေး လုပ်ငန်း တွေ ကို စီမံ ခန့်ခွဲရေး တွေ မှာ အကူအညီ ပေးနိုင်ဖို့ အီးယူ က စဉ်းစား နေတယ် လို့လည်း မစ္စ မိုဂါရီးနီး က ဆိုပါတယ်။","len":2517}
{"id":"150929_munsi_clashes_army_kia","url":"https:\/\/www.bbc.com\/burmese\/burma\/2015\/09\/150929_munsi_clashes_army_kia","title":"မန်စီမြို့နဲ့ တဝိုက် အစိုးရတပ်နဲ့ KIA တိုက်ပွဲ ပြင်းထန်","summary":"ကချင်ပြည်နယ် ဗန်းမော်ခရိုင် မန်စီမြို့ပေါ်နဲ့ အနီးတဝိုက် မှာ အစိုးရတပ်နဲ့ KIA ကချင်လွတ်မြောက်ရေးတပ်ဖွဲ့တွေ အကြား ပစ်ခတ်မှုတွေ ပိုများလာလို့ စာသင်ကျောင်းတွေနဲ့ အစိုးရရုံး တချို့ ကို စက်တင်ဘာလ ၂၉ရက်နေ့ မနက်ပိုင်းမှာ ပိတ်လိုက်ရပါတယ်။","text":"အစိုးရနဲ့ KIA အကြား အပစ်ရပ်ရေး ဆွေးနွေးမှုတွေ ရှိနေပေမယ့် အောက်ခြေအဆင့် တပ်ဖွဲ့တွေအကြား ထိပ်တိုက် ရင်ဆိုင်မှုတွေ ဖြစ်ပွားနေဆဲ မန်စီမှာ တိုက်ပွဲတွေ ပိုပြင်းထန်လာတဲ့အတွက် မြို့ပေါ်က စာသင်ကျောင်းတွေ ပိတ်လိုက်ရပြီး အစိုးရရုံးတချို့လည်း ဗန်းမော် ခရိုင်ဘက်မှာ ပြောင်းရွှေ့ ဖွင့်ထားလိုက်ရတယ်လို့ မန်စီမြို့ KBC ကချင် နှစ်ခြင်း ခရစ်ယာန်အဖွဲ့က တာဝန်ရှိသူ ဆရာနော်စိုင်းက ပြောပါတယ်။ မန်စီမြို့ အနီးတဝိုက်မှာ အစိုးရတပ်နဲ့ ကချင် လွတ်မြောက်ရေး တပ်မတော် KIA တပ်တွေ အကြား တိုက်ပွဲတွေ ဖြစ်ပွားနေတာ ၃ရက် ဆက်တိုက် ရှိနေပြီး စက်တင်ဘာလ ၂၉ရက်နေ့ မနက်မှာတော့ ပစ်ခတ်မှုတွေ ပိုမို ပြင်းထန်လာတာပါ။ မန်စီမြို့ အနီးတဝိုက် တိုက်ပွဲတွေကြောင့် ဒုက္ခသည် ၂၀ဝ လောက် မြို့ပေါ်က ခရစ်ယာန် ဘုရားကျောင်းတွေမှာ လောလောဆယ် လာရောက် ခိုလှုံနေရပါတယ်။ ဒါ့အပြင် မန်စီမြို့နဲ့ ၇မိုင် အကွာ မိုင်းခေါင် ကျေးရွာမှာလည်း စစ်တပ်နဲ့ KIAတပ်တို့အကြား အခုရက်ပိုင်း တိုက်ပွဲတွေ ပို ပြင်းထန်လာပြီး စစ်ဘေးရှောင် ထွက်ပြေးလာရတဲ့ ရွာသားတွေ အတွက် စားနပ်ရိက္ခာတွေ လိုအပ်နေတယ်လို့ မြစ်ကြီးနားမြို့ ကချင် နှစ်ခြင်းခရစ်ယာန် အဖွဲ့ချုပ် KBC ပြန်ကြားရေးတာဝန်ခံ ဦးလမားယော်က ပြောပါတယ်။ မန်စီမှာ တိုက်ပွဲတွေ ဖြစ်နေပေမယ့်လည်း အမျိုးသား ဒီမိုကရေစီ အဖွဲ့ချုပ် ဥက္ကဌ ဒေါ်အောင်ဆန်း စုကြည်ကတော့ ကချင်ပြည်နယ်မှာ ပါတီ စည်းရုံးရေး ခရီးစဉ် သွားမှာ ဖြစ်ပြီး လာမယ့် အောက်တိုဘာ ၂ရက်နေ့က စတင်မယ့် ၅ရက်ကြာ စည်းရုံးရေး ခရီးစဉ်အတွင်း မန်စီမြို့ အပါအဝင် မြို့ အတော်များများမှာ လူထု ဟောပြောပွဲတွေ လုပ်ဖို့ စီစဉ်ထားပါတယ်။","len":2517}
{"id":"150418_rakhine_party_china_beijing_trip","url":"https:\/\/www.bbc.com\/burmese\/burma\/2015\/04\/150418_rakhine_party_china_beijing_trip","title":"ရခိုင်အမျိုးသား ပါတီရဲ့ ဘေဂျင်းမြို့ ခရီးစဉ်","summary":"ANPရခိုင် အမျိုးသားပါတီ ဥက္ကဋ္ဌ ဦးဆောင်တဲ့ အဖွဲ့ဝင် ၄ ဦးပါ ကိုယ်စားလှယ် အဖွဲ့တစ်ခုဟာ တရုတ်ပြည် ဘေဂျင်းမြို့ကို သွားရောက်ခဲ့ပြီး တရုတ်ပြည် ကွန်မြူနစ်ပါတီက ခေါင်းဆောင်တွေနဲ့ တွေ့ဆုံခဲ့ပါတယ်။","text":"ရခိုင် အမျိုးသား ပါတီ ဥက္ကဌ ဒေါက်တာ အေးမောင် ဦးဆောင်ပြီး အဖွဲ့ဝင် ၄ဦး ဘေဂျင်းမြို့ကို သွားရောက် ဧပြီလ ၁၂ ရက်နေ့ကနေ ၁၅ ရက်နေ့ထိ သွားရောက်ခဲ့တဲ့ တရုတ်ပြည် ခရီးစဉ်အတွင်း ရခိုင်အမျိုးသားပါတီ ထိပ်တန်းခေါင်းဆောင် တွေဟာ ဘေဂျင်းမြို့မှာ တရုတ်ပြည် ကွန်မြူနစ်ပါတီ ခေါင်းဆောင်တွေနဲ့ တွေ့ဆုံပြီး ရခိုင်ပြည်နယ် ဖွံ့ဖြိုးတိုးတက်ရေးကိစ္စ၊ ရခိုင်လူငယ်တွေကို တရုတ်ပြည် လေ့လာရေး ခရီး စေလွှတ်ရေးကိစ္စ၊ တရုတ်ပြည်က ဘေဂျင်း တက္ကသိုလ်တွေမှာ ရခိုင်လူငယ် scholarshipနဲ့ သင်တန်းတွေ ပို့လွှတ်နိုင်ရေး ကိစ္စတွေကို ဆွေးနွေးခဲ့တယ်လို့ ကိုယ်စားလှယ်အဖွဲ့ကို ဦးဆောင်တဲ့ ပါတီ ဥက္ကဋ္ဌ ဒေါက်တာ အေးမောင်က ဘီဘီစီကို ပြောပါတယ်။ ဒါ့အပြင် ရခိုင်ဟာ အရှေ့တောင် အာရှ ရဲ့ မဟာဗျူဟာမြောက်တဲ့ နယ်မြေ အဖြစ် တည်ရှိနေပြီး တရုတ်ပြည်ရဲ့ စွမ်းအင် လုံခြုံမှု အတွက်လည်း အရေးပါတဲ့ နေရာ ဖြစ်တဲ့ အတွက် ချစ်ကြည်ရင်းနှီးစွာ မဟာဗျုဟာမြောက် ဆက်ဆံရေးကို ရေရှည်သဘော ထူထောင် ဖို့ လိုအပ်ကြောင်း တရုတ် ကွန်မြူနစ် ပါတီကို သူတို့ဘက်က ပြောဆိုခဲ့ပြီး တစ်ဘက်ကလည်း သဘောတူကြောင်း တုန့်ပြန်ခဲ့တယ်လို့ ဒေါက်တာ အေးမောင်က ပြောပါတယ်။ တရုတ်ပြည် ခေါင်းဆောင်ပိုင်းက ကိုယ်စားလှယ် အဖွဲ့တစ်ခုဟာ ရခိုင်ပြည်နယ် ဖွံ့ဖြိုးရေး အတွက် ဘယ်လို အပိုင်းတွေမှာ ဘာတွေ ပံ့ပိုးကူညီမလဲဆိုတာကို စူစမ်း လေ့လာဖို့ လပိုင်းအတွင်းမှာ ရခိုင်ပြည်နယ်ကို လာရောက်မယ်လို့လည်း ဆိုပါတယ်။ တရုတ်ပြည် ခရီးစဉ် အတွင်း ဥက္ကဋ္ဌ ဒေါက်တာ အေးမောင်နဲ့ အတူ ဒုတိယ ဥက္ကဋ္ဌ ဦးဖိုးမင်း၊ အထွေထွေ အတွင်းရေးမှူးနဲ့ ဘဏ္ဍာရေးမှူးတို့လည်း လိုက်ပါသွားခဲ့ကြပါတယ်။","len":2517}
{"id":"150907_myanmar_election_campaign","url":"https:\/\/www.bbc.com\/burmese\/burma\/2015\/09\/150907_myanmar_election_campaign","title":"၂​၀​၁​၅ ရွေး​ကောက်​ပွဲ မဲ​ဆွယ်​ကာလ စတင်ပြီ","summary":"၂၀၁၅ ရွေးကောက်ပွဲ မှာ ဝင်ရောက် ယှဉ်ပြိုင်ကြမယ့် နိုင်ငံရေးပါတီ အသီးသီး နဲ့ တသီးပုဂ္ဂလ လွှတ်တော် ကိုယ်စားလှယ် လောင်း တွေ အတွက် မဲဆွယ်ဖို့ ခွင့်ပြုထားတဲ့ ကာလ စက်တင်ဘာ ၈ ရက်မှာ စတင်ပြီ ဖြစ်ပါတယ်။","text":"ကြံ့ခိုင်ရေးပါတီ နဲ့ NLD ပါတီ ခေါင်းဆောင် ၂ ဦး ရင်းရင်းနှီးနှီး ပြုံးပြုံးရွှင်ရွှင် လွှတ်တော်တွင်း တွေ့ရစဉ်။ လက်ရှိ အာဏာရ ပြည်ထောင်စု ကြံ့ခိုင်ရေးနဲ့ ဖွံ့ဖြိုးရေး ပါတီ အနေနဲ့ ရွေးကောက်ပွဲ အောင်နိုင်ရေး စီမံချက် တွေ ရေးဆွဲပြီး အသင့်ရှိနေသလို အောက်ခြေ အဆင့် တွေ ကိုလည်း ညွှန်ကြားချက်တွေ ပေးထားပြီး ဖြစ်တယ် လို့ ကြံ့ခိုင်ရေးပါတီ ဗဟို ကော်မတီဝင် တစ်ဦး ဖြစ်တဲ့ ဦးတင့်ဇော် က ပြောပါတယ်။ ဒါ့အပြင် ပါတီ ရဲ့ နိုင်ငံရေး မူဝါဒ နဲ့ လုပ်ငန်းစဉ် တွေ ကို ဖော်ပြတဲ့ ကြေညာစာတမ်း ကိုလည်း ထုတ်ပြန် ဖို့ ရှိတယ် လို့ ဦးတင့်ဇော် က ဆိုပါတယ်။ အဓိက အတိုက်အခံ နိုင်ငံရေးပါတီ ဖြစ်တဲ့ အမျိုးသား ဒီမိုကရေစီ အဖွဲ့ချုပ် NLD ဘက်က လည်း အလားတူပဲ ပါတီရဲ့ ကြေညာစာတမ်း တစ်စောင် မကြာခင် ထွက် လာမယ် ဆိုပြီး နောင်ချို မြို့နယ် က နေ NLD ရဲ့ ပြည်သူ့လွှတ်တော် ကိုယ်စားလှယ် လောင်း အနေနဲ့ ဝင်ပြိုင်မယ့် ဦးထွန်းထွန်းဟိန် က ဘီဘီစီ ကို ပြောပါတယ်။ NLD အနေနဲ့ ပြည်သူလူထု ကြား ထဲ ရောက် အောင် သွားပြီး မဲဆွယ် စည်းရုံးမှု တွေ လုပ်မှာ ဖြစ်တယ် လို့လည်း ဦးထွန်းထွန်းဟိန် က ဆိုပါတယ်။ တိုင်းရင်းသား ဒေသတွေ မှာတော့ သက်ဆိုင်ရာ တိုင်းရင်းသား ပါတီ တွေ ပဲ ရွေးကောက်ပွဲ မှာ အနိုင်ရနိုင်တယ် ဆိုပြီး ကျားဖြူပါတီ လို့ အသိများတဲ့ ရှမ်းတိုင်းရင်းသားများ ဖွံ့ဖြိုး တိုးတက်ရေးပါတီ ရဲ့ ဥက္ကဌ စိုင်းအိုက်ပေါင်း က ပြောပါတယ်။ မြန်မာ့ နိုင်ငံရေး သုံးသပ်တဲ့ စာရေးဆရာ ဒေါက်တာ ရန်မျိုးသိမ်း ကလည်း အခု တခေါက် ၂၀၁၅ ရွေးကောက်ပွဲ မှာ တိုင်းရင်းသား ပါတီ တွေ က စုစုပေါင်း ၂၀% လောက်ထိ အနိုင်ရ လာနိုင်တယ် ဆိုပြီး သုံးသပ် ထားပါတယ်။","len":2520}
{"id":"140304_bimstec_summit_conclude","url":"https:\/\/www.bbc.com\/burmese\/burma\/2014\/03\/140304_bimstec_summit_conclude","title":"နေပြည်တော် ဘင်းစတက် ထိပ်သီးဆွေးနွေးပွဲ ပြီးဆုံး","summary":"နေပြည်တော် မှာ ကျင်းပနေတဲ့ တတိယ အကြိမ်မြောက် ဘင်္ဂလား ပင်လယ်အော်ဒေသနဲ့ တောင်အာရှနိုင်ငံ တွေ ပါဝင်တဲ့ ဘင်းစတက် ထိပ် သီးဆွေးနွေးပွဲ ဒီနေ့ ပြီးဆုံးပြီဖြစ်ပါတယ်။","text":"ဘင်းစတက် အတွင်းရေးမှူးချုပ်ရုံးကို လာမယ့် မေ ၁ရက်နေ့ မှာ စဖွင့်ဖို့ သဘောတူ ဒေသတွင်း အဖွဲ့ဝင်နိုင်ငံတွေ အကြား စီးပွားရေး ကုန် သွယ်မှူ ပူးပေါင်း ဆောင်ရွတ် နိုင်ဖို့ စုစည်းခဲ့တာ ဖြစ်ပေမယ့်၊ ဒီအဖွဲ့မှာ အရှေ့ တောင်အာရှနိုင်ငံ များအသင်း အာဆီယံ နဲ့ နှိုင်းယှဉ် ရင်တော့ သိပ်ခိုင်ခိုင်မာ အားရှိလှတဲ့ အဖွဲ့ လို့ ပြောလို့ မရ နိုင်သေးပါ ဘူး။ နေပြည်တော် မှာ ကျင်းပပြီ စီးသွားတဲ့ တတိယအကြိမ် ထိပ်သီးအစည်းဝေးမှာ တော့ အရင်ကလို မဟုတ်ပဲ၊ အာဆီယံအဖွဲ့ ပုံစံ အထွေထွေ အတွင်း ရေး မှူးချုပ် တစ်ယောက် ခန့် အပ်ဖို့ ကို သဘောတူခဲ့ကြပါတယ်။ ဒါ့အပြင် ဘင်္ဂလားဒေရှ် နိုင်ငံ ဒါကာမြို့တော် မှာ အတွင်း ရေးမှူးချုပ် ရုံးကို လာမယ့် မေ လ ၁ရက် နေ့ မှာ စဖွင့်ဖို့ကိုလည်း အတည်ပြုလိုက်နိုင်ပါတယ်။ ဒီတော့ ဘင်းစတက် အဖွဲ ကြီးဟာ တကယ်ပဲ အာဆီယံလိုဖြစ်လာနိုင်တဲ့ အခြေအနေရှိ သလား ဆိုတဲ့အပေါ်မှာ စီးပွားရေးနဲ့ နိုင်ငံ ရေးဆောင်းပါးတွေ ရေးသား နေ သူ သဗွိုက်စ်ဂျာနယ်ရဲ့ ပင်တိုင်ဆောင်းပါး ရှင်လည်း ဖြစ်၊ အယ်ဒီတာချုပ် လည်း ဖြစ်တဲ့ ကိုဇေယျသူကတော့ မြန်မာနိုင်ငံ ဟာ ဘင်စထက် အဖွဲ့ထဲမှာ တောင်အာရှ နဲ့ အရှေ့တောင်အာရှနိုင်ငံ တွေကို ချိတ်ဆက်ပေး နိုင်တဲ့ ပထဝီ နိုင်ငံ ရေးကိုလည်း ပိုင်ဆိုင်တော့ အဓိက ကိုယ့်ရဲ့အားသာချက်ကို ထုတ်နှုတ်ပြီး အသုံးချဖို့ လိုပါလိမ့်မယ်လို့ သုံးသပ်ပါတယ်။ ဘင်းစတက်ညီလာခံအပြီး ထုတ်ခဲ့တဲ့ ကြေညာချက်ထဲမှာတော့ အဖွဲ့ဝင်နိုင်ငံတွေအချင်းချင်း ကုန်သွယ်ရေး ရင်းနှီး မြှုပ်နှံမှု၊ နည်းပညာ ဖလှယ်မှုနဲ့ ဆင်းရဲ မွဲ တေမှု လျှော့ချ ရေးတို့ကို ပူးပေါင်း ဆောင်ရွက်မယ် လို့ ဖော်ပြထားပါတယ်။","len":2532}
{"id":"131129_uwirathu_assk","url":"https:\/\/www.bbc.com\/burmese\/burma\/2013\/11\/131129_uwirathu_assk","title":"ဒေါ်စုကို ဥပမာပေးပြီး မျိုးစောင့် တရားဟော","summary":"မန္တလေးမြို့ မစိုးရိမ်တိုက်သစ်က ဆရာတော် ဦးဝီရသူရဲ့ အခု ရက်ပိုင်းအတွင်း မျိုးစောင့် ဥပဒေနဲ့ ပတ်သက်လို့ ဟောပြောခဲ့တဲ့ တရားတွေထဲမှာ ဒေါ်အောင်ဆန်း စုကြည်ကို ဥပမာပေး ဟောသွားခဲ့တယ်လို့ သိရပါတယ်။","text":"ဦးဝီရသူရဲ့ တရားတွေကြောင့် ဘာသာ မတူသူတွေ အကြား အမုန်းတွေ ပိုပွားစေ တယ်လို့ TIME မဂ္ဂဇင်းမှာ ဖေါ်ပြခဲ့ စောင့်လေ မျိုးနွယ် ဆိုတဲ့ တရားနဲ့ မညီခဲ့လို့ ဒေါ်အောင်ဆန်း စုကြည်အနေနဲ့ စစ်အစိုးရ လက်ထက်က တိုက်ခိုက် ပြောဆိုခံခဲ့ရတာ ဖြစ်သလို သမ္မတ ရာထူး ယူဖို့ ကိစ္စမှာလည်း အခက်တွေ့နေရတာ ဖြစ်တယ်လို့ ဦးဝီရသူက မိန့်ပါတယ်။ မျိုးစောင့် ဥပဒေကို ဖေါ်ဆောင်တဲ့ နေရာမှာ အမျိုးစောင့်ရင် ရနိုင်မယ့် အကျိုးကျေးဇူးတွေနဲ့ အမျိုးမစောင့်ရင် ဖြစ်ပေါ်လာမယ့် မကောင်းကျိုးတွေကို ပိုင်းခြားပြီး ဟောပြောခဲ့တာလို့ ဦးဝီရသူက ဘီဘီစီကို မိန့်ပါတယ်။ ဦးဝီရသူအနေနဲ့ ဘာသာ မတူသူတွေ ငြိမ်းချမ်းစွာ အတူ ယှဉ်တွဲ နေထိုင်ရေးကို လက်ကိုင်ထားကြောင်း၊ လွတ်လပ်စွာ ထိမ်းမြား လက်ထပ်ခွင့် ဆိုတာ လူ့အခွင့်အရေး ဖြစ်ပြီး အမျိုးစောင့်ရေး ဆိုတာ အမျိုးသားရေး ဖြစ်တာမို့ လူ့အခွင့်အရေးနဲ့ အမျိုးသားရေးကို ခွဲခြား ပြချင်တဲ့ အတွက် အခုလို ဟောပြောခဲ့တာလို့ ဆိုပါတယ်။ ဒါ့အပြင် ဒေါ်အောင်ဆန်းစုကြည်ဟာ အစိုးရကို ဆန့်ကျင်တဲ့ တော်လှန်ရေးမှာ အားကောင်းပေမယ့် အုပ်ချုပ်ရေးမှာ အားနည်းတဲ့ အတွက် ဒေါ်အောင်ဆန်းစုကြည် သမ္မတ ဖြစ်ရင် တိုင်းပြည် ဖရိုဖရဲ ဖြစ်သွားနိုင်တယ်လို့ လည်း ဦးဝီရသူက သူ့တရားတွေထဲမှာ ဟောပြောခဲ့ပါတယ်။ ပြီးခဲ့တဲ့ ဇူလိုင်လထုတ် ကမ္ဘာကျော် TIME မဂ္ဂဇင်းရဲ့ မျက်နှာဖုံးမှာ ဦးဝီရသူရဲ့ ဓာတ်ပုံနဲ့အတူ \"The Face of Buddhist Terror\" ဗုဒ္ဓဘာသာ အကြမ်းဖက်မှု တွေရဲ့ မျက်နှာစာက ပုဂ္ဂိုလ်အဖြစ် ဖော်ပြခဲ့ပြီး ဦးဝီရသူ ဟောပြောတဲ့ တရား တွေကြောင့် ဘာသာ မတူသူတွေ ကြားမှာ အမုန်းတရားတွေ ပွားများ စေတယ်လို့ မဂ္ဂဇင်း ထဲက ဆောင်းပါးမှာ ထောက်ပြ ထားပါတယ်။","len":2537}
{"id":"141031_sspp_ssa_upwc_naypyidaw","url":"https:\/\/www.bbc.com\/burmese\/burma\/2014\/10\/141031_sspp_ssa_upwc_naypyidaw","title":"ရှမ်းပြည်နယ် တည်ငြိမ်ရေး ၃ ပွင့်ဆိုင် ပူးတွဲ ကော်မတီ ဖွဲ့ဖို့ ရှမ်းပြည် တိုးတက်ရေးပါတီက တောင်းဆို","summary":"ရှမ်းပြည်နယ်တွင်း ငြိမ်းချမ်းရေးနဲ့ ဖွံ့ဖြိုးရေး ကိစ္စတွေမှာ အစိုးရနဲ့ ပူးပေါင်း ဆောင်ရွက်နိုင်ဖို့ ၃ ပွင့်ဆိုင် ပူးတွဲ ကော်မတီ တစ်ခု ထားရှိကြဖို့ ရှမ်းပြည် တိုးတက်ရေးပါတီ SSPP\/ SSA က တောင်းဆို ခဲ့ပါတယ်။","text":"နေပြည်တော် အစည်းအဝေးမှာ နှစ်ဘက်တပ် နေရာချထားရေး ကိစ္စ မဆွေးနွေး ရသေးဘူးလို့ SSPP\/SSA က ပြော။ ပြည်ထောင်စု ငြိမ်းချမ်းရေး ဖော်ဆောင်ရေး လုပ်ငန်း ကော်မီတီနဲ့ အောက်တိုဘာ ၃၁ ရက်နေ့က နေပြည်တော်မှာ တွေ့ဆုံစဉ် SSPP\/ SSA ဘက်က အခုလို တောင်းဆိုခဲ့တာ ဖြစ်ပါတယ်။ နှစ်ဘက် ကိုယ်စားလှယ်တွေ အပြင် တတိယ အဖွဲ့ အနေနဲ့ အစိုးရ မဟုတ်တဲ့ အဖွဲ့ အစည်း NGO တွေ၊ နိုင်ငံရေးပါတီတွေ ဒါမှမဟုတ် ရှမ်းပြည်နယ်တွင်း ဂုဏ်သိက္ခာရှိ ပုဂ္ဂိုလ်တွေကိုပါ ပူးတွဲ ကော်မတီထဲ ထည့်သွင်းဖို့ SSPP\/ SSA အဖွဲ့ ကနေ အကြံ ပေးထား တယ် ဆိုပြီး SSPP\/SSA ရဲ့ အထွေထွေ အတွင်းရေးမှူး စပ်ခွန်ဆိုင်း က ပြောပါတယ်။ ရှမ်းပြည် တိုးတက်ရေးပါတီ SSPP\/ SSA နဲ့ အစိုးရ တပ်တွေအကြား ရှမ်းပြည်နယ် အတွင်း တိုက်ပွဲတွေ ဖြစ်လာ ခဲ့ကြပြီးတဲ့ နောက် ဒေသတွင်း အခြေအနေ တည်ငြိမ်မှု ရှိလာအောင် ၂ ဘက် တွေ့ဆုံပွဲတွေ လုပ်ပြီး ဆွေးနွေး လာကြတာမှာ အခုလို ပူးတွဲ ကော်မတီ တစ်ရပ် ပေါ်ပေါက်လာအောင် ကြိုးစား နေကြတာပါ။ ပြီးခဲ့တဲ့ အောက်တိုဘာ ၁၈ ရက်နေ့ ကလည်း ၂ ဘက် ကိုယ်စားလှယ်တွေ လားရှိုးမှာ တွေ့ဆုံ ခဲ့ကြ ပါသေးတယ်။ ဒီတစ်ခေါက် နေပြည်တော် တွေ့ဆုံပွဲမှာ ရှမ်းပြည်နယ်တွင်း တိုက်ပွဲတွေ မဖြစ်ပေါ် ရအောင် ၂ ဘက်တပ်တွေ နေရာ ချထားရေး ဆွေးနွေးကြဖို့ ရည်မှန်း ထားပေမယ့် မဆွေးနွေး ဖြစ်ကြ သေးဘူးလို့ စပ်ခွန်ဆိုင်း က ဆိုပါတယ်။ SSPP\/SSA နဲ့ အစိုးရ ကြား ၂၀၁၂ ခုနှစ်က ပြည်ထောင်စု အဆင့် ငြိမ်းချမ်းရေး လက်မှတ် ထိုးထား ခဲ့ပေမယ့် အောက်တိုဘာ လဆန်းပိုင်း မှာ ရှမ်းပြည်တောင်ပိုင်း SSA ဌာနချုပ် ဝမ်ဟိုင်း အနီး တာဖာဆောင် တပ်စခန်း အပါအဝင် နေရာ ၅ နေရာမှာ နှစ်ဘက်အကြား တိုက်ပွဲတွေ အပြင်းအထန် ဖြစ်ပွားခဲ့ပါတယ်။","len":2539}
{"id":"150215_students_strikes_pauses","url":"https:\/\/www.bbc.com\/burmese\/burma\/2015\/02\/150215_students_strikes_pauses","title":"ကျောင်းသား သပိတ် စစ်ကြောင်း ၂ ခု ရပ်နားမယ်","summary":"အစိုးရ၊ လွှတ်တော်၊ NNER နဲ့ ကျောင်းသား တွေရဲ့ အမျိုးသား ပညာရေး ဥပဒေကို ပြင်ဆင်တဲ့ ဥပဒေ မူကြမ်း ကို တနင်္ဂနွေ နေ့မှာ အပြီးသတ် ဆွေးနွေးခဲ့ အပြီး မှာတော့ ရန်ကုန် ကို ချီလာတဲ့ ကျောင်းသား သပိတ် စစ်ကြောင်းတွေ ထဲက ၂ ဖွဲ့ဟာ သပိတ် ရပ်နား တော့မှာ ဖြစ်ပါတယ်။","text":"လွှတ်တော်မှာ ဆွေးနွေးမှာကို သပိတ် မလှန်ဘဲ စောင့်ကြည့် နေမယ် အဲဒီ ၂ ဖွဲ့ ကတော့ မော်လမြိုင် - ထားဝယ် သပိတ် စစ်ကြောင်းနဲ့ ဧရာဝတီ သပိတ် စစ်ကြောင်း တွေ ဖြစ်ကြပြီး၊ သီတဂူ ဆရာတော်ကြီး ကလည်း ကျောင်းသား တွေ အနေနဲ့ သပိတ်မှောက် ရပ်ကြဖို့ ကြေညာချက် ထုတ်ပြန်ခဲ့ ပါတယ်။ ရန်ကုန်ကို ချီတက်မှာ မဟုတ်ပေမယ့် လွှတ်တော်မှာ ဆွေးနွေး မယ့် ဥပဒေ မူကြမ်း အခြေ အနေကို သပိတ် မလှန်ဘဲ စောင့်ကြည့် နေမှာ ဖြစ်တယ်လို့ ထားဝယ် သပိတ် စစ်ကြောင်းက ကျောင်းသား ခေါင်းဆောင် ကိုမင်းလွင်ဦးက ပြောပါတယ်။ ဥပဒေကြမ်းကို လွှတ်တော်မှာ ဆွေးနွေး နေစဉ် ကာလ အတွင်း ကျောင်းသား သမဂ္ဂတွေ လိုက်လံ ဖွဲ့စည်းပြီး ပညာရေး ဥပဒေ အကြောင်းကို လိုက်လံ ရှင်းပြ မယ်လို့ ရန်ကုန်ကို ချီတက် တော့မှာ မဟုတ်တဲ့ ဧရာဝတီ သပိတ် စစ်ကြောင်းက ကျောင်းသား ခေါင်းဆောင် ကိုအောင်ခန့်ဇော်က ဆိုပါတယ်။ မန္တလေးက လာတဲ့ ပင်မ သပိတ် စစ်ကြောင်းက ကျောင်းသားတွေ ကတော့ အုတ်ဖို ကို ရောက်နေပြီး ပဲခူးက ကျောင်းသား တွေ က သူတို့နဲ့ သွားရောက် ပူးပေါင်း ခဲ့ ပါတယ်။ ဒီစစ်ကြောင်းက ရန်ကုန်ကို ချီတက် မလား ဆိုတာ ကတော့ ရန်ကုန် ဆွေးနွေးပွဲ တက်ရောက် တဲ့ ကျောင်းသား တွေက သွားရောက် ဆွေးနွေး ပြီးကာမှ ဆုံးဖြတ် နိုင်မယ်လို့ ကျောင်းသား ခေါင်းဆောင် တစ်ဦးဖြစ်တဲ့ ကို အောင်မှိုင်းဆန်းက ပြောပါတယ်။ ရန်ကုန်မှာတော့ ပညာရေး ဥပဒေကို သပိတ်မှောက် နေတဲ့ ကျောင်းသား တွေကို ထောက်ခံ တဲ့ အနေနဲ့ လူအင်အား (၂၀၀) လောက်က သမိုင်း လမ်းဆုံ ကနေ မြေနီကုန်း အထိ ချီတက် လမ်းလျှောက်ခဲ့ ပါတယ်။ အစိုးရ ကတော့ ကျောင်းသား သပိတ် စစ်ကြောင်းတွေ ကို နယ်တွေ ကနေ ရန်ကုန်ကို ချီတက် မလာကြဖို့ ပြောထား ပါတယ်။","len":2547}
{"id":"140718_yangheelee_rakhine_maungmaungohn","url":"https:\/\/www.bbc.com\/burmese\/burma\/2014\/07\/140718_yangheelee_rakhine_maungmaungohn","title":"ပါမောက္ခ ယန် ဟီလီ စစ်တွေမြို့ကို ရောက်ရှိ","summary":"မြန်မာနိုင်ငံဆိုင်ရာ ကုလသမဂ္ဂ လူ့အခွင့်အရေး အထူး ကိုယ်စားလှယ် ပါမောက္ခ ယန် ဟီလီ ဟာ သောကြာနေ့မှာ ရခိုင်ပြည်နယ် စစ်တွေမြို့ကို ရောက်ရှိလာပါတယ်။","text":"သူ့ရဲ့ ခရီးစဉ်အတွင်း လူအများအပြားနဲ့ တွေ့ဆုံ စကားပြော ကြည့်ဖို့ စီစဉ်ထားတယ်လို့ ပါမောက္ခ ယန် ဟီလီ ပြော ပါမောက္ခ ယန်ဟီလီဟာ စစ်တွေ အကျဉ်းထောင်ကို သွားရောက်ခဲ့သလို ရခိုင်ပြည်နယ် ဝန်ကြီးချုပ် ဦးမောင်မောင်အုန်းနဲ့လည်း တွေ့ဆုံဆွေးနွေးခဲ့ပါတယ်။ အဲဒီ တွေ့ဆုံ ဆွေးနွေးမှုဟာ အတော် ကောင်းမွန် အကျိုးရှိကြောင်း၊ အတူ ပူးပေါင်း ဆောင်ရွက်မှုတွေ ထပ်လုပ်နိုင်ရေး အတွက် နောက်ထပ် ဆွေးနွေးဖို့ ရှိကြောင်း ပါမောက္ခ ယန်ဟီလီက ဘီဘီစီကို ပြောပြပါတယ်။ သူဟာ မြန်မာနိုင်ငံမှာ လက်ရှိ ဖြစ်နေတဲ့ အခြေအနေတွေကို ကိုယ်တိုင် မြင်ရအောင် လာခဲ့တာ ဖြစ်ပြီး သူ့ကိုယ်တိုင် အမြင်ကျယ်ကျယ်နဲ့ ဆုံးဖြတ်နိုင်ဖို့ အတွက် လူအများအပြားနဲ့ တွေ့ဆုံ စကားပြောကြည့်ဖို့ စီစဉ်ထားတယ်လို့ ပြောပါတယ်။ ဘောဒူဗ ဒုက္ခသည်စခန်းကိုလည်း သွားရောက်ခဲ့ပြီး အခြေအနေ အသေးစိတ်နဲ့ ပတ်သက်လို့တော့ ခရီးစဉ် ပြီးတဲ့ အချိန်ကျမှ ထုတ်ဖော် ပြောမယ်လို့ ဆိုပါတယ်။ သူဟာ မြန်မာနိုင်ငံကို ဗုဒ္ဓဟူးနေ့ညက ရောက်ရှိခဲ့တာ ဖြစ်ပြီး ကြာသပတေးနေ့တုန်းကတော့ ရန်ကုန်မြို့မှာ ဘာသာပေါင်းစုံ ချစ်ကြည် ညီညွတ်ရေးအဖွဲ့နဲ့ မြန်မာနိုင်ငံ လူ့အခွင့်အရေး ကော်မရှင်က တာဝန်ရှိသူတွေကို တွေ့ဆုံခဲ့သလို အင်းစိန် အကျဉ်းထောင်ကိုလည်း သွားရောက် ကြည့်ရှု စစ်ဆေးခဲ့ပါတယ်။ သူ့ရဲ့ ခရီးစဉ်အတွင်း မှာ ကချင်ပြည်နယ်နဲ့ မန္တလေးမြို့တွေဆီကိုလည်း သွားရောက်ဖို့ အစီအစဉ် ရှိတယ်လို့ ကုလသမဂ္ဂရဲ့ ကြေညာချက်ထဲမှာ ထုတ်ပြန် ထားပါတယ်။ ဒီခရီးစဉ်အတွင်း တွေ့ရှိချက်တွေကို အောက်တိုဘာလမှာ ကျင်းပဖို့ ရှိတဲ့ ၆၉ ကြိမ်မြောက် ကုလသမဂ္ဂ အထွေထွေ ညီလာခံမှာ တင်ပြမှာ ဖြစ်ပါတယ်။","len":2548}
{"id":"151003_nca_unfc_statement","url":"https:\/\/www.bbc.com\/burmese\/burma\/2015\/10\/151003_nca_unfc_statement","title":"အဖွဲ့ အားလုံးမပါရင် တနိုင်ငံလုံးအပစ်ရပ် မပီပြင်လို့ UNFC ဝေဖန်","summary":"တနိုင်ငံလုံး အပစ်ရပ် စာချုပ် NCA ကို လက်မှတ်ထိုး မယ့် ရက်သတ်မှတ် နိုင်ဖို့ အတွက် ကရင် လက်နက်ကိုင်တပ် KNU နဲ့ ကျောင်းသားတပ် မတော် ABSDF အပါအဝင် လက်နက်ကိုင် ၈ ဖွဲ့ နဲ့ အစိုးရ ကိုယ်စားလှယ်တွေ အောက်တိုဘာ ၄ ရက်တနင်္ဂနွေ နေ့ မှာ တွေ့ဆုံ ကြဖို့ ရှိပါတယ်။","text":"အစိုးရ စစ်တပ် က တိုင်းရင်းသား နယ်မြေ တွေ မှာ ထိုးစစ်ဆင်တာ တွေ ကျယ်ကျယ်ပြန့်ပြန့် လုပ်ဆောင် လာတာ ကလည်း အပစ်ရပ်စဲ နိုင်ရေး နဲ့ ပြည်တွင်းငြိမ်းချမ်းရေး ကို အဓိက အဟန့်အတား ဖြစ်စေတယ်။ အခုလို တိုင်းရင်းသား လက်နက်ကိုင် တပ်ဖွဲ့ အစုံအလင် မပါဝင်ပဲ NCA ကို လက်မှတ်ထိုးဖို့ လုပ်ဆောင် နေကြတဲ့ အပေါ် ညီညွတ်သော တိုင်းရင်းသား လူမျိုးများ ဖက်ဒရယ် ကောင်စီ UNFC က ဝေဖန် လိုက် ပါတယ်။ ရသမျှ သီးခြားစီ အဖွဲ့ တွေ နဲ့ လက်မှတ် ရေးထိုးမယ် ဆိုရင် တနိုင်ငံလုံး အပစ်အခတ် ရပ်စဲရေး ပီပြင်မှာ မဟုတ်သလို လက်တွေ့ မှာလည်း တနိုင်ငံလုံး သေနတ်သံ တိတ်မှာ မဟုတ်ဘူး ဆိုပြီး UNFC ရဲ့ ဒုတိယ ဥက္ကဌ နိုင်ဟံသာ က ဘီဘီစီ ကို ပြောပါတယ်။ NCA အတွက် စေ့စပ် ညှိနှိုင်း နေကြတဲ့ တလျှောက် အစိုးရ စစ်တပ် က တိုင်းရင်းသား နယ်မြေ တွေ မှာ ထိုးစစ်ဆင်တာ တွေ ကျယ်ကျယ်ပြန့်ပြန့် လုပ်ဆောင် လာတာ ကလည်း အပစ်ရပ်စဲ နိုင်ရေး နဲ့ ပြည်တွင်းငြိမ်းချမ်းရေး ကို အဓိက အဟန့်အတား ဖြစ်စေတယ် လို့ UNFC က ထုတ်ပြန် ထားပါတယ်။ NCA စာချုပ်ပါ စာသားတွေ အပေါ် အစိုးရနဲ့ တိုင်းရင်းသားတပ် တွေ အကြား နှစ်ဘက် သဘောတူ ခဲ့ကြပြီ ဖြစ်ပေမယ့် တကယ်တမ်း လက်မှတ် ရေးထိုးတဲ့ အခါ တိုင်းရင်းသား လက်နက်ကိုင် တပ် တွေ အားလုံး တပါတည်း ပါဝင် နိုင်ရေး မူ အပေါ် မှာ အစိုးရ က လက်မခံ နိုင် ဖြစ်နေတာပါ။ ရသမျှ အဖွဲ့ တွေ နဲ့ လက်မှတ် ထိုးဖို့ ကို သဘောတူ ခဲ့ကြတဲ့ အဖွဲ့ ၈ ဖွဲ့ နဲ့ အစိုးရ ဝန်ကြီး ဦးအောင်မင်း ဦးဆောင်တဲ့ ပြည်ထောင်စု ငြိမ်းချမ်းရေး ဖော်ဆောင်ရေး လုပ်ငန်း ကော်မတီ တို့ တွေ့ဆုံ ကြပြီး ပူးပေါင်း ကော်မတီ တစ်ရပ် ဖွဲ့ဖို့ လုပ်ဆောင် မှာ ဖြစ်တယ် လို့ မြန်မာ ငြိမ်းချမ်းရေး စင်တာ က ပြောပါတယ်။","len":2551}
{"id":"140618_thai_myanmar_refugees_return","url":"https:\/\/www.bbc.com\/burmese\/burma\/2014\/06\/140618_thai_myanmar_refugees_return","title":"မြန်မာဒုက္ခသည်တွေ ပြန်ဖို့ ထိုင်းစီစဉ်","summary":"ထိုင်း-မြန်မာ နယ်စပ် တလျှောက် က မြန်မာနိုင်ငံသား စစ်ပြေး ဒုက္ခသည်တွေ ကို နေရပ် ပြန်ပို့ရေး နဲ့ ပတ်သက်ပြီး တော့၊ ထိုင်း ပြည်တွင်း လုံခြုံရေးဌာန ကို ထိုင်း အာဏာသိမ်း စစ်တပ် က တာဝန်ပေး လိုက်ပါ တယ်။","text":"မယ်လ ဒုက္ခသည်စခန်း ထိုင်းနိုင်ငံ မှာ စစ်ပြေး ဒုက္ခသည် အဖြစ် နှစ်ပေါင်း ၃၀ ကျော် နေလာရ တဲ့ မြန်မာနိုင်ငံသား ဒုက္ခသည် တွေ အိမ်ပြန်ချိန် တန်ပြီဖြစ် လို့ ထိုင်းဘက်ကနေ ဆောင်ရွက် ပေးနေတာ ဆိုပြီး၊ ထိုင်း အာဏာပိုင်တွေ က ပြောပါတယ်။ မြန်မာနိုင်ငံ မှာ နိုင်ငံရေး ပြောင်းလဲမှု ဖြစ်ပေါ်နေ ကာ၊ ဒီမိုကရေစီ စနစ် ကို သွားနေတဲ့ အပြင်၊ အာဆီယံဥက္ကဌ အဖြစ် မြန်မာနိုင်ငံ က တာဝန် ယူနေရချိန်မှာ၊ မြန်မာ ဒုက္ခသည်တွေ အတွက် သူတို့ မွေးရပ်မြေကို ပြန်ဖို့ အကောင်းဆုံး ဖြစ်တယ် လို့ ထိုင်းပြည်ထဲရေး ၀န်ကြီးဌာန ဒုတိယ ညွှန်ကြားရေးမှူးချုပ် နိုင်အဖိရတ် ထေယိုဖါနစ် က မဲဆောက် မှာ ပြောသွားပါ တယ်။ ပထမအဆင့် အနေနဲ့ လက်ရှိ ဒုက္ခသည် စခန်းတွေ မှာ တွေ့ကြုံနေရ တဲ့ နေထိုင် စားသောက်ရမှု လူနေမှုဘဝ အခြေအနေတွေ ကို လေ့လာ မှာ ဖြစ်တဲ့ အပြင်၊ ဘယ်သူတွေ နေရာရင်း ပြန်ချင်သလဲ ဆိုတာနဲ့၊ အသက်အရွယ် အပိုင်း အခြား၊ ပြန်လိုရာ ဒေသ၊ အသက်မွေး လုပ်ကိုင်ချင်တဲ့ အလုပ် စတဲ့ အချက်တွေ ကို စစ်တမ်းယူပြီး မှ အဆင့်ဆင့် လုပ်ဆောင်သွားရ မှာ ဖြစ်တဲ့အတွက် အချိန်ယူရမယ် ဆိုပြီး ထိုင်း တာ၀န်ရှိသူတွေ က ပြောပါတယ်။ လက်ရှိ ကုလသမဂ္ဂ ဒုက္ခသည်များ ဆိုင်ရာ မဟာမင်းကြီး ရုံးရဲ့ စာရင်းအရ ထိုင်း-မြန်မာ နယ်စပ်က ဒုက္ခသည်စခန်း ၉ ခုမှာ ဒုက္ခသည် ၁ သိန်း ၂ သောင်းနီးပါး ရှိကာ၊ အဲဒီ အထဲက ၇-သောင်း ကျော်သာ ဒုက္ခသည်တွေ အဖြစ်၊ တရား၀င် အသိအမှတ်ပြု ခံထားရသူတွေ ဖြစ်ပါတယ်။ ဒုက္ခသည်တွေထဲ က အများစုကတော့ တတိယနိုင်ငံတွေ ကို သွားရောက် အခြေချလိုသူ တွေ ဖြစ်ပြီး၊ နေရပ်ရင်း ကို ပြန်လိုသူတွေ နဲ့ ထိုင်းနိုင်ငံထဲမှာ ပဲ ဆက်လက် နေလိုသူတွေလည်း ရှိနေကြပါတယ်။","len":2557}
{"id":"burma-49679563","url":"https:\/\/www.bbc.com\/burmese\/burma-49679563","title":"စင်ကာပူ မြန်မာအိမ်အကူ အမှု - ဝေဒနာရှင် အိမ်ရှင် အမျိုးသမီးကြီးကို ဆိတ်ဆွဲမှုနဲ့ အိမ်အကူကို ထောင်ချ","summary":"စင်ကာပူနိုင်ငံမှာ ကင်ဆာ ရောဂါနဲ့ ဆေးရုံတက်ကုသနေရတဲ့ အိပ်ရာပေါ်လဲနေသူ အိမ်ရှင် အမျိုးသမီးကြီးကို ဆိတ်ဆွဲလို့ မြန်မာ အိမ်အကူ တစ်ဦးကို ထောင် လေးလ ချလိုက်ပါတယ်။","text":"ဆေးရုံ စီစီတီဗီ မှတ်တမ်းကနေ ဆိတ်ဆွဲတယ်ဆိုတာ အတည်ပြုနိုင်ခဲ့ အသက် ၆၇ အရွယ် Wee Keu Hoi ဆိုတဲ့ အမျိုးသမီးကြီးကို လက်မောင်း၊ ပါး၊ နှာခေါင်း နဲ့ ရင်သားတွေကို ဆွဲဆိတ်မှုနဲ့ လိန်းနိုင် ဆိုတဲ့ အသက် ၂၈ အရွယ် မြန်မာ အိမ်အကူကို စက်တင်ဘာ ၁၁ ရက်က ထောင်ဒဏ်ချလိုက်တယ်လို့ Channel News Asia သတင်းမှာ ဖော်ပြထားပါတယ်။ ဒီအမျိုးသမီးကြီး အိမ်မှာ အဲဒီ အိမ်အကူက ၂၀၁၇ ခုနှစ်ကတည်း စအလုပ်လုပ်ခဲ့ပါတယ်။ အဲဒီ အိမ်ရှင် အမျိုးသမီးကြီးက ၂၀၁၈ ဇူလိုင်ကနေ အခု ၂၀၁၉ ဇူလိုင်အထိ ကာလမှာ ကျန်းမာရေး ဆိုးလာခဲ့ပါတယ်။ အိမ်ရှင် အမျိုးသမီး စင်ကာပူ အမျိုးသား တက္ကသလိုလ် ဆေးရုံကို ကင်ဆာ ရောဂါ နောက်ဆုံး အဆင့်နဲ့ ကုသနေတုန်း ၂၀၁၈ ဒီဇင်ဘာ ၃၁ ရက်မှာ အိမ်အကူက အခုလို လုပ်ခဲ့တာလို့ သတင်းမှာ ဖော်ပြထားပါတယ်။ အိမ်အကူက နှိပ်စက်တဲ့အကြောင်း ဆေးရုံကို လာတဲ့ သားကနေတဆင့် ဆေးရုံကို အသိပေးခဲ့ပါတယ်။ နောက် ဆေးရုံ စီစီတီဗီ မှတ်တမ်းကနေ ဆိတ်ဆွဲတယ်ဆိုတာ အတည်ပြုနိုင်ခဲ့ပါတယ်။ ထောင် ဒဏ်ချခံရတဲ့ အိမ်အကူကို အိမ်ရှင်အမျိုးသမီးကြီးက စိတ်တိုင်းမကျ ဆူပူတာတွေ၊ စော်ကားတာတွေ အကြိမ်အတော်များများ လုပ်ခဲ့လို့ ဝမ်းနည်း စိတ်မကောင်း ဖြစ်ခဲ့တယ်၊ နောက် ဒီလို ဆူပူတာတွေ ရပ်ဖို့ လုပ်ရာကနေ အခုလို ကျူးလွန်ခဲ့တာလို့ သတင်းမှာ ဖော်ပြထားပါတယ်။ အဲဒီ အမျိုးသမီးကြီးရဲ့ သားက အခု ၂၀၁၉ ဇန်နဝါရီလ ၂ ရက် မှာ ရဲစခန်းကို တိုင်ခဲ့ပါတယ်။ သူ့အမေက ကျန်းမာရေး အတော်ဆိုးနေလို့ ပြန်မခုခံနိုင်ခဲ့ဘူးလို့ဆိုပါတယ်။ တိုင်ကြားပြီးနောက် ၂၃ ရက်မှာ အဲဒီ အိမ်ရှင် အမျိုးသမီးကြီး သေဆုံးခဲ့ပါတယ်။ အိမ်အကူက အပြစ်ရှိကြောင်း ဝန်ခံခဲ့တယ်လို့ အဲဒီသတင်းမှာ ဖော်ပြထားပါတယ်။","len":2560}
{"id":"150726_turkey_aristrikes_riots","url":"https:\/\/www.bbc.com\/burmese\/world\/2015\/07\/150726_turkey_aristrikes_riots","title":"ကာ့ဒ်​တွေ​ကို တူရကီ ထပ်​ပြီး ဗုံးကြဲ","summary":"အီရတ်နိုင်ငံ မြောက်ပိုင်းက ကာ့ဒ်မျိုးနွယ်စု ခွဲထွက်ရေး လက်နက်ကိုင် တွေရဲ့ စခန်း တွေ ကို တူရကီ စစ်လေယာဉ် တွေ က လေကြောင်း တိုက်ခိုက် မှု တွေ ထပ်မံ လုပ်ဆောင် ခဲ့တယ် လို့ သတင်းတွေ ရရှိ နေပါတယ်။","text":"တူရကီ အစိုးရ က တောင်းဆို ထားတဲ့ အတိုင်း အခုဆို နေးတိုး စစ်ရေး မဟာမိတ် အဖွဲ့ ဟာ အင်္ဂါနေ့ မှာ အရေးပေါ် အစည်းအဝေး တစ်ရပ် ခေါ်ယူ ထား။ အကြမ်းဖက် ဝါဒ အပေါ် တူရကီ နိုင်ငံ က စစ်ရေး အရ အရေးယူ ဆောင် ရွက် နေတာ တွေ ကို ထောက်ခံ အားပေး ကြောင်း ဥရောပ သမဂ္ဂ အီးယူ အဖွဲ့ နဲ့ နေးတိုး စစ်မဟာမိတ် အဖွဲ့ တို့ က ပြောကြား လာ ခဲ့တဲ့ နောက် တူရကီ အစိုးရ က အခုလို တိုက်ခိုက် မှု အသစ် တွေ ထပ်မံ လုပ်ဆောင် လာပြန် တာ ဖြစ်ပါတယ်။ ဒါပေမယ့်၊ အီးယူ နဲ့ နေးတိုး တို့ရဲ့ တိုက်တွန်းချက် ထဲ မှာ ကာ့ဒ် လူနည်းစု တွေ နဲ့ ငြိမ်းချမ်းရေး လုပ်ငန်းစဉ် ဆောင်ရွက် တာကို မစွန့်လွှတ် ဖို့ လည်း ပါဝင် ပါတယ်။ တူရကီ နိုင်ငံ လက်ရှိ ကြုံတွေ့ နေရတဲ့ အခြေအနေ အပါအဝင် ဆီးရီးယား ထဲ က IS တွေ ကို လေကြောင်း တိုက်ခိုက် မှု စတင် ကျင့်သုံး လာတဲ့ မူဝါဒ အသစ် တို့ နဲ့ ပတ်သက်ပြီး ဆွေးနွေး ကြဖို့ရာ တူရကီ အစိုးရ က တောင်းဆို ထားတဲ့ အတိုင်း အခုဆို နေးတိုး စစ်ရေး မဟာမိတ် အဖွဲ့ ဟာ အင်္ဂါနေ့ မှာ အရေးပေါ် အစည်းအဝေး တစ်ရပ် ခေါ်ယူ ထား ပါတယ်။ တူရကီ နိုင်ငံ ရဲ့ အဓိက မြို့ကြီး ဖြစ်တဲ့ အစ္စတန်ဘူလ် မှာတော့ ဆန္ဒပြပွဲ တွေ ၃ ရက် မြောက် ဆက်လက် ဖြစ်ပေါ် နေခဲ့ ပြီး Muhammet Fatih Sivri ဆိုတဲ့ ရဲ တစ်ဦး လူအုပ်ခွဲ ဖို့ ကြိုးစားတုန်း ရင်ဘတ် ကို သေနတ် ထိမှန် သေဆုံး ခဲ့ ပါတယ်။ ပြီးခဲ့တဲ့ သောကြာ နေ့ က တူရကီ ရဲတပ်ဖွဲ့ ရဲ့ ဝင်ရောက် စီးနင်းမှု တစ်ခု အတွင်း လှုပ်ရှားတက်ကြွသူ အမျိုးသမီး တစ်ဦး သေဆုံး ခဲ့ရတဲ့ နောက် အခုလို ဆန္ဒပြပွဲ တွေ ဖြစ်ပေါ် လာတာပါ။ IS အဖွဲ့ ကို ထောက်ခံ သူ တွေ ကို ဖမ်းဆီး ဖို့ အဓိက ရည်ရွယ်တယ် ဆိုပေမယ့် တူရကီ နိုင်ငံထဲ က လက်ဝဲ အင်အားစု တွေ ပါ ပစ်မှတ် ထား ခံခဲ့ ရပါတယ်။","len":2561}
{"id":"151126_syria_cameron","url":"https:\/\/www.bbc.com\/burmese\/world\/2015\/11\/151126_syria_cameron","title":"IS ကို လေကြောင်းတိုက်ဖို့ ယူကေ ဝန်ကြီးချုပ် အဆိုပြု","summary":"ယူကေ ဝန်ကြီးချုပ် ဒေးဗစ် ကင်မရွန်းက ဆီးရီးယားမှာ ရှိတဲ့ IS အစ္စလာမ္မစ် နိုင်ငံအဖွဲ့ အပေါ် လေကြောင်း တိုက်ခိုက်မှုတွေ လုပ်ဖို့ အဆိုပြုချက်ကို ပါလီမန်မှာ တင်သွင်း လိုက်ပါတယ်။","text":"IS က ယူကေကို တိုက်ဖို့ ကြိုးစားခဲ့ပြီး ဖြစ်တယ်လို့ ဒေးဗစ်ကင်မရွန်း ပြော။ IS အဖွဲ့အပေါ် လေကြောင်း တိုက်ခိုက်မှုဟာ ယူကေရဲ့ အမျိုးသား အကျိုးစီးပွားနဲ့လည်း ကိုက်ညီမယ်လို့ ဒေးဗစ် ကင်မရွန်းက ပါလီမန် အောက်လွှတ်တော်ကို ပြောပါတယ်။ လေကြောင်း တိုက်ခိုက်မှုတွေကြောင့် ယူကေဟာ အကြမ်းဖက် သမားတွေရဲ့ ပစ်မှတ် ထားတာကို ပိုခံလာရ မလား ဆိုတဲ့ အချက်ကိုလည်း ဒေးဗစ်ကင်မရွန်းက ငြင်းဆိုခဲ့ပြီး၊ ယူကေဟာ IS အတွက် ပစ်မှတ် ဖြစ်ပြီးသား ဖြစ်ကြောင်း၊ ဒါကို ဖြေရှင်းဖို့က အရေးယူ ဆောင်ရွက်ရမယ့် နည်းလမ်းသာ ရှိကြောင်း သူက ပြောပါတယ်။ IS အဖွဲ့ကို တခြားနိုင်ငံတွေ တိုက်လိမ့်မယ်လို့ မျှော်လင့်ခဲ့ပြီး ဗြိတိန်ကတော့ မတိုက်ဘဲ ဘေးထွက် နေခဲ့တာဟာလည်း ကျင့်ဝတ်ပိုင်း အရ မှားယွင်း နေခဲ့တယ်လို့ ဒေးဗစ် ကင်မရွန်းက အောက်လွှတ်တော်ကို ပြောပါတယ်။ ပဲရစ် တိုက်ခိုက်မှု ပေါ်ပေါက်ခဲ့ပြီးတဲ့ ဒီလိုအချိန်မှာမှ IS ကို မတိုက်သေးဘူး ဆိုရင် ဘယ်လိုအချိန်မှ တိုက်မှာလဲ ဆိုတာ မဟာမိတ်တွေက မေးကြလိမ့်မယ် လို့လည်း မစ္စတာ ကင်မရွန်းက ပြောပါတယ်။ အတိုက်အခံ လေဘာပါတီ ခေါင်းဆောင် ဂျရမီ ကော်ဘင်ကတော့ လေကြောင်း တိုက်ခိုက်မှုတွေ လုပ်ဖြစ်ခဲ့မယ် ဆိုရင်လည်း ဂျီဟတ် ဝါဒီတွေရဲ့ အန္တရာယ် လျော့ကျသွားဖို့ ဆိုတာ မသေချာခဲ့ကြောင်း ပြောပါတယ်။ ပါလီမန် မဲခွဲ ဆုံးဖြတ်ချက်ကိုတော့ လာမယ့် သီတင်းပတ် အတွင်းမှာ ပြုလုပ်ဖို့ ရှိတယ်လို့ သတင်းထောက်တွေက ပြောပါတယ်။ အခုလ အစောပိုင်းကတော့ ပါလီမန် ကော်မီတီ တစ်ခုက နိုင်ငံတကာ ပါဝင်တဲ့ စစ်ရေး မဟာဗျူဟာ မရှိဘဲနဲ့ ဆီးရီးယားထဲမှာ ဗြိတိန်ရဲ့ စစ်ရေး ဆောင်ရွက်ချက် တွေကို ထပ်တိုး မလုပ်သင့်ဘူးလို့ သတိပေးခဲ့ ပါတယ်။","len":2563}
{"id":"150502_thai_corpses_exhumed","url":"https:\/\/www.bbc.com\/burmese\/world\/2015\/05\/150502_thai_corpses_exhumed","title":"ထိုင်းမှာမြှုပ်ထားတဲ့ လူကုန်ကူးအလောင်းတွေ တူးဖော်","summary":"ထိုင်းနဲ့ မလေးရှားနယ်စပ်က တောထဲမှာ လူသေတွေကို မြှုပ်ထားတဲ့ မြေကျင်း ၃၀ လောက်ကို ပြီးခဲ့တဲ့ ရက်ပိုင်းက တွေ့ခဲ့ရပြီးတဲ့နောက် အခုတော့ အလောင်းတွေကို အာဏာပိုင်တွေက ဆက်လက် တူးဖော် စစ်ဆေးနေပါတယ်။","text":"အလောင်း ၂၆ လောင်းကို တွေ့ရှိထား စနေနေ့တုန်းကထိ စုစုပေါင်း ၂၆ လောင်းကို တွေ့ရှိထားတယ်လို့ ထိုင်းရဲတပ်ဖွဲ့ဘက်က ပြောပါတယ်။ ဒီအလောင်းတွေဟာ မြန်မာနဲ့ ဘင်္ဂလားဒေ့ရှ်နိုင်ငံက လူကုန်ကူးခံရတဲ့ သူတွေ ဖြစ်ဖို့ များတယ်လို့ ဆရာဝန်တွေက ပြောပါတယ်။ ဒီနေရာဟာ ရိုဟင်ဂျာမွတ်ဆလင်တွေကို လူကုန်ကူးလေ့ရှိတဲ့ နေရာလို့လည်း ဒေသခံ သတင်းထောက်တွေက ပြောပါတယ်။ သူတို့ ဘာကြောင့် သေဆုံးတယ်ဆိုတာ တိတိကျကျ မသိရသေးပေမယ့် အများစုဟာ ရောဂါနဲ့ ငတ်မွတ်မှုကြောင့် သေတာ ဖြစ်နိုင်တယ်လို့ ထိုင်းရဲက ပြောပါတယ်။ ဒီလို နေရာမျိုးတွေမှာ လူကုန်ကူးသူတွေက ဖမ်းထားပြီး ရိုက်နှက်၊ ပြီးတော့ သူတို့မိသားစုတွေဆီမှာ ပြန်ပေးငွေတောင်းပြီး ရတဲ့အခါမှ ပြန်လွှတ်ပေးတတ်တယ်လို့ ထိုင်းအခြေစိုက် လူ့အခွင့်အရေးစောင့်ကြည့်အဖွဲ့က Phil Robertson က သူတို့ရဲ့ အရင်မှတ်တမ်းတွေနဲ့ နှိုင်းယှဉ်ပြီး ပြောပါတယ်။ လူကုန်ကူးသူတွေကို ထိုင်းငွေ ဘတ် ၅ သောင်းကနေ ၇ သောင်း အထိပေးရလေ့ရှိပါတယ်။ ဒေါ်လာနဲ့ဆိုရင် ၂၅၀၀၊ ၂၇၀၀ လောက်ရှိတယ်။ ဒီလုပ်ငန်းဟာ အကျိုးအမြတ်ရှိတဲ့လုပ်ငန်းဖြစ်နေပြီး ထိုင်းအာဏာပိုင်တွေ၊ အထူးသဖြင့် ဒေသအဆင့် အာဏာပိုင်တွေက မျက်ကွယ်ပြုထားတယ်။ ဒါဟာ သူတို့အကျိုးအမြတ်ရနေလို့လည်း ဖြစ်နိုင်ပါတယ်လို့ သူက ဆိုပါတယ်။ လက်ရှိ ပြဿနာကို လွတ်လပ်စွာ စုံစမ်းစစ်ဆေးဖို့လိုနေပြီး ကုလသမဂ္ဂလိုပြင်ပက အဖွဲ့အစည်းမျိုးမပါဘဲ ပွင့်လင်းမြင်သာပြီး စေ့စပ်သေချာတဲ့ စုံစမ်းစစ်ဆေးမှုမျိုး ဖြစ်လာမှာတော့ မဟုတ်ဘူးလို့လည်း မစ္စတာ ရောဘတ်ဆန်က ပြောပါတယ်။ ထိုင်းနိုင်ငံကို ကမ္ဘာမှာ လူကုန်ကူးမှုပြဿနာအဆိုးဆုံး အဆင့် ၃ မှာ အမေရိကန်က စာရင်းသွင်းထားပါတယ်။","len":2569}
{"id":"151013_outlawed_peace_prisioners","url":"https:\/\/www.bbc.com\/burmese\/burma\/2015\/10\/151013_outlawed_peace_prisioners","title":"လက်နက်ကိုင် အဖွဲ့ ၈ဖွဲ့ကို မတရားသင်းကနေ ပယ်ဖျက်","summary":"တစ်နိုင်ငံလုံး အပစ်အခတ် ရပ်စဲရေး စာချုပ်မှာ လက်မှတ် ရေးထိုးမယ့် လက်နက်ကိုင် ၈ ဖွဲ့စလုံးကို မတရားအသင်း အဖြစ်ကရော အကြမ်းဖက်အဖွဲ့ အဖြစ်ပါ ပယ်ဖျက်လိုက်ပြီဖြစ်ပါတယ်။","text":"ကျောင်းသား တပ်မတော် အပါအဝင် လက်နက်ကိုင် အဖွဲ့ ၈ဖွဲ့ကို မတရားသင်း အဖြစ်ကနေ ပယ်ဖျက်လိုက် KNU ကရင်အမျိုးသား အစည်းအရုံး၊ RCSS\/SSA ရှမ်းပြည် တပ်မတော် တောင်ပိုင်းနဲ့ ABSDF ကျောင်းသား တပ်မတော် တို့ကို မတရား အသင်းအဖြစ်က ပယ်ဖျက်သလို အကြမ်းဖက်သူများ အဖြစ်ကနေလည်း ပယ်ဖျက်လိုက်ပြီ ဖြစ်တဲ့အပြင် ကျန်တဲ့ ၅ ဖွဲ့ကလည်း အဲဒီဥပဒေနဲ့ ထုတ်ပြန်ထားတာ မရှိတဲ့အတွက် အားလုံးက တရားဝင်အဖွဲ့တွေ ဖြစ်သွားပါပြီ။ ဒါကြောင့် သူတို့နဲ့ ပတ်သက်ပြီး ဖမ်းထားတဲ့သူတွေကို ပြန်လွှတ်ပေးဖို့ တိုင်းရင်းသား ခေါင်းဆောင်တွေနဲ့ အစိုးရ တာဝန်ရှိသူတွေ ဆွေးနွေးခဲ့ကြပါတယ်။ ပြန်လွှတ်ပေးမယ့် သူတွေကို လက်မှတ်ရေးထိုးပွဲ အပြီးမှာ ပြန်လွှတ်ပေးမယ်လို့ အစိုးရဘက်က ပြောတဲ့အကြောင်း ရှမ်းပြည် တောင်ပိုင်း တပ်မတော် ပြောရေးဆိုခွင့်ရှိသူ ဗိုလ်မှူးကြီးစိုင်းလက ပြန်ပြောပြပါတယ်။ ဒါပေမယ့် တချို့ကိုတော့ ပြန်မလွှတ်ပေးနိုင်ဘူးလို့ အစိုးရဘက်က ပြောတယ်လို့ ဆိုပါတယ်။ အဲ့ဒီအထဲမှာ ထင်ရှားသူ တစ်ယောက်ကတော့ အရင် ကျောင်းသား တပ်မတော်ကနေ ရှမ်းပြည် တပ်မတော် တောင်ပိုင်း အဖွဲ့ကို ဝင်သွားပြီးနောက် အဖမ်းခံ ခဲ့ရတဲ့ ဗိုလ်မှူး စပ်ခွန်ကျော် ခေါ် သံချောင်း ဖြစ်ပါတယ်။ သူ့ကိုတော့ ပြန်လွှတ်ပေးဖို့ မဖြစ်နိုင်သေးဘူးလို့ အစိုးရဘက်က ပြောတဲ့အကြောင်း ဗိုလ်မှူးကြီးစိုင်းလက ပြောပါတယ်။ AAPP နိုင်ငံရေး အကျဉ်းသား ကူညီစောင့်ရှောက်ရေး အသင်း အတွင်းရေးမှူး ကိုတိတ်နိုင်ကတော့ အစိုးရအနေနဲ့ အဓိက တာဝန်ရှိတဲ့ ခေါင်းဆောင်တွေနဲ့ ငြိမ်းချမ်းရေး ဖေါ်ဆောင်ရေး လုပ်နေချိန်မှာ အောက်ခြေအဆင့်က သူတွေကို ဆက်ဖမ်းဆီး ထားတာကတော့ မဖြစ်သင့်ဘူးလို့ ထောက်ပြ ပြောဆိုလိုက်ပါတယ်။","len":2571}
{"id":"160509_alp_rakhine_myanmar_army","url":"https:\/\/www.bbc.com\/burmese\/burma\/2016\/05\/160509_alp_rakhine_myanmar_army","title":"NCA ထဲ လက်မှတ်ထိုးထားတဲ့ အဖွဲ့က သူတစ်ဦး တရားစွဲခံရ","summary":"ရခိုင်ပြည် လွတ်မြောက်ရေး ပါတီ ALP က ပြန်ကြားရေး ဌာနက တာဝန်ခံ တစ်ဦးကို တပ်မတော်ကို အသေရေဖျက် လို့ ဆိုပြီး အစိုးရ စစ်တပ်က တရားလို လုပ် တရားစွဲ လိုက်ပါတယ်။","text":"ရခိုင်ပြည်နယ်ထဲက စစ်ပွဲ တွေအတွင်း အစိုးရတပ်ဘက်က အရပ်သားတွေ အပေါ် ကျူးလွန် နေတာ တွေဟာ ကုလသမဂ္ဂ ဂျနီဗာ စာချုပ်ကို ချိုးဖောက်ရာ ရောက်တယ် ဆိုပြီး ALP က ကြေညာချက် ထုတ်ခဲ့။ ဒါဟာ တစ်နိုင်ငံလုံး အပစ်ရပ် စာချုပ် NCA ထဲ ပါဝင် လက်မှတ် ရေးထိုး ထားတဲ့ အဖွဲ့က တာဝန်ရှိသူကို ပထမဆုံး အကြိမ် စတင် တရား စွဲဆို လာတာ ဖြစ်ပါတယ်။ ရခိုင်ပြည်နယ်ထဲက စစ်ပွဲ တွေအတွင်း အစိုးရတပ်ဘက်က အရပ်သားတွေ အပေါ် ကျူးလွန် နေတာ တွေဟာ ကုလသမဂ္ဂ ဂျနီဗာ စာချုပ်ကို ချိုးဖောက်ရာ ရောက်တယ် ဆိုပြီး ALP က ကြေညာချက် ထုတ်ခဲ့တဲ့ အတွက် အခုလို တုံ့ပြန်လာတာ ဖြစ်တယ်လို့ ဘီဘီစီ သတင်းထောက်က ပြောပါတယ်။ ALP ပါတီရဲ့ ပြန်ကြားရေး ဌာန ဒုတာဝန်ခံ ခိုင်မျိုးထွန်းကို ဒကစ ဌာနချုပ်မှ စစ်ဦးစီး ပထမတန်း ဒုတိယ ဗိုလ်မှူးကြီး တင်နိုင်ထွန်းက စစ်တွေမြို့နယ် တရားရုံးမှာ တရားလိုလုပ်ပြီး တရားစွဲ လိုက်တာ ဖြစ်ပါတယ်။ ဧပြီလ ၂၄ ရက်နေ့ နေ့စွဲနဲ့ ထုတ်ပြန်ခဲ့တဲ့ ALP ပါတီရဲ့ ကြေညာချက်ထဲမှာ ရခိုင်ပြည်နယ် အတွင်း ရခိုင်တပ်မတော် အေအေနဲ့ ဖြစ်ပွားနေတဲ့ စစ်ပွဲတွေမှာ အစိုးရ စစ်တပ်က ပေါ်တာ ဆွဲ အဓမ္မ လုပ်အား ခိုင်းစေတာ၊ ရွာသားတွေကို လူသားဒိုင်းကာ တွေ အဖြစ် အသုံးပြုတာ စတဲ့ လုပ်ရပ်တွေဟာ ဂျီနီဗာ ပဋိညာဉ်ကို ချိုးဖောက်ရာ ရောက်တယ် ဆိုပြီး ဖော်ပြထားပါတယ်။ ရခိုင်ပြည်နယ် အစိုးရ အဖွဲ့နဲ့ ဒေါ်စောမြရာဇာလင်း ဦးဆောင်တဲ့ ALP ကိုယ်စားလှယ် အဖွဲ့ကတော့ မေလ ၉ ရက်နေ့ တနင်္လာနေ့က စစ်တွေမြို့မှာ တွေ့ဆုံ ခဲ့ကြပါတယ်။ ဒီလို တွေ့ဆုံ ခဲ့ပေမယ့် စစ်တပ်ဘက်က တရားစွဲထားတာကို ရုပ်သိမ်းမလား၊ ဆက်တရားစွဲ မလား ဆိုတာကိုတော့ မသိရှိရသေးဘဲ ညှိနိုင်နေတုန်း ဖြစ်တယ်လို့ ဒေါ်စောမြရာဇာလင်းက ပြောပါတယ်။","len":2581}
{"id":"150806_chinese_rescue_mission","url":"https:\/\/www.bbc.com\/burmese\/burma\/2015\/08\/150806_chinese_rescue_mission","title":"တရုတ်ကယ်ဆယ်ရေး ပစ္စည်းတွေ မန္တလေးကို ပို့ပေး","summary":"မြန်မာနိုင်ငံက ရေဘေးသင့် သူတွေ အတွက် နိုင်ငံတကာက အကူအညီတွေ ပေးမယ်နေကြ ချိန်မှာ တရုတ်နိုင်ငံက Blue Sky Rescue Team လို့ ခေါ်တဲ့ NGO ကယ်ဆယ်ရေး အဖွဲ့တစ်ဖွဲ့ ရခိုင်ပြည်နယ် စစ်တွေမြို့ကို ရောက်နေပြီး ကယ်ဆယ်ရေး လုပ်ငန်းတွေ စတင်နေပြီလို့ တရုတ်သံရုံးက ပြောပါတယ်။","text":"ဒေသခံတွေရဲ့လှုဒါန်း ပစ္စည်းတွေကို တပ်မတော် လေယာဉ်တွေနဲ့ သယ်ပို့ပေး အဖွဲ့၀င် ၁၀ ယောက် ပါတဲ့ အဲဒီအဖွဲ့ဟာ တရုတ်မြန်မာ ချစ်ကြည်ရေး အသင်းတွေရဲ့ ဖိတ်ခေါ်မှုနဲ့ လာရောက် ခဲ့တာဖြစ်ပြီး ရခိုင်ဝန်ကြီးချုပ်ရဲ့ မေတ္တာ ရပ်ခံချက်အရ သူတို့ ယူဆောင်လာတဲ့ စက်လှေတွေ ရှာဖွေရေး ကိရိယာတွေနဲ့ ကယ်ဆယ်ရေး လုပ်နေတယ်လို့ ဆိုပါတယ်။ ဒါ့အပြင် တရုတ် သံအမတ်ကြီးရဲ့ တိုက်တွန်းချက်အရ မြန်မာနိုင်ငံမှာ စီးပွားရေး လာလုပ်နေကြတဲ့ တရုတ် ကုန်သည်တွေကလည်း ရေဘေးကယ်ဆယ်ရေး လုပ်ငန်းမှာ ပါဝင် ကူညီဖို့ သဘောတူခဲ့တယ်လို့ ပြောပါတယ်။ သြဂုတ်လ ၆ ရက်နေ့ကပဲ ယူနန်ပြည်နယ်က ကယ်ဆယ်ရေးပစ္စည်းတွေ ကုန်တင်ကား ၁၄ စီးနဲ့ မန္တလေးကို ပို့ပေးခဲ့တယ်လို့ တရုတ်သံရုံးက ပြောပါတယ်။ တရုတ် ကူသန်း ရောင်းဝယ်ရေးဝန်ကြီးဌာနက ကယ်ဆယ်ရေး လုပ်ငန်းအတွက် စက်လှေ အစီး ၁၀၀ လောက် ထောက်ပံ့ဖို့ စီစဉ်နေတယ်လို့ သိရပါတယ်။ ရခိုင်ပြည်နယ်နဲ့ မြန်မာနိုင်ငံအတွင်းမှာ ရှိတဲ့ တရုတ် စီမံကိန်းနဲ့ တရုတ် ကုမ္ပဏီပိုင် စက်ရုံတွေပိုက်လိုင်းတွေ ထိခိုက်ပျက်စီးမှုရှိတယ်ဆိုတဲ့ သတင်းမကြားရဘူးလို့ ပြောပါတယ်။ ရခိုင် ပြည်နယ်ဘက်မှာ အခြေအနေတွေ ဆိုးနေပြီး နောက်ပိုင်းရက်တွေမှာလည်း မုန်တိုင်း တိုက်နိုင်တာကြောင့် သံအမတ်ကြီးက စိုရိမ်တဲ့အတွက် အတတ်နိုင်ဆုံး ကူညီဖို့ ဆုံးဖြတ် ထားတယ်လို့ တရုတ်သံရုံးတာဝန်ရှိသူက ပြောပါတယ်။ ကယ်ဆယ်ရေးတွေ လုပ်ဖို့ အဓိက လေယာဉ် ရဟတ်ယာဉ် စက်လှေတွေလို သယ်ယူ ပို့ဆောင်ရေး လိုအပ်ချက်တွေ ရှိတာ တွေ့ရလို့ တယ်လို့ မြန်မာအစိုးရ ဘက်က မေတ္တာရပ်ခံရင် တရုတ်အစိုးရက အကူညီပေးဖို့ စဉ်းစားနိုင်တယ်လို့ တရုတ်သံရုံး တာဝန်ရှိသူက ဘီဘီစီကို ပြောပါတယ်။","len":2583}
{"id":"160510_hpakant_blasts","url":"https:\/\/www.bbc.com\/burmese\/burma\/2016\/05\/160510_hpakant_blasts","title":"ဖားကန့် ရဲစခန်း တခု လက်ပစ်ဗုံးနဲ့ ပစ်ခံရ","summary":"ကချင် ပြည်နယ် ဖားကန့်မှာ ကေအိုင်အေ တပ်ရင်း ၆ နဲ့ အစိုးရ စစ်တပ်တိုက်ပွဲတွေ ကြိုးကြားကြိုးကြား ဖြစ်နေပါတယ်။","text":"ဖားကန့်မြို့နဲ့ အနီးတဝိုက်မှာ ဗုံးတွေ ပေါက်ကွဲခဲ့တာကြောင့် ဒေသခံတွေ ကြောက်ရွံ့ထိတ်လန့် မေလ ၉ ရက်ညက ရဲစခန်း တခုကို လက်ပစ်ဗုံးနဲ့ပစ်ခတ် ခံရလို့ ဝန်ထမ်း လိုင်းခန်း မီးလောင် သွားခဲ့ပါတယ်။ ဖားကန့်မြို့နယ် ထဲက ဆိုင်းတောင် ရဲစခန်းကို ည ၁ဝ နာရီဝန်းကျင်က လက်ပစ်ဗုံးနဲ့ ပစ်ခတ် ခံခဲ့ရပါတယ်။ လူသေမှု ရှိတယ် လို့ သတင်းတွေ ထွက်နေလို့ ဖားကန့် မြို့မ ရဲစခန်းကို ဘီဘီစီက ဆက်သွယ် ကြည့်တော့ တာဝန်ကျ ရဲဝန်ထမ်းက လုံခြုံရေးတွေ အထိအခိုက် မရှိကြောင်း ဖြေကြားပါတယ်။ ဖားကန့် ဒေသခံတွေကတော့ ဒီရက်ပိုင်း တိုက်ပွဲတွေကြောင့် ကြောက်ရွံ့ ထိတ်လန့်နေကြရတယ် လို့ ဒေသခံ ကိုဇော်မိုးထက်က ပြောပါတယ်။ ဖားကန့် လုံးခင်း နဲ့ ဆိုင်းတောင် စတဲ့နေရာတွေမှာ စစ်တပ်နဲ့ ရဲပေါင်းပြီး မြို့ အဝင်အထွက် ဂိတ်တွေမှာ တဦးချင်း အသေးစိတ် စစ်ဆေးနေတယ် လို့လည်းသိရပါတယ်။ မေလ ၈ ရက်နေ့ကလည်း ဖားကန့်မြို့ပေါ်နဲ့ အနီးတဝိုက် ဗုံးတွေကွဲခဲ့သလို လက်နက်ကြီးကျည်တွေ ကျခဲ့တာကြောင့် အမျိုးသမီးတဦး ပေါင်မှာ သေနတ် ထိမှန်ခဲ့ပါသေးတယ်။ ကချင်ပြည်နယ်တွင်း လတ်တလောဖြစ်ပွားနေတဲ့ တိုက်ပွဲတွေဟာ အစိုးရ တပ်မတော်က နယ်မြေစိုးမိုးဖို့ နယ်မြေ ထိန်းချုပ်ဖို့ ကြိုးစား လို့ ဖြစ်နေတာ လို့ ကေအိုင်အေ ကချင် လွတ်လပ်ရေး တပ်မတော် ရဲ့ ပြောခွင့်ရ ကိုဟင်နရီ က ဘီဘီစီကို ပြောပါတယ်။ အစိုးရ စစ်တပ်ဟာ ကေအိုင်အေရဲ့ လှုပ်ရှားမှုတွေကို ထိန်းချုပ်နိုင်ဖို့နဲ့ ကေအိုင်အေ အင်အားချိနဲ့ သွားဖို့အတွက် နည်းမျိုးစုံနဲ့ ဆောင်ရွက်နေတာ ဖြစ်တယ်လို့လည်း သူက ဆိုပါတယ်။ ဖားကန့်မှာ ဖြစ်ပွားနေတဲ့ ဗုံးပေါက်ကွဲမှုတွေနဲ့ ပတ်သက်လို့တော့ သူမသိကြောင်း လည်း ကိုဟင်နရီက ငြင်းဆိုပါတယ်။","len":2587}
{"id":"150707_dagon_city_cancel","url":"https:\/\/www.bbc.com\/burmese\/burma\/2015\/07\/150707_dagon_city_cancel","title":"ဒဂုံ စီးတီး အိမ်ရာ စီမံကိန်း ဖျက်သိမ်း","summary":"ရွှေတိဂုံ စေတီ အနီး ဒဂုံ စီးတီးဝမ်း အိမ်ရာ စီမံကိန်းကို ဖျက်သိမ်း လိုက်ပြီ ဖြစ်ကြောင်း အစိုးရက ဇူလိုင်လ ၇ ရက်နေ့မှာ တရားဝင် ကြေညာချက် ထုတ်ပြန် လိုက်ပါတယ်။","text":"အိမ်ရာ စီမံကိန်းကို မဘသ အဖွဲ့က ကန့်ကွက်ခဲ့ ရွှေတိဂုံ စေတီတော် ထိခိုက်မှာကို ရဟန်းရှင်လူ ပြည်သူ တွေက စိုးရိမ်တာရယ်၊ ဗိသုကာ ပညာရှင်တွေ ကနေ ဒီစီမံကိန်း လုပ်ရင် ရွှေတိဂုံကို ထိခိုက်နိုင်တယ် ဆိုတဲ့ အကြံပြုချက်တွေ၊ နောက် တပ်မတော် ကာကွယ်ရေး ဦးစီးချုပ်နဲ့ ကာကွယ်ရေး ဝန်ကြီးဌာန တို့ကလည်း ဒီစီမံကိန်း ရပ်ဆိုင်းပေးဖို့ တောင်းဆို လာတာကြောင့် အခုလို ဖျက်သိမ်းပေး လိုက်တာ လို့ သမ္မတရုံး ညွှန်ကြားရေး မှူး ဦးဇော်ဌေးက ဘီဘီစီကို ပြောပါတယ်။ စီမံကိန်း မဖျက်သိမ်းရင် နိုင်ငံ တဝန်း ဆန္ဒပြမယ် စတဲ့ ဖိအားပေး မှုတွေကြောင့် မဟုတ်ဘဲ နဂို ကတည်းက ဒီကိစ္စကို ပြန်လည် သုံးသပ်နေတာ ဖြစ်ပြီး တင်ဒါအောင်ထားတဲ့ ကုမ္ပဏီ တွေနဲ့ ပြန်လည် ညှိနှိုင်းနေတာ ကြောင့် အခုလို အချိန် ကြံ့ကြာ သွားခဲ့တာလို့ ပြောပါတယ်။ တင်ဒါခေါ်ယူတုန်း ကတော့ အခုလို ဗိသုကာ ပိုင်း အရ စစ်ဆေး သုံးသပ် မှုတွေ မလုပ်နိုင်ခဲ့ ဘူးလို့ ဦးဇော်ဌေးက ဝန်ခံ ပြောဆိုပါတယ်။ မြန်မာနိုင်ငံ ရင်းနှီးမြှုပ်နှံမှု ကော်မရှင် ရဲ့ ဥပဒေ တိုင်းသား လုပ်ဆောင်ခဲ့တာ ဖြစ်ပြီး ဟိုးအရင် ရှိပြီးသား ရွှေတိဂုံ စေတီ ဂေါပက ဥပဒေ အရ အခု အခြေအနေတွေနဲ့ အကျုံးမဝင်တဲ့ အတွက်လည်း ဆောင်ရွက်ဖို့ ခွင့်ပြုခဲ့တာ လို့လည်း သူကပြောပါတယ်။ အခု အပြီးသတ် ရပ်စဲ လိုက်တာ ဖြစ်တဲ့ အတွက် တင်ဒါအောင်ထားတဲ့ ကုမ္ပဏီတွေ နစ်နာမှု အတွက် ညှိနှိုင်း ဆောင်ရွက်နေဆဲ ဖြစ်တယ်လို့ ဦးဇော်ဌေးက ပြောပါတယ်။ အခု ရွှေတိဂုံ စေတီကို ထိခိုက်နိုင်တယ် ဆိုတဲ့ မြေကြော သက်ရောက်မှုဟာ သင်ခန်းစာ ဖြစ်တဲ့ အတွက် နောက်နောင် အခုလို စီမံကိန်းတွေ ချမှတ်ရင် ဒါတွေကို ထည့်သွင်း စဉ်းစား သွားမှာ ဖြစ်တယ်လို့ ပြောကြား သွားပါတယ်။","len":2592}
{"id":"world-52648881","url":"https:\/\/www.bbc.com\/burmese\/world-52648881","title":"စပိန် အသက်အကြီးဆုံး အမျိုးသမီး ကိုရိုနာကနေ လွတ်မြောက်","summary":"စပိန်မှာ အသက်အကြီးဆုံးလို့ ယူဆရတဲ့ အသက် ၁၁၃ နှစ် အမျိုးသမီးကြီးဟာ ကိုရိုနာဗိုင်းရပ်စ် ကူးစက်ခံရမှုကနေ ပြန်လည် နေကောင်းသက်သာ လာတယ်လို့ တာဝန်ရှိသူတွေက ပြောပါတယ်။","text":"ပြီးခဲ့တဲ့ မတ်လတုန်းက စပိန်မှာ လော့ခ်ဒေါင်းလုပ်ထားချိန်မှာ မာရီယာ ဘရာညာဟာ ကိုဗစ်-၁၉ ကူးစက်ခံထားရတာကို စစ်ဆေး တွေ့ရှိခဲ့ရတာပါ။ သူ့မှာ ကိုရိုနာဗိုင်းရပ်စ် လက္ခဏာ အနည်းငယ်ပဲပြခဲ့ပြီး တပတ်လောက် သီးခြားခွဲနေထိုင်ပြီးချိန်မှာတော့ ပြန်လည် သက်သာသွားပြီ ဖြစ်ပါတယ်။ သူ့ဟာ ၁၉၁၈ ခုနှစ်ကနေ ၁၉၁၉ ခုနှစ် အထိ ဖြစ်ပေါ်ခဲ့တဲ့ စပိန်တုပ်ကွေး၊ ပြီးတော့ ၁၉၃၆ ကနေ ၁၉၃၉ ခုနှစ် ဖြစ်ခဲ့တဲ့ ပြည်တွင်းစစ်နဲ့ အခုတစ်ခါ ဖြစ်ခဲ့တဲ့ ကိုရိုနာ ကမ္ဘာ့ ကပ်ရောဘေးကြီးတို့ကနေ လွတ်မြောက်ခဲ့တာ ဖြစ်ပါတယ်။ “မာရီယာဟာ အခုတော့ နေကောင်းကျန်းမာနေပါပြီ။ သူဟာ တကယ့်ကို အံ့မခန်းပါပဲ။ စကားပြောချင်နေတယ်။ သူသတိရတာတွေကို ပြန်ရှင်းပြချင်နေပြီး ဒါမှမာရီယာပါပဲလို့\" သမီး ဖြစ်သူက တွစ်တာ လူမှုကွန်ရက်မှာ ရေးသားခဲ့ပါတယ်။ မရီယာကို ၁၉၀၇ ခုနှစ်က မက္ကစီကိုနိုင်ငံမှာ မွေးဖွားခဲ့ပါတယ်။ နောက်တော့ ဆန်ဖရန်စ္စကို ကိုပြောင်းရွှေ့နေထိုင်ခဲ့ပြီး နောက်၂နှစ် အကြာ ပထမကမ္ဘာစစ် ကာလအတွင်းမှာ တော့ စပိန်နိုင်ငံ ကတ်တလန်ပြည်နယ်က ဂျီရိုနာကို ဖခင်ဖြစ်သူ စပိန် သတင်းထောက်နဲ့ အတူရောက်ရှိခဲ့တာပါ။ မရီယာမှာ သားသမီး သုံးယောက်ရှိပြီး တစ်ယောက်က မကြာခင်ကမှ အသက် ၈၆ နှစ်ပြည့်ခဲ့ပါတယ်။ သူ့မှာ မြေး ၁၁ယောက် ရှိပြီး အသက်အကြီးဆုံးက အသက် ၆၀ ရှိပြီ ဖြစ်ပါတယ်။ မြစ် ၁၃ ယောက်လည်း ရှိပါတယ်။ စပိန်နိုင်ငံ အိုလော့မြို့က ဘိုးဘွားစောင့်ရှောက်ရေး ဂေဟာမှာ နှစ်၂၀ ကျော်နေထိုင်နေပါတယ်။ သူ့အနေနဲ့ အသက်ရှင်နေထိုင်ရုံကလွဲပြီး ကျန်တာဘာမှ မလုပ်ခဲ့ဘူးလို့လည်း သူက စပိန် သတင်းစာလာ ဗန်ဂါးဒီးယားကို ပြောဆိုခဲ့ပါသေးတယ်။ မာရီယာမှာ ကိုရိုနာ လက္ခဏာ အနည်းငယ်ပဲခံစားရ","len":2613}
{"id":"160927_child_birth_falling","url":"https:\/\/www.bbc.com\/burmese\/burma\/2016\/09\/160927_child_birth_falling","title":"မြန်မာ့လူဦးရေတိုးနှုန်း ကျဆင်း","summary":"မြန်မာနိုင်ငံမှာ ကလေးမွေးဖွားနှုန်း ကျဆင်းပြီး လူဦးရေ တိုးပွားနှုန်းလည်း ကျဆင်း လာနေတယ်လို့ သန်းခေါင် စာရင်း စစ်တမ်းတွေက ဆိုပါတယ် ။","text":"၂ဝ၁၄ သန်းခေါင်စာရင်းအချက်တွေ ထုတ်ပြန် ၂ဝ၁၄ မှာ ကောက်ယူခဲ့တဲ့ လူဦးရေ သန်းခေါင်စာရင်းနဲ့ အိမ် အကြောင်းအရာ အစီရင်ခံစာထဲက မွေးဖွားနှုန်း၊ လူဦးရေတိုးနှုန်းနဲ့ သေဆုံးနှုန်း ဆိုင်ရာ အချက်အလက် တွေကို လူဝင်မှု ကြီးကြပ်ရေးနဲ့ အလုပ်သမား ဝန်ကြီး ဌာနက အင်္ဂါနေ့က ထုတ်ပြန် လိုက်ပါတယ် ။ ကောက်ယူရရှိထားတဲ့ စစ်တမ်း အရ မြန်မာနိုင်ငံမှာ အမျိုးသမီးတဦးဟာ ပျမ်းမျှ ကလေး နှစ်ယောက်ခွဲနှုန်းပဲ မွေးတော့တယ် လို့ ဆိုပါတယ်။ ၁၉၅၀ နဲ့ ၁၉၆ဝ ခုနှစ်က ကောက်ယူထားတဲ့ စစ်တမ်းတွေအရ မြန်မာနိုင်ငံမှာ အမျိုးသမီးတဦး ကလေးမွေးနှုန်းဟာ ပျမ်း မျှ ၅ ဦးနဲ့ ၄ ဦးနှုန်း ရှိခဲ့ပါတယ်။ ဒါပေမဲ့လည်း ထိုင်းနိုင်ငံမှာ အမျိုးသမီးတဦးရဲ့ မွေးနှုန်းဟာ ၁ ဒသမ ၄ ရာခိုင်နှုန်း၊ အိန္ဒိယ နိုင်ငံမှာ ၂ ယောက်ခွဲနှုန်းနဲ့ဘင်္ဂလားဒေ့ရှ်နိုင်ငံက ၂ ဒသမ ၂ ယောက်နှုန်း မွေးနေပါတယ် ။ ဒါကြောင့် မြန်မာအမျိုးသမီးတွေရဲ့ မွေးနှုန်း ကျဆင်းနေတယ်လို့ ပြောလို့မရပါဘူး ။ ၁ နှစ် ကနေ ၅ နှစ်ကြား ကလေးတွေရဲ့သေနှုန်း မြင့်မားနေဆဲ ဖြစ်တာကြောင့် လူဦးတိုးပွားနှုန်း ကို ကျဆင်း စေတဲ့ အကြောင်း ဖြစ်တယ်လို့ သန်းခေါင်စာရင်း ပညာရှင် ဦးညီညီက ပြောပါတယ် ။ မြန်မာနိုင်ငံမှာ ၅ နှစ်အောက် ကလေးတွေရဲ့ သေနှုန်းဟာ လူတထောင်မှာ ပျမ်းမျှ ၇၂ ယောက်ရှိနေတယ်လို့ သန်းခေါင်စာရင်းမှာ ဖော်ပြထားပါတယ် ။ ဒါ့အပြင် လူဦးရေ တိုးနှုန်း ကျဆင်းတဲ့ အချက်တွေထဲမှာ အသက် ၃ဝ ကျော် အမျိုးသားတွေရဲ့ သေဆုံးနှုန်း မြင့်တက်နေတာ ပါဝင်ပါတယ် ။ အခုလို မြန်မာနိုင်ငံမှာ လူဦးရေ တိုးနှုန်း ကျဆင်းနေတဲ့ အတွက် အစိုးရက နိုင်ငံနဲ့ ကိုက်ညီမယ့် လူဦးရေ မူဝါဒ အမြန်ရေးဆွဲဖို့ လိုအပ်နေပြီလို့ ပညာရှင်တွေက သုံးသပ်ပါတယ် ။","len":2626}
{"id":"151023_jade","url":"https:\/\/www.bbc.com\/burmese\/burma\/2015\/10\/151023_jade","title":"ကျောက်စိမ်းတွေ ဘယ်ရောက်ကုန်သလဲ","summary":"ကျောက်စိမ်းလုပ်ငန်းက ရတဲ့ ငွေကြေးတွေ ဘယ်ရောက်ကုန်သလဲဆိုတာဟာ Global Witnesss ကထုတ်တဲ့ အစီရင်ခံစာမှာ မေးခွန်း ထုတ်ထားတာ ဖြစ်ပါတယ်။","text":"ကျောက်စိမ်းသို့မဟုတ် နိုင်ငံတော်လျှို့ဝှက်ချက်ကြီး ၂၀၁၄ ခုနှစ်မှာ တရုတ် နိုင်ငံကို ကျောက်စိမ်း ရောင်းရငွေဟာ အမေရိကန် ဒေါ်လာ ၁၂ ဘီလျံ ရှိပြီး တနိုင်ငံလုံးထွက်ရှိတဲ့ တန်ဖိုးဟာ ဒေါ်လာ ၃၁ ဘီလျံရှိတယ်လို့ အဲဒီအစီရင်ခံစာမှာ ဖော်ပြထားပါတယ်။ ဗိုလ်ချုပ်မှူးကြီးဟောင်း သန်းရွှေမိသားစု၊ ပြည်ထောင်စု ကြံခိုင်ရေးနဲ့ ဖွံဖြိုးရေး ပါတီ မှာ အထွေထွေအတွင်းရေးမှူး တာဝန်ယူခဲ့တဲ့ ဗိုလ်ချုပ်ဟောင်းမောင်မောင်သိန်း၊ လက်ရှိ မွေးမြူရေး နဲ့ ရေလုပ်ငန်း ဝန်ကြီး ဦးအုန်းမြင့် ၊ လူမှုဝန်ထမ်း ကယ်ဆယ် ရေးနဲ့ ပြန်လည် နေရာ ချထားရေး ဒုဝန်ကြီး ဦးဘုန်းဆွေ၊ ဆက်သွယ်ရေးနဲ့ သတင်း အချက်အလက် နည်းပညာ ဌာန ဒုဝန်ကြီး ဦးဝင်းသန်း တို့ဟာလည်း ကျောက်စိမ်း ကဏ္ဍကနေ ဝင်ငွေ အမြောက် အမြား ရခဲ့ တယ်လို့ ဖော်ပြ ပါတယ်။ ဗိုလ်ချုပ်မှူး ကြီးဟောင်း သန်းရွှေမိသားစုပိုင်တဲ့ ကြိုင်အင်တာနေရှင်နယ်ကုမ္ပဏီနဲ့ မြန်မာနိုင်ဂရုတို့က အများဆုံးလို့ ဆိုပါတယ်။ ဝပြည် သွေးစည်း ညီညွတ်ရေး တပ်မတော်ကို ငွေကြေး အများဆုံး ထောက်ပံ့ပေးနေတဲ့ ဝေရှောက်ခန်းနဲ့ ကေအိုင်အေ ကချင်လွတ်လပ်ရေးတပ်မတော်တို့ကလည်း အကျိုးအမြတ်အများအပြား ရနေတယ်လို့ ဆိုပါတယ်။ စစ်ပွဲ၊ လယ်သိမ်းမြေသိမ်းမှုတွေနဲ့ သဘာဝပတ်၀န်းကျင် ပျက်စီးမှုတွေဟာလည်း ကျောက်စိမ်းအရောင်းအဝယ် အမြတ်အစွန်းတွေနဲ့ ဆက်စပ်နေတယ်လို့ ဆိုပါတယ်။ ဒီအစီရင်ခံစာကို အစိုးရမှတ်တမ်းတွေဆီကနေ အများဆုံးရခဲ့တာ ဖြစ်ပြီး၊ ကျောက်စိမ်းလုပ်ငန်းနဲ့ ပတ်သက် ဆက်စပ်သူ လူအယောက် ၄၀၀ ကျော်ကို မေးမြန်းခဲ့သလို တနှစ်ကျော်ကြာ သုတေသနပြု လေ့လာပြီးမှ ပြုစုခဲ့တာလို့ Global Witnesss ရဲ့ အာရှဒေသဆိုင်ရာ ညွှန်ကြားရေးမှူး မိုက်ဒေးဗစ်က ဘီဘီစီကို ပြောပါတယ်။","len":2631}
{"id":"140415_kachin_fightings_refugees","url":"https:\/\/www.bbc.com\/burmese\/burma\/2014\/04\/140415_kachin_fightings_refugees","title":"ဒုက္ခသည်တွေကို တရုတ်ဘက်က လက်မခံလို","summary":"ကေအိုင်အေနဲ့ အစိုးရ စစ်တပ် ကြားမှာ ပြီးခဲ့တဲ့ ရက်ပိုင်းက စတင်ခဲ့တဲ့ တိုက်ပွဲတွေ အခုချိန်ထိ ဆက်ဖြစ်နေ တယ်လို့ သိရပါတယ်။","text":"ကေအိုင်အေ စစ်သားများ မိုးမောက်မြို့နယ် အတွင်း ကေအိုင်အေ စစ်စခန်း တစ်ခုကို အစိုးရ တပ်ဘက်က ဝင်တိုက်ခဲ့တယ်လို့ ဒုက္ခသည် တွေကို ကြည့်ရှု စောင့်ရှောက်နေတဲ့ WPM အဖွဲ့က ဒေါ်မေရီတော်မ်က ပြောပါတယ်။ ပြည်တွင်းမှာရော နယ်စပ်က တဆင့် တရုတ်နိုင်ငံ ဘက်ကို ထွက်ပြေး ခိုလှုံ နေရတဲ့ ဒုက္ခသည်တွေလည်း တစ်သောင်းလောက် ရှိနေတယ်လို့ ဒုက္ခသည်တွေကို ကူညီကယ်ဆယ် ပေးနေသူတွေက ပြောပါတယ်။ ကြာသပတေးနေ့ ကတော့ မေတ္တာ ဖောင်ဒေရှင်း၊ KBC နဲ့ WPM အပါအဝင် ဒေသခံ လူမှု အဖွဲ့အစည်း ၉ ဖွဲ့ စုပေါင်းပြီး စစ်ပွဲတွေ ချက်ချင်း ရပ်ဖို့နဲ့ ဒုက္ခသည်တွေရဲ့ အသက်ရှင်သန် ရပ်တည်ရေး အပါအဝင် အချက် ၅ ချက်ကို တောင်းဆို ခဲ့ကြ ပါတယ်။ အဲဒီ အချက်တွေက အပစ်အခတ်ချက်ချင်း ရပ်ဖို့၊ နှစ်ဘက် အနေနဲ့ လူသားချင်း စာနာ ထောက်ထားမှုရှိပြီး လူ့ အခွင့် အရေး တွေကို လေးစားလိုက်နာဖို့၊ နေရပ်စွန့်ခွာ ထွက်ပြေး ကြရသူတွေရဲ့ လုံခြုံရေးကို အကာအကွယ် ပေးဖို့၊ တရုတ် အစိုးရက အပြည်ပြည်ပြည် ဆိုင်ရာ ဒုက္ခသည်များ ဆိုင်ရာ ဥပဒေတွေကို လိုက်နာပြီး ဒုက္ခသည်တွေကို နေရပ် ပြန်မပို့ဖို့နဲ့ နိုင်ငံတကာက ဒုက္ခသည်တွေကို အကူအညီ ပေးဖို့ စတာတွေ ဖြစ်တယ်လို့ ဒေါ်မေရီတော်မ်က ပြောပါတယ်။ တရုတ် နိုင်ငံဘက်ခြမ်းမှာ ခိုလှုံနေတဲ့ ဒုက္ခသည် ပေါင်း နှစ်ထောင် ကျော်လောက် ရှိပြီး တချို့က ဒုက္ခသည် စခန်းမှာ နေထိုင်ကြသလို တချို့ကတော့ နီးစပ်ရာ ဆွေမျိုးသားချင်း တွေနဲ့ နေထိုင်ကြတယ်လို့ သူက ပြောပါတယ်။ တရုတ် နိုင်ငံဘက်ခြမ်းက လုန်ကရော့ ဒုက္ခသည် စခန်းမှာ သူရှိနေတဲ့ အချိန်မှာကိုပဲ တရုတ် အာဏာပိုင်တွေ ရောက်လာပြီး ဒုက္ခသည်တွေကို စခန်းမှာ မနေဖို့နဲ့ ချက်ချင်း ထွက်ခွာဖို့ ပြောခဲ့တယ်လို့ ဒေါ်မေရီတော်မ်က ပြောပါတယ်။","len":2632}
{"id":"150114_charliehebdo_reax","url":"https:\/\/www.bbc.com\/burmese\/world\/2015\/01\/150114_charliehebdo_reax","title":"Charlie Hebdo အရောင်းတွင်ကျယ်မှု နဲ့ ဂယက်","summary":"ပါရီ မြို့မှာ Charlie Hebdo မဂ္ဂဇင်း တိုက်၊ တိုက်ခိုက်မှု ခံရအပြီး မနေ့ က ပထမဆုံး ထုတ်ဝေ Charlie Hebdo မဂ္ဂဇင်း ကို ထုတ်ဝေ ရာမှာ နာရီပိုင်း အတွင်း စာအုပ်ဆိုင် တွေ မှာ ကုန်သွားတာ ကို ဘီဘီစီ သတင်းထောက် ခရစ်မောရစ္စ က ပါရီ က သတင်း ပေးပို့လိုက်ပါတယ်။","text":"Charlie Hebdo မဂ္ဂဇင်း အရောင်းတွင် ပါရီ မြို့ရှိ စာနယ်ဇင်း အရောင်းဆိုင် က ဆိုရင် သူ့ဆိုင်ရှေ့မှာ မိုးလင်းတာနဲ့ လူတွေ အများကြီး တန်းစီနေတာ တွေ့လိုက်တာနဲ့ လန့်သွားတဲ့ အကြောင်း ပြောပါတယ်။ စာဖတ်သူတွေ ဘက်ကလည်း ဒီတပတ် ထုတ်ဝေတာ ကို မရမှာစိုးလို့ မနက်မိုးမလင်းခင် ကတည်းက လာစောင့်နေတာတွေ ကို ပြောကြ ပါတယ်။ စောင်ရေ အရ လည်း ၅ သန်း ထုတ်ဝေ တာပါ။ တချို့ က ဆိုရင် ဆိုင်တွေ မှာ မရ မှာ စိုးလို့ ကြိုမှာထားသူတွေ လည်း ရှိကြပါတယ် လို့ ပြောကြပါတယ်။ မျက်နှာဖုံးကိုလည်း တမန်တော် မိုဟာမက် ရုပ်ပုံ နဲ့ ပဲ ထုတ်ဝေတဲ့ အတွက် အစ္စလာမ် ဘာသာဝင် နိုင်ငံ တွေ က ကန့်ကွက်ကြပါတယ်။ တူရကီနိုင်ငံ မှာ ဆိုရင် ဒီတပတ် ထုတ် Charlie Hebdo မဂ္ဂဇင်း ရဲ့ မျက်နှာဖုံးပုံ ပါတဲ့ ဝက်ဘ်ဆိုက်တွေ ကို ပိတ်ဆို့လိုက်ပါတယ်။ အာရေဗျ ကျွန်းဆွယ်ဘက်ရှိ အယ်လ်ကိုင်ဒါ ခေါင်းဆောင် က ပါရီ က တိုက်ခိုက်မှု အပေါ် မှာ သူတို့ အဖွဲ့ ရဲ့ ညွှန်ကြားချက် လို့ ဗီဒီယို ရုပ်သံ ထုတ်ပြန် လိုက်ပါတယ်။ ဒီသတင်း ထုတ်ပြန်ချက် မှန်ကန်တယ် ဆိုတဲ့ အတည်ပြုချက် အနေ နဲ့တော့ ထွက်မလာ သေးပါဘူး။ ဒီအကြမ်းဖက် သမားတွေ ကို သူတို့ က ငွေကြေး အကုန်အကျ ခံပြီး၊ ပါရီ ကို ပစ်မှတ်ထား တိုက်ခိုက်စေကြောင်း ပြောသွားတာပါ။ Charlie Hebdo မဂ္ဂဇင်း ကို ဝယ်ယူအားပေးသူတွေ ဘက်ကလည်း လွတ်လပ်စွာ ထုတ်ဖေါ်ခွင့် ကို အကြမ်းဖက် တိုက်ခိုက်မှု နဲ့ တုံ့ပြန်တာ ကို လက်မခံဘူး ဆိုတာ ကို သက်သေထူကြတဲ့ အကြောင်း ပြောပါတယ်။ ဗြိတိန်နိုင်ငံ မှာတော့ စောင်ရေ ၂၀၀၀ ရောင်းဖို့ ခွဲတမ်းရကြောင်း သိရပါတယ်။ လန်ဒန်မြို့ အရှေ့ပိုင်း ဘရစ်လိန်းလမ်းမ ရှိ စာနယ်ဇင်း ဆိုင် ကိုတော့ ဒီမဂ္ဂဇင်း တင်ရောင်းရပါ့ မလား ဆိုပြီး ဆိုင်ကို ဖျက်ဆီးမယ် လို့ ခြိမ်းခြောက် ခံရပုံ ကြားရပါတယ်။","len":2635}
{"id":"130604_prisoners_utheinsein","url":"https:\/\/www.bbc.com\/burmese\/burma\/2013\/06\/130604_prisoners_utheinsein","title":"နိုင်ကျဉ်းတွေ မရှိစေချင်ဘူးလို့ သမ္မတပြော","summary":"ယုံကြည်ချက်ကြောင့် အကျဉ်းကျနေသူ နိုင်ငံရေး အကျဉ်းသားတွေ လွတ်မြောက်ရေး အတွက် ဆောင်ရွက်မယ်လို့ သမ္မတ ဦးသိန်းစိန်က နိုင်ငံပိုင် ရုပ်မြင်သံကြားကနေ ထုတ်လွှင့်တဲ့ မိန့်ခွန်းထဲမှာ ထည့်သွင်း ပြောကြားခဲ့ပါတယ်။","text":"အကျဉ်းသားတွေ လွတ်မြောက်ဖို့ သမ္မတ ပြော မြန်မာနိုင်ငံမှာ အမှန်တကယ် ယုံကြည်ချက်ကြောင့် အကျဉ်းကျနေသူ မရှိစေ ချင်ကြောင်း နဲ့ အမျိုးသား ပြန်လည် စည်းလုံး ညီညွတ်ရေးအတွက် အဲဒီ အကျဉ်းသားတွေ လွတ်မြောက်ဖို့ အစဉ်အမြဲ အာရုံစိုက် လုပ်ဆောင်နေကြောင်း သမ္မတက ပြောပါတယ်။ ယခင် ခေတ်အဆက်ဆက်က ရှုတ်ထွေးခဲ့တဲ့ ရာဇဝတ်မှုနဲ့ နိုင်ငံရေးအမှု မကွဲပြားခဲ့တာတွေကို အခုချိန်မှာ စိစစ်နေရတဲ့ အတွက်ကြောင့် အချိန်ယူ လုပ်ဆောင်နေရတာ ဖြစ်တယ်လို့လည်း သမ္မတ ဦးသိန်စိန်က ပြောပါတယ်။ ၈၈ မျိုးဆက် ငြိမ်းချမ်းရေးနဲ့ ပွင့်လင်း လူ့အဖွဲ့အစည်းက ကိုဌေးကြွယ်ကတော့ သမ္မတက ဒီလို အာမခံ ပြောကြားတဲ့အပေါ် ကြိုဆိုကြောင်း၊ ဒါပေမယ့် နိုင်ငံရေး အကျဉ်းသား အားလုံးကို တသုတ်ချင်း လွှတ်နေခြင်းထက် အကုန်လုံးကို ခြွင်းချက် မရှိ အထွေထွေ လွတ်ငြိမ်းချမ်းသာခွင့် ပေးသင့်ကြောင်း ပြောပါတယ်။ သမ္မတရဲ့ လုပ်ပိုင်ခွင့်အရ ပုဒ်မ ၄၀၁ နဲ့ လွှတ်တဲ့အပေါ်မှာလည်း သမ္မတက လက်နက်သဖွယ် နိုင်ငံရေးအမြတ်ထုတ်ဖို့ မရှိဘူးလို့ ပြောပေမယ့် မကြာခင်က ဗိုလ်ကြီးဟောင်း နေမျိုးဇင် ပစ်ဒဏ် ပြန်ချမှတ် ခံရတာကို ကြည့်ရင် လွတ်လာတဲ့ နိုင်ငံရေး အကျဉ်းသားတွေလည်း အမြဲတမ်း ခြောက်လှန့်ခံနေရတဲ့ အနေအထားက မဖြစ်သင့်ကြောင်း ကိုဌေးကြွယ်က ထောက်ပြပါတယ်။ မြန်မာနိုင်ငံမှာ လောလောဆယ် နိုင်ငံရေး အကျဉ်းသား ၂၀၀ နီးပါးလောက် ကျန်နေသေးတယ်လို့ နိုင်ငံရေး အကျဉ်းသား လွတ်မြောက်ရေး လှုပ်ရှားတဲ့ အဖွဲ့တွေက ပြောပါတယ်။ သမ္မတ ဦးသိန်းစိန်ရဲ့ ရုပ်မြင်သံကြား မိန့်ခွန်းမှာတော့ ဒီအကျဉ်းသား ကိစ္စရပ် အပြင် ပြီးခဲ့တဲ့လ အတွင်း မြန်မာနိုင်ငံနဲ့ ပတ်သက်တဲ့ ဖြစ်ထွန်းမှုတွေ အကြောင်းလည်း ထည့်သွင်း ပြောကြား ခဲ့ပါတယ်။","len":2639}
{"id":"131206_mandela_mourning","url":"https:\/\/www.bbc.com\/burmese\/world\/2013\/12\/131206_mandela_mourning","title":"မန်ဒဲလား ကွယ်လွန်မှု ကမ္ဘာအနှံ့ ကြေကွဲ ဝမ်းနည်း","summary":"တောင်အာဖရိက သမ္မတဟောင်း နယ်လ်ဆင် မန်ဒဲလား ကွယ်လွန်သွားခဲ့တဲ့ အတွက် တောင်အာဖရိက ပြည်သူတွေ အပါအဝင် ကမ္ဘာတဝှမ်းမှာ ကြေကွဲ ဝမ်းနည်းနေကြ ပါတယ်။","text":"ကွယ်လွန်သူ မင်ဒဲလားအတွက် အမှတ်ရ ဆုတောင်းနေ ကြသည့် အိန္ဒိယနိုင်ငံ အမီဒါဘတ် မြို့က ကျောင်းသားများ။ တောင်အာဖရိ နိုင်ငံရဲ့ ပထမဆုံး လူမည်း သမ္မတ ဖြစ်ခဲ့တဲ့ မစ္စတာ မန်ဒဲလားဟာ ကြာသပတေးနေ့ ညပိုင်းမှာမှာ ကွယ်လွန်သွားခဲ့တာ ဖြစ်ပြီး ကွယ်လွန် ချိန်မှာ အသက် ၉၅ နှစ် ရှိပြီဖြစ်ပါတယ်။ ဂျိုဟန်းနက်စ်ဘတ်ခ် မြို့မှာ ရှိတဲ့ သူ့ရဲ့ နေအိမ်နဲ့ ဆိုဝက်တို မြို့ကသူ့ရဲ့ နေအိမ်ဟောင်း ရှေ့မှာ လူတွေ စုရုံးရောက် ရှိလာခဲ့ကြသလို အောက်မေ့ဖွယ် အထိမ်းအမှတ် တွေလည်း စိုက်ထူခဲ့ကြပြီး ပန်းစည်းတွေချ ဖယောင်းတိုင်တွေ ထွန်းညှိခဲ့ကြပါတယ်။ တချို့က လွတ်မြောက်ရေး လှုပ်ရှားမှုအတွက် တေးသီချင်းတွေ ဆိုကြ ကခုန်ခဲ့ကြပါတယ်။ အဲဒီကို ရောက်လာကြသူတွေ အထဲက တချို့ကလည်း သူတို့ တိုင်းပြည်အတွက် လွတ်လပ်မှုကို ဆောင်နှင်း ပေးခဲ့သူ ဖြစ်လို့ လာရောက် ဂုဏ်ပြုကြတာလို့ ဆိုပါတယ်။ တောင်အာဖရိက နိုင်ငံအနှံ့မှာ နိုင်ငံတော် အလံတွေကို မစ္စတာ မင်ဒဲလား ဈာပန မပြီးမချင်း တိုင်ဝက် လွှင့်ထူထားကြပြီး အများပိုင် အဆောက်အအုံ တွေမှာရော ကမ္ဘာတလွှားက တောင်အာဖရိက သံရုံးတွေမှာပါ ဝမ်းနည်းကြောင်းတွေ လက်မှတ် ရေးထိုးနေကြပါတယ်။ လာမယ့် တနင်္လာ နေ့မှာလည်း ဂျိုဟန်းနက်စ်ဘတ်ခ် မြို့က လူ ပေါင်း ၉ သောင်း ဆန့်တဲ့ အက်ဖ်အန်ဘီ အားကစား ကွင်းမှာ အမျိုးသား အောက်မေ့ဖွယ် အခမ်းအနားကို ကျင်းပမှာ ဖြစ်ပါတယ်။ နောက်တစ်နေ့မှာတော့ ပရီတိုးရီးယား ပြည်နယ်မှာ ဂုဏ်ပြုခံဖို့ ၃ ရက်ထားမှာ ဖြစ်ပြီး ပထမနေ့မှာတော့ ကမ္ဘာ့ ခေါင်းဆောင်တွေ လာရောက် ကြမှာ ဖြစ်ပါတယ်။ နောက်ပြီးရင်တော့ Eastern Cape ကို သယ်ယူသွားပြီး သူ မွေးဖွား ကြီးပြင်းခဲ့ရာ Qunu မှာ ဒီဇင်ဘာ ၁၅ ရက်နေ့မှာ နိုင်ငံတော် ဈာပနနဲ့ သင်္ဂြိုလ်မှာ ဖြစ်ပါတယ်။","len":2644}
{"id":"151117_myanmar_election_aftermath","url":"https:\/\/www.bbc.com\/burmese\/burma\/2015\/11\/151117_myanmar_election_aftermath","title":"ရွေးကောက်ပွဲအပြီး နောက်ဆက်တွဲ ဂယက်တွေထွက်ပေါ်နေ","summary":"ပြည်ထောင်စု ရွေးကောက်ပွဲ ကော်မရှင် ဆီကနေ ရွေးကောက်ပွဲ ရလာဒ်တွေ တရားဝင် ပေါ်ထွက် လာခဲ့တဲ့ နောက် အခုဆို ပြိုင်ဘက် နိုင်ငံရေး ပါတီ တွေ အကြား သက်ဆိုင်ရာ အာဏာပိုင်တွေ ထံ မဲ မသမာမှု နဲ့ စွပ်စွဲ တိုင်ကြားတာတွေ၊ အမှုဖွင့် တရားစွဲတာ တွေ လိုမျိုး နောက်ဆက်တွဲ ဂယက်တွေ ဖြစ်ပေါ် နေပါတယ်။","text":"ကျေးရွာ အုပ်ချုပ်ရေးမှုးတွေ၊ ကော်မရှင် အဖွဲ့ဝင် တွေ က ဘယ်လိုဘယ်ပုံ မဲပေးရမယ် ဆိုပြီး ရွာသားတွေ အပေါ် ဖိအားပေး။ ရှမ်းပြည်နယ် အရှေ့ပိုင်း ကျိုင်းတုံ ခရိုင် မိုင်းပြင်း မြို့နယ်မှာ ဆိုရင် ကြံ့ခိုင်ရေး ပါတီ က မဲရုံ ၄ ရုံ စလုံးမှာ အနိုင် ရသွားတာဟာ မဲ မသမာမှုတွေ ရှိခဲ့လို့ ဆိုပြီး ကျန် ကိုယ်စားလှယ်လောင်း ၁၂ ယောက် ကနေ စုပေါင်း လက်မှတ် ထိုးကာ ပြည်ထောင်စု ရွေးကောက်ပွဲ ကော်မရှင်ထံ တိုင်ကြား ထားပါတယ်။ ရွေးကောက်ပွဲ နေ့ မှာ ထည့်ကြတဲ့ မဲ တွေ ကို ရေတွက် တဲ့ အခါ NLD ပါတီ က ၁၀ မဲ ရရင် ကြံ့ခိုင်ရေး ပါတီ က ၁ မဲ အချိုးစား ရှိပြီး၊ ကြိုတင် မဲ တွေ မှာတော့ ကြဲခိုင်ရေး ၁၀ မဲ NLD ၁ မဲ ပြောင်းပြန် ဖြစ်သွားတဲ့ အပေါ် သံသယ ဝင် ကြတာ ဖြစ်တယ် လို့ ရွေးကောက်ပွဲ လေ့လာ စောင့်ကြည့်သူ စောလစိုး က ဘီဘီစီ ကို ပြောပါတယ်။ ဒါ့အပြင် မဲ ပေးအပြီး ဒေသခံ ကျေးရွာတွေ ဆီကနေ ကောက်ယူ ကြည့်တဲ့ စစ်တမ်းတွေ အရ ကျေးရွာ အုပ်ချုပ်ရေးမှုးတွေ၊ ကော်မရှင် အဖွဲ့ဝင် တွေ က ရွာသားတွေ အပေါ် ဘယ်လိုဘယ်ပုံ မဲပေးရမယ် ဆိုတဲ့ ဖိအားပေးမှု တွေ ရှိကြောင်း တွေ့ရတယ် လို့လည်း စောလစိုး က ပြောပါတယ်။ ရခိုင်ပြည်နယ် ရမ်းဗြဲမြို့နယ် မှာ ဆိုရင်လည်း ရခိုင်အမျိုးသားပါတီက အနိုင်ရ ပြည်သူ့ လွှတ်တော် ကိုယ်စားလှယ်ကို ပြိုင်ဘက် ကြံ့ခိုင်ဖွံ့ဖြိုးရေး ပါတီက လွှတ်တော်ကိုယ်စားလှယ် က တရား စွဲဆိုထား ပါတယ်။ နေပြည်တော် ဒက္ခိဏသီရီ မြို့နယ် မှာတော့ ရွေးကောက်ပွဲ အနိုင်ရထားတဲ့ NLD ပါတီ ကိုယ်စားလှယ်ကို မဲရုံမှူးက မဲရုံအတွင်း နှောင့်ယှက်မှုနဲ့ အမှုဖွင့် ထားသလို၊ NLD ဘက်ကလည်း မဲရုံမှူး နဲ့ ကော်မရှင် အဖွဲ့ဝင် တစ်ယောက်ကို မဲရုံအတွင်းမှာ မဲဆွယ်တယ် လို့ စွပ်စွဲပြီး ရဲစခန်းမှာ ပြန် အမှုဖွင့်ထား ပါတယ်။","len":2645}
{"id":"130501_martyr_tomb_opened","url":"https:\/\/www.bbc.com\/burmese\/burma\/2013\/05\/130501_martyr_tomb_opened","title":"အာဇာနည် ဗိမာန် ပြန်ဖွင့်မယ်","summary":"နှစ်ပေါင်း များစွာ ပိတ်ထား ခဲ့တဲ့ ရန်ကုန်က အာဇာနည် ဗိမာန်ကို အများ ပြည်သူ ဂါရဝပြု နိုင်အောင် အမြဲ တမ်း ဖွင့်ပေး တော့မှာ ဖြစ်ပါတယ်။","text":"တနင်္လာနေ့နဲ့ အစိုးရ ရုံးပိတ်ရက်တွေက လွဲပြီး နေ့စဉ် မနက် ၈ နာရီ ကနေ ညနေ ၅ နာရီ အထိ ဖွင့်မယ် ရွှေတိဂုံ အနီးမှာ ရှိတဲ့ ဗိုလ်ချုပ် အောင်ဆန်း အပါ အဝင် အာဇာနည် တွေရဲ့ ဗိမာန်ကို မေလ ၂ ရက် နေ့က စပြီး ပြန်ဖွင့် မယ် ဆိုပြီး၊ ကြေညာထား ပေမယ့် ပြင်ဆင် စရာတွေ မပြီးသေးလို့ ရက်ရွှေ့ ပြီးမှ ဖွင့်မယ် လို့ ရန်ကုန်တိုင်း ဝန်ကြီးချုပ် ဦးမြင့်ဆွေ က ပြောပါတယ်။ ဗိုလ်ချုပ် အောင်ဆန်းရဲ့ သမီးဖြစ်သူ ဒေါ်အောင်ဆန်းစုကြည်ဟာ ၁၉၈၈ ခုနှစ်က စပြီး နိုင်ငံရေးမှာ ပါဝင် လာခဲ့ရာ ကနေ အများရဲ့ လေးစားမှု ရနေခဲ့ တာကြောင့် လေးစားမှု လျော့အောင် လုပ်တဲ့ အနေနဲ့ ဗိုလ်ချုပ်အောင်ဆန်းနဲ့ အာဇာနည် ခေါင်းဆောင် တွေကို မှေးမှိန် ထားဖို့ အာဇာနည် ဗိမာန်ကို ပိတ်ထား လိုက်တာ ဖြစ်တယ်လို့ ဝေဖန် ပြောဆိုမှု တွေရှိခဲ့ ပါတယ်။ အခု အခါမှာ နိုင်ငံရေး အသွင် အပြင် ပြောင်းလဲ လာပြီး ဒေါ်အောင်ဆန်းစုကြည်လည်း လွှတ်တော် အမတ် ဖြစ်လာ သလို အစိုးရနဲ့ သက်ဆိုင်တဲ့ လုပ်ငန်း တွေမှာ ပါဝင် ဆောင်ရွက် လာတာ ရှိနေပါတယ်။ ဒါ့အပြင် လွန်ခဲ့တဲ့ မတ်လ ၂၇ ရက် တပ်မတော်နေ့ အခမ်း အနားမှာ ဗိုလ်ချုပ်မှူးကြီး မင်းအောင်လှိုင်က ဗိုလ်ချုပ် အောင်ဆန်း ကို အလေးထားကြောင်း သူ့ရဲ့ မိန်းခွန်းမှာ ထုတ်ဖေါ် ပြောကြားခဲ့ ပါတယ်။ နောက်ပြီး ဒေါ်အောင်ဆန်းစုကြည် အပေါ် နိုင်ငံရေး အရ ကန့်သတ် စရာ မလို တော့တဲ့ အတွက် အာဇာနည် ဗိမာန်ကို ပြန်လည် ဖွင့်ပေး တာလို့ ခန့်မှန်းရ ပါတယ်။ အာဇာနည် ဗိမာန်ကို တနင်္လာနေ့နဲ့ အစိုးရ ရုံးပိတ်ရက် တွေက လွဲပြီး နေ့စဉ် မနက် ၈ နာရီ ကနေ ညနေ ၅ နာရီ အထိ ဖွင့်ထား မှာ ဖြစ်ပါတယ်။ ဝင်ကြေး အဖြစ် လူကြီး ကျပ် ၂ဝဝ နဲ့ ကလေး ကျပ် ၁ဝဝ ပေးရမှာ ဖြစ်ပြီး၊ နိုင်ငံခြား သားက ၃ ဒေါ်လာ ပေးရမှာ ဖြစ်ပါတယ်။","len":2646}
{"id":"150702_dkba_fightings","url":"https:\/\/www.bbc.com\/burmese\/burma\/2015\/07\/150702_dkba_fightings","title":"အစိုးရတပ်နဲ့ DKBA တိုက်ပွဲဖြစ်","summary":"ကရင်ပြည်နယ် ကော့ကရိတ်မြို့ကနေ မြဝတီဖက် အထွက်မှာ ဇူလိုင် ၂ ရက် မနက်က အစိုးရ စစ်တပ်နဲ့ ဒီမိုကရေစီ အကျိုးပြု ကရင် တပ်မတော် DKBA တို့ တိုက်ပွဲ ဖြစ်ခဲ့တဲ့ အတွက် ခရီးသည်နဲ့ ကုန်ကားတွေ အသွားအလာ ရပ်ဆိုင်းနေ ပါတယ်။","text":"ကော့ကရိတ် အနီးက DKBA တပ်ဖွဲ့တွေ မနက် ၅ နာရီကျော်လောက်က ကော့ကရိတ်မြို့ အထွက် မြဝတီဖက် သွားတဲ့ အဝေးပြေး လမ်းမ ပေါ်မှာ ရှိတဲ့ ရွာသစ်ကုန်းက အစိုးရ စစ်တပ် တပ်ရင်း ၂၃၁ နဲ့ အဲဒီနေရာနဲ့ မနီးမဝေး တတိုင်ကူးမှာ တပ်ချထားတဲ့ ဒီကေဘီအေ အဖွဲ့ ဗိုလ်နားမကြားရဲ့ တပ်တွေကြားမှာ တိုက်ခိုက်ခဲ့ကြတာ ဖြစ်ပါတယ်။ ကိုက် ၂ ရာကျော်လောက် အဝေးကနေ နှစ်ဖက် အပြန်အလှန် ပစ်ခတ်ခဲ့ကြပြီး အစိုးရ တပ်က လက်နက်ကြီးတွေနဲ့ ပစ်ခတ်ခဲ့တယ်လို့ DKBA စစ်သားတစ်ယောက်က ပြောပါတယ်။ DKBA ဖက်က ၂ ယောက် ထိသွားတယ်လို့လည်း အဲဒီ စစ်သားက ပြောပါတယ်။ အစိုးရ စစ်တပ်ဖက် ကတော့ ဗိုလ်တစ်ယောက် သေဆုံးပြီး နှစ် ယောက် ဒါဏ်ရာရ တယ်လို့ အစိုးရ စစ်တပ်နဲ့ နီးစပ်တဲ့ ကုန်သည် အသိုင်းအဝိုင်းက ပြောပါတယ်။ အစိုးရ စစ်တပ်က အကြီးတန်း အရာရှိတစ်ယောက် မကြာခင် ဒီလမ်းကြောင်းကနေ မြဝတီကို သွားမှာမို့ လုံခြုံရေး ယူဖို့ ဗုဒ္ဓဟူးနေ ညနေ ကတည်းက အစိုးရ တပ်ရင်း ၂၃၀ နဲ့ ၂၃၁ တို့က ကော့ကရိတ်မြို့ အထွက်ကို ရောက်နေကြတယ်လို့ နယ်စပ်ကို ရောက်နေတဲ့ ခရီးသည်တွေကပြောပါတယ်။ ဒါပေမဲ့ DKBA ဖက်ကတော့ အစိုးရစစ်တပ်မှာ ဒီ့ထက်ပိုတဲ့ ရည်ရွယ်ချက်ရှိနိုင်တယ်လို့ ယူဆနေကြပါတယ်။ ငြိမ်းချမ်းရေး ကာလမှာ ဒီလို သေနတ်သံတွေ ကြားရတာ လူထုအတွက် စိတ်မကောင်းကြောင်းနဲ့ DKBA တပ်ဖွဲ့ဟာသူ တခြား အဖွဲ့ တွေထက် စာရင်လက်မှတ်တွေ အများကြီး ထိုးထားတဲ့ DKBA အဖွဲ့ကို သူတို့ လှုပ်ရှားမှု မရှိပဲနဲ့လာပစ်ခတ်တာဟာ အင်အားကြီးတဲ့သူက အင်အားငယ်တဲ့သူကို အနိုင်ကျင့်သလို ခံစားရတယ်လို့ DKBA ကလို့ထူးဘော ဗျူဟာမှူး ခွန်ဆန်းအောင်က ပြောပါတယ်။ အခုညနေပိုင်းအထိ နှစ်ဖက်တပ်တွေ နေရာယူနေကြဆဲ ဖြစ်တာကြောင့် နောက်ထပ် တိုက်ပွဲတွေ ဖြစ်နိုင် သေးတယ်လို့ ဒေသခံတွေက ယူဆနေကြ ပါတယ်။","len":2646}
{"id":"131113_climatechange","url":"https:\/\/www.bbc.com\/burmese\/world\/2013\/11\/131113_climatechange","title":"ဟိုင်ယန်လေမုန်တိုင်း ရာသီဥတုပြောင်းလဲလာမှုကို သတိပေးနေ","summary":"ဖိလိပိုင်နိုင်ငံမှာ လူအများအပြား သေဆုံးခဲ့ရပြီး လူသန်းနဲ့ချီ ထိခိုက်ဆုံးရှုံးမှုတွေ ကြုံနေကြရတဲ့ ဟိုင်ယန်လေမုန်တိုင်းဟာ ရာသီဥတု ပြောင်းလဲလာနေတာကို သတိပေးနှိုးဆော်လိုက်တာဘဲလို့ ကမ္ဘာ့ဘဏ်နဲ့ ကမ္ဘာ့မိုးလေဝသ အဖွဲ့ ကြီးတွေရဲ့ အကြီးအကဲတွေက ပြောကြားလိုက်ပါတယ်။","text":"ရာသီဥတု ပိုပူလာတာကြောင့် ပင်လယ်ရေ မြင့်တက် ဒီနှစ်ဟာ ကမ္ဘာမှာ စံချိန်တင်ရတဲ့ ထိပ်ဆုံးက အပူဆုံးနှစ်တွေ စာရင်းထဲကို ဝင်လာနေပြီလို့ ကမ္ဘာ့ မိုးလေဝသ အဖွဲ့က ဖေါ်ပြခဲ့ပါတယ်။ မနှစ်က အမေရိကန်ပြည်ထောင်စုတဝန်းမှာ စံချိန်တင် ပူခဲ့ပြီး ဒီနှစ် သြစတြေးလျနိုင်ငံမှာ အပူချိန်က စံချိန်တင်ခဲ့တယ်၊ ဒီနှစ်တွေဟာ ၁၉၉၈ခုနှစ်နောက်ပိုင်း ကမ္ဘာမှာ အပူဆုံးနှစ်တွေ ဖြစ်တယ်လို့ ဆိုပါတယ်။ ၁၉၉၈ ခုနှစ်နောက်ပိုင်း အအေးဆုံးဆိုတဲ့ နှစ်တွေတောင် ၁၉၉၈ခုနှစ်မတိုင်ခင်က အပူဆုံးဆိုတဲ့ နှစ်တွေ ထက် ပိုပူလာနေတယ်လို့ ပြောပါတယ်။ အရင်က မိုးလေဝသအခြေအနေတွေဟာ မျှမျှတတရှိနေခဲ့ပေမယ့် အခုနောက်ပိုင်း အရင်ကထက် ပိုပူလာနေတာကြောင့် သိပ္ပံပညာရှင်တွေက ဒါဟာ သဘာဝအတိုင်း ရာသီဥတုပြောင်းလဲလာမှု မဟုတ်တော့ဘူးလို့ ယူဆကြပါတယ်။ ဆိုင်ကလုန်းလေမုန်တိုင်း တခု ဖြစ်ပေါ်လာတာဟာ ရာသီဥတုပြောင်းလဲမှုနဲ့ တိုက်ရိုက် မပတ်သက်နိုင်ပေမယ့် ရာသီဥတုပူနွေးလာတာကြောင့် ပင်လယ်ရေမျက်နှာပြင် မြင့်တက်လာမှုတွေဟာ ပင်လယ်ကမ်းခြေအနီး နေထိုင်သူတွေကို ပိုပြီး ထိခိုက်စေတာကို တွေ့နေရတယ်လို့ ကမ္ဘာမိုးလေဝသအဖွဲ့အကြီးအကဲ မိုင်ကယ် ဂျရတ်က ပြောပါတယ်။ ရာသီဥတု ပြောင်းလဲမှုကြောင့် မုန်တိုင်းတွေ ပိုပြီး မကြာခဏဖြစ်လာသလားဆိုတာ အသေအချာ မပြောနိုင်ပေမယ့် မုန်တိုင်းတွေကို ပိုပြီး ပြင်းထန်လာစေလိမ့်မယ်လို့ သိပ္ပံပညာရှင်တွေက ယူဆကြပါတယ်။ အခုလို သတိပေးချက်ကို လစ်လျူမရှုသင့်ဘူးလို့ ကမ္ဘာ့ ဘဏ်ဥက္ကဋ္ဌ ကင်ရုံကင်က ပြောခဲ့ပြီး ဟိုင်ယန်လို ပြင်းအား အဆင့် ၅ ရှိတဲ့ လေမုန်တိုင်းမျိုးတွေ အရင်က တသက်မှာ တခါသာ တိုက်လေ့ရှိခဲ့ပေမယ့် အခုတော့ တလထဲတင် ဒေသတခုတည်း ၂ ခါတိုက်ခဲ့တယ်လို့ ပြောကြားခဲ့ပါတယ်။","len":2658}
{"id":"150803_irrawaddy_delata_flood","url":"https:\/\/www.bbc.com\/burmese\/burma\/2015\/08\/150803_irrawaddy_delata_flood","title":"မြစ်​အကြေ​ပိုင်း​မှာ​လည်း ရေ​ကြီး​နေပြီ","summary":"ဧရာဝတီ မြစ်ညာပိုင်း နဲ့ မကွေးတိုင်း ထဲက ဒေသတွေမှာ ရေကြီး မှု ရေလျှံမှု တွေ အကြီးအကျယ် ဖြစ်ပေါ် နေခဲ့ပြီး ရက် အတန် အကြာမှာပဲ မြစ်အကြေပိုင်း ဧရာဝတီ မြစ်ဝ ကျွန်းပေါ် ဒေသတွေ မှာ ရေကြီး နစ်မြုပ်မှု တွေ ကြုံတွေ့ လာနေပြီ ဖြစ်ပါတယ်။","text":"ကလေးမြို့ မှာ တော့ ရေ အနည်းငယ် ကျလာပြီ ဖြစ်ပေမယ့် ဆန်စျေးကြီးတဲ့ ဒဏ်၊ ဆေးဝါး ပစ္စည်း မလုံလောက်တဲ့ ဒဏ်တွေ ခံနေရ ပါတယ်။ အထူးသဖြင့် ဧရာဝတီမြစ်ဘေးမှာ ရှိတဲ့ ဟင်္သတ၊ ဇလွန်နဲ့ ညောင်တုန်းမြို့ တွေမှာ အခြေအနေဟာ စိုးရိမ် နေရတယ် လို့ ဒေသခံတွေက ပြောပါတယ်။ ဟင်္သတ မြို့နယ် ထဲက မြစ်ကမ်းနဖူး ရွာတွေ အားလုံးလိုလို ရေမြုပ် နေကြပြီ ရေဘေး ကယ်ဆယ်ရေး စခန်း ဖွင့် ထားရ တာ ၉ ခု ရှိသွားပြီ လို့ မြို့ခံ ၈၈ မျိုးဆက် ငြိမ်းပွင့် တစ်ဦး ဖြစ်တဲ့ ကိုဝေဖြိုးက ပြောပါတယ်။ အဲဒီ့ စခန်း တွေ ထဲ မှာ လာရောက် ခိုလှုံ နေကြ သူပေါင်း ၁၈၀၀ ကျော် ရှိတယ်လို့ လည်း ဆိုပါတယ်။ မိုးလည်း သည်းထန် နေပြီး မြစ်ကမ်း နဖူးက တာရဲ့ တချို့ နေရာ တွေ မှာ ရေစိမ့် နေတာမျိုး၊ အပေါက် ပေါက် သွားတာ မျိုး တွေ ရှိလာတဲ့ အတွက် လိုက်လံ ပိတ်ဆို့ နေရတယ် လို့လည်း ကိုဝေဖြိုးက အခြေအနေ ကို ပြောပါတယ်။ ညောင်တုန်း မြို့ မှာ ဆိုရင်လည်း ရေဟာ စိုးရိမ် ရေမှတ်ထက် ၂ ပေ ကျော် ကာ မြို့ ထဲ ကို ရေတွေ ဝင်ရောက် လာနေပြီ လို့ ရေဘေး ကယ်ဆယ်ရေး လုပ် နေတဲ့ မနီနီမိုး က ပြောပါတယ်။ မြို့ခံ တွေ၊ အာဏာပိုင် တွေ အနေနဲ့ မြစ်ကမ်း က တာတလျှောက် သဲအိတ် တွေ လိုက်လံ ချထား နေပြီး ဘေးလွတ်ရာ ပြောင်းရွှေ့ နေကြ ဖို့ သတိပေးမှု တွေ လည်း ပြုလုပ် နေကြ တယ် လို့ ဆိုပါတယ်။ ပဲခူးမြို့မှာ တော့ ရေဘေး ဒုက္ခသည် စခန်း ၁၇ ခုလောက် ဖွင့်ထားပြီး စုစုပေါင်း လူဦးရေ လေးသောင်း ဝန်းကျင် ရှိနေပါတယ်။ ရေကြီး ရေမြုပ်မှု နဲ့ ပတ်သက်လို့ အစိုးရ တာဝန်ရှိသူတွေ အနေနဲ့ သတိပေး နှိုးဆော်တာ တွေ ပြုလုပ် ပေမယ့် ကြိုတင် ကာကွယ်တဲ့ အပိုင်းနဲ့ တာဝန်ယူ ရွေ့ပြောင်း ပေးတဲ့ အပိုင်းတွေ မှာ တော့ အလွန် အားနည်းတာ ကို တွေ့ရတယ် ဆိုပြီး ဒေသခံ တွေ က ဝေဖန် နေကြပါတယ်။","len":2658}
{"id":"150820_exchange_rate","url":"https:\/\/www.bbc.com\/burmese\/burma\/2015\/08\/150820_exchange_rate","title":"ဒေါ်လာငွေလဲနှုန်းနဲ့ ရွှေစျေး မြင့်တက်","summary":"ဩဂုတ်လ ၂၀ ရက် ဈေးကွက်ထဲမှာ အမေရိကန် ဒေါ်လာ နဲ့ မြန်မာ ကျပ်ငွေ လဲလှယ်နှုန်း ဟာ တစ်ဒေါ်လာကို (၁၃၀၀) ကျပ် ကျော်အထိ ဈေးပေါက်ပြီး ရွှေဈေးဟာလည်း ဩဂုတ်လ ၁၉ ရက် ကထက် တစ်သောင်းကျော်လောက် မြင့်တက်လာပြီး (၇၇၈၅၀၀) ကျပ်အထိ အရောင်းအဝယ် ဖြစ်ခဲ့ပါတယ်။","text":"ဒေါ်လာဈေးတွေ တက်လာ အခုရက်ပိုင်းအတွင်းအတွင်း ဒေါ်လာဈေးဟာ (၁၂၀၀) ကျပ် ကျော် မှာ ရှိနေခဲ့ပြီး ရုတ်ချည်း (၁၃၀၀) ကျပ် ကျော်အထိ မြင့်တက်လာတာ ဖြစ်ပါတယ်။ ဩဂုတ်လ ၂၀ ရက် ဗဟိုဘဏ် သတ်မှတ်နှုန်းထားက တစ်ဒေါ်လာကို မြန်မာငွေ (၁၂၈၃) ကျပ် နဲ့ ငွေလဲလှယ်နှုန်း ရှိပေမယ့် ပြင်ပ ဈေးကွက် နဲ့ နိုင်ငံခြား ငွေလဲကောင်တာ တွေမှာ တစ်ဒေါ်လာကို (၁၃၀၅) ကျပ် အထိ အရောင်းအဝယ် ဈေးပေါက်ခဲ့ပါတယ်။ ရွှေဈေးဟာလည်း တစ်ကျပ်သားကို (၇၆၅၀၀၀) ကျပ် ရှိရာကနေ ဩဂုတ်လ ၂၀ ရက်နေ့မှာ (၇၇၈၅၀၀) ကျပ်အထိ အရောင်းအဝယ် ဖြစ်ခဲ့ပါတယ်။ ဈေးကွက်မှာလည်း ရွှေ နဲ့ ဒေါ်လာ ဝယ်လိုအား များနေပြီး အရောင်းမရှိသလောက် နည်းနေပါတယ်။ လောလောဆယ် မှာ ဘဏ်တွေနဲ့ ပတ်သက်လို့ ကောလဟလတွေကြောင့် ဘဏ်မှာ အပ်နှံထားတဲ့ငွေတွေ ထုတ်ယူပြီး ရွှေနဲ့ ဒေါ်လာ ဝယ်ယူစုဆောင်းမှုတွေ ပိုများလာနေတာ ဖြစ်ပါတယ်။ ဗဟိုဘဏ် ဒုတိယ ဥက္ကဌ ဦးဆက်အောင်ကတော့ ဘဏ်တွေ လှုပ်လှုပ်ရှားရှား ဖြစ်နေတာကို စိုးရိမ်စရာ မလိုကြောင်း နဲ့ ငွေကြေးဈေးကွက် ကိုလည်း တည်ငြိမ်ဖို့ လုပ်ဆောင်နေတယ်လို့ ပြောပါတယ်။ စီးပွားရေး ပညာရှင် ဦးလှမောင်ကတော့ ဒီလို ဖြစ်ရတာဟာ အစိုးရဘက်ပိုင်းက ထိရောက်တဲ့ လုပ်ဆောင်မှုတွေ မရှိတာကြောင့်လို့ သုံးသပ်ပါတယ်။ ဩဂုတ်လ ၂၀ ရက် ကြာသပတေးနေ့ ဈေးကွက်ပိတ်ချိန်မှာတော့ ဒေါ်လာဈေးဟာ (၁၂၉၅) ကျပ် နဲ့ ရွှေဈေးကတော့ (၇၇၆၇၀၀) ကျပ် အထိ ဈေးအနည်းငယ် ပြန်ကျသွားပါတယ်။ ဒါပေမယ့်တော့ နောက်ရက်တွေမှာ ဒေါ်လာဈေးဟာ သိသိသာသာ ပြန်ကျဖို့ အနေအထား မရှိသလို လက်ရှိ စီးပွားရေး နဲ့ နိုင်ငံရေး မတည်ငြိမ်တာတွေကြောင့် မြန်မာကျပ်ငွေ တန်ဖိုး ကလည်း ဒီထက်ဆက်ကျဖို့ အလားအလာတွေ အများကြီးရှိ တယ်လို့ စီးပွားရေးပညာရှင်တွေက သုံးသပ်နေကြပါတယ်။","len":2670}
{"id":"140331_census_second_day","url":"https:\/\/www.bbc.com\/burmese\/burma\/2014\/03\/140331_census_second_day","title":"သန်းခေါင်စာရင်း ဒုတိယနေ့မှာ အချို့ကို ချန်လှပ်ရ","summary":"သန်းခေါင် စာရင်းကို ဒုတိယနေ့ အဖြစ် ကောက်ခံရာမှာ နယ်စွန်နယ်ဖျား တချို့နဲ့ ရခိုင်ပြည်နယ်က အစ္စလာမ် ဘာသာဝင် တချို့ကို မကောက်ဘဲ ချန်လှပ်ခဲ့ရပါတယ်။","text":"၈၃ ခုနှစ် သန်းခေါင်စာရင်းထက် ပိုပြည့်စုံနိုင်မယ်လို့ ဆို ကရင်ပြည်နယ်က ကေအန်ယူ ကရင်အမျိုးသား အစည်းအရုံးရဲ့ တပ်မဟာ ၅ ထိန်းချုပ်ထားတဲ့ ဖာပွန်မြို့နယ်နဲ့ တပ်မဟာ ၂ ထိန်းချုပ်ထားတဲ့ သံတောင်၊ ညောင်လေးပင် အတွင်းကျတဲ့ နေရာတွေမှာ သန်းခေါင်စာရင်း ကောက်ခွင့် မပြုဘူးလို့ ကြားသိရပါတယ်။ အများစုက လက်တွဲကောက်ဖို့ သင်တန်းတွေ ပေးထားပေမယ့် တချို့ ဝေးလံ ခေါင်သီတဲ့ တောင်ပေါ် နေရာတွေမှာ ကောက်ဖို့ အခက်အခဲ ရှိကောင်း ရှိနိုင်တယ်လို့ ကေအန်ယူ ဗဟို အလုပ်အမှုဆောင် ပဒို မန်းငြိမ်းမောင်က မှတ်ချက်ချ ခဲ့ပါတယ်။ ကချင်ပြည်နယ်မှာတော့ ကေအိုင်အို ထိန်းချုပ်တဲ့ နယ်မြေမှာ သန်းခေါင်စာရင်း ကောက်လို့ မရပါဘူး။ ရခိုင်ပြည်နယ် မောင်တောမြို့နဲ့ စစ်တွေမြို့က အစ္စလာမ် ဘာသာဝင်တွေက ရိုဟင်ဂျာ လူမျိုးလို့ ပြောတဲ့အတွက် သန်းခေါင်စာရင်း မကောက်ဘဲ ချန်ခဲ့တယ်လို့ မောင်းတောနဲ့ စစ်တွေမြို့ခံတွေက ပြောပြပါတယ်။ ရန်ကုန်မြို့မှာ မနေ့တုန်းကတော့ ရိုဟင်ဂျာ လူမျိုးအဖြစ် သန်းခေါင်စာရင်းမှာ ရေးသားခွင့် ပြုခဲ့ပေမယ့် ဒီကနေ့မှာတော့ ရိုဟင်ဂျာ အမည်နဲ့ ကောက်ခံခြင်း မရှိဘူးလို့ မင်္ဂလာတောင်ညွန့်က အစ္စလာမ် ဘာသာဝင် တစ်ဦးက ပြောပါတယ်။ ၂၀၁၄ တစ်နိုင်ငံလုံး အတိုင်းအတာနဲ့ သန်းခေါင်စာရင်း ကောက်ခံနေမှုမှာ ကောက်လို့မရတဲ့ နေရာတချို့ ရှိပေမယ့် နောက်ဆုံး ကောက်ခဲ့တဲ့ ၈၃ ခုနှစ်ကထက် ပိုပြီးပြည့်စုံတဲ့ သန်းခေါင်းစာရင်း ဖြစ်နိုင်မယ်လို့ လူဝင်မှု ကြီးကြပ်ရေးနဲ့ ပြည်သူ့အင်အား ဝန်ကြီးဌာနက ညွှန်ကြားရေးမှူးချုပ် ဦးမြင့်ကြိုင်က ပြောပါတယ်။ သန်းခေါင်စာရင်း ကောက်ခံလို့ မရတဲ့ နေရာတွေနဲ့ လူအရေအတွက် ခန့်မှန်းခြေကို ထုတ်ပြန် ကြေညာတဲ့အခါ ထည့်သွင်း ဖော်ပြသွားမယ်လို့ ပြောပါတယ်။","len":2670}
{"id":"151013_fb_chawsanditun","url":"https:\/\/www.bbc.com\/burmese\/burma\/2015\/10\/151013_fb_chawsanditun","title":"နိုင်ငံရေးသရော်လို့ အဖမ်းခံရသူ မချောစန္ဒီထွန်းကို ရုံးထုတ်","summary":"Facebook ပေါ်မှာ နိုင်ငံရေး ခေါင်းဆောင်တွေရဲ့ ပုံတွေ တင်ပြီး မှတ်ချက် ရေးခဲ့မှုနဲ့ ပတ်သက်လို့ စစ်တပ်ရဲ့ တိုင်တန်းမှုကြောင့် ဖမ်းဆီး အရေးယူခံရတဲ့ မချောစန္ဒီထွန်း ကို မအူပင်မြို့နယ်တရားရုံးမှာ အောက်တိုဘာလ ၁၃ ရက် အင်္ဂါနေ့ မနက်က ရုံးထုတ်ခဲ့ ပါတယ်။","text":"မချောစန္ဒီထွန်းကို မအူပင် တရားရုံးမှာ ရုံးထုတ်ပြီး ရမန်ယူ ဒေါ်အောင်ဆန်း စုကြည် နဲ့ဗိုလ်ချုပ်မှူးကြီး မင်းအောင်လှိုင်တို့ ပုံတွေကို ဖေ့တ်စ်ဘွတ်ခ် မှာ သရော်ပြီး ရေးသား ဖေါ်ပြမှုကို စော်ကားတာလို့ မှတ်ယူပြီး တိုင်တန်းတာ ဖြစ်ပါတယ်။ အနောက်တောင်တိုင်း စစ်ဌာနချုပ် က ဒုတိယ ဗိုလ်ချုပ်ကြီး ကျော်ထင်က အီလက်ထရောနစ် ဆက်သွယ်ရေးပုဒ်မနဲ့ တရားလိုလုပ်ပြီး တိုင်ကြားခဲ့တာ ဖြစ်ပါတယ်။ အခု စစ်ယူနီဖောင်း အသစ်ရဲ့ အရောင်ဟာ ဒေါ်အောင်ဆန်း စုကြည်ဝတ်တဲ့ ထမီ အရောင်နဲ့ တူတယ်လို့ Facebook ပေါ်မှာ ကျယ်ကျယ် ပြန့်ပြန့် ပြောနေကြ ချိန်မှာ မချောစန္ဒီထွန်းက သူ့ Facebook မှာ မှတ်ချက် ရေးခဲ့တာ ဖြစ်ပါတယ်။ သူ့ကို ရန်ကုန် ဗဟန်းရဲစခန်းက အောက်တိုဘာလ ၁၂ ရက်နေ့က ဖမ်းဆီးခဲ့ပြီး အောက်တိုဘာ ၁၃ ရက် မနက်မှာတော့ မအူပင် မြို့နယ်တရားရုံးမှာ ရုံးထုတ်ခဲ့ပါတယ်။ တရားရုံးက ရမန် တပတ်ယူပြီး အောက်တိုဘာ၂၇ ရက်နေ့ကို နောက်ထပ် ရုံးချိန်း ပေးပြီးနောက် မအူပင် အကျဉ်းထောင်ကို ပြန်ပို့လိုက်တယ်လို့လည်း တရားရုံးကို သွားခဲ့တဲ့ သူ့သူငယ်ချင်း မမေသဇင်နှင်းက ဘီဘီစီကို ပြောပါတယ်။ မအူပင် မြို့မ ရဲစခန်းမှူး ဒုရဲမှူး သိန်းနိုင်အေးကတော့ အမှုနဲ့ ပတ်သက်လို့ ဖြေကြားနိုင်ခြင်း မရှိဘူးလို့ ပြောပါတယ်။ မချောစန္ဒီထွန်းကို တရားစွဲဖို့ ပြင်နေတဲ့ အီလက်ထရောနစ် ပုဒ်မတွေဟာ ဥပဒေကြောင်းအရ အာမခံ မပေးနိုင်တဲ့ ပုဒ်မတွေလို့ တရားလွှတ်တော်ရှေ့နေ ဦးအောင်သိန်းက ပြောပါတယ်။ အသက် ၂၅ နှစ်အရွယ် မချောစန္ဒီထွန်းဟာ မအူပင်ခရိုင် ကျောင်းသားသဂ္ဂ အဖွဲ့ဝင်ဟောင်းဖြစ်ပြီး အခုတော့ မအူပင် မြို့နယ် အန်အယ်လ်ဒီ အမျိုးသား ဒီမိုကရေစီ အဖွဲ့ချုပ် ပါတီဝင် အဖြစ် သူ့ပါတီ အောင်နိုင်ရေးကို လှုပ်ရှားဆောင်ရွက်နေသူ ဖြစ်ပါတယ်။","len":2671}
{"id":"160407_china_burma","url":"https:\/\/www.bbc.com\/burmese\/burma\/2016\/04\/160407_china_burma","title":"အမျိုးသားသင့်မြတ်ရေး တရုတ် ကြားဝင်လို","summary":"မြန်မာနိုင်ငံ အမျိုးသား ပြန်လည်သင့်မြတ်ရေးမှာ တရုတ်နိုင်ငံက ကြားဝင် ဆောင်ရွက်ပေးဖို့ ဆန္ဒရှိ တယ်လို့ သမ္မတ ဦးထင်ကျော်နဲ့ တွေ့ဆုံရာမှာ တရုတ် နိုင်ငံခြားရေး ဝန်ကြီးက ပြောခဲ့ပါတယ်။","text":"တရုတ်နိုင်ငံခြားရေး ဝန်ကြီးက သမ္မတ ဦးထင်ကျော်နဲ့ တွေ့ဆုံ တရုတ် မြန်မာ နှစ်နိုင်ငံ နယ်စပ်ဒေသ တွေကို အခြေပြု လှုပ်ရှားနေတဲ့ တိုင်းရင်းသားလက်နက်ကိုင်တွေ အပေါ်မှာ တရုတ် နိုင်ငံက သြဇာရှိပြီး နှစ်ပေါင်း ၂၀ နီးပါး မြန်မာနိုင်ငံကို အုပ်ချုပ်ခဲ့တဲ့ တပ်မတော် အစိုးရကိုလည်း ကျောထောက် နောက်ခံ ပြုပေးခဲ့တာ ဖြစ်တယ်လို့ တရုတ်မြန်မာအရေး လေ့လာသူတွေက ပြောကြပါတယ်။ တရုတ် နိုင်ငံခြားရေး ဝန်ကြီးပြောဆိုတဲ့ မြန်မာနိုင်ငံရဲ့ အမျိုးသားပြန်လည် သင့်မြတ်ရေးနဲ့ ပတ်သက်လို့တော့ အဓိပ္ပါယ် အမျိုးမျိုး ဖွင့်ဆိုနေကြပါတယ်။ သူဆိုလိုတာက တပ်မတော်နဲ့ တိုင်းရင်းသားလက်နက်ကိုင် အဖွဲ့တွေကြားလို့ ယူဆသူတွေ ရှိသလို NLD နဲ့ တပ်မတော်ကြား ပြန်လည်သင့်မြတ်ရေး လို့လည်း ယူဆသူတွေ ရှိပါတယ်။ သမ္မတရုံးဝန်ကြီးဌာန ပြောရေးဆိုခွင့် ရှိသူ ဦးဇော်ဌေးကတော့ ဒေါ်အောင်ဆန်း စုကြည်က သင်္ကြန်အပြီးလောက်မှာ ငြိမ်းချမ်းရေးနဲ့ ပတ်သက်လို့ အဖွဲ့ တစ်ခု ဖွဲ့စည်းဖို့ ရှိပြီး အဲဒီ အခါ သူ့ရဲ့ မူဝါဒတွေ မဟာဗျူဟာတွေကို သိနိုင်ပါလိမ့်မယ်လို့ ပြောပါတယ်။ တရုတ်မြန်မာနယ်စပ်မှာ အခြေပြု လှုပ်ရှားနေတဲ့ တိုင်းရင်းသားလက်နက်ကိုင်တွေဟာ စီးပွားရေး အရ တရုတ်နိုင်ငံအပေါ် မှီခိုနေရသလို တိုင်းရင်းသား လက်နက်ကိုင် ခေါင်းဆောင် တွေရဲ့ပိုင်ဆိုင်မှုတွေ ဟာလည်းတရုတ်နိုင်ငံထဲမှာ ရှိနေတဲ့အတွက် တရုတ်အစိုးရ အနေနဲ့ငြိမ်းချမ်းရေးလုပ်ငန်းစဉ်မှာ ပါဝင် ပတ်သက်တာဟာ သဘာဝ ကျတယ်လို့ ယူဆသူတွေလည်း ရှိနေပါတယ်။ ဒါကြောင့် အထူးသဖြင့် ရှမ်းပြည်နယ်နဲ့ ကချင်ပြည်နယ်အခြေစိုက် တိုင်းရင်းသား လက်နက်ကိုင်တွေနဲ ပတ်သက်တဲ့ ငြိမ်းချမ်းရေးလုပ်ငန်းစဉ်မှာ တရုတ်အစိုးရ အနေနဲ့ပါဝင် လာနိုင်တယ်လို့ တချို့က သုံးသပ်နေပါတယ်။","len":2676}
{"id":"150201_students_gov_4prties_meeting","url":"https:\/\/www.bbc.com\/burmese\/burma\/2015\/02\/150201_students_gov_4prties_meeting","title":"ပညာရေး ဥပဒေ ပြင်ဆင်ရေး ကျောင်းသား တွေနဲ့ ၄ ပွင့်ဆိုင် ဆွေးနွေး","summary":"အမျိုးသား ပညာရေး ဥပေဒ ပြင်ဆင်ရေး အတွက် သပိတ်မှောက် ကျောင်းသား တွေနဲ့ လေးပွင့် ဆိုင် ဆွေးနွေး ပွဲကို ရန်ကုန် တက္ကသိုလ် စိန်ရတု ခန်းမမှာ တနင်္ဂနွေ နေ့က စတင် ဆွေးနွေး ခဲ့ကြ ပါတယ်။","text":"အရင် တောင်းဆို ထားတဲ့ ပညာရေး ဥပဒေ ပြင်ဆင်ရေး ၁၁ ချက် ကိုတော့ မဆွေးနွေး ရသေး ကျောင်းသား ကိုယ်စားလှယ် တွေက ကြိုတင် တောင်းခံ လာတဲ့ အချက် ၉ ချက် ကို ဆွေးနွေး ခဲ့ကြပြီး၊ အဲဒီ အထဲက အချက် ၈ ချက် ကို အကြမ်းမျဉ်း သဘော တူ ခဲ့ကြောင်း ပူးတွဲ ကြေညာချက် ထုတ်ပြန် ပါတယ်။ သပိတ်မှာ ပါဝင် နေသူ ဘယ်သူ့ ကိုမှ သပိတ်နဲ့ ပတ်သက်ပြီး အရေး မယူ ရဆိုတဲ့ အချက် ကိုတော့ အစိုးရ ဘက်က သဘော မတူနိုင်သေး ဘူးလို့ ဆိုပါတယ်။ ကျောင်းသားတွေ အရင် တောင်းဆို ထားတဲ့ ပညာရေး ဥပေဒ ပြင်ဆင်ရေး ၁၁ ချက် ကိုတော့ မဆွေးနွေး ရသေးပါ။ ဆွေးနွေး ပွဲနဲ့ ပတ်သက်ပြီး အစိုးရ ဘက်ကတော့ ကျောင်းသား တွေဟာ အရင် ၁၁ ချက်ကို မဆွေးနွေးဘဲ ကြိုတင် တောင်းခံ ထားတဲ့ အချက် တွေရမှ ဆွေးနွေး မယ် ဆိုတာ မျိုး လုပ် လာတာ ဆိုပြီး ဝေဖန် တာတွေ ရှိပါတယ်။ ကျောင်းသားတွေ ဘက်က လည်း အစိုးရ ဟာ အချိန်ဆွဲ နေတယ် ဆိုတာမျိုး ပြောတာ တွေရှိ ပါတယ်။ NNER ကွန်ယက် နဲ့ အစိုးရ တို့ ကြားမှာလည်း အပြန် အလှန် အပြစ် တင်တာ တွေ ရှိခဲ့ကြ ပါတယ်။ ည ၇ နာရီ လောက် မှာတော့ အစည်း အဝေး ကို ရပ်နား လိုက်ပြီး တော့ လာမယ့် အင်္ဂါ နေ့ ကျရင် နေပြည်တော် ပညာရေး ဝန်ကြီး ဌာနရုံးမှာ ဆွေးနွေး မယ်လို့ သိရ ပါတယ်။ ရေနံချောင်းမှာ ရောက်နေတဲ့ သပိတ်မှောက် ကျောင်းသားတွေ ကတော့ ရန်ကုန် ဆွေးနွေး မှုတွေဟာ ကျေနပ် စရာ အခြေ အနေ မရှိတဲ့ အတွက် မူလ အစီ အစဉ်တွေ အတိုင်း ဆက်လက် ချီတက် မယ်လို့ ပြောပါတယ်။ နိုင်ငံတော် သမ္မတ ရဲ့ လစဉ် မိန့်ခွန်း မှာတော့ အခုလို ကျောင်းသားတွေ သပိတ်မှောက် တောင်းဆို နေတာ တွေနဲ့ ပတ်သက်ပြီး အခု အချိန်ဟာ စာမေးပွဲ ရာသီ ဖြစ်လို့ မိဘတွေ စိုးရိမ် နေကြောင်း၊ ဒီ အတွက် ဆွေးနွေး ပွဲကို မြန်မြန် ဆန်ဆန် သဘော တူညီချက် ရအောင် ဆွေးနွေး ကြဖို့ ပန်ကြားလိုက် ပါတယ်။","len":2678}
{"id":"burma-49340942","url":"https:\/\/www.bbc.com\/burmese\/burma-49340942","title":"ရသေ့တောင်နဲ့ မင်းပြားမှာ တိုက်ပွဲတွေကြောင့် ကျောင်း ၁၃ ကျောင်းပိတ်ထားရ","summary":"ရခိုင်ပြည်နယ်အတွင်းမှာ တိုက်ပွဲတွေဖြစ်ပွားနေတဲ့အတွက် ရသေ့တောင်နဲ့ မင်းပြားမြို့နယ်အတွင်းမှာ ကျောင်းပေါင်း ၁၃ ကျောင်းကို ယာယီပိတ်ထားရတယ်လို့ ရခိုင်ပြည်နယ်ပညာရေးမှူးရုံးကနေသိရပါတယ်။","text":"မြို့နယ် ၂ခုထဲမှာ ကျောင်းပေါင်း ၁၃ကျောင်း ပိတ်ထားရ ရသေ့တောင်မြို့နယ်အတွင်းမှာ ကျောင်းပေါင်း (၂၁) ကျောင်းကို ပိတ်ထားခဲ့ရာကနေ (၁၆) ကျောင်းကို ဖွင့်လှစ်ပေးနိုင်ခဲ့ပြီး လုံးဝမဖွင့်နိုင်သေးတာ (၅) ကျောင်းကျန်နေသေးတာဖြစ်ပါတယ်။ မင်းပြားမြို့နယ်မှာတော့ ပြီးခဲ့တဲ့ ဇူလိုင်လနဲ့ သြဂုတ်လအတွင်းမှာ ဖြစ်ပွားခဲ့တဲ့ တိုက်ပွဲတွေကြောင့် (၈) ကျောင်းကို ပိတ်ထားရတယ်လို့ ရခိုင်ပြည်နယ် ပညာရေးမှူးရုံးကနေ သိရပါတယ်။ မြို့နယ်ပေါင်း ၇ ခုမှာ စစ်ဘေးရှောင်စခန်းစုစုပေါင်း ၁၀၅ ခု ရှိနေ '' ကျောင်းသားတွေက မိသားစုတွေနဲ့အတူ ဘေးလွတ်ရာကို ထွက်ပြေးနေကြရတော့ ကျောင်းမတက် နိုင်တဲ့ဦးရေကို စာရင်းကောက် တဲ့နေရာမှာ အခက်အခဲရှိနေတယ်။ ဒါကြောင့် ပညာမသင်ကြားနိုင်တဲ့ ကျောင်းသားဦးရေ ဘယ်လောက်ရှိနေတယ်ဆိုတာကို တိတိကျကျပြောဖို့တော့ခက်နေတယ်'' လို့ ရခိုင် ပြည်နယ် မြို့နယ်ပညာရေးမှူးရုံးမှာ ဒုတိယညွှန်ကြားရေးမှူး ဦးစိန်ထွန်းလှကပြောပါတယ်။ လက်ရှိမှာ နေရပ်စွန့်ခွာထွက်ပြေးနေကြရတဲ့ ကျေးရွာပေါင်း ရာနဲ့ချီရှိနေပြီး ဒုက္ခသည်စခန်းတွေမှာ နေထိုင်နေကြတဲ့ ကလေးငယ်တွေကိုတော့ နီးစပ်ရာကျောင်းတွေနဲ့ စခန်းတွင်းက ယာယီစာသင်ဆောင်တွေမှာ ပညာသင်ကြားပေးနေတာ ဖြစ်ပါတယ်။ ရခိုင်တိုင်းရင်းသားမျိုးနွယ်များ အစည်းအရုံး REC က ပြီးခဲ့တဲ့ ဇူလိုင်လအထိ ကောက်ယူထားတဲ့ အချက် အလက်တွေအရ ရခိုင်ပြည်နယ်မှာ တိုက်ပွဲတွေကြောင့် စစ်ဘေးရှောင်နေရတဲ့ ဒုက္ခသည် အရေအတွက် ဟာ ၅သောင်းကျော်အထိရှိနေတယ်လို့ သိရပါတယ်။ လက်ရှိမှာ စစ်ဘေးရှောင်စခန်းတွေအနေနဲ့ ရသေ့တောင်မြို့နယ်မှာ ၃၆ ခု၊ မြောက်ဦးမှာ ၃၁ ခု၊ ဘူးသီးတောင်မှာ ၁၂ ခု အပါအဝင် မြို့နယ်ပေါင်း ၇ ခုမှာ စစ်ဘေးရှောင်စခန်းစုစုပေါင်း ၁၀၅ ခု ရှိနေပါတယ်။","len":2682}
{"id":"140409_dassk_germany_france_visit","url":"https:\/\/www.bbc.com\/burmese\/burma\/2014\/04\/140409_dassk_germany_france_visit","title":"ဂျာမနီ၊ ပြင်သစ် ခရီး ဒေါ်စု စတင်","summary":"အန်အယ်ဒီ အမျိုးသား ဒီမိုကရေစီ အဖွဲ့ချုပ် ခေါင်းဆောင် ဒေါ်အောင်ဆန်း စုကြည်ဟာ ဗုဒ္ဓဟူးနေ့ ညပိုင်းကပဲ ဂျာမနီနဲ့ ပြင်သစ် နှစ်နိုင်ငံ ခရီးစဉ် အတွက် ရန်ကုန်ကနေ ထွက်ခွာ သွားခဲ့ပါပြီ။","text":"ဂျာမနီနဲ့ ပြင်သစ် ခရီးစဉ်သွားမယ့် ဒေါ်အောင်ဆန်း စုကြည်ကို လေဆိပ်မှာ နှုတ်ဆက်ကြ ဂျာမန် သမ္မတရဲ့ ဖိတ်ကြားချက်နဲ့ ဂျာမနီ နိုင်ငံကို ပထမဆုံး သွားရောက်တဲ့ ဒီခရီးစဉ် အတွင်းမှာ ဒေါ်အောင်ဆန်း စုကြည်ဟာ ဂျာမနီ ဆိုရှယ် ဒီမိုကရက်တစ် ပါတီ SPD က အပ်နှင်းတဲ့ Willy Brandt ဆုကို လက်ခံယူမှာ ဖြစ်ပါတယ်။ သူ့ခရီးစဉ် အတွင်း ဂျာမနီ သမ္မတ၊ အစိုးရ အဖွဲ့၀င် ဝန်ကြီးတွေနဲ့ တွေ့ဆုံမယ့် အပြင် ဂျာမနီ နိုင်ငံ လွှတ်တော်ကို သွားရောက် လေ့လာဖို့ ရှိတယ်လို့ ဒေါ်အောင်ဆန်း စုကြည်ရဲ့ ခရီးစဉ်မှာ လိုက်ပါသူ တစ်ယောက် ဖြစ်တဲ့ လွှတ်တော် အမတ် ဦးဖြိုးဇေယျာသော်က ဘီဘီစီကို ပြောပါတယ်။ ဂျာမနီ နိုင်ငံကို ပထမဆုံး သွားရောက်တဲ့ ခရီးစဉ်မှာ ကြာသပတေးနေ့ မနက် ဘာလင် မြို့တော်ကို ရောက်မှာ ဖြစ်ပြီး ပြင်သစ် နိုင်ငံကို ခရီးမဆက်မီ ဧပြီ ၁၄ ရက်နေ့ အထိ နေထိုင်မှာ ဖြစ်ပါတယ်။ ဂျာမနီရောက် မြန်မာ နိုင်ငံသားတွေ ကလည်း ဒေါ်အောင်ဆန်း စုကြည်နဲ့ တွေ့ဖို့ ကြိုဆိုကြဖို့ ပြင်ဆင် နေကြ ပါတယ်။ တချို့က ဘာလင် လေဆိပ်မှာ စောင့်ကြိုကြမှာ ဖြစ်ပြီး တချို့ကတော့ ဒေါ်အောင်ဆန်း စုကြည် တည်းခိုမယ့် ဟိုတယ်ရှေ့ကနေ စောင့်ကြိုပြီး ပန်းစည်းတွေ ဆက်ကြမယ်လို့ ဘာလင်မြို့မှာ နေထိုင်တဲ့ မနီလာသော်က ပြောပါတယ်။ Willy Brandt ဆု အပ်နှင်းတဲ့ ပွဲကို တက်ရောက်ဖို့ မြန်မာ နိုင်ငံသားတွေ စာရင်း ပေးထားပြီး ဖြစ်ကြောင်းနဲ့ ဒေါ်အောင်ဆန်း စုကြည်နဲ့ တွေ့ဆုံပွဲ အတွက် ဂျာမနီရောက် မြန်မာ မိသားစုတွေ စိတ်လှုပ်ရှား နေကြတယ် လို့လည်း သူက ပြောပါတယ်။ ဒေါ်အောင်ဆန်း စုကြည်နဲ့ အတူ သူ့ရဲ့ ကိုယ်ရေး အရာရှိ ဒေါက်တာ တင်မာအောင်၊ အန်အယ်လ်ဒီ ပြည်သူ့လွှတ်တော် ကိုယ်စားလှယ် ဦးဖြိုးဇေယျာသော်နဲ့ အမျိုးသားလွှတ်တော် ကိုယ်စားလှယ် ဦးမင်းဦးတို့ လိုက်ပါ သွားကြပါတယ်။","len":2684}
{"id":"150808_flood_unocha_report","url":"https:\/\/www.bbc.com\/burmese\/burma\/2015\/08\/150808_flood_unocha_report","title":"ရေ​ကြီး​လို့ မြစ်​ဝ​ကျွန်းပေါ်​နဲ့ ပဲခူးတိုင်း​ထဲ​က အိမ်​ခြေ ၆ သောင်းကျော် ရွှေ့​ပြောင်းခဲ့​ရ​","summary":"ဧရာဝတီ မြစ်ဝ ကျွန်းပေါ် နဲ့ ပဲခူး တိုင်း ဒေသ ထဲ မှာ ရေကြီး မှု ကြောင့် အိမ်ခြေ ပေါင်း ၆ သောင်း ၁ ထောင် ကျော် ရွှေ့ပြောင်း ခဲ့ရပြီး ဖြစ်တယ် လို့ မြန်မာ နိုင်ငံ ထဲ က ကုလသမဂ္ဂ ရဲ့ ကယ်ဆယ်ရေး ဆိုင်ရာ ညှိနှိုင်းရေး ရုံး UNOCHA က ထုတ်ပြန် ပါတယ်။","text":"မုတ်သုံရာသီ ရေကြီးမှု တွေဟာ မြန်မာ နိုင်ငံ ရဲ့ တိုင်းနဲ့ ပြည်နယ် ၁၄ ခုထဲ က ၁၂ ခု မှာ ဆိုးဆိုးရွားရွား ပေါ်ပေါက် လာခဲ့ပြီး လူပေါင်း ၅ သိန်း ၉ သောင်း နီးပါး အသက်ရောက် ခံရတယ်။ ဒါ့အပြင် ရခိုင်ပြည်နယ် ထဲ မှာ လည်း ရေကြီးမှု တွေ အပြီး ပြုလုပ်ခဲ့တဲ့ ရှေးဦး စမ်းစစ်မှု တွေ အရ စပါး စိုက်ပျိုးရေး လုပ်ငန်း အပြင်းအထန် ထိခိုက် သွားခဲ့ ရတာ ကို တွေ့ရှိ ခဲ့ရပြီး၊ သောက်သုံးရေ ရရှိရာ တွင်း တော်တော် များများ လည်း ပျက်စီး သွားခဲ့ကြောင်းသိထားရတယ် လို့လည်း UNOCHA ကနေ နောက်ဆုံး ထွက်လာတဲ့ အစီရင်ခံစာ ထဲ မှာ ပါဝင်ပါတယ်။ မြန်မာ့ ရေဘေး အတွက် တုန့်ပြန် ဆောင်ရွက် ဖို့ အလိုအပ်ဆုံး နေရာတွေ မှာ လုပ်ငန်းတွေ စတင် နိုင်ဖို့ ကုလ သမဂ္ဂ ရဲ့ အရေးပေါ် တုန့်ပြန်ရေး ရံပုံငွေ ထဲက အမေရိကန် ဒေါ်လာ ၉ သန်း ချ ပေး လိုက် တယ် ဆိုပြီး တော့ လည်း UNOCHA က ဆိုပါတယ်။ ပြီးခဲ့တဲ့ ဂျူလိုင် လလည် က စလို့ ဖြစ်ပေါ် လာခဲ့တဲ့ မုတ်သုံရာသီ ရေကြီးမှု တွေဟာ မြန်မာ နိုင်ငံ ရဲ့ တိုင်းနဲ့ ပြည်နယ် ၁၄ ခုထဲ က ၁၂ ခု မှာ ဆိုးဆိုးရွားရွား ပေါ်ပေါက် လာခဲ့ပြီး လူပေါင်း ၅ သိန်း ၉ သောင်း နီးပါး အသက်ရောက် ခံရတယ် လို့ အစိုးရ ရဲ့ ကယ်ဆယ်ရေး နဲ့ ပြန်လည် နေရာ ချထားရေး ဦးစီးဌာန ရဲ့ လတ်တလော ထုတ်ပြန် ချက် ကို ကိုးကားပြီး UNOCHA ရဲ့ အစီရင်ခံစာ ထဲ မှာ ရေးသား ထားပါတယ်။ အလိုအပ်ဆုံး ဖြစ်နေတဲ့ လူသားခြင်း စာနာ နားလည်မှု ဆိုင်ရာ အကူအညီ တွေ ကတော့ အသက်ကယ် အစားအသောက် နဲ့ သန့်ရှင်းတဲ့ သောက်သုံးရေ အပါအဝင်၊ နေထိုင်စရာ နေရာ၊ ကျန်းမာရေး စောင့်ရှောက်မှု၊ တကိုယ်ရည် သန့်ရှင်းမှု ရှိနိုင်စွမ်း နဲ့ အမျိုးသမီး နဲ့ ကလေးသူငယ် တွေ လိုမျိုး ထိခိုက် လွယ်တဲ့ အုပ်စုတွေ အပေါ် စိတ်ပိုင်း ရုပ်ပိုင်း အကာအကွယ်ပြုမှု တွေပဲ ဖြစ်တယ်လို့ UNOCHA က ဆိုပါတယ်။","len":2684}
{"id":"130807_88_dead_list","url":"https:\/\/www.bbc.com\/burmese\/burma\/2013\/08\/130807_88_dead_list","title":"၈၈ လူထု အုံကြွမှုမှာ သေဆုံးသူ စာရင်း ဘယ်လို ပြုစုနိုင်မလဲ","summary":"လွန်ခဲ့တဲ့ ၂၅ နှစ်က ဖြစ်ခဲ့တဲ့ လူထု အုံကြွမှုမှာ လူမသိ သူမသိ အသက် ပေးဆပ် ခဲ့ကြရသူတွေ ရဲ့ စာရင်းကို ပြုစု မယ်လို့ ၈၈ မျိုးဆက် ပွင့်လင်း လူ့ အဖွဲ့ အစည်းက သြဂုတ်လ ၆ ရက် ညီလာခံ ပထမ နေ့က ထုတ်ဖော် ပြောဆို လိုက်ပါတယ်။","text":"ပြည်တွင်း ပြည်ပက ၈၈ မျိုးဆက်တွေ နဲ့ အဖွဲ့ အစည်းတွေ ငွေရတုပွဲ တက်ရောက် အဲဒီလို စာရင်း ပြုစုရာမှာ သူတို့ချည်းပဲ လုပ်ဆောင်လို့ မရနိုင်တဲ့ အတွက် အဲဒီ ကာလက ကျဆုံး ခဲ့ကြရတဲ့ ရဲဘော် တွေရဲ့ စာရင်း ပြုစုရာမှာ ဝိုင်းဝန်း ကူညီကြဖို့ ညီလာခံ တက်ရောက်သူ တွေကို ပန်ကြား ခဲ့တယ်လို့ ၈၈ မျိုးဆက် ပွင့်လင်း လူ့ အဖွဲ့ အစည်းက ကိုဂျင်မီက ပြော ပါတယ်။ တရုတ် နိုင်ငံလို အာဏာရှင် စနစ် နဲ့ အုပ်ချုပ် နေတဲ့ နိုင်ငံမှာတောင် တီယင်နန်မင် ရင်ပြင် အရေး အခင်းမှာ သေဆုံးခဲ့ကြသူ စာရင်း ပြုစုဖို့ လိုတယ်လို့ ခေါင်းဆောင်ဟောင်း တိန့်ရှောင်ဖိန် ကိုယ်တိုင် တောင်းဆိုခဲ့ တဲ့ အတွက် မြန်မာ နိုင်ငံက ဒီမိုကရေစီ အရေးတော်ပုံမှာ အသက် ပေးဆပ်ခဲ့ရသူ စာရင်းကိုလည်း ပြုစုဖို့ အလွန် အရေးကြီးတယ်လို့ ကိုဂျင်မီက ပြော ပါတယ်။ အခု ညီလာခံမှာ ဆက်လက် ဆွေးနွေးပြီး ဆုံးဖြတ်ချက်တွေ ရယူပြီးတဲ့ နောက်မှာလည်း ရှေ့ဆက် လုပ်စရာ တွေကို ဆက်လက် ဆွေးနွေး လုပ်ဆောင် သွားမယ်လို့ သူက ဆိုပါတယ်။ လက်ရှိ ဒီမို ကရေစီ အသွင် ကူးပြောင်းရေး ကာလမှာ အမျိုးသား ပြန်လည် ရင်ကြားစေ့ရေး ကျင့်သုံးဖို့ လိုအပ် သလို အမှန်တရားကို ဖော်ထုတ် ဖို့လည်း လိုတယ်လို့ ကိုဂျင်မီက ပြောပါတယ်။ ဒါကြောင့် အမှန်တရားကို ဖော်ထုတ်တဲ့ ကိစ္စမှာ အစိုရ ကတောင် အကူအညီ ပေးရမှာ ဖြစ်လို့ အစိုးရ ဘက်က ဟန့်တား ပိတ်ပင်မယ် မထင် ကြောင်းလည်း သူက ဆိုပါတယ်။ သူတို့ အနေနဲ့ လွတ်လွတ် လပ်လပ် စာရင်းပြုစုမှာ ဖြစ်ကြောင်းနဲ့ အချက် အလက်တွေ ရှာဖွေ စုဆောင်းရာမှာ အခက် အခဲတွေ ရှိလာတဲ့ အခါ သက်ဆိုင်ရာ တာဝန်ခံတွေ ကိုယ်တိုင် ပါဝင်ဆောင် ရွက်ပေးဖို့ အသိပေး သွားမယ်လို့ ပြောပါတယ်။ စုဆောင်း ပြုစု ပြီးတဲ့ စာရင်းကို ထုတ်ပြန် ပေးသွားမှာ ဖြစ်တယ် လို့လည်း သူက ပြောပါတယ်။","len":2688}
{"id":"151212_unfc_new_committee_ceasefire_peace","url":"https:\/\/www.bbc.com\/burmese\/burma\/2015\/12\/151212_unfc_new_committee_ceasefire_peace","title":"UNFC နိုင်ငံရေး ညှိနှိုင်း ဖြေရှင်းရေး ကော်မတီဖွဲ့","summary":"ညီညွတ်သော တိုင်းရင်းသား လူမျိုးများ ဖယ်ဒရယ် ကောင်စီ UNFC အဖွဲ့က ရွေးကောက်ပွဲအပြီး ငြိမ်းချမ်းရေး ရှေ့လုပ်ငန်းစဉ်တွေ ရှေ့ဆက် ဆောင်ရွက်ဖို့ အတွက် အဖွဲ့ဝင် တဉီးစီ ပါတဲ့ ကော်မီတီသစ် တရပ်ကို ဖွဲ့စည်းလိုက် ပါတယ်။","text":"အားလုံးပါဝင်တဲ့ ငြိမ်းချမ်းရေး လုပ်ငန်းစဉ်တွေကို အစိုးရသစ်နဲ့ ဆက်ဆောင်ရွက် သွားမယ်လို့ UNFC ပြော UNFC နှစ်ပတ်လည် အစည်းအဝေးကို ဒီဇင်ဘာလ ၈ရက်နေ့ကနေ ၄ရက်ကြာ ကျင်းပအပြီးမှာ နိုင်ငံရေး ဆိုင်ရာ ညှိနှိုင်း ဖြေရှင်းရေး ကိုယ်စားလှယ် ကော်မတီလို့ အမည်ပေးထားတဲ့ ကော်မတီသစ်ကို အခုလို ဖွဲ့စည်းလိုက်တာပါ။ ဒီကော်မတီအနေနဲ့ သက်ဆိုင်ရာ အဖွဲ့ဝင်အားလုံး ပါဝင်ရေးကို ကြိုးပမ်းသွားမယ်။ အဲဒီကနေ နိုင်ငံရေး ဆွေးနွေးပွဲကြီး ဖြစ်လာအောင် အခြေခံ မူဘောင်တွေ ညှိဖို့ စတဲ့ လုပ်ငန်းစဉ် အားလုံးကို လုပ်ဆောင်သွားမှာ ဖြစ်ပြီး သက်ဆိုင်ရာ အဖွဲ့အားလုံးနဲ့ လိုအပ်ရင် လိုအပ်သလို ညှိနှိုင်း ဆွေးနွေး ဖြေရှင်းသွားမယ်လို့ UNFC ဒုတိယ ဉက္ကဌ နိုင်ဟံသာက ဘီဘီစီကို ပြောပါတယ်။ တနိုင်ငံလုံး အပစ်အခတ် ရပ်စဲရေးမှာ ၈ဖွဲ့ လက်မှတ်ထိုးထားပြီး ညှိနှိုင်းနေတာဟာ ပြေလည်မှု ရနိုင်မယ်လို့ မယုံကြည်ကြောင်း၊ တနိုင်ငံလုံး ဖြစ်နေတဲ့ ပြဿနာက ဒီတစိတ်တပိုင်းနဲ့ပဲ ဖြေရှင်းရုံနဲ့ ပြီးမှာ မဟုတ်ဘူးလို့ ဆိုပါတယ်။ NLD အစိုးရသစ် တက်လာတဲ့အခါ ငြိမ်းချမ်းရေး လုပ်ငန်းစဉ်တွေ အထိုက်အလျောက် အောင်မြင်လာမယ်လို့ မျှော်လင့်ကြောင်း သူက ပြောပါတယ်။ ရှမ်းပြည်မြောက်ပိုင်းမှာ အစိုးရနဲ့ တိုင်းရင်းသား လက်နက်ကိုင်တွေအကြား တိုက်ပွဲတွေ ဖြစ်နေတာကို နိုင်ငံရေးနည်းနဲ့ ဖြေရှင်းသွားဖို့ကိုလည်း UNFC အစည်းအဝေးမှာ တိုက်တွန်းခဲ့ပါတယ်။ ရှမ်းပြည်တွင်းမှာ တိုင်းရင်းသား လက်နက်ကိုင် အချင်းချင်း ပဋိပက္ခတွေ ဖြစ်နေတာနဲ့ ပတ်သက်လို့ UNFCက ကြားဝင် ဖြေရှင်းပေးဖို့ လုပ်ငန်းစဉ်တွေ ချမှတ်ထားကြောင်းနဲ့ အခြအနေကို လေ့လာပြီး နှစ်ဖက်စလုံးရဲ့ ခေါင်းဆောင်တွေကို တွေ့ဆုံ ညှိနှိုင်း တိုက်တွန်း သွားမှာ ဖြစ်ကြောင်းလည်း နိုင်ဟံသာက ပြောပါတယ်။","len":2691}
{"id":"burma-52514820","url":"https:\/\/www.bbc.com\/burmese\/burma-52514820","title":"၇၂ နာရီအတွင်း မုန်တိုင်းငယ် ဖြစ်နိုင်ခြေ မိုးဇလ ထုတ်ပြန်","summary":"ကပ္ပလီပင်လယ်ပြင် တောင်ပိုင်းနဲ့ ဘင်္ဂလား ပင်လယ်ပြင် အရှေ့တောင်ပိုင်းမှာ ဖြစ်ပေါ်နေတဲ့ လေဖိအားနည်း ရပ်ဝန်းဟာ ၇၂ နာရီအတွင်း မုန်တိုင်းငယ်အဖြစ် ရောက်လာနိုင်တယ်လို့ မိုးလေဝသနဲ့ ဇလဗေဒညွှန်ကြားမှု ဦးစီးဌာနက ထုတ်ပြန်ပါတယ်။","text":"အိန္ဒိယဘက်ကို လမ်းကြောင်း ဦးတည်သွားနိုင်တယ်လို့ ခန်မှန်းထား ဒီမုန်တိုင်းငယ်က မြောက်၊ အနောက်မြောက်ဘက်ကို ရွေ့လျားသွားနိုင်တယ်လို့ ခန့်မှန်းထား ပါတယ်။ ဒီရွေ့လျားမှုဟာ အိန္ဒိယဘက်ကို လမ်းကြောင်း တည်သွားနိုင်တယ်လို့ မိုးလေဝသနဲ့ ဇလဗေဒညွှန်ကြားမှု ဦးစီးဌာနက ဒုတိယညွှန်ကြားရေးမှူးချုပ် ဒေါ်ခင်ချိုချိုရှိန်က ပြောပါတယ်။ နှစ်ပေါင်းများစွာက အချက်အလက်တွေအရ မြန်မာ့ကမ်းရိုးတန်းကို မုန်တိုင်းတွေ ဒီကာလမှာ ဝင်လေ့ရှိတဲ့အတွက် အခုလို ကြိုထုတ်ပြန်ခဲ့တာလို့ ပြောပါတယ်။ လောလောဆယ်မှာတော့ လေဖိအားနည်းရပ်ဝန်း ဖြစ်နေတဲ့အကြောင်းကို ပင်လယ်ကမ်းရိုးတန်း သွားမယ့် သင်္ဘောတွေ၊ လှေတွေကို နှိုးဆော်ပေးထားတာလို့ ပြောပါတယ်။ များသောအားဖြင့် မုန်တိုင်းတွေက ရခိုင်ကမ်းရိုးတန်းကို ၇၀ ရာခိုင်နှုန်း ဖြတ်လေ့ရှိတယ်၊ အဲဒီနောက် ဧရာဝတီ မြစ်ဝကျွန်းပေါ်ဒေသကို ဖြတ်လေ့ရှိတယ်၊ မွန်နဲ့ တနင်္သာရီကမ်းရိုးတန်းကို ဒီကာလမှာ မုန်တိုင်း အနည်းဆုံး ဝင်ရောက်လေ့ရှိပြီး ဒီကာလမှာ ၇ ရာခိုင်နှုန်းလောက် ဝင်လေ့ရှိတယ်လို့ ဆိုပါတယ်။ မုန်တိုင်းငယ် အနေအထားက ဗဟိုချက်မှာ အများဆုံး တစ်နာရီ လေတိုက်နှုန်း ၃၅ မိုင်ကနေ မိုင် ၄၀ အထိ ရှိနိုင်တယ်လို့ ဆိုပါတယ်။ တခြားနေရာတွေမှာတော့ မုန်တိုင်းအဆောက်အအုံက ပြတ်ထွက်လာတဲ့ တိမ်တိုက်တွေ၊ မိုးတိမ်တောင်တွေ ဖြစ်လာပြီး မိုးတိမ်တောင်အောက်မှာ စိုက်ဆင်းလေပြင်းတွေ၊ လေဆင်နှာမောင်း(Tornado )နဲ့ ရေဆင်နှာမောင်း (Water spout) ဖြစ်တယ်လို့ ဆိုပါတယ်။ မုန်တိုင်းဖြစ်ပေါ်ရင် အနောက်တောင် မုတ်သုန်မိုးကို ဆွဲခေါ်လို့ အကောင်းဘက်က ကြည့်ရင် မုန်တိုင်းကြောင့် မိုးရပြီး တခြားတစ်ဘက်က ကြည့်ရင် မုန်တိုင်းဝင်ရာ နေရာမှာ မုန်တိုင်းဒဏ်ကို ခံရတာ ဖြစ်တယ်လို့ ဆိုပါတယ်။","len":2693}
{"id":"burma-42618517","url":"https:\/\/www.bbc.com\/burmese\/burma-42618517","title":"မွန်ပြည်နယ်အစိုးရကို ဝေဖန်သူ အမှုဖွင့်ခံရ","summary":"မွန်ပြည်နယ်အစိုးရအဖွဲ့ကို လူမူကွန်ရက်ဖေ့စ်ဘွတ်ခ်စာမျက်နှာကနေ ဝေဖန်ပြောဆိုခဲ့သူ သထုံမြို့ခံ ဦးအောင်ကိုကိုလွင်ကို ဇန်နဝါရီ ၆ ရက်က သထုံမြို့မရဲစခန်းမှာ အမှုဖွင့်ထားတယ်လို့ တာဝန်ရှိသူတွေက ပြောပါတယ်။","text":"တရားစွဲခံရသူ သထုံမြို့က ဦးအောင်ကိုကိုလွင် ဦးအောင်ကိုကိုလွင်ကို အမှုဖွင့်တိုင်တန်းခဲ့သူက မွန်ပြည်နယ်လွှတ်တော် တိုင်းရင်းသားလူမျိုးများရေးရာ ကော်မတီအဖွဲ့ဝင်ဖြစ်သူ သထုံမြို့ခံ ဦးစောကျော်မိုးဖြစ်ပြီး၊ သူက မြို့မိမြို့ဖ အနေနဲ့ တိုင်တန်းခဲ့တာလို့ ဆိုပါတယ်။ မွန်ပြည်နယ်ဝန်ကြီးချုပ် ဒေါက်တာအေးဇံနဲ့ မွန်ပြည်နယ်လွှတ်တော်ဥက္ကဋ္ဌ ဒေါ်တင်တင်အိတို့ ပြီးခဲ့တဲ့ ဇန်နဝါရီ ၃ ရက်က သထုံမြို့မှာ မြို့ခံတွေနဲ့ တွေ့ဆုံခဲ့ရာမှာ ဒေသခံတဦးက ကုန်ဈေးနှုန်းကျဆင်းအောင် လုပ်ပေးဖို့ပြောဆိုရာ ကုန်ဈေးနှုန်းကျဆင်းချင်ရင် အိမ်တိုင်း ဟင်းတမည်သာ စားဖို့ ဝန်ကြီးချုပ်က ပြန်လည် ဖြေကြားခဲ့တာနဲ့ ပတ်သက်ပြီး ဦးအောင်ကိုကိုလွင်က လူမှုကွန်ရက်ကနေ ဝေဖန် ပုတ်ခတ် ရေးသားခဲ့လို့ဆိုပြီး အခုလို အမှုဖွင့်ခံခဲ့ရတာပါ။ သူ့ရဲ့ ဖေ့စ်ဘွတ်ခ်မှာ ပြည်နယ်အစိုးရအဖွဲ့ စားသောက်နေတဲ့ ဓာတ်ပုံ တပုံကို တင်ပြီး ပြန်လည် ဝေဖန်ခဲ့တာ ဖြစ်ပါတယ်။ ဦးအောင်ကိုကိုလွင်ကို သထုံမြို့မရဲစခန်းမှာ နိုင်ငံသားများရဲ့ ပုဂ္ဂိုလ်ဆိုင်ရာလွတ်လပ်မှုနဲ့ ပုဂ္ဂိုလ်ဆိုင်ရာ လုံခြုံမှုကို ကာကွယ်ရေးဥပဒေ ပုဒ်မ ၁၀နဲ့ အမှုဖွင့်ထားပြီး လက်ရှိမှာတော့ အာမခံ ခံဝန်ပေးထားကာ တရားဥပဒေအတိုင်း စစ်ဆေးအရေးယူသွားမယ်လို့ သထုံမြို့မရဲစခန်းက တာဝန်ကျ ရဲဝန်ထမ်းက ဘီဘီစီကို ပြောပါတယ်။ မွန်ပြည်နယ် လွှတ်တော်ကော်မတီအဖွဲ့ဝင် သထုံမြို့ခံတဦးက အခုလိုတရားစွဲတာက တဖက်လှည့်နဲ့တရားစွဲခိုင်းတယ်လို့ ယူဆကြောင်းနဲ့ နိုင်ငံသားတယောက်ရဲ့ရပိုင်ခွင့်အရ ပွင့်ပွင့်လင်းလင်းပြောဆိုတာမျိုးကို ပြောင်းလဲချိန်တန်ပြီလို့ဆိုထားတဲ့ အစိုးရဆိုင်ရာအဖွဲ့ အနေနဲ့ ဒီလိုအမှုဖွင့်မယ်လို့ မထင်ထားခဲ့ကြောင်း ဦးအောင်ကိုကိုလွင်က ပြောပါတယ်။","len":2693}
{"id":"burma-55891031","url":"https:\/\/www.bbc.com\/burmese\/burma-55891031","title":"တပ်က အပစ်ရပ်တစ် လကြေညာ၊ ငြိမ်းချမ်းရေး ကိစ္စတွေ ဆွေးနွေးဖို့ ဒုတိယ ဗိုလ်ချုပ်ကြီး ၇ ဦးနဲ့ ကော်မတီ အသစ်ဖွဲ့","summary":"တပ်မတော်က တိုင်းရင်းသား လက်နက်ကိုင်တွေနဲ့ ငြိမ်းချမ်းရေး ကိစ္စတွေ ဆွေးနွေးဖို့ အတွက် ငြိမ်းချမ်းရေးဆွေးနွေးမှု ကော်မတီကို ဒုတိယဗိုလ်ချုပ်ကြီး ၇ ဦးနဲ့ ပြင်ဆင် ဖွဲ့စည်းလိုက်တယ်လို့ သတင်း ထုတ်ပြန်ပါတယ်။","text":"ဒီကော်မတီဟာ တစ်နိုင်ငံလုံး ပစ်ခတ်တိုက်ခိုက်မှု ရပ်စဲရေး သဘောတူစာချုပ် NCA အတိုင်း တိုင်းရင်းသား လက်နက်ကိုင်တွေနဲ့ ဆွေးနွေးသွားမယ်လို့ ထုတ်ပြန်ချက်မှာ ဖော်ပြထားပါတယ်။ ဒါ့အပြင် တစ်နိုင်ငံလုံး ပစ်ခတ်တိုက်ခိုက်မှုတွေကို ၂၀၂၁ ခုနှစ် ဖေဖော်ဝါရီလ ၁ ရက်နေ့ကနေ ၂၈ ရက်နေ့ အထိ ရပ်စဲပေးသွားမယ်လို့ ထုတ်ပြန်ချက်က ဆိုပါတယ်။ ၂၀၂၀ ပြည့်နှစ် နိုဝင်ဘာလ ၉ ရက်‌ရွေးကောက်ပွဲအပြီး နောက်တစ်နေ့မှာ ဒီကော်မတီကို ဖွဲ့စည်းခဲ့တာ ဖြစ်ပြီး အခု ဒုတိယ ဗိုလ်ချုပ်ကြီး ၂ ဦးနဲ့ ထပ်တိုး ဖွဲ့စည်းခဲ့တာ ဖြစ်ပါတယ်။ အထွေထွေ ရွေးကောက်ပွဲ ကျင်းပပြီး နောက်တစ်နေ့မှာပဲ တစ်နိုင်ငံလုံး အပစ်ရပ်လက်မှတ် ထိုးပြီး ထာဝရငြိမ်းချမ်းရေး ရတဲ့အထိ ဆွေးနွေးဖို့ ဆိုပြီး ဒုတိယဗိုလ်ချုပ်ကြီးရာပြည့်က ဥက္ကဋ္ဌတာဝန် ယူပြီး ဌာနကြီးမှူး ဒုတိယဗိုလ်ချုပ်ကြီး ၄ ဦးနဲ့ တပ်မတော် ငြိမ်းချမ်းရေးဆွေးနွေးမှု ကော်မတီကို ဖွဲ့စည်း လိုက်ကြောင်း တပ်မတော် ကာကွယ်ရေး ဦးစီးချုပ်ရုံးက ထုတ်ပြန်ခဲ့ပါတယ်။ ဒီကော်မတီကို အရင်ကတည်းက ရွေးကောက်ပွဲအပြီးမှာ ဖွဲ့စည်းဖို့ ရည်မှန်း ပြင်ဆင်ခဲ့တာ ဖြစ်တယ်လို့လည်း တပ်မတော် သတင်းမှန် ပြန်ကြား‌ရေးအဖွဲ့က ဒုဥက္ကဋ္ဌ ဗိုလ်ချုပ် ဇော်မင်းထွန်းက ဘီဘီစီကို ပြောပါတယ်။ \"ပစ်ခတ်တိုက်ခိုက်မှု ရပ်စဲရေးအတွက် NRPC ရှိတယ်၊ နောက် ဒုတိယဗိုလ်ချုပ်ကြီး ရာပြည့်တို့ ဦးဆောင်တဲ့ စောင့်ကြည့်ရေးအဖွဲ့တွေ ရှိတယ်၊တပ်မတော်နဲ့ ထပ်ပြီး သီးသန့် ဆွေးနွေးဖို့ဟာ ရှိရင် သီးသန့် ဆွေးနွေးလို့ ရအောင် သီးသန့် ခွဲပေးလိုက်တာပါ \"လို့လည်း သူက ပြောပါတယ် ။ အခုလက်ရှိအစိုးရ ထံကနေ အာဏာ သိမ်းထားပြီးနောက်မှာ အစိုးရရဲ့ NRPC ကို ဆက်မထားတော့ဘဲ တပ်က သီးသန့် ဆွေးနွေးဖို့ ပြင်လာတာလည်း ဖြစ်တယ်လို့ ယူဆကြပါတယ်။","len":2694}
{"id":"48277718","url":"https:\/\/www.bbc.com\/burmese\/48277718","title":"ရက္ခိုင့်တပ်မတော် AA ဖမ်းဆီးထားတဲ့ ဆုထူးစံ ဝန်ထမ်းများ အသက်ရှင်လျက်ရှိ","summary":"ချင်းပြည်နယ်၊ ပလက်ဝမြို့နယ် ထဲက တွင်းကင်းအလောင်းရွာမှာ ဆုထူးစံ ကုမ္ပဏီဝန်ထမ်းတွေ လမ်းလုပ်ငန်း ဆောင်ရွက်နေစဉ် မတ်လ ၃၀ ရက်နေ့က အင်အား ၁၇၀နီးပါးရှိတဲ့ ရက္ခိုင့်တပ်(AA) က ဝန်ထမ်း ၁၃ ဦးကို ဖမ်းဆီးခေါ်ဆောင်ခဲ့ပါတယ်။","text":"ရခိုင်မှာတိုက်ပွဲတွေကြောင့် စစ်ရှောင်ဒုက္ခသည် နှစ်သောင်းကျော်လာ အဲဒီနောက်မှာ ဝန်ထမ်း ၅ ဦးကို ပြန်လွှတ်ပေးခဲ့ပြီး ယနေ့အချိန်အထိ ၈ ဦးကို ဖမ်းဆီးထားဆဲဖြစ်ပါတယ်။ ဒီလူ ၈ ယောက်ရဲ့ နောက်ဆုံးအခြေအနေကို ဘီဘီစီက မေးမြန်းကြည့်တဲ့အခါ ရက္ခိုင့်တပ် အေအေရဲ့ ပြောရေးဆိုခွင့်ရသူ ခိုင်သုခက ဒီလူတွေကို ကောင်းမွန်စွာ ထားရှိကြောင်းနဲ့ ပြန်လွှတ်ပေးဖို့ အစီအစဉ်ရှိပေမယ့် လတ်တလော တိုက်ပွဲတွေနဲ့ တခြားအခက်အခဲတွေကြောင့် ကြန့်ကြာနေတယ်လို့ ဆိုပါတယ်။ ပလက်ဝမြို့နယ် ကတ်ကူဝရွာနား လမ်းဖောက်နေတဲ့ ကုမ္ပဏီက ဝန်ထမ်း ၁၃ ယောက်ကို အေအေက မတ်လ ၃ဝ ရက်နေ့က ဖမ်းဆီး ချုပ်နှောင်ခဲ့တာ ဖြစ်ပါတယ်။ ဧပြီ ၁ ရက်နေ့မှာတော့ အမျိုးသား ၃ ယောက်နဲ့ အမျိုးသမီး ၂ ယောက် ပြန်လွတ်လာပြီး အေအေရဲ့လက်ထဲ ၈ ယောက် ဆက်လက် ရှိနေပါတယ်။ တိုက်ပွဲဖြစ်နေတဲ့ ဒေသမှာ ဒေသခံ မဟုတ်သူတွေကို တွေ့ရတဲ့ အတွက် လိုအပ်တဲ့ စစ်ဆေးမှုတွေ လုပ်နိုင်ဖို့ ဖမ်းဆီးခဲ့ရတာ ဖြစ်တယ်ဆိုပြီး အေအေဘက်က အဲချိန်က အကြောင်းပြချက်ပေးခဲ့ပါတယ်။ အခုချိန်မှာတော့ ကျန်ရစ်သူမိသားစုတွေက စိတ်ပူပန်နေပြီး ပြန်လွှတ်ပေးဖို့ တောင်းဆိုနေကြပါတယ်။ လက်ရှိချင်းပြည်နယ် ပလက်ဝမြို့နယ်နဲ့ ကျောက်တော်မြို့နယ် အကြားမှာ ဖေဖော်ဝါရီ ၁၄ ရက်နေ့ကလည်း တိုက်ပွဲတွေ ပြင်းပြင်းထန်ထန် ဖြစ်နေခဲ့သလို တခြားနေရာတွေမှာလည်း တိုက်ပွဲတွေ ဆက်လက် ဖြစ်ပွားနေပါတယ်။ မြန်မာ- ဘင်္ဂလားဒေ့ရှ် နယ်စပ်မှာလည်း တိုက်ပွဲတွေ ဆက်ဖြစ်ပွားနေတာတွေ ရှိတဲ့အတွက် နယ်စပ်ကနေ တဆင့် ထိန်းသိမ်းထားသူတွေကို ပြန်လွှတ်ပေးရေးက အန္တရာယ်များတယ်လို့ ပြောပါတယ်။ လက်ရှိရခိုင်တပ်မတော် AA က လက်ရှိအခြေအနေမှာ ထိန်းသိမ်းထားသူ ၁၂ ယောက်ရှိတယ်လို့ ပြောရေးဆိုခွင့်ရှိသူ ခိုင်သုခက ပြောခဲ့ပါတယ်။","len":2702}
{"id":"burma-47891672","url":"https:\/\/www.bbc.com\/burmese\/burma-47891672","title":"ရိုက်တာသတင်းထောက် ကိုဝလုံးနဲ့ ကိုကျော်စိုးဦးတို့ကို UNESCO သတင်းလွတ်လပ်ခွင့်ဆု ချီးမြှင့်","summary":"ကုလသမဂ္ဂ ပညာရေး၊ သိပ္ပံနဲ့ ယဉ်ကျေးမှုအဖွဲ့ - ယူနက်စကို (UNESCO) က ပေးအပ်တဲ့ UNESCO\/Guillermo Cano Press Freedom Prize 2019 ဆု ကို ရိုက်တာသတင်းထောက် ကိုဝလုံးနဲ့ ကိုကျော်စိုးဦးတို့ ရရှိတယ်လို့ ဧပြီ ၁၀ ရက်မှာ သတင်းထုတ်ပြန် ကြေညာပါတယ်။","text":"ရိုက်တာသတင်းထောက် ကိုဝလုံးနဲ့ ကိုကျော်စိုးဦး မြန်မာနိုင်ငံမှာ သတင်းမှန် ဖော်ထုတ်ရေးသားခွင့် ရဖို့ သူတို့ ၂ ဦးရဲ့ သတ္တိရှိရှိ အားထုတ်ကြိုးပမ်းခဲ့တာကို လေးစား ဂုဏ်ပြုတဲ့ အနေနဲ့ ပေးအပ်တာ ဖြစ်တယ်လို့ UNESCO ရဲ့ ထုတ်ပြန်ကြေညာချက်မှာ ဖေါ်ပြပါတယ်။ သတင်းထောက် ကိုဝလုံးနဲ့ ကိုကျော်စိုးဦးတို့ဟာ ၂၀၁၇ ခုနှစ် အတွင်း ပဋ္ဋိပက္ခ ဖြစ်ပွားခဲ့တဲ့ ရခိုင်ပြည်နယ် မြောက်ပိုင်းက အင်းဒင် လူသတ်မှု သတင်းကို စုံစမ်းဖော်ထုတ် ရေးသားနေချိန်မှာ အဖမ်းခံခဲ့ရပါတယ်။ ရိုက်တာသတင်းထောက် ကိုဝလုံးနဲ့ ကိုကျော်စိုးဦး အဖမ်းခံရပြီးနောက်မှာ ကိုဝလုံးနဲ့ ကိုကျော်စိုးဦး တို့ကို နိုင်ငံတော် လျှို့ဝှက်ချက် အက် ဥပဒေနဲ့ တရားစွဲဆိုခဲ့ပြီး ၂၀၁၈ စက်တင်ဘာလ ၃ ရက်မှာ မြောက်ပိုင်းခရိုင် တရားရုံးကနေ ထောင် ၇ နှစ် စီ ပြစ်ဒဏ် ချမှတ်ခဲ့ပါတယ်။ ပြစ်ဒဏ်ချခံရတဲ့အပေါ် ရန်ကုန်တိုင်းဒေသကြီး တရားရုံးမှာ အယူခံ တင်ခဲ့ရာမှာ ပြီးခဲ့တဲ့ ဇန်နဝါရီလ ၁၁ ရက်က တိုင်းတရားရုံးက သူတို့ရဲ့ အယူခံကို ပယ်ချခဲ့ပါတယ်။ တိုင်းတရားရုံးက အယူခံ ပယ်ချခဲ့လို့ နေပြည်တော် တရားလွှတ်တော်ချုပ်ရုံးမှာ သတင်းထောက် နှစ်ယောက်ရဲ့ အယူခံ တင်ခဲ့ရာမှာ ၂၀၁၉ မတ်လ ၂၆ ရက်က လျှောက်လဲချက် ပေးခဲ့ပြီး အယူခံ ဆုံးဖြတ်ချက်ကို ၂ လ အကြာမှ ဆုံးဖြတ်ချက် ချမှတ်မှာ ဖြစ်တယ်လို့ သူတို့တွေရဲ့ ရှေ့နေက ပြောပါတယ်။ ရိုက်တာ သတင်းထောက်တွေကို ထောင် ၇ နှစ် ပြစ်ဒဏ်ချမှတ် ကိုဝလုံးနဲ့ ကိုကျော်စိုးဦးဟာ ၂၀၁၈ ခုနှစ်အတွက် တိုင်းမ် မဂ္ဂဇင်းကြီးက ရွေးချယ်တဲ့ Person of the Year 2018 (၂၀၁၈ ရဲ့အထင်ရှားဆုံးပုဂ္ဂိုလ်) အမည်စာရင်းမှာ ပါဝင်ရွေးချယ် ခံခဲ့ရပါတယ်။ အဲဒီဆုဟာ သတင်းမီဒီယာ အလုပ် လုပ်ရင်း သူတို့တွေ ထောင်ထဲ ရောက်သွားခဲ့တာကို အသိအမှတ်ပြု ရွေးချယ်တာ ဖြစ်ပါတယ်။","len":2703}
{"id":"130512_sspp_ssa_peace","url":"https:\/\/www.bbc.com\/burmese\/burma\/2013\/05\/130512_sspp_ssa_peace","title":"SSPP\/SSA နဲ့ ငြိမ်းချမ်းရေး ကိုယ်စားလှယ်တွေ တွေ့","summary":"SSPP\/SSA ရှမ်းပြည်နယ် တိုးတက်ရေး ပါတီ\/ ရှမ်းပြည်တပ်မတော် မြောက်ပိုင်းနဲ့ အစိုးရ ငြိမ်းချမ်းရေး ဖေါ်ဆောင်ရေး အဖွဲ့တို့ စနေနေ့က တန့်ယန်းမြို့မှာ တွေ့ဆုံ ဆွေးနွေး ခဲ့ကြပါတယ်။","text":"အပစ်ရပ်ရေးအတွက် ပြည်ထောင်စု ငြိမ်းချမ်းရေး ဖေါ်ဆောင်ရေး အဖွဲ့နဲ့ SSPP\/SSA တို့ သဘောတူခဲ့ အစိုးရ ငြိမ်းချမ်းရေး ဖေါ်ဆောင်ရေး အဖွဲ့ကို ဒုတိယ ဥက္ကဌ ဦးသိန်းဇော် ဦးဆောင်ပြီး SSPP\/SSA ကိုယ်စားလှယ် အဖွဲ့ကိုတော့ ဒုတိယ ဥက္ကဌ ဦးဇင်ကေဆိုင်း က ဦးဆောင်ဆွေးနွေးခဲ့ကြတာပါ။ အစိုးရနဲ့ အပစ်ရပ်ထားပေမယ့် SSPP\/SSA တပ်ဖွဲ့တွေနဲ့ အစိုးရတပ်တွေအကြား ထိပ်တိုက်ရင်ဆိုင်မှုတွေ မကြာခဏ ဖြစ်ပွားနေတဲ့အတွက် စစ်ဘေးရှောင် ဒုက္ခသည်တွေ တန့်ယန်းဘက်မှာ လာရောက် ခိုလှုံနေရတဲ့ ကိစ္စကို တင်ပြ ဆွေးနွေးခဲ့တယ်လို့ အဲဒီ ဆွေးနွေးပွဲ တက်ခဲ့တဲ့ SSPP\/SSA ပြောခွင့်ရ ပုဂ္ဂိုလ် ဗိုလ်မှူး စိုင်းလက ပြောပါတယ်။ တပ်မနယ်မြေကနေ ကျော်လွန်လာလို့ နယ်မြေရှင်းလင်းတာတွေ လုပ်ရတဲ့အတွက် နှစ်ဘက် ထိပ်တိုက် တွေ့ရတာဆိုပြီး အစိုးရစစ်တပ်ဘက်က အကြောင်းပြတယ်လို့ ဆိုပါတယ်။ SSPP\/SSA ဘက်ကတော့ စတင် ပစ်ခတ်တာမျိုး၊ အစိုးရစခန်းတွေထဲ ဝင်တိုက် တာမျိုးတွေ မရှိဘူးလို့ ဗိုလ်မှူး စိုင်းလက ပြောပါတယ်။ ၂၀၁၂ ခုနှစ် ဇန်နဝါရီလတုန်းက ပြည်ထောင်စု ငြိမ်းချမ်းရေး ဖေါ်ဆောင်ရေး အဖွဲ့ နဲ့ တောင်ကြီးမြို့မှာ ရခဲ့တဲ့ သဘောတူချက်တွေအတိုင်း လိုက်နာ ကျင့်သုံးဖို့၊ ပြဿနာတွေ ရှိခဲ့ရင်လည်း ငြိမ်းချမ်းတဲ့ နည်းအတိုင်း ဖြေရှင်း ဆောင်ရွက်ဖို့၊ ပြည်သူလူထု ဝန်ထုပ် ဝန်ပိုး ဖြစ်စေမယ့် လုပ်ရပ်မျိုး မလုပ်ဖို့နဲ့ စစ်ဘက်ဆိုင်ရာ ပုဂ္ဂိုလ်တွေနဲ့ နောက်ထပ် ပြန်လည် တွေ့ဆုံပြီး နယ်မြေ ကိစ္စတွေ ဆွေးနွေး ညှိနှိုင်း ဖို့ စတဲ့ အချက်တွေကို ဒီဆွေးနွေးပွဲမှာ သဘောတူခဲ့တယ်လို့ ဗိုလ်မှူး စိုင်းလက ဘီဘီစီကို ပြောပါတယ်။ နှစ်ဘက် တာဝန်ရှိတဲ့ စစ်ဘက် ပုဂ္ဂိုလ်တွေ တောင်ကြီးမြို့မှာ တွေ့ဆုံ ဆွေးနွေးဖို့ သဘောတူခဲ့ကြပေမယ့် ရက်အတိအကျတော့ မသတ်မှတ်ရသေးဘူးလို့ ပြောပါတယ်။","len":2708}
{"id":"160204_syria_update","url":"https:\/\/www.bbc.com\/burmese\/burma\/2016\/02\/160204_syria_update","title":"ဆီးရီးယားအတွက် ၁၀ ဘီလျံ ကူညီဖို့ သဘောတူ","summary":"ဖေဖော်ဝါရီလ ၄ ရက်နေ့က လန်ဒန် မှာ ကုလသမဂ္ဂ ဥရောပ သမဂ္ဂ နဲ့ကမ္ဘာ့ ထိပ်တန်း ခေါင်းဆောင်တွေဟာ ဆီးရီးယား အရေး ဆွေးနွေးခဲ့ကြပြီး အလှူငွေတွေ ကို ဒေါ်လာ သန်း ပေါင်း ထောင်နဲ့ ချီပြီး ကူညီပံ့ပိုး ဖို့ ကတိ ပြု ဆုံးဖြတ် လိုက်ကြ ပါတယ်။","text":"ဆော်ဒီ အစိုးရ က ဆီးရီးယား ထဲ မြေပြင်တပ် စေလွှတ်ဖို့ ရှိတယ် လို့ မနေ့ က ဖေဖေါ်ဝါရီလ ၄ ရက်နေ့ က ပြော တဘက်မှာလည်း ဂျီနီဗါ ငြိမ်းချမ်းရေး ဆွေးနွေးပွဲ ရပ်ဆိုင်းသွားသလို ဆီးရီးယား ရှိ အလက်ပို မြို့ မှာလည်း ရုရှ လေကြောင်းစစ်ကူ တိုက်ခိုက်မှု ကြောင့် အစိုးရ တပ် ကလည်း သူပုန်တွေ ရဲ့ အဓိက ရိက္ခာ နဲ့ ထောက်ပံ့ရေး လမ်းကြောင်း ကို တူရကီ နဲ့ အလက်ပို အကြား ဖြတ်တောက် နိုင်ခဲ့ပါတယ်။ ဒါကြောင့် မို့ တိုက်ပွဲတွေ အကြားမှာ ဒုက္ခ ဖြစ်နေကြတဲ့ စစ်ပြေးဒုက္ခ သည်တွေ ဟာ တူရကီ ဘက် ကိုပဲ ၆သောင်း ခန့် ဝင်လာဖို့ ရှိနေကြပြီ လို့ တူရကီ ဝန်ကြီးချုပ် Ahmet Davutoglu က ပြောပါတယ်။ ရုရှ ဘက်ကလည်း ဒီလဆန်းပိုင်း က အလက်ပို၊ လာတာကီယာ နဲ့ ဟုမ်းစ် မြို့နယ် တွေ ဘက် ရှိ အကြမ်းဖက် သမားတွေ ရဲ့ ပစ်မှတ် ကိုးရာ နီးပါး ကို ပစ်ခတ် နိုင်ခဲ့တဲ့ အကြောင်း ရုရှ ကာကွယ်ရေး ဝန်ကြီးဌာန က ပြောပါတယ်။ ဒါ့အပြင် တူရကီ ဟာ ဆီးရီးယား ထဲ စစ်ရေး အရ ကျူးကျော် ဝင်ရောက်ဖို့ ပြင်ဆင်နေ တယ် ဆိုတာလည်း အခြေအမြစ် ရှိတဲ့ သတင်း ရထားကြောင်း ပါ ရုရှ က ပြောပါသေးတယ်။ အခုလို ဆီးရီးယား အခြေအနေ ဟာ ရှင်းလေ ရှုတ်ထွေးလေ ဖြစ်နေလို့ မနေ့ က လန်ဒန် နိုင်ငံ တကာ အလှူရှင်ညီလာခံ လာတက်တဲ့ အမေရိကန် နိုင်ငံခြားရေး ဝန်ကြီး ဂျွန်ကယ်ရီ က ကုလသမဂ္ဂ အဖွဲ့ဝင်နိုင်ငံ တွေ အနေနဲ့ လိုက်နာရမဲ့ ဆုံးဖြတ်ချက် တွေ ကို အလွတ်သဘော ပြောခဲ့ ပါတယ်။ ဆီးရီးယား နိုင်ငံဟာ အဖက်ဖက် က တိုက်ပွဲတွေ ဖြစ်နေတဲ့ အထဲ IS အစ္စလာမ်မစ် နိုင်ငံ လက်နက်ကိုင် အဖွဲ့ လည်း ပါနေတဲ့ အတွက် ဆော်ဒီ အစိုးရ က ဆီးရီးယား ထဲ မြေပြင်တပ် စေလွှတ်ဖို့ ရှိတယ် လို့ မနေ့ က ဖေဖေါ်ဝါရီလ ၄ ရက်နေ့ က ပြောလို့ အခြေအနေ ပိုပြီး ရှုတ်ထွေးဖွယ်ရှိနေတဲ့ အကြောင်း ဘီဘီစီ သတင်းထောက် အယ်လင် ဂျွန်စတင် က သတင်းပို့ ခဲ့ပါတယ်။","len":2709}
{"id":"151211_putin_syria","url":"https:\/\/www.bbc.com\/burmese\/world\/2015\/12\/151211_putin_syria","title":"ရန်ပြုမှုတွေကို အကြမ်းဆုံး တုံ့ပြန်ဖို့ ပူတင် ပြော","summary":"ဆီးရီးယားမှာ ရှိတဲ့ ရုရှား တပ်ဖွဲ့တွေအပေါ် ရန်ပြု ခြိမ်းခြောက်လာတဲ့ ဘယ်လို လုပ်ဆောင်ချက်ကို မဆို အလွန့်အလွန် ကြမ်းကြမ်းတမ်းတမ်း တုံ့ပြန် ဆောင်ရွက်ဖို့ ရုရှား သမ္မတ ဗလာဒီမီယာ ပူတင်က ရုရှား စစ်တပ်ကို အမိန့်ပေး လိုက်ပါတယ်။","text":"ဆီးရီးယားမှာ ရှိတဲ့ အကြမ်းဖက်သမားတွေက ရုရှားကို တိုက်ရိုက် ခြိမ်းခြောက်နေတယ်လို့ ပူတင် ပြော။ အဲဒီလို ရုရှား တပ်ဖွဲ့တွေကို ခြိမ်းခြောက်လာတဲ့ ပစ်မှတ် အားလုံးကို ချက်ချင်း ချေမှုန်း ပစ်ရမယ်လို့ မစ္စတာ ပူတင်က ကာကွယ်ရေး ဌာန အရာရှိတွေကို ပြောသွားပါတယ်။ ဘယ်လို ခြိမ်းခြောက်မှုတွေလဲ ဆိုတာကိုတော့ မစ္စတာ ပူတင်က အတိအကျ မပြောခဲ့ပေမယ့် တူရကီက ရုရှား ဗုံးကြဲ လေယာဉ်ကို ပစ်ချခဲ့တဲ့ ကိစ္စအတွက် လတ်တလောမှာ နှစ်နိုင်ငံ ရန်စောင်နေတဲ့ အခြေအနေမှာ ရှိနေပါတယ်။ တူရကီ ဘက်ကတော့ အဲဒီ ရုရှား ဗုံးကြဲလေယာဉ်က တူရကီ လေပိုက်နက်ထဲ ဝင်ခဲ့တယ်လို့ ပြောခဲ့ပြီး ရုရှားကတော့ ငြင်းထား ပါတယ်။ Su-24 ဗုံးကြဲလေယာဉ် ပစ်ချ ခံရပြီးနောက် ရုရှား လေယာဉ်မှူး တစ်ဦး သေဆုံးခဲ့ကာ ရှာဖွေ ကယ်ဆယ်ရေး ဆောင်ရွက်တဲ့ ရုရှား အထူး တပ်ဖွဲ့ဝင် တစ်ဦးလည်း သေဆုံးခဲ့ပါတယ်။ အဲဒီနောက် မော်စကိုနဲ့ အန်ကာရာ အကြား ဆက်ဆံရေး ဆိုးဆိုးရွားရွား ထိခိုက် ခဲ့တာ ဖြစ်ပါတယ်။ ရုရှားက ဆီးရီးယား သမ္မတ အာဆတ်ရဲ့ တောင်းဆိုမှုနဲ့ ဆီးရီးယား အတိုက်အခံ သူပုန် အဖွဲ့တွေအပေါ် လေကြောင်း တိုက်ခိုက်မှုတွေကို စက်တင်ဘာလက စတင် ပြုလုပ် ခဲ့ပါတယ်။ အခုတော့ ဆီးရီးယား သူပုန်အဖွဲ့ တစ်ခု ဖြစ်တဲ့ ဆီးရီးယား လွတ်မြောက်ရေး တပ် (FSA) ကိုလည်း ရုရှားက စစ်ရေး အကူအညီတွေ ပေးနေပြီလို့လည်း မစ္စတာ ပူတင်က ပြောပါတယ်။ အရင်က ရုရှားရဲ့ ဗုံးကြဲမှုကို ခံခဲ့ရတဲ့ FSA က အဲဒီလို ရုရှားက စစ်ရေး အကူအညီ ပေးနေပြီ ဆိုတဲ့ ကိစ္စကို အတည်ပြုခြင်း မရှိသေးပါဘူး။ ရုရှားဟာ ဆီးရီးယားမှာ ရှိတဲ့ အစွန်းရောက် IS အဖွဲ့ကို ပစ်မှတ်ထား တိုက်ခိုက်တာထက် အလယ်အလတ် သဘောထား ရှိတဲ့ သူပုန်တွေကိုသာ အဓိကထား တိုက်ခိုက်နေတယ် ဆိုတဲ့ အမေရိကန် တို့ရဲ့ စွပ်စွဲချက်ကို ရုရှားက ငြင်းဆို ထားပါတယ်။","len":2717}
{"id":"141118_rso_india_blast","url":"https:\/\/www.bbc.com\/burmese\/burma\/2014\/11\/141118_rso_india_blast","title":"ဗုံး​ကွဲ​မှု​နဲ့ ပတ်သက်​ပြီး မြန်မာ​ဘက်​က လူ​တစ်​ဦး ဖမ်းဆီး​ထား​ကြောင်း အိန္ဒိယ​ရဲ ဆို","summary":"အိန္ဒိယ ရဲ့ အနောက်ဘင်္ဂလား ပြည်နယ်မှာ ဖြစ်ပေါ်ခဲ့တဲ့ ပေါက်ကွဲမှု တစ်ခုနဲ့ ပတ်သက်ပြီး၊ မြန်မာ နိုင်ငံဘက်က လူတစ်ဦးကို ဖမ်းဆီးထားတယ် ဆိုပြီး အိန္ဒိယရဲ့ အကြမ်းဖက် တိုက်ဖျက် ရေး ဌာန က ပြောပါတယ်။","text":"ဘာ့ဒ်ဝန်ခရိုင် အိမ်ပေါက်ကွဲမှုမှာ မြန်မာ နိုင်ငံက လူတစ်ဦးကို ဖမ်းထားကြောင်း အိန္ဒိယ ရဲတွေက ပြောပါတယ်။ အဲဒီ့ ခါလစ် မိုဟာမက် ဆိုသူဟာ လက်လုပ်ဗုံး ပြုလုပ်ခဲ့တယ် ဆိုပြီး သံသယ အရှိခံရသလို၊ ရိုဟင်ဂျာ မွတ်ဆလင်မ် သွေးစည်းညီညွတ်ရေး အဖွဲ့ RSO ရဲ့ အဖွဲ့ဝင်တစ်ဦး ဆိုပြီးတော့ လည်း စွပ်စွဲ ခံထား ရပါတယ်။ အသက်၂၈ နှစ်အရွယ် ခါလစ်ဒ် မိုဟာမက်ဒ်ဟာ မြန်မာ ဘင်္ဂလားဒေ့ရှ် နယ်စပ် အခြေစိုက် RSO အဖွဲ့ရဲ့ လေ့ကျင့်ရေး စခန်းတွေကို ဦးဆောင် လှုပ်ရှားနေသူ ဖြစ်ပြီး၊ ဖောက်ခွဲရေး ပစ္စည်း ကျွမ်းကျင်သူ တဦး ဖြစ်တယ် လို့ အိန္ဒိယ အမျိုးသား စုံစမ်းစစ်ဆေးရေး အေဂျင်စီ အဖွဲ့က ပြောကြောင်း IBN အိန္ဒိယ ရုပ်မြင်သံကြား သတင်းဌာန မှာ ဖော်ပြ ထားပါတယ်။ သူဟာ စာရွက်စာတမ်း အတုတွေနဲ့ အိန္ဒိယနိုင်ငံမှာ နေထိုင်နေပြီး ပါကစ္စတန် အခြေစိုက် လက်နက်ကိုင် အုပ်စုတွေ ဆီမှာ သင်တန်းတွေ တက်နေတယ် ကြောင်း အစောပိုင်း စုံစမ်း စစ်ဆေးချက်တွေ အရ သိရတယ် လို့လည်း ဆိုပါတယ်။ သူ့ကို ဖမ်းဆီးမိစဉ် IS အစ္စလာမစ် လက်နက်ကိုင် အဖွဲ့ အပါအဝင် ဂျီဟာ့ဒ် ဝါဒီတွေ နဲ့ ဆိုင်တဲ့ စာရွက် စာတမ်းတွေ၊ ဖောက်ခွဲရေး ပစ္စည်း ထုတ်လုပ်နည်း စာရွက် စာတမ်းတွေ လည်း တွေ့ခဲ့ကြောင်း ရဲက ပြောပါတယ်။ သူ့ကို ဖမ်းဆီးခဲ့တဲ့ အကြောင်းအရင်း ဖြစ်တဲ့ ဘာ့ဒ်ဝန် ခရိုင်က အိမ်တစ်လုံး ပေါက်ကွဲမှုဟာ အကြမ်းဖက် အဖွဲ့တဖွဲ့ နဲ့ ဆက်စပ် နေတဲ့သူတွေ လက်လုပ်ဗုံးတွေ လုပ်နေရင်း ဖြစ်ပွားခဲ့တာ လို့ ရဲက ပြောပါတယ်။ ပေါက်ကွဲမှု အတွင်း လူ၂ ဦး သေဆုံးခဲ့ပြီး ဒီပေါက်ကွဲမှု နဲ့ ပတ်သက်လို့ လောလောဆယ် လူ ၁၂ဦး ကို ထိန်းသိမ်း ထားပါတယ်။ ဒီလူတွေဟာ ဘင်္ဂလားဒေ့ရှ် အခြေစိုက် မတရားသင်း ကြေညာ ခံထားရတဲ့ ဂျမာတူလ် မူဂျာဟေဒီးန် ဘင်္ဂလားဒေ့ရှ် အဖွဲ့နဲ့ ဆက်နွယ် နေတယ် လို့လည်း ရဲက ပြောပါတယ်။","len":2723}
{"id":"140116_asean_foreign_minister_meeting_pagan","url":"https:\/\/www.bbc.com\/burmese\/burma\/2014\/01\/140116_asean_foreign_minister_meeting_pagan","title":"အာဆီယံ အသိုက်အဝန်းအတွက် ဆွေးနွေးကြမယ်","summary":"အာဆီယံ နိုင်ငံခြားရေး ဝန်ကြီးများ အလွတ်သဘော အစည်းအဝေးကို ပုဂံမြို့မှာ သောကြာနေ့မှာ စတင် ကျင်းပမှာ ဖြစ်ပါတယ်။","text":"ပြည်တွင်းပြဿနာတွေကြောင့် အာဆီယံ ဥက္ကဌ ရာထူး တာဝန်ကို ထိခိုက်မှာ မဟုတ်ဘူးလို့ ဦးဝဏ္ဏမောင်လွင် ပြော အာဆီယံ ဥက္ကဌ ရာထူးကို မြန်မာနိုင်ငံက လွှဲပြောင်း ရယူအပြီးမှာ မြန်မာနိုင်ငံမှာ ပထမဆုံး ကျင်းပတဲ့ အစည်းအဝေး လည်း ဖြစ်ပါတယ်။ အာဆီယံ အသိုက်အဝန်း ပေါ်ပေါက်လာမယ့် ၂၀၁၅ ခုနှစ် နောက်ပိုင်း ကာလတွေအတွက် မျှော်မှန်းချက်တွေကို ချမှတ်သွားနိုင်ဖို့ ဒီတွေ့ဆုံပွဲမှာ စည်းဝေးကြမှာပါ။ ပြီးခဲ့တဲ့နှစ် အောက်တိုဘာလက ဘန်ဂါဆရီ ဘဂဝန်မှာ ပြုလုပ်ခဲ့တဲ့ အာဆီယံ ထိပ်သီး အစည်းအဝေးပွဲရဲ့ ရလဒ်တွေကို ဆက်လက် အကောင်အထည် ဖော်ဖို့ကိုလည်း ဆွေးနွေးကြလိမ့်မယ်လို့ နိုင်ငံခြားရေး ဝန်ကြီး ဦးဝဏ္ဏမောင်လွင် က ပြောပါတယ်။ အာဆီယံ အဖွဲ့ဝင် နိုင်ငံတွေအကြား ဖွံ့ဖြိုး တိုးတက်မှု မညီမျှဘဲ ကွာဟမှုတွေ ဖြစ်နေတာကို နည်းပါးသွားစေဖို့ အာဆီယံအဖွဲ့ အနေနဲ့ ကြိုးစားနေတယ်လို့လည်း ဦးဝဏ္ဏ မောင်လွင်က ပြောပါတယ်။ ဒါပေမယ့် တပြိုင်နက်တည်း တပြေးညီ တိုးတက်ဖွံ့ဖြိုးလာဖို့ ကတော့ မဖြစ်နိုင်ဘူးလို့ ဆိုပါတယ်။ အာဆီယံ အဖွဲ့ဝင် နိုင်ငံတွေကြားမှာ အသေးစားနဲ့ အလတ်စား လုပ်ငန်းတွေ တိုးတက်လာရေးကို အာဆီယံရဲ့ အဓိက တွန်းအား အဖြစ် မြှင့်တင် ဆောင်ရွက် ပေးသွားဖို့ ရည်ရွယ်ချက် ရှိတယ်လို့လည်း သိရပါတယ်။ အာဆီယံ ပဋိဉာဉ်ကို ငါးနှစ်တကြိမ် သုံးသပ်ဖို့ သဘောတူထားတဲ့အတွက် ဒီအစည်းအဝေးပွဲမှာလည်း ပဋိဉာဉ်နဲ့ ပတ်သက်တဲ့ ကောင်းကျိုး ဆိုးပြစ်တွေကို ဝေဖန်သုံးသပ်သွားမှာပါ။ မြန်မာနိုင်ငံမှာ လက်ရှိ ဖြစ်ပွားနေတဲ့ တိုင်းရင်းသားတွေနဲ့ လက်နက်ကိုင် ပဋိပက္ခ ပြသနာ၊ ဘာသာရေး အခြေခံတဲ့ အဓိကရုဏ်း ပြဿနာ စတဲ့ မတည်ငြိမ်မှုတွေဟာ အာဆီယံ ဥက္ကဌ ရာထူးတာဝန် ထမ်းဆောင်တာကို အနှောင့်အယှက် ဖြစ်စေမှာ မဟုတ်ဘူးလို့ ဦးဝဏ္ဏမောင်လွင်က ပြောပြပါတယ်။","len":2731}
{"id":"150213_kokang_fightings_13feb15","url":"https:\/\/www.bbc.com\/burmese\/burma\/2015\/02\/150213_kokang_fightings_13feb15","title":"လောက်ကိုင်မှာ တိုက်ပွဲ ပြင်းထန်","summary":"ဖေဖော်ဝါရီလ ၁၃ ရက်နေ့က လောက်ကိုင်ဒေသမှာ တိုက်ပွဲတွေ ဆက်ဖြစ်နေတယ်လို့ ကိုးကန့် အဖွဲ့က ပြောပါတယ်။","text":"ဦးဖုန်ကြားရှင် ခေါင်းဆောင်တဲ့ ကိုးကန့်တပ် တွေနဲ့ အစိုးရတပ်တို့ တိုက်ပွဲ ပြင်းထန် အစိုးရ စစ်တပ် ဘက်က MI 35 စစ်သုံး ရဟတ်ယာဉ်တွေ MIG 29 တိုက်လေယာဉ်တွေနဲ့ ဗုံးကြဲ တိုက်ခိုက်ခဲ့တယ်လို့ MNDAA မြန်မာ တိုင်းရင်းသား ဒီမိုကရက် တစ် မဟာမိတ် စစ်တပ် က ပြောရေးဆိုခွင့် ရှိသူ ဦးထွန်းမြတ်လင်းက ဘီဘီစီကို ပြောပါတယ်။ လောက်ကိုင် ဒေသ ဖေဖော်ဝါရီလ ၉ ရက်နေ့ ကနေ ၁၁ ရက်နေ့ အထိ ကိုးကန့် အဖွဲ့နဲ့ ဖြစ်ခဲ့တဲ့ တိုက်ပွဲတွေမှာ အစိုးရဘက်က အရာရှိ ၅ ဦးနဲ့ တပ်သား ၄၂ ဦးကျဆုံးခဲ့ပြီး အရာရှိ၊ တပ်သား ၇၂ ဦးဒဏ်ရာရခဲ့တယ်လို့ မြန်မာအစိုးရ သတင်းမီဒီယာ တွေက ထုတ်ဖော်ကြေညာခဲ့ ပါတယ်။ ဖေဖော်ဝါရီလ ၉ ရက်နေ့ ကွမ်းလုံမြို့အနီးမှာ ကိုးကန့်တပ်က ပြည်သူ့စစ်ရဲ့ လက်နက် တချို့ကို သိမ်းယူခဲ့ရာမှာ အစိုးရစစ်တပ်က လိုက်လံတိုက်ခိုက်ခဲ့ရာကနေ တိုက်ပွဲ စတင်ဖြစ်ပွားခဲ့ပြီး အစိုးရဘက်က ရဟတ်ယာဉ်တွေ အသုံးပြု တိုက်ခိုက်ခဲ့တယ်လို့လည်း အဲဒီ သတင်းတွေမှာ ဖော်ပြထားပါတယ်။ ကိုးကန့်ဘက်က အကျအဆုံးအနေနဲ့ ၄ ယောက် လောက် ရှိပြီး ဒဏ်ရာရသူ ၁၀ ယောက်လောက် ရှိတယ်လို့ ဦးထွန်းမြတ်လင်းက ပြောပါတယ်။ ကိုးကန့် အဖွဲ့ အနေနဲ့ ၂၀၀၉ ခုနှစ်က မောင်းထုတ်ခံခဲ့ရတဲ့ သူတို့ရဲ့ နယ်မြေမှာ ပြန်လည် လာရောက်နေထိုင်လိုတာ ဖြစ်ပြီး ပြန်နေလို့ရအောင် အကောင်းဆုံး ကြိုးစားသွားမယ်လို့လည်း သူက ပြောပါတယ်။ ကိုးကန့် အဖွဲ့နဲ့ အတူ KIA ကချင် လွတ်လပ်ရေး တပ်မတော်၊ ရခိုင်တပ်မတော်၊ TNLA အဖွဲ့နဲ့ SSPP\/SSA အဖွဲ့တို့ ပူးပေါင်းပြီး အစိုးရ တပ်တွေကို တိုက်ခိုက်တာ ဖြစ်တယ်လို့လည်း ဦးထွန်းမြတ်လင်းက ပြောပါတယ်။ အပစ်အခတ် ရပ်စဲရေး အတွက် မြန်မာအစိုးရက တိုင်းရင်းသား လက်နက်ကိုင် တပ်ဖွဲ့တွေနဲ့ ဆွေးနွေးပွဲတွေ ပြုလုပ်နေစဉ် မှာပဲ အခုလို ပြင်းထန်တဲ့ တိုက်ပွဲတွေလည်း ဖြစ်ပွား နေတာ ဖြစ်ပါတယ်။","len":2734}
{"id":"burma-46657673","url":"https:\/\/www.bbc.com\/burmese\/burma-46657673","title":"ပြည်ထဲရေးဝန်ကြီးဌာနအောက်မှာရှိတဲ့ အထွေထွေအုပ်ချုပ်ရေးဦးစီးဌာနကို ပြည်ထောင်စုအစိုးရအဖွဲ့ရုံးဝန်ကြီးဌာနအောက်ကို ပြောင်းမယ်","summary":"အထွေထွေအုပ်ချုပ်ရေးဦးစီးဌာနဟာ ရပ်ကွက်အုပ်ချုပ်ရေးမှူးကနေ တိုင်းဒေသကြီးနဲ့ ပြည်နယ်အစိုးရတွေရဲ့ အတွင်းရေးမှူးတွေအဖြစ် အုပ်ချုပ်ရေးပိုင်းမှာ တာဝန်ယူထားတာဖြစ်ပြီး ပြည်တွင်းမှာရှိတဲ့ အဖွဲ့အစည်းတွေထဲမှာ ကျေးလက်အထိပါဖြန့်ကျက်ထားနိုင်တဲ့ အကြီးမားဆုံးအဖွဲ့အစည်းတစ်ခု ဖြစ်ပါတယ်။","text":"သမ္မတရုံး ပြောခွင့်ရသူ ဦးဇော်ဌေး ဒီလို အုပ်ချုပ်ရေးပိုင်းမှာ အရေးပါတဲ့ ဌာနကြီးတခုကို ပြည်ထဲရေးဝန်ကြီးဌာနအောက်ကနေ ပြည်ထောင်စုအစိုးရအဖွဲ့ရုံး ဝန်ကြီးဌာနအောက်ကို မကြာခင်ပြောင်းရွှေ့တော့မှာ ဖြစ်တယ်ဆိုပြီး သမ္မတရုံး ပြောခွင့်ရသူ ဦးဇော်ဌေးက ဒီဇင်ဘာလ ၂၂ ရက်နေ့ သတင်းစာရှင်းလင်းပွဲမှာ ပြောလိုက်တာပါ။ ဖွဲ့စည်းပုံအခြေခံ ဥပဒေအရ နိုင်ငံတော်သမ္မတအနေနဲ့ ဝန်ကြီးဌာနတွေ ဖွဲ့စည်းနိုင်သလို ဝန်ကြီးဌာအောက်မှာရှိတဲ့ ဦးစီးဌာနတွေကိုလည်း ပြောင်းရွှေ့ခွင့် ရှိပါတယ်။ ပြည်ထောင်စုအစိုးရအဖွဲ့ ရုံးဝန်ကြီးဌာနဆိုတာကလည်း NLD အစိုးရလက်ထက်ကျမှ ဖွဲ့စည်းထားတဲ့ ဝန်ကြီးဌာနဖြစ်ပြီး မကြာသေးခင်ကမှပဲ အငြိမ်းစားတပ်မတော်အရာရှိဟောင်း ဦးမင်းသူကို ပြည်ထောင်စုဝန်ကြီးအဖြစ် ခန့်အပ် ခဲ့ပါတယ်။ လက်ရှိမှာ အထွေထွေအုပ်ချုပ်ရေးဦးစီးဌာနဟာ တာဝန်ယူရတဲ့ အလုပ်တွေများသလို အဂတိလိုက်စားမှုတိုက်ဖျက်ရေးကော်မတီကို တိုင်ကြားတဲ့အထဲမှာ အများဆုံးတိုင်ကြားခံရတဲ့ ဌာနလည်း ဖြစ်ပါတယ်။ ပြည်ထောင်စုအစိုးရအဖွဲ့ရုံးဝန်ကြီးဌာနအနေနဲ့ တိုင်းဒေသကြီးနဲ့ ပြည်နယ်အစိုးရတွေကို ပေါင်းစပ်ညှိနှိုင်းပေးတဲ့ တာဝန်ကို အဓိကလုပ်ဆောင်ပေးရပါတယ်။ လက်ရှိတိုင်းနဲ့ ပြည်နယ်အစိုးရအဖွဲ့တွေမှာ အတွင်းရေးမှူးအဖြစ် တာဝန်ယူထားတဲ့သူတွေဟာ အထွေထွေအုပ်ချုပ်ရေးဦးစီးဌာနမှာ ဒုတိယညွန်ကြားရေးမှူးချုပ်အဖြစ် ရာထူးယူထားသူတွေ ဖြစ်ပါတယ်။ အထွေထွေအုပ်ချုပ်ရေးဦးစီးဌာနကို အစိုးရအဖွဲရုံးဝန်ကြီးဌာနအောက်ကို ပြောင်းရွှေ့လိုက်တာနဲ့ ပတ်သက်လို့ ပြည်သူ့ရေးရာစီမံခန့်ခွဲမှုအရေး လေ့လာသူတစ်ဦးဖြစ်တဲ့ ဦးခိုင်ဝင်းက 'ဒီလိုလုပ်လိုက်တဲ့အတွက် မြေယာအငြင်းပွားမှု ပြဿနာတွေ ဖြေရှင်းတဲ့အပိုင်းမှာ ကောင်းမွန်လာနိုင်တယ်' လို့ သုံးသပ်ပြောဆိုပါတယ်။","len":2742}
{"id":"140906_yangon_myothit_project_myanmar_saytanar","url":"https:\/\/www.bbc.com\/burmese\/burma\/2014\/09\/140906_yangon_myothit_project_myanmar_saytanar","title":"စီးပွားသတင်း ပေါက်ကြားမှုကို အရေးယူသင့်","summary":"ရန်ကုန်မြို့သစ် စီမံကိန်း သတင်းကို နီးစပ်ရာ အသိုင်းအဝိုင်း ထံ စီးပွားရေး အကျိုးအမြတ် အတွက် ပေါက်ကြား စေခဲ့တာ ဟာ ရာဇဝတ်မှု မြောက်တယ် ဆိုပြီး ရန်ကုန်တိုင်း လွှတ်တော် ရဲ့ တသီးပုဂ္ဂလ အမတ် ဒေါက်တာ ညိုညိုသင်း က ဝေဖန် ပြစ်တင် လိုက်ပါတယ်။","text":"ရန်ကုန်မြင်ကွင်း ဒီ စီမံကိန်း ကို အစိုးရက ထုတ်ဖော် မကြေညာခင် ကတည်းက၊ စီမံကိန်း လုပ်ဆောင်ဖို့ လျာထားတဲ့ ရန်ကုန်မြို့ ကြည့်မြင်တိုင် တစ်ဘက်ကမ်း ကျေးရွာတွေရဲ့ လယ်မြေတွေ ကို စျေး အဆမတန် ပေးပြီး ဝယ်ယူမှု တွေ ဖြစ်ပေါ် လာခဲ့ပါ တယ်။ ဒါ့အပြင်၊ ဒီ မြို့သစ် စီမံကိန်း အတွက် ကနဦး တင်ဒါ ရရှိခဲ့တဲ့ မြန်မာ့ စေတနာ ကုမ္မဏီမှာ အာဏာပိုင် တချို့ရဲ့ မိသားစုဝင်တွေ နဲ့ နိုင်ငံခြားသား တွေ နောက်ကွယ်က ပါဝင်နေမှု အပေါ် ဝေဖန် မေးခွန်း ထုတ်မှု တွေလည်း ထွက်ပေါ် နေပါတယ်။ မြန်မာနိုင်ငံ မှာ အသက်ဝင်ပြီး ဖြစ်တဲ့ စီးပွားရေး ယှဉ်ပြိုင်မှု ဆိုင်ရာ နဲ့ ငွေကြေး ခဝါ ချမှု ဆိုင်ရာ ဥပဒေတွေ ကို အသုံးပြုပြီး၊ စီးပွားရေး သတင်းတွေကို ပေါက်ကြား စေခဲ့သူတွေ ကို ဖော်ထုတ် အရေးယူ သွားဖို့ လိုတယ် ဆိုပြီး ဒေါက်တာ ညိုညိုသင်းက ဆိုပါ တယ်။ ရန်ကုန်တိုင်း ဒေသကြီး လွှတ်တော်ရဲ့ အထူး အစည်းအဝေး တစ်ရပ်ကို စက်တင်ဘာ ၂၂ ရက်နေ့မှာ ကျင်းပဖို့ ရှိပြီး၊ ဒီ မြို့သစ် စီမံကိန်းနဲ့ ပတ်သက်ပြီး ဆွေးနွေးကြမယ် လို့ ယူဆကြောင်း ဒေါက်တာ ညိုညိုသင်း က ပြောပါတယ်။ အဲဒီ အထူးအစည်းအဝေး မှာ ရန်ကုန် အစိုးရ အနေနဲ့လည်း ထုတ်ပြန် ရှင်းပြချက် တွေ ပြုလုပ် လာနိုင်တယ်လို့ လည်း ဒေါက်တာ ညိုညိုသင်း က ဆိုပါတယ်။ ဒေါ်လာ ၁၅ ဘီလျံတန် ရန်ကုန်မြို့သစ် စီမံကိန်း တစ်ခုကို ရန်ကုန်တိုင်း အစိုးရ က မြန်မာ့ စေတနာ မြို့သစ် ဆိုတဲ့ ကုမ္မဏီ ကို လုပ်ကိုင်ခွင့် ပေးကြောင်း ရန်ကုန် လွှတ်တော်ကို သဝဏ်လွှာ ပို့ခဲ့တဲ့ နောက်ပိုင်း၊ လွှတ်တော်တွင်းနဲ့ ပြင်ပ မီဒီယာတွေ ပေါ်မှာ ဝေဖန်သံ တွေ ထွက်ပေါ် လာခဲ့တာပါ။ ဒီ့နောက်မှာ တော့ ရန်ကုန်တိုင်း အစိုးရ အနေနဲ့ ဒီ စီမံကိန်း အတွက် တခြား ကုမ္မဏီတွေကို ပါ လုပ်ကိုင်ခွင့် ရရှိဖို့ အပြိုင် တင်ဒါ ခေါ်ယူမယ် လို့ ကြေညာ ခဲ့ပါတယ်။","len":2750}
{"id":"130418_eu_burma_sanctions","url":"https:\/\/www.bbc.com\/burmese\/burma\/2013\/04\/130418_eu_burma_sanctions","title":"ပိတ်ဆို့မှုဆိုင်ရာ ဆုံးဖြတ်ချက် အီးယူ ချဖို့ရှိ","summary":"ဥရောပ သမဂ္ဂ အီးယူ နိုင်ငံခြားရေးရာ ကောင်စီက မြန်မာနိုင်ငံအပေါ် ပိတ်ဆို့ အရေးယူမှုတွေ ၁ နှစ် ဆိုင်းငံ့ထားတာနဲ့ ပတ်သက်ပြီး နောက်ထပ် ဘာဆက်လုပ်မလဲဆိုတာ လာမယ့် တနင်္လာနေ့ ဧပြီလ ၂၂ ရက်နေ့မှာ ဆုံးဖြတ်ကြဖို့ ရှိပါတယ်။","text":"အီးယူက မြန်မာအပေါ် ပိတ်ဆို့မှု ၁ နှစ် ဆိုင်းငံ့ထားပြီး လက်နက်ရောင်းဝယ်မှု ပိတ်ပင်ထားဆဲ မြန်မာအစိုးရဘက်ကတော့ လက်ရှိ ပြုပြင် ပြောင်းလဲမှုတွေ လုပ်နေတာကြောင့် ပိတ်ဆို့ အရေးယူမှုတွေ အားလုံးကို လုံးဝ ရုပ်သိမ်း သင့်ပြီလို့ ပြောနေပါတယ်။ မြန်မာနိုင်ငံဆိုင်ရာ ဗြိတိန် သံအမတ်ကြီးဟောင်း လည်း ဖြစ် မြန်မာ့အရေးကို စောင့်ကြည့် လေ့လာနေသူလည်း ဖြစ်တဲ့ မစ္စတာ Derek Tonkin ကလည်း ပြီးခဲ့တဲ့ ၂ လတာ ကာလအတွင်း ဗြိတိသျှ ပါလီမန်မှာ ပြောဆို ဆွေးနွေးခဲ့တာတွေ ကို လေ့လာ သုံးသပ် ရသလောက်ဆိုရင် အီးယူက မြန်မာနိုင်ငံအပေါ် ထားတဲ့ ပိတ်ဆို့ အရေးယူမှုတွေကို လုံးဝ ရုပ်သိမ်း ပေးတော့မယ်လို့ ထင်ရကြောင်း ပြောပါတယ်။ နောက်ပြီး အရင်တုန်းက ပိတ်ဆို့မှုကို အားပေးခဲ့တဲ့ ဒေါ်အောင်ဆန်းစုကြည် ကိုယ်တိုင်လည်း ဂျပန်နိုင်ငံမှာ ရောက်နေစဉ် ရင်းနှီး မြှုပ်နှံမှုတွေ လုပ်ကြဖို့ တိုက်တွန်း ပြောသွားတာ တွေ့ရတယ် လို့လည်း သူက ထောက်ပြပါတယ်။ ပိတ်ဆို့ထားမှုတွေကြောင့် မြန်မာနိုင်ငံရဲ့ ဖွံ့ဖြိုးတိုးတက်ရေးမှုတွေ ထိခိုက်ခဲ့ရ၊ အကူအညီတွေ မရရှိပဲ ဖြစ်ခဲ့ရတယ်လို့ မစ္စတာ တုံကင်က ပြောပါတယ်။ ဒါပေမယ့်လည်း လူ့အခွင့်အရေး တက်ကြွလှုပ်ရှားသူ အုပ်စုတွေကတော့ မြန်မာနိုင်ငံတွင်းမှာ လူ့အခွင့်အရေး ချိုးဖေါက်မှုတွေ ဆက်ရှိနေဆဲမို့ ပိတ်ဆို့ အရေးယူမှုတွေကို ဆက်ထားထား သင့်တယ်လို့ ယူဆနေကြပါတယ်။ ယူကေနိုင်ငံအခြေစိုက် မြန်မာ့အရေး လှုပ်ရှားတဲ့ Burma Campaign UK က မစ္စတာ Mark Farmaner ကတော့ ပိတ်ဆို့မှု ရုပ်သည်ဖြစ်စေ မရုပ်သည်ဖြစ်စေ လူထုအတွက် ထူးထူး ခြားခြား ပြောင်းလာမှာ မဟုတ်ဘူး၊ ဒါပေမယ့် မြန်မာ အစိုးရအနေနဲ့တော့ ပိတ်ဆို့မှု အကုန်လုံး ရုပ်သိမ်းခံရရင် လူ့အခွင့်အရေး တိုးတက်မှုတွေ လုပ်အောင် နိုင်ငံတကာဘက်က ဖိအားပေး ဆောင်ရွက်ဖို့ ခက်သွားနိုင်တယ်လို့ သုံးသပ်ပါတယ်။","len":2756}
{"id":"130331_burmese_private_newspaper","url":"https:\/\/www.bbc.com\/burmese\/burma\/2013\/03\/130331_burmese_private_newspaper","title":"ဧပြီ ၁ ရက်နေ့ ပုဂ္ဂလိက သတင်းစာ ထွက်ပြီ","summary":"ဆယ်စုနှစ် များစွာ အတွင်း မနက်ဖြန် ဧပြီ ၁ မနက်က စလို့ နေ့စဉ်ထုတ် ပုဂ္ဂလိက သတင်းစာ တွေ ပြန်လည် ထွက်ရှိ လာတော့မှာ ဖြစ်ပါတယ်။","text":"The Voice Daily၊ ပြည်ထောင်စု နေ့စဉ်၊ ရွှေနိုင်ငံ နေ့စဉ်နဲ့ The Standard Time သတင်းစာ လေးစောင် စထွက် မယ် ဧပြီ ၁ မနက်မှာ The Voice Daily၊ ကြံ့ခိုင်ရေး ပါတီရဲ့ ပြည်ထောင်စု နေ့စဉ်၊ ရွှေနိုင်ငံ နေ့စဉ်နဲ့ The Standard Time (စံတော်ချိန်) သတင်းစာ လေးစောင် ထွက်ရှိ လာမှာ ဖြစ်ပါတယ်။ အစိုးရက ဧပြီ ၁ က စလို့ ပုဂ္ဂလိက သတင်းစာတွေ ထုတ်ဝေ နိုင်ပြီလို့ ခွင့်ပြု ပြီးနောက်မှာ လောလောဆယ် ခွင့်ပြုချက်ရ သတင်းစာ ၁၆ စောင် အနက်၊ လေးစောင်က ပထမဆုံး ထွက်လာကြမှာ ဖြစ်ပါတယ်။ အခုလို နှစ်ပေါင်းများစွာ အတွင်း လွတ်လပ်တဲ့ ပုဂ္ဂလိက သတင်းစာတွေ ထွက်လာ မှာနဲ့ ပတ်သက်လို့ သတင်းစာ ထုတ်ဝေခွင့် ရထားသူတွေ အပါအဝင် သတင်းစာ သမား အချင်းချင်းက အပြန် အလှန် စောင့်ကြည့် နေကြတယ်လို့ ရန်ကုန်က ဘီဘီစီ သတင်းထောက်က သုံးသပ်ပါတယ်။ လူထု ကတော့ အသွင်ပြောင်း ထားတဲ့ တခါ ဈေးသက်သာပြီး ရောင်စုံနဲ့ ရိုက်နှိပ် ထားတဲ့ အစိုးရထုတ် ကြေးမုံ၊ မြန်မာ့အလင်း သတင်းစာတွေကို ဖတ်နေရသလို လူထုကြား စာဖတ်အား ကလည်း အရင်ခေတ်တွေလို မဟုတ် တော့ဘဲ တခြား ဖျော်ဖြေရေး တွေက ပေါပေါ လောလော များများ စားစား ရှိလာတဲ့ ခေတ်မို့ လူထု အနေနဲ့တော့ မနက်ဖြန် ပုဂ္ဂလိက သတင်းစာတွေ ထွက်လာမယ့်အပေါ် သည်းသည်းလှုပ် စိတ်ဝင်စားမှုမျိုး မတွေ့ရဘူးလို့ ရန်ကုန် ဘီဘီစီ သတင်းထောက်က ပြောပါတယ်။ နာမည်ကျော် အပတ်စဉ်ထုတ် သတင်းဂျာနယ် တစောင်ဖြစ်တဲ့ The Voice Weekly ကတော့ မနက်ဖြန်က စလို့ The Voice Daily နာမည်နဲ့ ပထမဆုံး ထွက်ရှိလာတဲ့ ပုဂ္ဂလိက သတင်းစာ တစောင်အဖြစ် ရန်ကုန်၊ မန္တလေး၊ နေပြည်တော်တွေမှာ နေ့ချင်းဖြန့် တပတ်ကို ခြောက်စောင် ထုတ်ဝေ မယ်လို့ သိရ ပါတယ်။ ပုံမှန် စာမျက်နှာ ၂၀ ရှိမှာ ဖြစ်ပေမယ့် မနက်ဖြန် ပထမဆုံး ထွက်မယ့် The Voice Daily ကိုတော့ စာမျက်နှာ ၂၄ မျက်နှာနဲ့ ဖြန့်ချိ ဈေးနှုန်း ၁၁၀ ကျပ် ဖြစ်ပြီး၊ သတင်းစာ ဝယ်ဖတ်သူက ၁၅၀ ကျပ်နှုန်းနဲ့ ဖတ်ရှု နိုင်မယ်လို့ သိရပါတယ်။","len":2762}
{"id":"140101_kim_north_korea_new-year_speech","url":"https:\/\/www.bbc.com\/burmese\/world\/2014\/01\/140101_kim_north_korea_new-year_speech","title":"သူ့ ဦးလေးကို ရှင်းနိုင်တာ အချိန်ကိုက်လို့ ကင်ဂျုံအွန်းပြော","summary":"မြောက်ကိုရီးယား ခေါင်းဆောင် ကင်ဂျုံအွန်းက ပြီးခဲ့တဲ့နှစ် ဒီဇင်ဘာလ အတွင်းက ဦးလေး ဖြစ်သူ ဂျန်ဆွန်ထက် ကို ကွပ်မျက် လိုက်တာနဲ့ ပက်သက်ပြီး ရုပ်မြင်ကနေ တိုင်းပြည်ကို ပြောကြား ခဲ့တဲ့ နှစ်သစ်ကူး မိန့်ခွန်းမှာ ပထမဆုံးအကြိမ် လူသိရှင်ကြား မှတ်ချက် စကားကို ထည့်ပြောခဲ့ပါတယ်။","text":"မြောက်ကိုရီးယား ခေါင်းဆောင် ကင်ဂျုံအွန်း ညစ်ထေး စုတ်ပြတ်တဲ့ ဖောက်ပြန်ရေး သမားတွေကို နှိမ်နင်း လိုက်တဲ့ အတွက် တိုင်းပြည်ရဲ့ စည်းလုံးမှုဟာ အဆတစ်ရာ တိုးတက် သွားတယ်လို့ အစိုးရ ရုပ်မြင်သံကြား သတင်းဌာန ကနေ ထုတ်လွှင့်တဲ့ နှစ်သစ်ကူး မိန့်ခွန်းမှာ ကင်ဂျုံအွန်းက ပြောခဲ့တာ ဖြစ်ပါတယ်။ ဦးလေးအရင်း ဖြစ်သူကို ပြီးခဲ့တဲ့ နှစ် ဒီဇင်ဘာလ ၁၃ ရက်က သုတ်သင် ခဲ့မှုဟာ အချိန်ကိုက် ဖြစ်ခဲ့ရုံ မက တိုင်းပြည်အတွက် မှန်ကန်တဲ့ ဆုံးဖြတ်ချက်ကို ချနိုင်ခဲ့တာ ဖြစ်တယ်လို့ သူက ဆက်ပြောခဲ့ပါတယ်။ အာဏာသိမ်းရန် ကြံစည်မှုနဲ့ သေဒဏ် ပေးခံခဲ့ရတဲ့ ဂျန်ဆွန်ထက် ဟာ မြောက်ကိုရီးယားမှာ အရင်က ထိပ်သီးခေါင်းဆောင် တစ်ယောက် ဖြစ်ခဲ့ပြီး ကင်ဂျုံအွန်း ပြီးရင် ဩဇာအာဏာ အရှိဆုံး လူတစ်ယောက်လဲ ဖြစ်ပါတယ်။ မစ္စတာဂျန်ဆွန်ထက် ကို ကွပ်မျက်အပြီးမှာ ထုတ်လွှင့်တဲ့ မြောက်ကိုရီးယား အစိုးရ သတင်း တစ်ပုဒ်မှာတော့ သူဟာ ထိပ်ဆုံးက ကင်ဂျုံအွန်း ကို ဖယ်ရှားပြီး အာဏာသိမ်းဖို. စီစဉ်ခဲ့တယ်လို့ သူ့ကို စစ်ခုံရုံးတင် စစ်ဆေးစဉ်က ဝန်ခံခဲ့ကြောင်း ထုတ်လွှင့်ခဲ့ပါတယ်။ ၂၀၁၁ ခုနှစ်မှာ ဖခင်ဖြစ်သူ သေဆုံးပြီး ကင်ဂျုံအွန်း အာဏာရ လာစဉ်က ဦးလေးဖြစ်သူက အစစ အရာရာ ထိမ်းကြောင်း လမ်းညွှန်ပေးခဲ့တယ် လို့ လေ့လာသူ တွေက ထင်ကြပါတယ်။ ဒီ ကင်ဂျုံအွန်းရဲ့ နှစ်သစ်ကူး မိန့်ခွန်းမှာ အမေရိကန်နဲ့ တောင်ကိုရီးယားတို့ ကိုလည်း စစ်ဘီလူး တွေလို့ သုံးနှုန်းခဲ့ပြီး ဒီနိုင်ငံတွေဟာ ကိုရီးယား ကျွန်းဆွယ်မှာ နျူကလီးယား စစ်ပွဲ ဖြစ်အောင် မီးမွှေးနေကြတယ်လို့ ပြောခဲ့ပါတယ်။ ဒီလို အခြေအနေ အောက်မှာ မြောက်ကိုရီးယားတွေရဲ့ သေနတ်ပြောင်း ကသာ တိုင်းပြည်ရဲ့ ဂုဏ်သိက္ခာနဲ့ ပြည်သူတွေရဲ့ ပျော်ရွှင်မှုကို ထိမ်းသိမ်း ဆောင်ကျဉ်း ပေးနိုင်မှာ ဖြစ်တယ်လို့ လည်း ပြောကြားသွား ပါတယ်။","len":2765}
{"id":"160705_pin_lon_conference_pre_meeting","url":"https:\/\/www.bbc.com\/burmese\/burma\/2016\/07\/160705_pin_lon_conference_pre_meeting","title":"၂၁ ရာစု ပင်လုံ ညီလာခံ သြဂုတ်လ မကုန်ခင် ကျင်းပမယ်","summary":"(၂၁) ရာစု ပင်လုံ ပြည်ထောင်စု ငြိမ်းချမ်းရေး ညီလာခံအကြို ပြင်ဆင်ရေး ကော်မတီ နှစ်ခုနဲ့ နိုင်ငံတော် အတိုင်ပင်ခံ ပုဂ္ဂိုလ် ဒေါ်အောင်ဆန်းစုကြည်တို့ ဒုတိယအကြိမ် တွေ့ဆုံခဲ့ပြီး အရေးကြီးတဲ့ မူဝါဒ တချို့ ချမှတ် နိုင်ခဲ့ပါတယ်။","text":"နိုင်ငံတော် အတိုင်ပင်ခံ ပုဂ္ဂိုလ် ဒေါ်အောင်ဆန်းစုကြည် ပင်လုံ ညီလာခံ အကြို ပြင်ဆင်ရေး ဆပ်ကော်မတီ ၂ ခုနဲ့ ဒေါ်အောင်ဆန်းစုကြည် တို့ ဒီနေ့ ဇူလိုင်လ ၅ ရက်နေ့မှာ နေပြည်တော်မှာ သုံးနာရီ နီးပါး တွေ့ဆုံ ဆွေးနွေးခဲ့ကြပါတယ်။ ဆွေးနွေးပွဲမှာ ဒေါ်အောင်ဆန်းစုကြည်က ၂၁ ရာစု ပင်လုံ ညီလာခံမှာ တစ်နိုင်ငံလုံး အပစ်အခတ် ရပ်စဲရေး စာချုပ် NCA မှာ လက်မှတ် မထိုးထားတဲ့ တိုင်းရင်းသား လက်နက်ကိုင် အဖွဲ့တွေ ကိုလည်း တက်ရောက် ဆွေးနွေး ခွင့်ပြုမယ်လို့ မူဝါဒ ချမှတ် လိုက်ကြောင်း ၊ သူတို့ဟာ ဒီညီလာခံကို တက်ရောက်ခွင့်ရပေမဲ့ မဲပေးခွင့်တော့ ရမှာ မဟုတ်ဘူးလို့ ကော်မတီ အဖွဲ့ဝင် ဒေါ်ဒွဲ့ဘူက ပြောပါတယ်။ ဆွေးနွေးပွဲမှာ အစိုးရဖက်က ဆုံးဖြတ်ချက်နဲ့ ပတ်သက်လို့ တပ်မတော်ရဲ့ သဘောထားကို မေးကြည့်ရာမှာ တပ်မတော်ဖက် ကလည်း လက်ခံကြောင်း ၊ အရင်တခေါက် ငြိမ်းချမ်းရေး ညီလာခံ တုန်းက အားလုံးကို ဖိတ်ကြားခဲ့ပေမယ့် အန်စီအေ လက်မှတ် မထိုးရသေးတဲ့ တိုင်းရင်းသား လက်နက်ကိုင် အဖွဲ့တွေ အနေနဲ့ တက်ပြခွင့် မရှိလို့ သူတို့ မတက်ရောက်ခဲ့တာလို့ ဒေါ်ဒွဲ့ဘူက ရှင်းပြခဲ့ပါတယ်။ အခုတခေါက်မှာတော့ လက်မှတ် မထိုးရသေးတဲ့ အဖွဲ့တွေ အတွေနဲ့ တင်ပြခွင့် ရှိတယ် ဆိုတဲ့ အချက်ကို တပ်မတော် ဖက်က ဖြေလျော့ပြီး လက်ခံ သဘောတူခဲ့တယ်လို့ သူက ပြောပါတယ်။ နောက်ထပ် အရေးကြီးတဲ့ ဆုံးဖြတ်ချက် တစ်ခုကတော့ ရွေးကောက်ပွဲမှာ လုံးဝ အနိုင်မရရှိတဲ့ နိုင်ငံရေး ပါတီတွေ အားလုံးကို ကိုယ်စားပြုတဲ့ ကိုယ်စားလှယ် ငါးယောက်ကို ညီလာခံ တက်ရောက် ခွင့်ပြုမယ်လို့လည်း ဒေါ်အောင် ဆန်းစုကြည်က မူဝါဒ ချမှတ်လိုက်ကြောင်း ကော်မတီ အဖွဲ့ဝင် တစ်ဦးဖြစ်တဲ့ ဦးခွန်မောင်သောင်းက ပြောပါတယ်။ ( ၂၁ ) ရာစုပင်လုံ ပြည်ထောင်စု ငြိမ်းချမ်းရေးညီလာခံကို ဩဂုတ်လကုန် နောက်ဆုံးထား ကျင်းပ မယ်လို့ သိရပါတယ်။","len":2769}
{"id":"160503_japan_myanmar_relations_business","url":"https:\/\/www.bbc.com\/burmese\/burma\/2016\/05\/160503_japan_myanmar_relations_business","title":"မြန်မာပြည်မှာ ဂျပန် ပိုရင်းနှီးမြှုပ်နှံမယ်","summary":"မြန်မာ အစိုးရသစ် လက်ထက်မှာလည်း ဂျပန် အနေနဲ့ ရင်းနှီးမြှုပ်နှံမှု တွေ ပိုမို ပြုလုပ်မှာ ဖြစ်ပြီး၊ ပညာရေး နဲ့ ကျန်းမာရေး အပါအဝင် ကဏ္ဍ အသီးသီးမှာ အကူအညီ တွေ ပေးမယ်လို့ ဂျပန် နိုင်ငံခြားရေး ဝန်ကြီးက ပြောပါတယ်။","text":"ဂျပန်ဘက်ကနေ သီလဝါ အထူး စီးပွားရေးဇုန် အပါအဝင် တခြား ကဏ္ဍတွေမှာ ပိုမို ရင်းနှီး မြုပ်နှံမှုတွေ ပြုလုပ်ဖို့ နှစ်ဘက် သဘောတူ။ ဝန်ကြီး ဖူမီယာ ကူရှီဒါ မြန်မာပြည်ကို ရောက်နေပြီး သမ္မတ ဦးထင်ကျော်၊ ဒေါ်အောင်ဆန်းစုကြည် တို့နဲ့ တွေ့ဆုံ ခဲ့ပါတယ်။ ဂျပန် အနေနဲ့ မြန်မာပြည်ရဲ့ ကဏ္ဍ အစုံ ဖွံ့ဖြိုးရေးမှာ ကူညီမယ်လို့ ပြောပေမယ့် ဘယ်လောက် ငွေကြေး အတိုင်းအတာ ပမာဏ ရှိမလဲ ဆိုတာကိုတော့ အတိတကျ ထုတ်မပြောပါဘူး။ ဒါပေမယ့် ဒေါ်အောင်ဆန်းစုကြည်နဲ့ ပူးတွဲ ပြုလုပ်ခဲ့တဲ့ သတင်းစာ ရှင်းလင်းပွဲ မှာတော့ ဂျပန် နိုင်ငံဟာ မြန်မာရဲ့ ယုံကြည်စိတ်ချရတဲ့ မိတ်ဖက် နိုင်ငံအနေနဲ့ ပညာရေး၊ ကျန်းမာရေး အပါအဝင် အလုပ်အကိုင် ဖန်တီးရေး၊ စိုက်ပျိုးရေး၊ အခြေခံ အဆောက်အဦ တည်ဆောက်ရေး၊ ဘဏ္ဍာရေးနဲ့ ငွေရေးကြေးရေး စတဲ့ ကဏ္ဍတွေမှာ အစွမ်းကုန် ကူညီမှာ ဖြစ်တယ်လို့ ပြောသွားပါတယ်။ သမ္မတ ဦးထင်ကျော်နဲ့ ဂျပန် နိုင်ငံခြားရေး ဝန်ကြီး တွေ့ဆုံ ကြတုန်းမှာလည်း ဂျပန်ဘက်ကနေ သီလဝါ အထူး စီးပွားရေးဇုန် အပါအဝင် တခြား ကဏ္ဍတွေမှာ ပိုမို ရင်းနှီး မြုပ်နှံမှုတွေ ပြုလုပ်ဖို့ နှစ်ဘက် သဘောတူ ခဲ့ကြပါတယ်။ ဂျပန်ရဲ့ အကူအညီတွေကို အကျိုးရှိရှိ ထိထိရောက်ရောက် သုံးစွဲနိုင်ဖို့ အတွက်တော့ အကူအညီကို လက်ခံတဲ့ အိမ်ရှင် ဘက်မှာ ပြင်ဆင်ထားဖို့ အရေးကြီးတယ်လို့ စီးပွားရေးပညာရေး ဒေါက်တာ အောင်ကိုကိုက ဘီဘီစီကို ပြောပါတယ်။ လက်ရှိ အချိန်မှာ တော့ မြန်မာ နိုင်ငံတွင်း ဂျပန် ရဲ့ ရင်းနှီး မြှုပ်နှံမှုဟာ တရုတ်၊ ထိုင်း၊ စင်္ကာပူ နိုင်ငံတွေ လောက် ပမာဏ မကြီးမားသေး သလို ဂျပန်ရဲ့ စီမံကိန်းတွေကြောင့် ဒေသခံတွေကို ထိခိုက် ရတာမျိုးလို ပြစ်တင် သံတွေလည်း တခြား နိုင်ငံတွေရဲ့ စီမံကိန်း တွေ နဲ့ နှိုင်းယှဉ်ရင် နည်းပါး နေသေးတယ်လို့လည်း ဒေါက်တာ အောင်ကိုကိုက ဆိုပါတယ်။","len":2772}
{"id":"140609_santisukha_monks_disrobed","url":"https:\/\/www.bbc.com\/burmese\/burma\/2014\/06\/140609_santisukha_monks_disrobed","title":"သန္တိသုခ သံဃာများကို လူဝတ်လဲစေပြီး တရားစွဲပြီ","summary":"ရန်ကုန်မြို့ မဟာ သန္တိသုခ ကျောင်းက ပီနန် ဆရာတော်ကြီး ဦးပညာဝံသရဲ့ တပည့် အင်္ဂလန်က သာသန ရံသီကျောင်း ဆရာတော် ဦးဥတ္တရ အပါ အဝင် သံဃာ ၅ ပါးကို သာသနာရေး ဝန်ကြီးဌာနက အတင်းလူ ဝတ်လဲပြီး အင်းစိန် ထောင်ပို့ လိုက်ပါတယ်။","text":"မဟာ သန္တိသုခ ကျောင်းကို ဇွန်လ ၁၀ ရက်နေ့ ညက ရဲ အင်အား နဲ့ စီးနင်းခဲ့ အဲဒီ သံဃာတော်တွေကို သာသနာ ညစ်နွမ်း စေမှု ပုဒ်မ နှစ်ခုနဲ့ တရားစွဲ လိုက်တာ ဖြစ်ပြီး၊ တာမွေ မြို့နယ် တရားရုံး မှာ ရုံးထုတ်ကာ အင်းစိန် အကျဉ်း ထောင်ကို ပို့လိုက် တာ ဖြစ်ပါတယ်။ သာသနရံသီ ကျောင်းက ဆရာတော် ဦးဥတ္တရဟာ ပီနန် ဆရာတော်ကြီးရဲ့ တရားဝင် ကိုယ်စားလှယ် ဖြစ်ပြီး၊ ဒီကျောင်း အတွက် ယာယီ တာဝန် ယူထား တာ ဖြစ်ပါတယ်။ အခု ဂျပန်မှာ ရောက်နေတဲ့ ပီနန်ဆရာတော် ဦးပညာဝံသ ကတော့ ဒီလို လုပ်ရပ်ကို လက်မခံ နိုင်ကြောင်းနဲ့ သာသနာ ညစ်နွမ်း အောင် လုပ်တယ် ဆိုတဲ့ ကိစ္စကို လည်း ပယ်ချလိုက် ပါတယ်။ အာဏာပိုင်တွေဘက်က ဘာတွေကို ဘာကြောင့် အရေးယူ ဆောင်ရွက်ခဲ့တယ် ဆိုတာကို ကြည့်ပြီး၊ ဝတ္တရား ရှိတဲ့ အတိုင်း ဆက်လက် ဆောင်ရွက် သွားမယ် လို့လည်း ဆရာတော်ကြီးက မိန့်ပါတယ်။ မြန်မာ အစိုးရ သမ္မတရုံး အကြံပေး ဦးအံ့မောင် ကတော့ ပီနန် ဆရာတော် ကြီးဟာ လူစုပြီး၊ ကျောင်းမှာ ရှိတဲ့ မဟန သံဃာ တွေကို ရန်ပြုကာ ကျောင်းကို သိမ်းပိုက်ဖို့ လုပ်နေ တာလို့ စွပ်စွဲ ပါတယ်။ နောက်ပြီး ခွင့်ပြုချက် မရဘဲ ကျူးကျော် နေထိုင်တဲ့ အတွက် အာဏာစက်နဲ့ ကျောင်း ကနေ ဆွဲထုတ် လိုက်တာ ဖြစ်တယ် လို့ သူက ပြောပါတယ်။ ဒီဘုန်းကြီးကျောင်းဟာ မြန်မာ နိုင်ငံက တကာတွေ ဆီကနေ အလှူခံ တည်ဆောက် ခဲ့တာ ဖြစ်ပြီး၊ နိုင်ငံခြား အကူအညီ မပါဘူး လို့လည်း ဆိုပါတယ်။ နိုင်ငံတော် သံဃာ့ မဟာ နာယကနဲ့ ပီနန် ဆရာတော် တို့ကြား ပိုင်ဆိုင်မှု အငြင်း ပွား နေတဲ့ မဟာ သန္တိသုခ ကျောင်းကို ဇွန်လ ၁၀ ရက်နေ့ ညက ရဲ အင်အား နဲ့ စီးနင်း ဝင်ရောက် ခဲ့တာ ဖြစ်ပါတယ်။ အခု လူဝတ်လဲ ခံရပြီး အရေးယူ ခံရတဲ့ သံဃာတွေ ထဲမှာ ဦးဥတ္တရ (လန်ဒန်ဆရာတော်)၊ ဦးပညာဝံသ (လန်ဒန်ဆရာတော်)၊ ဦးသုန္ဒရ၊ ဦးတေဇိန္ဒ (ကမ္ဘာအေး တက္ကသိုလ် ကယား အဆောင်မှူး) တို့ ပါဝင်ကြပါတယ်။","len":2780}
{"id":"140204_thai_rice_china","url":"https:\/\/www.bbc.com\/burmese\/world\/2014\/02\/140204_thai_rice_china","title":"ဆန်ဝယ်ယူဖို့ တရုတ် ဖျက်သိမ်း၊ ထိုင်း အထိနာ","summary":"တရုတ်ပြည်က ထိုင်းဆန် ဝယ်ယူဖို့ ကန်ထရိုက်ကို ဖျက်သိမ်းလိုက်တာဟာ စပါးဖိုး ချေတဲ့ စီမံကိန်းမှာ ခြစားမှုတွေကို စစ်ဆေးနေတာကြောင့် ဖြစ်တယ်လို့ ထိုင်း ကူးသန်းရောင်းဝယ်ရေး ဝန်ကြီးက ပြောကြားလိုက်ပါတယ်။","text":"ထိုင်း ဆန်ထုတ်လုပ်မှု ပိုလျှံနေ တရုတ်က ထိုင်းဆီက ဆန်တန်ချိန် ၁.၂ သန်း ဝယ်ဖို့ ကိစ္စကို ခုလို ဖျက်သိမ်းလိုက်တဲ့ အချိန်မှာပဲ ပြီးခဲ့တဲ့ ၂ နှစ် အတွင်း ထိုင်းအစိုးရက လယ်သမား တွေဆီက ဆန်ကို ကမ္ဘာ့ ပေါက်ဈေး ထက် တဆခွဲထိ ပေးဝယ်ခဲ့တာကြောင့် နိုင်ငံရဲ့ ဆန်ထုတ်လုပ်မှုက ပိုလျှံပြီး စပါး တောင်လိုပုံတဲ့ ကိန်း ဆိုက်နေပါတယ်။ လယ်သမား တဝက်လောက်ဟာ ဒီဆန်တွေကို ထုတ်ရောင်းနိုင်မှသာ ပြီးခဲ့တဲ့ ဝါကျွတ်ချိန်က သူတို့ ရိတ်ခဲ့တဲ့ စပါးဖိုးတွေ ချေနိုင်မှာ ဖြစ်ပါတယ်။ ခုထက်ထိ စပါးဖိုး မရသေးတဲ့ လယ်သမား တချို့ကတော့ လမ်းမတွေ ပိတ်ဆို့ ဆန္ဒပြတဲ့ အထဲမှာ စတင် ပူးပေါင်း နေကြပြီး ဘန်ကောက်ကို ပိတ်ဆို့ ဆန္ဒပြနေတဲ့ အစိုးရ ဆန့်ကျင်သူတွေနဲ့ ပေါင်းပစ်မယ်လို့ ခြိမ်းခြောက် နေကြပြီ ဖြစ်ပါတယ်။ ဒီလို ငွေချေဖို့ နှောင့်နှေးနေရမှုဟာ အစိုးရ ရုံးတွေကို ပိတ်ဆို့ ဆန္ဒပြ နေသူတွေကြောင့်လို့ အစိုးရက အပြစ်ဖို့ နေသလို တဘက်မှာလည်း နောက်လွှတ်တော်သစ် ခေါ်ယူပြီးခါမှ ဒီစပါးဖိုးတွေ ပေးဖို့ အစိုးရက ငွေချေးခွင့် ရမှာလည်း ဖြစ်ပါတယ်။ ဒီစပါး စီမံကိန်းကြောင့်ပဲ ထိုင်းအစိုးရဟာ ကျေးလက်ဒေသက မဲတွေကို နိုင်ငံဘဏ္ဍာနဲ့ ငွေပေး ဝယ်နေတယ် ဆိုပြီး ဆန့်ကျင် ဆန္ဒပြပွဲတွေ ဖြစ်ပွားခဲ့တာပါ။ လက်ရှိ အာဏာရ ပါတီဟာ ပြီးခဲ့တဲ့ ရွေးကောက်ပွဲ ၅ ဆက်လုံးလုံးမှာ ကျေးလက်ဒေသက ထောက်ခံမှုကို ရယူပြီး နာမည် အမျိုးမျိုးနဲ့ အနိုင်ရခဲ့ပါတယ်။ ဒါကြောင့် ဒီတခါ ရွေးကောက်ပွဲကို အတိုက်အခံ ဒီမိုကရက် တွေဘက်က သပိတ်မှောက်ပြီး မြို့တော် ဘန်ကောက်က မဲရုံတွေ နှောင့်ယှက် ဟန့်တား ခံခဲ့ရပါတယ်။ ဒီတခါ ရွေးကောက်ပွဲ နိုင်ဦးမယ်လို့ မျှော်လင့်နေတဲ့ မစ် ယင်လတ် ချင်နာဝပ် အစိုးရဟာ ဥပဒေ ကြောင်းအရ စိန်ခေါ်မှုတွေနဲ့အတူ အမတ် အလုံအလောက် မရှိတာတွေနဲ့ ရင်ဆိုင်ရဖွယ် ရှိနေပါတယ်။","len":2782}
{"id":"burma-52309317","url":"https:\/\/www.bbc.com\/burmese\/burma-52309317","title":"ကိုရိုနာဗိုင်းရပ်စ် - လူ ၅ ဦးထက် ပိုမစုဖို့ ကျန်းမာရေး ဝန်ကြီးဌာန အမိန့်ထုတ်","summary":"မြန်မာနိုင်ငံမှာ ကိုရိုနာဗိုင်းရပ်စ် ကူးစက်သူတွေ တစ်နေ့တည်း ဆယ်ဂဏန်းချီတွေ့ရတဲ့ ရက်တွေ ရှိလာပြီးနောက်မှာ ခွင့်ပြုချက်ရထားတဲ့ ကိစ္စတွေက လွဲပြီး လူငါးဦးနဲ့ ငါးဦးအထက် ပိုမစုဖို့ ကျန်းမာရေးနဲ့ အားကစား ဝန်ကြီးဌာနက ဧပြီ ၁၆ ရက် ရက်စွဲနဲ့ အမိန့်ထုတ်ပြန်လိုက်ပါတယ်။","text":"ကူးစက်ရောဂါများ ကာကွယ်နှိမ်နင်းရေး ဥပဒေ ၂၁၊ ပုဒ်မခွဲ (ခ) ပါ လုပ်ပိုင်ခွင့်ကို ကျင့်သုံးပြီး ဒီအမိန့်ကို ထုတ်ပြန်တယ်လို့ နိုင်ငံပိုင်ရုပ်သံ MRTV ကနေ ကြေညာခဲ့ပါတယ်။ အဲဒီကြေညာချက်မှာ ကင်းလွတ်ခွင့်ပြုထားတဲ့ ကိစ္စရပ် ကိုးခု ကိုလည်း ဖော်ပြခဲ့ပါတယ်။ အဲဒီကိစ္စတွေက (၁) အစိုးရ ရုံးနဲ့ အစိုးရ အဖွဲ့အစည်း လုပ်ငန်းခွင်ဝင်ဖို့ အသွားအပြန်လုပ်တာ၊ (၂) ကုမ္ပဏီတွေ၊ စက်ရုံတွေမှာ လုပ်ငန်းခွင်ဝင်ဖို့ အသွားအပြန်လုပ်တာ၊(၃) ခွင့်ပြုချက်ရ စျေးနဲ့ ကုန်တိုက်တွေမှာ စျေးအရောင်းအဝယ် လုပ်တာ (၄) ခွင့်ပြုချက်ရ ကုန်စည်သယ်ယူပို့ဆောင်ရေး လုပ်တာ (၅) တရားစီရင်ရေးကိစ္စရပ်တွေ (၆) ခွင့်ပြုချက်နဲ့ အညီ ကိုဗစ်-၁၉ ကာကွယ်၊ နှိမ်နင်းရေးလုပ်ငန်းတွေ လုပ်ဆောင်တာ (၇) အရေးပေါ်ကယ်ဆယ်ရေးနဲ့ အရေးပေါ် ကိစ္စရပ်တွေ ဆောင်ရွက်တာ (၈) ကျန်းမာရေးကိစ္စ ဆေးရုံဆေးခန်း သွားတာ (၉) နာရေးကိစ္စ ဆောင်ရွက်တာ တို့ ဖြစ်ပါတယ်။ ကိုဗစ်-၁၉ နဲ့ ပတ်သက်ပြီး ကျန်းမာရေးနဲ့ အားကစား ဝန်ကြီးဌာနက ထုတ်ပြန်ထားတဲ့ အမိန့်၊ ညွှန်ကြားချက်တွေကို လိုက်နာဖို့ ပျက်ကွက်ရင် ကူးစက်ရောဂါများ ကာကွယ်နှိမ်နင်းရေးဥပဒေ အရ အရေးယူမယ်လို့လည်း ဒီအမိန့်ကြေညာချက်မှာ ပါရှိပါတယ်။ ဒီအမိန့်မထုတ်ပြန်ခင် နာရီပိုင်းအလိုကပဲ နိုင်ငံတော်အတိုင်ပင်ခံ ပုဂ္ဂိုလ် ဒေါ်အောင်ဆန်းစုကြည်က သူရဲ့ လူမှုကွန်ရက်စာမျက်နှာ Aung San Suu Kyi ကနေ \"COVID-19 နဲ့ပတ်သက်လို့ ဥပဒေအရ အရေးယူခြင်းနဲ့ စပါမယ်။ ဘယ်ဥပဒေအရ၊ ဘာလုပ်သူကို ဘယ်လို အရေးယူမယ်ဆိုတာ ဒီညထုတ်ပြန် ပါမယ်။ အားလုံး အတွက် တစ်ပြေးညီ၊ မှန်ကန် မျှတစေဖို့ ဖြစ်ပါတယ်\" လို့ ပြောခဲ့ပါတယ်။ ဒီနေ့ အထိ မြန်မာနိုင်ငံမှာ တရားဝင် ထုတ်ပြန်ချက်တွေအရ ကိုရိုနာဗိုင်းရပ်စ်ကူးစက်ခံရသူ ၈၅ ဦး ရှိပြီး သေဆုံးသူ ၄ ဦးနဲ့ ပိုးတွေ့ပြီး ပြန်သက်သာလာသူ ၂ ဦး ရှိပြီ ဖြစ်ပါတယ်။","len":2789}
{"id":"burma-46729132","url":"https:\/\/www.bbc.com\/burmese\/burma-46729132","title":"ရခိုင်ဝန်ကြီးချုပ်ဦးညီပု ကားတန်းဖြတ်ပြီး မကြာခင် မြောက်ဦး မြို့နယ်ထဲမှာ မိုင်းကွဲ","summary":"ရခိုင်ပြည်နယ်တွင်း လုံခြုံရေး အခြေအနေ ဆက်လက် ဆိုးရွားနေပြီး မြောက်ဦး မြို့နယ်ထဲမှာ ဆိုရင် မိုင်းဗုံး သုံးလုံးကွဲခဲ့တယ်လို့ ဒေသခံ အာဏာပိုင် တချို့က ဘီဘီစီကို အတည်ပြုပါတယ်။","text":"ရခိုင်ပြည်နယ် အစိုးရ ဝန်ကြီးချုပ် ဦးညီပု ရခိုင်ပြည်နယ် အစိုးရ ဝန်ကြီးချုပ် ဦးညီပု လိုက်ပါလာတဲ့ ကားတန်း ဖြတ်သွားပြီး မိနစ် ၂ဝ လောက်အကြာမှာ မိုင်းတွေ ကွဲခဲ့တာလို့ ဒေသခံတွေက ဆိုပါတယ်။ ဝန်ကြီးချုပ် ဦးညီပုကို ရည်ရွယ်တိုက်ခိုက်တာလား၊ ဘယ်အဖွဲ့က မိုင်းထောင်ခဲ့တာလဲ ဆိုတာတွေကိုတော့ ရှင်းရှင်းလင်းလင်း မသိရသေးပါဘူး။ ဇန်နဝါရီလ ၁ ရက် ညနေ ၄ နာရီ ၂၅ မိနစ်က မြောက်ဦးမြို့နယ် လောင်းကြက်နဲ့ နန်ကျကျေးရွာအကြား စစ်တွေ- ရန်ကုန်ကားလမ်းရှိ တံတားပေါ်မှာ မိုင်းဗုံး သုံးလုံး ဆက်တိုက် ပေါက်ကွဲခဲ့တယ်လို့ သိရပါတယ်။ အထိအခိုက်တော့ မရှိဘူးလို့ လောင်းကြက်တောင်မော် ကျေးရွာ အုပ်ချုပ်ရေးမှူးက ပြောကြားပါတယ်။ ရခိုင် လက်နက်ကိုင် အေအေ အဖွဲ့ စစ်ရေးပြနေစဉ် ၂၀၁၉ ခုနှစ် အစပထမရက် ဒီအချိန်မှာပဲ ဘူးသီးတောင်နဲ့ ကျောက်တော် မြို့နယ်တွေ ထဲမှာလည်း အစိုးရ စစ်တပ်နဲ့ ရခိုင် လက်နက်ကိုင် အေအေ အဖွဲ့အကြား တိုက်ပွဲတွေ ဒီကနေ့ အထိ ဆက်ရှိ နေပါတယ်။ တိုက်ပွဲတွေကတော့ ဘူးသီးတောင်မြို့နယ်နဲ့ ကျောက်တော်မြို့နယ် အတွင်း ဖြစ်ပွားခဲ့တာပါ။ ဘူးသီးတောင်မြို့နယ်မှာဆိုရင် တိုက်ပွဲဟာ တနေ့တည်း နှစ်ကြိမ်တိတိ ဖြစ်ပွားခဲ့တယ်လို့ တိုက်ပွဲဖြစ်ပွားခဲ့တဲ့ နေရာနဲ့ မိုင်ဝက်ခန့်သာ ဝေးတဲ့ စည်တောင်ရွာသား တဦးက ပြောပါတယ်။ ဒုတိယအကြိမ် တိုက်ပွဲဟာ နေ့လယ် ၁၂ နာရီလောက်မှာ ရပ်တန့်သွားခဲ့တယ်လို့လည်း ဆိုပါတယ်။ ကျောက်တော်မြို့နယ် သလူချောင်းရွာ အရှေ့ဘက်ကမ်းမှာလည်း ဇန်နဝါရီလ ၁ ရက် နံနက် ၁၀ နာရီကျော်က သေနတ်သံတွေကို ရွာသားတွေ ကြားခဲ့ရတယ်လို့ ဆိုပါတယ်။ သလူချောင်းဖျားပိုင်းမှာ တိုက်ပွဲတွေကြောင့် ပိတ်မိနေတဲ့ ရွာသား ၂ဝဝဝ ကျော်ခန့်ရှိနေပြီး အဲဒီကို ရိက္ခာတွေ သွားရောက်ကူညီပေးတဲ့ သူတွေကို တပ်က တောင်မင်းကုလားရွာကနေ တားဆီးထားတယ်လို့ သိရပါတယ်။","len":2789}
{"id":"160217_dawsuu_meet_minaunghaling","url":"https:\/\/www.bbc.com\/burmese\/burma\/2016\/02\/160217_dawsuu_meet_minaunghaling","title":"ဒေါ်အောင်ဆန်းစုကြည်နဲ့ ဗိုလ်ချုပ်မှူးကြီး တွေ့ဆုံ","summary":"အမျိုးသား ဒီမိုကရေစီ အဖွဲ့ချုပ် ဥက္ကဌ ဒေါ်အောင်ဆန်းစုကြည်နဲ့ တပ်မတော် ကာကွယ်ရေး ဦးစီးချုပ် ဗိုလ်ချုပ်မှူးကြီး မင်းအောင်လှိုင်တို့ နေပြည်တော် တိုင်း စစ် ဌာနချုပ်မှာ ဗုဒ္ဓဟူးနေ့က တစ်နာရီ ကျော်ကြာ တွေ့ဆုံ ဆွေးနွေးခဲ့ ပါတယ်။","text":"ပြီးခဲ့တဲ့ နှစ် ဧပြီလ ၆ ပွင့်ဆိုင် ဆွေးနွေး ပွဲ တုန်းက အခုလို တွေ့ဆုံခဲ့ကြပါသေးတယ် တတိယ အကြိမ် ခေါင်းဆောင် နှစ်ဦး တွေ့ဆုံမူ မှာတော့ တရား ဥပဒေ စိုးမိုးရေး ဆိုင်ရာ ကိစ္စ ရပ်များ နဲ့ထာဝရ ငြိမ်းချမ်းရေး ရရှိရန် ဆက်လက် ဆောင်ရွက် ရမဲ့ ကိစ္စ တွေကို ဆွေးနွေး ခဲ့ကြတယ်လို့ တပ်မတော် ကာကွယ်ရေး ဦးစီးချုပ်ရဲ့ ဖေစ်ဘွတ် စာမျက် နှာမှာ ရေးသား ထားပါတယ်။ သို့သော်လည်း အသေးစိတ် ကိုတော့ ထုတ်ဖော်ပြော ဆိုခြင်း မရှိခဲ့ ပါဘူး။ အခုလို့ NLD ပါတီက သမ္မတ တင်မြှောက်ဖို့ တစ်လ တိတိ လိုတဲ့ အချိန်မှာ နှစ်ဖက် ခေါင်းဆောင်တွေ ဆွေးနွေးပွဲ မှာတော့ အစိုးရ ဖွဲ့ဖို့ ကိစ္စလည်း ပါနိုင် ပါတယ်။ ဒေါ်အောင်ဆန်းစုကြည် အနေ NLD က ဖွဲ့မယ့် အစိုးရ အဖွဲ့မှာ ပါတီက မဟုတ်တဲ့ လူတွေလည်း ပါဝင် မယ်လို့ ပြောဆို ထားတာ ရှိတဲ့ အတွက် တပ်မတော် ကာကွယ်ရေးဦး စီးချုပ်နဲ့ ဆွေးနွေး ရာမှာ တပ်မတော် က ခန့်အပ်မယ့် ဝန်ကြီး ဌာန သုံးခု အပြင် တခြားသော နေရာ တွေမှာ တပ်မတော်က လူတွေပါ ဝင် လာနိုင် ရေး ကိစ္စတွေ လည်း ဆွေးနွေး နိုင်တယ်လို့ လေ့လာသူ တွေက သုံးသပ် ပါတယ်။ ငြိမ်းချမ်းရေးနဲ့ ပတ်သက်လို့ ကတော့ အပစ်ရပ် စာချုပ်မှာ လက်မှတ် မထိုးတဲ့ အဖွဲ့တွေ စားပွဲဝိုင်း ပေါ်ရောက် လာရေး ကိစ္စ ဆွေးနွေး ကြတယ်လို့ သတင်း ရရှိ ပါတယ်။ ဒေါ်အောင်ဆန်းစုကြည် အနေနဲ့ အပစ်ရပ် စာချုပ်မှာ လက်မှတ် မထိုးတဲ့ အဖွဲ့တွေ စားပွဲဝိုင်း ပေါ် ရောက်လာ အောင် ဆောင်ရွက် ပေးဖို့ ရှိတယ်လို့ ပြောဆို ထားတာ ရှိတယ်။ တွေ့ဆုံပွဲ မှာတော့ ဒေါ်အောင်ဆန်းစုကြည်နဲ့ အတူ သူ့ ဆရာဝန် ဒေါက်တာ တင်မျိုးဝင် နဲ့ ဒေါက်တာ ဇော်မြင့်မောင်တို့ ပါဝင် ခဲ့ပြီး တပ်မတော် ကာကွယ်ရေး ဦးစီးချုပ်နဲ့ အတူ စစ်ဥပဒေ ချုပ် ဒုတိယ ဗိုလ်ချုပ်ကြီး ရဲအောင်နဲ့ စစ်ဖက် ရေးရာ လုံခြုံရေး အရာရှိချုပ် ဒုတိယ ဗိုလ်ချုပ်ကြီး မြထွန်းဦးတို့ ပါဝင်ခဲ့ ပါတယ်။","len":2800}
{"id":"160322_dassk_minister_position_constitution_restriction","url":"https:\/\/www.bbc.com\/burmese\/burma\/2016\/03\/160322_dassk_minister_position_constitution_restriction","title":"ဒေါ်စု ဝန်ကြီးဖြစ်ရင် ပါတီက ထွက်ရမှာလား","summary":"သမ္မတသစ် ဖြစ်လာမယ့် ဦးထင်ကျော်ရဲ့ အစိုးရ ကက်ဘိနက် ဝန်ကြီး စာရင်း ထဲမှာ ဒေါ်အောင်ဆန်းစုကြည် ဟာ နိုင်ငံခြားရေး ဌာန အပါအဝင် ဝန်ကြီး ဌာန လေးခု ကို တာဝန်ယူ မယ် ဆိုပြီး ပါဝင် လာတဲ့ နောက် ၂၀၀၈ ဖွဲ့စည်းပုံ အရ နိုင်ငံရေးပါတီ ရဲ့ လုပ်ငန်း တာဝန်တွေမှာ ဆက်လက် ပါဝင်နိုင်မှာလား ဆိုတဲ့ မေးခွန်းထုတ်မှု တွေ ဖြစ်ပေါ် လာပါတယ်။","text":"အစိုးရ ဝန်ကြီး ရာထူး ရယူရင် ပါတီ နိုင်ငံရေးနဲ့ မပတ်သက်ဖို့ ဖွဲ့စည်းပုံက ကန့်သတ်ထား။ ဖွဲ့စည်းပုံ အခြေခံ ဥပဒေ ပုဒ်မ ၂၃၂ (ဋ) မှာ “ ပြည်ထောင်စုဝန်ကြီးသည် နိုင်ငံရေးပါတီတစ်ခုခု၏ အဖွဲ့ဝင်ဖြစ်လျှင် ပြည်ထောင်စုဝန်ကြီးအဖြစ် ခန့်အပ် တာဝန်ပေးခြင်း ခံရသည့်နေ့မှစ၍ မိမိ ရာထူးသက်တမ်း အတွင်း ယင်းပါတီ အဖွဲ့အစည်း၏ ပါတီလုပ်ငန်းများတွင် ပါဝင်ဆောင်ရွက်ခြင်းမပြုရ” လို့ ဆိုထားပါတယ်။ ဒါပေမယ့် အမျိုးသား ဒီမိုကရေစီ အဖွဲ့ချုပ် NLD ပါတီရဲ့ ဥပဒေ အကြံပေး တစ်ဦး ဖြစ်တဲ့ လွှတ်တော် ရှေ့နေ ဦးကိုနီ ကတော့ အဲဒီ့ ပုဒ်မ ကို အဓိပ္ပာယ် ဖွင့်ဆိုရာမှာ ပါတီ ဥက္ကဌ ရာထူးက စွန့်လွှတ်ရမယ် လို့ ရေးသား ထားတာ မဟုတ်ဘူး ဆိုပြီး ပြောပါတယ်။ ပြည်ထောင်စု ဝန်ကြီး တစ်ဦးရဲ့ လုပ်ငန်း တာဝန် တွေ ကို မထိခိုက် ဖို့ ရည်ရွယ် ထည့်သွင်း ထားပုံရတာ ကြောင့် ပါတီ မှာ ရုံးထိုင်ပြီး နေ့စဉ် ပါတီ တာဝန်တွေကို စီမံ ခန့်ခွဲ တာမျိုး ပြုလုပ်တာကို ကန့်သတ်ထား တာ အဖြစ် သူ့ အနေနဲ့ နားလည်ရ ကြောင်း ဦးကိုနီ က ဆိုပါတယ်။ ပါတီ ကို လမ်းညွှန်မှု မပေးနိုင်၊ ဦးဆောင်မှု မပေး နိုင်ဘူး ဆိုတဲ့ အဓိပ္ပာယ် မျိုး မသက်ရောက် သလို၊ NLD ပါတီ အနေနဲ့လည်း ဒေါ်အောင်ဆန်းစုကြည် ရဲ့ ဦးဆောင်လမ်းညွှန်မှု ခံယူပြီး ပါတီ ရဲ့ လုပ်ငန်းတာဝန် တွေ ကို အကောင် အထည် ဖော်မယ့် အတွင်းရေးမှုး အဖွဲ့ ရှိနေတယ် လို့လည်း ဦးကိုနီက ပြောပါတယ်။ ၂၀၀၈ အခြေခံ ဥပဒေ အသက်ဝင် ခဲ့ပြီး နောက်ပိုင်း ဦးသိန်းစိန် သမ္မတ နေရာ ရရှိခဲ့တဲ့ အချိန်တုန်းက ကြံ့ခိုင်ရေး ပါတီ ဥက္ကဌ နေရာကို ဦးရွှေမန်း ကို လွှဲပေး ခဲ့တယ်ဆိုပြီး နားလည် ထားခဲ့ရာ ကနေ ဦးရွှေမန်း ပါတီတွင်း ဖယ်ရှား ခံရချိန် မှာ တော့ ဦးသန်းစိန်သာ ပါတီ ဥက္ကဌ ဖြစ်ပြီး ဦးရွှေမန်းဟာ ယာယီ ဥက္ကဌ တစ်ယောက် သာ ဖြစ်တယ် ဆိုတဲ့ ကြံ့ခိုင်ရေး ပါတီ ဘက် က ပြောဆို ခဲ့မှု တွေ ရှိခဲ့ပါတယ်။","len":2808}
{"id":"131011_latpandaung_police_landowners_conflict","url":"https:\/\/www.bbc.com\/burmese\/burma\/2013\/10\/131011_latpandaung_police_landowners_conflict","title":"လျော်ကြေးတဲ့မယူသူတွေရဲ့ မြေယာတွေကို ရဲတွေ စောင့်ကြပ်ပြီး ကုမ္ပဏီက ခြံဝင်ခတ်","summary":"လက်ပန်းတောင် ကြေးနီစီမံကိန်း ဧရိယာမှာ ရှိတဲ့ လယ်မြေတွေထဲက လျော်ကြေးမယူပဲ ငြင်းဆန်နေသူတွေရဲ့ မြေယာတွေကို ပြီးခဲ့တဲ့ရက်ပိုင်းက ရဲတွေ စောင့်ကြပ်ပြီး ကုမ္ပဏီက ခြံဝင်ခတ်လို့ မနေ့ကတော့ ရွာသားတွေနဲ့ ရင်ဆိုင် အချင်းများခဲ့ရပါတယ်။","text":"လက်ပံတောင်းက တောင်သူတွေရဲ့ ကန့်ကွက်ပွဲ မြေယာ လျော်ကြေးမယူတဲ့ သူတွေရဲ့ ယာခင်းတွေမှာ သွပ်ဆူးခတ် ၊ တိုင်စိုက် ၊ အခင်းကို မြေကော်စက်တွေနဲ့ ထိုးတာတွေ လာရောက် လုပ်ဆောင်ခဲ့တယ်လို့ ယာခင်းရှင် တယောက် ဖြစ်တဲ့ ဦးအောင်သန်းက ပြောပါတယ်။ ယာခင်းရှင်တွေက တားပေမယ့်လည်း အတင်းဖျက်ခဲ့ပြီး သူတို့ဖက်က အလုပ်သမား ၇ယောက်နဲ့ ကုမ္ပဏီ တရုတ် အရာရှိ တယောက် စကားပြန် တယောက်တို့ ပါတယ်လို့ သူက ဆိုပါတယ်။ မြေရှင်တွေက ဝင်တားတဲ့ အခါ အဲဒီ အဖွဲ့ဟာ အထက်တင်ပြမယ် ဆိုပြီး ပြန်သွားခဲ့တယ်လို့ လည်း သူက ပြောပါတယ်။ ဒါပေမယ့် ညနေ မိုးချုပ်တော့ ရဲ နှစ်ရာ ၊ သုံးရာနဲ့ ရောက်လာပြီး တဖက်နဲ့ တဖက် ပဋိပက္ခ အသွင်ဆောင်ခဲ့တယ်လို့ သူက ရှင်းပြခဲ့ပါတယ်။ မြေယာလျော်ကြေး မယူရခြင်းက သူတို့ ပေးတာက တဧက ဆယ်သိန်း ဖြစ်ပြီး အဲဒီငွေ ဟာ ယာခင်း စိုက်တောင်သူတွေ အနေနဲ့ နှစ်နှစ်တောင် ရှာစရာ မလိုဘဲ ယာစိုက်ပြီး ဒီငွေ ပြန်ရနိုင်တယ်လို့ သူက ဆိုပါတယ်။ သူတို့ အနေနဲ့ တသက်လုံး စွန့်ရမယ့် ကြေးကို ဒီလောက်နဲ့ လက်မခံနိုင်ဘူးလို့ ပြောပြီး ကုမ္ပဏီ ဖက်က အလုပ်အကိုင် အခွင့်အလမ်း ပေးမယ် ဆိုတာကလည်း ၁ဝ ဧက ပိုင်မှာ တယောက်ဘဲ ပေးမှာ ဖြစ်ပြီး အဲဒီ တယောက် ကလည်း ဘွဲ့ ရ ဖြစ်ဖို့ လိုတယ်လို့ သူက ပြောပါတယ်။ တောင်သူတွေ အနေနဲ့ ပညာမတက်လို့ ယာစိုက် စားနေတဲ့ အခြေအနေမှာ ဘယ်လိုလုပ် သူတို့ အလုပ်ကို ၀င်လုပ်ဖို့ ဖြစ်နိုင်မှာလဲလို့ သူက ဆိုပါတယ်။ အခုတော့ ကိုက်ငါးရာလောက်ကို ဝန်းခတ်ထားပြီး သူတို့ကလည်း ပြန်ဖျက်တာတွေ ရှိတယ်လို့ ပြောပါတယ်။ မနေ့က အထိ ဒါမျိုး လာရောက် ခြံခတ်တာ မလုပ်ဘူးလို့ ပြောပေမယ့် ဒီနေ့လာခတ်တာတွေ ရှိခဲ့တယ် နေ့တိုင်း ဒီလိုဘဲလို့ ဦးအောင်သန်းက ပြောပါတယ်။ ဒါ့အပြင် ဒေသခံတွေက ဘာမှ လုပ်လို့ မရအောင် တားဆီးထားပြီး အကြမ်းဖက်တာတွေ ရှိနေတယ်လို့ ဦးအောင်သန်းက ရှင်းပြခဲ့ပါတယ်။","len":2811}
{"id":"150116_kachin_fighting","url":"https:\/\/www.bbc.com\/burmese\/burma\/2015\/01\/150116_kachin_fighting","title":"ကချင်မှာ တိုက်ပွဲတွေ ဆက်ဖြစ်နေ","summary":"ကချင်ပြည်နယ် ဖားကန့်မြို့နယ်အတွင်းမှာ ကေအိုင်အေ ကချင်ပြည်လွတ်မြောက်ရေးတပ်နဲ့ အစိုးရတပ်တို့ ဇန္နဝါရီ ၁၆ ရက် သောကြာနေ့မှာလည်း တိုက်ပွဲတွေ ထပ်ဖြစ်ခဲ့ပါတယ်။","text":"ကေအိုင်အေ စစ်သားများ ဖားကန့်မြို့နဲ့ ၁၀ မိုင်လောက်အဝေးမှာရှိတဲ့ အောင်ဘာလီ၊ ကန်ထီးဘောနဲ့ ငှက်ပျောတောရွာ အနီးက တောင်တန်းမှာ ကေအိုင်အေ တပ်မဟာ ၂ တပ်ရင်း ၆ စခန်းကို အစိုးတပ်က လက်နက်ကြီးတွေနဲ့ ကြာသပတေးနေ့ကစလို့ ပစ်ခတ်နေပါတယ်။ ကေအိုင်အေ တပ်ရင်း ၆ စခန်းကို ဆုတ်ခွာပေးလိုက်ပြီးဖြစ်ပေမယ့် ရွှေ့သွားတဲ့ နေရာကို အစိုးရတပ်တွေက သောကြာနေ့မှာလည်း ထပ်မံပစ်ခတ်နေပါတယ်။ ဒါကြောင့် ကေအိုင်အေက ပြန်လည်ထိုးစစ်အဖြစ် အစိုးရတပ်ကို ဝိုင်းထားတယ်။ ရွာသားတွေ တိမ်းရှောင်ပေးဖို့ကိုလည်း အကြောင်းကြားထားတယ်လို့ ကေအိုင်အေ တပ်ရင်း ၆ တပ်ရင်းမှူး အောင်ဆင်တန်ဆန်းက ဘီဘီစီကို ပြောပါတယ်။ တိုက်ပွဲတွေကြောင့် ရွာသား ၇၀ဝ လောက်ဟာ ဘုန်းကြီးကျောင်းတွေနဲ့ ဘုရားကျောင်းတွေမှာ ခိုလှုံနေကြတယ်လို့ ဒေသခံတွေကပြောပါတယ်။ ဇန္နဝါရီလ ၁၅ ရက်နေ့ ညဦးပိုင်းမှာတော့ လုံးခင်းမြို့ ရဲစခန်းကို လက်ပစ်ဗုံးနဲ့ပစ်ခတ်လို့ ရဲမိသားစုဝင် ၄ ယောက်ဒဏ်ရာ ရသွားတယ်လို့ ရဲစခန်းကို သွားရောက်ကြည့်ခဲ့တဲ့ လုံးခင်း မြို့နယ် အမျိုးသားဒီမိုကရေစီအဖွဲ့ချုပ် ဒုတိယဥက္ကဌ ဦးတင်စိုးက ပြောပါတယ်။ လုံထိန်း ရဲတပ်ရင်းမှူးရုံးကိုလည်း လက်ပစ်ဗုံးနဲ့ပစ်ခတ်ခဲ့ပေမယ့် မပေါက်ကွဲခဲ့ပါဘူး။ ဖားကန့်တံတားကြီးက ရဲကင်းကိုလည်း လက်ပစ်ဗုံးနဲ့ လာပစ်ခဲ့ပေမယ့် ထိခိုက်သူမရှိဘူးလို့ ဦးတင်စိုးက ပြောပါတယ်။ အခုလို ဗုံးတွေနဲ့ ပစ်ပေါက်မှုဟာ ဘယ်သူ့လက်ချက်ဖြစ်တယ် ဆိုတာကိုတော့ မသိသေးဘူးလို့ ကေအိုင်အေ တပ်ရင်း ၆ တပ်ရင်းမှူးက ပြောပါတယ်။ ဗုဒ္ဓဟူးနေ့ကတည်းက ကေအိုင်အေ တပ်ရင်း ၆ က ဖမ်းဆီးသွားတဲ့ ရဲ ၃ ဦးကိုတော့ ကေအိုင်အို ဗဟိုက ပြန်လွှတ်ပေးဖို့ ညွှန်ကြားထားပေမယ့် တိုက်ပွဲတွေဖြစ်နေလို့ ပြန်လွှတ်မယ့် လမ်းကြောင်း ပျောက်နေတယ်လို့ ကေအိုင်အို မြစ်ကြီးနားရုံး တာဝန်ခံ ဦးဒေါင်ခါးက ပြောပါတယ်။","len":2817}
{"id":"130513_usutheinsein","url":"https:\/\/www.bbc.com\/burmese\/burma\/2013\/05\/130513_usutheinsein","title":"ဦးသိန်းစိန် လာမယ့် အပတ် အမေရိကန်သွားမယ်","summary":"မြန်မာသမ္မတ ဦးသိန်းစိန် လာမယ့် သီတင်းပတ် အတွင်း အမေရိကကို ပထမဆုံး တရားဝင် ခရီး သွားဖို့ ရှိပြီး ဒီခရီးစဉ် အတွင်း ဝါရှင်တန်မှာ အမေရိကန် သမ္မတ အိုဘားမား ၊ နိုင်ငံခြားရေး ဝန်ကြီးနဲ့ တခြား အဆင့်မြင့် နိုင်ငံရေး ခေါင်းဆောင် တွေနဲ့ တွေ့ဆုံမယ်လို့ သိရ ပါတယ်။","text":"ဦးသိန်းစိန် ပြောင်းလဲလိုစိတ် ကန်သိလို အရင်က မြန်မာနိုင်ငံ အကြီးအကဲတွေ အမေရိကကို တရားဝင် ခရီးစဉ် လာရောက်ပြီး အမေရိကန် သမ္မတနဲ့ တွေ့ဆုံ တာမျိုး မရှိခဲ့တဲ့ အတွက် ဦးသိန်းစိန် ခရီးစဉ်ဟာ သမိုင်းဝင် ခရီးစဉ် ဖြစ်လိမ့်မယ်လို့ မြန်မာနိုင်ငံ ဆိုင်ရာ အမေရိကန် သံရုံး တာဝန်ခံဟောင်းနဲ့ အခု လောလောဆယ် မြန်မာနိုင်ငံမှာ အလုပ်လုပ်ကိုင် နေကြတဲ့ အဖွဲ့အစည်းတွေရဲ့ အတိုင်ပင်ခံအဖြစ် ဆောင်ရွက်နေတဲ့ Priscilla Clapp က ပြောပါတယ်။ မြန်မာနိုင်ငံမှာ ပြုပြင် ပြောင်းလဲရေးတွေ လုပ်ဖို့ ဦးသိန်းစိန် ဘယ်လောက် စိတ်ထက်သန် သလဲ အမေရိကန် အစိုးရက သိချင်ပြီး ကျန်သေးတဲ့ နိုင်ငံရေး အကျဉ်းသားတွေ ပြန်လွှတ်ပေးရေး၊ ရခိုင်နဲ့ မြန်မာနိုင်ငံ အလယ်ပိုင်းက ဘာသာရေး အကြမ်းဖက်မှုတွေ၊ ရင်ဆိုင်နေရတဲ့ ပြဿနာတွေကို ဖြေရှင်းပြီး ပြုပြင် ပြောင်းလဲ ရေး ပြီးမြောက်အောင် ဘယ်လို စီစဉ် ထားလဲ ဦးသိန်းစိန်ရဲ့ အစီအစဉ်တွေကို အမေရိကန် အစိုးရ ကြားချင် လိမ့်မယ်လို့ Priscilla Clapp ကပြောပါတယ်။ မြန်မာနိုင်ငံ ဖွံ့ဖြိုး တိုးတက်ရေး ဆိုင်ရာ ကဏ္ဍမှာ အမေရိကန် ပြည်ထောင်စုက ဘယ်လို အကူအညီ ပေးနိုင်မလဲဆိုတဲ့ ဦးသိန်းစိန်ရဲ့ အယူအဆကိုလည်း သိချင် လိမ့်မယ်လို့ သူက ပြောပါတယ်။ ဥရောပသမဂ္ဂက မြန်မာနိုင်ငံ အပေါ် ချမှတ်ထားတဲ့ ပိတ်ဆို့ အရေးယူမှုတွေကို ရုပ်သိမ်းခဲ့တာမျိုး အမေရိကန် ပြည်ထောင်စုရဲ့ ဒဏ်ခတ် အရေးယူမှုတွေ ရုပ်သိမ်း နိုင်မလား ဆိုတာနဲ့ ပတ်သက်လို့ ဥရောပသမဂ္ဂရဲ့ ပိတ်ဆို့ အရေးယူပုံနဲ့ အမေရိကန် ရဲ့ ပိတ်ဆို့ အရေးယူမှုတို့ သဘော သဘာဝချင်း မတူကြောင်း၊ အမေရိကန်တို့ရဲ့ အရေးယူမှုက ပိုကျယ်ပြန့်ပြီး ဥပဒေ အမျိုးမျိုးနဲ့ ပြဋ္ဌာန်း လုပ်ဆောင်ခဲ့တာ ဖြစ်လို့ လွယ်လွယ်နဲ့ ရုပ်သိမ်းလို့ မရကြောင်း၊ ဒါကြောင့် အခု ဦးသိန်းစိန်ရဲ့ ခရီးစဉ်အတွင်း ချက်ချင်း ရုပ်သိမ်းတာမျိုး မဖြစ်နိုင်ဘူးလို့ Priscilla Clapp ပြောပါတယ်။","len":2818}
{"id":"world-45407872","url":"https:\/\/www.bbc.com\/burmese\/world-45407872","title":"ဧရာမ တိုက်ဖွန်းမုန်တိုင်း ဂျပန်ကိုဝင်","summary":"ဂျပန်နိုင်ငံမှာ ၂၅ နှစ်အတွင်းမှာ အကြီးဆုံး ဧရာမ မုန်တိုင်းကြီးတခု တိုက်ခတ်နေလို့ လူ ၁ သန်းကျော်ကို အိုးအိမ်တွေကနေ ရွှေ့ပြောင်းဖို့ နှိုးဆော်နေပါတယ်။","text":"မုန်တိုင်းဂျယ်ဘီရဲ့ လေတိုက်နှုန်းဟာ ထရပ်ကားတစီးကို လှဲစောင်းနိုင်ပါတယ်။ ဂျယ်ဘီလို့ အမည်ပေးထားတဲ့ ဒီတိုက်ဖွန်းဟာ လေတိုက်နှုန်းပြင်းအား တနာရီကို ၁၃၅ မိုင် တိုက်ခတ်နေပြီး မိုးသည်းထန်စွာ ရွာနေပါတယ်။ ဒီမုန်တိုင်းကြောင့် လှိုင်းကြီး၊ ရေလျှံ မြေပြိုမှုတွေ ဖြစ်နိုင်ကြောင်း ဂျပန် မိုးလေဝသဌာနက ကြေညာချက် ထုတ်ထားပါတယ်။ ဧရာမ မုန်တိုင်းရဲ့ လမ်းကြောင်း ပြမြေပုံ ဂျေဘီမုန်တိုင်းရဲ့ ကြီးမားတဲ့ လှိုင်းတံပိုးတွေကြောင့် ကားလမ်းတံတားတခုကို ရေနံတင်သင်္ဘောတစီးက ဝင်တိုက်မိခဲ့သလို ကျိုတိုမှာရှိတဲ့ မီးရထားဘူတာရုံ အမိုးတွေလည်း လေပြင်းကြောင့် နိမ့်ဆင်းခဲ့ပါတယ်။ တိုက်ဖွန်းဟာ ရှီကိုးကုကျွန်းတဝိုက်ကို တိုက်ခတ်ခဲ့ပြီး ဂျပန်ရဲ့ပင်မကျွန်းဖြစ်တဲ့ ဟွန်ရှုးကျွန်းကို ဆက်ပြီး တိုတ်ခတ်နေပါတယ်။ လေယာဉ်တရာကျော် ၊ ရထားတွေနဲ့ ကျွန်းတွေကူးတဲ့ သင်္ဘောဖယ်ရီတွေကို ရပ်နားထားရပြီး ဂျပန်ရဲ့ ယူနီဗာဆယ်စတူဒီယို အပြင် အိုစကာဥယျာဉ်နားက နာမည်ကြီးပြတိုက် တခုကိုလည်း ပိတ်ထားရပါတယ်။ ဒီတိုက်ဖွန်းရဲ့ လေတိုက်ပြင်းနှုန်းက တနာရီကို ၁၃၅မိုင် တိုက်ခတ်ပါတယ် ဂျပန်ဝန်ကြီးချုပ် ရှင်ဇိုအာဘေးကတော့ အရေးပေါ် အစည်းအဝေးခေါ်ယူပြီး လူတွေရဲ့ အသက်တွေကို ကယ်ဆယ်နိုင်ဖို့ ကြိုတင်ပြင်ဆင်မှုတွေ လုပ်နေတယ်လို့ ပြောခဲ့ပါတယ်။ မုန်တိုင်းစတိုက်ခတ်တုန်း ရိုက်ထားတဲ့ ဗီဒီယိုဖိုင်မှာတော့ ဧရာမလှိုင်းတံပိုးတွေ ကမ်းခြေကို တိုက်လာပုံနဲ့ အပျက်အစီးတွေ လေထဲမှာ ဝဲပျံနေတာတွေကို တွေ့ရပါတယ်။ သဘာဝဘေးအန္တရာယ်ကြားက ဂျပန်နိုင်ငံ ဂျပန် ရေကြီး မြေပြိုမှု လူ ၁၀၀ ကျော် သေဆုံး ဂျပန်နိုင်ငံဟာ ပုံမှန်အားဖြင့် နွေရာသီမှာ ပြင်းထန်တဲ့ မုန်တိုင်းတွေ တိုက်ခတ်လေ့ရှိပြီး ဇူလိုင်လအတွင်းမှာ ဖြစ်ခဲ့တဲ့ ရေကြီးမြေပြိုမှုတွေကြောင့် လူနှစ်ရာကျော် သေဆုံးခဲ့ပါတယ်။","len":2821}
{"id":"150717_kachin_refugee_stranded","url":"https:\/\/www.bbc.com\/burmese\/burma\/2015\/07\/150717_kachin_refugee_stranded","title":"ကချင်ဒုက္ခသည် ထောင်ချီပြီး တောထဲမှာ ပိတ်မိနေ","summary":"ကချင်ပြည်နယ် ဆွမ်ပရာဘွမ် မြို့နယ် ထဲမှာ အစိုးရ စစ်တပ် က ကချင် လက်နက်ကိုင် ကေအိုင်အေ ကို ထိုးစစ်ဆင် တဲ့ တိုက်ပွဲ တွေ ဆက်လက် ရှိ နေပြီး အနီးနား ကျေးရွာ တွေ က စစ်ရှောင် ဒုက္ခသည် တစ်ထောင် ကျော် ဟာ လမ်းပန်း ဆက်သွယ်ရေး ပြတ်တောက် နေ တဲ့ အတွက် တောထဲ မှာ ပိတ်မိ နေ ပါတယ်။","text":"ကေအိုင်အေ တပ်မဟာ ၁ ထိန်း ချုပ်ရာ နယ် ထဲ က တပ်ရင်း ၇ ရဲ့ စခန်း ကို အစိုးရ တပ် က လွန်ခဲ့တဲ့ သီတင်း တစ်ပတ် ကျော် ကတည်း က စတင် ထိုး စစ် ဆင် လာ။ အဲဒီ့ ဒုက္ခသည် တွေ ဟာ အစာရေ စာ ပြတ် တောက် နေပြီး သွားရောက် ကူညီ ဖို့ ရာ လည်း အစိုးရ စစ်တပ် ရဲ့ မြောက်ပိုင်း တိုင်း စစ်ဌာန ချုပ် က ခွင့်ပြု တဲ့ ကုန်းလမ်း ခရီး နဲ့ ဆို ရက် ၂၀ ကျော် မှ ရောက် နိုင် မှာ ဖြစ် လို့ ကယ်ဆယ် ထောက်ပံ့ရေး အစီအစဉ် ကို ဆိုင်းငံ့ ထားရတယ် လို့ ကချင် နှစ်ခြင်း ခရစ်ယာန် အသင်းတော် KBC က ပြောပါတယ်။ မလိယန် ရွာ နဲ့ အနီး တဝိုက် ရွာ တွေ က ဒုက္ခသည် တွေ ပိတ်မိ နေတဲ့ တောထဲ ကို ရေလမ်း က သွားရင် ၂ ရက် ခရီး လောက် ပဲ ကြာ နိုင် မှာ ဖြစ်ပေမယ့် အစိုးရ စစ်တပ် က လုံခြုံရေး ကို အာမ မခံ နိုင် ဘူး လို့ ပြောတဲ့ အတွက် ဒုက္ခသည် တွေ ဆီကို မသွား နိုင် ဖြစ်နေ ရတယ် ဆိုပြီး KBC ရဲ့ ပြန်ကြားရေး တာဝန်ခံ ဦးလမိုင်ယော် က ဘီဘီစီ ကို ပြောပါတယ်။ ဆွမ်ပရာဘွမ် မြို့နယ် ထဲက ကေအိုင်အေ တပ်မဟာ ၁ ထိန်း ချုပ်ရာ နယ် ထဲ က တပ်ရင်း ၇ ရဲ့ စခန်း ကို အစိုးရ တပ် က လွန်ခဲ့တဲ့ သီတင်း တစ်ပတ် ကျော် ကတည်း က စတင် ထိုး စစ် ဆင် လာပြီး တိုက်ပွဲ တွေ ဖြစ် လာ ခဲ့တာ ပါ။ အစိုးရ စစ်တပ် က တိုက်လေယာဉ် တွေ ပါ အသုံပြု ပြီး မြေပြင် တပ် အင်အား အတော် များများ နဲ့ အပြင်းအထန် တိုက် ခိုက် လာတာ ဖြစ် တယ် ဆိုပြီး ကချင် ငြိမ်းချမ်းရေး အကျိုး ဆောင် တစ်ဦး ဖြစ်တဲ့ ဦးစန်းအောင် က ပြောပါတယ်။ ဒီလို ကချင် ပြည်နယ် ထဲ မှာ တိုက်ပွဲ တွေ ဖြစ်ပေါ် လာရင် နှစ်ဘက် ညှိနှိုင်း ကြဖို့ ရည်ရွယ် ချက် နဲ့ ပဋိပက္ခညှိနှိုင်း ရေး အဖွဲ့ ဆိုပြီး ဖွဲ့စည်း ထား ရှိ ကာ ပုံမှန် တွေ့ဆုံ လေ့ ရှိပါတယ်။ ဒါပေမယ့် အခု ဆွမ်ပရာဘုံ တိုက် ပွဲ တွေ အပစ်ရပ် နိုင် ဖို့ အတွက် တွေ့ဆုံ ဖို့ရာ တော့ အစိုးရ ကိုယ်စားလှယ် တွေ ဘက် က အလုပ်မအား ဘူး ဆိုပြီး ပြောနေ တယ် လို့လည်း ဦးစန်းအောင် က ဆိုပါတယ်။","len":2822}
{"id":"131101_laiza_conference_3rdday","url":"https:\/\/www.bbc.com\/burmese\/burma\/2013\/11\/131101_laiza_conference_3rdday","title":"တိုင်းရင်းသားများ အပစ်ရပ်မူကြမ်း သဘောတူ","summary":"ကေအိုင်အို ဌာနချုပ် လိုင်ဇာမှာ ကျင်းပနေတဲ့ တိုင်းရင်းသား လက်နက်ကိုင် အင်အားစုများရဲ့ ညီလာခံ တတိယနေ့မှာ တစ်နိုင်ငံလုံး အပစ်ရပ်ရေးနဲ့ ပတ်သက်တဲ့ သဘောတူချက် မူကြမ်း တစ်ခုကို ချမှတ်နိုင်ခဲ့ပါတယ်။","text":"တိုင်းရင်းသားလက်နက်ကိုင် ၁၈ ဖွဲ့ တက်ရောက် တက်ရောက်လာတဲ့ တိုင်းရင်းသား အဖွဲ့အစည်း အားလုံး သဘောတူထားတဲ့ မူကြမ်းထဲမှာ ဖယ်ဒရယ်စံနစ် ပြည်ထောင်စုဖွဲ့စည်းခွင့်နဲ့ ဖယ်ဒရယ်တပ်မတော် ဖွဲ့စည်းခွင့်ဆိုင်ရာ အချက်အလက်တွေ အပါအဝင် စစ်တပ်ဟာ အရပ်သားအုပ်ချုပ်ရေး လက်အောက်မှာ ရှိရမယ်ဆိုတဲ့ မူတွေအပြင် အကျိုးစီးပွားပိုင်ဆိုင်ခွင့် စတဲ့ စီးပွားရေးဆိုင်ရာအချက်လက်တွေလည်း ထည့်သွင်းထားပါတယ်။ အကောင်အထည်ဖေါ် ဆောင်ရွက်ရေး လုပ်ငန်း ကော်မတီကိုတော့ မနက်ဖြန်မှာ ဖွဲ့စည်းမှာ ဖြစ်ပြီး လုပ်ငန်းကော်မတီ ဖွဲ့စည်းရေးကိုလဲ နောက်ရက်မှာ ဆက်ဆွေးနွေးကြဦးမယ်လို့သိရပါတယ်။ အခု ရေးဆွဲအတည်ပြုလိုက်တဲ့ မူကြမ်းကို ညီလာခံ မတက်ရောက်တဲ့ UWSA ဝသွေးစည်းညီညွတ်ရေး တပ်မတော်နဲ့ မိုင်းလားအဖွဲ့က သဘောတူညီဖို့ ခုတက်ရောက်တဲ့ အဖွဲ့တွေက ကြိုးစားသွားမယ်လို့ ညီလာခံပြောခွင့်ရ ပုဂ္ဂိုလ် ဦးခွန်ဥက္ကာက ပြောပါတယ်။ ဒီမူကြမ်းကတော့ တိုင်းရင်းသားအဖွဲ့ ညီညွတ်သော တိုင်းရင်းသားလူမျိုးများ ဖက်ဒရယ်ကောင်စီ (UNFC) ကချမှတ်ထားတဲ့မူ၊ ၂၀၁၂ တုန်းက ချင်းမိုင်မှာလုပ်တဲ့ တိုင်းရင်းသားညီလာခံက ချမှတ်ထားတဲ့မူ၊ တိုင်းရင်းသားလုပ်ငန်း ဖေါ်ဆောင်ရေးကော်မတီ WGEC မူနဲ့၊ အစိုးရ ငြိမ်းချမ်းရေးဖေါ်ဆောင်ရေး ကော်မတီက ချမှတ်ထားတဲ့မူ အဲဒီမူ ၄ ခုထဲကနေမှ ထုတ်နုတ်စုစည်းပြီး ရေးဆွဲထားတဲ့ မူကြမ်းဖြစ်ပါတယ်။ အခုမူကြမ်းကို အစိုးရနဲ့ ဆွေးနွေးတဲ့အခါ ပြေလည်မှု ရနိုင်ပါ့မလား ဆိုတာကတော့ အစိုးရဘက်က လိုက်လျောမှုအပေါ်မှာ တူတည်တယ်လို့ တိုင်းရင်းသား ခေါင်းဆောင်တွေက ပြောကြပါတယ်။ အစိုးရနဲ့ ညှိနှိုင်းဆွေးနွေးတဲ့အခါ အပေးအယူ မမျှလို့ တိုင်းရင်းသား တဖွဲ့ဖွဲ့က သဘောမတူဘူးဆိုရင် ကျန်အဖွဲ့အားလုံးကလည်း တတိုင်းပြည်လုံး အပစ်ရပ်ရေးကို လက်မှတ်ထိုးမှာ မဟုတ်ဘူးလို့ ဆုံးဖြတ်ထားတယ်လို့လည်း သိရပါတယ်။","len":2832}
{"id":"141010_dkba_army_clashes","url":"https:\/\/www.bbc.com\/burmese\/burma\/2014\/10\/141010_dkba_army_clashes","title":"အစိုးရတပ်နဲ့ ဒီကေဘီအေ တိုက်ပွဲ ထပ်မံဖြစ်","summary":"မြန်မာစစ်တပ် နဲ့ DKBA တို့ အောက်တိုဘာလ ၁၀ ရက်၊ မနက်ပိုင်းက ကော့ကရိတ်မြို့အနား မှာ တိုက်ပွဲဖြစ်လို့ နယ် စပ် ကနေ ပြည်တွင်း ကို သွားတဲ့ ကားလမ်း ကို အချိန်ပိုင်းနဲ့ ယာယီ ပိတ်လိုက် ရတဲ့ အထိ တိုက်ပွဲ ပြင်းထန် ပါတယ်။","text":"DKBA ဒီမိုကရေစီ အကျိုးပြု ကရင့်တပ်မတော် တိုက်ပွဲဟာ၊ ကော့ကရိတ်မြို့ အရှေ့ဖက် ၃ မိုင် လောက်အကွာ က၊ ကော့နွဲဆိုတဲ့ရွာအနားမှာ မနက် ၁၀ နာရီလောက် က ဖြစ်တာပါ။ မြန်မာအစိုးရ စစ်တပ် ကခေတ္တတပ်ရင်းမှူး ဗိုလ်မှူး စိုးမင်းဦး ၊ ဦးစီးတဲ့ ခလရ ၂၃၀ စစ်ကြောင်းဟာ၊ တတိုင်ကူးရွာ ကို ကျော်ပြီးတော့ ၊ကော့နွီးရွာဖက် အ၀င်မှာ၊ အဲဒီက DKBA တပ်နဲ့ထိပ်တိုက်ရင်ဆိုင် တိုက်ပွဲ ဖြစ်တာလို့ ဒေသခံတွေ က ပြောပါတယ်။ တိုက်ပွဲကြောင့် ကော့ကရိတ် ဖက်ကို တိမ်းရှောင်သွားတဲ့ ဒေသခံ တယောက်ပြောတာ က ၊စစ်တပ်က တက်သွားတဲ့ အခါမှာ ၊တိုက်ပွဲ ဖြစ်တဲ့ အကြောင်း၊ လက်နက်ကြီး တွေနဲ့ ရော ၊လက်နက်ငယ် တွေ နဲ့ပါ ပစ်ခတ်ကြောင်း ပြောတာပါ။ နှစ်ဖက်ကြားမှာ၊ မော်တာ၊ စိန်ပြောင်းတွေ၊ စက်သေနတ်တွေ နဲ့ အပြင်းအထန်တိုက်ပွဲ ဖြစ်နေလို့၊ ကော့ကရိတ်မြို့ နဲ့ထိုင်း၊ မြန်မာ နယ်စပ် က မြ၀တီမြို့ ကို ဆက်သွယ်ထားတဲ့ လမ်းကြောင်း ကို မွန်းလွဲ ၂ နာရီ အထိ ယာယီ ပိတ်ထားပြီး၊ အဲဒီနောက်ပိုင်း မှ အသွားအလာတွေ ကို ပြန်ဖွင့် ပေးတယ်လို့ နယ်စပ်ကို ရောက်လာတဲ့ ခရီးသည်တွေ က ပြောပါတယ်။ တိုက်ပွဲ မှာ နှစ်ယောက်သေတယ် လို့ သတင်းရ ပေမဲ့၊ ဘယ်ဖက် က သေတာလည်း ဆိုတာကို တော့ အတည်ပြုလို့ မရသေးပါဘူး။ အစိုးရနဲ့ DKBA ကြားမှာ ပြီးခဲ့တဲ့ လ ကတည်းက တင်းမှာမှုတွေ ဖြစ်လာတာပါ။ ကော့ကရိတ် နဲ့ မွန်ပြည်နယ် ကျိုက်မရောမြို့ အနား မှာ နှစ်ဖက်ကြား ပစ်ခတ်မှု တွေ ဖြစ်လာခဲ့ပါတယ်။ ပြီးခဲ့တဲ့ ရက်ပိုင်းတုံးက အစိုးရ က DKBA ထိပ်တန်းအရာရှိ တယောက်ကို ဖမ်းဝါးရမ်း ထုတ်တယ် ဆိုတဲ့ နောက်မှာ တော့ အခုလို အနေအထား ကို ရောက်လာတာပါ။ အခု တိုက်ပွဲဟာအစိုးရစစ်တပ်က၊ တပ်ခွဲ ၄ ခွဲနဲ့တပ်စိတ် ၂ စိတ်ဟာ၊ DKBA တွေ ထိန်းချုပ်ထားတဲ့ နေရာတွေ ကို သိမ်းယူဖို့အသွားမှာ တိုက်ခိုက်ကြတာ မို့၊ ဒီတိုက်ပွဲဟာ ဒီမှာတင် ရပ်မယ် လို့ မထင်တဲ့ အကြောင်း အကဲ ခတ်တွေ က ပြောပါတယ်။","len":2838}
{"id":"130731_myawaddy_floods","url":"https:\/\/www.bbc.com\/burmese\/burma\/2013\/07\/130731_myawaddy_floods","title":"မြဝတီမှာ နှစ် ၅၀ အတွင်း အမြင့်ဆုံး စိုးရိမ် ရေမှတ်ရောက်","summary":"မြန်မာ နိုင်ငံ တဝန်း အခုရက်ပိုင်း အတွင်း မိုးဆက်တိုက် ရွာနေတဲ့ အတွက် နေရာ အနှံ့ ရေကြီး ရေလျှံမှုတွေ ဖြစ်နေ ပါတယ်။","text":"ရေကြီးလို့ လမ်းပန်း ဆက်သွယ်ရေး ပြတ်တောက်ပြီး ထိုင်းမြန်မာ ကုန်သွယ်မှု ထိခိုက် ကရင် ပြည်နယ် မှာတော့ ရေကြီးမှုဒဏ်ကို အဆိုးဆုံး ခံနေ ရတယ်လို့ မိုးလေဝသ ပညာရှင်တွေနဲ့ ဒေသဆိုင်ရာ အာဏာပိုင်တွေက ပြောပါတယ်။ ကရင်ပြည်နယ် အတွင်း မြဝတီ၊ ကော့ကရိတ်၊ ဘားအံ၊ လှိုင်းဘွဲနဲ့ ကြားအင်း ဆိပ်ကြီး စတဲ့ မြို့ ၅ မြို့ မှာ ရေကြီး နေပြီး မြဝတီ ကတော့ အဆိုးဆုံး ဖြစ်ပါတယ်။ မိုး အဆက် မပြတ် ရွာသွန်းတဲ့ အတွက် သောင်ရင်း မြစ်ရေဟာ စိုးရိမ် ၇ေမှတ် ကျော်ပြီး နှစ်ပေါင်း ၅၀ အတွင်း အမြင့်ဆုံး တက်သွား ခဲ့တယ်လို့ မြဝတီ ခရိုင် အုပ်ချုပ်ရေးမှူး ဦးတင့်ဝေသုန်က ဘီဘီစီကို ပြောပါတယ်။ အင်္ဂါနေ့က စိုးရိမ် ရေမှတ် ၉၆၁ စင်တီမီတာ အထိ တက်လာခဲ့ပြီး ဗုဒ္ဓဟူးနေ့ ညနေပိုင်းမှာ ပြန်ကျ သွားခဲ့တယ်လို့ သူက ပြောပါတယ်။ မြဝတီ မြို့မှာ လူနေအိမ် တချို့ ရေမြုပ်နေတဲ့ အတွက် ရေဘေးသင့် အန္တရာယ် ရှိသူ တစ်သောင်း နှစ်ထောင် ကျော်ကို ခရိုင် အစိုးရနဲ့ အလှူရှင်တို့ရဲ့ ကူညီပံ့ပိုးမှုနဲ့ ယာယီ ကယ်ဆယ်ရေး စခန်း ၂၄ ခုမှာ စောင့်ရှောက် ပေးထားတယ် လို့လည်း သူက ပြောပါတယ်။ ရေဘေး ဒဏ်ကြောင့် စာသင်ကျောင်းတွေ ပိတ်ထားပြီး အစိုးရ ရုံးတွေကိုတော့ ဖွင့်ထားတယ်လို့ ဦးတင့်ဝေသုန်က ပြောပါတယ်။ ကရင်ပြည်နယ်၊ မွန်ပြည်နယ်နဲ့ ထိုင်းမြန်မာ နယ်စပ် ဘက်မှာ မိုးဆက် တိုက်ရွာပြီး မိုးရေနဲ့ တောင်ကျ ရေတွေ ကျလာတဲ့ အတွက် လမ်းပန်း အဆက် အသွယ်တွေ လည်း ပြတ်တောက် ကုန်ပါတယ်။ ဒါကြောင့် ထိုင်း မြန်မာ နှစ်နိုင်ငံကြား မြဝတီ ကုန်သွယ်ရေး လမ်းကြောင်းမှာ ကုန်သွယ်ရေးတွေ အတော် ထိခိုက် နေတယ်လို့ စီးပွားရေး လုပ်ငန်းရှင် တွေက ပြောပါတယ်။ တာခ်ခရိုင် ကုန်သည်ကြီးများ အသင်း ဥက္ကဌဟောင်း နိုင်ဆူချတ် တရီရတ် ဝတ္တနာ ကတော့ ရေကြီး မှုကြောင့် ဘတ်သန်းပေါင်း လေးထောင်ဖိုးလောက် ကုန်သွယ်ခွင့် နစ်နာ နေပြီလို့ ဘီဘီစီကို ပြောပါတယ်။","len":2842}
{"id":"150619_ncct_yangon","url":"https:\/\/www.bbc.com\/burmese\/burma\/2015\/06\/150619_ncct_yangon","title":"NCCT နဲ့ အစိုးရ ငြိမ်းချမ်းရေး ဖော်ဆောင်ရေး အဖွဲ့ ရန်ကုန်မှာ တွေ့ဆုံမယ်","summary":"ကေအဲန်ယူနယ်မြေ လော်ခီးလာ ညီလာခံမှာ တိုင်းရင်းသား ခေါင်းဆောင်တွေက တစ်နိုင်ငံလုံး အပစ်အခတ် ရပ်စဲရေးအတွက် အစိုးရနဲ့ ဆွေးနွေးဖို့ အဆင့်မြင့် ညှိနှိုင်းရေးအဖွဲ့ကို ဖွဲ့စည်းပေးခဲ့ပါတယ်။","text":"လော်ခီးလာ ညီလာခံ အစိုးရအနေနဲ့ ကတော့ တဖွဲ့ပြီး တဖွဲ့ ဖွဲ့ပြီးဆွေးနွေးတာမျိုးကို သိပ်သဘော မတွေ့နိုင် ဖြစ်နေပါတယ်။ ဒီကိစ္စနဲ့ပတ်သက်ပြီး အဲန်စီစီတီ ခေါင်းဆောင်းတွေက အစိုးရ ရဲ့ ငြိမ်းချမ်းရေး ဖော်ဆောင်ရေးအဖွဲ့နဲ့ ရန်ကုန်မှာ အခုလ ၂၂ ရက်နေ့မှာ တွေ့ကြမှာဖြစ်ပါတယ်။ အဆင့်မြင့် အဖွဲ့ ဖွဲ့လိုက်တာနဲ့ ပြင်ဆင်ချင်တဲ့အချက်တွေအပေါ် အစိုးရငြိမ်းချမ်းရေးဖေါ် ဆောင်ရေးအဖွဲ့နဲ့ တွေ့ဆုံ ရှင်းပြမှာကတော့ ဦးနိုင်ဟံသာ၊ ပဒိုကွယ်ထူးဝင်းနဲ့ ဦးထွန်းဇော်တို့ဖြစ် ပါတယ်။ တိုင်းရင်းသားတွေဘက်က အဆင့်မြင့်အဖွဲ့ ဖွဲ့လိုက်တာကိုပဲ အဓိကရှင်းပြဖို့ရှိတယ်လို့ ဦးနိုင်ဟံသာက ပြောပါတယ်။ အခုဖွဲ့လိုက်တဲ့ အဖွဲ့သစ် အပေါ်မှာ အမြင်မရှင်း သလို ဖြစ်နေတဲ့အကြောင်း၊ အရင်က အန်စီစီတီနဲ့ ဆွေးနွေးခဲ့ရာက အခု အဖွဲ့သစ် ဖွဲ့လိုက်လို့ အစက ပြန်စရမလားဆိုတဲ့ သဘောထားမျိုး ရှိနေကြောင်း၊ အဲ့ဒီလို မဟုတ်ဘဲ ထိတ်သီး အစည်းအဝေးတုန်းက ပြင်ဆင်ချက် တချို့လုပ်ပြီး အဲဒီအပေါ်မှာ ဆက်လက် ဆွေးနွေးရမှာ ဖြစ်ပြီး အားလုံး ဆွေးနွေးစရာ မလိုတဲ့အကြောင်း ပြောပါတယ်။ တစ်နိုင်ငံလုံးအပစ်အခတ် ရပ်စဲရေးမူကြမ်းပါ အချက် ၁၅ ချက်နဲ့ ပတ်သက်လို့ အလွတ်သဘော ဆွေးနွေးသွားမှာမျိုး မရှိတဲ့အကြောင်း၊ တိုင်းရင်းသား တွေဘက်က ပြင်ဆင်ချက်တွေကို ပေးထားပြီးသား ဖြစ်ပြီး အဲ့ဒီအပေါ်မှာ အပြန်အလှန် ဆွေးနွေးဖို့လည်း အခု ကိုယ်စားလှယ်အဖွဲ့နဲ့ ဆွေးနွေးဖို့ မဖြစ်နိုင်ကြောင်း ပြောပါတယ်။ အဖွဲ့သစ်နဲ့ဆွေးနွေးမယ် ဆိုရင်တော့ လာမယ့် ဇူလိုင်လ ပထမပတ်နဲ့ ဒုတိယပတ်လောက်ကို မှန်းထားကြောင်းနဲ့ တခေါက်ထဲနဲ့ ပြီးပြတ်ဖို့တော့ လွယ်မယ်မထင်ကြောင်းပြောပါတယ်။ တိုင်းသားတွေဘက်က အဆင့်မြင့်ကိုယ်စားလှယ် အဖွဲ့မှာ အဖွဲ့ဝင် ၁၅ ဦးပါဝင်ပြီး ခေါင်းဆောင်အဖြစ် ကေအဲန်ယူ ဒုတိယဥက္ကဌ နော်စီဖိုးရာစိန်ကို တာဝန်ပေးထားပါတယ်။","len":2847}
{"id":"160510_local_administration_act_changes_myanmar","url":"https:\/\/www.bbc.com\/burmese\/burma\/2016\/05\/160510_local_administration_act_changes_myanmar","title":"ရပ်ကျေးဥပဒေပြင်ဖို့ လွှတ်တော်မှာ ဆွေးနွေးမယ်။","summary":"ရပ်ကွက် (သို့မဟုတ်) ကျေးရွာအုပ်စု အုပ်ချုပ်ရေး ဥပဒေကို ပြင်ဆင်ဖို့နဲ့ ပတ်သက်လို့ အခု သီတင်းပတ်အတွင်း လွှတ်တော်မှာ အခြေအတင် ဆွေးနွေးမှုတွေ လုပ်ဖို့ ရှိနေပါတယ်။","text":"ရပ်ကျေးဥပဒေဟာ အဆင့်ဆင့် ပြင်ဆင်ရေးဆွဲ အတည်ပြုထားတာမို့ ပြန်ပြင်ဖို့ မရှိဘူးလို့ ပြည်ထဲရေး ဒုဝန်ကြီးကပြော လောလောဆယ်မှာ ရပ်ကွက် (သို့မဟုတ်) ကျေးရွာအုပ်စု အုပ်ချုပ်ရေးရဲ့ မူလ ဥပဒေပါ အချက်တွေ ပြင်ဆင်ဖို့ ဦးရွှေမန်း ရဲ့ ပြည်ထောင်စု လွှတ်တော် ဥပဒေ ရေးရာနှင့် အထူးကိစ္စရပ်များ လေ့လာဆန်းစစ် သုံးသပ်ရေး ကော်မရှင်မှာ ဆွေးနွေးမှုတွေ လုပ်နေပါတယ်။ ပြည်ထဲရေး ဝန်ကြီးဌာန ဒုတိယဝန်ကြီး ဗိုလ်ချုပ်အောင်စိုးကတော့ ရပ်ကျေးဥပဒေဟာ အဆင့်ဆင့် ပြင်ဆင်ရေးဆွဲပြီး အတည်ပြုထားတဲ့ ဥပဒေမို့ လတ်တလောမှာ သူတို့ဝန်ကြီးဌာန အနေနဲ့ ပြင်ဖို့ မရှိဘူးလို့ ပြောထားပါတယ်။ လွှတ်တော်ကို တင်ဖို့ ရှိနေတဲ့ ပြင်ဆင်ချက်တွေမှာ ရပ်ကျေး အုပ်ချုပ်ရေးမှူး ရွေးချယ်တဲ့ ပုံစံတွေ ပြောင်းဖို့ အပါအဝင် အချက် (၇)ချက် လောက်ကို ပြင်ဆင်မှာ ဖြစ်သလို ဧည့်စာရင်း တိုင်ကြားခြင်းဆိုင်ရာ ပုဒ်မ (၁၇)နဲ့ ဆက်စပ်ပုဒ်မ အကုန်လုံးကို လုံးဝ ပယ်ဖျက်ဖို့တွေ ပါဝင်ပါတယ်။ အရပ်ဖက် လူမှုအဖွဲ့အစည်းတွေကတော့ ဒီအချက်တွေအပြင် ရပ်ကျေးဥပဒေမှာ အချက်ပေါင်း (၃၀)ကျော် ပြင်ဖို့လိုတယ်လို့ သတင်းစာ ရှင်းလင်းပွဲ လုပ်ပြီး ပြောခဲ့ပါတယ်။ ရပ်ကျေးဥပဒေ ပြင်ဆင်ဖို့ နဲ့ ပတ်သက်လို့ လွှတ်တော်အနေနဲ့ အရပ်ဖက်အဖွဲ့တွေ ပြင်ပ အဖွဲ့အစည်းတွေရဲ့ အကြံဉာဏ်ကို ရယူမှာ ဖြစ်သလို ပြည်ထဲရေးဝန်ကြီးဌာန ၊ ဥပဒေကြမ်း ကော်မတီတွေနဲ့ တွေ့ဆုံ ပြီး ဆွေးနွေးမှုတွေ လုပ်မယ်လို့ ဥပဒေပြင်ဖို့ အဆိုတင်သွင်းခဲ့တဲ့ အမျိုးသား လွှတ်တော်အမတ် ဦးမင်းဦးက ပြောပါတယ်။ လောလောဆယ်မှာ ပြည်ထောင်စု လွှတ်တော် ဥပဒေ ရေးရာနှင့် အထူးကိစ္စရပ်များ လေ့လာဆန်းစစ် သုံးသပ်ရေးကော်မရှင် မှာ ဆွေးနွေးထားတဲ့ ပြင်ဆင်ချက်တွေ အပါအဝင် ပြင်ဆင်လိုတဲ့ ပုဒ်မ အကြောင်းအရာတွေကို အမျိုးသား လွှတ်တော် အစည်းအဝေးမှာ ကျယ်ကျယ်ပြန့်ပြန့် ဆွေးနွေးကြမယ်လို့ သိရပါတယ်။","len":2848}
{"id":"141019_phakant_blast","url":"https:\/\/www.bbc.com\/burmese\/burma\/2014\/10\/141019_phakant_blast","title":"ဖားကန့်မှာ မိုင်းကွဲလို့ လူ ၃ ဦး ဒဏ်ရာရ","summary":"အစိုးရ စစ်တပ်နဲ့ ကချင် လွတ်မြောက်ရေး တပ် (ကေအိုင်အေ) တိုက်ပွဲဖြစ်ဖို့ ဟန်ပြင်နေတဲ့ ဖားကန့် ဒေသက ရွာတရွာ မှာ စနေနေ့ ညနေ ပိုင်းက မိုင်းကွဲလို့ လူ ၃ ဦး အပြင်းအထန် ဒဏ်ရာ ရခဲ့ပါတယ်။","text":"ကျောက်စိမ်းထွက်တဲ့ ဖားကန့်နယ်မြေ ဖားကန့်နဲ့ ၁၆ မိုင် လောက် ဝေးတဲ့ ကံစီးရွာ တွဲဖက် အတန်းကျောင်း နောက်မှာ မိုင်းတလုံး ပေါက်ကွဲ ခဲ့လို့ ဒေသခံ မိသားစု ၃ ဦး ဒဏ်ရာ ပြင်းပြင်း ထန်ထန် ရသွား ပါတယ်။ လက်ရှိ ကံစီးရွာ ပတ်ဝန်းကျင် မှာ တပ်မ ၆၆ လက်အောက်ခံ အစိုးရ တပ်ရင်း တွေက နေရာယူ ထားပြီး တော့ မလှမ်းမကမ်း ဥရုချောင်း တဘက် မှာတော့ ကေအိုင်အေ တပ်ရင်း ၆ က တပ်စွဲ ထားပါတယ်။ ကံစီးရွာထဲမှာ ပေါက်ကွဲလို့ ကေအိုင်အေ မဝင်အောင် တပ်က ထောင်တဲ့ မိုင်းလို့လည်း ဆိုကြပါတယ်။ ကံစီးမှာ ကွဲခဲ့တဲ့ မိုင်းဟာ ဘယ်လို အမျိုးအစားလဲ ဘယ်သူ့ လက်ချက် ဖြစ်နိုင်လဲ ဆိုတာ သွားစစ်ဆေးလို့ မလွယ်သေးလို့ သိနိုင်ဖို့ ခက်တယ်လို့ လုံးခင်း ရဲစခန်းက ဆိုပါတယ်။ လတ်တလော အနေအထား ကို ရဲတပ်ဖွဲ့ ကလည်း စောင့်ကြည့် ပြီး အသင့် အနေအထား နေပေးနေရ တယ်လို့ လည်း လုံးခင်း ရဲစခန်းက ပြောပါတယ်။ တိုက်ပွဲတွေ ဖြစ်နိုင်တဲ့ အဓိက နေရာတွေ မှာတော့ အထုပ်အပိုးနဲ့ ဘယ်မှ မသွား မလာရ တားထားလို့ အစိုးရ စစ်တပ် က တားမြစ် ထားလို့ ဒေသခံတွေ ရိက္ခာ အခက်ခဲတွေ ဖြစ်နေတယ် လို့ သိရပါတယ်။ လက်ရှိ အခြေအနေ မှာ စစ်ရေးပြင်တဲ့ အနေနဲ့ အစိုးရ တပ်ဘက် ကလည်း လက်နက် ရိက္ခာတွေ ရှေ့တန်းကို ပို့နေသလို ကေအိုင်အေ ဘက်ကလည်း အသင့် အနေအထား နဲ့ စောင့်ဆိုင်း နေတယ် လို့ ဒေသခံ တွေက ပြောပါတယ်။ နိုဝင်ဘာ ၁၄ ရက်က ဖားကန့် ပတ်ဝန်းကျင် မှာ ရှိနေတဲ့ တပ်မ ၆၆ တပ်မမှူးက ကေအိုအေ တပ်ရင်း ၆ ကို နောက်ဆုတ် ပေးဖို့ အကြောင်း ကြားစာ ပို့ခဲ့ပေမယ့် ဒီနေ့အထိ ကေအိုင်အေက ဆုတ်မပေးလို့ အခြေအနေ တင်းမာ နေတာ ဖြစ်ပါတယ်။ တိုက်ပွဲ ဖြစ်နိုင်တဲ့ နေရာ တဝိုက် မှာရှိနေတဲ့ ဒေသခံ တွေက တော့ တကယ်လို့ တိုက်ပွဲတွေ ဖြစ်ခဲ့ရင် အရင်နှစ်က တိုက်ပွဲတွေကြောင့် ဖားကန့်နဲ့ လုံးခင်းမှာ ဖွင့်ထားတဲ့ စစ်ရှောင် ဒုက္ခသည် စခန်းတွေကို သွားနေဖို့ ပြင်ဆင် ထားတယ် လို့ ပြောပါတယ်။","len":2849}
{"id":"burma-53267527","url":"https:\/\/www.bbc.com\/burmese\/burma-53267527","title":"ဖားကန့်မြေပြိုမူ သေဆုံးသူ ၁၆၂ ဦးထိရှိလာ","summary":"ဖားကန့်ဒေသ၊ ဝှေခါကျောက်စိမ်းလုပ်ကွက်တွေအတွင်း ဇူလိုင် ၂ရက် မနက်က မြေစာပုံတွေ ပြိုကျမှုကြောင့် သေဆုံးသူဟာ ၁၆၂ ဦးထိ ရှိလာပြီလို့ ကယ်ဆယ်ရေးလုပ်ငန်းတွေ လုပ်ကိုင်နေတဲ့ မြန်မာနိုင်ငံမီးသတ်တပ်ဖွဲ့က သတင်းထုတ်ပြန်ပါတယ်။","text":"ဇူလိုင်လ ၂ ရက်နေ့ ည၇ နာရီအချိန်အထိ သေဆုံးသူ ၁၆၂ဦး ရဲ့ ရုပ်အလောင်းတွေကို ရှာဖွေတွေ့ရှိခဲ့ပြီး ဒဏ်ရာရရှိသူ စုစုပေါင်း၅၄ဦးကို ဖားကန့်ဆေးရုံနဲ့ ဝှေခါတိုက်နယ်ဆေးရုံကို ပို့ဆောင်ပေးခဲ့တယ်လို့လည်း အဲဒီသတင်းမှာ ပါရှိပါတယ်။ ၂၀၁၅ ခုနှစ်က လူ ၁၀၀ ကျော်သေဆုံးတဲ့ မြေပြိုမှု ရဲ့နောက်ပိုင်းမှာ အခု မြေပြိုမှုဟာ သေဆုံးသူအလောင်းတွေ အများဆုံးပြန်လည်ရရှိတဲ့ မြေပြိုမှု ဖြစ်ပါတယ်။ နောက်ထပ်ပြိုကျမှုတွေကို သတိပြုပြီး ကယ်ဆယ်ရေးလုပ်ငန်းတွေကို လုပ်နေရတယ် ကျောက်ရှာနေချိန်မှာ ဖြစ်တဲ့အတွက် လူ ၂၀၀ လောက် ပါသွားနိုင်တယ်လို့ ရေမဆေးကျောက်ရှာဖွေသူတချို့ကို မေးမြန်းသိရှိရပါတယ်။ ဘီဘီစီနဲ့ ဆက်သွယ်မှုရရှိတဲ့အချိန်ထိ မြေစာပုံပြိုကျတဲ့နေရာမှာ မိုးရွာနေတာမို့ ကယ်ဆယ်ရေးသမားတွေလည်း နောက်ထပ်ပြိုကျမှုတွေကို သတိပြုကာ ကယ်ဆယ်ရေးလုပ်ငန်းတွေကို လုပ်နေရတယ်လို့ သိရပါတယ်။ မနက်ပိုင်းကတော့ မြေတွေပြိုသလို မိုးရွာထားချိန်မှာ စုနေတဲ့ ရေကန်တွေလည်း ပြိုကျတာကြောင့် ရေလှိုင်းရိုက်ခတ်ပြီး ပါကြတာတွေလည်း အများစုရှိတယ်လို့ လက်ရှိကယ်ဆယ်ရေးလုပ်နေတဲ့ အဖွဲ့တွေထံက သိရပါတယ်။ အခုမြေပြိုကျမှုဟာ ကချင်ပြည်နယ်၊ မိုးညှင်းခရိုင်၊ ဖားကန့်မြို့နယ်၊ ဆိပ်မူကျေးရွာအုပ်စု၊ ဝှေခါကျေးရွာ၊ လခူးချောင်ရပ်ကွက်ရှိ တစ်သုံးလုံး ၊ ရတနာကြယ်၊ ကျောက်မျက်ရွှေကြည်၊ ရတနာဆန်းရွှင် ၊ ဧရာရတနာစုပေါင်းလုပ်ကွက်ဟောင်းနေရာတွေမှာ ရေမဆေးသမားတွေ ရေမဆေးကျောက် ဝင်ရောက်တူးဖော်နေစဉ် မိုးရွာသွန်းမှုကြောင့် မြေပြိုကျမှုဖြစ်ပြီး နွံလှိုင်းရိုက်ခတ်မှုဖြစ်ပွားကာ ရေမဆေးကျောက်ရှာဖွေသူတွေ နွံနစ်ခဲ့တာ ဖြစ်ပါတယ်။ နှစ်စဉ် နှစ်တိုင်း ကချင်ပြည်နယ်က ကျောက်စိမ်းလုပ်ကွက်တွေမှာ နွံကန်ပေါက်တာ လုပ်ကွက်မြေပြိုတာတွေ ဆက်တိုက်ဖြစ်ပေါ်နေပြီး လူသေဆုံးမူတွေမကြာခဏဖြစ်လေ့ရှိပါတယ်။","len":2854}
{"id":"131009_farmers_land_seize","url":"https:\/\/www.bbc.com\/burmese\/burma\/2013\/10\/131009_farmers_land_seize","title":"မွန်နဲ့ တနင်္သာရီမှာ လယ်သမားတွေ လယ်မတရား သိမ်းခံနေရ","summary":"မွန်ပြည်နယ် ရေး၊ သံဖြူဇရပ်၊ ကျိုက်မရော မြို့နယ်တွေနဲ့ တနင်္သာရီတိုင်း ရေဖြူ မြို့နယ် တွေဘက်မှာ မတရား မြေသိမ်းမှုတွေ နဲ့ လယ်သမားတွေ ရင်ဆိုင် နေရတယ်လို့ မွန်ပြည် လူ့အခွင့်အရေး ဖောင်ဒေးရှင်းက အစီရင်ခံစာ ထုတ်ပြန်လိုက်ပါတယ်။","text":"မတရား မြေသိမ်းမှုတွေကြောင့် ဒေသတချို့မှာ လယ်မြေ ပြန်ရရေးအတွက် လယ်သမားတွေ ဆန္ဒပြ တောင်းဆို အဲဒီ ဒေသတွေအထိ သွားရောက်ပြီး လယ်သမားတွေ နဲ့ တာဝန်ရှိသူ တွေကို လူတွေ့ မေးမြန်းမှုတွေ ပြုလုပ် ပြီးမှ အခုလို ထုတ်ပြန် ခဲ့တာ ဖြစ်ပါတယ်။ စစ်အစိုးရလက်ထက်ကနေ စပြီး အခု အရပ်သား လက်ထက် ကာလအတွင်း သိမ်းတာမျိုး ရှိသလို ပြည်တွင်း ရင်းနှီး မြှုပ်နှံမှု ကုမ္ပဏီတွေက သိမ်းတာမျိုးတွေ ရှိနေတယ်လို့ မွန်ပြည် လူ့အခွင့်အရေး ဖောင်ဒေးရှင်းက ညှိုနှိုင်း ဆောင်ရွက်သူ တဦး ဖြစ်တဲ့ နိုင်အဲမွန်က ဘီဘီစီကို ပြောပါတယ်။ အဲဒီလို သိမ်းရာမှာ မြေဂရံ မရှိတဲ့ မြေမျိုး၊ ဦးပိုင် အမည် မပေါက်တဲ့ မြေမျိုးတွေကို အဓိက ပစ်မှတ်ထား သိမ်းတာမျိုး တွေ့ရတယ်လို့ ဆိုပါတယ်။ တခါ နိုင်ငံတော် အမျိုးသား လုံခြုံရေးအတွက် ၊ နိုင်ငံတော် လိုအပ်ချက်အတွက် ၊ အမျိုးသား စီမံကိန်း အကောင်အထည် ဖေါ်ဖို့ စတဲ့ အကြောင်းပြချက်တွေနဲ့ သိမ်းတာမျိုးတွေ ရှိတယ်လို့ သူက ပြောပါတယ်။ အဲဒီဒေသတွေမှာ ရှိတဲ့ တောင်သူ လယ်သမား အတော်များများဟာ ဥပဒေ စည်းမျဉ်းတွေကို နားမလည်ပဲ မြန်မာစကားကိုတောင် လိပ်ပတ်လည်အောင် မပြောနိုင်ကြတဲ့ တိုင်းရင်းသားတွေ ဖြစ်တာမို့ သူတို့ဘက်က ကိုယ်စားပြု ဆောင်ရွက် အကာအကွယ် ပေးနိုင်မယ့် အဖွဲ့အစည်း လူပုဂ္ဂိုလ်တွေ လိုအပ်နေတယ်လို့ ဆိုပါတယ်။ မြေယာ အငြင်းပွားမှုနဲ့ ပတ်သက်လို့ လွှတ်တော်က ဖွဲ့စည်းပေးထားတဲ့ မြေယာ စုံစမ်းရေး ကော်မရှင် အဖွဲ့ကနေ တဆင့် တင်ပြတာမျိုး ရှိပေမယ့် စစ်တပ်၊ ဌာန ဆိုင်ရာ အဖွဲ့အစည်း၊ လယ်ယာနဲ့ ဆည်မြောင်း ဝန်ကြီးဌာနတို့ ပါဝင် ပတ်သက် နေတဲ့ အမှုတွေကို စုံစမ်း စစ်ဆေးရာမှာ အကန့်အသတ်တွေ ရှိနေပြီး လွတ်လွတ်လပ်လပ် လုပ်နိုင်တဲ့ အခွင့်အလမ်း နည်းပါးတာ တွေ့ရတယ်လို့ မွန်ပြည် လူ့အခွင့်အရေး ဖောင်ဒေးရှင်းက ညှိုနှိုင်း ဆောင်ရွက်သူ တဦး ဖြစ်တဲ့ နိုင်အဲမွန်က ပြောပါတယ်။","len":2854}
{"id":"burma-51087170","url":"https:\/\/www.bbc.com\/burmese\/burma-51087170","title":"မန္တလေးမှာ စက်ရုံ၊အလုပ်ရုံတွေကို သဘာ၀ပတ်ဝန်းကျင်ထိန်းသိမ်းရေးမလုပ်ရင် ပိတ်သိမ်းတဲ့အထိ အရေးယူမယ်","summary":"မန္တလေးတိုင်း ဒေသကြီးအတွင်းက စက်ရုံ၊အလုပ်ရုံ တချို့ကို သဘာဝပတ်ဝန်းကျင်ဆိုင်ရာစီမံခန့်ခွဲမှု EMP ကို သတ်မှတ်ကာလအတွင်း မတင်ပြနိုင်ရင် ပိတ်သိမ်းဖို့အထိ အရေးယူဖို့ မန္တလေးတိုင်းဒေသကြီး အစိုးရက ထုတ်ပြန်လိုက်ပါတယ်။","text":"မန္တလေးတိုင်းဒေသကြီးမှာ စက်မှုလုပ်ငန်း မှတ်ပုံတင်ထားတဲ့ လုပ်ငန်းပေါင်း ၈ ထောင်နီးပါးအထိရှိ စက်ရုံအမျိုးစား ၉ မျိုးသတ်မှတ်ထားပြီး ဒီထဲမှာ အရက်ဘီယာ စက်ရုံ၊ ပိုးသတ်ဆေးစက်ရုံ၊ ဘိလပ်မြေ\/ထုံး နဲ့ အဝတ်အထည်ဆေးဆိုးစက်ရုံ၊ သတ္တု အရည်ကျို၊ သားရေနယ် အစ ရှိတဲ့ စက်ရုံအမျိုးအစားတွေပါဝင်ပြီး ဒီစက်ရုံတွေဟာ ပတ်ဝန်းကျင် ထိန်းသိမ်းရေး ဆိုင်ရာစီမံခန့်ခွဲရေး မူဝါဒတွေ ရေးဆွဲပြီး သက်ဆိုင်ရာကို တင်ပြရမှာဖြစ်ပါတယ်။ '' သတ်မှတ်ကာလအတွင်း မတင်ပြနိုင်ရင် သဘာဝပတ်ကျင်ထိန်းသိန်းရေးဆိုင်ရာ ဥပဒေနဲ့ ဆက်လက် အရေးယူ ဆောင်ရွက်သွားမယ်'' လို့ မန္တလေးတိုင်း သံယံဇာတနဲ့သဘာဝပတ်ဝန်းကျင် ထိန်းသိမ်းရေးဝန်ကြီးဌာန ဝန်ကြီး ဦးမျိုးသစ်က ပြောပါတယ်။ အဲဒီစက်ရုံတွေကို ၂၀၁၈ ခုနှစ်ကတည်းက သဘာဝပတ်ဝန်းကျင်စီမံခန့်ခွဲမှု Enviromental Management Plan ကို ရေးဆွဲဖို့ အစိုးရကနှိုးဆော်ထားတာဖြစ်ပါတယ်။ ဒါပေမယ့်လည်း မရေးဆွဲရသေးတဲ့ စက်ရုံ တွေအများအပြားရှိတာကြောင့် သက်တမ်းဆက်တိုးပြီး ရေးဆွဲဖို့ တိုက်တွန်းလာခဲ့တာဖြစ်ပြီး လာမယ့် ဇန်နဝါရီလ ၂၉ ရက်နေ့မှာတော့ သက်မှတ်ကာလ ပြည့်တော့မှာပါ။ ဒီလို လုပ်ဆောင်ဖို့ ညွှန်ကြားတာဟာ သဘာဝပတ်ဝန်းကျင်ကို ထိခိုက်မှုအနည်းဆုံးဖြစ်အောင် လျှော့ချဖို့ လုပ်တာဖြစ်တယ်လို့ ဝန်ကြီးဦးမျိုးသစ်က ပြောပါတယ်။ သဘာဝပတ်ဝန်းကျင် စီမံခန့်ခွဲမှု (EMP )ရေးဆွဲပြီးတဲ့ စက်ရုံတွေကိုလည်း လိုက်နာမှု ရှိမရှိဆိုတာ ဆက်လက်စောင့်ကြည့်သွားမှာဖြစ်တယ်လို့ မန္တလေးတိုင်းဒေသကြီး အစိုးရအဖွဲ့ သယံဇာတနဲ့ သဘာ၀ပတ်ဝန်းကျင်ထိန်းသိမ်းရေးဝန်ကြီး ဦးမျိုးသစ်ကပြောပါတယ်။ မန္တလေးတိုင်းဒေသကြီးမှာ စက်မှုလုပ်ငန်း မှတ်ပုံတင်ထားတဲ့ လုပ်ငန်းပေါင်း ၈ ထောင်နီးပါးအထိရှိပြီး သတ္တုအရည်ကျိုလုပ်ငန်းတွေနဲ့ သားရေနယ်လုပ်ငန်းတွေက အများဆုံးရှိတယ်လို့ သိရပါတယ်။ ပလပ်စတစ်ညစ်ညမ်းမှုနဲ့ သဘာဝပတ်ဝန်းကျင်","len":2858}
{"id":"130528_11media_trucks_banned","url":"https:\/\/www.bbc.com\/burmese\/burma\/2013\/05\/130528_11media_trucks_banned","title":"အလဲဗင်း သတင်းစာကားတွေ ပိတ်ပင်ခံရ","summary":"ရန်ကုန် နေပြည်တော် အမြန်လမ်းမမှာ The Daily Eleven သတင်းစာပို့တဲ့ ကားတွေကို အင်္ဂါနေ့က စလို့ အာဏာပိုင်တွေက ဖြတ်သန်းခွင့် ပိတ်ပင် လိုက်တယ်လို့ သတင်းစာ ထုတ်ဝေတဲ့ Eleven Media Group ဘက်က သတင်း ထုတ်ပြန်ပါတယ်။","text":"ပိတ်ပင်ခံရတဲ့အပေါ် Eleven က သတင်းထုတ် ဒီလို ပိတ်ပင်ခံရတာဟာ မကြာခင်ကာလတွေက ဒီအမြန်လမ်းမပေါ်မှာ ဖြစ်ပွားခဲ့တဲ့ ယာဉ်မ တော်တဆမှုတွေမှာ ယာဉ်မောင်းရဲ့ပေါ့ဆမှု၊ ကားတွေရဲ့ ကြံ့ခိုင်မှုတွေ အားနည်းတာ အပြင် ဒီအမြန်လမ်းမရဲ့ အားနည်းချက်၊ လိုအပ်ချက် တွေကြောင့်လည်း ဖြစ်နိုင်တယ်ဆိုပြီး အယ်ဒီတာ့ အာဘော်မှာ ဝေဖန်ထောက်ပြမှုတွေ လုပ်ခဲ့တာကြောင့် အပိတ်ခံရတာလို့ သိရကြောင်း The Daily Eleven အယ်ဒီတာချုပ် ကိုဝေဖြိုးက ဘီဘီစီကို ပြောပါတယ်။ တနင်္လာနေ့ညက ရန်ကုန်ကနေ နေပြည်တော်ကို သတင်းစာတွေ သွားပို့စဉ် ဒီလမ်းမကို အင်္ဂါနေ့ကစလို့ အသုံးပြုခွင့် မရှိတော့ဘူးဆိုပြီး ဘီးခွန် စခန်းကနေ ပိတ်ပင်ခဲ့တာ ဖြစ်တယ်လို့ သူက ပြောပါတယ်။ မေလ ၂၅ ရက် မနက်ပိုင်းက ရန်ကုန်-မန္တလေး အမြန်လမ်းမမှာ ယာဉ်မတော်တဆမှုကြောင့် လူ ၁၁ ဦး သေဆုံးခဲ့ပါတယ်။ အခုလို သတင်းစာ ပို့တဲ့ကားတွေ ပိတ်ပင်ခံရတာဟာ စာနယ်ဇင်း လွတ်လပ်ခွင့်ကို ထိခိုက်စေတဲ့ လုပ်ရပ်ဖြစ်သလို ဒီလို တားဆီးဖို့ အာဏာပိုင် အဖွဲ့အစည်းတွေ အများအပြား ပါဝင်ပတ်သက် နေသလားလို့ ယူဆစရာ ရှိကြောင်း ကိုဝေဖြိုးက ပြောပါတယ်။ အင်ဂျင်နီယာမှူးကြီးက တုံ့ပြန် ရန်ကုန်-မန္တလေးအမြန်လမ်းပိုင်း ဆိုင်ရာ အင်ဂျင်နီယာမှူးကြီး ဦးမျိုးမြင့်ကတော့ အခု သတင်းစာ ကားတွေ ညပိုင်း သွားလာခွင့် တားဆီးဖို့ ဆုံးဖြတ်ချက်ဟာ သူကိုယ်တိုင် ချမှတ်ခဲ့တာ ဖြစ်ပြီး ခရီးသည် ကားတွေရဲ့ ဘေးကင်း လုံခြုံရေးအတွက် ဖြစ်တယ်လို့ ဘီဘီစီကို ပြောပါတယ်။ ဦးမျိုးမြင့်က သူ့အနေနဲ့ The Daily Eleven သတင်းစာ အယ်ဒီတာ့ အာဘော်ကို မဖတ်ခဲ့ရသလို ဒီဝေဖန်ထောက်ပြမှုကို တုံ့ပြန်တဲ့အနေနဲ့ လုပ်ဆောင်တာ မဟုတ်ဘူးလို့ ဆိုပါတယ်။ အရင်က ခြွင်းချက်နဲ့ ခွင့်ပြုခဲ့ပေမဲ့ အခုတော့ ဘေးအန္တရာယ်ပိုမို ကင်းစေရေးအတွက် အလဲဗင်း သတင်းစာ ကားတွေသာမက ညပိုင်း ဖြတ်သန်းသွားမယ့် ဘယ်ကုန်ကားမဆို ပိတ်ပင်တာ ဖြစ်တယ်လို့ သူက ဆိုပါတယ်။","len":2858}
{"id":"world-54751518","url":"https:\/\/www.bbc.com\/burmese\/world-54751518","title":"တူရကီနိုင်ငံ အက်ဂျီယန် ပင်လယ်ကမ်းခြေမှာ လှုပ်သွားတဲ့ ငလျင်ကြီးရဲ့ တုန်ခါမှုကို ဂရိအထိ ခံစားရ","summary":"တူရကီရဲ့ အက်ဂျီယန်ပင်လယ် ကမ်းခြေမှာ အင်အားပြင်းလှတဲ့ ငလျင်ကြီးတစ်ခု လှုပ်ခဲ့သွားတယ်လို့ တူရကီ အစိုးရအရာရှိတွေက ပြောပါတယ်။","text":"ငလျင်ကြောင့် အစ်ဇ်မီယာ မြို့မှာ အဆောက်အဦတွေ ပြိုကျနေပုံ ငလျင်က ပြင်းအား ရစ်ချ်တာ စကေး ၇ အထိ ပြင်းတယ်လို့ အမေရိကန် ဘူမိဗေဒ ဆန်းစစ်တိုင်းတာရေးအဖွဲ့ က ပြောပါတယ်။ ငလျင်ရဲ့ တုန်ခါမှုကို ဂရိနိုင်ငံ အေသင်မြို့တော် နဲ့ တူရကီက အီစတန်ဘူရ် မြို့နေရာတွေကတောင်ခံစားရတယ်လို့ ဆိုပါတယ်။ သောကြာနေ့ နေ့လယ်ပိုင်းကလှုပ်ခဲ့တဲ့ ငလျင်ရဲ့ အသေအပျောက်ဆုံးရှုံးမှု ဘယ်လောက်ရှိတယ်ဆိုတဲ့ သတင်းတွေ ထွက်ပေါ်မလာသေးပေမယ့် တူရကီမြို့ အစ်ဇ်မီယာ မှာ အဆောက်အဦတွေ ပြိုကျနေတဲ့ ပုံတွေ ကို တွေ့ရပါတယ်။ There are reports of collapsed buildings after a 7.0 magnitude earthquake struck Izmir in Turkey တူရကီအစိုးရ တာဝန်ရှိသူတွေက ငလျင်ပြင်းအား ၆. ၆ ရှိတယ်လို့ပြောပြီး အစ်ဇ်မီယာမြို့မှာ လူ ၄ ဦးသေဆုံးခဲ့ပြီး လူ ၁၂၀ ဒဏ်ရာရခဲ့တယ်လို့ ပြောပါတယ်။ အဆောက်အဦ ၂၀ လောက် အဲဒီမြို့မှာ ပြိုကျခဲ့ပါတယ်။ ငလျင်ကြောင့် ဆူနာမီ ရေလှိုင်းအသေးစားတွေ ဖြစ်ခဲ့ပြီး အစ်ဇ်မီယာမြို့နဲ့ ဂရိနိုင်ငံ ဆမ်မို့စ် ဆိပ်ကမ်းမြို့မှာ ရေတွေတက်လာပါတယ်။ ငလျင်အစပြုရာနေရာက မြေအောက် ၁၀ ကီလိုမီတာအနက်မှာလို့ အမေရိကန် ဘူမိဗေဒ ဆန်းစစ်တိုင်းတာရေးအဖွဲ့ကပြောပြီး တူရကီ အရာရှိတွေက မြေအောက် ၁၆ ကီလိုမီတာမှာ လို့ ဆိုပါတယ်။ တူရကီနဲ့ ဂရိဟာ ငလျင်ကြောတွေရှိရာအရပ်မို့ ငလျင်လှုပ်တာက ဖြစ်လေ့ဖြစ်ထရှိပါတယ်။ အစ်ဇ်မီယာမြို့မှာ ကယ်ဆယ်ရေးတွေ လုပ်ဆောင်နေစဥ် အစ်ဇ်မီယာဟာ တူရကီရဲ့ တတိယအကြီးဆုံးမြို့ဖြစ်ပြီး ငလျင်လှုပ်ခတ်စဥ် လူတွေအများအပြား လမ်းတွေပေါ်မှာ ကြောက်လန့်တကြား ပြေးလွှားခဲ့ရပါတယ်။ မြို့ထဲမှာလည်း ရေကြီးနေသလို တချို့ ငါးဖမ်းတံငါသည်တွေ ပျောက်ဆုံးနေတယ်ဆိုတဲ့ သတင်းတွေလည်း ထွက်နေပါတယ်။ ကမ်းခြေနေရာတွေကို မသွားကြဖို့လည်း သတိပေးညွှန်ကြားနေကြပါတယ်။ ၁၉၉၉ ခုနှစ်တုန်းက အီစတန်ဘူရ် မြို့နားက အစ်ဇ်မစ်မြို့မှာ ပြင်းထန်တဲ့ ငလျင်တစ်ခုလှုပ်ခဲ့ပြီး လူပေါင်း ၁၇, ၀၀၀ သေဆုံးခဲ့ရပါတယ်။","len":2861}
{"id":"151220_syria_islamists","url":"https:\/\/www.bbc.com\/burmese\/world\/2015\/12\/151220_syria_islamists","title":"IS နေရာ အစားထိုးဝင်မယ့် သူပုန်အနည်းဆုံး ၁၅ဖွဲ့ရှိတယ်","summary":"အမေရိကန် ဦးဆောင်တဲ့ မဟာမိတ် တပ်ပေါင်းစု အဖွဲ့ က ဆီးရီးယား ထဲက အစ္စလာမ်မစ် နိုင်ငံ အဖွဲ့ IS ကို ချေမှုန်း နိုင်ခဲ့တယ် ဆိုရင်တောင် IS နေရာ မှာ အစားထိုး ဝင်ရောက် မယ့် သူပုန် အဖွဲ့ အနည်းဆုံး ၁၅ ဖွဲ့ ရှိတယ် ဆိုပြီး လေ့လာမှု အသစ်တစ်ရပ်က ဆိုပါတယ်။","text":"ဆီးရီယားထဲ က သူပုန် အုပ်စုတွေ ကို ဘယ်အဖွဲ့က အလယ်အလတ် ဝါဒ ရှိတဲ့ အဖွဲ့ ၊ ဘယ်အဖွဲ့က အစွန်းရောက်တဲ့ အဖွဲ့ ဆိုပြီး ခွဲခြား ပိုင်းဖြတ်မှု တွေ ဟာ အမှား မကင်းစင်။ ဘာသာရေးနဲ့ ပထဝီနိုင်ငံရေး ဌာန ဆိုတဲ့ ဗြိတိသျှ ဝန်ကြီးချုပ်ဟောင်း တိုနီဘလဲ နဲ့ ဆက်စပ်မှု ရှိတဲ့ သုတေသီ အဖွဲ့ရဲ့ အစီရင် ခံစာထဲမှာ ဖော်ပြထားတာ ဖြစ်ပါတယ်။ ဆီးရီယားထဲ က သူပုန် အုပ်စုတွေ ကို ဘယ်အဖွဲ့က အလယ်အလတ် ဝါဒ ရှိတဲ့ အဖွဲ့ ၊ ဘယ်အဖွဲ့က အစွန်းရောက်တဲ့ အဖွဲ့ ဆိုပြီး ခွဲခြား ပိုင်းဖြတ်မှု တွေ ဟာ အမှား မကင်းစင်ဘူးလို့ လည်း ဆိုပါတယ်။ ဆီးရီးယား ထဲက သူပုန် အုပ်စုတွေ အားလုံးရဲ့ ၆၀% ဟာ အစ္စလာမ်မစ် အစွန်းရောက် တွေ အဖြစ် သတ်မှတ် နိုင်တယ် လို့ အဲဒီ့ အစီရင်ခံစာ ထဲမှာ ရေးသား ထားပါတယ်။ တခါ၊ ဆီးရီးယား နိုင်ငံ မြို့တော် ဒမတ်စ်ကပ်စ် မှာ ပြုလုပ်ခဲ့တဲ့ အစ္စရေးရဲ့ လေကြောင်း တိုက်ခိုက်မှု အတွင်း၊ ဆီးရီးယား အစိုးရ ရဲ့ မဟာမိတ် လက်ဘနွန် လက်နက်ကိုင် အဖွဲ့ ဟစ္စဘိုလာ ခေါင်းဆောင် ဆမီးယား ကွာန်တား သေဆုံး သွားခဲ့တယ် လို့ ဟစ္စဘိုလာ က ထုတ်ဖော် ပြောဆိုပါတယ်။ ဒမတ်စ်ကပ်စ် မြို့တော်ရဲ့ ဂျရာမားနား ဆိုတဲ့ ရပ်ကွက် မှာ ရှိတဲ့ လူနေအိမ် အဆောက်အဦ တစ်လုံးကို အစ္စရေးရဲ့ ရော့ကက် ဒုံးကျည် ထိမှန် ခဲ့တယ် ဖြစ်တယ်လို့ ဟစ္စဘိုလာ အဖွဲ့က ပြောပါတယ်။ ဆမီးယား ကွာန်တား ဟာ ၁၉၇၉ ခုနှစ် က အစ္စရေး နိုင်ငံထဲမှာ လူ ၄ ဦး သေဆုံး အောင် တိုက်ခိုက် ခဲ့မှုနဲ့ အစ္စရေး အစိုးရ က ထောင်ဒဏ် တစ်သက် ချမှတ် ခံခဲ့ရသူ ဖြစ်ပါတယ်။ ဒါပေမယ့် ၂၀၀၆ ခုနှစ် မှာတော့ ဟစ္စဘိုလာ အဖွဲ့ လက်ထဲ ရောက်နေတဲ့ အစ္စရေး စစ်သား အလောင်း နှစ်လောင်း နဲ့ လဲလှယ် တဲ့ အနေနဲ့ ဆမီးယား ကွာန်တား ကို ပြန်လွှတ် ပေးခဲ့ ပါတယ်။ အစ္စရေး ဘက်ကတော့ အခု မစ္စတာ ကွာန်တား သေဆုံးခဲ့တယ် ဆိုတဲ့ သတင်းကို ကြိုဆို ခဲ့ပေမယ့်၊ သူတို့ လက်ချက် ဟုတ် မဟုတ်ကို တော့ အတည်မပြု ပါဘူး။","len":2862}
{"id":"150207_home_minister_accused_student_protest","url":"https:\/\/www.bbc.com\/burmese\/burma\/2015\/02\/150207_home_minister_accused_student_protest","title":"ပညာ​ရေး​အကြောင်းပြ နိုင်ငံ​ရေး​လှုပ်ရှား​မှု​လို့ ပြည်ထဲရေး​ဝန်ကြီး ပြော","summary":"မြန်မာနိုင်ငံ တ၀န်းက ကျောင်းသား သပိတ်မှောက် ဆန္ဒပြမှုတွေ ဟာ အမျိုးသား ပညာရေး ဥပဒေ ပြင်ဆင်ရေး ကို အကြောင်းပြ ပြီး တိုင်ပြည် မတည်မငြိမ် ဖြစ်ပေါ် လာအောင် ပြုလုပ် နေတဲ့ နိုင်ငံရေး လှုပ်ရှားမှု ဖြစ်တယ် လို့ ပြည်ထဲရေး ဝန်ကြီး ဒုတိယ ဗိုလ်ချုပ်ကြီး ကိုကို က နိုင်ငံပိုင် MRTV ရုပ်သံ ကနေ ပြောကြား လိုက်ပါတယ်။","text":"ကျောင်းသားတွေကို နောက်ကွယ်က ကြိုးကိုင် နေကြသူတွေ၊ အားပေး အားမြောက် ပြုတဲ့ နိုင်ငံရေး၊ လူမှုရေး အဖွဲ့တွေ ရှိနေ တယ်လို့ ဒုတိယ ဗိုလ်ချုပ်ကြီး ကိုကို က ပြောပေမယ့် ဘယ်အဖွဲ့အစည်း ဆိုတာကိုတော့ နာမည်နဲ့ တကွ ထုတ်ဖော် ပြတာတော့ မရှိပါဘူး။ ကျောင်းသားတွေ ကို နောက်ကွယ်က ကြိုးကိုင် နေကြတဲ့ သူတွေ၊ အားပေး အားမြောက် ပြုတဲ့ နိုင်ငံရေး၊ လူမှုရေး အဖွဲ့တွေ ရှိနေတယ် လို့လည်း ဒုတိယ ဗိုလ်ချုပ်ကြီး ကိုကို က ဆိုပါတယ်။ ဒါပေမယ့် ဘယ်အဖွဲ့အစည်း ဆိုတာကိုတော့ နာမည်နဲ့ တကွ ထုတ်ဖော် ပြတာတော့ မရှိပါဘူး။ အရင် စစ်အစိုးရ လက်ထက် ဆန္ဒပြုမှု ကြီးတွေ တုန်းကလည်း အာဏာပိုင်တွေ ရဲ့ အလားတူ ပြောဆိုမှု တွေ ရှိခဲ့ပါတယ်။ အမျိုးသား ပညာရေး ဥပဒေ ပြင်ဆင်ရေးနဲ့ ပတ်သက်ပြီး မိဘ ပြည်သူ တွေကို မေတ္တာ ရပ်ခံချက် ဆိုပြီး ပြီးခဲ့တဲ့ ရက်ပိုင်းကမှ ထုတ်ပြန်ခဲ့တဲ့ အစိုးရ ကြေညာချက် ထဲမှာလည်း အလားတူ စွပ်စွဲမှု တွေ ပြုလုပ်ခဲ့ပြီး နောက် အခုလို အစိုးရ ထိပ်တန်း ဝန်ကြီး တစ်ဦးလည်းဖြစ်၊ စစ်ဘက် အရာရှိကြီး တစ်ဦးလည်း ဖြစ်တဲ့ ဒုဗိုလ်ချုပ်ကြီး ကိုကို က ပြောဆို လာတာပါ။ အမျိုးသား ပညာရေး ပြင်ဆင်ဖို့ ကျောင်းသားတွေ ရဲ့ တောင်းဆိုချက် ၁၁ ချက်ဟာ အလွန် ရှင်းလင်းပြီး တခြား နိုင်ငံရေး တောင်းဆိုမှု တွေ လုပ်တာမျိုး မတွေ့ရဘူး လို့ ပြည်သူ့ အရေး ဂျာနယ် အယ်ဒီတာချူပ် ဦးမော်လင်း က သုံးသပ် ပါတယ်။ ဒါ့အပြင် အာဏာပိုင် တွေ အနေနဲ့ အင်အားသုံး ဖြေရှင်းမှု တွေ မလုပ်ပဲ သဘောထား ကြီးကြီး ထားပြီး ကျောင်းသားတွေ ရဲ့ တောင်းဆို ချက် တွေ အပေါ် ဆွေးနွေး အဖြေရှာ သင့်ပါတယ် လို့ ဘီဘီစီ ကို ပြောပါတယ်။ ဆူပူမှု တွေ ဖြစ်အောင် ကျောင်းသား တွေ ကို အသုံးချ နေသူ တွေ ရှိတယ် လို့ အစိုးရ က ထုတ်ပြန် လိုက်တုန်းက အစိုးရ အနေနဲ့ သူတို့ကို အကြမ်းဖက် ဖြိုခွဲချင် လို့ စွပ်စွဲတာ ဖြစ်တဲ့ အကြောင်း ကျောင်းသားတွေ က တုန့်ပြန် ခဲ့ပါတယ်။","len":2865}
{"id":"130401_burma_newspapers","url":"https:\/\/www.bbc.com\/burmese\/burma\/2013\/04\/130401_burma_newspapers","title":"သတင်းစာ သစ်တွေ ဂျာနယ် လောင်းရိပ် မလွတ်သေး","summary":"မြန်မာ နိုင်ငံမှာ နှစ်ပေါင်း ၄၀ ကျော် ပိတ်ပင် ခံထားကြရတဲ့ ပုဂ္ဂလိက နေ့စဉ် သတင်းစာ တွေကို ဧပြီလ ၁ ရက်နေ့က စတင် ထုတ်ဝေ နိုင်ခဲ့ပါတယ်။","text":"ပုဂ္ဂလိက နေ့စဉ် သတင်းစာတွေ ကို လူအများ စိတ် ဝင်စားနေ ခွင့်ပြုချက် ရထားတဲ့ သတင်းစာ ၁၆ စောင် ရှိပေမဲ့ ပထမဆုံး အနေနဲ့ သတင်းစာ လေးစောင်ပဲ ထွက်လာ နိုင်ပါသေးတယ်။ ဆယ်စု နှစ်ပေါင်း များစွာ အတွင်းမှာ ပထမဆုံး ပြန်လည် ထွက်လာမယ့် ပုဂ္ဂလိက သတင်းစာတွေကို လူအများ မျှော်လင့် နေခဲ့ကြ ပါတယ်။ အရင် ခေတ်က လူထု သတင်းစာနဲ့ မန်းခေတ် ပုဂ္ဂလိက သတင်းစာတိုက် နှစ်ခုမှာ အယ်ဒီတာ လုပ်ခဲ့ဖူးသူ စာနယ်ဇင်း သမား ဦးသာနိုးက တော့ အခု ထွက်လာတဲ့ သတင်းစာ တွေဟာ သာမန် သတင်း တွေကို ပုံမှန် တင်ဆက်ထားပြီး ရောင်စုံ ကာလာနဲ့ ဓါတ်ပုံတွေကို ဖော်ပြတာက လွဲရင် စာဖတ် သူတွေ ဖတ်ချင်အောင် ရေးသား ဖော်ပြတာ မတွေ့ရဘူးလို့ ပြောပါတယ်။ သတင်းစာ အသစ်တွေ အနေနဲ့ သတင်း လွတ်လပ်ခွင့်ကို အမိအရ ဆုပ်ကိုင် ရေးသားတာမျိုး ရှိမရှိ ဘီဘီစီရဲ့ မေးခွန်းကိုတော့ အခု ဖတ်မိတဲ့ သတင်းစာထဲမှာ အစိုးရကို ဝေဖန် ထောက်ပြ တာမျိုး ထူးထူး ခြားခြား မတွေ့ရတဲ့ အတွက် မပြောနိုင်ဘူးလို့ ဦးသာနိုးက ဆိုပါတယ်။ အရင် ပုဂ္ဂလိက သတင်းစာ တွေ ခေတ်ကို သိမီ ခဲ့တဲ့ ဝါရင့် စာနယ်ဇင်း သမား တစ်ယောက် ဖြစ်တဲ့ ဆရာ ဦးမိုးသူကလည်း အရင်ခေတ်က သတင်းစာ ပုံစံနဲ့ ကြီးပြင်း လာခဲ့ရတဲ့ သူ အနေနဲ့ အခု ထွက်လာတဲ့ ပုဂ္ဂလိက သတင်းစာ တွေရဲ့ အပြင် အဆင် အရေး အသားဟာ ကျွမ်းကျင်တဲ့ ပုံမျိုး မတွေ့ရတဲ့ အပြင် သတင်းစာ ပုံစံ ပြီပြီ ပြင်ပြင် မဟုတ်ဘဲ ဂျာနယ် သတင်း ပုံစံ ရေးသား တင်ပြမှု တွေသာ တွေ့ရတယ်လို့ ပြောပါတယ်။ ပုဂ္ဂလိက သတင်းစာတွေ အနေနဲ့ ဖြန့်ချိရေးနဲ့ စျေးကွက်ထဲ ရောက်ရှိရေး တို့ အပါအဝင် ရပ်တည် နိုင်ရေးကို ကြိုးစားကြရဦးမှာ ဖြစ်တယ်လို့ လည်း သူက သုံးသပ် ပါတယ်။ တိုင်းပြည်ရဲ့ စတုတ္ထ မဏ္ဍိုင် ဖွံ့ဖြိုးဖို့ ဆိုရင် ပုဂ္ဂလိက အခန်း ကဏ္ဍ အောင်မြင် ဖို့ လိုအပ်တဲ့ အတွက် သူ့ အနေနဲ့ အားနည်းချက် တွေ ရှိတာကို ထောက်ပြ ပေမဲ့ အားပေးရမှာ ဖြစ်တယ်လို့ ဦးမိုးသူက ပြောပါတယ်။","len":2875}
{"id":"151112_new_parliament_drayemaung","url":"https:\/\/www.bbc.com\/burmese\/burma\/2015\/11\/151112_new_parliament_drayemaung","title":"လွှတ်တော်သစ် အခင်း အကျင်း ဘယ်လို ဖြစ်လာမလဲ","summary":"ရွေးကောက်ပွဲရလဒ် အပြည့်အစုံကို ကြေညာလို့ မပြီးသေးပေမဲ့ လက်ရှိ ကြေညာ ပြီးသမျှနဲ့ မြို့နယ် ရွေးကောက်ပွဲ ကော်မရှင်တွေက အတည်ပြုထားတဲ့ ရလဒ်တွေ အရ အန်အယ်လ်ဒီ အမျိုးသား ဒီမိုကရေစီ အဖွဲ့ချုပ်က အပြတ်အသတ် အနိုင်ရနေပါတယ်။","text":"ကြံ့ခိုင်ရေး ပါတီ လွှမ်းမိုးတဲ့လွှတ်တော်ကနေ NLD လွှမ်းမိုးတဲ့ လွှတ်တော် ဖြစ်လာ လိမ့်မယ် ဒါကြောင့် လာမယ့် လွှတ်တော်သစ်မှာ အန်အယ်ဒီ ပါတီ အဓိကလွှမ်းမိုးပြီး ၂၅ ရာခိုင်နှုန်း နေရာယူထားပြီးသား တပ်မတော် ကိုယ်စားလှယ်တွေနဲ့ ကျန်တဲ့ နေရာတွေမှာတော့ တခြား အတိုက်အခံတွေ ရှိမှာ ဖြစ်ပါတယ်။ ဒီတော့ ပါလီမန်တွင်း နိုင်ငံရေး ချိန်ခွင်လျှာက ပြောင်းပြန် ဖြစ်သွားနိုင်တယ်လို့ ရခိုင်ပြည်နယ်အတွက် လက်ရှိ အမျိုးသား လွှတ်တော် အမတ် ဒေါက်တာ အေးမောင်က ပြောပါတယ်။ တိုင်းရင်းသားတွေရဲ့ အခန်း ကဏ္ဍကတော့ လက်ရှိ လွှတ်တော်ထက် နည်းသွားမယ်လို့ သူက ပြောပါတယ်။ လာမယ့် ၂၀၁၆ မှာ လွှတ်တော် အခင်းအကျင်းကို ပုံဖော်ဖို့ မဟာဗျူဟာ ချတဲ့ အခါ တိုင်းရင်းသား နယ်မြေတွေကိုပါ ထိုးဖောက်ပြီး ရွေးကောက်ပွဲကို ဝင်ခဲ့တဲ့ အတွက် ရှမ်းနဲ့ ရခိုင် ပါတီတို့ကလွဲရင် တိုင်းရင်းသားပါတီတွေ အတော်မျာများ ပြည်ထောင်စု လွှတ်တော်မှာရော ပြည်နယ် လွှတ်တော်မှာပါ ဆုံးရှုံးခဲ့တယ်လို့ ဒေါက်တာ အေးမောင်က ပြောပါတယ်။ အခုလွှတ်တော်မှာ ဒီမိုကရေစီရေး၊ လူ့ အခွင့် အရေး၊ တိုင်းရင်းသား အခွင့် အရေးနဲ့ ဖွဲ့စည်ပုံ ပြင်ဆင်ရေးကို အတိုက်အခံတွေက တောင်းဆို တာကို တပ်မတော်နဲ့ လက်ရှိ အာဏာရ ပြည်ထောင်စု ကြံ့ခိုင်ရေးနဲ့ ဖွံ့ဖြိုးရေး ပါတီက ကာကွယ်နေကြတယ်လို့ သူက ပြောပါတယ်။ လာမယ့် လွှတ်တော်မှာတော့ တပ်မတော်နဲ့ တိုင်းရင်းသား ပါတီတွေက အချုပ် အခြာ အာဏာကို ကာကွယ်ကြမှာ ဖြစ်ပြီး NLD ပါတီက လူ့ အခွင့် အရေး ပေတံနဲ့ တိုင်းတာမယ်၊ ကမ္ဘာ့ ဖိအားတွေအောက်မှာ နိုင်ငံသား ဖြစ်မှု ဆိုတဲ့ နေရာမှာ နိုင်ငံတကာစံနဲ့ အရာရာကို ဦးစားပေးရလိမ့်မယ်လို့ ဆိုပါတယ်။ အမျိုးသား ပြန်လည် ရင်ကြားစေ့ရေးမှာ တပ်မတော်ကို ဖျောင်းဖျဖို့ အတွက် တိုင်းရင်းသား ပါတီတွေက ကြားခံ ဆောင်ရွက်ပေးတာမျိုး ဖြစ်လာလိမ့်မယ်လို့လည်း ဒေါက်တာ အေးမောင်က သုံးသပ်ပါတယ်။","len":2876}
{"id":"150527_india_heatwave_toll_1000","url":"https:\/\/www.bbc.com\/burmese\/world\/2015\/05\/150527_india_heatwave_toll_1000","title":"အိန္ဒိယ အပူလှိုင်းကြောင့် သေဆုံးသူ ၁၀၀၀ကျော်","summary":"အိန္ဒိယနိုင်ငံမှာ အပူလှိုင်းဒဏ်ကြောင့် သေဆုံးသူပေါင်း အခုအခါ တစ်ထောင် ကျော်သွားပြီ ဖြစ်ပါတယ်။","text":"ဖြစ်နိုင်ရင် နေပူထဲ မထွက်ကြဖို့ ရုပ်မြင်သံကြားနဲ့ သတင်းမီဒီယာတွေကနေ အာဏာပိုင်တွေက နှိုးဆော်ထား လူအသေအပျောက် အများဆုံး ဖြစ်တဲ့ နိုင်ငံ တောင်ပိုင်း တယ်လန်ဂါနာနဲ့ အန်ဒရာ ပရာဒက်ရှ် ပြည်နယ်တွေမှာ အပူလှိုင်းဒဏ်ကို ဧပြီလလယ်လောက်ကတည်းက ခံနေရတာ ဖြစ်ပေမယ့် ပြီးခဲ့တဲ့ သီတင်းပတ်ကမှ စလို့ လူသေဆုံးမှုတွေ ဖြစ်ခဲ့တာပါ။ အဲန်ဒရာ ပရာဒက်ရှ် ပြည်နယ်မှာ တနင်္လာနေ့တုန်းက ဆိုရင် အပူချိန်က ၄၇ ဒီဂရီ စင်တီဂရိတ်အထိ မြင့်တက်သွားခဲ့ပါတယ်။ ဆေးရုံတွေမှာ အပူလှိုင်းဒဏ် ခံရတဲ့ လူနာတွေကို ကုသပေးဖို့ အသင့် ပြင်ထားကြပြီး လူတွေကို အိမ်ထဲမှာပဲ နေကြဖို့ အာဏာပိုင်တွေက သတိပေးထားပါတယ်။ အပူလှိုင်းဒဏ် ကာကွယ်ဖို့ ဆောင်ရန် ရှောင်ရန်တွေကို ရုပ်မြင်သံကြားနဲ့ သတင်းမီဒီယာတွေကနေတဆင့် ပညာပေးတာတွေ လုပ်နေပါတယ်။ တတ်နိုင်ရင် အိမ်ပြင် မထွက်ကြဖို့၊ နေပူထဲသွားရင် ဦးထုပ်ဆောင်းကြဖို့၊ ရေပုလင်းတွေဆောင်ထားကြဖို့ စတာတွေကို နှိုးဆော်ထားတယ်လို့ အန်ဒရာ ပရာဒက်ရှ်ပြည်နယ် ရဲ့ ခရိုင်အုပ်ချုပ်ရေးမှူးက ပြောပါတယ်။ ဒေလီမြို့တော်မှာ ဆိုရင်လည်း အပူလှိုင်းဒဏ်ကို ခံနေရတာ သီတင်း တပတ်ကျော်သွားပြီ ဖြစ်ပြီး အပူချိန်က ၄၆ ဒီဂရီနားထိ ရောက်သွားခဲ့ပါတယ်။ သြရိဿပြည်နယ်အပါအဝင် ပြည်နယ်တချို့မှာလည်း လာမယ့် ရက်တွေမှာ အပူချိန်က ၄၅ ဒီဂရီ အထက်မှာ ဆက်ရှိနေအုံးမယ်လို့ အိန္ဒိယ မိုးလေဝသနဲ့ ဇလဗေဒ ဦးစီးဌာနက သတိပေးထားပါတယ်။ အပူလှိုင်းဒဏ် အဆိုးဆုံးခံရတဲ့ ပြည်နယ်တွေမှာ မုတ်သုန်မိုး မလာခင် မိုးခေါင် ရေရှားတဲ့ အန္တရာယ်နဲ့ ကြုံရမှာကို စိုးရိမ်နေကြပါတယ်။ ၂၀၀၂ခုနှစ်နဲ့ ၂၀၀၃ ခုနှစ်တွေတုန်းက အိန္ဒိယ နိုင်ငံမှာ အလားတူ အပူလှိုင်းဒဏ်ကြောင့် လူတွေ ထောင်နဲ့ချီ သေဆုံးခဲ့ပါတယ်။ အခုလကုန်လောက်ကျရင်တော့ ကယ်ရာလာ ပြည်နယ်ကစလို့ နိုင်ငံတဝှမ်း မုတ်သုန်မိုး ရွာသွန်းမယ်လို့ တော့ ခန့်မှန်းထားပါတယ်။","len":2885}
{"id":"150904_hungary_migrants_eu","url":"https:\/\/www.bbc.com\/burmese\/world\/2015\/09\/150904_hungary_migrants_eu","title":"ရွှေ့ပြောင်းသူတွေအတွက် ဟန်ဂေရီ ဘတ်စ်ကားတွေ စီစဉ်ပေး","summary":"ဟန်ဂေရီ နိုင်ငံ မှာ ရာပေါင်းများစွာ သော ရွှေ့ပြောင်း ဝင်ရောက်သူ တွေ ဟာ ရဲ အတားအဆီး တွေ ကို အတင်း ချိုး ဖောက် ထွက်လာ ကြပြီး တဲ့ နောက် အနောက် ဥရောပ နိုင်ငံတွေ ဆီ ခရီးဆက် နိုင်ဖို့ လမ်းလျှောက် နေကြ တာမှာ အခုဆို ဟန်ဂေရီ အစိုးရ က အဲဒီ့သူတွေ အတွက် ဘတ်စ် ကားတွေ စေလွှတ် ပေး လိုက်ပြီ ဖြစ်ပါတယ်။","text":"ဩစတြီးယား နိုင်ငံ အနေနဲ့ ရွှေ့ပြောင်းသူတွေ ကို လက်ခံ ဖို့ ပြင်ဆင် ထားတယ် လို့ ကြေညာထား။ မြို့တော် ဘူဒါပက်စ် ဘူတာရုံ မှာ ရက် အတန်ကြာ သောင်တင် ခဲ့ရတဲ့ ထောင် ဂဏာန်း နီးပါး ရှိတဲ့ ရွှေ့ပြောင်းသူတွေ ဟာ ဩစတြီးယား ထိ ရောက်အောင် ခြေလျင် လျှောက်မယ် ဆိုပြီး ထွက်ခွာ လာကြတာ ဖြစ်ပါတယ်။ ဘူဒါပက်စ် အနောက်ဘက် ဘစ်ချ်ကာ ဆိုတဲ့ အရပ် က ဘူတာရုံ မှာလည်း ရဲတွေ ပိတ်ဆို့ မှု ကနေ ရွှေ့ပြောင်းသူ ရာပေါင်း များစွာ လွတ်မြောက် လာခဲ့ ကြပြီး ရထားသံလမ်း တလျှောက် လမ်းလျှောက် နေကြ ပါတယ်။ ဩစတြီးယား နိုင်ငံ အနေနဲ့ ရွှေ့ပြောင်းသူတွေ ကို လက်ခံ ဖို့ ပြင်ဆင် ထားတယ် လို့ ဩစတြီးယား ပြည်ထဲရေး ဝန်ကြီး ရဲ့ ပြောခွင့်ရ သူ က ပြောဆို ခဲ့ အပြီး နာရီ အနည်းငယ် အကြာ မှာ ပဲ ဟန်ဂေရီ ဘက်ကလည်း လမ်းလျှောက် နေသူ တွေ အတွက် ဘတ်စ် ကားတွေ စေလွှတ် ပေးလာ ခဲ့တာပါ။ ဒီ အချိန်မှာပဲ၊ ဥရောပတိုက်ထဲ ရွှေ့ပြောင်း ဝင်ရောက် သူတွေ ကို သတ်မှတ်ရာ ဦးရေ အတိုင်း ဥရောပ သမဂ္ဂ အဖွဲ့ဝင် နိုင်ငံ တွေ အနေနဲ့ မယူမနေရ ဝေပုံကျ ခွဲဝေ လက်ခံ ရမယ် ဆိုပြီး ချမှတ် လာမှာ ကို ဟန်ဂေရီ အပါအဝင်၊ ပိုလန်၊ ချက်ရီပတ်ဘလစ် နဲ့ ဆိုလိုဗက်ကီးယား နိုင်ငံတွေ ရဲ့ ခေါင်းဆောင် တွေက သဘောမတူ ဘူး ဆိုပြီး ပြောလိုက် ပါတယ်။ ဥရောပ ကော်မရှင် ရဲ့ အားပေး ထောက်ခံမှု နဲ့ အီးယူတလွှား ဒုက္ခသည်တွေ ခွဲဝေ လက်ခံရေး လုပ်ဆောင် ဖို့ ဂျာမနီ နဲ့ ပြင်သစ် တို့က ဆော်ဩ တိုက်တွန်း နေကြတာ ဖြစ်ပါတယ်။ တခါ၊ အဲဒီ့ ခွဲဝေ လက်ခံ ရေး မူ နဲ့ သက်ဆိုင်မှု မရှိပဲ ဆီးရီးယား ဒုက္ခသည် ထောင်ဂဏာန်း တချို့ ထပ်မံ လက်ခံမယ် လို့ ဗြိတိန် နိုင်ငံ က ပြောလိုက် ပါတယ်။ ဗြိတိန် နိုင်ငံ က ထပ်မံ လက်ခံမယ် ဆိုတဲ့ ဒုက္ခသည် တွေ ကို ဥရောပ ဆီ ထွက်လာ နှင့်ပြီးသား သူတွေ ထက် စာရင် ဆီးရီးယား နဲ့ အိမ်နီးနားချင်း ဒုက္ခသည် စခန်း တွေ ထဲ ကနေ ရွေးချယ် ခေါ်ယူ လိုတယ် ဆိုပြီး ဝန်ကြီးချုပ် ကင်မရွန်း က ဆိုပါတယ်။","len":2889}
{"id":"131126_rcss_peace_plan","url":"https:\/\/www.bbc.com\/burmese\/burma\/2013\/11\/131126_rcss_peace_plan","title":"RCSS ရှမ်းတပ်က အပစ်ရပ်ရေး အရင်ဆွေးနွေးလို","summary":"လက်ရှိ တိုင်းရင်းသားလက်နက်ကိုင် အများစု တောင်းဆိုကြတဲ့ အပစ်ရပ်ရေးနဲ့ နိုင်ငံရေး ရောပြီး ဆွေးနွေးတာထက်စာရင် အပစ်ရပ်ရေးကို အရင် ဆွေးနွေးသင့်တယ်လို့ ရှမ်းပြည်တပ်မတော် တောင်ပိုင်းလို့ သိကြတဲ့ ရှမ်းပြည် ပြန်လည် ထူထောင်ရေးကောင်စီ RCSS\/SSA က ပြောပါတယ်။","text":"RCSS\/SSA ရှမ်းပြည်တပ်မတော် တောင်ပိုင်း RCSS\/SSA ဟာ နိုဝင်ဘာလဆန်းက ကျင်းပခဲ့တဲ့ လိုင်ဇာညီလာခံမှာ ပါဝင်တက်ရောက်ပေမယ့် သဘောတူ လက်မှတ် မထိုးခဲ့ပဲ အခြား တိုင်းရင်းသား လက်နက်ကိုင် ၁၇ ဖွဲ့ကသာ သဘောတူ လက်မှတ်ထိုးခဲ့ပါတယ်။ RCSS\/SSA ကတော့ သူတို့အဖွဲ့ ဗဟိုခေါင်းဆောင်တွေရဲ့ ဆုံးဖြတ်ချက်ယူပြီးမှပဲ အကြောင်းပြန်မယ်လို့ ပြောခဲ့ပါတယ်။ အခု လိုင်ဇာညီလာခံအပြီး ၃ ပတ် ကြာလာတဲ့ အချိန်မှာ ဘီဘီစီက ဆက်သွယ်မေးကြည့်ရမှာ RCSS\/SSA ပြောခွင့်ရ ဗိုလ်မှူးကြီး စိုင်းလက လိုအပ်မှသာ လက်မှတ်ထိုးမှာ ဖြစ်ပြီး အစိုးရနဲ့ တိုင်းရင်းသားလက်နက်ကိုင်တွေ တွေ့ဆုံဖို့ ရှိတဲ့ ဖားအံညီလာခံကျမှ ဒီကိစ္စ ဆုံးဖြတ်မယ်လို့ တိုင်းရင်းသားအဖွဲ့တွေကို အကြောင်း ပြန်ထားတယ်လို့ ပြောပါတယ်။ လက်မှတ်ထိုးလိုက်ရင် နောက်ထပ်နည်းလမ်း ရွေးချယ်စရာမရှိပဲ ချုပ်ကိုင်ခံရသလို ဖြစ်မှာစိုးလို့ လက်မှတ်မထိုးတာ ဖြစ်တယ်လို့ သူက ပြောပါတယ်။ တခြား တိုင်းရင်းသားအဖွဲ့ ၁၇ ဖွဲ့ လက်ရှိ သဘောတူထားတဲ့ အတိုင်း အပစ်ရပ်ရေးနဲ့ နိုင်ငံရေး ရောထွေးပြီးတော့ ဆွေးနွေးမယ်ဆိုရင် တပြည်လုံး အပစ်ရပ်ရေးကိစ္စက ကြံ့ကြာသွားနိုင်တယ်၊ ဒါကြောင့် အပစ်ရပ်ရေးကို အရင်သွားပြီးမှ နိုင်ငံရေးကို ဆွေးနွေးသင့်တယ်လို့ မြင်တဲ့အကြောင်း ဗိုလ်မှူးကြီး စိုင်းလ က ပြောပါတယ်။ ဒီသဘောထားကို တခြား တိုင်းရင်းသားအဖွဲ့တွေ လက်ခံမခံ မသိပေမယ့် မြန်မာအစိုးရဘက်ကတော့ အခု RCSS ရဲ့ သဘောထားကို လက်ခံနိုင်ချေရှိတယ်လို့ မြင်ကြောင်း သူက ဆိုပါတယ်။ ထိုင်းနိုင်ငံ ချင်းမိုင်မှာ အင်္ဂါနေ့မှာ စတင်ကျင်းပမယ့် တစ်နိုင်ငံလုံး အပစ်အခတ်ရပ်စဲရေးဆိုင်ရာ ညှိနှိုင်းရေးအဖွဲ့ NCCT အစည်းအဝေးကိုလည်း RCSS\/SSA အနေနဲ့ ကိုယ်စားလှယ် စေလွှတ်မထားကြောင်း၊ ဒါပေမယ့် တိုင်းရင်းသားအဖွဲ့တွေနဲ့ မကြာခင် ကရင်ပြည်နယ်တွင်းမှာ တွေ့တဲ့အခါ သူတို့ရဲ့ သဘောထားကို တင်ပြသွားမယ်လို့ ဗိုလ်မှူးကြီး စိုင်းလက ပြောပါတယ်။","len":2890}
{"id":"140302_msf_rakhine_continue","url":"https:\/\/www.bbc.com\/burmese\/burma\/2014\/03\/140302_msf_rakhine_continue","title":"ရခိုင်ကလွဲလို့ တခြားဒေသတွေမှာ MSF ကို ဆက်လုပ်ခွင့်ပြု","summary":"ရခိုင်ပြည်နယ်က လွဲရင် မြန်မာနိုင်ငံတွင်းက တခြားဒေသတွေမှာ MSF Holland ( AZG) နယ်စည်းမခြား ဆရာဝန်များ အဖွဲ့ကို လုပ်ငန်း တွေ ဆက်ဆောင်ရွက်ခွင့် ပြုသွားမယ်လို့ ကျန်းမာရေး ဝန်ကြီးဌာနက သတင်း ထုတ်ပြန် လိုက်ပါတယ်။","text":"ရခိုင်ဒေသမှာ MSF က ဘက်လိုက် ဆေးကုသ ပေးမှုတွေ ရှိနေတယ် ဆိုတဲ့ ဒေသခံ ရခိုင် လူမျိုးတွေရဲ့ စွပ်စွဲမှုတွေ ရှိနေ ကျန်းမာရေး ဝန်ကြီးဌာနက တာဝန်ရှိသူတွေနဲ့ MSF Holland ( AZG)က တာဝန်ရှိသူတွေ တွေ့ဆုံ ဆွေးနွေး ခဲ့အပြီး ရလာတဲ့ သဘောတူချက်တွေအရ အခုလို သတင်းထုတ်ပြန်လိုက်တာ ဖြစ်ပါတယ်။ ရခိုင်ပြည်နယ် ဒုချီးရားတန်း ကျေးရွာ ပဋိပက္ခ ကိစ္စနဲ့ ပတ်သက်လို့ MSF Holland ( AZG ) အဖွဲ့က နိုင်ငံတကာ အသိုင်းအဝိုင်းဆီ မမှန်မကန် သတင်းတွေ ပေးခဲ့တယ် ဆိုပြီး ပြီးခဲ့တဲ့ ဖေဖေါ်ဝါရီလ ၂၆ရက်နေ့က စလို့ အစိုးရနဲ့ MSF Holland (AZG) အဖွဲ့ အကြား နားလည်မှု စာချွန်လွှာ ရပ်နားဖို့ ဆုံးဖြတ်ခဲ့ပြီး ဖေဖေါ်ဝါရီလ ၂၈ရက် နေ့မှာတော့ ကျန်းမာရေး ဝန်ကြီးဌာနက တာဝန်ရှိ သူတွေနဲ့ MSF Holland (AZG) က တာဝန်ရှိသူတွေ တွေ့ဆုံ ဆွေးနွေးခဲ့ ကြတာ ဖြစ်ပါတယ်။ ရခိုင်ပြည်နယ်တွင်း အေးချမ်းတည်ငြိမ်မှု ရှိလာတဲ့အခါ ကျန်းမာရေး စောင့်ရှောက်မှု တွေ ပြန်လည် ဆောင်ရွက်နိုင်ရေးကို စဉ်းစား ဆောင်ရွက်ပေး မယ်လို့လည်း ကျန်းမာရေး ဝန်ကြီးဌာနရဲ့ ထုတ်ပြန်ချက်ထဲမှာ ဖေါ်ပြထားပါတယ်။ MSF Holland ( AZG) အဖွဲ့ကတော့ သူတို့ ပေးနေတဲ့ အကူအညီတွေဟာ နိုင်ငံတကာ စံနှုန်းတွေ၊ ဆေးကုသမှု ဆိုင်ရာ ကျင့်ဝတ်တွေ အတိုင်း လူမျိုး ဘာသာ ကျားမ မခွဲပဲ ပေးနေတာ ဖြစ်ကြောင်းနဲ့ ရခိုင်ပြည်နယ်ထဲမှာ ငှက်ဖျား ရောဂါ ခံစားနေရသူပေါင်း တသန်းကျော်ကို ဆေးဝါး ကုသပေးခဲ့ကြောင်း ပြောပါတယ်။ ရခိုင်ပြည်နယ်မှာ MSF Holland ( AZG) အဖွဲ့ရဲ့ လုပ်ငန်းတွေ ရပ်သွားပေမယ့် HIV\/AIDS လူနာ အပါအဝင် ဆေးယဉ်ပါး TB ရောဂါသည် လူနာတွေ အတွက် MSF ကနေတဆင့် နိုင်ငံတကာ အလှူရှင်တွေ ဖြန့်ဖြူးပေးနေတဲ့ ဆေးဝါးတွေ အဆက်မပြတ် စေဖို့ ကျန်းမာရေး ဝန်ကြီးဌာနက တာဝန်ယူသွားဖို့ ရှိတယ်လို့ ဆိုပါတယ်။ ဒီကိစ္စတွေ ဆောင်ရွက်ဖို့ ကျန်းမာရေး ဝန်ကြီးဌာနက စီမံချက် အရာရှိတွေ ဒီကနေ့ တနင်္ဂနွေနေ့မှာပဲ စစ်တွေမြို့ကို ရောက်ရှိလာပြီး အသေးစိတ် ညှိနှိုင်းမှုတွေ ဆောင်ရွက် နေတယ်လို့ သိရပါတယ်။","len":2890}
{"id":"140628_unfc_khun_okka","url":"https:\/\/www.bbc.com\/burmese\/burma\/2014\/06\/140628_unfc_khun_okka","title":"UNFC နဲ့ နိုင်ငံရေးအင်အားစုတွေ တွေ့ကြမယ်","summary":"ပြည်ထောင်စု တိုင်းရင်းသားများ ဖက်ဒရယ်ကောင်စီ UNFC က ကိုယ်စားလှယ်တွေ နဲ့၊ ပြည်တွင်း နိုင်ငံရေး အင်အားစု ကိုယ်စားလှယ်တွေ ဟာ၊ ဇူလိုင်လ ၃ ရက် ၄ ရက်နေ့တွေ မှာ၊ ထိုင်းနိုင်ငံ ချင်းမိုင်မြို့ မှာ တွေ့ဆုံ ဆွေးနွေးကြ ဖို့ ရှိပါတယ်။","text":"UNFC နဲ့ ဒေါ်အောင်ဆန်းစုကြည်တို့ တွေ့ဆုံခဲ့ကြစဉ် UNFC နဲ့ တွေ့ဆုံကြမယ့်၊ ပြည်တွင်း နိုင်ငံရေး အင်အားစုတွေ ကတော့ အမျိုးသားဒီမိုကရေစီ အဖွဲ့ချုပ် NLD အပါအဝင်၊ ညီညွတ်သော တိုင်းရင်းသားများ မဟာမိတ်အဖွဲ့ UNA ၊ ၈၈ မျိုးဆက် ငြိမ်းချမ်းရေးနဲ့ ပွင့်လင်း လူ့အဖွဲ့အစည်း၊ ၁၉၉၀ ခုနှစ် ပြည်သူ့လွှတ်တော် ကိုယ်စားလှယ်များ အဖွဲ့နဲ့ ရှစ်လေးလုံးငွေရတု ဆုံးဖြတ်ချက်များ အကောင်အထည် ဖော်ရေးကော်မတီတို့က ကိုယ်စားလှယ်တွေ ဖြစ်ပါတယ်။ တိုင်းရင်းသား လက်နက်ကိုင် အင်အားစုတွေ ကြိုးပမ်းနေကြတဲ့ တနိုင်ငံလုံး အပစ်အခတ် ရပ်စဲရေး ပြည်တွင်းငြိမ်းချမ်းရေး လုပ်ငန်းစဉ်တွေနဲ့၊ ပြည်တွင်း နိုင်ငံရေး အင်အားစုတွေ လှုပ်ရှားနေကြတဲ့ ဖွဲ့စည်းပုံ အခြေခံ ဥပဒေ ပြင်ဆင်နိုင်ရေး ပုဒ်မ ၄၃၆ ပြင်ဆင်ရေး လုပ်ငန်းတွေ၊ အချိတ်အဆက်မိမိ စုပေါင်း အကောင်အထည် ဖော်နိုင်ဖို့ ဆွေးနွေးသွားမယ် ဆိုပြီး၊ UNFC ရဲ့ တွဲဘက် အတွင်းရေးမှူး ၂ ဉီးခွန်ဥက္ကာ က ပြောပါတယ်။ တိုင်းရင်းသား လက်နက်ကိုင်တွေနဲ့ အစိုးရအကြား၊ တနိုင်ငံလုံးဆိုင်ရာ အပစ်အခတ် ရပ်စဲရေးမူ ရလာခဲ့ရင်၊ ပိုမို အရေးကြီးတဲ့ နိုင်ငံရေးဆိုင်ရာ ဆွေးနွေးပွဲတွေ လုပ်ကြရတော့မှာ ဖြစ်တဲ့ အတွက်၊ အားလုံး ပါဝင်တဲ့ နိုင်ငံရေးဆွေးနွေးပွဲတွေ ဖြစ်လာဖို့နဲ့ မူဝါဒတွေ ချမှတ်နိုင်ကြဖို့၊ ပြည်တွင်းနိုင်ငံရေး အင်အားစုတွေနဲ့ ကြိုတင်ပြင်ဆင် တိုင်ပင်ကြတဲ့ သဘော၊ အခုလို တွေ့ဆုံရတာ ဖြစ်တယ်လို့ လည်း၊ ဉီးခွန်ဥက္ကာ က ပြောပါတယ်။ အခြေခံ ဥပဒေ ပြင်ဆင်ရေး၊ ပုဒ်မ ၄၃၆ ပြင်ဆင်ရေး ကိစ္စတွေမှာလည်း၊ တိုင်းရင်းသား လက်နက်ကိုင် အင်အားစုတွေ အနေနဲ့ သဘောထား မကွဲလွဲ သလို၊ ပြီးခဲ့တဲ့ မေလ ၂၃ ရက်နေ့က၊ UNFC အဖွဲ့က သူ အပါအဝင် နိုင်ဟံသာ၊ ဦးထွန်းဇော်တို့ဟာ ဒေါ်အောင်ဆန်းစုကြည်နဲ့ သူမရဲ့နေအိမ်မှာ တွေ့ဆုံခဲ့စဉ်ကလည်း၊ သူတို့ရဲ့ သဘောထားကို ပြောကြားခဲ့တယ် လို့ ဉီးခွန်ဥက္ကာက ဆိုပါတယ်။","len":2892}
{"id":"151216_iom_myanmar_fishermen","url":"https:\/\/www.bbc.com\/burmese\/burma\/2015\/12\/151216_iom_myanmar_fishermen","title":"မြန်မာ ရေလုပ်သားတွေနဲ့ IOM တို့ တွေ့ဆုံ","summary":"ဒီဇင်ဘာလ ၁၆ ရက်နေ့က အင်ဒိုနီးနီရှား နိုင်ငံ က ငါးဖမ်းလှေတွေပေါ်မှာ ရောင်းစား ခံခဲ့ရတဲ့ မြန်မာ အလုပ်သမားတွေနဲ့ လူမှုဝန်ထမ်း ဦးစီး ဌာန၊ လူကုန်ကူးမှု တားဆီး ရေး အဖွဲ့၊ ရွှေ့ပြောင်းသွားလာ သူများ ဆိုင်ရာ နိုင်ငံတကာ အဖွဲ့ အစည်း IOM တို့ ပူးပေါင်း တွေ့ဆုံပွဲကို ရန်ကုန်မြို့မှာ ကျင်းပ ပြုလုပ်ခဲ့ပါတယ်။","text":"မြန်မာ ရေလုပ်သား တွေကို ငွေကြေး ထောက်ပံ့ဖို့ စီစဉ်ဆောက်ရွက်နေ ပြည်ပမှာ ကျေးကျွန်သဖွယ် ရောင်းစားခံခဲ့ ရတဲ့ မြန်မာ နိုင်ငံက အလုပ်သမား တွေဟာ ၂၀၁၅ ခုနှစ် မေလ ၁၀ နေ့ကတည်းက စတင်ပြီး မြန်မာ နိုင်ငံကို ပြန်လည် ရောက်ရှိခဲ့ရာ မှာ အခုဆိုရင် အယောက် တစ်ထောင် နီးပါး ရှိနေပြီ ဖြစ်ပါတယ်။ ပြန်ရောက်လာတဲ့ မြန်မာ အလုပ်သမား တွေရဲ့ လိုအပ်ချက်တွေကို ဖြည့်ဆည်းပေးဖို့ ရည်ရွယ်ပြီး ရွှေ့ပြောင်းသွားလာသူများ ဆိုင်ရာ နိုင်ငံတကာ အဖွဲ့အစည်း IOM ၊ လူမှုဝန်ထမ်း ဦးစီးဌာန နဲ့ လူကုန်ကူးမှု တားဆီးရေး အဖွဲ့ တို့ ပူးပေါင်းကာ အခုလို တွေ့ဆုံပွဲ ကျင်းပ ခဲ့တာ ဖြစ်ပါတယ်။ အလုပ်သမားတွေ အတွက် ပညာရေး၊ ကျန်းမာရေးနဲ့ အလုပ်သမားတွေ အလုပ်ခွင် ပြန်လည် ဝင်ရောက်ဖို့ အတွက် လိုအပ်တဲ့ အကူအညီတွေ ပေးသွားမယ်လို့ IOM က စီမံကိန်း မန်နေဂျာ ဒေါ်ရင်ရင်ဟန် က ဘီဘီစီကို ပြောပါတယ်။ မြန်မာပြည်က ထွက်ခွာစဉ်က ရွှေ့ပြောင်း အလုပ်သမား အနေနဲ့ ထွက်ခွာ ခဲပေမယ့် အင်ဒိုနီးရှားနိုင်ငံ ရောက်တဲ့ အခါမှာ အကြောင်းအမျိုးမျိုးကြောင့် အလုပ်အကိုင် ရွှေ့ပြောင်း လုပ်ကိုင်ခဲ့ပြီး နောက်ဆုံး ငါးဖမ်းလှေတွေပေါ်မှာ အလုပ်လုပ်ကိုင် ခဲ့ရကြောင်း အလုပ်သမားတွေက ပြောပါတယ်။ ပြန်ရောက်လာကြတဲ့ အလုပ်သမားတွေဟာ အင်ဒိုနီးရှား နိုင်ငံမှာ အလုပ်လုပ်ကိုင် ခဲ့စဉ် ကာလ အတွင်း လုပ်ခ လစာ မရရှိခဲ့ဘဲ ညှင်းပန်း နှိပ်စက် မှုများနဲ့ လည်း တွေ့ကြုံခဲ့ရကြောင်း၊ အခုလောလောဆယ်မှာ မြန်မာ အလုပ်သမားတွေဟာ နေရေး ထိုင်ရေး အတွက် အခက်အခဲ တွေ ရှိနေတယ်လို့ လည်း အလုပ်သမားတွေက ပြောပါတယ်။ မြန်မာ အလုပ်သမားတွေ ရဲ့ လုပ်အားခတွေ ပြန်လည် ရရှိဖို့ အတွက် အင်ဒိုနီးရှား နိုင်ငံ က ဥပဒေ အကျိုးဆောင် အဖွဲ့ LPSK က လိုက်ပါ ဆောင်ရွက်ပေး နေပြီး ၂၀၁၆ ခုနှစ် ဧပြီလ မှာ တရားရုံး အဆုံးအဖြတ် ရနိုင်မယ်လို့ မျှော်လင့်ကြောင်း ဒုတိယ ဥက္ကဋ္ဌ ဖြစ်သူ မစ္စ စူလ်တန်နီ က ပြောပါတယ်။","len":2893}
{"id":"world-55601760","url":"https:\/\/www.bbc.com\/burmese\/world-55601760","title":"ပျောက်ဆုံး အင်ဒိုနီးရှားလေယာဥ် ပျက်ကျတယ်လို့ ယူဆရ","summary":"အင်ဒိုနီးရှားနိုင်ငံ ဂျာကာတာမြို့ လေဆိပ်ကနေ ဒီကနေ့ စနေနေ့မှာ လူ ၆၂ ဦးခန့်ပါ ခရီးသည်တင် လေယာဉ်တစ်စင်း ထွက်ခွာပြီးပြီးချင်း အဆက်အသွယ်ပြတ် ပျောက်ဆုံးသွားမှုဟာ လေယာဥ်ပျက်ကျမှုဖြစ်တယ်လို့ ယူဆရပါတယ်။","text":"Sriwijaya Air အင်ဒိုနီးရှား လေကြောင်းက လေယာဥ်တစ်စင်း ဒီလေယာဥ်နဲ့ ဒေသစံတော်ချိန် နေ့လယ် ၂ နာရီ ၄၀ မှာ နောက်ဆုံး အဆက်အသွယ်ရပြီးနောက် ပျောက်ဆုံးသွားတာ ဖြစ်တယ်လို့ ဆိုပါတယ်။ လေယာဉ်ခရီးစဉ် ခြေရာခံတဲ့ ဝက်ဘ်ဆိုက်တွေမှာ အဲဒီ ဘိုးအင်း 737 လေယာဉ်ဟာ ရေဒါစက်ကွင်းတွေထဲက ပျောက်မသွားခင် ဝေဟင်အမြင့် မီတာ ၃ ထောင်ကျော် (ပေ တစ်သောင်း)အထိ အောက်ကို ထိုးကျသွားတယ်လို့ ဖော်ပြထားပါတယ်။ Sriwijaya Air အင်ဒိုနီးရှား လေကြောင်းကုမ္ပဏီပိုင် အဲဒီလေယာဉ်ဟာ ပွန်တီယာနက်ခ်မြို့ဆီ သွားဖို့ စထွက်ခွာစဉ်မှာ အခုလို ဖြစ်ခဲ့တာပါ။ မျက်မြင်တချို့က အနည်းဆုံး ပေါက်ကွဲမှု တစ်ခုကို မြင်ခဲ့၊ကြားခဲ့ရတယ်လို့ ပြောပါတယ်။ \"လေယာဥ်က မီးတန်းကြီးလို ပင်လယ်ထဲကို ထိုးဆင်းလာတာ။ ပြီးတော့ ရေထဲမှာ ပေါက်ကွဲသွားတယ်\" လို့ မျက်မြင်တွေ့ခဲ့တဲ့ ငါးဖမ်းသမားတစ်ဦးက ဘီဘီစီ အင်ဒိုနီးရှားဌာနကို ပြောပါတယ်။ \"အဲဒါကျွန်တော်တို့နဲ့ တော်တော်နီးတယ်။ လေယာဥ်က အထပ်သားလို အပိုင်းအစတွေတောင် ကျွန်တော်တို့ သင်္ဘောကို လာမှန်တော့ မလိုပဲ\"လို့ သူက ပြောပါတယ်။ လေယာဥ်ရဲ့ အပျက်အစီးတွေလို့ ယူဆရတဲ့ အစိတ်အပိုင်းပုံတွေကို တီဗီနဲ့ ဆိုရှယ်မီဒီယာတွေမှာ တွေ့ရပါတယ်။ ရဲတပ်ဖွဲ့နဲ့ ငါးဖမ်းသမားတွေက လေယာဥ်က အပျက်အစီးတွေလို့ ယူဆရတာတွေကို ပြသ လေယာဥ်က အပိုင်းအစတွေလို့ ထင်ရတာတွေကို တွေ့ရတယ်လို့ လေယာဥ်ပျောက်သွားတဲ့နေရာ အနီးအနားက ကျွန်းမှာ နေသူတချို့က ဘီဘီစီ အင်ဒိုနီးရှား ဌာနကို ပြောပါတယ်။ ဒီလေယာဉ်ဟာ လူ ၃၀၀ ကျော် သေဆုံးခဲ့ရတဲ့ အင်ဒိုနီးရှားနဲ့ အီသီယိုပီးယားက လေယာဉ်ပျက်ကျမှု နှစ်ခု ဖြစ်ခဲ့တဲ့ 737 Max အမျိုးအစားတော့ မဟုတ်ဘူးလို့ သိရပါတယ်။ ဒီလေယာဥ်ပျောက်ဆုံးမှုအတွက် ရှာဖွေကယ်ဆယ်ရေးတွေ စလုပ်နေပြီလို့ အင်ဒိုနီးရှား ပို့ဆောင်ရေးဝန်ကြီးဌာနက ပြောပါတယ်။ အဲဒီလေယာဥ်ဟာ သက်တမ်း ၂၇ နှစ်ရှိ ဘိုးအင်း 737-500 လေယာဥ်ဖြစ်တယ်လို့ မှတ်တမ်းတွေအရ သိရပါတယ်။","len":2894}
{"id":"130525_unfc_bbc_david_takapaw","url":"https:\/\/www.bbc.com\/burmese\/burma\/2013\/05\/130525_unfc_bbc_david_takapaw","title":"UNFC ယူကေမှာ လေ့လာရေး ခရီးရောက်ရှိ","summary":"လက်နက်ကိုင် တိုင်းရင်းသား မဟာမိတ် အဖွဲ့ဖြစ်တဲ့ UNFC ခေါ် ညီညွတ်သော တိုင်းရင်းသား လူမျိုးများ ဖက်ဒရယ် ကောင်စီ က ခေါင်းဆောင်တွေဟာ Intermediate အဖွဲ့ရဲ့ ဖိတ်ကြား ချက်အရ UK နိုင်ငံကို ရောက်ရှိနေပြီး ငြိမ်းချမ်းရေး ဆိုင်ရာ အလုပ်ရုံ ဆွေးနွေးပွဲတွေ နဲ့ လေ့လာရေး ခရီးတွေ ထွက်ခဲ့ပါတယ်။","text":"UNFC ဒုဥက္ကဌ ၂ ဦး စောဒေးဗစ် တာကပေါ UNFC ရဲ့ ဒုတိယ ဥက္ကဌ ၂ ဦး စော ဒေးဗစ် တာကပေါကို ဘီဘီစီက ခရီးစဉ် အတွင်း ဘာတွေကို လေ့လာ ဖြစ်သလဲလို့ စမေးကြည့်တော့ ငြိမ်းချမ်းရေး နဲ့ ပတ်သက်လို့ တွေ့ဆုံ ဆွေးနွေး ရေးမှာ ဘယ်အချက်ကို အလေးပေး ရမယ် ဆိုတာအပြင် ယုံကြည်မှု တည်ဆောက်တဲ့ နေရာမှာ ပိုပြီး အားကောင်း လာအောင် အခြေခံက စလို့ လေ့လာ ဖြစ်ခဲ့တယ်လို့ ပြောပါတယ်။ ဆက်လက်ပြီး ယုံကြည်မှု တည်ဆောက်ရာမှာတော့ နှိုင်းယှဉ်မှုနဲ့ တည်ဆောက် ယူရတာ ဖြစ်ကြောင်း ပြောပါတယ်။ ကြုံတွေ့ နေရတဲ့ အခြေအနေ တွေနဲ့ ပတ်သက်လို့ ယုံကြည်မှု တည်ဆောက်ဖို့ ဘယ်လို ဆောင်ရွက် ရမလဲ ဆိုတာကို ကျွမ်းကျင်သူတွေက အကြံပေး တာတွေလည်း ရှိတယ်လို့ ဖြေပါတယ်။ UNFC က ပြည်ထောင်စု အစိုးရ ငြိမ်းချမ်းရေး အဖွဲ့တွေနဲ့လည်း ဆွေးနွေး ခဲ့ပြီး ဖြစ်ကြောင်း၊ ရှေ့ဆွေးနွေးမယ့် မူဘောင် တွေအတွက် ဆွေးနွေး ခဲ့တာ ဖြစ်ကြောင်း ပြောပါတယ်။ အဲဒီ မူဘောင် တွေအပေါ်မှာ အစိုးရ ဘက်က ဘယ်လို အကြံပေး လာမလဲ ဆိုတဲ့ အဆင့်မှာပဲ ရှိနေသေးကြောင်း ဆိုပါတယ်။ အပစ်အခတ် ရပ်စဲရေး ဆိုတာကတော့ တိုင်းရင်းသား လက်နက်ကိုင် အဖွဲ့တွေ ရင်ဆိုင် နေရတဲ့ အခြေအနေခြင်း မတူညီကြောင်း ၊ ယုံကြည်မှု အပြည့်ရအောင် ဆက်လုပ်ဖို့ လိုနေသေးတဲ့ အကြောင်း ပြောပါတယ်။ မြန်မာ နိုင်ငံအတွင်းက တိုင်းရင်းသား လူမျိုးစု ၁၀၀ ကျော်အတွက် နိုင်ငံတကာက အတွေ့အကြုံတွေကို ဘယ်လို နေရာတွေမှာ ယူမလဲ ဆိုတာ ကိုတော့ နိုင်ငံတကာက ဘယ်လို အကူအညီ တွေပေးရမလဲ ဆိုပြီး ဝင်လာ ကြတာ ဖြစ်ကြောင်း ဖြေပါတယ်။ ရေရှည် စစ်ပွဲ တွေကြောင့် တိုင်းပြည် မွဲပြာ ကျရတဲ့ အခြေအနေ ကနေ တဖြည်းဖြည်း တက်လာ နိုင်အောင် ပြည်သူ လူထုကို အားပေးဖို့ သူတို့ ဘက်က ဘာတတ်နိုင်သလဲ ဘာလုပ် ပေးနိုင်သလဲ ဆိုတဲ့ အခြေခံနဲ့ ဝင်လာကြတာ လို့ ဆိုပါတယ်။ ဆက်လက်ပြီး တွေ့ဆုံ ဆွေးနွေးမှုတွေ ကိုလည်း အဆင်ပြေအောင် ညှိပေးကြတာ ဖြစ်တယ်လို့ ပြောကြား သွားခဲ့ပါတယ်။","len":2897}
{"id":"world-52697885","url":"https:\/\/www.bbc.com\/burmese\/world-52697885","title":"အစ္စရေးနိုင်ငံဆိုင်ရာ တရုတ်သံအမတ် နေအိမ်တွင်သေဆုံး","summary":"အစ္စရေးနိုင်ငံဆိုင်ရာ တရုတ်သံအမတ်ကြီး တုဝေဟာ တယ်လ်ဗိမြို့စွန်က သူ့နေအိမ်တိုက်ခန်းမှာ သေဆုံးနေကြောင်း အစ္စရေးရဲအဖွဲ့နဲ့ မီဒီယာတွေက အတည်ပြုပြောကြားပါတယ်။","text":"အစ္စရေးမှာ တာဝန်မကျခင် ယူကရိန်းသံတမန်အဖြစ်ဆောင်ရွက်ခဲ့ အသက် ၅၇ နှစ်ရှိ မစ္စတာတုဝေဟာ သူ့အိပ်ရာထဲမှာသေဆုံးနေတာတွေ့ရပေမယ့် ဘာ့ကြောင့်သေဆုံးတယ်ဆိုတာ မသိရသေးပါဘူး။ သူ့ကို အစ္စရေးသံအမတ်အဖြစ် ပြီးခဲ့တဲ့ ဖေဖော်ဝါရီလကမှ ခန့်ထားခဲ့တာပါ။ ဒီ့အရင်က သူဟာ ယူကရိန်းနိုင်ငံဆိုင်ရာ တရုတ်သံတမန်အဖြစ် တာဝန်ထမ်းဆောင်ခဲ့ဖူးပါတယ်။ သူ့မှာ ဇနီးနဲ့သားတယောက်ရှိပေမယ့် သူတို့ဟာ အစ္စရေးမှာ ရှိနေပုံမရပါဘူး။ သူဟာ တယ်လ်ဗိမြို့ဆင်ခြေဖုံးက ဟာဇလိယာမှာနေထိုင်ပါတယ်။ ပုံမှန်လုပ်ထုံးလုပ်နည်းလိုအပ်ချက်အရ ရဲအဖွဲ့ဟာ အခင်းဖြစ်ပွားရာကို ရောက်နေပါတယ်လို့ အစ္စရေးရဲအဖွဲ့ပြောရေးဆိုခွင့်ရှိသူက ရိုက်တာသတင်းဌာနကို ပြောပါတယ်။ ကနဦးတွေ့ရှိချက်တွေအရ မစ္စတာတုဟာ အိပ်ပျော်နေစဥ်မှာ သဘာဝအလျောက်သေဆုံးခဲ့တာလို့ အမည်မဖော်ပြတဲ့ ဆေးပညာအသိုင်းအဝိုင်းကို ကိုးကားပြီး အစ္စရေး ချန်နယ် ၁၂ ရုပ်မြင်သံကြားသတင်းဌာနက သတင်းထုတ်ပြန်ပါတယ်။ မစ္စတာတုကို သံအမတ်အဖြစ်ခန့်အပ်ပြီးပြီးချင်း တရုတ်သံရုံးဝက်ဘ်ဆိုက် စာမျက်နှာပေါ် သူမှတ်ချက်ပြုရေးသားခဲ့ရာမှာ “ကမ္ဘာ့ ဒုတိယအကြီးဆုံးစီးပွားရေးပမာဏရှိနိုင်ငံနဲ့ အလားအလာကောင်းရှိတဲ့ အစ္စရေးနိုင်ငံတို့ရဲ့ ဆက်ဆံရေး”ဆိုပြီး ချီးကျူးရေးသားခဲ့ပါတယ်။ သောကြာနေ့တုန်းကတော့ အစ္စရေးကိုရောက်နေတဲ့ အမေရိကန်နိုင်ငံခြားရေးဝန်ကြီး မိုက်ပွန်ပီယိုက တရုတ်နိုင်ငံရဲ့ ကိုရိုနာကပ်ဘေးနဲ့ ပတ်သက်တဲ့ ကိုင်တွယ်ဆောင်ရွက်မှုတွေအပေါ် ဝေဖန်ခဲ့တာကို အစ္စရေး တရုတ်သံရုံးက ပြန်လည်ပြီး ပြင်းပြင်းထန်ထန်တုန့်ပြန်တိုက်ခိုက်ခဲ့ပါတယ်။ ကိုရိုနာ ကပ်ဘေးနဲ့ ပတ်သက်ပြီး တရုတ်က ဘယ်တုန်းကမှ သတင်းအချက်အလက်ဖုံးဖိထားတာမျိုးမရှိဘူးလို့ ငြင်းဆန်ပြီး “မစ္စတာပွန်ပီယိုရဲ့ အဓိပ္ပာယ်မရှိတဲ့မှတ်ချက်ကို တရုတ်သံရုံးက ရှုတ်ချတယ်”လို့ ဂျေရုစလင်ပို့စ် သတင်းစာမှာ ဖော်ပြခဲ့ပါတယ်။","len":2898}
{"id":"140328_putin_obama","url":"https:\/\/www.bbc.com\/burmese\/world\/2014\/03\/140328_putin_obama","title":"ပူတင်က အိုဘားမားဆီ ဖုန်းဆက်","summary":"ယူကရိန်း အရေးကို သံတမန်နည်းနဲ့ အဖြေရှာရအောင် အမေရိကန်နဲ့ ရုရှား သမ္မတတွေအချင်းချင်း တိုက်ရိုက် ပြောဆို ဆက်သွယ် ဆွေးနွေးမှုတွေ ရှိခဲ့ပါတယ်။","text":"ရုရှား သမ္မတ ပူတင်နဲ့ အမေရိကန် သမ္မတ အိုဘားမားဆီ ရုရှား သမ္မတ ဗလာဒီမြာ ပူတင်က အမေရိကန် သမ္မတ အိုဘားမားဆီ စတင် ဖုန်းဆက်ခဲ့တာ ဖြစ်ပြီး တနာရီလောက် စကားပြောခဲ့ကြတယ်လို့ သတင်းရရှိပါတယ်။ အခု သီတင်းပတ် အစောပိုင်းတုန်းက အမေရိကန် ဖက်က တင်ပြထားတဲ့ အဆိုပြုချက်တွေကို ခိုင်မာတဲ့ တုန့်ပြန်မှုတွေ ရေးသားအကြောင်းပြန်ဖို့ မစ္စတာ အိုဘားမားက တောင်းဆို ခဲ့တယ်လို့ အိမ်ဖြူတော်က ပြောပါတယ်။ ဒါ့အပြင် ရုရှား တပ်တွေ ဆုတ်ခွာပေးပြီး ယူကရိန်း အရှေ့ပိုင်းကို ဝင်ရောက်ကာ စစ်ရေး တည်ဆောက်မှုတွေ မလုပ်ရဘူးလို့ မစ္စတာ အိုဘားမားက ထပ်တလဲလဲ ပြောခဲ့ကြောင်း သိရပါတယ်။ မစ္စတာ ပူတင် ကလည်း သူ့အဆိုအရ ယူကရိန်းမှာ အစွန်းရောက်တွေ ဆက်လက် ရမ်းကားနေမှုကို နှိမ်နင်းပေးဖို့ ပန်ကြားခဲ့ကြောင်း ရုရှား ဖက်က ပြောပါတယ်။ သမ္မတ နှစ်ယောက်ဟာ အကဲစမ်းတဲ့ သဘောနဲ့ သံတမန် ဆက်ဆံရေး တိုးတက်လာအောင် တည်ဆောက်နေပုံ ရကြောင်း မြောက်အမေရိက ဆိုင်ရာ ဘီဘီစီ သတင်းထောက် ပြောပါတယ်။ ယူကရိန်း နယ်စပ်နားမှာ ရုရှားတပ်တွေ တစိမ့်စိမ့် တိုးမြှင့် ချထားမှုဟာ နေတိုးတပ်ဖွဲ့တွေရဲ့ မဟာမိတ် နိုင်ငံတွေ အတွက် စိုးရိမ်မှု ဖြစ်စေတယ်လို့ ဆိုပါတယ်။ ရုရှား တပ်ဖွဲ့တွေ လှုပ်ရှားနေပုံက လေ့ကျင့်မှု လုပ်နေပုံ မပေါက်ဘဲ တပ်အင်အား တိုးမြှင့်နေတဲ့ ပုံ ဖြစ်နေတာကြောင့် ဘရပ်စ်ဆဲလ်မှာ ရှိနဲ့ နေတိုး တပ်ဖွဲ့ ရုံးချုပ်က အရာရှိတချို့က စိုးရိမ်နေကြတယ်လို့ နေတိုး တပ်ဖွဲ့ရဲ့ သတင်းနဲ့ ပြန်ကြားရေး ဆိုင်ရာ ညွှန်ကြားရေးမှူး ဒုဗိုလ်မှူးကြီး ဂျေး ဂျန်ဇန် က ဘီဘီစီကို ပြောပါတယ်။ ခရိုင်းမီးယား ဒေသက ယူကရိန်း စစ်တပ် ဝန်ထမ်း အမျိုးသား အမျိုးသမီးတွေ ကီးယက်မြို့ကို ထွက်ခွာသွားကြပြီမို့ အခုတော့ ဒီဒေသဟာ ရုရှားရဲ့ စစ်ရေး ထိန်းချုပ်မှု အောက်မှာ လုံးဝ ရောက်သွားပြီလို့ ရုရှား ကာကွယ်ရေး ဝန်ကြီး ဆာဂေး ရွှေဂူး ကတော့ အတည်ပြု ပြောကြားခဲ့ပါတယ်။","len":2901}
{"id":"world-55499553","url":"https:\/\/www.bbc.com\/burmese\/world-55499553","title":"ဘရက်ဇစ် - ယူကေဝန်ကြီးချုပ်ရဲ့ ဖခင် ပြင်သစ်နိုင်ငံသားလျှောက်ထား","summary":"ယူကေဝန်ကြီးချုပ် ဘောရစ်ဂျွန်ဆင်ရဲ့ ဖခင် စတန်လီ ဂျွန်ဆင်က သူ့အနေနဲ့ ဥရောပသမဂ္ဂ အီးယူနဲ့ ပတ်သက်မှု ဆက်ရှိလိုတဲ့အတွက် ပြင်သစ်နိုင်ငံသား လျှောက်ထားမှု ဆောင်ရွက်နေတယ်လို့ ဒီဇင်ဘာ ၃၁ ရက် ကြာသပတေးနေ့မှာ ထုတ်ပြောလိုက်ပါတယ်။","text":"ဘရက်ဇစ်အရေး ဖခင် (ဘယ်)နဲ့ သားတို့ သဘောထား မတူခဲ့ကြ အီးယူ ပါလီမန် အမတ်ဟောင်း တစ်ဦးဖြစ်တဲ့ စတန်လီဂျွန်ဆင်ဟာ ၂၀၁၆ တုန်းက ယူကေ အီးယူက ခွဲရေး တွဲရေး အဆုံးအဖြတ် ပြည်သူ့ဆန္ဒခံယူစဥ်က ခွဲမထွက်ရေးဘက်ကို မဲပေးခဲ့သူပါ။ သူက ပြင်သစ်နိုင်ငံသားဖြစ်လိုတာဟာ ပြင်သစ်နိုင်ငံနဲ့ မိသားစု ဆက်နွှယ်မှု ရှိလို့ပါလို့ ပြင်သစ် ရေဒီယို RTL ကိုပြောကြောင်း ရိုက်တာသတင်းမှာ ဖော်ပြထားပါတယ်။ ပြင်သစ်နိုင်ငံနဲ့ မိသားစု ဆက်နွှယ်မှု ရှိလို့ပါလို့ဆို \"ကျွန်တော်သဘောပေါက်တာထားတာက ကျွန်တော်က ပြင်သစ်သားပဲ။ ကျွန်တော့် အမေက ပြင်သစ်မှာမွေးတယ်။ သူ့အမေက လုံးဝပြင်သစ်၊ သူ့အဘိုးကရောပဲ။ ဒါကြောင့် ကျွန်တော့်အတွက် ကျွန်တော်နဲ့သက်ဆိုင်ခွင့်ရှိပြီးသားကို ပြန်တောင်းဆိုတာ။ ပြီးတော့ ဒါကို ကျွန်တော် ကျေနပ်တယ်\" လို့ အသက် ၈၀ အရွယ် ဂျွန်ဆင်က ပြင်သစ်လို ပြောပါတယ်။ \"ကျွန်တော်က ဥရောပသား တစ်ယောက် အမြဲ ဆက်ဖြစ်နေမှာပဲ။ အဲဒါ သေချာတယ်။ ဘယ်သူကမှလာပြီး ဗြိတိန်ကလူတွေကို ခင်ဗျားတို့ ဥရောပသား မဟုတ်ဘူးလို့ ပြောလို့မရဘူး။ အီးယူနဲ့ ဆက်နွှယ်မှုရှိတာက အရေးပါတယ် \"လို့ သူက ဆက်ပြောပါတယ်။ သူ့ရဲ့ သားဖြစ်သူ ဘောရစ် ဂျွန်ဆင်က အီးယူကနေ ယူကေ ခွဲထွက်ရေးလှုပ်ရှားမှု ဦးဆောင်သူတစ်ဦး ဖြစ်ပါတယ်။ အီးယူအဖွဲ့အဝင်အဖြစ် ၄၈ နှစ်ကြာ ရှိခဲ့ပြီးနောက် ကြာသပတေးညမှာ ယူကေ အီးယူက တရားဝင် ထွက်ခွာမှာ ဖြစ်ပါတယ်။ ဘရက်ဇစ်အရေးနဲ့ပတ်သက်ပြီး ဂျွန်ဆင်မိသားစုထဲမှာ သဘောထားကွဲခဲ့ကြပါတယ်။ ဝန်ကြီးချုပ်ရဲ့ ညီမ ဂျာနယ်လစ် ရေချယ်ဂျွန်ဆင်က၂၀၁၇ ရွေးကောက်ပွဲ မတိုင်ခင် ဘရက်ဇစ်ကို ထပ်မံ ဆန့်ကျင်တဲ့အနေနဲ့ ကွန်ဆာဗေးတစ်ပါတီက ထွက်ပြီး လစ်ဘရယ်ဒီမိုကရက်ပါတီကို ပြောင်းသွားပါတယ်။ ဝန်ကြီးချုပ်ရဲ့ ညီဖြစ်သူ ကွန်ဆာဗေးတစ်အမတ် ဂျိုးဂျွန်ဆင်လည်း အစိုးရအဖွဲ့က ၂၀၁၈ မှာ နုတ်ထွက်ပြီး သူ့ရဲ့ အီးယူနဲ့ နီးစပ်တဲ့ ပတ်သက်မှုကို ပြသခဲ့ပါတယ်။","len":2905}
{"id":"131103_letpadaung_tension_monestry","url":"https:\/\/www.bbc.com\/burmese\/burma\/2013\/11\/131103_letpadaung_tension_monestry","title":"လယ်တီသိမ်အက်ကွဲ သတင်းကြောင့် တုံရွာထိပ်မှာ သပိတ်စခန်းဖွင့်","summary":"လက်ပံတောင်း ကြေးနီ စီမံကိန်း မိုင်းခွဲမှုတွေကြောင့် လယ်တီ ဆရာတော် သမုတ်တဲ့ သိမ် အက်ကွဲသွားတယ် ဆိုတဲ့ သတင်းတွေ ထွက်နေလို့ သံဃာနဲ့ လူတချို့ သွားကြည့်တာကို အာဏာပိုင်တွေက တားမြစ်ခဲ့ပါတယ်။","text":"လက်ပံတောင်းမှာ အခြေအနေ တင်းမာနေပုံ တားမြစ်ခံရတဲ့ ဒေသခံ ရဟန်း ရှင်လူတွေက တုံရွာထိပ်မှာ သံဃာခြောက်ပါး အပါအဝင် လူအင်အား ၂ဝဝလောက်နဲ့ သိမ် ကာကွယ်ရေး သပိတ်စခန်းကို ဖွင့်လှစ်ခဲ့တယ်လို့ ဒေသခံ တယောက်က ဘီဘီစီကို ပြောပါတယ်။ သူတို့ရဲ့ တောင်းဆိုချက်တွေကတော့ လက်ပံတောင်းတောင် ကြေးနီစီမံကိန်း ဖျက်သိမ်းပေးရေးနဲ့ လယ်တီ သိမ် မဖျက်ရေးတို့ ဖြစ်တယ်လို့ ဆိုပါတယ်။ အာဏာပိုင်တွေက သူတို့ကို သပိတ်စခန်း သိမ်းဖို့ လာရောက် ပြောကြားခဲ့ပြီး လုံခြုံရေးတွေ တိုးမြှင့်ချထားတာ အခုဆိုရင် အင်အား ၁ဝဝ ကျော်လောက် ရှိတယ်လို့ သူက ပြောပါတယ်။ အရင်က အဲဒီမှာ မိုင်းခွဲဖူးပေးမယ့် သိမ်နဲ့ ဝေးကြောင်း အခုမိုင်းခွဲတဲ့ နေရာက သိမ်နဲ့နီးတာကြောင့် သိမ်အက်သွားတယ်လို့ သတင်းရပေမယ့် သိမ်ဖက်ကို အဝင်မခံဘဲ ပိတ်ထားတာကြောင့် အတိအကျ ပြောဖို့ ခက်တယ်လို့ ဆိုပါတယ်။ စီမံကိန်း လုပ်ဆောင်နေတဲ့ နေရာမှာ သွပ်ဆူးကြိုး ချထားပြီး ကင်းတွေလည်း ချထားတယ်လို့ သူက ပြောပါတယ်။ အထက်က ဖြန်ဖြေသူတွေက အဲဒီနေရာကို မဝင်ဖို့ အဲဒီနားကို မကပ်ဘို့ မှာထားတယ်လို့လည်း သူက ဆိုပါတယ်။ ဖြန်ဖြေသူတွေ အနေနဲ့ အတိအကျ အဖြေပေးနိုင်တာ မရှိဘဲ သူတို့က တနေ့ကို သုံးထောင့်ငါးရာ ၊ လေးထောင်ကျပ်ပေးပြီး လူတွေကို သွေးထိုး ပေးနေ ၊ ဒေသခံတွေနဲ့ ရန်တိုက် ပေးနေတယ်လို့လည်း ဒေသခံက ပြောပါတယ်။ သူတို့ မီးကင်းတွေကိုလည်း ဖျက်ပစ်ပြီး ၊ ရွာကို မီးတင်ရှို့မယ်လို့ ခြိမ်းခြောက်နေတာကြောင့် စိုးရိမ်နေရကြောင်း သူက ဆိုပါတယ်။ ရုံးမှာ သွားတိုင်ရင်လည်း အရေးယူတာ မရှိဘဲ သူတို့ဖက်က အပြစ်ရှိရင်တော့ ခေါ်ပြီး အရေးယူလေ့ရှိတယ်လို့ သူက ရှင်းပြပါတယ်။ သူတို့ အနေနဲ့ ရွာပြင်မှာ မီးကင်းချထား ညအိပ်စောင့်နေကြရတယ်လို့ ပြောပါတယ်။ လက်ပံတောင်းတောင် ကော်မရှင်က ဆက်ဆံရေး ရုံး ဖွင့်ထားပြီး ဒေသခံတွေနဲ့ ဆွေးနွေးပေမယ့် သူတို့ကလည်း အဖြေ မပေးနိုင်ဘူးလို့ သူက ဆိုပါတယ်။","len":2912}
{"id":"150215_laukkaing_situation","url":"https:\/\/www.bbc.com\/burmese\/burma\/2015\/02\/150215_laukkaing_situation","title":"လောက်ကိုင်မြို့ နောက်ဆုံး အခြေအနေ","summary":"လောက်ကိုင် မြို့ပေါ် မှာ စနေ နေ့ညက အစိုးရ နဲ ကိုးကန့် တပ်ဖွဲ့ တွေ တိုက်ပွဲ တွေဖြစ်ပွါးခဲ့ ပေမယ့် ဒီနေ့ ညနေပိုင်း အထိ အခြေအနေတွေ ငြိမ်သက် နေ ပါ တယ် ။","text":"တရုတ် နယ်စပ် နားက လောက်ကိုင် လူ ဦးရေ ၆ သောင်း လောက် ရှိတဲ့ လောက်ကိုင် မြို့ပေါ်က လူအတော် များ များ ဟာ ထိတ်လန့် ပြီး မြို့ပေါ်က ထွက် ပြေး တိမ်းရှောင် သွား ကြပြီ လို့လည်း သိရပါတယ် ။ မနေ့က လောက်ကိုင် မြို့ပေါ်မှာ အစိုးရ တပ် က ကိုးကန့် တပ်တွေနဲ့ လောက်ကိုင် မြို့တွင်း မှာ တိုက်ပွဲ ဖြစ်ပွား ခဲ့ ပြီး အလောင်း ၁၃ လောင်း လူ ၈ ဦး နဲ့ လက်နက် ၉၈ လက် ရတယ်ဆိုပြီး သတင်း ထုတ်ပြန်ခဲ့ ပေမယ့် ဒီနေ့ ညနေပိုင်း အထိ တိုက်ပွဲ တွေ ဖြစ်တာ မရှိ ဘူးလို့ ဒေသခံ တွေဆီက သိရပါတယ် ။ လောက်ကိုင်မြို့ဟာ ကိုးကန့် ပလောင် ရှမ်း ဗမာ စတဲ့ လူမျိုးတွေအပြင် တရုတ် လူမျိုး တွေလည်း လာရောက်ပြီး စီးပွားရေး လုပ် ကိုင် နေတဲ့ မြို့ဖြစ်ပါတယ် ။ အရင်က နယ်စပ် အခြေပြု စီးပွားရေး လုပ် ငန်း တွေ နဲ့ စည်စည် ကားကား ရှိခဲ့တဲ့ မြို့ဟာ အခု အခါ မှာ မြို့ပျက် ကြီး လို ဖြစ်နေတယ် လို့ လောက်ကိုင် မြို့ကနေ လားရှိုး ကို စစ်ဘေး တိမ်းရှောင် လာသူ ကိုမိုင်းမျိုးအောင် က ပြောပါတယ်။ ကာကွယ်ရေး ဦးစီးချုပ် ဗိုလ်ချုပ် မှူးကြီး မင်းအောင်လှိုင် ဟာ လားရှိုး မြို့ ပေါ် က မန်ဆူ ဘုန်းကြီး ကျောင်း က စစ် ဘေးရှောင် ဒုက္ခသည် တွေကို ဒီနေ့ လာရောက် အားပေးခဲ့ ပါတယ် ။ ဖေဖော်ဝါရီ လ ၉ ရက်နေ့ ကစပြီး ကိုးကန့်ဘက်က တိုက် ခိုက်မှု တွေ ကြောင့် တရုတ်- မြန်မာနယ်စပ် ကိုးကန့် ဒေသ မှာ တိုက်ပွဲ တွေ ဖြစ်ပွားခဲ့ ပြီး ဒါနဲ့ ပတ်သက်ပြီး နှစ်ဘက် စလုံးက ငြိမ်းချမ်းစွာ ညှိနှိုင်း ဖြေရှင်းဖို့ တရုတ် နိုင်ငံခြားရေး ဝန်ကြီး ဌာန က ဘေဂျင်း မြို့ သတင်းစာ ရှင်းလင်းပွဲ မှာ ပြောကြား ထားပါတယ် ။ မြန်မာကာကွယ်ရေးဦး စီးချုပ်က တော့ လောက်ကိုင်ဒေသ ကို တိုက်ခိုက်မှု ကို လုံး ဝအလျှော့ပေး မှာ မဟုတ် ဘူး လို့ စနေ နေ့က မြန်မာ စာနယ်ဇင်း ကောင်စီနဲ တွေ့ဆုံပွဲ မှာ ပြောကြားခဲ့ တာကြောင့် အဲဒီဒေသတဝိုက် မှာ ကိုးကန့်တပ်တွေနဲ့ တိုက်ပွဲ တွေထပ်ဖြစ်ပွား နိုင်တဲ့ အခြေအနေ တွေ ရှိနေပါတယ် ။","len":2914}
{"id":"151109_uec_result_2_weeks","url":"https:\/\/www.bbc.com\/burmese\/burma\/2015\/11\/151109_uec_result_2_weeks","title":"မဲရလဒ်တွေကို ၂ ပတ်အတွင်း အပြီး ကြေညာမယ်","summary":"ပြည်ထောင်စု ရွေးကောက်ပွဲ ကော်မရှင်က မဲရလဒ်တွေကို တခြား နိုင်ငံတွေထက် မြန်အောင် ၂ပတ်အတွင်း အပြီး ကြေညာ ပေးမယ်လို့ ပြောပါတယ်။","text":"တရားမျှတတဲ့ ရွေးကောက်ပွဲ ဖြစ်တယ်လို့ ရွေးကောက်ပွဲ ကော်မရှင်က ပြော။ ရွေးကောက်ပွဲ စည်းမျဉ်း စည်းကမ်းတွေ ချိုးဖောက်တဲ့ ဖြစ်စဉ်တွေကို ၁၅ ရက်အတွင်း တိုင်ကြားရင် စုံစမ်း စစ်ဆေးမယ်လို့လည်း ကော်မရှင်က သတင်းမီဒီယာတွေကို ပြောခဲ့ပါတယ်။ ဒီရွေးကောက်ပွဲမှာ တရားမဝင် မဲဆွယ်တာ၊ မဲရုံမှူး လက်မှတ် မပါဘဲ မဲပေးတာ၊ မဲစာရင်းမှာ မပါဘဲ မဲပေးတာ အပါအဝင် တခြား ဖြစ်စဉ် အားလုံးဟာ ၀.၁၁၉ ပမာဏပဲ ရှိတဲ့အတွက် မဲရုံ တစ်ထောင်မှာ ၁ ရုံပဲ ဖြစ်တာမို့ တရားမျှတတဲ့ ရွေးကောက်ပွဲ ဖြစ်တယ်လို့ ရွေးကောက်ပွဲ ကော်မရှင် ဥက္ကဋ္ဌ ဦးတင်အေးက နိုဝင်ဘာ ၉ ရက်နေ့ သတင်းစာ ရှင်းလင်းပွဲမှာ ပြောခဲ့ ပါတယ်။ ဒုတိယ သမ္မတ ဦးစိုင်းမောက်ခမ်း ယှဉ်ပြိုင်တဲ့ လားရှိုးမြို့နယ် ပြည်သူ့ လွှတ်တော် ကိုယ်စားလှယ် နေရာ အတွက် ကြံ့ခိုင် ဖွံ့ဖြိုးရေး ပါတီကို ထောက်ခံတဲ့ ကြိုတင်မဲတွေ ထပ်ရောက် လာခဲ့တာနဲ့ ပတ်သက်လို့ NLD ပါတီနဲ့ ကျားခေါင်း ပါတီလို့ ခေါ်တဲ့ SNLD ရှမ်းတိုင်းရင်းသားများ ဒီမိုကရေစီ အဖွဲ့ချုပ် ပါတီတို့က ကန့်ကွက်ခဲ့ ပါတယ်။ ဒါပေမဲ့ ရှမ်းပြည် မြောက်ပိုင်း ရွေးကောက်ပွဲ ကော်မရှင် တာဝန်ခံ ဦးနှစ်ဆန်းဦး ကတော့ လားရှိုး အခြေစိုက် တပ်ရင်း တပ်ဖွဲ့တွေနဲ့ မိသားစုတွေက ထည့်တဲ့ ကြိုတင်မဲ တွေဟာ လုပ်ထုံးလုပ်နည်း ဥပဒေအရ မှားယွင်းမှု မတွေ့ရဘူးလို့ ဘီဘီစီကို ပြောပါတယ်။ တပ်မတော် တပ်ရင်းတပ်ဖွဲ့တွေက ပေးပို့လာတဲ့ ကြိုတင်မဲ ၄၀၀၀ လောက်ရှိပြီး ၃၅၀၀ ကျော် ဟာ ပြည်ထောင်စု ကြံခိုင်ရေးနဲ့ ဖွံဖြိုးရေးပါတီကို ပေးထားတာ ဖြစ်ပါတယ်။ ကြိုတင်မဲပုံးတွေကို အစုလိုက် အပြုံလိုက် လာပို့တာဟာ ကြိုတင် ကြံစည်ထားတဲ့ပုံစံ မျိုး ဖြစ်နေတယ်လို့ ထင်မြင်တဲ့အကြောင်း SNLD ပါတီက ပြောပါတယ်။ အထူးသဖြင့် ဒီကြိုတင်မဲတွေကိုသာ အတည်ပြု ပေးမယ်ဆိုရင် ကြံခိုင် ဖွံဖြိုးရေး ပါတီက ဒုတိယ သမ္မတ ဒေါက်တာစိုင်းမောက်ခမ်းက ပွတ်ကာသီကာနဲ့ အနိုင်ရရှိသွားနိုင် ပါတယ်။","len":2915}
{"id":"140102_thai_burmese_workers","url":"https:\/\/www.bbc.com\/burmese\/burma\/2014\/01\/140102_thai_burmese_workers","title":"မြန်မာ လုပ်သားတွေနဲ့ ထိုင်း ပြဿနာဖြစ်","summary":"ထိုင်းမှာ တရားဝင် လုပ်ကိုင်နေတဲ့ မြန်မာ အလုပ်သမား တွေနဲ့ ထိုင်းဒေသခံတွေ ပြဿနာ ဖြစ်ရာမှာ ထိုင်းဘက်က သေနတ်နဲ့ ပစ်လို့ မြန်မာတယောက် ဒဏ်ရာရခဲ့ပါတယ်။","text":"ထိုင်းက မြန်မာ အလုပ်သမားများ ထိုင်းနိုင်ငံ လက်ယောင်းက ဆောက်လုပ်ရေး လုပ်ငန်းခွင် တခုမှာ အလုပ်လုပ်နေတဲ့ မြန်မာ လုပ်သား တယောက်က ထိုင်းဆိုင်မှာ နှစ်သစ်ကူးည အတွက် အရက်ဝယ်နေတုန်း ငွေပေးချေမှု အငြင်းပွားပြီး ပြဿနာ စခဲ့တာ ဖြစ်ပါတယ်။ ဈေးသည်ကို ငွေအရင် ပေးပြီး ဖြစ်ပေမယ့် ကျသင့်ငွေ နောက်တခါ ထပ်တောင်းတဲ့ အတွက် ငြင်းနေကြ တုန်းမှာ ပြဿနာ ပိုကြီးလာတာ လို့ အဲဒိ လုပ်ငန်းခွင် မှာပဲ အလုပ်လုပ် နေတဲ့ မြန်မာ လုပ်သား ကိုအောင်ဝင်း က ပြောပါတယ်။ ထိုင်းတယောက်က အငြင်းအခုံ ဖြစ်နေတဲ့ မြန်မာ အလုပ်သမားကို ဝင်ထိုး ရာကနေ အနားက မြန်မာတွေနဲ့ ထိုင်းတွေ အပြန်အလှန် ထိုးကြ ကြိတ်ကြပြီး ရန်ပွဲပိုကြီး သွားတာလို့ သိရပါတယ်။ အခင်းဖြစ်နေတုန်း ထိုင်းဆိုင်ထဲက လူတယောက်က သေနတ်နဲ့ ပစ်ခတ် ခဲ့ရာက မြန်မာ လုပ်သား တဦး ထိခိုက်ခဲ့တယ်လို့ ကိုအောင်ဝင်းက ဆက်ပြောပါတယ်။ ဒဏ်ရာရတဲ့ မြန်မာ လုပ်သားကို ဆေးခန်း ပို့ပေးပြီး အခုတော့ အလုပ်သမား တန်းလျားမှာပဲ ထားထား ရပါတယ်။ ဒီလုပ်သားတွေ အားလုံး တရားဝင် စာရွက် စာတမ်းတွေ ကိုင်ဆောင် ထားကြပေမယ့် အခု အချိန်မှာ လုံခြုံရေးကို စိုးရိမ်တဲ့ အတွက် အပြင်ကို မထွက်ရဲကြဘူး လို့ သိရပါတယ်။ အကူအညီ ပေးဖို့ သံရုံးကို ဖုန်းဆက်တဲ့ အခါ သံရုံးက အလုပ်သမားရေး အရာရှိကို လွှတ်ပေးမယ်လို့ အကြောင်း ပြန်ထားကြောင်းနဲ့ အကူအညီ ကို စောင့်နေတုန်းလို့ သူတို့က ပြောပါတယ်။ ခုနောက်ပိုင်း ထိုင်းနိုင်ငံကို လာရောက်တဲ့ မြန်မာ လုပ်သားတွေမှာ ဘာသာစကား အခက်အခဲ ရှိတဲ့အတွက် ပြဿနာ တခုခု ကြုံရတဲ့အခါ ဖြေရှင်းရတာ ခက်ခဲ ကြောင်း ထိုင်းလုပ်သား တွေကို ကူညီနေတဲ့ TACDB အဖွဲ့ က ဒုတိယ ညွန်ကြားရေးမှူး ဦးမြင့်ဝေ က ပြောပြ ပါတယ်။ ဇန်နဝါရီ ၃ ရက်နေ့မှာ အလုပ်ဆင်းဖို့ ပြောထား ပေမယ့် အလုပ်သမား တွေကတော့ အကူအညီ ရောက်မလာ မချင်း အဆောင်မှာပဲ ဆက်ပုန်း နေကြရမှာ ဖြစ်တယ်လို့ မြန်မာ ဆောက်လုပ်ရေး လုပ်သား တွေက ပြောပါတယ်။","len":2918}
{"id":"151118_sspp_","url":"https:\/\/www.bbc.com\/burmese\/burma\/2015\/11\/151118_sspp_","title":"ဝမ်ဟိုင်း ဌာနချုပ် အစိုးရတပ် ထိုးစစ်ဆင်","summary":"ရှမ်းပြည် တပ်မတော် မြောက်ပိုင်း SSPP၊ SSA ရဲ့ ဝမ်ဟိုင်း ဌာနချုပ် ရှိရာ ဆီ ကို အစိုး ရ စစ်တပ် က ထိုးစစ်ဆင် နေတာ မှာ ဝမ်ဆော ဆိုတဲ့ နေရာ မှာ စုဝေး ခိုလှုံ နေကြတဲ့ ပတ်ဝန်းကျင် ကျေးရွာ တွေ က စစ်ဘေး ဒုက္ခသည် တွေ အခုရက်ပိုင်း ဖြစ် ခဲ့တဲ့ တိုက်ပွဲ ဒဏ် တွေ ကြောင့် ထပ်ပြီး ထွက်ပြေး ခဲ့ ရပါတယ်။","text":"ရှမ်းအလယ်ပိုင်းမှာ တိုက်ပွဲတွေ ပြင်း နိုဝင်ဘာ ၁၈ ရက် မနက် အစောပိုင်း ကအထိ ဝမ်ဟိုင်း ဌာနချုပ်ရဲ့ တောင်ဘက် ၈ မိုင် လောက် ကွာတဲ့ နေရာမှာ တိုက်ပွဲ တွေ ဖြစ်ခဲ့ တာ ၄ နာရီ လောက် ကြာ တယ် လို့ SSPP ဘက် က ပြောပါတယ်။ အရင် တရက် နှစ်ရက် နဲ့ စာရင် တော့ တိုက်ပွဲ အရှိန် လျော့ သွားတယ် လို့ လည်း ပြောပါတယ်။ အဓိက ကတော့ အစိုးရ ဘက် က အရင် ရက် တွေ တုန်းက တိုက်လေယာဉ် တွေ သုံးပြီး လေကြောင်း ကနေ အပြင်း အထန် တိုက် ခိုက် ခဲ့တာ ကနေ အခု လေကြောင်း တိုက် ခိုက် မှု မလုပ် ဘူး ဆိုပြီး SSPP ရဲ့ ပြောခွင့်ရ ဗိုလ်မှူး စိုင်း လ က ပြောပါတယ်။ အစိုးရတပ် တွေ ရဲ့ လက်ရှိ ထိုးစစ်တွေ ရပ်ပြီး ဆွေးနွေး ကြ ဖို့ ပြည်ထောင်စု ငြိမ်းချမ်းရေး ကော်မတီ ထံ အကြိမ်ကြိမ် အကြောင်းကြား ပေမယ့် ဘာမှ တုံ့ပြန်မှု မရ ရှိဘူး လို့ ဆိုပါ တယ်။ ဝမ်ဟိုင်း မှာ ဖြစ်ခဲ့တဲ့ နောက်ဆုံး တိုက်ပွဲ မှာ အစိုးရ တပ်ဘက်က လေယာဉ် တွေ ထုတ်မသုံး တော့ တော့ပေမယ့် နောက်ရက် တွေ မှာ စစ်ရှိန် သေချာပေါက် လျော့ကျ သွားမယ် ဆိုတာ အာမခံ ချက် မရှိဘူးလို့ SSPP က ပြော ပါတယ်။ တနင်္လာနဲ့ အင်္ဂါ နေ့တွေ တုန်းက အစိုးရ စစ်တပ် က တိုက်လေယာဉ် တွေ ရဟတ်ယာဉ် တွေ သုံးပြီး ပြင်းပြင်းထန်ထန် ဗုံးကြဲ ၊ စက်သေနတ် နဲ့ ပစ် ခဲ့တဲ့ အတွက် ဝမ်းဟိုင်း အနား ရွာ တွေ က ထောင်ချီတဲ့ စစ်ပြေး ဒုက္ခသည် တွေ ဟာ သူတို့ နေထိုင် ခဲ့ရာ စခန်း ကနေ ထပ်ဆင့် ထွက် ပြေး ခဲ့ကြရပါတယ်။ လားရှိုး မြို့ ကို ရောက် လာကြတဲ့ ဒုက္ခသည် တွေ ကိုတော့ မန်ဆူ ရှမ်း ဘုန်းကြီး ကျောင်း မှာ လက်ခံ ထားပါတယ်။ ကျေးသီး မြို့နယ် ထဲမှာ လည်း SSPP အစီ အစဉ် နဲ့ နေရာ ချ ထားပေးတဲ့ ဒုက္ခသည် နှစ်ထောင် လောက် ရှိတယ် လို့ ဗိုလ်မှူး စိုင်းလ က ပြောသလို မိုင်းရှူး၊ သီပေါ၊ ကျောက်မဲ၊ လဲချား နဲ့ လား ရှိုး မြို့တွေ ဘက် ထွက်ပြေး ကြသူတွေ လည်း ရှိတဲ့ အတွက် ဒုက္ခသည် စုစုပေါင်း သောင်းချီ ရှိ နိုင်တယ် လို့ ဒုက္ခသည် တွေ ကို ကူညီ ဆောင်ရွက် ပေးနေသူ တွေ က ဆိုပါတယ်။","len":2924}
{"id":"150217_kokant_martial_law","url":"https:\/\/www.bbc.com\/burmese\/burma\/2015\/02\/150217_kokant_martial_law","title":"ကိုးကန့်ဒေသမှာ စစ်အုပ်ချုပ်ရေး ကြေညာ","summary":"တိုက်ပွဲတွေ ဖြစ်နေတဲ့ ကိုးကန့်ကိုယ်ပိုင် အုပ်ချုပ်ခွင့်ရ ကိုးကန့်ဒေသမှာ ပြည်သူတွေရဲ့ အသက်အိုးအိမ် စည်းစိမ်ကို ထိပါးနိုင်တဲ့ အန္တရာယ် ရှိနေတဲ့ အတွက် အရေးပေါ် အခြေအနေ ထုတ်ပြန်လိုက်ပြီး စစ်အုပ်ချုပ်ရေး အမိန့်ကိုလည်း အစိုးရက ကြေညာလိုက် ပါတယ်။","text":"တိုက်ပွဲကြားက လောက်ကိုင် ဒေသခံတွေ ထွက်ပြေးနေ ကိုးကန့် ဒေသမှာ ဖောဖော်ဝါရီ ၁၇ ရက်နေ့က စတင်ပြီး ဒီအမိန့် သက်ရောက်တာ ဖြစ်ပါတယ်။ အဲဒီ အင်္ဂါနေ့ မှာပဲ လောက်ကိုင် ရဲစခန်းကို ကိုးကန့် သူပုန်တွေက ဝင်ရောက် တိုက်ခိုက် ခဲ့တယ်လို့ ရှမ်းပြည်နယ် အုပ်ချုပ်ရေးမှူးက ဘီဘီစီကို ပြောပါတယ်။ လောက်ကိုင် ကနေ ကွမ်းလုံကို ပြန်လာတဲ့ ကြက်ခြေနီအဖွဲ့ဝင်တွေ လိုက်ပါလာတဲ့ ကားလည်း ပစ်ခတ်ခံရတဲ့ အတွက် ထိခိုက် ဒဏ်ရာရသူတွေ ရှိတယ်လို့ ကိုးကန့် ဒေသ သတင်း ရယူဖို့ လားရှိုးမှာ ရောက်နေတဲ့ ဘီဘီစီ သတင်းထောက်က ပြောပါတယ်။ လောက်ကိုင်က အလာမှာ ပစ်ခတ်ခံရတဲ့ ကြက် ခြေနီ ၂ ဦး လားရှိုး ရောက်မလာသေးပေမယ့် အသက် အန္တရာယ် ထိခိုက်တဲ့ အထိ မစိုးရိမ်ရဘူးလို့ သိရှိ ရပါတယ်။ တိုက်ပွဲ ကင်းရှင်းပြီ ထင်ပြီး ထွက်လာတဲ့ ယာဉ်ကို ပစ်ခတ် ခံရတာ ဖြစ်ပြီး အဲဒိ နားမှာ ရခိုင် ၊ ပလောင် စတဲ့ လက်နက်ကိုင် အဖွဲ့ တွေများလို့ ပစ်ခတ်သူ ဘယ်သူဘယ်ဝါ မသိရ သေး ပါဘူး။ ဖေဖော်ဝါရီ ၉ ရက်နေ့က စတင်တဲ့ မြန်မာ့ အစိုးရ တပ်မတော်နဲ့ MNDAA ခေါ် မြန်မာ အမျိုးသား ဒီမိုကရက်တစ် မဟာမိတ် တပ်ဖွဲ့တို့ တိုက်ခိုက်မှုတွေ အတွင်း အရပ်သား ၄၀ ထက် မနည်း သေဆုံးခဲ့တယ်လို့ တိုက်ပွဲကြားက ထွက်ပြေးလာသူ တချို့က ပြောပါတယ်။ တရုတ် အစိုးရကလည်း တိုက်ပွဲတွေကြောင့် ဒုက္ခသည် ၃ သောင်း ကျော်လောက် တရုတ်မြန်မာ နယ်စပ် တရုတ် နိုင်ငံဘက်ခြမ်းဆီ ထွက်ပြေး လာတာကို စိုးရိမ်မကင်း ဖြစ်မိတယ်လို့ တရုတ် နိုင်ငံခြားရေး ဝန်ကြီးဌာန ပြောခွင့်ရသူ ဟွာချွန်ယင်းက Hua Chunying က ပြောပါတယ်။ မြန်မာ ဘက်က ထွက်ပြေးလာသူတွေကို ယူနန် ပြည်နယ် အာဏာပိုင်တွေက လိုအပ်တဲ့ လူသားချင်း စာနာ ထောက်ထားမှု ဆိုင်ရာ အကူအညီတွေ ပေးနေတယ်လို့လည်း သူက ပြောပါတယ်။ အနယ်နယ် အရပ်ရပ်ကနေ ကိုးကန့် ဒေသကို သွားရောက် အလုပ်လုပ်ကြသူတွေအပါအဝင် တချို့ ဒေသခံတွေကတော့ လားရှိုးနဲ့ မန္တလေးမြို့တွေဘက်ကို ထွက်ပြေး လာနေကြတာလည်း ရှိနေပါတယ်။","len":2926}
{"id":"131229_egypt","url":"https:\/\/www.bbc.com\/burmese\/world\/2013\/12\/131229_egypt","title":"အီဂျစ်မှာ မူဆလင် ညီနောင် အဖွဲ့ ထောက်ခံ သူတွေ အဖမ်းခံရ","summary":"အီဂျစ်နိုင်ငံက အယ်လ်အာဇာ တက္ကသိုလ်မှာ အစ္စလာမ် ဝါဒီမူဆလင် ညီနောင်များ အဖွဲ့ ကို ထောက်ခံ တဲ့ကျောင်းသား တွေနဲ့ ရဲတွေ ထိပ်တိုက် တိုးခဲ့ကြလို့ ကျောင်းသား တဦး သေဆုံးပြီး လူ ၁၀၀ လောက် အဖမ်းခံ ခဲ့ရပါတယ်။","text":"ရဲက မတရား စွပ်စွဲတာလို့ ဆန္ဒပြသူတွေက ဆို အခုနောက်ဆုံး ပြဿနာ ဖြစ်ခဲ့တဲ့ အယ်လ်အာဇာ တက္ကသိုလ်ဟာ ဆွန်နီမူဆလင် တွေ ပညာ သင်ကြတဲ့ ကျောင်းတခု ဖြစ်ပြီး မူဆလင်ညီနောင်များ အဖွဲ့ကို ထောက်ခံတဲ့ တက္ကသိုလ် ကျောင်း သား တွေနဲ့ ရဲတွေကြား မကြာသေးခင် လတွေအတွင်း မကြာခဏ ဆိုသလို ပြဿနာ ဖြစ်ခဲ့ တဲ့ နေရာပါ။ ဇူလိုင်လ တုန်းက မူဆလင် ညီနောင်များ အဖွဲ့ခေါင်းဆောင် ဖြစ်တဲ့ သမ္မတ မိုဟာ မက် မော်စီ ကိုစစ်တပ်က ဖြုတ်ချခဲ့ပြီး တဲ့နောက် အဲဒီအဖွဲ့ အပေါ် နှိမ်နှင်းမှုတွေ စတင်ခဲ့ပါတယ်။ ဒီအဖွဲ့ ကို လှုပ်ရှား ဆောင် ရွက်မှုတွေ ဆက်မလုပ်ဖို့ စက်တင်ဘာလ တုန်းက တားမြစ်ခဲ့ပြီး တဲ့နောက်ပိုင်း၊ ပြီးခဲ့တဲ့ ဗုဒ္ဓဟူးနေ့ တုန်းကတော့ နိုင်းမြစ်ဝှမ်း ဒေသမှာ ဖြစ်ခဲ့တဲ့ ဗုံးပေါက်ကွဲမှု ကို အကြောင်းပြုပြီး မူဆလင် ညီနောင်များ အဖွဲ့ကို အကြမ်းဖက် အဖွဲ့အစည်း အဖြစ် ကြေညာ ခဲ့ပါတယ်။ ဒီဖောက်ခွဲ မှုရဲ့ နောက်ကွယ်မှာ သူတို့ ရှိနေတယ် ဆိုတဲ့ အစိုးရရဲ့ စွပ်စွဲချက်ကို မူဆလင် ညီနောင်များ အဖွဲ့က အပြင်း အထန်ငြင်း ဆိုပါတယ်။ ဒီရက်ပိုင်း အတွင်း အီဂျစ်မှာ အကြမ်းဖက် တိုက်ခိုက်မှုတွေနဲ့ ပဋိပက္ခတွေ လည်း ဖြစ်ခဲ့ပါတယ်။ ကြာ သပတေး နေ့တုန်းက ဘတ်စ်ကား တစင်း ဗုံးခွဲတိုက်ခိုက် ခံရပြီးလူငါးဦးဒဏ်ရာရခဲ့ပါတယ်။ သောကြာနေ့ တုန်းကလည်း မူ ဆလင်ညီနောင်များ အဖွဲ့ကို ထောက်ခံသူတွေနဲ့ ရဲတွေ ကိုင်ရိုမြို့မှာ ရော တခြားနေရာ နှစ်ခုမှာပါ ပြဿနာ ဖြစ်ခဲ့ကြပြီး သုံးဦး သေဆုံးခဲ့ပါတယ်။ အီဂျစ်မှာ ဒီမိုကရေစီ နည်းနဲ့ ပထမဆုံး ရွေးကောက်တင်မြှောက် ခံရတဲ့ သမ္မတ မိုဟာမက်မော်စီ ကိုဖြုတ်ချ ခဲ့ပြီးတဲ့နောက် သူအာဏာ ရစဉ်အတွင်း လုပ်ခဲ့တယ် ဆိုတဲ့ ရာဇဝတ်မှု ဆိုင်ရာ စွပ်စွဲချက် အတော်များများနဲ့ တရားစွဲ ထားပါ တယ်။ နိုဝင်ဘာလ ကတည်းက စစစ်ခဲ့တဲ့ သူ့အမှု ကို ဇန်နဝါရီလ ၈ ရက်နေ့အထိ ဆိုင်းငံ့ ထားပါတယ်။ ဒီအတောအတွင်း ခုလို ပဋိပက္ခတွေ ပေါ်ပေါက်ခဲ့တာ ဖြစ်ပါတယ်။","len":2926}
{"id":"160915_assk_congress_meeting","url":"https:\/\/www.bbc.com\/burmese\/burma\/2016\/09\/160915_assk_congress_meeting","title":"ဒေါ်စု ကွန်ဂရက်ခေါင်းဆောင်တွေနဲ့တွေ့","summary":"နိုင်ငံတော်အတိုင်ပင်ခံ ပုဂ္ဂိုလ် ဒေါ်အောင်ဆန်းစုကြည်ဟာ အမေရိကန် ကွန်ဂရက်လွှတ်တော်က အောက်လွှတ်တော် အနည်းစုခေါင်းဆောင် နန်စီ ပယ်လိုစီနဲ့ အထက်လွှတ်တော် ဆီးနိတ် လူများစုခေါင်းဆောင် မစ် မက်ကောနဲ တို့နဲ့ စီးပွားရေးပိတ်ဆို့မှုကိစ္စ အတွက် တွေ့ဆုံမှာ ဖြစ်ပါတယ်။","text":"ဒေါ်အောင်ဆန်းစုကြည်နဲ့ ကွန်ဂရက် ခေါင်းဆောင်များကို တွေ့ရစဉ် တွေ့ဆုံမှု အပြီးမှာ စီးပွားရေး ခေါင်းဆောင်တွေနဲ့ ညစာစားဖို့ရှိပြီး ဝါရှင်တန်အထက်တန်းကျောင်းမှာ ကျောင်းသား၊ကျောင်းသူတွေနဲ့ အမေးအဖြေလုပ်ဖို့ အစီအစဉ်ရှိပါတယ်။ ဒေါ်အောင်ဆန်းစုကြည်ဟာ မနေ့ကလည်း အမေရိကန် သမ္မတ အိုဘားမားနဲ့ တွေ့ဆုံပြီး စီးပွားရေးပိတ်ဆို့မှု ဖယ်ရှားရေး ဆွေးနွေးခဲ့ကြပြီး နှစ်နိုင်ငံ ပူးတွဲကြေငြာချက်တခု ထုတ်ပြန်ခဲ့ပါတယ်။ ထုတ်ပြန်ချက်မှာ အမေရိကန်အစိုးရရဲ့ သမ္မတအမိန့်နဲ့ ထုတ်ထားတဲ့ စီးပွားရေး ပိတ်ဆို့မှုအစီအစဉ်ကို ရုတ်သိမ်းဖို့၊ ဂျီအက်စ်ပီလို့ ခေါ်တဲ့ ကုန်သွယ်ရေး အထူးအခွင့်အရေး မြန်မာနိုင်ငံကို ပေးဖို့နဲ့ နှစ်နိုင်ငံ လူမှုရေး၊ စီးပွားရေးနဲ့ ပညာရေးလုပ်ငန်းတွေ ပူးပေါင်းဆောင်ရွက်ပြီး မြန်မာနိုင်ငံကို ကူညီသွားဖို့ အချက်တွေပါဝင်ပါတယ်။ အခုလို စီးပွားရေးပိတ်ဆို့မှု ရုတ်သိမ်းဖို့လုပ်ရတဲ့ အကြောင်းရင်းတွေနဲ့ ပတ်သက်ပြီး ဧရာဝတီမဂ္ဂဇင်းအယ်ဒီတာ ဦးအောင်ဇော်က အိုဘားမားဟာ ထုတ်ပြန်ချက်မှာပါတဲ့ မြန်မာနိုင်ငံရေး ပြောင်းလဲမှုကြောင့် အခုလို ရုတ်သိမ်းဖို့ လုပ်ရတာ ဖြစ်တဲ့အပြင် သူ့ရဲ့ သက်တမ်းမကုန်ခင်မှာလည်း နိုင်ငံခြားရေးမူဝါဒ အောင်မြင်မှုတခုအနေနဲ့ ထားခဲ့လိုတဲ့ ရည်ရွယ်ချက်ကြောင့်လို့ ဘီဘီစီကို ပြောပါတယ်။ လူ့အခွင့်အရေးစောင့်ကြည့်ရေးအဖွဲ့ အပါအဝင် လူ့အခွင့်အရေးအတွက် လှုပ်ရှားတဲ့ အဖွဲ့တွေကတော့ စီးပွားရေးပိတ်ဆို့တာဟာ မြန်မာစစ်တပ်က လူတွေကို တိုက်ရိုက်ရည်စူးပြီး စစ်တပ်ရဲ့ နိုင်ငံရေးကို ပြန်လွှမ်းလာမှာကို ထိန်းထားတဲ့အတွက် ပိတ်ဆို့မှု ဆက်ထားသင့်တယ်လို့ ပြောဆိုနေကြပါတယ်။ မြန်မာအစိုးရရဲ့ အကြံပေးတယောက်ဖြစ်တဲ့ သြစတြေးလျလူမျိုး မစ္စတာ ရှောင် တန်နဲ ကလည်း မြန်မာနိုင်ငံက ကုန်သွယ်မှုနဲ့ ရင်းနှီးမြုပ်နှံမှုတွေအတွက် အသင့်ဖြစ်ပြီလို့ ဝေါစရိ ဂျာနယ်မှာ ပြောဆိုထားပါတယ်။","len":2929}
{"id":"160129_thura_aung_ko_usdp","url":"https:\/\/www.bbc.com\/burmese\/world\/2016\/01\/160129_thura_aung_ko_usdp","title":"ကြံခိုင်ရေး အမတ်တွေ ဆင်ဆာတင်ပြီးမှ လွှတ်တော်ထဲ စကားပြောခဲ့ရ","summary":"ပြီးခဲ့တဲ့ လွှတ်တော် သက်တမ်း မှာ ပြည်ထောင်စု ကြံ့ခိုင်ရေး နဲ့ ဖွံ့ဖြိုးရေး ပါတီ က လွှတ် တော် အမတ် တွေ အနေနဲ့ တစ်ဦး ချင်းစီ သဘောထား အတိုင်း လွတ်လွတ် လပ်လပ် လွှတ်တော် တွင်း အဆိုတင် တာမျိုး ပြုလုပ် လို့ မရခဲ့ ဘူး ဆိုပြီး ကြံ့ခိုင်ရေး ပါတီ မှာ ထိပ်တန်း ခေါင်းဆောင် တစ်ဦး ဖြစ်ခဲ့ ဖူး သူ တစ်ဦး က ထုတ်ဖော် ပြောဆို လာပါတယ်။","text":"ပါတီ ဖွဲ့စည်းပုံ စည်းမျဉ်းတွေ နဲ့ မညီပဲ အာဏာရှင် ဆန်ဆန် လုပ်ရပ် တွေ ကြံ့ခိုင်ရေး ပါတီတွင်း ဖြစ်ပေါ် ခဲ့။ ကြံ့ခိုင်ရေး ပါတီ ဗဟို အလုပ်အမှု ဆောင် ကော်မတီ ဝင် စီအီးစီ တွေ နဲ့ ဖွဲ့စည်း ထားတဲ့ ဆင်ဆာ အဖွဲ့ ရဲ့ စိစစ် အတည်ပြု မှု ကို အရင် ခံယူ ပြီး မှ လွှတ်တော် အတွင်း အဆိုပြု တင်ပြ ရတာ မျိုး ဖြစ်တယ် လို့ ကိုယ် တိုင်လည်း ပါတီ စီအီးစီ တစ်ဦး ဖြစ်ခဲ့ ဖူးတဲ့ သူရ ဦးအောင်ကို က ဘီဘီစီ နဲ့ မေးမြန်းခန်း မှာ ပြောပါတယ်။ ဇန်နဝါရီလ ၂၉ ရက် သောကြာ နေ့ ကပဲ ကြံ့ခိုင်ရေး ပါတီ လွှမ်းမိုး ထားတဲ့ လွှတ်တော် ရဲ့ နောက်ဆုံး ရက် အဖြစ် ကျင်းပ ခဲ့ ပြီး နောက် သူရ ဦးအောင်ကို က သူ့ အနေနဲ့ ကြံ့ခိုင်ရေး ပါတီ နဲ့ ကြား လမ်းခွဲ လိုက် ပြီ လို့ ပြောကြား လာပါတယ်။ ပါတီ ဖွဲ့စည်းပုံ စည်းမျဉ်းတွေ နဲ့ မညီပဲ အာဏာရှင် ဆန်ဆန် လုပ်ရပ် တွေ ပါတီတွင်း ဖြစ်ပေါ် ခဲ့တယ် ဆိုပြီးတော့လည်း သူရ ဦးအောင်ကိုက ဝေဖန် ခဲ့တာ မှာ ပြီးခဲ့တဲ့ နှစ် ဩဂုတ် လက ကြံခိုင်ရေး ပါတီ ရဲ့ ဥက္ကဌ နေရာ ကနေ သူရ ဦးရွှေမန်း ကို အင်အားသုံး ဖယ်ရှား ခဲ့တဲ့ ဖြစ်ရပ် ကို ဥပမာ ပေး ပြောဆို ခဲ့ ပါတယ်။ ကြံ့ခိုင်ရေး ပါတီတွင်း ဦးသိန်းစိန် နဲ့ ဦးရွှေမန်း တို့ အကြား အာဏာလွန်ဆွဲ ပွဲ အပြီး မှာ သူရ ဦးရွှေမန်း နဲ့ နီးစပ်သူ တစ်ဦး အဖြစ် ယူဆရတဲ့ သူရ ဦးအောင် လည်း အဲဒီ့ ပါတီ ရဲ့ စီးအီးစီ အဖြစ် ကနေ ဖယ်ရှား ခံခဲ့ ရပါတယ်။ သူ့ရဲ့ အနာဂတ် နိုင်ငံရေး နဲ့ ပတ်သက်ပြီး ဘီဘီစီ က မေးမြန်း ရာမှာတော့ သူရ ဦးအောင်ကို က သူဟာ အမျိုးသား ဒီမို ကရေစီ အဖွဲ့ချုပ် NLD ပါတီ ရဲ့ ဥက္ကဌ ဒေါ်အောင်ဆန်းစုကြည် နဲ့ လူပုဂ္ဂိုလ် ချင်း ခင်မင် ရင်းနှီး သူ တစ်ဦး ဖြစ်ပြီး တိုင်းပြည် အတွက် အတူ ဝိုင်းဝန်း ကူညီ ဖို့ အဖွဲ့ချုပ် ဥက္ကဌ က မကြခဏ ပြောဆို ဖူး တယ် လို့ ဆိုပါတယ်။ ဒါပေမယ့် တိတိကျကျ ဘယ်လို ရာထူး တာဝန် နေရာ မျိုး မှာ ဝင်ပြီး ဆောင်ရွက်ဖို့ ကိုတော့ ပြောဆို ညှိနှိုင်း ထားတာ မရှိဘူး လို့ သူရ ဦးအောင်ကို က ဆိုပါတယ်။","len":2939}
{"id":"150924_ndak_banned_nld","url":"https:\/\/www.bbc.com\/burmese\/burma\/2015\/09\/150924_ndak_banned_nld","title":"ဦးစခုန်တိန့်ယိန်းက NLD ကို ကချင်မှာ မဲမဆွယ်ဖို့တား","summary":"ကချင်ပြည်နယ် ချီဗွေ၊ အင်းဂျန်းရန် စတဲ့ ဒေသတွေမှာ အန်အယ်လ်ဒီပါတီ အနေနဲ့ လာရောက် မဲဆွယ်မှု မလုပ်ဖို့ NDAK ကချင်ဒီမိုကရေစီသစ် တပ်မတော် ဥက္ကဌ ဦးစခုန်တိန့်ယိန်း ကတားမြစ်လိုက် ပါတယ်။","text":"NLD ပါတီရဲ့ ရွေးကောက်ပွဲ မဲဆွယ်မှု အဲဒီ ဒေသတွေမှာ တည်ငြိမ်အေးငြိမ်းရေး တည်ဆောက်ဆဲ ဖြစ်တဲ့ အတွက် အခုလို တားမြစ်တာလို့ လက်ရှိတသီးပုဂ္ဂလ အမျိုးသား လွှတ်တော်အမတ် လည်း ဖြစ်တဲ့ ဦးစခုန်တိန့်ယိန်းက ထုတ်ပြန်တဲ့ စာထဲမှာ ပါရှိပါတယ်။ ဒါပေမဲ့ မြစ်ကြီးနား တဖက်ကမ်းမှာရှိတဲ့ ဝိုင်းမော်၊ ဆော့လော်၊ ပန်ဝါ၊ အင်ဂျန်းရန်နဲ့ ချီဗွေဒေသတွေကို မဲဆွယ်စည်းရုံးဖို့ရောက်နေတဲ့ လွှတ်တော်ပေါင်းစုံက ပြိုင်မယ့် အမျိုးသားဒီမိုကရေစီအဖွဲ့ချုပ် NLD ကိုယ်စားလှယ်လောင်းတွေ ကတော့ စည်းရုံးရေးလုပ်ငန်းတွေကို ဆက်လုပ်ခဲ့ကြပါတယ်။ စခုန်တိန့်ယိန်းရဲ့ ပြည်သူ့စစ်တွေက အန်အယ်လ်ဒီ ကိုယ်စားလှယ်တွေ တည်းတဲ့နေရာအနားကို လက်နက်တွေနဲ့ ဖြတ်သွားဖြတ်လာ လုပ်ပြတာ၊ စည်းရုံးရေး လုပ်ငန်းတွေကို မှတ်တမ်းတင်တာတွေ ရှိခဲ့တယ်လို့ အမျိုးသားလွှတ်တော် အတွက် အန်အယ်လ်ဒီပါတီ ကနေ ဝင်ပြိုင်မယ့် ဦးကျော်ကျော်ဦးက ဘီဘီစီကို ပြောပါတယ်။ ဦးစခုန်တိန့်ယိန်းက NLD ပါတီကိုသာ တားမြစ်ပြီး ကျန်တဲ့ ပါတီတွေကို တော့ တားမြစ်ခြင်း မရှိပါဘူး။ အန်အယ်လ်ဒီပါတီရဲ့ ရွေးကောက်ပွဲဆိုင်ရာ ဥပဒေပိုင်း ပြောခွင့်ရသူ ဦးဉာဏ်ဝင်းကတော့ နယ်မြေ လုံခြုံရေး မရှိတဲ့ သဘောဖြစ်နေကြာင်းနဲ့ နယ်မြေ လုံခြုံရေး မရှိရင် ရွေးကောက်ပွဲတောင် ဖျက်ရမှာ ဖြစ်တယ်လို့ ပြောပါတယ်။ ဒါ့အပြင် ဦးစခုန်တိန့်ယိန်းက အခုလို တားမြစ်တာဟာ ဘယ်က အခွင့် အာဏာရသလဲလို့ ဦးဉာဏ်ဝင်းက ပြန်လည် မေးခွန်း ထုတ်ခဲ့ပါတယ်။ လာမယ့် ရွေးကောက်ပွဲမှာ ဦးစခုန်တိန့်ယိန်းဟာ အမျိုးသား ဒီမိုကရေစီအင်အားစု ပါတီ၊ လော်ဝေါ် အမျိုးသား ညီညွတ်ရေးနဲ့ ဖွံ့ဖြိုးတိုးတက်ရေး ပါတီ၊ တိုင်းရင်းသား စည်းလုံးညီညွတ်ရေး ပါတီ စတဲ့ ပါတီ ၆ခုလောက်နဲ့ ပြိုင်မှာ ဖြစ်ပေမဲ့ NLD ပါတီကိုပဲ ခေါင်းစဉ်တပ် စာထုတ်ခဲ့တာလို့ NLD ပါတီ ကိုယ်စားလှယ်တွေက ပြောပါတယ်။ အခုကိစ္စနဲ့ ပတ်သက်လို့ NLD က ပြည်နယ်ရွေးကောက်ပွဲ ကော်မရှင်ကို တိုင်ကြားထားပါတယ်။","len":2940}
{"id":"burma-45937144","url":"https:\/\/www.bbc.com\/burmese\/burma-45937144","title":"သတင်းထောက် ဟာရှော့ဂျီ အသတ်ခံရကြောင်း ဆော်ဒီ နိုင်ငံခြားရေးဝန်ကြီး ပြော","summary":"ဆော်ဒီကောင်စစ်ဝန် အဆောက်အဦး ထဲ ဝင်ပြီးနောက် အစအန ပျောက်သွားခဲ့တဲ့ သတင်းထောက် ဟာရှော့ဂျီ ကိစ္စနဲ့ ပတ်သက်လို့ နိုင်ငံတကာ ပြောဆိုဝေဖန်မှုတွေ အုတ်အော်သောင်းနင်း ဖြစ်နေချိန်မှာပဲ ဒီသတင်းထောက် ဟာ အသတ်ခံခဲ့ရတယ်ဆိုပြီးတော့ ဆော်ဒီအာရေဗျ နိုင်ငံခြားရေးဝန်ကြီး အဒဲလ် အယ်လ် ဂျူဘီယာ က ပြောလာတာ ဖြစ်ပါတယ်။","text":"ဆော်ဒီသတင်းထောက် ဟာရှော့ဂျီ Fox သတင်းဌာနကို ပြောရာမှာတော့ သတင်းထောက် ဟာရှော့ဂျီ ကို သတ်ဖို့ ဆော်ဒီ အိမ်ရှေ့စံ မင်းသား မိုဟာမက် ဘင်ဆာလမန်း က အမိန့်ပေးစေခိုင်းခဲ့တာ မဟုတ်ဘူးလို့လည်း နိုင်ငံခြားရေးဝန်ကြီး အဒဲလ် အယ်လ် ဂျူဘီယာ က ပြောပါတယ်။ သံရုံအတွင်း က မျှော်လင့်မထားတဲ့ စစ်ဆင်ရေးတခုကြောင့် သတင်းထောက် ဟာ အသတ်ခံရတယ်ဆိုပြီးတော့ ပြောပေမယ့် အသေးစိတ် ကိုတော့ ဝန်ကြီး အဒဲလ် အယ်လ် ဂျူဘီယာ က မပြောခဲ့ပါဘူး။ မစ္စတာ ဟာရှော့ဂျီ ဟာ ဆော်ဒီ အစိုးရကို ပြင်းပြင်းထန်ထန် ဝေဖန်ခဲ့သူဖြစ်ပြီး သူဟာ တူရကီ နိုင်ငံ အစ္စတန်ဘူလ် မှာ ရှိတဲ့ ဆော်ဒီကော်စစ်ဝန်ရုံးထဲကို အောက်တိုဘာ ၂ ရက် နေ့ က ဝင်သွားခဲ့ပြီးတဲ့နောက် သူ့ကို ထပ်မတွေ့ခဲ့ရတော့တာ ဖြစ်ပါတယ်။ ဆော်ဒီကောင်စစ်ဝန် အဆောက်အဦး ထဲ ဝင်ပြီးနောက် အစအန ပျောက်သွားခဲ့ တူရကီ အရာရှိတွေကတော့ မစ္စတာ ဟာရှော့ဂျီ ဟာ ကောင်စစ်ဝန်ရုံးထဲက ဆော်ဒီ ထောက်လှမ်းရေးတွေရဲ့ သတ်ဖြတ်တာ ခံခဲ့ရတယ်ဆိုပြီးတော့ ယုံကြည်နေကြပါတယ်။ အစောပိုင်းတုန်းကတော့ ဟာရှော့ဂျီ ဟာ ကောင်စစ်ဝန် အဆောက်အဦးထဲကနေ ဘေးမသီ ရန်မခ ပဲ ပြန်ထွက်လာခဲ့တယ်လို့ ဆော်ဒီ ဘက် က ပြောခဲ့ပေမယ့် အခုကျတော့မှ ရန်ပွဲ တခုအတွင်း အသတ်ခံရတာ ဖြစ်တယ်ဆိုပြီး ပထမဆုံး အကြိမ် ဝန်ခံလာတာပါ။ မစ္စတာ ဟာရှော့ဂျီ အသတ်ခံရတာ နဲ့ ပတ်သတ်လို့ အမေရိကန် သမ္မတထရမ့် က ဆော်ဒီ ရဲ့ ဖြေရှင်းချက်တွေဟာ လိမ်လည်လှည့်ဖျားပြီး ပြောဆိုတာတွေ ပါနေတယ်လို့ ဝါရှင်တန်ပို့စ်သတင်းစာ နဲ့ အင်တာဗျူးတခုမှာ ပြောခဲ့ပါတယ်။ ' တကယ်လို့ ဆော်ဒီအိမ်ရှေ့မင်းသား ဟာ ဒီ လူသတ်မှု နဲ့ မသက်ဆိုင်ဘူးဆိုရင် ဒါက သိပ်ကောင်းတဲ့ အချက်ပါ' လို့ လည်း သမ္မတထရမ့် က ပြောခဲ့ပါတယ်။ ယူကေ၊ ပြင်သစ်၊ ဂျာမနီ နိုင်ငံတွေကတော့ သတင်းထောက် ဟာရှော့ဂျီ အသတ်ခံရတဲ့အပေါ် တုန်လှုပ်မိပြီး ဒီအတွက်လည်း ပြင်းပြင်းထန်ထန် ရှုတ်ချ ပါတယ်ဆိုပြီးတော့ ပူးတွဲ ထုတ်ပြန်ချက်တွေ ထုတ်ခဲ့ကြပါတယ်။","len":2944}
{"id":"50617256","url":"https:\/\/www.bbc.com\/burmese\/50617256","title":"ရခိုင် အလယ်ပိုင်း မြေပုံမှာ တိုက်ပွဲဖြစ်၊ ရန်ကုန်-စစ်တွေ လမ်းအနီးမှာ တိုက်ပွဲ ပြင်းထန်","summary":"ရခိုင်ပြည်နယ်မှာ ဖြစ်နေတဲ့ တိုက်ပွဲတွေဟာ မြောက်ပိုင်းကနေ အလယ်ပိုင်းအထိ ရောက်ရှိလာနေပြီး နိုဝင်ဘာ ၃၀ ရက်မှာ မြေပုံမြို့နယ်က ရန်ကုန်-စစ်တွေ ကားလမ်း အနီးမှာ အပြင်းအထန် ဖြစ်ပွားခဲ့တယ်လို့ ရခိုင်က ဘီဘီစီ သတင်းထောက်က ပြောပါတယ်။","text":"ရန်ကုန်-စစ်တွေ လမ်းအနီးမှာ တိုက်ပွဲ ပြင်းထန် တပ်မတော်က ရဟတ်ယာဉ် စစ်ကူတွေလာပစ်တယ်လို့ဆို အခုလို တိုက်ပွဲတွေ ဖြစ်ခဲ့တဲ့အတွက် ခရီးသည်တင်ယာဉ်တွေ၊ ကုန်တင်ယာဉ်တွေ အပါအဝင် ယာဉ်အသွားအလာတွေ ရပ်ကုန်တယ်လို့ သိရပါတယ်။ အခု တိုက်ပွဲ ဖြစ်ပွားခဲ့တဲ့ နေရာတွေဟာ မြေပုံမြို့နယ်က ရန်ကုန်-စစ်တွေကားလမ်း မိုင်တိုင်အမှတ် ၄၁ နဲ့ မှတ်တိုင်အမှတ် ၃၀ အနီးဝန်းကျင်တွေ ဖြစ်ကြပြီး တိုက်ပွဲတွေ ပြင်းထန်တဲ့ အတွက် တပ်မတော်က ရဟတ်ယာဉ်တွေနဲ့ စစ်ကူ လာပစ်တယ်လို့ ဒေသခံတွေက ပြောပါတယ်။ တိုက်ပွဲတွေ တစ်နေကုန် ဖြစ်ပွားခဲ့ကြောင်း အနောက်ပိုင်းတိုင်း စစ်ဌာနချုပ်က ပြောရေးဆိုခွင့်ရှိသူ ဗိုလ်မှူးကြီး ဝင်းဇော်ဦးက အတည်ပြု ပြောပါတယ်။ တပ်မတော်နဲ့ အေအေတို့အကြား ဒီတိုက်ပွဲတွေအတွင်း တပ်မတော်ဘက်က တစ်နေ့တည်းမှာ ရဟတ်ယာဉ်နဲ့ ၆ ကြိမ်အထိ လာရောက် တိုက်ခိုက်တယ် လို့လည်း ဒေသခံတွက ပြောပါတယ်။ တိုက်ပွဲတွေဟာ မြေပုံမြို့နယ်က နေရာ သုံးခုမှာ နိုဝင်ဘာလ ၃၀ ရက် မနက် ၈ နာရီကျော်က စပြီး ညနေ ၅ နာရီကျော်ထိ တိုက်ပွဲတွေ ပြင်းပြင်းထန်ထန် ဖြစ်ပွားခဲ့တယ်၊ တိုက်ပွဲ ဖြစ်ပွားနေတဲ့ နေရာတွေက အင်းကြမ်းနဲ့ ဟင်းခရော်ကြားက ဂြင်းချောင်း၊ ဆတ်ရရွာနဲ့ စညင်းကျေးရွာအကြားမှာ ဖြစ်ပြီး နေ့လယ်ပိုင်းမှာ ကံ့ကော်ချောင်းရွာအနီးမှာ ဖြစ်ခဲ့တယ်လို့ ဒေသခံတွေဆီက သိရပါတယ်။ နိုဝင်ဘာ ၂၉ ရက်ကလည်း ကျောက်တော်မြို့နယ် ကုလားတန်မြစ်ထဲက ရေတပ် သင်္ဘောအုပ်စု တစ်ခုကို အေအေကနေ လက်နက်ကြီးတွေနဲ့ တိုက်ခိုက်ခဲ့တဲ့ အတွက် တိုက်ပွဲ ပြင်းထန်ခဲ့ပါတယ်။ ဒီတိုက်ပွဲတွေကြောင့် အမျိုးသား နှစ်ဦး ဒဏ်ရာရရှိခဲ့ပြီး တစ်ဦးက ဒဏ်ရာ ပြင်းထန်တဲ့ အတွက် စစ်တွေ ဆေးရုံကို ပို့ဆောင်ခဲ့ရပါတယ်။ ရသေ့တောင်မြို့နယ်မှာလည်း နိုဝင်ဘာ ၃၀ ရက် မနက်ပိုင်းမှာ မိုင်းပေါက်ကွဲတဲ့ အတွက် နွားကျောင်းနေတဲ့ အသက် ၁၄ နှစ်အရွယ် လူငယ် တစ်ဦး နေရာမှာတင် သေဆုံးခဲ့တယ်လို့ ဒေသခံတွေဆီက သိရပါတယ်။","len":2944}
{"id":"burma-45518304","url":"https:\/\/www.bbc.com\/burmese\/burma-45518304","title":"ကျပ်သိန်း ၇၀၀ ကျော် လာဘ်စားထားသူတွေက ဘယ်သူတွေလဲ","summary":"ကျပ်ငွေသိန်း ၇၀၀ ကျော်လာဘ်စားပြီး သရုပ်ဆောင်အောင်ရဲထွေး သေဆုံးမှုမှာ တရားခံတွေအဖြစ်စွပ်စွဲခံရသူတွေကို အမှုရုပ်သိမ်းပေးခဲ့တဲ့ ဒုတိယ တရားသူကြီးအပါအဝင် ထိပ်တန်း ဥပဒေအရာရှိ ငါးယောက်နဲ့ ရဲအုပ်တစ်ယောက်ကို အဂတိလိုက်စားမှုတိုက်ဖျက်ရေးကော်မရှင်က အမှုဖွင့်အရေးယူ ဆောင်ရွက်နေပါတယ်။","text":"ရန်ကုန်က တရားရုံးတခု အများဆုံးလာဘ်ငွေ ရယူခဲ့သူက ဒုတိယခရိုင်တရားသူကြီး ဦးအောင်ကြည် ဖြစ်ပြီး ကျပ် သိန်း ၃၃၀ လက်ခံယူခဲ့တယ်လို့ စစ်ဆေးတွေ့ရှိခဲ့ပါတယ်။ အဂတိလိုက်စားမှုအတွက် အမှုဖွင့်ခံရသူတွေနဲ့ သူတို့ယူတဲ့ လာဘ်ငွေပမာဏ သရုပ်ဆောင် အောင်ရဲထွေးသေဆုံးမှုနဲ့ ပတ်သက်တဲ့ တရားခံသုံးယောက်ကို ရန်ကုန်တိုင်း အရှေ့ပိုင်းခရိုင်တရားရုံးက အမှုရုပ်သိမ်းပေးလိုက်တဲ့ ကိစ္စမှာ အဂတိလိုက်စားမှု ရှိခဲ့တယ် ဆိုပြီး ကျော်ဇော သတင်းထွက်ပေါ်ခဲ့ပြီးနောက် အဂတိလိုက်စားမှု တိုက်ဖျက်ရေး ကော်မရှင်က စုံစမ်းစစ်ဆေး ခဲ့ရာမှာ သက်သေအထောက်အထားတွေ ရရှိခဲ့တဲ့အတွက် သူတို့ကို အမှုဖွင့်အရေးယူထားတယ်လို့ ကော်မရှင်ရဲ့ ဒုတိယ ညွှန်ကြားရေးမှူး ဦးကျော်စိုး က ဘီဘီစီ ကို ပြောပါတယ်။ ကျော်ဇောသတင်း အဖြစ်သတ်မှတ်ပြီး သက်ဆိုင်ရာသက်သေတွေ၊ တရားခံတွေရဲ့ မိဘနဲ့ဆွေမျိုးတွေကို မေးမြန်းတာတွေ ပြုလုပ်ပြီးနောက် စစ်ဆေးပေါ်ပေါက်ချက်အရ သုဝဏ္ဏနယ်မြေရဲစခန်းမှာ စက်တင်ဘာလ ၁၃ ရက်နေ့က ဒီလူ ၆ ယောက်ကို အမှုဖွင့်ထားတယ်လို့ ဦးကျော်စိုးက ပြောပါတယ်။ လောလောဆယ် သူတို့ အားလုံးကိုလည်း အချုပ်ခန်းမှာ ထိန်းသိမ်းထားပါတယ်။ စုံစမ်းတွေ့ရှိချက်အရ ဒုတိယခရိုင်တရားသူကြီး ဦးအောင်ကြည် က သိန်း ၃၃၀၊ ရန်ကုန်တိုင်းဒေသကြီးဥပဒေချုပ် ဦးဟန်ထူး က သိန်း ၁၅၀၊ ဦးကိုကိုလေး က သိန်း ၁၃၀၊ ဦးသိန်းဇော် က သိန်း ၅၀ ရယူပြီး ဒေါ်သစ်သစ်ခင်နဲ့ ရွှေပေါက္ကံ နယ်မြေစခန်းမှူး ရဲအုပ်ချစ်ကိုကို တွေက သိန်း ၃၀ ဆီရယူတယ်လို့ ဦးကျော်စိုး က ပြောပါတယ်။ သရုပ်ဆောင် အောင်ရဲထွေးသေဆုံးတဲ့ အမှုမှာ ပါဝင်ခဲ့တဲ့တရားခံတွေကို တရားရုံးက လွှတ်ပေးလိုက်တဲ့ အတွက် လူတွေအကြားမှာ အတော်စိတ်ဝင်စားစရာ သတင်းတခုဖြစ်ခဲ့ပြီး အငြင်းပွားဖွယ်ရာလည်းဖြစ်ခဲ့ပါတယ်။ လာဘ်စားမှုနဲ့ ဖမ်းဆီးထိန်းသိမ်းထားတဲ့လူတွေကိုတော့ တရားဥပဒေအရ ဆက်လက်လုပ်ဆောင်သွားမယ်လို့ ဦးကျော်စိုးက ပြောပါတယ်။","len":2946}
{"id":"130725_rangoon_buildings_hotels","url":"https:\/\/www.bbc.com\/burmese\/burma\/2013\/07\/130725_rangoon_buildings_hotels","title":"ရှေးဟောင်း ရန်ကုန်အဆောက်အဦးတွေကို ဟိုတယ်ဖွင့်မယ်","summary":"ရန်ကုန် မြို့လယ်မှာ ရှိတဲ့ လွန်ခဲ့တဲ့ နှစ်ပေါင်း ၁၀ဝ ကျော်က ဆောက်လုပ် ခဲ့တဲ့ ရှေးဟောင်း အဆောက် အအုံ ၄ ခု ကို ဟိုတယ် ဖွင့်ဖို့ မကြာခင် ရက်ပိုင်း အတွင်း ခွင့်ပြု ပေးသွား တော့ မယ်လို့ မြန်မာ နိုင်ငံ ရင်းနှီး မြုပ်နှံမှု ကော်မရှင်က ပြောကြား လိုက်ပါတယ်။","text":"မြန်မာ နိုင်ငံကို လာတဲ့ ကမ္ဘာ့လှည့် ခရီးသည် တွေ အတွက် ဟိုတယ် မလုံမလောက် ဖြစ်နေ လို့ပါ မဟာ ဗန္ဓုလ ပန်းခြံ တဝိုက်မှာ ရှိတဲ့ အရင် အစိုးရ ရုံးတွေ ဖြစ်တဲ့ ရေနံရုံး၊ ကုန်သွယ်ရေးရုံး နဲ့ သွင်းကုန် ထုတ်ကုန် ရုံးတွေ အပါ အဝင် ဆူးလေ ဘုရား အနီးက ဟိုတယ် ခရီးရုံး တွေကို ဟိုတယ် အဖြစ် လုပ်ကိုင်ခွင့် ပေးမှာ ဖြစ်ပါတယ်။ မြန်မာ နိုင်ငံကို လာရောက်တဲ့ ကမ္ဘာ့လှည့် ခရီးသည်တွေ အတွက် ဟိုတယ် မလုံမလောက် ဖြစ်နေရပြီး၊ ရှေ့နှစ်တွေမှာလည်း ကမ္ဘာလှည့် ခရီးသည် ပိုမို များပြား လာနိုင် တာကြောင့် အသုံး မပြုတော့တဲ့ အစိုးရ ရုံးတွေကို အခုလို ဟော်တယ် အဖြစ် လုပ်ကိုင်ခွင့် ပေးမှာ ဖြစ်ကြောင်း မြန်မာနိုင်ငံ ရင်းနှီး မြုပ်နှံမှု ကော်မရှင် တွဲဖက် အတွင်း ရေးမှူး သူရ ဦးသောင်းလွင် က ပြောပါတယ်။ ဟိုတယ် ဖွင့်ဖို့ ၂၀၁၀ ခု နှစ် ကတည်းက အစိုးရက တင်ဒါ ခေါ်ခဲ့တာ ဖြစ်ပြီး၊ တင်ဒါ လျှောက်ထားတဲ့ ပြည်တွင်း ပြည်ပက ကုမ္ပဏီပေါင်း ၈၀ ကျော် ရှိခဲ့ရာ၊ ဒီနှစ်ထဲ မှာ ဆန်ခါတင် ရွေးပြီးတော့ အခု အဲဒီ အထဲက နောက်ဆုံး ၄ ခု ကို ရွေး မှာဖြစ် ပါတယ်။ ရန်ကုန် မြို့ဟာ အရှေ့တောင် အာရှမှာ ကိုလိုနီခေတ် လက်ရာ၊ ရှေးဟောင်း အဆောက် အအုံတွေ အများ ဆုံးရှိတဲ့ နေရာ ဖြစ်ပြီး၊ သက်တမ်း ရာကျော် အဆောက် အဦး ၁၈၀ ကျော် ရှိကာ တချို့ အဆောက် အဦးတွေဟာ ပြိုကျ တော့မယ့် အခြေ အနေတွေ ရှိနေ ပါတယ်။ ဒီ အဆောက်အဦး တွေကို ဟိုတယ် ဖွင့်ဖို့ ပေးတာဟာ ထိန်းသိမ်း တာ ဖြစ်သလို ပိုက်ဆံ ရအောင် လုပ်တာလဲ ဖြစ်ပါတယ်။ အဆောက် အဦးတွေ အားလုံးရဲ့ ရှေ့ မျက်နှာစာတွေ ဘေးပတ် လည်တွေကို နဂို မူလ အတိုင်း ထားပြီး၊ အထဲ ကိုတော့ ဟိုတယ် ဖွင့်ဖို့ အတွက် ပြင်ဆင်ခွင့် ပေးမယ်၊ ကော်မရှင် အနေနဲ့ ဒီလို လုပ် မလုပ်ကို ကြီးကြပ် စစ်ဆေးတဲ့ အဖွဲ့ ဖွဲ့ပြီး စစ်ဆေးသွား မှာ ဖြစ်တယ်လို့ ရင်းနှီး မြုပ်နှံ မှုနဲ့ ကုမ္ပဏီ များ ညွှန် ကြားမှူ ဦးစီး ဌာနက ညွန်ကြားရေးမှူး ချုပ် ဦးအောင်နိုင်ဦး ကလည်း ပြောပါတယ်။","len":2947}
{"id":"120316_budget","url":"https:\/\/www.bbc.com\/burmese\/burma\/2012\/03\/120316_budget","title":"ဝန်ကြီးဌာန ဘတ်ဂျက်တွေ လွှတ်တော်က ဖြတ်","summary":"လွှတ်တော် မှာ တင်သွင်း လိုက်တဲ့ ဝန်ကြီး ဌာန တွေရဲ့ ဘတ်ဂျက် တွေကို ဖြတ်တောက် ခံရတဲ့ အထဲမှာ မြန်မာ့ စက်မှု ဖွံ့ဖြိုး တိုးတက် ရေး ဝန်ကြီး ဌာန ရဲ့ ဘတ်ဂျက် ကို ၁၀၀ ရာနှုန်း အဖြတ် ခံရ ပါတယ်။","text":"ဘတ်ဂျက် ၁၀၀ ရာနှုန်း အထိ လွှတ်တော်က ဖြတ် ပြီးခဲ့တဲ့ ၂၀၁၁ - ၂၀၁၂ ဘဏ္ဍာရေး နှစ်အတွက် အသုံး စားရိတ် ကိုရော၊ ၂၀၁၂ - ၂၀၁၃ ခု ဘဏ္ဍာရေး နှစ် အတွက် အသုံးစားရိတ် တွေကိုပါ အဲဒီလို ရာနှုန်းပြည့် အဖြတ် ခံရတာပါ။ ဗိုလ်ချုပ်မှူးကြီး သန်းရွှေ လက်ထက် တုန်းက မရှိခဲ့ဘဲ့ သမ္မတ ဉီးသိန်းစိန် လက်ထက်မှာ စတင် ဖွဲ့စည်း ခဲ့တဲ့ ဒီဝန်ကြီး ဌာန ရဲ့ဘတ်ဂျက်ကို သမ္မတရုံး ဘတ်ဂျက်ကနေ သုံးထားတာ ဖြစ်လို့ ဒါဟာ တရားမဝင်ဘူး ဆိုပြီး လွှတ်တော်က ဆုံးဖြတ် ခဲ့တာ ဖြစ်တယ်လို့ အမျိုးသား လွှတ်တော် အမတ် ဦးဖုန်းမြင့်အောင် ကပြောပါတယ်။ ပြီးခဲ့တဲ့ နှစ် ဘတ်ဂျက် အသုံးစားရိတ် အတွက် စက်မှုဖွံ့ဖြိုး တိုးတက်ရေး ဝန်ကြီးဌာန က ကျပ်ငွေ သန်းပေါင်း ငါးသောင်းကျော် တင်ပြ ထားတယ်လို့ ဆိုပါတယ်။ လာမယ့် နှစ်အတွက် ဘတ်ဂျက် တင်ထားတာကလည်း ကျပ်ငွေ သန်းပေါင်း နှစ်သိန်း နီးပါးရှိ ပါတယ်။ အခုလို အသုံးစားရိတ် အဖြတ်ခံရတဲ့ အတွက် မနှစ်က ကုန်ကျ ငွေတွေကို ဘာနဲ့ စိုက်ထုတ် ကျခံ ရမယ် ဆိုတာကိုတော့ လွှတ်တော်မှာ ဆွေးနွေးတာ မရှိဘူးလို့ ဉီးဖုန်းမြင့်အောင်က ပြောပါတယ်။ ဒါ့အပြင် ဝန်ထမ်းလစာ တွေကို ဘယ်ငွေနဲ့ ပေးကြမယ် ဆိုတာလည်း ရှင်းရှင်းလင်းလင်း မသိရ ပါဘူး။ တိုင်းပြည် ဆင်းရဲနေတဲ့ အချိန်မှာ စက်မှုဖွံ့ဖြိုးရေး ဝန်ကြီးဌာနရဲ့ လုပ်ဆောင်ချက်တွေ ဟာ ချက်ချင်း အကောင်အထည် မပေါ်လာနိုင်ဘူး ဆိုတဲ့ အမြင် ဟာလည်း အဲဒီလို ဘတ်ဂျက်ဖြတ်ဖို့ ဆုံးဖြတ်ခဲ့တဲ့ အကြောင်း ထဲမှာ ပါဝင်တယ်လို့ ဦးဖုန်းမြင့် အောင်ကဆိုပါတယ်။ ဆည်မြောင်းဝန်ကြီးဌာန၊ ဆည်မြောင်းဉီးစီးဌာန ဘတ်ဂျက် ကိုလည်း သုံးဆယ် ရာနှုန်း ဖြတ်တောက်ခဲ့ပြီး စက်မှုလယ်ယာ ဦးစီးဌာန အသုံးစားရိတ် ကိုလည်း ၆၅ ရာနှုန်းကျော် ဖြတ်တောက်ခဲ့တယ်လို့ သူက ပြောပါတယ်။ ဆောက်လုပ်ရေးဝန်ကြီးဌာန နဲ့ လူ့အခွင့်အရေး ကော်မရှင်တို့ရဲ့ ဘတ်ဂျက်တွေ လည်း ဖြတ်တောက် ခံရတဲ့ အထဲမှာပါတယ်လို့ ဦးဖုန်းမြင့်အောင်က ပြောသွားခဲ့ ပါတယ်။","len":2950}
{"id":"140823_shwedagone_goldleaf_tender","url":"https:\/\/www.bbc.com\/burmese\/burma\/2014\/08\/140823_shwedagone_goldleaf_tender","title":"ရွှေတိဂုံမှာ စက်ထုတ်ရွှေဆိုင်း တင်ဒါရ","summary":"ရွှေတိဂုံ စေတီတော်ကြီး အတွက် လုံးတော်ပြည့် ရွှေသင်္ကန်း ကပ်ဖို့၊ ရွှေဆိုင်းတင်ဒါ ခေါ်ယူရာမှာ အစဉ်အဆက် သုံးစွဲနေကျ ရိုးရာ လက်မှုလုပ်ငန်း ထွက် ရွှေဆိုင်းတွေ အစား၊ စက်နဲ့လုပ်တဲ့ ရွှေဆိုင်းတွေ က အဖိုးနှုန်း ချိုချိုနဲ့ တင်ဒါ အောင်သွားကြောင်း သိရပါတယ်။","text":"ရွှေတိဂုံစေတီတော် ဒါပေမယ့်၊ တင်ဒါအောင် တဲ့ စက်ရွှေဆိုင်းတွေ ကို ရွှေချရာမှာ အခက်အခဲ ရှိတဲ့ အတွက်၊ မန္တလေး မျက်ပါးရပ် ရိုးရာ လက်လုပ် ရွှေဆိုင်း ပညာရှင်တွေက ပဲ၊ ရွှေပြားကို ခံတဲ့ စက္ကူတွေ ပြန်ပြောင်း ပေးနေရတယ် လို့၊ မျက်ပါးရပ် လုပ်ငန်းရှင် တစ်ဦးက ဆိုပါတယ်။ ရွှေတိဂုံ ဂေါပကတွေက စပြီး၊ စက်လုပ်ရွှေတွေ ကို တင်ဒါ အအောင် ပေးလိုက်တဲ့ အပေါ်မှာလည်း၊ အနှစ်ရာချီ ထိန်းသိမ်း လာခဲ့တဲ့ ရိုးရာ လက်မှု လုပ်ငန်းလည်း ဖြစ်၊ လူ တစ်သိန်းကျော် ကို အလုပ်အကိုင် ပေးထားရာ လုပ်ငန်းလည်း ဖြစ်တဲ့၊ မြန့်မာ့ ရွှေပြားခတ် ရွှေဆိုင်း လုပ်ငန်းတွေ ဟာ နောက်ပိုင်းမှာ တိမ်ကော လာမယ့်အရေး ကို စိုးရိမ် နေကြသူတွေ ရှိပါတယ်။ စက်လုပ် ရွှေဆိုင်းတွေ ဟာ နိုင်ငံခြားက တင်သွားတာ လို့ ယူဆ နေကြပေမယ့်၊ ရွှေတိဂုံ ဂေါပကရုံး က တာဝန် ရှိသူ တစ်ဦးကတော့၊ တင်ဒါအောင် တဲ့ ကုမ္မဏီဟာ ပြည်တွင်း မြန်မာ ကုမ္မဏီပဲ ဖြစ်ပြီး၊ စက်ရွှေဆိုင်းတွေ ဟာ ထိုင်းနိုင်ငံက တင်သွင်းတာ ဟုတ်မဟုတ် အထောက်အထား မရှိဘူး လို့ ဆိုပါတယ်။ တင်ဒါ ခေါ်ရာမှာ စျေးအနည်းဆုံး နဲ့ ပေးနိုင်သူကို အအောင် ပေးရတာ ဖြစ်တယ် လို့ ဂေါပက တာဝန်ရှိသူက ဆိုသလို၊ မျက်ပါးရပ်က လုပ်ငန်းရှင်တွေ ကတော့ အရည်အသွေးကို အဓိက ထားတာအပြင်၊ ကာယအား အများအပြား သုံးထား ရတာကြောင့် စက်မှုထုတ် ရွှေဆိုင်း နဲ့ အပြိုင် ဈေးတော့ လိုက်မချနိုင်ဘူး လို့ ဆိုကြပါတယ်။ ရွှေတိဂုံမှာ လက်ရှိ တင်ဒါအောင်ထား တဲ့ အရွက် ၁၀ဝပါ ရွှေဆိုင်းတဆိုင်း က နှစ်သောင်း ကိုးထောင့် ငါးရာဖြစ်ပြီး၊ မျက်ပါးရပ်က ရွှေဆိုင်းတွေက တော့ သုံးသောင်း နှစ်ထောင် အနည်းဆုံးရမှ ရောင်းနိုင်ပါတယ်။ တခါ၊ တင်ဒါအောင် တဲ့ စက်ရွှေဆိုင်းတွေ ကို ရွှေချရာမှာ အခက်အခဲ ရှိတဲ့ အတွက်၊ မန္တလေး မျက်ပါးရပ် ရိုးရာ လက်လုပ် ရွှေဆိုင်း ပညာရှင်တွေက ပဲ၊ ရွှေပြားကို ခံတဲ့ စက္ကူတွေ ပြန်ပြောင်း ပေးနေရတယ် လို့၊ မျက်ပါးရပ် လုပ်ငန်းရှင် တစ်ဦးက ဆိုပါတယ်။","len":2960}
{"id":"140110_pakistankilling","url":"https:\/\/www.bbc.com\/burmese\/world\/2014\/01\/140110_pakistankilling","title":"တာလီဘန်ဗုံးကြောင့် ပါကစ္စတန် ရဲအရာရှိကြီးသေ","summary":"ပါကစ္စတန်နိုင်ငံမှာ တာလီဘန်တွေကို ဆန့်ကျင် လှုပ်ရှားနေသူလို့ လူသိများတဲ့ ပါကစ္စတန် အဆင့်မြင့် ရဲအရာရှိကြီးတဦး ကရာချိမြို့မှာ မနေ့က တာလီဘန်တွေရဲ့ အသေခံ ဗုံးခွဲတိုက်ခိုက်မှုကြောင့် သေဆုံးသွားခဲ့ပါတယ်။","text":"ပါကစ္စတန်ရဲအရာရှိကြီး ချောင်ဒရီ အက်စလမ် သူကတော့ ကရာချိမြို့ ရဲတပ်ဖွဲ့က အကြမ်းမှုတိုက်ဖျက်ရေးအဖွဲ့ ခေါင်းဆောင် Chaudhry Aslam ဖြစ်ပြီး သူစီနင်းလိုက်ပါလာတဲ့ ရဲယာဉ်တန်းကို ကရာချိမြို့က Essa Nagri အရပ်မှာ တိုက်ခိုက်ခဲ့တာဖြစ်ပါတယ်။ သူနဲ့အတူ တခြား ၂ ဦးထက်မနည်းသေဆုံးခဲ့ပါတယ်။ အခုတိုက်ခိုက်မှုကို ပါကစ္စတန် တာလီဘန်တွေက သူတို့ လုပ်ခဲ့တာလို့ ပြောပါတယ်။ သူဟာ တာလီဘန်အဖွဲ့ဝင်တွေကို သတ်ဖြတ် ညှင်းပမ်းနှိပ်စက် ဒဏ်ရာရအောင် လုပ်နေသူဖြစ်လို့ ပစ်မှတ်ထားတိုက်ခိုက်ခဲ့တာလို့ ပါကစ္စတန် တာလီဘန်အဖွဲ့ ပြောခွင့်ရသူက ပြောဆိုခဲ့ပါတယ်။ မစ္စတာ အက်စလမ်ဟာ ကရာချိမြို့က အန္တရာယ်အများဆုံး ရပ်ကွက်တွေမှာ စစ်သွေးကြွတွေကို စွန့်စွန့်စားစားဝင်ရောက်စီနင်းမှုတွေကို ဦးဆောင်ခဲ့သူဖြစ်ပြီး မကြာခဏ အပြန်အလှန် ပစ်ခတ်မှုတွေလည်း ရှိခဲ့ပါတယ်။ သူရဲ့ ကြိုးပမ်းမှုကြောင့် သံသယရှိတဲ့ ရာဇဝတ်ကောင်တွေ စစ်သွေးကြွတွေ အတော်များများ ဖမ်းဆီး ဒါမှမဟုတ် သတ်ဖြတ်ခံခဲ့ကြရပါတယ်။ ဒါပေမယ့် လူတိုင်းကတော့ သမရိုးကျမဟုတ်တဲ့ သူ့ရဲ့ လုပ်ပုံကိုင်ပုံကို ကြိုက်ကြတာမဟုတ်ပါဘူး၊ သြဇာအာဏာသုံးလွန်းတယ်၊ ဥပဒေကိုကျော်ပြီး လုပ်တယ်လို့ တချို့က မြင်ကြတယ်လို့ ကရာချိမှာရှိတဲ့ ဘီဘီစီ သတင်းထောက် ရှဇတ် ဂျီလာနီက ပြောပါတယ်။ သံသယရှိသူတွေကို မဖမ်းဘဲ သတ်ပစ်တယ်၊ အချုပ်ထဲမှာ သေဆုံးမှုတွေရှိတယ် ဆိုပြီး သူ့ကို စွပ်စွဲခဲ့ကြပါတယ်။ ဒီစွပ်စွဲချက်တွေကို သူက ငြင်းခဲ့ပါတယ်။ဘာဘဲပြောပြောသူဟာ တာလီဘန်တွေကို ဆန့်ကျင်တားဆီးဖို့ ကြိုးစားနေသူဖြစ်လို့ တာလီဘန်တွေက သူ့ကို သတ်ဖြတ် အကြိမ်ကြိမ် ကြိုးပမ်းနေခဲ့တာပါ၊ ဒီတခါမှာတော့ တာလီဘန်တွေ အောင်မြင်သွားခဲ့ပါပြီ။ သူသေဆုံးခဲ့တာဟာ ကရာချိမြို့က ရာဇဝတ်မှုနဲ့ စစ်ငသွေးကြွ အန္တရာယ် တားဆီးရေး အစိုးရရဲ့ ကြိုပမ်းမှုကို အကြီးအကျယ် ထိခိုက်စေမှာ ဖြစ်တယ်လို့ အများက ယူဆကြကြောင်း ဘီဘီစီ သတင်းထောက် ရှဇတ် ဂျီလာနီက ပြောပါတယ်။","len":2963}
{"id":"160722_education_seminar","url":"https:\/\/www.bbc.com\/burmese\/burma\/2016\/07\/160722_education_seminar","title":"မူလတန်း ပညာရေး ဦးစားပေးမယ်","summary":"ပညာရေးဝန်ကြီးဌာနက ဦးဆောင်ပြီး ဇူလိုင်လ ၂၂ ရက်နေ့ အထိ နှစ်ရက်ကြာ ကျင်းပခဲ့တဲ့ အခြေခံပညာရေးကဏ္ဍ အဆင့်မြှင့်တင်ရေး ဆွေးနွေးပွဲမှာ အခြေခံ မူလတန်း ပညာရေးကဏ္ဍာကို ဦးစားပေး လုပ်ဆောင်ဖို့ ဆွေးနွေးခဲ့ကြပါတယ်။","text":"ပညာရေး နှီးနှောဖလှယ်ပွဲကို ဒေါ်အောင်ဆန်း စုကြည် တက်ရောက် အခြေခံပညာရေးကဏ္ဍာမှာ ပညာရေး အသုံးစရိတ် ပိုမို သုံးစွဲပြီး မူလတန်းအဆင့် ဆရာ၊ ဆရာမတွေရဲ့ အရည်အသွေး မြှင့်တင်ပေးဖို့နဲ့ ကျောင်းနေအရွယ်ကလေးတွေကို မူလတန်း ပညာရေးဆုံးခန်းတိုင် သင်ကြားနိုင်ဖို့ ဦးစားပေးလုပ်ဆောင်မှာ ဖြစ်ပါတယ်။ ပညာရေး စနစ် မြှင့်တင်ဖို့ရာ ဆရာ၊ ဆရာမဦးရေ နှစ်စဉ် တိုးမြှင့်ခန့်ထားမယ်၊ မူလတန်းသင်ရိုးတွေ ပြောင်းလဲမယ်၊ လောလောဆယ် သူငယ်တန်း အဆင့် သင်ရိုးတော့ ပြောင်းလဲ သင်နေပြီလို့ ပညာရေးဝန်ကြီးဌာန အခြေခံပညာ ဦးစီးဌာန ဒုတိယ ညွှန်ကြားရေးမှူးချုပ် ဒေါက်တာဇော်ဝင်း က ပြောပါတယ်။ ဒါပေမဲ့ လာမယ့် ဘဏ္ဍာနှစ်မှာ ပညာရေးဘတ်ဂျက် ဘယ်လောက် တိုးမြှင့်သုံးစွဲမယ် ဆိုတာတော့ သူက တိတိကျကျ မပြောပါဘူး။ လောလောဆယ် တစ်နိုင်ငံလုံးမှာ အခြေခံအဆင့် ကျောင်းသားကျောင်းသူ ဦးရေ ၈.၇ သန်း ရှိပြီး ဆရာ၊ ဆရာမဦးရေ လေးသိန်းကျော် ရှိပါတယ်။ တချို့ နယ်တွေက မူလတန်း ကျောင်းတွေမှာတော့ ဆရာ၊ဆရာမ အင်အားမလုံလောက်တဲ့ ပြဿနာတွေလည်း ရှိနေပါတယ်။ ဒီလို အခြေအနေတွေကြားမှာ အခြေခံပညာရေးစနစ် မြှင့်တင်ဖို့ လိုအပ်ချက်တွေ အများကြီးရှိနေတယ်လို့ ဆွေးနွေးပွဲတက်ရောက်ခဲ့တဲ့ မြန်မာနိုင်ငံလုံးဆိုင်ရာ ဆရာ၊ ဆရာမများ အဖွဲ့ချုပ် အတွင်းရေးမှူး ဒေါက်တာ ဇော်မျိုးလှိုင်က ပြောပါတယ်။ နေပြည်တော်မှာ ပြုလုပ်ခဲ့တဲ့ အခြေခံပညာရေးစနစ် မြှင့်တင်တဲ့ ဆွေးနွေးပွဲဟာ အခု အစိုးရသစ်လက်ထက်မှာ ပထမဆုံးအကြိမ်လုပ်တာ ဖြစ်ပါတယ်။ အစည်းအဝေး ပထမနေ့မှာ နိုင်ငံတော်အတိုင်ပင်ခံပုဂ္ဂိုလ်ဒေါ်အောင်ဆန်းစုကြည် တက်ရောက် မိန့်ခွန်း ပြောခဲ့သလို ပညာရေးဝန်ကြီး ကိုယ်တိုင်လည်း တက်ရောက်ခဲ့ပါတယ်။ ဒါ့အပြင် နိုင်ငံခြားတက္ကသိုလ်တွေက ပါမောက္ခတွေ ပြည်နယ်တိုင်း ပညာရေးမှူးတွေ အပြင် ဆရာ၊ ဆရာမတွေနဲ့ မြန်မာနိုင်ငံလုံးဆိုင်ရာ ဆရာ၊ ဆရာမများ အဖွဲ့ချုပ်က ကိုယ်စားလှယ်တွေ ပါဝင် ဆွေးနွေးခဲ့ကြပါတယ်။","len":2969}
{"id":"140418_kachin_latest_refugees","url":"https:\/\/www.bbc.com\/burmese\/burma\/2014\/04\/140418_kachin_latest_refugees","title":"ကချင်ပြည်နယ်မှာ ဒုက္ခသည်တွေ ထွက်ပြေးနေရဆဲ","summary":"ကချင် ပြည်နယ် ဗန်းမော်ခရိုင် အတွင်းမှာ ဧပြီ လဆန်းပိုင်းက ပြန်လည် စတင် ပြင်းထန်လာတဲ့ တိုက်ပွဲတွေကြောင့် ဒုက္ခသည်တွေ ဆက်လက် ထွက်ပြေးနေကြရပြီး ဒေသတွင်းမှာ တင်းမာမှုတွေ ရှိနေ ပါတယ်။","text":"နိုင်ငံတဝန်း အပစ်ရပ်ရေး ဆွေးနွေးနေကြချိန်မှာပဲ ကချင် ဒေသမှာ တိုက်ပွဲတွေ ပြင်းထန် ဧပြီလ ၁၇ ရက်နေ့ က မိုးမောက်အနီး မန်စီ မြို့နယ် အတွင်း နေရာ တချို့မှာ တိုက်ပွဲတွေ ဖြစ်ခဲ့ပြီး စစ်ရှိန် မြင့်တက်နေတယ်လို့ ကေအိုင်အေ ကချင် လွတ်လပ်ရေး တပ်ဖွဲ့က တပ်ဖွဲ့ဝင် တစ်ယောက်က ဘီဘီစီကို ပြောပါတယ်။ မိုးမောက်မြို့နယ် စိန်လုံ ဘက်မှာ အစိုးရ စစ်တပ်က ကေအိုင်အေ တပ်မဟာ ၃ တပ်ရင်း ၁ ဌာနချုပ်ရှိရာ အင်ဘာဘာကို ဦးတည်ပြီး အမြောက်ကြီးတွေနဲ့ ပစ်ခတ်ခဲ့တယ်လို့ ကေအိုင်အေ ဘက်က ပြောပါတယ်။ ဒါ့အပြင် ကျောက်စခန်း ဘက်ကနေလည်း ပြောင်းရှည် အမြောက်ကြီးတွေနဲ့ ကေအိုင်အေ ရှေ့တန်းစခန်း နေရာတွေဘက်က မှန်းဆ ပစ်ခတ်ခဲ့တယ်လို့ ကေအိုင်ရှေ့တန်း စစ်ဘက်ရပ်ကွက် က ပြောပါတယ်။ အစိုးရ စစ်တပ်က တပ်မ ၉၉ နဲ့ တပ်မ ၁၁ လက်အောက်ခံ တပ်ရင်း ၁၀ ရင်းက အင်အား ၈၀၀ ကို အသုံးပြုပြီး စစ်ရေးလှုပ်ရှားမှုတွေ တိုးမြှင့် လုပ်ဆောင်ရာမှာ ဧပြီ ၁၅ ရက်နဲ့ ၁၆ ရက်နေ့တွေ တုန်းကလည်း တိုက်ပွဲတွေ ဖြစ်ပွားခဲ့ ပါတယ်။ ၁၆ ရက်နေ့က ဖြစ်ခဲ့တဲ့ တိုက်ပွဲက အပြင်းထန်ဆုံးဖြစ်ပြီး အစိုးရ စစ်တပ်ဘက်ကရော ကေအိုင်အေ ဘက်မှာပါ သေဆုံး ဒဏ်ရာရမှုတွေ ရှိခဲ့တယ်လို့ ကေအိုင်အေ ဘက်က ပြောပါတယ်။ ကြာသပတေးနေ့က တိုက်ပွဲတွေကြောင့် မန်စီ မြို့နယ် အတွင်းက ကချင် ရွာတွေအနား အထိ လက်နက်ကြီးတွေ ကျရောက်ခဲ့တဲ့ အတွက် အမျိုးသမီးတွေ သက်ကြီး ရွယ်အိုတွေနဲ့ ကလေးတွေ ပါတဲ့ ဒုက္ခသည် ၂၀၀ လောက်က အိုးအိမ် စွန့်ပြီး ထွက်ပြေး လာကြတာ သောကြာနေ့ အထိ လမ်းခုလပ်မှာ ပဲ ရှိကြ သေးတယ်လို့ WPM အာရှ အလင်း အန်ဂျီအို အဖွဲ့က ဒေါ်မေရီတော်မ်က ပြောပါတယ်။ အရင်ရက်တွေ ကတည်းက နမ့်ခမ်း ဒုက္ခသည် စခန်းကို ရောက်လာ ကြတဲ့ ဒုက္ခသည်တွေ မှာတော့ အတည် တကျ ခိုလှုံနိုင်တဲ့ အနေအထား မရှိသေးတဲ့ အတွက် သောကြာနေ့ကပဲ ထပ်မံ ရွှေ့ပြောင်း ကြရပြန်တယ်လို့ သူတို့ကို ကူညီ ဆောင်ရွက်ပေး နေတဲ့ မေတ္တာ ဖောင်ဒေးရှင်း အဖွဲ့က ဒေါ်ဂျာနူးက ပြောပါတယ်။","len":2969}
{"id":"141101_worldbank_report_doingbusiness","url":"https:\/\/www.bbc.com\/burmese\/burma\/2014\/11\/141101_worldbank_report_doingbusiness","title":"ကမ္ဘာ့​ဘဏ်​ရဲ့ စီးပွား​ရေး အစီရင်ခံ​စာ​ထဲ မြန်မာ​ကို အောက်​ဆုံး ၁​၂ နိုင်ငံ အဖြစ် သ​တ်မှတ်","summary":"နိုင်ငံပေါင်း ၁၈၉ နိုင်ငံမှာ စီးပွားရေး လုပ်ကိုင်ဖို့ သင့်တော်မှု ရှိ မရှိ စစ်တမ်း ကောက်ယူပြီး ကမ္ဘာ့ဘဏ်က အစီရင်ခံစာ ထုတ်ပြန်ရာ မှာ မြန်မာ နိုင်ငံက အောက်ဆုံး ၁၂ နိုင်ငံ အဆင့် မှာသာ ရှိနေ ပါတယ်။","text":"မြန်မာနိုင်ငံမှာ ကုန်သွယ်ရေး ကဏ္ဍ မြင့်တက် ခဲ့ပေမယ့် ဖြေရှင်းစရာ ပြဿနာတွေ ရှိနေကြောင်း ကမ္ဘာ့ဘဏ်က ဆိုပါတယ်။ ဒါဟာ ပြီးခဲ့တဲ့နှစ် အစီရင် ခံစာထဲက အဆင့် သတ်မှတ်ချက် ထက် တဆင့် တက်လာတာ ဖြစ်ပြီး၊ သွင်းကုန် ထုတ်ကုန် ကုန်သွယ်ရေး ကဏ္ဍတွေမှာ တိုးတက်မှု တွေ ရှိခဲ့တယ် လို့ ဖော်ပြ ထားပါတယ်။ မြန်မာ ပုဂ္ဂလိက လုပ်ငန်းတွေ ဖွံ့ဖြိုး တိုးတက်လာဖို့ အတွက် ဘဏ်ချေးငွေ လွယ်လွယ်ကူကူ ရရှိရေး၊ မြေယာနဲ့ လျှပ်စစ် ဓာတ်အား ပြသနာ၊ ကျွမ်းကျင်လုပ်သား ရှားပါးတာ စတဲ့ အခက် အခဲတွေ ကို ဖြေရှင်းဖို့ လိုနေသေး တယ် လို့လည်း အစီရင် ခံစာထဲ မှာ ဖော်ပြ ထားပါသေး တယ်။ ကမ္ဘာ့ဘဏ် စစ်တမ်းထဲ မှာ ပါဝင်ခဲ့တဲ့ ပုဂ္ဂလိက လုပ်ငန်းတွေ ရဲ့ သုံးဆယ် ရာခိုင်နှုန်းပဲ ဘဏ်စာရင်း ဖွင့်လှစ် ထားတာကို တွေ့ရပြီး၊ ဒါဟာ ဒေသတွင်း မှာ အနည်းဆုံး ဖြစ်တယ် လို့ အစီရင်ခံစာ မှာ နှိုင်းယှဉ် ဖော်ပြ ထားပါတယ်။ မြန်မာ နိုင်ငံရဲ့ ကုန်သွယ်ရေး ကဏ္ဍ မြှင့်တင်ဖို့ အတွက် ကုန်သွယ်ခွန် တွေ လျှော့ပေါ့ ပေးတာမျိုး၊ လိုင်စင် လျှောက်ထား စရာ မလိုတဲ့ ကုန် ပစ္စည်း အမျိုး အစားတွေ သတ်မှတ် ပေးတာမျိုး တွေ လုပ်ပေး ခဲ့တယ် ဆိုပြီး ကုန်သွယ်မှု မြှင့်တင်ရေး ဦးစီးဌာန က ပြန်ကြားရေး တာဝန်ခံ ဦးဝင်းမြင့် က ဘီဘီစီကို ပြောပါတယ်။ ဥပဒေပိုင်း ဆိုင်ရာ ပြောင်းလဲဖို့ လိုအပ်တဲ့ နေရာတွေမှာ အဆင့်ဆင့် လုပ်ဆောင်ရတဲ့ အတွက် ကြန့်ကြာ တတ်တာမျိုး တော့ ရှိကြောင်း လည်း ဦးဝင်းမြင့် က ဆိုပါတယ်။ အခု‘စီးပွားရေး လုပ်ကိုင် ဆောင်ရွက်ခြင်း ၂၀၁၅’ ကမ္ဘာ့ဘဏ် အစီရင် ခံစာမှာ စင်္ကာပူ နိုင်ငံ က အဆင့် ၁ ချိတ်ပြီး၊ အိမ်နီးချင်း ဘင်္ဂလားဒေ့ရှ်က အဆင့် ၁၇၃ နဲ့ မြန်မာနိုင်ငံ ရဲ့ အပေါ်မှာ ရှိနေပါတယ်။ ကမ္ဘာ့ဘဏ်အုပ်စု အနေနဲ့ မြန်မာနိုင်ငံ မှာ ရင်းနှီး မြှပ်နှံမှုနဲ့ သက်ဆိုင်တဲ့ လေ့လာ ဆန်းစစ်မှုတွေ ကိုလည်း ပြုလုပ်နေပြီး အဲဒါနဲ့ ပက်သက်တဲ့ အစီရင်ခံစာ ကို နောက်နှစ်ဆန်း မှာ ထုတ်ပြန် သွားဖို့ ရှိပါတယ်။","len":2971}
{"id":"140520_letpadaung_wenbao","url":"https:\/\/www.bbc.com\/burmese\/burma\/2014\/05\/140520_letpadaung_wenbao","title":"တရုတ် အလုပ်သမားတွေကို ဖမ်းသူတွေ အရေးယူခံရ","summary":"လက်ပံတောင်း စီမံကိန်း ဧရိယာမှာ ရဲတွေနဲ့ ရုန်းရင်း ဆန်ခတ် ဖြစ်မှု၊ တရုတ် ဝန်ထမ်း၂ ယောက်ကို ဖမ်းဆီးခဲ့မှုတို့ အတွက် ဒေသခံ ရွာသား တွေကို အမှုဖွင့် လိုက်ပါတယ်။","text":"ဝမ်ပေါင်က တရုတ် ဝန်ထမ်း ၂ ယောက်ကို ဆည်တည်း ရွာသားတွေ ဖမ်းထားခဲ့စဉ် ဆည်တည်း ရွာသားတွေနဲ့ ကျောက်ဖြူတိုင် ရွာသားတွေကို အုပ်စု ၂စု ခွဲပြီး ဆားလင်းကြီး ရဲစခန်းမှာ အမှုဖွင့် တာဖြစ်ပါတယ်။ ရွာသားတွေ ဖမ်းထားခဲ့တဲ့ ဝမ်ပေါင် ကုမ္ပဏီက တရုတ် အလုပ်သမား ၂ ယောက်ကို ပြန်ခေါ်နိုင်ဖို့ မေလ ၁၈ ညက ဇီးတော ကျောင်းတိုက်ကို ဝင်လာတဲ့ ရဲတွေကို ကျောက်ဖြူတိုင် ရွာသား တွေက တိုက်ခိုက်ပြီး ရဲတပ်ဖွဲ့ ပိုင် ဆိုင်ကယ် ၁၂ စီး နဲ့ ကားငါးစီးကို ဖျက်ဆီးခဲ့မှုနဲ့ ကျောက်ဖြူတိုင် ရွာသားတွေကို အမှုဖွင့်ထားတာ ဖြစ်ပြီး ဆည်တည်းရွာက ခေါင်းဆောင် ၅ယောက်နဲ့ ရွာသားတွေ ကိုတော့ တရုတ်ဝန်ထမ်း နှစ်ယောက်ကို ဖမ်းဆီးခဲ့မှုနဲ့ အမှုဖွင့် ထားတယ်လို့ ဆားလင်းကြီး မြို့နယ် စခန်းမှူးက ဘီဘီစီကို အတည်ပြု ပြောပါတယ်။ သူတို့အမှုကို ဇွန်လ ၈ ရက်မှာ ရုံးတင်မယ်လို့ ဆိုပေမဲ့ ကာယကံရှင် ရွာသားတွေက သူတို့ကို ဘာပုဒ်မနဲ့ အမှုဖွင့်ထားပြီး ဘယ်နေ့ ရုံးချိန်း လာရမယ်ဆိုတာ အကြောင်းကြားတာ မရှိဘူးလို့ ပြောပါတယ်။ မေလ ၁၉ ရက်နေ့က ညှိနှိုင်း ခဲ့ကြတုန်း ကလည်း မပြောလိုက်ဘူးလို့ အမှုဖွင့်ခံထားရတဲ့ ဆည်းတည်း ရွာသူ မဝင်းဝင်းဌေးက ပြောပါတယ်။ အစိုးရ သတင်းစာတွေ မှာတော့ တရုတ် ဝန်ထမ်း နှစ်ယောက်ကို ဖမ်းထားတဲ့ ကိစ္စအတွက် ငြိမ်းငြိမ်း ချမ်းချမ်း ဖြေရှင်းဖို့ လာတဲ့ ညှိနှိုင်းရေး အဖွဲ့တွေကို ရွာသားတွေက အကြမ်းဖက် တိုက်ခိုက်လို့ ရဲသား နှစ်ယောက် ဒဏ်ရာရပြီး ဆေးရုံတက် ကုနေရတယ်လို့ ဖော်ပြထားပါတယ်။ ရွာသားတွေ ကတော့ တဘက်နဲ့တဘက် အပြန်လှန် ပစ်ခတ်လို့ ထိခိုက်တာ ဖြစ်ပြီး သူတို့ ရွာသားတွေ ဘက်မှာလည်း ဒဏ်ရာ ရသူတွေရှိတယ်လို့ ပြောပါတယ်။ ရုန်းရင်းဆန်ခတ် ဖြစ်ခဲ့မှုမှာ ရဲတပ်ဖွဲ့ ဘက်က ရာဘာ ကျည်ဆန်တွေ၊ မျက်ရည်ယိုဗုံး တွေနဲ့ ပစ်ခတ် လူစုခွဲ ခဲ့ရပါတယ်။ နောက်တနေ့ ညနေပိုင်း ရောက်တော့ နှစ်ဘက်ညှိနှိုင်းမှုတွေ အရ တရုတ်ဝန်ထမ်း နှစ်ယောက်ကို ပြန်လွှတ် ပေးလိုက်တာ ဖြစ်ပါတယ်။","len":2972}
{"id":"46904395","url":"https:\/\/www.bbc.com\/burmese\/46904395","title":"ရန်ကုန်စည်ပင်ရွေးကောက်ပွဲမှာ တကယ် အလုပ် လုပ်မယ့် သူတွေ ပါဝင်နိုင်ဖို့လို","summary":"လာမယ့် မတ်လ ၃၁ ရက်နေ့မှာ ကျင်းပဖို့ ကြေညာထားတဲ့ ရန်ကုန် မြို့တော် စည်ပင်ရွေးကောက်ပွဲမှာ တကယ် အလုပ်လုပ်မယ့်လူတွေ ပါလာဖို့ မျှော်လင့်ပြီး စည်ပင်ဥပဒေကို တိတိကျကျ ကိုင်တွယ်ပေးမယ့် လူတွေလိုတယ်လို့ စမ်းချောင်းမြို့နယ် ပြည်သူ့လွှတ်တော်ကိုယ်စားလှယ် ဦးဘိုဘိုဦးက ပြောလိုက်ပါတယ်။","text":"မြို့တော်စည်ပင်မှ နောက်ဖေးလမ်းကြား အမှိုက်ရှင်းနေစဉ် \"မြို့နယ်အဆင့်တွေမှာ အောက်ခြေအဆင့်တွေမှာ ပြည်သူလူထုတွေအနေနဲ့ စည်ပင်သာယာရေးနဲ့ ပတ်သက်လို့ စီမံခန့်ခွဲမှုကို ပိုပြီးတော့ ကောင်းစေချင်တယ်၊ အမှိုက်သိမ်းစနစ်ကို ကောင်းစေချင်တယ်၊ လမ်းဘေးမှာရှိတဲ့ မီးစက်ကြီးတွေကို မရှိစေချင်ဘူး၊ လမ်းဘေးမှာ ကျူးနေတဲ့ ဈေးသည်တွေကို မရှိစေချင်ဘူး\" လို့ လွှတ်တော် အမတ် ဦးဘိုဘိုဦးက သူ့ အမြင်နဲ့ လိုလားချက်ကို ပြောပါတယ်။ မကြာခင်ရက်ပိုင်းကလည်း ဦးဘိုဘိုဦးဟာ သူ့ရဲ့ မဲဆန္ဒနယ်ဖြစ်တဲ့ စမ်းချောင်းမြို့နယ်က အိမ်တစ်အိမ်မှာ မိလ္လာရေတွေ မြောင်းထဲစီးဆင်း နေတဲ့ကိစ္စကို သက်ဆိုင်ရာ မြို့နယ်စည်ပင်နဲ့ ညှိနှိုင်းဆောင်ရွက်ပေးခဲ့ရာမှာ ဌာနဆိုင်ရာက လုပ်ဆောင်မပေးတဲ့အတွက် ရန်ကုန်မြို့တော်ဝန်ကို တာဝန်အရှိဆုံး ပုဂ္ဂိုလ်ဖြစ်တယ်ဆိုပြီး မီဒီယာတွေမှာ ဝေဖန်ပြောကြားခဲ့ဖူးပါတယ်။ ရန်ကုန်မြို့တော် စည်ပင်သာယာရေးကော်မတီဝင် ရွေးကောက်ပွဲအတွက် ဦးစီးပေးမယ့် ရွေးကောက်ပွဲ ကော်မရှင်ကို ရန်ကုန်တိုင်းဒေသကြီး အစိုးရအဖွဲ့က ယခုလ ၃ရက်နေ့မှာ ဖွဲ့စည်းပေးခဲ့ပါတယ်။ ဒီရွေးကောက်ပွဲကို ရန်ကုန်တိုင်း စည်ပင်သာယာရေး နယ်နမိတ်အတွင်းမှာရှိတဲ့ မြို့နယ် ၃၃ မြို့နယ်မှာ ပြုလုပ်သွားမှာဖြစ်ပြီး ရွေးကောက်ပွဲ ဝင်ပြိုင်မယ့်သူတွေဟာ ဇန်နဝါရီ ၁၈ ရက်နေ့ကစပြီး ၁၀ ရက်အတွင်း အဆိုပြုလျှောက်လွှာတွေကို တင်သွင်းရမှာဖြစ်ပါတယ်။ မဲဆန္ဒနယ်ခြောက်ခုကို လူဦးရေ အချိုးအတိုင်း ခွဲခြားသတ်မှတ်ထားတာကြောင့် တချို့ မဲဆန္ဒနယ်တွေမှာ မြို့နယ် ၁၀ ခုအထိ ပါပြီး တချို့ မဲဆန္ဒနယ်တွေမှာတော့ မြို့နယ်လေးခုခန့်ပါဝင်ဖွဲ့စည်းထားတယ်လို့ ရွေးကောက်ပွဲကော်မရှင်က ဆိုပါတယ်။ ဒီမဲဆန္ဒနယ် ခြောက်ခုထဲက ကိုယ်စားလှယ်လောင်း ၆ ယောက်ကို ပြည်သူတွေက ရွေးချယ်ရမှာဖြစ်ပြီး အဲဒီထဲက ၁ ဦးကိုတော့ ဒုတိယမြို့တော်ဝန်အဖြစ် စုပေါင်းကော်မတီဝင် ၁၀ ဦးက မဲပေးရွေးချယ်ရမှာဖြစ်ပါတယ်။","len":2972}
{"id":"140628_ukraine_extend_cease_fire","url":"https:\/\/www.bbc.com\/burmese\/world\/2014\/06\/140628_ukraine_extend_cease_fire","title":"ယူကရိန်းအစိုးရ အပစ်ရပ်ကာလ ၃ရက်တိုး","summary":"ယူကရိန်း နိုင်ငံ အရှေ့ဘက်ခြမ်း မှာ၊ အစိုးရဘက်က တစ်ဖက်သတ် ရပ်စဲ ပေးထားတဲ့၊ တစ်ပတ်ကြာ အပစ်အခတ် ရပ်စဲထားမှု ကို၊ ယူကရိန်း သမ္မတ ပက်ထရို ပိုရိုရှင်ကို က ၃ ရက် ထပ်မံ တိုးမြင့် ပေးလိုက်ပါတယ်။","text":"ယူကရိန်း သမ္မတ ပိုရို ရှင်ကိုနဲ့ အီးယူ ခေါင်းဆောင်တွေ ရုရှားလိုလားသူ ခွဲထွက်ရေး သမားတွေ နဲ့ ဥရောပက လုံခြုံရေးဆိုင်ရာ ကြားဝင် စေ့စပ်ပေးသူတွေ ရဲ့ ဆွေးနွေးပွဲတွေ အတွင်း၊ အစိုးရက အပစ်အခတ် ရပ်စဲပေးထားတဲ့ အပေါ် ခွဲထွက်ရေး လက်နက်ကိုင်တွေကလည်း လိုက်နာနိုင်တယ်လို့ ပြောဆိုခဲ့ အပြီးမှာ၊ ဒီလို ရက်တိုးပေးလိုက်တာ ဖြစ်ပါတယ်။ အခု တိုးမြင့်ပေးလိုက်တဲ့ ၃ ရက် အတွင်း၊ ခွဲထွက်ရေး သူပုန်တွေဘက်က သဘောတူလာရမယ့် အချက်တွေကို သမ္မတ ပိုရိုရှင်ကိုက၊ ချမှတ်ခဲ့ပါတယ်။ ဒါပေမယ့်၊ ခွဲထွက်ရေး သမားတွေကတော့၊ ကြားဝင် စေ့စပ်နေသူတွေ ကနေ တဆင့်ပဲ ဆက်ပြီး အပေးအယူလုပ် ဆွေးနွေး နေချင်ပါတယ်။ ဒီအချိန်မှာပဲ၊ ဥရောပသမဂ္ဂ အီးယူ အဖွဲ့က၊ ရုရှား အနေနဲ့၊ လာမယ့် တနင်္လာနေ့ နောက်ဆုံးထားပြီး၊ ယူကရိန်း အရေးနဲ့ ပတ်သက်ပြီး မူဝါဒတွေ ပြောင်းလဲ မပေးဘူး ဆိုရင်၊ ပိုမို တင်းကြပ်တဲ့ အရေးယူ ပိတ်ဆို့မှုတွေ ကြုံလာရမယ် ဆိုပြီး၊ သတိပေးထားပါတယ်။ တခါ၊ ဥရောပ သမဂ္ဂ အဖွဲ့နဲ့ ယူကရိန်း၊ ဂျော်ဂျီယာ နဲ့ မော်လ်ဒိုဗာ နိုင်ငံတွေ အကြား၊ ပိုမိုနီးကပ်တဲ့ ဆက်ဆံရေး ထူထောင်လာကြတဲ့ အပေါ်၊ နောက်ဆက်တွဲ ဆိုးကျိုးတွေ ထွက်ပေါ်လာနိုင်တယ် ဆိုပြီး၊ ရုရှား လက်ထောက် နိုင်ငံခြားရေး ဝန်ကြီး ဂရက်ဂေါ်ရီ ကရာဆင် က သတိပေး လိုက်ပါတယ်။ ဒီနိုင်ငံတွေနဲ့ အီးယူအကြား ဆက်ဆံရေးတွေ ပိုမို တိုးမြင့်လာနေတာဟာ ရုရှားနိုင်ငံရဲ့ စီးပွားရေးကို ထိခိုက်စေမှာလား ဆိုတာ စမ်းစစ်သွားမယ့် အကြောင်း၊ ရုရှား သမ္မတ ပူတင်ရဲ့ ပြောခွင့်ရ ပုဂ္ဂိုလ် ဒီမီထရီ ပက်ရှိကို ကလည်း ပြောခဲ့ပါတယ်။ ယူကရိန်းနိုင်ငံကို ဓာတ်ငွေ့ ပြန်ရောင်းဖို့ ကြံရွယ်ပြီး ရုရှားရဲ့ ဓာတ်ငွေ့တွေ ကို ဝယ်ယူနေတာ လို့ သံသယ ရှိလာရင်၊ ရုရှားက ရောင်းချပေးနေတဲ့ ဓာတ်ငွေ့တွေကို ထိန်းချူပ် သွားမယ်လို့ ရုရှားနိုင်ငံပိုင် သဘာဝဓာတ်ငွေ့ ကုမ္မဏီ ဂက်စ်ပရွမ်ကလည်း၊ သူတို့ရဲ့ ဥရောပက ဖောက်သည်တွေ ကို၊ ပြောဆိုထားပါတယ်။","len":2974}
{"id":"140705_iraq_isis","url":"https:\/\/www.bbc.com\/burmese\/world\/2014\/07\/140705_iraq_isis","title":"ISIS အဖွဲ့ ခေါင်းဆောင်ဗီဒီယိုထွက်လာ","summary":"အီရတ် နိုင်ငံ မြောက်ပိုင်း မိုဆူးလ် မြို့က နာမည်ကျော် အယ်လ်နိုရီ ဗလီ ဝတ်ကျောင်းတော် မှာ ISIS သူပုန်တွေရဲ့ ခေါင်းဆောင်၊ အဘူ ဘာကာ အယ်လ် ဘာ့ဂ်ဒါဒီ တရားဟောနေ တဲ့ ဗီဒီယို အင်တာနက်ပေါ် ရောက်လာ ပါတယ်။","text":"အယ်လ် ဘာဒါဒီ ရဲ့ပထမဆုံး ဗီဒီယို ထွက်ပေါ်ခဲ့ ဆီးရီးယားနဲ့ အီရတ်မှာ သူတို့ထိမ်းချုပ် ထားတဲ့နယ်မြေတွေကို နိုင်ငံသစ်အဖြစ်ကြေညာထားတဲ့ အစ္စလာမ္မစ် နိုင်ငံတော်ကို သူက ချီးကျူးပြောကြားလိုက်ပြီး မူဆလင် အားလုံး သူ့အပေါ်နာခံ ကြဖို့လည်း တိုက်တွန်း လိုက် ပါတယ်။ သီးခြား နေလေ့ရှိတဲ့ ဒီစစ်သွေးကြွ ခေါင်းဆောင်ရဲ့ ပုံတွေကို အရင်က ဗီဒီယို အနေနဲ့ တခါမှ မတွေ့ရ ဘူးဘဲ ဓါတ်ပုံ တွေသာ တွေ့ခဲ့ရ ဘူးတယ်လို့ ကျွမ်းကျင် သူတွေက ပြောပါတယ်။ ဒီဗီဒီယိုနဲ့ ပတ်သက် လို့ သီးခြား အတည်ပြု နိုင်ခြင်း မရှိပေမယ့် သူ့ကို သိတဲ့ သူတွေက ဒါဟာ အဘူဘာကာ အယ်လ်ဘာဒါဒီ အစစ် ဖြစ်တယ်လို့ ပြောကြ ပါတယ်။ ခေါင်းဆောင် တဦး ခန့်အပ်ဖို့ ဟာ မူဆလင် တိုင်းရဲ့ တာဝန် ဖြစ်ပြီး ဒါကို ဆယ်စုနှစ်ပေါင်း များစွာ လစ်လျူ ရှုထားခဲ့ ကြတယ်လို့ သူက ပြောပါတယ်။ သူ့ကို ခါလစ်ဖ် လို့ခေါ်တဲ့ မူဆလင် ခေါင်းဆောင် တဦးအဖြစ် ခန့်အပ် တာကို ဝန်ထုပ် ဝန်ပိုး တခု အနေနဲ့ မြင်ကြောင်း နဲ့ သူအဲဒီလို ခန့်အပ်ခံရဖို့ လည်း မကြိုးစား ခဲ့ဘူး လို့ ပြောခဲ့ ပါတယ်။ အီရတ်စစ်တပ် ဗုံးကြဲတုန်းက သူသေသွားပြီ လို့ သတင်းတွေ ထွက်ခဲ့ အပြီးမှာ သူ့ရဲ့ ဗီဒီယို ထွက်လာ ခဲ့တာပါ။ ISIS အဖွဲ့ဟာ အီရတ် မြောက်ပိုင်း နင်နီးဗား ပြည်နယ် ထဲမှာ ရှိတဲ့ ဗလီ ဝတ်ကျောင်း တဒါဇင် ကျော် ကိုလည်း ဖျက်ဆီး ပစ်ခဲ့ ပါတယ်။ ရှီယာ၊ ဆွန်နီနဲ့ ခရစ်ယန် တွေရဲ့ အဆောက် အဦ တွေကို ပစ်မှတ် ထား တိုက်ခိုက်ခဲ့ ပြီး ဓါတ်ပုံ တွေကို လည်း အင်တာနက် လူမှု ကွန်ယက်တွေ ပေါ် တင်ခဲ့ ပါတယ်။ အီရတ် ဝန်ကြီးချုပ် နူရီ အယ်လ် မာလီကီ ကတော့ အီရတ် မြောက်ပိုင်းမှာ သူပုန်ကို မခုခံနိုင်ဘဲ တပ်ပျက် သွားခဲ့တဲ့ အတွက် ကြည်းတပ် ဦးစီးချုပ်နဲ့ ရဲချုပ်ကို စနေနေ့မှာ ရာထူးက ဖယ်ရှား ခဲ့ပါတယ်။ ခုနောက်ဆုံး ဖြစ်နေတဲ့ ပဋိပက္ခ တွေကြောင့် လူတသန်းထက် မနည်း အိုးအိမ်တွေ စွန့်ခွာ ပြေးခဲ့ ရပြီး၊ ဇွန်လ အတွင်း သေဆုံးသူ အရေအတွက် ဟာလည်း ၂၅၀၀ နီးပါး ရှိခဲ့ ပါတယ်ခင်ဗျာ။","len":2976}
{"id":"150105_burma_peacetalks_","url":"https:\/\/www.bbc.com\/burmese\/burma\/2015\/01\/150105_burma_peacetalks_","title":"ပြည်ထောင်စုနေ့မှာ အပစ်ရပ် လက်မှတ်ထိုးဖို့ အစိုးရ ရည်မှန်း","summary":"လာမယ့် ဖေဖော်ဝါ ရီ လ ၁၂ ရက်နေ့ ပြည်ထောင်စုနေ့မှာ တိုင်းရင်းသားလက် နက်ကိုင်တွေ ပါဝင်တဲ တစ်နိုင်ငံလုံး အဆင့် အပစ်အခတ် ရပ်စဲ ရေး လက်မှတ် ရေးထိုး နိုင်ဖို့အစိုးရဘက်က လိုလားတယ်လို့ သမ္မတ ဦးသိန်းစိန်က ထုတ်ဖော် ပြောဆို လိုက်ပါတယ်။","text":"ကာကွယ်ရေး ဦးစီးချုပ်ကလည်း တိုင်းရင်းသား လက်နက်ကိုင် ခေါင်းဆောင်တွေနဲ့ တွေ့ဆုံခဲ့ နေပြည်တော်ကို ရောက်နေတဲ့ တိုင်းရင်းသား လက်နက်ကိုင် ၁၂ ဖွဲ့နဲ့ ဇန်နဝါရီလ ၅ ရက် တနင်္လာ နေ့က တွေ့ဆုံ ရာမှာ သမ္မတဦး သိန်းစိန်က ပြောလိုက်တာ ဖြစ်ပါတယ်။ ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင် ကလည်း တိုင်းရင်းသား လက်နက်ကိုင် အဖွဲ့တွေနဲ့ နေ့လယ်ပိုင်းက တွေ့ဆုံခဲ့ပါတယ်။ အစိုးရ ရုံးစိုက်ရာ နေပြည်တော်မှာ အခုလို တိုင်းရင်းသား လက်နက်ကိုင် ခေါင်းဆောင် အများအပြားကို သမ္မတနဲ့ တပ်ဖက်က သီးခြားစီ လက်ခံ တွေ့ဆုံတာ ထူးခြားပါတယ်။ ကာကွယ်ရေးဦးစီးချုပ်လို တစ်နိုင်ငံလုံး အပစ်အခတ် ရပ်စဲရေး အတွက် အရေးကြီးတဲ့ ပုဂ္ဂိလ်နဲ့ တွေ့ဆုံစဉ်မှာ တစ်နိုင်ငံလုံး အပစ်ရပ်ရေးမှာ မပြေမလည် ဖြစ်ခဲ့တဲ့ ဖက်ဒရယ် တပ်မတော် အကြောင်း နှစ်ဘက်စလုံးက ပြောဆိုခဲ့ကြတယ်လို့ ရှမ်းပြည် ပြန်လည်ထူထောင် ရေးကောင်စီ ရှမ်းပြည် တပ်မတော် တောင်ပိုင်းက ဗိုလ်မှူးစိုင်းလ က ပြော ပါတယ်။ ဗိုလ်ချုပ်မှူးကြီး မင်းအောင်လှိုင်က လက်ရှိ တပ်မတော်ဟာ တိုင်းရင်းသား ပြည်သူ တစ်ရပ်လုံးနဲ့ ဖွဲ့စည်းထားတဲ့ တပ်မတော်လို့ ပြောသလို NCCT အဖွဲ့က ဗိုလ်မှူးကြီး ခွန်ဥက္ကာ ကလည်း သူတို့ လိုလားတာ ဖက်ဒရယ် ပြည်ထောင်စု တပ်မတော် ဖြစ်ပြီး စင်ပြိုင် တပ်မတော် မဟုတ်ကြောင်း ပြောတယ်လို့ သူက ဆိုပါတယ်။ အပစ်အခတ်ရပ်စဲရေး လက်မှတ် ရေးထိုးချင်နေတယ်လို့ ပြောနေကြတဲ့ ကေအန်ယူဘက်ကလည်း အဖွဲ့ဝင်တွေ အားလုံး သဘောတူမှသာ တစ်နိုင်ငံ လုံးအပစ်ရပ်ရေး လက်မှတ် ရေးထိုးနိုင်မယ်လို့ ကေအန်ယူ အထွေထွေ အတွင်းရေးမှူး ဖဒိုကွယ်ထူးဝင်းက ပြောပါတယ်။ အစည်းအဝေး တက်ခဲ့တဲ့ တိုင်းရင်းသားခေါင်း ဆောင်တစ်ချို့ ကလည်း အစိုးရ ဘက်ကရော တိုင်းရင်းသား ခေါင်းဆောင်တွေ ဘက်ကပါ လက်မှတ်ထိုးဖို့ ဆန္ဒ ရှိကြပေမဲ့ ညှိနှိုင်းဖို့ ကျန်တဲ့ ကိစ္စတွေ အပြီးသတ် ဆွေးနွေး သဘောတူပြီးမှသာ လက်မှတ် ထိုးကြမယ်ဆိုတာ မျိုးပြောကြပါတယ်။","len":2983}
{"id":"160112_peace_conference_min_aung_hlaing_speech","url":"https:\/\/www.bbc.com\/burmese\/burma\/2016\/01\/160112_peace_conference_min_aung_hlaing_speech","title":"တပ်ချုပ်ရဲ့ ငြိမ်းချမ်းရေး ညီလာခံ မိန့်ခွန်း အပေါ် သုံးသပ်နေ","summary":"နေပြည်တော် မှာ ဇန်နဝါရီ ၁၂ ရက်နေ့ က စတင် ကျင်းပ ခဲ့တဲ့ ပြည်ထောင်စု ငြိမ်းချမ်းရေး ညီလာ ခံမှာ အစိုးရ စစ်တပ် အကြီးအကဲ ဗိုလ်ချုပ်မှုး ကြီး မင်းအောင်လှိုင် လည်း လာရောက် စကား ပြောခဲ့ပါတယ်။","text":"လက်နက်ကိုင် တွေကို ကာလ တစ်ခု အတွင်း နယ်ခြား စောင့်တပ် အသွင် ပြောင်း စေမယ့် သဘော ကိုပဲ ရည်ညွှန်း သလား ဆိုပြီး တိုင်းရင်းသား တချို့ အဖွဲ့တွေ အကြား စိုးရိမ် လာစေ။ အစိုးရ စစ်တပ် အကြီးအကဲ ရဲ့ ပြောဆို မှု ထဲမှာ တခြား နိုင်ငံတွေ မှာလိုပဲ မြန်မာ နိုင်ငံမှာလည်း စစ်တပ် တစ်ခုပဲ ထားရှိမယ့် မူဝါဒ ကျင့် သုံးနေကာ၊ နိုင်ငံတော် ကာကွယ် ရေး အတွက် တာဝန် ထမ်း ဆောင်လိုတဲ့ တိုင်းရင်းသား လက်နက်ကိုင် တွေ အနေနဲ့ တပ်မတော် မှာ လာ တာဝန် ထမ်းကြ ပါ လို့ ထည့်သွင်း ပြော ကြား ခဲ့ ပါတယ်။ ဒါ့အပြင် လက်နက်ဖြုတ်သိမ်းတာ၊ စစ်ပြင်ဆင်မှု မပြုလုပ် တော့တာ၊ အရင် လက်နက်ကိုင် တွေကို အရပ်ဖက် လူမှု အသိုင်းအဝိုင်း ထဲ ပြန်လည် ထည့်သွင်း တာတွေ စတဲ့ နိုင်ငံတကာ ပဋိပက္ခ ဖြေရှင်း တဲ့ နည်းလမ်း တွေ ကို ရည်ညွှန်း ပြီးတော့လည်း သင့်တင့်တဲ့ အချိန် ကာလ အတိုင်း အတာ တစ်ခု သတ်မှတ် ပြီး အကောင်အထည် ဖော်မယ် လို့ ကာကွယ်ရေး ဦးစီးချုပ် က ပြောခဲ့ ပါတယ်။ အခု လို အချက် တွေဟာ မြန်မာ့ တပ်မတော် အနေနဲ့ စွဲကိုင် မြဲ ဖြစ်တဲ့ လက်နက်ကိုင် တွေကို ကာလ တစ်ခု အတွင်း နယ်ခြား စောင့်တပ် အသွင် ပြောင်း စေမယ့် သဘော ကိုပဲ ရည်ညွှန်း သလား ဆိုပြီး တိုင်းရင်းသား တချို့ အဖွဲ့တွေ အကြား စိုးရိမ် လာစေတယ် လို့ လေ့လာသူ တချို့ က သုံးသပ် နေပါတယ်။ ဒီမို ကရေစီ စနစ် ဖော်ဆောင် တဲ့ အခါ မြန်မာနဲ့ ကိုက်ညီတဲ့ ပုံစံကို ပုံဖော်ယူနိုင်မှ ခိုင်မြဲမှာ ဖြစ် တယ်လို့ မြန်မာ စစ်တပ် အကြီးအကဲ က ပြောခဲ့ သလို တပ်မတော် ရဲ့ ငြိမ်းချမ်းရေးဆိုင်ရာ မူဝါဒ ၆ ချက် ဆိုပြီး တော့လည်း ရည်ညွှန်း ပြောဆို ခဲ့ ပါတယ်။ ကာချုပ် ရဲ့ ပြောစကား တွေကို ကြည့်ရင် အပြု သဘော ဆောင် တဲ့ အချက် တွေ ပါဝင် သယောင် ရှိပေမယ့် ပြည်တွင်း ငြိမ်းချမ်း ရေး ကိစ္စ နဲ့ လက်နက်ကိုင် အဖွဲ့ တွေ အပေါ် မှာ တပ်မတော် ရဲ့ သဘောထား ဟာ ဟာ ဘာမှ ပြောင်းလဲ သွားတာ မတွေ့ရဘူး ဆိုပြီး တိုင်းရင်းသား အရေး လေ့လာ နေသူ စိုင်း ထွန်း အောင်လွင် က ဘီဘီစီ ကို ပြောပါတယ်။","len":2988}
{"id":"160531_myanmar_refugee_in_thai","url":"https:\/\/www.bbc.com\/burmese\/burma\/2016\/05\/160531_myanmar_refugee_in_thai","title":"မြန်မာဒုက္ခသည်တွေကို ပြန်ပို့ဦးမှာ မဟုတ်ဘူးလို့ ထိုင်းဘက်ကပြော","summary":"မြန်မာ့ နိုင်ငံရေး အပြောင်းအလဲ ဖြစ်လာ ပေမယ့်လည်း ထိုင်း-မြန်မာ အစိုးရ အကြား ဆွေးနွေးမှုတွေ အရင် မပြုလုပ် ပဲနဲ့ မြန်မာ ဒုက္ခသည်တွေကို ပြန်ပို့မှာ မဟုတ်ဘူးဆိုပြီး ထိုင်းအာဏာပိုင်တွေက ပြောပါတယ်။","text":"၂၀၁၂ ဇွန်လမှာ မယ်လ ဒုက္ခသည် စခန်းကို ဒေါ်အောင်ဆန်းစုကြည် သွားခဲ့တုန်းက။ မြန်မာ အစိုးရ ဘက်က ဒုက္ခသည်တွေကို ဘယ်လို အစီအစဉ် မျိုးနဲ့ ပြန်လည် လက်ခံမယ် ဆိုတာ အပါအဝင် အသေးစိတ် မညှိနှိုင်း ရသေးပဲနဲ့ ထိုင်း အစိုးရက ဒုက္ခသည်တွေကို ပြန်ပို့ဖို့ မဖြစ်နိုင်ဘူး ဆိုပြီး ကရင်ပြည်နယ်နဲ့ နယ်စပ်ချင်း ထိစပ်နေတဲ့ ထိုင်းဘက်ခြမ်းက တာ့ခ်ခရိုင်ရဲ့ ဒုတိယ အုပ်ချုပ်ရေးမှုး နိုင်ဆွတ် ထာ ဆိုင်ဝါနစ် က ဆိုပါတယ်။ ဒါပေမယ့် အဲဒီလို ၂ နိုင်ငံ အစိုးရတွေကြား ဒုက္ခသည် အရေး ဘယ်တော့ ထပ်ပြီး ဆွေးနွေး ကြမလဲ ဆိုတာကိုတော့ မပြောပါဘူး။ တာ့ခ်ခရိုင်ထဲက ဒုက္ခသည်တွေကို ပြီးခဲ့တဲ့ နှစ်ပိုင်းတွေက စစ်တမ်း ကောက်ယူကြည့်တော့ မြန်မာနိုင်ငံထဲက နေရပ်ရင်းကို ပြန်လိုသူတွေ၊ တတိယ နိုင်ငံကို သွားပြီး အခြေချ ချင်သူတွေနဲ့ ထိုင်းနိုင်ငံမှာပဲ ဆက်နေချင်တွေ ဆိုပြီး ၃ အုပ်စုကို တွေ့ခဲ့ရတယ်လို့ မဲဆောက်မှာ ရှိတဲ့ ဘီဘီစီ သတင်းထောက်က ဆိုပါတယ်။ လောလောဆယ်မှာတော့ နိုင်ငံခြား တိုင်းပြည်တွေမှာ သွားပြီး အခြေချထားသူတွေရဲ့ မိသားစုပြန်လည် ပေါင်းစည်းရေး ကလွဲပြီး တခြားလူတွေ အတွက် တတိယနိုင်ငံတွေမှာ ပြောင်းရွှေ့ အခြေချတဲ့ အစီစဉ်ကို ရပ်ထားပါတယ်။ ဒါ့အပြင် နေရပ် ပြန်လိုသူတွေ အတွက် မြန်မာပြည် ပြန်ရောက်ရင် အလုပ်လုပ်ကိုင် စားသောက် နိုင်အောင် အသက်မွေး ဝမ်းကြောင်း သင်တန်းတွေ ဒုက္ခသည် စခန်းတွေမှာ ပို့ချ နေတာမျိုးတွေ လည်း ရှိနေပါတယ်။ ကရင်ပြည်နယ် ထဲမှာလည်း နိုင်ငံခြား ပရဟိတအဖွဲ့တွေက ကရင်ပြည်တွင်း ဒုက္ခသည်တွေကို ပြန်လည်လ နေရာချထားမယ် ဆိုရင် ပေးမယ့် နေရာတွေ ကိစ္စနဲ့ ပတ်သက်ပြီး ငြိမ်းချမ်းရေးအဖွဲ့တွေ၊ ဒေသတွင်း အာဏာပိုင်တွေနဲ့ တွေ့ဆုံ ဆွေးနွေးမှုတွေလည်း ရှိပါတယ်။ ထိုင်းနယ်စပ် လုံခြုံရေး တာ၀န်ရှိသူတွေကတော့ ထိုင်းနိုင်ငံ နယ်စပ်က မြန်မာနိုင်ငံသား ဒုက္ခသည်တွေ နေရပ် ပြန်နိုင်ရေးဟာ အနည်းဆုံး နောက်ထပ် ၃နှစ်လောက် ကြာနိုင်တယ်လို့ ပြောနေပါတယ်။","len":2989}
{"id":"150307_eu_ambassador_student_police","url":"https:\/\/www.bbc.com\/burmese\/burma\/2015\/03\/150307_eu_ambassador_student_police","title":"အကြမ်းဖက် ဖြိုခွင်းမှု EUနဲ့ မဆိုင်ကြောင်း EU သံအမတ်ပြော","summary":"EU ဥရောပ သမဂ္ဂအနေနဲ့ မြန်မာ ရဲတပ်ဖွဲ့ ကလွဲလို့ တခြား ဘယ်အင်အားစုကိုမှ လေ့ကျင့် သင်ကြားပေးတာမျိုး မရှိကြောင်း၊ ပြီးတဲ့ ရက်ပိုင်းက ရန်ကုန်မြို့ မြို့တော် ခန်းမရှေ့မှာ ဖြစ်ပွားခဲ့တဲ့ အကြမ်းဖက် ဖြိုခွဲမှုတွေဟာ EU နဲ့ သက်ဆိုင်မှု မရှိ ကြောင်း မြန်မာနိုင်ငံဆိုင်ရာ EU သံအမတ်ကြီး Roland Kobia က ဘီဘီစီကို ပြောပါတယ်။","text":"ရဲတပ်ဖွဲ့ကလွဲလို့ တခြား ဘယ်အင်အားစုကိုမှ လေ့ကျင့် သင်ကြားပေးတာ မရှိဘူးလို့ EU ငြင်းဆို ဒီမိုကရေစီ ပညာရေးစနစ် တောင်းဆိုနေတဲ့ ဆန္ဒပြ ကျောင်းသားတွေကို အကြမ်းမဖက်ဖို့ ရန်ကုန်မြို့ မြို့တော် ခန်းမရှေ့မှာ ဆန္ဒထုတ်ဖော်နေသူတွေကို ရဲနဲ့ အရပ်ဝတ်တွေက အင်အားသုံး ဖြိုခွဲခဲ့တာနဲ့ ပတ်သက်လို့ ကျောင်းသားတွေက ရဲတပ်ဖွဲ့ကို သင်တန်းပေးနေတဲ့ EU ဥရောပ သမဂ္ဂ ရုံးရှေ့မှာ ကန့်ကွက် ဆန္ဒပြခဲ့ကြအပြီးမှာ မြန်မာနိုင်ငံ ဆိုင်ရာ EU သံအမတ်ကြီး Roland Kobia က အခုလို တုန့်ပြန် ပြောကြားလိုက်တာပါ။ ကျောင်းသားတချို့က EU အပေါ် အပြစ်တင်လိုပုံ ရှိကြောင်း၊ အကြမ်းဖက် ဖြိုခွဲမှုတွေကို အရပ်ဝတ် အင်အားစုတွေက လုပ်ခဲ့တာ ဖြစ်ပြီး ဒီအတွက် EU ကို တာဝန်ခံခိုင်းလို့ မရကြောင်း သူက ပြောပါတယ်။ EU အနေနဲ့ မြန်မာနိုင်ငံ ရဲတပ်ဖွဲ့ကို ၂ဝ၁၃ခုနှစ် ကစပြီး လေ့ကျင့် သင်ကြားပေးခဲ့တာ ဖြစ်တဲ့အကြောင်း၊ ဒီသင်တန်းတွေရဲ့ ရည်ရွယ်ချက်က လူ့အခွင့်အရေးကို လေးစား လိုက်နာမှု မြှင့်တင်ပြီး အရေးပါတဲ့ ညှိနှိုင်း ဆွေးနွေးမှုတွေ လုပ်ဖို့၊ လူစုလူဝေး ဖြိုခွဲမှုတွေကို နောက်ဆုံး အဆင့်မှာသာ ထားပြီး လုပ်ဆောင်ကြဖို့တွေကို ရည်ရွယ် သင်ကြားပေးခဲ့တာ ဖြစ်ကြောင်း မြန်မာနိုင်ငံ ဆိုင်ရာ EU သံအမတ်ကြီး Roland Kobia က ရှင်းပြပါတယ်။ မြန်မာ ရဲတပ်ဖွဲ့ကို သင်တန်းပေးဖို့ EU ဘက်က စပြောတာ မဟုတ်ပဲ အစိုးရဘက်ကရော NLD အမျိုးသား ဒီမိုကရေစီ အဖွဲ့ချုပ်ကပါ ပန်ကြားခဲ့တာ ဖြစ်တယ်လို့ ဆိုပါတယ်။ မန္တလေးမြို့ ပဋိပက္ခမှာ ရဲက ကိုင်တွယ်ခဲ့ပုံကို ကြည့်ရင် EU ရဲ့ လေ့ကျင့် သင်တန်း ပေးမှုကြောင့် အရင်နဲ့မတူတဲ့ တိုးတက်မှုတွေ ရှိလာတယ်လို့ Human Rights Watch အပါအဝင် အဖွဲ့အစည်းတွေကတောင် ထုတ်ဖော် ချီးကြူးခဲ့ကြတယ်လို့ မြန်မာနိုင်ငံ ဆိုင်ရာ EU သံအမတ်ကြီး Roland Kobia က ပြောသွားပါတယ်။ ဒါပေမယ့်လည်း ဒီအကြမ်းဖက် ဖြိုခွင်းမှုတွေကို ကြည့်ခြင်းအားဖြင့် နောက်ထပ် လေ့ကျင့် သင်တန်းတွေ ထပ်ပေးဖို့ လိုနေသေးတယ်ဆိုတာကို မီးမောင်းထိုးပြလိုက်တာပဲ လို့လည်း သူက ပြောပါတယ်။","len":3000}
{"id":"150419_bandaung_conf","url":"https:\/\/www.bbc.com\/burmese\/burma\/2015\/04\/150419_bandaung_conf","title":"ဘန်ဒေါင်း ညီလာခံ နှစ် ၆ဝ ပြည့် ကျင်းပ","summary":"လွန် ခဲ့တဲ့ နှစ်ပေါင်း ၆ဝ က မြန်မာနဲ့ အာရှ အာဖရိက နိုင်ငံ ခေါင်းဆောင် တွေ အင်ဒိုနီးရှား မှာ ဘန်ဒေါင်း ညီလာခံ ကြီး စတင် ကျင်းပ ခဲ့ပါတယ်။","text":"နှစ် ၆ဝ ပြည့် ညီလာခံ အထိမ်းအမှတ် တွေ့ဆုံပွဲ တွေ စတင် နှစ် ၆ဝ ပြည့် ညီလာခံ အထိမ်းအမှတ် တွေ့ဆုံပွဲ တွေကို အင်ဒိုနီးရှား နိုင်ငံ ဂျာကာတာ နဲ့ ဘန်ဒေါင်း မြို့တွေ မှာ ဧပြီလ ၂၄ ရက်နေ့ ထိ ကျင်းပ သွားဖို့ ရှိပါတယ်။ ဒီ အခမ်းအနား တွေ ကို မူလ ဘန်ဒေါင်း ညီလာခံ ကို ကမကထ ပြု ကျင်းပ ခဲ့တဲ့ မြန်မာ နိုင်ငံ က သမ္မတ ဦးသိန်းစိန် နဲ့ အခြား ကမ္ဘာ့ နိုင်ငံ ခေါင်းဆောင် တွေ တက်ရောက်မယ် လို့ သိရပါတယ်။ ဒီဘန်ဒေါင်း ညီလာခံ ဟာ မြန်မာ နိုင်ငံရဲ့ နိုင်ငံခြား ဆက်ဆံရေး မှာ အရေးကြီး ခဲ့တယ်လို့ အငြိမ်းစား ကုလသမဂ္ဂ ဆိုင်ရာ မြန်မာ သံအမတ် ကြီးနဲ့ နိုင်ငံခြားရေး ဌာန ညွှန်ကြားရေးမှူး ချုပ်ဟောင်း ဦးအောင်သန့် က ပြော ပါတယ်။ ပြည်တွင်း သောင်းကျန်းမှု ရန်က ရုန်းထွက် လာခဲ့ရတဲ့ မြန်မာ နိုင်ငံ အတွက် ဒီညီလာခံကို ကြီးမှူး ကျင်းပခဲ့ ရတာက ဂုဏ်သိက္ခာ တက်ခဲ့ရတယ် လို့ သူက ရှင်းပြ ပါတယ်။ ဒီညီလာခံမှာ တရုတ် နိုင်ငံ ပါဝင်ဖို့ ကွန်မြူနစ် မဟုတ်တဲ့ နိုင်ငံ တွေကို တိုက်တွန်းရာမှာ မြန်မာက ကြိုးပမ်းခဲ့တာ ဖြစ်ပါတယ်။ နိုင်ငံခြား ဆက်ဆံရေး မှာ မြန်မာ နိုင်ငံရဲ့ တည်ကြည် ခိုင်မာတဲ့ အနေအထား ကြောင့် အမေရိကန်နဲ့ အနောက် အုပ်စုရော ကွန်မြူနစ် နိုင်ငံတွေပါ လေးစား ခဲ့ရတယ် လို့ သိရပါတယ်။ ဒီညီလာခံ နောက်ပိုင်း ငြိမ်းချမ်းစွာ အတူ ယှဉ်တွဲ နေထိုင်ရေး မူ ၅ ချက်ကို ကမ္ဘာ့ နိုင်ငံတွေက လက်ခံ လာပြီး ဘက်မလိုက် နိုင်ငံများ အုပ်စု ပေါ်ထွက် လာခဲ့ပါတယ်။ အခုလို နိုင်ငံတကာမှာ နိုင်ငံရေး အခင်းအကျင်း ပြောင်းလဲ လှုပ်ရှား နေချိန်မှာ ဘန်ဒေါင်းမူ တွေနဲ့ ဆက်လက် ရပ်တည် နေသင့်ပြီး ဒီအပြောင်းအလဲ တွေကို ကိုင်တွယ်ဖို့ ပို လိမ္မာ ပါးနပ်ဖို့ လိုတယ် လို့လည်း ဦးအောင်သန့် က ပြောပါတယ်။ မြန်မာ နိုင်ငံ အနေနဲ့ ဘန်ဒေါင်းလို နိုင်ငံတကာ မှာ ခေါင်းဆောင် နိုင်တဲ့ အနေအထား ပြန်ရဖို့ ပြည်တွင်း စည်းလုံး ညီညွတ်မှုကို ဒီမိုကရေစီ အခွင့်အရေး တွေနဲ့ အတူ အရင် ထူထောင် သွားဖို့ လိုတယ်လို့လည်း ဆိုပါတယ်။","len":3007}
{"id":"150811_usdp_military_mps_reaction","url":"https:\/\/www.bbc.com\/burmese\/burma\/2015\/08\/150811_usdp_military_mps_reaction","title":"တပ်​မတော်​အရာရှိ​ဟောင်း​တွေ ပါ​တီ​မူ​အတိုင်း လိုက်​နာရမယ်","summary":"တပ်မတော် အရာရှိကြီးတွေ အငြိမ်းစား ယူပြီး ပြည်ထောင်စု ကြံ့ခိုင်ရေး နဲ့ ဖွံ့ဖြိုးရေး ပါတီ ကို ကူးပြောင်း လာတဲ့ အခါ ပါတီ ရဲ့ မူဝါဒ နဲ့ ချမှတ် ထားတဲ့ သဘောထား လမ်းစဉ် တွေ ကို ခံယူ ကျင့်သုံး သွားရမှာ ဖြစ်တယ် ဆိုပြီး ကြံ့ခိုင်ရေး ပါတီ ရဲ့ ခေါင်းဆောင် တစ်ဦး က ပြောပါတယ်။","text":"၂၀၁၂ ပါတီညီလာခံ ကတည်းက ပြည်သူ့ပါတီ အဖြစ်ကို ကူးပြောင်းပြီး ဖြစ်လို့ ပြည်သူ ပြည်သား အကျိုးကိုသာ ဦးထိပ် ထားမှာ ဖြစ်တယ် ဆိုပြီး ဦးလှသိန်းဆွေ က ပြောပါတယ်။ ကြံ့ခိုင်ရေး ပါတီ ဟာ တပ်မတော် က ဖွဲ့စည်း ပေးခဲ့တဲ့ အသင်းကနေ ကူးပြောင်း ဖွဲ့စည်း ထားတာ ဖြစ်တဲ့ အတွက် တပ်နဲ့ ကင်းကွာလို့ မရ တသားတည်းပဲ ဖြစ်တယ် လို့လည်း ပါတီ ရဲ့ ဗဟို အလုပ်အမှုဆောင် ဦးလှသိန်းဆွေ က ဘီဘီစီ ကို ပြောပါတယ်။ ဒါ့ကြောင့် တပ်မတော် ထိပ်တန်း အရာရှိ ကြီးတွေ ရော အရာရှိ ငယ်တွေ ရော လာမယ့် ၂၀၁၅ ရွေး ကောက်ပွဲ ကို ကြံ့ခိုင်ရေး ပါတီ ကနေ ဝင်ချင်ရင် လက်ခံမယ် ဆိုပြီး ကမ်းလှမ်း ခဲ့ကြောင်း ဦးလှသိန်းဆွေ က ဆိုပါတယ်။ ရောက် ရှိ လာကြတဲ့ စစ်ဘက် အရာရှိ ဟောင်း တွေ ဟာ ဘယ် မဲဆန္ဒနယ် ကနေ ဝင်မယ် ဆိုတာ ကို တပ် ကနေ တပါတည်း ရွေးချယ် ပေးလိုက် တာ ဖြစ်ကြောင်း လည်း ဦးလှသိန်းဆွေ က ပြောပါတယ်။ ဒါပေမယ့် သက်ဆိုင်ရာ ဒေသခံ ပါတီ အဖွဲ့ ဝင် တွေ နဲ့ ညှိနှိုင်းပြီး မှ မဲဆန္ဒနယ် ကို အတည်ပြုတာ ဖြစ်ကြောင်း လည်း ဦးလှသိန်းဆွေ က ပြောပါတယ်။ ဒါ့ကြောင့် ကယားပြည်နယ် ထဲ မှာဆို တပ်မတော် က အမည်စာရင်း ပေးလာတဲ့ တပ်ရင်းမှုး အဆင့် အရာရှိ ၇ ဦး ကို ဒေသခံ တွေ ရဲ့ သဘောတူ ညီမှု မရ လို့ လက်မခံ ခဲ့ ဘူး ဆိုပြီး ဦးလှသိန်းဆွေ က ပြောပါတယ်။ လက်ရှိ အစိုးရ အဖွဲ့ဝင် ဝန်ကြီး တွေ ဖြစ်တဲ့ ဦးစိုးသိန်း နဲ့ ဦးအောင်မင်း တို့ကို ကြံ့ခိုင်ရေး ပါတီ က ၂၀၁၅ ကိုယ်စားလှယ်လောင်း တွေ အဖြစ် လက် မခံ ဘူး ဆိုပြီး ပေါ်ထွက် ခဲ့တဲ့ သတင်းတွေ နဲ့ ပတ်သက်လို့လည်း ဦးလှသိန်းဆွေ က ဒေသခံ တွေ နဲ့ သဘောတူမှု မရ တဲ့ အတွက် မဲဆန္ဒနယ် ရွှေ့ပြောင်းပြီး ဝင်ရောက် ဖို့ အကြံပြု ထားသာ ဖြစ်တယ် လို့ ဦးလှသိန်းဆွေ က ရှင်းပြ ပါတယ်။ ဒါပေမယ့် ပြီးခဲ့တဲ့ ရက်ပိုင်း ကမှ တပ် က အနားယူ ပြီး ရောက်လာတဲ့ ဗိုလ်ချုပ်ကြီး နဲ့ ဒုတိယ ဗိုလ်ချုပ်ကြီး အဆင့် တွေ က ရွေးချယ် ထားတဲ့ မဲဆန္ဒနယ် တွေ နဲ့ ပတ်သက် လို့တော့ အခက်အခဲ တစုံတရာ ရှိကြောင်း ဦးလှသိန်းဆွေ က မပြောဆို ပါဘူး။","len":3011}
{"id":"160119_kachin_teachers_murder_1year","url":"https:\/\/www.bbc.com\/burmese\/burma\/2016\/01\/160119_kachin_teachers_murder_1year","title":"ကချင် ဆရာမလေးတွေ သတ်ဖြတ်မှု တရားခံ မမိသေး","summary":"ရှမ်းပြည်တောင်ပိုင်း မူဆယ်မြို့နယ်၊ ကောင်းခါး ကျေးရွာမှာ ကချင် နှစ်ချင်း ခရစ်ယာန် အဖွဲ့ချုပ် KBC ရဲ့ ပညာဒါန အနေနဲ့ စေတနာ့ဝန်ထမ်း ဆရာမလေး နှစ်ယောက် သတ်ဖြတ် ခံရတဲ့ တစ်နှစ်မြောက် အထိမ်းအမှတ် ဆုတောင်းပွဲနဲ့ သတင်းစာရှင်းလင်းပွဲ ပြုလုပ်ခဲ့ ပါတယ်။","text":"ကချင်ဆရာမလေး နှစ်ယောက်သတ်ဖြတ်ခံရမှု နှစ်ပတ်လည် ဆုတောင်းပွဲ ကချင်ဆရာမလေး တန်ဘောင်ခေါန်နန်စင် နဲ့ မရန် လုရာ တို့ အဓမ္မ ပြုကျင့် ခံရပြီး သတ်ဖြတ် ခံခဲ့ရတာ ဇန်နဝါရီလ ၁၉ ရက်နေ့မှာ တစ်နှစ် တင်းတင်း ပြည့်ပြီဖြစ်ပေမဲ့ တရားခံတွေကိုတော့ အခုချိန်ထိ ဖမ်းဆီး အရေးယူနိုင်ခြင်း မရှိသေးပါဘူး။ တရားခံပေါ်ပေါက်ရေးနဲ့ ပတ်သက်လို့ သက်ဆိုင်ရာ ရဲတွေ အပြင် KBC နဲ့ ရှမ်းပြည်နယ်ထဲက ကချင် ရှေ့နေများ ကွန်ရက် အဖွဲ့ဝင်တွေ ဦးဆောင် ဖွဲ့စည်းထားတဲ့ အမှုမှန် ဖော်ထုတ်ရေး ကော်မတီက စုံစမ်း စစ်ဆေးနေခဲ့တာ ဖြစ်ပါတယ်။ ဒါပေမဲ့ KBC အမှုမှန် ဖော်ထုတ်ရေး ကော်မတီ ဥက္ကဋ္ဌ ဆရာ ဆမ်ဆွန် ကတော့ သူတို့အဖွဲ့ အနေနဲ့ စုံစမ်းစစ်ဆေးလိုတဲ့သူ တွေကို ခေါ်ယူ စစ်ဆေးဖို့ လုပ်ပိုင်ခွင့်မရှိသလို ရဲတွေ ဘက်ကလည်း နောက်ပိုင်းမှာ အားတက်သရော စုံစမ်းစစ်ဆေးမှု မရှိတော့တာ တွေ့ရတယ်လို့ ဘီဘီစီကို ပြောပါတယ်။ ဒါကြောင့် လုပ်ပိုင်ခွင့် ပေးဖို့ သမ္မတဆီကို ပြီးခဲ့တဲ့နှစ် ဇူလိုင်လ ကတည်းက စာရေးသား တောင်းဆိုခဲ့ရာမှာ အခုချိန်အထိ အကြောင်းပြန်ကြားတာ မရှိသေးဘူးလို့ သူက ဆိုပါတယ်။ ဆရာမလေးတွေကို အဓမ္မ ပြုကျင့်ပြီး သတ်ဖြတ်မှု ဖြစ်ခဲ့ချိန်က ကောင်းခါးမှာ တာဝန်ကျနေတဲ့ တပ်မတော် စစ်ကြောင်းမှုးနဲ့ ပြီးခဲ့တဲ့နှစ် ဇန်နဝါရီလ ၂၀ ရက်နေ့က ရဲဘော်တချို့ကို တင်ခေါ်သွားတဲ့ ကားသမား နှစ်ယောက်ကို KBC အမှုမှန် ဖော်ထုတ်ရေး ကော်မတီက မေးခွင့်ရချင်တာ ဖြစ်တယ်လို့ ဆရာ ဆမ်ဆွန်က ပြောပါတယ်။ မေးမြန်းခွင့် ရမယ်ဆိုရင် သူတို့က ကျူးလွန်ခဲ့သူတွေ မဟုတ်ရင်တောင် တရားခံ ပေါ်ပေါက်ရေး အတွက် တစုံတရာတော့ အထောက်အကူပြုလိမ့်မယ်လို့ ယူဆတဲ့ အတွက်ဖြစ်တယ်လို့ သူက ပြောပါတယ်။ ရန်ကုန်မြို့က ကချင် နှစ်ချင်း ခရစ်ယာန် အသင်းချုပ် မှာပြုလုပ်တဲ့ ဆုတောင်းပွဲနဲ့ သတင်းစာ ရှင်းလင်းပွဲမှာ လူတစ်ထောင်ကျော် တက်ရောက် ခဲ့ကြတယ်လို့ စီစဉ်သူ တွေက ပြောပါတယ်။ မြစ်ကြီးနားနဲ့ ဗန်းမော်မှာလည်း ဆုတောင်းပွဲ တွေ ပြုလုပ်ခဲ့ကြပါတယ်။","len":3013}
{"id":"140202_afghan_shooting","url":"https:\/\/www.bbc.com\/burmese\/world\/2014\/02\/140202_afghan_shooting","title":"အာဖဂန်သမ္မတလောင်း မဲဆွယ်သူတွေကို ပစ်သတ်","summary":"လာမယ့် ဧပြီလ ၅ ရက်နေ့မှာ လုပ်မယ့် အာဖဂန်နစ္စတန် သမ္မတ ရွေးကောက်ပွဲ မှာ သမ္မလောင်းတယောက် အဖြစ် ရွေးကောက်ခံမယ့် သမ္မတလောင်း ဒေါက်တာ အဗ္ဗဒ္ဒူလာ အဗ္ဗဒ္ဒူလာ အတွက် မဲဆွယ် ပေးနေတဲ့ လူ ၂ ယောက် စနေနေ့က ပစ်ခတ် သတ်ဖြတ်တာ ခံလိုက်ရပါတယ်။","text":"အကြမ်းဖက်တိုက်ခိုက်မှုတွေ အများအပြားဖြစ်ဆဲ အာဖဂန် သူတို့ မဲဆွယ်တဲ့ ရုံးကနေ အထွက်ကလေးမှာ ပစ်သတ်ခံရတာပါ၊ အာဖဂန် အနောက်ဖက်က မြို့တမြို့ဖြစ်တဲ့ ဟာရက် မြို့မှာဖြစ်ခဲ့တာပါ။ အဲဒီမြို့က အီရန် နယ်စပ်နဲ့နီးတဲ့မြို့ဖြစ်သလို ၁၉၉၀ နှစ်တွေ တဝိုက် မှာ ပြည်တွင်းစစ်ဖြစ်တုန်းက တာလီဘန်တို့ အာဖဂန် တခုလုံးကို မသိမ်းနိုင်ခင် ပထမဆုံး စတင်သိမ်းပိုက် အခြေစိုက် နိုင်တဲ့ မြို့ လည်းဖြစ်ပါတယ်။ အခုလုပ်ကြံသတ်ဖြတ်သူတွေ က ဘယ်သူတွေ ဆိုတာ ကိုတော့ မသိရသေးပေမယ့် တာလီဘန် တွေရဲ့ လက်ချက်ပဲ လို့ သံသယဝင်ကြပါတယ်။ သမ္မတလောင်း အဗ္ဗဒ္ဒူလာ အဗ္ဗဒ္ဒူလာ ဟာ ၂၀၀၉ ခုနှစ်တုန်း က သမ္မတလောင်း ကာဇိုင်းနဲ့ ယှဉ်ခဲ့ပြီး နောက်ပိုင်း မဲညစ်တာတွေ ကို သူစိုးရိမ်တယ်ဆိုပြီး ဒုတိယ အကျော့ မဲပြိုင်တဲ့နေရာ ကနေ ထွက်သွားခဲ့ပါတယ်။ အခုသက်တမ်းအတွက်တော့ သမ္မတ ကာဇိုင်း က ၀င်ပြိုင်မှာမဟုတ် တဲ့ အတွက် သူဟာ အလားအလာကောင်းတဲ့ သမ္မတလောင်းတယောက်ပါ။ သူဟာ အမေရိကန် စစ်တပ်တွေ အာဖဂန်မှာ ဒီနှစ် ၂၀၁၄ ကုန်ပြီး နောက်ပိုင်းမှာ အရေအတွက် ထောင်နဲ့ချီပြီး ဆက်ရှိနေဖို့ အားပေးတဲ့သူပါ။ အမေရိကန် က ဒီနှစ်ကုန်ရင် သူ့တပ်တွေ ထဲက တိုက်ခိုက်ရေး တပ်သားတွေ အာဖဂန် အကုန်ဆုတ်မယ်လို့ ကြေညာပြီးပါပြီ၊ ဒါပေမယ့် အာဖဂန်တပ်တွေ ကို သင်တန်းပေးဖို့၊ အကြံပေးဖို့ အတွက် အမေရိကန် တပ်သား ထောင်နဲ့ ချီပြီး ထားခဲ့ဖို့ က ညှိနှိုင်းနေကြဆဲပါ။ ဒီလို အခြေအနေတွေအောက်မှာ သူ့အတွက် မဲဆွယ်ပေးတဲ့ လှုပ်ရှားဆောင်ရွက်သူ ၂ ယောက် ပစ်သတ်ခံရတာပါ။ သတင်းထောက်တွေ ကတော့ လာမယ့် သမ္မတရွေးကောက်ပွဲ လုံခြုံရေး က တော့ အစိုးရ အတွက် စိန်ခေါ်မှုတွေ တပုံတပင် ကြုံနေရတဲ့ပုံလို့ ပြောကြပါတယ်။ ဒီရွေးကောက်ပွဲမှာ ၁၉၉၀ နှစ်တွေတဝိုက်မှာ ဖြစ်ခဲ့တဲ့ ပြည်တွင်းစစ် မှာ ပါခဲ့တဲ့ သူပုန်ခေါင်းဆောင်တွေ ၊ နယ်မြေပိုင် စစ်ဘုရင်တွေ ပါဝင်ကြမယ် ဆိုတဲ့အချက် ကလည်း လုံခြုံရေး အတွက် ပို အခက်အခဲတွေ ကြုံရနိုင်တယ် လို့ တွက်ဆ နေကြပါတယ်။","len":3016}
{"id":"140529_uttarathiri_land_farmer","url":"https:\/\/www.bbc.com\/burmese\/burma\/2014\/05\/140529_uttarathiri_land_farmer","title":"သရက်ဇုန် စီမံကိန်းလယ်တွေမှာ တောင်သူတွေ ဝင်ထွန်ယက်","summary":"ဥတ္တရသီရိ မြို့နယ် ဇလောင်းကျေးရွာအုပ်စုက တောင်သူတွေကို သရက်ဇုန် စီမံကိန်း ဆောင်ရွက်နေတဲ့ လယ်မြေတွေပေါ်မှာ ဝင်ရောက် ထွန်ယက် စိုက်ပျိုးတဲ့ အတွက် အာဏာပိုင်တွေက ခေါ်ယူ စစ်ဆေးနေပါတယ်။","text":"သရက်ဇုန် စီမံကိန်းအတွက် ဆိုပြီး သရက်ပင်တွေ မစိုက်ပဲ လွတ်နေတဲ့အတွက် တောင်သူတွေက မြေတွေ ပြန်လိုချင်နေ အစိုးရက သရက်ဇုန် စီမံကိန်းအတွက် ဆိုပြီး အဲဒီ ဒေသတဝိုက် လယ်မြေတွေကို ၂၀၁၀ ခုနှစ် ကတည်းက သိမ်းယူခဲ့တာ ဖြစ်ပြီး ဒီထဲက လျော်ကြေး မရသေးတဲ့ တောင်သူတွေက သူတို့ပိုင် လယ်မြေတွေပေါ်မှာ ဝင်ရောက် ထွန်ယက် စိုက်ပျိုးခဲ့ကြတာ ဖြစ်ပါတယ်။ သရက်ဇုန် စီမံကိန်းမှာ ပါဝင်တဲ့ မြေယာတွေပေါ် ကျူးကျော်ဝင်ရောက်တယ်ဆိုပြီး ဇလောင်းကျေးရွာအုပ်စုက ရွာသား ၇ဦးကို ကျေးရွာနဲ့ ခရိုင် အုပ်ချုပ်ရေးမှူး တွေ အပြင် ရဲတပ်ဖွဲ့ကပါ ခေါ်ယူ စစ်ဆေးနေတာပါ။ ရွာသားတွေဘက်ကတော့ လျော်ကြေး မရသေးတဲ့အတွက် သူတို့ပိုင် ဒီလယ်မြေတွေပေါ်မှာ ထွန်ယက်စိုက်ပျိုးတာ ဖြစ်တယ်လို့ ဆိုပါတယ်။ အခု ပြဿနာတက်နေတဲ့ ဒီလယ်မြေတွေဟာ အငြိမ်းစား ဗိုလ်ချုပ်မှူးကြီး ဦးသန်းရွှေ ရဲ့ သမီး ဒေါ်သန္တာရွှေ ပိုင်ဆိုင်တယ် ဆိုတာကို တာဝန်ခံ ဆိုသူတွေရဲ့ ပြောဆိုချက်ကြောင့် သိရကြောင်းနဲ့ တောင်သူတွေနဲ့ သူတို့အကြား အခြေအနေတွေ တင်းမာနေတဲ့အတွက် တရားစွဲဆိုမှု ရှိခဲ့ပြီး အခုအခါ အာဏာပိုင်တွေဘက်က ခေါ်ယူစစ်ဆေးနေကြောင်း ဇလောင်းကျေးရွာအုပ်စု အုပ်ချုပ်ရေးမှူး ဦးထွန်းမြင့်က ဘီဘီစီကို ပြောပြပါတယ်။ အသိမ်းခံထားရတဲ့ လယ်ဧက ၁၀၀ လောက်မှာ ဧက ၃၀လောက်မှာပဲ သရက်ပင်တွေ စိုက်ပျိုးတာ တွေ့ရတဲ့အတွက် လွတ်နေတဲ့ ဒီလယ်ယာမြေတွေကို ပြန်လိုချင်တယ်လို့ တောင်သူတွေက ဆိုပါတယ်။ နေပြည်တော် ဥတ္တရသီရိ မြို့နယ်မှာ ရှိတဲ့ အစိုးရ သရက်ဇုန် စီမံကိန်း ဧရိယာက အကျယ်အဝန်း ဧက တစ်သောင်းလောက် ရှိပြီး လယ်ယာမြေ အသိမ်းခံ ရသူတွေထဲက တချို့ကို သမ္မတ ဦးသိန်းစိန်၊ ကာကွယ်ရေး ဦးစီးချုပ် ဗိုလ်ချုပ်မှူးကြီး မင်းအောင်လှိုင် တို့က လယ်တစ်ဧက ကို ကျပ် ၅ သိန်းနှုန်းနဲ့ တောင်သူတွေကို လျော်ကြေးပေးခဲ့ပါတယ်။ ဒါပေမယ့် ဒီစီမံကိန်း ဧရိယာထဲမှာ ပါဝင်တဲ့ ဧက ၁၀ဝ ကျော်လောက်က တောင်သူတွေကတော့ ခုချိန်ထိ လျော်ကြေး မရကြသေးပဲ ဖြစ်နေကြပါတယ်။","len":3020}
{"id":"130920_shwe_mann_rakhine","url":"https:\/\/www.bbc.com\/burmese\/burma\/2013\/09\/130920_shwe_mann_rakhine","title":"ရခိုင်လူမှုရေးတက်ကြွသူတွေကို လွှတ်တော် ဥက္ကဌ ဦးရွှေမန်း တွေ့ဖို့ရှိ","summary":"ရခိုင်ပြည်နယ် ၁၇ မြို့နယ်က လူမူရေး တက်ကြွ ဆောင်ရွက်နေတဲ့ ရခိုင် အမျိုးသား ခေါင်းဆောင်တွေ အပါအ၀င် ရန်ကုန် လူမူအဖွဲ့အစည်းက ခေါင်းဆောင်တွေကို ပြည်သူ့ လွှတ်တော် ဥက္ကဌ ဦးရွှေမန်းက ရန်ကုန်မှာ ဒီလ ၂၉ ရက်နေ့မှာ တွေ့ဆုံဖို့ ဖိတ်ကြားထားတယ်လို့ သိရပါတယ်။","text":"ရခိုင် လွှတ်တော် အဆောက်အဦကို မြင်တွေ့ရပုံ ရခိုင်ပြည်နယ် ၁၇ မြို့နယ် ထဲက မြို့နယ် တစ်ခုစီက ကိုယ်စားလှယ် သုံးဦးနှုန်းနဲ့ လူပေါင်း ၅၁ ဦးကို ဖိတ်ကြားထားတာ ဖြစ်ပါတယ်။ ဒါ့ပြင် ရန်ကုန် လူမူ အဖွဲ့အစည်းတွေ ခေါင်းဆောင် အချို့ကိုလည်း ဖိတ်ကြားထားတယ်လို့ သိရပါတယ်။ တွေ့ဆုံပွဲကိုတော့ စက်တင်္ဘာလ ၂၉ ရက်နေ့မှာ ရန်ကုန်မှာ ပြုလုပ်ကြမှာ ဖြစ်ပါတယ်။ အဓိက ဆွေးနွေးမယ့် အကြောင်းအရာတွေနဲ့ ပတ်သက်လို့ ကိုယ်တိုင် တက်ရောက်မယ့် စစ်တွေမြို့မိ မြို့ဖ တစ်ဦးဖြစ်တဲ့ ဦးသန်းထွန်းက ဘီဘီစီကို ပြောပြရာမှာ ရခိုင်ပြည်နယ် လုံခြုံရေး ၊ တည်ငြိမ်ရေးနဲ့ တရားဥပဒေ စိုးမိုးရေး တို့ကို ဖော်ပြထားတယ်လို့ ဆိုပါတယ်။ ဒုတိယ အနေနဲ့ ရခိုင်ပြည်နယ်က လျှပ်စစ် ကဏ္ဍ ၊ သယ်ယူပို့ဆောင်ရေး ကဏ္ဍ တို့ကိုလည်း ဆွေးနွေးမှာ ဖြစ်ကြောင်း သူက ပြောပြီး ရခိုင်ပြည်နယ် ရေရှည် ဖွံ့ဖြိုးရေးကို ရှေးရှုမှာ ဖြစ်သလို ရခိုင် လူငယ်တွေရဲ့ စွမ်းရည် မြှင့်တင်သွားဖို့ကိုလည်း ဖော်ပြထားတယ်လို့ သူက ပြောပါတယ်။ အခုအခါမှာတော့ ရခိုင်ပြည်နယ်က မြို့နယ်တွေမှာ ကိုယ်စားလှယ်တွေ ရွေးချယ်နေကြပြီး တင်ပြမယ့် စာတန်းတွေကိုလည်း ပြုစုနေကြပါတယ်။ အဲသလို တင်ပြကြတဲ့ အထဲမှာ ရခိုင်ပြည်နယ် လုံခြုံရေးနဲ့ တည်ငြိမ်ရေး ကိစ္စတွေကို အဓိက ထား တင်ပြဆွေးနွေးကြမယ်လို့လည်း သိရပါတယ်။ ရန်ကုန်တိုင်းမှာ ရှိနေတဲ့ လူမူ အဖွဲ့အစည်း ခေါင်းဆောင် တစ်ဦးကတော့ လုံခြုံရေး ကိစ္စရပ်တွေ အပါအ၀င် ရခိုင်ပြည်နယ် ဖွံ့ဖြိုးတိုးတက်ရေး ကိစ္စတွေကိုပါ တင်ပြ ဆွေးနွေးမယ်လို့ ဆိုပါတယ်။ အခု ပြည်ထောင်စု လွှတ်တော် ဥက္ကဌလည်း ဖြစ်၊ ပြည်သူ့ လွှတ်တော် ဥက္ကဌလည်း ဖြစ်တဲ့ သူရ ဦးရွှေမန်းရဲ့ ရခိုင်ဒေသဆိုင်ရာ ခေါင်းဆောင်တွေကို ခေါ်ယူ တွေ့ဆုံမယ့် အစီအစဉ်ဟာ ပထမဆုံး အကြိမ် ဖြစ်ပြီး ခုအစီအစဉ်ဟာ ထူးခြားမူလည်း ရှိနေတဲ့ အတွက် ရခိုင်ဒေသ ခေါင်းဆောင်တွေကတော့ ရခိုင်ပြည်နယ် အတွက် တစုံတစ်ရာ အကျိုး ရှိလိမ့်မယ်လို့လည်း မျှော်လင့်နေကြပါတယ်။","len":3026}
{"id":"160213_syria_turkey_kurds","url":"https:\/\/www.bbc.com\/burmese\/world\/2016\/02\/160213_syria_turkey_kurds","title":"ဆီးရီးယားထဲ ရုရှားပြုလုပ်နေတဲ့ လေကြောင်းတိုက်ခိုက်မှုတွေကို အနောက်အုပ်စု ပြင်းပြင်းထန်ထန် ဝေဖန်","summary":"ဆီးရီးယား နိုင်ငံထဲမှာ ပြုလုပ် နေတဲ့ လေကြောင်း တိုက်ခိုက်မှု တွေ နဲ့ ပတ်သက်ပြီး ပြန်လည် စဉ်းစား သုံးသပ် မှု တွေ ပြုလုပ်ပါ ဆိုပြီး ရုရှား ကို အနောက် နိုင်ငံတွေ အုပ်စု က တောင်းဆို လိုက်ပါတယ်။","text":"ဆီးရီး နိုင်ငံထဲ အပစ်ရပ် သဘောတူမှု ကို အကောင်အထည် ဖော်နိုင်ဖို့ ဆိုရင် ရုရှားရဲ့ အပြုအမူ တွေ ပြောင်းလဲမှ ဖြစ်မယ်။ အစ္စလာမစ် အစွန်းရောက် တွေ မဟုတ် ကြတဲ့ ဆီးရီးယား သူပုန် အုပ်စု တွေ နဲ့ အရပ်သား တွေ ကို အဓိက ပစ်မှတ် ထားပြီး ရုရှား က ဗုံးကြဲ နေတာ ဖြစ်တယ် လို့ အမေရိကန် နိုင်ငံခြားရေး ဝန်ကြီး ဂျွန်ကယ်ရီ က ပြောပါတယ်။ ဆီးရီး နိုင်ငံထဲ အပစ်ရပ် သဘောတူမှု ကို အကောင်အထည် ဖော်နိုင်ဖို့ ဆိုရင် ရုရှားရဲ့ အပြုအမူ တွေ ပြောင်းလဲမှ ဖြစ်မယ် လို့လည်း ဝန်ကြီး ကယ်ရီ က ဆိုပါတယ်။ ဘာသာရေး အစွန်းရောက် မဟုတ်ကြပဲ အလယ်အလတ် သဘောထား ရှိကြတဲ့ ဆီးရီးယား အတိုက်အခံ အဖွဲ့တွေ ကို ရုရှား က တိုက်ခိုက် နေတာ ရပ်ဖို့ ဗြိတိန်ကလည်း တောင်းဆို ပါတယ်။ ဒါပေမယ့် ရုရှားအစိုးရ ကတော့ သူတို့ဟာ အစွန်းရောက် အဖွဲ့တွေကို ပစ်မှတ်ထား တိုက်ခိုက်နေတာ ဖြစ်တယ် လို့ ပြောနေပါတယ်။ ရုရှား နဲ့ အနောက်အုပ်စု အကြား လက်ရှိ ဖြစ်ပေါ် နေတဲ့ တင်းမာမှု တွေဟာ စစ်အေးခေတ် ပုံစံမျိုးဆီ နောက်တခါ ပြန်ရောက် အောင် တွန်းလွှတ်နေသလို ဖြစ်နေပြီ လို့ ရုရှား ဝန်ကြီးချုပ် ဒီမီထြီး မက်ဗရေးဒက်ဗ် က ဆိုပါတယ်။ တခါ၊ ဆီးရီးယား နိုင်ငံ မြောက်ပိုင်း ကာ့ဒ် မျိုးနွယ်စု လက်နက်ကိုင် တွေ ရှိတဲ့ နေရာတွေ ကို တူရကီ စစ်တပ် က လက်နက်ကြီး တွေ နဲ့ ပစ်ခတ် ခဲ့တယ် ဆိုတဲ့ သတင်းတွေ ရရှိ ထားပါတယ်။ တူရကီက ပစ်မှတ် ထား တိုက်ခိုက် ခဲ့တဲ့ နေရာ တွေထဲ ကာ့ဒ် လက်နက်ကိုင် အုပ်စု တစ်ခု ဖြစ်တဲ့ YPG ကနေ ပြီးခဲ့တဲ့ ကြာသာပတေး နေ့တုန်းက သိမ်းပိုက် ထားတဲ့ မီးနက်ဂ် လေတပ် စခန်းလည်း ပါဝင် ပါတယ်။ YPG အဖွဲ့ဟာ တူရကီ နိုင်ငံထဲက ကာ့ဒ် သူပုန် တွေ နဲ့ ဆက်စပ်နေတယ် လို့ တူရကီ အစိုးရ က သတ်မှတ် ထားပါတယ်။ ဆီးရီးယား နိုင်ငံထဲ က ကာ့ဒ် လက်နက်ကိုင် တွေ ဟာ ဒီ့ပြင့် မျိုးနွယ်စု တွေ ဖြစ်တဲ့ အာရပ် တွေ နဲ့ တာ့ခ်မင် တွေ ကို စစ်ရာဇဝတ်မှု မျိုး မြောက်တဲ့ အတိုင်းအတာ အထိ ရောက်အောင် တိုက်ခိုက် နေတယ် လို့ တူရကီ ဝန်ကြီးချုပ် အာမက် ဒါဗူးတော်လူး က ပြောပါတယ်။","len":3029}
{"id":"160131_second_parliament_mm","url":"https:\/\/www.bbc.com\/burmese\/burma\/2016\/01\/160131_second_parliament_mm","title":"ဒုတိယအကြိမ် လွှတ်တော် ဘာတွေ ကွာခြားမလဲ","summary":"ရွေးကောက်ပွဲ အနိုင်ရ ထားတဲ့ လွှတ်တော် ကိုယ်စားလှယ်တွေ တက်ရောက်မယ့် ဒုတိယအကြိမ် ပြည်သူ့လွှတ် တော်အစည်းအဝေးကို ဖေဖော်ဝါရီလ ၁ ရက်နေ့မှာ စတင်တော့မှာဖြစ်ပါတယ်။","text":"ပထမအကြိမ်လွှတ်တော်ကို ကြံခိုင်ရေးပါတီက အများစုဖြစ်ခဲ့ပေမဲ့ ဒုတိယအကြိမ်လွှတ်တော်အစည်း အဝေးတွေမှာတော့ NLD ပါတီက အမတ် နေရာ အများစု ဒုတိယအကြိမ် လွှတ်တော် အစည်းအဝေးတွေ တက်ရောက်မယ့် ကိုယ်စားလှယ် အများစုဟာ နေပြည်တော် မှာရှိတဲ့ စည်ပင်ရိပ်သာ တည်းခိုဆောင်တွေမှာတည်းခိုနေကြပါပြီ။ ပြည် ထောင်စုလွှတ်တော် မှာ ဆိုရင်ရွေးကောက်ခံကိုယ်စားလှယ် ၄၀၀ ကျော်နဲ့တပ်မတော်ကာကွယ်ရေးဦးစီးချုပ်ကခန့်အပ်တဲ့ တပ်မတော် သား ကိုယ်စားလှယ်တွေနဲ့ဆိုစုစုပေါင်းကိုယ်စားလှယ် ၆၀၀ ကျော်ရှိပါတယ်။ NLD ပါတီ အိမ်မဲမြို့နယ်ပြည်သူ့လွှတ်တော်ကိုယ်စားလှယ် မသန္တာက public policy နဲ့ ပါတ်သက်လို့ စိတ်ဝင်စားပြီး ပြည်သူလူထု ကို အခြေပြု တဲ့ budget နဲ့ ဆိုင်တဲ့ ကိစ္စရေးရာ တွေကို လွှတ်တော်မှာ တင်ပြဖို့ ပြင်ဆင် ထားတယ်လို့ ပြောပါတယ်။ တိုင်းရင်းသားပါတီအများစုကတော့ဒေသဖွံဖြိုးရေးငြိမ်းချမ်းရေးနဲ့ဖွဲ့စည်းပုံပြင်ဆင်ရေးတွေကိုဆွေးနွေးဖို့ပြင်ဆင်ထားကြပြီး ပထမအကြိမ်လွှတ်တော်ထက် ပြည်သူ့အကျိုးကိုပိုမိုဆောင်ရွက်နိုင်ကြလိမ့်မယ်လို့လဲ မျှော်လင့်နေကြပါတယ်။ ပထမအကြိမ်လွှတ်တော်ကို ကြံခိုင်ရေးပါတီက အများစုဖြစ်ခဲ့ပေမဲ့ ဒုတိယအကြိမ်လွှတ်တော်အစည်း အဝေးတွေမှာတော့ NLD ပါတီက အမတ် နေရာ အများစုရရှိထားပါတယ်။ ဒုတိယ အကြိမ် လွှတ်တော်နဲ့ ပထမအကြိမ် လွှတ်တော် ဘာတွေကွာခြားသွားနိုင်လဲလို့ကျားခေါင်းပါတီက ပြည်သူ့ လွှတ်တော် ကိုယ်စားလှယ် ဦးစိုင်းသီဟကျော်က ပြုပြင်ပြောင်းလဲရေးမှာ စိတ်အားထက်သန် တဲ့ အစုအဖွဲ့နဲ့ ပုံမှန် အတိုင်း သာ သွားလိုတဲ့ အစုအဖွဲ့တွေ ကွာခြားမှုတွေ ရှိနိုင်တယ်လို့ ပြောပါတယ်။ ကွာခြားမှု တွေရှိပေမယ့် အခြားပါတီတွေကတင်လာမဲ့ အများအတွက်အကျိုးရှိမယ့် အဆိုတွေမှာ ပူးပေါင်းဆောင်ရွက်မှု မရှိတာ တို့အစိုးရအဖွဲ့ကို အပြန်အလှန် ထိန်းကျောင်း ရမယ့် ကိစ္စတွေမှာ တွန်းတွန်း တိုက်တိုက် လုပ်ရဲပါ့မလား ဆိုတာတော့ စိုးရိမ်မိတယ်လို့ တိုင်းရင်းသား လွှတ်တော်ကိုယ်စား လှယ် အချို့ကပြောပါတယ်။","len":3032}
{"id":"burma-50827033","url":"https:\/\/www.bbc.com\/burmese\/burma-50827033","title":"မြောက်ဦးမှာ လူငယ် ၂၄ ဦး မူးယစ်ဆေးသုံးတယ်ဆိုပြီး အေအေ ဖမ်းဆီးသွား","summary":"ရခိုင်ပြည်နယ် မြောက်ဦးမြို့ထဲက လူငယ် ၂၄ ယောက်ကို မူးယစ်ဆေးသုံးတယ်ဆိုပြီး ဒီဇင်ဘာ ၁၅ ရက် ညပိုင်းမှာ အေအေ ရက္ခိုင့်တပ်တော်က ဖမ်းဆီး ခေါ်ဆောင်သွားပါတယ်။","text":"ညအချိန်လာခေါ်သွားတယ်လို့ဆို \"ကျွန်တော်တို့ ရပ်ကွက်ထဲမှာတော့ အဖွဲ့အစည်း တစ်ခုခုက ဖမ်းသွားတာ ခြောက်ယောက်လောက် ပါသွားပါတယ်။ကျွန်တော်တို့ ကြားသလောက်တော့ အစိချေ (WY ဆေးပြား) သုံးတဲ့သူတွေကို အကုန်ဖမ်းသွားတယ်လို့ သိရှိရပါတယ်\" လို့ မြောက်ဦးမြို့ အောင်တပ် ရပ်ကွက် အုပ်ချုပ်ရေးမှူးက ပြောပါတယ်။ \"မြို့ထဲက ဟိုဘက် ဘုရားတွေမှာ တက်ပြီး သောက်နေတဲ့ ကလေးတွေ။ နောက်အတိအကျ သိရတာ ၂၄ ယောက်ပဲ သိပါတယ်\" \"မိဘတွေက အခုထိတော့ လာမတိုင်သေးဘူး\" လို့ သူက ဆက်ပြောပါတယ်။ ဒီလို ဖမ်းဆီးခေါ်ဆောင်ခံရတဲ့ လူငယ် ၂၄ ဦးထဲမှာ လက်ကောက်ဈေးရပ်ကွက်က ၂ ဦး ပါတယ်လို့ ရပ်ကွက် အုပ်ချုပ်ရေးမှူးက ပြောပါတယ်။ မူးယစ်ဆေးဝါး ရောင်းချသူနဲ့ သုံးစွဲသူတွေကို ထိရောက်စွာ အရေးယူမယ်လို့ ပြီးခဲ့တဲ့ နှစ်ပတ်လောက်က မြောက်ဦးမြို့ပေါ်က ဓာတ်တိုင်တွေ၊ နံရံတွေပေါ်မှာ စာကပ်ပြီးနောက် အခုလို ဖမ်းဆီးခံရတာ ပေါ်ပေါက်လာခဲ့တာပါ။ ဒီ ဖမ်းဆီးခေါ်ဆောင်မှု အပေါ် မြောက်ဦးမြို့က ဆွေမျိုးတော်စပ်သူ အမျိုးသမီး တစ်ဦးက \"မိဘတွေက ဘယ်လိုခေါ်မလဲ။ သားသမီးတွေကို ပြောလို့မရ၊ ထိန်းကျောင်းလို့ မနိုင်ဘူးဆိုတော့ စိတ်ဆင်းရဲနေရတယ်လေ။ အခုလို ခေါ်သွားတယ်ဆိုတော့ မိဘတွေ တအား စိတ်ချမ်းသာနေရတယ်\"၊ \"အန္တရာယ် မဖြစ်နိုင်ပါဘူး။ အဲလို လုပ်လိုက်လို့ရှိရင် မူးယစ်ဆေးဝါးတွေ ပပျောက်သွားမှာပေါ့။ အဲလို မူးယစ်ဆေးဝါးတွေ ပပျောက်သွားမှ ဒေသအတွက် အများကြီး အကျိုးရှိလာမှာ\" လို့ ပြောပါတယ်။ အေအေက သူတို့ကို ခေါ်ယူသွားပြီး ဘယ်လိုလုပ်မယ်ဆိုတာကို သဲသဲကွဲကွဲ မသိရသေးပါဘူး။ အခုလို ဖမ်းဆီးခံရတာနဲ့ ပတ်သက်လို့ ရက္ခိုင့်တပ်တော် အေအေရဲ့ ပြောခွင့်ရသူ ခိုင်သုခကို ဆက်သွယ်ခဲ့ပေမယ့် ဆက်သွယ်လို့ မရသေးပါဘူး။ ရခိုင်ပြည်နယ် အစိုးရ ပြောခွင့်ရသူ စည်ပင်ဝန်ကြီးကလည်း ဖုန်းလက်ခံ ဖြေဆိုခြင်း မရှိပါဘူး။ အခုလို လူငယ်တွေ မူးယစ်ဆေးဝါးသုံးစွဲတယ်ဆိုပြီး အေအေက ဖမ်းဆီးခေါ်ဆောင်တာဟာ ပထမဆုံး အကြိမ် ဖြစ်တယ်လို့ ဒေသခံတွေက ပြောပါတယ်။","len":3034}
{"id":"140902_is_sotloff","url":"https:\/\/www.bbc.com\/burmese\/world\/2014\/09\/140902_is_sotloff","title":"နောက်ထပ် အမေရိကန် သတင်းထောက် IS သတ်ဖြတ်","summary":"IS အစ္စလာမ္မစ် နိုင်ငံ အဖွဲ့ က အင်တာနက် မှာထုတ်ပြန် လိုက်တဲ့ ဗီဒီယို မှာ အမေရိကန် TIME မဂ္ဂဇင်း၊ Foreign Policy နဲ့ Christian Science Monitor စာစောင်တွေ မှာ ရေးသားတဲ့ အမေရိကန် သတင်းထောက် Steven Sotloff ကို ခေါင်းဖြတ်တဲ့ ပုံ ပြသ လိုက်ပါ တယ်။","text":"အမေရိကန်သတင်းထောက်Steven Sotloff သူနဲ့ ပါဆိုရင် IS အဖွဲ့ က သတ်တဲ့ သတင်းထောက် နှစ်ယောက် ရှိသွားပါပြီ။ အခုလို အမေရိကန် နှစ်ယောက် ကို သတ်ပြလိုက်တဲ့ အချက်က အမေရိကန် အစိုးရ ကနေ IS အဖွဲ့ ကို လေကြောင်း တိုက်ခိုက်မှု တွေ ပြုနေလို့ လက်တုံ့ပြန် ပုံရကြောင်း ဘီဘီစီ လုံခြုံရေးဆိုင်ရာ သတင်းထောက် ဖရင့်ဂါဒနာ က သုံးသပ်ပါတယ်။ Steven Sotloff ဟာ အီဂျစ်၊ လစ်ဗျား၊ ဆီးရီးယား နဲ့ ရီမင်နိုင်ငံ တွေ မှာလှည့်လည် နေထိုင်ယင်း သတင်းဆောင်းပါးတွေ ရေးနေတာပါ။ အာရဗီ ဘာသာ စကားလည်း ကောင်းကောင်း ပြောတတ်ပါတယ်။ သူ့ကို ပြီးခဲ့တဲ့ နှစ် သြဂုတ်လ က ဆီးရီးယား ကနေ ပြန်ပေးဆွဲ သွားတာပါ။ အိမ်ဖြူတော် ပြောခွင့်ရ အရာရှိ ဂျောရှ် အားနက်စ် က ဒီ ဗီဒီယို ဟာ အစစ်အမှန် ဟုတ်မဟုတ် ဆိုတာ ကို အတည်ပြုလို့ မရသေးတဲ့ အကြောင်း ပြောပါတယ်။ သူတို့ အစိုးရ အဖွဲ့ အနေနဲ့ ပြီးခဲ့တဲ့ သီတင်းပတ်တွေ ထဲက မစ္စတာ ဆော့လောဖ့် ရဲ့ အသက်အန္တရာယ် ကို ခြိမ်းခြောက် ကတည်းက ဂရုစိုက် လေ့လာနေတာပါ။ ဒီသတင်းခွေ ထွက်လာတဲ့ အတွက်တော့၊ သူ့မိသားစု ရယ်၊ သူ့အပေါင်းအသင်း လုပ်ဖေါ်ကိုင်ဖက်တွေ နဲ့ အတူ၊ သူ့အတွက် ဆုတောင်းပေးနေပါတယ်။ ဒါပေမဲ့ ဒီဗီဒီယို အစစ်အမှန် ဖြစ်မဖြစ် ဆိုတာ ကိုတော့ အစိုးရ အနေနဲ့ ရော၊ ထောက်လှမ်းရေး အရာရှိတွေ ပါ စုံစမ်း စစ်ဆေးနေပါတယ် လို့ ပြောပါတယ်။ နယူးယောက် မှ ဘီဘီစီ သတင်းထောက် ဘာဘရာ ပလက်အာရှာ ပေးပို့ တဲ့ သတင်းမှာတော့ ၊ IS အဖွဲ့ ဖမ်းထားတဲ့ အမေရိကန် တံဆာခံ တွေ ကို အမေရိကန် အစိုးရ က လွတ်မြောက်အောင် ကြိုးပမ်းမှု မအောင်မြင်တာကို၊ ပြသနေတယ် လို ဆိုပါတယ်။ IS အဖွဲ့ အပေါ်မှာ သြဇာ ညောင်းတဲ့ နိုင်ငံတွေ ကို အကူအညီတောင်းဖို့ ချဉ်းကပ်ရာ မှာ လည်း၊ ဘယ်နိုင်ငံမှ သူတို့အပေါ် သြဇာ မရှိ ကြပါဘူး။ ဆီးရီးယားအခြေစိုက် IS အဖွဲ့ ကို လိုက်လံ ခြေမှုန်းဖို့လည်း သမ္မတ အိုဘားမား က ဆုံးဖြတ်လို့ မရသေးတဲ့ အတွက်၊ နိုင်ငံတကာ ညွန့်ပေါင်း တပ်ဖွဲ့ အနေနဲ့ အရေးယူ တိုက်ခိုက် နိုင်ဘွယ် ရှိကြောင်း ဘီဘီစီ သတင်းထောက် ဘာဘရာ ပလက်အာရှာ က ပြောပါတယ်။","len":3038}
{"id":"160229_nld_95-f-amendment_u_nyan_win","url":"https:\/\/www.bbc.com\/burmese\/burma\/2016\/02\/160229_nld_95-f-amendment_u_nyan_win","title":"ပုဒ်မ ၅၉ (စ) မပြင်ရေး တောင်းဆိုမှု တွေကို NLD ပယ်ချ","summary":"လက်ရှိ အခြေခံ ဥပေဒပါ သမ္မတ ဖြစ်ခွင့် ကန့်သတ်ချက် ဖြစ်တဲ့ ပုဒ်မ ၅၉ (စ) ပြင်ဆင်ရေးကို အမျိုးသားရေး အမြင် အခြေခံ နဲ့ သဘော မတူ ဘူး ဆိုပြီး ဆန္ဒ ပြ မှု တစ်ရပ် အခုရက်ပိုင်း က ပြုလုပ် လာခဲ့တဲ့ အပေါ် အမျိုးသားဒီမိုကရေစီ အဖွဲ့ချုပ် NLD ပါတီ ဘက်က တုံ့ပြန် လာပါတယ်။","text":"၅၉ (စ) ဆိုင်းငံ့ဖို့ NLD ဘက်က လွှတ်တော်တွင်း တကယ် ဆောင်ရွက်မှာလား မရေရာ။ NLD ပါတီ အနေနဲ့ လွတ်လပ်စွာ ဖော်ထုတ်ခွင့် ရှိရမယ် ဆိုတဲ့ အချက် ကို လက်ခံပြီး တချိန်တည်း မှာပဲ ၅၉ (စ) မပြင်ဆင်ရေး ဆိုတဲ့ တောင်းဆို မှု အပေါ် မှာလည်း အလုံးစုံ ငြင်းပယ်တယ် လို့ NLD ပါတီရဲ့ ပြောခွင့်ရ တစ်ဦး ဖြစ်တဲ့ ဦးဉာဏ်ဝင်းက ဘီဘီစီ ကို ပြောပါတယ်။ ပြီးခဲ့တဲ့ တနင်္ဂနွေ နေ့တုန်းက ရန်ကုန် ဗိုလ်စိန်မှန် ကွင်းမှာ ပြုလုပ် ခဲ့တဲ့ ဆန္ဒပြပွဲ မှာတော့ လူ ၄၀၀ ဝန်းကျင်ဟာ ၅၉ (စ) ပြင်ချင် တဲ့သူ နိုင်ငံ က ထွက်သွား ဆိုပြီး ပြင်းပြင်းထန်ထန် ပြောခဲ့ ကြသလို၊ ပြင်ဆင်တာ ဆိုင်းငံ့တာ တွေ ပြုလုပ်လာရင် အမျိုးသားရေး အင်အားစုတွေ နဲ့ ထိပ်တိုက် တွေ့မယ် လို့လည်း ပြောဆို ခဲ့ကြပါတယ်။ အဲဒီ ပုဒ်မ ၅၉ (စ) ဟာ ဒေါ်အောင်ဆန်းစု ကြည် ကို သမ္မတ ဖြစ်ခွင့် မရှိစေဖို့ ပုဂ္ဂိုလ် ရေး အရ ရည်ရွယ် ထားတာ ဖြစ်ပြီး၊ မြန်မာ နိုင်ငံ မှာ ရှိနှင့် ခဲ့ပြီး တဲ့ အခြေခံ ဥပဒေ တွေ အရ ဖြစ်စေ၊ နိုင်ငံတကာ စံညွှန်းစံထားတွေ အရ ဖြစ်စေ မကိုက်ညီဘူး လို့ ဦးဝင်းမြင့် က ပြောပါတယ်။ ဒါပေမယ့် ပုဒ်မ ၅၉ (စ) ဆိုင်းငံ့ရေး ကို NLD ပါတီ ဘက်က လွှတ်တော် ထဲ မှာ တင်လာတော့ မှာလား ဆိုတာ နဲ့ ပတ်သက် လို့တော့ ဦးဉာဏ်ဝင်းက အခု လာမယ့် သီတင်းပတ် တွေ အတွင်း ဘာတွေ ဖြစ်လာမလဲ ဆိုတာ အတိတကျ မသိတဲ့ အတွက် သူ့အနေနဲ့ မပြောနိုင် ဘူးလို့ ဆိုပါတယ်။ သမ္မတလောင်းတွေ အမည်စာရင်းတွေ တင်သွင်းဖို့ မူလ သတ်မှတ် ထားတဲ့ မတ်လ ၁၇ ရက် ကို ပြင်ဆင် ပြောင်းလဲ သတ်မှတ်ဖို့ကို တော့ မတ်လ ၁ ရက် အင်္ဂါနေ့ မှာ ကျင်းပမယ့် ပြည်ထောင်စု လွှတ်တော် အစည်းအဝေး ရဲ့ အစီအစဉ် တွေ ထဲ ထည့်သွင်း ထားရပါတယ်။ သမ္မတလောင်းတွေ အမည်စာရင်း တင်သွင်းမယ့် ရက်ကို မတ်လ ၁၇ ရက် ထက် ပိုစောပြီး ပြောင်းလဲ ပြင်ဆင် လာနိုင်တယ် ဆိုပြီး သုံးသပ်မှု တွေ ထွက်ပေါ် နေတာ ကြောင့် ၊ လွှတ်တော် တွင်း ပုဒ်မ ၅၉ (စ) ဆိုင်းငံ့ရေး ကို NLD ဘက်က တကယ်တမ်း လက်တွေ့ ဆောင်ရွက် လာနိုင်မှု ရှိ မရှိ ဆိုတာ ကလည်း မသေချာ မရေရာ ဖြစ်နေ ပါတယ်။","len":3045}
{"id":"151210_thai_human_trafficking_case","url":"https:\/\/www.bbc.com\/burmese\/burma\/2015\/12\/151210_thai_human_trafficking_case","title":"ထိုင်း ရဲဗိုလ်ချုပ် သြစတြေးလျမှာ ခိုလှုံခွင့်တောင်း","summary":"၂၀၁၆ အစောပိုင်း ကာလတုန်းက ထိုင်းနဲ့ မလေးရှား ၂ နိုင်ငံ နယ်စပ်မှာ လူမှောင်ခို ဂိုဏ်းတွေရဲ့ စခန်းမှာ လူသေတွေကို မြှုပ်နှံထားတဲ့ ကျင်းတွေကို တွေ့ ရှိပြီး နောက် မှာ ထိုင်း ရဲဗိုလ်ချုပ် ပဝင်း ဖုန်စီရင် ကို လူမှောင်ခို ဂိုဏ်း တွေကို စုံစမ်း စစ်ဆေးဖို့ တာဝန်ပေး ခဲ့ပါတယ်။","text":"ဩဇာ ရှိတဲ့ လူတွေက သူ့ကို သတ်ဖို့ကြိုးစားနေတယ်လို့ ရဲဗိုလ်ချုပ်ပြော လူမှောင်ခို လုပ်ငန်းတွေမှာ ပါဝင် ပါတ်သက်နေတဲ့ ဩဇာ ရှိတဲ့ လူတွေက ရဲဗိုလ်ချုပ် ပဝင်း ဖုန်စီရင်ကို သတ်ဖို့ ကြိုးစားလာတာကြောင့် ထိုင်း နိုင်ငံကနေ ထွက်ပြေးခဲ့ပြီး ဩစတြေးလျ နိုင်ငံမှာ ခိုလှုံခွင့် တောင်းခံထားပါတယ်။ လူမှောင်ခို လုပ်ငန်းကြီးကို ၅ လ လောက် စုံစမ်း စစ်ဆေးပြီးနောက်မှာ စစ်တပ် ရဲနဲ့ အစိုးရ အဖွဲ့က ဩဇာ ကြီးမား သူတွေဟာ စစ်ဆေးရေး လုပ်ငန်းတွေ ကို ရပ်ဆိုင်း ခိုင်းခဲ့တယ်လို့ သူက ဘီဘီစီ ကို ပြောပါတယ်။ သူ့ရဲ့ စုံစမ်း ဖော်ထုတ်မှု ကြောင့် ထိုင်း နိုင်ငံရေး သမားတွေ၊ ရဲတပ်ဖွဲ့ဝင်တွေ၊ စစ်တပ် အရာရှိကြီးတွေ အပါအဝင် လူ ၁၅၀ လောက်ကို ဖမ်းဆီး အရေးယူဖို့ ဆောင်ရွက် နိုင်ခဲ့ပါတယ်။ တရားစွဲဆို ရုံးတင် စစ်ဆေးတဲ့ အထဲမှာ ထိုင်း စစ်တပ်က အဆင့်မြှင့် ဗိုလ်ချုပ်ကြီး တစ်ဦး လည်း ပါရှိခဲ့ပြီး ထိုင်း စစ် အစိုးရကတော့ ဒါဟာ အစိုးရ အနေနဲ့ လူမှောင်ခို လုပ်ငန်း တွေကို တားဆီး နေတဲ့ သာဓက တစ်ခုလို့ ပြောကြားခဲ့ပါတယ်။ ရဲဗိုလ်ချုပ် ပဝင်း ဖုန်စီရင်းရဲ့ စုံစမ်း စစ်ဆေးမှုတွေအပေါ်မှာ ဩဇာ ရှိသူ အချို့က မကျေမနပ် ဖြစ်ခဲ့ကြပြီး ပြဿနာတွေ ရှုပ်ထွေးတဲ့ ထိုင်း နိုင်ငံ တောင်ပိုင်း ဒေသ ကို ရွှေ့ပြောင်း တာဝန်ချထား ခဲ့ပါတယ်။ သူ့ရဲ့ အသက် အန္တရာယ်ကို စိုးရိမ် ရတဲ့ အတွက် နိုဝင်ဘာလမှာ ရဲတပ်ဖွဲ့ ကနေ နှုတ်ထွက်ခဲ့ပြီး ဩစတြေးလျ နိုင်ငံမှာ လာရောက် ခိုလှုံတာလို့ ရဲဗိုလ်ချုပ် ပဝင်း ဖုန်စီရင်း က ပြောပါတယ်။ ရဲဗိုလ်ချုပ် ထိုင်း နိုင်ငံမှာ မရှိတော့တာကြောင့် သူ စုံစမ်း စစ်ဆေး ခဲ့တဲ့ အမှုတွေဟာ ခိုင်လုံမှု မရှိတော့ဘူး ဆိုပြီး ဆက်လက် ရုံးတင် စစ်ဆေး နိုင်တော့မှာ မဟုတ်ဘူးလို့ ဆိုပါတယ်။ အခုတော့ လူကုန်ကူးမှုကို အရေးတကြီး ဆောင်ရွက်မယ်လို့ ပြောကြားခဲ့တဲ့ ထိုင်းစစ် အစိုးရရဲ့ စကားဟာ အနှစ်သာရ မရှိတဲ့သဘော တွေ့မြင် နေရကြောင်း ဘန်ကောက်မှာ ရောက်နေတဲ့ ဘီဘီစီ သတင်းထောက် ဂျိုနသန် ဟဒ် က သုံးသပ် ခဲ့ပါတယ်။","len":3046}
{"id":"140614_iraq_volunteers","url":"https:\/\/www.bbc.com\/burmese\/world\/2014\/06\/140614_iraq_volunteers","title":"အီရတ် တပ်သားသစ် စုစည်း","summary":"အီရတ် ဝန်ကြီးချုပ် Nouri al-Maliki က ဘဂ္ဂဒက်မြို့ မြောက်ဘက်က ဆမာရာ မြို့မှာ အစ္စလာမ္မစ် သူပုန်တွေနဲ့ စစ်ခင်းနေတဲ့ ရှေ့တန်း တပ်မှူးတွေကို မိန့်ခွန်းပေးခဲ့ပါတယ်။","text":"ISIS အစွန်းရောက်ရန်ကို စစ်ခင်း နိုင်ငံ မြောက်ပိုင်းနဲ့ အနောက်ပိုင်းကို ထိန်းချုပ်ထားတဲ့ သူပုန်တွေ ရှေ့ဆက် မတက်နိုင်ဖို့ ဆမာရာကနေ အကြီးအကျယ် ခုခံသွားမယ်၊ လိုအပ်တဲ့ တပ်သားသစ် တွေကိုလဲ စုဆောင်းနေတယ်လို့ မစ္စတာ မာလီကီက ပြောပါတယ်။ ဘဂ္ဂဒက်မြို့မှာ အရေးပေါ် တပ်သား စုဆောင်းရေးမှာ လူတန်းကြီးတွေ တွေ့ရပါတယ်။ ဒီလူတွေဟာ ဘာအကျိုးအမြတ် ဆုလာဘ်မှ မမျှော်ကိုးဘဲ အမိမြေကို ခုခံဖို့ တာဝန် ရှိတယ် ဆိုတဲ့ ခံယူချက်နဲ့ လာစာရင်းပေးနေကြသူတွေ ဖြစ်ပါတယ်လို့ တပ်သားသစ် စာရင်းလာပေးသူ တယောက်က ပြောသွားပါတယ်။ ISIS အစွန်းရောက် အုပ်စုက ကြီးစိုးတဲ့ ဆွန်နီ သူပုန် တွေ ဘဂ္ဂဒက်ထိ မရောက်နိုင် ဘဲ လမ်းမှာ တားဆီး ခံနေရတဲ့ ပုံရှိတယ်လို့ ဘီဘီစီ သတင်းထောက် က ပြောပါတယ်။ လူတွေကတော့ အခြေအနေကို အထူး စိုးရိမ်နေကြပြီး အမေရိကန်က ကူညီ အားဖြည့်ပေးဖို့ မျှော်လင့်နေကြပါတယ်။ အီရတ် စစ်တပ်က အရပ်သား တွေကို ကာကွယ် စောင့်ရှောက်ပေးဖို့လဲ ကုလ သမဂ္ဂရဲ့ အီရတ် ဌာနေ ကိုယ်စားလှယ် Nikolay Mladenov က တောင်းဆို လိုက်ပါတယ်။ အကြမ်းဖက်သမားနဲ့ အရပ်သားတွေကြား သတိထားပြီး စစ်ဆင်ရေးတွေ ဆောင်ရွက်ဖို့၊ ဒါမှ အရပ်သား အသေအပျောက် နည်းပါးမှာ ဖြစ်တယ်လို့ မစ္စတာ Mladenov က ပြောပါတယ်။ အစိုးရတပ်က ထိုးစစ်ဆင်လာမှာကို ကြောက်လို့ သူပုန်သိမ်းထားတဲ့ မြို့တွေကနေ လူတွေ စွန့်ခွာ ထွက်ပြေးနေကြပါပြီ။ ထောင်သောင်း ချီတဲ့ စစ်ပြေး ဒုက္ခသည် တွေအတွက် ကနဦး အကူအညီ အနေနဲ့ ဗြိတိန်က ဒေါ်လာ ၅ သန်း ပေးအပ် ခဲ့ပါတယ်။ အီရတ်က အစ္စလာမ္မစ် စစ်သွေးကြွ တွေကို နှိမ်နင်းတိုက်ခိုက်ဖို့ အမေရိကန် နဲ့ လက်တွဲဖို့ ပြင်ထားတယ်လို့ အီရန် သမ္မတ ဟာဆန် ရိုဟာနီက ပြောကြား လိုက်ပါတယ်။ အီရတ် လုံခြုံရေး ပြန်တည်ဆောက်ဖို့ ၂ နိုင်ငံ ပူးပေါင်း ဆောင်ရွက်နိုင်တယ်လို့ မစ္စတာ ရိုဟာနီက သတင်းစာ ရှင်းလင်းပွဲမှာ ပြောကြား ခဲ့ပါတယ်။ အီရတ်ဘက်က တောင်းဆိုလာရင် ကူညီဖို့ အသင့်လို့လဲ သူက ဆိုပါတယ်။ ဘဂ္ဂဒက်မှာ အီရန် ဗိုလ်ချုပ်ကြီး တယောက် ရောက်နေတယ်လို့ သိရပါတယ်။","len":3046}
{"id":"140914_is_kills_haines","url":"https:\/\/www.bbc.com\/burmese\/world\/2014\/09\/140914_is_kills_haines","title":"ဒေးဗစ်ဟိန်းစ်ကို သတ်တဲ့သူကို ဖော်ထုတ် ချေမှုန်းမယ်","summary":"အန်ဂျီအို အဖွဲ့ဝင် ဗြိတိန် လူမျိုး ဒေးဗစ် ဟိန်းစ်ကို အစ္စလာမ္မစ် စတိတ် IS အဖွဲ့က ခေါင်းဖြတ် သတ်ခဲ့တဲ့ အဖြစ် အပျက်နဲ့ ပတ်သက်ပြီး တာဝန် ရှိသူတွေကို ဖော်ထုတ် ချေမှုန်း သွားမယ်လို့ ဗြိတိန် ဝန်ကြီးချုပ် ဒေးဗစ်ကင်မရွန်းက ထုတ်ဖော် ပြောဆို လိုက်ပါတယ်။","text":"IS အဖွဲ့ဟာ အရင် ကလည်း အမေရိကန် သတင်း သမား ၂ ယောက်ကို ခေါင်းဖြတ် သတ်ခဲ့ ဘယ်လောက်ပဲ အချိန် ယူရ ယူရ အခု ကိစ္စကို တရား မျှတမှု ဆောင်ကျဉ်း ပေးနိုင်တဲ့ အထိ ဆောင်ရွက် သွားမယ် လို့လည်း ဆိုပါတယ်။ IS အဖွဲ့ဟာ ဒေးဗစ် ဟိန်းစ်ရဲ့ အရင် ကလည်း အမေရိကန် လူမျိုး သတင်း သမား ၂ ယောက်ကို အလားတူ ပုံစံမျိုး နဲ့ပဲ ခေါင်းဖြတ် သတ်ဖြတ်ခဲ့ ဖူးပါတယ်။ သတ်ဖြတ် တဲ့ ပုံကို ဗီဒီယို ရိုက်ကူးပြီး အဲဒီ ဗီဒီယိုကို ယူကျုဗ် အင်တာနက် ဝက်ဘ်ဆိုက် ကနေ ဖြန့်ချိ ခဲ့တာ ဖြစ်ပါတယ်။ သတ်ဖြတ်တဲ့ နေရာဟာ IS တွေရဲ့ ဌာနချုပ် မြို့တော် သဖွယ် ဖြစ်နေတဲ့ ဆီးရီးယား အရှေ့မြောက်ပိုင်း ပြည်နယ်ရဲ့ မြို့တော် အာရ်ရက်ကာ မြို့နားက သဲ ကန္တာရ ထဲမှာ ရိုက်ကူး ထားတာလို့ ခန့်မှန်းကြ ပါတယ်။ အခုလို သတ်ဖြတ်တဲ့ ဖြစ်ရပ် အပေါ်မှာ ဗြိတိန် အစ္စလာမ် အသင်းရဲ့ ဥက္ကဋ္ဌ ဆူဂရာ အာမက် ကလည်း ဒီလို လုပ်ရပ်ဟာ အစ္စလာမ် ဘာသာနဲ့လည်း ဆန့်ကျင် တယ်လို့ ပြောပြီး ရိုင်းစိုင်းတဲ့ လုပ်ရပ် ဖြစ်ကြောင်း ပြောဆို ကန့်ကွက် လိုက်ပါတယ်။ အသက် ၄၄ နှစ် အရွယ်ရှိ အန်ဂျီအို အဖွဲ့ဝင် ကူညီစောင့် ရှောက်ရေး သမား ဟိန်းစ် ဟာ ၂၀၁၃ ခုနှစ်တုန်းက ဆီးရီးယားမှာ အဖမ်းခံ ခဲ့ရတာ ဖြစ်ပါတယ်။ ဟိန်းစ်ကို သတ်ဖြတ်တဲ့ အခု နောက်ဆုံး ဗီဒီယို ထဲမှာ နောက်ထပ် ဖမ်းဆီး ထားတဲ့ ဗြိတိသျှ လူမျိုး တယောက်ကိုလည်း သတ်ဖြတ် ဦးမယ်လို့ ထည့်သွင်း ခြိမ်းခြောက် ထားပါတယ်။ IS အဖွဲ့ဟာ လူတွေကို ဖမ်းဆီး ပြန်ပေးဆွဲပြီး ပြန်ပေးငွေ တောင်းခံ ကြလေ့ရှိပါ တယ်။ IS အဖွဲ့ဟာ ခြိမ်းခြောက် သတ်ဖြတ်တဲ့ အဖွဲ့ အစည်း မျိုးထက် သာလွန် ပြီး လက်နက်ကိုင် တပ်ဖွဲ့ ဖွဲ့ တိုက်ခိုက် နေတဲ့ အဖွဲ့ အစည်း ဖြစ်သလို ဇွန်လက စပြီး နောက်ပိုင်းမှာ အီရတ် နိုင်ငံမှာ ရှိတဲ့ အဓိက ဆွန်နီ အဖွဲ့ အားလုံး နီးပါး နဲ့လည်း ချိတ်ဆက် မိနေပုံ ရတယ်လို့ သတင်း သမားတွေက သုံးသပ်ကြ ပါတယ်။ အီရတ်ရဲ့ ဒုတိယ မြို့တော် မိုဆူးလ် အပါ အဝင် လူဦးရေ ငါးသန်း ခြောက်သန်း ဝန်းကျင် ရှိတဲ့ နယ်မြေကို လက်ရှိ ထိန်းချုပ် ထားတဲ့ အဖွဲ့ အစည်း လည်း ဖြစ်ပါ တယ်။","len":3068}
{"id":"150807_yang_hee_lee_third_trip_myanmar_","url":"https:\/\/www.bbc.com\/burmese\/burma\/2015\/08\/150807_yang_hee_lee_third_trip_myanmar_","title":"ရခိုင် သွားခွင့် မရခဲ့လို့ Yanghee Lee စိတ်ပျက်","summary":"မြန်မာနိုင်ငံဆိုင်ရာ ကုလသမဂ္ဂ လူ့အခွင့်အရေး အထူးကိုယ်စားလှယ် Ms Yanghee Lee က သူ့ကို မြန်မာ အစိုးရက ရခိုင်ပြည်နယ်ထဲ သွားခွင့် ပိတ်ပင်ခဲ့ တာကြောင့် စိတ်ပျက်ခဲ့ရတယ်လို့ သူ့ရဲ့ မြန်မာနိုင်ငံ ခရီးစဉ် အပြီးမှာ ပြောကြား လိုက်ပါတယ်။","text":"ရခိုင်ပြည်နယ် သွားခွင့်မရခဲ့လို့ စိတ်ပျက်ခဲ့ ရတယ်လို့ Ms Yanghee Lee ပြော တတိယအကြိမ်မြောက် ခရီးစဉ် အပြီး ထုတ်ပြန်တဲ့ ကြေညာချက်ထဲမှာ Ms Yanghee Lee က နိုဝင်ဘာလ ၈ရက်နေ့ ရွေးကောက်ပွဲ မတိုင်ခင် မြန်မာနိုင်ငံရဲ့ လူ့အခွင့်အရေး အခြေအနေတွေကို လေ့လာဆန်းစစ်ဖို့ အတွက် သူလာရောက်ခဲ့တာ ဖြစ်ကြောင်း နဲ့ လူ့အခွင့်အရေး ဆိုင်ရာ ကုလသမဂ္ဂ သံတမန်တဦး အဖြစ် သူ့ရဲ့ တာဝန်တွေကို ထမ်းဆောင်ရာမှာ မြန်မာ အစိုးရက ပူးပေါင်း ကူညီခဲ့တဲ့အတွက် ကျေးဇူးတင်ကြောင်း ဖေါ်ပြထားပါတယ်။ ဒါပေမယ့်လည်း ပြီးခဲ့တဲ့ ခရီးစဉ်တွေတုန်း ကလို ဒီတစ်ခေါက်မှာလည်း ၁၀ ရက် နေခွင့်ပေးဖို့ ပန်ကြားချက်ကို မြန်မာ အစိုးရက ခွင့်မပြုခဲ့သလို ရခိုင်ပြည်နယ်ထဲ သွားခွင့် မပေးနိုင်ဘူး ဆိုပြီး သူမြန်မာပြည် မလာခင်ကတည်းက မြန်မာ အာဏာပိုင်တွေက ငြင်းဆိုခဲ့တဲ့အတွက် စိတ်ပျက်ခဲ့ရတယ်လို့ Ms Yang hee Lee က ဆိုပါတယ်။ ရခိုင်ပြည်နယ်မှာ ရှိတဲ့ ရိုဟင်ဂျာ မွတ်ဆလင်တွေနဲ့ တွေ့ခွင့်ကို မြန်မာ အစိုးရက ပိတ်ပင်ခဲ့သလို အစိုးရ အဆင့်မြင့် ပုဂ္ဂိုလ်တွေနဲ့ တွေ့ဆုံခွင့်ကိုလည်း အနားကပ်ပြီးမှ ဖျက်သိမ်းတာမျိုး၊ ရွှေ့ဆိုင်းတာမျိုးတွေ လုပ်ခဲ့တယ်လို့ ပြောပါတယ်။ မြန်မာနိုင်ငံရဲ့ လူ့အခွင့်အရေး အခြေအနေတွေကို ကုလသမဂ္ဂ အထွေထွေ ညီလာခံမှာ ဘက်လိုက်မှု ကင်းကင်းနဲ့ အရှိအတိုင်း ရှင်းရှင်းလင်းလင်း တင်ပြနိုင်ဖို့ အတွက် ဆိုရင် သက်ဆိုင်သူတွေ အားလုံးနဲ့ တွေ့ဆုံခွင့် ရဖို့ လိုတယ် လို့လည်း Ms. Yanghee Lee က ဆိုပါတယ်။ မြန်မာနိုင်ငံမှာ လက်ရှိ ကြုံတွေ့နေရတဲ့ ရေဘေးအန္တရာယ်ကို မြန်မာပြည်သူတွေ စုစုစည်းစည်းနဲ့ တုန့်ပြန် ဆောင်ရွက်နေတာကို တွေ့ရတာ အင်မတန်မှ ဝမ်းသာ ကြည်နူးစရာ ကောင်းတယ်လို့ Ms Yanghee Leeရဲ့ ကြေညာချက်ထဲမှာ ဖော်ပြထားပါတယ်။ Ms Yanghee Lee ကို ရခိုင်ပြည်နယ်ထဲ သွားခွင့် မပြုခဲ့တာနဲ့ ပတ်သက်လို့ သမ္မတ ရုံး ညွှန်ကြားရေးမှူး ဦးဇော် ဌေး က ရခိုင်ပြည်နယ် အပါအဝင် မြန်မာ တနိုင်ငံလုံး ရေဘေးအန္တရာယ် ရင်ဆိုင် ကြုံတွေ့နေရချိန်မှာ ဒီကိစ္စကို Ms Yanghee Lee အနေနဲ့ နားလည်ပေးသင့်တယ်လို့ ဘီဘီစီ ကို ပြောပါတယ်။","len":3071}
{"id":"burma-53513773","url":"https:\/\/www.bbc.com\/burmese\/burma-53513773","title":"ဒေါ်အောင်ဆန်းစုကြည်နဲ့ သမ္မတ ရွေးကောက်ပွဲဝင်မယ်","summary":"နိုင်ငံတော်အတိုင်ပင်ခံပုဂ္ဂိုလ် ဒေါ်အောင်ဆန်းစုကြည်နဲ့ သမ္မတ ဦးဝင်းမြင့်တို့ဟာ လာမယ့် ၂၀၂၀ ရွေးကောက်ပွဲမှာ ပြည်သူ့လွှတ်တော်နေရာတွေကနေ ဝင်ရောက်ယှဉ်ပြိုင်ကြဖို့ ရှိတယ်လို့ အမျိုးသားဒီမိုကရေစီအဖွဲ့ချုပ် NLD ပါတီ ပြောခွင့်ရသူ ဒေါက်တာဇော်မြင့်မောင်က ဇူလိုင် ၂၃ ရက်နေ့မှာ မီဒီယာတွေကို ပြောလိုက်ပါတယ်။","text":"၂၀၁၆ တုန်းက လွှတ်တော်အစည်းအဝေးတစ်ခုမှာ တွေ့ရတဲ့ ဒေါ်အောင်ဆန်းစုကြည်နဲ့ ဦးဝင်းမြင့် \"ဒေါက်အောင်ဆန်းစုကြည်က ကော့မှူးမဲဆန္ဒနယ်ကနေ ဝင်ပြိုင်မယ်၊ ဦးဝင်းမြင့်က တာမွေမဲဆန္ဒနယ်ကနေ ဝင်ပြိုင်ပါ့မယ်\" လို့ ဒေါက်တာဇော်မြင့်မောင်က ပြောပါတယ်။ NLD ပါတီ ဥက္ကဋ္ဌဖြစ်သူ ဒေါ်အောင်ဆန်းစုကြည်ဟာ ပြီးခဲ့တဲ့ ၂၀၁၂ ကြားဖြတ်ရွေးကောက်ပွဲနဲ့ ၂၀၁၅ အထွေထွေရွေးကောက်ပွဲတွေမှာ ရန်ကုန်တိုင်းဒေသကြီး၊ ကော့မှူးမြို့နယ် ပြည်သူ့လွှတ်တော်မဲဆန္ဒနယ်ကနေ ရွေးကောက်တင်မြှောက်ခံခဲ့ရသူ ဖြစ်ပါတယ်။ ပါတီ ဒုဥက္ကဋ္ဌ (၁) ဖြစ်သူ ဦးဝင်းမြင့်ကတော့ ၂၀၁၂ ကြားဖြတ်ရွေးကောက်ပွဲမှာ ဧရာဝတီတိုင်း ပုသိမ်မြို့နယ်မဲဆန္ဒနယ်နဲ့ ၂၀၁၅ အထွေထွေရွေးကောက်ပွဲမှာ ရန်ကုန်တိုင်း တာမွေမဲဆန္ဒနယ်ကနေ ပြည်သူ့လွှတ်တော်ကိုယ်စားလှယ်အဖြစ် ဝင်ရောက်အရွေးချယ်ခံခဲ့ရတာ ဖြစ်ပါတယ်။ ရွေးကောက်ပွဲမှာ ပြည်နယ်နဲ့တိုင်း ဝန်ကြီးချုပ် အများစု ဝင်ပြိုင်မှာဖြစ်ပြီး လက်ရှိ အမတ်တွေရဲ့ ၈၀% ကို ပြန်ရွေးချယ်ထားပါတယ်။ ဒါ့အပြင် ပြည်ထောင်စုဝန်ကြီးဖြစ်တဲ့ ဒေါက်တာဝင်းမြတ်အေး၊ ဦးအုန်းဝင်းနဲ့ ဦးသန့်စင်မောင်တို့ ဝင်ပြိုင်ဖို့ ရှိပါတယ်။ ဒေါက်တာဇော်မြင့်မောင်ဟာ ပါတီခေါင်းဆောင် ဒေါ်အောင်ဆန်းစုကြည် အားထားရသူ တစ်ဦး ဖြစ်ပါတယ် \"ဝန်ကြီးချုပ်တွေလည်း သက်ဆိုင်ရာ ပြည်နယ်နဲ့တိုင်းတွေက ပြန်တင်ထားကြတယ်။ ဒီနှစ်မှာ ကိုယ်စားလှယ်ပေါင်း ၁၁၃၁ ဦး ပြန်ရွေးပါတယ်။ အမျိုးသားလွှတ်တော်မှာ ၁၆၂ နေရာ၊ ပြည်သူ့လွှတ်တော်မှာ ၃၁၉ နေရာ၊ ပြည်နယ်နဲ့ တိုင်းမှာ ၆၂၂ နေရာ ဝင်ပြိုင်မယ်\" လို့ လည်း ဒေါက်တာ ဇော်မြင့်မောင်က ပြောပါတယ်။ ရွေးကောက်ပွဲ ကိုယ်စားလှယ်လောင်းတွေထဲမှာ အမျိုးသမီးပါဝင်မှုနှုန်း ၂၀ % ရှိပါတယ်။ ဒါ့အပြင် ဆရာဝန် ရှေ့နေ စတဲ့ ဘွဲ့ရပညာတတ်တွေကိုလည်း ကိုယ်စားလှယ်လောင်းတွေအဖြစ် ရွေးထားပြီး အခြေခံပညာနဲ့ ဘွဲ့ရတဲ့ တောင်သူလယ်သမား ကိုယ်စားလှယ်လောင်း ပါဝင်မှုနှုန်းက ၁၂ % ရှိတယ်လို့လည်း ဒေါက်တာ ဇော်မြင့်မောင်က ပြောပါတယ်။","len":3082}
{"id":"world-47483347","url":"https:\/\/www.bbc.com\/burmese\/world-47483347","title":"ထိုင်းမင်းသမီး အူဘွန်ရတ်ကို ဝန်ကြီးချုပ်လောင်း အဆိုပြုခဲ့တဲ့ ပါတီ ဖျက်သိမ်းခံလိုက်ရ","summary":"အခုလနှောင်းပိုင်းမှာ ကျင်းပမယ့် ရွေးကောက်ပွဲမှာ ဝန်ကြီးချုပ်လောင်းအဖြစ် ထိုင်းဘုရင့် အစ်မတော်ကို ဝင်ပြိုင်ဖို့ အဆို တင်သွင်းခဲ့တဲ့ ထိုင်းရက်ဆာချာ့ပါတီ ကို ဖျက်သိမ်းပစ်ဖို့ အခြေခံဥပဒေ တရားရုံးက အမိန့်ချမှတ်လိုက်ပါတယ်။","text":"ထိုင်းရက်ဆာချာ့ပါတီကို မင်းသမီး အူဘွန်ရတ် ထောက်ခံအားပေးတာဟာ ထိုင်းဘုရင်စနစ်ကို ထိခိုက်စေတယ်လို့ တရားရုံး ဆုံးဖြတ် ထိုင်းရက်ဆာချာ့ပါတီကို ၂၀၀၆ ခုနှစ်တုန်းက စစ်တပ် အာဏာသိမ်းပြီး ဖြုတ်ချခံခဲ့ရတဲ့ ဝန်ကြီးချုပ်ဟောင်း သက်ဆင် ရှင်နဝပ်က ထောက်ခံ အားပေးနေတာပါ။ ထိုင်းရက်ဆာချာ့ပါတီ ဖျက်သိမ်းခံ လိုက်ရတဲ့အတွက် ရွေးကောက်ပွဲမှာ သက်ဆင် ရှင်နဝပ်ကို ထောက်ခံ အားပေးသူတွေ အနိုင်ရဖို့ ပိုခက်ခဲ သွားစေလိမ့်မယ်လို့ အကဲခတ်တွေက သုံးသပ်ပါတယ်။ ထိုင်းနိုင်ငံကို လွန်ခဲ့တဲ့ ၅ နှစ်တုန်းက စစ်အာဏာ သိမ်းခဲ့တဲ့ စစ်တပ်က အုပ်ချုပ်နေတာပါ။ မင်းသမီး အူဘွန်ရတ်ကို ရွေးကောက်ပွဲမှာ အဆိုတင်သွင်းခဲ့တာဟာ နိုင်ငံရေးမှာ ထိုင်းတော်ဝင်မိသားစုတွေ ဝင်ပါလေ့ မရှိတဲ့ ရပ်တည်မှုကို ထိခိုက်စေမယ်လို့ အခြေခံဥပဒေ တရားရုံးက ဒီကနေ့ ကြာသပတေးနေ့မှာ ဆုံးဖြတ်ခဲ့တာ ဖြစ်ပါတယ်။ ထိုင်းရက်ဆာချာ့ ပါတီ အမှုဆောင်အဖွဲ့ဝင်တွေကို နိုင်ငံရေးလုပ်ခွင့် ၁၀ နှစ် ပိတ်ပင်လိုက် ထိုင်းရက်ဆာချာ့ပါတီရဲ့ အမှုဆောင်အဖွဲ့ဝင်တွေကိုလည်း နိုင်ငံရေး လောကမှာ ပါဝင်ခွင့် ၁၀နှစ် ပိတ်ပင်လိုက်သလို အခု ရွေးကောက်ပွဲမှာ ထိုင်းရက်ဆာချာ့ပါတီ ဝင်ပြိုင်ခွင့်ကိုလည်း တားမြစ်လိုက်ပါတယ်။ ထိုင်းဘုရင်စနစ်ဟာ နိုင်ငံရေးရဲ့ အထက်မှာ ရှိနေပြီး နိုင်ငံရေး ကြားနေတဲ့ မူကို ကျင့်သုံးနေတာ ဖြစ်ပါတယ်။ ထိုင်းဘုရင့် မိဖုရားနဲ့ မင်းသမီးတွေဟာ ရွေးကောက်ပွဲမှာ မဲထည့်တာမျိုးလို နိုင်ငံရေးနဲ့ ပတ်သက်တဲ့ လုပ်ဆောင်မှုတွေမှာ ဘယ်တော့မှ ပါဝင်ဖို့ မရှိဘူးလို့ အချိန်အတော်ကြာ ပြုလုပ်ခဲ့တဲ့ တရားရုံး ကြားနာစစ်ဆေးမှုအပြီးမှာ တရားသူကြီး နခါရင် မက်ထရိုင်ရက် က ပြောသွားပါတယ်။ မတ်လ ၂၄ ရက်နေ့မှာ ကျင်းပမယ့် ရွေးကောက်ပွဲဟာ ဒီမိုကရေစီနည်း အရ ရွေးကောက်တင်မြှောက်ထားတဲ့ အစိုးရကို စစ်တပ်က ၂၀၁၄ ခုနှစ်မှာ စစ်အာဏာသိမ်းခဲ့အပြီး လက်ရှိ ဝန်ကြီးချုပ် ပရာယွတ် ချန်အိုချာ အာဏာ လွှဲပြောင်းခဲ့ပြီးကတည်းက ပထမဆုံးအကြိမ် ကျင်းပမယ့် ရွေးကောက်ပွဲ ဖြစ်ပါတယ်။","len":3099}
{"id":"47843684","url":"https:\/\/www.bbc.com\/burmese\/47843684","title":"သင်္ကြန်မတိုင်ခင် နေပြည်တော် တွေ့ဆုံပွဲမှာ တပ်ပိုင်းဆိုင်ရာ ပြဿနာတွေကို KNU အဓိကထား ဆွေးနွေးမယ်","summary":"တပ်ပိုင်းဆိုင်ရာ ပြဿနာတွေကို ဆွေးနွေးအဖြေရှာဖို့ တပ်မတော်နဲ့ အစိုးရ ငြိမ်းချမ်းရေး ကိုယ်စားလှယ်တွေကို သင်္ကြန်မတိုင်ခင် နေပြည်တော်မှာ တွေ့ဆုံဖို့ စီစဉ်နေတယ်လို့ ကရင်အမျိုးသား အစည်းအရုံး(KNU) က ပြောပါတယ်။","text":"NCA၂နှစ်ပြည့် အခမ်းအနားမှာတွေ့ရတဲ့ ကာကွယ်ရေးဦးစီးချုပ်နဲ့ ကေအဲန်ယူဥက္ကဌ တွေ့ဆုံပွဲမှာ အပစ်အခတ် ရပ်စဲရေး ခိုင်မာအောင် လုပ်ရမယ့်ကိစ္စနဲ့ အောက်ခြေမှာ ဖြစ်နေတဲ့ တပ်ပိုင်းဆိုင်ရာ ပြဿနာတွေကို အဓိကထား ဆွေးနွေးမယ်လို့ ကေအန်ယူဘက် က ပြောပါတယ်။ တွေ့ဆုံပွဲမှာ ဦးဆောင်ဆွေးနွေးမယ့် ကိုယ်စားလှယ်တွေကို တာဝန်ပေးဖို့ KNU ဘက်က ရွေးချယ်နေပြီး အဲ့ဒီကိုယ်စားလှယ်တွေ ရွေးချယ်ပြီးရင် အစိုးရနဲ့ တပ်မတော် ကိုယ်စားလှယ်တို့ကို ဧပြီလ ၈ ရက်နေ့မှာ အကြောင်းပြန်မယ်လို့ KNU ရဲ့ အထွေထွေအတွင်းရေးမှူး ပဒိုစောကွယ်ထူးဝင်းက ပြောပါတယ်။ အစိုးရက ဖွဲ့ထားတဲ့ အမျိုးသား ပြန်လည်သင့်မြတ်ရေးနဲ့ ငြိမ်းချမ်းရေး ဗဟိုဌာနနဲ့ ဧပြီလ ၁၁ ရက်နေ့ တွေ့ဆုံဖို့ စီစဉ်ထားပြီး ဧပြီလ ၁၂ ရက်နေ့မှာတော့ ဒုတိယဗိုလ်ချုပ်ကြီး ရာပြည့် ဦးဆောင်တဲ့ တပ်မတော်ကိုယ်စား လှယ်တွေနဲ့ တွေ့ဆုံဖို့ အဆိုပြုထားတယ်လို့ ပဒိုစောကွယ်ထူးဝင်း က ပြောပါတယ်။ တွေ့ဆုံပွဲမှာ အပစ်အခတ် ရပ်စဲရေး ခိုင်မာအောင် လုပ်တဲ့နေရာမှာ သက်ဆိုင်ရာ တပ်ဖွဲ့ဝင်တွေကို တပ်နေရာချထားရေး ကိစ္စနဲ့ လက်ရှိ KNU တပ်မဟာ ၃ နဲ့ တပ်မဟာ ၅ ထိန်းချုပ်တဲ့ နယ်မြေတွေမှာ တပ်မတော်ကားလမ်း ဖောက်လုပ်ရေးကြောင့် တပ်မတော်နဲ့ KNU အောက်ခြေတပ်ဖွဲ့ဝင်တွေ အကြား ဖြစ်တဲ့ ပြဿနာတွေကို အဓိကထား ဆွေးနွေးမယ်လို့ ပဒိုစောကွယ်ထူးဝင်း က ပြောပါတယ်။ ၂၀၁၈ ခုနှစ် အတွင်းမှာ ကရင်ပြည်နယ်မြောက်ပိုင်း ဖာပွန်ခရိုင်က KNU တပ်မဟာ ၅ ထိန်းချုပ်နယ်မြေမှာ တပ်မတော်က နယ်မြေကျော် ကားလမ်းဖောက်လုပ်တဲ့အတွက် KNU တပ်မဟာ ၅ တပ်ဖွဲ့ဝင်တွေနဲ့ တိုက်ပွဲ ဖြစ်ပွားခဲ့ပြီး အနီးအနားရှိ ရွာသားတွေ ၂၀၀၀ ကျော် ထွက်ပြေး ပုန်းရှောင်ခဲ့ဖူးပါတယ်။ အဲဒီကားလမ်းတွေဟာ စစ်ရေးဆိုင်ရာ အထောက်အကူ ဖြစ်နိုင်တဲ့အတွက် လမ်းဖောက်လုပ်ရေးကို တားမြစ်ထားတာ ဖြစ်တယ်လို့ အောက်ခြေ KNU တပ်ဖွဲ့ကပြောပါတယ်။ နေပြည်တော်မှာ လုပ်မယ့် ဆွေးနွေးပွဲနဲ့ ပတ်သတ်ပြီး တပ်မတော် သတင်းမှန်ပြန်ကြားရေးကို ဘီဘီစီ က ဆက်သွယ်ခဲ့ပေမယ့် ဖုန်းလက်ခံဖြေဆိုတာ မရှိခဲ့ပါဘူး။","len":3107}
{"id":"160117_phar_kant_jade_investigation","url":"https:\/\/www.bbc.com\/burmese\/burma\/2016\/01\/160117_phar_kant_jade_investigation","title":"ကျောက်စိမ်း ကုမ္ပဏီတွေ ကားကြီးတွေ ဝှက်ထားတယ်ဆိုတာကို ဒေသခံ အာဏာပိုင် ငြင်းဆို","summary":"ဖားကန့် ဒေသမှာ ကျောက်စိမ်းတူးဖော်တဲ့ ကုမ္ပဏီတွေဟာ သူတို့ရဲ့ စက်ယန္တယား ကားကြီးတွေ ကို မမြင်ကွယ်ရာ နေရာတွေမှာ ဝှက်ထား နေတယ် ဆိုတဲ့ ဒေသခံတွေရဲ့ ပြောဆိုမှုတွေ ကို ဖားကန့် မြိုနယ် အုပ်ချုပ်ရေးမှုး က ငြင်းဆို လိုက် ပါတယ်။","text":"ကျောက်စိမ်း မိုင်းတွင်း တွေ မှာ သုံးစွဲ နေတဲ့ ယန္တယား စက်ကြီး တွေ ရဲ့ အစင်းရေ ပမာဏ ကို အာရုံ စိုက် ပြီး တစ်ပတ် ဆယ်ရက် အချိန်ယူ စစ်ဆေးမယ်။ ကျောက်စိမ်း မိုင်းတွင်း လုပ်ငန်းရှင် တွေ ဟာ စက်ယန္တယား ယာဉ်ကြီး တွေ အစင်းအရေ အမြောက်အများ တရုတ်နယ်စပ် ကနေ တရားမဝင် တင်သွင်းပြီး အလွန်အကျွံ ထုတ်ယူ နေတယ် ဆိုတဲ့ သတင်း တွေ ကို နေပြည်တော် ဗဟို အစိုးရ အရာရှိ တွေ ဖားကန့်ကို လာပြီး ကွင်းဆင်းစစ်ဆေး မှု စတင် ချိန် မှာပဲ ကုမ္ပဏီ တွေ က သူတို့ရဲ့ ယန္တယားကြီး တွေ ရွှေ့ပြောင်း နေရာ ချထား တဲ့ အပြုအမူ အပေါ် ဒေသခံ တွေ ရဲ့ စွပ်စွဲမှု တွေ ထွက်ပေါ် လာတာ ပါ။ ကုမ္ပဏီ တွေ ဟာ ဗဟို အစိုးရ အရာရှိတွေ ရဲ့ စစ်ဆေးမှု ကို ရှောင်လွှဲလိုတဲ့ အတွက် သူတို့ရဲ့ ကားကြီး တွေကို ဝှက် ထား ကြတယ် ဆိုတာ မဟုတ်ဘူး ဆိုပြီး ဒေသခံ အာဏာပိုင် တစ်ဦး ဖြစ်တဲ့ ဖားကန့် မြိုနယ် အုပ်ချုပ်ရေးမှုး ဦးတင်ဆွေမြင့် က ဘီဘီစီ ကို ပြောပါတယ်။ ပြည်ထဲရေး ဒုဝန်ကြီး ဦးဆောင်ပြီး မြန်မာ့ ကျောက်မျက် ရတနာ ရောင်းဝယ်ရေး ဌာန၊ ကညန လို့ ခေါ်တဲ့ ကုန်းလမ်း ပို့ဆောင်ရေး ညွှန်ကြားမှု ဦးစီးဌာန၊ စီးပွားကူးသန်း ဌာန နဲ့ အကောက်ခွန် ဌာန စတဲ့ အစိုးရ ဌာန ပေါင်းစုံက ထိပ်တန်း အဆင့် အရာရှိ တွေဟာ ဖားကန့် မှာ ရောက် ရှိ နေပါတယ်။ သူတို့ဟာ ကျောက်စိမ်း မိုင်းတွင်း တွေ မှာ သုံးစွဲ နေတဲ့ ယန္တယား စက်ကြီး တွေ ရဲ့ အစင်းရေ ပမာဏ ကို အာရုံ စိုက် ပြီး တစ်ပတ် ဆယ်ရက် အချိန်ယူ စစ်ဆေးမှာ ဖြစ်တယ် လို့ ဦးတင်ဆွေမြင့် က ဆိုပါတယ်။ ကုမ္ပဏီ တွေ ဘက်က သူတို့ ရဲ့ ယာဉ် တွေ ကို နေ့ရက် အလိုက် လာရောက် အစစ်ဆေး ခံရမယ့် အချိန်ဇယား လည်း ပြင်ဆင် ထားတယ် လို့ ပြောပါတယ်။ ဒါ့အပြင် အသုံးပြုနေကြတဲ့ ယာဉ် တော်တော် များများဟာ ရန်ကုန် ဆိပ်ကမ်း က ပဲ ဝင်လာတာ ဆိုပြီး ဦးတင်ဆွေမြင့် က ဆိုပေမယ့် တရုတ် နယ်စပ် ကနေ စက်ယန္တယား ကြီး တွေ ဝင်ရောက် ခဲ့မှု နဲ့ ပတ်သက်ပြီး ကချင် ပြည်နယ် အစိုးရ အဖွဲ့ဝင် တွေ အပါအဝင် သက်ဆိုင်ရာ လူပုဂ္ဂိုလ် တချို့ကို ဗဟို အစိုးရ ကိုယ်စားလှယ် တွေ မေးမြန်း စစ်ဆေး တာတွေ ပြုလုပ် ထားပါတယ်။","len":3121}
{"id":"110712_dassk_kim_visit_tombs","url":"https:\/\/www.bbc.com\/burmese\/burma\/2011\/07\/110712_dassk_kim_visit_tombs","title":"ဒေါ်စုနဲ့သားငယ် ဗိုလ်ချုပ်ကို ဂါရဝပြု","summary":"မြန်မာ့ဒီမိုကရေစီခေါင်းဆောင် ဒေါ်အောင်ဆန်းစုကြည်နဲ့ သားငယ်ဖြစ်သူ Kim Aris ခေါ် ကိုထိန်လင်းတို့ဟာ ဒီကနေ့မှာ ဖခင်ဖြစ်သူနဲ့ အဖိုးဖြစ်သူ အမျိုးသား ခေါင်းဆောင်ကြီး ဗိုလ်ချုပ်အောင်ဆန်းရဲ့ ဂူဗိမာန်နဲ့ အမေနဲ့ အဖွားဖြစ်သူ ဒေါ်ခင်ကြည် ဂူဗိမာန်တို့ကို သွားရောက် ဂါရဝ ပြုခဲ့ကြပါတယ်။","text":"ဒေါ်အောင်ဆန်းစုကြည်နဲ့ သားငယ်ဖြစ်သူ ကိုထိန်လင်း ခေါ် Kim Aris တို့ ဘုရားဖူးကြ အာဇာနည်ကုန်းရဲ့ ထိန်းသိမ်းရေးအဖွဲ့ကို NLD က ကြိုတင်မေတ္တာရပ်ခံထားလို့ ကားနှစ်စီးနဲ့ လာရောက်ဖို့ ခွင့်ပြုထားလို့ ဗိုလ်ချုပ် ဂူဗိမာန်ရှိရာ အာဇာနည်ကုန်း သွားရတာ အဆင်ပြေခဲ့တယ်လို့ ဒေါ်အောင်ဆန်းစုကြည်ရဲ့ ကိုယ်ရေးအတွင်းရေးမှူးနဲ့ လုံခြုံရေးအရာရှိချုပ် ဦးဝင်းထိန်က ဘီဘီစီကို ပြောပါတယ်။ ရွှေတိဂုံဘုရား ခြေတော်ရင်း တောင်ဘက်မုခ် ရွှေတိဂုံဘုရားလမ်းပေါ်က ဒေါ်ခင်ကြည် ဂူဗိမာန်ကိုလည်း ဒေါ်အောင်ဆန်းစုကြည်နဲ့ သားငယ် ကိုထိန်လင်းတို့ သွားရောက် ဂါရဝ ပြုခဲ့ကြတယ်လို့ ဆိုပါတယ်။ မနက်ပိုင်းမှာတော့ ရွှေတိဂုံဘုရားကို လက်ယာရစ်တပတ် လှည့်လည် ဖူးမြော်ခဲ့ကြတယ်လို့ ဦးဝင်းထိန်က ပြောပါတယ်။ ဒေါ်စုနဲ့ သားဖြစ်သူ ကိုထိန်လင်းတို့ ဗိုလ်ချုပ်အောင်ဆန်းဂူဗိမာန်မှာ ဂါရဝပြု ဒီကနေ့သွားတာတွေမှာ အာဏာပိုင်တွေဘက်က ဘာအနှောင့်အယှက်မှ မပေးခဲ့ပေမယ့် ထုံးစံအတိုင်း ဘေးကစောင့်ကြည့်သူက ၂၀ ကနေ ၃၀ ကြား လောက်တော့ ရှိမယ်လို့ ဦးဝင်းထိန်က ခန့်မှန်းပါတယ်။ ဒေါ်အောင်ဆန်းစုကြည်ဟာ ဒီကနေ့ အာဇာနည်ကုန်းမှာ ဖခင် ဗိုလ်ချုပ်အောင်ဆန်းကို ဂါရဝပြုပြီးဖြစ်လို့ လာမယ့်တပတ် ဇူလိုင်လ ၁၉ ရက်နေ့မှာ ကျရောက်တဲ့ အာဇာနည်နေ့မှာရော လာရောက် ဂါရဝပြုဖို့ကတော့ အာဇာနည်နေ့ ကျင်းပရေး ကော်မတီက ဖိတ်စာ ပို့မပို့ပေါ်မှာ မူတယ်လို့ ဦးဝင်းထိန်က သုံးသပ်ပါတယ်။ ဒေါ်အောင်ဆန်းစုကြည်က မိခင်ဖြစ်သူ ဒေါ်ခင်ကြည် ဂူဗိမာန်မှာ ဂါရဝပြု ဇူလိုင်လ ၁၉ ရက်နေ့မှာ ကျင်းပမယ့် အာဇာနည်နေ့ အခမ်းအနားကိုလည်း အမျိုးသား ဒီမိုကရေစီ အဖွဲ့ချုပ် NLD ရုံးချုပ်မှာ နှစ်စဉ် ကျင်းပနေကြအတိုင်း ကျင်းပဖို့ ပြင်ဆင်နေကြပြီး နံရံကပ်စာစောင် ကပ်တာ၊ ဗိုလ်ချုပ်အောင်ဆန်းနဲ့ ပတ်သက်တဲ့ ကဗျာတွေ ရွတ်ဖတ်တာတွေ လုပ်ဖို့ ရှိတယ်လို့လည်း သိရပါတယ်။ မိခင် ဒေါ်အောင်ဆန်းစုကြည်ဆီကို လာရောက်လည်ပတ်တဲ့ သားငယ်ဖြစ်သူ Kim Aris ခေါ် ကိုထိန်လင်းကတော့ ဒီညပိုင်းက ရန်ကုန်မြို့ကနေ ပြန်လည် ထွက်ခွာ သွားတယ်လို့ သိရပါတယ်။","len":3128}
{"id":"130522_u_thein_sein_us_trade_council","url":"https:\/\/www.bbc.com\/burmese\/burma\/2013\/05\/130522_u_thein_sein_us_trade_council","title":"အမေရိကန်နဲ့ ကုန်သွယ်ရေး ကောင်စီ ရုံးတွေဖွင့်မယ်","summary":"မြန်မာ သမ္မတ ဦးသိန်းစိန် အမေရိကန် ပြည်ထောင်စုကို ရောက်ရှိ နေစဉ်မှာ မြန်မာ အမေရိကန် ကုန်သွယ်ရေး ကောင်စီ ရုံး ၃ ခုကို ဝါရှင်တန်၊ နယူးယောက်နဲ့ ရန်ကုန်မြို့တွေမှာ ဖွင့်လှစ် သွားဖို့ ထုတ်ပြန် ကြေညာ ခဲ့ပါတယ်။","text":"ဦးသိန်းစိန်ရဲ့ ခရီးစဉ်အပြီး အမေရိကန်ရဲ့ ရင်းနှီး မြှုပ်နှံမှုတွေ ပိုဝင်လာမလား အဲဒီ ခရီးစဉ် အတွင်းမှာပဲ TIFA လို့ ခေါ်တဲ့ နှစ်နိုင်ငံ ကုန်သွယ်ရေး ဆိုင်ရာ အခြေခံ သဘောတူညီချက် ကိုလည်း လက်မှတ် ထိုးနိုင်ခဲ့ပါတယ်။ အဲဒါတွေက မြန်မာ နိုင်ငံအတွက် ဘယ်လို အကျိုး ရှိစေနိုင်မလဲ လို့ မြန်မာ နိုင်ငံ အမျိုးသား စီမံကိန်းနဲ့ ဖွံ့ဖြိုးတိုးတက်ရေး ဆိုင်ရာ ဝန်ကြီး ဌာနက ဒုတိယ ညွှန်ကြားရေးမှူးချုပ် ဒေါ်ဝါဝါမောင်ကို ဘီဘီစီက ဆက်သွယ် မေးကြည့်တော့ မြန်မာ့ ကုန်စည် တွေအတွက် ဈေးကွက် ပိုပြီး ကျယ်ပြန့် သွားစေမယ်လို့ ဆိုပါတယ်။ မြန်မာနိုင်ငံက LDC ဖြစ်နေတဲ့ အတွက် အတွက် အခွန်ကင်းလွတ်ခွင့်နဲ့ ကုန်သွယ်မှုအတွက် လိုအပ်တဲ့ အကူအညီ တွေကိုလည်း ရနိုင်မှာ ဖြစ်သလို ပို့ကုန်အတွက် လိုအပ်တဲ့ စံချိန်စံညွှန်း နဲ့ အညီ ပို့နိုင်ဖို့ နည်းပညာပိုင်း အကူအညီတွေလည်း ရနိုင်စရာရှိတယ် လို့ ပြောပါတယ်။ အသေးစား နဲ့ အလတ်စား လုပ်ငန်း တွေအတွက်လည်း အကျိုးရှိလာ နိုင်မှာ ဖြစ်တယ်လို့လည်း ပြောပါတယ်။ တကယ် အမေရိကန် ဘက်က ဘယ်လောက်အထိ ရင်းနှီး မြှုပ်နှံ ပြီးပြီလဲ ဆိုတာကိုတော့ သူတို့က မြန်မာ နိုင်ငံနဲ့ အကြာကြီး အဆက်ပြတ် နေခဲ့တော့ အခုတော့ မြန်မာ့ ဈေးကွက်ရဲ့ အခြေအနေကို စောင့်ကြည့် လေ့လာ နေဆဲ ပဲ ရှိနေသေးတယ် လို့ ဆိုပါတယ်။ အခု အသစ်ဖွင့်တဲ့ ကုန်သွယ်ရေး ကောင်စီ ရုံးတွေက အမေရိကန် စီးပွားရေး သမားတွေကို ယုံကြည်မှုရအောင် လုပ်နိုင်မလား ဆိုတော့ အတတ်နိုင်ဆုံး ရင်းနှီးမြှုပ်နှံမှု တွေ စီးဝင်လာနိုင်အောင် ကြိုးစား နေကြောင်းနဲ့ နိုင်ငံခြားက ရင်းနှီးမြှုပ်နှံမှု တွေအတွက်ကိုလည်း ရင်းနှီးမြှုပ်နှံမှု ဥပဒေ အသစ်မှာလည်း အကာအကွယ်တွေ ပေးထားကြောင်း ပြောပါတယ်။ အခု အစိုးရဘက်က တရား ဥပဒေ စိုးမိုးရေး ကို တွန်းအားပေး လုပ်ဆောင် နေကြောင်း၊ အရည်အချင်း ကောင်းတဲ့ ရင်းနှီး မြှုပ်နှံ မှုတွေ ဝင်လာအောင် ရေရှည်ကို ရည်မှန်းပြီး လုပ်ဆောင် နေကြောင်း၊ ဒီလို ဖြစ်လာ အောင်လည်း အတတ်နိုင်ဆုံး ကြိုးစား ဆောင်ရွက် သွားမှာ ဖြစ်ကြောင်း ဖြေကြား သွားခဲ့ပါတယ်။","len":3135}
{"id":"160913_dassk_us_sanctions_preview","url":"https:\/\/www.bbc.com\/burmese\/burma\/2016\/09\/160913_dassk_us_sanctions_preview","title":"ဒေါ်အောင်ဆန်းစုကြည် ခရီးစဉ်နဲ့ အမေရိကန် ပိတ်ဆို့မှု","summary":"နိုင်ငံတော် အတိုင်ပင်ခံ ပုဂ္ဂိုလ် ဒေါ်အောင်ဆန်းစုကြည်ဟာ အမေရိကန်နိုင်ငံကို ဒီကနေ့ စက်တင်ဘာလ ၁၄ရက်နေ့မှာ ရောက်ရှိမှာပါ။","text":"ဒဏ်ခတ်ပိတ်ဆို့မှုတွေ လျှော့ချဖို့ သမ္မတ အိုဘားမားနဲ့ ဒေါ်အောင်ဆန်းစုကြည် ဆွေးနွေးဖို့ ရှိ သူ့ရဲ့ ခရီးစဉ်အတွင်းမှာ ဒေါ်အောင်ဆန်းစုကြည်ဟာ ဝါရှင်တန်မြို့မှာ သမ္မတ အိုဘားမားနဲ့ တွေ့ဆုံမှာဖြစ်သလို နယူးယောက်မြို့ ကုလသမဂ္ဂ ၇၁ကြိမ်မြောက် ညီလာခံမှာ မိန့်ခွန်းပြောမှာ ဖြစ်ပါတယ်။ မြန်မာနိုင်ငံမှာ ရင်းနှီးမြှုပ်နှံမှုတွေ လုပ်ဖို့နဲ့ ဒီမိုကရေစီ အသွင်ကူးပြောင်းရေးမှာ အကူအညီပေးဖို့အတွက် အမေရိကန် အစိုးရရဲ့ ဒဏ်ခတ်ပိတ်ဆို့မှုတွေကို နောက်ထပ် လျှော့ချသင့်မသင့် ဆိုတာကို သမ္မတ အိုဘားမားနဲ့ ဒေါ်အောင်ဆန်းစုကြည် တွေ့ဆုံတဲ့အခါ ဆွေးနွေးပြောဆိုဖို့ ရှိတယ်လို့ အိမ်ဖြူတော်က ပြောပါတယ်။ တချိန်တည်းမှာပဲ မြန်မာနိုင်ငံအပေါ် ဒဏ်ခတ် ပိတ်ဆို့မှုတွေ လျှော့ချရာမှာ လူ့အခွင့်အရေး ကိစ္စရပ်တွေအပေါ် အဓိကထား သုံးသပ်ဖို့ လမ်းညွှန်ထားတဲ့ Cardin-McCain Burma Strategy Act of 2016 ဆိုတဲ့ ဥပဒေကြမ်း တရပ်ကိုလည်း အမေရိကန် ဒီမိုကရက် ထိပ်တန်း လွှတ်တော် အမတ် ဘန်ကာဒင်နဲ့ ဆီးနိတ် စစ်မှုထမ်း ရေးရာ ကော်မတီ ဥက္ကဋ္ဌ ရီပတ်ဘလစ်ကန် အမတ် ဂျွန် မက်ကိန်းတို့ ဦးဆောင်ပြီး အမေရိကန် ဆီးနိတ် လွှတ်တော်မှာ တင်ပြဖို့ ရှိပါတယ်။ အမေရိကန် အခြေစိုက် နယူး အမေရိကား ဖောင်ဒေးရှင်းက အကြီးတန်း ပညာရှင် Suzanne DiMaggio ကတော့ အမေရိကန် ကွန်ဂရက် လွှတ်တော်အမတ်တွေအနေနဲ့ ဒဏ်ခတ် ပိတ်ဆို့မှုတွေ ရုပ်သိမ်းဖို့ ဒေါ်အောင်ဆန်းစုကြည်ရဲ့ အကြံဉာဏ်ကို ရယူကြမှာ ဖြစ်တယ်လို့ ဘီဘီစီကို ပြောပါတယ်။ မြန်မာနိုင်ငံမှာ အရေးကြီးတာက စစ်တပ်က အခြေခံ ဥပဒေနဲ့ ဆက်ပြီး အာဏာ ချုပ်ကိုင် နေတာ ဖြစ်ကြောင်း၊ နောက် တိုင်းရင်းသား ဒေသတွေမှာ ငြိမ်းချမ်းရေး ရဖို့နဲ့ ရိုဟင်ဂျာတွေရဲ့ လူမှု နေထိုင်ရေး အခြေအနေ တိုးတက်မှု ရှိရေးတွေက အရေးကြီးတဲ့ ကိစ္စတွေ အနေနဲ့ ဆက်ရှိနေမှာ ဖြစ်ကြောင်း သူက ပြောပါတယ်။ Amnesty International လူ့အခွင့်အရေး အဖွဲ့ကြီးကလည်း မြန်မာနိုင်ငံရဲ့ လူ့အခွင့်အရေး မှတ်တမ်း တိုးတက်လာရေးအတွက် နိုင်ငံတကာ အသိုင်းအဝိုင်းအနေနဲ့ မြန်မာအစိုးရအပေါ် ဆက်လက် ဖိအားပေး သွားသင့်တယ်လို့ ကြေညာချက် ထုတ်ပြန်လိုက်ပါတယ်။","len":3141}
{"id":"burma-46498656","url":"https:\/\/www.bbc.com\/burmese\/burma-46498656","title":"NGO\/INGO ဝင်ငွေရလမ်းတွေကို စိစစ်ဖို့ အစိုးရ စီစဉ်နေ","summary":"မြန်မာနိုင်ငံထဲမှာ အလုပ်လုပ်နေတဲ့ နိုင်ငံတကာ အဖွဲ့အစည်းတွေရဲ့ အထောက်အပံ့နဲ့ ရပ်တည်နေတဲ့ အစိုးရမဟုတ်တဲ့ အဖွဲ့အစည်း ( NGO\/ INGO) တွေရဲ့ ဝင်ငွေရလမ်းတွေကို စိစစ်ဖို့ အစိုးရက ဆောင်ရွက်နေတာ ရှိတယ်လို့ နိုင်ငံတော် သမ္မတရုံးရဲ့ ပြောရေးဆိုခွင့်ရှိသူက ပြောပါတယ်။","text":"နိုင်ငံတော် သမ္မတရုံးရဲ့ ပြောရေးဆိုခွင့်ရှိသူ ဦးဇော်ဌေး NLD အစိုးရ တာဝန်ယူတဲ့ အချိန်ကစပြီး NGO\/ INGO တွေရဲ့ ဝင်ငွေရလမ်းကို စိစစ်ဖို့အတွက် စဉ်းစားခဲ့ပြီး အစည်းအဝေးတွေ ပြုလုပ်ခဲ့တယ်လို့ ဒီဇင်ဘာ ၇ ရက် နေပြည်တော် သမ္မတအိမ်တော်မှာ ပြုလုပ်တဲ့ သတင်းစာ ရှင်းလင်းပွဲမှာ နိုင်ငံတော် သမ္မတရုံးရဲ့ ပြောရေးဆိုခွင့်ရှိသူ ဦးဇော်ဌေးက ပြောဆိုခဲ့တာပါ။ အခုလို ဝင်ငွေရလမ်း စိစစ်ဖို့ လုပ်ဆောင်ရတာနဲ့ ပတ်သက်လို့ ဦးဇော်ဌေးက \" ဥပမာ - မြန်မာနိုင်ငံမှာ မှတ်ပုံတင်မထားဘူး ထိုင်းမှာ မှတ်ပုံတင်ထားတယ်။ အဲလိုလူတွေကို လစာပေးရင် အခွန်က ဘယ်သူ့ကို ဆောင်လဲဆို ထိုင်းအစိုးရကိုပဲ ဆောင်တယ်။ လုပ်တာက မြန်မာနိုင်ငံမှာ တာဝန်ခံလုပ်တာ၊ မြန်မာအစိုးရကို အခွန်မဆောင်ဘူး၊ နစ်နာတာတွေတော့ အများကြီး၊ ဒါမျိုးတွေကို အကောင်းဆုံး ထိန်းကျောင်းဖို့ အစိုးရက စိစစ်ဆောင်ရွက်တာတွေ ရှိပါတယ်\" လို့ ပြောပါတယ်။ လက်ရှိ မြန်မာနိုင်ငံရဲ့ တည်ဆဲဥပဒေအရ နိုင်ငံတကာနဲ့ ပြည်တွင်းက အဖွဲ့အစည်းတွေ အကူအညီနဲ့ ရပ်တည်နေတဲ့ NGO တွေ အနေနဲ့ နိုင်ငံတော် အစိုးရကဆီက တရားဝင် ခွင့်ပြုချက် မရရှိသေးဘဲ အလုပ်လုပ်လို့ ရပါတယ်။ တရားဝင် မှတ်ပုံတင်ထားတဲ့ အဖွဲ့အစည်းတွေ ကတော့ သူတို့ရဲ့ ဝင်ငွေရလမ်းနဲ့ ငွေစာရင်းရှင်းတမ်းကို နှစ်စဉ် အစီရင်ခံစာ တင်ပြရတယ်လို့ သိရပါတယ်။ မြန်မာအစိုးရနဲ့ MOU ( နှစ်ဖက်နားလည်မှု စာချွန်လွှာ) ထိုးထားတဲ့ NGO တွေရဲ့ ဝင်ငွေရလမ်းကို စီစစ်လို့ ရနိုင်ပေမယ့် MOU မထိုးထားတဲ့ NGO အဖွဲတွေ၊ မှတ်ပုံမတင်ထားတဲ့ အဖွဲ့တွေရဲ့ ဝင်ငွေရလမ်းနဲ့ ဘာတွေ လုပ်ဆောင်နေလဲ အပေါ်မှာတော့ စီစဉ်လို့ မရဘူးလို့ ဆိုပါတယ်။ မြန်မာနိုင်ငံမှာ သမ္မတဦးသိန်းစိန် အစိုးရ လက်ထက်က စတင်ပြီး နိုင်ငံတကာ အဖွဲ့အစည်းတွေရဲ့ ထောက်ပံတဲ့ ငွေကြေးနဲ့ အဖွဲ့အစည်းတွေ အများအပြား ပေါ်ပေါက်လာခဲ့ပါတယ်။ တချို့NGO အဖွဲ့အစည်းတွေဟာ တရားဝင် မှတ်ပုံတင်ပြီး လုပ်ဆောင်တာ ရှိသလို၊ NGO အများစုကတော့ မှတ်ပုံတင်ထားတာ မရှိတဲ့အတွက် သူတို့ရဲ့ ငွေစာရင်း ရှင်းတမ်းတွေကို အစိုးရကို တင်ပြဖို့ မလိုတာကိုလည်း တွေ့ရပါတယ်။","len":3151}
{"id":"131118_kachin_refugees","url":"https:\/\/www.bbc.com\/burmese\/burma\/2013\/11\/131118_kachin_refugees","title":"ကချင် တိုက်ပွဲတွေ ကြောင့် ဒုက္ခသည်တွေ ထွက်ပြေး","summary":"တိုင်းရင်းသား လက်နက်ကိုင် အဖွဲ့တွေနဲ့ အစိုးရ ကြားမှာ တစ်နိုင်ငံလုံး အပစ် အခတ် ရပ်စဲရေး လက်မှတ် ထိုးနိုင်ဖို့ ကြိုးပမ်း နေကြချိန်မှာပဲ ကချင် ပြည်နယ် အတွင်းမှာ တိုက်ပွဲတွေ ဆက်လက် ဖြစ်ပွားနေ ပါတယ်။","text":"အပစ်ရပ်ရေး ဆွေးနွေးမှုတွေ လုပ်နေတဲ့ ကြားက တိုက်ပွဲတွေ ဆက်ဖြစ်နေ ကချင် ပြည်နယ်၊ မန်စီ မြို့နယ် အတွင်းရှိ နမ့်လင်းပါ ဒေသမှာ တနင်္ဂနွေနေ့ မနက်က စတင် ခဲ့တဲ့ တိုက်ပွဲတွေ တနင်္လာနေ့ အထိ ဆက်ဖြစ် နေတယ်လို့ ကေအိုင်အေ တပ်မဟာ ၃ တပ်ရင်းမှူး ဗိုလ်မှူး ဂျွန်အောင်က ပြော ပါတယ်။ မန်စီ ရွာထဲကို မုန်းဒိန်းပါ ဘက်က အစိုးရ စစ်ကြောင်း ဝင်ရောက် လာခဲ့ ပြီးတဲ့နောက် ရွာထဲမှာ နေကြတဲ့ စစ်ပြေး ဒုက္ခသည်တွေ၊ ကျောင်းသူ ကျောင်းသားတွေ နဲ့ ကျေးရွာ လူထုတွေ အပါအဝင် လူ ၂၃၀၀ လောက်ဟာ တိုက်ပွဲ တွေကနေ လွတ်အောင် တောတောင်တွေကို ဖြတ်ပြီး ခြေလျင် ထွက်ပြေး နေကြပါတယ်။ လောလောဆယ် ဗန်းမော်ကို ရောက်လာတဲ့ ဒုက္ခသည် ၄၀ လောက်ရှိပြီး မန်ဝင်းကြီး ဒုက္ခသည် စခန်းတွေ ဆီကို ရောက်လာကြသူက ၁၀၀ လောက်ပဲ ရှိသေးတယ်လို့ ကချင် ဒုက္ခသည်တွေ အရေး ကူညီ ဆောင်ရွက်ပေး နေတဲ့ ငြိမ်းချမ်းရေး ကွန်ရက်က ဒေါ်ခွန်ဂျာက ပြောပါတယ်။ သက်ကြီးရွယ်အိုနဲ့ ကလေးငယ်တွေ အပါအဝင် ဒုက္ခသည် အများစုက အခုလောလောဆယ် တောတောင်တွေထဲမှာ ပြေးလွှား နေတုန်းပဲလို့လည်း သူက ဆိုပါတယ်။ မိုင်ဂျာယန် အခြေစိုက် ဒုက္ခသည်များ ကူညီရေး စောင့်ရှောက်ရေး အဖွဲ့က နမ့်လင်းပါ ကို ရိက္ခာ သွားရောက် ဝေငှချိန်မှာ တိုက်ပွဲ စဖြစ်တဲ့ အတွက် သူတို့ပါ ထွက်ပြေးနေရတယ်လို့ ဒေါ်ခွန်ဂျာက ပြောပါတယ်။ သူတို့ အခုလို ထွက်ပြေးလာတဲ့ နှုန်း အရ ဆိုရင် အင်္ဂါနေ့ လောက်မှ မိုင်ဂျာယန်ကို ရောက်မယ်လို့ မှန်းဆကြောင်းလည်း သူက ပြောပါတယ်။ ဒုက္ခသည်တွေ ရောက်လာတဲ့ အခါ နေရာပေးနိုင်ဖို့ အသင့် မရှိတဲ့ အတွက် ခရစ်ယာန် အသင်းတော်တွေရဲ့ ရန်ပုံငွေနဲ့ နေစရာတွေ စတင် ဆောက်နေကြပြီး အကူအညီငွေလည်း လိုအပ် နေတယ်လို့ ဒေါ်ခွန်ဂျာက ပြောပါတယ်။ ကေအိုင်အေနဲ့ အစိုးရ စစ်တပ် အကြား အခု ရက်ပိုင်း အတွင်း ဖြစ်ရတဲ့ တိုက်ပွဲ တွေဟာ နမ့်လင်းပါ ရွာကို အန်ဂျီအို အဖွဲ့ကို အစိုးရ တပ်က တိုက်လို့ တန်ပြန် တိုက်ရ တာ ဖြစ်ကြောင်း ရန်ကုန်မှာ ရောက် နေတဲ့ ကေအိုင်အေ ဒုတိယ စစ်ဦးစီးချုပ် ဗိုလ်ချုပ် ဂွမ်မော်က သတင်းစာ ရှင်းလင်းပွဲမှာ ပြောခဲ့ ပါတယ်။","len":3152}
{"id":"burma-48572570","url":"https:\/\/www.bbc.com\/burmese\/burma-48572570","title":"လက်နက်ကြီးပစ်ခတ်သံကြောင့် ပလက်ဝမြို့နယ်ထဲကရွာသား ၅၀၀ကျော် စစ်ဘေးရှောင်တိမ်း","summary":"ချင်းပြည်နယ်တောင်ပိုင်း ၊ ပလက်ဝမြို့နဲ့ ၇မိုင်ကျော် ဝေးတဲ့ ပလက်ဝမြို့နယ်ထဲက ရွာခြောက်ရွာက ရွာသား ၅၀၀ ကျော်ဟာ ဇွန်လ ၉ ရက်နေ့ မနက်ပိုင်းမှာ ပလက်ဝမြို့ပေါ်ကို ထွက်ပြေးလာကြပါတယ်။","text":"ထွက်ပြေးလာတဲ့ ပလက်ဝမြို့နယ်ထဲက ရွာသားတွေ ရွာအနီးအနားမှာ လက်နက်ကြီးပစ်ခတ်သံ သေနတ်သံတွေကြောင့် ကြောက်လန့်ပြီး ထွက်ပြေးလာရတာဖြစ်တယ်လို့ ထွက်ပြေးလာတဲ့ မကံဒီက ဘီဘီစီကို ပြောပါတယ်။ မကံဒီက \" တကယ်တန်းတော့ လက်တွေ့မမြင်ဘူး၊ သေနတ်သံကြားတယ်။ ကြောက်လို့ ကမန်းကတန်း ထွက်ပြေးတာပေါ့ ။ ဘာပစ္စည်းမှ မယူနိုင်ဘူး အဝတ်သုံးလေးစုံနဲ့ ထွက်ပြေးခဲ့ရတာလို့ \" ဆိုပါတယ်။ လက်နက်ကြီးသံတွေ အဆက်မပြတ်ကြားရတဲ့အတွက် အမျိုးသမီးနဲ့ ကလေးငယ်တွေက အခုလို ထွက်ပြေးလာပေမယ့် အမျိုးသားတချို့တော့ ရွာကို မီးရှို့မခံရအောင် စောင့်ကြည့်ဖို့ ကျန်ခဲ့တယ်လို့ ဒေသခံတွေက ပြောပါတယ်။ ထွက်ပြေးလာသူတွေကတော့ သဲမချောင်းထဲရွာ၊ ချောင်းဝရွာ၊ ပိန္နဲတပင်ရွာ၊ကျောက်ပျဉ်ထောင့်ရွာ၊ လောင်းတင်ရွာနဲ့ ကြွေသောင်ရွာတို့က ဖြစ်ပြီး အခုချိန်ထိ စာရင်းအရ စစ်ဘေးရှောင် အိမ်ထောင်စု ၁၀၁ စုနဲ့ လူဦးရေ စုစုပေါင်း ၅၀၀ ကျော်ဖြစ်တယ်လို့ ပလက်ဝမြို့ လူမှုကူညီရေး အဖွဲ့က ကိုကျော်အောင်က ဘီဘီစီကို ပြောပါတယ်။ စက်လှေများနဲ့ ထွက်ပြေးလာတဲ့ ပလက်ဝစစ်ဘေးရှောင်များ စစ်ဘေးရှောင်လာသူတွေကို မြို့ပေါ်က ကယ်ဆယ်ရေးအဖွဲ့နဲ့ ဘာသာရေးအဖွဲ့ ၊ အစိုးရအဖွဲ့တွေစုပေါင်းပြီး အကူအညီပေးနေကာ ဒုက္ခသည်တွေကို အင်္ဂလီကန်မူကြိုကျောင်း၊ ကြံ့ခိုင်ရေးရုံးနဲ့ ခူမီးယဉ်ကျေးမှုပြတိုက်က ခန်းမဆောင်တွေမှာ နေရာချထားတယ်လို့ ပလက်၀ နှစ်ခြင်း ခရစ်ယာန် အသင်းတော်များ နယ်အဖွဲ့ အတွင်းရေးမှူး ဆရာတော် စတီဗဲန်က ဆိုပါတယ်။ ရေအဆင်ပြေတဲ့ နေရာတွေကို အဓိကထား ချထားပေးတာဖြစ်ပြီး တချို့ကိုတော့ ဆွေမျိုးတွေအိမ်မှာ နေထိုင်မယ်ဆိုရင် စီစဉ်ပေးထားကြပါတယ်။ တချို့ကို ဆွေမျိုးတွေအိမ်မှာ တည်းခိုဖို့စီစဉ်ပေးထားသလို တစ်ရက်ကို လူတစ်ယောက် ဆန်တစ်ဘူးနှုန်းနဲ့ ဟင်းဝယ်စားဖို့ တစ်အိမ်ထောင်ကို ငွေတစ်ထောင်နှုန်း အကူအညီပေးထားတယ်လို့ ကိုကျော်အောင်က ပြောပါတယ်။ လက်ရှိအခြေအနေအရ ထွက်ပြေးလာသူတွေ ရှိနေပြီး နောက်ထပ် နေရာချထားပေးဖို့ လုပ်ဆောင်နေတယ်လို့ ပလက်၀ ဒေသခံ ကူညီကယ်ဆယ်ရေး သမားတွေက ဆိုပါတယ်။","len":3155}
{"id":"world-52692580","url":"https:\/\/www.bbc.com\/burmese\/world-52692580","title":"ရဝမ်ဒါ လူမျိုးတုံး သတ်ဖြတ်မှု သံသယ တရားခံ ဖလီစီယန် ကဘူဂါကို ဖမ်းမိ","summary":"ရဝမ်ဒါ လူမျိုးတုံး သတ်ဖြတ်မှုနဲ့ ပတ်သက်ပြီး အလိုအရှိဆုံး သံသယ တရားခံတယောက်ဖြစ်တဲ့ ဖလီစီယန် ကဘူဂါကို ပြင်သစ်နိုင်ငံ ပဲရစ်မြို့အနီးမှာ ဖမ်းမိခဲ့ကြောင်း ပြင်သစ် တရားရေး ဝန်ကြီးဌာနက ကြေညာပါတယ်။","text":"ဖလေးစီယန်ကော့ဘဂါကို အမေရိကန်အစိုးရက ဒေါ်လာ ၅ သန်းဆုငွေထုတ်ခဲ့။ ပဲရစ်မြို့လယ်ကနေ အနောက်မြောက်ဘက် ၅ မိုင်လောက်အကွာ စိန်းမြစ်ကမ်းရဲ့ ဘယ်ဘက်ခြမ်းမှာရှိတဲ့ အန်ညားဆော့စိန်းအရပ်မှာ သူဟာ နာမည်ဝှက်နဲ့ နေထိုင်နေတာကို အရန်ရဲတပ်ဖွဲ့က သိရှိဖမ်းမိခဲ့တာ ဖြစ်ပါတယ်။ အခုအခါ အသက် ၈၄ နှစ်အရွယ်ရှိပြီဖြစ်တဲ့သူ့ကို ရဝမ်ဒါဆိုင်ရာ နိုင်ငံတကာ ရာဇဝတ်ခုံရုံးက လူမျိုးတုံး သတ်ဖြတ်မှု၊ လူသားတရပ်လုံးအပေါ်ကျူးလွန်တဲ့ ရာဇဝတ်မှုတွေနဲ့ တရားစွဲဆိုထားတာ ဖြစ်ပါတယ်။ ၁၉၉၄ ခုနှစ်က တွတ်စီ လူမျိုးပေါင်း ၈ သိန်းကို ဟူတူအစွန်းရောက်တွေက သတ်ဖြတ်ခဲ့တဲ့ ဖြစ်စဥ်မှာ ဖလီစီယန် ကဘူဂါဟာ အဓိက ဘဏ္ဍာငွေပံ့ပိုးသူ အဖြစ် အစွပ်စွဲခံထားရတာ ဖြစ်ပါတယ်။ ဟူတူအစွန်းရောက်တွေဟာ လူနည်းစု တွတ်စီတွေနဲ့ သူတို့ရဲ့ နိုင်ငံရေး အတိုက်အခံတွေကို ပစ်မှတ်ထား သတ်ဖြတ်ခဲ့ပါတယ်။ ဖလီစီယန် ကဘူဂါကို ဖမ်းမိရင် ဆုငွေ အမေရိကန်ဒေါ်လာ ၅ သန်းချီးမြှင့်မယ်လို့ အမေရိကန်အစိုးရက ထုတ်ပြန်ကြေညာထားပါတယ်။ ဖလီစီယန် ကဘူဂါကို ပူးပေါင်းစုံစမ်းစစ်ဆေးမှုတွေ နေရာအများအပြားမှာ လုပ်ခဲ့သလို တပြိုင်တည်း ရှာဖွေမှုတွေကိုပါ လုပ်ပြီး စနေနေ့က ဖမ်းဆီးမိခဲ့တာလို့ သည်ဟိတ်ဂ်မြို့မှာ ရုံးစိုက်တဲ့ နိုင်ငံတကာ ရာဇဝတ်မှုခင်းလက်ကျန်များဖြေရှင်းရေး တရားရုံးရဲ့ တရားလိုရှေ့နေချုပ် ဆာ့ခ်ျဘရမ်းမတ်ဇ်ကပြောပါတယ်။ နိုင်ငံတကာ ရာဇဝတ်မှုခင်းလက်ကျန်များ ဖြေရှင်းရေး တရားရုံးဟာ ရဝမ်ဒါဆိုင်ရာ နိုင်ငံတကာ ရာဇဝတ်ခုံရုံးနဲ့ ယူဂိုဆလားဗီးယားဆိုင်ရာ နိုင်ငံတကာ ရာဇဝတ်ခုံရုံးတို့ရဲ့ မပြီးပြတ်သေးတဲ့ တရားရေးဆိုင်ရာ အလုပ်တွေကို ဆက်လက် လုပ်ဆောင်ဖို့အတွက် ကုလသမဂ္ဂလုံခြုံရေးကောင်စီက ၂၀၁၀ ခုနှစ်မှာ ဖွဲ့စည်းခဲ့တဲ့ တရားရုံးဖြစ်ပါတယ်။ ဖလီစီယန် ကဘူဂါကို အခုလိုဖမ်းဆီးလိုက်နိုင်တာက လူမျိုးတုံးသတ်ဖြတ်မှုတခုအတွက် တာဝန်ရှိသူတယောက်ဟာ ၂၆ နှစ်ကြာ ပုန်းရှောင်ခဲ့တဲ့တိုင်အောင် မလွတ်မြောက်နိုင်သေးဘူးဆိုတာကို သတိပေးလိုက်တာပဲလို့ တရားလိုရှေ့နေချုပ် ဆာ့ခ်ျဘရမ်းမတ်ဇ်ကဆိုပါတယ်။","len":3156}
{"id":"150723_nca_sd_meeting_upwc","url":"https:\/\/www.bbc.com\/burmese\/burma\/2015\/07\/150723_nca_sd_meeting_upwc","title":"အပစ်​ရပ် စာချုပ် အပြီးသတ် ချုပ်​ဆို​နိုင်​ဖို့ မလွယ်​သေး","summary":"တနိုင်ငံလုံး အပစ်ရပ် စာချုပ် NCA ကို အချောသတ် ညှိနှိုင်း နေကြတဲ့ လက်ရှိ ရန်ကုန် ဆွေးနွေး ပွဲ ကနေ ဆုံးဖြတ်ချက် မချ နိုင်တဲ့ အချက် တွေ ရှိနေတာ ကြောင့် ရက် အနည်းငယ် ရွှေ့ဆိုင်း ပြီး မှ ပြန်စတင် ရဖို့ အခြေ အနေ မှာ ရှိပါတယ်။","text":"၁၇ လ အချိန် ယူ ပြုလုပ် ထားတဲ့ NCA စာချုပ် မူ ကို ပြည်ထောင်စု ငြိမ်းချမ်းရေး ဖော်ဆောင်ရေး ကော်မတီ က ပြင်ဆင် လို တဲ့ ဆန္ဒ မရှိ။ နှစ် ဘက်စလုံး အနေ နဲ့ ကိုယ့်ရဲ့ ခေါင်း ဆောင် တွေ ကို ကိုယ်စီ တင်ပြ စရာ တွေ ရှိ လာလို့ ညှိနှိုင်း နေတာ တွေ က နေ ၃-၄ ရက် လောက် နား ရနိုင် တယ် ဆိုပြီး တိုင်းရင်းသားတပ် တွေ ရဲ့ အထူး ကိုယ်စားလှယ် တစ်ဦး ဖြစ်တဲ့ နိုင်ဟံသာ က ပြောပါတယ်။ တိုင်းရင်းသား လက်နက်ကိုင် တပ် တွေ ရဲ့ အဆင့်မြင့် ကိုယ်စားလှယ် အဖွဲ့ က စာချုပ် မူကြမ်း မှာ ပြင်ဆင် ဖို့ တင်ပြ ထား တဲ့ အချက် ၁၃ ချက် ထဲ က ၁၀ ချက် အထိ တော့ ဆွေးနွေးပွဲ ရဲ့ ဒုတိယ ရက် ဇူလိုင် ၂၃ ရက် မှာ သဘောတူ နိုင် ခဲ့ ပြီး ၃ ချက် ကျန် နေသေးတာ ဖြစ်ပါတယ်။ ဒါပေမယ့် တိုင်းရင်းသား တပ် တွေ ဘက်က ရည်မှန်း ထား သလို စာချုပ် ကို ပြင်ဆင် တဲ့ သဘော မဟုတ် ပဲ တချို့ အချက် တွေ ကို အစည်းအဝေး ဆုံးဖြတ်ချက် အနေနဲ့ မှတ် တမ်း တင် ခဲ့တာ ဖြစ် ပါတယ်။ ၁၇ လ အချိန် ယူ ပြုလုပ် ထားတဲ့ NCA စာချုပ် မူ ကို ပြည်ထောင်စု ငြိမ်းချမ်းရေး ဖော်ဆောင်ရေး ကော်မတီ က ပြင်ဆင် လို တဲ့ ဆန္ဒ မရှိ ဘူးလို့ မြန်မာငြိမ်းချမ်း ရေးစင်တာ က အကြီးတန်းအကြံပေး ဦး လှမောင်ရွှေ က ပြောပါတယ်။ ဒါကြောင့် သဘောတူ ခဲ့တဲ့ ၁၀ ချက် ဆိုတာ ထဲ က စာချုပ် ပါ အဓိပ္ပာယ် ကို မပြောင်း လဲ စေတဲ့ ၅ ချက် ကို စာချုပ် အချောသတ် တဲ့ အနေ နဲ့ ထည့်သွင်းပြီး ကျန် ၅ ချက် ကို တော့ အစည်းအဝေး ဆုံးဖြတ်ချက် အနေနဲ့ ထားရှိ ခဲ့တာ ဖြစ်တယ် လို့ ဦး လှမောင်ရွှေ က ဆို ပါတယ်။ ဇူလိုင် ၂၄ ရက်နေ့ သောကြာ နေ့ မှာ ညှိနှိုင်း ပွဲ ဆက်လက် ရှိနေ မှာ ဖြစ်ပြီး NCA တကယ် ချုပ် ဆိုကြတဲ့ အခါ နှစ်ဘက် က ဘယ် ပုဂ္ဂိုလ် တွေ ပါဝင် လက်မှတ် ရေးထိုး မလဲ ၊ နိုင်ငံတကာ နဲ့ ပြည်တွင်း က သက်သေ တွေ အဖြစ် ဘယ်သူ တွေ ပါဝင် ရမလဲ ဆိုတဲ့ အချက် တွေ ကို ဆွေးနွေး ကြပါလိမ့်မယ်။ ဒါ့အပြင် NCA မှာ တိုင်းရင်းသား တပ် တွေ ဘက် က လိုလား သလို လူမျိုးစု လက်နက်ကိုင် တပ် ဖွဲ့ တွေ အားလုံး ပါဝင် နိုင် ရေး နဲ့ အစိုးရ က လိုလားတဲ့ ၁၅ ဖွဲ့ နဲ့ ချုပ်ဆိုရေး ဆိုတဲ့ ကွဲပြား နေမှု ကိုလည်း ညှိနှိုင်း ကြရမှာ ဖြစ် ပါတယ်။","len":3160}
{"id":"53921234","url":"https:\/\/www.bbc.com\/burmese\/53921234","title":"ဂျက်ကော့ဘလိပ်ခ် - ဝစ္စကွန်ဆင်း ဆန္ဒပြမှု သုံးရက်မြောက်မှာ လူနှစ်ဦး ပစ်ခတ်ခံရပြီး သေဆုံး","summary":"အမေရိကန်နိုင်ငံ ဝစ္စကွန်ဆင်းပြည်နယ် ကနိုရှာမြို့မှာ လူမည်း အမျိုးသားတစ်ဦးကို ရဲက ပစ်ခတ်ခဲ့တာနဲ့ ပတ်သက်ပြီး ဆန္ဒပြမှု သုံးရက်မြောက်နေ့မှာ ပစ်ခတ်ခံရလို့ လူနှစ်ယောက် သေဆုံးခဲ့ပြီး တစ်ဦး ဒဏ်ရာရခဲ့ပါတယ်။","text":"လူသုံးယောက် ပစ်ခတ်ခံရတယ်လို့ ရဲတပ်ဖွဲ့က ပြောပေမဲ့ ဘယ်သူတွေ ဒီဖြစ်ရပ်မှာ ပါဝင်ခဲ့ကြတယ်ဆိုတဲ့ အသေးစိတ်ကိုတော့ မပြောပါဘူး။ စက်သုံးဆီဆိုင်ကို လုံခြုံရေးယူထားတဲ့ လက်နက်ကိုင်တပ်ဖွဲ့ဝင်တွေနဲ့ ဆန္ဒပြသူတွေအကြား ပဋိပက္ခဖြစ်ရာက ပြင်းထန်တဲ့တိုက်ခိုက်မှုတွေ ဖြစ်လာဖွယ်ရှိတယ်လို့ ဒေသတွင်း မီဒီယာတွေမှာ အစောပိုင်းက ဖော်ပြခဲ့ကြပါတယ်။ ဒီမငြိမ်မသက်မှုတွေရဲ့ အစကတော့ တနင်္ဂနွေနေ့မှာ ဂျက်ကော့ဘလိပ်ခ်ကို ရဲက တိုက်ခိုက်လို့ ဒဏ်ရာရခဲ့ရာက စခဲ့တာ ဖြစ်ပါတယ်။ သုံးရက်ဆက် မငြိမ်မသက်မှုတွေဖြစ်တဲ့ ကနိုရှာမှာ ဆန္ဒပြသမားတွေ ရရာအကာအကွယ်တွေနဲ့ ကိုယ့်ကိုယ်ကိုယ်ကာကွယ်ခဲ့ကြ အသက် ၂၉ နှစ်အရွယ် ဂျက်ကော့ဘ် ဘလိပ်ခ်ဟာ ဝစ္စကွန်ဆင်ပြည်နယ် မြို့တော် ကနိုရှာမှာ ကားတစီးဆီကို သွားပြီး ကားတံခါး ဖွင့်နေတုန်းမှာ သေနတ်နဲ့ အချက်ပေါင်းများစွာအပစ်ခံခဲ့ရတာပါ။ မစ္စတာဘလိပ်ခ်ကတော့ သေနတ်ပစ်ခံရလို့ အကြောသေသွားတယ်လို့ ဆရာဝန်တွေက ပြောကြောင်း သူ့ရဲ့ ရှေ့နေက အင်္ဂါနေ့မှာ ပြုလုပ်တဲ့ သတင်းစာရှင်းလင်းပွဲမှာ ပြောပါတယ်။ သူ့ရဲ့ ရှေ့နေကတော့ မစ္စတာ ဘလိပ်ခ် လမ်းပြန်လျှောက်နိုင်ဖို့ဆိုတာ အင်မတန် ကံကောင်းမှပဲ မျှော်လင့်နိုင်တော့မယ်လို့ ပြောပါတယ်။ ဒီပစ်ခတ်မှုမှာ ရဲတွေဟာ မိသားစုအရေးကိစ္စတခုကို ဖြေရှင်းပေးဖို့ ကူညီဆောင်ရွက်တာလို့ ရဲဘက်က ပြောထားပါတယ်။ အဓိကရုဏ်းနှိမ်နင်းရေးတပ်ဖွဲ့ဝင်တွေ ကနိုရှာမြို့မှာ သြဂုတ် ၂၅ ရက်က လုံခြုံရေးယူထားစဥ် အဲဒီနောက်ပိုင်း ကြမ်းကြမ်းတမ်းတမ်း ဆန္ဒပြမှုတွေ ဖြစ်လာလို့ အစိုးရက အရေးပေါ်ထုတ်ပြန်လိုက်တဲ့ ညမထွက်ရ အမိန့်တွေကို ချိုးဖောက်ပြီး ဆန္ဒပြမှုတွေမှာ လူတွေက ပူးပေါင်း ပါဝင်လာကြပါတယ်။ အခုနောက်ဆုံး ဖြစ်ခဲ့တဲ့ လူနှစ်ဦးသေဆုံးခဲ့တဲ့ ပစ်ခတ်မှုကို စုံစမ်းရာမှာ စက်သုံးဆီဆိုင်လုံခြုံရေးယူထားတဲ့ လက်နက်ကိုင်တပ်ဖွဲ့ဝင်တွေနဲ့ ပတ်သက်ပြီး အဓိက စုံစမ်းသွားမယ်လို့ ကနိုရှာခရိုင် ရဲမှူး ဒေးဗစ် ဘတ်က အစောပိုင်းမှာ နယူးယောက်တိုင်းမ်စ် သတင်းစာကို ထုတ်ပြောထားပါတယ်။ ဂျက်ကော့ဘလိပ်ခ် (ဘယ်အစွန်)","len":3165}
{"id":"burma-47735024","url":"https:\/\/www.bbc.com\/burmese\/burma-47735024","title":"ဗိုလ်ချုပ်မှူးကြီး မတက်နိုင်တဲ့ တပ်မတော်နေ့","summary":"ဖက်ဆစ်တော်လှန်ရေး စတင်ခဲ့တဲ့နေ့ကို အမှတ်တရ အဖြစ် ရန်ကုန်က ဗိုလ်ချုပ်အောင်ဆန်းတို့ စစ်ထွက်ခဲ့တဲ့ကွင်းကို တော်လှန်ရေး ပန်းခြံအဖြစ် သတ်မှတ်ခဲ့ကြပါတယ်။","text":"အရင်က ဒီပန်းခြံမှာ တော်လှန်ရေးနေ့ ကျင်းပတဲ့အခါ တော်လှန်ရေးကာလက စစ်သည်တွေ မြို့ရွာတွေ ဝင်လာတဲ့အချိန်ကို ပြန်သတိရစေလိုတဲ့အတွက် မီးတုတ်တွေ ကိုင်ပြီး ချီတက်လာတတ်ပါတယ်။= ၁၉၅၅ မှာ တပ်မတော်နေ့အဖြစ် ဒီနေ့ကို စတင်ကျင်းပခဲ့ပြီး ၁၉၈၈ နောက်ပိုင်းမှာ ပိုပြီး ခမ်းနားစွာ ကျင်းပခဲ့ပါတယ်။ နေပြည်တော်ကို မြို့တော် ရွှေ့ပြီးနောက်မှာတော့ နေရာသစ်မှာ ပြောင်းပြီး ကျင်းပခဲ့ပါတယ်။ ဒုတိယဗိုလ်ချုပ်မှူးကြီးစိုးဝင်း ဆိုက်ရောက် ဒုတိယဗိုလ်ချုပ်မှူးကြီးရဲ့ ဗိုလ်ရှုခံ ဒီနှစ် ရခိုင်တိုက်ပွဲတွေ ပြင်းထန်နေချိန်မှာ ကျင်းပတဲ့ စစ်ရေးပြပွဲကို ကာကွယ်ရေး ဦးစီးချုပ် ကျန်းမာရေးကြောင့် မတက်နိုင်ခဲ့ပါဘူး။ ဒါပေမဲ့ နေပြည်တော်က စစ်ရေးပြကွင်းမှာတော့ ခါတိုင်းနှစ်တွေလိုပဲ စည်ကားကြီးကျယ်စွာ ကျင်းပပါတယ်။ ဗိုလ်ချုပ်တယောက်ရဲ့ အဆောင်အယောင် အရင်က တော်လှန်ရေးနေ့အမှတ်တရ ကျင်းပခဲ့တဲ့ စစ်ရေးပြပွဲတွေဟာ နေပြည်တော်ကို ရွှေ့ပြောင်းနောက်ပိုင်းမှာ လက်နက်ကြီးတွေ လေယာဉ်တွေနဲ့ စစ်အင်အား ခင်းကျင်းပြတဲ့ပုံစံ သဘော ပိုဆောင်လာပါတယ်။ တခြားနိုင်ငံတွေက အလားတူ တပ်မတော်နေ့ အင်အားပြပွဲ၊ နိုင်ငံအင်အားပြပွဲတွေနဲ့ တူလာတာပါ။ ရဟတ်ယာဉ်နဲ့ သရုပ်ပြ မြန်မာနိုင်ငံမှာ အနှစ် ၇ဝ ကျော် ပြည်တွင်းစစ်က မပြီးသေးလို့ ဒီအင်အားတွေကို ဘယ်သူတွေ အတွက် ရည်ရွယ်တာလဲ ဆိုတာက ပြောစရာ ဖြစ်ပါတယ်။ တက္ကသိုလ်လေ့ကျင့်ရေးတပ်က ကျောင်းသူကျောင်းသားတွေ တက်ရောက် နေပြည်တော်မှာ ရှိတဲ့ စစ်ဘုရင်သုံးပါးရဲ့ အရုပ်တွေကလည်း မြန်မာနိုင်ငံမှာ တန်ခိုးကြီးခဲ့တဲ့ မြန်မာမင်းဆက်တွေကို ပြန်ပြောင်းသတိရတဲ့ သဘောဆောင်ပါတယ်။ ဒီအတွက် ဒီစစ်ဘုရင်တွေ သိမ်းပိုက် အုပ်ချုပ်ခဲ့တဲ့ လူမျိုးစု တွေဘက်က ဒီရုပ်တုတွေကို နှစ်လိုပါမလား မေးစရာ ဖြစ်ပါတယ်။ နေပြည်တော်က စစ်ဘုရင်သုံးပါးအရုပ် ပြည်နယ်တွေမှာ ဗိုလ်ချုပ်အောင်ဆန်း ကြေးရုပ်တွေ ဆောက်တာကို ကန့်ကွက်နေကြချိန်မှာ မြန်မာပြည်မက မြို့တွေမှာရော လူနည်းစု ခေါင်းဆောင်တွေရဲ့ ရုပ်တုတွေ မထားသင့်ဘူးလား မေးခွန်းထုတ်စရာ ဖြစ်စေပါတယ်။","len":3169}
{"id":"world-50170777","url":"https:\/\/www.bbc.com\/burmese\/world-50170777","title":"ကြင်ရာတော်ကို ဘွဲ့ပြန်သိမ်းပြီး ထိုင်းဘုရင် နန်းတော်က အရာရှိကြီးတွေကို ရာထူးထပ်ဖြုတ်","summary":"ထိုင်းဘုရင် ဝချီရာ လောင်ကွန်းဟာ နန်းတော်ကို သစ္စာဖောက်ဖျက်လို့ဆိုပြီး ကြင်ရာတော်ကို ဘွဲ့အဆောင်အယောင်တွေကို ရုပ်သိမ်းလိုက်ပြီးနောက် နန်းတော်က အရာရှိ ခြောက်ယောက်ကို အလွန်ဆိုးရွားတဲ့ အကျင့်ပျက်လုပ်ရပ်တွေ လုပ်တယ်ဆိုပြီး ရာထူးက ထုတ်လိုက်ပါတယ်။","text":"ဘုရင်သစ်က ဖခင် ဘုရင်ကြီးထက် သြဇာအာဏာကို ပိုပြီး တိုက်ရိုက်ကျင့်သုံးတယ်လို့ဆို အခုလို ထုတ်ပယ်ခံရသူတွေထဲမှာ အမျိုးသမီးတစ်ယောက်၊ အဆင့်မြင့် ရဲအရာရှိ တစ်ယောက်နဲ့ တော်ဝင်နန်းတော်က လုံခြုံရေးနှစ်ယောက်ပါရှိပါတယ်။ သူတို့တွေဟာ ရာထူးအာဏာကို အလွဲသုံးစားလုပ်ပြီး သူတို့ ကိုယ်တိုင်ရဲ့ ကိုယ်ကျိုးနဲ့ တခြားသူတွေ ကိုယ်ကျိုးအတွက် လုပ်တယ်ဆိုပြီး စွပ်စွဲခံရပါတယ်။ အောက်တိုဘာလ ၂၁ ရက် တနင်္လာနေ့က ကြင်ရာတော် ဆီနီနတ် ဝုန်ဝချီရာပါ့ခ်ကို ဘွဲ့နဲ့ ရာထူးအဆောင်အယောင်တွေ ပြန်ရုပ်သိမ်းခဲ့ပါတယ်။ အဲဒီ ရာထူးက ဖယ်ရှားခံရသူတွေထဲမှာ တော်ဝင်နန်းတော် ရဲဌာနက ရဲ ဒုတိယ ဗိုလ်ချုပ်ကြီး ဆာကော်ကက် ချန်ထရာလည်း ပါရှိပါတယ်။ သူတို့တွေဟာ သူတို့ရဲ့ အကျင့်ပျက် လုပ်ရပ်တွေအတွက် လိုက်နာရမယ့် စည်းကမ်းတွေကို ဆိုးဆိုးရွားရွား ချိုးဖောက်၊ သူတို့ရာထူးအာဏာကို အလွဲသုံးစားလုပ်ပြီး သူတို့ကိုယ်တိုင်နဲ့ တခြားသူတွေအတွက် ကိုယ်ကျိုးရှာတဲ့ အလုပ်တွေ လုပ်ခဲ့ကြတယ်လို့ တော်ဝင်နန်းတော်က ထုတ်ပြန်ပါတယ်။ သူတို့တွေဟာ နန်းတော်က ချမှတ်တဲ့ စည်းမျဉ်းစည်းကမ်းတွေကို မလိုက်နာခဲ့ကြတဲ့အတွက် အဲဒီလုပ်ဆောင်ချက်တွေက နန်းတော်အရေးတွေကို အကြီးအကျယ် ထိခိုက်ပျက်စီးစေခဲ့တယ်လို့ ပါပါတယ်။ ဘန်ကောက် နန်းတော်ကြီးထဲမှာ ဓာတ်ပုံအတူရိုက်ထားတဲ့ ထိုင်းဘုရင် ဝချီရာ လောင်ကွန်နဲ့ ကြင်ယာတော် ဘုရင်က ကြင်ရာတော်ကို ဘွဲ့အဆောင်ယောင်တွေ အပ်နှင်းပြီး လပိုင်းလေးအကြာမှာ ဘွဲ့တွေ ချက်ချင်းဆိုသလို ပြန်ရုပ်သိမ်းလိုက်အပြီး အခုလို အရာရှိကြီးတွေ ရာထူးက ဖယ်ရှားခံရလို့ အကြီးအကျယ် အံအားသင့်နေကြပါတယ်။ အသက် ၃၄ နှစ်အရွယ် ဆီနီနတ်ဟာ သူ့ကိုယ်သူ မိဖုရားနဲ့ တန်းတူဖြစ်အောင် လုပ်လာတယ်ဆိုပြီး အပြစ်ပေးတာ လို့ဆိုပါတယ်။ ဘုရင် ဝချီရာ လောင်ကွန်းဟာ သူရဲ့ သြဇာ အာဏာကို ကွယ်လွန်သူ သူ့ရဲ့ဖခင် ဘုရင်ကြီးထက် ပိုပြီး တိုက်ရိုက်ကျင့်သုံးပါတယ်။ ထိုင်းဥပဒေ အရ ထိုင်းတော်ဝင် နန်းတော်ကို ဝေဖန်ခွင့် လုံးဝ မရှိပါဘူး။ ဝေဖန်သူတွေကို ကြီးလေးတဲ့ ထောင်ဒဏ်ပြစ်ဒဏ်တွေ ချမှတ်လေ့ရှိပါတယ်။","len":3171}
{"id":"120210_humantraffiking","url":"https:\/\/www.bbc.com\/burmese\/burma\/2012\/02\/120210_humantraffiking","title":"တရုတ်ဘက် ရောင်းစားခံရမှု ရာနှုန်း များပြား","summary":"၂၀၁၁ ခုနှစ် အတွင်း ဖြစ်ခဲ့တဲ့ လူကုန်ကူးမှု ၆၉ ရာခိုင်နှုန်းဟာ တရုတ် နိုင်ငံကို ရောင်းစား ခံခဲ့ကြရတာ ဖြစ်တယ်လို့ လူကုန်ကူးမှု ကာကွယ် တားဆီးရေး ဗဟို အဖွဲ့က တာဝန်ရှိသူ တစ်ယောက် ဖြစ်တဲ့ နိုင်ငံ ဖြတ်ကျော် မှုခင်း ဌာနမှူး ရဲမှူးကြီး ဦးစိုးမြိုင်က ဘီဘီစီကို ပြောပါတယ်။","text":"တရုတ်မှာ မိန်းကလေး ရှားပါးမှုက မြန်မာ အမျိုးသမီးတွေ ရောင်းစားခံရတဲ့ အကြောင်း တစ်ရပ်ဖြစ် ပြီးခဲ့တဲ့ နှစ် အတွင်း မှာ အရေးယူ ခဲ့တဲ့ အမှုပေါင်း ၁၃၅ မှု ရှိပြီး တရားခံ ၃၅၀ ကျော်ကို ဖမ်းဆီး အရေးယူ ခဲ့တဲ့ အပြင် လူကုန်ကူးခံရသူ ၂၆၅ ယောက် ကိုလည်း ကယ်တင်နိုင် ခဲ့တယ်လို့ သူက ပြောပါတယ်။ မနှစ်က လူကုန်ကူးခံရတဲ့ အမှုတွေ ထဲမှာ တရုတ်နိုင်ငံဘက်ကို သူတို့ သမီးအဖြစ် ရောင်းစား ခံခဲ့ရတာ အများဆုံး ဖြစ်ပြီး ဒုတိယ အများဆုံးက ပြည်တွင်းမှာပဲ ဖြစ်ခဲ့ကြတာလို့ ရဲမှူးကြီးက ပြောပါတယ်။ တရုတ် နိုင်ငံဘက်ကို ရောင်းစားတဲ့ ဖြစ်ရပ် အဖြစ်များ ရတာက သူတို့ ဘက်က အမျိုးသား အမျိုးသမီး အချိုး အစား မမျှတဲ့ အတွက် အမျိုးသားတွေ အိမ်ထောင်ဘက် ရှာရတာ မလွယ်လို့ အိမ်နီးချင်း နိုင်ငံဘက်က သူတို့သမီး ဝယ်ယူတဲ့ ဓလေ့ ရှိနေတာက တကြောင်း မြန်မာ နိုင်ငံဘက် ကလည်း ယဉ်ကျေးမှုချင်း နီးစပ်တဲ့ ရှမ်းပြည် မြောက်ပိုင်းလို ဒေသက အမျိုး သမီး တွေက လွဲမှားတဲ့ အယူ အဆမျိုးရှိနေတာက တကြောင်း တို့ကြောင့် ဖြစ်တယ်လို့ ရဲမှူးကြီး ဦးစိုးမြိုင်က ပြောပါတယ်။ လူကုန်ကူး ခံရမှုတွေ ပပျောက်ရေး အတွက် အထူး အဖွဲ့တွေ ဖွဲ့စည်းထားပြီး အလိုအပ်ဆုံး နေရာတွေမှာ အထူး စီမံကိန်းတွေ အပါအဝင် အသိပညာ လွဲမှားမှု တွေကို ပညာပေးတဲ့ လုပ်ငန်းတွေမှာ အစိုးရပိုင်းကရော အစိုးရမဟုတ်တဲ့ NGO အဖွဲ့တွေကပါ ပူးပေါင်း ဆောင်ရွက် နေတယ်လို့ ဆိုပါတယ်။ ဘယ်သူမဆို လူကုန်ကူး ခံရသူ အဖြစ် မသင်္ကာဘူးဆိုရင် အစိုးရက ဖွင့်လှစ်ထားတဲ့ အထူး တယ်လီဖုန်း တွေကို ခေါ်ဆို အကြောင်းကြားရင် ချက်ချင်း အရေးယူဆောင်ရွက်ပေး ပါ့မယ်လို့လည်း ရဲမှူးကြီး ဦးစိုးမြိုင်က ပြောပါတယ်။ ဆက်သွယ် တိုင်ကြားနိုင်တဲ့ တယ်လီဖုန်း နံပတ်တွေကတော့ ရန်ကုန် အတွက် ၀၉၄၉၅၅၅၈၈၈၊ ၀၉၄၉၅၅၅၉၉၉ ကို ဆက်သွယ်နိုင်သလို နေပြည်တော် အတွက်၀၆၇၄၁၂၅၅၅၊ ၀၆၇၄၁၂ ၆၆၆ ကို ဆက်သွယ်နိုင် ပါတယ်။ မန္တလေး အတွက်တော့ ၀၉၄၉၅၅၅၇၇၇ ကို ဆက်သွယ်နိုင်ပြီး မူဆယ် အတွက် ဆိုရင် ၀၉၄၉၅၅၅၆၆၆ ကို ဆက်သွယ် တိုင်ကြား နိုင်တယ်လို့ လည်း သူက ပြောပါတယ်။","len":3171}
{"id":"world-49620708","url":"https:\/\/www.bbc.com\/burmese\/world-49620708","title":"ပလက်ဝနားမှာ တပ်ရဟတ်ယာဉ်ကို ပစ်ချခဲ့တယ်လို့ AA ပြော၊ တပ်မတော်ငြင်းဆို","summary":"ချင်းပြည်နယ် ပလက်ဝမြို့နယ်နားမှာ စက်တင်ဘာလ ၅ ရက် နေ့လယ် ၃ နာရီခွဲလောက်က Mi 17 အမျိုးအစား တပ်မတော် ရဟတ်ယာဉ်တစ်စင်းကို ပစ်ချခဲ့တယ်လို့ AA ရက္ခိုင့်တပ်တော်က သတင်းထုတ်ပြန်ခဲ့ပါတယ်။","text":"အဲဒီ ရဟတ်ယာဉ်ဟာ ပလက်ဝမြို့နယ် ကင်းတလင်းရွာ အနောက်မြောက်ဘက်ကို ထိုးကျသွားတယ်လို့ AA ကဆိုပါတယ်။ ဒါပေမဲ့ တပ်မတော် သတင်းမှန် ပြန်ကြားရေးအဖွဲ့ အတွင်းရေးမှူးကတော့ ရဟတ်ယာဉ် ပစ်ချခံရတဲ့ ဖြစ်ရပ်မျိုး မရှိခဲ့ဘူးလို့ ဘီဘီစီကို ပြောပါတယ်။ ဒါ့အပြင် စက်တင်ဘာလ ၆ ရက်နေ့က ဘူးသီးတောင်မြို့နယ်မှာ အရေးပေါ် ဆင်းသက် ရပ်နားခဲ့ရတဲ့ နီပေါက ရဟတ်ယာဉ် သတင်းကိုလည်း ထုတ်ပြန်ခဲ့ပြီးပြီလို့ သူကပြောပါတယ်။ ရဟတ်ယာဉ် ပျက်ကျသွားတယ်ဆိုတဲ့နေရာကို AA ရဲ့ သတင်းဝက်ဆိုက် စာမျက်နှာမှာ ဖော်ပြထားပုံ တပ်မတော်က ရခိုင်ပြည်နယ် ကုလားတန် အထက်ပိုင်းမှာ သူတို့ရဲ့ တပ်မတော်ကို စစ်လက်နက်ပစ္စည်းတွေနဲ့ ရိက္ခာတွေကို ရဟတ်ယာဉ်တွေနဲ့ ပို့ဆောင် ထောက်ပံ့နေတာ ဖြစ်ပြီး အခု ပစ်ချခံခဲ့ရတယ်ဆိုတဲ့ Mi 17 ရဟတ်ယာဉ်ကလည်း အဲဒီလို လက်နက် ရိက္ခာပစ္စည်းတွေ လာပို့တာလို့ ယူဆရကြောင်း AA ရက္ခိုင့်တပ်တော်ရဲ့ ပြောခွင့်ရသူ ခိုင်သုခက ဘီဘီစီကို ပြောပါတယ်။ ခန်ခတောင်ကြောနားက တောင်ကြော တစ်ခုကို အဲဒီ ရဟတ်ယာဉ် ဖြတ်ပျံတုန်း အရှေ့ဘက် မီတာ ၉၀၀ အကွာမှာ AA ရှေ့တန်းတပ်ဖွဲ့တွေက ပစ်ချခဲ့တာဖြစ်ပြီး တောထဲ ထိုးကျသွားတာကို ပစ်ခဲ့သူတွေက မျက်စိတပ်အပ် မြင်ခဲ့ရတယ်လို့ သူက အခိုင်အမာ ပြောခဲ့ပါတယ်။ ရဟတ်ယာဉ် အပျက်အစီးရဲ့ ဓာတ်ပုံကို ရဖို့ ကြိုးစားနေဆဲ ဖြစ်တယ်လို့လည်း ဆိုပါတယ်။ ရခိုင်ပြည်နယ် ခန်ခတောင်ကြောတဝိုက်မှာ တိုက်ပွဲ ဖြစ်နေတာ တစ်လနီးပါး ရှိနေပြီဖြစ်ပါတယ်။ စက်တင်ဘာလ ၆ ရက်နေ့ မနက် ၈ နာရီလောက်က ပလက်ဝမြို့နယ်မှာ AA တပ်စွဲထားတဲ့ နေရာကို တပ်မတော်က ထိုးစစ်ဆင်လာတဲ့အတွက် တိုက်ပွဲ ဖြစ်ခဲ့ကြောင်းနဲ့ တိုက်ပွဲအတွင်း တပ်မတော်ဘက်က ၁၀ဦး ကျဆုံးပြီး ဒဏ်ရာ ရသူတွေ ရှိခဲ့ကြောင်း ခိုင်သုခက ပြောပါတယ်။ အလားတူပဲ မင်းပြားမြို့နယ်မှာလည်း တိုက်ပွဲတွေ ဖြစ်ပွားခဲ့တယ်လို့ ဆိုပါတယ်။ တခြားမြို့နယ်တွေမှာတော့ တိုက်ပွဲကြီးတွေ မရှိခဲ့ပေမဲ့ တပ်မတော်ဘက်က လက်နက်ကြီးတွေနဲ့ ပစ်ခတ်မှုတွေ ရှိတယ်လို့ သူက ပြောပါတယ်။ တိုက်ပွဲအခြေအနေနဲ့ ထိခိုက်ဒဏ်ရာ ရသူ အရေအတွက်ကို သီးခြား အတည်မပြုနိုင်သေးပါဘူး။","len":3182}
{"id":"burma-49137547","url":"https:\/\/www.bbc.com\/burmese\/burma-49137547","title":"ပဲခူးတိုင်း အုတ်တွင်းမှာ ဆေးရုံထဲထိရေတွေဝင်လို့ လူနာတွေအရေးပေါ်ရွှေ့ပြောင်းရ","summary":"ပဲခူးတိုင်းဒေသကြီး တောင်ငူခရိုင် အုတ်တွင်းမြို့ဆေးရုံကြီးအတွင်းမှာဒီကနေ့ ဇူလိုင် ၂၇ရက်နေ့ မနက် အစောပိုင်းကစတင်ပြီး ရေတွေဝင်ရောက်လာတဲ့အတွက် အရေးကြီးလူနာအချို့ ကိုအရေးပေါ် ရွှေ့ပြောင်း ပေးခဲ့ရတယ်လို့ အုတ်တွင်းမြို့ ရင်ခုန်သံရှင်ရေး ကူညီမှုအသင်းနာယကဆရာတော် ဦးတေဇသီရိက ဘီဘီစီ ကို မိန့်ကြားပါတယ်။","text":"ဆေးရုံအတွင်း ရေ ၁ ပေနီးပါးခန့် ဝင်ရောက်နေ '' ရေကတော့ မနက်၅နာရီ ၆နာရီလောက်ကတည်းက ရေကစတိုးလာတယ်၊ ခွဲစိတ်မွေးဖွားထားတဲ့ လူနာတွေကိုတော့ လတ်တလောတော့ ဆေးရုံရဲ့ဝင်ပေါက်နားက နည်းနည်းမြင့်တဲ့ သံဃာ့ဆေးရုံအဆောင်ထဲကို ရွှေ့ပေးထားတယ်၊ တောင်ငူဆေးရုံကို ရွှေ့ပေးရတာတွေလည်းရှိတယ်၊ ရေကတော့ ဆေးရုံအတွင်းထဲမှာ ၁ ပေလောက်တော့ ရှိတယ်၊ သက်သာနေတဲ့လူနာတွေကတော့ ဆေးရုံထဲမှာပဲ ရှိတယ်၊''လို့ ဆရာတော် ဦးတေဇသီရိကမိန့်ပါတယ်။ အုတ်တွင်းမြို့ဆေးရုံမှာ ၅ နှစ် တစ်ကြိမ်ခန့် ရေဝင်လေ့ရှိပြီး လက်ရှိအချိန်မှာတော့ အုတ်တွင်းမြို့ဆေးရုံအပြင် ချောင်းနဲ့နီးတဲ့ရပ်ကွက်အနိမ့်ပိုင်းတွေကနေအိမ်တွေမှာရေဝင်တာတွေရှိနေတယ်လို့ လည်းသိရပါတယ်။ အရေးကြီးလူနာအချို့မှ လူနာအများစုမှာ ဆေးရုံက ရေဝင်နေတဲ့အဆောင်တွေမှာပဲ ဆက်နေနေရ ပဲခူးတိုင်းနည်းတူ မကွေးတိုင်းဒေသကြီးအတွင်းမှာလည်း ဧရာဝတီမြစ်ရေ မြင့်တက်ခဲ့တဲ့အတွက် ရွာပေါင်း ၂၀ကျော်မှာရေကြီးရေလျှံမှုတွေဖြစ်ပေါ်ခဲ့တယ်လို့ ဘေးအန္တရာယ် ကာကွယ် ရေးစီမံခန့်ခွဲမှု ဦးစီးဌာနကနေ သိရပါတယ်။ ဧရာဝတီမြစ်ရေမြင့်တက်မှုကြောင့် ပွင့်ဖြူမြို့နယ်၊ နန်တော်ကျွန်း ကျေးရွာအုပ်စုအတွင်းက ကျေးရွာ ၆ရွာနဲ့ စလင်းမြို့နယ်၊ ဥယျာဉ်စု ကျေးရွာပါ ၁၉ ရွာမှာ ရေကြီးရေလျှံမှုတွေဖြစ်ပေါ်ခဲ့ပြီး ဇူလိုင် ၂၆ရက်နေ့က စာသင်ကျောင်း ၁၉ ကျောင်းကို ယာယီပိတ်ထားခဲ့ရပါတယ်။ ဇူလိုင် လဆန်းမှစတင်ကာ မိုးကြီးပြီး မြစ်ရေလျှံတာကြောင့် ပြည်နယ်နဲ့ တိုင်း ၈ခုမှာ ရေကြီး နစ်မြုပ်တာ တွေဖြစ်ခဲ့ပြီး စစ်ကိုင်းနဲ့ မန္တလေးတိုင်းဒေသကြီး ၂ခုထဲမှာပင် လူ သုံးသောင်းကျော် ရေဘေးသင့်ခဲ့ရပါတယ်။ ဇူလိုင်လထဲမှာ ကချင်ပြည်နယ်နဲ့မကွေးတိုင်းအတွင်း မိုးကြီးပြီးတောင်ကျချောင်းရေစီးတာကြောင့် လူ ၃ဦး ရေထဲမျောပါပြီး သေဆုံးခဲ့ရပါတယ်။ မြန်မာနိုင်ငံမှာ မိုးရာသီကာလဖြစ်တဲ့ ဇူလိုင်၊ သြဂုတ်လတွေမှာ နှစ်စဉ်လိုလို ရေဘေးဒဏ်ကို ခံစားနေကြရ ပြီး မနှစ်က ၂၀၁၈ ခုနှစ်အတွင်းကလည်းရေဘေးဒဏ်ကို ပြည်သူ တစ်သိန်းကျော် ခံစားခဲ့ရပြီး လူ ၂၀ ကျော်သေဆုံးခဲ့ရပါတယ်။","len":3185}
{"id":"130503_us_extend_sanctions_on_burma","url":"https:\/\/www.bbc.com\/burmese\/burma\/2013\/05\/130503_us_extend_sanctions_on_burma","title":"အမေရိကန်က မြန်မာအပေါ် ပိတ်ဆို့မှု သက်တမ်းတိုး","summary":"အမေရိကန် ပြည်ထောင်စုဟာ မြန်မာ နိုင်ငံ အပေါ် ချမှတ်ထားတဲ့ ပစ်မှတ်ထား ဒဏ်ခတ် ပိတ်ဆို့ မှုတွေကို သက်တမ်း တနှစ် ထပ်တိုး လိုက် ပါတယ်။","text":"နိုင်ငံရေး အကျဉ်းသားတွေ ဆက်ရှိနေပြီး၊ မြောက်ကိုရီးယား နဲ့လည်း ဆက်ဆံမှု ရှိ နေတာ ကြောင့် ပိတ်ဆို့မှု သက်တမ်း ထပ်တိုး မြန်မာ နိုင်ငံမှာ နိုင်ငံရေး အကျဉ်းသား တွေကို ဆက်လက် ထိန်းသိမ်း ထားဆဲ ဖြစ်ပြီး မြောက်ကိုရီးယား နိုင်ငံနဲ့လည်း စစ်ရေး ဆက်ဆံ မှုတွေ ဆက်ရှိ နေတာ ကြောင့် အခုလို သက်တမ်း ထပ်တိုး လိုက်တာ ဖြစ်ပါတယ်။ အခု ပိတ်ဆို့မှု တွေကတော့ မြန်မာ့ ဒီမိုကရေစီရေး ပြုပြင် ပြောင်းလဲမှု တွေကို ဆန့်ကျင်တဲ့ ဒါမှ မဟုတ် မြောက်ကိုရီးယားနဲ့ ပတ်သက်နေ သူတွေနဲ့ ကုမ္ပဏီ တွေကို အဓိက ထား ချမှတ် ခဲ့တာ ဖြစ်ပါတယ်။ သမ္မတ အိုဘားမားက ကွန်ဂရက်ကို ပေးပို့တဲ့ စာထဲ မှာတော့ မြန်မာ နိုင်ငံက ဒီမိုကရေစီရေး ပြုပြင် ပြောင်းလဲ မှုတွေဟာ နောက်ကြောင်း ပြန် မလှည့်ဘူး ဆိုတာ သူ့ အနေနဲ့ လက်ခံ ယုံကြည် လို့ မရသေးဘူးလို့ ဖေါ်ပြထား ပါတယ်။ ဒါပေမယ့်လို့ မြန်မာ နိုင်ငံ စစ်အာဏာရှင် စနစ်ကို အဓိက ကြိုးကိုင် ခဲ့သူတွေ အပေါ် အမေရိကန် ပြည်ဝင်ခွင့် ဗီဇာ ပိတ်ပင် ထားတာတွေ ကိုတော့ ပြန်ရုပ်ပေး လိုက် ပါတယ်။ သမ္မတ ဦးသိန်းစိန် ဟာလည်း မေလ တတိယ ပတ်ထဲမှာ အမေရိကန်ကို သွားရောက်ဖို့ ရှိပြီး ဝါရှင်တန်မှာ သမ္မတ အိုဘားမားနဲ့ တွေ့ဆုံဖို့ ရှိတယ်လို့ သိရ ပါတယ်။ အခုလို သက်တမ်း တိုးမှု နဲ့ ပတ်သက်ပြီး အမေရိကန် အင်ဒီယားနား တက္ကသိုလ် မှ အခြေခံ ဥပဒေ ဆိုင်ရာ ပညာရှင် ဒေါက်တာ Salai Ngo Cung Lian က အမေရိကန် ဟာ ဒဏ်ခတ်ပိတ်ဆို့ မှု ကို အလွယ်မဆုံးဖြတ်သလို၊ ဖယ်ရှားပစ်ရေး လည်း အလျင်စလို မလုပ်တတ်ကြောင်း ဘီဘီစီ ကို ပြောပါတယ်။ အမေရိကန် မှာ မြန်မာ တိုင်းရင်းသား လူမျိုးတွေ များပြားတဲ့ အတွက် ဒဏ်ခတ် ပိတ်ဆို့မှု မရုပ်သိမ်းရေး ကို စည်းရုံး လှုံ့ဆော်သူ တွေ ရှိနေသေး ကြောင်း ပြောပါတယ်။ သမ္မတ ဦးသိန်းစိန် အမေရိကန် ကို လာတဲ့ အခါမှာ သူနဲ့ လိုက်ပါလာသူ တွေ အနေနဲ့ ပိတ်ဆို့မှု ရုပ်သိမ်းပေးရေး အပိုင်း ကို ရှင်းလင်း ဖျောင်းဖျ ပေးဖို့ လိုကြောင်း၊ ဒါမှသာ လာမယ့် ဇွန်လ ၄ရက် နေ့ အမေရိကန် လွှတ်တော် ကြားနာမှု မှာ ဒီကိစ္စ ဆွေးနွေးရာမှာ အထောက်အကူ ဖြစ်နိုင် ကြောင်း ဒေါက်တာ Salai Ngo Cung Lian က ဘီဘီစီ ကို ရှင်းပြပါတယ်။","len":3189}
{"id":"burma-54464660","url":"https:\/\/www.bbc.com\/burmese\/burma-54464660","title":"ကိုဗစ်ပျောက်ကင်းတဲ့ သံဃာတွေ အင်းစိန်ရွာမကျောင်းပြန်ဖို့ ပြင်ဆင်နေ","summary":"အင်းစိန်ရွာမကျောင်းက ကိုဗစ်လူနာ သံဃာတွေ ကျန်းမာရေးပြန်ကောင်းလာပြီး ကျောင်းကို ပြန်လည် ပို့ဆောင်ဖို့အတွက် ပြင်ဆင်နေတယ်လို့ ကျောင်းတိုက်ရဲ့ စာချနာယကဆရာတော် အရှင်ဂန္ဓာသာရာ လင်္ကာရက ဘီဘီစီကို မိန့်ပါတယ်။","text":"ပိုးတွေ့တဲ့ ကျောင်းက သံဃာတွေထဲက သုံးပုံတစ်ပုံလောက်ပဲ အနံ့ပျောက်တာဖြစ်ပြီး ဖျားနာမှုမရှိဘူး၊ ကျန်းမာတယ်လို့ဆို။ အဲဒီလိုပြန်ပို့မယ့် အစီအစဉ်ထဲမှာတော့ အရင်ဆုံးအနေနဲ့ ကျောင်းတွင်းမှာရှိနေတဲ့ သံဃာ ၁၅၆ ပါးနဲ့ လူပုဂ္ဂိုလ် ၅၀ တို့မှာ ကိုဗစ်ရှိမရှိ ဒီကနေ့မှာ စစ်ဆေးမှုပြုလုပ်နေပြီး အဲဒီလိုပြုလုပ်ပြီးနောက် ပိုးမတွေ့မှသာ ပြန်ကောင်းလာတဲ့သံဃာတွေကို ကျောင်းကို ပို့ဆောင်မှာဖြစ်တယ်လို့ သိရပါတယ်။ ရွာမကျောင်းတိုက်က သံဃာ ၃၇၁ ပါးကို မှော်ဘီက တပ်မတော် ဆေးသင်တန်းကျောင်းနဲ့ အင်းစိန်က သာသနဓမ္မဗိမာန်မှာ ထားရှိပြီး ကုသမှုတွေ ပေးနေတာ ဖြစ်ပါတယ်။ အဲဒီထဲမှာမှ ပထမဆုံးကုသမှုပေးခဲ့ရတဲ့ ၇၅ ပါးက ၁၄ရက်ကြာမြင့်ခဲ့ပြီ ဖြစ်တဲ့အပြင် ကျန်းမာရေးအခြေအနေကလည်း ကောင်းမွန်တဲ့အတွက် အခုလို ပြန်ပို့မယ့်အခြေအနေကို ပြင်ဆင်ရတာလို့လည်း အရှင် ဂန္ဓာသာရာလင်္ကာရက ဘီဘီစီကို မိန့်ပါတယ်။ ပထမဆုံးကုသမှုပေးခဲ့ရတဲ့ ၇၅ပါးက ကျန်းမာရေး ကောင်းမွန်လို့ ပြန်ဖို့ ပြင်ဆင်တာဖြစ် ပြန်ပို့လို့ရတဲ့ အရေအတွက် အတိအကျကိုတော့ ဘုန်းကြီးကျောင်းကို အခုချိန်ထိ အသိပေးတာ မရှိသေးပေမယ့် ပြန်ပို့ဖြစ်ရင်လည်း အသုတ်လိုက်ခွဲပြီး ပြန်ပို့ဖို့စီစဉ်ထားတယ်လို့ ဆရာတော်က မိန့်ပါတယ်။ \"ပိုးတွေ့တဲ့ ကျောင်းကသံဃာတွေထဲက သုံးပုံတစ်ပုံလောက်ပဲ အနံ့ပျောက်တာ ဖျားတောင်မဖျားပါဘူး။ ကျန်တဲ့သံဃာတွေဆိုရင် ပုံမှန်အတိုင်းပါပဲ။ အားလုံးက ကျန်းမာရေး ကောင်းပါတယ်။ အင်းစိန်ဆရာတော်ကြီးလည်း အခုဒုတိယအကြိမ် ထပ်စစ်တယ်။ ကျန်းမာရေးလည်း ကောင်းတယ်\" လို့ အရှင် ဂန္ဓာသာရာလင်္ကာရက မိန့်ပါတယ်။ အင်းစိန်ကျောင်းတိုက်က သံဃာတွေ စတင်ပိုးတွေ့ချိန် လွန်ခဲ့တဲ့ ၁၄ ရက် ကတည်းက တစ်ကျောင်းလုံးက သံဃာနဲ့ လူအားလုံးကို ပထမအကြိမ် ကိုဗစ်စစ်ဆေးမှု ပြုလုပ်ခဲ့ပါတယ်။ တပ်မတော်ကလည်း သံဃာတော် စုစုပေါင်း ၃၉၀ ကို မှော်ဘီ၊ လှည်းကူးနဲ့ အင်းစိန်သာသနာ့ဗိမာန်တော်တို့ မှာကုသပေးနေတယ်လို့ ဒီကနေ့မှာ သတင်းထုတ်ပြန်ပါတယ်။ အဲဒီသံဃာ ၃၉၀က ရွာမကျောင်းက ၃၇၁ ပါးနဲ့ သင်္ဃကျွန်းက ၁၉ ပါးတို့ ဖြစ်ပါတယ်။","len":3190}
{"id":"130417_burmese_migrant_thailand","url":"https:\/\/www.bbc.com\/burmese\/burma\/2013\/04\/130417_burmese_migrant_thailand","title":"မြန်မာ မှတ်ပုံတင် လုပ်သား ထိုင်းမှာ ၂သန်း ရှိသွားပြီ","summary":"ထိုင်းနိုင်ငံမှာ အထောက်အထားမဲ့ နေတဲ့ မြန်မာ၊ လောနဲ့ ကမ္ဘောဒီးယား နိုင်ငံသားတွေကို မှတ်ပုံတင်ခွင့် ပေးနေတာ မနေ့တုန်းက နောက်ဆုံးနေ့ ဖြစ်ပါတယ်။","text":"ထိုင်းနိုင်ငံရောက် ပြည်ပ လုပ်သားတွေ အထောက်အထား မဲ့နေတဲ့ အလုပ်သမား ၁ သန်းကျော် ရှိမယ်လို့ ခန့်မှန်း ပြောဆိုမှုတွေလည်း ထွက်ပေါ်နေပါတယ်။ ဒီတစ်ကြိမ် မှတ်ပုံတင်တဲ့ အလုပ်သမား ၅ သိန်းကျော်လောက်ရှိပြီး အဲဒီအထဲမှာ မြန်မာ အလုပ်သမားက ၃ သိန်းကျော် ရှိတယ်လို့ ထိုင်း အလုပ်သမားဝန်ကြီး ဌာနက ပြောပါတယ်။ အထောက်အထားမဲ့ နေတဲ့ အလုပ်သမား ၁ သန်းလောက်ရှိတယ်လို့ ခန့်မှန်းမှုတွေ ရှိနေပြီး အခုမှတ်ပုံတင်တဲ့ အရေအတွက်က နည်းနေတဲ့ အတွက် ဒါဟာ ကုန်ကျစရိတ် မတတ်နိုင်လို့ မှတ်ပုံ မတင်သူတွေ ရှိနေတာလို့ ယူဆ နိုင်ပါသလား ၊ အထောက်အထားမရှိသူတွေကို ဘယ်လို ဆောင်ရွက်မလဲလို့ ထိုင်းအလုပ်သမားဝန်ကြီးဌာန ညွှန်ကြားရေးမှူး ဒေးချား ဖရု(က်)ဖတ်ထနာ့ရတ် ကို ဘီဘီစီက မေးကြည့်ခဲ့ပါတယ်။ ထိုင်းအလုပ်သမားဝန်ကြီးဌာန ညွှန်ကြားရေးမှူး ဒေးချား ဖရု(က်)ဖတ်ထနာ့ရတ် က ပြောကြားရာမှာ အထောက်အထားမဲ့ ၁ သန်းကျော် ရှိမယ်ဆိုတဲ့ ပြောဆိုချက်က အခြေအမြစ် မရှိသလို အခု ၅ သိန်းကျော် မှတ်ပုံတင်တာဟာ ကျေနပ်လောက်တဲ့ အရေအတွက်ဖြစ်ပြီး ကုန်ကျစရိတ်ကလည်း အားလုံးအဆင်ပြေမယ့် စျေးနှုန်းကို သတ်မှတ် ပေးခဲ့တာကြောင့် လူများစုက မှတ်ပုံတင်ခဲ့ ကြတာကို တွေ့ရတယ် ၊ အထောက်အထား မရှိတဲ့သူ တွေကို ဥပဒေအရ အရေးယူမှာဖြစ်ပေမယ့်လည်း အကုန်အစင် လိုက် ဖမ်းဆီး အရေးယူနိုင်ဖို့ကတော့ အတော် လုပ်ရခက်တဲ့ လုပ်ငန်းဖြစ်တယ်လို့ ဆိုသွားခဲ့ပါတယ်။ အထောက်အထားမဲ့သူတွေ ထိုင်းနိုင်ငံမှာ မှတ်ပုံတင်ခွင့် မရှိတော့ပေမယ့် နှစ်နိုင်ငံ အမ်အိုယူ နားလည်မှု စာချွန်လွှာအရ မြန်မာနိုင်ငံ ကနေ ယာယီ နိုင်ငံကူး လက်မှတ်တွေနဲ့ ထိုင်းနိုင်ငံမှာ လာရောက် အလုပ်လုပ်ခွင့်ကို ဆက်လက် ခွင့်ပြုပေးနေပါတယ်လို့ ထိုင်း အလုပ်သမား ဝန်ကြီးဌာန ညွှန်ကြားရေးမှူး ဒေးချား ဖရု(က်)ဖတ်ထနာ့ရတ် ပြောပါတယ်။ ထိုင်းနိုင်ငံမှာ အရင်နှစ်တွေက မြန်မာအလုပ်သမား ၁သန်းခွဲကျော်ကို နိုင်ငံကူး လက်မှတ် ထုတ်ထားပေးပြီဖြစ်လို့ အခုတကြိမ် မှတ်ပုံတင်တဲ့သူတွေပါ ပေါင်းလိုက်ရင် ထိုင်းနိုင်ငံမှာတရားဝင် မြန်မာအလုပ်သမား ၂ သန်း နီးပါး ရှိသွားပြီ ဖြစ်ပါတယ်။","len":3200}
{"id":"131016_labadaung_unsolved","url":"https:\/\/www.bbc.com\/burmese\/burma\/2013\/10\/131016_labadaung_unsolved","title":"လက်ပံတောင်း မြေယာကိစ္စ မပြေလည်သေး","summary":"မုံရွာ တဖက်ကမ်းက လက်ပံတောင်းတောင် ကြေးနီ စီမံကိန်းမှာ ကုမ္ပဏီနဲ့ လယ်သိမ်းခံ တောင်သူတွေ အကြား ဖြစ်နေတဲ့ မပြေလည် မှုတွေအပေါ် အစီရင်ခံစာ အကောင်အထည် ဖော်ရေး ကော်မတီ ဥက္ကဋ္ဌ ဦးလှထွန်း၊ စစ်ကိုင်းတိုင်း ဝန်ကြီးချုပ် ဦးသာအေး အပါအဝင် တိုင်းဒေသကြီး ဝန်ကြီးတွေဟာ ဒေသခံတွေနဲ့ ညှိနိုင်းခဲ့ပေမယ့် ပြေလည်မှု မရခဲ့ကြပါ။","text":"လျော်ကြေးမယူသေးတဲ့ မြေတွေကို ကုမ္ပဏီက ခြံခတ်နေလို့ အရင် အပတ်က ပြဿနာဖြစ် အောက်တိုဘာ ၁၅ ရက် မနေ့က လက်ပံတောင်းတောင် စီမံကိန်း စုံစမ်း စစ်ဆေးရေး ကော်မရှင်ရဲ့ အစီရင်ခံစာ အကောင်အထည် ဖော်ရေး ကော်မတီရဲ့ တာဝန်အရှိဆုံး ပုဂ္ဂိုလ်တွေနဲ့ ဒေသခံတွေ အမှတ်(၆) ချည်မျှင်နှင့် အထည်စက်ရုံ(ဆားလင်းကြီး)မှာ တွေ့ဆုံ ဆွေးနွေးခဲ့တာပါ။ ဒီလို တွေ့ဆုံတဲ့ နေရာမှာ စီမံကိန်း ဧရိယာမှာ ပါတဲ့ ရွာ ၂၆ ရွာက ဒေသခံ တွေကို တစ်ရွာကို ကိုယ်စားလှယ် ၂ ယောက် နှုန်းနဲ့ တက်ရောက် ဆွေးနွေးခွင့် ပေးခဲ့ပါတယ်။ ဒီတွေ့ဆုံ ပွဲကို တက်ရောက်ခွင့် ရခဲ့တဲ့ တုံရွာက ကိုသက်ဦးက တာဝန်ရှိသူတွေ အနေနဲ့ အစီရင်ခံစာပါ အချက်တွေ အတိုင်း ဆောင်ရွက်မပေးဘဲ အပေါ်ယံ အချက်တွေကိုသာ ဆွေးနွေးခဲ့တဲ့အတွက် မကျေနပ်နိုင်ဘူးလို့ ပြောပါတယ်။ ဒီအတွက် အစီရင်ခံစာ တင်ပြတဲ့ လက်ပံတောင်းတောင် စီမံကိန်း စုံစမ်း စစ်ဆေးရေး ကော်မရှင် ဥက္ကဋ္ဌ ဒေါ်အောင်ဆန်းစုကြည် အနေနဲ့ ဒေသခံတွေ အတွက် ထပ်မံ ကြားဝင် ဆောင်ရွက်ပေးဖို့ လိုလားနေကြတယ်လို့ ဝက်မှေးရွာသူ မသွဲ့သွဲ့ဝင်းက ပြောပါတယ်။ ဆွေးနွေးပွဲကို တက်ရောက်ခဲ့တဲ့ ပုလဲမြို့နယ် အမတ် ဒေါ်ခင်စန်းလှိုင် ကလည်း EIA SIA ဆိုတဲ့ သဘာဝ ပတ်ဝန်းကျင်နဲ့ လူမှု အသိုင်းဝိုင်းအပေါ် ဘယ်လောက် သက်ရောက်မှု ရှိနိုင်မလဲ ဆိုတဲ့ လေ့လာမှု ဆန်းစစ်မှုတွေ မလုပ်ဘဲ ကြေးနီ ဆက်လက် တူးဖော်မှုတွေကြောင့် ဒေသခံတွေ မကျေမနပ် ဖြစ်နေတာကို ပြေလည်အောင် ဖြေရှင်းဖို့ ဆွေးနွေးခဲ့တယ်လို့ ပြောပါတယ်။ နောက်ပြီး ပေးတဲ့ မြေတန်ဖိုးတွေက နည်းနေတဲ့အတွက် ကာယကံရှင်တွေက မယူတဲ့အပေါ် ဒီငွေတွေကို ဒေသဖွံ့ဖြိုးရေး သုံးမယ် ဆိုပြီး ပြောနေတဲ့ အတွက် ဒေသခံတွေက မကျေ မလည် ဖြစ်နေကြာင်းလည်း ဒေါ်ခင်စန်းလှိုင် ပြောပါတယ်။ ဒေသခံတွေကတော့ အစီရင်ခံစာ အကောင်ထည် ဖော်ရေး ကော်မတီ အနေနဲ့ အစီရင်ခံ စာပါ အချက်တွေကို ချိုးဖောက်ပြီး စီမံကိန်းကို ဆက်လုပ်နေတဲ့ အတွက် ဥပဒေကြောင်း အရ ကုမ္ပဏီကို တရားစွဲတာတွေ၊ သက်ဆိုင်ရာ တာဝန်ရှိသူတွေ သိဖို့ နည်းလမ်း ပေါင်းစုံနဲ့ သူတို့ရဲ့ ဆန္ဒတွေကို ထုတ်ဖော် သွားမယ်လို့ ပြောကြပါတယ်။","len":3201}
{"id":"world-52851615","url":"https:\/\/www.bbc.com\/burmese\/world-52851615","title":"သူလျှိုမှုနဲ့ မသင်္ကာလို့ အဖမ်းခံရတဲ့ခို","summary":"ခိုတကောင်ဟာ သူလျှိုလုပ်တယ်လို့ မသင်္ကာတဲ့ အတွက် အိန္ဒိယရဲတပ်ဖွဲ့က ဖမ်းဆီးထားပါတယ်။","text":"သူလျှိုလို့ မသင်္ကာတဲ့အတွက် အိန္ဒိယဘက်မှာ ထိန်းသိမ်းထား အခုတော့ ပါကစ္စတန်ဘက်က ရွာသားတယောက်က အဲဒီသူလျှိုမှုနဲ့ အစွပ်စွဲခံထားရတဲ့ခိုဟာ သူ့ခိုပါ၊ အပြစ်ကင်းတဲ့ခိုမို့ ပြန်လွှတ်ပေးပါလို့ အိန္ဒိယဝန်ကြီးချုပ် နရန်ဒရာမိုဒီကို စာရေးတိုက်တွန်းလိုက်ပါတယ်။ အဲဒီရွာသားဟာ အိန္ဒိယနယ်စပ်နဲ့ ၂ မိုင်ခွဲသာ ကွာဝေးတဲ့ နေရာမှာရှိပြီး သူဟာ အဲဒီခိုကို အိဒ်နေ့ အထိမ်းအမှတ် လွှတ်ခဲ့တာလို့ ဆိုပါတယ်။ ရဲအဖွဲ့က ခိုရဲ့ခြေထောက်မှာတပ်ထားတဲ့ ကွင်းလေးကြောင့် မသင်္ကာတာပါ။ အဲဒီကွင်းလေးမှာရေးထားတဲ့ဂဏန်းတွေဟာ လျှို့ဝှက်စကားဆိုက်ဖာကို အဓိပ္ပာယ် ဖော်ရာမှာ အသုံးပြုဖို့ လျှို့ဝှက်ကုတ်နံပါတ်တွေလို့ ရဲအဖွဲ့က ယူဆပါတယ်။ ပါကစ္စတန်ရွာသားကတော့ ရေးထွင်းထားတဲ့ အဲဒီနံပါတ်တွေဟာ သူ့ဖုန်းနံပါတ်ပါလို့ ဆိုပါတယ်။အဲဒီရွာသားရဲ့ နာမည်ဟာ ဟာဘီဘူလာလို့ခေါ်ပြီး သူ့မှာခိုတွေမွေးထားတာ တဒါဇင်လောက်ရှိတယ်လို့ ပါကစ္စတန် Dawn သတင်းစာက ဖော်ပြပါတယ်။ ဟာဘီဘူလာက ခိုကို ငြိမ်းချမ်းရေး အထိမ်းအမှတ်အဖြစ်နဲ့ လွှတ်ခဲ့တာလို့ သတင်းစာမှာ ဖော်ပြထားပါတယ်။ အိန္ဒိယနဲ့ ပါကစ္စတန် တခြမ်းစီအုပ်ချုပ်နေတဲ့ ကက်ရှ်မီးယားပြည်နယ်ရဲ့ နယ်စပ်အနီးမှာ အိန္ဒိယရွာသားတချို့က ခိုကို ဖမ်းမိခဲ့ပြီး တနင်္လာနေ့က ရဲလက်အပ်ခဲ့တာ ဖြစ်ပါတယ်။ ကက်ရှ်မီးယားပြည်နယ်ကို အိန္ဒိယကရော၊ ပါကစ္စတန်ကရော သူတို့ပိုင်တယ်လို့ ဆိုနေကြပြီး နှစ်ဖက်နယ်ခြားစောင့်တပ်ဖွဲ့တွေဟာ မကြာခဏ အပြန်အလှန်ပစ်ခတ်မှု ဖြစ်ပွားလေ့ရှိပါတယ်။ ပါကစ္စတန်ဘက်ကခိုဟာ အိန္ဒိယထဲရောက်လာလို့ ဒုက္ခတွေ့ရတာ ဒါပထမအကြိမ် မဟုတ်ပါဘူး။ ၂၀၁၅ ခုနှစ်မေလထဲမှာလည်း ခိုဖြူတကောင်ကို နယ်စပ်အနီးမှာ အသက် ၁၄ နှစ်အရွယ် လူငယ်တယောက်က ဖမ်းမိပြီး ရဲလက် အပ်ခဲ့ဖူးပါတယ်။၂၀၁၆ ခုနှစ် အောက်တိုဘာလမှာလည်း ခိုတကောင်မှာ အိန္ဒိယဝန်ကြီးချုပ်ကို ခြိမ်းခြောက်တဲ့စာပါလာလို့ ဖမ်းဆီးခဲ့ဖူးပါတယ်။နျူကလီးယားပိုင်ဆိုင်တဲ့ အဲဒီနိုင်ငံနှစ်နိုင်ငံဟာ ကာလရှည်ကြာ ရန်ဘက်တွေ ဖြစ်ခဲ့ကြပါတယ်။ နောက်ဆုံးဖြစ်ခဲ့တဲ့ စစ်ပွဲက ၁၉၇၁ ခုနှစ်မှာ ဖြစ်ပါတယ်။","len":3202}
{"id":"burma-52013182","url":"https:\/\/www.bbc.com\/burmese\/burma-52013182","title":"ဆန်၊ဆီစတဲ့အခြေခံစားကုန်တွေကိုအသက်သာဆုံးနှုန်းထားနဲ့ အခြေခံအလုပ်သမားတွေရှိရာစက်မှုဇုန်တွေအနီးမှာရောင်းချပေးမယ်","summary":"ဆန်၊ဆီ အပါအဝင်အခြေခံစားသောက်ကုန်တွေကို အသက်သာဆုံးနှုန်းထားနဲ့ အခြေခံအလုပ်သမား အများစုတည်ရှိရာ စက်မှုဇုန်တွေအနီးမှာ မတ် ၂၆ ရက်နေ့ကစပြီး ရောင်းချပေးသွားမယ် လို့ ပြည်ထောင်စု သမ္မတမြန်မာနိုင်ငံ ကုန်သည်များနဲ့စက်မှုလက်မှုလုပ်ငန်းရှင်များအသင်းချုပ်( UMFCCI)က ထုတ်ပြန်ပါတယ်။","text":"အခြေခံစားကုန်တွေကို အသက်သာဆုံးနှုန်းထားနဲ့ ရောင်းချပေးမယ် မတ် ၂၆ ရက်နေ့မှာ ညနေပိုင်းမှာ လှိုင်သာယာစက်မှုဇုန် စီမံခန့်ခွဲရေးကော်မတီရုံးရှေ့မှာ အခြေခံ စားသောက်ကုန်တွေကို သက်သာသောနှုန်းထားနဲ့ လှိုင်သာယာမြို့နယ်အတွင်းနေထိုင်သူ တွေကိုရောင်းချ ပေးသွားမှာဖြစ်တယ်လို့သိရပါတယ်။ ' ' အသက်သာဆုံးနှုန်းနဲ့ရောင်းချပေးမှာပါ။ ရောင်းချပေးမယ့်ပမာဏက အဲဒီစက်မှုဇုန်တွေမှာရှိတဲ့ လုပ်သားအရေအတွက်ကို မူတည်ပြီးရောင်းပေးသွားမယ်'' လို့ ကုန်သည်စက်မှု အသင်းချုပ်၊ပြည်သူ့ဆက်ဆံရေးဌာန ပြန်ကြားရေးတာဝန်ခံက ဘီဘီစီကို ပြောပါတယ်။ ဒီလို အခြေခံလုပ်သားတွေရှိရာ နေရာတွေမှာ လိုက်လံရောင်းချပေးတာကို ပြည်ထောင်စုသမ္မတမြန်မာနိုင်ငံ ကုန်သည်များနှင့်စက်မှုလက်မှုလုပ်ငန်းရှင်များအသင်းချုပ်နဲ့ ညီ နောင်အသင်း တွေဖြစ်တဲ့ မြန်မာနိုင်ငံဆန်စပါး အသင်းချုပ်၊ မြန်မာနိုင်ငံဆန်စပါးကုန်သည်များအသင်း၊ မြန်မာနိုင်ငံဆီကုန်သည်နှင့် ဆီလုပ်ငန်းရှင်များအသင်းတို့ ပူးပေါင်းဆောင်ရွက်ကြတာဖြစ်ပါတယ်။ မြန်မာနိုင်ငံမှာ ကိုဗစ် -၁၉ လူနာတွေ့ရှိပြီးနောက် ရုတ်တရက် အခြေခံစားကုန်တွေကို အလုအယက်ဝယ်ယူစုဆောင်းတာ တွေရှိလာသလို လက်လီဈေးကွက်မှာ ဆန်၊ဆီစတဲ့အခြေခံစားကုန် တွေလည်း ဈေးအနည်းငယ်မြှင့်တက်တာတွေလည်း ရှိလာခဲ့ပါတယ်။ လှိုင်သာယာမြို့နယ်အပြင် အခြားစက်မှုဇုန်တွေတည်ရှိရာ မြို့နယ်တွေကိုလည်း လာမယ့်ရက်တွေအတွင်း သက်ဆိုင်ရာ အဖွဲ့အစည်းများနှင့် ညှိနှိုင်း၍ ဆက်လက်လှည့်လည်ရောင်းချ ပေးသွားဖို့ရှိတယ်လို့သိရပါ တယ်။ '' နောက်ထပ်နေရာတွေတော့ ထပ်ပြီးရောင်းချပေးဖို့ရှိတယ်။ ဘယ်နေရာတွေလည်းဆိုတာတော့ လောလောဆယ်အတိအကျတော့ မပြောနိုင်သေးဘူး''လို့ အဆိုပါပြန်ကြားရေးတာဝန်ခံက ဆက်လက် ပြောပြပါတယ်။ အခုလို အခြေခံစားကုန်တွေကို သက်သာတဲ့ဈေးနှုန်းနဲ့လိုက်လံရောင်းချပေးတာဟာ ကိုဗစ် -၁၉ ကြောင့် အများပြည်သူဝယ်ယူစားသုံးနေတဲ့ အခြေခံစားကုန်တွေ ဈေးကွက်အတွင်း ပြတ်လပ်မှုမရှိစေဖို့နဲ့ ဈေးနှုန်းကြီးမြင့်တာမျိုးတွေမရှိစေဖို့ ရည်ရွယ်လုပ်ဆောင်တာဖြစ်တယ်လို့ သိရပါတယ်။","len":3203}
{"id":"120831_absdf_drnaingaung","url":"https:\/\/www.bbc.com\/burmese\/burma\/2012\/08\/120831_absdf_drnaingaung","title":"ပြည်ပရောက် နိုင်ငံရေး ခေါင်းဆောင် တချို့ ရန်ကုန် ပြန်ရောက်","summary":"သမ္မတ ဦးသိန်းစိန် အစိုးရ တက်လာပြီး နောက်ပိုင်း ဖိတ်ခေါ်ချက် အရ ပြည်ပနေ နိုင်ငံရေး လှုပ်ရှားသူတွေ ပြည်တွင်းကို ပြန်သွား နေကြရာမှာ နိုင်ငံရေး လှုပ်ရှားမှု ခေါင်းဆောင် သုံးယောက် သောကြာနေ့က ရန်ကုန်မြို့ကို ပြန်လည် ရောက်ရှိ လာကြ ပါတယ်။","text":"အစိုးရ နဲ့ တွေ့ဆုံဖို့ အမြဲ တောင်းဆို ခဲ့တာလို့ ကျောင်းသား တပ်မတော် ဥက္ကဌဟောင်းက ပြော ပြန်ရောက် လာသူတွေ ကတော့ ၁၉၈၈ ဒီမိုကရေစီ တောင်းဆို ဆန္ဒပြမှုတွေ နောက်ပိုင်း ပြည်ပကို ထွက်သွား ခဲ့တဲ့ ABSDF မြန်မာ နိုင်ငံလုံး ဆိုင်ရာ ကျောင်းသားများ ဒီမို ကရက်တစ် တပ်ဦး ဥက္ကဌဟောင်း ဒေါက်တာ နိုင်အောင်၊ တခြား နိုင်ငံရေး အတိုက်အခံ ထင်ရှားသူ တွေ ဖြစ်တဲ့ ဒေါက်တာ သောင်းထွန်းနဲ့ ဦးညိုအုန်းမြင့်တို့ ဖြစ်ကြ ပါတယ်။ ပြည်ပအတိုက်အခံတချို့ မြန်မာပြည်ပြန် ဒေါက်တာ နိုင်အောင်က သူတို့ အနေနဲ့ တွေ့ဆုံ ဆွေးနွေးရေးကို အမြဲ တောင်းဆိုနေခဲ့တဲ့ အတိုင်း ငြိမ်းချမ်းရေး ဖော်ဆောင်မှု အဖွဲ့က ဝန်ကြီး ဦးအောင်မင်းနဲ့ တွေ့ဆုံခဲ့ပြီးတဲ့နောက် တခြား ဝန်ကြီးတွေနဲ့ရော သမ္မတနဲ့ပါ တွေ့နိုင်အောင် မြန်မာ နိုင်ငံကို လာဖို့ ငြိမ်းချမ်းရေး အကျိုးဆောင် အဖွဲ့က ဖိတ်ခေါ်တဲ့ အတွက် လာရောက်တာ ဖြစ်တယ်လို့ ဘီဘီစီကို ပြောပါတယ်။ ပြည်တွင်းပြည်ပ နိုင်ငံရေး အင်အားစုတွေ၊ တိုင်းရင်းသား အဖွဲ့ အစည်းတွေ၊ နယ်စပ် အခြေစိုက် အဖွဲ့ အစည်းတွေနဲ့ အစိုးရ အဖွဲ့ စတဲ့ အင်အားစုတွေ အားလုံး လာမယ့် ၂၀၁၅ ခုနှစ် မတိုင်ခင်မှာ ဆွေးနွေး ကြဖို့ လိုအပ် ကြောင်း အစိုးရ ပိုင်းနဲ့ တွေ့တဲ့ အခါ ပြောဆိုမယ်လို့ ဒေါက်တာ နိုင်အောင်က ပြောပါတယ်။ သူတို့ ဝန်ကြီး ဦးအောင်မင်းနဲ့ အလွတ် သဘော တွေ့ဆုံခဲ့မှု ကနေ အခုလို တရားဝင် တွေ့ခွင့်ရတဲ့ ပုံစံမျိုး ဖြစ်လာတာ၊ မြန်မာ နိုင်ငံကို လာရောက်ခွင့် ရလာ တာဟာ တဆင့်မြင့် လာတာ ဖြစ်တယ်၊ ပြုပြင် ပြောင်းလဲရေး အတွက် ကောင်းတဲ့ လက္ခဏာ ဖြစ်တယ်လို့ သူက ပြောပါတယ်။ တွေ့ဆုံ ကြတဲ့ အခါ ဘယ်လောက် အတိုင်း အတာ အထိ အစိုးရ ဘက်က လက်ခံမယ် ဆိုတာ ကိုတော့ မပြောနိုင် ကြောင်းနဲ့ အရင် တွေ့ဆုံမှုတွေ တုန်းက မတရားသင်း သတ်မှတ်ချက် ပယ်ဖျက် ပေးဖို့ သူတို့ တောင်းဆိုခဲ့ ပြီးတဲ့နောက် မကြာသေးခင်ရက်တွေကပဲ နာမည်ပျက် စာရင်း ကနေ ပယ်ဖျက် ပေးခဲ့တာ မျိုးလို သူတို့ ဘက်က တောင်းဆိုမှု တချို့ကို အစိုးရ ဘက်က လိုလိုလားလား လက်ခံ ခဲ့တာ ရှိတယ်လို့ လည်း ဒေါက်တာ နိုင်အောင်က ပြော ပါတယ်။ ဒီသတင်းနဲ့ ပတ်သက်သမျှ","len":3217}
{"id":"burma-45458230","url":"https:\/\/www.bbc.com\/burmese\/burma-45458230","title":"အလီဘာဘာရဲ့ ပဲ့ကိုင်ရှင် ဂျက်မား တည်ထောင်သူအဖြစ်ကနေ နုတ်ထွက်","summary":"တရုတ်ရဲ့ အချမ်းသာဆုံးပုဂ္ဂိုလ်တွေထဲကတဦးဖြစ်တဲ့ ဂျက်မားဟာ အလီဘာဘာရဲ့ e-commerce အင်ပါယာမှာ အမှုဆောင်အရာရှိချုပ်ကနေ အမှုဆောင်ဥက္ကဌ တယောက်အနေနဲ့ပဲ တာဝန်ယူတော့မှာ ဖြစ်တယ်လို့ တနင်္လာနေ့က နယူးယောက်တိုင်းမ်မှာ ဖော်ပြခဲ့ပါတယ်။","text":"ဒေါ်လာ ဘီလီယံ ၄၀ ဖိုးကြွယ်ဝတဲ့ ဂျက်မား ဒါပေမယ့်လည်း အလီဘာဘာရဲ့ ဒါရိုက်တာဘုတ်အဖွဲ့ဝင်တဦး အနေနဲ့ ရှိနေဦးမှာဖြစ်ပြီး ပညာရေးဆိုင်ရာ ပရဟိတလုပ်ငန်းတွေကိုပဲ အဓိက လုပ်ဆောင်သွားမှာ ဖြစ်ပါတယ်။ ကမ္ဘာ့အကြီးဆုံး အင်တာနက် ကုမ္ပဏီတခုဖြစ်လာခဲ့တဲ့ အလီဘာဘာကုမ္ပဏီကို ၁၉၉၉ ခုနှစ်က မစ္စတာဂျက်မားက စတင်တည်ထောင်ခဲ့တာ ဖြစ်ပါတယ်။ အွန်လိုင်း ဈေးရုံ ၊ ရုပ်ရှင်ထုတ်လုပ်တာတွေ အပါအဝင် အလီဘာဘာရဲ့ ဈေးကွက်တန်ဖိုးဟာ အမေရိကန် ဒေါ်လာ ဘီလီယံ ၄၀၀ ကျော် ရှိနေပါပြီ။ အလီဘာဘာရဲ့ဈေးကွက်တန်ဖိုးဟာ အမေရိကန် ဒေါ်လာ ဘီလီယံ ၄၀၀ ကျော်ရှိ တိုင်းမ်မဂ္ဂဇင်းနဲ့ အင်တာဗျူးမှာတော့ အင်္ဂလိပ်စာဆရာ မစ္စတာဂျက်မားက'' ဒါက သူ့ရဲ့ခေတ်ကုန်ဆုံးသွား တာမဟုတ်ဘဲ ပညာရေးကိုချစ်တဲ့သူ့အတွက် ခြေလှမ်းအသစ်တခုရဲ့ အစသာ ဖြစ်တယ် ''လို့ ပြောဆို ထားပါတယ်။ လာမဲ့ တနင်္လာနေ့မှာ ၅၄ နှစ်ပြည်မယ့် မစ္စတာမားဟာ သူတဦးတည်းရဲ့ အသားတင်ပိုင်ဆိုင်မှုဟာ ဒေါ်လာ ဘီလီယံ ၄၀ ဖိုးကြွယ်ဝပြီး Forbes မဂ္ဂဇင်းရဲ့ ၂၀၁၇ ခုနှစ်အတွက် တရုတ်ရဲ့ အချမ်းသာဆုံး ပုဂ္ဂိုလ်များ စာရင်းမှာ တတိယမြောက် အချမ်းသာဆုံးပုဂ္ဂိုလ်အဖြစ် သတ်မှတ်ခံရသူလည်း ဖြစ်ပါတယ်။ အစောပိုင်း သီတင်းပတ်တွေတုံးကတော့ မစ္စတာဂျက်မားဟာ မိုက်ခရိုဆော့တည်ထောင်သူ ဘီလ်ဂိတ်လိုပဲ သူ့ကိုယ်ပိုင် ဖောင်ဒေးရှင်းတခုကို တည်ထောင်ချင်တယ်လို့ ဘလွန်းဘာ့ဂ် တီဗွီကိုပြောထားပါတယ်။ ' ' ကျွန်တော်က လူချမ်းသာတယောက်လို ဘယ်တော့မှ နေနိုင်မှာ မဟုတ်ဘူး။ စောစောစီးစီး အနားယူပြီး တခုခုလုပ်နိုင်မယ်လို့ ထင်တယ်။ တနေ့နေ့တော့ သင်ကြားရေးဘက်ကို ပြန်သွားမှာပါ။ ဒါဟာ အလီဘာဘာ ရဲ့ အမှုဆောင်အရာရှိချုပ် ရာထူးထက်ပိုပြီး ကောင်းအောင် လုပ်နိုင်မယ်လို့ ထင်တယ်'' လို့ မစ္စတာဂျက်မားက ပြောပါတယ်။ မစ္စတာ ဂျက်မားဟာ သူ့ရဲ့ အသက်မွေးဝမ်းကျောင်းအလုပ်ကို တရုတ်နိုင်ငံ ဇီကျန်းပြည်နယ်အရှေ့ပိုင်းက ဟန်ကျိုးမြို့မှာရှိတဲ့ တက္ကသိုလ်တခုမှာ အင်္ဂလိပ်စာ ဆရာအဖြစ်နဲ့ စတင်ခဲ့တာပါ။ သူဟာ အလီဘာဘာကို ဟန်ကျိုးမှာရှိတဲ့ သူ့ရဲ့နေအိမ်အခန်းလေးထဲကနေ သူ့သူငယ်ချင်းတစုနဲ့ စတင်ခဲ့တာ ဖြစ်ပါတယ်။","len":3217}
{"id":"150508_president_ethnic_leaders","url":"https:\/\/www.bbc.com\/burmese\/burma\/2015\/05\/150508_president_ethnic_leaders","title":"သမ္မတဦးသိန်းစိန် နဲ့ ဝသပ ခေါင်းဆောင်တွေ တွေ့ဆုံ","summary":"ဝဒေသမှာ တိုင်းရင်းသားလက်နက်ကိုင်တွေ ရဲ့ ညီလာခံအပြီး ရက်ပိုင်းအကြာမှာပဲ သမ္မတ ဦးသိန်းစိန် က ဝသပ ခေါင်းဆောင်တွေ အပါအဝင်ရှမ်းပြည်နယ် က တိုင်းရင်းသား လက်နက်ကိုင်အဖွဲ့ခေါင်းဆောင် တချို့နဲ့ တွေ့ဆုံခဲ့ပါတယ်။","text":"တိုင်းရင်းသား လက်နက်ကိုင် ၁၂ ဖွဲ့ ဝဒေသ မှာ တွေ့ဆုံခဲ့ သောကြာနေ့ က ကျိုင်းတုံမှာ သမ္မတ ဦးသိန်းစိန် က သီးခြားစီ တွေ့ဆုံခဲ့တဲ့အဖွဲ့တွေ ကတော့ မှာ အထူးဒေသ ၂ က ဝပြည်သွေးစည်းညီညွတ်ရေး ပါတီ (ဝသပ) အဖွဲ့ ၊ အထူးဒေသ ၄ မိုင်းလားအဖွဲ့၊ ရှမ်းပြည်ပြန်လည် ထူထောင်ရေး ကော်မီတီ ရှမ်းပြည်တပ်မတော် (RCSS\/SSA) က ခေါင်းဆောင်တွေ နဲ့ သီးခြားစီ တွေ့ဆုံခဲ့ပါတယ်။ ဝသပ အဖွဲ့ရဲ့ ပြောခွင့်ရပုဂ္ဂိုလ် ဦးအောင်မြင့် ရဲ့ ပြောကြားချက်အရ အခုအစည်းအဝေး မှာ ဝသပ ဒုတိယ စစ်သေနာပတိချုပ် ကျောက်တုံးထန်း နဲ့ ဒုတိယ အထွေထွေ အတွင်းရေးမှူးချုပ် ဦးပေါက်ယိုရီ တို့ ဦးဆောင်တဲ့ အဖွဲ့နဲ့ သမ္မတဦးသိန်းစိန် တို့ တွေ့ဆုံခဲ့ကြတယ်လို့ သိရပါတယ်။ အခု အစည်းအဝေး ဟာ ဟိုးအရင် ကာလ ကတည်းက ကြိုတင်စီစဉ် ခဲ့တာမျိုးမဟုတ်ပဲ ၀ဒေသမှာ လက်နက်ကိုင်တိုင်းရင်းသားတွေ ညီလာခံ လုပ်နေစဉ် အချိန်အတွင်း အစိုးရ ဘက်က ဆက်သွယ် ဖိတ်ကြားလို့ ဖြစ်လာတဲ့ အစည်းအဝေးဖြစ်တယ် လို့လည်း သူက ပြောပါတယ်။ ဝဒေသမှာ ကျင်းပပြီးစီးခဲ့တဲ့ တိုင်းရင်းသားတွေ ရဲ့ညီလာခံ လိုလားချက်တွေထဲမှာ အစိုးရ နဲ့ လောလောဆယ် တိုက်ပွဲတွေ ဖြစ်နေတဲ့အဖွဲ့တွေ ကိုလည်း ငြိမ်းချမ်းရေး ဆွေးနွေးပွဲတွေ မှာ ပါဝင်သင့်တယ် လို့ ဖော်ပြခဲ့သလို ဝပြည်နယ် တည်ထောင်နိုင်ရေး လည်း ပါဝင်ခဲ့ပါတယ်။ အစိုးရ ဦးဆောင်လုပ်နေတဲ့ ငြိမ်းချမ်းရေး လုပ်ဆောင်နေမှုတွေမှာ တိုင်းရင်းသား လက်နက်ကိုင် အဖွဲ့တွေ အားလုံး ပါဝင်နိုင်ရေး အတွက် အပစ်အခတ် ရပ်စဲရေး ကို အရင်စတင်လုပ်ရမှာ ဖြစ်ပြီး တခြားနိုင်ငံတွေ ရဲ့ ငြိမ်းချမ်းရေး ဖြစ်စဉ်မှာ အားကြီးတဲ့ အစိုးရဖက်က စတင် ကာ အပစ်အခတ် ရပ်စဲရေး ကမ်းလှမ်းလေ့ရှိကြောင်း ငြိမ်းချမ်းရေးနဲ့ လူမှုတရားမျှတရေး အဖွဲ့ ဒါရိုက်တာ ဒေါက်တာသောင်းထွန်း က ပြောပါတယ်။ မြန်မာနိုင်ငံငြိမ်းချမ်းရေး ဖြစ်စဉ်မှာ အစိုးရ အနေနဲ့ အပစ်ရပ်တဲ့ အချို့ အဖွဲ့တွေ နဲ့ အပစ်ရပ်ပြီး ဆွေးနွေးမှုတွေ က ရှိနေသလို တချို့ အဖွဲ့တွေ နဲ့ အပစ်မရပ် ပဲ တိုက်ပွဲတွေ ပြင်းထန်နေတဲ့ နေရာတွေ လည်းရှိနေတဲ့အတွက် အဲဒီ ငြိမ်းချမ်းရေး လုပ်ငန်းစဉ်တွေ အပေါ် ဝေဘန်မှုတွေ လည်း ပေါ်ထွက်နေပါတယ်။","len":3231}
{"id":"52745352","url":"https:\/\/www.bbc.com\/burmese\/52745352","title":"လူစုလူဝေးလုပ်တဲ့ ဘာသာရေးဆရာ နှစ်ဦးကို သဘာဝဘေးအန္တရာယ် စီမံခန့်ခွဲမှုဥပဒေနဲ့ ချုပ်ရမန်ယူ","summary":"ကိုဗစ်-၁၉ ရောဂါဖြစ်ပွားနေလို့ လူစုလူဝေးမလုပ်ဖို့ တားမြစ်ထားတဲ့အချိန်မှာ လူစုလူဝေးနဲ့ ဆုတောင်းပွဲ ပြုလုပ်ခဲ့လို့ အမှုဖွင့်ခံထားရတဲ့ တရားဟောဆရာ စောဒေးဗစ်လား နဲ့ သင်းအုပ်ဆရာ တစ်ဦးကို မေလ ၂၀ ရက်နေ့ က တရားရုံးတွေမှာ ချုပ်ရက် ရမန် ယူခဲ့ပါတယ်။","text":"တရားဟောဆရာ စောဒေးဗစ်လား တရားဟောဆရာ စောဒေးဗစ်လားကို သဘာဝဘေးအန္တရယ် စီမံခန့်ခွဲမှုဥပဒေ ပုဒ်မ၂၅ နဲ့ မရမ်းကုန်းမြိုနယ် တရားရုံးမှာ ရုံးထုတ်ရမန်ယူခဲ့တာဖြစ်ပါတယ်။ တရားဟောဆရာ စောဒေးဗစ်လား ကိုယ်တိုင်လည်း ကိုဗစ်-၁၉ ရောဂါ ကူးစက်ခံရလို့ အမှုဖွင့်ခံရပြီး တစ်လကျော်အကြာ ရောဂါပျောက်ကင်းချိန်မှ တရားရုံးမှာ အမှု စတင်ရင်ဆိုင်ရတာ ဖြစ်ပါတယ်။ ရန်ကုန်တိုင်းအတွင်းမှာ ရောဂါဖြစ်ပွားစေနိုင်တဲ့ လူစုလူဝေးပြုလုပ်ဆောင်ရွက်ခဲ့တဲ့အတွက် တရားဟော ဆရာစောဒေးဗစ်လား၊ ဦးဝေထွန်း၊ ဦးစောကွယ်ဝါး(သင်းအုပ်ဆရာ)နဲ့ အမှုတော်ဆောင်ဦးစောရေဂန်ဒီ တို့ကို သဘာဝဘေး အန္တရာယ်ဆိုင်ရာ စီမံခန့်ခွဲမှု ဥပဒေနဲ့ အသီးသီး အမှုဖွင့်ထားပြီးဖြစ်တယ်လို့ ရန်ကုန်တိုင်းအစိုးရအဖွဲ့ လူမှုရေးဝန်ကြီး ဦးနိုင်ငံလင်းက ဧပြီလ ၁၄ ရက်နေ့က ဘီဘီစီကို ပြော ခဲ့ပါတယ် ရောဂါပျောက်ကင်းချိန်မှပဲ တရားရုံးမှာ အမှု စတင်ရင်ဆိုင် အမှုနဲ့ ပတ်သက်ပြီး ရဲလုပ်ငန်းတွေဆက်လက်လုပ်ဆောင်ဖို့ ကျန်ရှိနေသေးတာကြောင့် အင်းစိန်အကျဉ်းထောင်မှာ ဆက်လက်ချုပ်ထားဖို့ ချုပ်ရမန် ယူခဲ့တာလို့ မရမ်းကုန်းမြို့နယ် တရားသူကြီးဦးမိုးဆွေက ပြောပါတယ်။ တရားဟောဆရာ စောဒေးဗစ်လား အတွက် ချုပ်မိန့်ရမန်ကို ဇွန်လ ၃ ရက်နေ့အထိ ယူထားတယ်လို့လည်း သိရပါတယ်။ သဘာဝဘေးအန္တရာယ်ဆိုင်ရာ စီမံခန့်ခွဲမှု ဥပဒေပုဒ်မ ၂၅ ဟာ ပြစ်မှုထင်ရှားခဲ့ရင်တော့ ထောင်ဒဏ် ၃ နှစ်အောက် ဒါမှမဟုတ် ငွေဒဏ် ကျခံရမှာပဲ ဖြစ်ပါတယ်။ တရားဟောဆရာ စောဒေးဗစ်လားရဲ့ ဘာသာရေးစုဝေးပွဲကနေတစ်ဆင့် ကိုရိုနာ ဗိုင်းရပ်စ် ကူးစက်ခံရသူ ၇၀ ခန့်ရှိခဲ့ပြီး အဲဒီထဲ က လူနာအမှတ် ၈၆ ကတော့ သေဆုံးခဲ့တာ ဖြစ်ပါတယ်။ ချုပ်ရက်ခွင့်ပြုချက်အပြီး တရားဟောဆရာဒေးဗစ်လားကို အင်းစိန်ထောင်ကို ပို့ဆောင် ထိန်းသိမ်းခဲ့ပါတယ်။ တရား ဟောဆရာ စောဒေးဗစ်လားနဲ့ အတူဆုတောင်းပွဲကို တက်ခဲ့တဲ့ အင်းစိန်မြို့နယ်က ဘာသာရေးဆရာ ဦးစောကွယ်ဝါးကိုလည်း ဒီကနေ့မှာပဲ အင်းစိန်တရားရုံးမှာရုံးထုတ်ပြီး ရမန်ယူခဲ့ပါတယ်။ သူ့ကိုလည်း ဇွန်လ ၂ရက်နေ့ အထိ ထိန်းသိမ်းထားဖို့အတွက် အင်းစိန်တရားရုံးကလည်း ခွင့်ပြုခဲ့ပါတယ်။","len":3234}
{"id":"burma-52989533","url":"https:\/\/www.bbc.com\/burmese\/burma-52989533","title":"ပြည်ပခရီးသွား ရာဇဝင်မရှိတဲ့ ရှမ်းက ကိုဗစ်-၁၉ ကူးစက်လူနာဟာ မြစ်ကြီးနားက ပြန်လာသူဖြစ်","summary":"ကိုဗစ်-၁၉ ပိုးကူးစက်ခံထားရသူတွေနဲ့ ထိတွေ့မှုမရှိခဲ့သလို ပြည်ပ ခရီးသွားရာဇဝင်လည်း မရှိတဲ့ ရှမ်းပြည်နယ်က လူနာဟာ မြစ်ကြီးနားက ကျောက်ထုတ်ရေးလုပ်ငန်းခွင်မှာ လမ်းလုပ်သားအဖြစ် လုပ်ကိုင်ပြီး ပြန်လာသူတစ်ဦးဖြစ်တယ်လို့ ရှမ်းပြည်နယ်အစိုးရအဖွဲ့အတွင်းရေးမှူး ဦးစိုးစိုးဇော်က ပြောပါတယ်။","text":"ရန်ကုန်မြို့တွေအတွင်း ကိုဗစ်-၁၉ ကူးစက်မှုရှိမရှိ အိမ်ထောင်စုဝင်တွေကို စစ်ဆေးနေတဲ့ ကျန်းမာရေးဝန်ထမ်းများ အသက် ၃၀ အရွယ် လူနာဟာ ကချင်ပြည်နယ် မြစ်ကြီးနား (မြစ်ဆုံ) ကနေ ပခုက္ကူ-တောင်သာ-မိတ္ထီလာ-တောင်ကြီး လမ်းကြောင်းအတိုင်း အငှားယာဉ်နဲ့ ရှမ်းပြည်နယ် ဆီဆိုင်မြို့နယ် ပါလောပါကယ်ကျေးရွာအုပ်စု ဆိုက်ခေါက်ကျေးရွာကို ပြန်လာတာဖြစ်ပါတယ်။ သူ့ရဲ့ နှာခေါင်းနဲ့ အာခေါင်တို့ဖတ်တွေကို ဇွန်လ ၆ ရက်နေ့မှာ စစ်ဆေးဖို့ ပေးခဲ့တာဖြစ်ပြီး ရောဂါပိုး ကူးစက်တာကို တွေ့ခဲ့ရတာလို့ ရှမ်းပြည်နယ်အစိုးရအဖွဲ့ရဲ့ ထုတ်ပြန်ချက်မှာ ဖော်ပြပါတယ်။ လောလောဆယ်မှာ သူ့ကို တောင်ကြီးက စဝ်စံထွန်းဆေးရုံမှာ ပို့ဆောင်ကုသဖို့ စီစဉ်နေပြီး သူ့ရဲ့ ဇနီးနဲ့ သားသမီး ၃ ဦး အတူနေ မိသားစု ၅ ဦးကို သီးခြားစောင့်ကြပ် ကွာရန်တိုင်း ထားထားပါတယ်။ ကိုဗစ်-၁၉ ကူးစက်မှု ရှိမရှိ သူတို့ရဲ့ နှာခေါင်း တို့ဖတ် ဓာတ်ခွဲနမူနာယူ စစ်ဆေးမယ်လို့လည်း ရှမ်းပြည်နယ်အစိုးရ အဖွဲ့က ပြောပါတယ်။ ဒါ့အပြင် လူနာရဲ့ ခရီးသွားရာဇဝင်တွေ၊ ထိတွေ့ဆက်ဆံခဲ့သူတွေကိုလည်း စစ်ဆေးမှုတွေ ဆက်လုပ်သွားမယ်လို့လည်း ရှမ်းပြည်နယ်အစိုးရအဖွဲ့အတွင်းရေးမှူး ဦးစိုးစိုးဇော်က ပြောပါတယ်။ ဇွန်လ ၉ ရက်နေ့ ကျန်းမာရေးနဲ့ အားကစားဝန်ကြီးဌာနရဲ့ ဆေးစစ်ချက်တွေအရ ရန်ကုန်နဲ့ ရှမ်းပြည်နယ်ထဲမှာ အတည်ပြုလူနာသစ် ၂ ဦး တွေ့ခဲ့တာလည်း ဖြစ်ပါတယ်။ ကိုဗစ်-၁၉ ကူးစက်မှုတွေကြောင့် ရန်ကုန်မြို့လယ်မှာ ပိုးသတ်ဆေးဖျန်း ပထမအသုတ် ဓာတ်ခွဲနမူနာ ၁၀၇၀ ကို စစ်ဆေးရာမှာ ရှမ်းပြည်နယ် ဆီဆိုင်မြို့နယ်က လူနာနဲ့ အိန္ဒိယက ပြန်လာတဲ့ အသက် ၃၇ နှစ်အရွယ်ဖြစ်ပြီး သူ့ကိုတော့ လှိုင်မှာ အသွားအလာ စောင့်ကြပ်ကြည့်ရှုထားပါတယ်။ ဇွန်လ ၉ ရက်နေ့ ဒုတိယအသုတ် ဓာတ်ခွဲနမူနာ ၉၈၄ ခုကို စစ်ဆေးရာမှာတော့ အတည်ပြုလူနာသစ် မတွေ့ရဘူးလို့ ဇွန်လ ၁၀ ရက်နေ့ မနက် ၈ နာရီမှာ ကျန်းမာရေးဌာနက ထုတ်ပြန်ပါတယ်။ လက်ရှိ မြန်မာနိုင်ငံမှာ ကိုဗစ်-၁၉ အတည်ပြုလူနာ ၂၄၆ ဦးရှိပြီး သေဆုံးသူက ၆ ဦးရှိနေပါတယ်။ ရောဂါကင်းစင်သူကတော့ ၁၅၉ ဦးနဲ့ ဆေးရုံက ဆင်းခွင့်ပြုသူက ၁၄၅ ဦး ရှိနေပြီ ဖြစ်ပါတယ်။","len":3235}
{"id":"140831_putin_ukraine","url":"https:\/\/www.bbc.com\/burmese\/world\/2014\/08\/140831_putin_ukraine","title":"ယူကရိန်းတောင်ဖက် ပြည်နယ်ပေးဖို့ ရုရှချပြ","summary":"ရုရှအနေနဲ့ ယူကရိန်းအပေါ် စစ်ဆင်၊ စစ်ပြင်နေမှု တွေ ကို တပတ် အတွင်း၊ နောက်ကြောင်း ပြန် မလှည့် ရင်၊ ဥရောပ သမဂ္ဂ ဘက် ကနေ ဒဏ်ခတ် ပိတ်ဆို့မှု ထပ်မံ ပြုမယ် လို့ ပြောတဲ့ အပေါ်မှာ ရုရှသမ္မတပူတင် က ရုပ်မြင်သံကြား ကနေ တုံ့ပြန် လိုက်ပါတယ်။","text":"သမ္မတပူတင် ရုပ်သံမှ မေးမြန်းခန်းဖြေ အခုလို ရုရှသမ္မတ ပူတင် က အာရုံပြောင်းအောင်၊ လှည့်ပတ် ပြောဆိုမှု ကို မော်စကို မှ ဘီဘီစီ သတင်းထောက် စတိဖ် ရိုဆင်းဘဂ် သုံးသပ် ပြတာ ကတော့၊ ယူကရိန်းဘက် က စစ်ဆင်မှု ကို ရပ်ဆိုင်းအောင်၊ ဖိအားပေးလိုက်တာ လို ပြောပါတယ်။ သမ္မတ ပူတင် က ဥရောပ သမဂ္ဂ၊ ယူကရိန်း နဲ့ နောက်ထပ် မတွေ့ခင်မှာ ပြောလိုက်တဲ့ အခါမှာ၊ အဓိပ္ပါယ် လေးနက်၊ သက်ရောက်မှု ရှိတဲ့ ဆွေးနွေး ပြောဆိုမှု ကို အမြန်ဆုံးစတင် ဖို့ လိုတဲ့ အကြောင်း၊ ဒီအခါ မှာ နိုင်ငံရေး အကြောင်း ဆွေးနွေးဖို့ နဲ့ ယူကရိန်းတောင်ပိုင်း မှာ နေထိုင်သူတွေ ရဲ့ ဘဝ ကို ချွင်းချက် မရှိ တရားဝင် နေထိုင်နိုင်တဲ့ ပြည်နယ် ထူထောင်ပေးဖို့ လိုတယ် လို့ ဆိုသွားတာပါ။ ဒါမှသာ ဒေသတွင်း အငြင်းပွား တိုက်ပွဲတွေ အဆုံးသတ်နိုင်မယ် လို့ ရုရှ ရုပ်မြင်သံကြား မေးမြန်းခန်း မှာ ထည့်သွင်း ပြောသွားတာပါ။ သူဆိုလိုတဲ့ သဘော က ယူကရိန်း အရှေ့တောင်ပိုင်းဒေသ ကို ယူကရိန်းနိုင်ငံထဲက ခွဲထွက်ပြီး၊ လွတ်လပ်ရေး တောင်းဆိုစေတဲ့ သဘော လို့ သုံးသပ်နိုင်ကြောင်း၊ သတင်းထောက် စတိဖ် ရိုဆင်းဘဂ် က ပြောပါတယ်။ ယူကရိန်း ကို အစိတ်စိတ်အမွှာမွှာ ကွဲအောင် လုပ်နေတဲ့ အသွင်လည်း ဆောင်စေပါတယ်။ရုရှ စစ်တပ်တွေ ဒီနယ်မြေတွေဘက် ကျူးကျော် တိုက်ခိုက်နေခြင်း ဟာ သမ္မတပူတင် ရဲ့ အကြံအစည် ကို အထောက်အကူ ပြုစေတဲ့ လုပ်ရပ်တွေ ဖြစ်နေပါတယ်။ ဒါပေမဲ့၊ ဒီ အကြံအစည် ဟာ ချက်ချင်းတော့ ဖြစ်မလာသေးပါဘူး၊ သို့ပေမဲ့လည်း ရုရှ အနေနဲ့ ယူကရိန်းအပေါ် သြဇာလွှမ်းမိုးနိုင်အောင်၊ တနည်း မဟုတ် တနည်းနဲ့တော့ ဥပါယ်တံမျဉ် နဲ့ စစ်ထိုးနေမှာပါ။ ယုတ်စွ အဆုံး နေတိုး အဖွဲ့ထဲ ယူကရိန်း မဝင်အောင် ဟန့်တား နေတာပါ။ ဒါ့အပြင်၊ ရုရှလိုလားတဲ့ ခွဲထွက်ရေး သူပုန် အုပ်စု အနေနဲ့ ယူကရိန်းနဲ့ စစ်ဆင်ရေး မှာ မရှုံးနိမ့်စေဖို့ လည်း ပါဝင်ပါတယ်။ ဒါကြောင့်မို့၊ အရှေ့တောင်ပိုင်းနေ လူထု ကို ပြည်နယ် ထူထောင်ပေးသင့်တယ်၊ သူပုန်တွေ နဲ့ တွေ့ဆုံ ဆွေးနွေးသင့်တယ် ဆိုတဲ့ စကားလုံးတွေ ထုတ်သုံးလိုက်တဲ့ အကြောင်း၊ မော်စကို မှ ဘီဘီစီ သတင်းထောက် စတိဖ် ရိုဆင်းဘဂ် က ထောက်ပြသွားပါတယ်။","len":3239}
{"id":"140209_bangladeshfactory","url":"https:\/\/www.bbc.com\/burmese\/world\/2014\/02\/140209_bangladeshfactory","title":"ဘင်္ဂလားဒေ့ရှ် စက်ရုံပိုင်ရှင် အဖမ်းခံ","summary":"ဘင်္ဂလားဒေ့ရှ် နိုင်ငံမှာ လွန်ခဲ့တဲ့ တနှစ်က အလုပ်သမား တရာကျော် မီးလောင် သေဆုံးခဲ့ရတဲ့ အထည်ချုပ် စက်ရုံ ပိုင်ရှင် လင်မယားနှစ်ဦး ရဲလက်မှာ လာရောက် အဖမ်းခံခဲ့ကြပါတယ်။","text":"ဘင်္ဂလားဒေ့ရှ် မှာ အဆိုးဝါးဆုံး မီးလောင်မှု အထည်ချုပ် စက်ရုံပိုင်ရှင် ဒယ်လ်ဝါ ဟော့စိန်နဲ့ သူ့ဇနီးသည်ကို လူသတ်မှု စွဲချက်နဲ့ ဒီဇင်ဘာလ ကတည်းက တရားစွဲဆို ထားတာပါ။ သူတို့ကို ဖမ်းဝရမ်း ထုတ်ထားပေမယ့် ဒက္ကာမြို့မှာ လွတ်လွတ်လပ်လပ် နေနေခဲ့တာပါ။ အခုတော့ ဒက္ကာမြို့ တရားရုံးမှာ အာမခံ လာလျှောက်ခဲ့ရာမှာ ပယ်ချခံခဲ့ရပြီး အခုလို အဖမ်းခံ ခဲ့ရတာ ဖြစ်ပါတယ်။ ဘာ့ကြောင့် အခုမှ လာအဖမ်းခံတာလဲ ဆိုတာကိုတော့ အသေအချာ မသိရပါဘူး။ တကယ်လို့ ပြစ်မှု ထင်ရှားရင်တော့ တသက်တကျွန်း ပြစ်ဒဏ် ကျခံရဘွယ် ရှိပါတယ်။ ဒက္ကာမြို့ ဆင်ခြေဖုံး တာဇီးန် ရပ်ကွက်မှာ ရှိတဲ့ အဲဒီ အထည်ချုပ် စက်ရုံ မီးလောင်ခဲ့မှုနဲ့ ပတ်သက်လို့ မစ္စတာ ဟော့စိန်တို့ လင်မယား နှစ်ဦးအပါအဝင် လူ ၁၃ ဦး တရားစွဲ ခံခဲ့ရပါတယ်။ ဒီမီးလောင်မှုဟာ ဘင်္ဂလားဒေ့ရှ် နိုင်ငံ သမိုင်းမှာ အဆိုးဝါးဆုံး မီးလောင်မှုကြီး ဖြစ်ပြီး အထည်ချုပ်စက်ရုံတွေရဲ့ လုပ်ငန်းခွင် အခြေအနေတွေအပေါ် အများ အာရုံစိုက်စရာ ဖြစ်ခဲ့ရပါတယ်။ မီးစလောင်ချိန်မှာ စက်ရုံ မန်နေဂျာနဲ့ လုံခြုံရေး အစောင့်တွေက ဒါဟာ ပုံမှန် လုပ်နေကျ မီးသတ် အစမ်း လေ့ကျင့်မှု ဖြစ်တယ်လို့ စက်ရုံ အလုပ်သမား တွေကို ပြောခဲ့တဲ့ အတွက် အတော်များများ ထွက်ပြေးဖို့ နောက်ကျ ခဲ့ရပြီး အသက် ဆုံးရှုံးခဲ့ ကြရတာလို့ စုံစမ်းတွေ့ရှိရပါတယ်။ အထပ် ၉ ထပ်ရှိတဲ့ အဲဒီ အထည်ချုပ် စက်ရုံမှာ အရေးပေါ် ထွက်ပေါက်တွေ မရှိဘဲ အပြင်ထွက်တဲ့ အပေါက်တချို့ ကိုလည်း အပြင်ကနေ ပိတ်ထားခဲ့တယ်လို့ သိရပါတယ်။ အထဲမှာ ပိတ်မိနေတဲ့ အလုပ်သမား တွေဟာ အဆောက်အအုံ ထဲက မီးခိုးတွေနဲ့ မွန်းကျပ်ပြီး သေဆုံးခဲ့ရတာပါ။ စက်ရုံ အလုပ်သမား အတော်များများ ဟာ အမျိုးသမီးတွေ ဖြစ်ကြပြီး တလကို ဒေါ်လာ ၃ဝ ကျော်လောက်ပဲ ရကြတာပါ။ အဲဒီ စက်ရုံဟာ အမေရိကန် Wal-Mart ကုမ္ပဏီအပါအဝင် အဝတ်အထည် ကုမ္ပဏီကြီးတွေ အတွက် အထည်တွေ ချုပ်လုပ် တင်သွင်းပေးနေတာပါ။ တရုတ်နိုင်ငံပြီးရင် ကမ္ဘာပေါ်မှာ ဒုတိယအကြီးဆုံး အထည်ချုပ်နိုင်ငံ ဖြစ်တဲ့ ဘင်္ဂလားဒေ့ရှ်နိုင်ငံမှာ အခုလို အထည်ချုပ် စက်ရုံ ပိုင်ရှင်တွေကို တရားစွဲဆိုတာဟာ ဒါပထမဆုံး အကြိမ် ဖြစ်ပါတယ်။","len":3242}
{"id":"150518_burma_rohingya","url":"https:\/\/www.bbc.com\/burmese\/burma\/2015\/05\/150518_burma_rohingya","title":"ရိုဟင်ဂျာ လူကုန်ကူးမှု အရေး သံတမန်တွေ မေးခွန်းထုတ်","summary":"ပြည်ထောင်စုဝန်ကြီးတွေက နိုင်ငံတကာ သံအမတ်ကြီးတွေ ကုလသမဂ္ဂက သံတမန်တွေနဲ့ တွေ့ဆုံပြီး လက်ရှိ မြန်မာ့ နိုင်ငံရေး အခြေအနေကို ရှင်းပြဆွေးနွေးခဲ့ကြ ပါတယ်။","text":"မြန်မာ နိုင်ငံက လာတဲ့ အထောက်အထား ပြရင် စိစစ် လက်ခံမယ်လို့ ဦးရဲထွဋ်ဆို သံတမန်တွေကတော့ လက်ရှိ ဒေသတွင်း ပြသနာဖြစ်လာနေတဲ့ ထိုင်း၊ မလေးရှားနဲ့ အင်ဒိုနီးရှားကို အသွား ကမ်းလွန် ပင်လယ်ပြင်မှာ ဒုက္ခရောက်နေကြတဲ့ ဘင်္ဂလားဒေ့ရှ်နဲ့ ရိုဟင်ဂျာ လူကုန်ကူး ဒုက္ခသည်အရေးကို အဓိကထား မေးမြန်း ခဲ့ကြပါတယ်။ မြန်မာ နိုင်ငံက ထွက်ပြေးတယ် ဆိုတဲ့ ဒုက္ခသည်တွေဟာ ရခိုင်ပြည်နယ်မှာ ဖြစ်နေတဲ့ အခြေ အနေတွေကြောင့် ထွက်ပြေးကြတာ မဟုတ်ဘဲ လူကုန်ကူးမှု ပြဿနာတွေရဲ့ အကျိုးဆက်သာ ဖြစ်တယ်လို့ သမ္မတရဲ့ ပြောရေးဆိုခွင့် ရှိသူ ပြန်ကြားရေး ဝန်ကြီး ဦးရဲထွဋ်က အဲဒီ ဆွေးနွေးပွဲမှာ ပြောခဲ့ပါတယ်။ ဒါပေမဲ့ ဒီလူတွေဟာ မြန်မာ နိုင်ငံက လာတာ မှန်တယ် ဆိုတဲ့ အထောက် အထား ပြနိုင်ရင် စိစစ်ပြီး ပြန်လည် ခေါ်ယူမယ်လို့ သူက ပြောပါတယ်။ လှေစီးပြေး ဒုက္ခသည် အရေးနဲ့ ပတ်သက်လို့ မြန်မာ အစိုးရက နိုင်ငံတကာနဲ့ အတူ ပူးပေါင်း ဆောင်ရွက်သွားမယ်လို့ ဦးရဲထွဋ်က ပြောပေမဲ့ ဘယ်လိုပုံစံနဲ့ လုပ်ဆောင်မယ် ဆိုတာကိုတော့ နိုင်ငံခြားရေး ဝန်ကြီးဌာနက တာဝန်ခံပြီး အသေးစိတ် ညှိနှိုင်း သွားရမှာ ဖြစ်တယ်လို့ ပြောပါတယ်။ မြန်မာ ရေပိုင်နက် အတွင်းမှာ ဒုက္ခရောက်နေကြသူတွေကို တွေ့ရင် လူသားချင်း စာနာတဲ့ အကူအညီပေးဖို့ မြန်မာ ရေတပ်ကို ညွှန်ကြားထားတယ်လို့ တခြား ဝန်ကြီး တစ်ယောက်က ပြောကြောင်း သိရပါတယ်။ မြန်မာ အစိုးရကို ပြစ်တင် ဝေဖန်နေမယ့် အစား အပြုသဘော ဆွေးနွေးမှုတွေကို ကြိုဆိုကြောင်းလည်း အဲဒီ ဝန်ကြီးက ပြောခဲ့ကြောင်း သူက ဆက်ပြောပါတယ်။ ဒီကိစ္စ အပြင် ရွေးကောက်ပွဲ ကိစ္စ၊ နိုင်ငံသား စိစစ်ရေးနဲ့ White Card ကိစ္စတို့နဲ့ ပတ်သက်လို့လည်း သံတမန်တွေက မေးမြန်းခဲ့ရာမှာ အစိုးရ ဝန်ကြီးတွေက ပြန်လည် ဖြေခဲ့တယ်လို့ သိရပါတယ်။ သမ္မတရုံး ဝန်ကြီး ဦးအောင်မင်း၊ ဦးစိုးသိမ်းနဲ့ ပြည်ထောင်စု ဝန်ကြီးတွေ ဖြစ်ကြတဲ့ ဦးခင်ရီ၊ ဦးရဲထွဋ်နဲ့ ရှေ့နေချုပ် ဒေါက်တာထွန်းရှင်တို့က မြန်မာနိုင်ငံမှာ တာဝန် ထမ်းဆောင် နေကြတဲ့ နိုင်ငံတကာက သံအမတ်ကြီးတွေ၊ ကုလသမဂ္ဂက သံတမန်တွေကို MPC မြန်မာ ငြိမ်းချမ်းရေး စင်တာမှာ တွေ့ဆုံပြီး ရှင်းပြ ခဲ့ကြ တာဖြစ် ပါတယ်။","len":3243}
{"id":"47188514","url":"https:\/\/www.bbc.com\/burmese\/47188514","title":"မတူပီနဲ့ ဆက်သွယ်တဲ့လမ်းကြောင်းတချို့ ညမထွက်ရအမိန့်ထုတ်","summary":"ချင်းပြည်နယ် တောင်ပိုင်း မတူပီမြို့ပေါ်နဲ့ ရွာတွေချင်းဆက်တဲ့ လမ်းကြောင်းတချို့မှာ ညနေပိုင်း ၅ နာရီကနေ မနက်ပိုင်း ၇ နာရီအထိ သွားလာတာ မလုပ်ဖို့ ဖေဖော်ဝါရီ ၆ ရက်နေ့က အမိန့် ထုတ်ပြန်တာကြောင့် မတူပီ ဒေသခံတွေ စိုးရိမ်ပူပန်နေကြတယ်လို့ ချင်းလူ့အခွင့်အရေးအဖွဲ့ (Chin Human Rights Organization) က ပြောပါတယ်။","text":"ညမထွက်ရအမိန့်ကြောင့် မတူပီမြို့ခံများ စိုးရိမ် မတူပီမြို့က ချင်းလူ့အခွင့်အရေး အဖွဲ့ရဲ့ သတင်းအချက်အလက် ကောက်ယူရေး တာဝန်ခံ ဆလိုင်း တာရ \" အရင်တုန်းက ဒီလို မဖြစ်ဖူးဘူး။ အခုတော့ ဒေသခံတွေက စိုးရိမ်နေကြတာပေါ့။ အဲဒီလမ်းကြောင်းက မတူပီနဲ့ ဟားခါးလမ်းကြောင်းဆိုတော့ ကြားထဲမှာ ရွာတွေက အများကြီးပဲ \" လို့ ဆိုပါတယ်။ အခုညမထွက်ရ ပိတ်လိုက်တဲ့ လမ်းကြောင်းတွေကတော့ မတူပီကနေ ဖတ်နန် ကျေးရွာ အထိ သွားရောက်တဲ့ လမ်းတွေဖြစ်ပြီး လမ်းတလျှောက်မှာ အစိုးရတပ်စခန်းတွေ ချထားတာရှိတယ်လို့ ဒေသခံတွေက ပြောပါတယ်။ ဒေသခံတွေအနေနဲ့ နေ့ခင်းပိုင်း ရွာတွေကိုသွားရင်လည်း တပ်ရင်းတွေရှိတဲ့ နေရာတွေမှာ ရပ်တန့်တာ ဓါတ်ပုံရိုက်တာတွေ မလုပ်ရဆိုတဲ့ တားမြစ်ချက်တွေလည်း ရှိနေပါတယ်။ ဖေဖော်ဝါရီ ၆ ရက်နေ့က အဲဒီအမိန့်ကို မြို့နယ်အထွေထွေအုပ်ချုပ်ရေးမှူးကနေ Nga Leng ကျေးရွာနဲ့ ဖတ်နန် ကျေးရွာအပါအဝင် မတူပီမြို့ပေါ်မှာရှိတဲ့ ရပ်ကွက် (၄) ခုက အုပ်ချုပ်ရေးမှူးတွေကို အစည်းအဝေးခေါ် ပြောခဲ့တာဖြစ်တယ်လို့ ဆလိုင်း တာရ က ဘီဘီစီကို ပြောပြပါတယ်။ မတူပီမြို့နယ် ထီးဆောင်းရွာအနီးက ဘုံတလာရေတံခွန် ညနေ ၅ နာရီကနေ မနက် ၇ နာရီအထိ မသွားလာရ အမိန့်ထုတ်ထားတဲ့ မတူပီနဲ့ Nga Leng ကျေးရွာကြားမှာ စစ်တပ်တွေရှိပြီးတော့ အဲဒီသတင်းမထုတ်ပြန်ခင်မှာ စစ်ကား ငါးဆယ်ကျော်လောက် မတူပီမြို့ကို ရောက်လာ တယ်လို့ ဒေသခံတွေက ပြောပါတယ်။ ပလက်ဝမှာ ရခိုင်လက်နက်ကိုင်တပ် ရက္ခိုင့်တပ်မတော်(AA) နဲ့ အစိုးရတပ်တို့အကြား တိုက်ပွဲတွေ ဖြစ်နေတာကြောင့် အခုလို လုံခြုံရေး တင်းကျပ်ရတာဖြစ်တယ်လို့ ဒေသခံတွေက ယုံကြည်နေကြပါတယ်။ ချင်းလူမျိုးတွေရဲ့ လုံယူးပွဲအကြောင်း ဒါပေမယ့် ဒေသခံတွေအနေနဲ့ မတူပီမြို့နဲ့ ဆက်သွယ်ထားတဲ့ ဒီလမ်းတွေကို အဓိကထား အသုံးပြုရတာကြောင့် ဘုရားကျောင်းသွားတာတွေ၊ မြို့ပေါ် ဈေးဝယ်တာတွေမှာ အခက်အခဲတွေနဲ့ ကြုံနေရတယ်လို့ ဘီဘီစီကို ပြောပါတယ်။ မတူပီမြို့ပေါ်မှာတော့ သွားလာခွင့်ရပြီး ရွာတွေဆီသွားတဲ့ လမ်းတွေမှာ အခုလို ဖြစ်နေတာကြောင့် သွားလာရေး ခက်ခဲနေပြီး ဘယ်နေ့အထိ သွားလာခွင့်ပိတ်တယ်ဆိုတာကို ကြေညာထားခြင်းမရှိလို့ သိရပါတယ်။","len":3255}
{"id":"151015_advance_voting_spore_skorea","url":"https:\/\/www.bbc.com\/burmese\/burma\/2015\/10\/151015_advance_voting_spore_skorea","title":"ပြည်ပကြိုတင်မဲ အခက်အခဲမျိုးစုံတွေ့","summary":"တောင်ကိုရီးယားနဲ့ စင်ကာပူ နိုင်ငံတို့မှာ အောက်တိုဘာလ ၁၅ ရက်နေ့ကနေ စတင်ပြီး ကြိုတင်မဲတွေ ပေးနေရာမှာ အခက်အခဲတွေ ရှိနေတယ်လို့ မဲပေးခဲ့ကြသူ တွေက ဘီဘီစီကို ပြောပါတယ်။","text":"ဆိုးလ်မြို့တော် မြန်မာ သံရုံးက မဲပေးမယ့်နေ့ မနက်မှ မဲစာရင်း ထုတ်ပြန် တောင်ကိုရီးယား နိုင်ငံ ဆိုးလ်မြို့တော်က မြန်မာ သံရုံးက ကြိုတင်မဲ စတင် ပေးရမယ့်နေ့မှ မဲဆန္ဒရှင် စာရင်း ထုတ်ပြန်တာကြောင့် မဲစာရင်းထဲ ပါမပါ စစ်ဆေးနိုင်ဖို့ က ပထမဆုံး အခက်အခဲ ဖြစ်တယ်လို့ မြန်မာ သံရုံးနဲ့ ပူးပေါင်းပြီး ပြည်ပရောက် မြန်မာ နိုင်ငံသားများ မဲပေးနိုင်ဖို့ လှုံ့ဆော်ရေး ကော်မတီက ကိုဝင်းလှိုင်က ပြောပါတယ်။ သံရုံးမှာကပ်ထားတဲ့ စာရင်းမှာ ကိုယ့်နာမည် ပါလေမလားလို့ လာကြည့်သူတွေထဲက တချို့က နာမည်ပါပြီး မဲဝင်ပေးနိုင်ခဲ့ပေမဲ့ တချို့ကတော့ မပေးဘဲ ပြန်သွား ကြရတယ်လို့ သူက ပြောပါတယ်။ ဒါ့အပြင် မဲလက်မှတ်တွေမှာ တံဆိပ်တုံး ပါပေမဲ့ သက်ဆိုင်ရာ မဲရုံမှူးတွေရဲ့ လက်မှတ်တွေ ပါမလာတာတွေရှိနေပါတယ်။ အဲဒီလို အမျိုးအစားကို ပယ်မဲ အဖြစ် ရွေးကောက်ပွဲ ကော်မရှင်က ကြေညာထားတာ ဖြစ်ပါတယ်။ ဒါ့အပြင် လွှတ်တော်သုံးရပ်စလုံး အတွက်အပြည့် မဲမပေးခဲ့ကြရသူတွေလည်း ရှိတဲ့ အတွက် အဲဒီ ကိစ္စတွေကို ရွေးကောက်ပွဲ ကော်မရှင်နဲ့ ပြန်ညှိပြီး မှန်ကန်အောင် စီစဉ်ပေးဖို့ သူတို့ ကော်မတီက သံရုံးနဲ့ ဆွေးနွေးခဲ့တယ်လို့လည်း ကိုဝင်းလှိုင်က ပြောပါတယ်။ ကြိုတင်မဲပေးနိုင်မယ့် ရက်ကို ၄ ရက် သတ်မှတ်ထားပေမဲ့ တောင်ကိုရီးယားမှာ မဲပေးဖို့ လျှောက်ထားသူ ၆၃၀၀ ကျော်ထဲက မဲပေးခွင့် ရှိသူ ၃၇၈၈ ယောက်စလုံး ဒီရက်အတွင်း မဲပေးနိုင်ဖို့ကတော့ ဖြစ်နိုင်မယ် မထင်ဘူးလို့ သူကဆိုပါတယ်။ စင်ကာပူနိုင်ငံမှာ သောကြာနေ့က မဲပေးခဲ့တဲ့ မမေကျော့ရှင်းက လည်း ပထမနေ့ မနက် ၈ နာရီကနေ စတင် တန်းစီခဲ့တာ ၁၁ နာရီ ခွဲမှ မဲပေးခဲ့ရတယ်လို့ ပြောပါတယ်။ တချို့က မနက် ၆ နာရီ ကတည်းက မဲပေးဖို့ တန်းစီနေခဲ့တာလို့လည်း သူက ပြောပါတယ်။ မဲပေးမယ့်သူတွေ အဖို့ သူတို့ မဲပေးရမယ့် ဆန္ဒနယ်အားလုံး အတွက် စာရင်းတွေ အပြည့်အစုံ ပါမလာတာတွေ ရှိနေတဲ့ အတွက် သတ်မှတ်ရက် အတွင်း ပြီးအောင် မဲပေးနိုင်မယ် မထင်ဘူးလို့ လည်း သူက ပြောပါတယ်။ သက်ဆိုင်ရာ သံရုံးတွေမှာ မဲပေးခွင့်ရဖို့ လျှောက်ထား ကြသူ မြန်မာ နိုင်ငံသားတွေ အောက်တိုဘာ ၁၈ ရက်နေ့ အထိ ၄ ရက်ကြာ ကြိုတင်မဲတွေ ပေးနိုင်ပါတယ်။","len":3270}
{"id":"140827_ukrainerussia","url":"https:\/\/www.bbc.com\/burmese\/world\/2014\/08\/140827_ukrainerussia","title":"ယူကရိန်းအရှေ့ဘက်မှာ ရုရှစစ်ရေးကျူးကျော်နေ","summary":"ရုရှားတို့ဟာ ယူကရိန်းအရှေ့ဘက် နယ်စပ်တလျောက် စစ်ရေးကျူးကျော် တိုက်ခိုက်မှုသစ်တခု လုပ်နေတယ်လို့ ယူကရိန်းအစိုးရက စွပ်စွဲလိုက်ပါတယ်။","text":"တိုက်ပွဲတွေ ဖြစ်နေတဲ့ ယူကရိန်းအရှေ့ဘက်ခြမ်း ဒီလို ရုရှားတို့ စစ်ရေးကျူးကျော်မှုတွေ လုပ်နေတယ်ဆိုတာနဲ့ပတ်သက်လို့ ရှင်းလင်းချက်ပေးဖို့ ရုရှသမ္မတပူတင်ကို ဂျာမန်ဝန်ကြီးချုပ် အန်ဂဲလာမာခဲက တောင်းဆိုလိုက်ပါတယ်။ အခြေအနေတွေ အေးဆေးတည်တည်ငြိမ်အောင် လုပ်ဖို့ ရုရှားမှာ အဓိက တာဝန်ရှိတယ်လို့ သမ္မတပူတင်ကို အန်ဂဲလာမာခဲက တယ်လီဖုန်းနဲ့ ဆက်သွယ်ရာမှာ ပြောဆိုခဲ့ပါတယ်။ စောစောပိုင်းကလည်း လန်ဒန်မှာရှိတဲ့ ယူကရိန်း သံရုံးက သံရုံးတာဝန်ခံ Andriy Kuzmenko အန်ဒရီ ကွတ်စ်မီယံကို က ရုရှ စစ်တပ် သူတို့နိုင်ငံထဲ စစ်ဆင်ရေးတွေ လုပ်နေတဲ့ အထောက်အထားခိုငခိုင်လုံလုံရှိတယ်လို့ ပြောပါတယ်။ ယူကရိန်းအရှေ့ဘက်က အရင်အေးအေးချမ်းချမ်း ရှိနေခဲ့တဲ့ အရပ်ကို ရုရှားတို့ရဲ့ တင့်ကားတွေ သံချပ်ကာမော်တော်ယာဉ်တွေ ရော့ကက် ဒုံးလက်နက်တွေတပ်ဆင်ထားတဲ့ ယာဉ်တွေပါတဲ့ နောက်ထပ်စစ်ကြောင်းတွေ နယ်စပ်ဖြတ်ပြီးဝင်လာနေတယ်ဆိုတဲ့ သတင်းတွေကို ကိုးကားပြီး အမေရိကန်နိုင်ငံခြားရေးဝန်ကြီးဌာန ပြောခွင့်ရ အမျိုးသမီးကလည်း ရုရှားတို့ရဲ့ တိုက်ရိုက်တန်ပြန်ထိုးစစ်တွေ စနေတဲ့ ပုံရှိတယ်လို့ ပြောပါတယ်။ ယူကရိန်းပိုင်နယ် ကီလိုမီတာအတော်များများအတွင်း ရုရှ စစ်သားတွေ တွေ့နေရတာတောင် ရုရှက အမှန် အတိုင်း ပြောဖို့ ဆန္ဒမရှိတာကြောင့် အမေရိကန်အစိုးရက စိုးရိမ်တယ်လို့ ဆိုပါတယ်။ ဒါပေမယ့် ဒါဟာ ဒွန်နက်စ်နဲ့ လုဟန့်စ် မြို့တွေကို ဝိုင်းထားတဲ့ ယူကရိန်းတပ်တွေကို အာရုံလွဲဖို့ အခုလို ရုရှားတို့က စစ်မျက်နှာသစ်ဖွင့်တာလားဆိုတဲ့ သံသယတွေလည်း ရှိနေကြပါတယ်။ ရုရှားတို့ကတော့ ခွဲထွက်ရေးသူပုန်တွေကို သူတို့ အကူအညီမပေးပါဘူးလို့ ငြင်းနေတာပါ။ ဒါပေမယ့် ရုရှားတို့ဟာ သူပုန်ုတွေကို လက်နက်အထောက်အကူပေးနေတယ်လို့ အနောက်နိုင်ငံအစိုးရတွေက အခိုင်အမာ ပြောနေကြပါတယ်။ အင်္ဂါနေ့က လုပ်ခဲ့တဲ့ ယူကရိန်းနဲ့ ရုရှသမ္မတ ၂ ဦးရဲ့ ဆွေးနွေးပွဲဟာ ယူကရိန်းအကျပ်အတည်းကို ပြေလည်အောင် အထောက်အကူပြုနိုင်မယ်ဆိုတဲ့ မျှော်လင့်ချက်တွေဟာ လောလောဆယ်မှာ ဒီသတင်းတွေကြောင့် အခုတော့ တစတစနဲ့ မှေးမှိန်လာနေပြီး အနောက်အုပ်စုရဲ့ စိုးရိမ်မှုတွေကလည်း ပိုများလာနေပါတယ်။","len":3278}
{"id":"world-46595346","url":"https:\/\/www.bbc.com\/burmese\/world-46595346","title":"တရုတ် ရဲ့ နှစ်ပေါင်း ၄ဝ တံခါးဖွင့်ဝါဒ တိုးတက် ပြောင်းလဲမှုများ","summary":"တရုတ် နိုင်ငံဟာ တံခါးဖွင့် စီးပွားရေး စနစ် ကို ကျင့်သုံးတာ နှစ်ပေါင်း ၄၀ တိုင် ခဲ့ပြီ ဖြစ်ပါတယ်။","text":"တရုတ် လှပျိုဖြူများတဲ့ ကွန်မြူနစ်ပါတီ အလံ ဒီ ကာလ အတွင်း မှာ လူသန်းပေါင်း ၇ဝဝ ကျော် ကို ဆင်းရဲတွင်း က ဆွဲတင် နိုင်ခဲ့သလို တနှစ်မှာ ပြည်တွင်းထုတ်လုပ်မှုတန်ဖိုး ဒေါ်လာ ၁၅ဝ ဘီလီယံ သာ ရှိခဲ့ရာက အခုတော့ ဒေါ်လာ ထရီလျံ ရာ နဲ့ ချီပြီး တိုင်းပြည် ဝင်ငွေ တိုးတက်ခဲ့တာ ကို တွေ့ရ ပါတယ်။ လူထုခေါင်းဆောင် မော်စီတုန်း ရဲ့ အရင်းရှင် စနစ် ဆန့်ကျင်ရေး မော် ဝါဒ ကို ၁၉၇၈ ခုနှစ်မှာ ပြောင်းလဲ ပြီး ဈေးကွက် စီးပွားရေး စနစ် ကို စတင် အကောင်အထည် ဖော် ခဲ့တာ ဖြစ်ပါတယ်။ ယနေ့ နှစ် ၄ဝ တိုင်တဲ့ အခါမှာတော့ တရုတ် နိုင်ငံ ရဲ့ တိုးတက် ပြောင်းလဲ မှု ဖြစ်စဉ်ကြောင့် ကမ္ဘာ့ စီးပွားရေး မှာ ထိပ်တန်း နိုင်ငံကြီး တနိုင်ငံ အဖြစ် ရပ်တည် နိုင်ခဲ့ပါတယ်။ နိုင်ငံ့ မူဝါဒ ပြောင်းလဲမှုကြောင့် အာရှ နဂါးကြီး ရဲ့ မကြုံစဖူး ထူးထူးကဲကဲ တိုးတက် ပြောင်းလဲ သွားတဲ့ ဖြစ်စဉ် တွေကို အောက်ဖော်ပြပါ ဇယား (၈) ခု နဲ့ နှိုင်းယှဉ်ကြည့် နိုင်ပါတယ်။ ၂၀၃၀ ခုနှစ်ကျရင် ကမ္ဘာ စီးပွားရေးမှာ နံပတ် ၁ ဖြစ်ဖို့ မျှော်မှန်း လုပ်ဆောင် ၁။ ၁၉၇၈ - ၂၀၁၈ ခုနှစ် တရုတ် ပြည်တွင်း ထုတ်ကုန် တန်ဖိုး က ဒေါ်လာ ၁၅၀ ဘီလီယံ ရှိရာ ကနေ ၁၂၂ ထရီလီယံ အထိ တိုးတက် တိုင်းပြည်ဝင်ငွေ အခြေပြဇယား ၂။စက်ဘီး နေရာကို မော်တော်ကား တွေက အစားထိုး နေရာယူ စက်ဘီး အစား ကားတွေ နေရာယူ ၃။ ကာဗွန်ဒိုင် အောက်ဆိုဒ် ထုတ်လွှင့် မှုကလည်း မြင့်မားလာ ကာဗွန်ဒိုင်အောက်ဆိုဒ် ထုတ်လွှတ်မှု အများဆုံး နိုင်ငံ ဖြစ်လာ ၄။ နှစ်ပေါင်း ၄ဝ အတွင်း လျှပ်စစ်စွမ်းအား အသုံးအများဆုံး နိုင်ငံ ဖြစ်လာ ကမ္ဘာမှာ လျှပ်စစ် ဓာတ်အား သုံးစွဲမှု အများဆုံး နိုင်ငံ ဖြစ်လာ ၅။ လူသန်းပေါင်း ၇ဝဝ ကျော် ကို ဆင်းရဲတွင်းမှ လွတ်မြောက် စေခဲ့ ဆင်းရဲမွဲတေမှု စာရင်းဇယား ၆။ နိုင်ငံရပ်ခြားမှာ ပညာသင် ကျောင်းသား ဦးရေ အများဆုံး နိုင်ငံ နိုင်ငံခြား ပညာတော်သင် သွားရောက်မှု တိုးတက် များပြား ၇။ တရုတ် ရဲ့ သက်ကြီး ဦးရေ တိုးတက် များပြား သက်ကြီး ဦးရေ အချိုးအစားပြဇယား ၈။ တရုတ် မိသားစုတွေဟာ အိမ်ပိုင်ဖို့ ရာနှုန်း အမေရိကန်ထက် ၂ ဆများ အိမ်ရာပိုင်ဆိုင်ဖို့ အခွင့် အရေး က အမေရိကန် မိသားစုတွေထက် ၂ ဆ ပိုများ","len":3279}
{"id":"150401_iraq_tikrit","url":"https:\/\/www.bbc.com\/burmese\/world\/2015\/04\/150401_iraq_tikrit","title":"တီကရစ်မြို့ ကိုပြန်လည်သိမ်းပိုက်နိုင်ပြီ","summary":"အီရတ် နိုင်ငံ က တီကရစ်မြို့ ကို အိုင်အက်စ် အစ္စလမ်မစ် လက်နက်ကိုင် အဖွဲ့လက် က ပြန်လည်သိမ်းပိုက် နိုင်အောင် တလကြာ စစ်ဆင်ရေး ဆင်နွှဲခဲ့ရာမှ အခုတော့ အောင်ပွဲ ရခဲ့တဲ့ အကြောင်း အီရတ်ဝန်ကြီးချုပ် ဟိုင်ဒါ အယ်လ် အဘာဒီ က ကိုယ်တိုင် စစ်သားတွေ ဝန်းရံယင်း အီရတ် အလံ လွှင့်ထူပြီး မြို့ထဲ ဝင်လာခဲ့ပါတယ်။","text":"အီရတ် ဝန်ကြီးချုပ် ဟိုင်ဒါ အယ်လ် အဘာဒီ အစိုးရ အနေနဲ့ အရင်ဆုံး လုပ်ရမဲ့ အလုပ်တွေ က မြို့တွင်း က မြေမြုပ်မိုင်းတွေ ၊ ကားဗုံးတွေ ကို ရှာဖွေ ရှင်းလင်းပစ်ရမှာပါ။ ပြီးမှ မြို့ ကို ပြန်လည်တည်ဆောက်ရေး လုပ်ငန်း စတင်ရမှာပါ။ နောက်ပြီး မြို့နယ် ရဲအဖွဲ့နဲ့ လုံခြုံရေး တပ်ဖွဲ့တွေ ပူးပေါင်းပြီး နယ်မြေလုံခြုံရေး ကို ပြန်လည် တာဝန်ယူဖို့လည်း အမိန့်ထုတ်လိုက်ပါပြီ။ ဒါမှပဲ နေရပ်စွန့်ခွာ ထွက်ပြေးကြတဲ့ လူတွေ ပြန်လာနိုင်ကြမှာပါ လို့ ဝန်ကြီးချုပ် က ပြောသွားတာပါ။ အီရတ် အစိုးရ အနေနဲ့ အိုင်အက်စ် အစ္စလမ်မစ် လက်နက်ကိုင် အဖွဲ့လက် က တီကရစ် ကို ပြန်လည် သိမ်းပိုက်နိုင်တဲ့ စစ်ဆင်ရေး ဟာ အိုင်အက်စ် ခုခံရေး အပိုင်းမှာ အရေးပါဆုံးဖြစ်ခဲ့ပါတယ်။ ပြီးခဲ့တဲ့ မတ်လ ၂ ရက်နေ့ က စတင်ခဲ့တဲ့ မြို့သိမ်းတိုက်ပွဲ ကို တပ်ဖွဲ့ဝင်ပေါင်း သုံးသောင်း ပါဝင်တဲ့ အနက် အီရန် က တော်လှန်ရေး အစောင့်တပ်ကူ တွေ လည်း ပါဝင်ခဲ့ပါတယ်။ ပထမ သီတင်း နှစ်ပတ် မှာတော့ ဒီတပ်ဖွဲ့တွေ ဟာ အိုင်အက်စ် တွေ ကို တွန်းလှန်နိုင်ခဲ့ပေမဲ့ နောက်ပိုင်းမှာ ရှေ့မတိုးနိုင်တော့ပါဘူး။ ဒီအခါမှာ အမေရိကန် ဦးဆောင်တဲ့ လေကြောင်း စစ်ဆင်ရေး နဲ့ စစ်ကူတဲ့ အခါကျမှာ အိုင်အက်စ် တွေ မြို့တွင်းက ဆုတ်ခွာခဲ့တာပါ။ အီရတ်ပြည်ထဲရေး ဝန်ကြီး မိုဟာမက် အယ်လ်ဂါဘန် ကလည်း လာမဲ့ နာရီပိုင်း အတွင်း မှာ မြို့တခုလုံး ကို လက်ဝယ်သိမ်းပိုက်နိုင်ပါပြီ လို့ ဆိုပါတယ်။ အခု ပစ်ခတ်သံတွေ ကြိုကြား ထွက်ပေါ်နေတာ ကတော့ ဆင်ခြေဖုံးအရပ်တွေ မှာ ဖြစ်တဲ့ အတွက် မကြာခင် ရှင်းထုတ် နိုင်မဲ့ အကြောင်း၊ ရန်သူ ဘက်ကတော့ လုံးဝ အရေးရှုံးနိမ့် သွားပြီး စိတ်ဓါတ်အရရော စစ်ရေး အရပါ အရှုံးပေးလိုက်ရပါပြီ လို့ ပြောသွားတာပါ။ တီကရစ်မြို့ ဟာ ပြီးခဲ့တဲ့ နှစ် ဇွန်လ က အိုင်အက်စ် တို့ လက်အောက်ကျခဲ့တာပါ။ ဒါကြောင့်မို့ အီရတ် အစိုးရ အနေနဲ့ အိုင်အက်စ် တို့ လက်ထဲက ဒုတိယ မြို့တော် မူဆူးလ် ကို ပြန်လည် သိမ်းပိုက်နိုင်အောင် လုပ်ပြီးမှသာ အိုင်အက်စ်တွေ ကို အီရတ် က အပြီးတိုင် တိုက်ထုတ်နိုင်ပြီ လို့ ပြောနိုင်မဲ့ အကြောင်း ဘီဘီစီ အရှေ့အလယ်ပိုင်း ဆိုင်ရာ သတင်းထောက် က သတင်းပေးပို့လိုက်ပါတယ်။","len":3281}
{"id":"burma-51630783","url":"https:\/\/www.bbc.com\/burmese\/burma-51630783?at_custom1=%5Bpost+type%5D&at_custom4=76232008-57CD-11EA-88AC-229BC28169F1&at_medium=custom7&at_custom2=facebook_page&at_campaign=64&at_custom3=BBC+Burmese&fbclid=IwAR3wMoLnkZEBr5A2lHUBPlTekViB_7lSgbj6JsNs-2rfCsV19YNKsF7y1No","title":"အေအေ စစ်ဦးချုပ်ရဲ့ မိသားစု ဆွစ်ဇာလန်မှာ ခိုလှုံဖို့ ထွက်ခွာ","summary":"ရက္ခိုင့်တပ်တော် အေအေ စစ်ဦးစီးချုပ် ဗိုလ်ချုပ်ထွန်းမြတ်နိုင်ရဲ့ ဇနီးနဲ့ ကလေးနှစ်ယောက် ဆွစ်ဇာလန်နိုင်ငံမှာ ခိုလှုံခွင့်ရလို့ ဖေဖော်ဝါရီ ၂၅ မှာ ထိုင်းနိုင်ငံကနေ ထွက်ခွာသွားပြီလို့ သူတို့အရေးကို လိုက်ပါဆောင်ရွက်နေသူက ပြောပါတယ်။","text":"ဆွစ်ဇာလန်သံရုံးကန လူသားချင်းစာနာတဲ့ ရှုထောင့်ကနေ ခိုလှုံခွင့်ပေးခဲ့တာလို့ဆို ဗိုလ်ချုပ်ထွန်းမြတ်နိုင်ရဲ့ ဇနီး နဲ့ သားသမီးနှစ်ဦးတို့ ဒီကနေ့ နေ့လယ် ၁ နာရီ ၁၅ မိနစ်မှာ ဆွစ်လေကြောင်းနဲ့ ဘန်ကောက်လေဆိပ်ကနေ ဆွစ်ဇာလန်နိုင်ငံကို UNHCR ကုလသမဂ္ဂဒုက္ခသည်များဆိုင်ရာ မဟာမင်းကြီးရုံး အစီအစဉ်နဲ့ ထွက်ခွာသွားခဲ့တယ်လို့ သူတို့အရေးကို လိုက်ပါဆောင်ရွက်နေသူ ရခိုင်လူ့အခွင့်အရေး လှုပ်ရှားသူ ဦးညီညီလွင်က ပြောပါတယ်။ အသက် ၃၉ နှစ်အရွယ် မနှင်းဇာဖြူ (ဇာဇာ)၊ ၁၁ နှစ်အရွယ် မစောပြည့်ရှင်နဲ့ ၁၁ လသားအရွယ် သားဖြစ်သူ မောင်မြတ်လင်းဇင်တို့ကို ထိုင်းအာဏာပိုင်တွေက ချင်းမိုင်မြို့မှာ ၂၀၁၉ ဒီဇင်ဘာ ၄ ရက်နေ့က ဖမ်းဆီးထားခဲ့တာ ဖြစ်ပါတယ်။ သူတို့အခုလို ဆွစ်ဇာလန်ကို ထွက်ခွာသွားခွင့်ရတာနဲ့ ပတ်သက်ပြီး \"သူတို့ကို UNHCR ကနေ အသိအမှတ်ပြုတယ်။ ဆွစ်ဇာလန်နိုင်ငံ အထူးသဖြင့် ဆွစ်ဇာလန်သံရုံးကနေ လူသားချင်းစာနာတဲ့ ရှုထောင့်ကနေ ကလေးတွေ၊မိန်းကလေးတွေ ဖြစ်တယ်။ မြန်မာပြည်ကို ပြန်သွားရင် နှိပ်စက်ညှင်းပန်းမှု ခံရမယ်။ အဖမ်းခံရမယ်။ နောက် ဒီကလေးတွေမှာလည်း အနာဂတ်ရှိတယ်ဆိုပြီး လူသားချင်းစာနာတဲ့ ရှုထောင့်ကနေ ဆွစ်ဇာလန်နိုင်ငံကို ထိုင်းနိုင်ငံကတစ်ဆင့် ထွက်ခွာသွားတာ ဖြစ်ပါတယ်\" လို့ ဦးညီညီလွင်က ပြောပါတယ်။ ထိုင်းနိုင်ငံ ချင်းမိုင်မှာမြို့မှာ ကျောင်းတက်နေတဲ့ ၁၁ နှစ်အရွယ် သမီးဖြစ်သူ မစောပြည့်ရှင်ရဲ့ ဗီဇာသက်တမ်းကုန်သွားတဲ့ အတွက် မနှင်းဇာဖြူ (ဇာဇာ)ဟာ သူရဲ့ တစ်နှစ်အရွယ်သားလေးနဲ့ အတူ တရုတ်နိုင်ငံကနေ ထိုင်းနိုင်ငံ ချင်းမိုင် လဝက ရုံးမှာ လာရောက်သက်တမ်းတိုးရာမှာ သူမရဲ့ ပတ်စ်ပို့ဟာ တရားမဝင်တော့ဘူးလို့ မြန်မာဘက်က ပြောဆိုထားတာကြောင့် ထိုင်းထောက်လှမ်းရေးနဲ့ ရဲတွေက ဖမ်းဆီးခဲ့ပါတယ်။ အဲဒီနောက် မြန်မာနိုင်ငံကို လွှဲပေးဖို့ စစ်ရဟတ်ယာဉ်နဲ့ နယ်စပ်မြို့ တစ်မြို့ကို ယူဆောင်လာရာမှာ နိုင်ငံတကာနဲ့ လူ့အခွင့်အရေး အဖွဲ့တွေက ဝေဖန်ကြတဲ့ အတွက် မြန်မာကို ပြန်မပို့ဖြစ်ဘဲ ဘန်ကောက်မြို့ကို ခေါ်ယူထိန်းသိမ်းထားခဲ့ပါတယ် ။ အဲဒီနောက်ပိုင်းမှာ ကုလသမဂ္ဂက ဒုက္ခသည်အဖြစ်နဲ့ အသိအမှတ်ပြု စောင့်ရှောက်ထားခဲ့ပါတယ်။","len":3291}
{"id":"131122_unfc_polparties_chiangmai","url":"https:\/\/www.bbc.com\/burmese\/burma\/2013\/11\/131122_unfc_polparties_chiangmai","title":"UNFC နဲ့ တိုင်းရင်းသား ပါတီတွေ နားလည်မှုရ","summary":"ညီညွတ်သော တိုင်းရင်းသား လူမျိုးများ ဖက်ဒရယ် ကောင်စီ UNFC နဲ့ မြန်မာ နိုင်ငံတွင်းက နိုင်ငံရေး ပါတီ ၁၁ ပါတီရဲ့ ကိုယ်စားလှယ်တွေ ပထမဆုံးအကြိမ် တွေ့ဆုံပြီး စစ်မှန်တဲ့ ဖက်ဒရယ် ပြည်ထောင်စု တည်ဆောက်ရေး နဲ့ ပတ်သက်လို့ ဆွေးနွေး ခဲ့ကြပါတယ်။","text":"တိုင်းရင်းသား တွေနဲ့ နိုင်ငံရေး ပါတီတွေ ချင်းမိုင်မှာ ဆွေးနွေးကြ ( ဦးညိုအုန်းမြင့် FB) နိုဝင်ဘာ ၂၂ ရက်နေ့က ချင်းမိုင်မြို့မှာ တွေ့ဆုံ ဆွေးနွေးခဲ့ကြရာမှာ နှစ်ဘက် နားလည်မှုတွေ ရခဲ့ကြတယ်လို့ နှစ်ဘက် စလုံးက ပြောပါတယ်။ အဲဒီ ဆွေးနွေးပွဲမှာ ပြည်ထောင်စု တပ်မတော် တည်ဆောက်ရေးနဲ့ ပတ်သက်လို့ တိုင်းရင်းသားတွေ ဘက်က ရှင်းပြတာကို ကြားရပြီး ဒီကိစ္စ နားလည်မှု ရဖို့ မခက်ဘူးလို့ ပါတီတွေ ဘက်က ပြောခဲ့ကြောင်း UNFC အထွေထွေ အတွင်းရေးမှူး ဦးနိုင်ဟံသာက ပြော ပါတယ်။ ပြည်ထောင်စု တပ်မတော်နဲ့ ပတ်သက်ပြီး တိုင်းရင်းသားတွေ ဘက်က ရှင်းပြတာတွေ အရ ငြိမ်းချမ်းရေး တည်ဆောက်ဖို့ ဖြစ်နိင်ခြေ ရှိတယ် ဆိုတာ တွေ့လာ ရတယ်လို့ ဆွေးနွေးပွဲမှာ ပါဝင်ခဲ့တဲ့ ရန်ကုန်တိုင်း ဒေသကြီး ရခိုင်တိုင်းရင်းသား ရေးရာ ဝန်ကြီး ဖြစ်သူ ရခိုင်တိုင်းရင်းသား တိုးတက်ရေး ပါတီ RNDP က ဦးဇော်အေးမောင်က ပြောပါတယ်။ ပြည်ထောင်စု တပ်မတော် ဆိုတာဟာ လက်ရှိ တပ်မတော်ကို ဖျက်ပြီး အသစ် ဖွဲ့ဖို့၊ လက်ရှိ တပ်မတော်ကို ဆန့်ကျင်ဖို့လည်း မဟုတ်ဘဲ နောင် ပေါ်ပေါက်လာမယ့် ဖက်ဒရယ် ပြည်ထောင်စု တပ်မတော်ဆိုတာဟာ လက်ရှိ တပ်မတော်မှာ တိုင်းရင်သားတွေ ပါဝင်ဖို့ ကိုပြောတာ ဖြစ်တဲ့ အတွက် ငြိမ်းချမ်းရေး ဖြစ်စဉ် အတွက် အနှောင့် အယှက် ဖြစ်မှာ မဟုတ်ဘူးလို့ သူက ပြောပါတယ်။ ဦးနိုင်ဟံသာ ကလည်း နိုင်ငံရေး ပါတီတွေကို တိုင်းရင်းသား တွေနဲ့ ရင်းနှီး နားလည်မှု ရရှိနိုင်အောင်၊ အကြံဉာဏ်တွေ ပေးနိုင်အောင် ပြည်ထောင်စု ငြိမ်းချမ်းရေး ဖော်ဆောင်ရေး ကော်မီတီက ဝန်ကြီး ဦးအောင်မင်းက အခု ဆွေးနွေးပွဲကို စေလွှတ်တာ ဖြစ်ပြီး သူတို့ အနေနဲ့ လွတ်လွတ် လပ်လပ် ပြောဆို ဆွေးနွေးခဲ့ကြတဲ့ အပြင် သူတို့ အမြင်တွေကို ပွင့်ပွင့် လင်းလင်း ပြန်လည် တင်ပြ ပေးလိမ့်မယ်လို့ ယူဆကြောင်း ပြောပါတယ်။ တိုင်းရင်းသားတွေ ဘက်က တချိန်ချိန်မှာ ပြုလုပ်မယ့် နိုင်ငံရဲ့ အနာဂတ် အတွက် ကျယ်ပြန့်တဲ့ ဆွေးနွေးမှု တွေမှာ နိုင်ငံရေး ပါတီတွေ ပါဝင်လာနိုင်မယ်၊ ဒါပေမဲ့ အခု ဆွေးနွေးပွဲ ကနေတော့ လာမယ့် ဘားအံ ဆွေးနွေးပွဲ အတွက် ဘုံ သဘောတူညီချက် တစ်ခုခု ရသွားတဲ့ အဆင့်ထိ မရောက်သေးဘူး လို့လည်း ဦးနိုင်ဟံသာက ပြောပါတယ်။","len":3300}
{"id":"burma-52849733","url":"https:\/\/www.bbc.com\/burmese\/burma-52849733","title":"သဇင်မြိုင် ရဲကင်းစခန်းအတိုက်ခံရမှု ရဲတပ်ဖွဲ့ဝင် ၄ ဦး သေဆုံး","summary":"ရသေ့တောင်မြို့နယ်က သဇင်မြိုင်ရဲကင်းစခန်းကို အေအေ ရခိုင်လက်နက်ကိုင်အဖွဲ့ က မေ ၂၉ ရက် မနက် ၂ နာရီခန့်မှာ အင်အားအလုံးအရင်းနဲ့ ဝင်တိုက်ခဲ့လို့ ရဲတပ်ဖွဲ့ဝင် ၄ ဦးကျဆုံးခဲ့တယ်လို့ တပ်မတော် ပြောခွင့်ရသူက ဘီဘီစီကို ပြောပါတယ်။","text":"ဒီတိုက်ခိုက်မှုကြောင့် ရဲတပ်ဖွဲ့ဝင် ၆ ဦး၊ ကလေး ၁ ဦးအပါအဝင် မိသားစုဝင် ၃ ဦး တို့ ပျောက်ဆုံးနေတယ်လို့လည်း တပ်မတော်က သတင်းထုတ်ပြန် ထားပါတယ်။ ပျောက်ဆုံးနေသူတွေ အဖမ်းခံထားရသလား၊ ထွက်ပြေးနေသလားဆိုတာတော့ မသိသေးဘူးလို့ တပ်မတော် သတင်းမှန် ပြန်ကြားရေးအဖွဲ့ အတွင်းရေးမှူး ဗိုလ်မှူးချုပ်ဇော်မင်းထွန်းက ဘီဘီစီကို ပြောပါတယ်။ အဲဒီ စခန်းမှာ ရဲအင်အား မများကြောင်းနဲ့ တိုက်ပွဲဖြစ်ရင်း လူစုကွဲသွားသူတွေထဲက ပြန်ရောက်လာသူ နေ့လယ် ၂ နာရီ ဝန်းကျင်အထိ ၇ ဦး ရှိကြောင်း ဗိုလ်မှူးချုပ်ဇော်မင်းထွန်းက ပြောပါတယ်။ သဇင်မြိုင်ရဲကင်းစခန်းရဲ့ ပင်မစခန်းနေရာကို အေအေ အင်အား ၁၀၀ လောက်က ဒီနေ့ မနက် ၂ နာရီခန့်မှာ လက်နက်ကြီးလက်နက်ငယ်တွေနဲ့ ဝင်ရောက်တိုက်ခိုက်ခဲ့ပြီး ရဲတပ်ဖွဲ့ဝင်တွေက ပြန်လည်ခုခံခဲ့တယ်လို့ တပ်မတော်က သတင်းထုတ်ပြန်ထားခဲ့ပါတယ်။ တိုက်ခိုက်မှုဖြစ်ပွားရာပြမြေပုံ \"တိုက်ပွဲ ၂ နာရီက စဖြစ်ပါတယ်။ လက်နက်တွေနဲ့ ပစ်နေကြတယ်။ စခန်းထဲမှာ ပစ်ကြပါတယ်။ ၃ နာရီကျော်လောက်မှာ ရပ်သွားပါတယ်။ စခန်းနဲ့ ရွာထိပ်က ပေ ၁၀၀ လောက်ဝေးပါတယ်။ နယ်ခြားစောင့် စခန်းပါ။ အဲဒီမှာ ရဲအင်အား ၃၀ ကျော်လောက်ရှိတယ်။ အေအေနဲ့ဖြစ်တာပါ။ လက်နက်ကြီးက ၃-၄ လုံးလောက်ပစ်တယ်။ လက်နက်ငယ်များတယ်။ \"ရွာမှာ လက်ရှိအခြေအနေက ရွာသား ၁၀ ယောက်လောက်ရှိတယ်။ မိန်းမ ယောက်ျားပေါ့။ လူတွေက ကိုယ့်အိမ်မှာကိုယ် နေနေကြတယ်။ ကျန်တဲ့လူတွေက သိမ်တောင်၊ ကျောက်ရံ၊ မော်ထက်၊ စေတီပြင် ရွာတွေကိုသွားကြတယ်။ မနက်လင်းကတည်းက သွားတာပါ။ စစ်ကြောင်းတွေ ရောက်တာတော့မရှိဘူး။ စစ်ဆေးတာလည်းမရှိဘူး။ အေးအေးပါ။ အထိအခိုက်တော့ရှိတယ်။ အတိအကျမသိ။ မပြောနိုင်ဘူး။ သွားကြည့်လို့မရဘူး\" လို့ အမည်မဖော်လိုတဲ့ သဇင်မြိုင် ကျေးရွာသားတစ်ဦးက ပြောပါတယ်။ အဲဒီရဲစခန်းမှာ အခု ရဲတပ်ဖွဲ့ဝင်တွေ ရောက်နေပြီဖြစ်ပြီး အေအေက အဲဒီစခန်းကနေ ဆုတ်ခွာသွားပြီလို့လည်း ဗိုလ်မှူးချုပ်ဇော်မင်းထွန်းက ပြောပါတယ်။ အဲဒီရဲကင်းစခန်းဟာ ၂၀၁၇ တိုက်ခိုက်မှုတွေ နောက်ပိုင်း လုံခြုံရေးထားပေးဖို့ အဲဒီအနားကရွာက တောင်းဆိုလို့ ရဲကင်းစခန်း ထားပေးခဲ့တဲ့ စခန်းဖြစ်တယ်လို့ ဆိုပါတယ်။","len":3303}
{"id":"131118_burmese_migrant_passport","url":"https:\/\/www.bbc.com\/burmese\/burma\/2013\/11\/131118_burmese_migrant_passport","title":"ထိုင်းရောက် မြန်မာတွေ Passport သက်တမ်းတိုးတာ ပွဲစားမလို","summary":"ထိုင်းနိုင်ငံရောက် မြန်မာရွှေ့ပြောင်း အလုပ်သမားတွေရဲ့ ဗီဇာသက်တန်းတိုးမယ့် ကိစ္စနဲ့ ယာယီ Passport ကနေ Passport အကြီး ပြောင်းမယ့်ကိစ္စတွေဟာ အစီစဉ်အတိုင်း လုပ်ဆောင်ပေး သွားမှာဖြစ်လို့ အလုပ်သမားတွေအနေနဲ့ ပွဲစားတွေနဲ့ ပိုက်ဆံအကုန်ခံ လုပ်စရာမလိုဘူးလို့ ထိုင်းနိုင်ငံဆိုင်ရာ မြန်မာအလုပ်သမားရေး ဆိုင်ရာ သံအရာရှိက မဲဆောက်မြို့မှာ မနေ့က ပြောကြားသွားခဲ့ပါတယ်။","text":"ပါ့စပို့ ကိစ္စ ပွဲမစားမလိုပြီ ဗီဇာသက်တမ်း ၄ နှစ် ပြည့်သွားတဲ့ ထိုင်းနိုင်ငံရောက် မြန်မာ ရွှေ့ပြောင်း အလုပ်သမားတွေဟာ ဗီဇာတိုးမယ့် ကိစ္စနဲ့ လက်ရှိ ယာယီPassport ကို Passport အကြီးနဲ့ ပြောင်းပေးမယ်ဆိုတဲ့ သတင်းတွေထွက်ပြီး နောက်ပိုင်းမှာ အဲဒီကိစ္စတွေအတွက် ကုန်ကျစရိတ်တွေဟာ Passport ပွဲစား စျေးကွက်ထဲမှာ အမျိုးမျိုး ထွက်ပေါ်နေတာကြောင့် မြန်မာအလုပ်သမားတွေ ရတက်မအေး ဖြစ်နေရပါတယ်။ ဒါကြောင့် ထိုင်းနိုင်ငံဆိုင်ရာ မြန်မာသံရုံးက အလုပ်သမား ဆိုင်ရာ သံအရာရှိ ဦးကျော်ကျော်လွင်ဟာ ဒီနေ့ မဲဆောက်ကိုလာပြီးတော့ ရှင်းပြရာမှာ Passport အပြောင်းအလဲကတော့၊ အခု MoU နဲ့၀င်လာတဲ့ အလုပ်သမားတွေ အားလုံးကPassport အနီရောင်နဲ့ ဝင်ဖို့အတွက် ဆိုပြီး ရန်ကုန်မှာ ထုတ်ပေးတယ်လို့ ဆိုပါတယ်။ ပြီးတော့ နယ်စပ်ကနေ ပြန်ဝင်လာတယ် ၊ လေးနှစ်ပြည့်တဲ့ အလုပ်သမားတွေအတွက်က၊ အလုပ်သမား၀န်ကြီးဌာနကနေ ပို့လာတဲ့အပေါ် မူတည်ပြီးတော့ demand letter နဲ့ ဆောင်ရွက်ပေးမယ်လို့ သူက ပြောပါတယ်။ အဲဒီအလုပ်သမားတွေဟာ ခရမ်းစာအုပ် သက်တမ်း ရှိသေးမယ်ဆိုရင် ဆက်ကိုင်ထားသင့်ပြီး ၊ ခရမ်းရောင်စာအုပ်ဟာ သက်တန်းမရှိဖြစ်မယ် ဆိုရင်တော့၊ အနီရောင် ပြောင်းပေးလို့ ရပါတယ်လို့ သူက ဆိုပါတယ်။ ဒါပေမဲ့ ခရမ်းရောင်စာအုပ်ကလည်း ကာလတခု သတ်မှတ်ထားတာ ရှိမှာပေါ့၊ အဲဒီအခါကျရင် အနီရောင် ပြောင်းရမှာပဲ၊ Passport အကြီးဟာ ရန်ကုန်မှာပဲ လုပ်လို့ရတဲ့အခါကျတော့၊ ရန်ကုန်ကစျေးကပဲ အတည်ဖြစ်ပါလိမ့်မယ်လို့ သူက ရှင်းပြပါတယ်။ ဒါ့အပြင် နယ်စပ်တွေမှာ ဘယ်လောက်ဆိုတာ သတ်မှတ်ထားတာ မရှိဘူးလို့ သူက ပြောပါတယ်။ မြန်မာရွှေ့ပြောင်း အလုပ်သမားတွေ အများကြီးရှိတဲ့ နယ်စပ်က မဲဆောက်မြို့ကို လာပြီး အခုလို လာပြောရတာက ဗီဇာသက်တန်းတိုးခနဲ့ Passport အကြီး လဲလှယ်ခ ဆိုပြီးတော့၊ ပွဲစားတွေက ဘတ်ငွေ ၂ သောင်း အထိ တောင်းနေတယ်ဆိုတဲ့ သတင်းတွေ ထွက်နေတာကြောင့်၊ အလုပ်သမားတွေ အလိမ်မခံရအောင် သတိပေးတာလို့ အလုပ်သမား သံအရာရှိ ဦးကျော်ကျော်လွင်က ပြောပါတယ်။ ဒီကိစ္စနဲ့ ပတ်သက်တဲ့ သတင်းအချက်အလက်တွေ သိလိုတယ်ဆိုရင်လည်း၊ မြန်မာသံရုံးက အလုပ်သမားဌာန အပြင် အလုပ်သမား အရေးဆောင်ရွက်နေတဲ့ အဖွဲ့တွေကို တိုက်ရိုက် ဆက်သွယ် မေးမြန်းနိုင်တယ်လို့ သိရပါတယ်။","len":3303}
{"id":"150131_karen_revolution_day","url":"https:\/\/www.bbc.com\/burmese\/burma\/2015\/01\/150131_karen_revolution_day","title":"၆၆ နှစ်မြောက် ကရင့်တော်လှန်ရေးနေ့ ကျင်းပ","summary":"၆၆ နှစ်မြောက် ကရင့်တော်လှန်ရေးနေ့ အခမ်းအနားကို KNLA တပ်မဟာ ၇ ဌာနချုပ်မှာ ကျင်းပခဲ့ပါတယ်။","text":"ကရင့်တော်လှန်ရေးနဲ့ ကျင်းပ ကရင့်တော်လှန်ရေးနေ့ အခမ်းအနားမှာ ကေအင်ယူရဲ့ ဉက္ကဌ ဗိုလ်ချုပ်ကြီး စောမူတူးစေးဖိုးက လက်ရှိငြိမ်းချမ်းရေး ဆောင်ရွက်နေတာဟာ သွေးထွက်တဲ့တိုက်ပွဲ ကနေ သွေးမထွက်တဲ့ တိုက်ပွဲကို အသွင်ပြောင်း ဆင်နွှဲနေတာလို့ သူတို့ လက်ရှိငြိမ်းချမ်းရေး ဆောင်ရွက်ချက် တွေနဲ့ပတ်သက်ပြီးပြောသွားပါတယ်။ အခုနှစ် ကရင့်တော်လှန်ရေးနေ့ဟာ အရင်နှစ်တွေနဲ့ မတူဘဲ တမူထူးခြားပါတယ်။ အခမ်းအနား ကျင်းပတဲ့ KNLA တပ်မဟာ ၇ ဌာနချုပ် တည်ရှိတဲ့ သောင်ရင်းမြစ် ကမ်းနဖူးကို တက်လိုက် တာနဲ့ ကေအင်ယူစစ်သား၊ ကေအင်ယူက ခွဲထွက်သွားတဲ့ ဘီဂျီအက်ဖ်၊ ကေအင်ယူ၊ကေအင်အယ်အေပီစီ ဗိုလ်ချုပ် ထိန်မောင်အဖွဲ့နဲ့ မြန်မာစစ်သားတွေကို စစ်ယူနီဖေါင်းမျိုးစုံနဲ့ တွေ့ရပါတယ်။ အရင်က ဘတပြန် ကျားတပြန် သူသေ ကိုယ်သေ တိုက်ခဲ့ကြတဲ့ သူတွေဟာ ဖက်လဲတကင်းနဲ့ ရယ်ရယ် မောမောဖြစ်နေ ကြပါတယ်။ ဒီလို ဖြစ်လာ ရတာကလဲ ကေအင်ယူနဲ့ မြန်မာနိုင်ငံ အစိုးရတို့ ငြိမ်းချမ်းရေး ဆွေးနွေးပွဲတွေရဲ့ ရလဒ်လို့ ပြောလို့ရပါတယ်။ ဒါဟာ ကေအင်ယူ ခေါင်းဆောင်ပိုင်းက လူတွေ သေကြေရတဲ့ တိုက်ပွဲ ပုံစံကနေ၊ အသေအပျောက် မရှိတဲ့ ငြိမ်းချမ်းရေး စားပွဲပေါ်မှာ ဆွေးနွေးတဲ့ တိုက်ပွဲအဖြစ် ပြောင်းလိုက်တာကြောင့်လို့ ကေအင်ယူရဲ့ ဉက္ကဌ ဗိုလ်ချုပ်ကြီး စောမူတူးစေးဖိုးက ပြောပါတယ်။ ကရင်အမျိုးသား ခေါင်းဆောင် စောဘဉီးကြီးရဲ့ မူအတိုင်း ကရင့်လက်နက်ကို ကရင့်လက်ထဲမှာ ကိုင်ထားပြီးတော့ သူတို့ရဲ့ ရပိုင်ခွင့် တွေကို ဆက်လက် တိုက်ပွဲ၀င်နေတာလို့ ဆိုပါတယ်။ လက်နက်ကိုင် တိုက်ပွဲတွေ ဖြစ်နေတာ အနှစ် ၆၀ ကျော် ကြာလာတဲ့ အချိန်မှာတော့ တိုက်နေရတဲ့ သူတွေကော တိုက်ပွဲဒေသက လူထုတွေပါငြီးငွေ့လာကြပါတယ်။ လောလောဆယ် ကေအင်ယူနဲ့ အစိုးရ အပစ်အခတ် ရပ်စဲထားတဲ့ ၃ နှစ် အတွင်းမှာတော့ ကရင်ပြည်နယ်က လူထုတွေ ဝမ်းသာနေကြပါတယ်။ အခု တိုက်ပွဲတွေ မရှိတော့လို့ ကရင်ပြည်နယ် အတွင်းမှာ ပေါ်တာ ဆွဲတာတွေလည်း မရှိတော့တာကြောင့် လူကြီးလူငယ် တွေဟာ ကိုယ့်အိုးကိုယ့်အိမ်မှာ မိဘတွေနဲ့ အတူပြန်နေနိုင် လာကြပြီး ဒီလို အခြေအနေတွေ ပြန်ပြီး ပျောက်သွားမှာကို ကရင်ပြည်နယ်ထဲက လူထုတွေ စိုးရိမ် ပူပန်နေကြပါတယ်။","len":3304}
{"id":"150619_greece_euro_russia","url":"https:\/\/www.bbc.com\/burmese\/world\/2015\/06\/150619_greece_euro_russia","title":"ထိပ်​သီး​အစည်းအဝေး​မှာ ဂ​ရိ​အရေး အဖြေ​ရ​လာ​မယ်​လို့ အာမမခံ","summary":"ဂရိ နိုင်ငံ နဲ့ နိုင်ငံတကာ မြီရှင် တွေ အကြား သဘောတူ ညီ မှု အရင် ရထား ပါမှ လာမယ့် တနင်္လာ နေ့ မှာ ပြုလုပ်မယ့် ဥရောပ ခေါင်းဆောင် တွေ ရဲ့ အရေး ပေါ် အစည်း အဝေး ကနေ ဂရိ ရဲ့ ဘဏ္ဍာရေး အကြပ် အတည်း ကို ဖြေရှင်း နိုင် မှာ ဖြစ်တယ် လို့ ဂျာမနီ ဝန်ကြီးချုပ် အိန်ဂလာ မာ့ခဲလ် က ပြောလိုက် ပါတယ်။","text":"ဂရိ ဘဏ် တွေ ကို အရေးပေါ် ရံပုံ ငွေ တွေ ထပ်ဆောင်း ပေး မယ် ဆိုပြီး ဥရောပ ဗဟိုဘဏ် က ခွင့်ပြု ထား။ အဲဒီ လို မှ မဟုတ်ရင် တနင်္လာနေ့ ထိပ်သီး အစည်း အဝေး ဟာ ထိရောက် မှာ မဟုတ် ပဲ အကြံပြု ချက် တွေသာ လုပ်ဆောင် နိုင် မယ့် ပုံစံ ရှိတယ် လို့ လည်း ဝန်ကြီးချူပ် မာ့ခဲလ် က ဆိုပါတယ်။ ပြီးခဲ့တဲ့ သီတင်းပတ် ထဲ မှာ တင် ယူရို ငွေ သန်း ၄ ထောင် ငွေ ထက် မက ငွေ တွေ ထွက် သွား ရတယ် ဆိုတဲ့ ဂရိ ဘဏ် တွေ ကို အရေးပေါ် ရံပုံ ငွေ တွေ ထပ်ဆောင်း ပေး မယ် ဆိုပြီး ဥရောပ ဗဟိုဘဏ် က ခွင့်ပြု ထား ပါတယ်။ ဒါပေမယ့် ဥရောပ ဗဟိုဘဏ် ရဲ့ အဲဒီ့ ဂရိ ဘဏ် တွေ ကို ကယ် ဆယ်ရေး ရံပုံငွေ တွေ ကို ချက်ခြင်း လွှဲ ပေး မှာ မဟုတ်ပဲ ဂရိ အစိုးရ ဘက်က သူတို့ရဲ့ စီးပွားရေး မူဝါဒ ကို ပြုပြင် ပြောင်း လဲရေး တွေ လုပ်ဆောင် ပြဖို့ ဆက်လက် ညှိနှိုင်း နေကြ ရဆဲ ဖြစ် ပါတယ်။ ဒီ အချိန် မှာ ပဲ ဂရိ ဝန်ကြီးချုပ် အလက်ဆီ ဆီးပရပ်စ် က တော့ ရုရှား နိုင်ငံ ကို ဇွန် လ ၁၉ ရက် နေ့ က သွားရောက် နေ ပါတယ်။ အလက်ဆီ ဆီးပရပ်စ် ရဲ့ အဲဒီ့ ခရီးစဉ် အတွင်း မှာ ဂရိ ကို ရုရှား က နေ ဘဏ္ဍရေး ဆိုင်ရာ အထောက်ပံ့ တွေ ပေးရေး ကိစ္စ ကို ရုရှား သမ္မတ ပူတင် က မဆွေးနွေး ခဲ့ဘူး ဆိုပြီး ရုရှား အစိုးရ က ထုတ်ပြန် ပါတယ်။ ၂ နိုင်ငံကြား ဓာတ်ငွေ့ ပိုက်လိုင်း တည်ဆောက် ဖို့ တော့ လက်မှတ် ရေးထိုး ခဲ့ ကြ ပါတယ်။ ရုရှား ဟာ ဂရိ နိုင်ငံ ရဲ့ အရေးကြီးဆုံး မိတ်ဖက် နိုင်ငံ တွေ ထဲ ပါဝင် တယ် ဆိုပြီး ဂရိ ဝန်ကြီးချုပ် က ပြောခဲ့ ပါတယ်။ ဒါ့အပြင် ဂရိ အနေနဲ့ အခု ဆိုရင် ပိုမို လုံခြုံရာ ဆိပ်ကမ်း တွေ ကို ရှာဖွေ ဖို့ ပင်လယ် သစ် မှာ ရွက်လွှင့် နေ ပြီ လို့ လည်း ဝန်ကြီး ချုပ် ဆီးပရပ်စ် က ပြောခဲ့ ပါသေဒတယ်။ ဒီ စကား အရ တကယ် လို့ ဂရိ ဟာ ယူရို ငွေကြေး အဖွဲ့ ထဲ က နေ နှုတ် ထွက် ရဖို့ ဖြစ် လာပြီ ဆိုခဲ့ ရင် ရုရှား ဆီ ကနေ နိုင်ငံခြား အကူ အညီ အထောက် အပံ့ တွေ ရယူ မယ် ဆိုတာ ကို ထင်ထင်ရှား ရှား ပြော လိုက် တာ ပဲ ဖြစ် ပါတယ်။ ဒါပေမယ့် ရုရှား အစိုး ရ ကိုယ်တိုင်လည်း ခြိုးခြံ ရေး လမ်းကြောင်း ပေါ် လျှောက် နေရာ ဖြစ် တဲ့ အတွက် ဂရိ ဘဏ် တွေ ကို သူ့ တစ်နိုင်ငံ ထဲ ကနေ တာဝန် ယူ ကယ်တင် ပေးဖို့ အခြေ အနေ မှာ မရှိ ဘူး ဆိုပြီး လေ့လာသူ တွေ က သုံးသပ် နေ ကြပါတယ်။","len":3306}
{"id":"burma-46082596","url":"https:\/\/www.bbc.com\/burmese\/burma-46082596","title":"ရန်ကုန်က ကြားဖြတ်ရွေးကောက်ပွဲ လူစိတ်ဝင်စားမှုနည်း","summary":"နိုင်ငံတော်သမ္မတ ဦးဝင်းမြင့်နဲ့ဇနီးက ဒီနေ့နေလယ်မှာ တာမွေမြို့နယ် အမှတ် ၃ မဲရုံမှာ မဲလာထည့်ခဲ့ရာ အမျိုးသားဒီမိုကရေစီအဖွဲ့ချုပ်အဖွဲ့ဝင်တွေနဲ့ သူ့ကိုထောက်ခံအားပေးသူတွေက ကြိုဆိုခဲ့ကြပါတယ်။","text":"တာမွေမြို့နယ် အမှတ် ၃ မဲရုံမဲထည့်ပြီးတဲ့ မဲဆန္ဒရှင်တွေ ထူးခြားတာတခုက သမ္မတဦးဝင်းမြင့် မဲလာထည့်တဲ့နေရာဟာ ကျောက်မြောင်းက မြန်မာ့ရိုးရာ အားကစားခြင်းလုံးရုံတရုံကို မဲရုံအဖြစ် ပြုလုပ်ထားတာပါ။ သမ္မတဦးဝင်းမြင့်ဟာ ခြင်းလုံးခတ် ဝါသနာရှိသူဖြစ်ပြီး အားလပ်ချိန်မှာ ခြင်းခတ်ပြီးလေ့ကျင့်ခန်းလုပ်လေ့ရှိသူပါ။ သမ္မတဦးဝင်းမြင့် မဲလာထည့်တဲ့အချိန်ကလွဲရင် မဲလာထည့်သူ အရေအတွက်နည်းပြီး ရွေးကောက်ပွဲ စိတ်ဝင်စားမှုလည်းနည်းတယ်လို့ တာမွေမြို့နယ် အမှတ် ၃ မဲရုံကို ကိုယ်တိုင်သတင်းသွားယူတဲ့ ဘီဘီစီသတင်းထောက်က ပြောပါတယ်။ ဒါပေမဲ့ အဲဒီအမှတ် ၃ မဲရုံမှာ သတင်းလာယူတဲ့မီဒီယာနဲ့ ရွေးကောက်ပွဲ လေ့လာစောင့်ကြည့်သူတွေက ပိုများတယ်လို့ သိရပါတယ်။ အဲဒီမဲရုံမှာ အမေရိကန်သံအမတ်နဲ့ အင်္ဂလန်သံအမတ်လည်း မဲရုံကို လာရောက်ကြည့်ရှု ခဲ့ပါတယ်။ ရန်ကုန်တိုင်း တာမွေမြို့နယ်မှာ မဲရုံအားလုံးပေါင်း ၁၂၀ ကျော် ရှိပြီး မဲထည့်ရမယ့်သူ စာရင်း ၉၉၀၀၀ ကျော် ရှိပါတယ်။ အမှတ် ၃ မဲရုံမှာတော့ မဲထည့်ရမယ့်သူစာရင်း ၉၀၀ ကျော် ရှိပေမယ့် နေ့လယ် ၁၂ နာရီအထိ မဲဆန္ဒရှင် ၂၀၀ ဝန်းကျင်လောက်ပဲ မဲလာထည့်တာ တွေ့ရတယ်လို့ မဲရုံအပြင်မှာရောက်ခဲ့တဲ့ ဘီဘီစီသတင်း ထောက်က ပြောပါတယ်။ တာမွေမြို့နယ် အမှတ် ၃ မဲရုံကမဲဆန္ဒရှင်တချို့ တွေ့ရစဉ် အလားတူ မန္တလေးတိုင်း၊ ကချင်ပြည်နယ်၊ ရှမ်းပြည်နယ်တွေမှာလည်း ကြားဖြတ်ရွေးကောက်ပွဲကို စိတ်ဝင်စားမှု အားနည်တယ်လို့ ဒေသခံတွေက ပြောပါတယ်။ ဒါပေမဲ့ ရခိုင်ပြည်နယ်နဲ့ ချင်းပြည်နယ်မှာတော့ မဲလာထည့်သူနဲ့ ရွေးကောက်ပွဲ စိတ်ဝင်စားမှုများတယ်လို့ သိရပါတယ်။ အမျိုးသား ဒီမိုကရေစီအဖွဲ့ချုပ် NLD ပါတီ အစိုးရ သက်တမ်းရဲ့ ဒုတိယ အကြိမ်မြောက် ကြားဖြတ် ရွေးကောက်ပွဲမှာတော့ လစ်လပ်မဲဆန္ဒနယ် ၁၃ နေရာအတွက် ကိုယ်စားလှယ်လောင်းတွေက ဝင်ရောက် ယှဉ်ပြိုင်ကြတာပါ။ အမျိုးသားလွှတ်တော် (၁) နေရာ၊ ပြည်သူ့လွှတ်တော် (၄) နေရာ၊ တိုင်းလွှတ်တော် အသီးသီး ကိုယ်စားလှယ် (၇) နေရာ နဲ့ ရှမ်း တိုင်းရင်းသားရေးရာဝန်ကြီး (၁) နေရာ အတွက်ဖြစ်ပြီး ရှမ်းပြည်နယ် လဲချားမှာတော့ ပြည်သူ့လွှတ်တော်ကိုယ်စားလှယ်လောင်း အတွက် ရွေးချယ်ရမှာ ဖြစ်ပါတယ်။","len":3317}
{"id":"140213_shan_dam","url":"https:\/\/www.bbc.com\/burmese\/burma\/2014\/02\/140213_shan_dam","title":"စီမံကိန်းကြောင့် ရှမ်းဒေသခံတွေ လူ့အခွင့်အရေး ဆုံးရှုံး","summary":"ကွမ်းလုံ ရေကာတာ စီမံကိန်းကြောင့် ရှမ်းပြည်နယ်မှာ ဒေသခံတွေအပေါ် လူ့အခွင့်အရေးချိုးဖောက်မှုတွေရှိနေတယ်လို့ ရှမ်း လူ့အခွင့်အရေး အဖွဲ့ (SHRF) က ဇန်နဝါရီ ၁၃ ရက်က အစီရင်ခံစာ ထုတ်ပြန်ခဲ့ပါတယ်။","text":"ဒေသခံတွေအနေနဲ့ အဓိက ရင်ဆိုင်နေရတာက မြေယာတွေ အဓမ္မ သိမ်းယူခံရတဲ့ကိစ္စ ဖြစ်တယ်လို့ အစီရင်ခံစာမှာ ဖော်ပြထားပါတယ်။ သံလွင်မြစ်ပေါ်မှာ တည်ဆောက်မယ့် ရေကာတာတွေထဲက ကွမ်းလုံ ရေကာတာဟာ Asia World ကုမ္မဏီက တာဝန်ယူ တည်ဆောက်တာ ဖြစ်ပါတယ်။ ဒီစီမံကိန်း အတွက် သိန္နီကနေ ကွမ်းလုံကို ဖြတ်ပြီး တရုတ် နယ်စပ် အထိ အဝေးပြေး လမ်းမကြီး ဖောက်လုပ်နေခဲ့တာပါ။ စီမံကိန်းမှာ တာဝန်ထမ်းဆောင်မယ့် တရုတ်လူမျိုး ဝန်ထမ်းတွေ၊ သုံးစွဲမယ့် စက်ပစ္စည်း ကိရိယာတွေကို သယ်ယူပို့ဆောင်ဖို့ ရည်ရွယ်ပြီး ၂၀၁၂ မှာ စတင် ဖောက်လုပ်ခဲ့ပါတယ်။ ဒီလမ်းကြောင့် ရွာပေါင်း ၆၀ ကျော်က ဒေသခံတွေ မြေယာတွေ ဆုံးရှုံးခဲ့ရတယ်လို့ ရှမ်း လူအခွင့်အရေးအဖွဲ့ အစီရင်ခံစာမှာ ဖော်ပြပါတယ်။ ဒီအတွက် လျော်ကြေးပေးမယ်လို့ ရွာသားတွေကို Asia World က ကတိပေးခဲ့ပေမယ့် လျော်ကြေး မရခဲ့ဘူးလို့ လည်း အစီရင်ခံစာမှာ ပြောထားပါတယ်။ ရှမ်းလူ့အခွင့်အရေးအဖွဲ့က ပြောရေးဆိုခွင့်ရှိသူ နန်းခွမ်လိတ်ကတော့ ဒေသခံတွေရဲ့ ဆန္ဒကို ထည့်သွင်း စဉ်းစားစေချင်ကြောင်း သူတို့အဖွဲ့ရဲ့ သဘောထားကို ပြောပြခဲ့ပါတယ်။ ဒီရေကာတာ စီမံကိန်းအတွက် ဘိလပ်မြေစက်ရုံ ကျောက်စရစ် ကြိတ်ခွဲ ထုတ်လုပ်တဲ့ စက်ရုံ၊ ဓာတ်အားပေးရုံတွေလည်း ဆောက်လုပ်ထားပြီး လောလောဆယ်မှာ စီမံကိန်းအတွက် လုပ်သား ၅၀၀ လောက် လုပ်ကိုင်နေတယ်လို့ သိရပါတယ်။ တရုတ်ဖက်က ဒီရေကာတာ စီမံကိန်းမှာ ပူးပေါင်း ဆောင်ရွက်တဲ့ ကုမ္မဏီက Han Energy Holding Group ဖြစ်ပြီး မြန်မာဖက်ကတော့ Asia World က တာဝန်ယူပါတယ်။ ၂၀၁၈ ခုနှစ်မှာ အပြီးတည်ဆောက်ဖို့ စီစဉ်ထားတဲ့ ဒီရေကာတာကနေ လျှပ်စစ်ဓာတ်အား ၁၄၀၀ မီဂါဝပ် ထွက်ရှိလာဖို့ ရည်မှန်းထားပြီး ဓာတ်အား ၈၆% ကို တရုတ်ပြည်ကို တင်ပို့မှာ ဖြစ်ပါတယ်။ ရှမ်းလူ့အခွင့်အရေးအဖွဲ့ရဲ့ အစီရင်ခံစာထဲမှာ ဒေသတွင်း အခြေအနေ မတည်ငြိမ်ပဲ နိုင်ငံတကာ စီမံကိန်းတွေ လုပ်ဆောင်ခဲ့တဲ့အတွက် တိုင်းရင်းသားတွေနဲ့ အစိုးရတပ်တွေကြား တင်းမာမှုတွေ ပိုဖြစ်လာတယ်လို့လည်း ပြောထားပါတယ်။ ပြီးခဲ့တဲ့နှစ် ဒီဇင်ဘာလ ၁၇ ရက်က ကွမ်းလုံမြို့ ကြိုးတံတားနားမှာ ဗုံးပေါက်ကွဲမှု ဖြစ်ခဲ့လို့ Asia World ကုမ္မဏီက ဝန်ထမ်း နှစ်ဦးနဲ့ မြန်မာအစိုးရ စစ်သား တစ်ဦး အပါအဝင် လူငါးဦး သေဆုံးခဲ့ရပါတယ်။","len":3317}
{"id":"150917_icg_nca_prospect","url":"https:\/\/www.bbc.com\/burmese\/burma\/2015\/09\/150917_icg_nca_prospect","title":"ငြိမ်းချမ်းရေးအလားအလာ မရေရာလို့ ICG ပြော","summary":"မြန်မာနိုင်ငံရဲ့ ပြည်တွင်း ငြိမ်းချမ်းရေး ဖြစ်စဉ် နဲ့ ပတ်သက်ပြီး NCA လို့ ခေါ်တဲ့ တနိုင်လုံး အပစ်ရပ် သဘောတူမှု စာချုပ် လက်မှတ်ရေးထိုး နိုင်ဖို့ ဟာ မရေမရာ အခြေ အနေ မှာပဲ ရှိနေဆဲ ဖြစ်တယ် လို့ နိုင်ငံတကာ ပဋိပက္ခတွေ စောင့်ကြည့် ရေး အဖွဲ့ International Crisis Group က ပြောလိုက်ပါတယ်။","text":"တစ်နိုင်ငံလုံး အပစ်အခတ် ရပ်စဲရေး လုပ်ငန်း အတွက် ပူးတွဲ ကော်မတီ တစ်ရပ် ဖွဲ့ကြမယ် ဆိုပြီး လာမယ့် စက်တင်ဘာ ၂၀ ရက်နေ့ မှာ ရန်ကုန် ကို လာဖို့ တိုင်းရင်းသား အဖွဲ့ တွေ ကို ဖိတ်ခေါ် ထား။ ဒီလိုမျိုး အပစ်ရပ် သဘောတူ မှု အကောင်အထည် မဖော် ဆောင် နိုင် ဖြစ်နေတဲ့ အတွက် လက်နက်ကိုင် ပဋိပက္ခတွေ ကြုံတွေ့ နေတဲ့ ဒေသတွေမှာ ၂၀၁၅ ရွေးကောက်ပွဲ ကျင်းပ နိုင်ဖို့ အင်မတန် ခဲယဉ်း သွားစေပြီး မဲဆန္ဒနယ် တော်တော်များများ ကို ဖျက်သိမ်း လာရ နိုင်တယ် ဆိုပြီးတော့လည်း ICG ရဲ့ အစီရင်ခံစာ ထဲမှာ ရေးသားထားပါတယ်။ တကယ်လို့ လာမယ့် သီတင်းပတ်တွေ ထဲမှာသာ အပစ်ရပ် လက်မှတ် မထိုး ဖြစ်ကြဘူး ဆိုရင် တော့ ရွေးကောက်ပွဲလွန် ကာလ အစိုးရ အပြောင်းအလဲ နောက်ပိုင်း ငြိမ်းချမ်းရေး လုပ်ငန်းစဉ် ကို ပြန်လည် စတင်နိုင်ဖို့ရာ လပေါင်းများစွာ ပြန်လည် အချိန်ယူ လာရ နိုင်တယ် လို့လည်း ICG က သုံးသပ်ပါတယ်။ အကြောင်းကတော့ ရွေးကောက်ပွဲ လွန်ကာလ မှာ အစိုးရ ဘက် က ငြိမ်းချမ်းရေး အတွက် ဦးဆောင် ညှိနှိုင်း ပေးမယ့်သူ တွေ အပြောင်းအလဲ ရှိလာ နိုင်တဲ့ အတွက် ဖြစ်တယ် လို့ ICG က ဆိုပါတယ်။ NCA လက်မှတ် ရေးထိုး ဖို့ ကြိုးစား နေကြ ချိန် မှာ အစိုးရ စစ်တပ် အနေနဲ့ တိုင်းရင်းသား ဒေသတွေ မှာ စစ်ရေး ဆောင်ရွက်ချက် တွေ ပြုမူ နေရင်တော့ ရွေးကောက်ပွဲ အမှီ အပြီးသတ် သဘောတူ လက်မှတ် ရေးထိုးနိုင်ဖို့ မလွယ်ကူဘူး ဆိုပြီး ဥပဒေ အထောက်အကူပြု ကွန်ရက် ကို ထူထောင်သူ လည်းဖြစ်၊ ပြည်တွင်း ငြိမ်းချမ်းရေး ဖြစ်စဉ် အပေါ် အစဉ် တဆက် အကဲခတ် ဝေဖန် နေတဲ့ ဦး အောင်ထူး က ဘီဘီစီ ကို ပြောပါတယ်။ ဒီအချိန်မှာပဲ ရှမ်းပြည်နယ်ထဲက ကွန်ဟိန်း၊ မိုးနဲ၊ မိုင်ယွန်း၊ လွယ်လင်နဲ့ ကျောက်မဲ မြို့နယ် တွေထဲက ဒေသအချို့ မှာ စက်တင်ဘာ ၁၆ ရက်နေ့ က တိုက်ပွဲတွေ ပေါ်ပေါက် လာတဲ့ အတွက် အခုဆိုရင် အဲ့ဒီ နယ်မြေတွေမှာ နိုင်ငံရေး ပါတီတွေ အနေနဲ့ မဲဆွယ် စည်းရုံးတာတွေ ရပ်ထားဖို့ အဲ့ဒီ့ ရှမ်း လက်နက်ကိုင် အဖွဲ့ က ထုတ်ပြန် လာပါတယ်။ အစိုးရ ဘက်ကတော့ တစ်နိုင်ငံလုံး အပစ်အခတ် ရပ်စဲရေး လုပ်ငန်းအတွက် ပူးတွဲ ကော်မတီ တစ်ရပ် ဖွဲ့ကြမယ် ဆိုပြီး လာမယ့် စက်တင်ဘာ ၂၀ ရက်နေ့ မှာ ရန်ကုန် ကို လာဖို့ တိုင်းရင်းသား အဖွဲ့ တွေ ကို ဖိတ်ခေါ် ထားပါတယ်။","len":3329}
{"id":"150816_knu_nca_explanation","url":"https:\/\/www.bbc.com\/burmese\/burma\/2015\/08\/150816_knu_nca_explanation","title":"NCA ထိုး​ဖို့ တိုက်​ပွဲ​အားလုံး ရပ်​သွား​အောင် စောင့်​လို့​မ​ဖြစ်​လို့ KNU ပြော","summary":"တနိုင်ငံလုံး အပစ်အခတ် ရပ်ဆဲရေး စာချုပ် NCA ကို လက်မှတ်ရေး ထိုးဖို့ရာ မြေပြင် တိုက်ပွဲတွေ အားလုံးရပ် သွားတဲ့ အထိ စောင့်နေရင် ဖြစ်လာ နိုင်စရာ မရှိ ဘူး ဆိုပြီး ကရင် အမျိုးသား အစည်းအရုံး KNU က တာဝန် ရှိသူတစ်ဦး က ဘီဘီစီ ကို ပြောပါတယ်။","text":"ဩဂုတ် လဆန်းပိုင်း ရန်ကုန် အစည်းအဝေး အပြီး နောက်ဆုံး ရရှိထားတဲ့ သဘောတူ မှုထဲ မှာ တိုင်းရင်းသား တွေ ရဲ့ လိုလား ချက် ဖြစ်တဲ့ လူမျိုးစု လက်နက်ကိုင် တပ် တွေ အားလုံး ပါဝင် လက်မှတ် ရေးထိုး ဖို့ အချက် မပါဝင် သေး ပါဘူး။ ဒါ့ကြောင့် အစိုးရ က ပါဝင်ခွင့် ပြုနိုင်တဲ့ အဖွဲ့တွေ နဲ့ NCA ကို စတင် လက်မှတ် ရေးထိုးဖို့ KNU က ဆုံးဖြတ် ခဲ့တာ ဖြစ်တယ် လို့ KNU ရဲ့ အထွေထွေ အတွင်းရေးမှုး လည်း ဖြစ် ၊ အစိုးရ နဲ့ ကြား တာဝန်ယူ ညှိနှိုင်း နေတဲ့ တိုင်းရင်းသား လက်နက်ကိုင် တွေ ရဲ့ အဆင့်မြင့် ကိုယ်စားလှယ် တွေ ထဲ လည်း ပါဝင် တဲ့ ပဒို စောကွယ်ထူးဝင်း က ဘီဘီစီ ကို ပြောပါတယ်။ NCA မှာ လူမျိုးစု လက်နက်ကိုင် တပ် အားလုံး ပါဝင် လက်မှတ် ထိုး နိုင်ရေး မူ အပေါ် KNU အနေနဲ့ အသေ စွဲ ကိုင် မထားပဲ၊ ကျန် နေခဲ့ နိုင်တဲ့ အဖွဲ့တွေ အားလုံး အဆင့်ဆင့် ပါဝင် လာနိုင်အောင် ဆက်လက် ကြိုးစား သွားမယ် လို့ ပဒို ကွယ်ထူးဝင်း က ဆိုပါတယ်။ ကိုးကန့်တပ် MNDAA၊ တအာင်း ပလောင် TNLA နဲ့ ရခိုင် AA တပ် တွေ လို အဖွဲ့ တချို့ ကို NCA ထဲ ပါဝင်ခွင့် မပြု ဘူး ဆိုတဲ့ အစိုးရ ရဲ့ အကန့်အသတ် ကို အခုလို KNU က လက်ခံ လိုက် ပေမယ့် ကျန် တိုင်းရင်းသား တပ် တွေရဲ့ ရပ်တည် ချက် သဘောထား တွေ တော့ ထွက် ပေါ် မလာသေး ပါဘူး။ ဩဂုတ်လရဲ့ လာမယ့် ၂၁ ကနေ ၂၃ ရက် နေ့ အထိ ထိုင်း နိုင်ငံ ချင်းမိုင် မြို့ မှာ တိုင်းရင်းသား လက်နက်ကိုင် အဖွဲ့တွေ တွေ့ဆုံ ကြတဲ့ အခါမှာလည်း KNU အမြဲတမ်း ဗဟို ကော်မတီ ရဲ့ အရေးပေါ် အစည်းအဝေး က ဆုံးဖြတ် ထားတဲ့ အတိုင်း အစိုးရက လက်ရှိ ခွင့်ပြုထားတဲ့ အဖွဲ့တွေ နဲ့သာ NCA ကို လက်မှတ် ထိုးရေး မူ အပေါ် ကိုင်စွဲမယ် မှာ ဖြစ်တယ် လို့ ပဒို ကွယ်ထူးဝင်း က ပြောပါတယ်။ NCA ကို တကယ် လက်မှတ် ထိုးမယ့် ရက် သတ်မှတ် နိုင်ဖို့ အတွက် တိုင်းရင်းသား အဖွဲ့ ၅ ဖွဲ့ က ထိပ်သီး ခေါင်း ဆောင် ၅ ဦး နဲ့ အဆင့်မြင့် ညှိနှိုင်းရေး ကိုယ်စားလှယ် အဖွဲ့က ၃ ဦး ပေါင်း ၈ ဦး တို့ဟာ သမ္မတ နဲ့ သွားရောက် တွေ့ဆုံးပြီး အပြီးသတ် သဘောတူမှု ရယူ ကာ ရက်သတ်မှတ် ဖို့ အစီအစဉ် ရှိ ကြောင်း ပဒို ကွယ်ထူးဝင်း က ဆိုပါတယ်။ အစိုးရ ဘက်က တော့ ဩဂုတ် ၂၅ ရက် ပတ်ဝန်းကျင် ဆိုပြီး ယေဘုယျ သတ်မှတ် ထားပေမယ့် တိုင်းရင်းသား တွေ ဘက်က တော့ အတည် မပြုရသေးဘူး လို့လည်း ဆိုပါတယ်။","len":3330}
{"id":"burma-51895097","url":"https:\/\/www.bbc.com\/burmese\/burma-51895097","title":"ကိုရိုနာဗိုင်းရပ်စ်- ကိုဗစ်ရှိမရှိ ဥရောပခရီးသွားတွေကို စစ်ဆေးမှုကြောင့် အမေရိကန်လေဆိပ်တွေ ဖရိုဖရဲဖြစ်","summary":"အမေရိကန်လေဆိပ်တွေမှာ ကိုရိုနာဗိုင်းရပ်စ် ကင်းစင်မှုရှိမရှိ စောင့်ကြည့် စစ်ဆေးမှုတွေကြောင့် ခရီးသည်တွေနဲ့ ပြည့်ကြပ်ပြီး ဖရိုဖရဲအခြေအနေ ဖြစ်နေပါပြီ။","text":"စစ်ဆေးခံဖို့ နာရီနဲ့ချီစောင့်ရတဲ့အတွက် လူတန်းရှည်ကြီးတွေ ဖြစ်နေ အဓိကက ဥရောပကနေ ပြန်လာသူတွေကို စစ်ဆေးမှုတွေ ပြုလုပ်နေတာဖြစ်ပါတယ်။ အကောက်ခွန်ဌာနကို မဖြတ်သန်းခင် စစ်ဆေးမှု ခံယူဖို့အတွက် ခရီးသွားလူတန်းရှည်ကြီးဟာ နာရီနဲ့ချီပြီး တန်းစီစောင့်ဆိုင်းနေရပါတယ်။ အစောပိုင်းတုန်းက အမေရိကန်ဒုသမ္မတ မိုက်ပင့်စ်က ဥရောပကို ခရီးသွားထားတဲ့သူတွေကို ပြည်ဝင်ခွင့်ပိတ်မယ်လို့ ပြောကြားခဲ့ပြီး အခုတော့ အဲဒီလို ပိတ်မယ့်အထဲ ဗြိတိန်နဲ့ အိုင်ယာလန်တို့ကိုပါ ထပ်တိုးထည့်သွင်းလိုက်ပါတယ်။ အမေရိကန်ပြည်ထောင်စုမှာ မတ်လ ၁၅ ရက်ထိ ကိုရိုနာဗိုင်းရပ်စ် ကူးစက်သူပေါင်း ၂,၇၀၀ ကျော်နဲ့ သေဆုံးသူ ၅၄ ဦး ရှိနေပါတယ်။ ခုလိုလုပ်တာက လူတွေ ဗိုင်းရပ်စ် ပိုကူးနိုင်ခြေရှိတယ်ဆိုပြီး ထရမ့်ကို အပြစ်တင်နေကြ အီလီနွိုက်ပြည်နယ်အုပ်ချုပ်ရေးမှူးJB Pritzker က ချီကာဂိုမြို့က အိုဟာရီးလ်လေဆိပ်မှာ ခုလို လူတန်းရှည်ကြီး တန်းစီးနေရတာ လက်မခံနိုင်တဲ့ အခြေအနေဖြစ်ပြီး သမ္မတထရမ့်အနေနဲ့ ချက်ချင်းဖြေရှင်းပေးဖို့ သူ့ရဲ့ တွစ်တာအကောင့်မှာ ရေးခဲ့ပါတယ်။ လေဆိပ်မှာရောက်နေတဲ့ ခရီးသည်တွေထဲကတချို့ကလည်း လေဆိပ်ထဲမှာ လူတွေ စုပြုံနေတဲ့ ဓာတ်ပုံတွေ၊ ဗီဒီယိုတွေကို တွစ်တာမှာ တင်လာခဲ့ကြ ပါတယ်။ လေဆိပ်မှာ လူထောင်ပေါင်းများစွာဟာ ကိုရိုနာကင်းစင်ကြောင်း စစ်ဆေးခံဖို့ နာရီနဲ့ချီပြီးစောင့်နေရတာက ကောင်းတဲ့အခြေအနေမဟုတ်ကြောင်းနဲ့ ထရမ့်ဟာ ကိုရိုနာဗိုင်းရပ်စ်တွေ ကူးစက်ကုန်အောင်လို့ အခြေအနေကို ဖန်တီးနေတယ်လို့ ခရီးသည်တစ်ဦးက သူ့ တွစ်တာမှာ ရေးထားပါတယ်။ ခရီးသည်တွေဟာ သူတို့ရဲ့ ကျန်းမာရေးဆိုင်ရာနောက်ခံရာဇင်ဝင်တွေကို မေးမြန်းခံရသလို ရာဂါလက္ခဏာတွေရှိမရှိလည်း စစ်ဆေးခံရပါတယ်။ အမေရိကန်ပြည်ထောင်စုအမိမြေလုံခြုံရေးဌာနအကြီးအကဲ Chad Wolf ကတော့ ဗိုင်းရပ်စ်ရှိမရှိ စစ်ဆေးမှုအတွက် အချိန်ကြာနေတာတွေကနေ တိုးတက်လာဖို့ လေကြောင်းလိုင်းတွေနဲ့ ညှိနှိုင်းနေတယ်လို့ ပြောပါတယ်။ ကျန်းမာရေးဆိုင်ရာကျွမ်းကျင်သူတချို့ကတော့ အခုလို လေဆိပ်တွေမှာ လူတွေအစုအပြုံလိုက်စောင့်ဆိုင်းနေရတဲ့အခြေအနေက ဗိုင်းရပ်စ်ကူးစက်ခံရဖို့ ပိုပြီး အလားအလာများတယ်လို့ ပြောကြားထားပါတယ်။","len":3333}
{"id":"130928_china_abduction","url":"https:\/\/www.bbc.com\/burmese\/world\/2013\/09\/130928_china_abduction","title":"တရုတ်မှာ လူကုန်ကူး ဂိုဏ်းကို စစ်ဆင် ဖမ်းဆီး","summary":"တရုတ် နိုင်ငံမှာ ကလေးတွေကို ဖမ်းဆီး ရောင်းစားမှု တိုက်ဖျက်ရေး စစ်ဆင်မှု အတွင်း ဖမ်းဆီးခံ နေရတဲ့ ကလေး ၉၀ ကျော်ကို တရုတ်ရဲ ကနေ ပြန် ကယ်ထုတ် နိုင်ခဲ့ပါတယ်။","text":"ရဲတပ်ဖွဲ့ဟာ ပြည်နယ် ၁၁ ပြည်နယ်မှာ စစ်ဆင် ရေး အသွင် ဆောင်ရွက်ပြီး လူကုန်ကူးမှု ပတ်သက် သူတွေကို ဖမ်းဆီးခဲ့ အခုလို လူကုန်ကူးတဲ့ ဧရာမ ကွန်ယက်ကြီးမှာ ပါဝင် ပတ်သက် တယ်လို့ ယူဆသူ ၃၀၁ ယောက် ကိုလည်း ရဲက ဖမ်းဆီး ထိန်းသိမ်း လိုက်ပါတယ်။ ရဲအဖွဲ့ဟာ ပြည်နယ် ပေါင်း ၁၁ ပြည်နယ်မှာ စစ်ဆင်ရေး အသွင် ဆောင်ရွက်ပြီး ပတ်သက် သူတွေကို ဖမ်းဆီး ခဲ့ပေမဲ့ စစ်ဆင်ရေး အတွင်းမှာ အမျိုးသမီး ၂ ယောက်ကတော့ ထွက်ပြေး လွတ်မြောက် သွားတယ်လို့ သိရပါတယ်။ လူကုန်ကူး သူတွေဟာ ယူနန်ပြည်နယ် အနောက် တောင်ပိုင်း နဲ့ ဇီချွမ် ပြည်နယ် တို့မှာ ရှိတဲ့ ကလေးတွေကို ပစ်မှတ် ထားပြီး ဖမ်းဆီး ရောင်းစား ခဲ့ကြတာ ဖြစ်ပါ တယ်။ အခု အခါ လူကုန်ကူးမှု ပြဿနာဟာ တရုတ်ပြည်မှာ ရေးကြီး ခွင့်ကျယ် ပြဿနာ တခု ဖြစ်လာ ပါပြီ။ ဘာ့ကြောင့် ကလေးသူငယ် လူကုန်ကူးမှုဟာ ဒီလောက် ကျယ်ကျယ် ပြန့်ပြန့် ဖြစ်နေရ ပါသလဲ။ လေ့လာသူ တချို့ ကတော့ ဒီဖြစ်ရပ်တွေ ဖြစ်ရ တာဟာ တရုတ်ရဲ့ ကလေး တယောက် ပေါ်လစီရဲ့ ပယောဂ မကင်းဘူးလို့ အပြစ်တင် နေကြ ပါတယ်။ ကလေး တယောက်ပေါ်လစီရဲ့ တင်းကြပ်ချုပ်ကိုင်မှု ကလေးမွေးစားဥပဒေကလျော့တိလျော့ရဲ နိုင်မှု ကလေးတွေကို မှောင်ခို ရောင်းဝယ်တဲ့ စျေးကွက် တကွက် ဖြစ်လာ အောင် ဖန်တီးပေး နေတယ်လို့ သူတို့က ဆိုပါတယ်။ တချို့အိမ်ထောင်စုတွေ ကလည်း အမျိုးသမီးနဲ့ ကလေးတွေကို အိမ်မှာ အစေခံ အဖြစ်ခိုင်းစေဖို့ ဝယ်ယူကြတာ ရှိသလို တချို့ ကျတော့လည်း အမျိုးသမီးကို အငယ် အနှောင်း အဖြစ် ပေါင်းသင်းဖို့ ဝယ်ယူပြီး၊ ကလေးတွေကို သားသမီး အဖြစ် မွေးစားဖို့ ဝယ်ယူတာလည်း ရှိပါတယ်။ ပြီးခဲ့တဲ့ နှစ်တုံးက တရုတ် နိုင်ငံမှာ ရောင်းအစားခံရတဲ့ ကလေးနဲ့ အမျိုးသမီး ၂ သောင်း ၄ ထောင်ကို ကယ်တင် နိုင်ခဲ့တယ်လို့ ပြည်သူ့ လုံခြုံရေး ဝန်ကြီးဌာန က ဆိုပါတယ်။ အဲဒီ အဖမ်းဆီး ခံရသူတွေထဲက တချို့ဟာ မွေးစားဖို့ ဖြစ်ပြီး တချို့ ကိုတော့ ပြည့်တန်ဆာ အဖြစ် အဓမ္မ သွတ်သွင်း ခဲ့တယ်လို့ ဝန်ကြီးဌာနက ဖော်ပြထားပါတယ်။ တရုတ်ပြည်မှာ စီးပွားရေး ပြုပြင် ပြောင်းလဲရေး လုပ်ပြီးနောက် လွတ်လွတ် လပ်လပ် သွားလာ ကူးသန်းခွင့် ပေးခဲ့ခြင်း ဟာလည်း လူကုန်ကူး ဂိုဏ်းတွေ အတွက် အခွင့် သာစေ တယ်လို့ သုံးသပ် သူတွေက ဆိုကြပါတယ်။","len":3333}
{"id":"160120_summit_is_syria_iraq","url":"https:\/\/www.bbc.com\/burmese\/world\/2016\/01\/160120_summit_is_syria_iraq","title":"IS ချေမှုန်းရေး တိုးမြှင့် လုပ်ဆောင်ဖို့ ပဲရစ် ထိပ်သီး ညီလာခံ ဆုံးဖြတ်","summary":"အီရတ် နဲ့ ဆီးရီးယား နိုင်ငံ ထဲက အစ္စလာမ်မစ် နိုင်ငံ အဖွဲ့ IS ကို အရှိန် တိုးမြှင့် တိုက်ခိုက် သွားဖို့ ပဲရစ် မြို့တော် မှာ တွေ့ဆုံ နေကြတဲ့ အနောက်နိုင်ငံ တွေရဲ့ ကာကွယ်ရေး ဝန်ကြီး တွေ သဘော တူ ခဲ့ကြပါတယ်။","text":"ဆက်သွယ်ရေး နဲ့ ထောက်ပံ့ရေး လမ်းကြောင်း တွေ လို အခြေခံ အဆောက်အဦ တွေ အပေါ် မှာ အဓိက ပစ်မှတ်ထား တိုက်ခိုက် သွားမယ်။ IS အဖွဲ့ကို ဦးဆောင်မှု ပေးနေသူတွေ ရော၊ ဆက်သွယ်ရေး နဲ့ ထောက်ပံ့ရေး လမ်းကြောင်းတွေ လို အခြေခံ အဆောက်အဦ တွေ အပေါ် မှာပါ အဓိက ပစ်မှတ်ထား တိုက်ခိုက် သွားမယ် ဆိုပြီး ဗြိတိသျှ ကာကွယ်ရေး ဝန်ကြီး Michael Fallon က ပြောပါတယ်။ IS အဖွဲ့ ချေမှုန်းရေး ကို ပူးပေါင်း လုပ်ဆောင် နေကြတဲ့ မဟာမိတ် အုပ်စု အနေနဲ့ အဓိက ရည်မှန်း ချက် ၃ ခု ချ ထားတယ် လို့ အမေရိကန် နိုင်ငံခြားရေး ဝန်ကြီး အက်ရှ်တန် ကာတာ က ပြောပါတယ်။ ဆီးရီးယား မြို့ ရက်ကာ နဲ့ အီရတ် မြို့ မိုဆိုးလ် တို့ မှာ ခြေကုပ် ယူထားတဲ့ IS အဖွဲ့ရဲ့ အဓိက အမိန့်ပေး ဌာန ချုပ် တွေ ကို ဖျက်ဆီး ပစ်ဖို့၊ IS အဖွဲ့ တကမ္ဘာလုံး အနှံ့ မပြန့်နှံ့ သွားစေဖို့ နဲ့ သက်ဆိုင်ရာ နိုင်ငံတွေ အတွင်း နိုင်ငံသား တွေ ဘေးကင်း လုံခြုံ စေဖို့ စတဲ့ ရည်မှန်းချက် ၃ ခု ချမှတ် ထားတယ် လို့ ဝန်ကြီး ကာတာ က ဆိုပါတယ်။ IS အဖွဲ့ကို ကိုင်တွယ်ရေး နဲ့ ပတ်သက်ပြီး အီရတ် နဲ့ တခြား အာရပ် နိုင်ငံ တွေ အပါအဝင် နိုင်ငံပေါင်း ၂၇ နိုင်ငံ က ကာကွယ်ရေး ဝန်ကြီး တွေဟာ ရှေ့လမှာ ဘရပ်ဆဲလ် မြို့မှာ တွေ့ဆုံ ဖို့ စီစဉ် ထားပါတယ်။ ဒီ အချိန်မှာပဲ၊ အစ္စလာမ်မစ် နိုင်ငံ အဖွဲ့ ရဲ့ ဘဏ္ဍာရေး ကို ချိနဲ့ အောင် လုပ်ဆောင် ဖို့ ကြိုးစားတဲ့ အနေနဲ့ IS လက်နက်ကိုင် တွေ ရဲ့ ငွေသားတွေ ထားရှိရာ နေရာကို ပစ်မှတ်ထား တိုက်ခိုက် ခဲ့တယ် ဆိုပြီး အမေရိကန် ဦးဆောင် တဲ့ မဟာမိတ် တပ်ပေါင်းစု အဖွဲ့က ပြောပါတယ်။ ပြီးခဲ့တဲ့ တနင်္လာနေ့က အီရတ်နိုင်ငံ မိုဆိုလ်း မြို့မှာ ပြုလုပ် ခဲ့တဲ့ လေကြောင်း တိုက်ခိုက်မှု တွေ ဟာဆိုရင် အရပ်အသား အသေအပျောက် ရှိလာ နိုင်တာ ကို သိရက်နဲ့ လုပ်ဆောင် ခဲ့တာ ဖြစ်တယ် ဆိုပြီး အမေရိကန် စစ်ဘက် ရဲ့ ပြောခွင့်ရ တစ်ဦး က ဆိုပါတယ်။ တိုက်ခိုက် မှု တွေ ပြုလုပ် အပြီး လက်ရှိ ခန့်မှန်း ထားတာတွေ အရ အရပ်သား ထိခိုက်မှု ၁၀ ဦး ထက် မပို ဘူး လို့လည်း ဆိုပါတယ်။ IS တွေ ရဲ့ ငွေကြေး တွေ ထားရှိရာ နေရာ တွေကို အခုလ တွေ အတွင်း ပစ်မှတ်ထား တိုက်ခိုက် နေခဲ့တာ မှာ IS တွေ အတွက် ဒေါ် လာ သန်းပေါင်း များစွာ ဆုံးရှုံး ခဲ့ရပြီ ဖြစ်တယ် လို့လည်း အဆိုပါ ပုဂ္ဂိုလ် က ပြောပါတယ်။","len":3346}
{"id":"140806_electioncommission_parties","url":"https:\/\/www.bbc.com\/burmese\/burma\/2014\/08\/140806_electioncommission_parties","title":"ရွေးကောက်ပွဲကော်မရှင် နဲ့ ပါတီစုံတွေ့","summary":"ရွေးကောက်ပွဲ မဲဆွယ်စည်းရုံးမည့် ရက်ကို ကော် မရှင် က သတ်မှတ် ထားတဲ့၊ ရက်ပေါင်း ၃၀ ကနေ ၆၀ တိုးမြှင့် ပေးဖို့အ ပါအဝင် ရွေးကောက်ပွဲ ကော် မရှင်ရဲ့ မဲဆွယ် စည်းရုံး ရေး ညွှန်ကြားလွှာပါ အချက်အချို့ ကို ပြင်ဆင် ပေးဖို့ NLD နှင့် တိုင်းရင်းသားပါတီ တွေ ဘုံ သဘောတူညီချက် ရပြီးဖြစ်ပါတယ်။","text":"၂၀၁၅ ရွေးကောက်ပွဲ မဲဆွယ်စည်းရုံး ဆွေးနွေး မနေ့ က နေပြည်တော် မှာ ပြည်ထောင်စု ရွေးကောက်ပွဲ ကော်မရှင် နဲ့အဲဒီ ပါတီ တွေ တွေ့ဆုံညိနှိုင်းမှူတွေလုပ်ခဲ့ ကြပါတယ်။ ဒီ ဆွေးနွေးပွဲ မှာအတော် များ များ အချက် တွေ ကို ကော် မရှင် က ပြင်ပေး ထားပြီး ပြီလို့ပြောပေမဲ့၊ မဲဆွယ်ကာလ ကို ပါတီ တွေ တောင်းသလို ရက် ၆၀ မရ ဘဲ၊ ရက် ၃၀ နဲ့ ဘဲ ကော် မရှင် က သတ်မှတ်ဖို့ ရှိတယ် လို့၊ ကော်မရှင် ဘက်က တုံပြန် လိုက်ပါတယ်။ ပြီး ခဲ့တဲ့ ရက်ပိုင်းက၊ အမျိုးသားဒီမိုကရေစီအဖွဲ့ချုပ် (NLD ပါတီ) နှင့် တိုင်းရင်းသား နိုင်ငံရေး ပါတီ ၁၀ ပါတီ တို့ ရွေးကောက်ပွဲ ကော်မရှင်နဲ့ တွေ့ရင် ပြောနိုင်အောင်၊ ဘုံသဘောတူညီမှု တစ်ခု သဘောတူ ခဲ့ကြပါတယ်။ မဲဆွယ်ကာလ ပြင်ဖို့ကလည်း၊ ဒီဆွေးနွေး တဲ့ အထဲ မှာ ပါဝင်တယ် လို့ ရွေးကောက်ပွဲ ကော်မရှင် ရုံး က၊ ဒုတိယညွှန် ကြား ရေး မှူး ဦးလှမောင်ချို က ဘီဘီစီ ကို ပြောပါတယ်။ ရွေးကောက်ပွဲ မဲဆွယ်ကာလ တိုတောင်း ပေမယ့် ကြိုတင် မဲပေးရာမှာ မဲရုံ ကိုယ်စားလှယ် လိုက်ပါခွင့်၊ မီဒီယာ မှ ဟောပြောခွင့် စတာတွေ ဆွေးနွေးဖြစ်ကြောင်း လည်း၊ဦးလှမောင်ချို က ဘီဘီစီ ကို ပြောပါတယ်။ ကော်မရှင် ဘက် ကတော့ ရွေးကာက်ပွဲ ကာ လ ကို၊ နိုင်ငံ တ ကာ မှာ လည်း ရက် ၃၀လောက် ဘဲ သတ်မှတ် ကြောင်း နဲ ပညာ ရှင်တွေ ကိုယ်တိုင် က လည်း ဒီလောက်ဘဲ သတ် မှတ်သင့်တယ်လို့၊ ပါတီ တွေ ကို ရှင်းပြတာ ရှိ သ လို၊ ပါတီ တွေ ဘက်က လည်း၊ သွားလာရ ခက် ခဲ တဲ့ ဒေ သတွေ ကြောင့်၊ အခု လို တောင်းဆို ရတာ ဖြစ်တယ် လို့လည်း ပြော ပါ တယ်။ ဒီအစည်း ဝေး တက် ရောက်ခဲ့တဲ့၊ ဒီမိုကရေ စီ နဲ့ လူ့အခွင့်ရေးပါတီ က ဦးစိုးဝင်း ကတော့၊ ပါတီတွေ ဘက် က မဲဆွယ်ရက် ရက်တိုး တောင်းတာ မရကြောင်း ဘီဘီစီ ကို ရှင်းပြပါတယ်။ ဒါပေမဲ့ ကော်မရှင်ဘက် က သွားလာ ရ ခက်ခဲ့ တဲ့ ဒေသ တွေက၊ ကိုယ်စားလှယ် တွေ က သူတို့ ရွေးကောက်ပွဲ အစီစဉ် ကို တင်ပြ လာရင်တော့ အချိန် သတ်မှတ်ချက် ကို ပြင်ဆင် ပေးနိုင်တယ် လို့ ပြောတာ ကို ပါတီတွေ ဘက် က ပြော ပါတယ်။ ဒီနှစ် ထဲ မှာ ကျင်း ပ ဖို့ ရှိတဲ့ ကြားဖြတ် ရွေးကောက်ပွဲ ကိုတော့ နိုဝင်ဘာ နောက်ဆုံးပတ် သို့မဟုတ် ဒီဇင်ဘာ ပထမ ပတ် မှာ ကျင်းပပေး ဖို့ ရှိတယ် လို့ ရွေးကောက်ပွဲ ကော်မရှင် က ဘီဘီစီ ကို ပြောပါတယ်။","len":3347}
{"id":"world-52631972","url":"https:\/\/www.bbc.com\/burmese\/world-52631972","title":"ကိုရိုနာဗိုင်းရပ်စ်- ဝူဟန်ဒေသခံ ၁၁ သန်းကို ကိုရိုနာဗိုင်းရပ်စ် စစ်ဖို့ ပြင်ဆင်","summary":"ကိုရိုနာဗိုင်းရပ်စ် စပြန့်ခဲ့တဲ့ တရုတ်နိုင်ငံ ဝူဟန်မြို့မှာ မြို့ခံ ၁၁ သန်းလုံးကို ပိုးစစ်ဖို့ လုပ်နေတယ်လို့ အစိုးရမီဒီယာက ပြောပါတယ်။","text":"မေလ ၁၁ ရက်မှာ ဝူဟန်မြို့ထဲ သွားလာနေကြသူတွေ ဒီအစီအစဥ်က အစပိုင်း အဆင့်မှာပဲ ရှိသေးပြီး ဝူဟန်က သက်ဆိုင်ရာ ဒေသအပိုင်းအလိုက် စစ်ဆေးမယ့် အစီအစဥ် အသေးစိတ်တွေကို တင်ပြကြရမှာ ဖြစ်ပါတယ်။ အဲဒီ မတိုင်ခင်တုန်းက ဧပြီ ၃ ရက် က စပြီး ကူးစက်မှု အသစ်မတွေ့ခဲ့ပါဘူး။ ရောဂါကူးစက်မှုတွေကြောင့် တင်းကြပ်တဲ့ ပိတ်ဆို့မှုတွေ ဝူဟန်မှာ သီတင်း ၁၁ ပတ် လုပ်ခဲ့ပါတယ်။ နောက်တော့ ဧပြီ ၈ ရက်မှာ မြို့ကို ပြန်ဖွင့်ပေးခဲ့ပါတယ်။ အဲဒီအချိန်အတွင်း ပုံမှန် အခြေအနေ ပြန်ဖြစ်လာပုံ တွေ့ရပါတယ်။ ကျောင်းတွေ ပုံမှန်ပြန်ဖွင့်တာ၊ စီးပွားရေးလုပ်ငန်းတွေ ဖြည်းဖြည်းချင်း ပြန်စလာကြတာ၊ ကား၊ရထားတွေ ပြန်စဆွဲတာတွေ တွေ့ရပါတယ်။ ဒါပေမဲ့ အခုလို အစုလိုက်ကူးစက်မှု တွေ့လာရလို့ ပုံမှန် ပြန်ရောက်မယ့်အရေးကို အတားအဆီး ဖြစ်လာပါတယ်။ ဒီကူးစက်မှုတွေက အိမ်ရာတစ်ခုတည်းမှာ တွေ့ခဲ့တာပါ။ ၁၀ ရက် တိုက်ပွဲ ဝူဟန်က ဒေသအပိုင်းလိုက်တိုင်းဟာ ၁၀ ရက်အတွင်း ပိုးစစ်မယ့် အစီအစဥ်တွေကို အင်္ဂါနေ့ နေ့လယ် အပြီးဆွဲဖို့ ညွှန်ကြားထားတဲ့စာ ပျံ့နှံ့နေပါတယ်။ ကူးစက်မှု အသစ်ကြောင့် ပုံမှန်အခြေအနေ ပြန်ရောက်ရေး အဟန့်အတား ဖြစ်လာ ဒေသအပိုင်းတိုင်းဟာ ကိုယ့်ကိုယ်ပိုင် အစီအစဥ်ကို ဒေသ လူဦးရေနဲ့ ကူးစက်မှု အခြေအနေအလိုက် ကိုယ့်ဘာသာ ရေးဆွဲရမှာပါ။ ဒီအစဥ်ကို ညွှန်ကြားချက်ထဲမှာ ၁၀ ရက် တိုက်ပွဲလို့ သုံးထားပြီး အသက်ကြီးသူတွေနဲ့ လူထူထပ်တဲ့နေရာတွေကို ဦးစားပေး စစ်ဖို့ လည်း ညွှန်ကြားထားပါတယ်။ ဒါပေမဲ့ ဒီလို တမြို့လုံး စစ်ဖို့ဆိုတာ လက်တွေ့ လုပ်ဖို့ မလွယ်ဘဲ အကုန်အကျလည်း များမယ်လို့ အကြီးတန်း ကျန်းမာရေး အရာရှိတွေကို ကိုးကားပြီး Global Times သတင်းစာက ပြောပါတယ်။ ကျန်းမာရေး ဝန်ထမ်းတွေ၊ ကူးစက်နိုင်ခြေ မြင့်တဲ့သူတွေနဲ့ ကူးစက်သူတွေနဲ့ ထိတွေ့ဖူးသူတွေကို စစ်ဆေးတာ ပိုဖြစ်နိုင်ခြေရှိတယ်လို့ ဝူဟန်တက္ကသိုလ် ကျုံးနန်ဆေးရုံက အထူးကြပ်မတ်ကုသဆောင် ညွှန်ကြားရေးမှူး ဖုန့်ကြည်ယုံးက ပြောပါတယ်။ တခြား ညွှန်ကြားရေးမှူး တစ်ယောက်ကတော့ ဝူဟန်က လူ သုံးသန်းက နေ ငါးသန်းလောက်က စစ်ထားပြီးသား ဖြစ်လို့ ကျန်တဲ့ လူ ခြောက်သန်းကနေ ၁၀ သန်းလောက်ကို ၁၀ ရက်အတွင်း စစ်နိုင်စွမ်း ရှိတယ်လို့ ပြောပါတယ်။","len":3350}
{"id":"140401_unfpa_census","url":"https:\/\/www.bbc.com\/burmese\/burma\/2014\/04\/140401_unfpa_census","title":"သန်းခေါင်စာရင်း ကောက်ခံမှုကို UNFPA စိုးရိမ်ပူပန်","summary":"နိုင်ငံတ၀န်း သန်းခေါင်စာရင်း ကောက်ယူနေမှုမှာ ရိုဟင်ဂျာလို့ ပြောတဲ့ အိမ်ထောင်စု၀င်တွေကို အစိုးရက သန်းခေါင်းစာရင်း ထည့်သွင်း မကောက်ခံတာဟာ နိုင်ငံတကာနဲ့ လူ့အခွင့်အရေး စံချိန်စံညွှန်း တွေနဲ့ မကိုက်ညီတဲ့အတွက် စိုးရိမ်ပူပန်မိတဲ့အကြောင်း ကုလသမဂ္ဂ လူဦးရေ ရန်ပုံငွေအဖွဲ့ (UNFPA) က ထုတ်ပြန် လိုက်ပါတယ်။","text":"သန်းခေါင်စာရင်း ကောက်ယူမှု အခြေအနေ (၂၀၁၄)ခုနှစ် သန်းခေါင်စာရင်းကောက်ခံမှုမှာ ဒီစည်းမျဉ်း စည်းကမ်းတွေကို လိုက်နာမယ်လို့ အစိုးရက (UNFPA) နဲ့ မူလက သဘောတူထားခဲ့ပေမယ့် အခုတော့ ဒီအချက်တွေကို ချိုးဖောက်နေတယ်လို့ မြန်မာနိုင်ငံဆိုင်ရာ UNFPA ရုံးရဲ့ ပြောခွင့်ရသူ William A Ryan က ပြောပါတယ်။ သန်းခေါင်စာရင်းမှာ မပါရှိပေမယ့် လူတိုင်းလူတိုင်းဟာ ဘယ် မျိုးနွယ်စု၀င်ဖြစ်တယ်ဆိုတာ မိမိကိုယ်တိုင် ရှင်းရှင်းလင်းလင်း ဖော်ပြနိုင်ခွင့် ရှိတယ် ဆိုတာကို UNFPA ဟာ အစိုးရနဲ့ အစောကတည်းက သဘောတူထားခဲ့တာ ဖြစ်ပါတယ်။ အခု ရိုဟင်ဂျာလို့ ပြောသူတွေကို သန်းခေါင်စာရင်းမှာ အစိုးရက ထည့်သွင်း မကောက်ခံဘူးဆိုတော့ ဒါဟာ နိုင်ငံတကာစံနှုန်းနဲ့ လူ့အခွင့်အရေး စည်းကမ်းသတ်မှတ်ချက်တွေ၊ ကတိက၀တ်တွေကို သွေဖီနေတာ ဖြစ်ပါတယ်။ UNFPA အနေနဲ့ ဒါကို အထူးစိုးရိမ်ပူပန်နေရပြီး ဒီကိစ္စကြောင့် ရခိုင်မှာ ပဋိပက္ခတွေ ပိုမိုကြီးထွားလာနိုင်သလို သန်းခေါင်စာရင်း အချက်အလက်တွေက မတိကျတာမျိုးတွေ ဖြစ်လာနိုင်တယ်လို့ UNFPA ရုံးရဲ့ ပြောခွင့်ရသူ William A Ryan က ပြောပါတယ်။ လူ၀င်မှု ကြီးကြပ်ရေးနဲ့ ပြည်သူ့အင်အား ဦးစီးဌာန ရဲ့ ညွှန်ကြားရေးမှူးချုပ် ဦးမြင့်ကြိုင်ကတော့ အစိုးရရဲ့ သန်းခေါင်စာရင်း ကောက်ယူမှုဟာ တနိုင်ငံလုံး အတိုင်းအတာနဲ့ (၉၉%) အထိ အောင်မြင်မှုရှိတယ်လို့ ပြောပါတယ်။ ရခိုင်မှာတော့ ပြဿနာတွေ ထပ်ဖြစ်လာနိုင်တာကြောင့် ရိုဟင်ဂျာလို့ ပြောတဲ့ နေအိမ်တွေကို ထည့်သွင်း မကောက်ခံတာဖြစ်ပြီး သန်းခေါင်စာရင်းမှာ ရိုဟင်ဂျာလို့ ရေးသွင်းဖို့ ဒေသခံတွေကို ခြိမ်းခြောက်မှုတွေ ရှိနေတယ်လို့ လည်း ဦးမြင့်ကြိုင် ပြောပါတယ်။ ရိုဟင်ဂျာလို့ ကောက်ခံဖို့ ခြိမ်းခြောက်မှုတွေ ရှိနေတယ်လို့ ဦးမြင့်ကြိုင်က ပြောပေမယ့် ဒီလို ပြုလုပ်တဲ့ အဖွဲ့အစည်းတွေနဲ့ အကြောင်းရင်း အသေးစိတ် ကို ရှင်းရှင်းလင်းလင်း ပြောတာမျိုးတော့ မရှိပါဘူး။ လက်ရှိ သန်းခေါင်စာရင်းကောက်ယူမှုမှာ ကချင်ပြည်နယ်နဲ့ ရှမ်းပြည်နယ်မြောက်ပိုင်း ကျောက်မဲခရိုင်က ကျေးရွာတွေနဲ့ ရခိုင်ပြည်နယ်က ရိုဟင်ဂျာ အိမ်ထောင်စု၀င်တွေကိုတော့ သန်းခေါင်စာရင်း ကောက်ခံနိုင်တာ မရှိဘူးလို့ လူ၀င်မှုကြီးကြပ်ရေးနဲ့ ပြည်သူ့အင်အားဦးစီးဌာန ထုတ်ပြန်ထားပါတယ်။","len":3356}
{"id":"150731_rakhine_flood","url":"https:\/\/www.bbc.com\/burmese\/burma\/2015\/07\/150731_rakhine_flood","title":"ရခိုင်​မြောက်​ပိုင်း ရေ​ကြီး​ပြီး လူ​တွေ​သောင်း​နဲ့​ချီ ထွက်ပြေး​နေရ","summary":"ရခိုင်ပြည်နယ် ထဲမှာ ကိုမန် ဆိုင်ကလုန်း မုန်တိုင်း ဒဏ်ကြောင့် မိုးတွေ အဆက်မပြတ် ရွာသွန်းနေပြီး အနှစ် ၅၀ အတွင်း အဆိုးရွားဆုံး ရေကြီးမှု ဖြစ်ပွားနေကာ အနည်းဆုံး လူ ၆ ဦးသေဆုံး ခဲ့ ရပါတယ်။","text":"ရေကြီး ရာ ဒေသတွေ မှာ လမ်းပန်း ဆက်သွယ်ရေး တွေ ပြတ်တောက် ကာ ကယ်ဆယ်ရေး ပစ္စည်းတွေ မရောက်နိုင် ဖြစ်နေ။ လူ တွေ သောင်းနဲ့ ချီပြီးတော့ လည်း ဘေးလွတ်ရာ ကို ရွှေ့ပြောင်း နေရပါတယ်။ မုန်တိုင်း မဝင်ခင် ကတည်း ကလည်း ရခိုင် မြောက်ပိုင်း က မြို့ တွေ မှာ မိုးသည်း ပြီး ရေကြီး နေ ခဲ့တာ ဖြစ်ပါတယ်။ ဇူလိုင် ၃၀ ရက် နေ့ က ကိုမန် ဆိုင်ကလုန်း ထပ်ဆင့် လာတဲ့ နောက် မှာတော့ နောက်ထပ် ရေတွေ ထပ် တက်လာ ပြန် ပြီး ဒေသ ခံ တွေ ဟာ မိမိ တို့ရဲ့ အိုးအိမ် တွေ ကို စွန့်ခွာ ထွက် ပြေး ကြရတာ ဖြစ်ပါ တယ်။ ပုဏ္ဍားကျွန်း မြို့နယ် နာရီကန် ကျေးရွာ မှာ ခရစ်ယာန် ကျောင်းဆရာမ တစ်ဦး ရေနစ် သေဆုံး ခဲ့ရ သလို မြောက်ဦး မြို့ မှာ လူ လေးဦး နဲ့ ကျောက်တော် မှာ တစ်ဦး သေဆုံးခဲ့တယ် လို့ သိရပါတယ်။ ဝါဆို လပြည့် လည်း ဖြစ်ပြန် လို့ ပင်လယ် ဒီရေ တွေ ဝင်ရောက် ပြန် တဲ့ အတွက် ပြည်နယ်တွင်း ကုလားတန် မြစ်နဲ့ ရာမောင် မြစ် တို့ မှာ စိုးရိမ် ရေမှတ် ကျော် လွန် ပြီး မြို့ရွာ တွေ ရေမြုပ် နေရ ကြောင်း ကို ပြည်နယ် အထွေထွေ အုပ်ချုပ်ရေးမှူး ဦးတင်မောင်ဆွေ က ဘီဘီစီ ကို အတည်ပြု ပြောကြား ပါတယ်။ အာဏာပိုင် တွေ အနေနဲ့ ကယ်ဆယ်ရေး တွေ လုပ်ဆောင် ဖို့ စက်လှေ တွေ မရှိ ဖြစ် နေပြီး မြောက်ဦး မြို့ ပေါ် က ဘုရား တွေ၊ ဘုန်းတော်ကြီး ကျောင်း တွေ နဲ့ စာသင်ကျောင်း တွေ မှာ ရေဘေး ဒုက္ခသည် တွေ နဲ့ ပြည့်ကြပ် နေတယ် လို့ မြောက်ဦး မြို့ပေါ်က ဆရာတော် တစ်ပါး က ဘီဘီစီ ကို မိန့်ပါတယ်။ မင်းပြား မြို့မှာလည်း ရေတွေ ဇူလိုင် ၃၁ ရက် နေ့ မှာ ပို မြင့်တက် လာခဲ့ပြီး ပတ်ဝန်းကျင် ကျေးရွာ အတော် များများ ရွာလုံး ကျွတ် နစ်မြုပ် နေတာ တွေ ရှိပါတယ်။ စက်လှေတွေ နဲ့ သွားရောက် ကယ်ဆယ်တာ မျိုး တွေ ရှိပေမယ့် ရေစီးသန် လွန်း နေလို့ ဝေးလံတဲ့ ကျေးရွာတွေ အထိ တော့ ကယ်တင်ဖို့ရာ မတတ်နိုင် ဖြစ်နေကြ တယ် ဆိုပြီး ဒေသခံ တွေ က ပြောပါတယ်။ မင်းပြားမြို့နယ် ဆေးရုံလည်း ရေလွှမ်း ခံရလို့ လူနာတွေကို ဘေးလွတ်ရာ ရွှေ့ပြောင်း ပေးခဲ့ရပါတယ်။ ရေကြီး ရာ ဒေသတွေ မှာ လမ်းပန်း ဆက်သွယ်ရေး တွေ ပြတ်တောက် နေပြီး ကယ်ဆယ်ရေး ပစ္စည်းတွေ မရောက်နိုင် ဖြစ်နေ တဲ့ အတွက် ဆက်ပြီး တော့ သာ မိုးရွာ ရေကြီး နေဦးမယ် ဆိုရင် အခု ထက်မက အခက်အခဲတွေ နဲ့ ရင်ဆိုင် ရနိုင်ပါတယ်။","len":3357}
{"id":"130804_us_embassies_closed","url":"https:\/\/www.bbc.com\/burmese\/world\/2013\/08\/130804_us_embassies_closed","title":"နိုင်ငံတချို့က အမေရိကန် သံရုံးတွေပိတ်","summary":"အရှေ့အလယ်ပိုင်းနဲ့ အာဖရိက အမေရိကန် သံရုံး ၁၉ ရုံး ယာယီ ပိတ်ထားမယ့်ကာလကို သြဂုတ်လ ၁၀ ရက်နေ့အထိ အချိန်တိုးမြှင့် သတ်မှတ်လိုက်တယ်လို့ အမေရိကန်အစိုးရက ဆိုပါတယ်။","text":"အယ်ကိုင်ဒါရဲ့ အစီအမံနဲ့ တိုက်ဖို့ အလား အလာ ရှိတယ်လို့ ဖေါ်ပြထား အခုလို တိုးမြှင့် သတ်မှတ်လိုက်တာဟာ ခြိမ်းခြောက်မှု အသစ်ထပ်ထွက်လာလို့ မဟုတ်ဘဲ သတိကြီးကြီးထား ဆောင်ရွက်တဲ့ သဘောဖြစ်တယ်လို့ နိုင်ငံခြားရေး ဝန်ကြီး ဌာနက ပြောပါတယ်။ အကြမ်းဖက် တိုက်ခိုက်မှု အန္တရာယ် ရှိတဲ့ အတွက် သံရုံး တချို့ကို ယာယီပိတ် ထားခဲ့တာ ဖြစ်ပြီး အမေရိကန် နိုင်ငံသား တွေကိုလည်း ခရီးသွားလာမှုနဲ့ ပတ်သက်ပြီး သတိပေးချက် ထုတ်ခဲ့ပါတယ်။ ကာဘူးလ်၊ ဘဂ္ဂဒက်နဲ့ တခြားသံရုံး တချို့ ကိုတော့ တနင်္လာနေ့မှာ ပြန်ဖွင့်မှာ ဖြစ်ပါတယ်။ အမေရိကန် နိုင်ငံခြားရေး ဌာနရဲ့ ထုတ်ပြန်ချက် အရ အရှေ့ အလယ် ပိုင်းနဲ့ မြောက်အာဖရိက တို့မှာ အယ်ကိုင်ဒါရဲ့ အစီအမံနဲ့ တိုက်ဖို့ အလား အလာ ရှိတယ်လို့ ဖေါ်ပြထားပြီး စနေနေ့ နှောင်းပိုင်း က သမ္မတ အိုဘားမားရဲ့ လုံခြုံရေး အဖွဲ့ဟာ သူ့ကို အစီရင် ခံခဲ့ ပါတယ်။ ဒီအဖွဲ့ကို အမျိုးသား လုံခြုံရေး အကြံပေး ပုဂ္ဂိုလ် ဆူဇင်ရိုက်စ် ခေါင်းဆောင်ပြီး ကာကွယ်ရေး ဝန်ကြီး အပါ အဝင် FBI, CIA အကြီးအကဲတွေ ပါဝင်ပါတယ်။ ဒီအဖွဲ့က ပြီးခဲ့တဲ့ သီတင်းပတ် အတွင်း ရရှိ ခဲ့တဲ့ ခြိမ်းခြောက် မှုတွေနဲ့ ကြိုတင် ပြင်ဆင် မှုတွေကို သမ္မတအား ရှင်းပြခဲ့ပါတယ်။ အမေရိကန် ဘက်က အယ်ကိုင်းဒါး တို့ရဲ့ သတင်းကို ကြားဖြတ် ရရှိပြီးနောက် အခုလို သံရုံးပိတ် ဖို့နဲ့ အမေရိကန် တို့ရဲ့ ကမ္ဘာတလွှား ခရီးသွားဖို့ သတိပေးမှု ထွက်လာတာ ဖြစ်ပါတယ်။ အရှေ့အလယ်ပိုင်းနဲ့ ပတ်သက်လို့ အခုရတဲ့ သတင်းတွေ အရ အယ်ကိုင်ဒါးနဲ့ သူ့ရဲ့ ဆက်နွယ်တဲ့ အဖွဲ့ တွေဟာ ဒေသတွင်းနဲ့ အခြား နေရာတွေမှာ အခု အချိန် ကနေ ဩဂုတ်လကုန် အထိ အကြမ်းဖက် တိုက်ခိုက်ဖို့ အစီ အစဉ် တွေ ရှိတယ်လို့ အမေရိကန် နိုင်ငံခြားရေး ဌာနက ဆိုပါတယ်။ အမည် မဖေါ်တဲ့ အမေရိကန် အရာရှိ ကတော့ အခု ခြိမ်းခြောက် မှုတွေနဲ့ မွတ်ဆလင် ရာမန်ဒန်လ ကုန်ဆုံးမယ့် အချိန်နဲ့ ဆက်စပ်မှု ရှိနိုင် တယ်လို့ ပြောပါတယ်။ ယူကေ အပါ အဝင် ဥရောပ နိုင်ငံတွေ ကလည်း ယီမင် နိုင်ငံရှိ သူတို့ သံရုံး တွေကို ယာယီ ပိတ်ထားလိုက် ပါတယ်။ သောကြာနေ့က အမေရိကန် နိုင်ငံခြားရေး ဝန်ကြီး ဌာနက ထုတ်ပြန်တဲ့ ခရီးသွားရေး သတိပေးချက် ဟာလည်း အခုချိန် ကနေ သြဂုတ်လ ကုန် အထိ အကျုံးဝင် ပါတယ်။","len":3362}
{"id":"burma-51894396","url":"https:\/\/www.bbc.com\/burmese\/burma-51894396","title":"မိုးကုတ်ကျောက်တွင်းထဲ ပိတ်မိနေသူ ၁၅ ဦးကို ကယ်နိုင်","summary":"မန္တလေးတိုင်း၊ မိုးကုတ်မြို့နယ်၊ ကသဲအုပ်စု၊ ညောင်ပင်ကြီးရပ်၊ အုန်းပင်လူးကျင်းလုပ်ကွက်က မြေအောက်အနက် ပေ ၇၀၀ လောက်မှာ ပိတ်မိနေတဲ့ ကျောက်တွင်းလုပ်သား ၁၅ ဦးကို မတ်လ ၁၄ ရက်နေ့ ညပိုင်းက ကယ်ဆယ်နိုင်ခဲ့တယ်လို့ မြန်မာနိုင်ငံ မီးသတ်တပ်ဖွဲ့က ထုတ်ပြန်ပါတယ်။","text":"မြေအောက်အနက် ပေ ၇၀၀ လောက်မှာ ပိတ်မိနေတဲ့ ကျောက်တွင်းလုပ်သား ၁၅ ဦးကို ကယ်တင်ခဲ့ရ \"ကျောက်တွင်းဟောင်းထဲ ပိတ်မိနေတဲ့ တနိုင်တပိုင် ကျောက်ရှာသူတွေပါ၊ အောက်ဆီဂျင်ပြတ်ပြီး တွင်းထဲ ပိတ်မိနေလို့ အရေးပေါ် ကယ်ဆယ်ခဲ့ရတာ\" လို့ မိုးကုတ် အရန်မီးသတ်တပ်ဖွဲ့ဝင် တစ်ဦးက ဘီဘီစီကို ပြောပါတယ်။ မတ်လ ၁၄ ရက်နေ့ ညနေ ၄ နာရီခွဲလောက်မှာ ကျောက်တွင်းထဲ ပိတ်မိနေသူတွေရှိတယ်လို့ ဒေသခံတွေက လူမှုကူညီရေးအဖွဲ့တွေကို အကူအညီတောင်းခဲ့ပြီး အဲ့ဒီအဖွဲ့တွေကတဆင့် မီးသတ်ဌာနကို အကြောင်းကြားခဲ့တာ ဖြစ်ပါတယ်။ မီးသတ်တပ်ဖွဲ့ရဲ့ ထုတ်ပြန်ချက်ချက်မှာတော့ မိုးကုတ်မြို့နယ် လယ်ဦးနယ်မြေမီးသတ်စခန်းက မီးငြှိမ်းသတ်ယာဉ် ၁ စီး၊ သန္ဓေမီးသတ်တပ်ဖွဲ့ဝင် ၆ ဦး၊ အရန်မီးသတ်တပ်ဖွဲ့ဝင် ၅၀ ဦး၊ မြန်မာနိုင်ငံကြက်ခြေနီအဖွဲ့၊ မိုးကုတ် ကယ်ဆယ်ရေးအဖွဲ့နဲ့ ဒေသခံကျွမ်းကျင်လုပ်သားတွေက ပူးပေါင်း ကယ်တင်နိုင်ခဲ့တယ်လို့ ဖော်ပြပါတယ်။ မိုးကုတ်မှာ ကျောက်တွင်းလုပ်ကွက်တွေနဲ့ ပတ်သက်လို့ ကန့်ကွက်မှုတွေ ရှိနေပြီး ၂၀၁၉ နှစ်ကုန်ပိုင်းတုန်းကလည်း ရာနဲ့ချီတဲ့ ကျောက်မျက်လုပ်သားတွေဟာ သူတို့တွေအတွက် လျာထားတဲ့ ကျောက်တွင်းလုပ်ကွက်သတ်မှတ်နေရာတွေဟာ မျှတမှုမရှိဘူးဆိုပြီးတော့ မြို့တွင်း ဆန္ဒပြမှုတွေ လုပ်ခဲ့ပါသေးတယ်။ ဒီနောက်ပိုင်းတော့ မိုးကုတ်မှာ ကျောက်တွင်းလုပ်ကွက် တရားဝင် ထပ်ချပေးတာ မရှိတော့ပေမယ့် အခုဖြစ်တဲ့နေရာဟာ အရင်လုပ်ကွက်ဟောင်းနေရာမှာ ဖြစ်ပွားတာ ဖြစ်ပါတယ်။ မတ်လ ၇ ရက်နေ့တုန်းကလည်း လုပ်ကွက်ဟောင်းတစ်ခုမှာ မြေသားတွေ ပြိုကျခဲ့ပြီး ၂ ဦး ပိတ်မိခဲ့ ပြီးခဲ့တဲ့ မတ်လ ၇ ရက်နေ့တုန်းကလည်း မိုးကုတ်မြို့နယ် မြေမဲကျေးရွာ အနီးက လုပ်ကွက်ဟောင်းတစ်ခုမှာ အခုလိုပဲ ကျောက်လာရှာတဲ့ ကျောက်တွင်းလုပ်သား ၂ ဦးဟာ တွင်းထဲဝင်နေစဉ် အပေါ်က မြေသားတွေ ပြိုကျခဲ့ပြီး တွင်း၀ ပိတ်မိလု အခြေအနေ ဖြစ်သွားတာကြောင့် ကယ်ဆယ်ရေးလုပ်ငန်းတွေကို ရပ်ခဲ့ရပါတယ်။ ဒီနောက်ပိုင်းမှာလည်း မြေပြင်အခြေအနေကို စစ်ဆေးကြည့်ပြီး ကျောက်တွင်းထပ်ပြိုမယ့် အန္တရာယ်ရှိနေလို့ အဲ့ဒီလုပ်ကွက်မှာ ကယ်ဆယ်ရေးတွေကို အခုထိ ရပ်နားထားရတယ်လို့ မိုးကုတ်မြို့နယ် အရန်မီးသတ်ဌာန တပ်ဖွဲ့ဝင် တစ်ဦးက ပြောပါတယ်။","len":3365}
{"id":"burma-46767861","url":"https:\/\/www.bbc.com\/burmese\/burma-46767861","title":"ဘူးသီးတောင်က နယ်ခြားစောင့်ရဲစခန်း ၄ ခု ဝင်တိုက်ခဲ့သူတွေကို အကြမ်းဖက်မှု တိုက်ဖျက်ရေးပုဒ်မတွေနဲ့ အမှုဖွင့်ထား","summary":"ဇန်နဝါရီလ ၄ ရက်နေ့က ဘူးသီးတောင်မြို့နယ် ငမြင်းဘော်၊ ကျောင်းတောင်၊ ဂုပ္ပိနဲ့ ခထီးလှ နယ်ခြားစောင့်ရဲစခန်း ၄ ခုကို ဝင်ရောက်တိုက်ခိုက်ခဲ့တဲ့ ရက္ခိုင့်တပ်မတော် (အေအေ)တပ်ဖွဲ့ဝင်တွေကို ဘူးသီးတောင်မြို့နယ် တောင်ပဇာနယ်မြေရဲစခန်းမှာ အမှုဖွင့်ဆောင်ရွက်နေပြီဖြစ်တယ်လို့ မြန်မာနိုင်ငံရဲတပ်ဖွဲ့က ထုတ်ပြန်ပါတယ်။","text":"အေအေအဖွဲ့က ဝင်တိုက်ခိုက်တာခံခဲ့ရတဲ့ ဘူးသီးတောင်ရဲကင်းစခန်းတစ်ခု တိုက်ခိုက်ခဲ့သူတွေကို အကြမ်းဖက်တိုက်ဖျက်ရေးဥပဒေပုဒ်မ၊ လက်နက် အရေးပေါ်ပြစ်ဒဏ်စီရင်မှုယာယီအက်ဥပဒေပုဒ်မတွေနဲ့ အမှုဖွင့်ထားတယ်လို့ ရဲတပ်ဖွဲ့ ထုတ်ပြန်ချက်မှာ ဖော်ပြပါရှိပါတယ်။ ဒီလိုစခန်းတွေ တိုက်ခိုက်ခံရမှုဖြစ်စဉ်နဲ့ ပတ်သက်လို့ ပြည်ထဲရေးဝန်ကြီးဌာနကတော့ ဘူးသီးတောင်မြို့နယ်အတွင်းမှာရှိတဲ့ ငမြင်းဘော်ရဲစခန်း၊ကျောင်းတောင်ရဲစခန်းနဲ့ ခထီးလှရဲစခန်းတွေကို အေအေအဖွဲ့ကခေါင်းဆောင်စိစစ်ဆဲ အင်အား ၁၀၀ ခန့်စီနဲ့အသီးသီးဝင်တိုက်ခဲ့တာဖြစ်ပြီး တခါ ဂုပ္ပိရဲစခန်းကို အင်အား ၅၀ ခန့်နဲ့ဝင်ရောက်တိုက်ခိုက်ခဲ့တယ်လို့ ထုတ်ပြန်ထားပါတယ်။ အေအေအဖွဲ့က ဝင်တိုက်ခိုက်လို့ ကျည်ဆန်ရာတွေနဲ့မြင်ရတဲ့ ဘူးသီးတောင်ရဲကင်းစခန်းတစ်ခု တိုက်ခိုက်ခဲ့စဉ်မှာ နယ်ခြားစောင့်ရဲတပ်ဖွဲ့ဝင် ၁၃ ဦးကျဆုံးပြီး ၉ ဦးဒဏ်ရာရခဲ့သလို ရဲတပ်ဖွဲ့ဝင်တွေနဲ့ မိသားစုဝင်တချို့ကိုလည်း အေအေက ဖမ်းဆီးခေါ်ဆောင်သွားခဲ့ပါတယ်။ ဒီနောက်တော့ နာရီပိုင်းအကြာမှာပဲ အေအေအဖွဲ့က ဖမ်းဆီးခေါ်ဆောင်ခဲ့သူ ၁၈ ဦးဖြစ်တဲ့ အမျိုးသမီး ၄ ဦး၊ နယ်ခြားစောင့်ရဲတပ်ဖွဲ့ဝင် ၁၃ ဦး၊ လဝက ဝန်ထမ်း ၁ ဦးတို့ကို ဇန်နဝါရီလ ၄ ရက်နေ့ နေ့လယ် ၂ နာရီလောက်မှာ ပြန်လွှတ်ပေးခဲ့တယ်လို့ အေအေအဖွဲ့ရဲ့ ပြောခွင့်ရသူ ခိုင်သုခက ပြောထားပါတယ်။ 'တပ်မတော်ကတော့ ဒီသတင်းကို အတည်မပြုနိုင်သေးဘူး' လို့ တပ်မတော်သတင်းမှန်ထုတ်ပြန်ရေးအဖွဲ့ခေါင်းဆောင် ဗိုလ်မှူးချုပ်ဇော်မင်းထွန်းက ဘီဘီစီကို ပြောပါတယ်။ ရဲကင်းစခန်းတွေကို အေအေအဖွဲ့က တိုက်ခိုက်ခဲ့တာကြောင့် လူသေဆုံးဒဏ်ရာရမှုတွေ ရှိခဲ့သလို လက်နက်ငယ်မျိုးစုံ အလက် ၄၀၊ ခဲယမ်းမျိုးစုံ ၁၆၁၁၁ တောင့်၊ လက်ကိုင်စကားပြောစက် ၁ လုံး ဆုံးရှုံးခဲ့တယ်လို့ ပြည်ထဲရေးဝန်ကြီးဌာနရဲ့ ထုတ်ပြန်ချက်မှာ ဖော်ပြပါတယ်။ တိုက်ခိုက်ခဲ့သူတွေကို တပ်မတော်က ပြန်လည်နှိမ်နင်းခဲ့ရာမှာတော့ ဟယ်လီကော်ပတာနဲ့ ပစ်ခတ်ခဲ့လို့ ခထီးလှကျေးရွာမှာ နေအိမ် ၇ လုံးမီးလောင်၊ ၂ လုံးပျက်စီးခဲ့ပြီး ဒေသခံတွေကတော့ နီးစပ်ရာ စာသင်ကျောင်းတွေမှာ ခိုလှုံနေရတယ်လို့ ခထီးလှကျေးရွာဘုန်းကြီးကျောင်း ဆရာတော်ကြီးက ပြောပါတယ်။","len":3367}
{"id":"150603_fifa_blatter_resigns","url":"https:\/\/www.bbc.com\/burmese\/world\/2015\/06\/150603_fifa_blatter_resigns","title":"ဖီဖါ ဥက္ကဋ္ဌ နှုတ်ထွက်ပြီ။","summary":"FIFA နိုင်ငံတကာ ဘောလုံးအဖွဲ့ချုပ် ဥက္ကဋ္ဌအဖြစ် ကနေ Sepp Blatter နှုတ်ထွက် သွားပြီ ဖြစ်ပါတယ်။ အခုအခါ သူ့ကို အမေရိကန် FBI ထောက်လှမ်းရေး အဖွဲ့က စုံစမ်းစစ်ဆေးနေတယ်လို့လည်း သတင်းတွေက ဆိုပါတယ်။","text":"FIFA ဥက္ကဋ္ဌ အဖြစ် Sepp Blatter ၁၇နှစ်ကြာ ဆောင်ရွက်ခဲ့ ဆွစ်ဇာလန်နိုင်ငံ ဇူးရစ်မြို့က ဟိုတယ်တခုကို FBI က စီးနင်းဝင်ရောက်ပြီး FIFA တာဝန်ရှိ ပုဂ္ဂိုလ် အတော်များများကို ဖမ်းဆီးခဲ့အပြီး ၆ရက်အကြာမှာပဲ မစ္စတာ Blatter က အခုလို ထုတ်ဖော် ကြေညာလိုက်တာပါ။ ဒါပေမဲ့ သူ့အနေနဲ့ ဘာမှ မှားယွင်း လုပ်ဆောင်ခဲ့တာ မရှိဘူးလို့လည်း သူက ငြင်းဆို ခဲ့ပါတယ်။ သူ့နေရာကို ဆက်ခံမယ့် သူတဦးကို အမြန်ဆုံး ခန့်အပ်နိုင်ဖို့ အတွက် အထူးအစည်းအဝေး တရပ်ကို ခေါ်ယူမှာ ဖြစ်ကြောင်းနဲ့ နောက်ဥက္ကဋ္ဌ မခန့်နိုင်ခင် အချိန်မှာတော့ ဥက္ကဋ္ဌအဖြစ် သူဆက်ရှိနေမှာ ဖြစ်ကြောင်း မစ္စတာ Blatter က ပြောသွားပါတယ်။ ဥက္ကဋ္ဌ သစ် ရွေးဖို့ ဒီဇင်ဘာကနေ မတ်လကြားမှာ ဖြစ်နိုင်တယ်လို့ FIFA တာဝန်ရှိ ပုဂ္ဂိုလ်တဦးက ပြောပါတယ်။ မစ္စတာ Blatter ဟာ FIFA ဥက္ကဋ္ဌ အဖြစ် ၁၉၉၈ခုနှစ်ကတည်းက တာဝန်ယူခဲ့တာ ဖြစ်ပြီး အဂတိ လိုက်စားမှု စွဲချက်တွေနဲ့ FIFA ထိပ်တန်း တာဝန်ရှိ ပုဂ္ဂိုလ် ၇ဦး အဖမ်းခံခဲ့ရအပြီး ၂ရက်အကြာမှာ ပြုလုပ်တဲ့ FIFA ဥက္ကဋ္ဌသစ် ရွေးကောက်ပွဲမှာ ပြန်အရွေးခံခဲ့ရတာပါ။ အခုလို ရာထူးက နှုတ်ထွက်ဖို့ မစ္စတာ Blatter ဆုံးဖြတ်ခဲ့တာဟာ ခက်ခက်ခဲခဲနဲ့ ရဲရဲ၀င့်ဝင့် လုပ်ခဲ့တဲ့ မှန်ကန်တဲ့ ဆုံးဖြတ်ချက် ဖြစ်တယ်လို့ ဥရောပ ဘောလုံး အဖွဲ့ချုပ် ဥက္ကဌ Michel Platini က ပြောပါတယ်။ အင်္ဂလန် ဘောလုံးအဖွဲ့ချုပ် ဥက္ကဋ္ဌ Greg Dyke ကလည်း မစ္စတာ Blatter ရဲ့ ဆုံးဖြတ်ချက်ကို ကြိုဆိုလိုက်ပါတယ် ။ ဒါပေမယ့်လည်း FIFAရဲ့ ငွေကြေးနဲ့ ပတ်သက်လို့ ပွင့်လင်း မြင်သာမှု တွေ ပိုရှိအောင် လုပ်ဖို့ လိုတယ်လို့ ပြောသွားပါတယ်။ ပြီးခဲ့တဲ့ သီတင်းပတ် က လုပ်ခဲ့တဲ့ FIFA ဥက္ကဋ္ဌသစ် ရွေးကောက်ပွဲမှာ မစ္စတာ Blatter ကို ရှုံးနိမ့်ခဲ့တဲ့ ဂျော်ဒန် မင်းသား Ali bin al-Hussein က ဥက္ကဋ္ဌသစ်အဖြစ် သူ ဝင်အရွေး ခံကောင်း ခံမယ်လို့ အရိပ်အမြွက် ပြောသွားခဲ့ပြီး FIFA ဘောလုံးအဖွဲ့ချုပ်ကြီးကို နည်းမှန် လမ်းမှန်နဲ့ ပြန်လည် ဖွဲ့စည်းနိုင်ဖို့ အများကြီး ဆောင်ရွက်ရမယ်လို့ ပြောသွားပါတယ်။ တခါ ပြီးခဲ့တဲ့ ရွေးကောက်ပွဲတုန်းက သတ်မှတ်ချက် မပြည့်စုံလို့ ဝင်အရွေးခံခွင့် မရခဲ့တဲ့ ပြင်သစ် လက်ရွေးစင် ဘောလုံးသမားဟောင်း David Ginola ကလည်း အခု ရွေးကောက် ပွဲသစ်မှာ ဝင် အရွေးခံမယ်လို့ အတည်ပြု ပြောခဲ့တာမို့ FIFA ဥက္ကဋ္ဌသစ် ဘယ်သူ ဖြစ်လာ မလဲဆိုတာ စောင့်ကြည့်ကြရမှာ ဖြစ်ပါတယ်။","len":3372}
{"id":"160205_syria_europe","url":"https:\/\/www.bbc.com\/burmese\/world\/2016\/02\/160205_syria_europe","title":"ဆီးရီးယား အရေးကြောင့် ဥရောပလည်း အခက်ကြုံ","summary":"ဆီးရီးယား နိုင်ငံ မှ ဒုက္ခ သည်တွေ ဥရောပ နိုင်ငံ တွေ ဘက်ကို နည်းမျိုးစုံ နဲ့ လှည့်ဝင်နေ တဲ့ ကိစ္စဟာ ဥရောပ ခေါင်းဆောင်တွေ ခေါင်းခဲ နေရတဲ့ အထဲမှာ ဗြိတိသျှ ဝန်ကြီးချုပ် ဒေးဗစ်ကင်မရွန် လည်း ပါဝင်ပါတယ်။","text":"စီးပွားရေး အရ အကျိုးအမြတ်၊ လူမှုရေး အထောက်အကူပြု ထောက်ပံ့မှု ငွေကြေး၊ ဆေးကုသမှု နဲ့ ပညာရေး ပံ့ပိုး မှု စတာတွေ မျှော်ကိုးပြီး ဝင်လာသူတွေရှိ အထူးသဖြင့် ဒုက္ခသည်တွေ ကို ဥရောပ သမဂ္ဂ အဖွဲ့ဝင်နိုင်ငံ တွေ အနေနဲ့ အချိုးကျ လက်ခံရမဲ့ အရေး ကိုလည်း ဗြိတိန် အနေနဲ့ တာဝန် မယူချင်တဲ့ အတွက် ဆီးရီးယား ဒုက္ခသည် စခန်း က ဒုက္ခ သည်တွေ ကိုပဲ လက်ခံမယ် လို့ပြောပါတယ်။ နိုင်ငံ အသီးသီး ရဲ့ နယ်စပ်ဖြတ်ကျော် ဝင်လာသူတွေ ထဲမှာ စစ်ပြေးဒုက္ခသည် တွေ ချည်း မပါဝင် နိုင်ပဲ စီးပွားရေး အရ အကျိုးအမြတ်၊ လူမှုရေး အထောက်အကူပြု ထောက်ပံ့မှု ငွေကြေး၊ ဆေးကုသမှု နဲ့ ပညာရေး ပံ့ပိုး မှု စတာတွေ မျှော်ကိုးပြီး ဝင်လာသူတွေ ကို ဗြိတိန် အနေနဲ့ လက်မခံလိုပါ။ ဥရောပ သမဂ္ဂ အနေနဲ့ အခြေခံ ပြုပြင်ပြောင်းလဲမှု တွေ ကို မပြုရင် အဖွဲ့ဝင် နိုင်ငံ အဖြစ် က နှုတ်ထွက်မယ်၊ အဖွဲ့ဝင် နိုင်ငံ ထဲ က ခိုလှုံခွင့်၊ အလုပ်လုပ်ပိုင်ခွင့် စတာရှိတဲ့ တိုင်အောင် ခံစားခွင့် တွေ ကို ကန့်သတ်ပစ်မယ် ဆိုတဲ့ အသံတွေ ထွက်လာပါတယ်။ ဗြိတိန် နိုင်ငံတွင်းမှာလည်း အခွန်ထမ်းပြည်သူတွေ က သူတို့ ခံစားပိုင်ခွင့် ထဲ က ဧည့်နိုင်ငံသားတွေ ကို မျှဝေ ပေးနေရတာကိုလည်း မကျေနပ်တော့ လို့ ဥရောပ သမဂ္ဂ ထဲက ခွဲထွက်ဖို့ ဖိအားပေးကြလို့ လူထုဆန္ဒ သဘောထားကောက်ခံ မဲ့ မဲပေးပွဲ ကိုလည်း စဉ်းစားထားရပါပြီ။ ဒီအခါမှာ ဥရောပ ခေါင်းဆောင် တချို့ က ဗြိတိန် ကို ဥရောပ သမဂ္ဂ ထဲ က မထွက်စေလိုတဲ့ အတွက် ဗြိတိန် ရဲ့ ပြုပြင်ပြောင်းလဲမှု ကို ထောက်ခံ ပါ့မယ် လို့ ပြောတဲ့ အထဲမှာ ဒိန်းမတ် ဝန်ကြီးချုပ် လားစ်လိုဂါ ရပ်စ်မူဆင် Lars Lokke Rasmussen ပါဝင်ပါတယ်။ အထူးသဖြင့် ကလေးသူငယ် ခံစားပိုင်ခွင့် အပါအဝင် လူမှုရေး ထောက်ပံ့မှု စနစ်တွေ ကို ပြုပြင် ပြောင်းလဲမယ် ဆိုရင် ဗြိတိန် တနိုင်ငံ ထဲ တင် အကျိုးရှိမှာမဟုတ်ပဲ ဒိန်းမတ်ရော အခြား ဥရောပ နိုင်ငံ တွေ ပါ အကျိုးရှိလာနိုင်ပါတယ် လို့ ထောက်ခံပြောလိုက်ပါတယ်။ ပိုလန် နိုင်ငံ ကို မစ္စတာ ကင်မရွန် ရောက်သွားတဲ့ အခါမှာလည်း ပိုလန် ဝန်ကြီးချုပ် က ဗြိတိန် မှာ ရောက်နေတဲ့ ပိုလန် နိုင်ငံသားတွေ နဲ့ မိသားစု တွေရဲ့ ခံစားပိုင်ခွင့် တွေ ထိခိုက်မှု မရှိဘူး ဆိုရင် သူတို့ ဘက်ကလည်း ထောက်ခံဖို့ အသင့် လို့ ပြောပါတယ်။","len":3373}
{"id":"131201_hiv_aids_assk","url":"https:\/\/www.bbc.com\/burmese\/burma\/2013\/12\/131201_hiv_aids_assk","title":"HIV\/AIDS ရောဂါသည်တွေကို ခွဲခြားဆက်ဆံမှု မလုပ်သင့်","summary":"ဒီဇင်ဘာလ ၁ရက်နေ့ဟာ ကမ္ဘာ့ HIV\/AIDS ခုခံအား ကျဆင်းမှု ကူးစက်ရောဂါ တိုက်ဖျက် ရေးနေ့ ဖြစ်ပါတယ်။","text":"ခွဲခြားနှိမ့်ချ ကင်းစင်ဝေး၊ ကူးစက်သေဆုံး မရှိရေး၊ ART ဖြင့် ကုသပေး ဆောင်ပုဒ်နဲ့ လှုပ်ရှား ဆောင်ရွက် ကမ္ဘာတဝှမ်း HIV\/AIDS တိုက်ဖျက်ရေး ကုလသမဂ္ဂ ဂုဏ်ထူးဆောင် သံတမန် အဖြစ် ခန့်အပ် ခံခဲ့ရတဲ့ ဒေါ်အောင်ဆန်းစုကြည်က HIV\/AIDS ရောဂါသည် တွေအပေါ် ခွဲခြား ဆက်ဆံနေမှုတွေကို အဆုံးသတ် ကြဖို့ သြစတြေးလျနိုင်ငံ Melbourne မြို့က HIV\/AIDS တိုက်ဖျက်ရေး ညီလာခံမှာ ပြောသွားခဲ့ပါတယ်။ ခွဲခြား ဆက်ဆံမှုကို ဆန့်ကျင် တိုက်ဖျက်တယ် ဆိုတာ ကြောက်ရွံ့မှု ကနေ ကင်းလွတ်ရေးအတွက် တိုက်ပွဲ ဝင်တာ ဖြစ်တဲ့ အတွက် သူ့အနေနဲ့ ကမ္ဘာတဝှမ်း HIV\/AIDS တိုက်ဖျက်ရေး ကုလသမဂ္ဂ ဂုဏ်ထူးဆောင် သံတမန် တာဝန်ကို လက်ခံခဲ့တာ ဖြစ်တယ်လို့ ဒေါ်အောင်ဆန်းစုကြည်က ပြောပါတယ်။ HIV\/AIDS ရောဂါသည်တွေကို ခွဲခြား နှိမ့်ချ ဆက်ဆံတယ် ဆိုတာဟာလည်း အကြောက်တရားကြောင့် ဖြစ်သလို ဆင်ခြင်တုံ တရား ကင်းမဲ့တဲ့ အတွက်ကြောင့် ဖြစ်တယ်လို့ ဆိုပါတယ်။ နောက်တခုက ဒီရောဂါ ရလာတာဟာ ကိုယ်ကျင့်တရား မကောင်းလို့၊ အနေအထိုင် မတတ်လို့ ဆိုတဲ့ လွဲမှားတဲ့ ယူဆမှုတွေကြောင့်လည်း HIV\/AIDS ရောဂါသည်တွေ အပေါ် ခွဲခြား နှိမ့်ချ ဆက်ဆံမှုတွေ ရှိနေတယ်လို့ ဒေါ်အောင်ဆန်း စုကြည်က ပြောပါတယ်။ နိုင်ငံရေး ယုံကြည်ချက်ကြောင့် ခွဲခြား ဆက်ဆံ မှုတွေ ရှိနေသလို အသားအရောင်၊ ဘာသာရေး ယုံကြည်ချက်၊ ကိုယ်လက် မသန်စွမ်းမှု၊ ရောဂါ စတာတွေကြောင့် ခွဲခြား နှိမ့်ချ ဆက်ဆံမှုတွေ ရှိနေတာဟာလည်း ယဉ်ကျေးတဲ့ လူမှု အသိုင်းအဝိုင်းမှာ လက်ခံနိုင်ဘွယ် မရှိဘူးလို့ ဒေါ်အောင်ဆန်း စုကြည်က သူ့မိန့်ခွန်းထဲမှာ ပြောသွားပါတယ်။ မြန်မာနိုင်ငံမှာလည်း ခွဲခြား နှိမ့်ချ ဆက်ဆံမှုတွေ ရှိနေတဲ့အတွက် ဆေးရုံ ဆေးခန်းတွေဆီ HIV\/AIDS ရောဂါသည်တွေ မလာရဲပဲ ရောဂါ ကာကွယ် ကုသရေးမှာ အဟန့်အတား အခက်အခဲတွေ ဖြစ်စေတယ်လို့ HIV\/AIDS ရောဂါသည်တွေကို ကူညီ စောင့်ရှောက်မှု ပေးနေတဲ့ Alliance Burma NGO အဖွဲ့ရဲ့ အစီအစဉ်ဆိုင်ရာ အရာရှိ ဒေါက်တာ စပယ် က ပြောပါတယ်။ အလုပ်ခွင်အတွင်း၊ ရပ်ရွာ လူမှုပါတ်ဝန်းကျင်အတွင်း၊ မိသားစုအတွင်း ခွဲခြား နှိမ့်ချ ဆက်ဆံ ခံရတဲ့ အတွက် HIV\/AIDS ရောဂါသည်တွေအနေနဲ့ စိတ်ဓါတ်ကျဆင်းမှု တွေ ဖြစ်လာပြီး ဆေးကုသခံလိုစိတ် မရှိတာမျိုးတွေ တွေ့ရတယ်လို့ ထားဝယ်မြို့ အနာဂါတ် အလင်းရောင် အဖွဲ့ရဲ့ ဥက္ကဌ ဦးဇော်ထွန်းက ဘီဘီစီကို ပြောပြပါတယ်။","len":3376}
{"id":"130612_myanmar_migrant_thai_health_minister","url":"https:\/\/www.bbc.com\/burmese\/burma\/2013\/06\/130612_myanmar_migrant_thai_health_minister","title":"မြန်မာ ရွှေ့ပြောင်းသမားတွေရဲ့ ကျန်းမာရေး ထိုင်းဖြေရှင်းမယ်","summary":"ထိုင်းနိုင်ငံ တာခ်ခရိုင်နယ်စပ် ငါးမြို့နယ်က ဆေးရုံ တွေမှာ မြန်မာနိုင်ငံသားတွေကို ဆေးဝါးကုသ ပေးနေရလို့ ငွေကုန်ကြေးကျ များနေတာကို ထိုင်းကျန်းမာရေး ၀န်ကြီးက ရေတို ရေရှည်နည်းနဲ့ ဖြေ ရှင်း ပေးသွားမယ်လို့ ပြောပါတယ်။","text":"ထိုင်းရောက် မြန်မာတွေ ကျန်းမာရေး ကူညီပေးတော့မယ် ထိုင်းနိုင်ငံ တာခ်ခရိုင် နယ်စပ် ငါးမြို့နယ်ဖြစ်တဲ့ မဲဆောက် ၊ အုန်းဖန် ၊ ဖုဖ်ဖရ၊ မဲ့လမတ်နဲ့ ထာ့ဆောင်းယန် မြို့နယ် ဆေးရုံ ငါးရုံဟာ ထိုင်းနယ်စပ်မှာ တရားမ၀င် နေထိုင်တဲ့ မြန်မာနိုင်ငံသား ၃ သိန်း နီးပါးနဲ့ မြန်မာဖက် အခြမ်းက ကူးလာတဲ့ လူနာတွေကိုပါ အခမဲ့ ဆေးဝါး ကုသ ပေးနေရတယ်လို့ ဆိုတယ်။ ဒါကြောင့် ဒီဒေသက ထိုင်းနိုင်ငံသားတွေ အတွက် ထိုင်းအစိုးရ က ချပေးတဲ့ ဘတ်ဂျက် ဘတ်သန်း ၁၀၀ အထဲက တ၀က် ကို အသုံးပြုနေရလို့ တာခ်ခရိုင် ကျန်းမာရေးဌာနက အခက်အခဲ ဖြစ်နေရကြောင်း သိရပါတယ်။ ဒါကလည်း မြန်မာနိုင်ငံမှာ အပြောင်းအလဲတွေ ဖြစ်နေချိန်မှာ အရင်တုံးက ထိုင်းမြန်မာ နယ်စပ်မှာ အကူအညီ ပေးနေတဲ့ အင်ဂျီအို အတော်များများက မြန်မာနိုင်ငံထဲကို ၀င်သွားတာကြောင့် နယ်စပ်မှာ ကျန်း မာရေး လိုအပ်ချက်ဖြစ်ပြီး၊ လူနာတွေ အရင်ကပိုပြီး ထိုင်းဆေးရုံတွေကို သွားတာကြောင့်လို့ တာခ်ခရိုင် ကျန်းမာရေးဌာနက ဆိုပါတယ်။ နယ်စပ်က ထိုင်းဆေးရုံတွေ ကြုံတွေ့နေရတဲ့ အခက်အခဲတွေနဲ့ ပတ်သက်ပြီး ဆောင်ရွက်ပေးမှာကို ထိုင်းကျန်းမာရေး ၀န်ကြီး ဒေါက်တာ ပရဒစ် စင်ထဝန်နရုန် က သတင်းထောက်တွေကို ပြောကြားရာ အခုလို ကျန်းမာရေး ကိစ္စတွေကို ရေတို အရင်လုပ်ရမယ် ၊ ဒီလူနာတွေလာတဲ့နိုင်ငံရယ် ၊ ထိုင်းနိုင်ငံနဲ့ အလှူရှင်နိုင်ငံတွေ ဒါမှမဟုတ် နိုင်ငံတကာ အဖွဲ့အစည်းတွေနဲ့ပါ ပူးပေါင်းပြီးတော့၊ ဒီလူနာတွေကို ရေတိုဆေးဝါး ကုသပေးဖို့ အရင်လုပ်ရမယ် ၊ ရေရှည်ကတော့၊ အိမ်နီးချင်းနိုင်ငံက သူ့နိုင်ငံအတွင်းမှာ ဆေးရုံတွေ ဆောက်ပြီးတော့ ကျန်းမာရေး စောင့်ရှောင့်မှုတွေကို စိတ်ပါလက်ပါ လုပ်ဖို့ လိုတယ် ၊ အဲဒီအခါ ထိုင်းနိုင်ငံက ဆေးဝါး ကုသမှု နည်းစနစ်ပိုင်းကို ပူးပေါင်း ဆောင်ရွက်ပေးမယ် ၊ အဲဒီမျိုးဆိုရင် ၅ နှစ်အတွင်းမှာ အားလုံးအဆင်ပြေသွားမယ်လို့ ဆိုသွားပါတယ်။ အင်ဂျီအိုတွေ အကူအညီနဲ့ မြန်မာ ရွှေ့ပြောင်း အလုပ်သမားတွေနဲ့ နယ်စပ်ဖြတ်ကျော်လာတဲ့ လူနာတွေကို ဆေးဝါးကုသပေးနေတဲ့ ဒေါက်တာစင်သီယာမောင်ရဲ့ မဲတော် ဆေးခန်း ကတောင် အင်ဂျီအိုတွေဆီကရတဲ့ အကူအညီတွေ လျှော့နည်းသွားလို့ အခက်အခဲတွေကို နည်းမျိုးစုံနဲ့ ကျော်နေလွှားနေရကြောင်း သိရပါတယ်။","len":3378}
{"id":"world-52849731","url":"https:\/\/www.bbc.com\/burmese\/world-52849731","title":"ထရမ့်ရဲ့ ပို့စ် တွစ်တာမှာ ဖျောက်ထားခံရ","summary":"အမေရိကန်သမ္မတ ဒေါ်နယ်ထရမ့်ရဲ့ တွစ်တာပို့စ်တစ်ခုဟာ အကြမ်းဖက်မှု အားပေးအားမြှောက်ပြုတာကို တားမြစ်တဲ့ တွစ်တာရဲ့ စည်းမျဥ်းကို ချိုးဖောက်တယ်ဆိုပြီး အဲဒီပို့စ်ကို ထရမ့်ရဲ့ စာမျက်နှာကနေ တွစ်တာက ဖျောက်ထားလိုက်ပါတယ်။","text":"ဒါဟာ ထရမ့်ရဲ့ ပို့စ် တွစ်တာကနေ ပထမဆုံးအကြိမ် ဖျောက်ထားခံရတာ ဖြစ်ပါတယ်။ အဲဒီပို့စ်ကို အပြီး ဖျက်ပစ်တာတော့ မဟုတ်ဘဲ သတိပေးမှတ်ချက် တစ်ခုပေးပြီး ဖျောက်ထားတာပါ။ အဲဒီဖျောက်ထားတဲ့ပို့စ်ပေါ်ကိုကလစ်နှိပ်ပြီး ကြည့်ရင်တော့ ထရမ့်ရဲ့ သတင်းစကားကို မြင်နိုင်ပါတယ်။ ပို့စ်ပေါ်မှာ ကလစ်နှိပ်ပြီး ဝင်ကြည့်နိုင်သေးတယ်။ ထရမ့်ရဲ့ပို့စ်ကို ဆက်ကြည့်ခွင့်ရအောင်လုပ်ထားတာဟာ အများပြည်သူနဲ့ဆိုင်တဲ့ ကိစ္စဖြစ်တဲ့အတွက် ကြည့်ချင်သူ ကြည့်နိုင်အောင် ထားထားတာ ဖြစ်တယ်လို့လည်း အဲဒီ သတိပေးမှတ်ချက်မှာ ရေးထားပါတယ်။ ဒီလို ပို့စ်ဖျောက်ထားခံရတာဟာ တွစ်တာနဲ့ အိမ်ဖြူတော်တို့ကြား ဝေဖန်တိုက်ခိုက်မှုတွေ ပြင်းထန်လာခဲ့မှုထဲက နောက်ဆုံးဖြစ်ရပ်တစ်ခု ဖြစ်ပါတယ်။ လူမည်းအမျိုးသားတစ်ယောက်ကို ရဲက ဖမ်းဆီးရာက သေဆုံးမှုနဲ့ ပတ်သက်ပြီး ဆန္ဒပြမှုတွေ ဆက်တိုက် ဖြစ်နေတဲ့ မင်နီယာပိုလိစ်မြို့အကြောင်း မစ္စတာ ထရမ့်က တွစ်တာမှာ ရေးတင်ခဲ့တာပါ။ အဲဒီ ဆန္ဒပြမှုနဲ့ ပတ်သက်ပြီး လုံခြုံရေးတပ်ဖွဲ့ကို လွှတ်လိုက်မယ်။ \"ကြမ်းတာရမ်းတာ စတာနဲ့ ပစ်တာခတ်တာလည်း စမှာပဲ\"လို့ သူက ပြောထားပါတယ်။ ဒါဟာ ၁၉၆၀ တုန်းက မိုင်ယာမီ ရဲချုပ် ဝေါ်လ်တာ ဟက်လီက လူမည်းတွေကို ထိန်းချုပ်ရာမှာ ပြင်းပြင်းထန်ထန် သုံးခဲ့ဖူးတဲ့ စကားကို သုံးထားတာပါ။ ကျော်ကြားထင်ရှားသူတွေ တွစ်တာစည်းမျဥ်းတွေ ချိုးဖောက်ရင် ဖျက်ပစ်မယ့်အစား သတိပေးမှတ်ချက်ထည့်မယ်လို့ မူဝါဒ ချတဲ့အကြောင်း ၂၀၁၉ နှစ်လယ်ပိုင်းမှာ တွစ်တာက ကြေညာထားခဲ့ပါတယ်။ ဒါပေမဲ့ အဲဒီနောက်ပိုင်း တွစ်တာက ဒီလို သတိပေးမှတ်ချက်ထည့်တာရော ပို့စ်ဖျက်တာရောကို ထရမ့်ကို တစ်ခါမှ မလုပ်ခဲ့သေးပါဘူး။ ဒီသီတင်းပတ် အစပိုင်းတုန်းကလည်း သမ္မတထရမ့်ရဲ့ တွစ်တာပို့စ်တွေမှာ အချက်အလက် စစ်ဆေးဖို့ သတိပေးမှတ်ချက်တွဲပြီး တွစ်တာက ပထမဆုံးအကြိမ် တင်ခဲ့ပါတယ်။ အဲဒါကြောင့် လွတ်လပ်စွာ ထုတ်ဖော်ပြောကြားပိုင်ခွင့်ကို ထိပါးတယ်ဆိုပြီး လူမှုကွန်ရက်မီဒီယာတွေကို ပိတ်ပစ်မယ်ဆိုတဲ့ ထရမ့်ရဲ့ ခြိမ်းခြောက်မှုတွေ ဖြစ်လာစေပါတယ်။ တွစ်တာမှာ အဖျောက်ခံထားရတဲ့ သတင်းစကားတွေပါတဲ့ ထရမ့်ရဲ့ ပို့စ်ဟာ ဖေ့စ်ဘွတ်မှာလည်း တင်ထားပြီး အဲဒီမှာတော့ သတိပေးခံရတာ မရှိပါဘူး။","len":3379}
{"id":"world-54132808","url":"https:\/\/www.bbc.com\/burmese\/world-54132808","title":"ကိုရိုနာဗိုင်းရပ်စ်- အောက်စဖို့ဒ် ကိုဗစ်ကာကွယ်ဆေး စမ်းသပ်မှု ပြန်စမယ်","summary":"ယူကေက ကာကွယ်ဆေး စမ်းသပ်ခံ လူနာတစ်ဦးမှာ ပြင်းထန်တဲ့ တုံ့ပြန်မှု တွေ့ရလို့ ဆိုပြီး ရပ်နားထားတဲ့ အောက်စဖို့ဒ် တက္ကသိုလ်နဲ့ အက်စထရာ ဇန်နကာ ကုမ္ပဏီတို့ရဲ့ ကိုဗစ်ကာကွယ်ဆေး စမ်းသပ်မှုကို ပြန်စမှာ ဖြစ်ပါတယ်။","text":"လူနာမှာတွေ့ရတဲ့ တုံ့ပြန်မှုက ကာကွယ်ဆေးနဲ့ ဆက်စပ်မှု ရှိမရှိ စုံစမ်းစစ်ဆေးဖို့ ဆိုပြီး လေ့လာစမ်းသပ်မှုကို ရပ်နားထားခဲ့တာလို့ အက်စထရာ ဇန်နကာ ကုမ္ပဏီက ပြောပါတယ်။ ဒါပေမဲ့ စနေနေ့မှာတော့ ဆက်စမ်းသပ်ဖို့ စိတ်ချလောက်တဲ့ အခြေအနေ ရှိတယ်လို့ အောက်စဖို့ဒ် တက္ကသိုလ်က ပြောပါတယ်။ အဲဒီကာကွယ်ဆေးဟာ နိုင်ငံတကာက စမ်းသပ်ထုတ်လုပ်နေတဲ့ ကာကွယ်ဆေး ဒါဇင်ချီ ရှိနေတဲ့ထဲက အတော်အလားအလာကောင်းတဲ့ဆေးလို့ မြင်ထားကြတဲ့ ဆေးဖြစ်ပါတယ်။ လူအများအပြားပါဝင်တဲ့ ဒီလို စမ်းသပ်မှုတွေထဲမှာ အခုလို လူနာတချို့ နေမကောင်း ဖြစ်တာ ကြုံရနိုင်တယ်လို့ ကြိုတင်တွက်ဆထားပြီးသား ဖြစ်တယ်လို့ အောက်စဖို့ဒ် တက္ကသိုလ်က ပြောပါတယ်။ ဒါ့အပြင် လုံခြုံစိတ်ချရမှုအပေါ် ပြင်ပက သီးခြားလေ့လာသုံးသပ်တဲ့ ကော်မတီနဲ့ ယူကေ ဆေးဝါးနဲ့ကျန်းမာရေး ကြီးကြပ်မှု အေဂျင်စီတို့ရဲ့ ထောက်ခံချက်တွေနဲ့ ပြန်စမှာ ဖြစ်တယ်လို့လည်း အောက်စဖို့ဒ် တက္ကသိုလ်က ပြောပါတယ်။ ကာကွယ်ဆေးဘယ်တော့ ရမလဲ ကာကွယ်ဆေး ၁၄၀ က စမ်းသပ်ထုတ်လုပ်မှု အစောပိုင်း အဆင့်မှာ ရှိပြီး ၂၅ ခု လောက်ကတော့ လူတွေနဲ့ စမ်းသပ်တဲ့ အဆင့်ကို ရောက်နေပါပြီ။ အောက်စဖို့ဒ် တက္ကသိုလ်က စမ်းသပ်ထုတ်လုပ်တဲ့ ဆေးကတော့ ဆေးစမ်းသပ်မှု နောက်ပိုင်းအဆင့်ကို ရောက်နေပါပြီ။ ကာကွယ်ဆေး စမ်းသပ်ခံသူ ၁၈၀ လောက် ကမ္ဘာတစ်ဝန်းမှာ ရှိနေပြီး အခုထိတော့ တစ်ယောက်မှ လေ့လာစမ်းသပ်ခံမှု မပြီးဆုံးသေးဘူးလို့ ကမ္ဘာ့ကျန်းမာရေးအဖွဲ့ (WHO) က ပြောထားပါတယ်။ ကာကွယ်ဆေး စိတ်ချရမှုအတွက် စမ်းသပ်ဖို့က အချိန်ယူရတာ ဖြစ်တဲ့အတွက် ဆေးအာနိသင်ရဖို့နဲ့ စိတ်ချရမှု လမ်းညွှန်တွေ ဒီနှစ်ထဲမှာ အတည်ပြုပေးနိုင်ဖို့ မမျှော်လင့်ထားဘူးလို့ WHO က ပြောပါတယ်။ ဒီလို အခြေအနေတွေကြားမှာပဲ တရုတ်နဲ့ ရုရှားတို့ကတော့ ပြည်တွင်းထုတ် ကာကွယ်ဆေးတွေကို အဓိက လုပ်ငန်းခွင်တွေက ဝန်ထမ်းတွေကို စထိုးပေးနေပါပြီ။ အဲဒီဆေးတွေအကုန်လုံးဟာ လူသားနဲ့ စမ်းသပ်နေဆဲအဆင့်လို့ WHO မှာ စာရင်းသွင်းခံထားရတဲ့ ဆေးတွေ ဖြစ်ပါတယ်။ အမေရိကန် အစားအသောက်နဲ့ ဆေးဝါးကြီးကြပ်ရေးအဖွဲ့ကတော့ ကိုရိုနာဗိုင်းရပ်စ် ကာကွယ်ဆေးကို တတိယအဆင့် စမ်းသပ်မှုတွေ မပြီးသေးခင် အတည်ပြုပေးကောင်း အတည်ပြုနိုင်တဲ့သဘောပြောထားပါတယ်။","len":3381}
{"id":"world-54825001","url":"https:\/\/www.bbc.com\/burmese\/world-54825001","title":"အမေရိကန် ရွေးကောက်ပွဲမှာ ရွေးချယ်ခံရတဲ့ ပထမဆုံး လိင်ပြောင်းအထက်လွှတ်တော်အမတ်","summary":"ဆာရာ မက်ခ်ဘရိုက်ဒ်ဟာ ဒဲလ်လာဝဲ မဲဆန္ဒနယ်မှာ အနိုင်ရပြီးတဲ့နောက် အမေရိကန် ဆီးနိတ် အထက်လွှတ်တော်မှာ ပထမဦးဆုံးသော လိင်ပြောင်းသူ ဆီးနိတ် အမတ်ဖြစ်လာပါတယ်။","text":"ဆာရာ မက်ခ်ဘရိုက်ဒ် ဒီမိုကရက်တစ်ပါတီဝင်တစ်ယောက်ဖြစ်တဲ့သူဟာ ရီဘတ်ပလီကန်ပြိုင်ဖက် စတိဗ် ဝါရှင်တန်ကို အနိုင်ရခဲ့တာပါ။ အဲဒီမဲဆန္ဒနယ်မှာ ဒီမိုကရက် ဟယ်ရစ်စ် မက်ခ်ဒိုဝဲလ် ရာထူးကနေ အနားယူ သွားပြီးတဲ့နောက် လစ်လပ်သွားတဲ့ သူ့နေရာအတွက် ပြိုင်ခဲ့ကြတာပါ။ မစ္စ မက်ခ်ဘရိုက်ဒ်ဟာ အထက်လွှတ်တော်အမတ် သက်တမ်း ၆ နှစ်တာ ကာလကို တာဝန်ယူ ရမှာပါ။ အသက် ၃၀ နှစ် အရွယ်ရှိတဲ့ မစ္စ မက်ခ်ဘရိုက်ဒ်ဟာ လူ့အခွင့်အရေးအဖွဲ့ တစ်ခုဖြစ်တဲ့ LGBT advocacy group မှာ ပြန်ကြားရေးအတွင်းရေးမှူးလုပ်ခဲ့ပြီး သမ္မတ အိုဘားမားလက်ထက်တုန်းက အိမ်ဖြူတော်မှာ အလုပ်သင်တစ်ယောက်အဖြစ် လုပ်ဆောင်ခဲ့သူတစ်ယောက်ဖြစ်ပါတယ်။ အခုသူဟာ အမေရိကန်နိုင်ငံမှာ လိင်ပြောင်းထားသူတွေထဲ အဆင့်အမြင့်ဆုံး ရာထူးကို ထမ်းဆောင်ရ မယ့်သူ ဖြစ်လာပါပြီ။ လိင်ပြောင်းထားသူ အသက် ၂၆ နှစ်အရွယ် တေလာ စမောလည်း အောက်လွှတ်တော် ရွေးကောက်ပွဲမှာ အနိုင်ရရှိပြီး ဗားမွန့်ပြည်နယ်က ပထမဦးဆုံးသော လိင်ပြောင်းသူ ကွန်ဂရက် အမတ်ဖြစ်လာပါတယ်။ နယူးရော့ခ်မှာတော့ အသက် ၃၂ အရွယ် ရစ်ချစ် တိုးရက်စ်က ကွန်ဂရက် လွှတ်တော်ထဲမှာ ပထမဆုံး လိင်တူချစ်သူ လူမည်း အမတ်ဖြစ်လာပါပြီ။ ရွေးကောက်ပွဲမတိုင်မီအချိန်က ဆီးနိတ် အထက်လွှတ်တော်အတွင်းမှာ စုစုပေါင်း အထက် လွှတ်တော်အမတ် ၁၀၀ ယောက်ရှိပြီး နေရာ ၅၃ နေရာကို ရီဘတ်ပလီကန်ဘက်က ရထားပါတယ်။ ဆီးနိတ်အမတ် သုံးပုံ တစ်ပုံ အရေအတွက် အတွက် ရွေးကောက်ပွဲကို နှစ်နှစ် တစ်ကြိမ် ကျင်းပလေ့ရှိပါတယ်။ ဒီနှစ် အမေရိကန်ရွေးကောက်ပွဲဟာ သမ္မတရွေးကောက်ပွဲနဲ့ အတူ အထက်လွှတ်တော်အမတ် စုစုပေါင်း အရေအတွက်ရဲ့ သုံးပုံ တစ်ပုံ ဖြစ်တဲ့ အမတ် နေရာ ၃၅ ခုကို ရွေးချယ်တင်မြှောက်ရမှာပါ။ အခုရွေးကောက်ပွဲမှာ သမ္မတလောင်း နှစ်ယောက် အကြိတ်အနယ် မဲရလဒ်တွေ ရနေသလို အထက်လွှတ်တော်မှာ ဘယ်ပါတီဖက်က အသာရမလဲ ဆိုတာလည်း ရှင်းရှင်းလင်းလင်း ထွက်ပေါ်မလာသေးပါဘူး။ ဒီရွေးကောက်ပွဲမှာပဲ အောက်လွှတ်တော်မှာရှိတဲ့ စုစုပေါင်း အမတ်နေရာ ၄၃၅ နေရာအတွက် ရွေးချယ် တင်မြှောက်နေကြပြီး ဘယ်ပါတီ အသာစီးရမလဲဆိုတာ အဖြေမထွက်သေးပါဘူး။ ၂နှစ်သက်တမ်း ရှိတဲ့ အောက်လွှတ်တော်မှာတော့ ရွေးကောက်ပွဲမတိုင်မီမှာ ဒီမိုကရက်တစ် အမတ်တွေက လွှမ်းမိုးထားခဲ့ပါတယ်။","len":3382}
{"id":"131206_dassk_on_mendela","url":"https:\/\/www.bbc.com\/burmese\/burma\/2013\/12\/131206_dassk_on_mendela","title":"မန်ဒဲလား ကွယ်လွန်ခြင်းကို ဒေါ်စုဝမ်းနည်းကြောင်းပြော","summary":"တောင်အာဖရိက နိုင်ငံရဲ့ ပထမဆုံး လူမည်း သမ္မတ ဖြစ်သူ မစ္စတာ နယ်လ်ဆင်မန်ဒဲလားဟာ တောင်အာဖရိက နိုင်ငံမှာ ကြာသပတေးနေ့ ညပိုင်းက အသက်(၉၅)နှစ် အရွယ်မှာ ကွယ်လွန် သွားခဲ့ပါတယ်။","text":"အားလုံးကို နုတ်ဆက်သွားတဲ့ မန်ဒဲလား မြန်မာ နိုင်ငံမှာဆိုရင် အမျိုးသား ဒီမိုကရေစီ အဖွဲ့ချုပ်ဥက္ကဌ ဒီမိုကရေစီအရေး လှုပ်ရှားမှု ခေါင်းဆောင် ဒေါ်အောင်ဆန်းစုကြည် ဟာလည်း အာရှတိုက်ရဲ့ နယ်လ်ဆင်မန်ဒဲလား အဖြစ် ခေါ်ဆိုခံရသူ တစ်ဦးဖြစ် ခဲ့ပါတယ်။ သူတို့ နှစ်ဦးစလုံးဟာလည်း နိုဗဲလ် ငြိမ်းချမ်းရေးဆု ရထားကြသူတွေ ဖြစ်ကြပါတယ်။ ဒေါ်အောင်ဆန်းစုကြည်ကိုယ်တိုင်ကလည်း မစ္စတာ မန်ဒဲလားကို လေးစား အားကျ ရသူတစ်ဦးအနေနဲ့ ထုတ်ဖော်ပြောကြားတာမျိုးတွေ ရှိခဲ့ဖူးပါတယ်။ ရန်ကုန်မှာ ဒီကနေ့ ပြုလုပ်ခဲ့တဲ့ ကမ္ဘာ့ အမျိုးသမီး ဆွေးနွေးပွဲကို တက်ရောက် လာတဲ့ ဒေါ်အောင်ဆန်းစုကြည်က မစ္စတာ မန်ဒဲလား နဲ့ ပတ်သက်ပြီး ပြောကြား ခဲ့ရာမှာ နယ်လ်ဆင် မန်ဒဲလားရဲ့ လူ့သားချင်း စာနာမှု ဥပမာ တစ်ခုကို ပြပါဆိုရင် ရိုးရိုးရှင်းရှင်း ဖြစ်ကြောင်း၊ သူဟာ ကမ္ဘာပေါ်မှာရှိတဲ့ လူသားတွေ အားလုံးဟာ အသားအရောင်၊ နေရာ ကွဲပြားမှု မရှိပဲ တန်းတူညီမျှမှု ရှကြတယ်လို့ အမြဲ ယုံကြည်ပြီး လုပ်ဆောင်ခဲ့တဲ့ အကြောင်း၊ ဒါဟာ သူ့ရဲ့ ကြီးမားတဲ့ ကိုယ့်ကိုယုံကြည်မှု တစ်ခု ဖြစ်ကာ ဒီ ယုံကြည်မှု ကြောင့်ပဲ သူ့ လုပ်ရပ်တွေ အောင်မြင်ခဲ့ပါတယ်လို့ ဒေါ်အောင်ဆန်းစုကြည်က ပြောသွားပါတယ်။ အစိုးရဘက်ကတော့ သမ္မတဦးသိန်းစိန်ဟာ ဒီကနေ့ညနေမှ ဖိလစ်ပိုင်နိုင်ငံကနေ ပြန်ရောက်လာတာကြောင့် အစိုးရရဲ့သဘောထားထုတ်ပြန်ချက် ပြုလုပ်နိုင်ခြင်း မရှိသေးပါဘူး။ ဗကသ ဗမာနိုင်ငံလုံးဆိုင်ရာ ကျောင်းသား သမဂ္ဂများ အဖွဲ့ချုပ် ခေါင်းဆောင် တစ်ယောက် ဖြစ်တဲ့ ကိုကျော်ကိုကိုကတော့ သမ္မတဟောင်း နယ်လ်ဆင် မန်ဒဲလားဟာ နိုင်ငံ့ခေါင်းဆောင်တွေ အဆင့်မှာသာမက သာမန် အရပ်သားတွေရဲ့ လေးစားမှုကိုပါ ခံရသူ ဖြစ်တယ်လို့ ပြောပါတယ်။ ရွှေနိုင်ငံသစ် သတင်းစာ အယ်ဒီတာချုပ် ဦးဖိုးသောကြာ ကတော့ နယ်လ်ဆင် မန်ဒဲလား ကွယ်လွန်သွားတာဟာသူ့နိုင်ငံ အတွက်သာမက တကမ္ဘာလုံး အတွက် ဆုံးရှုံးမှုပဲလို့ ပြောပါတယ်။ တောင်အာဖရိက နိုင်ငံမှာ ရှိတဲ့ Free Burma Campaign တောင်အာဖရိက အဖွဲ့က ဒေါက်တာ သိန်းဝင်း ကတော့ သွားရောက် ဂုဏ်ပြုမယ်လို့ ပြောပါတယ်။ သမ္မတဟောင်းမန်ဒဲလားရဲ့ဈာပနအခမ်းအနားကိုတော့မြန်မာအစိုးရဘက်က တောင်အာဖရိကက သံအမတ်ကြီးလောက်ပဲ တက်ရောက်နိုင်မှာဖြစ်တယ်လို့ သိရပါတယ်။","len":3398}
{"id":"150923_nld_signboard","url":"https:\/\/www.bbc.com\/burmese\/burma\/2015\/09\/150923_nld_signboard","title":"NLDနဲ့ NDF တို့ ဆိုင်းဘုတ်တွေ ဖျက်ဆီးခံရ","summary":"ရန်ကုန်မြို့နဲ့ အခြား မြို့နယ် အချို့တွေမှာ နိုင်ငံရေး ပါတီ ကိုယ်စားလှယ်လောင်း တွေရဲ့ မဲဆွယ် စည်းရုံးတဲ့ ပိုစတာ တွေ ဖျက်ဆီး ခံနေရတယ်လို့ ဆိုပါတယ်။ အမျိုးသား ဒီမိုကရေစီ အဖွဲ့ချုပ်၊ အမျိုးသား ဒီမိုကရေစီ အင်အားစု ပါတီ တို့ရဲ့ ဆိုင်းဘုတ်တွေ ဖြစ်ပြီး တမင် ရည်ရွယ်ချက် ထားပြီး ဖျက်ဆီးတာမျိုး ဖြစ်တယ်လို့ ပိုစတာ ထောင်တဲ့ ကိုယ်စားလှယ်လောင်း တွေက ဘီဘီစီကို ပြောပါတယ်။","text":"NLD ပါတီရဲ့ ကမ်ပိန်း ပိုစတာ တစ်ခု ဖျက်ဆီး ခံရတဲ့ မြို့နယ်တွေက ရန်ကုန်မှာ လသာ၊ လမ်းမတော်နဲ့ စစ်ကိုင်းတိုင်း ထဲက ကောလင်း၊ ကန့်ဘလူ၊ ထန်းကုန်း မြို့နယ်တွေ ဖြစ်တယ်လို့ ဆိုပါတယ်။ လသာမြို့နယ် ကနေ ပြည်သူ့ လွှတ်တော် ကိုယ်စားလှယ် နေရာမှာ ဝင်ရောက် ယှဉ်ပြိုင်မဲ့ အမျိုးသား ဒီမိုကရေစီ အင်အားစု ပါတီမှ ဒေါက်တာ အောင်သူဟိန်း က ပိုစတာ တွေ ဖျက်ဆီးခံရတာနဲ့ ပါတ်သက်လို့ ပြောတာက လသာလမ်းပေါ်မှာ ပိုစတာ ၁ခု၊ အနော်ရထာ လမ်းပေါ်မှာ ပိုစတာ၂ခု ၊ မဟာဗန္ဓုလ လမ်းပေါ်မှာ ပိုစတာ ၁ ခု ဖျက်ဆီး ခံခဲ့ရပြီး ပိုစတာ ပေါ်မှာ မင်နဲ့ အာဏာရှင်လို့ ရေးသွားကြောင်းနဲ့၊ အချို့ ပိုစတာတွေ ကို ဖြုတ်ချပြီး ယူဆောင်သွားကြောင်း၊ ပိုစတာ စိုက်ပြီး သုံး လေး ရက် အတွင်း ဖျက်ဆီး ခံလိုက်ရတာလို့ ပြောပါတယ်။ စစ်ကိုင်းတိုင်း ဘက်က မြို့တွေမှာလည်း အမျိုးသား ဒီမိုကရေစီ အဖွဲ့ချုပ် ပါတီက ကိုယ်စားလှယ် လောင်းတွေရဲ့ ပိုစတာတွေ ဖျက်ဆီး ခံရတယ်လို့ လည်း ဆိုပါတယ်။ ကောလင်းမြို့နယ်၊ ကန့်ဘလူ မြို့နယ် နဲ့ ထန်းကုန်း က ကိုယ်စားလှယ် လောင်းတွေရဲ့ ပိုစတာတွေ ဖျက်ဆီး ခံရတာ လို့ ဆိုပါတယ်။ အမျိုးသား ဒီမိုကရေစီ အဖွဲ့ချုပ် ကောလင်းမြို့နယ် က ကိုယ်စားလှယ်လောင်း ကိုမျိုးဇော်အောင် ပြောတာက သူ့ရဲ့ အောင်နိုင်ရေး ပိုစတာတွေကို ဓါးနဲ့ ထိုးခွဲ သွားခဲ့တယ်၊ ပြီးတော့ သူ့ ရုပ်သွင်က ကုလားဆင် ရုပ်သွင်မျိုး ဖြစ်တဲ့ အတွက် NLD အနေနဲ့ အစ္စလာမ် ဘာသာဝင် တွေကို တင်နေတယ် ဆိုပြီး မဟုတ်မမှန် သတင်းလွှင့်တာမျိုးလည်း ရှိတယ်လို့ ပြောပါတယ်။ သူ့ အနေနဲ့ ပါတီ ဗဟို ကို သတင်းပို့ထားပြီး မြို့နယ် ရွေးကောက်ပွဲ ကော်မရှင်ကို တိုင်ကြား ထားတယ်လို့ ဆိုပါတယ်။ ရဲစခန်းမှာ သွားရောက် အမှုဖွင့်ထား ပေမယ့် ဒီလို အမှုမျိုး မကြုံဖူးတဲ့ အတွက် ရဲစခန်းက အမှုကို လက်မခံ ခဲ့ဘူးလို့ ဆိုပါတယ်။ ရွေးကောက်ပွဲ ကျင်းပဖို့ ရက်ပေါင်း ၄၀ ကျော်ပဲ လိုတော့တဲ့ အတွက် မဲဆွဲစည်းရုံးမှုတွေ အရှိန် မြင့်တက်လာချိန် တခြား နိုင်ငံရေး ပါတီတွေမှာ အခုလို တိုက်ခိုက် ခံရတာမျိုး ရှိပေမယ့် လက်ရှိ အာဏာရ ကြံ့ခိုင်ရေး ပါတီ ရဲ့ ကိုယ်စားလှယ်လောင်း ပိုစတာတွေ တိုက်ခိုက်ခံရတယ် ဆိုတာ မကြားမိဘူး လို့ ရန်ကုန်မြို့မှာ ရောက်နေတဲ့ ဘီဘီစီ သတင်းထောက်က ဆိုပါတယ်။","len":3404}
{"id":"160914_obama_dassk_sanctions_to_be_lift","url":"https:\/\/www.bbc.com\/burmese\/burma\/2016\/09\/160914_obama_dassk_sanctions_to_be_lift","title":"မြန်မာကို စီးပွားရေး ပိတ်ဆို့ ထားတာတွေ ထဲက ထပ်မံ ဖယ်ရှား ပေးမယ်လို့ အိုဘားမား ပြော","summary":"အမေရိကန် အစိုးရက မြန်မာ နိုင်ငံ အပေါ် ချမှတ် ထားတာ ကာလ အတန် ကြာမြင့် နေပြီ ဖြစ်တဲ့ ကုန်သွယ်ရေး ပိတ်ဆို့ အရေးယူမှု တွေ ထဲက ထပ်မံ ဖယ်ရှား ပေးမယ့် ပိတ်ဆို့မှု တွေ ရှိနေတယ် ဆိုပြီး အမေရိကန် သမ္မတ အိုဘားမား က ပြောလိုက် ပါတယ်။","text":"ခေါင်းဆောင် နှစ်ဦး ဟာ အိမ်ဖြူတော် မှာ တွေ့ဆုံ ခဲ့ကြပြီး စီးပွားရေး ကန့်သတ်ချက် တွေ ဖယ်ရှား ရေး နဲ့ ပတ်သက်လို့ ဆွေးနွေး။ မြန်မာ အစိုးရကို လက်တွေ့ အရ ဦးဆောင်မှု ပေးနေတဲ့ ဒေါ်အောင်ဆန်းစုကြည် ဟာ နိုင်ငံတော် အတိုင်ပင်ခံ ပုဂ္ဂိုလ် ရယူပြီး ပထမဆုံး အကြိမ် အမေရိကန် ပြည်ထောင် စု ကို တရားဝင် ခရီး ရောက်လာ ခဲ့ပြီးတဲ့ နောက် သမ္မတ အိုဘာမား ဘက်က အခုလို ပြောကြား လာတာ ဖြစ်ပါတယ်။ ခေါင်းဆောင် နှစ်ဦး ဟာ အိမ်ဖြူတော် မှာ တွေ့ဆုံ ခဲ့ကြပြီး အခုလို စီးပွားရေး ကန့်သတ်ချက် တွေ ဖယ်ရှား ရေး နဲ့ ပတ်သက်လို့ ဆွေးနွေး ခဲ့ကြတာ ဖြစ်ပါတယ်။ သမ္မတ အိုဘားမား က ပိတ်ဆို့မှု တွေ ဖယ်ရှားတာ မကြာခင် ဖြစ်လာ နိုင်တယ် လို့ ဆိုပေမယ့်လည်း အသေးစိတ် ကိုတော့ ထုတ် မပြောပါဘူး။ ဒါပေမယ့် မြန်မာ နိုင်ငံကို ပို့ခွန် ကြီးလေးစွာ ကောက်ခံတာ ကနေ ကင်းလွတ်ခွင့် ရှိတဲ့ နိုင်ငံ တွေ စာရင်း ထဲ ထည့်သွင်း ပေးဖို့ အမေရိကန် ကွန်ဂရက်စ် လွှတ်တော် ထံကို သမ္မတ အိုဘားမားက စာတစ်စောင် ပေးပို့ ခဲ့ပြီ ဖြစ်ပါတယ်။ ဒေါ်အောင်ဆန်းစုကြည် က တော့ မြန်မာ နိုင်ငံ အပေါ် ချမှတ် ထားဆဲ ပိတ်ဆို့ အရေးယူမှု တွေ အားလုံးကို ဖယ်ရှား ပေးဖို့ အမေရိကန် ကွန်ဂရက်စ် လွှတ်တော်ကို တိုက်တွန်း လိုက်ပါတယ်။ ဖွံ့ဖြိုးမှု နောက်ကျ ပြီး ဆင်းရဲတဲ့ နိုင်ငံတွေ နဲ့ ကုန်သွယ်ရာမှာ အမေရိကန် က ပေးတဲ့ အထူးအခွင့် အရေး တွေကို မြန်မာ နိုင်ငံအတွင်း လူ့ အခွင့်အရေး ချိုးဖောက် မှုတွေ ရှိနေတဲ့ အတွက်ကြောင့်လို့ ဆိုကာ ၁၉၈၉ ခုနှစ် ကတည်းက အမေရိကန် ဘက်က ဆိုင်းငံ့ ထားခဲ့ ပါတယ်။ စီးပွားရေး ပိတ်ဆို့ ကန့်သတ်မှု တွေ တချို့ကို ၂ဝ၁၀ ရွေးကောက်ပွဲ နောက်ပိုင်း အမေရိကန် က ဖြေလျှော့ ပေးခဲ့ ပြီ ဖြစ်ပေမယ့်၊ စစ် အစိုးရ နဲ့ ပတ်သက် ဆက်နွယ် နေတဲ့ မြန်မာ ကုမ္ပဏီ အနည်းဆုံး တစ်ရာ ပတ်ဝန်းကျင် နဲ့ လူပုဂ္ဂိုလ် တစ်ဦးချင်း စီ တွေ အပေါ်မှာ တော့ နာမည်ပျက် စာရင်း သွင်းပြီး ပိတ်ဆို့ ထားဆဲ ဖြစ်ပါတယ်။ စစ်အုပ်ချုပ်ရေး အောက်က ထွက်လာ နိုင်ခဲ့ပြီ ဖြစ်တဲ့ မြန်မာ နိုင်ငံကို ကုန်သွယ်ရေး အထူး အခွင့်အရေး တွေ ပေးအပ် သင့်ပြီလို့ သမ္မတ အိုဘားမားက ပြောပေမယ့် မြန်မာ နိုင်ငံရဲ့ ဒီမိုကရေစီ အသွင် ကူးပြောင်းရေး လုပ်ငန်းစဉ် ဟာ မပြီး ဆုံး သေးဘူးလို့လည်း ဆိုပါတယ်။","len":3405}
{"id":"burma-47931747","url":"https:\/\/www.bbc.com\/burmese\/burma-47931747","title":"သင်္ကြန် ပွဲတော်မှာ ဆင်ဆာမတင်တဲ့ သံချပ်အဖွဲ့တွေ မဏ္ဍပ်ပေါ် တက်ခွင့်မပေး","summary":"သင်္ကြန် ပွဲတော်မှာ နှစ်စဉ် ဆက်တိုက် ဆင်ဆာ မတင်ဘဲ ဖျော်ဖြေခဲ့ရာမှာ အာဏာပိုင်တွေရဲ့ တားမြစ်မှုက့ အရင်နှစ်တွေကထက် ပိုပြင်းထန် ပိုဆိုးရွားလာတယ်လို့ သံချပ်အဖွဲ့တချို့က ပြောပါတယ်။","text":"အိုးဝေသံချပ် ဖျော်ဖြေနေစဉ် အရင်က ဆင်ဆာမတင်ဘဲ ဖျော်ဖြေရာမှာ သံချပ်အဖွဲ့နောက်က လိုက်ပြီး ဓာတ်ပုံ ရိုက်ယူတာ ၊ မှတ်တမ်းတင်တာမျိုးကြုံခဲ့ရပြီး မနှစ်ကသင်္ကြန်ကစလို့ မဏ္ဍပ်ပေါ် ဖျော်ဖြေခွင့် ပိတ်ပင်ခံရတာမျိုး ထိရှိလာတယ်လို့ အိုးဝေအသံ သံချပ်အဖွဲ့က ဆိုပါတယ်။ သင်္ကြန်အကြို ဧပြီ ၁၂ ရက်က ဧရာဝတီတိုင်း၊ မအူပင်မြို့မှာ ဖိတ်ကြားခံရလို့ ဖျော်ဖြေဖို့ သွားတဲ့အခါ မဏ္ဍပ်စင်ပေါ် တက်ခါနီးအချိန်မှာ အာဏာပိုင်တွေက လာပြီး တားတာကြောင့် မဖျော်ဖြေဘဲ ပြန်လာရတယ်လို့ အိုးဝေသံချပ် အဖွဲ့ခေါင်းဆောင် ကိုမင်းသွေးသစ်က ဘီဘီစီကို ရှင်းပြပါတယ်။ အိုးဝေသံချပ် ဖျော်ဖြေနေစဉ် သင်္ကြန် သံချပ်စာသားတွေထဲမှာ ဒို့တာဝန်အရေးသုံးပါး ထိခိုက်ပြောဆိုတာ မပါဖို့၊ လူတစ်ဦးတစ်ယောက်ကို စွပ်စွဲ ပုတ်ခတ်တာတွေ၊ ဘာသာရေးအရ ထိခိုက်နစ်နာစေတဲ့ စကားလုံးတွေ၊ တိုင်းရင်းသားအချင်းချင်း ထိခိုက်စေနိုင်တာတွေနဲ့ ရုန့်ရင်းကြမ်းတမ်း ညစ်ညမ်းစေတဲ့ စကားလုံးတွေ မပါဖို့ အခြေခံပြီး စိစစ်မှုတွေ လုပ်တာလို့ သင်္ကြန် သံချပ် စိစစ်ရေး ကော်မတီ ဥက္ကဋ္ဌ၊ ရခိုင် တိုင်ရင်းသားရေးရာ ဝန်ကြီး ဦးဇော်အေးမောင်က ဘီဘီစီကို ပြောပါတယ်။ ၂၀၁၇ ခုနှစ် သင်္ကြန် ပွဲတော်က စတင်ပြီးသင်္ကြန် သံချပ် အဖွဲ့တွေကို သံချပ်စာသားတွေ စိစစ်ဖို့ ရန်ကုန်တိုင်း အစိုးရက ကော်မတီဖွဲ့စည်းခဲ့ပါတယ်။ တမာရိပ် အမျိုးသမီး သံချပ် အဖွဲ့ စိစစ်မှု မတင်တဲ့ သံချပ်အဖွဲ့တွေကို အစိုးရအဖွဲ့တွေက ဥပဒေ လုပ်ထုံးလုပ်နည်းနဲ့ အညီအရေးယူသလို သက်ဆိုင်ရာ အုပ်ချုပ်ရေးအဖွဲ့တွေကလည်း အရေးယူမှုတွေပြုသွားမယ်လို့ ဝန်ကြီး ဦးဇော်အေးမောင်က ရှင်းပြပါတယ်။ သံချပ်စာသားတွေဟာ လွတ်လပ်ပြီး လူထုက ပြောချင်တဲ့စကားတွေကို အငှားပြောပေးတာ ဖြစ်သလို သံချပ်ရဲ့ အစဉ်အလာ ဓလေ့အရ လွတ်လပ်စွာ ဖျော်ဖြေပြောဆိုမှုကို ကာကွယ်တဲ့ အနေနဲ့ ဆင်ဆာ ဖြတ်တောက်တာကို မခံယူဘဲ နှစ်စဉ်တိုင်း ဖျော်ဖြေတင်ဆက်သွားမယ်လို့ သံချပ်အဖွဲ့တွေက ဆိုပါတယ်။ အခုလို သင်္ကြန်မဏ္ဍပ် ပိုင်ရှင်တွေကိုပါ တင်းကြပ်တဲ့ ဖိအားပေးမှုတွေ ရှိလာချိန်မှာလည်း လမ်းတွေ၊ ရပ်ကွက်တွေ ဖိတ်ကြားခေါ်ယူတဲ့ နိုင်ငံရေး အင်အားစုအဖွဲ့ ရုံးတွေမှာ ဆက်ဖျော်ဖြေသွားမယ်လို့ ကိုမင်းသွေးသစ်က ပြောခဲ့ပါတယ်။","len":3410}
{"id":"150915_hungary_serbia_border","url":"https:\/\/www.bbc.com\/burmese\/world\/2015\/09\/150915_hungary_serbia_border","title":"ဆားဘီးယား ဟန်ဂေရီနယ်စပ် ပိတ်လို့ ဒုက္ခသည်သောင်တင်","summary":"ဥရောပ ဘက်မှာ နေ့စဉ် လို ထွက်ပေါ် နေတဲ့ သတင်း ကတော့ ခိုလှုံဖို့ ထွက်ပြေး လာကြတဲ့ ဒုက္ခသည် အရေး ကိစ္စ ပါပဲ။ ပြီးခဲ့ တဲ့ ရက် က ဟန်ဂေရီ အစိုးရ က သူ့ ပိုင်နက် ထဲ ဝင်လာကြမှာ စိုးတဲ့ အတွက် ဆားဘီးယား နဲ့ ထိစပ်နေတဲ့ တောင်ဘက် နယ်စပ် ဘက်တွေ မှာ သံစည်းရိုး တွေ အထပ်ထပ် ကာရံ လိုက်ပါတယ်။","text":"ဟန်ဂေရီ နဲ့ ဆားဘီးယား နယ်စပ် အဲဒီ အတွက် ဒုက္ခသည် တွေ ဟာ ဆားဘီးယား ဘက် မှာ ပိတ်မိ နေကြပါတယ်။ အထူးသဖြင့် ရာနဲ့ ချီတဲ့ လူတွေ ဟာ ဆားဘီးယား နဲ့ ဟန်ဂေရီ နယ်စပ် ရှိ မြို့ အနီးမှာ ဂျာမနီ ဝန်ကြီးချုပ် အင်ဂလာ မာကဲလ် နာမည် ရေးထိုးထားတဲ့ ဆိုင်းပုဒ် နဲ့ ဥရောပ ရှက်ဖွယ် ဆိုတဲ့ ဆိုင်းပုဒ် တွေ ကို ကိုင်ဆောင် ထားယင်း အရံအတား တွေ မလိုချင်ဘူး ဆိုတာတွေ အော်ဟစ်နေကြပါတယ်။ ဟန်ဂေရီ ဟာ ဆားဘီးယား နယ်စပ် ဘက်မှာတင် မဟုတ်ပါဘူး။ ရိုမေးနီးယား နယ်စပ် ဘက် မှာတောင် စည်းရိုးခတ် အရံအတား လုပ်မဲ့ အကြောင်း ဟန်ဂေရီ နိုင်ငံခြားရေး ဝန်ကြီး ပေတယ် ဆီယာတို က ပြောပါတယ်။ ဒါဆိုရင် နယ်စပ်ရောက် ဒုက္ခသည် ပြဿနာ ကို ဟန်ဂေရီ အစိုးရ နဲ့ ညှိနှိုင်းမှု မပြု ဘူးလား လို့ ဘီဘီစီ သတင်းထောက် က ဆားဘီးယား မှ ခိုလှုံလာသူတွေ အရေး ကိုင်တွယ်နေတဲ့ ဝန်ကြီး အလက်ဇန်းဒါး ဗူလင် ကို မေးရာမှာ ညှိနှိုင်း မှုတွေ ပြုတဲ့ အကြောင်း၊ ဟန်ဂေရီ အရာရှိတွေ၊ ရဲအရာရှိ နဲ့ စည်းရိုး အနား မှာ ပြောဖြစ် တဲ့ အကြောင်းရှင်းပြပါတယ်။ တခြား သင့်တော်တဲ့ နေရာ မှာ ဆွေးနွေးရအောင် ပါ ဆိုတာ ကို သူတို့ က လက်မခံ လို့ လူသား တယောက် အနေနဲ့ စဉ်းစားကြည့်ရင် အင်မတန် ရှက် ဖို့ ကောင်းပါတယ် လို့ ဝန်ကြီး အလက်ဇန်းဒါး ဗူလင် ပြောပါတယ်။ စည်းရိုးကို ဖေါက်ထွက် ဖို့ ကြိုးစား သူတွေ ကို လည်း ဟန်ဂေရီ ရဲ တွေ က ဖမ်းပါသေးတယ်။ မနေ့ က ဆိုရင် လူ ၆၀ ကျော် အဖမ်းခံ ရပါတယ်။ ဟန်ဂေရီ တောင်ပိုင်း ပြည်နယ် တွေ ဘက် မှာ အရေးပေါ် အခြေအနေ ထုတ်ပြန်ထား ယင်း ရဲတွေ ကို လည်း လုပ်ပိုင်ခွင့် အာဏာ တိုးပေးရေး ဥပဒေ လည်း ထုတ်ပြန် လိုက်ပါပြီ။ ကုလသမဂ္ဂ ဒုက္ခသည်များ အေဂျင်စီ ရဲ့ ပြောခွင့်ရ အမျိုးသမီး မီယာရာနာ မလန်ကောဗ့် စကီး ကလည်း ဒီ ဒုက္ခသည်တွေ တရွေ့ရွေ့ သွား နေတာကို နယ်စပ်ဂိတ်တွေ မှာ နှေးကွေး အောင် လုပ်လိုက်ရင် မြောက်ဘက် နယ်စပ်တွေ ဘက်မှာ စုပြုံနေပြီး ခိုလှုံ စရာ နေရာ ထိုင်ခင်း၊ အစားအသောက် နဲ့ ရေ၊ သန့်စင်ဖို့ နေရာ၊ လိုအပ်တဲ့ ဆေးဝါး စသဖြင့် ပိုလိုအပ် လာကြမှာ လို့ ဆိုပါတယ်။ ဆားဘီးယား အာဏာပိုင်တွေ အနေနဲ့ လည်း UNHCR ရဲ့ အကူအညီ နဲ့ ပြင်ဆင်ထားတဲ့ အပိုင်းရှိသလို ကြိုဆို နေရာချထားရေး စခန်း ငယ်တွေ အတွက် နေရာ အကွက်အကွင်းလည်း ကြည့်နေပါပြီ လို့ ရှင်းပြပါတယ်။","len":3414}
{"id":"140527_obama_afghan_troops","url":"https:\/\/www.bbc.com\/burmese\/world\/2014\/05\/140527_obama_afghan_troops","title":"သမ္မတအိုဘားမား အာဖဂန်မှာ တပ်ထားခဲ့ချင်","summary":"အမေရိကန်သမ္မတ အိုဘားမား က အာဖဂန်နစ္စတန် မှာ တပ်စွဲ ထားတဲ့ အမေရိကန် တပ်တွေ ကို ဒီနှစ်ကုန် မှာ ပြန်လည်ရုပ်သိမ်း မယ့် အကြောင်း ပြောပြီး၊ တပ်အင်အား ၉၈၀၀ ကိုတော့ ၂၀၁၅ နှစ်ဆန်း မှာ ချန်ထားခဲ့မယ် လို့ ဆိုပါတယ်။","text":"သမ္မတအိုဘားမား အာဖဂန် စစ်စခန်းရောက်ခိုက် ကျန်ရစ်တဲ့ တပ်အင်အား ဟာ အယ်လ်ကိုင်အီဒါ အဖွဲ့ရဲ့ အကြမ်းဖက် တိုက်ခိုက်မှု တွေ ကို နှိမ်နင်းရေး နဲ့ အာဖဂန် တပ်တွေ ကို စစ်သင်တန်း ပို့ချရေး အတွက် ထားခဲ့မှာပါ။ ဒီကြေညာချက် ကို ထုတ်ပြန်ဖို့ ကလည်း ကြာလှပါပြီ။ ဒါပေမဲ့ သမ္မတ ကာဇိုင်း က အဆိုပါ သဘောတူညီချက် ကို လက်မှတ်ရေးထိုးဖို့ နှောင့်နှေး ခဲ့တဲ့ အတွက် ကြန့်ကြာ ခဲ့တာပါ။ အခုတော့ မကြာခင် မှာ အာဖဂန် သမ္မတ အသစ် အဖြစ် သမ္မတ လောင်း ၂ ယောက်ထဲ က၊ တယောက် အရွေးခံရရင်၊ ဒီ သဘောတူ စာချုပ် အကောင်အထည် ပေါ်လိမ့် မယ် လို့ သမ္မတ အိုဘားမား က ယုံကြည်နေပါတယ်။ အမေရိကန် အနေနဲ့ စောစော ပိုင်း က ညှိနှိုင်းထားတဲ့ အတိုင်း၊ ၂၀၁၄ ခု နောက်ပိုင်းမှာ အမေရိကန်တပ် တချို့တဝက် ချန်ထားခဲ့ရေး ကို အစိုးရ သစ် ဘက်ကနေ သဘော တူမှ သာ၊ ထားခဲ့မဲ့ အကြောင်း၊ ဒီ သဘောတူညီမှု ကလည်း အရေးကြီးတဲ့ အကြောင်း၊ အမေရိကန်တပ် အနေနဲ့ သူတို့ ယူထားတဲ့တာဝန် ကို အပြည့်အဝ ကျေပြွန် ချင် သလို၊ တဖက်မှာလည်း အာဖဂန် ရဲ့ အချုပ်အချာ အာဏာ ကိုလည်း လေးစားတဲ့ အကြောင်း၊ ဒါကြောင့်မို့ တက်လာမဲ့ သမ္မတ သစ် အနေနဲ့၊ ရာထူး လက်ခံပြီးတာနဲ့ ဒီသဘောတူညီချက် ကို လက်မှတ်ထိုးမယ် လို့ မျှော်လင့်ထား တာပါ လို့ သမ္မတ အိုဘားမား က ပြောတာပါ။ တခါ ၂၀၁၅ နှစ်ကုန်ပိုင်း အရောက်မှာတော့ တပ်အင်အား ၉၈၀၀ ကနေ ၅ဝဝဝ အထိ လျှော့ချ ဖို့ရှိပါတယ်။ ဒီ တပ်တွေ ကလည်း ကာဘူးလ် နဲ့ ဘာဂရမ် လေတပ် အခြေစိုက် စခန်းတွေမှာ တပ်စွဲထားမှာပါ။ နောက်တနှစ် အကြာ ၂၀၁၆ ခု နှစ်ကုန်ပိုင်းမှာတော့၊ အမေရိကန်တပ် တွေ အာဖဂန် ကနေ အပြီး ရုပ်သိမ်းမှာ ဖြစ်ပါတယ်။ ဗြိတိသျှ တပ်တွေ ကတော့ ဒီနှစ် ကုန်မှာ ဘက်စတီရန် တပ်စခန်းကနေ၊ တပ်ရုပ်ပြီး၊ တပ်အင်အား ၂ဝဝ ဘဲ ချန်ခဲ့မှာပါ။ သူတို့ယူမဲ့ တာဝန် ကလည်း ကာဘူးလ် အနောက်မြောက် အရပ်မှာ စစ်သင်တန်းပေးဖို့ပါပဲ။ သမ္မတ အိုဘားမား အနေနဲ့ လည်း၊ ဒီရက်ပိုင်း အတွင်းမှာ အရေးကြီးတဲ့၊ နိုင်ငံခြားရေးရာ မူဝါဒ မိန့်ခွန်း ခြွေရတော့ မှာ ဖြစ်တဲ့ အတွက်၊ အီရပ် နဲ့ အာဖဂန် စစ်ပွဲတွေ အပြီးမှာ အမေရိကန် ရဲ့ ကမ္ဘာပေါ်မှာ ဉီးဆောင်မှု အပိုင်း၊ ကျန်သေးတယ် ဆိုတာ ကို ချပြလို တဲ့ အကြောင်း ဘီဘီစီ မြောက်အမေရိက ဆိုင်ရာ အယ်ဒီတာ က သုံးသပ် တင်ပြပါတယ်။","len":3419}
{"id":"burma-45872834","url":"https:\/\/www.bbc.com\/burmese\/burma-45872834","title":"မင်းဘူးမှာ တိုက်လေယာဉ်နှစ်စီးပျက်ကျ၊ လူ သုံးဦးသေ","summary":"မကွေးတိုင်းဒေသကြီး မင်းဘူးမြို့တောင်ဘက် ဆားပွက်ချောင်းအနီးနဲ့ မင်းဘူးမြို့နဲ့ ဆယ်မိုင်လောက်ဝေးတဲ့ သနပ်ပင်စုနား နေရာ ၂ နေရာ မှာ အောက်တိုဘာလ ၁၆ ရက် ဒီနေ့ မနက်ပိုင်းက တပ်မတော် တိုက်လေယာဉ် ၂ စီး ပျက်ကျခဲ့လို့ လူ ၃ ဦး သေဆုံးခဲ့တယ်လို့ ဒေသခံနဲ့ တာဝန်ရှိသူတွေက ပြောပါတယ်။","text":"ဆားပွက်ချောင်းအနီးက လေယာဉ်ပျက်ကျမှု မြင်ကွင်း ဆားပွက်ချောင်းမှာ ပျက်ကျခဲ့တဲ့ လေယာဉ်ကြောင့် လေယာဉ်မှူးနဲ့ အနီးအနားက ကျောင်းသူ ၁ ဦး သေဆုံးခဲ့ပါတယ်။ လေယာဉ်က တာဝါတိုင်ကို တိုက်တယ်လို့ ယူဆရပြီး လေယာဉ်မှူးက ပွဲချင်းပြီး သေဆုံးခဲ့တယ်လို့ ဖြစ်စဉ်ကို သွားရောက် ကြည့်ရှုခဲ့တဲ့ ဒေသခံ ဦးဝင်းချိုက ဘီဘီစီကို ပြောပါတယ်။ လေယာဉ်ပျက်ကျရာကနေ ထိမှန်ခဲ့တဲ့ အပိုင်းအစနဲ့ အနီးအနားက ဆရာမ အိမ်မှာ စာသင်နေတဲ့ ပဉ္စမတန်း ကျောင်းသူ မသွယ်ဇင်ငြိမ်းလည်း ထိခိုက် ခဲ့ပြီး ဆေးရုံ အရောက်မှာ သေဆုံးခဲ့တယ်လို့ သူက ဆိုပါတယ်။ တတိယတန်း ကျောင်းသူနဲ့ ကျောင်းသား ၂ ဦးလည်း ထိခိုက် ဒဏ်ရာ အနည်းငယ် ရခဲ့ပေမယ့် စိုးရိမ်စရာ မရှိဘူးလို့ မင်းဘူးမြို့ ဆေးရုံကြီး ဓာတ်မှန်ဌာနက ဝန်ထမ်း တစ်ဦး ဖြစ်သူ ကိုဇော်ဦးက ပြောပါတယ်။ ဒီအချိန်က ကျောင်းသားကလေးငယ်တွေ စာမေးပွဲ ဖြေချိန် ဖြစ်နေလို့ ကျောင်းသူ ကျောင်းသားလေးတွေက မိုင်ခရို တာဝါတိုင် နားက ဆရာမ အိမ်မှာ စာလာသင်နေတုန်း လေယာဉ်ပျက် အစိတ်အပိုင်းတွေက အိမ်ထဲ အထိ ရောက်လာလို့ အခုလို အဖြစ်နဲ့ ကြုံခဲ့ရတာလို့ ဆိုပါတယ်။ မင်းဘူးမှာ တိုက်လေယာဉ်နှစ်စီးပျက်ကျ၊ လူ သုံးဦးသေ သနပ်ပင်စု အနောက်ဘက်မှာ ပျက်ကျခဲ့တဲ့ လေယာဉ်ကတော့ ယာကိုင်းမြေ ကွင်းအမှတ် ၁၂၂၀ ( အေ) ကွင်း မှာ ပျက်ကျခဲ့တာ ဖြစ်တယ်လို့ ဦးဝင်းဝင်း (မင်းဘူး ပြည်သူ့လွှတ်တော်ကိုယ်စားလှယ်) က ဘီဘီစီကို ပြောပါတယ်။ လေယာဉ်မှူးက လေထီးနဲ့ ခုန်ချခဲ့ပေမယ့် သေဆုံးခဲ့တယ်လို့ သူက ဆိုပါတယ်။ တပ်မတော် (လေ) ကို အကြောင်းကြားထားပြီး သူတို့လာမှ အလောင်းကောက်မယ်လို့ ဦးဝင်းဝင်းက ပြောပါတယ်။ လေယာဉ်ပျက်ကျတဲ့ နေရာတွေကို မကွေးတိုင်းဒေသကြီး ဝန်ကြီးချုပ် ဒေါက်တာ အောင်မိုးညိုနဲ့ အဖွဲ့လည်း လာရောက်ဖို့ ရှိတယ်လို့ ဆိုပါတယ်။ တပ်မတော်ကာကွယ်ရေး ဦးစီးချုပ်ရုံးရဲ့ တရားဝင် အွန်လိုင်း စာမျက်နှာမှာတော့ မကွေးလေတပ်စခန်းဌာနချုပ်က လေ့ကျင့်ပျံသန်းမှု ဆောင်ရွက်နေတဲ့ အက်ဖ်- ၇ လေယာဉ် နှစ်စီးက ဒီနေ့မနက်ပိုင်းမှာ လေ့ကျင့်ပျံသန်းမှု ပြုလုပ်ပြီး မကွေးလေတပ်စခန်း ဌာနချုပ် လေယာဉ်ကွင်းကို ပြန်လာနေတုန်းမှာ ရာသီဥတု ရုတ်တရက် ဆိုးရွာခဲ့မှုကြောင့် နံနက် ၇ နာရီခွဲ ချိန်က ပျက်ကျခဲ့တယ်လို့ သတင်းထုတ်ပြန်ထားပါတယ်။","len":3423}
{"id":"world-54118255","url":"https:\/\/www.bbc.com\/burmese\/world-54118255","title":"အိန္ဒိယနဲ့ တရုတ် စစ်တပ်တွေ နယ်စပ်က အမြန် ဆုတ်ခွာဖို့ သဘောတူ","summary":"အိန္ဒိယနဲ့ တရုတ် နှစ်နိုင်ငံ နယ်စပ်မှာ ထိပ်တိုက် ရင်ဆိုင် တပ်စွဲထားတဲ့ သူတို့ရဲ့ တပ်တွေ မြန်မြန် ပြန်ဆုတ်ခွာပေးရမယ်ဆိုတာကို သဘောတူလိုက်ပြီလို့ နှစ်နိုင်ငံ နိုင်ငံခြားရေး ဝန်ကြီးတွေက ပြောပါတယ်။","text":"ရုရှားနိုင်ငံ မော်စကိုမြို့မှာ နှစ်နိုင်ငံ နိုင်ငံခြားရေးဝန်ကြီးတွေ တွေ့ဆုံ နှစ်နိုင်ငံ ဝန်ကြီးတွေ ကြာသပတေးနေ့မှာ တွေ့ဆုံခဲ့ကြ အပြီးမှာ တင်းမာမှုတွေ လျော့ကျအောင်လုပ်မယ်လို့ ဆိုပါတယ်။ အိန္ဒိယနိုင်ငံခြားရေး ဝန်ကြီး ဆူဘရာမန်ယန် ဂျေရှန်ကာနဲ့ တရုတ် နိုင်ငံခြားရေး ဝန်ကြီး ဝန်ယီတို့ ရုရှားနိုင်ငံ မော်စကိုမြို့မှာ ပြုလုပ်တဲ့ ဒေသတွင်း အစည်းအဝေး တစ်ခုမှာ သီးခြားတွေ့ဆုံ ဆွေးနွေးခဲ့ကြတာ ဖြစ်ပါတယ်။ အိန္ဒိယနဲ့ တရုတ်နိုင်ငံခြားရေး ဝန်ကြီးတွေ နှစ်နှာရီကြာ ပြုလုပ်တဲ့ နှစ်နိုင်ငံ ဆွေးနွေးပွဲမတိုင်ခင် ရုရှား နိုင်ငံခြားရေး ဝန်ကြီး ဆာဂေး လဗ်ရော့ဗ်က ကြားဝင်ညှိနှိုင်းပေးခဲ့ပါတယ်။ ဟိမဝန္တာတောင်တန်းပေါ်က အငြင်းပွားနေကြတဲ့ နယ်စပ်အရေးနဲ့ ပတ်သက်ပြီး ကာလရှည် ဆက်ဆံရေး တင်းမာခဲ့ပါတယ်။ အဲဒီလို နယ်စပ်အရေး မဖြေရှင်းနိုင်ဖြစ်ခဲ့ရာကနေ ဇွန်လမှာ သေနတ်မပစ်ခတ်ပေမဲ့ လူသေဆုံးတဲ့အထိ နှစ်ဖက် ရန်ဖြစ်သတ်ပုတ်ခဲ့ကြပါတယ်။ အဲဒီနောက် သုံးလ အကြာမှာ အခု တွေ့ဆုံမှု ဖြစ်ပေါ်လာတာပါ။ လာဒါ့ခ်နယ်စပ်ဒေသမှာ တွေ့ရတဲ့ အိန္ဒိယ စစ်သားတွေ အိန္ဒိယ စစ်သား ၂၀ သေဆုံးခဲ့ပြီး တရုတ်ဘက်ကလည်း ထိခိုက်ဒဏ်ရာ ရသူတွေ ရှိခဲ့တယ်လို့ သတင်းတွေ ထွက်ခဲ့ပါတယ်။ အခုသီတင်းပတ် အစောပိုင်းတုန်းကလည်း ထိပ်တိုက်တွေ့ဆုံမှု ထပ်ဖြစ်ခဲ့ပြီး မိုးပေါ် သေနတ်ထောင်ဖောက်တာတွေ လုပ်ခဲ့တယ်လို့ သတင်းတွေ ထွက်ခဲ့ပါတယ်။ တကယ်လို့သာ ပစ်ခတ်တယ်ဆိုတဲ့ သတင်း တကယ်အမှန်ဆိုရင်တော့ ၄၅ နှစ်တာကာလအတွင်း အဲဒီနယ်စပ်မှာ ပထမဆုံးအကြိမ် သေနတ်ပစ်ခတ်မှုတွေ ဖြစ်ခဲ့တာပါ။ နယ်ခြားထိန်းချုပ်ရေးစည်းတဝိုက်မှာ သေနတ်တွေ၊ ဗုံးတွေ မသုံးရဘူးလို့ တားမြစ်ထားတဲ့ သဘောတူညီချက်ကို ၁၉၉၆ ခုနှစ်မှာ ၂ နိုင်ငံ လက်မှတ်ထိုးထားကြတာပါ။ ပြီးခဲ့တဲ့ လပိုင်းအတွင်း နှစ်ဖက် တင်းမာမှုတွေ ဖြစ်လာခဲ့ပြီး နှစ်နိုင်ငံ ဆက်ဆံရေး ဆိုးရွားလာကာ အချင်းချင်း အပြန်အလှန် စွပ်စွဲမှုတွေ လုပ်ခဲ့ကြပါတယ်။ နှစ်နိုင်ငံအကြား ဆယ်စုနှစ် ၃ စု အတွင်း ဆွေးနွေးခဲ့ကြတာတွေ အကြိမ်များစွာရှိခဲ့ပေမဲ့ နယ်စပ်အငြင်းပွားတဲ့အရေးကို မဖြေရှင်းနိုင်ခဲ့ကြပါဘူး။ ၁၉၆၂ နှစ်မှာ ၂ နိုင်ငံကြား စစ်ပွဲတပွဲဖြစ်ခဲ့ပြီး အိန္ဒိယက မရှုမလှ ရှုံးနိမ့်ခဲ့ဖူးပါတယ်။","len":3432}
{"id":"151117_france_russia_us_is","url":"https:\/\/www.bbc.com\/burmese\/world\/2015\/11\/151117_france_russia_us_is","title":"IS ပစ်မှတ်ကိုပြင်သစ်နဲ့ ရုရှထိုးစစ်မြှင့်","summary":"ပါရီ မြို့တော် နဲ့ ရုရှ ခရီးသည်တင် လေယာဉ် ကို အိုင်အက်စ် လက်နက်ကိုင် အဖွဲ့က အကြမ်းဖက် ဖေါက်ခွဲ တိုက်ခိုက်မှု တွေ ကျူးလွန်ပြီးတဲ့ နောက်မှာ နှစ်နိုင်ငံ စလုံးက လည်း အိုင်အက်စ် ရဲ့ ခြေကုပ် စခန်း ပစ်မှတ်တွေ ကို တုံ့ပြန် စစ်ဆင်မှု တွေ သည်းသည်းမည်းမည်း လုပ်နေပါပြီ။","text":"လေကြောင်းစစ်ဆင်ရေး အရှိန်မြှင့် ပြင်သစ် တိုက်လေယာဉ် တွေ ဟာ ဆီးရီးယားနိုင်ငံ ရှိ အိုင်အက်စ် ခြေကုပ်စခန်း ရက်ကာမြို့ ကို နှစ်ရက် ဆက်တိုက် ဗုံးကြဲ နေသလို ရုရှ ကလည်း ရေငုပ်သင်္ဘော ကနေ ခရုစ်ဒုံးပျံ တွေ နဲ့ ရက်ကာ မြို့ အနီး ဆီ ပစ်လွှတ်နေပါတယ်။ ဒါတင်မကသေးပါဘူး။ ရုရှ က လေကြောင်းစစ်ဆင်ရေး ကို နှစ်ဆ တိုးလိုက်သလို ဗုံးကြဲ လေယာဉ်တွေပေါ် က နေလည်း ခရုစ်ဒုံးပျံတွေ ကို ပစ်လွှတ် နေပါတယ်။ ပထမတုန်း က ရုရှသမ္မတ ပူတင် က အနောက်အုပ်စု နဲ့ စစ်ရေးအရ ပူးပေါင်းပြီး အိုင်အက်စ် အမြစ်ဖြုတ်ရေး ဆွေးနွေးတဲ့ အဆင့် ကနေ အခုတော့ သာမန် မဟာမိတ် ထက် ကျော်လွန်ပြီး တူညီတဲ့ အရေးယူ ဆောင်ရွက်မှု ပြုလာကြတာ ကို တွေ့ရတဲ့ အကြောင်း ဘီဘီစီ ကမ္ဘာ့ရေးရာ သတင်းထောက် ဂျွန်နသန် မားကတ်စ် က သုံးသပ်ပြပါတယ်။ သမ္မတ ပူတင် ရဲ့ ပြောစကား အရ ဆိုင်းနိုင်းမှာ ရုရှ လေယာဉ် ကိုပစ်ချပြီး ရုရှ နိုင်ငံသားတွေ ကို အသက် ဆုံးရှုံးစေခဲ့တဲ့ သွေးစွန်းတဲ့ ရာဇဝတ်မှု အတွက် သူတို့ဟာ နှလုံးသား ထဲ က မျက်ရေတွေ ကို မသုတ်ရသေးတဲ့ အကြောင်း၊ ဒီ ကြေကွဲဖွယ် ဖြစ်ရပ် ဟာ အမြဲ စွဲမြဲ နေဦး မှာ ဖြစ်တဲ့ အတွက် ပြစ်မှု ကျူးလွန်သူတွေ ကိုလည်း မတွေ့ တွေ့အောင်ရှာပြီး ဒဏ်ခတ် ဦးမှာ ပါ လို့ ပြောသွား တာပါ။ ဆီးရီးယား ရဲ့ နိုင်ငံရေး၊ စစ်ရေး၊ ဒုက္ခသည် အရေးကိစ္စတွေ ဖြေရှင်း ပေးနိုင် မှ သာ အရှေ့အလယ်ပိုင်းဒေသ ရဲ့ စစ်မီး တစိတ်တပိုင်း ပြေငြိမ်းလာစရာ ရှိတာ ကို ပြီးခဲ့တဲ့ သီတင်းပတ် က အနောက်အုပ်စု ခေါင်းဆောင် တွေ ဟာ ဗီယင်နာမြို့တော်မှာ ဆွေးနွေး အဖြေရှာ တဲ့ အကြောင်း၊ လာမဲ့ ခြောက်လ အတွင်း ဂိုဏ်းဂဏ ဘာသာရေး အယူအစွဲ ကင်းစင်တဲ့၊ အများပါဝင်နိုင်တဲ့ အစိုးရ ပေါ်ပေါက်ရေး ကို ရှေ့နှစ်ဆန်းပိုင်း အကောင်အထည်ဖေါ်နိုင်ရင် အိုင်အက်စ် ကိုလည်း အမြစ်ပြတ်စေနိုင်မဲ့ အကြောင်း အမေရိကန် နိုင်ငံခြားရေး ဝန်ကြီး ဂျွန်ကယ်ရီ က ဘီဘီစီ ကိုပြောပါတယ်။ ဆီးရီးယား အရေး ကို ပြေလည်သွားအောင် လာမဲ့ လပိုင်းအတွင်းမှာ စနစ်တကျနဲ့ သတိ မလွတ်စေပဲ လုပ်ကိုင် နိုင်တယ် ဆိုတာ သေချာလို့ အိုင်အက်စ် အဖွဲ့လည်းဒီ ဖိအားဒဏ် ကို သိတာနဲ့ အမျှ ဖြည်းဖြည်းချင်း အားအင်ချိနဲ့ ပြီး ပျက်သုဉ်း သွားနိုင်ပါတယ် လို့ မစ္စတာ ကယ်ရီ က ဘီဘီစီ သတင်းထောက် ဘာဘရာပလက် အာရှာ ကို ပြောတာပါ။","len":3434}
{"id":"151002_nld_kachine_campaign","url":"https:\/\/www.bbc.com\/burmese\/burma\/2015\/10\/151002_nld_kachine_campaign","title":"ကချင်မှာ ဒေါ်အောင်ဆန်းစုကြည် စည်းရုံး","summary":"အမျိုးသား ဒီမိုကရေစီအဖွဲ့ချုပ် ပါတီ ဥက္ကဋ္ဌ ဒေါ်အောင်ဆန်းစုကြည်ဟာ ကချင်ပြည်နယ်အစိုးရနဲ့ ကချင် ပါတီ အချို့က ကန့်သတ် တားဆီးမှုတွေ ရှိနေတဲ့ ကြားက မြစ်ကြီးနားနဲ့ ဝိုင်းမော်မှာ ဒီကနေ့ မဲဆွယ် စည်းရုံး ခဲ့ပါတယ်။","text":"ဒေါ်အောင်ဆန်းစုကြည် ဟောပြောစဉ် ဒီမနက်မှာ ဒေါ်အောင်ဆန်းစုကြည်ဟာ လေကြောင်းလိုင်းနဲ့ မြစ်ကြီးနားကို ရောက်ရှိလာပြီး၊ ပြည်နယ်အစိုးရက ခွင့်ပြုချက် မပေးလို့ ကချင် ရိုးရာ မနောကွင်းမှာ ဟောပြောမှု မပြုလုပ်နိုင်ခဲ့ပဲ၊ မနော အားကစား ကွင်းမှာပဲ ဟောပြောမှု ပြုလုပ်ခဲ့ပါတယ်။ ဟောပြောပွဲ ကို ပရိတ်သတ် သောင်း ဂဏန်း တက်ရောက် ပြီးတော့ ဒေါ်အောင်ဆန်း စုကြည် ဟောပြောမှု အပြီးမှာ တက်ရောက်လာတဲ့ ဒေသခံတွေက မေးခွန်းတွေ မေးခဲ့ကြပါတယ်။ NLD ပါတီ ရွေးကောက်ပွဲ နိုင်ရင် ဘာသာခြားတွေ ကြီးစိုးသွားမယ်ဆိုတာ ဟုတ်ပါသလားဆိုတဲ့ အမေးကို ဒေါ်အောင်ဆန်းစုကြည်က အဲဒီလို မေးတဲ့ လူတွေက နိုင်ငံရေးကို နားမလည်တာပါ၊ ဒီမိုကရေစီ နိုင်ငံရေး ကိုလည်း နားမလည်တာပါ။ လူမျိုးရေး၊ ဘာသာရေးကို အကြောင်းပြပြီး ပြည်သူတွေကို မှိုင်းတိုက် နေတဲ့ ပုဂ္ဂိုလ် တွေကို မယုံပါနဲ့၊ နောက်ပြီးတော့ ဖွဲ့စည်းပုံ အခြေခံ ဥပဒေမှာလည်း လူမျိုးရေး ဘာသာရေး ကိစ္စတွေကို နိုင်ငံရေးမှာ ထည့်မပြောဖို့ ကန့်သတ်ထားပါတယ်။ အခြေခံ ဥပဒေက ကန့်သတ်ထားတဲ့ ကြားထဲကမှ လူမျိုးရေး ဘာသာရေး မှိုင်းတိုက် ဝါဒ ဖြန့်နေတဲ့ လူတွေ ကို ဘာကြောင့် အာဏာပိုင်တွေက အရေးမယူသလဲ ဆိုတာ မေးခွန်း မေးစရာ ရှိပါတယ်လို့ ပြန်လည် ဖြေကြားခဲ့ပါတယ်။ ဒေါ်အောင်ဆန်းစုကြည် ဟောပြောချက် တွေထဲမှာ မြစ်ဆုံကိစ္စကို အစိုးရက ရှင်းရှင်းလင်းလင်း ချပြဖို့၊ ကျောင်းသား သမဂ္ဂတွေ ဥပဒေနဲ့အညီ ဖွဲ့ရမဲ့ ကိစ္စနဲ့၊ ကိုယ်စားလှယ်တွေကို မကြည့်ပဲနဲ့ ပါတီအလံကို ကြည့်ပြီး ၂၀၁၀ ရွေးကောက်ပွဲ နဲ့ ၂၀၁၂ ကြားဖြတ် ရွေးကောက်ပွဲတုန်းက မပေးခဲ့ ရတဲ့ မဲတွေ ပုံအောပြီး NLD ပါတီကို ပေးကြဖို့ စည်းရုံး ဟောပြောခဲ့တယ်လို့ ဆိုပါတယ်။ မနက်ပိုင်း မြစ်ကြီးနားမှာ ဟောပြာမှု ပြုလုပ်ခဲ့ပြီး ညနေပိုင်းမှာ ဝိုင်းမော်မှာ ဆက်လက် ဟောပြာ စည်းရုံးမှု ပြုလုပ် ခဲ့ပါတယ်။ ဒေါ်အောင်ဆန်းစုကြည် ဟာ ကချင်ပြည်နယ်မှာ ရွေးကောက်ပွဲ အောင်နိုင်ရေး စည်းရုံးမှု အဖြစ် (၅) ရက် ခရီးစဉ်မှာ နေရာ (၁၀) နေရာ လောက်သွားဖို့ စီစဉ်ထားတယ် လို့ ဆိုပါတယ်။ ဒါပေမယ့် KIA နဲ့ အစိုးရ တပ်တို့ တိုက်ပွဲ ဖြစ်ပွား နေတဲ့ မန်စီ၊ တနိုင်း စတဲ့ နေရာတွေကိုတော့ မသွားဖြစ်ဘူး လို့ NLD ပါတီရဲ့ ပြောရေး ဆိုခွင့် ရှိသူ ဦးဝင်းထိန်က ပြောပါတယ်။","len":3436}
{"id":"150711_nup_tasanya_election_preparation","url":"https:\/\/www.bbc.com\/burmese\/burma\/2015\/07\/150711_nup_tasanya_election_preparation","title":"ပြည်​သူ​တွေ​အမျက်ပြေ​အောင် ကြိုးစား​မယ်​လို့ တစညပြော","summary":"၂၀၁၅ ရွေးကောက်ပွဲ အကြို မဲဆွယ် လှုပ်ရှား မှု တွေ မှာ ပါတီ ရဲ့ မူဝါဒ တွေ ကို ပြည်သူ တွေ ကို တင်ပြ ပြီး ပြည်သူတွေ က အမျက် မပြေ ကြသေးရင် လည်း အမျက် ပြေ ကြရ အောင် ကြိုးစား သွားမယ် ဆိုပြီး တိုင်းရင်းသား စည်လုံး ညီညွတ်ရေး ပါတီ တစည က ပြောလိုက် ပါတယ်။","text":"မဲဆန္ဒ နယ် ၆၀ % ကျော် မှာ တဆည ၀င်ပြိုင်မယ်။ ၂၀၁၅ ရွေးကောက်ပွဲ ကျရင် တနိုင်ငံ လုံး က မဲဆန္ဒ နယ် ၆၀ % ကျော် မှာ ၀င်ရောက် ယှဉ် ပြိုင် မှာ ဖြစ်တယ် လို့ တစည ပါတီရဲ့ ပြောခွင့်ရ ဦးဟန်ရွှေ က ဘီဘီစီ ကို ပြောပါတယ်။ တစည ပါတီ ဟာ ၁၉၈၈ နောက် ပိုင်း မြန်မာ့ ဆိုရှယ်လစ် လမ်းစဉ် ပါတီ ကနေ ပြောင်းလဲ ဖွဲ့စည်း ခဲ့တဲ့ နိုင်ငံရေး ပါတီ ဖြစ် ပါတယ်။ ပြည်သူ့လွှတ်တော် ၂၀၂ နေရာ ၊ အမျိုးသားလွှတ်တော် ၁၀၁ နေရာ၊ တိုင်းဒေသကြီး နဲ့ ပြည်နယ် လွှတ်တော် ၄၃၁ နေရာ နဲ့ တိုင်းရင်းသား ကိုယ်စားလှယ် မဲဆန္ဒနယ် မှာ ၁၅ နေရာ တို့ အတွက် စုစုပေါင်း ကိုယ်စားလှယ်လောင်း ၇၄၉ ဦး ဝင်ရောက် ယှဉ်ပြိုင်မယ် လို့ လတ်တလော ပြုလုပ် ခဲ့တဲ့ တစည ပါတီ ဗဟို ကော်မတီ အစည်း အဝေး က ဆုံးဖြတ် ခဲ့ ပါတယ်။ မြို့နယ် အဆင့် ပါတီ မဖွဲ့ ရသေး တဲ့ နေရာ တွေ နဲ့ တိုင်းရင်းသား ဒေသ တွေ မှာ ဒေသ ခံ လူမျိုးစု ပါတီ တွေ အားကောင်း တဲ့ နေရာ တွေ မှာ ဝင် မပြိုင် ဖို့ ဆုံးဖြတ် ထား တယ် လို့ ဦးဟန်ရွှေ က ဆို ပါတယ်။ ကိုယ်စား လှယ် လောင်း တွေ ကို ရွေး ချယ် ရာ မှာ အမျိုး သမီး ဦးရေ နဲ့ မျိုးဆက် သစ် လူငယ် လူလတ် ပိုင်း က ဦးရေ တွေ တိုးတက် များပြား လာဖို့ ရည်ရွယ် ထား တဲ့ အပြင် သက်ဆိုင်ရာ မဲဆန္ဒ နယ် တွေ ရဲ့ ဒေသခံ တွေ ထဲ က လည်း ဦးစား ပေး ရွေး သွား မှာ ဖြစ်တယ် ဆိုပြီး တော့လည်း ဦးဟန်ရွေ က ပြောပါတယ်။ လူအများ ကောင်းစားရေး ဝါဒ၊ ပြည်သူ့ အကျိုးပြု မြန်မာ့လမ်းစဉ် နဲ့ မဇ္စျိမ ပဋိပဋာ ကျဉ့်စဉ် တွေ ကို ပါတီ ရဲ့ အခြေခံ မူ တွေ အဖြစ် ဆက်လက် ဆွဲကိုင် ထားတယ် လို့လည်း ဦးဟန်ရွေ က ဆိုပါတယ်။ လတ်တလော စာရင်း တွေ အရ တစည ပါတီ မှာ အင်အား ၅ သိန်း ကျော် ရှိ ပြီး ၇ သိန်း ကျော် ကနေ လျော့ ကျ သွား တာ ဖြစ်ပေမယ့် ပါတီဝင် အရေ အတွက် အတိတကျ သိရ ဖို့ စိစစ် ရ မှာ တွေ ရှိ သေးတယ်လို့ ဦးဟန်ရွှေက ပြောပါတယ်။ နိုင်ငံရေး မှာ ရိုးသား ဖို့ က အရေး ကြီး တယ် ဆိုတဲ့ အချက် ပေါ် မူတည်ပြီး ရွေးကောက်ပွဲ တွင်း ပြိုင်ဘက် ပါတီ ကြီး တွေနဲ့ ယှဉ် ပြိုင် သွားမယ် လို့ လည်း ဦးဟန်ရွှေက ဆို ပါတယ်။ လွှတ်တော် နဲ့ အစိုးရ တို့ရဲ့ ဆက်ဆံ ရေး ကို ကြည့်ရရင် လက်ရှိ မြန့်မာ့ နိုင်ငံရေး ပြုပြင် ပြောင်းလဲ မှု ဟာ ထင်သလောက် မပေါက် သေးပဲ ဆက်လက် ပြီး ဆောင်ရွက် သွား ဖို့ လို သေးတယ် ဆိုပြီး ဦးဟန်ရွှေ က သုံးသပ် ထား ပါတယ်။","len":3442}
{"id":"49705810","url":"https:\/\/www.bbc.com\/burmese\/49705810","title":"ကျိုင်းတုံဆွေးနွေးပွဲ နီးသော်လည်း တိုက်ပွဲတွေ ဆက်တိုက်ဖြစ်","summary":"ရှမ်းပြည်နယ် ကျိုင်းတုံမြို့မှာ စက်တင်ဘာ ၁၇ ရက် မှာ မြန်မာအစိုးရ ကိုယ်စားလှယ်တွေနဲ့ မြောက်ပိုင်း မဟာမိတ် ၄ဖွဲ့တို့ တွေ့ဆုံဆွေးနွေးမှာ ဖြစ်ပါတယ်။ ဒီလို တွေ့ဆုံဆွေးနွေးပွဲ ပြုလုပ်ဖို့ နှစ်ရက် အလိုအထိ ရခိုင်ပြည်နယ်နဲ့ ရှမ်းပြည်နယ် မြောက်ပိုင်းတို့မှာ အစိုးရ တပ်နဲ့ တိုင်းရင်းသား လက်နက်ကိုင်တို့ကြား တိုက်ပွဲတွေ ဖြစ်ပွားနေပါတယ်။","text":"လက်နက်ကြီးကျလို့ ဒဏ်ရာရသွားတဲ့ ပန်တူအူကျေးရွာက ရွာသား ရခိုင်ပြည်နယ်တွင်းက မြို့နယ် သုံးခု ဖြစ်တဲ့ မင်းပြား၊ ဘူးသီးတောင်နဲ့ ရသေ့တောင်မြို့နယ်တို့မှာ တိုက်ပွဲတွေ ဖြစ်နေတာပါ။ စက်တင်ဘာ ၁၄ ရက်က ဖြစ်ခဲ့တဲ့ ဘူးသီးတောင်မြို့နယ်ထဲက ကွမ်းတောင်ရွာက ထွက်လာတဲ့ စစ်ကြောင်း တစ်ခုကို အေအေ ရက္ခိုင့်တပ်က တိုက်ခိုက်ခဲ့တဲ့ တိုက်ပွဲဟာ သုံးနာရီ ကြာမြင့်ခဲ့ပါတယ်။ အဲဒီတိုက်ပွဲက ဒေသတွင်းမှာတော့ အကြာမြင့်ဆုံး နဲ့ အပြင်းထန်ဆုံး တိုက်ပွဲဖြစ်တယ်လို့ ဒေသခံတွေက ဆိုပါတယ်။ စက်တင်ဘာ ၁၄ ရက် ညနေ ၅နာရီခွဲကနေ ည ၉ နာရီကျော်အထိ သုံးနာရီကြာ တိုက်ခဲ့တာဖြစ်တယ်လို့ ဒေသခံတွေက ပြောပါတယ်။ အခု တိုက်ခိုက်ခံရတဲ့ စစ်ကြောင်းဟာ ဒီလ ၁၁ ရက်နေ့ကလည်း ဘူးသီးတောင်မြို့နယ် သေကံခွဆုံကနေ ရသေ့တောင်မြို့နယ် အိုးဖောက်ကို လှေနဲ့လာစဉ်မှာ အေအေက ဖြတ်တောက်တိုက်ခိုက်ခံခဲ့ရတဲ့ စစ်ကြောင်းဖြစ်ပါတယ်။ ဒီစစ်ကြောင်းဟာ ပြိန်းတောကျေးရွာက လူနာ ၃ ဦးကို သယ်ဆောင်ပြီးအမျှက်တောင် ရွာဘက်ကို လာစဉ်မှာ အခုလို ထပ်ပြီး တိုက်ခိုက်ခံခဲ့ရတာဖြစ်ပါတယ်။ တိုက်ပွဲဟာ သုံးနာရီကျော် ဖြစ်ပွားခဲ့တဲ့အတွက် အထိအခိုက် အကျအဆုံး ရှိနိုင်ပေမယ့်ညဉ့်နက်ချိန် ဖြစ်တာကြောင့် အသေးစိတ်တော့မသိရဘူးလို့ ရွာသားတွေက ဆိုပါတယ်။ မင်းပြားမြို့နယ်မှာ ဖြစ်တဲ့ တိုက်ပွဲကတော့ ဒိုင်းသားကျေးရွာအနီး တစ်မိုင်ခန့်အကွာ သလူကျိုင် တောင်တန်းမှာ ဖြစ်ပွားခဲ့တယ်လို့ ဒေသခံ အမျိုးသမီးတစ်ဦးက ပြောပါတယ်။ ဒါ့အပြင် ရှမ်းပြည်နယ် မြောက်ပိုင်းနမ့်ဆန်မြို့ နဲ့ အနီးအနားမှာလည်း သြဂုတ်လ ၁၃ ရက်နေ့ကတည်းက တပ်နဲ့ TNLA ကြား တိုက်ပွဲတွေ ဖြစ်ခဲ့ပြီး တပ်မတော်ဘက်က ရဟတ်ယာဉ်နှစ်စီးနဲ့ ပစ်ခတ်ခဲ့တယ်လို့ ဒေသခံတွေက ပြောပါတယ်။ စက်တင်ဘာ ၁၄ ရက်တိုက်ပွဲမှာတော့ နမ့်ဆန် ပန်တူအူ ကျေးရွာမှာ နေထိုင်သူ ဦးအိုက်ထွန်းဟာ နေအိမ်ကို လက်နက်ကြီး ထိမှန်ခဲ့ပြီး လက်နက်ကြီးထိမှန်ဒဏ်ရာနဲ့ သွေးထွက်လွန်ပြီး သေဆုံးခဲ့တယ်လို့ နမ့်ဆန် မြို့နယ် ကျန်းမာရေးဝန်ထမ်းတွေက ဆိုပါတယ်။ လာမယ့် စက်တင်ဘာ ၁၇ က် မှာတော့ မြောက်ပိုင်းမဟာမိတ်လေးဖွဲ့နဲ့ အစိုးရရဲ့ ငြိမ်းချမ်းရေး ကော်မရှင်အဖွဲ့ ဝင်တွေအပြင် တပ်မတော်ရဲ့ ကိုယ်စားလှယ်တွေကပါ ကျိုင်းတုံမှာ တွေ့ဆုံ ဆွေးနွေးကြမှာ ဖြစ်ပါတယ်။","len":3450}
{"id":"151110_election_results_10_nov","url":"https:\/\/www.bbc.com\/burmese\/burma\/2015\/11\/151110_election_results_10_nov","title":"လွှတ်တော် ၃ရပ်ပေါင်း ၂၈၅ နေရာ အနိုင်စာရင်းထွက်","summary":"ပြည်ထောင်စု ရွေးကောက်ပွဲ ကော်မရှင်က နိုဝင်ဘာ ၉ ရက်နေ့က စပြီး မဲရလဒ်တွေကို ကြေညာ ပေးနေရာမှာ ဒီကနေ့ နိုဝင်ဘာ ၁၀ ရက်နေ့ ညနေပိုင်း အထိ လွှတ်တော် ၃ ရပ်အတွက် ၂၈၅ ယောက်ရဲ့ အနိုင်စာရင်း ထွက်လာခဲ့ပြီ ဖြစ်ပါတယ်။","text":"အဲဒီထဲမှာ အန်အယ်လ်ဒီက ၂၄၉ နေရာ နိုင်ပြီး တခြား ပါတီတွေက ၃၆ နေရာ နိုင်ပါတယ်။ ဒီကနေ့ ကြေညာတဲ့ အထဲမှာတော့ ကယားပြည်နယ်မှာ အမျိုးသား လွှတ်တော် အမှတ် ၉ မှာ ဝင်ပြိုင်တဲ့ သမ္မတရုံး ဝန်ကြီးဟောင်း ဦးစိုးသိမ်းက အနိုင်ရခဲ့ပါတယ်။ ကြိုတင်မဲတွေ ကိစ္စ မကျေမနပ် တိုင်တန်းမှုတွေ ရှိခဲ့တဲ့ လားရှိုးမှာတော့ ဒုတိယ သမ္မတ ဦးစိုင်းမောက်ခမ်း အနိုင်ရသွားတယ်လို့ မြို့နယ် ရွေးကောက်ပွဲ ကော်မရှင်ရုံးမှာ ရောက်နေတဲ့ ဘီဘီစီ သတင်းထောက်က ပြောပါတယ်။ မွန်ပြည်နယ် တရားဝင် မကြေညာသေးပေမယ့် လေ့လာ စောင့်ကြည့်သူတွေရဲ့ စာရင်းတွေ အရတော့ မွန်ပြည်နယ် ၁၀ မြို့နယ်က ပြည်သူ့လွှတ်တော်မှာ အင်အယ်ဒီက အားလုံး နိုင်တယ်လို့ ဆိုပါတယ်။ အမျိုးသား လွှတ်တော် ၁ နဲ့ ၂ နှစ်နေရာ ရှိရာမှာ ရေးမြို့က အမျိုးသားလွှတ်တော် ၂ တစ်နေရာမှာပဲ မွန်ပါတီ တခုဖြစ်တဲ့ MNP က ဦးနိုင်သီဟက အနိုင်ရပြီး၊ ကျန်တဲ့နေရာ အားလုံးမှာ အင်အယ်ဒီကပဲ အနိုင် ရပါတယ်။ ပြည်နယ် လွှတ်တော် ၁ နဲ့ ၂ နှစ်နေရာ ရှိရာမှာလည်း အင်အယ်ဒီက အများဆုံးရပါတယ်။ ပြည်နယ် လွှတ်တော် ၁ မှာ အင်အယ်ဒီက ဒေါ်မြသင်္ဂီမော်နဲ့ ယှဉ်ပြိုင်တဲ့၊ ကြံ့ခိုင်ဖွံ့ဖြိုးရေး ပါတီက ဗိုလ်ချုပ်ဟောင်း ဦးအုန်းမြင့်က ပထမပိုင်း မဲရေတွက် နေတုံးမှာ အသာရခဲ့ပေမယ့် နောက်ဆုံး အပြီးသတ်မှာတော့ ရှုံးသွားပါတယ်။ ပြည်နယ်လွှတ်တော် ၁ နဲ့ ၂ မှာ မွန်ပါတီနှစ်ခုက တစ်ယောက်စီ အနိုင်ရ ပါတယ်။ ပြည်နယ်လွှတ်တော် ၂ မှာ ကြံ့ခိုင်ဖွံ့ဖြိုးရေး ပါတီက မင်းအောင်မွန်က တနေရာ ရသွားပါတယ်။ ကျိုက်ထိုမြို့မှာ ဝင်ပြိုင်တဲ့ ကြံ့ခိုင်ဖွံ့ဖြိုးရေး ပါတီက ဗိုလ်ချုပ် သက်နိုင်၀င်း ကတော့ ရှုံးသွားပါတယ်။ ကရင်ပြည်နယ် ကရင်ပြည်နယ်မှာတော့ အင်အယ်ဒီကနေ ရာအများဆုံးမှာ အနိုင်ရနေပါတယ်။ တစ်နိုင်ငံလုံး အတိုင်းအတာနဲ့ အပြီးသတ် ရလဒ်ကို အမြန်ဆုံး ကြေညာနိုင်အောင် စီစဉ်သွားမယ်လို့ ရွေးကောက်ပွဲ ကော်မရှင်က ပြောပါတယ်။ ရွေးကောက်ပွဲနေ့က မဲရုံအတွင်းပိုင်းနဲ့ မဲရုံပြင်ပမှာ စည်းကမ်း ချိုးဖေါက်ခဲ့တဲ့ ဖြစ်စဉ် ၁၁၉ မှု ရှိခဲ့တယ် လို့လည်း ကော်မရှင် ဥက္ကဋ္ဌ ဦးတင်အေးက သတင်း မီဒီယာတွေကို ပြောပါတယ်။ ကြာအင်းဆိပ်ကြီး မြို့နယ်မှာ ကြံ့ခိုင်ရေး ပါတီက ပြည်နယ်လွှတ်တော် တစ်နေရာနဲ့ ဖာပွန် မြို့နယ်မှာ တစ်နေရာ နိုင်ပါတယ်။","len":3452}
{"id":"160113_phakantlandslide","url":"https:\/\/www.bbc.com\/burmese\/burma\/2016\/01\/160113_phakantlandslide","title":"ဖားကန့်မှာ မြေထပ်ပြို","summary":"ဖားကန့်မှာ မြေထပ်ပြိုလို့ လူတွေ သေကြရပြန်ပါပြီ။ ဒါဟာ ၃လအတွင်း တနေရာထဲမှာ ၄ကြိမ်မြောက် မြေပြိုတာဖြစ်ပြီး ဖားကန့်မြို့နယ် မက်မုံရွာနားက ဂန်ခမ်တောင်မှာ ရာဇဌာနီကုမ္ပဏီရဲ့ စွန့်ပစ်မြေစာပုံမှာ ဇန်နဝါရီလ ၁၂ ရက် ည ၁၀ နာရီလောက်က ထပ်မြေပြိုခဲ့တာပါ။","text":"ဖါးကန့် မြေစာပုံနဲ့ ရေမဆေးကျောက်ရှာသူတွေ အဲဒီနေရာဟာ နိုဝင်ဘာ ၂၁ ရက်က မြေစာပုံပြိုလို့ လူ ၁၂၀ နီးပါးသေတဲ့နေရာရဲ့ဘေးမှာ ဖြစ်ပါတယ်။ ဒီဇင်ဘာလကလည်း ၂ကြိမ် ပြိုခဲ့လို့ လူသေဆုံးမှုတွေ ရှိပြီး အလောင်းရှာမရအောင် ဖြစ်ခဲ့ပါသေးတယ်။ ဒေသခံတွေကတော့ ခုမြေပြိုမှုမှာ ၃ယောက်ထက် မနည်း သေဆုံးနိုင်တယ်လို့ ဆိုကြပေမယ့် ဖားကန့်ရဲစခန်းကနေ ဒီနေရာကိုတာဝန်ယူရတဲ့ ရဲကင်းမှူး ကတော့ တယောက်သေတာဘဲ အတည်ပြုနိုင်သေးတယ်လို့ ပြောပါတယ်။ ရေမဆေးကျောက်ရှာသူတွေကို ထိခိုက်မှာစိုးလို့ ညပိုင်းမှာမှ မြေစာတွေသွားပုံကြပေမယ့် ညပိုင်းလည်း ရေမဆေးကျောက်က်ရှာသူတွေက စောင့်ပြီးရှာကြဖွေကြတာမို့ တားလို့မဖြစ်နိုင်ဘူးလို့ တာဝန်ကျရဲအရာရှိတွေကလည်း ပြောကြပါတယ်။ ဖားကန့်မှာမြေပြိုတဲ့ကိစ္စ ခဏခဏဖြစ်နေတာနဲ့ပတ်သက်လို့ အစိုးရတာဝန်ရှိသတွေအနေနဲ့ ဥပဒေတရပ်ပြဌာန်းပြီး တာဝန်ယူဖြေရှင်းပေးဖို့ ကချင်စည်းလုံးညွီညွတ်ရေးနဲ့ဒီမိုကရေစီပါတီဥက္ကဌ အမျိုးသားလွတ်တော်အမတ် ဦးခက်ထိန်နန်က လွှတ်တော်မှာ ပြီးခဲ့တဲ့လက တင်သွင်းခဲ့ပါတယ်။ သတ္တုတွင်းဝန်ကြီးဌာနဘက်ကတော့ ဒီကိစ္စတွေပပျောက်ဖို့ ဖားကန့်မှာကျောက်တူးတာရပ်ရင်ရပ် မရပ်ရင် ရေမဆေးကြောက်ရှာဖွေသူတွေကို ပုဒ်မ ၁၁၄ထုတ်ပြီးတားဖို့ ဒါမှမဟုတ်ရင် စစ်အုပ်ချုပ်ရေးကြေငြာမှဖြစ်မယ်လို့ လွှတ်တော်ကို အကြံပြုတင်ပြထားပါတယ်။ အမျိုးသားလွှတ်တော်အမတ်ဦးလှဆွေကလည်း ဒီလို မကြာခဏ မြေပြိုရတာဟာ အရင် ကျောက်မျက်ဥပဒေရဲ့ အားနည်းချက်ကြောင့်ဖြစ်တယ်လို့ ပြောပါတယ်။ ကုမ္ပဏီတွေကို အချိန်တိုကာလ အတွင်း ဧရိယာအကျယ်ကြီး တူးဖေါ်ခွင့်ချပေးခဲ့တဲ့ အတွက် ရတဲ့ အချိန်အတွင်း အများကြီးရအောင် တူးကြရာမှာ မြေစာတွေကို စည်းနဲ့ကမ်းမဲ့ စုပုံတာနဲ့ ရေမဆေးကျောက်ရှာသူတွေကို မတားဆီးနိုင်တာကြောင့်လို့ ဆိုပါတယ်။ ဇန်နဝါရီလ ၁၂ ရက်နေ့က အမျိုးသားလွှတ်တော်မှာ အတည်ပြုခဲ့တဲ့ ကျောက်မျက်ဥပဒေကြမ်းသာ အတည်ပြုပြဌာန်းခဲ့ရင် အခုလို မြေပြိုတာတွေကို မဖြစ်အောင် တားဆီးနိုင်လိမ့်မယ်လို့ ဦးလှဆွေကပြောပါတယ်။ ဒါပေမယ့်လည်း ဖားကန့်မှာ အုပ်ချုပ်နေရသူတွေကတော့ ဘယ်လောက်ဥပဒေတွေချမှတ်ချမှတ် မြေစာပုံကိစ္စနဲ့ ရေမဆေးကျောက်ရှာသူတွေကို တားဆီးဖို့ဆိုတာ အခက်အခဲတွေအများကြီးရှိတယ်လို့ ပြောကြပါတယ်။","len":3456}
{"id":"151229_local_election","url":"https:\/\/www.bbc.com\/burmese\/burma\/2015\/12\/151229_local_election","title":"ရပ်ကျေးရွေးကောက်ပွဲ ဥပဒေနဲ့မညီ","summary":"မြန်မာနိုင်ငံ တဝန်းမှာ ရပ်ကွက် ကျေးရွာ အုပ်ချုပ် ရေးမှူး ရွေးကောက် ပွဲတွေ စတင် ကျင်းပဖို့ ပြင်ဆင် နေပါပြီ။","text":"၂၀၁၂ မှာ ပြဋ္ဌာန်းတဲ့ ရပ်၊ ကျေး အုပ်ချုပ်ရေး ဥပဒေ ရွေးကောက်ပွဲ အကြို လိုအပ်တဲ့ ကြီးကြပ်ရေး အဖွဲ့တွေကို မြို့နယ် အထွေထွေအုပ် ချုပ်ရေးမှူးတွေက စတင် ဖွဲ့စည်းပေးနေပါပြီ။ အမျိုးသား ဒီမိုကရေစီ အဖွဲ့ချုပ်ကတော့ ဦးသိန်းစိန်ရဲ့ အရင်အစိုးရဟာ သူတို့ အာဏာ မလွှဲပြောင်းခင်မှာ အခုလို ရပ်ကျေး အုပ်ချုပ်ရေးမှူးတွေ ပြောင်းလဲ ခန့်ထားဖို့ ကြိုးစား လုပ်ဆောင်နေတာဟာ သဘာဝမကျတဲ့ လုပ်ရပ် ဖြစ်လို့ ကန့်ကွက်တယ်လို့ ဆိုပါတယ်။ ရပ်ကွက်၊ ကျေးရွာ အုပ်ချုပ်ရေးမှူး ရွေးကောက်ပွဲကို ၂၀၁၂ ခုနှစ် ဖေဖော်ဝါရီလမှာ ပြဋ္ဌာန်းခဲ့တဲ့ ရပ်ကွက် သို့မဟုတ် ကျေးရွာအုပ်စု အုပ်ချုပ်ရေး ဥပဒေအရ ပြုလုပ်ကျင်းပတာဖြစ်ပါတယ်။ ဒါပေမယ့် ဥပဒေ ပုဒ်မ အပိုဒ် ၉ မှာ ရပ်ကွက်၊ ကျေးရွာ အုပ်စု အုပ်ချုပ်ရေးမှူးရဲ့ သက်တမ်းဟာ ပြည်သူ့လွှတ်တော်ရဲ့ သက်တမ်းနဲ့ အညီဖြစ်ရမယ်လို့ အတိအလင်း ပြဋ္ဌာန်း ဖော်ပြထား ပါတယ်။ ဒါ့ကြောင့် အခုလို လွှတ်တော် သက်တမ်း မကုန်ခင်မှာ အသစ် ပြောင်းလဲခန့်ထားတာဟာ ဥပဒေကို ချိုးဖောက်ဆန့်ကျင်တာ ဖြစ်တယ်လို့ တရားလွှတ်တော် ရှေ့နေ ဦးခင်မောင်ဇော်က ဘီဘီစီကို ပြောပါတယ်။ အမျိုးသား ဒီမိုကရေစီ အဖွဲ့ချုပ်ရဲ့ ဗဟို အလုပ်အမှုဆောင် အဖွဲ့ဝင် ဦးဝင်းထိန်ကတော့ အခုလို ဥပဒေနဲ့ မညီတဲ့ ဆောင်ရွက်ချက်ကြောင့် ကြံ့ခိုင်ရေးပါတီနဲ့ နီးစပ်သူတွေကို အုပ်ချုပ်ရေးမှူး ခန့်ထားချင်လို့ လုပ်သလားဆိုတာ သံသယဝင်စရာ ဖြစ်တယ်လို့ ဆိုပါတယ်။ ဒါပေမယ့် အမျိုးသား ဒီမိုကရေစီ အဖွဲ့ချုပ်အနေနဲ့ အမျိုးသား ပြန်လည်သင့်မြတ်ရေးကို ထောက်ထားပြီး အခုကိစ္စ အပေါ်မှာ ကန့်ကွက်ဦးမှာ မဟုတ်ဘူးလို့ ဆိုပါတယ်။ ရပ်ကွက်၊ ကျေးရွာ အုပ်ချုပ်ရေးမှူး ရွေးကောက်ရာမှာ ဆယ်အိမ်မှူးတွေထဲကနေ လျှို့ဝှက်မဲပေး ရွေးချယ်ရတာဖြစ်လို့ ဒီမိုကရေစီနည်းကျလို့ ယူဆဖွယ်ရှိပေမယ့် အရွေးချယ်ခံရသူတွေကို မြို့နယ် အုပ်ချုပ်ရေးမှူးက အကြောင်းအမျိုးမျိုး ပြပြီး ပယ်ချလို့ ရနေတယ်လို့ ရှေ့နေ ဦးခင်မောင်ဇော်က ဆိုပါတယ်။ လွန်ခဲ့တဲ့ ၂၀၁၂ ခုနှစ်မှာ အဲသလိုလုပ်ခဲ့တဲ့ အစဉ်အလာလည်း ရှိတယ်လို့ ထောက်ပြပါတယ်။ ဒါ့ကြောင် ရပ်ကွက် ကျေးရွာ အုပ်ချုပ်ရေးမှူး ရွေးကောက်ပွဲမှာ ဒီမိုကရေစီဟာ ဟန်ပြလောက်သာရှိပြီး၊ ဗဟိုချုပ်ကိုင်မှုကသာ အနှစ်သာရဖြစ်တယ်လို့ ဆိုပါတယ်။","len":3459}
{"id":"140727_ukraine_malay_russia","url":"https:\/\/www.bbc.com\/burmese\/world\/2014\/07\/140727_ukraine_malay_russia","title":"ယူကရိန်းအရှေ့ခြမ်း အစိုးရ ထိုးစစ် ဆင်","summary":"မလေးရှား လေယာဉ်ပျက်ကျခဲ့ တဲ့၊ ယူကရိန်း နိုင်ငံ အရှေ့ခြမ်းက ဒေသကို၊ ထိန်းချူပ်နိုင်ဖို့ အတွက်လို့ ဆိုကာ၊ ယူကရိန်း အစိုးရ စစ်တပ်တွေ ဟာ၊ ရုရှား လိုလားသူ ခွဲထွက်ရေး သူပုန်တွေ ကို၊ ပြင်းပြင်း ထန်ထန် တိုက်ခိုက် လာနေပါ တယ်။","text":"လေယာဉ် ပျက်ကျရာ ယူကရိန်း အရှေ့ခြမ်း ဒေသ နိုင်ငံတကာက စုံစမ်းရေး သမားတွေ အနေနဲ့၊ လေယာဉ် ပျက်ကျခဲ့ရာ ဒေသမှာ၊ အသေးစိတ် စုံစမ်းမှုတွေ ပြုလုပ်လို့ ရအောင်၊ ဒီလို ထိုးစစ်ဆင်မှုတွေ စတင်ရတာ ဖြစ်တယ် လို့၊ ယူကရိန်း အစိုးရ ရဲ့ ပြောခွင့်ရသူ၊ အဲန်ဒရီ လက်ချင် က၊ ပြောပါတယ်။ သူပုန်တွေ ထိန်းချူပ်ထားတဲ့ ဟော်လစ်ဗ်ကာနဲ့ ရှက်ခ်တာရပ်စ်ခ် မြို့တွေ ရဲ့ ပတ်ဝန်းကျင်မှာ၊ တိုက်ပွဲတွေ ပြင်းထန်နေတဲ့ အကြောင်း သတင်းတွေ ရရှိနေပါတယ်။ ဒီ အချိန်မှာပဲ၊ နယ်သလန် ဝန်ကြီးချူပ် မာ့ခ် ရူတာက မလေးလေယာဉ် ပျက်ကျခဲတဲ့ နေရာကို ထိန်းချူပ်မှု ရအောင်၊ နိုင်ငံတကာက စစ်ရေး ဆောင်ရွက်ချက်တွေ ပူးပေါင်း လုပ်ဆောင် ဖို့ မဖြစ်နိုင်ဘူး လို့ ပြောလိုက်ပါ တယ်။ နယ်သလန်၊ ဩစတြေးလျ နဲ့ မလေးရှားတို့က၊ အဲဒီ့ဒေသမှာ ယူကရိန်း အစိုးရနဲ့ ပူးတွဲပြီး၊ စစ်ရေး ဆောင်ရွက်ချက်တွေ လုပ်ကြမလား ဆိုပြီး စဉ်းစားခဲ့ကြ ပါသေးတယ်။ အခုတော့ နယ်သလန်က ဒီ အကြံအစည်ကို မဖြစ်နိုင်ဘူးလို့ ထုတ်ဖော် ပြောကြားခဲ့တာ ဖြစ်ပါတယ်။ ဒါ့အပြင်၊ အခု ယူကရိန်း အရှေ့ခြမ်းမှာ တိုက်ပွဲတွေ ဖြစ်လာတဲ့ အတွက်၊ လေယာဉ်ပျက်ကျမှုကို စုံစမ်းမယ့် နယ်သလန်က ကျွမ်းကျင်သူ ပညာရှင်တွေလည်း၊ အဲဒီ့ အရပ်ကို ဒီကနေ့ သွားရောက်မယ့် အစီအစဉ် ကို ဖျက်သိမ်းလိုက်ပါ တယ်။ တခါ၊ ရုရှားကနေ သူတို့နယ်မြေထဲကနေ ယူကရိန်း စစ်ရေး ပစ်မှတ်တွေ ကို၊ နယ်စပ်ဖြတ်ကျော် ပစ်ခတ်ခဲ့တာ ကို ပြသနေတဲ့ အထောက်အထားတွေ ဆိုပြီး၊ အမေရိကန်က ဂြိုလ်တုကတဆင့် ရိုက်ယူ ထားတဲ့ ဓာတ်ပုံတွေ ကို ထုတ်ပြန်လိုက်ပါ တယ်။ အဲဒီ့ ဓာတ်ပုံတွေကို၊ ပြီးခဲ့တဲ့ တစ်ပတ် အတွင်းက ရိုက်ယူခဲ့တာ လို့ အမေရိကန် နိုင်ငံခြားရေး ဌာနက ပြောပါတယ်။ ဓာတ်ပုံထဲမှာ ရုရှားနယ်ထဲက၊ ဒုံးကျည်ပစ်စင်တွေကို တွေ့ရပြီး၊ ယူကရိန်း အရှေ့ခြမ်း မှာ အဲဒီ့က ပစ်လွှတ်လိုက်တဲ့ ဒုံးကျည်တွေ ကျရောက် ပေါက်ကွဲခဲ့တဲ့ နေရာတွေ ကို အမှတ်သားနဲ့ ပြထားတာ တွေ့ရပါတယ်။ ဒီလို ယူကရိန်း စစ်ရေး ပစ်မှတ်တွေကို ရုရှားကနေ၊ ပစ်ခတ် နေခဲ့တယ် ဆိုတာကို အမေရိကန်က စွပ်စွဲလာခဲ့တဲ့ နောက်၊ ဒီဓာတ်ပုံတွေဟာ ပထမဆုံး သက်သေ အနေနဲ့ ထုတ်ပြလိုက်ခြင်း ဖြစ်ပါတယ်။ ရုရှားကတော့ ယူကရိန်း အရှေ့ခြမ်းမှာ သူတို့ရဲ့ တိုက်ရိုက် စွက်ဖက်မှု မရှိဘူး ဆိုပြီး၊ ငြင်းဆန်ထားပါတယ်။","len":3459}
{"id":"burma-48001920","url":"https:\/\/www.bbc.com\/burmese\/burma-48001920","title":"သီရိလင်္ကာ ဘုရားကျောင်းနဲ့ ဟိုတယ်တွေကပေါက်ကွဲမှု သေဆုံးသူအရေအတွက် ၂၉၀ ထိရောက်","summary":"သီရိလင်္ကာက ဘုရားကျောင်းနဲ့ ဟိုတယ်ပေါက်ကွဲမှုကြောင့် သေဆုံးသူအရေအတွက်၂၉၀ ရှိပြီ ဖြစ်ပြီး အနည်းဆုံး ၅၀၀ လောက်ဒဏ်ရာ ရရှိတယ်လို့ သီရိလင်္ကာရဲတပ်ဖွဲ့ကပြောပါတယ်။","text":"ပေါက်ကွဲမှုတွေကြောင့် လူ ၂၉၀ သေဆုံး သီရိလင်္ကာက ဘုရားကျောင်းနဲ့ ဟိုတယ်တချိုပါဝင် နေရာရှစ်နေရာ မှာ ပေါက်ကွဲမှုတွေ ဖြစ်ပွားခဲ့ပြီး အဲဒီဖောက်ခွဲမှုတွေဟာ ခရစ်ယာန် ဘုရားကျောင်း သုံးခုကို ပစ်မှတ်ထားခဲ့တာ ဖြစ်ပါတယ်။ ညနေ၆ နာရီကနေ မနက် ၆နာရီအထိ ညမထွက်ရအမိန့်ထုတ် ထားပြီး ရဲကလူ ၂၄ ဦးကိုဖမ်းထားပါတယ်။ ဒီပေါက်ကွဲမှုတွေနဲ့ပတ်သက်ပြီး ဘယ်သူ့မှာတာဝန်ရှိတယ်ဆိုတာ ဘယ်အဖွဲ့အစည်းမှ ထုတ်ဖော်ပြောဆို တာမရှိသေးပါဘူး။ ပေါက်ကွဲမှုဖြစ်တဲ့ဒီကနေ့ဟာ ခရစ်ယာန်ဘာသာဝင်တွေအတွက် နေ့ထူးနေ့မြတ်တွေထဲကတစ်ခုဖြစ်တဲ့ အီစတာပွဲတော်နေ့ လည်း ဖြစ်ပါတယ်။ အစိုးရက နိုင်ငံအတွင်း အဓိက အသုံးများတဲ့ဆိုရှယ်လူမှုကွန်ယက် အချို့ ကိုပိတ်ထားပါတယ်။ သီရိလင်္ကာ ကိုလံဘို နဲ့ အခြားမြို့ နှစ်မြို့က ဘုရားကျောင်းနဲ့ ဟိုတယ်တချို့မှာ ဒီကနေ့ ပေါက်ကွဲမှု ဖြစ်ခဲ့တာပါ၊ ပေါက်ကွဲမှုကြောင့်ဒဏ်ရာသူတွေထဲမှာနိုင်ငံခြားသား အချို့ပါတယ်လို့ သီရိလင်္ကာသတင်းမီဒီယာတွေက ရေးပါတယ်။ ဒဏ်ရာရသူတွေထဲမှာ သီရိလင်္ကာ ရဲတပ်ဖွဲ့ဝင်၃ ဦးပါတယ်လို့ နောက်ဆုံးရတဲ့သတင်းတွေအရသိရပါတယ် ။ အစိုးရက ညမထွက်ရအမိန့်ထုတ်ပြန်ထားသလို လူတွေရာနဲ့ချီ ဒဏ်ရာရတာတွေရှိပြီး ပေါက်ကွဲမှု အနည်းဆုံး ခြောက်ကြိမ်ဖြစ်ပွားခဲ့ ပါတယ်၊ အဲဒီဖောက်ခွဲမှုတွေဟာ ခရစ်ယာန် ဘုရားကျောင်း သုံးခုကို ပစ်မှတ်ထားခဲ့တာ ဖြစ်ပါတယ်။ အဲဒီပေါက်ကွဲမှုတွေထဲမှာ သီရိလင်္ကာမြို့တော် ကိုလံဘိုက နာမည်ကြီး ရှန်ဂရီလာဟိုတယ်အပါအဝင် အခြား ဟိုတယ်နှစ်ခုလည်း ပါဝင်ပါတယ်။ လူ ၅၀၀ ဝန်းကျင်ခိုက်ဒဏ်ရာရ လူမှုကွန်ရက်တချို့မှာ ဖော်ပြထားတဲ့ St Sebastian's ဘုရားရှိခိုးကျောင်းရဲ့အတွင်းပိုင်းဓာတ်ပုံတွေမှာတော့ မျက်နှာကျက်နဲ့ ခုံတန်းရှည်တွေမှာ သွေးတွေပေစွန်းနေတဲ့ ကြေကွဲဖွယ်မြင်ကွင်းတွေကို တွေ့ရပါတယ်။ ပေါက်ကွဲမှုကြောင့် ဒဏ်ရာသူတွေထဲမှာ နိုင်ငံခြားသားကမ္ဘာလှည့်ဧည့်သည်တွေလည်းပါနိုင်တယ်လို့ သီရိလင်္ကာသတင်းမီဒီယာတွေက ရေးသားဖေါ်ပြထားပါတယ်။ ဒီပေါက်ကွဲမှုတွေနဲ့ပတ်သက်ပြီး ဘယ်သူ့မှာတာဝန်ရှိတယ်ဆိုတာ ဘယ်အဖွဲ့အစည်းမှ ထုတ်ဖော်ပြောဆို တာမရှိသေးပါဘူး။ ပေါက်ကွဲမှုဖြစ်တဲ့ဒီကနေ့ဟာ ခရစ်ယာန်ဘာသာဝင်တွေအတွက် နေ့ထူးနေ့မြတ်တွေထဲကတစ်ခုဖြစ်တဲ့ အီစတာပွဲတော်နေ့ လည်း ဖြစ်ပါတယ်။","len":3461}
{"id":"burma-51021504","url":"https:\/\/www.bbc.com\/burmese\/burma-51021504","title":"ဗိုလ်ချုပ်အောင်ဆန်းပုံပါ တစ်ထောင်တန်ငွေစက္ကူသစ်တွေ ဝန်ထမ်းလစာထဲ ထည့်ပေးမယ်","summary":"ဗိုလ်ချုပ်အောင်ဆန်းရုပ်ပုံပါတဲ့ တစ်ထောင်တန် ငွေစက္ကူသစ်တွေကို အစိုးရ စီးပွားရေးဘဏ်တွေမှာ ဇန်နဝါရီလ ၇ ရက်နေ့ကစလို့ လဲလှယ်ရယူနိုင်နေပြီ ဖြစ်ပါတယ်။","text":"အသစ်ထုတ်ဝေတဲ့ ဗိုလ်ချုပ်အောင်ဆန်းပုံပါ ကျပ်တစ်ထောင်တန် ငွေစက္ကူ ဒါ့အပြင် ဇန်နဝါရီလကုန်လို့ အစိုးရဝန်ထမ်းတွေ လစာထုတ်တဲ့အခါမှာလည်း ဗိုလ်ချုပ်ပုံပါ ငွေစက္ကူသစ်တွေ ပါလာမှာ ဖြစ်တယ်လို့ မြန်မာနိုင်ငံတော် ဗဟိုဘဏ်၊ ငွေကြေးဌာန ညွှန်ကြားရေးမှူးချုပ် ဦးဝင်းမြင့်က ပြောပါတယ်။ \"ငွေစက္ကူအသစ်တွေကို ပုဂ္ဂလိက ဘဏ်တွေရော၊ အစိုးရဘဏ်တွေ အားလုံးမှာပါ ပေးထားပြီးသားပါ၊ ဘဏ်တွေက ဆက်ပြီး ဆောင်ရွက်ပါလိမ့်မယ်\" လို့ ငွေကြေးဌာန ညွှန်ကြားရေးမှူးချုပ် ဦးဝင်းမြင့်က ပြောပါတယ်။ လက်ရှိသုံးစွဲနေတဲ့ ကျပ်တစ်ထောင်တန်ကို လျှော့ပြီးထုတ်သွားမယ် တစ်ထောင်တန် ငွေစက္ကူအသစ်တွေကို ဇန်နဝါရီလ ၄ ရက်နေ့ လွတ်လပ်ရေးနေ့မှာ မြန်မာနိုင်ငံ ဗဟိုဘဏ်က စတင်ထုတ်ဝေမယ်လို့ ကြေညာထားခဲ့ပါတယ်။ ဇန်နဝါရီလ ၇ ရက်နေ့ မနက်ပိုင်းမှာတော့ ရန်ကုန်၊ မန္တလေး၊ နေပြည်တော် အပါအဝင် မြို့ကြီးတွေက စီးပွားရေးဘဏ်တွေမှာ လိုချင်တဲ့ ပမာဏကို ငွေစက္ကူအသစ်တွေနဲ့ လဲလှယ်ပေးနေပါတယ်။ အသစ်နဲ့ အစားထိုးတာ ဖြစ်ပေမယ့် လက်ရှိသုံးနေတဲ့ ခြင်္သေ့ပုံပါ ငွေစက္ကူတွေက ဆက်ပြီး ရှိနေဦးမှာပါ လို့ ငွေကြေးဌာန ညွှန်ကြားရေးမှူးချုပ် ဦးဝင်းမြင့်က ပြောပါတယ်။ \"အသစ်တွေချည်း ထုတ်လိုက်ရင် ငွေကြေးဖောင်းပွမှု ဖြစ်သွားမှာပေါ့၊ ခုက ငွေကြေးအဟောင်းပေးမှ အသစ်နဲ့ လဲလှယ်ပေးတာပါ\" လို့ ဦးဝင်းမြင့်က ဆက်ပြောပါတယ်။ တစ်ထောင်တန် ငွေစက္ကူသစ် ဘယ်လောက်ရိုက်နှိပ်ထားပြီး ဖြစ်သလဲ ဆိုတဲ့ ဘီဘီစီရဲ့ အမေးကိုတော့ ဦးဝင်းမြင့်က ရိုက်နှိပ်ထားတဲ့ ပမာဏကို ပြောလို့ မရသေးဘူးလို့ ပြန်ဖြေပါတယ်။ လတ်တလောမှာတော့ ထွက်ရှိလာတဲ့ ငွေစက္ကူသစ်ကြောင့် ငွေကြေးဖောင်းပွမှုနဲ့ ကုန်ဈေးနှုန်းကြီးမြင့်လာနိုင်မလားဆိုပြီးတော့ စိုးရိမ်မှုတွေလည်း ရှိနေကြပါတယ်။ ဗဟိုဘဏ် ဘက်ကတော့ ရှိပြီးသား တစ်ထောင်တန် အဟောင်းတွေကို အသစ်နဲ့ အစားထိုးတာဖြစ်ပြီး အဟောင်းတွေက တဖြည်းဖြည်းချင်း အများပြည်သူလက်ထဲကနေ ပျောက်သွားအောင် လုပ်တာပါလို့ ပြောပါတယ်။ အခု ဗိုလ်ချုပ်ပုံ တစ်ထောင်တန်တွေ ထုတ်ဝေခဲ့ပြီး နောက်ထပ်လည်း ဗိုလ်ချုပ်ရုပ်ပုံပါ ငါးထောင်တန်နဲ့ တစ်သောင်းတန် ငွေစက္ကူတွေကိုလည်း အစဉ်လိုက် ထုတ်ဝေသွားဖို့ ရှိတယ်လို့ ငွေကြေးဌာန ညွှန်ကြားရေးမှူးချုပ် ဦးဝင်းမြင့်က ပြောပါတယ်။","len":3463}
{"id":"140522_constitution_amendment","url":"https:\/\/www.bbc.com\/burmese\/burma\/2014\/05\/140522_constitution_amendment","title":"ပုဒ်မ ၄၃၆ ပြင်ဖို့ ကော်မတီ ဆုံးဖြတ်","summary":"အခြေခံဥပဒေ ပြင်ဆင်နိုင်ရေး အကောင် အထည်ဖော်မှု ကော်မတီရဲ့ နောက်ဆုံး ဆွေးနွေးမှု အရ ပုဒ်မ ၄၃၆ က နဲ့ ခ ပုဒ်မ နှစ်ခု စလုံးမှာ ပါတဲ့ လွှတ်တော် ကိုယ်စားလှယ် ၇၅ ရာနှုန်းကျော်က ထောက်ခံမှ ပြင်ဆင် နိုင်မယ်ဆိုတဲ့ အချက်အစား ၃ ပုံ၂ ပုံ တစ်နည်း အားဖြင့် ၆၇ ရာနှုန်းက သဘောတူရင် ပြင်ဆင် နိုင်မယ်လို့ သဘော တူခဲ့ကြ ပါတယ်။","text":"ဒေါ်အောင်ဆန်း စုကြည်နဲ့ ၈၈ မျိုးဆက် ကလည်း ပုဒ်မ ၄၃၆ ကို ပြင်ချင်တယ်လို့ ပြောနေ နောက်ထပ် အရေးကြီးတဲ့ အချက်က ပြည်လုံးကျွတ် ဆန္ဒခံယူပွဲ လုပ်ရမယ်ဆိုတဲ့ အချက်မှာ မူလ သတ်မှတ်ထားတဲ့ မဲဆန္ဒ ပေးပိုင်ခွင့်ရှိသူ အားလုံးရဲ့ ၅၀ ရာနှုန်းကျော်က ထောက်ခံမှသာ အတည်ဖြစ်မယ် ဆိုတဲ့ နေရာမှာ လာရောက် မဲပေးသူ ၅၀ ရာခိုင်နှုန်းကျော်က ထောက်ခံရင် အတည်ပြုနိုင်မယ်လို့ ပြင်ဆင်ချင်ဖို့ ကိုလည်း သဘောတူညီ ခဲ့ကြပါတယ်။ ဒါပေမဲ့ စစ်တပ်က အာဏာသိမ်းနိုင်တဲ့ ပြဌာန်းချက် တွေကို လုံးဝ ပယ်ဖျက်ဖို့ ကြိုးစားကြရာမှာ ၃၁ ဦး ကော်မတီ အတွင်းမှာ တော်တော်လေး အကြိတ်အနယ် ဆွေးနွေး ခဲ့ကြပေမဲ့ လုံးဝ ပြင်လို့ တို့ထိလို့ မရခဲ့ဘူးလို့ သိရပါတယ်။ အထူးသဖြင့် ၃၁ ဦး ကော်မတီအတွင်းမှာ ပါတဲ့ တပ်မတော်သား ၇ ဦးဘက်က အဲဒီ အချက်ကို အထိ မခံဘူးလို့ ကော်မီတီဝင်တွေကို မေးမြန်းခဲ့ချက်အရ သိရ ပါတယ်။ အခြေခံဥပဒေ အခန်း ၁၂ ပါ ပြင်ဆင်ချက်အပိုင်းကို ဆွေးနွေးပြီးတဲ့နောက် အခန်း ၁ကို ဆက်လက် ဆွေးနွေးကြရာမှာ ပုဒ်မ ၆ စ အမျိုးသား နိုင်ငံရေး ဦးဆောင်မှု အခန်း ကဏ္ဍတွင် တပ်မတော်က ပါဝင် ထမ်းဆောင်နိုင်ရေးကို အစဉ်တစိုက် ဦးတည်သည်ဆိုတဲ့ နေရာမှာ ဦးဆောင်မှု အခန်းကဏ္ဍဆိုတဲ့ စကားလုံးကို ဖယ်ထုတ်ဖို့ သဘောတူခဲ့ပါတယ်။ ဒါ့အပြင် ဖက်ဒရယ် ပြည်ထောင်စု ဆိုတဲ့ စကားလုံးကို ထည့်သွင်းဖို့လည်း သဘောတူခဲ့ကြ ပါတယ်။ ဒီတော့ ပြင်ဆင်ဖို့ သဘောတူခဲ့တဲ့ အချက်တချို့ ရှိခဲ့သလို ပြင်မရ တို့မရတဲ့ အချက်တွေလည်း ရှိခဲ့တယ်လို့ ဆိုနိုင်ပါတယ်။ ဒါပေမဲ့ ဒါတွေအားလုံးဟာ ၃၁ ဦးကော်မတီရဲ့ တင်ပြချက် အဆင့်သာရှိ ပါသေးတယ်။ ဒါတွေကို လွှတ်တော်ထဲတင်ရဦးမှာပါ။ ပထမအဆင့် လွှတ်တော် ကိုယ်စားလှယ် ၂၀ ရာနှုန်း အရေအတွက် ၁၃၃ ယောက်က သဘောတူ မှသာ ဥပဒေကြမ်းတင်သွင်းလို့ ရမှာပါ။ ဒါကဖြစ်နိုင်ချေရှိပြီး သိပ်အခက်အခဲ ရှိချင်မှ ရှိနိုင်ပေမဲ့ ရှေ့မှာ နောက်ထပ် အတားအဆီးကြီးက ရှိနေ ပါတယ်။ လွှတ်တော်ကိုယ်စားလှယ် ၇၅ ရာနှုန်းကျော်က ထောက်ခံမှသာ ရှေ့ဆက်တိုးလို့ ရမယ် ဆိုတဲ့ အချက်ဖြစ်ပါတယ်။ ဒါကို ကျော်ဖို့က တော်တော်ခက်နိုင်ပါတယ်။ ကျော်ပြီးရင်လည်း ပြည်လုံးကျွတ် ဆန္ဒခံယူပွဲမှာ မဲပေးခွင့်ရှိသူ စုစုပေါင်းရဲ့ ၅၀ ရာနှုန်းကျော်ရဲ့ ထောက်ခံမှု ရဖို့ ဆိုတဲ့ အခက်အခဲက ကာဆီး နေပါသေးတယ်။","len":3476}
{"id":"burma-47440121","url":"https:\/\/www.bbc.com\/burmese\/burma-47440121","title":"၂၀၁၈-၁၉ မှာ တနိုင်ငံလုံး တက္ကသိုလ်ဝင်တန်းစာမေးပွဲဖြေမယ့်သူ ၈ သိန်း ၉ သောင်းကျော်ရှိ","summary":"မတ်လ ၆ ရက်နေ့မှာ နိုင်ငံတဝန်း ကျင်းပမယ့် ၂၀၁၈-၁၉ ပညာသင်နှစ်မှာ တက္ကသိုလ်ဝင်တန်းစာမေးပွဲမှာ ဝိဇ္ဇာတွဲ၊ သိပ္ပံတွဲ၊ ဝိပ္ပံတွဲ လို ဘာသာတွဲ ၈ တွဲမှာ စာမေးပွဲ ဖြေဆိုမယ့်သူ ၈ သိန်း ၉ သောင်းကျော်ရှိတယ်လို့ မြန်မာနိုင်ငံစာစစ်ဦးစီးဌာနက ပြောပါတယ်။","text":"၂၀၁၇ တုန်းက တက္ကသိုလ်ဝင်တန်း စာမေးပွဲဖြေဆိုခဲ့တဲ့ ရန်ကုန်အထက်တန်းကျောင်းတစ်ခုက ကျောင်းသား၊ ကျောင်းသူများ ရန်ကုန်တိုင်းကတော့ တက္ကသိုလ်ဝင်တန်း ဖြေဆိုမယ့်သူ အများဆုံးဖြစ်ပြီး ၁ သိန်း ၂ သောင်း ၉ ထောင်ကျော်ရှိပြီး မန္တလေးတိုင်းက ဒုတိယအများဆုံးဖြစ်ပါတယ်။ ကယားပြည်နယ်က ပြည်နယ်နဲ့ တိုင်းတွေထဲမှာ အနည်းဆုံးဖြစ်ပြီး စာမေးပွဲဖြေမယ့်သူ ၇ ထောင်ကျော်ပဲ ရှိပါတယ်။ ဘာသာတွဲတွေထဲမှာတော့ စိတ်ကြိုက်မြန်မာစာတွဲကို ဖြေဆိုမယ့်သူအနည်းဆုံးဖြစ်ပြီး ရခိုင်ပြည်နယ်မှာ ၁ ဦး၊ မန္တလေးတိုင်းမှာ ၁ ဦး၊ ရန်ကုန်တိုင်းမှာ ၁ ဦး နဲ့ တနိုင်ငံလုံးမှာ စုစုပေါင်း ၃ ဦးပဲရှိပါတယ်။ ပြည်နယ်နဲ့ တိုင်းတွေထဲမှာ ရခိုင်ပြည်နယ်မှာ တက္ကသိုလ်ဝင်တန်းစာမေးပွဲ ဖြေမယ့်သူက ၄ သောင်းကျော် ရှိပြီး စာစစ်ဌာနတွေမှာ လုံခြုံရေးကို ပိုတိုးချထားရပါတယ်။ လတ်တလော တပ်မတော် နဲ့ ရခိုင် (အေအေ) အဖွဲ့တို့ကြား တိုက်ပွဲဖြစ်နေတဲ့ ရခိုင်ပြည်နယ်က နေရာတွေမှာလည်း တက္ကသိုလ်ဝင်တန်းစာစစ်ဌာနတွေကို နေရာပြောင်း စစ်ဆေးဖို့ ဒေသဆိုင်ရာ အာဏာပိုင်တွေက ပြင်ဆင်နေပါတယ်။ 'ရသေ့တောင် မြို့နယ်၊ ကျောက်တန်းကျေးရွာက အထက်တန်းကျောင်းက စာစစ်ဌာနကိုလည်း ရသေ့တောင် မြို့ပေါ်ကို ရွှေ့ပြောင်းထားရတယ်' လို့ ရသေ့တောင်မြို့နယ် ပညာရေးမှူးက ဘီဘီစီကို အတည်ပြုပြောပါတယ်။ အခုနှစ် တနိုင်ငံလုံးက တက္ကသိုလ်ဝင်တန်း စာမေးပွဲဖြေမယ့်သူဦးရေဟာ အရင်နှစ်ကထက် ၅ သောင်းကျော် ပိုများနေပြီး စာစစ်ဌာနတွေကိုလည်း ပိုမိုထားရှိ ထားရပါတယ်။ ကျေးရွာကနေ မြို့နယ်၊ ခရိုင်အဆင့်အထိ စာစစ်ဌာနတစ်ခုချင်းစီကို မေးခွန်းနဲ့ အဖြေလွှာတွေ သယ်ပို့ရမှာ လုံခြုံရေးစီမံချက်ကို အထူးကြပ်မတ်ပြီး ဆောင်ရွက်ပေးထားတယ်လို့လည်း မြန်မာနိုင်ငံ စာစစ်ဦးစီးဌာန တာဝန်ရှိသူတစ်ဦးက ပြောပါတယ်။ အခုနှစ် တက္ကသိုလ်ဝင်တန်းစာစစ်ဌာနပေါင်းကတော့ တနိုင်ငံလုံးမှာ ၁၈၈၆ ခုရှိပြီး ဒီထဲမှာ နိုင်ငံခြားစာစစ်ဌာနက ၂၁ ခုရှိပြီး ဖြေဆိုဖို့ တင်ထားသူ စာရင်းက ၁၇၃ ဦး ရှိပါတယ်။ ဒါ့အပြင် ရန်ကုန် အင်းစိန်အကျဉ်းထောင်နဲ့ မန္တလေး အိုးဘိုအကျဉ်းထောင်တွေ အပါအဝင် တောင်ငူ၊ မြိတ်၊ ဘားအံ စတဲ့ တနိုင်ငံလုံးအကျဉ်းထောင်တွေကနေ စာမေးပွဲ ဖြေမယ့်သူကတော့ ၁၀၀ ကျော် ရှိနေတယ်လို့ အကျဉ်းဦးစီးဌာနက ထုတ်ပြန်ပါတယ်။","len":3483}
{"id":"150912_uwsa_mongla_upwc","url":"https:\/\/www.bbc.com\/burmese\/burma\/2015\/09\/150912_uwsa_mongla_upwc","title":"အပစ်ရပ်ရေးစာချုပ်မှာ ဝနဲ့ မိုင်းလားတို့ ပါဖို့ အစိုးရပြော","summary":"အစိုးရနဲ့ ငြိမ်းချမ်းရေးယူထားတဲ့ UWSA ၀ပြည် သွေးစည်းညီညွတ်ရေး အဖွဲ့၊ NDAA မိုင်းလား အဖွဲ့တို့နဲ့ ဦးအောင်မင်းအပါအဝင် ပြည်ထောင်စု ဝန်ကြီးတွေ ဦးဆောင်တဲ့ UPWC ပြည်ထောင်စု အစိုးရ ငြိမ်းချမ်းရေး ဖော်ဆောင်ရေး အဖွဲ့တို့ ရှမ်းပြည်နယ် ကျိုင်းတုံမြို့မှာ ဒီကနေ့ စက်တင်ဘာလ ၁၂ရက်နေ့မှာ တွေ့ဆုံခဲ့ကြပါတယ်။","text":"အစိုးရနဲ့ ငြိမ်းချမ်းရေး ယူထားတာမို့ အပစ်ရပ် စာချုပ် လက်မှတ် ထိုးစရာ မလိုဘူးလို့ UWSA ပြော တနိုင်ငံလုံး အပစ်ရပ်ရေး စာချုပ်နဲ့ ပတ်သက်လို့ တိုင်းရင်းသား လက်နက်ကိုင် အဖွဲ့ ခေါင်းဆောင်တွေနဲ့ သမ္မတ ဦးသိန်းစိန်တို့ တွေ့ဆုံ ဆွေးနွေးခဲ့ကြတဲ့ အခြေအနေတွေကို ဝနဲ့ မိုင်းလားအဖွဲ့တို့ကို ပြန်လည် ရှင်းပြဖို့ အခုလို တွေ့ဆုံတာလို့ ဝပြည် သွေးစည်းညီညွတ်ရေး အဖွဲ့ ပြောခွင့်ရ ပုဂ္ဂိုလ် ဦးအောင်မြင့်က ပြောပါတယ်။ တနိုင်ငံလုံး အပစ်ရပ်ရေး သဘောတူ စာချုပ်ကို လာမယ့် လမှာ လက်မှတ်ရေးထိုးဖို့ အစိုးရက ကြိုးပမ်းနေပြီး UWSA ကတော့ ငြိမ်းချမ်းရေး ယူထားပြီးသားမို့ ဒီအပစ်ရပ် သဘောတူ စာချုပ်မှာ ပါဝင် လက်မှတ်ရေးထိုးမှာ မဟုတ်ပဲ နိုင်ငံရေး ဆွေးနွေးပွဲတွေ ကျမှသာ ပါဝင်မယ်လို့ UWSA က ပြီးခဲ့တဲ့ ရက်ပိုင်းကပဲ ကြေညာချက် ထုတ်ပြန်ထားခဲ့ပြီး ဖြစ်ပါတယ်။ ဝနဲ့ မိုင်းလား အဖွဲ့တို့ဟာ ငြိမ်းချမ်းရေး စာချုပ် ချုပ်ခဲ့ပြီး ကတည်းက ငြိမ်းငြိမ်းချမ်းချမ်းနဲ့ ဒေသ ဖွံ့ဖြိုးရေး လုပ်ငန်းတွေကို ဆောင်ရွက်နေတာကြောင့် အစိုးရက စံပြ သဘောနဲ့ အပစ်ရပ်ရေး စာချုပ်မှာ ဝနဲ့ မိုင်းလား အဖွဲ့တိုကို ပါဝင်စေချင်နေတယ်လို့ ဦးအောင်မြင့်က ပြောပါတယ်။ အပစ်ရပ်ရေး စာချုပ်မှာ ဝနဲ့ မိုင်းလား ပါဝင်ဖို့ ကိစ္စနဲ့ ပတ်သက်ပြီး ဒီဆွေးနွေးပွဲမှာ ဆုံးဖြတ်ချက် မချနိုင်ခဲ့ရင် ဝနဲ့ မိုင်းလား အဖွဲ့တို့နဲ့ ရင်းနှီး ပြီးသား ဖြစ်တဲ့ သမ္မတ ဦးသိန်းစိန်အနေနဲ့ ကိုယ်တိုင် တွေ့ဆုံ ဆွေးနွေးဖို့ ဆန္ဒရှိနေကြောင်း အစိုးရ ငြိမ်းချမ်းရေး ကိုယ်စားလှယ်တွေက ပြောတယ်လို့လည်း ဆိုပါတယ်။ တနိုင်ငံလုံး အပစ်ရပ်ရေး သဘောတူ စာချုပ်မှာ တိုင်းရင်းသား လက်နက်ကိုင် အဖွဲ့တွေ အားလုံး ပါဝင်ရေးနဲ့ ပတ်သက်လို့ ကိုးကန့်ကိစ္စကို သမ္မတ ကိုယ်တိုင် ဖြစ်မြောက်အောင် ဆောင်ရွက်သွားမှာ ဖြစ်ကြောင်း၊ ပလောင်အဖွဲ့နဲ့လည်း လမ်းဖွင့်ထားပြီး ဖြစ်သလို KNO နဲ့ လားဟူအဖွဲ့တွေကတော့ အဖွဲ့သေးပြီး လက်နက်ကိုင် ထားခြင်း မရှိတဲ့အတွက် အပစ်ရပ်ရေးမှာ ဝင်စာချုပ်ဖို့ မဖိတ်တော့ပဲ လက်မှတ်ထိုးပြီးလို့ နိုင်ငံရေး ဆွေးနွေးတဲ့ အခါကျမှ ဖိတ်မယ် ဖြစ်ကြောင်း အစိုးရ ကိုယ်စားလှယ်တွေက ဆွေးနွေးပွဲမှာ ပြောသွားတယ်လို့ ဝပြည် သွေးစည်းညီညွတ်ရေး အဖွဲ့ ပြောခွင့်ရ ပုဂ္ဂိုလ် ဦးအောင်မြင့်က ဘီဘီစီကို ပြောပါတယ်။","len":3490}
{"id":"150305_parliament_heaing_on_education_law","url":"https:\/\/www.bbc.com\/burmese\/burma\/2015\/03\/150305_parliament_heaing_on_education_law","title":"ပညာရေး ဥပဒေမူကြမ်း လွှတ်တော်မှာ စတင် ကြားနာပြီ","summary":"၄ ပွင့်ဆိုင် ဆွေးနွေးပွဲ ကနေ သဘောတူ ထားတဲ့ အမျိုးသား ပညာရေး ဥပဒေ မူကြမ်း အတည်ပြု နိုင်ရေး အတွက် ကြာသပတေး နေ့က အမျိုးသား လွှတ်တော် ဥပဒေကြမ်း ကော်မတီမှာ စတင် ကြားနား ဖို့ ဆောင်ရွက်ခဲ့ ပါတယ်။","text":"လွှတ်တော်ကို သွား ခဲ့တဲ့ ကျောင်းသားတွေ ကတော့ ကြားနား မှုကို မလုပ်ခဲ့ ပါ ဒါပေမယ့် လက်ပံတန်း မှာ ပိတ်မိ နေတဲ့ ပင်မ သပိတ် ကျောင်းသား ခေါင်းဆောင် တွေက တော့ မသွား ခဲ့ကြဘဲ၊ တခြား တကသ နဲ့ မြေလတ် ဗကသ ကျောင်းသားတွေ ပဲ သွားရောက်ခဲ့ ပါတယ်။ လွှတ်တော်ကို သွား ခဲ့တဲ့ ကျောင်းသားတွေ ကတော့ လက်ပံတန်းက ကျောင်းသား တွေကို ရန်ကုန်ကို ပေး မသွားဘဲ၊ ပိတ်ထားတဲ့ အတွက် ကြားနား မှုကို မလုပ်ခဲ့ ပါ။ နောက်ပိုင်း လက်ပံတန်း အခြေ အနေ တွေ ပြေလည်မှ ကြားနားပွဲ လုပ်ဖို့ ဥပဒေ ကြမ်းကော်မတီ ကို ရက်ချိန်း ထပ်တောင်း မယ်လို့ ပြောပါတယ်။ ဘယ်လို ကြားနားကြမှာလဲ အစု အဖွဲ့ ၆ ခု က ဝင်ရောက် ဆွေးနွေး အကြံပြု နိုင်အောင် ၈ ရက် သတ်မှတ်ထား ဒီကြားနားပွဲကို ရက်ပေါင်း ၈ ရက် သတ်မှတ် ထားပြီး၊ အစု အဖွဲ့ ၆ ခု က ဝင်ရောက် ဆွေးနွေး အကြံပြု တာတွေ လုပ်လို့ ရမှာ ဖြစ် သလို၊ ကြားနားတဲ့ အချိန်မှာ တိုက်ရိုက် သတင်း ယူခွင့်၊ ထုတ်ပြန် ခွင့် ရှိတယ်လို့ ဥပဒေကြမ်း ကော်မတီ အတွင်းရေးမှူး ဒေါက်တာ မြတ်ဉာဏစိုးက ဘီဘီစီကို ပြောပါတယ်။ စတင်တဲ့ ကြာသပတေး နေ့ကတော့ ကျောင်းသား ကိုယ်စားလှယ်တွေ နဲ့ ကြားနား ဖို့ဖြစ် ပါတယ်။ အဲဒီ နောက်ပိုင်း ရက်တွေ မှာတော့ တရားဝင် နိုင်ငံရေး ပါတီတွေ၊ ပညာရေး ပြုပြင် ပြောင်းလဲရေး နိုင်ငံလုံး ဆိုင်ရာ ပညာရေး ကွန်ရက် NNER၊ ပညာရေး သပိတ်မှောက် ကျောင်းသား တွေကို ထောက်ခံ သူများ၊ ပညာရေး နဲ့ သက်ဆိုင်တဲ့ CSO တွေနဲ့ အကြံ ပြုချက်များ တင်ပြထားတဲ့ အများပြည်သူတွေ ဆိုပြီး အစု အဖွဲ့ ၆ ခုနဲ့ ကြားနာမှာ ဖြစ်ပါတယ်။ ဒါပေမယ့်လည်း အခုလောလော ဆယ် NNER က ကြားနားပွဲ ကို မတက်ရောက်ဘူး လို့ ပြောထားတာကြောင့် ပြုပြင်ရေး အတွက် အဓိကကျတဲ့ ကျောင်းသားနဲ့ NNER မပါ ပေမယ့်လည်း ကြားနား မှုကို ဆက်လုပ် ရမှာ ဖြစ်တယ်လို့ ဒေါက်တာ မြတ်ဉာဏစိုးက ပြောပါတယ်။ ဒီအတွက် ပညာရေး မူကြမ်းကို ပြင်ဆင် ဖြည့်စွက် နိုင်တဲ့ အခြေ အနေတွေ ရှိပေမယ်လို့၊ ကျောင်းသားတွေ တောင်းဆို ခဲ့တဲ့ အခြေခံ အချက် ၇ ချက် ကိုတော့ အတည်ပြု နိုင်လိမ့် မယ်လို့ မျော်လင့် ကြောင်း သူက ပြောကြား ပါတယ်။ ဒီဥပဒေ ကြမ်းကို အမျိုးသား လွှတ်တော် မှာ အတည်ပြု ပြီးရင်၊ ပြည်သူ့ လွှတ်တော် မှာလည်း အလားတူ လုပ်ငန်း စဉ်တွေ အတိုင်း ဆက်သွား ရမှာ ဖြစ်လို့ ဘယ် အချိန် အတည် ဖြစ်လာ မယ် ဆိုတာ ကတော့ မပြောနိုင် သေးဘူးလို့ ဆိုပါတယ်။","len":3508}
{"id":"burma-54083466","url":"https:\/\/www.bbc.com\/burmese\/burma-54083466","title":"တစ်ရက်တည်းအတည်ပြုလူနာသစ် နှစ်ရာကျော် တွေ့ရှိ၊ သေဆုံးသူ ၁၄ ဦးထိရှိလာ","summary":"စက်တင်ဘာ ၉ ရက်အတွက် ဒုတိယသုတ် ဓာတ်ခွဲနမူနာနှစ်ထောင်ကျော်ကို စစ်ဆေးခဲ့ရာမှာ ကိုဗစ်အတည်ပြုလူနာသစ် ၁၂၀ ကိုတွေ့ရှိခဲ့တယ်လို့ ကျန်းမာရေးနဲ့အားကစားဝန်ကြီးဌာနက စက်တင်ဘာ ၁၀ ရက်မနက်ပိုင်းမှာ သတင်းထုတ်ပြန်ပါတယ်။","text":"၂၄ နာရီအတွင်း ပိုးတွေ့လူနာတွေ့ရှိမှုနှုန်းဟာ စက်တင်ဘာ ၉ ရက်မှာ ၂၀၂ ဦးနဲ့ အမြင့်ဆုံးဖြစ်လာပါတယ်။ စက်တင်ဘာ ၉ ရက်အတွက် ပထမသုတ် ဓာတ်ခွဲနမူနာ တစ်ထောင်ကျော်ကို စစ်ဆေးခဲ့တဲ့အနက် အတည်ပြုလူနာ ၈၂ ဦးတွေ့ရှိခဲ့တယ်လို့ ထုတ်ပြန်ထားပြီးသားဖြစ်ပါတယ်။ ဒါကြောင့် စက်တင်ဘာ ၉ ရက်တစ်ရက်တည်း အတွက် ဓာတ်ခွဲနမူနာ စုစုပေါင်း သုံးထောင်ကျော်စစ်ဆေးခဲ့တဲ့အထဲက လူနာသစ် စုစုပေါင်း ၂၀၂ ဦး တွေ့ရှိခဲ့တာဖြစ်ပါတယ်။ အတည်ပြုလူနာတွေထဲက ဆီးချိုနဲ့သွေးတိုးရောဂါအခံရှိသူ အမျိုးသမီး လူနာနံပါတ် ၁၅၉၀ ဟာ ပြင်းထန်အဆုတ်ရောင်ရောဂါကြောင့် ရုတ်တရက် အသက်ရှူလမ်းကြောင်း ပျက်စီးခြင်း၊ ရုတ်တရက်နှလုံးရပ်ခြင်းကြောင့် စက်တင်ဘာ ၉ ရက်ညပိုင်းမှာ သေဆုံးခဲ့ပါတယ်။ ဒါ့အပြင် ဆီးချိုရောဂါအခံရှိသူ လူနာနံပါတ် ၁၄၉၁ ဟာလည်း ပြင်းထန်အဆုတ်ရောင်ရောဂါကြောင့် ရုတ်တရက်အသက်ရှူလမ်းကြောင်းပျက်စီးခြင်း၊ နှလုံးကြွက်သားရောင်ရမ်းခြင်းကြောင့် စက်တင်ဘာ ၁၀ ရက် မနက်ပိုင်းမှာ သေဆုံးခဲ့ပါတယ်။ စက်တင်ဘာ ၁၀ ရက်မနက် ထုတ်ပြန်တဲ့အတည်ပြုလူနာသစ် ၁၂၀ ထဲမှာ ရန်ကုန်က ၅၁ ဦး၊ ရခိုင်ပြည်နယ် စစ်တွေမြို့က ၃၁ ဦး၊ ကျောက်ဖြူက ၁၂ ဦး၊ ကျောက်တော်က ၃ ဦး၊ နေပြည်တော်က ၄ ဦး၊ မန္တလေးတိုင်း ပုသိမ်ကြီးနဲ့ မိထ္ထီလာတို့က တစ်ဦးစီ၊ ကလေးမြို့က တစ်ဦး၊ ဖျာပုံက ၅ ဦး၊ မအူပင်က ၃ ဦး၊ ဘိုကလေးက တစ်ဦး၊ နတ်မောက်က ၂ ဦးနဲ့ မြိုင်မြို့နယ်က တစ်ဦး၊ ဗန်းမော်၊ မော်လမြိုင်၊ ကျိုက်ထိုနဲ့ မုဒုံတို့က တစ်ဦးစီဖြစ်ပါတယ်။ အတည်ပြုလူနာ ၂,၀၀၀ ကျော်အနက် ရန်ကုန်က အများဆုံးဖြစ်ပြီး ယခုအခါ ရန်ကုန်မြို့တွင်း ၂၈ မြို့နယ်ကို stay at home နေအိမ်တွင်သာ နေထိုင်ရေး သတ်မှတ်ထုတ်ပြန်ထားပြီဖြစ်ပါတယ်။ မြန်မာမှာအတည်ပြုလူနာပေါင်းဟာ ၂,၁၈၉ ဦးရှိပြီး အတည်ပြုလူနာတွေထဲက ၅၅၃ ဦးကိုဆေးရုံက ဆင်းခွင့်ပြုပြီးဖြစ်ပါတယ်။ မြန်မာမှာ ကိုဗစ်အတည်ပြုလူနာဟာ ၃၇၄ ဦးကနေ ၂,၀၀၀ ကျော်ကို တစ်လမပြည့်ခင် ရောက်ရှိခဲ့တာဖြစ်ပါတယ်။ သြဂုတ်လ ၁၆ ရက် ပြည်တွင်းကူးစက်သူတစ်ဦး စတင်တွေ့ရှိရာကနေ သုံးပတ်ကျော်အတွင်း နေ့စဉ် ပိုးတွေ့လူနာဦးရေ ရာဂဏန်းနီးပါး တွေ့လာရတာဖြစ်ပါတယ်။ စက်တင်ဘာ ၁၀ ရက်မနက်ပိုင်းထိ မြန်မာတစ်နိုင်ငံလုံးမှာ ကိုဗစ်အတည်ပြုလူနာ မတွေ့ရှိတဲ့နေရာဆိုလို့ ကယားပြည်နယ်တစ်ခုသာကျန်ရှိပါတော့တယ်။","len":3512}